
ACLARACIONES 


(1) Los corchetes | | encierran partes de textos que varían 
en los distintos manuscritos antiguos del idioma fuente. 


(2) Los paréntesis ( ) se usan para dar información que no 


es parte del texto bíblico y que no es una traducción, pero que 
sí tienen una implicación en el texto original. 

San Mateo 


Jesucristo Cohamacu macuno to coyea panopu macaina jira 
(Lc 3.23-38) 


1 1 Jesucristo coyeare panopu macainare õ sehe ni yahuihtja 

yuhu. Jesucristo ñuchuno cjiro panopu macariro Davi 
wama tiriro jia tiha. To jihto pano ti huchuno cjiro Abraha 
wama tiriro jia tiha. 

2 Abraha Isaa pucuro jiha. Isaa Jacobo pucuro jiha. Jacobo 
Juda cãhu pucuro jiha. 3 Juda pohna puaro jiha. Fares, Zara 
jiha. Ti pocoro Tamar wama tiricoro jiha. Fares Esrom pucuro 
jiha. Esrom Aram pucuro jiha. 4 Aram Aminadab pucuro jiha. 
Aminadab Naasón pucuro jiha. Naasón Salmón pucuro jiha. 
> Salmón Booz pucuro jiha. Booz pocoro Rahab jiha. Booz Obed 
pucuro jiha. To pocoro Rut jiha. Obed Jesé pucuro jiha. 6 Jesé 
Davi pucuro jiha. Davi sehe Israe masa bui puhtoro jiha. Tiro 
Uria wama tiriro cjiro namonore to nuoari baharo Salomo 
wama tirirore pohna tiha. 

7 Salomo Roboa pucuro jiha. Roboã Abías pucuro jiha. 
Abías Asa pucuro jiha. 8 Asa Josafat pucuro jiha. Josafat Joram 
pucuro jiha. Joram Uzias pucuro jiha. 9 Uzías Jotam pucuro 
jiha. Jotam Acaz pucuro jiha. Acaz Ezeguia pucuro jiha. 

10 Ezequia Manase pucuro jiha. Manase Amón pucuro jiha. 
Amón Josia pucuro jiha. 11 Josia Jeconia cã&hu pucuro jiha. 
Tina ti jiri pjare Israe yahpa macainare Babilonia macaina 
sehe ñaha wahcãha ti ya yahpapu. 

12 A yoa Babilonia yahpai ti suri baharo, Jeconia Salatiere 
pohna tiha. Salatie Zorobabe pucuro jiha. 13 Zorobabe Abiud 
pucuro jiha. Abiud Eliaguim pucuro jiha. Eliaquim Azor pucuro 
jiha. 14 Azor Zadoc pucuro jiha. Zadoc Aquim pucuro jiha. 
Aquim Eliud pucuro jiha. 15 Eliud Eleazar pucuro jiha. Eleazar 
Matán pucuro jiha. Matán Jacobo pucuro jiha. 16 Jacobo José 
pucuro jiha. José María manuno jiha. Maria sehe Jesu pocoro 
jire. Jesu sehe masare yuhdohtiro jiro Cristo ti ni pisuriro jire. 

17 Tó sehe jiro Abrahare mari quihõ muhtachų, pu Davipure 
mari quihõ batoachu ahrina jipihtina ti panamana ji turiaina 

mehne jia, catorce curuari waro jiha. Pari turi Davire mari 
guiho muhtachau, pu Babiloniapu Israe masare ti naahto pano 
mari guiho batoachu jipihtina ti panamana ji turiana mehne jia, 
catorce curuari waro pari turi jiha. A yoa tuhsu Babiloniapu 

ti sari baharo mari guiho mahtacha, pe Cristo to masa 
bajuachupu mari quihõ batoachu jipihtina ti panamana ji 
turiaina mehne jia, catorce curuari waro jiha tjoa. 


Jesucristo to masa bajuarire yahuha 
(Lc 2.1-7) 


18 A yoa õ sehe Jesucristo masa bajuari jire. To pocoro 
Maria sehe José namono cjihto jiri jire. Wiho mejeta ti puaro ji 
duacahto pano Espíritu Santo to tuaa mehne wahma nijinocare 
bocaro masiha ticoro to basi. 19 A yoa José to manuno cjihto 
quihõno yoariro jiro, tíre masino, ticorore cohãno taro nimaha. 
Masa ti nurocaroi ticorore buhiri tichu yoa duaeraro, masa ti 
tuhoerasinichuta yaroca ticorore cohãno taro nimaha. 20 Tíre 
to tuhoturo watoi Cohamacu anjo sehe cahanopu Josére 
bajuaro, 0 sehe niha: 

—José, Davi cjiro panamino, Maríare buo tiro marieno 
namo tiga. Ticoro Espíritu Santo to yoadohoro mehne wahma 
nijinocãre bocaricoro jira. A jicu buo tiro marieno namo tiga 
ticorore. 21 Ticoro pohna tirohca. Tirota to macunota to 
masare, pichacapu wahaborinare yuhdohtiro jirohca. To ã 
yuhdohtiro jichu ñucu, Jesu ni wama pisuihca muhu —niha 
anjo Josére. 

22 Panopu macariro Cohamacu yare yahu muhtariro cjiro 
“A waharohca”, to ni joariro seheta ahri jipihtia 4 wahaa tiha. 
Ahri a wahahtore 0 sehe ni joa dutia tiha Cohamacu tirore: 

23 “Cãcoro nuhmino, ne muno mehne jieraricoro, 
nijinocãre bocaro pohna tirohca to 
macunocare. 
Tiroca Emanuel wama tirohca”, 
ni joaa tiha Cohamact yare. (Emanuel nino: “Cohamacu mari 
mehneta jira”, nino nica.) 

24 Cohamacu anjo Josére to ã ni yahuri baharo José sehe 
wahcã, anjo to dutiriro seheta tiro Maria mehne wamomaca 
duhteha. 25 To macunocare to pohna tihto pano José sehe 
ticoro mehne jiera tiha. Baharo ticoro sehe pohna tia wahaha. 
Tiro sehe wihãrirocãre Jesu wamoaha. 

S4 muja taro macaina Jesucare ñua suha 


1 Herode Judea yahpa macaina ti bui puhtoro to jiri pja 

tí yahpai jiri macai Belei Jesu masa bajuaha. To ã masa 
bajuari baharo ñahpichohare buheina ñahpichohare noano 
masiina s muja taro macaina ta, Jerusalepu wihiha. 2 Ã wihia, 
masare tó macainare sinituha: 

—¿Judio masa ti bui puhtoro jihtiro cjihto mipure nohopu 
masa bajuacari tiro? S muja taropu jina, ñahpichohaca to 
wahma bajua waha suchu huna, “Puhtoro masa bajuaro nica”, 
ni masihi sã. A to bajuachu ñuna, sã cãno mehne tirore ño 
payona tana tahi õp —ni yahuha buheina masare. 

3 A yoa paina Herodere tire yahua tiha. Ti ã yahuchu tuhoro 
Herode sehe soro tuhotuha. A jia jipihtina Jerusalě macaina 

cthu to yoaro seheta soro tuhotuha tina cãhu. 4A jiro Herode 
sehe jipihtina sacerdotea puhtoare, mari judio masare buheina 
cãhure to pjirocari baharo ti cahmachu pihticha ñuno, tinare 
sinituha tiro: 

—;¿Nohopu masa bajuarohcari Cristo sehe musa tuhotuchu? 
—ni sinitu ñaha tiro. 

5 Õ sehe ni yahuha tirore: 

—Belei, Judea yahpai jiri macai Cristo masa bajuarohca. 
O sehe ni joaa tiha Cohamacu yare yahu muhtariro cjiro: 

6 “Belei yu yainare Israe masare dutihtiro tarohca. 
A jiro paye macari Judea yahpai jia macari yahdoro 
jira Bele”, 
ni joaa tiha Cohamacųu yare —ni yahuha tina Herodere. 

7 Ti ã ni yahuri baharo Herode masa ti marieno watoi st 
muja taropt tarinare pjirocaha. To cahapt tina ti sachu ñuno, 
tinare sinitu ñuha. To ã sinitu ñachu tuhoa, ñahpichohacare ti 
huri dachore yahuha tina. 8 Ti 2 yahuri baharo Herode sehe 
tinare Belepu warocaro 0 sehe niha tinare: 

—Tirocare noano macaga. Tirocãre bocana tjuahna yuhure 
yahu tjuahga. Yuhu cãhu tirocare ho payoi wahai tai nija 
—nimaha tinare Herode. 

9 To 2 niri baharo, tina wahaa wahaha. Ti å wahachu s 
muja taroi ti ñuria ñahpichohaca sehe ma tãrucuha. A yoa 
wihãrirocã to jiro bui waroi tjua waha suha tia sehe. 10 A jia 
ñahpichohacare ñua, tuaro wahcheha tina. 11 Wihãrirocã to 
jiri wahupu su, sda wahaha tina. A saa sua, wihãrirocãre to 
pocoro mehne jirirocãre ñuha tina. A ñua tina na tuhcua caha 

st, tirocãre ño payoha. No payo tuhsu ti caa pocare naroca 
pjõoroca, urure, inciensore, mirra wama tia me sitia chure 
na wio, tíre tirocãre wapa marieno waa tiha. 12 Tíre wa tuhsu 
caria wahaha tina. Ti 2 carichu cahãnopu Cohamacu yahuha 
tinare: “Herode cahai tjuaena tjiga”, ni yahuha Cohamacu 
tinare cahanoprwre. To ã ni yahuri baharo, tina sehe wahcãha. 
Ti å wahcari baharo pa mahapu ti ya dihtapu tjuaa wahaa tiha. 


José cãhu Jesucare Egiptopu na duhti wahcãa wahaha 


13 Ti a wahari baharo Cohamact anjo cahãnopu Josére 
bajuaro, 0 sehe niha: 

—Wahcãga. Herode sehe maharirocare wajãno taro, macano 
nina mipure. Ã yoa maharirocãre, to pocoro cãhure Egiptopu 
cjero na duhti wahcãa wahaga. Tópure yu niriro purota jiga 
—ni yahuha anjo Josére. 

14 To ã nichu tuhoro, José sehe ñamiihta wahcã, 
maharirocãre to pocoro cãhure Egiptopu na duhti wahcãa 
wahaha. 15 Egiptopu sua, Herode to catiro puro tópure jiha 
tina. A yoaha panopu macariro Cohamacu yare yahu muhtariro 
cjiro to ni joariro seheta. Tíre tirore Cohamacu joa dutia tiha. 
O sehe ni joaa tiha Cohamacu yare: “Egiptopu jirirore ya 
mactre pjirocahi”, ni joaa tiha Cohamacuų yare. 


Herode macanacãre wajã dutiri jire 


16 A yoa ñahpichohare buheina ti duhti yahduachu tuhoro 
Herode sehe sua yuhduaha. A suaro, Bele macainare, tí maca 
duhtu caha macaina cãhure ti pohnare mua pohnare pua cuhma 
cjąainacãre waja batoa dutiha tiro. Wahmanore ñahpichoha 
buheina ñahpichohacare ti ñuri dachore yahuha Herodere. Ti ã 
niche thoro tiro to waja duariroca to masa bajuari dachore 
masino, “Õpe cuhmari cjuara” nino, pua cuhma cjuainare waja 
batoa dutiha. 17 Panopu macariro Jeremía Cohamacy yare yahu 
muhtariro cjiro to ni joariro seheta 4 wahaha. Õ sehe ni joaa 
tiha tiro: 

18 “Rama wama tiropx bisiro coa tarohca. 
Tuaro cahyaa mehne tiiro coa tarohca. 
Raquel panamana numia ji turia numiapu Israe 
masa namosãnumia ti pohnare tuaro tiiahca. 
Ti pohnare ti wajachu ñua, ne cahya duhusi”, 
ni joaa tiha panopu. 

19 A yoa Herode to yariari baharo Egiptoi jirirore Josére 
Cohamacuų yairo anjo cahanopu bajuaha. A bajuaro õ sehe 
niha Josere: 

20 —Maharirocãre waja duaina cjiri yariaa wahahre. A jicu 
tirocare to pocoro mehne Israe yahpapy na tjuaa wahaga 
muhu —ni yahuha anjo Josere. 

21 To 2 niri baharo tiro wahcã, maharirocãre to pocoro 
mehneta Israe yahpapt na tjuaa wahaha. 22 Wiho mejeta 
Arquelao Herode macuno sehe to pucuro cohtotariro to jichu 
tuhoro José sehe Judea yahpai cuiro, tjuaeraha. Ã jiro pari 
turita cahanopt tirore yahu namoha tjoa. Tirore pari turi 
Judea yahpare ji dutieraha. To ã ni yahuri baharo, tina Galilea 
yahpapu wahaa wahaha. 23 Ti yahpapure Nazare wama tiri 
macai jiha tina. A yoaha tina Cohamacu yare yahu muhtaina 
cjiri ti joariro seheta. O sehe ni joaa tiha: “ ‘Cristo Nazare 
macariro tjira’, niahca masa”, ni joaa tiha Cohamacu yare 
yahu mahtaina panopt macaina. 


João masare bautisariro masare yahuha 
(Mr 1.1-8; Lc 3.1-9, 15-17; Jn 1.19-28) 


3 1 A yoa baharopu João masare bautisariro jiha. Judea 
yahpai masa marienopt tiro Cohamacu yare yahu ducaha 
masare. 2 Õ sehe ni yahuha tinare: 

—Muano macariro Cohamacu musa puhtoro to saho 
jihto mahanoca duhsara. A jina “Nano yoaeraja”, musa 
ni tuhotumari cjirire duhuga. Musa naa buhirire cahya, 
Cohamacų sehere cahmaga musa —ni yahuha tiro tinare. 

3 Panopu macariro Isaia Cohamacų yare yahu muhtariro 
cjiro João to buhehtore õ sehe ni joaa tiha: 

“Masa marienopt cãiro sañurucu, 0 sehe ni 
buherohca: 

“Mari puhtoro to tahto pano tirore cahmaeraina 
cjiri musa tuhotuare cohtota, tirore cahmaina 
jiga musa’, ni sañurucu buherohca”, 

ni joaa tiha Isaia cjiro João cjihtore. 

4 Tiro João camello pjoari suhtirore sãariro, wahiquiro 
cahsaroreta tua dihoriro jiha. Poreroare, macaroca macaina 
miguina mi cthure chua tiha. > Jerusale macaina, jipihtiro 
Judea yahpai jiina, Jordão wama tiri ma cahai jiina cthu tirore 
tuhoa taha. 6 Wihi, tirore tuho, ti haa yoarire Cohamacure 

yahuha tina. Ti 2 ni yahuchu tuhoro Jordão wama tiri mai 
João tinare bautisaha. 

7 A jiro payu fariseo curua macaina, saduceo curua macaina 
cãhu Joãore ti bautisa dutia tachu ñuno tiro tinare õ sehe ni 
yahuha: 

—;¿Musa cãhu agãa hima tiina yoaro sehe musa mahñoa 
buhea mehne masare dojomehneina jina, Cohamacu musare 
to buhiri dahrehto pano tirore cui, duhti masierara musa? 

8 A jina potocãta musa ñaa buhirire bujua witi, Cohamacure 
cahmana jiihna, noaa yoa ñoga. 

9'0 sehe ni tuhotuena tjiga: “Panopu macariro Abraha mari 
fiuchu cjiro jia tiha. A jina to panamana jina mari Cohamacu 
yaina jija”, ni tuhotuena tjiga musa. Musare niita nija. Abraha 
panamana jiina jimana musa. Musa ã jipachuta tí musa ã jia 
yaba cjihti jierara. Cohamacu sehe ahri taa mehne Abraha 
coyeare dahre masina. A jiro Abraha coyea musa jia wiho waro 
jira taa ti wiho waro jiro seheta. 10 Õ sehe jira: Masa yucuri 
yoaro seheta jira. Cohamacu sehe coma mehne yucurire cja 
cohãriro yoaro sehe jira. A jiro noaa dicha maria yucure nuhcõri 
mehneputa cja cohãnohca tiro. Tíre to cja cohari baharo, 
pichacapu j8 cohãnohca tiro. Ata yoaro taro nina masa cãhure 
tirore cahmaerainare. 11 Yu baharo yu bui tuariro tarohca. Noa 
yuhduariro jira tiro. Tiro yoaro sehe jieraja yuhu sehe. A jicu 
tirore tuhotucu, “Wiho jiriro jija yaha”, ni tuhotuja yuhu. Yuhu 
sehe musa ñaare tuhotumari cjirire tuhotu cohtotainare diapu 
bautisacu, co mehne yoamahi. Tiro sehe yu yuhdoro yoarohca. 
Espíritu Santore masa mehne ã jirucuchu yoarohca tiro. Wiho 
mejeta paina sehere ñaare ti tuhotumari cjirire duhu duaeraina 

sehere tiro pichaca mehne buhiri dahrerohca. 12 Yu baharo 
tariro cahsari cohariro yoaro sehe jira. Cahsari cohariro to batiro 
mehne jipihtia to trigo yapari cahsarire putiwera. To ã putiweri 
baharo trigo sehere to wihbori wuhui wihborohca. Tó seheta 
yoarohca tirore cahmainare yu baharo tariro. To putiwea cahsari 
sehere tiro jãnohca. Tí pichaca ne yatisi. Ata yoarohca tiro yu 
baharo tariro tirore cahmaerainare —ni yahuha João. 


João Jesure bautisaha 
(Mr 1.9-11; Lc 3.21 -22) 


13 Baharo Jesu Galileapuų jiriro cjiro waha, Jordão wama 
tiri mapu buhu suha Joãore bautisa dutiro. 14 Wahmanore 
João tirore bautisa duaeramaha. 

—Neho, muhu sehe yu yuhdoro tuariro yahu sehere mu 
bautisachu noaboa. Muhure bautisaboriro jieraja yahu —ni 
yuhtimaha João Jesure. 

15 Jesu sehe õ sehe ni yuhtiha tirore: 

—Yuhvre bautisasiniga. Õ sehe yoana, Cohamace to dutiriro 
seheta sohtori tina nija mari —niha Jesu. 

To ã nichu tuhoro: 

—Jai —ni yuhtiha João. 

16 A ni tuhsu, Jesure bautisaha. To bautisa tuhsuchu Jesu 
diapu ducuriro maja surucu suha. To maja surucu suchuyta, 
muano parï maha. Cohamacu to Espíritu buja yoaro sehe tiro 
bui to duji tachu ñuha. 17 To ã duji tachu muanopu durucuro 
coa taha: 

—Ahriro ya macu yu cahiriro jira. Tiro mehne tuaro 
wahcheja —nino coa taha muanopu. 


Watino ñaare yoa dutimaha Jesure 
(Mr 1.12-13; Lc 4.1-13) 


1 A yoa Espíritu Santo sehe Jesure masa marienopu naaha, 
tópu watino tirore ñaare to yoa duti ñuhto sehe. 
2 Tópu suro cuarenta dachori waro churo marieno jiha Jesu. 
A jiro juca baaha. 3 Juca to baachu ñuno watino sehe tiro 
cahapu suro, õ sehe niha: 
—Muhu Cohamacu macuno jicu, ahri taa pocare chua 
dojomehnega —nimaha tiro Jesure. 
4 Jesu 0 sehe ni yuhtiha: 

—Yoaeraja. Cohamacu yare ti joari pti õ sehe nina: “Masare 
chua mehne dihta catieraro cahmana. Jipihtia Cohamacu to ya 
yahua mehne jiro cahmana”, nina Cohamacu —ni yuhtiha Jesu 
watinore. 

> To ã ni yuhtiri baharo watino sehe Jerusalepu “Cohamacu 
ya maca”, ti niri macapt Jesure naaha. Tópu na saro, Cohamacu 
ya wahu bui Jesure na suha tiro. 6 Na su tuhsu, tirore õ sehe 
nimaha: 

—Cohamacu yare ti joari põ õ sehe nina: 

“Cohamacy to anjoare muhure ñu wihbo dutirohca. 
A jia tina sehe muhure ñu wihboahca, 
“Tacapu puha tu myar?’ nia”, 
nina ti joari pi. To 2 niri potocã jichu muhu Cohamacu 
macuno jic yahpapu pju bora ñoñujuta yuhure. Muhure tina 
ti yoadohochu nonujuta yuhure —nimaha watino. 

7 Jesu pju bora ho duaeraro õ sehe ni yuhtiha: 

—Cohamacu yare ti joari põ õ sehe nina: “Musa puhtoro 
Cohamacu to niri cjirire “;Potoca tjijari?” ni masi duana 
Cohamacure yoa ño duti macaena tjiga”, nina Cohamact yare 
ti joari pti —niha Jesu. 

8 To a ni yuhtiri baharo mua yuhdudu tã&cupu Jesure na 
mujaha watino tjoa. Tu buipu muja pja su, jipihtia macarine 
ñoroca boroha Jesure. Ti cjuaa cãhure ñoha. 9 A fiono Jesure 
0 sehe nimaha: 

—Yuhure na tuhcua caha su, ño payoga muhu. Mu ã yoachu 
jipihtia ahri macarine muhure waihtja —ni yahumaha watino. 

10 To 2 nichu Jesu õ sehe ni yuhtiha: 

—Satana, wahaga muhu. Õ sehe nina Cohamacu yare ti 
joari pùi: “Mu puhtoro Cohamacu dihtare ño payoga. To ya 
dutia dihtare yoaga”, nina Cohamacuų yare ti joari pùi —niha 
Jesu watīnore. 

11 To 2 nichu tuhoro watino wahaa wahaha. To wahari 
baharo anjoa sehe wihi, Jesure yoadohoa tirore chua waha. 


Galilea yahpai Jesu buhe ducaha 
(Mr 1.14-15; Lc 4.14-15) 


12 A yoa Joãore peresu ti yoachu tuhoro, wahaa wahaha 
Jesu. Waha, Galilea yahpapu suha. 13 Tói jiri macapu 
Nazarepu waha, yuhdu wahcã, Capernau wama tiri macapu 
saha. Galilea wama tiri bucupariro duhtu cahai jira Capernau. 

Ti maca Zebulo yahpa cahai, Neftali yahpa cahai jire Capernau. 
Tópų su, jiha Jesu. 14 Ata yoaha Jesu panopu macariro 
Cohamacų yare yahu muhtariro Isaia cjiro to ni joariro seheta. 
Õ sehe ni joaa tiha: 

15 “Zebulo yahpa cahai, Neftalí yahpa cahai, 
bucupariropu waharoi, Jordão pa buhusehe 
coapy Galilea yahpa jira. 

Tí yahpa judio masa jieraina ya yahpa jira. 

16 Tó macaina Cohamacų yare noaare masierara. 

A masierapahta noarirore ñuapu masiahca. 
Tina sehe Cohamacure ne masierara. 

A jia pichacapu wahaborina jimaha. 

A jiro cãiro tinare Cohamacu yare masichu 

yoarohca”, 
ni joaha Isaia cjiro. 

17 Topu jiro, Cohamacu yare yahu ducaha Jesu: 

—Musa ñaare tuhotumari cjirire duhu, noaa sehere tuhotu 
cohtota, Cohamacureta macaga musa. Muano macariro 
Cohamacu jipihtina bui puhtoro to saho jihto mahanoca 
duhsara —ni yahu ducaha tiro. 


Pititiaro wahi wajãinare tiro mehne 
macaina cjihtire pjiha Jesu 
(Mr 1.16-20; Lc 5.1-11) 


18 A yoa Galilea wama tiri bucupariro duhtu cahapu Jesu 
sito wahcãmahno ñuha Simore, to bahuro Andre mehne. 
Simota Pedro ti ni pisuriro jiha. Tina sehe wahi wajãina jia, 
ti wañuyucurire doca ño mujaa niha bucupariropu. 

19 —Yuhu mehne macaina cjihti taga musa. Yuhu mehne 
musa tacha, musa wahire ñaha cahmachuina musa jiro seheta, 
Cohamactz yaina cjihtire masare pji cahmachuina cjihtire 
yoaihtja musare. Yuhu mehne musa tachu ã yoahtina cjihtire 
cŭihtja musare —niha tiro tinare. 

20 To 2 nichu tuhoata ti wanuyucurire cūnoca, tiro mehne 
wahaa wahaha. 

21 A yoa Jesu tina mehne yuhdu wahca, Santiagore to 
bahuro Joao mehne boca suha tjoa. Tina Zebedeo pohna jiha. 
Ti yaria dohoriai ti pacuro mehne tina chu ti wañuyucurire 

cahnoa niha. Tina puarore tiro pjirocaha. 22 To ã pjirocachu 
tuhoa, tina sehe dóihta ti pucurore, dohoria cãhure cù, Jesu 
mehne wahaha. 


Payu masare buheha Jesu 
(Lc 6.17-19) 


23 A yoa jipihtiro Galilea yahpare Jesu buhe tiniha. Judio 
masa mari buhea wuhusepu noaa buheare, muano macariro 
puhtoro to suho jia tiare buheha. Tinare buhe, dohatiinare 
noaina wahachu yoaro jipihtia dohatiare cohãha tiro. 24 To ã 
yoaare tuhoa Siria yahpa macaina jipihtiropu tí yahpai jiina 
tirore masi ducaha. A masia, soro jia dohatia cjuainare, tuaro 
puriare cjuainare, watia ti sãanohrinare, ñama yaria munare 
dohatiinare, tini masieraina cã&hure na suha. Ti ã na suchu 
ñuno jipihtina tinare noaina wahachu yoaha Jesu. 25 To ã 
yoachu ñua, Galilea yahpa macaina, Decapoli wama tiropu jia 
macari macaina, Jerusale macaina, Judea yahpa macaina, 
Jordão pa buhusehe coa macaina payu masa tiro mehne 
wahaha. 


Tacupu muja, tói buheha Jesu masare 


1 Masa payu to cahai ti sachu ñuno Jesu tãcupu mujaha. 
Muja su, tói dujiha. Tói to dujichu to buheina sehe tiro 
cahapu suha. 2 Ti sachu ñuno õ sehe ni buhe ducaha: 


Õ sehe jiina jira wahcheina 
(Lc 6.20-23) 


3 —Ti haa tuhotumari cjirire duhu, noaa sehere tuhotu 
cohtotaina Cohamacure cahmaina wahcheina jira. Muano 
macariro puhtoro to suho jiropure wahaahca tina. Muano 
macaa ti ya jira. 

4’Yahco tiina cãhu wahcheina jira. Tinare wahchechu 
yoarohca mari Pacu. 

> 'Painare yuhduruca duaeraina ã jica nieraina wahcheina 
jira. Cohamacu “Waihtja”, tinare to nirire cjuaahca tina. 

6 'Cohamact to dutiro sehe yoa duaina, noaare yoa duaina 
wahcheina jira. Cohamacu to yoadohochu tina noaare yoa 
sohtori tiahca. 

7 ’Painare pja nyina wahcheina jira. Ti 2 pja huchu 
Cohamacu tina c&hure pja ñunohca. 

8 Ti naa buhirire cosanohrina wahcheina jira. Cohamacure 
ñuahca tina. 

9 'Masare bosaina wahcheina jira. Tinare “Yu pohna jira”, 
ninohca Cohamacu. 

10 'Cohamacu dutiare ti yoari buhiri ti hano yoanohrina 
sehe wahcheina jira. Muano macariro puhtoro to suho jiropt 
to yare cjuaahca tina. 

11 Yu yare musa yoari buhiri paina musare ti tuhtipachuta 
wahcheina jira musa. Musare ti hano yoapachuta wahcheina 
jira musa. Yu yaina musa jiri buhiri musare jipihtia naa ti 
quiti dojomehnepachuta ti mahñopachuta wahcheina jira 
musa. 12 Cohamacu yare yahu muhtainare musa pano jiinare 
tinapureta hano yoa muhtaha. Musa cãhure ti yoariro sehe ti 
yoachu wahchega. Noano yajeripohna tiga. A jiro muanopu 
musa suchu pjíro noano yoarohca musare Cohamacu —ni 
yahuha Jesu. 


Moa yoaro sehe, buhriaro yoaro sehe jira Jesu yaina 
(Mr 9.50; Lc 14.34-35) 


13 A yoa Jesu õ sehe ni buhe namoha: 

—Moa wahiquiro dihire to hano wahaerachu yoaro seheta 
musa sehe yu yaina sehe jipihtina painare ñaare ti yoa 
duaerachu yoara. Wiho mejeta moa sehe ti naa wahachu pari 
turi noaa yoahto basioerara. Ti moa ne noaerara. Ti å wahachu 
tí moare cohano cahmana. Ti ã cohari baharo ti bui masa tu 
cŭna. Ne yaba cjihti jierara ti moa ti cohoa. (Ti yaba cjihti 
jieraro seheta jiena tjiga musa. Cohamacu ya sehere cohaena 
tjiga) —ni yahuha Jesu. 

14 A yoa tiro õ sehe ni buhe namoha: 

—Buhriaro marine to ñuchu yoaro seheta musa sehe yu 
yaina sehe ahri yahpa macainare Cohamacure masichu yoara. 
Tăcu bui jiri macare nuohto basioerara. 15 A yoa sihãriare masa 
sihãa, biato docapu nuoerara. Tiare sihariare muanoi duhu 
payora tí wahu macaina jipihtina ti ñuhtiare. 16 Õ seheta 
musa cãhu buhriaro yoaro sehe jiina jina, noaare yoaga. Musa 
a yoachu ñua masa mari Puca muano macarirore ño payo, 
“Tuariro, noariro jira”, niahca —ni yahuha Jesu. 

Cohamacu to dutiare to joari cjirire yahuha Jesu 


17 A ni tuhsu, tinare õ sehe ni yahu namoha: 

—Ahrire musa masichu cahmaja yuhu. Cohamacu to dutiare 
Moise cjirore to ctirire, to yare yahu muhtaina cjiri ti joari cjiri 
cthure cohãi tai nierahi. Ti dutiare musare noano yahu potoi 
tai nii. Ti dutiare ti quihõno jichu ñoi tai. Ti niriro seheta yoa 
sohtori tii tai nii. 18 Potocã musare nii nija. Pihtiri dacho pano 
jisinichu Cohamacu dutia Moise cjirore to ctirire ne mahanoca 
baro cohãsi mari. Ahri yahpa, muano cãhu ti jisinino puro to 
dutia cãhu jirucuahca. A jirucua ti niriro seheta sohtori tirohca. 
19 A jia tí dutiare cãina yuhdurucaa, painare tó sehe yuhduruca 
dutia, maano macariro puhtoro to suho jiropu cahamaca 
yoaro sehe jiahca. Ctino dutiaca to jipachuta tina yuhdurucaa, 
cahamaca yoaro sehe jiahca tina. Paina ti dutiare noano yoaa, 
painare ti yoaro sehe yoa dutia, mtano macariro puhtoro to 
suho jiropu puhtoa yoaro sehe jiahca tina sehe. 20 Musare niita 
nija yaha. Judio masare buheina, fariseo curua macaina cã&hu 
Cohamact cahmaare quihõno yoaerara. Tina ti yoariro yuhdoro 
Cohamacu cahmaare yoaga musa sehe. Musa ã yoaerana, 
puhtoro Cohamacu to suho jiropure ne susi musa —ni yahuha 
Jesu. 


Susiniare yahuha Jesu 
(Lc 12.57-59) 


21 A ni tuhsu, tinare õ sehe ni yahu namoha: 

—Panopt macaina õ sehe ni ti yahuri cjirire tuhori jimare 
musa: “Masare wajãena tjiga. Masare wajariro ti buhiri 
dahrehtiro jira”, ti niri cjirire tuhori jimare musa. 22 Ahri ti 
yahuri yuhdo curero musare ahri sehere yahu namoihtja. 

To coyeiro mehne susiniriro sehe ti buhiri dahrehtiro jira 
masunore wajariro yoaro seheta. To coyeirore tuhtiriro, “Ne 
tuho masia maerariro jira muhe”, niriro buhiri dahre dutiina 
cahai ti naahtiro jira. “Tuho masierariro jira muhu”, to 
coyeirore nirirore pichacapu wahahto cua yuhdtara tirore. 

23 "Musa coyeiro musare to ñu tuhtichu õ sehe yoaga. 
Cohamacu wuhupu Cohamacure musa ño payohto pano, 
wahiquirore j muo, musa wahto pano 0 sehe yoaga. 24 Musa 
wahtire duhu cù, musa coyeiro cahapu waha, “Pari turi 
cahmachena tjijihna. Tó purota duhujihna tíre”, niga tirore. 

Musa ã niri baharo Cohamacure wa, no payona wahaga to 
wahapu. 

25 'Pairo muhure to yahusã duachu, puhtoro masare beseriro 
cahapu muhyre to naa duachu, tiro mehne suaro marieno 
wahaga. Masare beseriro cahapu to na suhto pano tiro mehne 
noano jiga. Mu ã yoachu ñuno tiro muhure yahusãeraboca. 
Mu ã yoaerachu tópure musa sachu tiro sehe muhure masare 
beserirore yahusanohca. To 2 yahusachu, beseriro sehe peresu 
yoainapure muhure warohca. A jia tina muhure peresu 
yoaahca. 26 Potocã nii nija muhure. Tópu jisiniihca muhu. Pu 
ti wapa dutirire muhu wapa pahñoipu wijaaihca muhu —ni 
yahuha Jesu. 


Pairo namono mehne hano yoaare yahuha Jesu 


27 Õ sehe ni yahu namoha Jesu: 

—Panopt macainare õ sehe ti ni yahuri cjirire tuhori jimare 
musa: “Pairo namono mehne ñano yoaena tjiga”, ti niri cjirire 
thori jimare musa. 28 Ahri ti yahuri yuhdo curero musare 
ahri sehere yahu namoihtja. Numinore ñahaeraparota, cãiro 
ticorore hano goa pjaro, hano wacŭùŭ tuhoturo ñano yoa tuhsuha 
ticoro mehne. 

29 'A jicu mu capariaca poto buhusehei jiriacã mehne ñano 
yoacu, tiare orewe na mu cohaboriro seheta ti haa yoaare 
duhuga. Tíre duhueract pichacapu wahaihca. Mu capariacare 
me cohãchy tia capariaca dihta butira. Muhu sehere pichacapu 
mu wahachu ña yuhduara. A jicu tí ñaa yoaare duhuga. 30 A 
jic mu wamomaca poto buhusehei jiri wamomaca mehne 
hano yoacu, tí wamomacare mt dute cohaboriro seheta tí 
haa yoaare duhuga. Tíre duhueracu pichacapu wahaihca. Mu 
wamomacare mu cohachu ti wamomaca dihta butira. Muhu 
sehere pichacapu mu wahachu ña yuhduara. A jicu ti faa 
yoaare duhuga —ni yahuha Jesu. 


To namonore cohaare yahuha Jesu 
(Mt 19.9; Mr 10.11-12; Lc 16.18) 


31 Õ sehe ni yahu namoha Jesu: 

—Panopt ahri c&hure niha: “To namonore cohã duariro to 
cohahtore yahuri pu mehne ticorore cohã masina”, nimaha 
panopu. 32 Ahri ti yahuri yuhdo curero musare ahri sehere 
yahu namoihtja. To namono pairo mehne ñano yoaeraricoro 

to jipachuta to manuno ticorore cohaboca. To 3 coha 
daporicoro pairore many tiro hano yoaro nica ticoro pairo 
mehne jiro. To manuno ticorore 2 cohãno ticorore pairo 
mehne hano yoachu yoara. To baharo namo tiriro cãhyu ticoro 
mehne ñano yoaro nina —ni yahuha Jesu. 


Wama payo niare yahuha Jesu 


33 Õ sehe ni yahu namoha Jesu: 

—Panoptu macaina õ sehe ti ni yahuri cjirire tuhori jimare 
musa: “Musa niriro seheta yoaga. ‘Cohamacu mehne potoca ã 
yoaihtja’, musa niriro seheta yoaga”, ti ni yahuri cjirire tuhori 
jimare musa. 34 Ahri ti yahuri yuhdo curero musare ahri 
sehere yahu namoihtja. “Muano mehne potoca nii nija”, ni 
muano mehne wama payo niena tjiga. Muano sehe Cohamacu 
mari puhtoro to suho jiro jira. Wiho jiro jierara. To ã jichu 
Nuna muano mehne ã niena tjiga. 35 Ahri yahpa mehne ne 
wama payo “Potoca nii nija”, niena tjiga. Ahri yahpa Cohamacuų 
ya yahpa jira. To ã jichu Nuna ã niena tjiga. “Jerusale mehne 
potocã nii nija”, ne wama payo niena tjiga. Tuariro mari 
puhtoro ya maca jira Jerusale. Wiho jiri maca jierara. To ã 
jichu Nuna ã niena tjiga. 36 “Yu dapu mehne potoca nii nija”, 
ni wama payo niena tjiga. Musa pjoari ti yehsea wahachu yoa 
masierara musa. Ti nia wahachu cãhure yoa masierara musa. 
A yoa masieraina jina “Yu dapu mehne potoca nii nija”, ni 
wama payo niena tjiga. 37 “Yoanahtja”, nina wama payoro 
marieno 0 sehe dihta tíre nirucuga. “Yoasi”, nina cãhu wama 
payoro marieno nirucuga. Musa wama payo nina, watino 
ñariro to dutiriro seheta yoana nica musa —ni yahuha Jesu. 


Ti cahma suaare yahuha Jesu 
(Lc 6.29-30) 


38 Õ sehe ni yahu namoha Jesu: 

—Panopy õ sehe ti ni yahuri cjirire tuhori jimare musa. 
“Muhure pairo mu capariacare to cjã tihariro seheta muhu 
cãhu tirore cja tiha cahmaga. Mu piriacare to cja nuhariro 
seheta muhu cãhy cja nuha cahmaga”, ti niri cjirire tuhori 
jimare musa. 39 Ti yahuri yuhdo curero ahri sehere yahu 
namoihtja musare. Muhure ñano yoarirore ã ñunocahga. C& 
buhusehe mu wahsupure to cjachu, pa buhusehe cãhure cjã 
dutiga tirore. 40 Pairo buhiri dahre dutirirore muhure to 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN MATEO 5, 6 16 


yahusãchy, dutiriro sehe mu camisare muhure yahusarirore 
wa dutiboca. To 2 wa dutichu, tirore waga. Mu bui macari 
suhtiro cãhure wa namoga tirore. 41 Pairo surara paye barore 
cã kilómetro muhure to naabasa dutichu, pa kilómetrore 
waha namoga tjoa. 42 Muhure sinirirore waga. Tuhsu, pairo 
muhure to waso dutichu wasoga tirore —ni yahuha Jesu. 


Musare nu tuhtiinare cahiga 
(Lc 6.27-28, 32-36) 


43 0 sehe ni yahu namoha Jesu: 

—Masa õ sehe nina: “Musa mehne macainare cahiga. A yoa 
musare ñy tuhtiinare nu tuhti cahmaga tjoa”, ti niri cjirire 
tuho muhtari jimare musa. 44 Ti yahuri cjiri yuhdo curero ahri 
sehere yahu namoihtja musare: Musare ñy tuhtiinare cahiga. 
A cahina tinare noano yoaga. Musare ñano yoainare ti ya 
cjihtire Cohamacure sini payoga. 45 Musa ã yoana mari Puca 
muano macariro pohna jira musa. Cohamacy sehe cãno potori 
yoara masare. Ñaina cãhure, noaina cãhure st sichu yoara 
tiro. Tuhsu, Cohamacu dutiare yoaina cãhure, yoaeraina 
cãhure coro tachu yoara tiro. Masare cãno potori to yoariro 
seheta musa chu yoaga. 46 Musare cahiina dihtare musa 
cahichu ti ne yaba cjihti jierara paina sehere musa cahierachu. 
Puhtoa ya cjihtire wapa na cohtaina cãhu tó seheta yoara. A 
jina jipihtinare cahīga. 47 Musa coyea dihtare musa noano piti 
bocachz tí cãhu ne yaba cjihti jierara paina sehere musa noano 
piti bocaerachu. Cohamacure masieraina cãhu tó seheta yoara. 
A jina jipihtinare noano piti bocaga. 48 Naa marieina jiga musa. 
Musa Pucu muano macariro to haa marieriro to jiriro seheta 
musa chu naa marieina jiga —ni yahuha Jesu. 


Noaa yoaare yahuha Jesu 


6 1 Pari turi tiro õ sehe ni yahu namoha: 

—Cohamacų ya cjihtire noaare yoana, “Cohamacu yare 
yoa pahñoina jija sã”, ni yahuena tjiga painare. Musa ã ni 
yahuri buhiri noaare musa yoari cjiri ne yaba cjihti jierara. 

A jiro Cohamacu muano macariro noaare musa yoari wapa 
musare ne wasi. 2 A jina pjacuoinare yoadohona, tíre masare 
yoa ñoena tjiga. Masa ti ñuenoi yoadohoga tinare. Cãina noaa 
ti yoaare yoa ñohna mahapu jiinare, judio masa mari buhea 
wahusepu jiina cãhure. Tina mari baharo buhusehei hano 

yoa cohtaina jira. yoa ñohna tina, “Noaina jira”, masare ni 
hu dutia. Ti 2 ni ñachu ã yoa ñoina sehe wahche tuhsure. 
“Noaina jira” ni, masa ti ño payochu wahche tuhsure tina. A 
jiro Cohamacu sehe ne wahche namochu yoasi tinare. 3 A jina 
pjacuoinare yoadohona, masa ti ñuenoi yoadohoga tinare. 
Musa mehne macaina mehne jina ti ñuenoi pjacuoinare 
yoadohoga. 4 Masa ti ñueraropu musa yoadohopachuta 
Cohamacu sehe ñuna. A ñuno musa ã yoari wapa warohca 
musare —ni yahuha Jesu. 


Cohamacuųure siniare yahuha Jesu 
(Lc 11.2-4) 


5 Pari turi tiro õ sehe ni yahu namoha: 

—Cohamacwre sinina, mari baharo buhusehei ñano yoa 
cohtaina yoaro sehe yoaena tjiga musa. Judio masa mari buhea 
wauhusepu ducu, mahapu chure ducu, Cohamacure sini ñohna 
tina masare. A sini ñoa potoca masa tinare ti ño payochu tí 
mehne tina wahche tuhsure. 6 Cohamacure sinic tacu, mu ya 
tahtiapu biha sãaga. Biha saa, musa Pucu ñumahnoerarirore 
siniga. Musa ã yoachu masa marienoi musa sinipachuta musa 
Pucu musare tuhorohca. A tuhoro musare noano yoarohca tiro. 

7'A jina Cohamacure sinina, tuhoturo marieno musa 
sinirireta pari turi sini majare tjua mujaena tjiga. O seheta 
yoara Cohamacure masieraina. “Payu durucua mehne 
Cohamacure sa sinichau tiro sare tuhorohca”, ni tuhotumana 
tina. 8 Tina yoaro sehe yoaena tjiga. Musa sinihto pano musa 
Pucu musa cahmaare masi tuhsura. 9 A jina õ sehe ni sininahca 
Cohamacuųre: 

“Sa Pucu, muano macariro muhu naa marieriro 3 
jirucura. 
10 Mipure jipihtina bui puhtoro jiga. 
Muanopu me dutiro seheta ti yoariro seheta ahri 
yahpa macaina cãhu yoajaro. 
11 A jicu dachoripe sã chuhtire warucuga sare. 
12 Paina sare ti hano yoarire sa boja. 
A jicu muhu cãhu sa ñano yoarire boga. 
13 A jicu sa ñaare yoa duana sã goa pjachu ñucu tire 
yoa dutii tjiga. 
A jicu sare ñaare yoaerachu yoaga. 

[Muhu sa puhtoro tuariro a jirucuihca. Jipihtina 
muhure ã ño payorucuahca]”, 
ni siniga Cohamacure. 
14 'Paina musare ti haa yoarire musa bochu ñuno, musa 
Puca muano macariro cãhu musa naa yoarire borohca. 
15 Wiho mejeta paina musare ti Naa yoarire musa boaerachu 
musa Pucu cãhu musa naa yoarire ne bosi —ni yahuha Jesu. 


Chu duhuare buheha Jesu 


16 A jiro tiro tinare õ sehe ni yahu namoha: 

—Cohamacure ño payona tana chu duhuna bujua witiina 
yoaro sehe yoa ñoena tjiga. Tó sehe yoara mari baharo 
buhusehei ñano yoa cohtaina. Tina ti wuhdua poca cahyaina 
yoaro sehe jira. Ti ã jiina jichu ti chu duhuchu ñu masina masa. 
Potocata musare nii nija. Tinare masa ño payochu cahmana 
tina. A jia tinare ti ño payocha ñua tina wahche tuhsure. 
(Cohamacu sehe tirore ti ño payori wapa tinare wahchechu 
yoasi. A jina tina yoaro sehe yoa ñoena tjiga musa.) 17 Musa 
chu duhuna, musa pjoarire co mehne wa payo wuha majare 
payoga. A jina musa wuhdua pocare cosaga. 18 Musa ã yoachu 
musa chu duhuchu ñu masisi masa. Mari ñu mahnoerariro 
Cohamacų dihta musa chu duhuare ñu masinohca. Musa 
sahsero musa jichu tiro musa mehne ã jirucura. A ñuano tiro 
musare noano yoarohca tirore musa ño payori wapa —ni 
yahuha Jesu. 


Muano macaare cjua dutiha Jesu 
(Lc 12.33-34) 


19 A jiro tiro õ sehe ni yahu namoha: 

—Ahri yahpa macaare na cahmachuena tjiga. Õ macaa baa 
wahaboca. Ti baaerachu yacariro naboca tíre. To yacaerachu 
machu tuaboca. A jia ahri yahpa macaa nu butihto cuara. 

A jina ahri yahpa macaare tuaro cahmaena tjiga. 20 Muano 
macaa sehere cahmaga musa. Muano macaare machu tua 
masierara. Tópu musa cjuaa ne baaerara. Tópure yacariro na 
masierara. A jina muano macaare cahmaga musa. 21 Tópu 
musa cjuaa ti jichu, muano macaare Cohamact yare tuaro 
wactiina musa —ni yahuha Jesu. 

Masa ti tuhoturo seheta yoara 
(Lc 11.34-36) 


22 A jiro õ sehe ni yahu namoha tinare: 

—Sihãria to noano buhriachu mari ñu masino seheta 
Cohamact yare tuhotuna to yare noano yoa masinahca musa. 
Musa tuhoturo seheta yoara musa. Cohamacų yare tuhotuna 
noaare yoara musa. 23 To yare tuhotuerana ñaare yoara musa. 
Musa naa dihtare musa tuhoturucuchz ti naa sehe ñabiaa jira 
—ni yahuha Jesu. 


Ninerure cahina, Cohamacu sehere cahierara 
(Lc 16.13) 


24 A jiro tiro 0 sehe ni yahu namoha tinare: 

—Ctiro Cohamacu sehere wacūno, tuabiaro niñeru sehere 
wacterara. Niñeru sehere tuabiaro wactino Cohamacy sehere 
wacterara. Niñeru dihtare cahmariro jiro Cohamacure 
wahchechu yoaerara. Cohamacu cãhure, niñeru cãhure puarore 
cahma yuhdurucahto basioerara musare —ni yahuha Jesu. 


Cohamacu to pohnare nu wihbora 
(Lc 12.22-31) 


25 A jiro tinare õ sehe ni yahu namoha: 

—A jicu musare nii nija: Musa chuare, sihniare, suhti 
cãhure pjíro cahya tuhotuena tjiga. Musare bajuamehneno 
chuare chuhtina cjihti dihtare suhti saahtina cjihti dihtare 
Cohamacų yoaeraha musare. 26 Minichahca perire Cohamacų 
to fit wihboare masiga musa. Tina weseri maeraina jira. Ã yoa 
chuare ti wihboa wuhuse tinare mariahna. Musa Pucu muano 
macariro sehe tinare ti chuhtire wara. Minichahca yuhdoro 
musa sehere cahina Cohamacu. A jiro musa cãhure ñu 
wihborohca tiro. 27 Pjiro musa tuhotua mehne c& hora musare 
cati namochę yoa masierara musa. A jiro musa pjíro tuhotua 
yaba cjihti jierara. 

28 'A jina musa suhti sãahtire pjíro cahya tuhotuena tjiga. 
Macaroca macaa cohori ti cohoare tuhotuga. Tí cohori ti basi 
suhtire yoaerara. Wiho mejeta tí cohori noaa suhti yoaro sehe 
noaa cohori bajura. 29 Salomo cjiro noaa suhtire sãariro to 
jipachuta tí cohori sehe tiro yuhdoro noabia cohori waro jira. 
30 Cohorire noaa cohori yoara Cohamacu sehe. Ti cohori sehe 

mahaa dachorica jirucuma hai boraa wahara. Mahanocaji, pa 
dachoi pichacapu ja wahara. Ti ã jipachuta cohorire noaa 
cohori jichu yoara Cohamacu. A jiro Cohamacu cohorire to 
noaa cohori to yoariro yuhdoro musa cãhure noano yoarohca. 
Suhtire warohca. Cohamacure mahanoca wacù tuara musa. 

31 A jina musa chuhtire, musa sihnihtire, musa suhti sãahtire 
pjíro cahya tuhotuena tjiga. 32 Cohamacure cahmaeraina sehe 
tíre 4 macarucua nina. Musa Pucu muano macariro jipihtia 
musa cahmaare masina. To 42 masichu pjiro cahya tuhotuena 
tjiga. 33 Cohamacu musa puhtoro to jihto cjihtore cahma 
muhtaga musa. Jipihtia paye baro yuhdoro tirore cahmaga 
musa. Noaare to yoa dutia cãhure cahmaga. Musa a yoari 
baharo Cohamacu sehe musa cahmaa duhsachu warohca. 

34 A jina ñamichacapure musa dohse wahahtore pjíro cahya 
tuhotuena tjiga. Musa a pjíro cahya tuhotuna payubiaa jiahca 
musa tuhotuhto sehe. Micha macaa dihtare musa tuhotuchu 
tó purota mu surohca —ni yahuha Jesu. 


Painare “Naina jira”, niena tjiga 
(Lc 6.37-38, 41-42) 
1 Ajiro tiro tinare õ sehe ni yahu namoha: 
7 —Painare “Naina jira”, niena tjiga musa. Musa ã nierachu 
Cohamacu musare “Naina jira”, nisi. 2 Painare “Noano 
yoaerara”, musa ni ñuriro seheta Cohamacu sehe musa cãhure 
ata ni ñunohca. 3 Mari piti dahre buhechu 0 sehe yoaina jira 
musa. Musa coyeiro to capariacapu mahari pohcaroca to 
saachu ti pohcarocare noano huna musa. Musa ya capariaca 
sehere pjiri pji to jipachuta ti pjine ne ñuerara musa. Mahari 
pohcarocare musa nuno seheta musa coyeiro to hano yoaa 
sehere noano huna musa. Musa basi musa ñaare tuaro 
yoapanahta tire masierara musa, pjiri pjine musa ñueraro 
seheta. ¿Dohse jiro baro ã jijari musa? 40 sehe niina jira 
musa: “Coyeiro, ñaare yoai nica muha. A jicu tíre duhuga”, 
niina jira musa. A niina jipanahta pjiro ñaare yoara musa 
sehe. ¿Dohseana musa ñaare yoapanahta tire masierajari 
musa? > Masa ti baharo buhusehei ñano yoa cohtaina jira 
musa ã yoaina. Pjiri pjine musa capariacai jiri pjine musa na 
muhtaboriro seheta musa hano yoaa sehere duhu muhtaga. 
Musa ã yoari baharo musa coyeiro to ñano yoaare duhuchu 
yoa masiboca, mahari pohcarocare musa naboro seheta. 

6 "Dieya yoaro sehe jiina, yesea yoaro sehe jiina cãhu 
ñabiainare Cohamacu ya noa yuhduare ti ño payoeraare 
yahuena tjiga tinare. “Tinapa bujupe, hano ni, musare ñabiaro 
yoari”, nina yahuena tjiga tinare —ni yahuha Jesu. 


Cohamacure mari siniare yahuha Jesu 
(Lc 11.9-13; 6.31) 


7 A jiro tiro tinare õ sehe ni yahu namoha: 

—Cohamacure siniga musa. Musa sinina musa sinirire 
ñahanahca. Musa sinirire bocanahca. Tirore ã sinirucuga 
musa. Musa ã yoachu tiro musare warohca. 8 Jipihtina 
Cohamacure siniina naahca. A yoa ti sinirire bocaahca. 
Jipihtina Cohamacwre ã sinirucuinare tiro tinare warohca. 

9 ° ¿Musa pohna pão curire musare ti sinichu tãca sehere 
wabocari musa tinare? Ne wasi musa. 10 ¿Musa pohna wahire 
musare ti sinichu aga sehere wabocari musa tinare? Ne wasi. 
11 Musa ñaina jipanahta musa pohnare noaare waa tíre musa. 
A jiro Cohamacu sehe musa yuhdoro noaare wara musare to 
pohnare tirore siniinare. Musa pohnare musa wariro yuhdoro 
Cohamacų sehe to pohnare wara. 

12 Paina musare ti noano yoachu cahmana musa. Tinare 
musa noano yoachu cahmano seheta musa cãhu noano yoaga 
tinare. Ti noano yoaerapachuta musa sehe tinare noano 
yoaga. Ata yoa dutira Cohamacu dutia Moise cjirore to cŭripu 
Cohamacų yare yahu muhtaina cjiri ti joari cjiri cãhu —ni 
yahuha Jesu. 


Mahari sopacacã quitire yahuha Jesu 
(Lc 13.24) 


13 A jiro tiro õ sehe ni yahu namoha tinare: 

—Mtanopu Cohamacu cahapu waha duana to yare yoaro 
cahmana musare. A jina to yare 4 yoamacanocaeraro cahmana. 
Mahari sopacacapu musa saa duachu mijo curera. TO seheta 
mijo nina Cohamacu cahapu musa waha duachu. Pichacapu 
masa ti wahachu mijoerara. Pjiri sopacapu mari saachu 
mijoerara. Ti sopacapu masa ti saaboro seheta pichacapu masa 
ti wahachu mijoerara. A jia payu masa tópu wahaa nina. 

14 Cohamactu cahapu musa waha duachu mijo nina. Mahainaca 
masa topu wahaahca. Top wahaina jipihtia dachoripe 
Cohamacu mehne jirucuahca —ni yahuha Jesu. 

Masa ti yoarire huna ti jia tiare masija mari 
(Lc 6.43-44) 


15 A jiro tiro õ sehe ni yahu namoha tinare: 

—Noano yoaga. “Cohamact yare yahu muhtaina jija”, 
ni mahñoinare tuhoena tjiga musa. Tina oveja yoaro sehe 
suaeraina sehe bajumana. Ti tuhotuapu naina jira tina. 16 Ti 
hano yoachu nuna, ñaina ti jichu masinahca musa. Ti noano 
yoachu nuna noaina ti jichu masinahca musa. Aga potacu se 
tõhorine dicha tierara. Pota tidu cãhu higuera pocare dicha 
tierara. 17 Noadu yucucu noaare dicha tira. Ñadu sehe ñaare 
dicha tira. 18 Noadu yucucu ñaare ne dicha tierara. A yoa 
ñadu noaare dicha tierara. 19 Noaare dicha tiera yucure dute 
cohãnoca, pichacapu jănohca. Ata yoarohca Cohamacu to 
cahmaare yoaerainare. 20 A jina “Cohamacu yare yahu 
muhtaina jija”, ni mahñoinare õ sehe masinahca. Ti yoarire 
huna, mahñoina ti jiare masinahca —ni yahuha Jesu. 


“Musare ne masieraja”, ninohca Cohamacu payu masare 
(Lc 13.25-27) 


21 A jiro tiro õ sehe ni yahu namoha tinare: 

—Payu yuhure “Puhtoro”, niina jipahta maano macariro 
puhtoro Cohamact to suho jiropure wahasi tina. Yu Pucu 
mtano macariro to cahmaare yoaina dihta puhtoro to saho 
jiropure wahaahca. 22 Pihtiri dacho jichu payu masa õ sehe 
niahca yuhure: “Puhtoro, mu yare sã buhehi. Mu wama 
mehne watiare cohã wiohi. A yoa mu tuaa mehne payu yoa 
ñohi sa”, yuhure niina jiahca. 23 Õ sehe ni yahtiihca tinare: 
“Musare ne masieraja. Naa buhiri tiina jira musa. A jina ya 
cahai taena tjiga”, ni yuhtiihca tinare. 


Pua wuhu yoaina quitire yahuha Jesu 
(Lc 6.47-49; Mr 1.22) 


24'A yoa jipihtina ahri yu buherire tuhorina yu dutiare 
yoaina, noano tuho masiriro wuhu dahreriro yoaro sehe jira 
tina. Tiro sehe cuaa copari taa wapapu saha, wuhure noano 
dapo ducaha. 25 Ti wahure to tuhsuri baharo coro tuaro ta, 
dia mini yuhdua waha, tuaro wihnono waha. A to tuaro 
wapachuta tí wuhu cuãno taa wapa bui to dapori wuhu jiro 
ne waha su cahaerara. 26 A jia jipihtina yu buherire tuhopahta 

yu dutiare yoaeraina, tuho masierariro wahu dahreriro yoaro 
sehe jira. Tiro sehe to wahure paduro buicã dapo, noano yoa 
ducaeraha. 27 Ti wuhure to tuhsuri baharo, coro tuaro ta, dia 
mini yuhdua waha, wihnono tuaro waha. A tuaro wano tí 
wahu sehere wãroca ctinocaha. A jiro tí waha tuaro bora su 
cahaa wahaha —ni yahuha Jesu. 

28 To 2 ni buhechu tuhoa, cuaa wahaha masa. 29 “Tiro 
potocãta puhtoro jira. A jiro noano masi pahñoriro marine 
buhera tiro. Mari judio masare buheina yoaro sehe buherara”, 
ni tuhotuha tina. 


Jesu cami baarirore noariro wahachu yoaha 
(Mr 1.40-45; Lc 5.12-16) 


1 Jesu tãcupu buhe dujiriro cjiro dujia wahaha. To ã 

dujiachu ñua masa payu tiro baharo wahaha. 2Toa 
wahacha cãiro cami bucu baariro tirore piti boca, na tuhcua 
caha sy, tirore siniha: 

—Puhtoro, muhu yuhure noariro yoa duacu yoaga —niha. 

3 To ã nichu tuhoro to wamomaca mehne Jesu tirore ña 
payoha. 

—Jai, muhure noariro wahachu yoaja —niha Jesu tirore. 

To ã nichuta tí to cami baari cjiri yati mua wahaha. 4 Å ni 
tuhsu Jesu tirore õ sehe niha tjoa: 

—Yu muhure õ sehe yoarire ne painare yahui tjia. Mu 
pjacure noari pjaca to waharire sacerdotere ñoi wahaga. 
Moisere Cohamacu to ctiriro seheta sacerdotere minichahcare 
waga mu yuhdurire ti noano masihto sehe —niha Jesu. 


Surara puhtoro to muno to dohatichu 
Jesu noariro wahachu yoaha tirore 
(Lc 7.1-10) 


5 TO baharo Jesu Capernau wama tiri macapt to sachu 
cien surara puhtoro to cahai su, tirore tuaro 0 sehe ni siniha: 

6 —Puhtoro, yuhure dahra cohtariro pjacu buhariro jiro 
waha masieratjiãhno tirore tuaro purichu yu wuhupu coãhre 
tiro —niha tiro Jesure. 

7 To ã nicha, Jesu “Jai”, ni yuhtiha: 

—Tirore to dohatiare yuhduchu yoai wahaihtja —niha 
Jesu. 

8-9 To 23 nichu 0 sehe niha surara puhtoro: 

—Puhtoro, noanohca. Tai tjia. Yu yuhdoro noa yuhduariro 
jira muhu. Ya wauhui muhure saa ta dutiboriro jieraja yuhu. 
Mu masia mehne noariro wahachu yoaga tirore. Mu ã yoachu 
yu yuhure dahra cohtariro noariro waharohca. Yuhure yu bui 
jiina paina puhtoa dutira. Yuhu cã&hyu surarare dutija. Cãirore 
“Wahaga”, yu nichu tiro wahara. Pairore “Taga”, ya nichu tiro 
tara. Yuhure dahra cohtarirore “Ahrire yoaga”, yu nichu tire 
yoara. (Muhu cãhu dutirirota jira. A jiro mu dutiro seheta tiro 
dohatiriro yuhdurohea) —niha tiro. 

10 To 2 nichu tuho cuaa waharo payu masa tiro mehne 
jiinare õ sehe niha Jesu: 

—Potocata musare niita nija. Ahriro surara puhtoro Israe 
masuno jierariro Cohamacure tuaro wact tuara. Tirore dahra 
cohtarirore yu noariro wahachu yoahtire masi tuhsuha. Ne 
Israe masare ahriro yoaro sehe jiinare nuerasinija. 11 Musare 
niita nija. Payu ahriro yoaro sehe Cohamacure wacŭ tuaina 
jipihtiro macaina muano macariro puhtoro to suho jiropu sua, 
top jiina mehne chuahca. Abraha, Isaa, Jacobo mehne 
chuahca tina. 12 Masa paina sehe puhtoro Cohamacu to 
saho jiropu wahaborina ti jipachuta ñanopu nahitianopu 
cohãnocanohca tinare. Tópu to cohãrina tuaro tii, cahyaa 
mehne bahca dihoahca —ni yahuha Jesu. 

13 Tíre 2 ni tuhsu, surara puhtorore 0 sehe niha: 

—Tjuahga mu ya wuhupu. Muhure dahra cohtariro 
yuhdurohca. “Potocãta yuhdurohca”, ni mu tuhoturiro seheta 
yuhdurohca —niha Jesu. 

To ã nino watoihta tirore dahra cohtariro sehe noa 
tuhsuha. 


Pedro marechonore dohatiricorore yuhdoha Jesu 
(Mr 1.29-31; Lc 4.38-39) 


14 Baharo Jesu Pedro ya wuhupu su, Pedro marechono 
dohatich« ñuha tiro. Juaro tichu cama bui coãha ticoro. 
15 To ã jichu nutjiahno to wamomacare ña payoha. To ã ña 
payochuta juaro surua wahaha. Suruchu tuhoturo ticoro sehe 
wahcãruca, tinare chuare payoha. 


Jesu payu dohatiinare yuhdoha 
(Mr 1.32-34; Lc 4.40-41) 


16 A yoa ñamichahapu payu watia ti sãanohrinare masa na 
wihiha Jesu cahapu. Ti ã na wihichu ñuno c tahata to waha 
dutichu watia wahaa wahaha. Tuhsu, jipihtina dohatiina ti na 
surinare ti dohatiare coha pahñoha Jesu. A jia noaa wahaha 
tina. 17 Ata yoaha tiro panopu macariro Cohamacu yare yahu 
muhtariro Isaia cjiro to niriro seheta. O sehe ni joaa tiha: 
“Mari dohatiare yuhdonocanohoa tiro. Mari duti tiare 
cohanocanohca”, ni joaa tiha Isaia cjiro Jesure. 


Caina Jesu mehne waha duamaha 
(Lc 9.57-62) 


18 Jesu payu masa to cahai ti jichu ñuno: 

—Sie coap basa pahãjihna —niha. 

19 Ti pahãhto pano judio masare buheriro Jesu cahapu st, 
õ sehe niha: 

—Buheriro, muhu mehne waha duaja nohoi mu waharoi 
—niha. 

20 Jesu 0 sehe ni yuhtiha: 

—Caina macaroca macaina wahiquina ti copari cjuara. 
Minichahca cãhy ti suhti cjuara. Yuhu masuno Cohamacų 
warocariro sehe yu cariri wahu maeraja. (A jina yahu mehne 
tana ñano yuhdunahca musa) —ni yuhtiha Jesu. 

21 A yoa pairo Jesu buheriro õ sehe niha: 

—Puhtoro, ya pucu to yariachu yasinii wahaihtja. A ya 
tuhsti pinihta muhu mehne wahaihtja —niha tiro Jesure. 

22 Jesu õ sehe ni yuahtiha: 

—Yuhure cahmaeraina yariaina yoaro seheta jira. Tina 
sehe yariainare yajaro. A jicu muhu sehe yuhu mehne 
macariro cjihto taga —niha tiro. 


Jesu wihnonore yusu dutiha 
(Mr 4.35 -41; Lc 8.22-25) 


23 A ni tuhsu Jesu to jiriapu dohoriapu samuha. A jia to 
buheina cãhu tiro mehne waha, samuha. 24 Ti bucupariropu ti 
pahãchu waro wihnono tuaro taha. A jia pahcõri dohoriare 
mionocamaha. A wihnono wapachuta Jesu sehe carino niha. 
25 To ã wahachu ñua tina tirore wahcõha. Wahcõ õ sehe niha: 

—Puhtoro, yuhdoga. Mari mini yariana tana nija —niha 
tina. 

26 Ti ã nichu Jesu 0 sehe ni yuahtiha: 

—;¿Dohse jiro baro cuimacanocana nijari musa? Yuhure 
wacii tuaeraina jira musa —niha Jesu tinare. A ninota 
wahcarucu su, wihnonore pahcõri cãhure “Yusua wahaga”, 
niha. To ã nicha wihnono yuhdua wahaha. A jia pahcõri cãhu 
yuasa boraa wahaha. 27 To ã yoachu ñu cuaa, õ sehe niha tina: 

—¿Cue, dohse jiriro baro masno jijari ahriro? Ahri 
wihnono, pahcõri cãhu to dutichu yuhdurucaerara tirore 
—niha tina. 


Watiare coha wioha Jesu 
(Mr 5.1-20; Lc 8.26-39) 


28 Tinare 2 wahari baharo paha su, Gadara macaina ya 
yahpaptu suha. ToOpu ti sachu puaro mua masa copari watopu 
jiina Jesure piti bocaha. Tina watia ti saanohorina cuaina jiha. 
A jiro tópu masa ti wahamahnoeno jiha. 29 Tirore piti boca, 0 
sehe ni sañurucuha: 

—;¿Muhu Cohamacu macuno dohse yoai tai tajari muhu 
sã cahapure? ¿Sãre Cohamacy to buhiri dahrehti pja to 
jierapachuta sare buhiri dahrei tai nijari muha? —ni 
sañurucuha tina. 

30 Tó cahai payu yesea maca chya niha. 31 Tinare ñua, 
watia õ sehe niha Jesure: 

—Sare coha wiocu sina yesea cahapu yeseare saa dutiga 
sare —ni siniha watia Jesure. 

32 —Jai, wahaga —niha Jesu. 

To ã nichu watia puaro masa mehne jirina cjiri waha, 
yesea ti pjacuripu sãaha. A yoa tinare ti sãari baharo, yesea 
pari cunupu muroca buha, bucupariropu bora ñoja, mini yaria 
pihtia wahaha. 

33 Ti å wahachu ñua yeseare ñu wihboina sehe cui, murocaa 
wahaha. Macapy su, yesea ti minirire yahu site pahñoha. 
Watia ti sãanohrinare Jesu to coha wiori cãhure yahu pahñoha 
tina. 34 A ti yahu siteri baharo tí maca macaina jipihtina Jesure 
ñua taha. A jia tirore ñua, tuaro mehne waha dutiha tirore. 


Pjaca buharirore noariro wahachu yoaha Jesu 
(Mr 2.1-12; Lc 5.17-26) 


1 A ti waha dutiri baharo Jesu dohoriapu samu, 
bucupariropu pahã, to bucuari macapu suha. 2 Tópu 
paina pjaca buharirore to coãri cahsaro mehne yo wua wihiha 

Jesu cahai: “Jesu ahrirore to dohatiare yuhduchu yoarohca”, 
ni tuhotuha tina. Ti ã ni tuhotuchu masino dohatirirore õ sehe 
ni yahuha Jesu: 

—Macu, wahchega muhu. Ñano ma buhiri tiare cohã 
tuhsuja yaha —niha tiro. 

3 To ã nichu tuhoa cãina mari judio masare buheina õ sehe 
ni tuhotumaha: “Ahriro wiho jiriro ã nino, ‘Cohamacu jija’, 
nino nina. A nino Cohamacure ñano nino nina”, ni tuhotumaha 
tina. 4 Ti 2 ni tuhotuchu masino, õ sehe niha Jesu: 

—;¿Dohseana ã ñano tuhotujari musa? 5 “Nano ma buhiri 
tiare coha tuhsuja”, yu nichu, “Mahñoriro jira”, nina musa 
noano masierapanahta. “Wahcaruca, wahaga”, yu nich yu 
niri potoca jia jich dóihta musa masinahca. 6 Yuhu masuno 
Cohamact warocariro ahri yahpai masa ti hano buhiri tiare 
coha masija yahu. Masa ti hano buhiri tiare cohãhtiro cjihtore 
cüre Cohamacu yuhure. Yu ã cohãrire musa masihto sehe õ 
seheta yoa ñoihtja musa ñuhti cjihtire —niha Jesu. 

Tinare ã ninota, pjaca buharirore õ sehe niha: 

—Wahcãrucaga. Mu coãri cahsarore na wahcãga mt ya 
wahupu —niha tirore. 

7 To ã nichu tuhoro pjaca buhariro wahcãrucu su, to ya 
wuhupu tjuaa wahaha. 8 Masa to ã wahachu ñua cuiha. A yoa 

Jesure Cohamacu to tuare to wachu ñua masa Cohamacure ño 
payo, noano durucuha. 


Jesu Mateore pjiha 
(Mr 2.13-17; Lc 5.27-32) 


9 Tia yoari baharo Jesu topt jiriro ta, yuhure Mateore 
boca wihire. Puhtoa ya cjihtire masare wapa na cohtariro 
jimai. A jicu tí pjare yu dahrari tahtiapu dujii. Tói ya dujichu 
ñuno 0 sehe nire yuhure: 

—Yuhu mehne macariro cjihto taga muhu —nire Jesu 
yuhure. 

To ã nichu tuhocu wahcaruca tiro mehne wahai. 

10 Baharo ya wuhupu Jesu chu chua tare. Payu puhtoa 
ya cjihtire wapa na cohtaina, “Nano yoaina”, ti niina cãhu sa 
mehneta chure. 11 Tina mehne sa chuchu ñua, fariseo curua 
macaina sare Jesu buheinare 0 sehe nire: 

—;¿Dohsearo musare buheriro wapa na cohtaina mehne, 
hano yoaina mehne chujari? —nire tina sare to buheinare. 

12-13 Ti ã nichu tuhoro Jesu sehe piti dahre buhea mehne 
yuhtire: 

—Dohatieraina duhturure macaerara. Dohatiina dihta 
duhturure macana. Ñaare yoaina dohatiina yoaro sehe jira. 
A jicu ñaare yoaina dihtare ti ñaare ti tuhotumari cjirire 
duhu, noaa sehere ti tuhotu cohtotachu yoai tai nii yahu. Ti 
basi “Noaina jija sã”, ni tuhotuina barore yahui tai nierahi. 
Cohamacu to nirire ti joarire masiga musa. “Wahiquinare 
musa waja, j muoa mehne yuhure musa ño payochu 
cahmaeraja. Painare musa pja ñachu sehere cahmaja”, ni 
joaha. Ahri to joari to dohse niare masiga musa. Tire noano 
buhe namona wahaga —nire Jesu fariseo curua macainare. 


Chu duhuare sinituha Joao buheina Jesure 
(Mr 2.18-22; Lc 5.33-39) 


14 Baharo João masare bautisariro to buheina Jesu cahapu 
sa, Õ sehe ni siniture: 

—Sa Joao buheina sehe Cohamacure ño payona tana, chu 
duhuja. Fariseo curua macaina cthu ata chu duhura. ¿Dohse 
yoaa m4 buheina sehe chu duhuerajari? —nire tina Jesure. 

15 Jesu to tuhotua mehne piti dahre buhero taro tinare 0 
sehe ni yuhtire: 

—Õ sehe jira ti: Wamomaca duhteropu ti pjirocaina 
wamomaca duhteriro mehne jia, chu duhu masierara. Tó 
seheta yu buheina chu yuhu mehne jia, chu duhu masierara. 
Yuhu wamomaca duhteriro yoaro sehe jija. Wamomaca 
duhteriro bose numu to yoachy tiro mehne macaina cahyaa 
mehne jierara. A jia chu duhuina jierara. Yu Pucu Cohamacu 
yuhure to naari baharo pinihtare yu buheina mehne jisi yuhu. 
A jia tí pjaputa yu buheina cãhu chu duhuahca —ni yuhtire 
Jesu. 

16 Panopu macaa buhea wahma buhea mehne ti buhe more 
duachu ñuno õ sehe ni namore Jesu tinare piti dahre buhero: 

—Ne wahma cahsaro suhtiro cahsaro mehne munano 
suhtirore sere Ono cahmaerara. A yoachu wahma cahsaro mari 
cosari baharo munano suhtirore waja cahmachu, pjibiaro 
tuhnuchu yoara. (Ahri yoaro sehe ni, muna buhea wahma 
buhea mehne piti dahre buheraro cahmana.) 17 A jina ne se 
co bisia core wahiguiro cahsaro wajuru mehne muna wajuru 
mehne posaeraro cahmana. A yoachu se co bisia pahmoapu 
muna wajurure tuhrenocahna. To tuhnuchu se co cihu, 
wajuru cãhu cohõa wahara. A jina se co wahma core wahma 
wajurupu posaro cahmana. A yoacha se co cohõeraa, wajuru 
cãhu cohõerara. (Tó seheta wahma buhea muna buhea mehne 
buhe moreraro cahmana) —ni yahure Jesu tinare. 


Jairo maconore noaricoro yoa, caha ñuricoro 
cãhure noaricoro yoaha Jesu 
(Mr 5.21 -43; Lc 8.40-56) 


18 To ã ni yahuro watoi judio masa mari buheri wahu 
puhtoro Jesu cahapu wihire. Wihi, na tuhcua caha su, õ sehe 
nire: 

—Yu maco yoatapu yariaa wahahre. Ticorore mu 
wamomacare duhu payoi taga. Mu ã yoachu masanohca 
—nire tiro Jesure. 

19 To 2 nichu tuhoro Jesu wahcãruca tiro mehne wahare. 
Sa to buheina cãhu wahai. 20 Sa mahai waharucucha tói 
numino ã cahã ñurucuricoro Jesu baharo buhusehei ta, to 
suhtiro sohtoare ñaha ñuha. Doce cuhmari waro dachoripe 
cahã ñurucuricoro jiha. 21 Õ sehe ni tuhotuha ticoro ã yoaro: 
“To suhtirore ñaha ñuco, noaricoro wahacohca”, ni tuhotuha 
ticoro. 22 To 2 yoachu masino Jesu majarerucu st, ticorore 0 
sehe nire: 

—Maco, wahchega muhu. Mu yuhure wact tuaa mehne 
noaricoro tjuara muhu mipure —nire tiro. 

To 2 nichuta noaa wahare ticoro. 

23 A yoa tuhsu Jesu puhtoro ya wuhupu sure. Saa suro, 
ñahacaha tiinare teneniaca yoaro sehe jiriare putiinare ñure. 
Payu masa ti ñano bisichu chure tuhore tiro. 24 Ti ã nichu 
tuhoro masare 0 sehe nire: 

—Wijaahga musa. Yariaerari jira ticoro. Carino nina —nire 
tinare. 

To 4 nichu tuhoa, “A nimacanocano nina ahriro”, nia masa 
bujure tirore. 25 A jiro wahu puhichapure masare to wio 
pahñori baharo yariaricoro cahapu su, to wamomacare hahaha. 
To ã hahachu masa caha su, wahcãrucu suha ticoro. 26 To ã 
yoarire tuhoa, tó macaina masa jipihtina yahu sitere. 


Puaro capari bajuerainare ñuchu yoaha Jesu 


27 A yoaro Jesu tói jiriro to wahachu, puaro capari 
bajueraina tirore pisu nuny tire: 

—Davi panamino masare yuhdohtiro, sare pja ñuga muhu 
—ni sañurucure tina. 

28 Ti 2 nichuta Jesu pa wuhupu sãare. To ã sãachu masia 
capari bajueraina to cahapu saa wahare. Ti ã saa sachu ñuno 
tiro sehe siniture tinare: 

—“Marine ñuchu yoarohca tiro”, ¿ni tuhotujari musa 
yuhure? —nire tiro. 

—Puhtoro, ata ni tuhotuja sa —ni yuhtire tina. 

29 Ti ã nichuta ti caparire ña payore. A ña payorota õ sehe 
nire: 

—Yuhure “A yoarohca”, musa ni tuhoturiro seheta ã yoaja 
—nire Jesu. 

30 To ã nichuta ti capari sehe noaa wahare. A yoa Jesu 6 
sehe nire tinare: 

—Ahri yu 0 sehe yoarire painare ne yahuena tjiga —nire. 

31 To 2 nipachuta waha, tói jiinare yahu sitere tina to 24 
yoarire. 


Durucuerarirore durucuchu yoaha Jesu 


32 Ti wuhure ti wijaachu waro cãiro durucuerarirore na 
tare masa. Watino tiro mehne jiriro tirore durucuerachu 
yoaha. 33 Ti na sachu ñuno watinore Jesu cohã wiore. To ã 
cohã wiocha watino to sãanohriro cjiro sehe durucua wahare. 
To ã yoachu ñua jipihtina cua pihtiare. 

—Ne, ahri yahpa Israe yahpapure õ sehe yoaare ñuera tihi 
mari —ni durucure tina ti basi. 

34 Fariseo curua macaina sehe soro ni durucure: 

—Watia puhtoro to tuaa mehne watiare cohãna ahriro —ni 
durucure tina. 

Masare pja nuha Jesu 


35 A yoa jipihtia macari tói jia macaricãre, bujua macari 
cãhure buhe tinino wahare Jesu. Noaa buheare judio masa 
mari buhea wuhusepu buhero wahare tiro. A jiro puhtoro 
Cohamacu to suho jihtore yahure. Jipihtia dohatia cãhure tó 
macainare yuhdore tiro. 36 Masa payu hano yuhduina, pjacuoro 
wahaina ti jichu nuno Jesu tinare pja ñure. Tina oveja pua 
marieina yoaro sehe ti jichu ñuno Jesu tuaro pja ñure tinare. 
37 A jiro õ sehe nire tiro sare to buheinare, piti dahre buhero: 

—Yo payu ti bucua tuhsuchu payu jichu dahraa pjíro jira. 
Wiho mejeta dahraina sehe mahainacã jira. (Tó seheta noaa 
buheare tuhohtina payu jichu pjíro jira mari dahraa. To ã 
jipachuta mahainaca dahrari masa yoaro seheta noaa buheare 
buhehtina cãhu mahainaca jira.) 38 A jina noaa buheare 
buhehtinare painare to warocahtore siniga Cohamacure —nire 
Jesu. 


Jesu doce waro bese dapoha to warocahtinare 
(Mr 3.13-19; Lc 6.12-16) 


1 0 1 Baharo doce sãre to buheinare Jesu pjiroca, tuaare 
cüre sare. Watiare sa coha masihti cjihtire jipihtia 
dohatiare sa coha masihti cjihtire ctire sare. 

2 Õ sehe wama tii sã Jesu to bese ctirina: Simo jire. 
Tiroreta Pedro ni pisure Jesu. Simo bahuro Andre cãhuy jire. 
Santiago chu to bahuro João mehne jire. Tina Santiago cthu 
pucuro Zebedeo wama tire. 3 Felipe, Bartolomé, Toma, yahu 
Mateo jii sa. Yuhu sehe puhtoa ya cjihtire masare wapa na 
cohtariro jimai. Sã mehne pairo Santiago jire. Tiro sehe Alfeo 
macuno jire. A jiro Tadeo cãhu jire. 4 Simo cananeo ya curua 
macariro cjiro, Juda Iscariote cãhy jire. Juda sehe Jesure ñu 
tuhtiinare ñohtiro jire. 


Jesu to buheinare buhe dutiro warocaha 
(Mr 6.7-13; Lc 9.1-6) 


5 A yoa sãre doce to buheinare warocaro, “O sehe musa 
yoanahca”, ni yahu quihõre sãre Jesu: 

—Judio masa jieraina cahapure wahaena tjiga. Ne Samaria 
yahpai jia macaripu cãhure wahaena tjiga. 6 Israe yahpa 
macaina cahapu sehere wahaga. Tina oveja peri wisia wahaina 

yoaro sehe Cohamacure masieraina jira. 7 “Muano macariro to 
suho jihto mahanoca duhsara”, ni buhega tinare. 8 A jina cami 
bucu baainare, paye payu soro jia dohatiare cjuaina cãhure 
noaina yoaga. Yariainare masoga. Watia masare ti sãanohorinare 
cohã wioga tinare. Musare ã wanocai nija ahri tuaare. A jina 
musa cãhu yu ã wanocariro seheta masare noaina ã yoanocahga. 

9 "Musa wahana niñerure ne naaena tjiga. 10 Ne musa 
wajure, paaro camisare, pua wahpa dahpo suhtire, musa tjua 
yucu cãhure naaena tjiga. Musa sãano dihtare saa wahcãga. 
Paye suhtire naaena tjiga. Musa buhena waharopu jiina tina 
sehe musare musa puhi cjihtire waahca. Ata waro cahmana 
tinare. 

11 "Ti macaripu suna, ji coaro mehne carinore warirore 
macaga. A jina tí wahuihta tjuasiniga. Pu, coã wahanapu 
wijaahga tí wahure. 12 A jina wuhupu sãahna, “¿Jimajari 
musa?” niga tí wuhu macainare. 13 Musare noano ti cahmachu 
“Cohamacu mehne noano jiga musa”, niga tinare. Musare ti 
cahmaerachu, musa ã niborire niena tjiga. 14 A jina musare ti 
cahmaerachu, ti tuho duaerachu tí wuhure wijaahga. Wijaana, 
dahpo suhti macaa dihta pohcarire waja site cùga musa tinare 
ti ya buhirire masichu yoana. Ti maca macaina musare ti 
cahmaerachu ata yoaga tina cãhure. 15 Potoca musare niita 
nija. Ahri dacho pihtichupure Sodoma macaina, Gomorra 
macaina cthu tuaro buhiri tihtinata jira. Ti 2 jipachuta tina 
yuhdoro musare cahmaeraina buhiri tihtina jiahca —ni 
yahure Jesu. 


Jesu yainare paina ti hano yoahtore yahuha Jesu 


16 A ni tuhsu õ sehe ni namore: 

—Yuhure tuhoga musa. Oveja yoaro sehe jiinare musare 
ñaina watoi warocai nija. Tina ñaina macaroca macaina yaya 
suaina yoaro sehe jira. A jina musa sehe paina wahiguina 
wacti masiina yoaro sehe jiga. A jiina jipanahta buja yoaro 
sehe ne suaeraina jiga musa. 17 Noano yoaga musa. Masa 
musare puhtoare waahca. Tuhsu Judio masa mari buhea 
wahusepu cjapeahca musare. 18 A jia yu yaina musa jiri buhiri 
macari macaina puhtoa cahapu ti bui jiina puhtoa cahapu 
cãhure naahca musare. A jina musare tópu ti naache tinare 
judio masa jieraina puhtoa cã&hure noaa buheare buhenahca 
musa. 19-20 Musare puhtoare ti wachu tinare musa nihtire 

“Cue, masieraboca”, ni tuhotuena tjiga. Musare ti sinituchuta 
musa nihtire masinahca. A masina tinare yahuna musa tire 
musa mt saro durucuna nisi. Cohamacu sehe musa Puct to 
Espíritu mehne musare durucuchu yoarohca. 

21 Tí pjare ti wahmisuma ti bahanare waja dutia waahca 
ptuhtoare yu yaina ti jiri buhiri. Ti pucusuma ti pohnare waja 
dutia waahca puhtoare. Ti pohna sehe ti pucusumare waja 
dutia waahca puhtoare. 22 Jipihtina masa sehe yu yaina musa 
jiri buhiri musare ñy tuhtiahca. Ti 2 yoapachuta ahri yahpai 
musa catisinino puro musare ti ñano yoarire ctno pjana 
yuhure, yu buhea cã&hure duhuerana, yahdunahca musa. 

23 C macai musare ti hano yoachu pa macapu duhti wahcãga. 
Potoca musare niita nija. Israe yahpai jia macarine jipihtia ti 
macaripu musa duhti wahcahto pano, yuhu masuno Cohamact 
warocariro ahri yahpapu tjua taihtja. 

24 "Ne cãiro buheriro tirore yahuriro buipy jierara. 
Cahamacuno cãhu to puhtoro bui cure jierara. 25 A jiro 6 sehe 
tuhoturo cahmana buherirore: “Yuhure buheriro yoaro seheta 
jiihtja”, ni tuhoturo cahmana. Cahamacuno cãhyre ata ni 
tuhoturo cahmana. “Yu puhtoro yoaro seheta jiihtja”, ni 
tuhoturo cahmana. (“To bui jiihtja. A jicu yu puhtoro to fiano 
yuhduriro seheta nano yuhdusi yuhu sehe”, ni tuhotueraro 
cahmana.) Yuhu sehe wahu puro yoaro sehe jija. Musa sehe ti 
wahui dahraina yoaro sehe jira. A jia masa yuhure “Beelzebti 
jira”, ni yahusa, musa cãhure yu yainare ñano ni durucuahca 
tina —ni yahure Jesu. 


“¿Diro barore cuichu noajari?” ni yahuha Jesu 
(Lc 12.2-7) 


26 A ni tuhsu õ sehe ni namore: 

—A jina musare ñano yoainare cuiena tjiga. Masa ti ya 
sãari cjirire baharo paina masiahca. A jia ti nuori cjiri cãhure 
paina masiahca. 27 Musare yaroca ya yahuri cjirire payu 
masa watoi buhe turiaga musa. 28 Masunore wajãina to pjacu 
dihtare wajana. To yajeripohna yariaerara. A jina musare 
waja duainare cuiena tjiga. Cohamact sehere cuiga. Tiro musa 
pjacurire, musa yajeripohnari cãhure pichacapu cohã masina. 
A jina tiro sehere cui, yuhtiga musa. 

29 'Puaro siripia wapa mariahna. Ti å wapa mariapachuta 
cãirocãre Cohamact ne boerara. Cohamact to dutierachu ne 
yarierara tirocã. 30 A jiro musa pjoarire ne ct pjoada duhsaro 
marieno masi pahhona Cohamacu. TO seheta musa jia tia 
cãhure masi pahñona Cohamacu. A masino musare ñu 
wihborucura. 31 Siripiare to cahino yuhdoro, musa sehere 
cahina Cohamacę. A jina pjíro tuhotuena tjiga musa —ni 
yahure Jesu. 


Jesure musa wact tuari cjirire yahuga masare 
(Lc 12.8-9) 


32 A jiro tinare õ sehe ni yahu namore: 

—Ctiro “Jesu yairo jija”, masare to ni yahuchu yahu 
cãhy tirore “Yu yairo jira”, ni yahuihtja ya Pucure muano 
macarirore. 33 Wiho mejeta cãiro “Jesu yairo jieraja”, masare 
to nichu yuhu cãhu “Yu yairo jierara tiro”, ni yahuihtja ya 
Pucure —ni yahure Jesu. 


Jesu masare tju wachu yoara 
(Lc 12.51-53; 14.26-27) 


34 A ni tuhsu õ sehe ni yahu namore: 

—¿Dohse ni tuhotujari musa yuhure? “Tiro masare to buheri 
baharo paina tinare ñu tuhtisi”, ¿ni tuhotujari musa? A jierara. 
Masare yu buheri baharo cãina yu yare tuhoahca. Paina sehe 
tinare ñu tuhtiahca. Cãno potori waro jisi masa. 35 Bucuna 
yu buheare ti tuhori buhiri ti pohna yu buheare cahmaeraa, 
tinare ñu tuhtiahca. Buca numia yu buheare ti tuhori buhiri 
ti pohna numia yu buheare cahmaeraa, tinare ñu tuhtiahca. 

Ti marechosanumia yu buheare ti tuhori buhiri ti macu 
namosanumia yu buheare cahmaeraa, tinare ñu tuhtiahca. 
36 A jia masa ti coyeare ñu tuhtiina jiahca. 

37 ”Yuhure ti cahiboriro yuhdoro ti pucusuma sehere cahi 
yuhdurucaa yu yaina jisi tina. Yuhure ti cahiboriro yuhdoro ti 
pohna sehere cahi yuhdurucaa yu yaina jisi tina. 38 A jia 
paina crusapu yu yariahto seheta yu yaina ti jiri buhiri hano 
yuhduahca tina cãhu. Tó sehe ñano yuhdu duaeraina yu yaina 
jisi tina. 39 Masa yuhure wacŭno marieno ti mu suro yoaa, 
pichacapu wahaahca tina. Ã jia ya yare ã yoarucua jipihtia 
dachoripe yuhu mehne jirucuahca tina —ni yahure Jesu. 

Mari wapatahtore yahuha Jesu 
(Mr 9.41) 


40 A ni tuhsu õ sehe ni yahu namore: 

—Musare yy yainare ciro noano cahmano, yahu chure 
cahmano nina tiro. Ã yoa tiro yuhure noano cahmariro yuhure 
warocariro cãhure cahmano nina. 41 A jiro Cohamacu yare 
yahuriro wapatarohca. Tirore noano yoarohca Cohamacu. A 
jiro to yare yahuriro to jichu ñuno pairo tirore noano cahmano, 
yahuriro yoaro seheta wapatarohca tiro cãhu. A yoa pairo 
noano yoariro wapatarohca. Tuhsu, noano yoariro to jichu 
ñuno pairo sehe tirore noano cahmano noano yoariro yoaro 
sehe wapatarohca tiro cãhu. 42 Yu yairo cãiro to jichu ñua, 
wiho jiriro to jipachuta dohse jiina tirore core ti sihochu 
mahanoca ti wapachuta potocãta tinare noano yoarohca 
Cohamacu —ni yahure Jesu. 


João masare bautisariro to buheinare 
Jesure sinitu ñu dutiro warocaha 
(Lc 7.18-35) 


1 1 1 Sãre to buheinare to ã ni yahuri baharo tó cahai jia 
macaripu buhero wahare Jesu. 

2 A yoa to yoarire João peresui jiriro tuhorocaha. A tuhoro 
João to buheinare Jesure sinitu ñe dutiro warocaha. 3 A jia 
Jesu cahapu sy, sinitu ñure tina João buheina. 

—;¿João “Yu baharo pairo tarohca”, to niriro tjijari muhu? 
¿To niriro mu jierachu pairore cohtanahcari sa? —ni sinitu 
ñure tina sehe Jesure. 

4 Ti ã nichu tuhoro Jesu 0 sehe ni yuhtire: 

—Mipure musa tuhorire, musa ñurire Joãore yahuna 
wahaga: > “Capari bajueraina nuna. Tini masieraina tinina. 
Cami bucu baina noaina wahara. Tuho bocaeraina tuhoa 
wahara. Yariaina masaa wahara. Tina jipihtinare noaina 
wahachu yoahi yuhu. Tuhsu, pjacuoinare noaa buheare 
yahuja. 6 Yuhure tuhoriro 'Potoca tjira’, niriro tiro wahcheriro 
jira” ni, Joãore yahuna wahaga —nire Jesu. 

7 João buheina ti wahari baharo, Jesu sehe João to jia tiare 
yahu ducare payu masare: 

—Masa marienopu João cahapu suna, tjare wihnono 
to wãroca cohtotachu yoariro seheta to buheare cohtota 

mujarirore nuna suerare musa. $ “Noaa suhti tirirore huna 
wahajihna”, nierare musa Joao cahapu masa marienopu 
wahana. Noaa suhti tiina wapa bujuare cjuaina puhtoa ya 
wuhusepu jira. 9 Masa marienopu suna Cohamacu yare yahu 
muhtarirore Nuna sure musa. Potoca tjira. João Cohamacu 
yare yahu muhtariro jira. Paina Cohamacu yare yahu muhtaina 
yuhdoro jiriro jira tiro. 10 Panopuu Cohamacu yare ti joari pùi 
Joãore õ sehe ni yahu joaa tiha: 
“Cohamact to macunore 0 sehe niha: ‘Mu pano 

muhure yahuyuhtirore warocai nija’, niha”, 
ni joaa tiha panopure Joãore. 11 Musare potocã niita nija. 
Paina jipihtina bui jira João bautisariro. Ahri turupure to ã 
jipachuta maano macariro puhtoro to suho jiropure jipihtina 
docapu jiriro pinihta João bui jira. 

12 Joao masare bautisariro to buhe, bautisa ducachu payu 
masa mano macariro puhtoro to suho jirore pihtichu yoa 
duaa, ti mu suro cahmache, tíre yoa duamana. 13 Cohamacu 
yare yahu muhtaina ti joari cjirire, Cohamacu Moise cjirore to 
cŭri cjiripu cãhure buhena puhtoro Cohamacu to suho jihtore 
masija mari. João cãhu tíreta yahure. 14 “Elia tarohca”, 
panopu ti niriro cjirota jira João sehe. Panopu macaina ti 
nirire “Potocã tjira”, ni duana João ti 2 niriro cjiro to jich 
masinahca musa. 15 Noano tuhoga musa ahrire. 

16 ”;Mipu macaina masa yabaina yoaro sehe jijari tina, musa 
tuhotuchu? Tina macanaca yoaro sehe jira. Paina ti cahmano 
sehe ti yoaerachu tó wahaerara tinacãre. Pache duaropu pape 
dujia, õ sehe ni pisurucura tinaca ti basi: 17 “Musa basahti 
cjihtire sa putipemahi. ¿Dohseana musa basaerari sa tíre 
putipechu? Sã tuaro ñahacaha tiipe, sahurucumahi. ¿Musa 
sehe dohseana sã mehne tiiperari?” nirucuina yoaro seheta 
jira mipu macaina cã&hu. Mipu macaina ti cahmano seheta sa 
yoaerachu ñua tó wahaerara tinare. 18 Tina yoaro sehe yoana 
õ sehe yoara musa mipu macaina. Joao bautisariro Cohamacure 
ño payoro taro chu duhuro vinore sihnierare. To ã sihnierachu 
huna “Watino to sãanohriro, tuho masierariro jira”, nimare 
musa tiro sehere. 19 Yuhu masuno Cohamacu warocariro jic 
yuhu chu, sihnija. Yu 2 yoachu nuna õ sehe nina musa yuhu 
sehere: “Nuga. Ahriro pjíro churiro, cahariro jira. Wapa na 
cohtaina, ñano yoaina cãhy ti piti tiriro jira ahriro”, nina 
musa yuhure. (A nina macanaca yoaro sehe durucuina jira 

musa. Musa cahmano sehe sa yoaerachu tó wahaerara musare. 
Ne sahsaerara musa.) A masierapanahta sa yoarire nuna, 
Cohamact masiare sa cjuachu masinahca musa —nire Jesu 
tinare. 


Ti ñaare cahyaeraina ya macari macainare tuhtiha Jesu 
(Lc 10.13-15) 


20 Baharo macari macainare tuhtire Jesu. Ti macarine paye 
macari yuhdoro Cohamacu tuaa mehne yoa ñomare tiro. To 4 
yoa ñopachuta ti ñaare tuhotumarire duhuerasinire tina. A jiro 
0 sehe ni tuhtire tinare tiro: 

21 —Corazi macaina, musa hano yuhdunahca. Betsaida 
macaina, musa cãhu ñano yuhdunahca. Musa ya macaripure 
Cohamacų tuaa mehne yoa ñomahi. Tiro wama tiri macare, 
Sido wama tiri maca cãhure to tuaa mehne yu yoa ñochu ñua 
panopų tó macaina sehe ti ñaare cahyaboa. A yoaa ti ñaare 
tuhotumari cjirire tuhotu cohtotaboa. Cahyaa suhtire saa, niti 
pohcare tina bui dahra site payoboa ti haa cahyaare hoa. 

22 Musare niita nija. Buhiri dahrehti dacho jichu Cohamacu 
Tiro macaina, Sido macaina yuhdoro haina musa jiri buhiri 
musare ñano waro buhiri dahrerohca tiro. 23 Capernau 
macaina, musa m saro mtanopu waha duamana. Musare 
Cohamacų pichacapu cohãnohca. Musa ya macapu Cohamacu 
tuaa mehne yoa ñomahi. Musa yuhure tuhoerare. Sodoma 
wama tiri macare Cohamacu tuaa mehne yu yoa nochu ti 
maca sehe mipu jisiniboa. 24 Musare niita nija. Buhiri dahrehti 
dacho jichu Cohamacu Sodoma macainare to yoariro yuhdoro, 
musa sehere musa naa buhiri ñabiaro buhiri dahrerohca 
—nire Jesu ti macari macainare. 


“Yu cahapu sona taga”, niha Jesu 
(Lc 10.21-22) 


25 Ti pjare 0 sehe nire Jesu to Pucuro mehne durucuro: 

—Yu Puca, muhu muano macaina bui puhtoro, ahri yahpa 
macaina bui puhtoro jira. Ahri mu buheare “Noano masiina 
jija sa”, niinare masichu yoaerare muhu. Buhe pahñoeraina 
sehere mu yare masichu yoare muhu. Mu ã yoachu, “Noana”, 
nija yaha muhure. 26 A tjira. Tina sehere ti masichu cahmare 
muhu —nire Jesu to Pucurore. 

27 A ni tuhsu, masare õ sehe ni yahu namore: 

—Yu Pucu jipihtiare yuhure ware. Tiro dihta yuhure noano 
masina. A jina sã dihta yahu yu masi dutiina mehne yu Pucure 
masija sa. 28 Musa hano buhiri tia nucua yoaro sehe jira. 
Nucuare muna musa tahrino seheta ñano buhiri tiare pumea 
wahara musa. A pumeina jina yuhure cahmaga musa. Musare 
socha yoaihtja. Musa naa yoaare duhuchu yoaihtja. 29 Yu 
dutiare yoaga. Yu yare noano masiga. Yuhu niji siaro yoariro 
jija. Yu ã jiriro jichu yu yare noano masiga musa. A yoa yahu 
mehne soga musa. A sona noano yajeripohna tinahca musa. 
30 Yu yare musa yoachu mijoerara. A yoa musa muri cjiri ti 
nuacueraro seheta yahu sehe musa bihoro purota yoa dutija 
musare —nire Jesu. 


Judio masa ti sori dachoi trigo parorire pahaha Jesu buheina 
(Mr 2.23-28; Lc 6.1-5) 


1 2 1 Mahanoca to 2 ni buheri baharo Sabado jichu sa Jesu 

mehne trigo wesepu sui. Sã to buheina juca baana, 
trigo parorire paha, chu tuhsu yuhdu wahcãi sã. 2 Sã 2 yoachu 
ñua, fariseo curua macaina Jesure 0 sehe nire: 

—Tuhosiniga sare. ¿Dohse yoa tina Sabado mari sori numu 
to jipachuta dahrajari, trigo parorire å pahaa? Mari dutiare 
yuhdurucaa nina —nire tina. 

3-4 Jesu yuhtire. “Yu buheina yuhdurucaa nierare”, ni 
yahuro taro 0 sehe ni yuhtire: 

—Darvi cjiro tiro mehne macaina mehne juca baaro 
Cohamacu wuhupu saa, Cohamacu ya pãore chuha. Tí pãore 
sacerdotea dihtare chu dutira. Cohamacu dutiare ti joari 
pu painare tí pãore chu dutierara. ¿Davi c&hų tíre ti yoari 
cjirire Cohamacu joari pùpu buherari musa? (Ti pãore churo 
Cohamacure yuhdurucaro nieraha. Michare ahri yaparire chua 
yu buheina cãhu Cohamacure yuhdurucaa nierara.) 5 A yoa 
Cohamac« wuhui dahraina sacerdotea ne soerara mari soa 
numurine. A soerapahta Cohamacu dutiare yuhdurucaina 
jierara. ¿Tíre buherari musa Cohamacu Moise cjirore to ctiri 
pūi? 6 Musare niita nija. Cohamacu wuhure no payona ti wahi 
dahraina ti soerachu nupanahta “Noanohca”, nina musa. Ti 
wahu yuhdoro yuhu sehere no payoro cahmana. 7 Cohamacu 
yare ti joari põ õ sehe nina: “Wahiguinare waja, j4 muoa 
mehne yuhure musa no payochu cahmaeraja. Painare musa 
pja nuchu sehere cahmaja yuhu”, nina to yare ti joari pù. To ã 

nirire musa noano tuhona yu buheinare tuhtieraboa musa. 
Tina tire chua yuhdurucaa nierare. A jina tinare tuhtieraboa 
musa. 8 Yuhu masuno Cohamacu warocariro ahri dacho 
Sabado dachore masa ti yoahtire yahurirota jicu puhtoro tjija 
—nire Jesu fariseo curua macainare. 


Wamomaca buhariro quiti jira 
(Mr 3.1-6; Lc 6.6-11) 


9 To 2 niri baharo waha, judio masa mari buheri wahupu 
sui sã Jesu mehne. 10 Tói wamomaca buhariro jire. A jia 
fariseo curua macaina sehe Jesure yahusaa taa, tirore 0 sehe 
ni siniture: 

—Sabado dachoi mari sori dachoi masunore noariro yoa 
dutierara Cohamacu. ¿Ã tjijari mu tuhotuchu? —ni siniture 
tina. 

11 Jesu õ sehe ni yuhtire tinare: 

—;¿Musa yairo oveja Sabado jichu copapu to bora saachu 
tirore na wioerabocari musa? Na wionahca musa. 12 Oveja 
yuhdoro jira masuno sehe, Cohamacu to fiuchu. A jiro Sabado 
jichu masunore yuhdochu noa nina —ni yuhtire Jesu tinare. 

13 A ni tuhsu, wamomaca buharirore õ sehe nire: 

—Mu wamomacare siõrocaga —nire tiro. 

To ã niche buhariro sehe sioroca, noari wamomaca wahare. 
14 Ti sori numti to ã yoachu ñua, fariseo curua macaina waha, 
ti basi õ sehe niha: 

—¿Dohse yoa Jesure wajanahcari mari? —niha tina ti basi. 


Cohamacų yare yahu muhtariro panopu 
macariro Jesure yahuha 


15 Jesu ti 2 nirire masino, wahaa wahare. To 2 wahachu 
payu masa tirore nany tire. Ti ã nuny tichu ñuno tiro sehe 
jipihtina tina mehne macainare dohatiinare noaina wahachu 
yoare. 16 A yoaro dohatiina cjirire tinare to yuhdorire painare 
yahu dutierare tiro. 17 A dohatiinare noaina wahachu yoaro 
Cohamacų yare yahu muhtariro Isaia cjiro panopu to ni joariro 
seheta yoaro nire Jesu. Õ sehe ni joaa tiha Isaia: 

18 “Õ sehe nina Cohamacu: 
“Ahriro ya cahamacuno jira. 
Tiro yu beseriro jira. 

Tirore cahija. 

A jicu tiro mehne wahcheja. 
Yu Espiriture tirore waihtja. 
A jiro yu tuaa mehne jipihtina masare ya buheare 
yahurohca tiro. 
19 A yahuro tiro ne purino mehne yahusi. 
A yoa niji siaroca yahuriro jiro sañurucusi. 
Tuhsu, maca macari mahai payu masa watoi tiro 
tuaro sañurucu yahusi. 
20 Wujucu o muguearucu sachu to nuhnuerachu yoaro 
seheta masa cãhyre niji siaro dero yoarohca tiro. 
Pjiroca jãri pichacare to yaeraro seheta masa cãhure 
noano yoarohca tiro. 
Ata yoarucurohca tiro watīnore to yuhdurucahto 
pano. 
21 A jia payu masa tirore wacŭ tuaahca’, nina 
Cohamacu”, 
ni joaa tiha Isaia. 


“Jesu watino tuaare cjuara”, ni yahusaha masa 
(Mr 3.19-30; Lc 11.14-23; 12.10) 


22 C dachoi watino to cohtotarirore masa na tare Jesu 
cahapų. Tiro sehe watino cjuaro durucu masierare. Tuhsu, 
capari ne ñuerare. Ti 2 na wihichu nu, noariro wahachu yoare 
Jesu tirore. To 2 yoachu watino to cohtotariro cjiro ñu, 
durucure. 23 To ã wahachu ñua, masa nu cuaa wahare. 

—;¿Ahriro Davi cjiro panamino masare yuhdohtiro jijari? 
—nire tina ti basi. 

24 Jesu watiare to cohãrire tuhoa fariseo curua macaina 0 
sehe ni tuhoture: 

—Beelzebu watia puhtoro to tuaa mehne watiare cohana 
Jesu —ni tuhoture tina. 

25 Ti ã ni tuhotuchau masino, Jesu quiti mehne piti dahre 
yahure tinare: 

—Watino ya tuaa mehne watiare cohãi nieraja. C yahpa 
macaina ti basi cahma wajãa, tí yahpa macaina yaria pihtia 
wahaboa. C maca macaina ti basi cahmachea tí maca macaina 
waha pihtia wahaboa. C wahu macaina cãhu ata wahaboa. 
26 A jia Beelzebú watia puhtoro sehe watiare cohãno, tina watia 
ti basi cahmachea niboa. A jia tina cãhu waha pihtia wahaboa. 
27 Õ sehe ni yahusãna musa yuhure: “Tiro Beelzebú yoadohoa 

mehne watiare cohana”, ni yahusana musa. Musa mehne 
macaina cthu watiare cohana. ¿Watīno to tuaa mehne watiare 
cohãjari tina cãhu, musa fiuchu? A cohãerara. Tíre masina 
musa. Yuhu cãhu watino tuaa mehne watiare cohãeraja. 28 A 
jicu yuhu sehe watiare cohacu Cohamacu to Espíritu tuaa 
mehne tinare cohaja. Yu å cohachu huna õ sehe masiga musa: 
Cohamact masa bui puhtoro ahri yahpapure ji tuhsura mipure. 

290 seheta jira mari piti dahre buhechu: Tuariro ya 
wuhupu pairo saa su yaca masierara. Tuarirore duhteraro to 
ya wuhupu saa su yaca masierara. Tirore to duhteri baharo 
sãa su yaca masina —ni yahure Jesu. (A ni yahure watinore to 
yuhdurucarire yahuro. Watino tuariro to jipachuta Jesu tirore 
yuhdurucara watiare cohano.) 

A ni tuhsu õ sehe ni yahu namore Jesu: 

30 —Cãiro yuhure cahmaeraro, yahure nu tuhtiriro jira. 
Cãiro yuhure yoadohoeraro, yuhure wapu tichu yoaro nina. 

31'A jicu musare potoca niita nija yahu. Jipihtia ñaare 
masa ti yoachu ti durucuchu cãhure Cohamacu bo masina. A 
boparota Espíritu Santore ti hano ni durucuchz tí pinine ne 
bosi. 32 Yuhure masuno Cohamacu warocarirore yuhure ti nano 
ni durucurire bo masina Cohamacu. Espíritu Santo sehere ti 
hano ni durucurire ne bosi Cohamace. Mipure, pihtiri dacho 
baharopu cãhure ti ã niri cjirire bosi tiro —ni buhere Jesu 
tinare. 


Masa ti durucuare tuhona ti jia tiare masija mari 
(Lc 6.43-45) 


33 A ni buhe tuhsu, piti dahre buhero õ sehe ni yahu 
namore tinare: 

—Noadu yucucu noaare dicha tira. Ñaadu yucucu ñaare 
dicha tira. Yucucu dichare masina “Tu dichata jira”, ni masija 
mari. (Mari ã masino seheta masa ti durucuare tuhona ti jia 
tiare masija mari.) 34 Agãa ñima tiina yoaro sehe ñaina jira 
musa. Musa ñaina jina, noaare ni masierara musa. Mari 
wactiapu mari tuhoturiro seheta mari duseroi wijara. 35 Noariro 
noaare tuhotura. A jiro noaare durucura. Nariro fiaare tuhotura. 
A jiro fiaare durucura. 36 Musare niita nija. Noano tuhotu 
durucuina jiga musa. Noano durucuerana, buhiri dahrehti dacho 
jichu musa ã nimacanocarire Cohamacure yahu yuhdunahca. 
37 Quihõno musa durucurire masino “Noaina jira”, ninohca 

Cohamacu. Tuhsu, ñano musa durucurire masino “Naina jira”, 
ninohca tiro —nire Jesu tinare. 


Masa ñaina Jesure Cohamacu tuaa mehne yoa ño dutiha 
(Mr 8.12; Lc 11.29-32) 


38 To ã niri baharo mari judio masare buheina, fariseo 
curua macaina cthu tirore õ sehe nire: 

—Buheriro, Cohamacu warocariro jic Cohamacų tuaa 
mehne yoa ñoga sãre —nimare tina. 

39 Jesu 0 sehe ni yuhtire: 

—Mipt macaina haina, Cohamacure cahmaeraina 
Cohamacų tuaa mehne yu yoa ñochu nu duamana. Ti ã ñu 
duapachuta Cohamacu yare yahu muhtarirore Jona cjiro 
panopu macarirore Cohamacu to tuaa mehne to yoari dihtare 
yoa ñonohca masare. 40 Jona tia dacho waro pjiriro wahi pjaro 
puhichapu jiha. To ã wahariro seheta yahu cãhu masuno 
Cohamact warocariro tia dacho waro masa copapy jiihca. 

41 Nínive macaina sehe Jona Cohamacu yare to yahurire 
tuhoa ti ñaa yoarire cahya, Cohamacu mehne macaina tjuaha. 
A tjuaina jia buhiri dahrehti dacho jichu tina mipu macainare 
ti ñaare tuhotumari cjirire duhuerainare “Ñaina jira”, ni 
yahusãahca. Jona cjiro tinare Cohamacu yare to yahuchų 
tuhoa noaare cahmaha tina sehe. A cahmaa noano yoaa niha 
mipu macaina yahdoro. A jia tina mipu macainare “Ñaina jira”, 
ni yahusaahca. Musare niita nija. Mipu musare yu buhea Jona 
cjiro to buheri yahdoro jira. 42 yoa buhiri dahrehti dacho 
jichu puhtorocoro sur macaricoro panopu macaricoro ducu, 
mipu macainare “Ñaina jira”, ni yahusãnohca ticoro cãhu. 
Ticoro Salomo panopu macariro to masiare tuho duaro yoaropu 
ahri yahpa pa buhusehepu jiricoro Salomore tuhoro taha. A 
yoaro noano yoaro niha mip macaina yuhdoro. A jiro ticoro 
“Naina jira”, ni yahusãanohca mipu macainare. Musare niita 
nija. Mipu musare yu buhea to buheri yuhdoro jira —nire 
Jesu tinare. 


Watino pari turi masunore to sãari quitire yahuha Jesu 
(Lc 11.24-26) 


43 A ni tuhsu, pari turi Jesu to tuhotua mehne 6 sehe ni 
piti dahre buhere tinare: 

—Watino masunore cohtotariro cjiro waha, tiro co marieni 
yahpai tini, to jihto cjihtore macamaha. 44 A bocaeraro, 6 
sehe ni tuhotuha tiro. “Masuno yu cohãriro cjiro mehneta pari 
turi jii wahaihtja”, ni tuhotuha tiro. A ni tahoturo tiro tjuaa 
waha, to cohãriro cjiroreta bocaha. A to bocach masuno sehe 
noariro jimaha. 45 A jiro watīno paina siete watiare to yuhdoro 
ñainare pjiro wahaha. To ã pjichu tina jipihtina tiro mehne 
jiha. Masuno sehe tó pano cãiro watino to cohtotariro jiro, 
ñariro jimaha. Mipu sehere payu watia ti cohtotariro jiro, tó 
pano to jiriro yuhdoro ña yuhduariro jiha. Mipu macaina 
Cohamacure masimarina tirore cohãa, tina cã&hu naa yuhduina 
warota wahaahca —nire Jesu tinare. 


Jesu coyea tiro mehne suhudu duaha 
(Mr 3.31-35; Lc 8.19-21) 


46 Masare to ã ni durucuro watoi to pocoro to bahana 
mehne sopacai ducu, tiro mehne suhudu duare. 47 A jiro cãiro 
Jesure õ sehe ni yahure: 

—Mu poco my bahana mehne sopacai ducura, muhure 
suhudu duaa —nire. 

48 To 2 nichu tuhoro tirore yahurirore õ sehe nire Jesu 
tinare buhero taro: 

—¿Noa jijari yu poco, yu bahana cãhu, musa ñuchu? 
—nire. 

49 A nino, sare to buheinare ñuipuro, õ sehe nire: 

—Ahrina jira ya poco yu bahana yoaro sehe jiina. 50 Tina 
yu Pucu muano macariro to cahmaare yoara. Tó sehe yoaina 
yu bahu, yu baho, yu poco yoaro seheta jira —nire Jesu tinare. 


Jesu wesere toari masuno guitire yahuha 
(Mr 4.1-9; Lc 8.4-8) 


1 3 1 Tí dachoihta Jesu wahti jiriro wijaare. Wijaa, 
bucupariropu waha, bucupariro duhtu cahai dujire. 

2 To ã dujichu ñua payu masa tiro cahapu cahmachu wahpata 
yuhdua, bihsaro yoare Jesure. A bihsachu ñuno dohoriai 
samu, tiapu dujire tiro. Masa sehe padaroi ducure. 3 A jiro 
payu to tuhotua mehne piti dahre yahure tinare buhero taro. 
Õ sehe nire tiro: 

—Toari masuno toaro, to toaa yaparire doca site cùno 
wahaha. 4 To 2 doca site cù wahcãchu paye yapari maha 

duhtu cahai bora caha suha. A bora caha suare ti yaparire 
minichahca duji ta, chunocaha. 

5'A yoa paye yapari sehe taa wapa buica bora caha suha. 
Taa wapa buica dihta mariea cureroi dóihta dumaha. 6 A duri 
jipahta, s to tuaro sicha, nuhcori mariaa, ñaia wahaha. 7 Paye 
yapari sehe tja watoi bora caha suha. Tja sehe dia yuhdua 
waha, toaa sehere wajãnocaha. 8 Paye yapari sehe noari yahpai 
bora caha suha. Noano dua jia noano dicha tiha. Paye yucu 
cien yapari, paye yucu sesenta yapari, paye yucyu treinta 
yapari dicha tiha. 9 Ahrire tuho duaina noano tuhoga musa 
—nire Jesu. 


Jesu quiti mehne to buherire yahuha 
(Mr 4.10-12; Lc 8.9-10) 


10 To ã niri baharo sa to buheina tiro cahai sa, sinitui sa 
tirore: 

—¿Ne, dohseacu masare quiti mehne piti dahre buhejari 
muhu? —ni sinitui sã. 

11 Jesu 0 sehe ni yuhtire: 

—Muano macariro masa bui puhtoro masare to noano saho 
jiare panopu macaina ti masierari cjirire musare yu buheinare 
masichu yoara Cohamacu. Paina sehere ã yoaerara tiro. 12 Ã 
jiro masiinare masi namochu yoarohca tiro. A jia tina sehe 
noano masiahca. Masieraina sehe mahanoca ti masipachuta 
tina sehere masierachu yoarohca tiro. 13 A jicu quiti mehne 
buheja. Õ sehe jira. Mipu macaina ñupahta, ñueraina cjiri 
yoaro sehe tjuara. A jia tuhopahta masierara. Tíre tuhoeraina 
yoaro sehe jira tina. 14 A jiina jia Isaia cjiro panopu macariro 
to ni joariro seheta yoara tina. Õ sehe ni joaa tiha: 

“Õ sehe nina Cohamacu: ‘Yu yare tuhonahca musa. 

A tuhopanahta, ne masisi musa. 

15 Musa dapu butiina tjuara. 

Tuhsu, musa cahmo coparire bihara musa, “Tuhori”, 
nina. 

Musa caparire wihmitjiahna musa, “Ñuri”, nina. 

A yoaerana noano fiuna masiboa musa. 

A yoa tuhona, masiboa musa. 

Musa wactapu noano masiboa. 

A masiina baro jina, musa tuhotumari cjirire tuhotu 
cohtota, yuhure macaboa. 

Musa ã macachu ñuno, yuhu sehe musa buhiri tiare 
cohaboa', nina Cohamace”, 
ni joaha Isaia cjiro. 

16 "Musa sehe musa capari mehne nuna, masina. Musa 
cahmo mehne tuhona, masina. A jina wahcheina jira musa. 
17 Musare niita nija. Mipu musa ñuare musa tuhoare panopu 
macaina Cohamacu yaina cjiri tuaro ñu duamaha. Cohamacu 
yare yahu muhtaina cjiri cã&hu tíre tuaro ñu duamaha. Wiho 
mejeta ne ñueraha. Mipu musa tuhoa cãhure tuaro tuho 
duamaha tina. masi duapahta tíre masieraha —ni yahure 
Jesu sare to buheinare. 


Jesu wesere toari masuno quitire yahu pahñoha 
(Mr 4.13-20; Lc 8.11-15) 


18 Baharo Jesu sare 0 sehe ni yahu namore: 

—Tuhoga musa. Wesere toari masuno guitire musare 
yahuihtja. Yuhure tuhona, noano masiga. 19 Doca site cŭa 
yapari noaa buhea yoaro sehe jira. jia maha duhtu cahai 
boraa yapari noaa buhea yoaro sehe jira. Masa noaa buheare 
tuhopahta ne masierara. Noaa buheare masa ti tuhochu ñuno 
watino sehe ta, tí buheare noaa buheare masi dutierara masare. 
Minichahca tí yaparire ti dota nariro seheta yoara watino. 

20 A yoa taa wapa buicã boraa yapari noaa buhea yoaro sehe 
jira. A jia masa noaa buheare tuho, wahchea mehne dóihta 
tíre tuho nana. 21 A tuho napahta taa wapa buica jia yucu 
nuhcori mariea yucu yoaro seheta ahrina masa cãhu tuaerara. 
A tuaeraa ñano yuhdua, yu yaina ti jiri buhiri paina tinare ti 
hano yoachu ñua yu ya sehere duhunocahna. Paina tinare ti 
ñano yoachu tire cãno pjaeraa, yu yare duhunocahna. 22 Ã 
yoa tja watoi boraa yapari noaa buhea yoaro sehe jira. A jia 
masa noaa buheare tuho, ahri yahpa macaare pjíro cahya 
tuhotua, niñerure cahina. Ti ã yoachu ti sehe noaa buheare 
ducatara. Ti 4 ducatachu masa noaa sehere yoaerara. 23 A yoa 
noari yahpai boraa yapari noaa buhea yoaro sehe jira. Masa 
noaa buheare tuhoa, tíre noano masina. A masiina jia, 
Cohamacų to cahmano seheta noaare yoara tina. Cãina pjíro 
noaare yoara cien yapari dicha tiro seheta. Paina doca curero 
noaare yoara sesenta yapari dicha tiro seheta. Paina mahanocã 
noaare yoara treinta yapari dicha tiro seheta —ni yahure Jesu 
sãre. 

Trigo watoi tja diari guitire yahuha 


24 A yoa pari turi to tuhotua mehne piti dahre buhere Jesu: 
—Muano macariro masa bui puhtoro to suho jiro õ sehe 
jira. Wese puro to wesepu noaa yaparire to toariro seheta jira 
muano macariro masa bui puhtoro to suho jiro. 25 Wese puro 

jipihtina tiro mehne macaina cãhy ti carino watoi tirore ñu 
tuhtiriro tara. A taro trigore ti toariroi tjare toaha. Toa tuhsu 
wahaa wahaha. 26 Baharo trigo duha. A jiro ti dicha tia cahachu 
waro diaa wahaha. 27 A jia wese purore dahra cohtaina tiro 
cahapy su, yahua: “¿Puhtoro, noaa yapari dihtare mu wesere 
mu toapachuta, dohse yoa tja cãhu diajari tí wesere?”, niha 
tina. 28 “Yuhure ñu tuhtiriro jia tí tjare toaro”, niha wese puro. 
“Tjare sã curechu cahmajari muha?” nimaha tirore dahra 
cohtaina. 29 “Tjare curena tjiga, tjare curemahna ‘Trigo sehere 
curer’, nina. 30 Trigo tja mehneta bucuawahnosinijaro. Dicha 
Naini pja jichą, trigo dicha nainare õ sehe niihtja: “Tjare cure 
muhtaga. Tuhsu musa curerire jga. Baharo trigore pahaga. 
Paha pahño, tíre yu wihbori wahupu cūga’, niihtja tinare”, 
niha wese puro —nire Jesu, quiti mehne yahuro. 


Mostaza yapa quitire yahuha Jesu 
(Mr 4.30-32; Lc 13.18-19) 


31 A yoa paye quiti mehne sãre õ sehe ni buhere tjoa: 

—Muano macariro masa bui puhtoro to saho jiro mostaza 
yapacã yoaro sehe jira. Ti yapaca mahabiari yapaca jira. 
32 Tí yapacãre wesepu to toari baharo, noano dura. Ã jiro pji 
curedu wahara. A wahachau minichahca peri tu dupuripu suhti 
suhara. (Tó seheta mtano macarirore mari puhtorore masiina 
mahainaca ti ji muhtapachuta baharopu tina payu wahaahca) 
—ni yahure Jesu. 


Pão bucuaro quitire yahuha Jesu 
(Lc 13.20-21) 


33 A yoa paye quiti mehne sãre õ sehe ni buhere tjoa: 

—Muano macariro masa bui puhtoro to saho jiro pão 
bucuaro yoaro sehe jira. Tíre numino ct wajuru trigo pohcare 
co mehne noano tire dahra morena pão bucuahtore. To ã 
yoachu pao bucuaro sehe trigore noano sahserucu sura. (Tó 
seheta pão bucuaro to sahserucu suro seheta muano macarirore 

mari puhtorore payu masa jipihtiro macaina masiahca) —nire 
Jesu. 


Ouiti mehne Jesu to buherire yahuha 
(Mr 4.33-34) 


34 Ahri jipihtiare buhero, guiti mehne yahure Jesu. Ouiti 
marieno yahuerare tiro tinare. 35 Ata yoare tiro Cohamacu 
yare yahu muhtariro cjiro to ni joariro seheta. Õ sehe ni joaa 
tiha panopu: 

“Quiti mehne yahuihtja. 
Cohamacų ahri yahpare to bajuamehneri baharo ne 
masare to yahuerari cjirire yahuihtja”, 
ni joaa tiha Cohamacu yare yahu muhtariro cjiro. 


Trigo watoi tja diari quitire yahu pahñoha 


36 A yoa masare coha siti, wahupu sda wahare Jesu. A jina 
sã to buheina tiro cahapu sy, sinitui sã: 

—Trigo watoi tja diari quitire yahu pahñoga sare —nii sa 
tirore. 

37 Jesu 0 sehe ni yahtire sare: 

—Wese puro noaa yaparire toariro yoaro sehe jija yahu. 
Yuhu masuno Cohamacu warocariro jija. 38 Wese sehe ahri 
yahpa yoaro sehe jira. Noaa yapari dua muano macariro 
puhtoro to suho jiropu jihtina cjihti yoaro sehe jira. Tja sehe 
watino yaina yoaro sehe jira. 39 Wese purore ñy tuhtiriro tjare 
toariro watino yoaro sehe jira. Ti haini pja sehe pihtiri dacho 
yoaro sehe jira. A jia trigore naina anjoa yoaro sehe jira. 

40 Tjare ti cure jãriro seheta pihtiri dacho jichu watino yainare, 
pichacapu j cohãahca tinare. 41 Yuhu masuno Cohamacu 
warocariro yu anjoare warocaihtja. Yu å warocachu anjoa sehe 
ñaare yoa dutiinare, ñaare yoainare puhtoro yu suho jiropure 
jimarinare na wioahca. 42 Na wio tuhsu pichacapu cohãahca 
tinare. Tópy tina tuaro tii, cahyaa mehne bahca dihoahca. 

43 A jia Cohamacu yaina ti Pucuro puhtoro to suho jiropu 
jiahca. Tói jia, să dacho macariro yoaro sehe noano buhriaahca 
tina. Ahrire noano tuhoga musa —ni yahure Jesu. 


Noa yuhduare to nuorire to bocari quitire yahuha 


44 A yoa paye quiti mehne õ sehe ni yahure tjoa: 

—Muano macariro masa bui puhtoro to suho jiro niñeru 
to nuori yoaro sehe jira. Masuno tire wesepu wacŭeno boca, 
pari turi tire nuo namona. A yoaro tuaro wahcheha tiro. A jiro 
to bocari cjirire nano taro, tí wesere nuchu duaha. A nuch 
duaro to yare dua pahño, tí wesere nuchuha. Muano macariro 
puhtoro to suho jiro to bocari cjiri yoaro sehe jiha. (To bocarire 
to cahma yuhduariro seheta muano macarirore masa bui 
puhtorore noano ti masini baharo masa tuaro cahmana tirore) 
—ni yahure Jesu. 


Wapa bujuri yapa quitire yahuha 


45 A yoa paye quiti mehne õ sehe ni yahure tjoa: 

—Muano macariro masa bui puhtoro to suho jiro wapa 
bujua yaparire perla wama tia yaparire nuchuriro yoaro sehe 
jira. 46 Ti yaparire macano noa yuhduri yapare bocaha. A 
bocaro, tí yapare nuchu duaro, jipihtia to yare dua pahñono 
wahaha. A dua tuhsu ti yapare wapa bujuri yapare nuchura. 
(Ti yapare tuaro to cahmariro seheta muano macarirore masa 
bui puhtorore noano ti masini baharo masa tuaro cahmana 
tirore) —nire Jesu. 


Wanuno guitire yahuha 


47 A yoa paye quiti mehne Jesu õ sehe ni yahure tjoa: 

—Muano macariro masa bui puhtoro to suho jiro wañuno 
ti docañodu yoaro sehe jira. Tu wanuno mehne payu wahi 
soro jiinare ñahana. 48 Tu to wahpaa wahachu wahi wajãina 
sehe ture paduropu waja maja, noaina wahire besera. Noainare 
ti puhusepu bese sãana. Ñaina wahire cohanocahna. 49 Pihtiri 
dacho jich õ sehe jirohca. Anjoa sehe masare beseahca. 
Ñainare na wioahca noaina cahapu jimarinare. 50 Na wio, 
tinare pichacapu cohaahca. Tói tina tii, tuaro cahyaa mehne 
bahca dihoahca ñaina sehe —ni yahure Jesu. 


Muna buheare, wahma buhea cãhure yahuha 


51 To ã ni yahuri baharo tiro 0 sehe ni siniture sare: 

—¿Ahri jipihtiare tuhojari musa? —ni siniture tiro. 

—Tuhoja sã —ni yuhtii sã. 

52 Sa ã nichu tiro yahure sare: 

—Judio masare buheina mtano macariro masa bui puhtoro 
to suho jirore buhea, puaro buheare yahura. (Panopu ti buhea 

cãhure mipu ti buhea cãhure yahura.) Tina, Judio masare 
buheina wahu puro yoaro sehe jira. Tiro to wuhui jiare noare 
na wioro, wahmaare, munaa cãhure na wiora tiro —nire Jesu 
sãre. 


Jesu Nazarepu wahaha 
(Mr 6.1-6; Lc 4.16-30) 


53 Ti guitire to buheri baharo, wahai sa tiro mehne. 

54 Waha, to buctari macapu suhi. Tópu su, judio masa mari 
buhea wuhusepu buhere tiro. To å buhechu tuhoa, tuho cuaa 
wahare tina. 

—Cuenah, ¿ahriro nohopu tuhoari ahri buheare? ¿Dohsearo 
noano masi pahñojari ahriro? Cohamacy tuaa mehne yoa nona 
tiro to basi. 55 Ahriro taboa dahrari masno macuno jimanaro. 
A yoa to pocoro María jimanaro. A yoa Santiago, José, Simo, 
Juda, to bahana jimanabu. 56 Mipure to bahana numia ahri 
macai jira. A jiro tiro mari yoaro sehe jiriro tjira. yA jiparota 
nohopy tuhoari tiro ahri buheare? —ni durucure tina ti basi. 

57 A jia tina tirore cahmaerare. Ti ã cahmaerachu ñuno õ 
sehe nire Jesu tinare: 

—Cohamacu yare yahu muhtarirore paina ño payora. 

Ti ã ño payopachuta to ya maca macaina, to coyea tirore ño 
payoerara. A jina yuhure ño payoerara musa õi yu bucuariro 
jichu —nire tiro tinare. 

58 A jiro tirore ti wacŭ tuaerachu ñuno “Cohamacu macuno 
jira”, ti ni duaerachu ñuno, tí macai Cohamacu tuaa mehne 
payu tahari yoa ñoerare Jesu. 


João bautisariro cjiro to yariarire yahuha 
(Mr 6.14-29; Lc 9.7-9) 


1 4 1 Tí pjare Herode Galilea macariro puhtoro Jesu to 
yoarire tuhorocaha. 2 A tuhoro õ sehe nimaha: 

—Joao masare bautisariro yariariro cjiro pari turi bajuaro 
nica. Ã jiro mipure to bajuari baharo ahri tuaare cjuara tiro 
bajuamehneare yoaro —nimaha Herode to cahamacare. 
(Jesure “Joãota jira”, ni tuhotumaha tiro Joãore ti wajari 
baharo.) 

3-5 Joãore to wajã dutihto pano Herode to bahuro Felipe 
namonore namo tiha. To ã yoachu ñuno João bautisariro 
Herode sehere õ sehe nia timaha: 

—Mru bahu namonore namo ticu Cohamacu dutiare 
yuhdurucai nina muhu —nia timaha João. 

To ã niri buhiri Herode tirore waja duamaha. “ “Joao 
Cohamacų yare yahu muhtariro jira’, ni tuhotura judio masa” 
nino, tina sehere cuiha Herode. “Joãore yu wajachu tina 
suaboca” nino, tinare cuiha. A cuiro Jodore waja duaeramaha. 
A waja duaeraparota Herode tirore ñaha duhte duti, peresu 
yoaha. To namono Herodia to dutiro mehne ã yoaha. 6 A yoa 
Herode to masa bajuari dacho jich bose numu yoaha tiro. Tói 
Herodia macono bose numų wihiina ti ñurocaroi basa ñoha. 
To ã basa ñochu ñuno Herode wahcheha. A wahchero ticorore 
0 sehe niha: 

7 —Cohamacu mehne potoca niita nija. Yuhure mu sinino 
purota waihtja yahu muhure —niha juna Herode sehe 
Herodia maconore. 

8 To ã nichu tuhoro Herodia to maconore to sinihtore 
yahuha ticorore. To 2 yahuchu to macono sehe õ sehe ni 
siniha Herodere: 

—João masare bautisariro dapure cjã ta dutiga. A yoacu 
waparo mehne tí dapure waga yuhure —niha ticoro. 

9 To ã nichu tuhoro Herode tuaro cahyaha. Masa ti 
ñurocaroi “Waihtja muhure”, niha tiro. A jiro tiro buo tiro 
“Muhere to dapure waeraja”, ni masieraha ticorore. A jiro 
ticoro to dutiriro seheta Herode sehe to cahamacare Joãore 
waja dutiha. 10 João dapure cja taroca dutiha jana. 11 A cja ta 
tuhsu, waparo mehne to dapure na taha tina. Herodia maconore 
to dapure ti wacha, ticoro sehe to pocorore yuhdoha tjoa. 

12 Ti ã yoari baharo Joao buheina ta, to pjacure masa 
copapu na ctiha. A cti tuhsu, tina tire Jesure yahua tare. 


Cinco mil bui masare chua waha Jesu 
(Mr 6.30-44; Lc 9.10-17; Jn 6.1-14) 


13 Ti ã ni yahucha tuhoro, Jesu sa mehne dohoriai samu, 
masa marienopu suho wahare. Jesu topu to wahacha tuhoa, 
masa ti ya macaript jirina ta, mahapu tirore nunu ti wahcãre. 
14 Tuhsu, sa waha suri baharo tiro payu masare nuno, pja ñure 
tinare. A pja ñuno tina mehne macaina dohatiinare noaina 
wahachų yoare. 15 Namichahapu sã to buheina tirore õ sehe nii: 

—Namichahapu jira. Õ masa marienopu jira. A jicu 
macaripu masare ti chuhtire nuchu dutiga ti puhi tihti cjihtire 
—nimai sa tirore. 

16 Jesu yuhtire sare: 

—Wahaea tjijaro tina. Musa basita chuare waga tinare 
—nire sare. 

17 —C& wamomaca pihtia pão curi, puaro wahi mehne jira 
sare. Tí dihtare cjuaja sa —ni yuhtii sa. 

18 —Tire yuhure na tahga musa —nire sare. 

19 To ã nichu tuhona na wahcãhi sã to cahai. Sa na suri 
baharo tja bui masare tiro duji dutire juna. Ti dujichu cinco 
pão curire, paaro wahire na, muanopu ñu muo, Cohamacure 
“Noana”, nire. A ninota pão curire nuha, sare to buheinare 
ware. To ã wachu sa sehe tire masare witii. 20 A jia jipihtina 
noano chy, yapi yuhdua wahare. Ti yapi wahyorire doce 
puhuse waro na cahmachu, wahpo dapoi sa to buheina. 21 Tói 
tíre churina mua dihtare mari quihõchu cinco mil mua jire. 
Numia, macanaca cãhu jire. 


Jesu co bui ducu wahcãha 
(Mr 6.45-52; Jn 6.16-21) 


22 Baharo sare to buheinare Jesu bucupariro pa buhusehe 
coap pahãyu dutire masare to coha sitiro watoi. 23 Coha siti 
tuhsu, tăcupu muja, Cohamacure sinino wahaha. Namine tói 
tiro cãirota jiha. 24 Tí pjaihta bucupariro dacho macai dohoria 
mehne pahãrucuna nimai sa. Wihnono tuaro ta, pahcõri bujua 
wahcã, dohoriare cja sãare. 25 Wihnono tuaro to wachu 
bohrea muja tahto pano Jesu co bui ducu tare sã cahapu juna. 
26 Sã cahapu to tachu ñuna cui nii sa. Ã cuina sañurucumai sã: 

—Yariariro cjiro pjacu jira —ni sanurucumai sã. 

27 Sa ã cuichu ñuno Jesu 0 sehe nire: 

—Ne yuhure ñy cuaena tjiga. Yuhuta jija —nire sare. 

28 To ã nichu tuhoro Pedro 0 sehe nire tirore: 

—Puhtoro, potocãta muhuta jic, co bui yuhure mu cahapu 
ducu wahcã dutiga —nire tiro. 

29 —Taga —ni yuhtire tiro sehe. 

To ã nichu Pedro dohoriapy jiriro co bui ducu su Jesu 
cahapu ducu wahcãmare. 30 Wihnono tuaro to tachu ñuno 
cuire tiro. A cuiro diha boraa wahamare. 

—Yuhure yoadohoga puhtoro —ni sañurucure tiro Jesure. 

31 To 2 nichuta to wamomacare naha: 


—Mahanoca wacù tuara muhu yuhure. ¿Dohseacu yuhure 
wacã tuaerajari muhu? —nire tiro Pedrore. 

32 To ã niri baharo dohoriapu samu tare tina. Ti 2a samu 
tari baharo wihnono yusu borare. 33 A jina sã to buheina 
dohoriapu jiina na tuhucua caha su, Jesure ño payoi: 

—Potocãta muhu Cohamacu macunota jira —nii sa tirore. 


Genesare macaina dohatiinare yuhdoha Jesu 
(Mr 6.53-56) 


34 A yoarina cjiri paha, Genesare wama tiri yahpapu sti. 
35 Tó macaina Jesure ñu masire. A masia tó cahai jiinare Jesu 
to wihirire yahu site pahñore. A ti yahu sitechu tuhoina payu 
dohatiinare tiro cahapu na tare. 
36 —Mu suhtiro duhtu caha dihtare sare ñaha nu dutiga 
ni sinire tina Jesure. A jia to suhtirore ñaha ñuinape 
tópeinata noaina wahare. 





Masa haina wahachu yoaare yahuha Jesu 
(Mr 7.1-23) 


1 1A yoa Jerusale macaina, fariseo curua macaina, 
5 marine judio masare buheina mehne Jesu cahapu 
wihia, 0 sehe ni siniture tirore: 

2 —;¿Dohse yoa mari ñuchusuma cjiripu ti yoa dutiriro 
seheta yoaerajari mu buheina sehe? Tina ti chuhto pano ti 
dutiriro seheta wamo cosaerara —nire tina Jesure. 

3 Jesu 0 sehe ni yuhtire tinare: 

—¿Musa sehe dohse yoana Cohamacu dutia sehere yoaerajari 
musa? ¿Dohse yoana mari huchusuma cjiri panopu macaina 
ya dutia dihtare yoajari musa sehe? 40 sehe nina Cohamacu: 
“Musa pucusumare ño payoga”, nina. “Ciro to pucusumare 
ñaare quiti dahreriro jiro tí buhiri paina ti wajahtiro cjihto 
jirohca”, nina Cohamacu. > To ã nipachuta õ sehe ni dutira 
musa sehe ti pucusumare yoadoho dutierana: Ti pucusumare 
ti waborire Cohamacu sehere wa dutira musa. A ni buhemana 
musa. 6 Ñ buhena ti pucusumare ño payochu yoaerara musa. 
Musa ã yoana Cohamacu dutiare yuhdurucana nina musa, 
mari nuchusuma cjiri panopu macaina ya dutia dihtare yoana. 
7 Masa ti baharo buhusehei nano yoa cohtaina jira musa. 
Cohamact yare yahu muhtariro Isaia cjiro musare potocata 
yahu joaa tiha panopure: 

8 “Ahrina masa yuhure noano durucupahta ti 
tuhotuare yuhure ne ño payoerara. 
9 A jia yuhure ti ño payoa ne yaba cjihti jierara. 
‘Cohamacy ya dutia jira ahri’, ni mahño buhera ti ya 
buhea sehere”, 
ni joaa tiha Isaia cjiro —nire Jesu fariseo curua macainare, 
mari coyea judio masare buheina c&hure. 

10 A ni tuhsu to cahapu paina cãhure pjiroca, õ sehe nire: 

11 —Yuhure tuhona taga. Tuhsu, yu niare noano tuho 
ñahaga musa. Musa duserihi saa sehe musa chua sehe musare 
buhiri tichu yoaerara. Musa haa durucua sehe musa duseri 
wijaa sehe musare buhiri tichu yoara —nire Jesu. 

12 To ã ni buheri baharo sa to buheina sehe tirore yahui: 

—Mtw ã nichu tuhoa fariseo curua macaina suaa nire —ni 
yahui sã tirore. 

13 Tíre thoro, 0 sehe ni yuhtire sare: 

— Tina fariseo curua macaina toaa yucu yoaro sehe jira. 

Yu Pucu muano macariro jipihtia toaa yucure to toaerari 
cjirire nuhcori mehneta cure, cohãnohca. Ata yoarohca tinare. 
14 Tinare ã ñunocahga musa. Tina capari ñueraina ti ñu 
masieraro seheta ne Cohamact yare masierara. A jia pichacapu 
wahaahca. A masierapahta paina masierainare buhe duamana. 
A jia tina, ti buheina cãhu soro jia buheare cahmaahca, capari 
ñueraina painare tua wahcã, jipihtina copapu ti borariro 
seheta —nire Jesu. 

15 To ã nichu tuhoro Pedro õ sehe nire: 

—Ahri guitire masa ti duseri wijaa guitire yahu namoga 
sare tjoa —nire tiro Jesure. 

16 Jesu 0 sehe ni yuhtire: 

—¿Ne, tuhoerasinijari musa? 17 Masa ti chuare chuchu tí ti 
duseroi sãahna. A jia ti pjaropu saa su, yuhdu wijaa wahara. 
Wiho waro jira. Mari chua marine buhiri tichu yoaerara, 
Cohamacu to ñachu. ¿Ahrire masierajari musa? 18 Masa ti 
duseroi wijaa, ti durucua sehe ti tuhotuapu tara. Ti durucua 
sehe ñaa jia masare buhiri ticha yoara. 19 Naa tuhotua, 
masare wajãa, pairo namono mehne hano yoaa, hano yoaa 
numia mehne hano yoaa, yacaa, mahhoa, masare hano quiti 
dahrea masa ti tuhotuapu tara. 20 Ti haa sehe masare buhiri 
tichu yoara. Wiho mejeta mari nuchusuma cjiri ti yoaa tiriro 
cjiro seheta masa wamo cosaerapahta ti chuchu ti masare 
buhiri tichu yoaerara —nire Jesu. 


Judio masono jieraricoro Jesure wacã tuaha 
(Mr 7.24-30) 


21 A ni buhe tuhsu, sare suho wahare tjoa. Tiro wama tiri 
maca cahapu Sido wama tiri maca cahapu sui sã. 22 Sã tópu 
sachu Canaa yahpa macaricoro tói jiricoro Jesu cahapu 
wihiro, sañurucure: 

—Puhtoro, Davi panamino masare yuhduchu yoahtiro, 
yuhure pja ñuga muhu. Yu macore yuhduchu yoabasaga 
muhu. Yu maco watino to cohtotaricoro, ñabiaro yuhdura 
ticoro —ni sañurucure to pocoro. 

23 To ã nipachuta Jesu ticorore yuhtierare. To 2 yoachu 
huna sa to buheina sehe tirore 0 sehe nimai: 

—Waha dutiga ticorore. Nu cariboro bisica —nimai sa. 

24 Sa ã nichu tuhoro Jesu 0 sehe ni yuhtire ticorore: 

—lIsrae masare Cohamacure masieraina dihtare yoadoho 
dutiro warocare ya Puca yuhure —nire tiro. 

25 To ã nipachuta Jesu dahpori cahai na tuhcua caha sure 
ticoro tirore ño payoro. 

—Puhtoro, yoadohoga yuhure —nire ticoro. 

26 Jesu 0 sehe ni yuhtire ticorore: 

—Õ sehe jira ahri: Wahmanore waha puro pohna ya 
chuare dieyacãre yu wa muhtachu tó wahaerara. (Israe masa 
yare pa yahpa macainare yu wa muhtachu tó wahaerara) 
—nire Jesu ticorore piti dahre yahuro. 

27 —A tjira puhtoro. A jipachuta dieyacã cãhu wahu puro 
mesa docai ti chu site boroare chu cohtara tinaca cahu. (Pa 
yahpa macaricoro yu jipachuta yuhu cãhure yoadoho masina 
muhe) —ni yuhtire ticoro. 

28 To 2 nicha tiro õ sehe ni yuhtire: 

—Ne numino, muhe yuhure tuaro wacã tuara. Mu cahmano 
seheta 2 waharohca —nire Jesu ticorore. 

To ã nichuta dóihta noaricoro wahare to macono. 


Payu dohatiinare noaina wahachu yoaha Jesu 


29 A ni tuhsu sãre suho waha, Galilea wama tiri bucupariro 
duhtu cahapu suho sure tjoa. Su, mahaduca tăcure muja, tu 
buipu dujire. 30 Tói to jichu payu masa tini masierainare, 
capari ñuerainare, c buhusehe ñano dahporo tiinare, durucu 
masierainare, paya paina dohatiinare tiro cahapu na wihire 
masa. Na wihi tuhsu Jesu dahpori cahai duhu ctre tina. Tia 
duhu ctri baharo noaina wahachu yoare Jesu tinare. 31 Toa 
yoachu ñua masa ñu cuaa wahare. Durucu masieraina ti 
durucucha ñua, c buhusehe hano dahporo tiina noaina ti 
wahachau ñua, tini masieraina ti tinichu ñua, capari ñueraina 
ti ñuchu ñua, cuaa wahare tina. A jia õ sehe nire: 

—Israe masa mari puhtoro, Cohamacų tuariro, noariro jira 
—ni no payore tina Cohamacure. 


Cuatro mil masare chuare waha Jesu 
(Mr 8.1-10) 


32 To 2 yoari baharo Jesu sare to buheinare to cahapu 
pjiroca, õ sehe nire: 

—Ahrina masa yuhu mehne tia dacho waro ji tuhsura. A 
yoa tinare ti puhi mariahna. Ti puhi mariacha ñucu tinare pja 
huja. “Tinapu juca baaina, mahai borari”, nicu tinare chua 
marieno ti wahusepu waha duti duaeraja. A jicu tinare puhi 
wa duaja —nire tiro. 

33 To ã nichu sa to buheina tirore sinitu ñui: 

—;¿Dohse yoa mari Ore masa marienopure pãore boca 
wabocari mari? —nii sã tirore. 

34 —;Nohope curi pão curire cjuajari musa? —nire Jesu. 

—Siete curi, wahi cãhure mahainaca cjuaja —ni yuhtii sã. 

35 Sa ã nichu tiro masare yahpai duji dutire. 36 Tuhsu siete 
pao curire, wahicã cãhure na, Cohamacure “Noana”, nire. A 

ninota pao curire nuha, sare to buheinare ware. A jina sa sehe 
ti chuare masare witii. 37 A jia masa tire chu, yapi yuhdua 
wahare. Ti yapi wahyorire siete puhuse waro wahpo dapoi sa. 
38 Tói churinare mua dihtare mari quihõchu cuatro mil waro 
mua jire. Numia, macanacã cãhy jire. 39 Ti å chu tuhsuchu Jesu 
masare waha dutire. A ni tuhs« dohoriapu samu, Magadán 
wama tiri yahpapu sare suho sure. 


Fariseo curua macaina, saduceo curua macaina cã&hu 
Cohamacu tuaa mehne Jesu to yoa ñochu ñu duamaha 
(Mr 8.11-13; Lc 12.54-56) 


1 6 1 A yoa fariseo curua macaina, saduceo curua macaina 
mehne Jesu cahapu wihire. To ñano yoachu ñu 

duamare tirore yahusã duaa. A jia tina tirore Cohamacu tuaa 
mehne yoa ño dutimare to masierachu ñu duaa, “Cohamacu 
warocariro jierara”, nia taa. 2 Ti ã yoa dutichu Jesu 0 sehe ni 
yuhtire tinare: 

—Namichahapu sã sãachu to noano sohachu ñuna “Noari 
ñami jirohca”, nina musa. 3 Tuhsu, bohrearo ñichuri dacho 
to jichu ñuna “Coro tarohca”, nina musa. A noano masiina 
jipanahta Cohamacu tuaa mehne musare yu yoa hochu 
ñupanahta ne tire noano masierara musa. 4 Mipu macaina ña 
yuhduina Cohamacure cahmaeraina Cohamacu tuaa mehne yu 
yoa ñochu ñu duamana. Yoa ñosi yahu. Cohamacu yare yahu 
muhtariro cjiro Jona cjiro to dohse waharirore masi tuhsure 
musa. Ti dihtare noihtja musare —ni yuhtire Jesu. 

A ni yahu tuhsu suho wahaa wahare tjoa. 


Fariseo curua macaina, saduceo curua 
macaina ti naa buheare yahuha Jesu 
(Mr 8.14-21) 


> Bucuparirore sa pahana, paore bo paha tari jihti sa. 
6 A jiro Jesu sare õ sehe ni yahure: 

—Noano yoanohbu. Fariseo curua macaina, saduceo curua 
macaina ti pão bucuarore nuna noano yoaga. Cua nina tí —ni 
yahure. 

7 To ã nichu tuhona tuho wisia wahana, sa basi tire õ sehe 
ni durucui: 

—Mari pãore mari na taerachu ñuno ã nipucu tiro —nimai 
sã, sã basi. 

8 Sa 2 nirire masino, sare 0 sehe ni siniture: 

—;¿Dohse yoana pão sehere wacŭjari musa? Mahanocã waro 
yuhure wacŭ tuara musa. 9 ¿Masierasinijari musa? ¿Cinco mil 
myare cinco pão curire yu nuha warire numia cãhure yu warire 
wacūŭerajari musa? ¿Ti yapi wahyorire doce puhuse waro musa 
wahpo daporire wacŭerajari musa? 10 ;A jicu siete pão curire 
nuha, cuatro mil muare yu warire numia cãhure yu warire 
wacŭerajari musa? ¿Nohope puhuse waro musa wahpo daporire 
wachterajari musa? 11 ;A jina pão bucuarore yu yahuchu 
dohse yoana noano tuhoerari musa? A nicu pão warore nicu 
nieraja. Fariseo curua macaina, saduceo curua macaina ti pão 
bucuarore nuna noano yoaga. Cua nina tí —ni yahure sare 
tiro. 

12 To 2 ni yahuchupu sã masii. “Pão bucuaro” nino, pão 
warore nino nierare. A nino fariseo curua macaina, saduceo 
curua macaina ti buheare nino niri jimare sãre. “Ti ya buheare 
tuhoena tjiga”, nino nire. 


Jesu potoca Cristo to jiare Cohamacu 
warocariro to jiare yahuha Pedro 
(Mr 8.27-30; Lc 9.18-21) 


13 A yoa Jesu mehne wahana, Cesarea Filipo wama tiri 
maca cahai jia macaripu sui sa. Tuhsu, macapu sã suri baharo 
Jesu sãre to buheinare siniture: 

—¿Diro baro jicari yahu masa yuhure ti tuhotuchu? —ni 
siniture tiro. 

14 —“João masare bautisariro jira”, nina muhure. Paina 
“Elia jira”, nina. A yoa paina sehe tjoa, “Jeremía jiboca o 
pairo Cohamacų yare yahu muhtariro cjiro jiboca”, nina —ni 
yuhtii sã tirore. 

15 —;Musa sehe musa tuhotucha diro baro jicari yahu? 
—ni sinitu ñure tjoa. 

16 Simo Pedro õ sehe ni yuhtire: 

—Muhu Cristo Cohamacu warocariro jira. Cohamacu 
catiriro waro macunota jira muhu —ni yuhtire Simo Pedro. 

17 To ã nichu tuhoro Jesu tirore õ sehe nire: 

—Simo Jona macuno muhu wahcheriro jira. Õ sehe ni 
yuhure mu yuhtichu masa ti ni yahuri jierara. Yu Pucu muano 
macariro sehe tire muhure masichu yoare. 18 Muhwre niita 
nija. Muhu Pedro wama tiriro jira. (Pedro nino, “taca”, nino 

nina.) Ahri taa wapa bui pjiri wuhure yu yoaboriro seheta yu 
yaina sehere pjiri curua jichu yoaihca yahu. A jia watino to 
yaina mehne ne yu yainare yuhdurucasi. A jia yu yaina ne 
pichacapu wahasi. 19 Muano macariro mari puhtoro to suho 
jiro macari sawire muhure waihtja. A jicu ahri yahpare ñaare 
mu yoa dutierachu muanopu cãhure yoa dutisi. Ahri yahpare 
noaare mt yoa dutichu muanopu cã&hure yoa dutia jiahca 
—nire Jesu. 

20 To ã niri baharo sare to buheinare 0 sehe nire: 

—Yuhure “Cristo jira tiro”, ni yahu sitesiniena tjiga painare 
—ni dutire sare. 


Jesu to yariahtore, to masa wijaahto cthure yahuha 
(Mr 8.31-9.1; Lc 9.22-27) 


21 Tí pjata Jesu sãre to buheinare noano yahu pahño 
ducare: 

—Jerusalepu yuhure waharo cahmana mipure. Tópu mari 
coyea judio masa bucuna, sacerdotea puhtoa, marine judio 
masare buheina cã&hu yuhure hano yoaahca. Yuhure wajãahca. 
Ata ñano yuhduro cahmana yuhure. A jicu tia dacho wahaboroi 
masa wijaaihca —ni yahure sãre tiro. 22 To ã nichu tuhoro 
Pedro sehe pa sehe cureroca Jesure narucu st, tirore õ sehe 
nire: 

—Puhtoro, mt nino sehe 2 wahaero tjijaro. Muhere tina 
wajaea tjijaro —nimare tiro Jesure. 

23 To ã nichu tuhoro Jesu majareruca, tirore õ sehe nire: 
—Satana yoaro sehe durucui nina muha. A nii tjiga. Mu 
tuhotua masa ya jira. Cohamacu ya jierara. A jicu ya yoahtore 

dacata duara muhu —nire Jesu Pedrore. 

24 To ã niri baharo sare yahure: 

—Cãiro yu yairo ji duaro, to cahmano yoa duamarine 
duhunocanohca. Crusapt yu hano yuhduhtiro seheta yu yairo 
to jiri buhiri ñano yuhduparota yuhure duhusi. A jiro yu yare 
yoarucuriro jirohca. 25 Masuno yuhure wactino marieno to mu 
saro to cahmano seheta yoariro pichacapu waharohca. Tuhsu, 
masuno yu yare ã yoarucuriro jipihtia dachoripe yahu mehne 
muanopu jirucurohca tiro. 26 ¿Ciro masuno ahri yahpa 
macaare jipihtiare cjuariro Cohamacure cahmaeraro pichacapu 
waharo, yabare wapatajari tiro? A jiriro ne wapataerara. 
Pichacapu to wahachu ne dohse wapa wiohto basioerara. 

27 Yuhu masuno Cohamacu warocariro yu yaina anjoa mehne 
ahri yahpapu tjua tacu yu Pucu to si sitea mehne tjua tacu 
jipihtina masare ti ñaa yoari buhiri buhiri dahreihtja. Noaa 
sehere ti yoachu noano yoaihtja tinare. 28 Potocã musare 
yahuihtja. Cãina musa õpure jiina musa yariahto pano yuhure 
yu tachu ya puhto sãachu chure ñunahca —ni yahure Jesu. 


Jesu to pjacure cohtotaha 
(Mr 9.2-13; Lc 9.28-36) 


1 7 1 A yoa seis dachori baharo Jesu Pedrore, Santiagore 

to bahuro João cãhure muadu tăãcupu tina dihtare pji 
mujare. 2 Muanopu ti suri baharo ti ñurocaroi to pjacure 
cohtotaha. To wuhdua s dacho macariro yoaro sehe si siteha. 
Tuhsu, to suhtiro buhriaro yoaro seheta yehsea tiha. 3 To ã 
cohtotachu Jesu Moise cjiro, Elia cjiro mehne ti suhuduchu 
ñuha tina tiaro Jesu buheina. 4 A jiro Pedro Jesure õ sehe 
nimaha: 

—Puhtoro, mari õi jichu noa duara. Mu cahmachu tia 
wahucã yoaihtja. Mu ya wuhuca, Moise ya wuhuca, Elia ya 
wahucã yoaihtja —nimaha tiro. 

5 To ã nino watoi me curua noano si sitea me ti bui duji pja 
wihiha. To ã duji pja wihichuta, me curua watoi õ sehe nino 
coa taha: 

—Ahriro ya macu yu cahiriro jira. Tiro mehne wahcheja. 
Tirore thoga —nino coa taha. 

6 A nino coa tachu tuhoa to buheina cuaa waha, yahpai 
doca caha suha. 7 Ti ã wahari baharo Jesu tina cahapu sy, 
tinare bua carerota, õ sehe niha: 

—Wahcãrucaga musa. Mipure musa ñurire, musa tuhori 
cãhure cuiena tjiga —niha tiro tinare. 

8 To 2 nichu tina nuroca, Jesu dihtare nuha. Ti nurina cjiri 
sehe marieraha juna. 

9 A jia ttcupu ti duji tachu Jesu tinare tuaro mehne õ sehe 
niha: 

—Michapucaca yu 3 waharire painare yahuena tjiga. Yuhu 
masuno Cohamact warocariro yu yaria masa wijaari baharo 
tire painare yahuga musa —niha Jesu. 

10 To 2 niri baharo Pedro chu tirore õ sehe ni sinituha: 

—“Cristo masare yuhdohtiro to tahto pano Eliare ta 
muhtano cahmana”, nina marine judio masa buheina. ¿Dohse 
jiro baro a nijari tina? —ni sinituha tina tirore. 

11 Jesu 0 sehe ni yuhtiha: 

—Potoca tjira. Eliare ta muhta dutire Cohamacuy, jipihtiare 
cahno muhtahtirore. 120 sehe nicu musare nii nija. Elia wihi 
tuhsure. To ã wihipachuta tina tirore ne ñu masierare. A jia 
ti dohse yoa duaro ñano yoari jire tirore. Ata yoaahca yahu 
cãhure. Yuhu masuno Cohamacu warocariro jija. Ti å yoachu 
hano yuhduihea yahu —niha Jesu. 

13 To 2 ni yahuchu tina noano tuhoha. “Elia” nino, João 
bautisarirore nino niha. Tíre masiha tina. 


Jesu ñama yaria munare dohatirirore yuhdoha 
(Mr 9.14-29; Lc 9.37-43) 


14 A yoa payu masa cahapu ti duji tachu ñuno cãiro muno 
Jesu cahapu sy, na tuhcua caha sure. 

15 —Puhtoro, ya macucãre pja ñuga. Tiro ñama yaria 
munare dohatiriro jira. A jiro tiro ñabiaro yuhdura. Payu 
tahari pichacapu bora st caha mujana tiro. Cãa tahari diapa 
bora ñoja mujana. 16 A jicu mu buheina cahapu tirore na 
sumahi. Tina tirore noariro wahachu yoa masierare —nire tiro 
Jesure. 

17 Jesu 0 sehe ni yuhtire: 

—Mipu macaina, musa haa buhiri tiina jira. Yuhure ne 
wacã tuaerara. Yoabiari pja musare buhemaja yuhu. ¿Noho 
puro yoari pja yuhure musa caribobocari? Tirore na tahga 
yuhure —nire Jesu. 

18 A jiro watinore to tuhtichuta watino sehe masunocare 
saariro cjiro wahaa wahare. To 2 wahari baharocata noariro 
wahare tiro. 

19 Baharo sã to buheina sa sahsero jina Jesure õ sehe ni 
sinitui: 

—;¿Dohse yoana sa sehe ahriro sehere watinore coha 
masierari, mu tuhotuchu? —ni sinitui sa. 

20 Jesu 0 sehe ni yuhtire: 

—Yuhure mahanoca wact tuara musa. Potoca musare 
yahuita nija. Mostaza yapaca mahari yapaca jiparota duropu 
pjidu wahara. To 2 wahariro seheta Cohamacure wact tuana 
0 sehe wahachu yoa masinahca musa. Ahdu tãcure “Sohõpu 

wahaga”, musa nichu, waharohca. Cohamacure tó seheta 
wacŭ tuana, jipihtiare yoa masina musa. 21 [Wiho mejeta 
ahriro baro watinore musa cohã duana Cohamacure tuaro 
sinino cahmana musare. A yoa duana chu duhuro cahmana 
musare Cohamacure sinina tana] —nire Jesu sare. 


Pari turi Jesu to yariahtore, to masahtore yahuha 
(Mr 9.30-32; Lc 9.43-45) 


22 A yoa Galilea yahpapu sã tinichu, Jesu sare õ sehe ni 
yahure: 

—Yuhu masuno Cohamacu warocariro jija. Masa yuhure 
ñaha, painapure yuhure waahca. 23 A ti wari baharo yuhure 
wajãahca tina. A ti wajaricu tia dacho wahaboroi masa 
wijaaihca —ni yahure tiro sare. 

To ã ni yahuchu tuhona tuaro cahyai sa. 


Cohamacu wahu macaa wapa cjihtire sinituha paina 


24 A jina Capernaupu sã suchu, Cohamacu wahu macaa 
cjihtire wapa na cohtaina Pedro cahapu st, tirore õ sehe ni 
sinitu ñure: 

—;¿Musare buheriro Cohamacu wuhu macaa wapa cjihtire 
wapajari tiro? —ni siniture tina. 

25 —Wapara tiro —ni yuhtire Pedro. 

To ã niri baharo wahupu to saachu Jesu 0 sehe ni sinitu 
muhtare Pedrore: 

—¿Simo, dohse ni tuhotujari muha? ¿Ahri yahpa macaina 
puhtoa yabaina sehere wapa cahmajari, mu tuhotuchu? ¿Tina 
mehne macainare wapa cahmajari? ¿O pa yahpa macaina 
sehere wapa cahmajari, ma tuhotuch«? —ni siniture tiro 
Pedrore. 

26 —Pa yahpa macaina sehere wapa cahmana —ni yuhtire 
Pedro. 

To ã nichu Jesu 0 sehe ni yahure: 

—A jiro puhtoro to ya yahpa macainare wapa cahmaerara. 
27 A jipachuta wapa na cohtainare suachu yoa duaeraja mari. 
A jina wapanahca tinare. Bucupariropu wahaga. Tópu su, 
yohgari canore doca ñoga. A yoacu wahi muhure churirore 
tuaga. To duseropt niñeru ture bocaihca muhu. Ti tu quihõno 
wapa tiri ta jirohca. Yuhure, muhu cãhure Cohamacu wahu 
macaina ti wapa cahmachu noano quihõno mu surohca ti tu. 

Ti ture bocaca mari wapamonore wapai wahaga —nire Jesu 
Pedrore. 


Jesu buheina tina mehne macarirore puhtoro so duaa nimaha 
(Mr 9.33-37; Lc 9.46-48) 


1 8 1 Ti pjare sa to buheina Jesu cahapu su, õ sehe ni 
sinitui tirore: 

—;¿Muano macariro puhtoro to suho jiropure sa mehne 
macariro diro baro sehe wahabocari puhtoro? —ni sinitui sã. 

2 Sã ã nichu Jesu nijinocare pjiroca, tirocare sa panoi duhu 
dapore. Duhu dapo tuhsu, sare õ sehe nire: 

3 —Potocã musare yahu bahrañoihtja. Ahrina macanaca 
Cohamacure ti puhtoro waro tuhotura. A jina musa cãhu 
pano musa tuhotumari cjirire cohtotaerana, tinacã yoaro sehe 
tuhotuerana muano macariro puhtoro to saho jiropure wahasi 
musa. 4 Ñ jiro muano macariro puhtoro to suho jiropure niji 
siaroca yoariro painare yuhduruca duaerariro ahriro nijinoca 
yoaro sehe tuhoturirota paina bui puhtoro wahara. 5 A jina 
yu yare yoana tana 0 sehe jiinacare cahmana, yuhu cãhure 
cahmana musa —ni yahure Jesu. 


Naare yoachu cua nina 
(Mr 9.42-48; Lc 17.1-2) 


6 A ni yahu tuhsu, tinare õ sehe ni yahu namore: 

—Ahrirocã sehe jiriro yuhure wacã tuarirocãre yahuihtja 
musare. Pairo ahriroca sehe jirirore ñaare yoa dutiro tiro 
ñabiaro yuhdurohca. Cãirore to wamuare pjiria tacare duhte 
yo, pjiri mapy tirore ti cohãchu ñano wahaboa tiro. A jiro 
ahrirocã sehe jirirore ñaare yoa dutiriro tiro sehe pjiri mapy ti 
cohãriro yuhdoro ñano yuhdurohca. 7 Masare ñaare yoachu 
yoaa jira. Tíre yoaa ahri yahpa macaina ñano yuhdura. Ñaare 
yoarucura masa. Ti 42 yoachu tinare ñaare yoachu yoaina sehe 
ñabiaro yuhduahea. 

8 Mtu wamomaca mehne ñano yoact tí wamomacare mu 
dute cohaboro seheta tí mu haa yoaa sehere duhuga. Tíre 
duhueracu pichacapu wahaihca. Tópure ne pichaca yatierara. 
Mu wamomacare mt cohachu tí si dihta butiboa. Tuhsu, 
muhu sehe ã si jipaihta baharo Cohamacu mehne jiihca. Pua 
wamomaca mehne pichacapu wahacu mu ã wahachu naa 
yuhduaboa mahare. A jicu ti mu ñaa yoaa sehere duhuga. 

'Mu dahporo mehne ñano yoacu ti dahporo cthure mu 
dute cohaboro seheta ti mu haa yoaa sehere duhuga. Tíre 
duhueracu pichacapu wahaihca. Tópure ne pichaca yatierara. 
Mu dahporore mu cohachu tí si dihta butiboa. Tuhsu, ã si 
jipaihta baharo Cohamacu mehne jiihca. Pua dahporo mehne 
pichacapu wahacu mu ã wahachu naa yuhduaboa muhure. 

A jicu tí mu ñaa yoaa sehere duhuga. 

9’Mu capariaca mehne ñano yoacu tiare orewe mt cohãboro 
seheta ti mu haa yoaa sehere duhuga. Tíre duhueracu 
pichacapu wahaihca. Tópure ne pichaca yatierara. Tiare mu 
cohachz tia dihta butiboa. C& buhusehe capariaca mariapaihta 
baharo Cohamacu mehne jiihca. Pua capariaca mehne 
pichacapu wahacu mu 2 wahachu naa yuhduaboa muhure. 

A jicu tí mu ñaa yoaa sehere duhuga —ni yahure Jesu. 


Oveja butiriro guitire yahuha Jesu 
(Lc 15.3-7) 


10 A ni tuhsu, tinare õ sehe ni yahu namore: 

—Ne, ahrinacare macanacare ñu yabiena tjiga. Musare 
niita nija yahu. Tinacãre nu wihboina anjoa muanopu jiina 
sehe ya Pucu cahapu ã jirucura. 11 [Yuhu masuno Cohamacu 
warocariro ahri yahpapu pichacapu wahaborinare yuhduchu 
yoai tai nii yahu] —ni yahure Jesu. 

12 A ni tuhsu to tuhotua mehne õ sehe ni quiti dahre 
buhere sãre: 

—Ovejare ñu wihboriro cien ovejare cjuariro cãiro oveja 
butia wahachu õ sehe yoarohca tinare ñu wihboriro sehe. 
Paina ovejare noventa y nueve ovejare ti churi campopu 
duhu dapo, butirirore macano waharohca. 13 Potocã niita nija 
musare. Tirore bocaro wahcherohca tiro. Paina noventa y 
nueve duhsaina mehne wahchera tiro. Tinare to wahcheriro 
yuhdoro butiriro sehere bocaro tuaro wahcherohca. 14 Tó 
seheta nu wihboriro oveja to butichu cahmaeraro seheta musa 
Puca muano macariro ahrina wiho jiina cãhure pichacapu ti 
wahachau cahmaerara —ni yahure Jesu. 


Mu coyeiro muhure ñano to yoachu 0 sehe yoa dutiha Jesu 
(Lc 17.3) 


15 A ni tuhsu õ sehe ni yahu namore: 

—Mt coyeiro muhure hano to yoachu tiro mehne suhudui 
wahaga. Musa sahsero tire suhuduga. Mu 2 yoachu tiro muhure 
tuhoboca. To tuhochu “Muhere ne pari turi õ sehe yoasi yahe”, 
to nichu my coyeirore pari turi piti tii nica muhu. 16 Muhure 
to tuho duaerachu pinihta cãiro mehne waha duacu o puaro 
mehne waha duacy tinare piti ti wahcea, pari turi tirore 
suhuduna wahaga. Musa a yoachu musare puaro o tiarore to 
tuhoeraputiachu huna paina Jesu yainare tirore yahusaga, 
Cohamacu yare ti joari pi to niriro seheta. 17 A jina musa 
mehne macaina cãhure to tuho duaerachu jipihtina Jesu 
yaina cahmachuinare yahusana wahaga. A jina Jesu yaina 
cahmachuinare to tuho duaerasinichu Nuna Cohamacure 
cahmaerarirore musa yoaboriro sehe yoaga tirore. Wapa na 
cohtarirore musa yoaboriro sehe yoaga tirore. 

18 'Potoca musare niita nija. Ahri yahpai musa Jesu yaina 
ñaare musa yoa dutierachu muanopu cãhure yoa dutisi. Ahri 
yahpai musa noaare yoa dutichu mtanopu cãhure yoa dutia 
jiahca. 

19 Pari turi musare yahuihtja ahrire: Musa puaro 
Cohamacure sinichu, musa puaro musa sinirire cno potori 
musa tuhotuchu yau Pucu muano macariro tire yoarohca. 

20 Puaro o tiaro yu yaina yu yare yoahtina cjihti ti 
cahmachuchau yuhu tina mehne jija —ni yahure Jesu. 


Cahamacuno pairo to wapamonore 
to bo duaerari quitire yahuha Jesu 


21 Baharo Pedro Jesu cahapu su, 0 sehe ni siniture: 

—¿Puhtoro, ya coyeiro mt yairo payu tahari yuhure ñano 
to yoachu ñucu nohope tahari tíre boihcari yahu? ¿Siete 
tahari boihcari yaha? —ni siniture Pedro. 

22 Jesu õ sehe ni yuhtire: 

—Siete tahari dihta muhure pairo to hano yoarire mu bocha 
tó wahaerara. Payu tahari muhure ñano to yoachu cãhure boga. 

23 "Muano macariro masa bui puhtoro to suho jiro ahri quiti 
yoaro sehe jira. Jipihtina masa bui puhtoro jiriro tirore dahra 
cohtainare tirore wapamoinare wapa pahño duti dutimaha. 
24 Ti wapamori cjirire to guiho ducachu, tirore dahra cohtaina 
sehe pjíro wapamorirore tiro cahapu na taha. Wapamoriro 
pjibiaro wapamoha to puhtorore. 25 A jiro tiro to wapa 
masierachu ñuno to puhtoro tirore, to namonore, to pohnare 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN MATEO 18, 19 66 


cahamaca sõ, tinare painare dua dutimaha. A yoa jipihtia to 
cjuaa cãhure dua duamaha, to wapamonore wapa dutiro. 
26 To ã dua dutichu pjiro wapamoriro sehe na tuhcua caha 
su, to puhtorore tuaro siniha: “Puhtoro, yuhure pja NC 
cohtasiniga. Muhure wapa pahhoihca”, niha tiro to puhtorore. 
27 To 2a nichu tuhoro, tirore pja ñuno to wapamorirore ata 
bonocaha. 

28 To 2 yoari baharo pjíro wapamoriro cjiro sehe waha, 
pairo dahra cohtarirore tirore mahanocã wapamorirore 
boca suha. A boca suro wamua ñahaha tirore. “Yuhure mu 
wapamonore wapa bahrañoga”, niha tiro tó mehne macarirore 
to yoaro sehe dahra cohtarirore. 29 To ã nichu pairo dahra 
cohtariro sehe na tuhcua caha su, tirore tuaro sinimaha. 
“Yuhure pja nucu mahanoca cohtasiniga. Muhure wapa 
pahñoihca”, nimaha pairo dahra cohtariro tirore. 30 To ã ni 
sinipachuta tó mehne macariro tirore yuhtieraha. Tuhsu, 
tiro pairo dahra cohtarirore peresu yoa dutiha. Pu to wapa 
pahhochupu wiorohca tirore. 31 Pjíro wapamoriro cjiro 
mahanoca wapamorirore to ñano yoachu ñy, susini, paina 
dahra cohtaina sehe ti puhtorore yahusãa wahaha. 32 Ti ã ni 
yahusacha tuhoro ti puhtoro ti yahusãrirore pjiroca, õ sehe 
niha: “Muhu ñabiariro jira. Mu yuhure tuaro sinichu mu 
wapamorirore bo pahñomahi yahu. 33 Muhure yu a yoapachuta 
muhu sehe muhure wapamorirore boerayuhti. Mu wapamoriro 
sehere yu boriro seheta tiro muhure to wapamoriro chure 
mu bochu noabiaboa. ¿Dohseacų tirore pja ñuerari muhu ã 
yoacu?” niha to puhtoro tirore. 34 Ă nino tuaro sua, peresu 
yoaha tirore dahra cohtarirore. Pu to wapa pahñochupuų 
wiorohca —ni yahure Jesu. 

35 A ni tuhsu, õ sehe ni ahri quitire yahu batoare: 

—TO seheta yoarohca yu Pucu muano macariro musare. 
Musa jipihtina musa coyea musare ti ñano yoarire noano musa 
bo pahñoerachu tiro musare buhiri dahrerohca —nire Jesu. 


Ti namosãnumiare cohãare yahuha Jesu 
(Mr 10.1-12; Lc 16.18) 


1 9 1 Tíre to ã ni yahuri baharo tiro Galileai jiriro Judea 
yahpapt sare suho wahare. Jordão pa buhusehe coapu 

sui sã. 2 Tópu sã wahachu payu masa sare nunu ti wahcãre. 

Tina mehne macainare dohatiinare noaina wahachu yoare tiro. 

3 A yoa cãina fariseo curua macaina Jesure yahusa duaa, 
ñano to durucuchu tuho duaa, tirore õ sehe ni sinitu ñure: 

—;¿Mari cahmano seheta mari namore cohachu noabocari? 
¿Mari dutia sehe tó seheta yoa dutijari, mu tuhotuchu? —ni 
sinitu ñure tina. 

4 Jesu 0 sehe ni yuhtire: 

—;¿Cohamacų yare ti joari pti ne ahrire buherasiniri musa? 
O sehe ni joaa tiha: “Wahmanopure ahri yahpare bajuamehneriro 
muno, numino cãhure yoaha”, ni joaha. 5 Tuhsu õ sehe ni joa 
namoha: “Muno to pucusumare cohã wija, to namono mehne 
jirohca. A jia tina puaro jipahta cã pjacu yoaro seheta jira”, ni 
joa namoa tiha. 6 A jia tina puaro yoaro sehe jierara. Că pjacu 
yoaro sehe jia nina. Cohamacu to wamomaca duhte dutiina 
jira. A jia tinare duhueraro cahmana —nire Jesu tinare. 

7 To 2 nichu fariseo curua macaina õ sehe ni siniture tjoa: 

—Mtw ã ni yahupachuta õ sehe ni joaa tiha Moise cjiro sehe: 
“Mu namore coha duacu papera pti tíre joaga. A joacu tí pre 
mu namore mu wari baharo ticorore cohã masina muha”, ni 
joaa tiha Moise cjiro. ¿Mu nino sehe jipachuta Moise cjiro 
sehe dohsearo 0 sehe ni joari? —ni sinitu namore tina tirore. 

8 Jesu 0 sehe ni yuhtire tinare: 

—Cohamacure musa huchusuma ti tuho duaerachu ñuno ti 
namosãnumiare ti cohichu, “Ata yoawahnojaro”, ninocaa tiha 
Moise. To 2 nipachuta wahmanopure ahri yahpare ã jierare. 

9 Musare niita nija. Masuno to namono to ñano yoaerapachuta 
ticorore cohãno, pacorore namo tiro, tiro pacoro mehne ñano 
yoaro nina. |Tuhsu, ahriro to cohãricorore namo tiriro cãhu 
ticoro mehne hano yoariro jira) —nire Jesu. 

10 To ã niche tuhona, sa to buheina sehe tirore õ sehe nii: 

—TO sehe muno to namono mehne ti cahma cohaerachu 
mari sehere mari namo tierachu noaboca —nii sa. 

11 Jesu 0 sehe ni yuhtire: 

—Musa nino seheta jira. A jiro cãinare namo ti dutierara 
Cohamacų. 12 Muare namo ti dutieraa cãa jira. Cãina mua 
numiare cahmaeraina masa bajuara. Paina mua masa ti wapãri 
tõhoca ti warina sehe namo ti masierara. Paina mua muano 
macariro ti puhtoro yare yoadoho duaa, namo tierara. A jia 
ahrina namo ti duaeraina ata tuhotunocaina, tó seheta ti ji 
sohtori tichu noana —nire Jesu sãre. 

Macanaca ya cjihtire Cohamacure sini payoha Jesu 
(Mr 10.13-16; Lc 18.15-17) 


13 A yoa masa macanacãre Jesu cahapu na wihire. A na 
wihia, tina Jesure to wamomacare tinaca bui ña payo duti 
duamare. A yoa tinacãre Cohamacure sini payo duti duamare 
Jesure. Ti 2 yoachu nuna 
sa to buheina tinare 
tuhtimahi. 14 Sã ã 
tuhtichu ñuno, sare Jesu 
õ sehe nire: 

—Macanaca yu 
cahapu tajaro. “To cahai 
wahaena tjiga”, niena 
tjiga tinacare. Tinaca 
Cohamacure ti puhtoro 
tuhotura. puhtoro 
Cohamacu to suho jiina 
ahrinaca yoaro sehe 
tuhotuina baro dihta jira 
—nire Jesu sare. 

15 A ninota to 
wamomacare tinaca bui 
ña payo tuhsu, wahaa 
wahare. 





Pache puro Jesure sinitu ñuha 
(Mr 10.17-31; Lc 18.18-30) 


16 To 2 yoari baharo cãiro masuno Jesu cahapu wihi, 
siniture tirore: 

—¿Ne, buheriro, jipihtia dachoripe Cohamacu mehne ã 
jirucu duacu, noaare yoa duac di baro sehere yoabocari yahu? 
—nire tiro. 

17 —;Dohse jiro baro yuhure noaa barore ni sinitujari 
muha? Cohamacu dihta noariro jira. Jipihtia dachoripe 
Cohamac« mehne ã jirucu duacu to dutiare yoaga —nire Jesu. 

18 —;¿Di baro dutia sehere nii nijari? —ni sinitu namore tiro. 

Jesu õ sehe ni yuhtire: 

—Masare wajaecu tjiga. Namo tiriropu paye numia manu 
tia numia mehne jiecu tjiga. Yacaecu tjiga. Mahñoa mehne 

painare yahusaect tjiga. 19 Mu pucusumare ño payoga. Mu 
basi mu cahino seheta mu cahai jiriro cãhure cahīga. Ahri 
dutiare yoaihca muhu —nire Jesu. 

20 —Ahri dutiare ne yuhdurucaera tihi yahu. ¿Dohse yoa 
namoihcari yuhu jipihtia dachoripe Cohamacu mehne jirucu 
duac? —nire tiro Jesure. 

21 To ã nichu tuhoro Jesu õ sehe ni yahu namore: 

—Muhz haa buhiri marieriro ji duacu mu ya jipihtiare duai 
wahaga. A duacu jipihtia mu wapatari niñerure pjacuoinare 
waga. Mu ã yoachu payu mu wapataa mtanopu, Cohamacu 
cahapy jiyuahca. Mu ã yoari baharo yahu mehne macariro 
cjihto taga —ni yahure Jesu. 

22 To ã nichu tuhoro tuaro cahyare. Tiro payu pache cjuariro 
jiro, tíre pjacuoinare wa duaeraro, cahya, wahaa wahare. 

23 To ã wahari baharo Jesu sãre to buheinare õ sehe ni 
yahu namore: 

—Potoca musare niita nija. Pache puro puhtoro Cohamacu 
to suho jiropure to waha duachu mijobiara. 24 Musare yahu 
namoihtja: Camello sehe awica copapy to saa nuhri wijaa 
duachu basioerara tirore. To ã jiro yuhdoro pache puro 
puhtoro Cohamacu to suho jihtopu to waha duachu mijobiara 
—nire tiro. 

25 To ã nichu tuhona sã cuaa waha, sã basi õ sehe nii: 

—Cue, to nino seheta jichu, ne cãiro masno Cohamacu 
cahapu waha masieraboca —nii sa basi. 

26 Sã ã nichu Jesu sare ñuroca õ, 0 sehe ni yahure: 

—Masa ti basi ti mu suro yuhdu masierara. Wiho mejeta 
Cohamacų sehe masare pichacapu wahaborinare yuhdo 
masina. Tiro jipihtiare noano yoa masi pahñoriro jira —nire 
tiro sãre. 

27 To ã nichu Pedro tirore õ sehe nire: 

—Tuhosiniga. Sa sehe sa ya jipihtiare ctinocaa tii muhu 
mehne wahana tana. ¿Sã 0 sehe yoana, dohse jiare 
wapatanahcari sã? —nire tiro. 

28 To ã nichu tuhoro 0 sehe nire Jesu: 

—Musare niita nija: Pihtiri dacho jichu jipihtia wahma 
dihta cohtotaahca. Ti pjapure yuhu masuno Cohamacų 
warocariro yuhu puhtoro ya dujiroi si siteroi dujiihca yhy. 
Tói yu dujichu musa cãhu doce dujia pahtarihi puhtoa ti dujia 
pahtarihi dujinahca. A jina Israe masare doce curuari macainare 

besenahca musa noaina, ñainare. 29 A yoa yu yare yoana tana 
musa wuhusere, musa bahanare, musa pucusumare, musa 
pohnare, musa weserire ctinocarina jina, pjiro wapatanahca. 
Tuhsu, jipihtia dachoripe Cohamacu mehne jirucunahca. 

30 Wiho mejeta mipure payu puhtoa jirina cjiri ti pjapure 
wiho jiina tjuanocaahca. Tuhsu, mipure payu wiho jiina jirina 
cjiri tí pjapure puhtoa cohtotaahca tjoa —ni yahure Jesu sare 
to buheinare. 


Se wesere dahraina quitire yahuha Jesu 


2 0 1 A yoa Jesu pari turi to tuhotua mehne piti dahre õ 
sehe ni yahu namore tjoa: 

—Muano macariro masa bui puhtoro jira. Wese puro quiti 
mehne puhtoro Cohamacy to suho jirore yahuihtja musare. 
Tiro wese puro bohrea paricaroi to wesere dahrahtinare pjiro 
wahaha. 2 “C tu niñeru tu wapaihtja cã dachore”, niha 
tinare. “Jai”, niha dahrahtina. Ti å nichu wesepu dahra dutiro 
warocaha tiro tinare. 3 A yoa dachopu nueve hora jichu pache 
duaropu wahaha tiro. Tópu suro, paina dahraerainare nuha. 

4 A ñuno tinare õ sehe niha: “Musa cãhu yu wesere dahrana 
wahaga. Noano wapaihtja”, niha tiro tinare. 5 To ã nicha 
tuhoa, tina cãhu wesepu dahraa wahaha. A yoa wese puro 
cohari pja jichu, namichahapu tres hora jichu cãhure painare 
dahra dutiha. 6 A yoa ñamichahapwu cinco hora jichu pache 
duaropu tiro wahaha tjoa. Tópu su, paina dahraerainare ñuno, 
tinare õ sehe niha: “¿Ne yaba barore yoaerapanahta c dacho 
ñurucu nahñoajari musa?” ni sinitu ñuha tinare. 7 “Ne, sare 
dahraa mariahna”, ni yuhtiha tina. “Musa chu yu wesere 
dahrana wahaga”, niha tinare. A jia to niriro seheta to wesere 
dahraa wahaha. 8 A yoa fiamichahapu dahra duhuri pja jichu 
wese puro to yaina dahrainare cohtarirore õ sehe niha: 
“Dahrainare pjiga. Ti wihichu tinare wapaga. Ti baharopu yu 
dahra dutirinare wapa muhtaga. Tinare wapa tuhsu, paina 
cãhure wapa tuhsu, yu dahra duti muhtainare wapa batoaga 
jana”, niha tiro. 9 A yoa cinco hora jichu dahra ducainare cã 
tu niñeru tu wapaha. 10 To å wapachu ñua, “Sare bui curero 
waparohca”, ni tuhotumaha to duti muhtaina cjiri sehe. Tina 
cãhure cãno potori wapanocaha. 11 A jia niñerure to wapachu 
ti puhtoro mehne susinia ti basi 0 sehe cahma niha: 12 “Ahrina 
sa baharopu to dahra dutirina sehe c& horata dahrahre. Sã 

sehe ct dacho noano dahra nahñoamahi. Nano st sihre sare. 
Sa 2 yoari pja dahrapachuta sa baharopu dahra ducaina cihure 
cãno potorita wapanocahre tiro”, ni suaha tina ti basi. 13 Cãiro 
tina mehne macariro to ã nichu tuhoro, wese puro yuhtiha 
tirore: “Ne coyeiro, ‘Cë tu niñeru ture wapaihtja’, nimahicu 
musare. Yu ã nichu yuhtihre musa. A jicu yu niriro seheta 
musare wapahi yuhu. Quihõno wapahi musare. Ne yacaerahi 
musare. 14 A jicu yu waparire na, mu wuhupu tjuahga. 
Ahrirore baharo ya dahra dutiriro cãhure musare yu wapariro 
purota wapaihtja. 15 Ya ya niñeru jira ahri. A jicu yu cahmano 
seheta ahri mehne wapaihtja. ¿Painare yu noano wapachu ñu 
tuhtijari muha?” niha tiro wese puro —ni yahure ti quitire 
Jesu. 

16 A nino, õ sehe ni yahu namore tiro: 

—Ahri quiti ti nino seheta baharo macari curua wiho jiina 
yoaro sehe ya curua ji muhtari curua puhtoa ya curua jirohca 
muanoput. Ã yoa ji muhtari curua puhtoa ya curua cjiro sehe ti 
baharopu macari curua wiho jiina ya curua tjuarohca 
mtanopu —ni yahure Jesu. 


Pari turi Jesu to yariahtore, to masa wijaahtore yahuha 
(Mr 10.32-34; Lc 18.31-34) 


17 A yoa Jerusalepu wahana cãnoihta waharucuma, sare 
doce to buheinare pjiroca tuhsu, pa sehepu sã dihtare naahre 
Jesu. Sa sahsero sã jichu sare õ sehe ni yahure: 

18 —Tuhoga yuhure. Mipure Jerusalepu wahana nija mari. 
Tópu yuhure masunore Cohamacu warocarirore ñaha, 
painapure yuhure waahca. Sacerdotea puhtoare, mari coyea 
judio masare buheina cãhure yuhure waahca. A jia yahure 
waja dutiahca tina. 19 A waja dutia, judio masa jieraina sehere 
yuhure waahca. Ti 2 wari baharo tina sehe yuhure bujupe, 
tjana, crusapu cja puhaahca yuhure. A jii yu yariari baharo tia 
naumu wahaboroi masa wijaaihca —ni yahure Jesu sare. 


Santiago, João mehne ti pocoro tinare sinibasaha Jesure 
(Mr 10.35-45) 


20 A yoa Zebedeo namono pyaro to pohna mehne Jesu 
cahapt su, na tuhcua caha suha tirore sinino taro: 

21 —;Dohse yu yoachu cahmajari muhu? —niha Jesu 
ticorore. 

—Mauhu puhtoro sãacu yu pohnare dutiina soga. A yoacu 
mu pju buhuseheri batoi dapoga tinare —ni siniha ticoro. 

22 Jesu 0 sehe ni yauhtiha: 

—Musa nano yuhduhtore masierapanahta ã sinina musa. 
¿Mipure yu nano yuhduhto seheta musa chu hano yuhduna 
cãno pjabocari musa? —niha Jesu ticoro pohnare. 

—Cãno pjanahca —ni yuhtiha Santiago, Joao mehne. 

23 —Potoca tjira. Yu hano yuhduhto seheta hano yuhdunahca 
musa chu. Wiho mejeta yahu mehne dutihtinare, yuhu mehne 
dujihtinare bese masieraja yuhu. Yu Puca sehe cahno tuhsure 
tíre. A jia to besehtina dihta yu poto buhusehei yu cõ buhusehei 
dujiahca —niha Jesu tinare. 

24 A jina sa paina diez to buheina sehe Santiago, Jodo 
ahrina puaro mehne susinii sa. Jesure ti pocoro to sinibasarire 
tuhona susinii tina mehne. 25 Sa 2 susinichu ñuno, Jesu sare 
jipihtina to buheinare pji cahmachu, õ sehe ni yahure sare: 

—Cohamacwre masieraina puhtoa sehe ti masare dutia, 
purino mehne dutira. 26 Musa sehe ne ã yoasi musa basi. 
Musa mehne macariro puhtoro ji duaro, jipihtina tiro mehne 
macaina cahamacuno jiro cahmana tirore. 27 A yoa jipihtinare 
dutiriro ji duariro paina cahamacuno jiro cahmana tirore. 

28 Tó seheta jiriro jija yahu cã&hu. Yuhu masuno Cohamacu 
warocariro ahri yahpapure masare yoadohocų tacu tai. Tuhsu, 
payu masa ya buhirire yariai tai nii. A yoa masare pichacapu 
wahaborinare yuhduchu yoai tai nii —nire Jesu sare. 


Puaro capari bajuerainare nuchu yoaha Jesu 
(Mr 10.46-52; Lc 18.35 -43) 


29 A yoa Jeric6pu jirina sa wahachu payu masa Jesure 
nunu tire. 30 Ti ã nuny tichu Jesu to yuhduachu puaro capari 
ñueraina maha duhtu cahai dujiina tuhore. A tuhoa, õ sehe ni 
sañurucure: 

—Sã puhtoro, Davi cjiro panamino masare yuhdohtiro, 
sare pja nuga —ni sanurucure. 

31 Ti ã ni sahurucuchu masa sehe tinare tuhtire: 

—Dihta mariahga —nire masa tinare. 

Ti 2 tuhtichu tuhoa, ti pano sañurucuriro yuhdo curero 
sañurucu namore tjoa: 

—Sa puhtoro, Davi cjiro panamino, sare pja ñuga —ni 
sanurucure. 

32 Ti 2 nichu tuhoro Jesu surtca, tinare pjiroca, õ sehe ni 
sinitu ñure: 

—;¿Dohse musare yu yoachu cahmajari musa? —ni sinitu 
nure. 

33 —Sa puhtoro, sare Nuchu yoaga —ni yuhtire tina. 

34 Ti 2 nichu Jesu tinare pja ñure. A pja fiuno ti caparire ña 
payore. To ã ña payochuta tina sehe ñua wahare. A ñua, tirore 
nunu ti wahcãre. 


Jerusalepu suha Jesu 
(Mr 11.1-11; Lc 19.28-40; Jn 12.12-19) 


2 1 1 A yoa Jerusalepu sa suhto pano Betfagé wama tiri 

macapu sa muhtasinii sa Jesu mehne. Betfagé tcu 
Olivo wama tida cahai jire. Tópu suro, sa mehne macainare 
puaro to buheinare Jesu to pano waroca muhtare. 20 sehe ni 
yahure tinare: 

—Si macapu burroare nana wahaga. Tópu suna, dóihta 
burrore to macunoca mehne ti duhte daporicorore boca 
sunahca. Tinare boca, yuta dare pja, na tabasaga yuhure. 

3 Musa pjachu ñuno, cãiro dohse jiriro, “¿Dohseana tana 
burroare pjajari musa?” to nichu tuhona õ sehe ni yuhtiga: 
“Mari puhtoro burroare cahmarocasinire. Michapucaca tinare 
wiarohca tiro”, ni yuhtiga tirore —ni duti warocare Jesu to 
buheina ptarore. 

4 A yoare Cohamacu yare yahu muhtariro cjiro to ni joariro 
seheta. Õ seheta ni joaa tiha panopu: 

5 “Jerusal macainare õ sehe ni yahuga: “Nuga musa. 
Musa puhtoro musa cahapu tara. 
Tiro masa noariro jira. 
Burro macunoca bui pisariro tarohca’, ni yahuga 
Jerusalě macainare”, 
ni joaa tiha panopy. 

6 Jesu to dutirocaina pyaro tí macapu su, to dutiriro seheta 
yoaha tina. 7 Burrore, to macunoca cãhure na ta, ti bui saa 
suhtire tjuwe na, burrocã bui pjùŭpaha payore tina. Ti 2 yoari 
baharo Jesu tirocã bui muja pjare waharo taro. 8 Muja pja 
tuhsų, tiroca bui Jerusalepu wahare. To tachu ñua masa payu 
ti bui macaa suhtire tjuwe na, saño cù muhtare to wahahti 
mahai, Jesure ño payoa. Paina sehe ptri tia dupurire mahai 

duhu cŭ muhta wahcãre tirore ño payoa. 9 A yoa to pano 
wahaina, to baharo nunu tiina mehne õ sehe ni sañurucure: 

—Davi cjiro panaminore marine yuhdohtirore wahche 
payojihna. Ahriro Cohamacu to warocariro noano jijaro. 
Muano macarirore “Tuariro jira”, ni wahche payojihna —ni 
sañurucure masa. 

10 A jia Jerusalepu ti suchu tó macaina sehe ñu cuaa 
wahare. 

—¿Cue, diro baro jijari ahriro? —ni cahma siniture tina. 

11 Paina masa 0 sehe ni yuhtire: 

—Ahriro Cohamacų yare yahu muhtariro Nazare Galilea 
yahpai jiri maca macariro Jesu wama tiriro jira —ni yahure 
tina masare. 


Cohamacu wuhupu suha Jesu 
(Mr 11.15-19; Lc 19.45 -48; Jn 2.13-22) 


12 Baharo Cohamacu wahupu sure Jesu. Ti wahupu su, saa 
wahare. Ti wuhupu duainare, nuchuina chure coha wiore 
tiro. A yoaro niñeru cohtotaa mesarire na majareroca doca 
cu mujare. Bujaare duaina ti dujia pahtari cãhure ata yoare. 
13 A yoaro tinare õ sehe nire: 

—Cohamactu yare ti joari põi 0 sehe nina: “Yu wahu 
Cohamacu mehne durucuri wuhu wama tirohca”, nimare to 
joari pili. Musa sehe ahri wuhui duana musa basi cahma yacara 
musa —nire tiro tinare. 

14 To ã yoari baharo capari ñueraina, tini masieraina cthu 
Cohamacu wuhupu tiro cahapu wihire. Ti å wihichu tinare 
noaina wahachu yoare tiro. 15 A noaare to yoachu ñua, 
sacerdotea puhtoa, marine judio masare buheina cãhu suare 
tiro mehne. A yoa macanaca Jesure “Davi cjiro panamino 
masare yuhdohtiro, tuariro jira muhe”, ti ni ño payochu tuhoa 
tó cãhure tina suare. 16 A suaa õ sehe nire Jesure: 

—:Ti ã nichu tuhoerajari muhe? A niea tjijaro —ni tuhtire 
tina Jesure. 

Ti 2 tuhtichu tuhoro Jesu tinare 0 sehe ni yuhtire: 

—Tina ti ã nichu tuhoja. ¿Cohamacų yare ti joari pti 
ahrire ne buherari musa? 

“Macanacãre, wihãinacãre Cohamacure noano ño 
payochu yoare muhe”, 

nina Cohamacu yare ti joari pŭùi —nire Jesu (“Macanaca 
yuhwre ti no payochu noana”, nino). 

17 A ni tuhsu tinare coha wahcã, Betania wama tiri macapu 
sa, tí ñamine tói jire. 


Jesu higueracure yaria dutiha 
(Mr 11.12-14,20-26) 


18 Pa dachoi bohrearopu Jerusalepu tjuaaro, juca baare 
Jesu. 19 A juca baaro, maha duhtu cahai jidu higueracu wama 
tidure ñuno, tu dichare macano wahamare. Dicha mariahre tu 
sehe. Pūri dihta jire. Tu ã jichu ñuno Jesu ture õ sehe nire: 

—Ahdy ne pari turi dicha tisi —nire tiro. 

To ã nichuta dóihta tu sehe ñaia wahare. 20 Tu å wahachu 
ñuna sã to buheina ñu cua wahai. 

—Cue, ¿dohsearo ahdu dóihta ñaia wahajari? —ni sinitui 
sã. 

21 Jesu 0 sehe ni yuhtire: 

—Potoca nii nija musare. Cohamacure noano wacti tuaga. 
“Potoca a yoarohca tiro”, nina ahdure yu yoariro seheta yoa 
masinahca musa chy. Tuhsu, ahdure yu yaria dutiriro 
yuhdoro yoa masinahca musa. Ahde tãcure “Duha na, pjiri 
mapy cohãdy jijaro”, musa nicha duha cohadu jirohca. 

22 Cohamacure musa wact tuachu, “Yu siniriro seheta ã 
waharohca”, musa ni wacùchu musa siniriro seheta ã 
waharohca —nire Jesu sãre. 


Jesure dutirirore sinituha paina 
(Mr 11.27-33; Lc 20.1-8) 


23 yoa Cohamacu wuhupu tju su, buhere tiro. To ã 
buhechu sacerdotea puhtoa, mari coyea judio masa bucna 
mehne tiro cahapu wihi, õ sehe ni siniture: 

—;¿Dohseacu canure ã yoari muhu? ¿Noa muhure tíre ã 
yoa dutiri? —ni siniture tina. 

24 Ti ã nichu Jesu 0 sehe ni yuhtire: 

—Musa sehere sinitu muhtaihtja. Noano yuhure musa 
quihõno yuhtichu musare yahuihtja yahu cãhu. 25 ¿João 
masare to bautisachu diro baro sehe tirore bautisa dutia tiari, 
musa tuhotuchu? ¿O Cohamacu dutiera tiari? ¿O masa sehe 
dutia tiari, musa tuhotuchu? —ni siniture Jesu tinare. 

To 2 nicha tina sehe ti basi õ sehe nire: 

—;¿Dohse ni yuhtinahcari mari? “Cohamacu Joãore dutia 
tiri jire”, mari nichu, “¿Dohseana Cohamacu Joãore to 
dutipachuta tirore teho duaerari musa?” niboca Jesu marine. 
A jina “Cohamacu Joãore dutia tiri jire”, ni yuhti masieraja 
mari. 26 Ahrina masa sehe “Potocata João Cohamacu yare 
yahu muhtariro jire”, ni tuhotura tina. A ni tuhotua “João to 
bautisachu Cohamacu sehe tirore dutierari jire”, mari nicha 
tuhoa masa suaboca mari mehne. A jina tí cãhure yahu 
masieraja mari —nire tina ti basi. 

27 Ti 2 niri baharo Jesure 0 sehe ni yuhtire tina: 

—Joãore bautisa dutirirore să masieraja —nire tina. 

Ti ã nichu tuhoro õ sehe nire Jesu: 

—Ti pja pinihta yuhu cãhu musa sinitu muhtarire 
yahueraja musare. Yu yoarire dutirirore yahueraja musare 
—nire tiro tinare. 


Puaro pucuro quitire yahuha Jesu 


28 To ã niri baharo Jesu to tuhotua mehne paye quiti 
mehne piti dahre buhe namore tinare: 

—¿Ne, dohse ni tuhotujari musa ahri quitire? Puaro pucuro 
jiha. Wahmino sehere õ sehe niha to pucuro: “Macu, wesepu 
dahrai wahaga”, niha. 29 “Wahaeraja”, ni yuhtimaha to macuno 
wahmanore. A niparota baharopure wesepu waha duaro jiha 
tirore. A jiro wahaha tiro. 30 Tuhsu, ti pucuro to macuno 
duhsariro cahapu su, to wahminore to dutiriro seheta wesepu 
waha dutimaha. “Jai”, nimaha duhsariro sehe. A niparota 
wahaeraha tiro. 31 ¿Diro sehe to pucuro to dutiriro seheta 
yoari? —ni siniture Jesu. 

—To wahmino sehe yoaha —ni yuhtire tina. 

Ti ã nicha Jesu õ sehe ni yahure: 

—Musare niita nija. Wapa na cohtaina, mua mehne ñano 
yoarucua numia ti buipu waro musa sehe ñabiaina jira. A jia 
puhtoro Cohamact to suho jiropure musa suborirore tina sehe 
musare mt cõ su muhtaahca. 32 João bautisariro buhero 
musare “Noano yoaga”, ni yahumare. A to yahuchu duhsariro 
to pucurore to yuhtierariro seheta tirore tuhoerare musa. A 
yoa tirore yuhtierare. Wapa na cohtaina sehe, mua mehne 
ñano yoarucua numia chy tirore tuhore. Ti 2 tehochu ñure 
musa. Musa ã ñupanahta tirore ne tuho duaerare musa. 

Tuhsu, tuhoerare musa —nire Jesu sacerdotea puhtoare, mari 
coyea judio masa bucuna cãhure. 


Naina dahra cohtaina guitire yahuha Jesu 
(Mr 12.1-12; Lc 20.9-19) 


33 A yoa Jesu pari turi to tuhotua mehne õ sehe ni piti 
dahre tinare buhe namore: 

—Ahri quitire tuhoga musa. Yahpa puro jiha. Tiro to ya 
yahpai se dari cjihtire toaha. Toa tuhsu, sahrinore dapo, sere 
ti tu mutohti copare saha, muari wuhuca dahreha. 

'A jiro ti wesere painare cã buhusehe coa pahma ctiha. 

A pahma ctino ti wesere tinare ñu wihbo duti, pa yahpapu 
wahaha tiro. 34 A yoa se ñiri pja jichu wese puro tirore dahra 
cohtainare wesere ñu wihboina cahapu warocaha. Wese macaa 
to toaa dichare to ya coa macaa dichare na dutiro warocamaha. 
35 To ã warocachu wesere nu wihboina sehe tirore dahra 
cohtainare ñano yoaha. Cãirore tuaro cja, pairore waja, pairore 
taa mehne docaha. 36 Baharo wese puro pari turi tirore dahra 
cohtainare to waroca muhtarina bui curero puhtoa jiri curuare 
warocaha tjoa. To å warocachu wesere nu wihboina tina 
cãhure munanota yoaha tjoa. 

37 'A yoa to waroca batoariro to macuno jiha. “Yu macu 
sehere ño payoahca”, nino tirore warocamaha. 38 To a ni 
tuhotupachuta wesere nu wihboina to macuno to tachu Nta, 

0 sehe niha: “Wese puro macuno jira ahriro. Tirore wajajihna 
mari. Mari a wajachu ahri wese mari ya wese tjuarohca”, 
nimaha tina ti basi. 39 A niata tirore ñaha, wese duhtu cahai 
na wahcã, wajaha tina tirore. 

40 ”;Ne, wese puro taro dohse yoarohcari tiro wesere ñu 
wihboinare, musa tuhotuchu? —ni siniture Jesu sacerdote 
puhtoare, bucuna cãhure. 

41 To 2 nichu tina õ sehe ni yuhtire: 

—Tiro painare wesere ñu wihbohtinare cohtotarohca ji 
muhtainare ñabiainare wajano taro. Tirore guihono dichare 
tju wahtina sehere ñu wihbo dutirohca —ni yuhtire tina. 

42 Ti 2 nichuta Jesu yahu namore tinare: 

—;¿Cohamacu yare ti joari pti ahrire yuhure to ni joari 
cjirire ne buherari musa? 

“Ahriro Cristo tãca yoaro seheta jira. 

Tacare wuhu dahreina ti cohano seheta masa tirore 

cohaahca. 

Ti 2 yoapachuta mipure wuhu dahreina wuhure 

yoaa ti cù muhtari tacare ti cno seheta 
Cohamacu tirore puhto sõre. 

Cohamactz sehe ahrire yoare. 

To ã yoachu nuna, “Noa yuhduara’, ni tuhotuja mari”, 
ni joaa tiha panopt. ¿Tíre ne buherari musa? 43 Musare niita 
nija yuhu. puhtoro Cohamacu to suho jiro musa jihto cjihto 
jiboa. To puhtoro jirore paina sehere musa jiborirore warohca 
Cohamacų. Paina masa sehe to dutiro seheta yoaahca. 

44 [Jipihtina tia taca bui bora pjainare payu dihicã peri 
yihsorohca tia tãca. Tuhsu, tia taca sehe masuno bui bora pjaro 
tahãnocanohca tirore. To pjaca cjirore daa manarica wahachu 
yoarohca. (Tó seheta yuhure cahmaeraina yu buhiri dahrehtina 
ñano yuhduahca) —nire Jesu sacerdotea puhtoare, mari coyea 
judio masa bucuna cãhure.] 

45 Tí quitire to ã nichu tuhoa, “Soho to yahu muhtari quiti 
wesere ñu wihboina quiti mehne marine nino nica tiro”, ni 
tuhoture tina. 46 A ni tuhotua, tirore ñaha duamare. Masa 
sehe Jesure ño payo “Cohamacu yare yahu muhtariro jira tiro”, 
niina jia tiha tina. Tíre masia, sacerdotea puhtoa, bucuna 
mehne masare cuia, Jesure ñahaerare. 


Pjiri bose numu macaa quitire yahuha Jesu 


2 2 1 A yoa pari turi to tuhotua mehne paye quiti mehne 
tinare buhe ducare Jesu: 

2 —Muano macariro puhtoro to sho jiro ahri quiti yoaro 
sehe jira. Că yahpa macaina bui puhtoro jiha. A yoa to macuno 
ya numu bose numu yoaha. To wamomaca duhteri bose numu 
jiha. 3 A yoa puhtoro tirore dahra cohtainare bose numure 
ñua tahtinare pji dutiro warocamaha. Tina sehe ta duaeraha. 

4 A jiro painare pji dutiro warocamaha tjoa tirore dahra 
cohtainare. “Yu pjirocainare õ sehe ni yahuga. ‘Mari chuhtire 
dahre tuhsuhre. Wachuare, wachuaca dihi tiinacã cãhure waja 
tuhsuhre. A yoa jipihtiro bose numu macaa cjihtire cahno 
tuhsuhre. A jina bose numu macaare chuna taga’, ni yahuga 
tinare”, ni warocamaha puhtoro tirore dahra cohtainare. 

> Dahra cohtaina ti 2 yahuri baharo to pjirocarina cjiri 4 
tuhotunocaha. Bose numure ñua wahaeraha. Ciro to wesepu 

wahaa wahaha. Pairo to dahraare ñuno wahaha. 6 Paina sehe 
tirore dahra cohtainare haha, tinare ñano yoa, wajanocaha 
jana. 7 Ti 2 yoachu tuhoro, puhtoro sehe suaha. Sua, ti ã 
wajari buhiri buhiri dahre dutiro to surarare warocaha. A jia 
surara tinare waja pahho, ti ya macare jãnocaha. 8 Ti 2 yoari 
baharo, puhtoro tirore dahra cohtainare õ sehe niha: “Bose 
numu macaa cjihtire cahno tuhsumahre. Wiho mejeta yu 
pjiroca muhtarina cjiri yu bose numure ñuborina jierara. 
Ñaina jira tina. 9 A jina macare jia maharipu dohse jiina musa 
boca suinare bose numure nuhtinare pjiga”, niha tirore dahra 
cohtainare. 10 To 2 nichu tirore dahra cohtaina maharipu 
waha, jipihtinare ti boca suinare, ñaina, noaina chure yahuha. 
Ti ã pjiri baharo to cahapu suha tina peri. Noano tí bose numu 
ti yoari tahtiare masa wahpata yuhdua wahaha. 

11 °Tói ti dujichu puhtoro sehe cãirore wamomaca duhteri 
numu macari suhtirore sãaerarirore ñuha. 12 “¿Ne coyeiro, 
dohse yoacu wamomaca duhteri numu macari suhtirore 
sãaerapaihta sã tari muhe?” ni sinituha puhtoro. To ã sinituchu 
masuno sehe yuhtieraha. 13 To ã yuhtierachu ñuno tirore dahra 
cohtainare õ sehe niha: “Ahrirore to wamomacarine duhtega. 
To dahpori cthure duhtega. Duhte tuhsu na wijaa, sopacapu 
cohãga tirore nahitianopu. TOpu tiro tuaro tii, cahyaro mehne 
bahca dihorohca”, niha puhtoro —ni yahure Jesu. 

14 To 2 niri baharo õ sehe ni batoare tiro: 

—Ahri quiti jiro seheta Cohamact payu masa to pjirocarina 
ti jipachuta mahainacã tiro mehne tjuaahca —ni yahu batoare 
Jesu. 


Puhtoa ya wapare paina sinituha Jesure 
(Mr 12.13-17; Lc 20.20-26) 


15 To ã niri baharo fariseo curua macaina waha, Jesure ti 
yahusahtore ti basi durucuha tina. To ñano yuhtichu tuho 
duaa nimaha tirore yahusãa taa. 16 A durucua tina mehne 
macainare, Herode ya curua macaina cãhure Jesure sinitu 
dutia warocaha. Tina sehe Jesu cahapu wihi, tirore mahño cù 
sinitu ñumare: 

—Buheriro, potocã durucuriro mahñoa marieriro mt jich 
masija sa. Cohamacu yare guihono mu yahuchu c&hure sã 
masija. A jicu cãiro puhtoro waro to jipachuta tiro cãhure 
dórero marieno potota yahura muhu. 17 A jicu sare yahuga. 

¿Roma macariro jipihtina bui puhtoro jirirore gobierno 
macaare marine waparo cahmajari, mu tuhotuchu? ¿Mari 
dutia tirore wapa dutijari? —ni siniture tina Jesure. 

18 Ti ã nichu tuhoro tirore ti yahusa duaare masino 0 sehe 
nire: 

—Mahñopeina jira musa. ¿Dohseana yu nano durucuchu 
tuho duajari musa? 19 Mipure niñeru ture puhtoare wapahti 
tare na tahga. Ti ture nujihna —nire tiro. 

To ã nichu tuhoa niñeru ture na tare 
tina. 

20 Ti ã na tachu õ sehe ni siniture tiro 
tinare: 

—¿Diro baro masu wahãjari ahri ture? 
¿Diro baro wama wahãjari? —ni siniture. 

21 —César, masa bui puhtoro mast, to 
wama cãhu wahãna —ni yuhtire tina. 

Ti ã nichu tuhoro Jesu õ sehe ni yahure: 

—Ti pja pini masa bui puhtoro yare tiro sehere waga. 
Cohamact yare Cohamacu sehere waga —nire Jesu. 

22 To ã nichu tuhoa, tuho cuaa waha, wahaa wahare 
Herode ya curua macaina. 





Saduceo curua macaina Cohamacu to masoare sinituha Jesure 
(Mr 12.18-27; Lc 20.27-40) 


23 A yoa ti dachoihta cãina saduceo curua macaina Jesu 
cahapt wihire. Saduceo curua macaina sehe “Cohamacu 
yariainare masosi”, ni tuhotuina jire. A jia õ sehe nire tirore 
tina: 

24 —Buheriro, õ sehe ni buhea tiha Moise cjiro: “Ctiro to 
wahmino namo tiriro pohna mariaparota to yariachu to 
bahurore to wahmino namono cjirore nuoano cahmana. Ñ 
yoaro to wahmino munano to pohna tiboro seheta pohna tiro 
cahmana to bahurore. A jia to pohna to wahmino munano 
pohna yoaro sehe jiahca”, ni joaa tiha Moise cjiro —nire tina 
saduceo curua macaina. 

25 Tíre ã ni yahu tuhst ahri quitire yahu namore tina 
Jesure: 

—Cãğiro masuno jiha. Seis to bahana jiha. Ti wahmino sehe 
namo ti, pohna marieriro yariaa wahaha. Tuhsu, pairo to 
bahuro cãhu to wahmino namono cjirore nuoaha. 26 To ã 

nuoari baharo to wahmino yoaro seheta pohna mariaparota 
yariaa wahaha tjoa. A yoa ahriro bahuro to wahmino munano 
yoaro seheta pohna mariaparota yariaa wahaha. A dihta 
wahaha cãiro pohna waro. Ne pohna mariapahta yaria pihtia 
wahaha tina. 27 Ti namono cjiro chy ti baharota yariaa 
wahaha juna. 28 ¿Ne, Cohamacu jipihtinare yariaina cjirire 

to masochu diro baro namono jibocari ticoro? Tina jipihtina 
ticorore namo tirina cjiri jiha. ;A yoa diro namono sehe 
jibocari ticoro pototi? —ni siniture tina. 

29 Jesu 0 sehe ni yuhtire tinare: 

—Cohamacu yare ti joari ptire, to masia chure ne 
masierara musa. A yoa musa tuhotua sehe ne potoca jierara. 
30 Yariarina cjiri ti masa mujari baharo tina anjoa yoaro sehe 
jira. Tina namo marieina, manu mariea numia jira tópure. 

31 Yariarina cjiri ti masa wijaahto sehere musare yahuihtja. 
¿Cohamacu musare to niri cjirire ne buherari musa? Õ sehe 
niha tiro: 32 “ ‘Yuhu Abraha, Isaa, Jacobo ti puhtoro tjija’, 
nina Cohamacy”, ni joaa tiha panopure. Ti yariari baharo “Ti 
puhtoro tjija”, ni yahuha Cohamaca. A niparota yariarina cjiri 
puhtoro jierara Cohamacu. “Ti puhtoro tjija”, to nia mehne 
catiina ti jichu masija mari. Tiro catiina puhtoro jira —ni 
yahure Jesu tinare. 

33 To ã ni buhechu tuhoa payu masa tuho cuaa wahare. 


Cãno noa yuhduro to dutiare yahuha Jesu 
(Mr 12.28-34) 


34 A yoa saduceo curua macaina Jesure ti yuhti masierachu 
tuhoa, fariseo curua macaina sehe tiro cahapu cahmachure. 

35 Cahmachu, tina mehne macariro marine judio masare 
buheriro sehe Jesu to ñano nichu tuho duaro mahño cù sinitu 
ñumare tirore. 

36 —;Buheriro Cohamacu ya dutia noa yuhduaro di baro 
sehe jijari, mu tuhotuchu? —ni siniture tiro. 

37 Jesu tirore õ sehe ni yuhtire: 

—“Tuaro musa yajeripohna mehne, musa tuaa mehne, 
noano musa wacŭa mehne Cohamacure cahiga”, nina Cohamacu. 
38 Ahri dutiata paye dutia yuhdoro noa yuhduųara. 39 Ahri 
dutia baharo paye dutia noa yuhduara: “Mu basi mu cahino 
seheta my cahai jiina cãhure cahiga”, nina Cohamacu. 40 Ahri 
pyaro dutiare yoana, jipihtia paye dutiare yoa pahñona nija 

mari. Cohamacu yare yahu muhtaina cjiri panopt ti joari 
cãhure yoa pahñona nija mari —ni yahure Jesu. 


¿Diro baro coyeiro jijari Cristo? 
(Mr 12.35-37; Lc 20.41 -44) 


41 A yoa fariseo curua macaina tói cahmachuina ti jichu 
42 Jesu tinare õ sehe ni siniture: 

—“Cristo, Mesia mari ni pisuriro Cohamact to warocahtiro 
jira”, nina musa. ¿Diro baro jijari Cristo huchuno cjiro panopu 
macariro, musa tuhotuchu? —nire tiro. 

—Cristo Davi cjiro panamino jirohca —ni yuhtire tina. 

43 Jesu 0 sehe ni yahure tinare: 

—-; Cristo Davi cjiro panamino to jichu dohsearo Davi sehe 
puhtoro tiari Cristore? ¿Dohsearo 2 puhtoro ti dutiri Espíritu 
Santo tirore? O sehe niha Davi cjiro: 

44 “Cohamacu yu puhtorore õ sehe nire: 
‘Õi yu poto buhusehei dujiga. 
A jicu muhure ñu tuhtiinare muhure 
yuhdurucabasaihca yahe’, 
nire Cohamacu yu puhtorore”, 
ni joaha Davi cjiro. 45 A ni joarota Davi cjiro puhtoro tiha 
Cristore. ¿Davi cjiro Cristo huchuno cjiro jiro dohsearo tiro 
puhtoro tiari Cristore? (Cristo Davi cjiro puhtoro tjira) —ni 
yahure Jesu. 

46 To ã ni yahucha tina tirore ne yuhti masierare. A jia tó 
purota sinitu duhunocare tina tirore. Tuhsu tirore cuia pari 
turi sinitu ñuerare tirore jana. 


Judio masare buheina, fariseo curua macaina 
cãhy ti ñano yoaare yahuha Jesu 
(Mr 12.38-40; Lc 11.37-54; 20.45 -47) 


P 3 1 A yoa payu masare sa cãhure Jesu õ sehe ni yahure 
tjoa: 

2.—Marine judio masare buheina fariseo curua macaina 
cãhu Cohamacu dutia Moise cjirore to ctiri cjirire yahuina jira 
tina. 3 Ti 2 yahuina jichu musare ti yahuriro seheta tire yoa 
pahñoga musa. A yoapanahta tinare ñu ctiena tjiga musa. 
Ti buheriro seheta yoaerara tina. 4 Masare payu dutira tina. 
A dutipahta ti dutiro sehe masa ti yoaerachu ñua tinare 
yoadohoerara. > Masa ti hurocaro dihta noano yoa homana 

tina. Cohamacu yare ti joari ptire ti duhu saa caa pocacare, 
buju curea caa pocacare ti wuhdua poca bui duhte yohre tina 
masare ñe dutia. Ti yachuri cãhure duhte yohre. A yoa ti 
suhtipu ti duhu yoaa bocari bujubia bocari jira. Cohamacure ti 
ño payorire masa sehere yoa ñoa nimana tina. 6 Tuhsu, bose 
numuri jichu puhtoa ti dujiapu duji duara. Judio masa mari 
buhea wuhusepu cãhure noaa dujia pahtari dihtare jicoara 
tina. 7 A yoa mahapu ño payoa mehne paina tinare ti noano 
piti bocasinichu cahmana tina. Tinare “Buheriro”, masa ti ni 
pisuchu cahmana. 

8 'Paina musare pisua “Buheriro”, niea tjijaro. Musa 
jipihtina cãno potori jina nina. Ã yoa musare buheriro cãirota 
jija yahu Cristo. 9 Ahri yahpa macainare “Mari puce”, nina 
tinare ño payona nica. Ne ã niena tjiga. Muano macariro dihta 
mari Pacu jira. Tiro dihtare ño payoro cahmana marine. 10 A 
yoa masunore “Puhtoro”, niena tjiga. Musa puhtoro yahu 
Cristo sehe cãirota jija. 11 Cahamacuno yoaro sehe musare 
yoadohoriro tiro tjica musa puhtoro jihtiro. 12 Cãiro puhtoro 
ji duaro tirore wiho jiriro yoaro sehe jiro cahmana. “Wiho 
jiriro jija yahe”, ni tuhoturiro painare yuhduruca duaerariro 
tiro sehe puhtoro jirohca —ni yahure Jesu. 


Judio masare buheina, fariseo curua macaina 
mehne ti mahñopeare yahuha Jesu 


13 To 2 niri baharo tinare 0 sehe ni yahu namore: 

—Musa judio masare buheina, fariseo curua macaina cãhu 
hano yuhdunahca. Mahñopeina jira musa. Soro musa buhechu 
tuhoa musare tuhorina sehe puhtoro Cohamaca to suho 
jiropure wahasi. Musa cãhu tópure wahasi. A buhena tópure 
waha duainare ducatana nina musa. 

14 Musa judio masare buheina, fariseo curua macaina 
cãhu ñano yuhdunahea. Mahñopeina jira musa. Wapewahya 
numia ya wuhusere manocahna musa tí numiare. Tuhsu, yoari 
pja masa ti ñurocaroi Cohamacure sini omana musa masare. 
Musa ã yoari buhiri paina bui curero Cohamacu pjíro buhiri 
dahrerohca musare.] 

15 'Musa judio masare buheina, fariseo curua macaina 
cãhu ñano yuhdunahca. Mahñopeina jira musa. Pjiri mapu 
paha, yoaro macaa yahparipu wahara musa, musa dutiare 
yoahtirore macana tana. Musa dutiare yoahtirore boca, tirore 

buhera. Musa ã yoachu tiro sehe musa yuhdoro pichacapu 
wahahtiro jirohca. 

16 Musa ñano yuhdunahca. Capari ñueraina ti ñu masieraro 
seheta masieraina jira musa. A jipanahta painare buhemana 
musa. O sehe ni buhemana musa: “ “Cohamacu wahu mehne yu 
nino seheta yoaihtja’, niriro to niriro sehe to yoaerapachuta 
noanohca”, ni buhemana musa. “ ‘Cohamacu ya wahu macaa 
uru mehne yu nino seheta yoaihtja’, niriro tiro sehere to niriro 
seheta yoa sohtori tiro cahmana” ni, tí cãhure buhemana 
musa. 17 Capari ñueraina ti ñu masieraro seheta masieraina 
jira musa. Tuho masieraina jira. ¿Di baro sehere ño payoro 
cahmajari? Urure ño payoeraro cahmana. Cohamacu sehe 
ti uru to wahui jichu noaa jichu yoara tíre. A jina to waha 
sehere fio payoro cahmana musare. A jia musa buhea sehe 
to wahaerara. 18 Ahri cãhure buhemana musa: “ “Cohamacu 
wahu macari mesa mehne yu nino seheta yoaihtja’, niriro to 
niriro seheta to yoaerachu noanohca”, ni buhemana musa. 

“ ‘Tí mesa bui jia mehne Cohamacure no payoa ti wari mehne 
yu nino seheta yoaihtja’, niriro tiro sehere to niriro seheta yoa 
sohtori tiro cahmana”, ni buhemana musa. 19 Capari ñueraina 
ti ñu masieraro seheta masieraina jira musa. ¿Di sehe tí waro 
jijari, musa tuhotuchu? Cohamacure masuno to ño payoro to 
wari cjiri tí waro jiera curera. Ti mesa bui Cohamacure to 
wacha, noaa wahara tí mesa bui jia. A jiro tí mesa sehe wiho 
jiri mesa jierara. Cohamacure ño payoa ti wari bui curero 
noari mesa jira. 20 A jiro “Cohamacu waha macari mesa mehne 
yu nino seheta yoaihtja”, cãiro nino, tí mesa bui macaa to wari 
mehne tiro ã nino nica. A jia musa buhea sehe tó wahaerara. 
21 “Cohamacu wahu mehne yu nino seheta yoaihtja”, cãiro 
nino, potocãta Cohamacu mehneta ã ninota nica. Cohamacu tí 
wahu macariro jira. 22 A jiro “Muano mehne yu nino seheta 
yoaihtja”, cãiro nino, Cohamacu to jiropu mehneta ã nino 
nica. A jiro Cohamacu mehneta ã nino nica. Tiro sehe tó 
macariro jira. A jia musa buhea sehe tó wahaerara. 

23 "Musa judio masare buheina, fariseo curua macaina 
cãhu ñano yuhdunahca. Mahñopeina jira musa. Moa yoaro 
sehe jiare chuare coacha yoaare cjuana mahanoca wamana 
musa. Cohamacure ño payona tana sacerdoteare wamana 
musa. Mahanoca wamana musa. Menta, anis, comina wama 
tia coachu yoaare wamana musa. A wapanahtja noaare 

yoaerara musa. Tuhsu, masare pja ñuerara musa. A yoa 
Cohamacure wacti tuaerara musa. Toaa dichare musa narire 
mahanoca sacerdoteare musa wachu noa nina. A wana 6 sehe 
yoa namoga: Noaare yoaga. A yoa pja ñuga masare. Tuhsu, 
Cohamacure wacŭ tuaga. 24 Capari ñueraina ti capari ñueraro 
seheta masieraina jira musa. Õ sehe yoara musa: Musa ya 
dutiare yoa dutina, wiho jia waro dutiare yoara musa. A 
yoapanahta Cohamacu to pototi to dutia warore yoaerara musa. 

25 'Musa judio masare buheina, fariseo curua macaina 
cãhu ñano yuhdunahca musa. Mahñopeina jira musa. Musa 
waparire, musa sihnia wahwarire bui musa cosaro seheta 
noaare yoa fiomana musa buica warohna. A yoapanahta 
Cohamact yare guihono yoaerara musa. Paina yare maina, 
musa basi dihta bujuare na duaina jina, 2 dihta tuhotura musa. 
26 Capari ñueraina ti ñu masieraro seheta masieraina jira 
musa fariseo curua macaina. Naare musa tuhotuare cohtotaga. 
Musa ã yoana masa ti ñurocaroi noaina jinahca musa. 

27 Musa judio masare buheina, fariseo curua macaina cã&hu 
hano yuhdunahca. Mahñopeina jira musa. Masa copa, yehsea 
mehne ti wisõri copa yoaro sehe jira musa. Masa tí copare ti 
huchu noari copa bajura. To 2 bajupachuta, puhicha macariro 
baarirore, to cohãrine, ñaare ñuerara tina. 28 TO seheta musa 
cãhu masa ti ñurocaroi noaina sehe bajumana musa. A noaina 
sehe bajuina musa jipachuta musa tuhotuapu naa, mahñoa ji 
yuhduara yariaina yoaro seheta —ni yahure Jesu. 


Judio masare buheina, fariseo curua macaina 
cãhure to buhiri dahrehtore yahuha Jesu 


29 A ni tuhsu õ sehe ni namore tinare: 

—Musa judio masare buheina, fariseo curua macaina chu 
hano yuhdunahca. Mahñopeina jira musa. Cohamact yare 
yahu muhtaina cjiri panopu macaina ti masa coparire ndoano 
cahnomana musa. Tuhsu, noano yoaina cjiri ti masa coparire 
noano cahnomana musa. 30 A yoana õ sehe nirucumana musa: 
“Panopure sa huchusuma cjiri ti yoariro sehe sa sehe yoaeraboa. 
Tí pjapu jiinare Cohamact yare yahu muhtaina cjirire sa 
wajãeraboa”, nirucumana musa. 31 A nina musa fiuchusuma 
cjiri Cohamacu yare yahu muhtainare wajarina cjiri ti jiri 
cjirire bajuro wana nica. Tinare wajãrina cjiri panamana ji 

turiaina musa jia cãhure bajuro wana nica musa. 32 Musa 
huchusuma cjiri ti yoariro seheta yoa sohtori tiwahnoga. 

33 "Agaa nima tiina yoaro sehe ñabiaina jira musa. Musa 
naa tuhotumari cjirire cohtota duaerana Cohamacu musa haa 
buhirire pichacapu musare to cohahto pano duhti masierara 
musa. 34 A jii musare niita nija. Cohamacu yare yahu 
muhtainare, paina noano masiinare, paina musare buhehtinare 
musa cahai warocaihtja. Yu ã warocachu musa sehe caina 
tinare wajanahca. Painare crusapu cja puhanahca. Painare 
musa buhea wuhusepu tjananahca. A yoana macaripepu 
tinare hano yoa, muroca nuny tinahca musa. 35 Musa Aa yoana 
jipihtina haa marieinare musa wajari buhiri buhiri tinahca. 
Noariro Abe cjirore Cai to wajari buhiri jipihtina musa cthu 
buhiri tinahca. Jipihtina to baharo jiinare noainare ti wajãri 
buhiri cãhure buhiri tinahca musa cãhu. A yoa Cohamacu 
wahu cahai wahiquinare ti wari mesa cahai Zacariare wajãre 
tina. Tiro sehe Bereguias macuno jire. A jina Zacaria cãhure ti 
wajari buhiri buhiri tinahca musa cã&hu. 36 Potocã musare 
yahuita nija. Tina jipihtinare ti wajãri buhiri mipu macaina 
cãhe musa buhiri tinahca —ni yahure Jesu. 


Jerusalě macainare tuaro cahiha Jesu 
(Lc 13.34-35) 


37 A ni tuhsu õ sehe ni namore: 

—Cue, Jerusale macaina, Cohamacu yare yahu muhtaina 
cjirire wajãrina jira musa. Musa coyea panoptu macaina cjiri 
cãhu ata yoarina cjiri jiha. A yoa musa cahai to warocaina 
cjirire taa mehne doca wajarina jira musa. Caracacoro to 
pohnare to cja mua dupuri mehne to moha coano seheta payu 
tahari cahīrucumahi musare. Musare cahmamahi. Musa sehe 
yuhure ne cahmaerare. 38 Mipure musa ya maca cohãri maca 
cjiro jirohca. 39 Potocã musare niita nija. Baharopy taihtja 
yahu. A yu tachu ñuna musa yuhure “Cohamacu tuaa mehne 
tariro noano tajaro”, ninahca. Yuhure musa tíre nihto pano ya 
tjua tahto pano pari turi yuhure ñusi musa —nire Jesu tinare. 

“Cohamacu wuhu cohari wahu jirohca”, niha Jesu 
(Mr 13.1-2; Lc 21.5-6) 


2 4 1 Ñ yoa Cohamacu wuhwi jiriro Jesu to wijaa wihichu 
sã to buheina ti wuhure tí wahu cahai jia wuhuse 
cãhure nuna: 

—Ahri wahuse jira. Ñuga muhu cãhu —nii sã tirore. 

2 Jesu 0 sehe ni yuhtire: 

—Ahri wuhusere mipure ñumana musa. Musare yahuita 
nija. Ahri wahusere jipihtia musa ñuri cjiri ahri wahuse 
macaa taa chu cohõ pihtia wahaahca. Ne cãria tãca tjuasi 
—nire tiro sãre. 


Pihtiri dacho cjihtore yahuha Jesu 
(Mr 13.3-23; Lc 21.7-24; 17.22-24) 


3 Baharo Olivo wama tidu tãcupu su, topu dujire Jesu. Tói 
to dujichu sã to buheina sã sahsero tiro cahapu su, õ sehe ni 
sinitu ñuhi: 

—Yahuga sare. ¿Dohse jichu 2 waharohcari mt niriro sehe 
waharo? ¿Pihtiri dacho panocare to jichu cãhure, mu tjua 
tahto c&hure dohse to waha ducachu ñunahcari sa? —ni sinitu 
ñui sa. 

4 Jesu 0 sehe ni yuhtire: 

—Noano yoaga musa. Musare paina ti mahñoare tuhoena 
tjiga. > Payu masa “Cristo jija yaha”, ni mahñoina taahca. Tia 
mahnochu tuhoa payu masa Cohamacu yare duhuahca. 6 Musa 
cahacai masa paina ti cahma wajachu tuhonahca musa. 
Tuhsųu, yoaroptu cãhure ti cahma wajachu tuhorocanahca musa. 
A tuhopanahta ne tíre pjíro tuhotuena tjiga. A waharohca. Ti 
a yoachu pihtiri dacho cjihto duhsasininohea mini. 7 Ti pjare 
cã yahpa macaina pa yahpa macaina mehne cahma wajãahca. 
A yoa cãiro puhtoro yaina pairo puhtoro yaina mehne cahma 
wajãahca. Tuhsu, payu masa juca mehne yariaahca. A yoa 
dohatia payu jiahca. Tuhsu, pjaró yahpa ñuhminohca. 8 To ã 
wahachu ahri yahpa macainare ti hano yuhdu namohto 
duhsasinina mini. Nano yuhdusiniahca. 

9 Ti pjare paina musare ñaha, hano yoa dutia waahcu 
musare paina puhtoapure. Ti 4 wachu musare wajãahca. Yu 
yaina musa jiri buhiri jipihtina musare ñu tuhtiahca. 10 Tí 
pjare payu yu yaina jimarina cjiri yuhure cohãahca. A jia tina 

mehne macainare tina ñu tuhtiahca. A yoaa tina mehne macaina 
ti jipachuta tinare hano yoahtinare waahca tina. 11 Ti pjare 
payu “Cohamacu yare yahu muhtaina jija”, ni mahhoina jiahca. 
A jia payu masa ti mahñoare tuhoahca. 12 Tí pjare ñabiaro 
yoaahca masa. A yoaa tina mehne macainare cahi namosi. 

13 A jina musa tuaina jina, ahri yahpai musa catisinino puro 
cãno pjarucuna, yuhdunahca musa. 14 Tuhsu, ahri noaa buhea 
jipihtiropu ahri yahpapure ti yahua buhea jiahca. Puhtoro 
Cohamactz to suho jiare yahuri buheare ti yahu siteri jiahca, 
jipihtina tí buheare ti masihto sehe. Ti 2 yahuri baharo pihtiri 
dacho ducarohca. 

15 'Cohamacu yare yahu muhtariro Daniel cjiro panopu 
macariro ñabiarirore Cohamacų yare ñano yoarirore yahua 
tiha panopure. Tí pjare tiro ñariro sehe Cohamacu wuhupu to 
ducuchu ñunahca musa. Ahri yu nirire noano masiga musa. 

16 Tói to ducuchu ñua, Judea yahpapy jiina sehe t&yucu 
cahapu mtroca duhtijaro. 17 Soaro mehne muroca duhtijaro. 
Tí pjare ti wahuseri bui macaa waparipu jiina wuhu puhichapu 
jiare ti yare na wahaea tjijaro ti waha bahrañohto sehe. 

18 Tuhsy, ti pjare paina ti weseript jiina ti bui macaa suhti 
wuhupu jia suhtire na wahaea tjijaro ti waha bahrañohto sehe. 
19 Ti pjare nijipocosanumia, ti pohnare pùa numia cã&hu 
pjacuoro wahaahca. 20 A jina Cohamacure õ sehe ni siniga: 
“Puhiro jichu judio masa sã soa numuri jichu căãhure sa muroca 
duhtihti dacho jiero tjijaro”, ni siniga musa Cohamacure. 

21 Ti dachorire masa nu ñano wahaahca. Ahri yahpare to 
bajuamehneri baharo masa ñano ti yuhdua jisinia tiha. Tia 
jipachuta jipihtia ti puria yuhdoro pihtiri dacho panoca 
ñabiaro yahduahca masa. A ñano ti yahduri baharo pari turi 
tó sehe ñabiaro yuhdusi ahri yahpai juna. 22 Cohamacu tí 
dachorire mahaa dachorica jisinichu yoarohca. To 2 yoaerachu 
ne cãiro masuno yuhdueraboca. A jiro to beserina ti yahduhti 
cjihtire mahaa dachoricã ã cŭùsininohca Cohamacu. 

23 "Ti pjare paina musare “Ñuga. Õi jira Cristo”, ti nichu 
tinare tuhoena tjiga. “Tói jira Cristo”, ti nichu tinare tuhoena 
tjiga. 24 “Cristo jija”, ni mahñoina, “Cohamacų yare yahu 
muhtaina jija”, ni mahñoina jiahca tí pjare. jia Cohamacu to 
beserinare mahñoa, tina bajuamehneare yoa ñoahca. Ti ã yoa 
ñochu ñua, Cohamacu yaina cãina tinare tuhoa “Potocã tjira” 
nia, Cohamacų yare pa tehe nia duhuboca. 25 Ahri jipihtiare 

musare yahuyuja musare to ã wahahto pano. A jina tuhoga 
musa. 26 Paina masa musare “Nuga. Masa marienopu jira Cristo”, 
ti nichu tópure fiuna wahaena tjiga. A yoa tina “Oi ahri tahti 
pocai jira tiro”, ti nichu tinare tuhoena tjiga. 27 Yuhu masno 
Cohamacų warocariro wacŭenoca tjua taihtja. Oroca sitero 
myuanore s muja taropu, s sanopu wacŭenoca to oroca 
siterocaro seheta wacŭenoca tjua taihtja yahu. 28 Yucaare 
mari nuna, yariariro to pjact cjiro jichu mari noano masinahca. 
(Tó seheta ahri musare yu yahuyurire musa nuna noano 
masinahca ahri yahpapu yu tjua tahto mahanoca to duhsachu 
cãhure) —ni yahure Jesu. 


Cristo ahri yahpapu to tjua tahtore yahuha tiro 
(Mr 13.24-37; Lc 21.25-33; 17.26-30, 34-36) 


29 A yahu tuhsuro tinare õ sehe ni yahu namore: 

—Ti dachori masa ti ñano yuhdua dachori baharo s dacho 
macariro, ñami macariro cãhu buhria duhua wahaahca. 

Ti a wahachu ñahpichoha poca mtanopu jia poca boraa 
wahaahca. Tuhsu, muano macaa yahpari tuaro ñuhmiahca. 

30 Ti pjata yahu masuno Cohamacu warocariro muanopt yu 
bajuamehnenore ya fiochu ñuahca masa. A ñua jipihtia curuari 
macaina tiiahca. Tuhsu, yu tuaa mehne, yu si sitea mehne 
muano macaa me bui ahri yahpapure yu tjua tachu ñuahca 
tina. 31 Corneta bisiro coa tarohca. To ã coa tachu yu yaina 
anjoare jipihtiropu ahri yahpapu warocaihtja. Tuhsųy, 
jipihtiropu yu yaina yu beserinare tina naahca. 

32 °Mipure higueracure tuhotuga musa. Tu quiti mehne 
musare piti dahre buheihtja. Tu yucucu ptri tichu nuna, 
cuhma mahanoca to duhsachu masina musa. 33 Tó seheta 
ahri jipihtia yu niri cjirire ti å wahachu ñuna, yu tjua tahto 
mahanoca to duhsachu masinahca musa. 34 Potoca niita nija 
musare. Ti pja macaina ti yariahto pano jipihtia yu niriro 
seheta ã waharohca. Muano, ahri yahpa cãhu pihtia wahaahca. 
35 Muano cthu ahri yahpa cãhu pihtia wahaahca. Yu durucua 
sehe ne cohtotasi. Jipihtia yu niriro seheta ã waha sohtori 
tiarohca. 

36 "Ti dachore yu tjua tahti dachore, tí ora cãhure masieraja 
yahu. Anjoa cãhy tire masierara. Masa cthu masierara. Yu 
Pucu dihta tíre masina. 

37 "No€ to jiri pja macaina ti jiriro seheta ahri yahpapu yu 
tjua tahto panocare tó seheta jiahca masa. 38 Yahpa to minihto 
pano masa chy, sihni, yoaha. Tuhsu, mua, numiare namo tiha. 
Noé cahu ti dohoriapu ti samuhto pano ã yoaa timaha masa. 
39 Dóihta tuaro coro ta, wacthenoca yahpa minia wahaha. 
Masa cãhu mini pihtia wahaha. Wactenoca to miniriro seheta 
yuhu masuno Cohamacu warocariro ahri yahpapure wacŭenoca 
tjua taihtja. 40 Ti pjare wesepu puaro dahraina ti jichu cãiro 
yuhure cahmarirore naaihca. A yoa yuhure cahmaerariro tói 
tjuarohca. 41 Ti pjare puaro numia cãnoi ti yore area numia 
jichu cãcoro yuhure cahmaricorore naaihca. A yoa yuhure 
cahmaeraricoro tóihta tjuarohca. 

42 Noano wact masi cohtaga. Yuhu musa puhtoro, yu tjua 
tahti dachore ne masierara musa. 43 Ahrire wactga musa. 
Yacariro to wuhupu to saa yacahto panore wuhu puro masino, 
ti ñamine tiro carieraboa, yacarirore cohtaro taro. A yoa 
yacarirore to wuhupu saa dutieraboa. Yuhu yacariro to 
wactienoca to tariro seheta wactienoca taihtja. 44 A jina yu 
yare ã yoarucuna yuhure cohtaga. Yuhu masuno Cohamacų 
warocariro ahri yahpapu tjua tai wacŭenoca taihtja —nire Jesu. 


Dahra cohtariro to puhtorore ño payorirore, 
ño payoerariro cãhure yahuha 
(Lc 12.41 -48) 


45 A yoa Jesu to tuhotua mehne 6 sehe ni piti dahre buhe 
namore tjoa: 

—Dahra cohtariro to puhtorore ño payoriro tuho masiriro 
jira. To ã jichu ñuno paina dahra cohtaina bui ctina tirore to 
puhtoro sehe waharo taro. A tirore cti tuhsu wahaa wahara 
puhtoro. To å wahacha ñuno, churi pja jichu dahra cohtariro 
painare chuare witira. 46 Baharo puhtoro to ya wuhui tju 
wihira. To tju wihichu ñuno dahra cohtariro sehe to puhtoro 
to dutiriro seheta yoa pahñoriro jiro, wahcheriro jirohca. 

47 Potocã musare niita nija. To 2 noano dahrachu ñuno to 
puhtoro jipihtia to yare nu wihbohtiro ctinohca tirore. 

48-49 Wiho mejeta ñariro dahra cohtariro sehe “Yu puhtoro so 
bajuerara” nino, paina dahra cohtainare cjape, pjíro chą, sihni, 
cahaina mehne caharohca. 50 Baharo to puhtoro wacŭùenoca 
tjua tarohca. Tí dachore ne masierara dahra cohtariro. 

51 Puhtoro sehe tjua taro ñariro to yoarire tuhoro, tirore tuaro 

buhiri dahrerohca. A buhiri dahrero, masa ti baharo buhusehei 
hano yoa cohtaina ti waharopu cohãnohca tirore. Tópure tiro 
tuaro tii, cahyaro mehne bahca dihorohca —ni yahure Jesu. 


Diez nuhmia quiti mehne buheha Jesu 


J 5 1 A yoa Jesu pari turi to tuhotua mehne õ sehe ni piti 
dahre buhe namore tjoa: 

—Muano macariro masa bui puhtoro to suho jia ahri quiti 
yoaro sehe jira: Diez nuhmia jiha. C8 ñami tina ti sihãa poca 
mehne wamomaca duhtehtirore piti bocaa wahaha. 2 Tina 
mehne macaa numia cinco numia tuho masiera numia jiha. 
Paye numia sehe cinco numia tuho masia numia jiha. 3 Tuho 
masiera numia sehe ti sihãa pocare, posa tia pocare naamaha. 
Paye pocare se posa tia pocare ti pihtichu ti pioborire naaeraha. 
4 Tuho masia numia sehe ti sihãa poca se posa tia pocare naaha. 
Paye se poca cãhure naaha. 5 A jia wamomaca duhtehtiro to 
bajuerachu tí numiare wujo purichu caria wahaha. SA ti carīni 
baharo ñami dacho macai sañurucuro coa taha: “Tuhoga. 
Wamomaca duhtehtiro taro coa tara. Tirore piti bocana taga”, 
ni sañurucuro coa taha. 7 To ã nino coa tachu tuhoa tí numia 
wahcã, ti sihãa pocare cahnoha. 8 A yoaa tuho masiera numia 
sehe paye numia tuho masia numiare õ sehe niha: “Sã sihãa 
poca yatia nina. A jina mahanoca musa ya sere waga sare”, ni 
sinimaha tí numia. 9 Ti 2 sinipachuta tuho masia numia õ sehe 
ni yuhtiha: “Sã ya se mari jipihtinare mu sueraboca. A jina se 
cjuainare musa basi nuchuna wahaga”, ni yuhtiha tuho masia 
numia sehe. 10 Ti ã nichu tuhoa, tuho masiera numia sere 
nuchua wahaha. Ti 2 wahari baharo wamomaca duhtehtiro 
wihiha. A to wihichu ñua ti yare cahno tuhsuri numia tuho 
masia numia tirore piti bocaha. Piti boca, to wamomaca 
duhteri bose numupu tiro mehne ñua wahaha. Tuhsu, bose 
naumyre ti yoari wuhupu paina mehne tí numia ti sãari baharo, 
sopacare bihanocaha. 11 Baharopu tuho masiera numia sehe 
wihimaha. “Puhtoro, sare pjõohga”, nimaha tí numia. 

12 “Potocã musare niita nija. Musare masieraja yuhu”, niha 
tiro tí numiare. 

13 A jina tuho masia numia ti yare ti noano cahno tuhsu ti 
cohtariro seheta yu tahtore noano cohtaga musa cthu. Yu tjua 
tahti dachore tí hora cãhure ne masierara musa —ni yahure 
Jesu. 

Nineru turi uru turi quitire yahuha Jesu 


14 A ni yahu tuhsu to tuhotua mehne õ sehe ni piti dahre 
buhe namore tjoa: 

—Ti pja yu tjua tahti pja ahri quiti yoaro sehe jirohca. 
Wuhu puro jiha. Tiro pa sehepu tinino waharo taro, tirore 
dahra cohtainare pjirocaha. A yoaro tinare to yare cohta 
dutiha. 

15 "A cohta dutiro ti wihbo masino puro tinare niñeru turire 
waha. Cãirore cinco turi wapa bujua turi uru turire waha. 
Pairore pua tu waha. Pairore ca tu waha. Tinare wa tuhsy, 
wahaa wahaha. 16 A yoa cinco turi to wariro dóihta to wahari 
baharota ti turi mehne paye barore nuchuha. To nuchyurire 
painare duaha. To duari wapa diez turi waro wapataha tiro. 

A jiro diez turi cjuaha. 17 A yoa pua tu to wariro dóihta to 
wahari baharota tí turi mehne paye barore nuchuha. To 
nuchurire painare duaha. To duari wapa pititia turi waro 
wapataha tiro. A jiro pititia tuari cjuaha. 18 Că ture to wariro 
sehe copa saha, tí ture yaha, tí copapu nuono. 

19 °Yoari pja baharo ti puhtoro wihiha. A wihiro to niñeru 
turi mehne ti ñaha namorire quihõno taro tirore dahra 
cohtainare pjirocaha. 20 A to pirocachu cinco tuari to wariro 
cjiro to puhtoro cahapu st, diez turi wiaha tirore. “Cinco turi 
yuhure ware muhu. Nujuta. Ti turi mehne paye cinco turire 
ñaha namohi”, niha tirore. 21 “Noano yoari jire muhu. Muhu 
noariro, yu dutiriro seheta yoariro jira. Mahanocã mehne 
noano yoare muhu. A jicu mipure muhure pjíro mu dahrahtore 
cŭihtja. A jicu yahu mehne wahchega muhe”, niha to puhtoro. 
22 A yoa pua tare nariro cjiro to puhtoro cahapu su, yahuha 
tirore: “Pua tu yuhure ware muhu. Nujuta. Ti turi mehne paye 
turi pua tu ñaha namohi”, niha tiro. 23 “Noano yoari jire muhu. 
Muhu noariro, yu dutiriro sehe yoariro jira. Mahanocare 
noano yoare muhu. A jicu miptre pjíro mu dahrahtore cŭihtja. 
A jicu yuhu mehne wahchega muha”, niha to puhtoro. 24 A 
yoa ct ture nariro cjiro to puhtoro cahapu su, yahuha tirore: 
“Puhtoro, muhu paina sehere tuaro dahra dutiriro jira. A tuaro 
dahra dutiriro jicu toaa maerariro jipaihta tí dichare muhu 
nana. 25 Ma ã jiriro jicha muhure cuihi. A cuica copa saha, tí 
copapu mu niñeru tare nuohi. Nujuta. Õi jira mu niñeru te”, 
niha tiro. 26 To puhtoro to ã nichu tuhoro tirore õ sehe niha: 

“Muha ñariro, capa bujuriro jira. Yu toaa maerariro jipaihta 
tí dichare yu nariro jichu masina muhu. 27 Yu ã jiriro jichu 
Nucu ya ture niñeru wihbori wuhupu wihboboa muhu. Mu ã 
wihbochu tina tí ture wiaapu paye niñeru wa namoboa tina”, 
niha puhtoro tirore. 28 A nino paina tirore dahra cohtainare 
dutiha tiro: “Niñeru ture maga tirore. Diez turire cjuariro 
sehere waga. 29 Cjuainare wa namoihija. A jia pjíro cjuaahca. 
Cjuaeraina sehere mahanoca ti cjuapachuta tire maihtja. 

30 Ahriro dahra cohtariro yaba cjihti jierara. Nahitianopu 
ñanopu cohanocahga tirore. TOpu tiro tuaro tii, cahyaro mehne 
bahca dihorohca”, niha puhtoro —ni yahure Jesu. 


Buhiri dahrehtore yahuha Jesu 


31 A yoa Jesu õ sehe ni yahu namore: 

—Yuhu masuno Cohamacu warocariro jipihtina anjoa 
mehne puhtoro jicu tacu, yu puhtoro dujiropu yu si sitea 
mehne dujiihca. 32 A yu dujichu, ahri yahpa macaina jipihtina 
yu cahai cahmachuahca. Ti ã cahmachuri baharo pua curua 
tinare tju waihtja. Ovejare nu wihboriro to ovejare, to cabra 
cãhure to tju wariro seheta masare tju wa dapoihtja. 33 A tju 
wac oveja yoaro sehe jiina noainare yu poto buhusehei bese 
dapoihtja. A yoa cabra yoaro sehe jiinare ñainare yu cõ 
buhusehei bese dapoihtja. 34 Yu 2 yoari baharo yahu jipihtina 
bui puhtoro sehe yu poto buhusehei yu bese dapoinare 0 sehe 
ni yahuihtja: “Yu Pucu musare noano yoare. Ahri yahpare 
bajuamehnenopu musa ya cjihtire puhtoro to suho jirore cahno 
basayu tuhsure Cohamacu. A jina mipure to cahnoriropure 
jina taga. 35 Yu juca baachu musa sehe yuhure chuare ware. 
Yu ñahma yapiochu yuhure musa sihõre. Musa cahai yu tinichu 
yuhure nu masierapanahta yuhure noano piti bocare musa. 

36 Suhti maerariro yu jichu nuna musa sehe yuhure suhti 
saare. Dohatiriro yu jichu musa yuhure huna tare. Peresui yu 
jichu cihure yuhure nuna tare musa”, niihtja noainare. 37 Yu 
a nichu tuhoa tina yuhwre sinituahca: “¿Puhtoro dohse jichu 
mu jaca baachu muhure chuare wari sa? ¿Dohse jichu mu 
ñahma yapiochu muhure sihõri sa? 38 ¿Dohse jichu muhure 
ñu masierapanahta muhure noano piti bocari sã? ¿Dohse jich 
suhti maerariro mt jichu muhure suhti sãari sa? 39 ¿Dohse 
jichu mu dohatichu o peresui mu jichu cãhure muhure nuna 
sari sã?” niahca yuhure. 40 Ti 2 ni sinituchu tuhocu yahu 

puhtoro tinare yahuihtja. “Potoca musare niita nija. Ahrina ya 
yaina mehne macariro wiho jiriro to jipachuta, tirore musa tó 
seheta yoare. A jirirore 4 yoana, yuhure yoaro seheta yoana 
nire musa tinare”, ni yahuihtja. 

41 'Noainare yu a ni yahuri baharo yu co buhusehei ducuinare 
yuhu jipihtina bui puhtoro õ sehe ni yahuihtja: “Cohamacu 
to buhiri dahrehtina jira musa. Yuhu mehne tjuaena tjiga. 
Pichacapu wahaga musa. Tí pichaca ne yatierara. Watino, 
to yaina anjoa cãhy ti jihtore tí pichacare yoare Cohamacu. 
42 Yu juca baachu musa sehe yuhure chuare waerare. Yu 
ñahma yapiochu musa yuhure sihõerare. 43 Yuhure masierana 
musa yuhure piti bocaerare. A ñunocaboare. Suhti maerariro 
yu jipachuta, yuhure suhti saaerare musa. Dohatiriro yu jichu 
peresui yu jichu cãhure ã ñunocare musa yuhure”, ni yahuihtja 
tinare ñainare. 44 Yu ã nichu tuhoa tina yuhure sinituahca: 
“iPuhtoro, mu juca baachu, mu ñahma yapiochu, sa masierariro 
mu jichu, suhti maerariro mu jichu, dohatiriro mu jichu, 
peresupu mt jichu dohse jichu sa sehe muhure yoadohoerari?” 
ni sinituahca yuhuųre. 45 Ti ã ni sinituchu yauha tinare õ sehe ni 
yahuihtja: “Potoca musare niita nija. Ahrina yu yaina mehne 
macariro wiho jirirore musa ne yoadohoerare. A jirirore musa 
yoadohoerana, yuhwreta ã yoana nire musa”, ni yahuihtja 
tinare. 46 A jiro tinare ã buhiri dahrerucurohca Cohamacu. Tí 
buhiri dahrea ne pihtisi. A yoa, noaina sehe jipihtia dachoripe 
noano jirucuahca —ni yahure Jesu. 


Sacerdotea puhtoa, judio masa bucuna 
mehne Jesure wajã duaha 
(Mr 14.1-2; Lc 22.1-2; Jn 11.45-53) 


2 6 1 Tí jipihtiare to buheri baharo Jesu sãre to buheinare 
õ sehe ni yahure: 

2.—Pua dacho baharo pascua jirohca. Tíre musa masina. 
Tí pjare yahu masunore Cohamacu warocarirore ñahaahca. 
Naha tuhsų, yuhure crusapu wajãahca —nire tiro sare. 

3 A yoa sacerdotea puhtoa, judio masa bucuna cãhu 
cahmachuha. Caifa sacerdotea bui puhtoro ya wuhui 
cahmachuha tina. 4 Tói cahmachu, ti mahñoa mehne Jesure 
ñaha ti wajahtore cahma suhudua niha: 

> —Bose numu jichu tirore ñahaena tjijihna, “Masa suari”, 
nina —niha tina ti basi. 

Numino me sitia se mehne Jesure pio payoha 
(Mr 14.3-9; Jn 12.1-8) 


6 Ti pjare Simo cami bucu baariro cjiro ya wuhui jire Jesu. 
To jiri maca Betania wama tiri maca jire. 7 Ti wuhui to churo 
watoi cãcoro numino me sitia na ta, Jesu dapu bui pio payore. 
Tí me sitia alabastro wama tiriai posa tire. Wapa bujua co jire. 
8 To 2 pio payochu huna sa Jesu buheina suahi. 

—¿Dohsearo ahricoro ahri me sitia co wapa bujuare ã yoa 
sitejari? 9 Ti me sitiare duaboa. A duaro pjiro wapa naboa. 

A nano tí niñerure pjacuoinare waboa ahricoro —nii sã to 
buheina. 

10 Sã ã ni suachu ñuno, Jesu õ sehe ni yahure sare: 

—A niena tjiga ticorore. Yuhure noano yoaro nina. 

11 Pjacuoina sehe musa mehne ã jirucuahca. A jina tina sehere 
musa wa masina. Yuhu sehe ahri yahpare musa mehne ã 
jirucusi. 12 Yuhure ti yahto pano yua pjacure cahnoyuro, ticoro 
yuhure pio payore. 13 Potocã musare niita nija. Jipihtiro ahri 
yahpapu noaa buheare ti yahuropu ahricoro mipure to yoarire 
yahuahca. Ti 2 yahuchu tuhoa ticorore masa payu wacŭãahca 
—ni yahure Jesu sãre. 


Juda Iscariote Jesure ñu tuhtiinare to 
ñohtore yahuha sacerdotea puhtoare 
(Mr 14.10-11; Lc 22.3-6) 


14 Ti pjare cãiro sa mehne macariro Juda Iscariote 
sacerdotea puhtoa cahapu suha. 15 Su, tinare õ sehe ni 
sinituha: 

—;¿Jesure musare yu ñochu noho puro wapanahcari musa? 
—ni sinituha tinare. 

To ã nichu tina tirore treinta turi plata turire waha. 16 Ti ã 
wari baharo Juda sehe Jesure to ñohti ñamine cohtasiniha. 


Jesu to buheina mehne to chu batoari numu jiha 
(Mr 14.12-25; Lc 22.7-23; Jn 13.21 -30; 1Co 11.23-26) 


17 Bucuaerari pãore ti chua numuri duacari numui sã to 
buheina sehe õ sehe ni sinitu ñuhi Jesure: 

—;¿Mari pascua macaa chuhtire noho baroi cahnoyu 
dutirocaijari muhu sãre? —ni sinitu ñuhi tirore. 

18 Sã ã nichu tiro õ sehe ni yahure sare: 

—Jerusalepu wahaga. Tói jirirore 0 sehe ni yahuga: “Marine 
buheriro to hano yuhduhti pja mahanoca duhsatjiayuhti. 
Pascua jichu mu ya wuhui Jesu sare to buheinare suho chuhto 
jiyuhti”, ni yahuga ti wuhu purore —ni warocare Jesu sare. 

19 To 2 ni warocachu sare to dutiriro seheta yoana, pascua 
jichu sã chuhtore cahnoyui sa. 

20 A yoa ti fiamine sa mehne doce to buheina mehne churo 
nire Jesu. 21 Sã churo watoi tiro sare 0 sehe ni yahure: 

—Potoca musare niita nija. Cãiro musa mehne macariro 
yuhure nu tuhtiinare ñonohca yuhure —ni yahure tiro sare. 

22 To ã nichu tahona tuaro cahyana, tirore sinitu ñu ducai 
sã cãina jipihtina: 

—;¿Puhtoro, yuhuta jijari muhure ñohtiro? —ni sinitui. 

23 Sa 2 ni sinituchu tiro 0 sehe ni yuhtire: 

—Yvu churi wapai yuhu mehne soha churirota jira yuhure 
ñu tuhtiinare ñohtiro. 24 Panopu yuhure ti joariro seheta yahu 
masuno Cohamacu warocariro yariaihca. A jiro yuhure ñu 
tuhtiinare ñoriro hano yuhdurohca. Tiro sehe to masa 
bajuerachu noa yuhduaboa. Ñano yuhdueraboa —nire Jesu. 

25 To 2 nichuta tirore ñohtiro Juda 0 sehe ni siniture: 

—Buheriro, ¿muhure ñohtiro tjijari yahu? —ni siniture tiro. 

Jesu õ sehe ni yuhtire: 

—Uju. Muhuta jira —nire. 

26 A ni yahu tuhsu sã to buheina mehne churo taro nire. 

A yoa Jesu pãore na, Cohamacure “Noana”, nire. A ni tuhsu 
tíre nuha, sãre to buheinare witire. 

—Ahrire na, chuga. Ahri yu pjacu jira —nire tiro. 

27 A ni tuhsa tiro sihniri wahware na, Cohamacure “Noana” 
ni, sãre ware. 

—Musa jipihtina ahrire sihniga. 28 Ahri yu di jira. Payu 
masa ti ñaa yoari buhirire cohacu tacu yariaihca. A yariacu yu 
dire cohãihca. Cohamacu “Musare yuhdoihtja”, to ni cŭriro 
me sachu yu ã yu yariaro mehne to niriro sohtori tiihca. 

29 Musare niita nija. Yu Pucu puhtoro to saho jiropu muanopu 
musa mehne wahma co vinore sihniihtja. Mari ã sihnihto pano 
ahri co vinore sihni namosi yaha —nire Jesu sare. 

30 A jina Cohamacure ño payo basana cãnore basa tuhsuna 
tcu Olivo wama tidupu sui sã. 

Pedro Jesure to cohahtore yahuha Jesu 
(Mr 14.26-31; Lc 22.31-34; Jn 13.36-38) 


31 Topu sa suchu Jesu sehe sare 0 sehe ni yahure: 

—Micha ñami yuhure cohã wahcãnahca musa. Õ seheta 
nina Cohamact to yare ti joari põi yuhure yahuro: “Ovejare 
nu wihboriro yoaro sehe jirirore yahu Cohamacu cohãihtja. 
Yu ã cohachu to yaina oveja yoaro sehe jiina duhti site 
wahcãa wahaahca”, nina Cohamacu to yare ti joari põi. 32 A 
yoa Cohamacu yuhure to masori baharo musa pano Galileapu 
wahayuihca yaha —nire tiro. 

33 To ã nichu thoro 0 sehe nimare Pedro: 

—Yuhu mehne macaina jipihtina muhure ti cohã 
wahcapachuta yuhu sehe muhure ne cohasi —nimare Pedro 
tirore. 

34 Jesu 0 sehe ni yuhtire: 

—Potoca niita nija muhure. Micha ñami caraca to duhto 
pano “Yuhu Jesure masieraja”, niihca muhu. Tia taha ã niihca 
muhu —nire tiro Pedrore. 

35 To ã nipachuta Pedro 0 sehe ni yuhtire: 

—Muhu mehne yuhyre ti waja duapachuta “Jesure 
masieraja”, ne nisi yuhu —ni yuhtimare Pedro. 

A jina sa cãhu paina to buheina Pedro to niriro seheta 
nimai sa Jesure. 


Getsemaní wama tiropu Cohamacure siniha Jesu 
(Mr 14.32-42; Lc 22.39-46) 


36 A yoa Getsemaní wama tiropu Jesu sã to buheina mehne 
waha, topu su, sare õ sehe nire: 

—Õi dujiyusiniga. Musa õi dujiro wato sohõ cureropu 
Cohamacure sinii wahai nija —nire tiro sare. 

37 A ni tuhsu, Pedrore, puaro Zebedeo pohnare tina 
tiarore pji wahcãre. Pji wahcã tuhsu, tiro tuaro cahya, ñano 
yajeripohna tiha. 38 A cahyaro tó mehne macainare to pji 
wahcãrinare õ sehe niha: 

—Tuaro ñano yajeripohna tija yahu. Yuhure tuaro purino 
seheta tuhotui nija michapucaca yu yariaboro seheta. Sohõ 
curero wahasinii nija. Õi tjuasiniga. A yoa yu cãno potori 
catiga musa cãhu —niha tiro tinare. 

39 A ni tuhsu mahanoca waha namo, yahpai na tuhcua 
caha su, Cohamacure 0 sehe niha: 

—Mai, yu ñano yuhduhtire yoa duaeracu yoai tjia. Yu ã 
nipachuta yu cahmano sehe yoai tjia. Muhu sehe masina. Mu 
cahmano seheta yoaga yuhure —ni siniha tiro Cohamacure. 

40 A ni tuhsu, tiaro to buheina cahapu wihimahno, 
cariinare boca wihiha tiro. A boca wihiro Pedrore õ sehe niha: 

—;¿Cã hora waro yu cãno potori cati masierari muhu? 

41 Noano yoaga musa. Musa mt suro quihõno yoa duamana 
musa. Wiho mejeta musa basi tíre bihoerara. A jina Cohamacure 
siniga ñano musa yoaerahto sehe —ni yahuha Jesu. 

42 A ni yahu tuhsu, pari turi waha, Cohamacure õ sehe ni 
siniha: 

—Mai, yu ñano yuhduhtire yoa duac yoaga yuhure. Mu 
cahmano seheta yoaga —ni siniha tiro. 

43 A ni tuhsu, to buheina tiaro buheina cahapu pari turi 
wihiha tjoa. A wihiro cariinareta boca wihiha tjoa. Wajo 
caha yuhduaha tina. 44 A jiro tinare ctinoca, pari turi waha, 
Cohamacure siniha. Tó pano to niriro seheta niha tjoa. 45 A ni 
tuhsu to buheina cahapu wihi, tinare õ sehe niha: 

—¿Carī, sosinina nijari musa? Tó purota cariga musa 
—niha tiro. 

A ni tuhsu, õ sehe ni namoha Jesu: 

—Tuhosiniga. Michapucaca yuhu masunore Cohamacu 
warocarirore ñainare waahca yuhure. 46 Wahcãga. Basa 
wahana. Ñuga. Yuhure ñu tuhtiinare ñohtiro õi tara —niha 
tiro. 


Jesure ñu tuhtiina tirore peresu yoaha 
(Mr 14.43-50; Lc 22.47-53; Jn 18.2-11) 


47 To 2 nino watoi sa mehne macariro cjiro Juda sehe wihire. 
Tiro mehne masa payu wihire. Tina sacerdotea puhtoa, judio 
masa bucuna cãhu ti warocarina jire. Nosaa pjinine, yucu siri 
cãhure cjuare. 48 Wahmanore Jesure ñu tuhtiinare ñohtiro 
masare 0 sehe ni yahu guiho tuhsuha: 

—Yu wahsupu wihmirirota jirohca musa ñahahtiro. Tirore 
yu wihmiri baharo ñahaga tirore —niha Juda tinare. 

49 To ã ni tuhsuri baharo wihiro, Jesu cahapu dói waha 
bahrañore. 

—pBuheriro, ¿jimajari muha? —ni tirore wahsupu wihmire. 

50 To 2 wihmichu Jesu 0 sehe nire: 


—Coyeiro, ¿michapucacã mu yoa duarire yoaga? —nire tiro. 

To ã ni tuhsuchu tina Jesure ñahare. 

51 Ti 2 yoachu ñuno Jesu mehne macariro to ñosari pjine 
tuawe na, sacerdotea bui puhtoro cahamacunore to cahmonore 
date pahrenocare. 52 To 2 yoachu ñuno Jesu tirore õ sehe ni 
yahure: 

—Mu ñosari pjine wihboga. Painare mu ñosachu ti ñosa 
cahmachy yariaihca muhu. 53 Yu Pucure yuhure yu yoadoho 
dutichau tiro sehe payu anjoare doce curuarire yu cahai 
warocaboa tiro. ¿Tíre masierajari muhu? 54 A yoadohoboriro 
to jipachuta tirore yuhure yoadoho dutisi yahu. Yu ã 
dutierachu Cohamact yare ti joari pū to niriro seheta ã 
waharohca —nire tiro. 

55 A ni tuhsu masare õ sehe ni yahure tiro: 

—¿Dohse jiro baro musa ñosaa pjini mehne, yucu tiri mehne 
yacarirore ti yoariro seheta musa yuhure nahana tajari? 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN MATEO 26 100 


Dachoripe Cohamacu wuhupu musare yu buhe dujichu, musa 
yuhure ne ñahaerare. 56 A jipachuta ahri jipihtia 4 waharo 
cahmana Cohamacyų yare yahu muhtaina cjiri ti ni joariro 
seheta —nire Jesu. 

Tirore ti å ñahachu huna sa to buheina tirore coha muroca 
wahcãa wahai sa. 


Judio masa puhtoa Jesure sinituha 
(Mr 14.53-65; Lc 22.54-55, 63-71; Jn 18.12-14, 19-24) 


57 A yoa tirore ñaharina cjiri sacerdotea bui puhtoro Caifa 
wama tiriro ya wuhupu na suha tirore. Ti wuhuihta marine 
judio masare buheina, bucuna cãhu cahmachuha. 58 Tópu 
Jesure ti naachu Pedro yoaropu tinare fit nunu tiha. A nunu 
tiro Caifa ya wuhure ducatari sahrinore su, tí sahrino 
puhichapu saa wahaha. Saa su, tí wuhure cohtaina surara 
mehne dujiha. Jesure ti dohse yoachu ñuno taro niha. 

59 A jia sacerdotea puhtoa, mari coyea judio masa bucuna, 
paina puhtoa mehne Jesure waja duti duaa, tiro to guihono 
yoaerarire ti yahusahtire wacti macamaha. 60 Wiho mejeta 
tire bocaeraha. To guihono yoaerari mariapachuta, payu masa 
tirore ti cahmano yahusamacanocaha. A jia puaro ti baharo 
macaina tirore 61 õ sehe ni yahusaha tjoa: 

—Ahriro õ sehe nire: “Cohamacu wuhure cohã masija. 

A cohãcu tia numu wahaboroi tí wahure pari turi yoaihtja”, 
to nichu tuhohi sa —ni yahusamacanocaha Jesure. 

62 Ti ã niri baharo sacerdotea bui puhtoro wahcarucu st, 
Jesure õ sehe ni sinituha: 

—;¿Ahrina muhure ti yahusapachuta tinare yuhti 
cahmaerajari muha? ¿Muhure ti yahusãrire dohse ni yuhti 
cahmajari muha? —niha puhtoro. 

63 To ã nichu tuhoparota Jesu ata tuhotunocaha. Toa 
yuhtierachu ñuno sacerdotea bui puhtoro pari turi sinituha tjoa: 

—Cohamacu catiriro wama mehne potoca niga muhu. 
Mu Ca nierachųu tiro muhure buhiri dahrerohca. Yahuga sare. 
¿Cristo Cohamacu macunota jijari muha? —ni sinituha tjoa. 

64 To 2 nichuputa Jesu 0 sehe ni yuhtiha: 

—Tirota jija. Musare potoca yahuita nija. Baharo yahu 
masuno Cohamact warocariro yu Pucu jipihtina bui tuariro 
cahapu to poto buhusehepu ya dujichu ñunahca musa. A yoa 
mtano macaa me bui yu tachu cihure ñunahca musa —ni 
yuhtiha Jesu. 

65 To ã nichu tuhoro sacerdotea bui puhtoro, to basi to 
saari suhtirore tuhrenocaha painare “Sua yuhduara”, ni ñu 
masi dutiro. A tuhrenocahno 6 sehe niha: 

—Cohamacure pjíro ñano durucuro nina ahriro. A jina to 
ñano durucuare tuho tuhsuja mari. A jia tó peinata yahusãjaro 
ahrirore. Oihta to ñano durucuchu tuhoja mari. 66 ¿Dohse 
yoanahcari mari mipure ahrirore? —ni sinituha tiro paina 
puhtoare. 

—To nari buhiri wajanocano cahmana tirore —ni yuhtiha 
tina. 

67 Ti 2 niri baharo to wuhduare chahcho puti siho muja, 
tirore cjape, dota mujaha tina. 68 Tirore cjape tuhsu, 0 sehe 
nipeha tirore: 

—¿Diro sehe muhure cjãjari? Cristo jicu ñuerapaihta 
yahuga sare —ni cjape dota mujaha tina. 


“Tirore masieraja”, niha Pedro Jesure 
(Mr 14.66-72; Lc 22.56-62; Jn 18.15-18, 25-27) 


69 A yoa ti wahu cahai jiri wapai noari wapai Pedro sehe 
dujiha. To ã dujichu ñuno sacerdotea bui puhtoro cahamacono 
tiro cahapu suro, õ sehe niha: 

—Muhau cãhu Jesu Galilea macariro mehne jire —niha 
ticoro. 

70 To ã nichu tuhoro, Pedro õ sehe niha: 

—;¿Dohse nimacanocaco nijari muhe? Mu nirirore ne 
masieraja yuhu —niha Pedro ticorore jipihtina ti tuhorocaroi. 

71 To 2 niri baharo tí wapa macari sahrino sopaca cahapu 
wahaha Pedro. Tói to jich pacoro cahamacono tirore ñuno, 
tói jiinare õ sehe niha: 

—Jesu Nazare macariro mehne jire ahriro cãhu —niha 
ticoro Pedrore tjoa. 

72 To ã nichu tuhoro Pedro õ sehe ni yuhtiha: 

—Cohamacu mehne potoca nii nija. Tiro mt nirirore ne 
masieraja yaha —ni yuhtiha Pedro. 

73 A yoa mahanoca baharota tói ducuina Pedro cahapu 
waha, tirore õ sehe niha tjoa: 

—Potoca tjira. Jesu yaina mehne macariro jira muhu cãhu. 
Tina yoaro seheta durucura muhu —niha tina Pedrore. 

74 Ti a nichu Pedro õ sehe ni yuhtiha: 

—Potoca Cohamact mehne nii nija musare. Yuhu potocã 
yu nierachu Cohamacu yuhure buhiri dahrejaro. Tirore musa 
nirirore ne masieraja yuhu —ni yuhtiha tiro tinare. 

To 2 nichuta caraca duha. 75 To duchu tuhoro Jesu tirore 
to nirire waciiha. “Caraca to duhto pano ‘Jesure masieraja’, 
niihca muhu. Tia taha ã niihca muhe”, Jesu to niri cjirire 
wacūha Pedro. A wactino, tí sahrino sopacare wijaa, tuaro tiiha. 


Pilato cahapu Jesure naaha 
(Mr 15.1; Lc.23.1-2; Jn 18.28-32) 


2 7 1 Ñ yoa bohrearopu sacerdotea puhtoa, mari judio 
masa bucuna cãhu Jesure ti waja dutihtore cahma 
suhuduha. 2 Ti 2 yoari baharo tirore duhte, Pilato cahapu naa, 
tirore waha Pilatore. Pilato sehe tí yahpa macaina puhtoro jire. 


Juda Iscariote yariaa wahaha 


3 A yoa Jesure ti waja dutichu ñuno Juda sehe Jesure 
ñoriro tirore to ñori cjirire tuaro wacŭ cahyaha. A cahyaro 
treinta turi to ñahari niñeru turire wiaro waharo, sacerdotea 
puhtoa cahapu, bucuna cahapu su, õ sehe niha: 

4—Jesu musare yu ñoriro naa marieriro to jipachuta tina 
waja dutire tirore. A jicu musare tirore fiocu ñano yoai nihti 
yuhu —ni yahuha Juda tinare. 

To ã ni yahuri baharo tina õ sehe ni yauhtiha: 

—Ata yoawahnojaro. Sare yaba cjihti jierara ti mu ã nia. 
Muhu dihta ã ni tuhotura tire —ni yuhtiha tina tirore. 

5 Ti ã ni yuhtiri baharo Cohamacu ya wuhui Juda to niñeru 
turire doca site ctinocaha. Doca site ctinoca, wahaa wahaha. 
Waha, yuta dare duhte yo, to basi wamuai tju suha, puroca 
yoja su, yariaa wahaha juna. 

6 A jia sacerdotea puhtoa niñeru turire naa, õ sehe niha: 

—Ahri niñerure Cohamacu wahu macari carope niñeru 
wihbori caropu mari cù masieraja. Ahri niñeru mehneta 
masunore waja dutire. A jia mari dutia marine tó sehe jia 
niñerure wihbo dutierara —niha tina ti basi. 

7 Ti ã niri baharo “O sehe yoajihna”, ti ni suhuduri baharo 
dihi biatorire yoariro ya yahpare nuchuha. Ti turi mehne 
nuchuha. Pa sehe macaina ti wihi ti yariachu ti yahti yahpa 
cjihtore tí yahpare nuchuha. 8 A jia tí yahpare “Di yahpa” 
wamoare masa. Mipu cãhure ata wama tira. 9 Ahri jipihtia ã 
wahari jire Jeremía cjiro panopu “A waharohca”, to ni joariro 
seheta. Tiro Cohamacu yare yahu muhtariro cjiro jiha. Õ sehe 
ni joaa tiha tiro: “Treinta niñeru turire plata turire ‘Tó purota 
wapanahca tirore sã ñahahtore’, niahca Israe masa. 10 A jia tí 
turi mehne dihi biatorire yoariro ya yahpare nuchuahca tina. 
O seheta yuhure yoa dutire Cohamacu”, ni joaa tiha Jeremía 
panopu. 


Pilato Jesure sinituha 
(Mr 15.2-5; Lc 23.3-5; Jn 18.33-38) 


11 A yoa Pilatore ti wari baharo tiro sehe Jesure õ sehe ni 
sinituha: 

—¿Potocãta judio masa ti puhtorota jijari muhu? —ni 
sinituha Jesure. 

—Mtw nino seheta tiro tjija —ni yuhtiha Jesu. 

12 A ni yuhtiparota, sacerdotea puhtoa, bucuna cãhu ti 
yahusachu yuhtieraha tiro. 13 To 2 yuhtierachu ñuno Pilato 0 
sehe ni sinituha: 

—;¿Ahri jipihtia muhyre ti yahusãrire tuhoerajari muhu? 
—ni sinituha tiro Jesure. 

14 To ã ni sinitupachuta Jesu ne ct dusero yuhtieraha. To 2 
yuhtierachau nuno Pilato chaa wahaha. 


Jesure waja dutiha 
(Mr 15.6-20; Lc 23.13-25; Jn 18.38-19.16) 


15 Cuhmaripe pascuaripe masa yairo cjihtore cãiro peresupu 
jirirore Pilato 4 wiobasa mujaa tiha. Masa ti wio dutirirore 
wiobasa mujaa tiha. 16 Tí pjare Barrabá wama tiriro peresupa 
jiha. Tirore masia tiha payu masa. 17 A yoa ti ã cahmachuchu 
Pilato sehe 0 sehe ni sinituha tinare: 

—¿Diro sehere musare wiobasabocari yahu? ¿O Barrabá 
sehere o Jesure Cristo ti nirirore wiobasabocari yahu? —ni 
sinituha tiro. 

18 Jesure masa ti cahichu ñua judio masa mari puhtoa 
tirore ñu tuhtiha. A ñu tuhtia tirore waha Pilatore. A jiro masa 
ti cahiri buhiri judio masa mari puhtoa ti ñu tuhtirire masino 
Pilato Jesure wio duamaha. 

19 A yoa Pilato masare soro sehe yoainare to beseri pahtai 
to dujichu to namono tirore quiti warocaha: “Micha namine 
Jesure cahãco, tuaro ñano yuhduhi. A jicu tirore ñaa 
marierirore ne jiape yoai tjiga muhu”, ni yahurocaha to 
namono Pilatore. 

20 A jia wahmanopure sacerdotea puhtoa, bucuna cãhu 
masare 0 sehe ni duti tuhsuha. “Barrabá sehere wio duti, Jesu 
sehere waja dutiga”, ni dutiha masare. 21 A yoa Pilato masare 
0 sehe ni sinituha: 

—¿Ahrina puarore diro sehere musare wiobasabocari yahu? 
—ni sinituha. 

—Barraba sehere wiobasaga sare —ni yuhtiha. 

22 —¿Ahriro Jesu Cristo ti niriro sehere dohse yoaihcari 
yuhu musa ã ni sañurucucha? —ni sinituha tiro. 

—Crusapu cja puha wajaga tirore —ni yuhtiha masa 
jipihtina. 

23 —;Yaba barore ñaare yoari ahriro musa ã nichu? —ni 
sinitu namoha tiro. To ã nichu tuhoa tina tuaro mehne 
sañurucuha: 

—Crusapu cja puha wajaga tirore —ni sañurucuha masa 
tirore. 

24 Ti ã ni sahurucuchu tuhoro, tirore ti tuho duaerachu 
ñuno “Masa sua, cahmacheboca” nino, yuhtirota 0 sehe yoaha 

Pilato. Masa ti fitrocaroi tiro wamo cosaha. A wamo cosaro 6 
sehe niha: 

—Ahrirore haa marierirore wajari buhiri ya buhiri jierara. 
Musa ya buhiri jira —nino wamo cosaha. 

25 To 2 nichu tuhoa jipihtina masa õ sehe niha: 

—Ahrirore wajãri buhiri sa, sa pohna cã&hu sã ya buhiri 
jijaro —niha masa. 

26 Ti 2 nichu tuhoro Pilato Barrabáre peresupt jirirore wio 
dutiha masa ti cahmarirore. yoa tuhsu Jesu sehere yuta dari 
mehne tjana duti, tirore crusapt waja dutiro wiaha surarare. 

27 To a wiachu Pilato ya wuhupu to surara Jesure na suha. 
A yoaa tina surara jipihtina Jesu cahapu cahmachuha. 28 A 
cahmachua to suhtire tjuwe na, puhtoro ya suhtiro sehe bajuri 
suhtirore tirore sãaha. 29 A saa tuhsu, pota sorore yoa tuhsu, 
to dapu bui duhu payoha. A duhu payo tuhsu, wujucure poto 
buhusehe sehe dahra suhaha. Dahra suha tuhsu, na tuhcua 
caha su, bujupeha tirore: 

—Noano tagú. Judio masa puhtoro noano tagú —ni 
bujupeha tirore. 

30 A niata tirore chahcho puti sihõō maja, ti dahra suhadu 
cjirore tirore tuawe na, to dapure cjaha tu mehneta. 31 Tia 
bujuperi baharo ti sãari suhtirore tjuwe na, to ya suhti sehere 
sãaha tjoa. Sãa tuhsu, crusapu wajãa taa tirore na wijaaha. 


Tina Jesure crusapu cjã puha, wajaha 
(Mr 15.21 -32; Lc 23.26-43; Jn 19.17-27) 


32 Tirore na wahcã, Simo wama tirirore Cirene macarirore 
piti boca, tirore Jesu to wuari crusare wua wahca dutire. 

33 Wa wahcã, Gólgota wama tiropu sure. Gólgota nino, 
“Dapu cohã”, nino nina. 34 Tuhsu, vinore suča co ñimaca 
macaa co mehne ti morea core Jesure wamare tina. Ti core 
sihni ñy, sihnierare tiro. 

35 A yoa to suhtire ti tjuwe nari baharo tirore crusapu cja 
puhare tina. A cja puha tuhsua, to saa suhti cjirire ti basi cahma 
witia taa, “¿Noa yaro jirohcari 0?” ni masia taa, docapea poca 
mehne docape mujaha tina. [Ã yoaa Cohamacu yare yahu 
muhtariro cjiro to ni joariro seheta yoaa nire tina. O sehe ni 
joaa tiha tiro: “Yu suhtire ti basi naa taa, ‘¿Noa yaro jirohcari 
0?” ni, docapea poca mehne docape mujaha tina”, ni joaa tiha 
panopu. | 

36 Docape tuhsu tirore ñu dujirucure tina. 37 A yoa Jesure 
“¿Yaba buhiri mehne yariabocari tiro?” ti ni masihto sehe, õ 
sehe ni ti joa õri pjine crusapu duhu õha tina. “Ahriro Jesu 
judio masa bui puhtoro jiriro jira”, ni joa Ore tina tí pjīpu. 

38 Baharo ptaro yaca bucuna cãhure Jesu cahai paye crusari 
pjinipu cja puha dapore tina. Cãiro to poto buhusehei, pairo 
to cõ buhusehei cjã puha dapore tina. 39 Crusari cahai yuhdu 
wahcãina Jesure ñy, ti dapu pocare yureroca, tirore ñano 
durucure: 

40 —;Cohamacu wuhure cohã, tia dacho wahaboroi pari 
turi ti wuhure dahrehtiro jijari muha? Cohamacu macuno jicu 
mu basi dujia taga. A yoa mu basi yoadohoga. A jii yahdu 
witiihca muhu —nire masa. 

41 Ata ni bujupere tirore. Sacerdotea puhtoa cãhu, marine 
judio masare buheina chu bucuna chu tirore ã ni bujupere: 

42 —Tiro painare yuhdoriro jiparota to basi yuhdo masierara. 
“Israe masa puhtoro jija”, nimana tiro. A jina to basi to duji 
tachu nuna tirore wacù tuanahca. 43 Tiro sehe Cohamacure 
wacã tuamana. Tuhsu, “Cohamacu macuno jija”, nimana tiro. 
To ã jiriro jichu Cohamacu sehe tirore yoadohojaro —ni 
bujupere tina. 

44 Yaca bucuna tiro cahai ti cja puharina cjiri ctihu tó 
seheta tirore bujupe, hano ni durucure tina cãhu. 


Jesu yariaa wahaha 
(Mr 15.33-41; Lc 23.44-49; Jn 19.28-30) 


45 A yoa cohari pja jichu tia hora waro jipihtiropu nahitiano 
jire. 46 To nahitia duhuchu« waro Jesu tuaro sañurucure: 

—Eli, Eli ¿lama sabactani? —nire tiro. A nino õ sehe nino 
nire: “Yu Cohamacy, yu Cohamacu, ;dohseacu yuhure cohãri 
muha?” nino nire. 

47 To ã nich tuhoa cãina tói ducuina õ sehe nimare: 

—Cohamacų yare yahu muhtariro Elia cjirore pjirocaro 
niboca —nimare tina. 

48 Ti 2 ni tuhsuchu cãiro tina mehne macariro wihmi nari 
suhtept vino suea core soha tuhsu, na muroca, yucuca sohtoai 
duhte õ, Jesure wihmi dutimare. 49 To ã yoachu ñua paina 
wihmi dutirirore õ sehe nimare: 

—Depusinia. Elia wihi, ahrirore to na boroch« nusinijihna 
mari —nimare paina. 

50 Ti ã niri baharo pari turi sañurucu, Jesu sehe yariaa 
wahare. 51 To 2 yariachuta Cohamacu wuhu macari suhtiro, ti 
ducatari suhtiro dacho macai bui sehe tuhnu bora ta, tuhnuroca 
yoja sua wahaha. Tuhsu, yahpa chu ñuhmire. To å ñuhmichu 
taa bujua poca wahtia wahare. 52 A yoa masa coparire pjoochu, 
payu Cohamacu yaina cjiri panopu yariarina cjiri masa wijaaha. 
53 Masa wijaa, Jesu sehe to masa wijaari baharo ti coparire 
cohanoca, noari macapu Jerusalepu wahare tina. Topu ti 
wahachu payu masa ñua tiha tinare. 

54 A jia yahpa to ñuhmichų ñua, payu paye ti 4 wahachu 
ñua surara puhtoro to surara mehne cuaa wahare. Tina Jesure 
crusapu jirirore cohtaina jire. Cuaa waha, õ sehe nire: 

—Potoca tjiri jimana. Ahriro Cohamacu macunota jiri 
jimana —nire tina. 

55 A yoa Galileapa Jesu mehne tari numia cjiri tirore 
yoadohori numia cjiri yoaropt tirore crusapt jirirore 
ñurocarucua nire. 56 Ti numia mehne Maria Magdalena jire. 

Pacoro Maria wama tiricoro cthu jire. Ticoro sehe Santiago, 
José cãhu pocoro jire. Pacoro Zebedeo namono jire. 


Jesu pjacure masa copapu ctiha José 
(Mr 15.42-47; Lc 23.50-56; Jn 19.38-42) 


57 A yoa ñamichahapu José Arimatea macariro pache puro 
tói sua tiha. Tiro Jesu buheriro jire. 58 A yoa Pilato cahapu su, 
Jesu pjacure siniha. To 2 sinich tuhoro Jesu pjacure tirore 
wa dutiha Pilato. 59 To ã dutiri baharo José sehe Jesu pjacure 
na boro, noari suhtiro wete marieni suhtiro mehne to pjacure 
wahmaha. 60 Wahma tuhsu, José to ya masa copapu sið payoha 
to pjacure. Ti copa ti tãcai sahari copa wahma copa jire. Ti 
copapt yo saa duhu payo tuhsu, pjiria tãcare tju turě wahcãha 
tia mehne biharo taro. Biha tuhsu, wahaa wahaha. 61 A jia 
María Magdalena, pacoro María mehne tí copare ñu dujirucuha. 


Jesure ti cŭri copare surara cohtaha 


62 A yoa pa dachoi, Pascua cjihtore ti cahnori dacho baharo, 
sabado jichu sacerdotea puhtoa fariseo curua macaina chu 
Pilato cahai cahmachuha. 63 Cahmachu tuhst õ sehe niha tina 
Pilatore: 

—Puhtoro, tiro mahñoriro Jesu catisinino 0 sehe niha tiro: 
“Tia dacho wahaboroi masa wijaaihca yahe”, niha tiro. 64 To 
a niriro jichu to buheina sehe to pjacure yacaboca. Ñ yacaa 
masare õ sehe niboca: “Jesu masa wijaare”, niboca tina. Tiro 
Jesu sehe masare mahñono nire. Wiho mejeta to buheina sehe 

“Tiro masa wijaare” nia, mahñoina jiahca tina. A jiro Jesu 
to mahñoriro yuhdoro ti ya mahñoa sehe naa yuhduarohca. 
“A yacari” nicą, tia dacho waro to masa copare mu surarare 
cohta dutiga —niha tina Pilatore. 

65 Pilato õ sehe ni yuhtiha: 

—Jai. Yu yaina surara cohtajaro. A yoa musa cãhu musa 
bihoro puro tí copare noano cohtaga —niha tiro tinare. 

66 To ã nichu tina waha, tí copapu bihari taca mehneputa 
ñahachuputa wihta ñahaha masa ti sãachu ñu masia taa. A 
yoa tuhsu, surarare tí copare cohta dutiha. 


Jesu masa wijaaha 
(Mr 16.1-8; Lc 24.1-12; Jn 20.1-10) 


2 8 1 A yoa judio masa mari sori dacho sabado dacho 

sehe to yuhduri baharo domingo jichu ñami curero 
jichu Maria Magdalena, pacoro María mehne Jesu masa 
copare ñua wahaha. 2 Tí pjare dóihta yahpa tuaro ñuhmi 
bahrañoha. To ã ñuhmichu mari puhtoro to yairo anjo muanopu 
jiriro duji ta, masa copare bihari tãcare tju turčroca, tia bui 
dujiha. 3 Tiro anjo orocasitero yoaro sehe noano si siteriro, 
to suhti yaja pjoa yoaro sehe noano yehsea suhti jiha. 4 To ã 
bajuachu tí copare cohtaina surara cui yuhdua, tetere, bui 
warohna yaria yuhdua wahaha. 5 A yoa tuhsu anjo sehe ti 
numiare 0 sehe niha: 

—Yuhyre cuiena tjiga. Crusapt ti cja puhariro, Jesure 
musa macachu masija yuhu. 6 Wiho mejeta tiro sehe mipure 
Ore mariahna. To niriro seheta tiro masa wijaa wahare. To 
pjacure ti duhu payoriro cjirore ñuna taga. 7 A ñua tuhsuna to 
buheina cahapu ño duaro waha, õ sehe ni yahuna wahaga: 
“Jesu masa wijaare. A jiro musa pano Galileapt tiro 
wahayurohca. TOpt tirore ñunahca musa”, ni yahuna wahaga 
musa. Ahri ye nirire wacùŭga musa —niha anjo ti numiare. 

8 To ã niri baharo tí numia masa copapu jia numia soaro 
mehne wijaa, tirore cuipahta wahche yuhdua mehne Jesu 
buheinare yahua wahaa, murocaha. 9 A wahaa numiare Jesu 
piti boca, 0 sehe niha: 

—;¿Noano jimajari musa? —niha tiro. 

To 2 niri baharo, tina sehe tiro cahapu su, to dahporire 
ñaha, tirore ño payoha. 

10 —Cuiena tjiga musa. Yu buheinare “Galileapu wahaga”, 
ni yahuna wahaga. Tópu yuhure ñuahca tina —niha Jesu 
tinare. 


Masa copare cohtaina surara ti ñurire yahuha 


11 To 2 niri baharo ti numia ti waharo watoi caina masa 
copare cohtaina mehne macaina surara, Jerusalepu sacerdotea 
puhtoare yahu pahhoa wahaha. Jesu to masa copapt wijaarire 
yahu pahñonocaha. 12 Ti 2 ni yahuchu sacerdotea puhtoa, 
judio masa mari bucuna mehne cahmachuha. Cahmachu, 
suhuduha. A jia surarare mahño dutia payu niñerure wapaha. 

13 —Õ sehe niga musa masare: “Nami sã carino watoi to 
buheina sehe masa copapt wihi, to pjacure nanocari jire”, ni 
yahuga masare. 14 Musa 2 ni yahuchu Pilato sehe musa cari 
yuhduarire tuhorocaboca. To ã tuhochau, “Musare tuhtiri”, 
nina musare yahubasanahca sa tirore —niha tina surarare. 

15 Ti 2 niri baharo surara sehe niñerure ñaha, tinare ti 
mahño dutiriro seheta masare yahua wahaha tina. A jia tó 
sehe Jesu to masa copare wijaarire yahurucura judio masa. 
Mipu cã&hyre ata ni yahura tina. 


Jesu buhe dutiro to cūrinare dutiha 
(Mr 16.14-18; Lc 24.36-49; Jn 20.19-23) 


16 A yoa sã Jesu buheina once buheina tãcupu Galileai 
jidupu Jesu to waha dutidupu wahai sa. 17 Tópu su, Jesure 
ñuna, ño payoi tirore. A ño payoina jipanahta, sã cãina 
“Ahriro Cohamacu macuno jieraboca”, ni tuhotumai. 18 Sã ã 
ño payochy tiro sehe sa cahapu wihi, õ sehe nire: 

—Ahri yahpapure, muano chure Cohamacu jipihtinare 
dutiriro waro jichu yoare yuhure. 19 To 2 yoachu õ sehe dutija 
musare: Jipihtiro macainare yu yare buhena wahaga. Yu yaina 
ti wahahto sehe buhena wahaga. A yoana yu Pucu to wama 
mehne, ya wama mehne, Espíritu Santo to wama mehne tinare 
bautisaga. 20 A jina musare yu dutirire ti yoa pahñohti cjihtire 
buhega tinare musa. A yoana ahrire yu nihtire wacūga: 
Jipihtia dachoripe ahri yahpa to jiro puro musa mehne ã 
jirucuihca. Musa mehne yu ã jirucuhtore wacūga musa —ni 
yahure sãre Jesu. 

Joao masare bautisariro buhe ducaha 
(Mt 3.1-12; Lc 3.1-9, 15-17; Jn 1.19-28) 


1 Ahri tjui Jesucristo Cohamacu macuno to yoaare noaa 
buheare yahu ducaja. 

2 Cohamacų yare yahu muhtariro cjiro Isaia to joariro 
seheta ahri yahua jira. Õ sehe ni joaha tiro: 

“Cohamacu to macunore õ sehe niha: 

“Mu pano muhure yahuyuhtirore warocai nija. 

3 A jiro tiro masa marienopu waharohca. 

Tirore tuhoinare yahuro sañurucurohca: 
“Mari puhtoro to tahto pano musa ñaa 
tuhotuare cohtota, cahno muhtaga musa”, 
ni sañurucurohca’, niha Cohamace”, 

ni joaa tiha Isaia cjiro João cjihtore. 

4 João masare bautisariro masa marienopu masare buhea 
tiha: 

—“Sã noaina jija”, ni musa tuhotumari cjirire duhu, musa 
ñaa buhirire cahya, Cohamacu sehere cahmaga musa. A jina 
bautisarina jiga. Musa ã yoachu ñuno Cohamacu musa haa 
buhirire borohca —ni buhea tiha tiro. 

5 A yoa jipihtina Judea yahpa macari macaina, Jerusale 
macaina mehne tiro cahaptu ti sachu nuno João sehe Jordão 
wama tiri mapu bautisaha tinare. Tinare to bautisahto pano 
tina sehe ti naa yoarire yahu yuhduha Cohamacure. 

6 Tiro Joao sehe camello pjoari suhtirore saariro wahiguiro 
cahsaroreta tua dihoriro jiha. Poreroare, macaroca macaina 
miquina mi cãhure chua tiha. 7 A yoa õ sehe ni buhea tiha: 

—Yu baharo yu yuhdoro tuariro tarohca. Noa yuhduariro 
jira tiro. Tiro yoaro sehe jieraja yuhu sehe. A jicu tirore 
tuhotucu, “Wiho jiriro jija yahe”, ni tuhotuja yuhu. 8 Musare 
bautisac co mehne yoamahi. Tiro sehe yu yuhdoro yoarohca. 
Espíritu Santore musa mehne jirucuchu yoarohca —ni buhea 
tiha João. 

Joao Jesure bautisaha 
(Mt 3.13-17; Lc 3.21-22) 


9 A yoa ti pjare Jesu Nazarepu Galilea yahpai jiri macapu 
jiriro Jordão wama tiri mapu suha. Tópu to suchu João 
bautisaha tirore. 10 To 2 bautisa tuhs«chu Jesu diapa ducuriro 
surucu suro maano to pari muaa wahachu ñuha tiro. To pari 
muachuta Espíritu Santo buja yoaro sehe Jesu bui duji pja 
saha. 

11 To 2 duji pja sachu mtanopu durucuro coa taha: 

—Muhu yu macy yu cahiriro jira. Muhu mehne tuaro 
wahcheja —nino coa taha muanopu. 


Satana ñaare yoa dutimaha Jesure 
(Mt 4.1-11; Lc 4.1-13) 


12 Tí pjare Jesure masa marienopt Espíritu Santo naaha. 
13 Tópure suro cuarenta dachori waro jiha. Watino sehe Jesu 
to ñaare yoachu ñu duaro, ñaare yoa dutimaha tirore. Tuhsy, 
Jesu wahiquina nucu macaina mehne jiha. Tói to jich ñua 
anjoa sehe tirore yoadohoa, chuare waha. 


Jesu Galilea yahpai buhe ducaha 
(Mt 4.12-17; Lc 4.14-15) 


14 A yoa Joãore peresupu ti biha dapori baharo Jesu sehe 
Galilea yahpapu noaa buheare puhtoro Cohamacu to suho 
jiare yahuro wahaha. 15 Õ sehe ni yahuha: 

—Mipure õ sehe jira. Puhtoro Cohamacu musare to noano 
suho jihto mahanocã duhsara. A jina “Să noaina jija”, musa ni 
tuhotumari cjirire duhuga. Musa naa buhirire cahya, Cohamacu 
sehere cahmaga. Ahri noa buheare “Ouihonota jira”, ni tuhoga 
musa —ni buhea tiha Jesu tinare. 


Jesu pititiarore wahi wajãinare “Yuhu mehne 
macaina cjihti taga”, niha 
(Mt 4.18-22; Lc 5.1-11) 

16 Tire yahu tuhsu, Galilea wama tiri bucupariro duhtu 
cahapu sito wahcãmahno ñuha Simore, to bahuro Andre 
mehne. Tina wahi wajãina jiha. A jia ti wañuyucurire 
bucupariropu doca ñoa niha. 17 A yoa Jesu tinare õ sehe niha: 

—Yuhu mehne macaina cjihti taga musa. Yuhu mehne 
musa tachu musa wahire ñaha cahmachuina musa jiro seheta, 
Cohamacų yaina cjihtire masare pji cahmachuina cjihtire 
musare wahachu yoaihtja. Yuhu mehne musa tachu ã yoahtina 
cjihtire cŭihtja musare —niha Jesu tinare. 

18 To ã nichu tuhoa ti wanuyucurire cùnocaa, tiro mehne 
wahaa wahaha. 

19 A yoa tina mahanoca yuhde wahcã, Santiagore, to bahuro 
João mehne boca suha tjoa. Tina sehe Zebedeo pohna jiha. Ti 
yaria dohoriapu wañuyucurire cahnoa niha. 20 A yoa tiro to 
pjirocachu tina sehe ti pucurore, tiro mehne dahra cohtaina 
mehne dohoriapu cŭnocaa, Jesu mehne wahaa wahaha. 


Watia ti cohtotariro Jesure piti bocaha 
(Lc 4.31-37) 


21 A yoa tina Capernau wama tiri macapu suha. Tópu suro 
Sabado jichu judio masa sa buheri wuhupu buhero sãaha tiro. 
22 Sa judio masare buheina yoaro sehe jieraha tiro. Noano 
masi pahñoriro ji, noano waro buheha. To ã buhechau tí maca 
macaina tuho cauaa wahaha. 23 Ti pjare cãiro tí wuhui jiriro 
watia ti cohtotariro jiha. Tói jiro õ sehe niha Jesure: 

24 —Muhų Jesu Nazare macariro cariboi tjiga sare. ¿Dohse 
yoai tai nijari sare? ;Muhu sare butichu yoai tai nijari? 
Cohamac« macuno buhiri tia marieriro mu jichu masija yahu 
—ni sañurucuha tiro Jesure. 

25 To ã nich tuhoro Jesu tuhtiha watiare: 

—Dihta mariahga. Wijaahga tirore —niha Jesu. 

26 A jia watia tirore yahpapu doca caha su tunuchu yoa, to 
tuaro sañurucuro watoihta wijaaha tirore. 27 A jia jipihtina tí 
wahyi dujiina ñu chaa yuhdua wahaha. 

—Cue, ¿wahma buhea jijari ahri? Tiro puhtoro yoaro seheta 
dutira watiare. To dutichu tina watia sehe yuhdurucaerara 
tirore —ni durucuha ti wuhui dujiina ti basi. 

28 A jia mahaa dachoricã baharoihta dóihta jipihtina 
Galilea yahpa macaina tire to yoarire tuho sahsea wahaha. 


Jesu Simo Pedro marechonore noaricoro wahachu yoaha 
(Mt 8.14-15; Lc 4.38-39) 


29 A yoa Jesu cãhu judio masa mari buheri wuhupu jiina 
wijaaha. Ti 2 wijaari baharo Jesu, Santiago, João, paina tina 

mehne macaina cã&hure Simo to bahuro Andre mehne ti ya 
wuhupu suho saa suha. 30 Ti pjare Simo marechono juaro 
mehne to dohatichu cama bui to coachu yahuha Jesure. 31 Ti 
ã yahucha tuhoro tiro sehe ticoro cahapu suro, to wamomacare 
ñaha, ticorore waja wahcõ dapoha. To ã waja wahco dapochuta 
ticorore juaro surua wahaha. To ã sururi baharo ticorota tinare 
chuare payoha. 


Jesu payu dohatiinare noaina wahachu yoaha 
(Mt 8.16-17; Lc 4.40-41) 


32 A yoa st sãari baharo nahi borachupu masa payu 
dohatiinare, watia ti cohtotarinare Jesu cahapu na suha. 
33 A jia jipihtina tí maca macaina cahmachurucu suha tí wahu 
sopacai. 34 A jiro Jesu payu dohatiinare, payu soro jia dohatia 
cjuainare noaina wahachu yoaha. Watia cãhure, masare 
sãamarinare paya cohã wioha. A jiro watia Jesure ti masichu 
ñuno Jesu sehe tinare durucu dutieraha. 


Jesu buhe tinino wahaha 
(Lc 4.42-44) 


35 A yoa ñami cureroca wahcã, nahitia curechuta masa 
marienopu Cohamacure sinino wahaha Jesu. 36 To 2a wahari 
baharo Simo cãhu tirore macaa wahaha. 37 Tina tirore boca 
sa, 0 sehe niha: 

—Masa jipihtina muhure macaa nihre —niha tina. 

38 Ti ã nichu tuhoro õ sehe niha Jesu tinare: 

—Tinare buhe tuhsuhi. Pa sehepu 0 cahaca macaa macaripu 
wahajihna mari. Ahri yahpa macainare yahu site pahñoi tahi. 
A jicu yahu paye macari macaina cãhure buheihtja —niha Jesu. 

39 A ni tuhsu, jipihtia Galileai jia macaripu judio masa 
mari buhea wuhusepu buhero, watiare masare sãamarinare 
coha wioha. 


Jesu cami barirore noariro wahachu yoaha 
(Mt 8.1-4; Lc 5.12-16) 


40 A yoa pairo dohatiriro cami bariro Jesure piti bocaro, 
na tuhcua caha st õ sehe ni siniha: 

—Muhu yuhyure noariro wahachu yoa duacu yoaga —niha 
cami bariro. 

41 To 23 nichu tuhoro Jesu tirore pja ñuha. A jiro to 
wamomacare siõroca, tirore ña payoha. A ña payoro 6 sehe 
niha: 

—Tire yoa duaja. Noariro jiga muhu —ni yahuha Jesu. 

42 To 2 nichuta dohatiriro to cami bari cjiri yati muaa 
wahaha. Noariro wahaha tiro. 43 To å wahachu ñuno Jesu 
tirore tuaro mehne õ sehe ni yahuha: 

44 —Painare ahrire yahuecu tjiga. A yahuerapaihta mu 
pjacure sacerdotere noga. Cohamacu dutia Moise cjirore to 
ctiriro seheta yoaga. A yoacu minichahcare waga sacerdotere 
noariro ma waharire mu ñohti cjihtire —niha Jesu. A ni tuhsu 
“Wahaga”, niha tirore. 

45 To ã yahu dutierapachuta tiro waha, jipihtia macari 
macainare Jesu to yoarire yahuha. To ã yahuri baharo Jesu 
masa payu ti jiropure waha masieraha. A jiro tiro mahainacã 
ti jiropu jiha. Topu to jichu paya macari macaina tiro cahapu 
saha. 


Jesu pjacu buharirore ducuchu yoaha 
(Mt 9.1-8; Lc 5.17-26) 


1 Mahaa dachori baharo Jesu Capernaupu tjuaa wahaha. 

Wahai to jichu masa tuhoha. 2 A jia tói masa payu 
cahmachu tí wuhure wahpata wijaa surucaha. A jiro Jesu 
tinare noaa buheare yahuha. 3 To 2 yahuro wato, pititiaro 
mua jipihtiri pjaca buharirore na wihiha. 4 Ti masa payu jichu 
ñua Jesu cahapu sãa masieraha. A jia tina wahu buipu Jesu 
bui waroi mahanoca muji pahmare nawe, pjacu buharirore to 
coari cahsaro mehne duhu boroha Jesu cahai. “Jesu ahrirore 
to dohatiare yuhduchu yoarohca”, ni tuhotuha tina. > Ti ã ni 
tuhotuchu masino Jesu sehe dohatirirore 0 sehe ni yahuha: 

—Macu, m4 haa yoari buhiri tiare cohã tuhsuja —niha 
Jesu pjaca buharirore. 

6 To ã nichu tuhoa sã coyea judio masare buheina tópure 
dujiina ti basi õ sehe ni tuhotumaha: 7 “Ahriro ã ni durucuero 
tjijaro. Cohamacure ñano durucuro nina tiro. Tiro masno mari 
yoaro seheta jiriro jira tiro cãhu. A jiro to ñaa yoari buhiri 
tiare coha masierara. Cohamacų dihta masa ti haa yoari buhiri 
tiare cohã masina”, ni tuhotumaha tina. 8 Ti 2 ni tehotuchu 
ñuno Jesu ti tuhotuare masino õ sehe niha: 

—;¿Dohse yoana musa a ni tuhotujari? 9 “Mu naa yoari 
buhiri tiare coha tuhsuja”, ya nicha “Mahñoriro jira”, yuhure 
nina musa masierapanahta. “Wahcaruca, wahaga”, ya nichu 
to tinichu ñana yu niri potoca jia jichu dóihta masinahca 
musa. 10 Yuhu masuno Cohamacu warocariro ahri yahpapure 
masa ti naa yoari buhiri tiare coha masija yahu. Ahrire musa 
masihto sehe 0 seheta to wahachu yoaihtja —niha Jesu judio 
masare buheinare. 

Tinare 2 ninota pjaca buharirore õ sehe niha: 

11 —Muhvre niita nija. Wahcãrucaga. Mu coãri cahsarore 
na wahcãga mu ya wuhupu —niha Jesu tirore. 

12 To 2 nichuta pjaca buhariro cjiro wahcãrucu su to coãri 
cahsarore na, jipihtina ti ñurocaroi wijaa wahaha. To ã yoachu 
ñua tina jipihtina ñu cua wahaha. “Cohamacau tuariro jira” ni, 
“Ne, mari õ sehe yoaare ñuera tihi”, niha tina ti basi. 

Jesu Levire Mateo ti ni pisurirore “Yuhu mehne 
macariro cjihto taga”, niha 
(Mt 9.9-13; Lc 5.27-32) 


13 A yoa pari turi Jesu bucupariro duhtau cahapu wahaha 
tjoa. Tópu suro masa payu tiro cahai ti cahmachuchu ñuno 
tiro buheha tinare. 14 A yoa tuhsu tópu jiriro wahamahno 
Levíre Alfeo macunore to dahrari tahtiapu boca suha. Paina 
mehne puhtoa ya cjihtire wapa na cohtaina jiha Leví cthu. 
Tirore boca suro õ sehe niha: 

—Yuhu mehne macariro cjihto taga muhu —niha Jesu 
Levire. 

To 2 nichuta Levi sehe wahcã suruca, Jesu mehne wahaa 
wahaha. 

15 A yoa baharo Jesu sehe to buheina mehne Levi ya wuhupu 
churo niha. Jesu mehne wahaina sehe payu jiha. Caina puhtoa 
ya cjihtire wapa na cohtaina, 4 jichu paina masa “Naa dihtare 
yoara”, ti niina mehne payu mesa cahai duji, tina cãhu tiro 
mehne cãnoi suho chua niha. 16 Tópy ti dujiri baharo paina sa 
coyea judio masare buheina, fariseo masa ya curua macaina 
mehne Jesu to chu dujichu ñuha tina. A ñua õ sehe ni sinituha: 

—;¿Dohsearo ñano yoaina, puhtoa ya cjihtire wapa na 
cohtaina mehne chujari Jesu? —ni sinituha judio masare 
buheina Jesu buheinare. 

17 Ti ã nichu tuhoro piti dahre buhea mehne 0 sehe ni 
yuhtiha Jesu: 

—Dohatieraina duhturure macaerara. Dohatiina dihta 
duhturure macana. Ñano yoaina dohatiina yoaro sehe jira. 

A jicu ñano yoainare yahui tai nihi yahu. Ti basi “Noaina jija 
sa”, ni tuhotuinare yahui tai nierahi yahu —niha tiro tinare. 


Chu duhuare Jesure sinituha paina 
(Mt 9.14-17; Lc 5.33-39) 


18 Ti pjare João buheina, fariseo curua macaina chu 
Cohamacure ño payoa taa, chuera tiha. A jia masa Jesure õ 
sehe ni sinituha: 

—Joao buheina, fariseo buheina cãhu Cohamacure ño payoa 
taa chuerara. ¿Dohse yoa mu buheina sehe chu duhuerajari? 
—niha tina Jesure. 

19 Jesu to tuhotua mehne quiti dahre buhero tinare õ sehe 
ni yuhtiha: 

—0 sehe jira ti: Wamomaca duhteriro bose numti to jichu 
tiro mehne macaina cahyaro mehne jierara. Tuhsu, chueraina 
jierara. TO seheta yu buheina cãhu yuhu mehne jia, chu duhu 
masierara. 20 Yu Pucu Cohamacu yuhure to naari baharo 
pinihtare yu buheina mehne jisi yahu. A jia tí pjaputa yu 
buheina cãhu chu duhuahca —niha Jesu. 

21 Panopu macaa buhea wahma buhea mehne ti buhe more 
duachu ñuno õ sehe ni namoha Jesu tinare piti dahre buhero: 

—Ne, wahma cahsaro suhtiro cahsaro mehne munano 
suhtirore sere Ono cahmaerara. Mari ã yoachu wahma cahsaro 
mari cosari baharo munano suhtirore waja cahmachu, pjibiaro 
tuhnuchu yoara. 22 A yoa ne se co bisia core wahiguiro cahsaro 
wajuru mehne muna wajuru mehne posaeraro cahmana. Mari 
a yoachy se co bisia pahmoapu muna wajurure tuhrenocahna. 
To tuhnuchu se co cthu, wajuru cthu cohõa wahara. A yoa se 
co wahma core wahma wajurupu posaro cahmana. Mari ã 
yoachu se co cohõera, wajuru cãhu cohõerara. (Tó seheta 
wahma buhea muna buhea mehne buhe moreraro cahmana) 
—ni buheha Jesu tinare. 


Sabado jichu Jesu buheina trigo parorire pahaha 
(Mt 12.1-8; Lc 6.1-5) 


23 Pa dacho Sabado jichu Jesu chu trigo wesepu wahaha. 
To buheina sehe trigo parorire paha yuhdu wahcãha. 24 Ti ã 
yoachu ñua 0 sehe ni tuhtiha fariseo curua macaina Jesure: 

—Tuhosiniga sare. ¿Dohse yoa tina Sabado mari sori numu 
to jipachuta dahrajari? Marine dutiare yuhdurucaa nina 
—niha tina Jesure. 

25-26 Ti ã nichu tuhoro Jesu tinare yuhtiha. “Yu buheina 
yuhdurucaa nierara”, nino taro õ sehe niha: 

—Darvi cjiro tiro mehne macaina mehne juca baaro, 
Cohamacu wahupu sia, Cohamacu ya pãore chuha. A churo 
tiro mehne macaina cãhure ti pãore waha. Ti pãore sacerdotea 
dihtare chu dutira. Cohamacu dutia ti joari tjui painare tí 
pãore chu dutierara. Ti pjare Abiata wama tiriro sacerdotea 
puhtoro jiha. ¿Davi chu tíre ti yoari cjirire Cohamacu yare 
ti joari tjui buherari musa? (Tí pãore churo Cohamacure 

yuhdurucaro nieraha. Michare ahri yaparire chua yu buheina 
cã&hu Cohamacure yahdurucaa nierara) —niha Jesu tinare. 

27 A ni tuhsu õ sehe ni namoha: 

—A yoa Cohamacu Sabado dachore ti sori namu ctino masa 
ya dacho cjihto ctino nire dahra wahyarinare so dutiro. Ti 
dachore no payohtina cjihtire ctino nierare masare Cohamacu. 
28 A jicu yuhu masuno Cohamacu warocariro ahri dacho 
Sabado dachore masa ti yoahtire yahurirota jicu puhtorota jija 
—niha Jesu tinare. 


Wamomaca buhariro guiti jira 
(Mt 12.9-14; Lc 6.6-11) 


1 A yoa Jesu sã judio masa buheri wahupu suro sãaha 

tjoa. Ti wuhui cãiro wamomaca buhariro dujiha. 
2 Sabado jichu Jesu wamomaca buharirore to noariro yoachu 
ñu duaha cãina tí wahyi dujiina. To 2 yoachu ñua tirore yahusã 
duamaha. “Mari sori namui Jesu dahraro nina”, ni yahusa 
duamaha tina. A jia Jesu to saa tachu ñua, tirore yahusã duaina 
sehe tiro dihtare ñuroca õha. 3 Tirore ti å ñuroca Opachuta 
Jesu sehe wamomaca buharirore õ sehe niha: 

—Wahca surucaga jipihtina ti ñurocaroi —niha. 

4 A ni tuhsu ti wahui dujiinare õ sehe ni yahuha: 

—¿Sabado jichu noaare yoachu noaerajari? ¿O ñaare 
yoachu sehere noajari, musa tuhotuchu? Sabado jichu masunore 
masochu noa nina. Masunore wajachu sehere noaerara —ni 
yahuha Jesu tinare. 

To 2 nipachuta tina yuhtieraha. 5 Ti 2 yuhtierachu ñuno 
Jesu tina mehne suaha. Ti tuho duaerachu ñuno Jesu cahyaha. 

—Mu wamomacare siorocaga —niha tiro wamomaca 
buharirore. 

To 2 nichu tuhoro tiro to wamomacare siõrocaha. To ã 
yoachuta noari wamomaca wahaha. 6 To 2 noari wamomaca 
wahacha ñua, fariseo curua macaina wijaa wahaha. Wijaa, 
Herode mehne macaina mehne cahmachu, “¿Dohse yoa Jesure 
wajanahcari mari?” niha tina ti basi. 


Masa payu bucupariro duhtu cahapu jiha 


7-8 A yoa pari turi Jesu to buheina mehne bucupariro 
cahapu wahaha tjoa. Ti à wahachu ñua Galilea macaina masa 
payu to baharo suha. A jia Judea yahpa macaina, Jerusal 

macaina, Idumea yahpa macaina, Jordao wama tiri ma sie coa 
macaina, Tiro wama tiri maca macaina, to cahai jiina, Sido 
wama tiri maca macaina, tó cahai jiina mehne masa payu 
jipihtina to yoarire tuhoa, tiro cahapu suha. 9-10 Tópu sua, 
payu masa jiha. Payu dohatiinare noaina to yoachu tuhoa, 
paina dohatiina cãhu Jesure piha dua, tju bihsarucu suha. Tia 
tju bihsarucu suchu ñuno, Jesu busocare cahnopohobasa dutiha 
to buheinare. 11 A yoa paina watia ti cohtotarina sehe Jesure 
ñua tiro cahai na tuhcua caha suha. 

—Muhu Cohamacu macuno jira —ni sañurucuha tina tirore. 

12 Ti ã sahurucuchu tuhoro tinare Cohamacu macuno to 
jiare tuaro mehne ni dutieraha Jesu. 


Jesu to buheinare doce to warocahtinare bese dapoha 
(Mt 10.1-4; Lc 6.12-16) 


13 A yoa Jesu tăcupu muja, to cahmainare pjirocaha. 
To pjirocachu tuhoa, tiro cahapu muja suha tina. 14 Ti muja 
sari baharo doce muare tiro mehne macaina cjihtire, paye 
macaripure to yare buhe duti to warocahtinare, bese dapoha 
Jesu. 15 A yoaro dohatiinare ti yuhdohti cjihtire, watiare ti 
coha wiohti cjihti cãhure ctiha tinare. 16-19 Ahrinare doce 
muare Jesu bese dapoha: Simo, Santiago Zebedeo macuno, 
João to bahuro, Andre, Felipe, Bartolomé, Mateo, Toma, 
Santiago Alfeo macuno, Tadeo, Simo cananista ya curua 
macariro cjiro, Juda Iscariote, tina jiha to bese daporina. 
Jesu Simore Pedro ni wama pisuha. Santiagore, João mehne 
Boanerges ni wama pisuha. Boanerges “Wupo yoaro sehe 
jiina tuaro bisiina jira”, nino nina. Juda Iscariote Jesure ñu 
tuhtiinare ñohtiro jiha. Tinare bese dapo tuhsu, dujiaa, Jesu 
to buheina mehne wuhupu saa wahaha. 


“Jesu watino tuaare cjuara”, ni yahusaha masa 
(Mt 12.22-32; Lc 11.14-23; 12.10) 


20 A yoa tói pari turi masa payu cahmachua bihsa niha. 
Ti ã bihsachu ñuno Jesu chu masieraha. Tuhsu, to buheina 
cãhu chu masieraha. 21 A jia paina Jesu coyea tíre tuhoa, tiro 
cahapu sua, tirore ñahamaha. 

—Tiro tuho masierariro waharo nina —nimaha tina. 

22 Paina õ sehe niha: 

—Beelzebu tirore 2 wahachu yoaro nica. Tiro watiare 
cohano Beelzebú watia puhtoro to tuaa mehne tinare cohana 
—niha Jerusaleptu tarina sã judio masare buheina. 

23 Ti 2 nichu tuhoro Jesu sehe tinare pjiroca, to tuhotua 
quiti mehne piti dahre yahuha tinare: 

24 —Watino ya tuaa mehne watiare cohãi nieraja. Watia ti 
basi coha masierara. C yahpa macaina ti basi cahma wajãa, 
tí yahpa macaina yaria pihtia wahaboa. 25 C wahu macaina 
ti basi cahmachea tí wuha macaina waha pihtia wahaboa. 

26 Tuhsu, Satana watia puhtoro sehe watiare cohãno ti basita 
cahmachea niboa. A jia tina waha pihtia wahaboa. 

27 0 seheta jira mari piti dahre buhechu. Tuariro ya 
wuhupu pairo saa su yaca masierara. Tuarirore duhteraro to 
ya wuhupu saa su yaca masierara. Tuarirore to duhteri baharo 
saa su yaca masina —ni yahuha Jesu. (O sehe ni yahuha 
watinore to yahdurucarire yahuro. Watino tuariro to jipachuta 
Jesu tirore yuhdurucara watiare cohano.) 

28 A ni tuhsu õ sehe ni yahu namoha Jesu: 

—Potoca niita nija musare. Jipihtia ñaare masa ti yoachu 
ti durucuchu cãhure Cohamacu bo masina. 29 A boparota 
Espíritu Santore ti hano durucuchu tí pinine ne bosi. Ti ã niri 
buhiri ã buhiri tirucuina jiahca —niha Jesu tinare. 

30 Jesu Espíritu Santo to tuaa mehne watiare to cohapachuta 
“Tiro watīno to tuaa mehne watiare cohãno nina”, nimaha 
masa. Ti ã nichu tuhoro tí quitire Espíritu Santo quitire yahuha 
Jesu tinare. 


Jesu coyea tirore pjiha 
(Mt 12.46-50; Lc 8.19-21) 


31 A yoa Jesu bahana to pocoro mehne wihiha. A wihia 
sopacapu jia, painare pji dutiha tirore. 32 A jia masa tiro 
cahapu dujiina yahuha tirore: 

—Mu poco, mu bahana mehne sopacapu pjia nina muhure 
—niha tina. 

33 Ti ã nichu tuhoro õ sehe niha Jesu tinare buhero taro: 

—¿Noa jijari yu poco, yu bahana cãhu, musa ñuchu? 
—niha tiro tinare buhero taro. 

34 A nino to cahai dujiinare ñuno õ sehe niha: 

—Ahrina jira ya poco yu bahana yoaro sehe jiina. Cohamacų 
cahmaare yoara ahrina. 35 Tó seheta yoaina yu bahu, yu baho, 
yu poco yoaro seheta jira —ni buheha Jesu tinare. 


Jesu wesere toari masuno guitire buheha 
(Mt 13.1-9; Lc 8.4-8) 


1 A yoa pari turi bucupariro duhtu cahapu Jesu masare 
buhe ducaha tjoa. A tópure buhe ducaro masa payu tiro 
cahapu ti cahmachuchu ñuno Jesu sehe dohoriapu samu wijaa, 
pahsaha. A jia masa sehe bucupariro duhtu cahai ducuha. 
2 A jiro Jesu payu to tuhotua mehne quiti dahre yahuha tinare 
buhero taro: 

3 —Ahri quitire tuhoga musa —niha tiro tinare. 

—Toari masuno toaro, to toaa yaparire doca site cùno 
wahara. 4 To ã doca site cù wahcãchu paye yapari mahai bora 
caha suha. A bora caha suare ti yaparire minichahca duji ta, 
chunocaha. 5 A yoa paye yapari sehe taa wapa bui dihta se 
mininocã bui bora caha suha. Taa wapa buica dihta mariea 
cureroi bora caha su, dói dumaha. 6 A dói duri jipahta, 
nuhcori mariaa, st to tuaro sicha, ñaia wahaha. 7 Paye yapari 
sehe tja watoi bora caha suha. Tja sehe dia yuhdua waha, toaa 
sehere wajanocaha. A jia tja watoi jiare dicha mariacha yoaha. 
8 Paye yapari sehe noari yahpai bora caha suha. Noano du, 
noano dicha tiha. Paye yucy treinta yapari, paye yuca sesenta 
yapari, paye yucu cien yapari dicha tiha. 9 Ahrire tuho duaina 
noano tuhoga musa —niha Jesu. 


Jesu guiti mehne to buherire yahuha 
(Mt 13.10-17; Lc 8.9-10) 


10 A yoa ti sahsero jia doce to buheina, paina Jesu mehne 
jiina cihu ti guitire masi duaa, Jesure sinitu ñuha. 11 Ti 2 sinitu 
ñuri baharo Jesu 0 sehe ni yahuha: 

—Cohamacu masa bui puhtoro masare to noano suho jiare, 
panopu paina ti masierari cjirire musare masichu yoara 
Cohamacu. Paina sehere 3 yoaerara tiro. A jicu tinare quiti 
mehne dihta buheihtja. 12 A jia tina fiupahta ñueraina cjiri 
yoaro sehe tjuara. A jia tuhopahta tuho ñaha masisi. Tina 
tuho ñahaina jia, ti Naa yoarire cahya, Cohamacure macaboa. 
Ti 2 macachu ñuno, tiro sehe ti naa yoari buhirire bonocaboa. 
A jipachuta tina sehe ne tuho duaerara —niha Jesu. 

Jesu wesere toari masuno quitire yahu pahñoha 
(Mt 13.18-23; Lc 8.11-15) 


13 To 2 niri baharo õ sehe ni yahu namoha tinare: 

—¿Ahri quitire tuhoerasinijari musa? ¿Musa ahri quitire 
tuhoerana, dohse paye quitire tuhonahcari musa? —niha Jesu 
tinare. 

A ni tuhsa tiro õ sehe ni yahuha tinare: 

14 —Toari masuno toaro, to doca site ctia yapari noaa buhea 
yoaro sehe jira. 15 A yoa mahai boraa yapari noaa buhea yoaro 
sehe jira. Cãina noaa buheare ti tuhochu ñuno Satana sehe ta, 
tí buhea noaa buheare ti tuho ñahamarire bochu yoara tinare, 
minichahca tí yaparire ti churo seheta yoaro. 16 A yoa taa wapa 
bui dihta se mininocã bui boraa yapari noaa buhea yoaro sehe 
jira. A jia paina noaa buheare tuho, wahchea mehne dóihta 
tíre tuho nunu wahcãna. 17 A tuho nunu wahcãpahta tãa wapa 
buicã jia yuca nuhcori mariea yuca yoaro sehe ahrina masa 
cãhu yoari pja cãno pjaerara.  cãno pjaeraa, yu yare ti 
cahmari buhiri paina tinare ti ñano yoachu, hano yuhdua, 
yu yare duhunocahna. Paina tinare ti hano yoachu tíre cãno 
pjaeraa, yu yare duhunocahna. 18 A yoa tja watoi boraa yapari 
noaa buhea yoaro sehe jira. 19 A jia paina sehe noaa buheare 
tuhoa, ahri yahpa macaare wact nunu yuhduara. Niñerure 
bujua cahma, paye baro cãhure payu cahma, tíre goa pja 
yuhdyųara tina. Ti 2 tuhtotuchu tí sehe noaa buheare ducatara. 
Ti 2 ducatachu masa noaa sehere yoaerara. Dicha maria yuca 
yoaro seheta jira. 20 A yoa noari yahpai boraa yapari noaa 
buhea yoaro sehe jira. A jia paina sehe noaa buheare tuhoa 
tíre cahmana. Tíre masiina jia, Cohamacu to cahmano seheta 
noaare yoara tina. Cãina mahanoca noaare yoara treinta yapari 
dicha tiro seheta. Paina bui curero noaare yoara sesenta yapari 
dicha tiro seheta. Paina pjíro noaare yoara cien yapari dicha 
tiro seheta —ni yahuha Jesu tinare. 


Jesu sihãria quitire buheha 
(Lc 8.16-18) 


21 A ni tuhsu õ sehe ni yahu namoha Jesu: 

—Ne, sihãriare ti sihãri baharo tiare dihi biato docapu 
ctierara. A jia tiare coãri casario docapu ctierara. Muanopu 
duhu payora noano buhria dutia. 22 Jipihti ti masierari cjirire 

baharo masa masiahca. Siharia to buhriachu mari ñu masino 
seheta panopyre ti masierari cjirire masiahca masa. 23 Ahrire 
noano tuhoga musa. 24 Mahanoca masi duana mahanoca 
masinahca. Pjíro masi duana pjiro masinahca. A jina musa 
tahona noano tuho nunuga. 25 Noano tuho nunuriro noano 
masinohca. Tuho nunuerariro “Mahanoca tuhoja”, to nipachuta 
tí sehe butia waharohca —niha Jesu tinare. 


Jesu trigore toariro quitire buheha 


26 A ni tuhsu õ sehe ni yahu namoha: 

—Cohamacu masa bui puhtoro to suho jia trigore toariro 
yoaro sehe jira. 27 Toa tuhsu bohrearo to toari duare huna tiro. 
“¿Dohse du wijaa ta bucuajari tí?” ni ñu masierara toariro 
to basi. 28 Ti toari ti basi dicha tira. Pari ptica ji muhtana. 
Baharo pari paro wijaa bucuara. 29 Ti parori bucua tuhsuchu 
ñuno pahara. Pahari pja jira. (To toaa ti bucuarire to masieraro 
seheta Cohamact yaina masa ti wahachu chure yahu pahño 
masierara masa) —ni buheha Jesu. 


Mostaza yapa quitire yahuha Jesu 
(Mt 13.31 -32; Lc 13.18-19) 


30 A ni tuhsu õ sehe ni buhe namoha Jesu piti dahre buhero: 

—;¿Ne Cohamacu masa bui puhtoro to saho jia yaba baro 
yoaro sehe jijari, musa tuhotuchu? ¿Di quiti mehne tíre 
yahunahcari? 31 Mostaza yapaca yoaro sehe jira puhtoro 
Cohamacu to suho jia. Ti yapaca to toachu mahabiari yapacã 
jira. 32 A jiparota ti yapaca noano dura. A jiro pjibiadu 
wahara. A jia tu dupuri bujua dupuri bucuachu ñua minichahca 
peri tu dupuripu suhti suhara. (Pjibiadu to wahariro seheta 
muano macarirore mari puhtorore masiina mahainaca ti ji 
muhtapachuta baharopu tina paya wahaahca) —niha Jesu. 


Quiti mehne to buherire yahuha Jesu 
(Mt 13.34-35) 

33 A ni tuhsu, tí quiti ti niriro seheta payu quitire tuho ti 
cãno pjaro puro noaa buheare buheha tinare. 34 Quiti marieno 
yahueraha tinare. Tuhsu, ti sahsero jiinare Jesu noano yahu 
pahñoha to buheinare. 

Jesu wihnonore yusu dutiha 
(Mt 8.23-27; Lc 8.22-25) 


35 A yoa ti dachoreta nahi borachupu Jesu to buheinare õ 
sehe niha: 

—Basa, sie coap pahãjihna —niha tinare. 

36 To ã nichu tuhoa Jesu to jiriapu dohoriapu samu, 
masare yahpapu ducuinare tóihta cti, to buheina dihta Jesure 
na pahaa wahaha. A yoa paye buso mehne paina cãhu tinare 
piti ti pahãa wahaha. 37 Ti 4 pahãchu wihnono tuaro taha. A 
taro dohoriare pahcõri tuaro cja sãaha. Mahanocã duhsamaha 
ti miniboro. 38 To ã waharo watoi Jesu sehe dohoria oturopu 
suhti puti mehne to dapu ño tu tjiãhno carino niha. A jia tina 
tirore wahcõha. 

—Buheriro, mari mini yariana tana nija. ¿Ã jica niera 
putiajari muha? —niha tina tirore. 

39 Ti ã nichuta Jesu sehe wahcã, wihnonore: 

—Tó purota wa duhuga —niha. A ninota pahcõri cãhure: 

—Yusua wahaga —niha bucuparirore. 

To ã nichuta wihnono yuhdua wahaha. A jia pahcõri cã&hu 
yusa boraa wahaha. 

40 —;Dohse ni cuimacanocana nijari musa? ¿Musa yuhure 
wactii tuaerasinijari? —niha Jesu. 

41 To 2 yoachu ñua tina cua yuhdua wahaha. 

—Cue, ¿dohse jiriro baro masuno jijari ahriro? Ahri 
wihnono, pahcõri cãhu to dutichu yuhdurucaerara tirore 
—niha tina ti basi. 


Watia ti cohtotarirore noariro wahachu yoaha Jesu 
(Mt 8.28-34; Lc 8.26-39) 


5 1-2 A yoa tina sie coap Gerasa macaina ya yahpapu pahã 
saha. Paha su, Jesu sehe dohoriapu saariro maja surucaha. 
To ã maja surucari baharocãta, watia ti cohtotariro taa copari, 
masa copari watoi jiriro wija ta, tiro cahapu taha. 3 Tiro watia 
ti cohtotariro masa copari watoi jiriro jia tiha. Tirore ne cãiro 
coma da pjiri da mehne ñaha duhte ctino bihoeraha. 4 Payu 
tahari masa tirore dahpori wapõa sorori mehne comaa dari 
mehne duhtea timaha. To wamomacari cã&hure duhtea timaha. 
Wiho mejeta tiro sehe comaa darire nuha, dahpori wapõa 
sorori cãhure nuha site mujaha. A jia tiro tuariro to jichu ñua 

masa sehe tirore cjuaa bihoeraa tiha. 5 Namine, dachore tă 
yucuript jia copari taa copari watoi 4 sañurucua tiha tiro. A 
yoa taa mehne to basi to pjacure cjaye mujaa tiha tiro. 6 A yoa 
Jesu to maja surucachu yoaropu Jesure ñuroca, tiro cahapu 
muwroca ta, na tuhcua caha suha, tirore ño payoro taro. 

7-8 —Watīïa wijaahga tirore —niha Jesu. 

To ã nichu tuhoro watia ti cohtotariro 0 sehe ni sañurucuha: 

—Jesu, Cohamacų Jipihtina Bui Jiriro macuno, ¿yabare 
yoai tai nijari muhu yuhure? Cohamacu to ñurocaroi sinija 
yuhu muhure. Yuhure ñano yoai tjiga —ni sañurucuha watia 
ti cohtotariro Jesure. 

9 —;¿Yabariro wama tijari muha? —niha Jesu tirore. 

—Sa payu jija. A jina “Payu watia”, wama tija. 10 Ahri 
dihtapų jiinare sare pa yahpapu waha dutiecu tjiga —ni payu 
tahari siniha watīa ti cohtotariro. 

11 Tí pjare ti cahacãi tcu dahpotoi yesea nuina payu chua 
niha. 12 Tói ti churucuchu ñua õ sehe ni siniha watia: 

—Sina yesea cahapu warocaga sare ti pjacuripu sã sãahto 
sehe —ni siniha watia tirore. 

13 Ti ã nichu tuhoro “Jai. Wahaga”, niha Jesu. To 2 dutichu, 
watia masunopt jirina cjiri sehe wijaa, yesea pjacuripu sãaha. 
Tina yesea sehe payu waro jiha, dos mil. A yoa tinare ti sãari 
baharo, yesea jipihtina bucupariro duhtu cahapu pari cunupu 
muroca buha, ti taropu bora ñoja, mini yaria pihtia wahaha. 

14 Ti 2 mini yariachu ñua yeseare ñu wihboina sehe muroca 
wahcã, pjiri macapu cãhure, daa macaricapu cãhyure tire yahu 
sitea wahaha. Ti å yahuchu tuhoa, masa sehe payu tia 
waharire ñua wahaha. 15 A jia Jesu cahapu wihia, payu watia 
ti cohtotariro cjiro to suhti tiriro, taho masiriro to dujichu 
hua, cui niha. 16 Watia ti cohtotariro cjirore, yesea cãhure ti ã 
waharire ntina sehe paina masa ti cahai wihiinare noano yahu 
pahñoha. 17 Ti å yahu pahnochu tuhoa, Jesure tuaro mehne 
pa sehepu waha dutiha. 

18 A yoa dohoriapu Jesu to samuchu ñuno, “Muhu mehne 
waha duaja” ni, tuaro sinimaha watia ti cohtotariro cjiro sehe 
Jesure. 19 To 2 nichuta Jesu tirore 0 sehe ni yahuha: 

—Yuhu mehne taecu tjiga. Mu ya wuhupu mu coyea cahapu 
yuhu mu puhtoro muhure yu yoarire yahui wahaga. Muhure 
yu pja nurire yahuga tinare —niha tirore. 


El Nuevo Testamento en guanano de Colombia, 3ra ed. ©2010, Liga Bíblica Internacional 


129 SAN MARCOS 5 


20 To 2 nichu watia ti sãanoriro cjiro sehe Decapoli wama 
tiropu jia macaripu Jesu tirore to yoari cjirire yahu ducaha. 
To 2 ni yahuchu tuhoa jipihtina masa cuaa wahaha. 


Jairo maconore yuhduchu yoa, cahã ñuricoro 
cãhure yuhduchu yoaha Jesu 
(Mt 9.18-26; Lc 8.40-56) 


21 A yoa pari turi Jesu to majare pahã suchu masa payu 
tiro cahapu bucupariro duhtu cahapu cahmachuha. 22 Ti ã 
cahmachuchu sã judio masa buheri wuhure nu wihboriro Jairo 
wama tiriro wihi, Jesure ñu, to dahpori cahapu na tuhcua 
caha suro, 23 õ sehe niha: 

—Yu macoca yariaro nihre. A jicu ticorore mu wamomaca 
mehne ña payo, noaricoro yoai taga. Mu a yoachu ticoro 
masanohca —niha tiro Jesure. 

24 To ã nichu Jesu cãhu sehe tiro mehne wahaha. Mahai to 
wahachu payu masa tirore nunu ti wahcã bihsaro surucu suha 
tirore. 25 To 2 bihsaro wahachu numino doce cuhmari waro 
dachoripe caha ñurucuricoro tói jiha. Tó pano payu duhturua 
ticorore ñano yuhduchu yoaha. 26 yoa duhturuare jipihtia 
to niñeru mehne wapamaha ticoro co tiro. Ti 2 yoapachuta 
ticoro munanota jirucuha. A jiro ticoro tó pano to jiriro 
yuhdoro ñano wahaha. 27 To ã hano yuhduricoro to jich 
masia Jesu to yoarire tuhoa paina tire yahuha ticorore. A ti 
yahuchu tuhoro ticoro Jesu baharo masa payu watoi wihi, 
Jesu suhtirore ñaha nuha. 28 “Yuhu to suhtiro dihtare ñaha 
ñuco noaricoro wahacohca”, ni tuhotuha. 29 A jiro ticoro to 
ñaha ñuri baharo to cahã ñuare duhuro to pjacure noari pjacu 
tuhotuha. 30 A jiro Jesu to tuaa mehne dohatiare to cohãrire 
masino, masa watoi majare ñuha. 

—¿Noa yu suhtirore ñaha ñuri? —niha tiro. 

31 To ã nichu tuhoa to buheina õ sehe niha: 

—Bihsa nina. A jia masa payu muhure pihanocahna. “¿Noa 
yuhure ñaha ñuri?” nicu, ¿dohseacu ã nijari muha? —niha 
tina sehe tirore. 

32 A jiro Jesu tirore ñaha ñuricorore macaha. 33 To 4 macano 
watoi ticoro sehe to pjaca noano wahacha tuhoturo cui, tetere 
na tuhcua caha suha to panoi tirore ño payoro. 34 A jiro ticoro 
poto yahu pahñoha tirore. To ã ni yahuri baharo Jesu ticorore 
õ sehe ni yahuha: 

—Maco, yuhure mu waci tuaa mehne noaricoro tjuara 
mipure. Wahchea mehne wahaga. Dohatia marienicoro jiga 
—niha Jesu ticorore. 

35 To 2 ni durucuro watoi judio masare buheri wuhure ñu 
wihboriro ya wahu macaina yahua wihiha: 

—Mu maco yariaa wahahre. A jicu buherirore pji tai tjiga 
—niha tina. 

36 Ti 2 nipachuta ã tuhotunocahno, Jesu ña wihborirore 0 
sehe ni yahuha: 

—Cahya tuhotui tjiga. Yuhure wacŭù tuaga. Tí dihtare yoaga 
—niha ñe wihborirore. 

37 A ni tuhsu Santiago, to bahuro João, Pedro tina dihtare 
“Yuhu mehne taga”, niha Jesu. 38 A pji wahcãno sã judio 
masa buheri wuhure nu wihboriro ya wuhupu suha tina. Tí 
wuhupu masa payu ñano bisi, ñahacaha tiia ti sahurucuchu 
ñuha Jesu. 

39 —Ñano ni, ñahacaha tiiena tjiga musa. Maharicorocã 
musa ã ni tiichu yariaerara. Carino nina —niha Jesu tinare. 

40 To 2 nichu tuhoa “À nimacanocano nina ahriro”, ni 
bujuha tina sehe tirore. Ti å yoachy tiro tinare sopacapu wio 
pahñonocaha. A wio tuhsuro maharicoroca pucusumare, tiro 
mehne macaina cãhure ticorocã cahapu naaha Jesu. 

41 A naa tuhsuro Jesu ticorocãre to wamomacare ñaha: 

—Talita cumi —niha tiro. (“Talita cumi” nino, 

“ ‘Maharicorocã wahcãga’, nija yehe”, nino nina.) 

42 To 2 nichuta ticoroca wahcarucu su, tiniha. Doce 
cuhmari cjuaricoro jiha ticoro. Ticorore to 2 yoachu ñua tina 
caa yuhdua wahaha. 43 Ti ã yoacha ñuno, Jesu tuaro mehne 
tire to yoarire yahu site dutieraha. A yoa tuhsu ticorore chua 
wa dutiha. 


Nazare macaina Jesure cahmaeraha 
(Mt 13.53-58; Lc 4.16-30) 


1 A yoa tópu jiriro waha, Jesu to buheina mehne to ya 
dihtapu tju suha. 2 A tju suro Sabado jichu sã judio masa 
buheri wuhui buhe ducaha Jesu. To ã buhechu masa payu 
tirore tuhoa, cuaa wahaha. 
—Cue, ¿ahriro nohopu tuhoari ahri buheare? ¿Dohsearo 
noano masi pahñonocajari ahriro? Cohamacu tuaa mehne yoa 
ñona tiro to basi. 3 Ahriro taboa dahrari masno Maria macuno, 

Santiago, José, Juda, Simo ti wahmino jimanaro. A yoa to 
bahana numia mari ya macai jisinimanabu. A jiro tiro mari 
yoaro sehe jiriro tjira —niha tina Jesure tuhomarina. 

A jia Jesure ñu tuhtia, tirore cahmaeraha. 4 Ti 4 cahmaerachu 
ñuno õ sehe niha Jesu: 

—Cohamacu yare yahu muhtarirore paina ño payora. Tia 
ño payopachuta to ya maca macaina, to coyea, to ya wahui 
jiina ño payoerara tirore. A jina yuhure ño payoerara musa õi 
yu bucuariro jichu —niha Jesu tinare. 

5 A jiro tí macai jiro Jesu Cohamacu tuaa mehne yoa ño 
masieraha. A yoaeraparota cãina dohatiina bui to wamomacare 
duhu payo, noaina wahachu yoaha tiro. 6 A jiro tó macaina 
Jesure ti quihõno tuhoerachu ñuno cuaa wahaha tiro. A jiro 
Jesu tó cahai jia macaripu buhero wahaha. 


Jesu doce buheinare buhe dutiro warocaha 
(Mt 10.5-15; Lc 9.1-6) 


7 A yoa Jesu doce to buheinare pjiroca, puaro dihta 
warocaha tinare macaripure buhe dutiro. A jiro to tuaare waha 
tinare watiare ti cohã wiohto sehe. 8 A warocaro pãore, wajure, 
niñerure tiro naa dutieraha tinare. Ti tjuayucu dihtare naa 
dutiha. 9 A ni tuhsu, dahpori tu cŭa cahsarire saa dutiha tinare. 
Cãnota suhtirore sãa dutiha tinare. Puaro sãa dutieraha. 

10 A jiro õ sehe ni yahuha tinare: 

—Jipihtia macaripu musare ti carino wachu tí wuhuihta 
tjuasiniga. Coã wahanapu wijaahga tí wahure. 11 A jina pa 
maca macaina musare ti cahmaerachu, ti tuho duaerachu ti 
macare yuhduana dahpori macaa dihta pohcari mene waja 
site ctiga musa tinare ti ya buhirire masichu yoana —ni 
yahuha Jesu tinare. 

12 A jia tina doce buheina masare ti ñaa tuhotumari cjirire 
tuhotu cohtota duti, Cohamacure maca duti, buhea wahaha. 
13 A wahaa payu watiare cohã wio, dohatiinare se mehne 
wisõa, noaina wahachu yoaha. 


João masare bautisarirore paina wajaha 
(Mt 14.1-12; Lc 9.7-9) 


14 A yoa Jesure masa paya masiha. A jiro to yoarire puhtoro 
Herode tuhorocaha. A tuhorocaro õ sehe ni tuhotumaha tiro 
paina mehne: 

—Joao masare bautisariro yariariro cjiro pari turi bajuaro 
nica. A bajuariro jiro to tuaa mehne tire yoaro nica —ni 
durucumaha Herode paina mehne. (“Jesu Joãota jira”, 
ni tuhotumaha.) 15 Paina sehe õ sehe ni tuhotumaha: 

—-Elia jira —ni tuhotumaha. 

Paina sehe: 

—Cohamacu yare yahu muhtariro panopu macaina cjiri 
yoaro sehe jira tiro —ni tuhotumaha Jesure. 

16 Ti ã ni tuhotupachuta Herode sehe Jesu to yoarire 
tuhoro õ sehe ni tuhotumaha: 

—João dapure yu cja ta dutiriro cjiro bajuaro nica —ni 
tuhotumaha. 

17-18 Joaore ti wajahto pano Herode tirore haha duti, 
peresu yoa dutiha. TO pano Herode to bahuro Felipe namonore 
Herodiare namo tiha. 

—Mtkw bahu namonore namo ticu Cohamacu dutiare 
yuhdurucai nica muhu —ni yahumaha João Herodere. 

To 2 niri buhiri to namono Herodia Joãore peresu ti yoachu 
cahmaha. 19 A jiro ticoro sehe Jodore ñu tuhtiro, tirore waja 
duti duamaha. A yoa duaparota ticoro tirore waja duti 
masieraha. 20 Herode Joãore cuiro, “Joao noaare yoariro, haa 
buhiri marieriro jira”, ni tuhotuha. A jiro Herodere cariboro 
yoaha Joao sehe tirore yahuro. A to caribopachuta tiro 
wahchea mehne tuhomaha Joãore. 21 To 2 wahchea mehne 
tuhopachuta Herodia tirore to waja dutihti dacho mu suha. 

Tí pjare Herode to masa bajuari dacho jichu tiro bose numu 
dahreha. A jia to gobierno macaina, to surara puhtoa, Galilea 
macaina puhtoa cãhu to ya bose numrwre ñua wihiha. 22 Ti ã 
wihiri baharo Herodia macono bose numu ñuno wihiro ti 
ñurocaroi basa ñoha. To ã basa ñochu ñua Herode to pjirocaina 
mehne wahcheha. A jiro 6 sehe niha Herode ticorore: 

—Mu cahmaare siniga yahure. A jicu waihtja muhure mu 
cahmaare. 23 Cohamacu mehne potocã nii nija muhure. Mu 
sinino puro ya yare dacho macai waihtja muhure —niha tiro 
ticorore. 

24 To ã nichu tuhoro ticoro Herodia macono sehe to pocoro 
cahapu waha, 0 sehe ni sinituha: 

—¿Yabare sinicohcari yuhu? —ni sinituha ticoro to pocorore. 

—Joao masare bautisariro dapure siniga —niha to pocoro. 

25 To 2 nichuta ticoro Herodia macono no duaro mehne 
puhtoro Herode cahapu waha, siniha: 

—Joao masare bautisariro dapure waparo mehne waga 
yuhure —niha ticoro. 

26 To 2 nichu tuhoro puhtoro Herode sehe tuaro cahyaha. 
Masa ti fiurocaroi “Waihtja muhure”, ni tuhsuha tiro. A jiro 
buo tiro “Muhure waeraja”, ni masieraha ticorore. 27 A jiro 
dóihta surarare peresupt jiinare cohtarirore João dapure cja 
ta, na ta dutiha. 28 To 2 dutichu tuhoro surara sehe waha, to 
dapure cja ta, waparo mehne na taha. Na ta tuhsu, nuhminore 
Herodia maconore waha. To ã wacha ticoro to dapure ñaha, 
to pocorore yuhdoha. 

29 A jia João buheina sehe tíre tuhoa tópure waha, to pjacu 
cjirore na wahcã, tacapu ti sahari copapu na saa duhu payoha. 


Jesu cinco mil bui masare chua waha 
(Mt 14.13-21; Lc 9.10-17; Jn 6.1-14) 


30 A yoa Jesu to warocarina to cahapu tju sua, ti yoarire ti 
buherire yahuha tirore. 31 Ti pjare masa payu 2 majarerucua, 
tinare churo waeraha. A jiro õ sehe niha Jesu tinare: 

—Masa marienopt mari sahsero sosinina wahajihna —niha 
tinare. 

32 A jia tina ti sahsero dohoria mehne masa marienopu 
wahaha. 33 Ti ã wahachu ñua masa payu tinare masiha. A 
masia payu macari macaina mahapu waha, Jesu to suhtopu 
tina masa sehe muroca wahcã su muhtaha. 34 Ti ã suchu Jesu 
waha su, busocapt sãariro majano, tiro masa payu jiinare ñuha. 
Oveja pua marieina yoaro sehe jiha tina masa, to ñuchu. A 
jiro Jesu tinare pja ñuno, payu noaare buhea tiha tinare. 

35 Namichahapu doce buheina Jesu cahapu su 0 sehe niha: 

—0 masa marienopu jira. Ñamichahapu jira. 36 Õ cahacãi 
jia macaripu daa macaricapu, bujua macaripu ti chuhtire 
nuchu dutiga masare ti puhi tihti cjihtire —niha tina Jesure. 

37 —Chuare waga tinare —nimaha Jesu to buheinare. 

To ã nichu õ sehe ni yuhtiha: 

—¿Dos cientos dachori dahrari wapa niñeru mehne ti 
chahti pãore nuchubocari sã? —niha tina Jesure. 

38 —;Nohope curiri pão curiri jijari? Nuna wahaga —niha 
tiro. 

To ã nichy tina sehe chuare boca 0 sehe niha: 

—Cã wamomaca pihtia curiri pão curiri, paaro wahi jira 
—niha tina. 

39 Ti ã nichu tuhoro Jesu sehe pja curuari tja bui duji dutiha 
masare. 40 To ã duji dutiri baharo tina pja curuari dujiha. Cãa 
curuari cincuenta masa jiha. Paye curuari sehe cien masa jiha. 
41 Ti ã duji tuhsuchu ñuno Jesu sehe c wamomaca pihtia 
curiri pão curirire, paaro wahi mehne na, muanopu ñuha. A 
ñuno Cohamacure “Noana”, niha. To ã niri baharo pão curirire 
nuha, to buheinare masare witi dutiro waha. A yoa tuhsu, 
paaro wahire witi dutiha jipihtinare. 42 A jia jipihtina chu, 
yapi yuhdua wahaha. 43 Ti yapi wahyorire doce puhuse waro 
pãore, wahi cãhure na cahmachu wahpo dapoha tina. 44 
yoa pãore chuina mua dihtare ti quihõchu cinco mil mua jiha. 
(Numia cãhu, macanaca cãhu tói chuina jiha.) 


Jesu co bui ducu wahcãha 
(Mt 14.22-27; Jn 6.16-21) 


45 Ti pjata Jesu to buheinare dohoriapu samu duti, sie coap 
Betsaidapu to pano pahãyu dutiha. A jiro ti pahari baharo Jesu 
sehe masare coha sitiha. 46 Coha siti tuhsu tăcupu Cohamacure 


El Nuevo Testamento en guanano de Colombia, 3ra ed. ©2010, Liga Bíblica Internacional 


135 SAN MARCOS 6, 7 


sinino wahaha. 47 Baharo namipu dohoriai bucupariro dacho 
macai ti paharucuchu Jesu cãirota ti paha tariropu jiha. 

48 Tópy jiro, tina ñano yuhdu ti wajachu ti panoi wihnono 
tacha ñurocaha tiro. A jiro bohrea muja tahto pano tina cahapu 
waharo co bui ducu wahcãha. Tinare tiro yuhdu wahcã 
duamaha. 49 To yuhdu wahcã duapachuta tirore co bui to 
tachu ñua, “Yariariro cjiro jiboca”, ni tuhotumaha tina. A ni 
tuhotua tina sañurucuha. 50 Jipihtina tirore ñua, ñu cua waha, 
sañurucuha. Ti ã ñu cuachu ñuno Jesu tinare õ sehe ni yahuha: 

—Ne, yuhure cuiena tjiga. Yuhuta jija —niha tinare. 

51 A ni tuhsu tiro tina mehne dohoriapu samua wahaha. To 
samuri baharocãta wihnono yuhdua wahaha. To 2 wahachu tina 
sehe cua yuhdua wahaha. 52 To pão payu yoarire wacŭeraha 
tina. Tua yuhduariro to jiare noano tuho hahaeraha. 


Jesu Genesare macainare, dohatiinare noaina wahachu yoaha 
(Mt 14.34-36) 


53 A yoa tina pahã su, Genesare dihtapu waha su, tia 
dohoriare duhte poho, duhtu cahapu pahsaha. 54 A yoa tina 
dohoriapu jiina ti majachuta masa sehe Jesure ñu masiha. 

55 A ñu masia jipihtiro ti ya yahpapu muroca maja, dohatiinare 
ti coãa cahsari mehne yo wahcã, suha Jesu cahapu. “Jesu tópu 
jihre”, masa ti nichu tuhoa to cahapu suha tina. 56 A jia jipihtia 
macari to sua macaripu, bujua macaripu, daa macaricãpy, 
pache duaina cahapu, masa dohatiinare ti cùnopu Jesure to 
suhtiro duhtu cahare ñaha hu dua tuaro siniha tina: 

—Mr suhtiro duhtu caha dihtare sare ñaha ñu dutiga —ni 
siniha. 

A jia to suhtirore ñaha ñuinape tópeinata noaina wahaa 
tiha. 


Masa haina wahachu yoaare yahuha Jesu 
(Mt 15.1-20) 


1 A yoa Jerusalept tarina sa coyea judio masare buheina, 

fariseo curua macaina chu Jesu cahapu cahmachuha. 
2-4 Fariseo curua macaina jipihtina paina judio masa cãhu ti 
huchusuma cjiripu ti yoa dutiriro seheta wamo cosaro marieno 
chuera tiha. A jia pache duaina cahapu waha, su, majare tju 
wihiina cãhu ti yoa dutiriro seheta wamo cosaro marieno 
chuera tiha. Payu paye dutia c&hure ti ñuchusuma cjiripu ti 

yoa dutiare yoaa tiha. Tasa waparire cosaa, dihi biatorire cosaa, 
comaa biatorire cosaa, yoaa tiha tina judio masa, “Cohamacu 
ã cahmana”, nia. A jia sã coyea judio masare buheina, fariseo 
curua macaina chu Jesu cahapu cahmachua, Jesu buheina 
wamo cosaro marieno ti chuchu ñuha. 5 A ñu tuhsua Jesure õ 
sehe ni sinituha: 

—Me buheina chua, mari ñuchusuma cjiri ti yoa dutiriro 
cjiro seheta ti wamomacarine wamo cosaerara. ¿Dohse yoa 
mari dutiare yoaerajari? —niha tina Jesure. 

6 Tia nichu tuhoro Jesu 0 sehe ni yahuha tinare: 

—Masa ti baharo buhusehei hano yoa cohtaina jira musa. 
Panopure Cohamacu yare yahu muhtariro cjiro Isaia potocata 
yahuro niri jira musa yoaro sehe tuhoerainare. Õ sehe ni yahu, 
joaa tiha tiro: 

“Ahrina masa yuhure noano durucupahta ti 
tuhotuapu yuhure ne ño payoerara. 
7 A jia yahure ti ño payoa yaba cjihti jierara. 

“Cohamacu ya dutia jira ahri’, ni mahño buhera 

ti ya buhea sehere”, 
ni joaha Isaia cjiro. 8 Ti potoca tjira. Cohamacu ya dutia sehere 
duhu, masa ti yoa dutia sehere cohtota yoa yuhdurucu sua tira 
musa. 9 Cohamact ya dutiare cohãna, musa coyea ya dutia 
sehere yoara musa. 10 Õ sehe yoana Cohamacu ya sehere 
yuhdurucana nina musa: Panopure õ sehe niha Cohamacu 
Moise cjiro to joariro seheta: “Musa pucusumare ño payoga. 
Cãiro to pucusumare ñano quiti dahreriro jiro tí buhiri ti 
wajãhtiro cjihto jirohca”, niha Cohamacu Moise cjirore to cŭri 
dutiai. 11 To 2 nipachuta 0 sehe yoa dutira musa ti pucusumare 
yoadoho dutierana: Ti pHcusumare ti waborire Cohamacų 
sehere wa dutira musa. A ni buhemana musa. 12 A buhena ti 
pucusumare ño payochu yoaerara musa tinare. 13 A yoana 
Cohamact dutiare yuhdurucana nina musa mari huchusuma 
cjiri ya dutia sehere yoana. Painare musa buhea dihtare tuho 
dutira musa. Payu tó sehe jiare yoara musa —niha Jesu tinare. 

14 A ni tuhsuro paina cãhure pjirocaha tiro. Õ sehe niha 
tinare: 

—Musa jipihtina yuhure tuhona taga. Tuhsu yu niare noano 
tuho ñahaga musa. 15 Musa duserire saa sehe musa chua sehe 
musare buhiri tichu yoaerara. Naare musa tuhotua sehe 

musare ñaina jichu yoara. 16 [Yuhure noano tuhoga musa] 
—niha Jesu. 

17 Tinare 2 ni yahu tuhsu Jesu masa cahapu jiriro cjiro 
waha, wuhupu saa wahaha. A to sia suchu ñua to buheina 
sehe to buherire sinitu nuha. Ti 2 sinitu ñuchu tuhoro 0 sehe 
niha tiro: 

18.—;Musa cãhy ne tuho ñahaerasinijari tire? Musa duserire 
saa sehe musa chua sehe musare haina jichu yoaerara, 
Cohamaczu to huchu. 19 Ti musa tuhotuapure sãaerara. Musa 
pjaropu saa st, yuhdu wijaa wahara —niha Jesu. 

A nino “Jipihtia chua noaa jira”, nino niha. 20 A yoa 6 sehe 
ni namoha tjoa: 

—Musa naa durucua sehe musa duseri wijaa sehe musare 
faina jichu yoara, Cohamacu to fiuchu. 21-22 Nano tuhotua, 
numia mehne hano yoarucua, yacaa, masare wajaa, namo 
tiriropu jiparota pacorore manu tiricorore wuana tia, pairo 
yare tuaro cjoa, hano yoaa, mahñoa, buo tiro marieno naa 
yoaa, paina ti cjuaare ñu yabia, hano quiti dahrea, “Painare 
yuhdurucaja”, ni tuhotua, tuho masieraina jia, tí jipihtia musare 
musa tuhotuapu tara. 23 Jipihtia ahri haa musa tuhotuapu taa, 
musare haina jichu yoara, Cohamacu to huchu —niha Jesu. 


Judio masono jieraricoro Jesure wacã tuaha 
(Mt 15.21-28) 


24 A ni tuhsuro Tiro wama tiri maca cahapu, Sidõ wama tiri 
maca cahapu suro tó macari wuhupu sia wahaha. A sãahno 
painare to jiri wahure yahu dutieraha. A yahu dutieraparota 
tinare tiro duhti masieraha. 25 Tí pjareta numino to macono 
watino to cohtotaricoro to cahai jiha. A jia Jesu yoarire ñua 
paina to pocorore yahuha. Ti a yahuri baharo to pocoro sehe 
waha, Jesu dahpori cahapu na tuhcua caha suha tirore ño 
payoro. 26 Ticoro Sirofenicia wama tiri yahpa macaricoro jiha. 

—Watinore coha wiosiniga yu macore —ni siniha ticoro 
Jesure. 

27 To ã sinichu tuhoro 0 sehe niha Jesu: 

—Wahmanore wahu puro pohna ya chuare dieyacãre yu wa 
muhtachu to wahaerara. Israe masa yare pa yahpa macainare 
yu wa muhtachu tó wahaerara —niha Jesu ticorore piti dahre 
yahuro. 

28 —A tjira puhtoro. A jipachuta dieyacã cãhu mesa docai 
ti pohna ti chu site boroare chu cohtara tinacã cã&hu. (Pa yahpa 
macaricoro yu jipachuta yahu cãhure yoadoho masina muhu) 
—ni yuhtiha ticoro. 

29 —Mu ã ni yuhtichu mu macore watino wijaa tuhsuhre. 
Ñuco wahaga —niha Jesu ticorore. 

30 To 2 nichu tuhoro majare tjuaa, to wuhupu tju suro, to 
maconore watino marienicorore camapt jiricorore ñuha. 


Cahmono tauhoerarirore, durucu masierarirore 
noariro wahachu yoaha Jesu 


31 Tí pjare Jesu Tiro wama tiri maca cahapt jiriro waha, 
Sido wama tiri macare su yuhdu wahcã, Decapoli wama tiropu 
jia macarine su yuhdu wahcã, Galilea wama tiri bucupariropu 
saha jana. 32 A jia cahmono tuhoerarirore, noano durucu 
masierarirore Jesu cahapu na wihiha paina. 

—Mu wamomaca mehne ña payoga tirore —ni siniha tina 
tirore. 

33 Ti ã nichuta Jesu sehe tuhoerarirore na wahcã, masa 
marienopt suho suha. Ti sahsero jiha. Tuhsu, Jesu to wamo 
picari mehne tuhoerariro cahmo coparire be sõha. A yoa tuhsu, 
chahcho puti, to ñahmanore na payoha. 

34 A yoa tuhsu muanopu ñu muo, yajeri na, õ sehe niha: 

—Efata —niha Jesu. (“Efata” nino, “Pjõohga”, nino nina. A 
nino tirore tuho dutiro niha. A nino noano durucu dutiro niha.) 

35 To 2 nichuta tiro sehe tuho boca, to ñahmano bidaro 
wahacha tuhoturo noano durucuha. 36 A jiro Jesu tinare tíre 
painare yahu site dutieraha. To 2 yahu site dutierachu tuhopahta 
tina sehe painare yahu site namoha. 37 A jia masa tuho cua 
yuhdua waha, õ sehe niha: 

—Jipihtiare tiro noano yoara. Tuhoerainare noano tuhochu 
yoara. Durucu masieraina cãhure noano durucuchu yoara 
Jesu —niha masa. 


Cuatro mil bui masare chuare waha Jesu 
(Mt 15.32-39) 


1 Ti pjare pari turi masa payt ti cahmachuri baharo chua 
maeraina ti jichu nuno Jesu to buheinare pjirocaha: 
2 —Ahrina masa tia dacho waro yuhu mehne ji tuhsura. 
A yoa tinare puhi mariahna. Ti puhi maerachu fiucu tinare 

pja huja yuhu. 3 Paina tina mehne macaina yoaropu tahre. 
“Tinapu juca baaina mahai borari”, nicu tinare chua marieno 
ti wahusepu waha duti duaeraja. A jicu tinare puhi wa duaja 
—niha Jesu to buheinare. 

4—;Dohse yoa mari Ore masa marienopure paore boca 
wabocari mari? —niha to buheina sehe Jesure. 

> —;Nohope curiri pao curirire cjuajari musa? —ni 
sinituha Jesu. 

—Siete curiri jira —niha tina. 

6 Tia ni yuhtichu tuhoro, tiro masare yahpai duji duti, 
siete curirire pão curirire na, Cohamacure “Noana”, niha. A ni 
tuhsu, tí curirire nuha, to buheinare wa, masare witi dutiha. 
To ã dutiri baharo to buheina sehe pãore masare witiha. 7 A 
jia wahi cãhure mahainaca cjuaha tina. A jiro tinare Cohamacure 
“Noana” ni, wahi cãhure witi dutiha. 8 Ti witi tuhsuchu tina 
chua, yapi yuhdua wahaha. Ti yapi wahyorire siete puhuse 
waro wahpo dapoha tina. Tina cuatro mil bui masa jiha. 

9-10 A yoa tuhsu Jesu masare coha sitiha. Coha siti tuhsu to 
buheina mehne dohoriapu samuha. Samu tuhsu Dalmanuta 
wama tiro cahapu wahaha. 


Fariseo curua macaina Jesure Cohamacu 
tuaa mehne yoa ño dutiha 
(Mt 16.1-4; Lc 12.54-56) 


11 A yoa fariseo curua macaina wihi, Jesu mehne cahma 
sayoha. Tina Jesure Cohamacu tuaa mehne yoa ho dutia, to 
yoa ño masierachu ñu duamaha. 12 Ti ã dutichu tuhoro Jesu 
cahyaro mehne yajeri sãano, õ sehe niha: 

—;¿Musa mipu macaina dohse yoana musa Cohamacu tuaa 
mehne yoa ñoare ñu duajari? Potocã niita nija musare. Mipu 
macainare musare Cohamacų tuaa mehne ne yoa ñosi yahu 
—niha Jesu. 

13 A ni tuhsu waha, pari turi dohoriapu samu, sie coapu 
pahãa wahaha. 


Fariseo curua macaina, Herode mehne macaina 
cãhure ñaare ti buheare yahuha Jesu 
(Mt 16.5-12) 


14 A wahaa, pãore boa waha, dohoriai ct curita pãore 
cjuaha tina. 15 A yoa Jesu cuaro mehne yahuha tinare: 

—Noano yoanohbu. Fariseo curua macaina, Herode mehne 
macaina cth4 ti pão bucuarore nuna noano yoaga. Cua nina tí 
—ni yahuha. 

16 To 2 nichu tuhoa tina to buheina sehe tire ti basi õ sehe 
ni durucuha: 

—Mari paore mari na taerachu humo ã nino nica ahriro 
—nimaha tina ti basi. 

17 Ti 2 nirire masino tinare õ sehe ni sinituha Jesu: 

—;¿Dohse yoana musa pão borire wacŭjari musa? ¿Musa 
masierasinijari? ¿Tuho ñahaerasinijari? ¿Tuho duaerajari 
musa? 18 ¿Capari tiina jipanahta ñuerajari musa? ¿Ã jina 
cahmori tiina jipanahta tuhoerajari musa? ¿Musa ahrire 
wacŭerajari? 19 ¿Yuhu ct wamomaca pihtia pão curirire nuha, 
cinco mil bui masare yu warire wacŭerajari musa? ¿Ti yapi 
wahyorire nohope puhusere pão curirire wahpo dapori musa? 
—niha Jesu tinare. 

—Doce puhuse —ni yuhtiha tina tirore. 

20 —;A yoa yahu siete curirire pão curirire cuatro mil bui 
masare ya wari baharo nohope puhusere pão curiri wahpo 
dapori musa? —niha Jesu. 

—Siete puhuse —ni yuhtiha tina tirore. 

21 —;A fiupanahta noano tuho ñahaerasinijari musa? 
—niha Jesu tinare. 


Jesu capari ñuerarirore ñuchu yoaha 


22 A yoa tina Betsaidapt ti sachu ñua, masa sehe capari 
ñuerarirore na wihiha. 

—Tirore ña payoga —ni, tuaro siniha tina Jesure. 

23 Ti 2 sinichu tuhoro, Jesu capari ñuerariro wamomacare 
ñaha, tí maca duhtu cahapu tirore tua wahcãha. Tópu na su, 
to caparire chahcho puti, to wamomacari mehne tirore ña 
payoha. 

—;¿Mu ñuchy bajujari? —ni sinituha Jesu. 

24 To 2 nichu tiro sehe ñuno, õ sehe niha: 

—Muare nuja. Yu å ñupachuta tina yucuri tinia yuca yoaro 
sehe bajura —niha capari ñuerariro cjiro. 

25 To ã nichu tuhoro Jesu sehe to wamomacari mehne to 
caparire ña payoha tjoa. To ã ña payori baharo capari ñuerariro 
cjiro tuaro to fiuchu to capari noano bajuha. A yoaro jipihtiare 

noano ntha tiro. 26 To ã ñu masichu ñuno, Jesu tirore to 
wauhupu warocaha. 
—Macapu pinihtare wahai tjiga —niha Jesu tirore. 


“Jesu potoca Cristo, Cohamacu to 
warocariro jira”, ni yahuha Pedro 
(Mt 16.13-20; Lc 9.18-21) 


27 A yoa Jesu to buheina mehne Cesarea Filipo wama tiri 
maca cahai jia macaripu waha namoha. Topu ti waharo wato, 
Jesu 0 sehe ni sinitu ñuha to buheinare: 

—¿Diro baro jicari yahu masa yuhure ti tuhotuchu? —ni 
sinitu ñuha tiro tinare. 

28 To a sinitu nuchu tuhoa 0 sehe ni yuhtiha tina: 

—“Joao masare bautisariro cjiro jira”, nina paina. Paina 
“Elia jira”, nina. Paina “Cohamacy yare yahu muhtaina cjiri 
mehne macariro jira”, nina muhure —ni yuhtiha to buheina 
tirore. 

29 Ti ã ni yuhtiri baharo Jesu õ sehe ni sinitu namoha 
tinare: 

—;¿Musa sehe musa tuhotuchu diro baro jicari yuhu? —ni 
sinitu ñaha tjoa. 

—Muhu Cristo Cohamacu masare yuhdo duti to warocariro 
jira —ni yuhtiha Pedro. 

30 To 2 nichu tuhoro Jesu 0 sehe niha: 

—Yuhure “Cristo jira tiro”, ni yahu sitesiniena tjiga painare 
—niha tinare. 


Jesu to yariahtore, to masa wijaahto cãhure yahuha 
(Mt 16.21 -28; Lc 9.22-27) 


31 Tinare to ã ni sinitu ñuri baharo, õ sehe ni buhe ducaha 
tiro: 

—Yuhu masuno Cohamacu warocariro jija. A jicu tuaro 
ñano yuhducuhea. Ata waharo cahmana yuhure. Mari coyea 
judio masa, bucuna, sacerdotea puhtoa, mari judio masare 
buheina yuhure cahmaeraa, yuhure waja dutiahca. Tia 
wajachu tia dacho wahaboroi masa wijaaihca —niha Jesu 
tinare. 

32 A nino ne tuho wisiachu yoaro marieno yahuro niha 
tinare. To 2 niche tehoro Pedro sehe pa sehe cureroca Jesure 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN MARCOS 8, 9 142 


naructu s, tirore 2 ni dutieraha. 33 To 2 ni dutierachu tuhoro 
Jesu to buheinare majare nu, tuhtiha Pedrore: 

—Satana yoaro sehe durucui nina muha. A nii tjiga. Mu 
tuhotua masa ya jira. Cohamacu ya jierara —niha tiro Pedrore. 

34 A ni tuhsu masare to buheina mehne tiro cahapu pjiroca, 
0 sehe niha: 

—Cãiro yu yairo ji duaro, to cahmano yoa duamarire 
duhunocanohca. A jiro crusapu yu ñano yuhduhtiro seheta tiro 
yu yairo to jiri buhiri ñano yuhduparota yuhure duhusi. A jiro 
yu yare yoarucuriro jirohca. 35 Masuno to mt suro to cahmano 
seheta yoariro pichacapu tiro waharohca. A yoa masuno yu 
yare ã yoarucuro, noaa buheare ã yoarucuro, jipihtia dachoripe 
yuhu mehne muanopy jirucurohca. 36 ¿Ciro masuno ahri 
yahpa macaare jipihtiare cjuariro pichacapu waharo yabare 
wapatajari tiro? A jiriro ne wapataerara. 37 Pichacapu to 
wahachau ne dohse wapa wiohto basioerara. Masuno to jia tia 
wiho waro jierara. 38 Mipure naina, Cohamacure cahmaeraina 
ti mu suro ti yoari dacho jiro nina. Cãina yu wamare, yu 
buheare ni dua buo tiboca. Ti 2 yoachu ñucu yuhu masuno 
Cohamact warocariro noaina anjoa mehne yu Pucu to si 
sitero mehne tjua tacu yu wamare ni duapahta buo tiinare 
buo tisãaihca yuhu cãhu —ni yahuha Jesu. 

9 1 A ni tuhsu õ sehe ni namoha Jesu: 

—Potocata niita nija musare. Caina musa õpure jiina 
musa yariahto pano puhtoro Cohamactz to suho jiropure yu 
saachu yahure ñunahca —niha Jesu tinare. 


Jesu to pjacure cohtotaha 
(Mt 17.1-13; Lc 9.28-36) 


2 A yoa seis dachori baharo Jesu Pedrore, Santiagore, ã yoa 
Santiago bahuro João cãhure muadu tãcupyu tina dihtare pji 
mujaha. Muanopu ti muja suri baharo ti ñurocaroi to pjacure 
cohtotaha. 3 To suhtiro noano si sitero, noano yehseri suhtiro 
wahaha. Ahri yahpa macaa numia suhti cosaa numia ã yehsechu 
yoa masierara. 4 A jia Flia cjiro, ã jichu Moise cjiro mehne 
Jesu mehne ti suhuduchu ñuha tina tiaro Jesu buheina. 5-6 A 
jia tina tuaro cuiha. Ã cuiro dohse ni masieramahno õ sehe 
nimaha Pedro: 

—Puhtoro, mari õi jichu noa duara. Tia wuhuca yoanahtja 
sa. Mu ya wuhuca, Moise ya wuhuca, Elia ya wuhuca yoanahtja 
—nimaha tiro Jesure. 

7 To ã niri baharocata, me curua ti bui duji pja suha. Toa 
duji pja suchuta, me curua watoi 0 sehe nino coa taha: 

—Ahriro yau macu yu cahiriro jira. Tuhoga tirore —nino 
coa taha. 

8 A nino coa tachuta Pedro cãhu ñurocamaha. Jesu dihtare 
ñuha. Ti ñuarina cjiri sehe mariaha juna. 9 A jiro tăcupu ti duji 
tacha Jesu tinare õ sehe ni yahuha: 

—Michapucaca yuhure ã waharire painare yahuena tjiga. 
Yuhu masuno Cohamacu warocariro yu yaria masa wijaari 
baharo tíre painare yahuga musa —ni yahuha tiro. 

10 A jia to dutiriro seheta tina ti ñurire yahueraha painare. 
A jia tina ti basi õ sehe ni sinitu durucuha: 

—“Yu yaria masa wijaari baharo” nino, ¿dohsearo ã niri 
tiro? —ni durucuha tina. 

A jia Jesure õ sehe ni sinituha: 

11 —“Cristo to tahto pano Eliare ta muhtano cahmana”, 
nina mari coyea judio masare buheina. ¿Dohse jiro baro a nijari 
tina? —ni sinituha tina tirore. 

12-13 Jesu 0 sehe ni yuhtiha: 

—Potoca tjira. Eliare ta muhta dutire Cohamacu, jipihtiare 
cahno muhtahtiro cjihtore. Yuhu masuno Cohamacu warocariro 
payu tahari hano yuhduihea. Paina yuhure cahmaeraa, hano 
yoaahca. ¿Tí cãhure masijari musa? A jicu ahrire niihtja 
musare: Elia wihi tuhsure. To 2 wihipachuta tina ti cahmariro 
seheta tirore ñano yoaha. Ata ni joaha tirore —niha Jesu 
tinare. 


Jesu wahma wahmua tarirore noariro wahachu yoaha 
(Mt 17.14-21; Lc 9.37-43) 


14 A yoa duji ta, paina buheina cahapu su, payu masare 
ñuha Jesu. To buheina sehe judio masare buheina mehne 
cahma sayoa niha. 15 A jia Jesu cãhe ti duji tachu ñua, 
jipihtina masa caa waha, tiro cahapu murocaa wahaha. Tiro 
cahapu sua: 

—;¿Tamajari? —niha tirore. 

16 —Tamaja —ni tuhsu—, ¿dohse ni cahma sayona niri 
musa tina mehne? —ni sinituha Jesu to buheinare. 

17 To ã ni sinituchu tuhoro, masa watoi ducuriro 0 sehe ni 
yahuha tirore: 

—Buheriro, yu macure watino to cohtotarirore muhure na 
tamahi. Watino sehe tirore durucu dutierara. 18 Yu macure to 
ñahachu yahpapu bora, bahca diho, buhaa wahaa tire tiro. A 
waharo sahpo tua tire. A jicu mu buheinare watinore cohã 
wio dutimahi. Yu 2 dutipachuta tina sehe coha wio masierare 
watinore —ni yahuha Jesure. 

19 To 2 nichu tuhoro Jesu 0 sehe niha tinare: 

—Ne, yuhure wacŭ tuaerara musa. Yoabiari pja musare 
buhemaja yuhu. ¿Noho puro yoari pja yuhure musa 
caribobocari? Tirore na tahga yuhure —niha Jesu. 

20 To 2 nichu tuhoa watino to cohtotarirore Jesu cahai 
na taha. Ti na wihichu ñuno watino sehe wahma wahmua 
tarirore yahpapu doca caha su, tunu teterechu yoaha. A yoa 
sahpo tua wahaha. 





21 —;Noho puro yoari pja watino to cohtotariro jijari 
ahriro? —ni sinituha Jesu sehe to pucurore. 

—Wihãrirocã jiroputa tiro watino to cohtotariro jira. 22 A 
cohtotaro payu tahari watino sehe tirore pichacapu, copu 
cãhure cohã wajamaha. A jicu muhu yoa masice sare pja ñu, 
yoadohoga —niha to pucuro Jesure. 

23 To ã nichu tuhoro 0 sehe niha Jesu: 

—;¿Dohsea jiro baro “Muhu yoa masice”, nijari muhu 
yuhure? Yuhure mu wacù tuache nuno, Cohamacu jipihtiare 
yoa pahño masina muhure yoadohobasaro —niha Jesu. 

24 To ã nichuta wahma wahmua tariro pucuro õ sehe ni 
sañurucuha: 

—Muhure wacūŭ tuaja. Yu wacã tuaerachu ñucu yuhure 
yoadohoga muhure yu noano wacŭ tuahto sehe —niha tiro. 

25 A jiro masa pay tina cahapu muroca ta, ti cahmachuchu 
ñuno, Jesu watinore 0 sehe ni tuhtiha: 

—Mauhu durucu dutierariro, tuho dutierariro ahrirore 
cohtotariro wijaahga. A wijaacu tirore pari turi cariboi tjiga 
—niha Jesu. 

26 To 2 nichu tuhoro watino sañurucu, wahma wahmua 
tarirore yahpapu doca caha st tunu teterechu yoa, wijaaha. 
To 2 wijaachu wahma wahmuwua tariro yariariro yoaro sehe 
wahaha. 

27 —Tiro yariaa wahara —nimaha masa payu. 

Ti 2 nipachuta Jesu sehe to wamomacare ñaha, tirore 
wahcõha. To å wahcochu wahcãha tiro sehe. 28 Baharo Jesu 
che wuhupu ti saa suchu to buheina tirore 0 sehe ni sinitu 
ñaha: 

—;¿Dohseana sa sehe watinore cohã wio masierari, mt 
tuhotuch«? —ni sinitu ñuha tina. 

29 —Ahriro baro watinore cohã wio duana Cohamacure 
tuaro sinino cahmana musare. [Ñ yoa duana chu duhuro 
cahmana musare Cohamacure sinina tana] —ni yahtiha Jesu 
tinare. 


Pari turi Jesu to yariahtore, to masa wijaahtore yahuha 
(Mt 17.22-23; Lc 9.43-45) 


30 A yoa tópu jiina waha, Galilea yahpapu su, yuhduaha. 
Topu ti waharire paina ti masichu cahmaeraha Jesu to 
buheinare buhe duaro. 31 Tópu suro to buheinare buhea tiha. 
Õ sehe ni buheha: 

—Yuhu masuno Cohamacu warocariro jija. Masa yuhure 
ñaha, painapure yuhure waahca. Ti 2 wari baharo yahure 
wajãahca tina. Ti 2 wajaricu tia dacho wahaboroi masa 
wijaaihca —niha tinare. 

32 To 2 nichu tuhoa tina noano tuhoeraha. Ã jia cuia tirore 
tíre sinitu ñu namoeraha. 

Jesu buheina tina mehne macarirore puhtoro so duaa nimaha 
(Mt 18.1-5; Lc 9.46-48) 


33 A yoa tina Capernaupu ti suri baharo wuhupu ti jichu 
Jesu sehe 0 sehe ni sinituha tinare: 

—;¿Mahapure tana, dohse ni durucu tana niri musa? —ni 
sinituha tinare. 

34 To ã nichu tina yuhtieraha. Mahapure taa, cahma õ sehe 
ni durucu taa niha: 

—;¿Mari mehne macarirore diro sehere mari puhtoro 
sõnahcari mari? —ni durucua niha mahai tarucua. 

35 A jia ti ã nirire buo tia Jesure yuhtieraha. Ti ã yuhtierachu 
ñuno Jesu nuju sy, to buheinare doce buheinare pjiroca õ sehe 
niha: 

—Musa puhtoa ji duana jipihtina masa ti cahamaca jiro 
cahmana musare. Tuhsu, wiho jiina jipihtina docai jinahca 
musa —niha Jesu tinare. 

36 A nino nijinocãre tina watoi duhu dapoha. Duhu dapo 
tuhsu tirocãre na wya, õ sehe ni yahuha: 

37 —Yu yare yoa duana ahrirocãre musa cahmana, yuhu 
cãhure cahmana musa. A yoa yuhure cahmana, yuhure 
warocariro mari Puca cãhure cahmana musa —niha Jesu 
tinare. 


Marine ñu tuhtiriro jieraro, mari mehne macariro jira 
(Mt 10.42; Lc 9.49-50) 


38 Baharo Joao 0 sehe niha Jesure: 

—Buheriro, mu wama mehne mu tuaa mehne watiare coha 
wiorirore sa nthi. Tiro mari mehne macariro to jierachu huna 
tire tirore yoa dutiera tihi sa —niha tina. 

39 Ti ã nichu tuhoro Jesu tinare õ sehe ni yahuha: 

—A niena tjiga musa tirore. Cãiro yu wama mehne 
Cohamacų tuaa mehne yoaro, baharo yuhure ñano ni durucu 
masierara. 40 Marine ñy tuhtiriro jieraro, tiro mari mehne 
macariro jira. 41 Musare potocata nii nija. Yu yaina musa 
jichu ñua paina musare ti yoadohochu ñuno Cohamacuų 
tinare noano yoarohca. Core musare ti sihochu mahanoca ti 
wapachuta tinare noano yoarohca Cohamacu ti 2 yoari wapa 
—niha Jesu tinare. 


El Nuevo Testamento en guanano de Colombia, 3ra ed. ©2010, Liga Bíblica Internacional 


147 SAN MARCOS 9 


Naare yoachu cua nina 
(Mt 18.6-9; Lc 17.1-2) 


42 A yoa Jesu õ sehe ni yahu namoha: 

—Ahrirocã sehe jirirore yuhure wacã tua ducarirore 
yahuihtja musare. Pairo ahrirocã sehe jirirore ñaare yoa dutiro 
tiro ñabiaro yuhdurohca. Cãirore to wamuapu pjiria tacare 
duhte yo, pjiri mapu tirore ti cohachu hano wahaboa tiro. 

A jiro ahriroca sehe jirirore ñaare yoa dutiriro tiro sehe pjiri 
mapy ti cohãriro yahdoro ñano yehdurohca. 

43-44 °Mu wamomaca mehne ñano yoacu tí wamomacare 
mu dute cohãboro seheta ti mu naa yoaa sehere duhuga. Tíre 
duhueracu pichacapu wahaihca. Tópure ne pichaca yatierara. 
IA yoa dachoa ne yarierara.] Mu wamomacare mu cohachu 
ti si dihta butiboa. Tuhsu, muhu sehe a si jipaihta baharo 
Cohamacu mehne jiihca. Pua wamomaca mehne pichacapu 
wahacu mu ã wahachu ñaa yuhduaboa muhure. A jicu ti mu 
Naa yoaa sehere duhuga. 

45-46 "Mu dahporo mehne hano yoacu tí dahporo cã&hure 
mu dute cohaboro seheta ti mu naa yoaa sehere duhuga. Tíre 
duhueracu pichacapu wahaihca. [Tópure ne pichaca yatierara. 
A yoa dachoa ne yarierara.] Mu dahporore mu cohicha tí si 
dihta butiboa. Tuhsu, ã si jipaihta baharo Cohamacu mehne 
jiihca. Pua dahporo mehne pichacapu wahacu mu ã wahachu 
naa yuhduaboa muhure. A jicu tí mu ñaa yoaa sehere duhuga. 

47-48 'Mu capariaca mehne hano yoacu tiare orewe mu 
cohãboro seheta tí mu haa yoaa sehere duhuga. Tíre duhueract 
pichacapu wahaihca. Tópure ne pichaca yatierara. A yoa 
dachoa ne yarierara. Tiare mu cohacha tia dihta butiboa. C 
buhusehe capariaca mariapaihta baharo Cohamacu mehne 
jiihca. Pua capariaca mehne pichacapu wahacu mu ã wahachu 
naa yuhduaboa muhure. A jicu tí mu ñaa yoaa sehere duhuga. 

49 Ahri yahpai jina hano yuhdunahca musa. Pichacapu 
mari jãchu marine purino seheta hano yuhdunahca musa. 

50 Moa noano coara. Moa coaerachu, coa yoahto basioerara. 
Moa coaeraro ti moa ne noaerara. Ti moare dohseahto 
basioerara. Moa noano to coaro seheta musa cthu ji coaina 
jiga. Tuhsu, paina mehne noano mehne jiga —ni yahuha Jesu 
tinare. 

Ti namosanumiare cohaare yahuha Jesu 
(Mt 19.1-12; Lc 16.18) 


1 0 1 A yoa tiro tópu jiriro waha, Judea yahpa cahapu su, 

Jordão wama tiri ma pa buhusehe coapu suha. Tópu 
to sachu ñua masa payu tiro cahapu cahmachuha tjoa. Ti ã 
cahmachucha ñuno tó pano to buheriro seheta pari turi buheha 
tjoa. 2 To 2 buhero watoi fariseo curua macaina wihiha. 
Jesure hano to durucuchu tuho duamaha tina tirore yahusa 
duaa. A tuho duaa tina Jesure õ sehe ni sinitu ñuha: 

—;¿Mari namore cohachu noabocari? ¿Mari dutia sehe tó 
seheta yoa dutijari, mu tuhotuchu? —ni sinitu ñuha tina. 

3 —¿Dohse yoa dutiri Moise cjiro musare? —ni yuhtiha Jesu. 

4 —“Mu namore coha duacu papera pūi tíre joaga. A joacu 
ti pŭre mu namore mu wari baharo ticorore coha masina 
mahe”, ni joaa tiha Moise cjiro —ni yuhtiha fariseo curua 
macaina sehe. 

5 Tia nichu tuhoro 0 sehe ni yahuha Jesu: 

—Cohamacu dutiare musa yoa duaerachu ñuno ã ni joaa 
tiha Moise cjiro. 6 To ã ni joariro jipachuta ahri yahpare 
bajuamehneriro muno, numino cãhure yoaha. 7 A jiro muno 
to pucusumare cohã wijaa, to namono mehne jirohca. 8 A jia 
tina paaro jipahta c pjaca yoaro sehe jira. Tina paaro yoaro 
seheta jierara. C pjaca yoaro sehe jia nina. 9 Cohamacu to 
wamomaca duhte dutiina jira. A jia tinare duhueraro cahmana 
—niha Jesu tinare. 

10 A ni tuhsu tiro to buheina mehne wuhupu sia wahaha. 
Wuhupu saa sua, ti namosanumiare cohãare to buheina sinitu 
huha tjoa tirore. 11 Ti 2 sinitu huchu tiro õ sehe ni yuhtiha: 

—To namonore cohariro pacorore namo tiro, pacoro mehne 
ñano yoariro jira. A jiro to cohãricorore ñano wahachu yoaro 
nina. 12 A yoa numino sehe to manunore cohano, pairore 
many tiro, tiro mehne ñano yoaricoro jira —niha Jesu tinare. 


Macanaca ya cjihtire Cohamacure sini payoha Jesu 
(Mt 19.13-15; Lc 18.15-17) 


13 A yoa macanacãre Jesure ña payo dutia taa tinacãre Jesu 
cahapt na taa tiha. Ti ã na tachu ñua to buheina sehe tinacare 
na tainare tuhtiha. 14 Ti ã tuhtichu ñuno Jesu suaha tina 
mehne. A suaro õ sehe niha tinare: 

—Macanaca yu cahapu tajaro. “To cahai wahaena tjiga”, 
niena tjiga tinacãre. Tinaca Cohamacure ti puhtoro tuhotura. 
Puhtoro Cohamacy to suho jiina ahrinaca yoaro sehe tuhotuina 
baro dihta jira. 15 Potoca niita nija musare. Ahrinaca Cohamacu 
ti puhtoro cjihtore cahmana. Ti yoaro seheta musa cãhu 
Cohamactu musa puhtoro cjihtore cahmaerana, puhtoro 
Cohamactz to suho jihtina ne jisi musa —niha Jesu. 

16 A ni tuhsu Jesu macanacãre na wua tjiãhno, tinacãre ña 
payoro, 0 sehe niha: 

—Ahrinaca noainaca wahajaro —ni sini payoha 
Cohamacure. 


Pache puro Jesure sinitu ñuha 
(Mt 19.16-30; Lc 18.18-30) 


17 A yoa Jesu mahai to waharucuchu pairo sehe muroca 
wihi, to dahpori cahapu na tuhcua caha suha tirore ño payoro. 

—¿Ne, noariro buheriro, yuhu jipihtia dachoripe Cohamacu 
mehne a jirucu duac dohse yoacuhcari yuhu? —niha tiro 
Jesure. 

18 To 2 nichu Jesu 0 sehe ni yuhtiha: 

—¿‘Noariro’ ni pisujari muhu yuhure? Noariro sehe 
Cohamacy dihta jira. 19 Ahri Cohamacu dutiare masina muhu: 
Masare wajãena tjiga. Namo tiriropu paye numia mehne jiena 
tjiga. Yacaena tjiga. Mahhoa mehne pairore yahusaena tjiga. 
Paina yare mahño naena tjiga. Musa pucusumare ño payoga. 
Ahri dutiare yoaihca muhu —ni yahuha Jesu tirore. 

20 —Buheriro, yauhu tí jipihtiare wahma wahmua tariro 
jiiputa yuhdurucaera tihi yahu —niha tiro Jesure. 

21 To ã nichu tuhoro Jesu sehe tirore cahia mehne ñuroca 
Ore. A ñuroca Ono, õ sehe niha: 

—Mahanoca duhsara muhure mu yoa pahñohto. Jipihtiare 
mu yare duai wahaga. A yoacu jipihtia mu wapatari niñerure 
pjacuoinare waga. Mu a yoachu payu mu ya noaa mtanopui, 
Cohamacų cahapu jiyuahca. Mu ã yoari baharo yuhu mehne 
macariro cjihto taga —niha Jesu tirore. 

22 To 2 nichu tuhoro tiro sehe payu pache cjuariro jiro tíre 
pjacuoinare wa duaeraro, cahya, jicoaeraa, wahaa wahaha. 

23 To ã cahyachu ñuno Jesu majarerucu suro, to buheinare 
ñuroca 0, 0 sehe niha: 

—Pache pua puhtoro Cohamacu to suho jiropure ti waha 
duachu mijobiara —niha tinare. 

24 To 2 nichu tuhoa tina sehe tíre tuho cuaa wahaha. A ni 
tuhsu Jesu pari turi 0 sehe ni yahu namoha tinare: 

—Coyea, jipihtina [Cohamacure wacŭno marieno “Mari 
mu saro mari cjuaa mehneta noano yuhdunahea”, ni tuhotuina 
pache pua] puhtoro Cohamacu to suho jiropure ti waha duachu 
mijobiara. 25 Camello sehe awicã copacãre to saa nuhri wijaa 
duachu basioerara. To ã jiro yuhdoro pache puro puhtoro 
Cohamacu to suho jiropure to waha duachu nu mijobiara —ni 
yahuha Jesu tinare. 

26 To ã nichu tuhoa tina sehe tuho cua yuhdua waha, ti basi 
0 sehe niha: 

—Cue, to nino seheta potoca jichu ne cãiro masunore 
yuhdoeraboca Cohamacu —niha tina ti basi. 

27 Ti ã nichu tuhoro Jesu tinare ñuroca 0, 0 sehe niha: 
—Masa ti basi ti mu suro yuhdu masierara. Wiho mejeta 
Cohamacų sehe masare pichacapu wahaborinare yuhdo masina. 
Tiro jipihtiare noano yoa masi pahhoriro jira —niha Jesu tinare. 

28 To ã nichu Pedro tirore õ sehe niha: 

—Tuhosiniga. Sã sehe jipihtia sã yare cŭnocaa tii muhu 
mehne tana —niha tiro Jesure. 

29 To ã nichuta Jesu 0 sehe niha: 

—Potoca niita nija musare. Noaa buheare, yu yare yoana 
tana yuhure ño payona tana musa wuhusere, musa bahanare, 
musa pocosãnumiare, musa pohnare, musa weserire ctinocarina 
jina, pjiro wapatanahca musa mipure. 30 A yoana musa 
wahuserire, musa bahanare, musa pocosanumiare, musa 
pohnare, musa weserire, tó pano musa cjuariro yuhdoro 
mipure payu cjuanahca musa. A yoa paina musare ñano 
yoaahca. A jina baharopure pa turupu jipihtia dachoripe 
Cohamacu mehne jinahca. 31 Mipure payu puhtoa jirina cjiri 
tí pjapure wiho jiina tjuanocaahca. A yoa mipure payu wiho 
jiina jirina cjiri tí pjapure puhtoa cohtotaahca tjoa —ni 
yahuha Jesu tinare. 


Pari turi Jesu to yariahtore, to masa wijaahtore yahuha 
(Mt 20.17-19; Lc 18.31-34) 


32 A yoa tina mahapu maja, Jerusalepu mujaa niha. Jesu 
ti panoca mu tãha. A to mau tacha ñua to buheina ñu cuaa 

wahaha. A yoa ti baharo nuna tiina sehe cuiro mehne nunu 
tiha. A yoa Jesu doce to buheinare ti sahsero naaha tjoa. 

A naa tuhsu, masa tirore ti dohse yoahtire Jesu yahu ducaha 
tinare: 

33 —Tuhoga yuhure. Mipure Jerusalepu wahana nija mari. 
Tópu masa yuhure masunore Cohamacu warocarirore ñaha, 
painapure yuhure waahca. Sacerdotea puhtoare, mari coyea 
judio masare buheina cãhure yuhure waahca. A jia yauhure 
waja dutiahca tina. A waja dutia judio masa jieraina sehere 
yuhure waahca. 34 Ti 2 wari baharo tina sehe yuhure bujupe, 
chahcho puti sihõ, tjana, wajãahca. A yoa yu yariari baharo 
tia numu wahaboroi masa wijaaihca —ni yahuha Jesu tinare. 


Santiago João mehne Jesure siniha 
(Mt 20.20-28) 


35 A yoa Santiago, João mehne Jesu cahapu sua, siniha 
tirore. Tina Zebedeo pohna jiha. A jia õ sehe ni siniha: 

—Buheriro, sã sinino seheta sare yoaga muhu —niha tina 
Jesure. 

36 —;Dohse yu yoachu cahmajari musa? —niha Jesu tinare. 

37 —Jipihtina bui puhtoro jic sare muhu mehne duji 
dutiga. Cãiro mu poto buhusehei pairo mu cõ buhusehei duji 
dutiga sãre, muhu mehne puhtoa sã jihto sehe —niha tina 
Jesure. 

38 Ti ã nichu tuhoro õ sehe ni yahuha Jesu tinare: 

—Musa ñano yuhduhtore masierapanahta a sinina yuhure. 
¿Mipure yu hano yuhduhto seheta ñano yuhduna ctino 
pjabocari musa cthu? —ni sinituha tinare. 

39 To ã sinituchu tuhoa tina 0 sehe ni yuhtiha: 

—Cãno pjanahca —ni yuhtiha tina. 

Ti ã nicha Jesu õ sehe ni yahuha: 

—Yu ñano yuhduhto seheta hano yuhdunahca musa cahu. 
40 Musa ã yuhduhtina musa jipachuta, yahu mehne dutihtinare, 
yuhu mehne dujihtinare bese masieraja yahu. Ahrire yu Pucu 
sehe cahno tuhsure. A jia to besehtina dihta yu poto buhusehei 
yu co buhusehei dujiahca —niha Jesu tinare. 

41 A jia paina diez buheina Santiago, João ahrina puaro 
mehne susiniha ti ã sinirire tuhoa. 42 Ti 2 susinichu ñuno Jesu 
to buheinare pjiroca, õ sehe niha: 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN MARCOS 10 152 


—Cohamacure masieraina puhtoa sehe ti masare dutia, 
purino mehne dutira. 43 Musa sehe ne 2 yoasi musa basi. Diro 
musa mehne macariro musa bui puhtoro ji duaro, jipihtina 
tiro mehne macaina cahamacuno yoaro sehe jia tiro cahmana 
tirore. 44 A yoa diro musa mehne macariro musare dutiriro ji 
duariro musa cahamacuno yoaro sehe jia tiro cahmana tirore. 
45 TO seheta jiriro jija yahu cã&hu. Yuhu masuno Cohamacu 
warocariro jipacuta ahri yahpapure yuhure musa yoadohohtire 
musare sinii tai nierahi. Musa sehere yoadohoi tai nii. A yoacu 
paya masa ya buhirire yaria, wapabasai tai nii. Yu 2 yariaro 
mehne payu masare pichacapu wahaborinare yuhduchu yoai 
tai nii —niha Jesu tinare. 


Bartimeore, capari ñuerarirore ñuchu yoaha Jesu 
(Mt 20.29-34; Lc 18.35-43) 


46 A yoa baharo tina Jericópu suha. Jesu to buheina mehne, 
ã jichu paina masa payu mehne tí macai jiina ti wahacha tí 
macare ti yuhdu wahcãchu waro, Bartimeo sehe ti wahari maha 
duhtu cahai dujiha. Tiro Timeo macuno capari ñuerariro jiro, 
masare niñerucãre ã sinirucuriro jiha. 47 Ti wahari maha duhtu 
cahai dujiro, “Jesu Nazare macariro tara”, ti nichu tuhoro, 
Bartimeo sehe õ sehe ni sañurucuha: 

—Jesu, Davi cjiro panamino masare yuhdohtiro, pja nuga 
yuhure —ni sañurucuha Jesure. 

48 To 2 nichu tuhoa masa payu Bartimeore “Dihta mariahga”, 
ni tuhtiha tina tirore. Ti 2 ni tuhtichu tuhoro Bartimeo tó 
pano to sañurucuriro yuhdo curero sañurucu namoha tjoa: 

—Jesu, Davi cjiro panamino masare yuhdohtiro, pja nuga 
yuhure —ni sañurucuha tiro. 

49 To 2 ni sañurucuchu tuhoro Jesu sehe tjuarucu st, 
“Pjirocaga tirore”, niha. To ã nichu tuhoa tina sehe capari 
ñuerarirore õ sehe ni yahuha: 

—Wahchega. Wahcãrucaga. Tiro muhure pjira —niha tina 
Bartimeore. 

50 Ti 2 nichu tuhoro to bui macari suhtirore tjuwe cù, pu 
wahcãrucu su, Jesu cahapu surucu suha. 51 A jiro, Jesu sehe õ 
sehe ni sinituha tirore: 

—;¿Dohse yu yoachu cahmajari muha? —niha Jesu tirore. 

—Yu puhtoro, yuhure nuchu yoaga —niha capari ñuerariro 
Jesure. 

52 —Wahaga muhu. Muhu yuhure wacã tuacu noariro 
wahara —niha Jesu tirore. 

To ã nichuta capari ñuerariro ñua wahaha. A noariro 
waharo Jesu mehne mahapu wahaa wahaha. 


Jerusalepu suha Jesu 
(Mt 21.1-11; Lc 19.28-40; Jn 12.12-19) 


1 1 1 A yoa tina Jerusalepu ti suhto panoca tcu Olivo 

wama tidu duhtu cahai jiri maca Betfagé wama tiri 
maca cahai, ã jichu Betania wama tiri maca cahai su muhtaha. 
Tí macari pua maca cahai Jesu suro, to buheina puarore 
warocaro taro, õ sehe ni yahu quihõha: 

2 —Sí macapu wahaga. Tópu suna dóihta burrocãre ti duhte 
daporirocãre boca sunahca. Tiro ne cãiro ti pisamahnoerariroca 
jica. Tirocãre bocana, yuta dare pja, na tabasaga yuhure. 

3 Musa tirocãre pjachu ñuno cãiro dohse jiriro, “¿Dohse yoana 
tana burrocare duhte dapori dare pjãjari musa?”, to nichu 
tuhona, 0 sehe ni yuhtiga tirore: “Mari puhtoro burrocare 
cahmarocasinire. Michapucacata wiarohca tiro”, ni yahuga 
tirore —ni yahu duti warocaha to buheina puarore. 

4 To à nicha waha, tí wahu sopaca cahai burrocãre ti duhte 
daporirocãre bocaha. Boca, tirocãre pjaha. 5 Tirocãre yuta dare 
ti pjachu ñua tói ducuina õ sehe ni sinituha tinare: 

—;¿Dohse yoana tana burrocare duhte dapori dare pjajari 
musa? —ni sinituha tina. 

6 Ti ã nichu tuhoa, tina sehe Jesu to niriro seheta yahuha 
tói ducuinare. Ti 2 ni yahucha tuhoa tói ducuina sehe 
“Naahga”, niha tinare. 7 A jia tina burrocãre Jesu cahapu na 
saha. Ti na suri baharo tiroca bui ti bui saa suhtire ti pjupaha 
payo tuhsuchu ñuno, Jesu sehe tiroca bui muja pja, wahaha. 

8 Tiroca bui to wahachu ñua, masa payu ti bui saa suhtire 
tjuwe na, to wahahti mahai saño cù muhtaha, Jesure ño payoa. 
Paina sehe campopu ptri tia dupurire yuca dupurire dute na 
ta, to wahahti mahai duhu cūha. 

9 A jia to pano wahaina, to baharo nunu tiina mehne õ sehe 
ni sañurucuha: 

—Ahrirore wahche payojihna. Ahriro Cohamact to 
warocariro noano jijaro. 10 Mari ñachu Davi cjiro puhtoro to 
noano saho jiriro seheta, ahriro marine to suho jihto cãhu 

noano jijaro. Muano macariro Cohamacu, muhu tuariro waro 
jira —ni sañurucuha tina. 

11 Ti ã yoari baharo Jesu sehe Jerusalěpu suha. Su, Cohamacuų 
ya wuhupu saa suro, tí wahyi jiare jipihtiare ñu pahñonocaha. 
Na tuhsu “Namichahapu waro jira marine” nia, Jesu to buheina 
doce buheina mehne Betaniapu wahaa wahaha. 


Jesu higueracure yaria dutiha 
(Mt 21.18-19) 


12 A yoa pa dachoi tina Betaniapu jiina wahaa wahaha. A 
jiro Jesu sehe juca baa, yoaropu higuera wama tidure noano 
pūri tidure ñuno tu dichare macano wahamaha. 13 Dicha 
mariaha. Dicha tiri pja jieraro pūri dihta jiha. 14 A jiro dicha 
mariachu nuno õ sehe niha: 

—Ahdyų dichare masa ne pari turi chuea tjijaro. Ne dicha 
tiero tjijaro —niha Jesu. 

To ã nichu to buheina sehe tuhoha. 


Jesu Cohamacu wuhure Cohamacu mehne 
durucuri wuhure yoa dutiha 
(Mt 21.12-17; Lc 19.45 -48; Jn 2.13-22) 


15 To 2 yoari baharo tina Jerusalepu suha. Tópu suro, Jesu 
Cohamacu ya wuhupu saa suro pache duainare, nuchuina 
cãhure cohã wioha. A yoaro niñeru cohtotaa mesarire yo 
wahcõ na majare ct mujaa tiha. Bujaare duaina ti dujia pahtari 
cãhure ata yoaha. 16 A yoaro paye barore na saa dutieraha 
masare. 17 Tó sehe yoa tuhsu, Jesu 0 sehe ni buheha tinare: 

—Õ sehe nina Cohamacu yare ti joari pi: “Yu wahu 
Cohamacu mehne durucuri wahu wama tirohca. A jiro jipihtiro 
macaina ya why cjihto jirohca”, ni joaa tiha Cohamacu yare 
ti joari pti. To ã nipachuta musa sehe ahri wahui duana, 
musa basi cahma yacara musa —ni buheha tinare. 

18 To ã ni buhechu jipihtina masa sehe tuho cuaa wahaha. 
A jia sacerdotea puhtoa, sa judio masare buheina mehne tirore 
cui niha. A jia tina tirore ti wajahti cjihtire wacti macamaha. 
19 Ti ã yoachu namichahapu Jesu to buheina mehne ti macapu 
jirina cjiri wahaa wahaha. 

C); 





Higueracu ñaia wahaha 
(Mt 21.20-22) 


20 A jia bohrearo mahapu maja taa, higueracure ñuha. Tu 
nuhcoript nai duca, ñaia wahaha tu. 21 Ture ñuno Pedro sehe 
wacūŭno õ sehe niha: 

—Buheriro, ñuga. Higueracu mu yaria dutidu yaria wahari 
jira —niha Pedro. 

22 To 2 nichuta Jesu 0 sehe ni yahuha tinare: 

—Cohamacure wacŭ tuaga musa. 23 Potoca niita nija 
musare. Ahdu tãcure pjiri mapu musa coha dutichu musa niriro 
seheta 2 waharohca. Cohamacure noano musa wac tuachu 
“Yu siniriro seheta å waharohca”, musa ni tuhotuchu musa 
niriro seheta ã waharohca. 24 A jicu ahrire yahuihtja musare. 
Cohamacu mehne durucuna, tirore sinina, “Yu siniriro seheta 
warohca yuhure”, ni tuhotuga. Musa ã ni tuhotuchu ñuno 
Cohamacu musa siniare warohca. 25 A yoana Cohamacu mehne 
musa durucuhto pano musare paina ti hano yoachu musa suari 
cjirire duhuga. Musa ã yoachu ñuno Cohamacu muano macariro 
musa naa buhirire tiro cãhu sua duhurohca. 26 [Musare hano 

yoainare musa sua duhuerachu mari Pucu chu muano 
macariro musa haa buhiri sehere bosi tiro cãhu] —niha Jesu. 


Sacerdotea puhtoa, judio masare buheina, 
bucuna mehne Jesu mehne cahma sayoha 
(Mt 21.23-27; Lc 20.1-8) 


27 To 2 niri baharo tina Jerusalepu wahaha tjoa. A jia Jesu 
Cohamacu wuhui to tinichu ñua sacerdotea puhtoa, sã judio 
masare buheina, bucuna mehne tiro cahapu sua tirore õ sehe 
ni sinitu ñaha: 

28 —;Dohseacu canure ã yoari muhe? ¿Noa muhure tire ã 
yoa dutiri? —ni sinitu ñaha tina Jesure. 

29 Ti ã nichu Jesu 0 sehe ni yuahtiha: 

—Musa sehere sinitu muhtaihtja. Noano yuhure musa 
yuhtichu musare yahuihtja yuhu cãhu. 30 ¿João masare to 
bautisachu diro baro sehe tirore bautisa dutia tiari, musa 
tuhotuchu? ¿O Cohamacu dutiera tiari? ¿O masa sehe tirore 
dutia tiari, musa tuhotuchu? —ni sinituha tinare. 

31 To 2 nichu tina sehe ti basi õ sehe niha: “¿Dohse ni 
yuhtinahcari mari? ‘Cohamacu Joãore dutia tiri jire’, mari 
nichu, ‘¿Dohseana Cohamacu Joãore to dutipachuta tirore 
tuhoerari musa?” niboca Jesu marine. 32 A yoa, ‘João to 
bautisachu Cohamacyų sehe tirore dutierari jire’, mari nicha 
masa sehe suaahca mari mehne”, niha tina ti basi. “Potocãta 
João Cohamacų yare yahu muhtariro jira”, ni tuhotua tiha 
masa sehe. Ti 2 ni tuhotuchu masia, Joãore doca dahre 
duaeraha sacerdotea puhtoa cãhų, “Masa suari”, nia. 33 A jia 
tina Jesure õ sehe ni yuhtiha: 

—Joaore bautisa dutirirore sa masieraja —niha tina Jesure. 

—Ti pja pinihta yuhu cãhu ahrire yu yoaare dutirirore 
yahueraja musare —niha Jesu tinare. 


Naina dahra cohtaina guitire yahuha Jesu 
(Mt 21.33-46; Lc 20.9-19) 


1 2 1 A yoa Jesu to tuhotua mehne 6 sehe ni piti dahre 
buhe ducaha tinare: 

—Wese puro se dari cjihtire toaha. Toa tuhsu, sahrinore 
dapo, sere ti tu mutohti copare saha, muari wuhuca dahreha 
tiro. Tuhsu, tí wesere painare c buhusehe coa pahma cŭno, tí 
wesere ñu wihbo dutiha. Ñu wihbo duti tuhsu, pa yahpapu 

wahaha tiro. 2 Baharo se ñiri pja jichu wese puro tirore dahra 
cohtarirore wese macaa to ya coa macaa dichare na dutiro 
warocamaha. 3 A jia ti wesere ñu wihboina sehe tirore dahra 
cohtarirore ñaha, cjaha. A yoa tuhsu tirore dahra cohtarirore 
se tõhorine waerapahta tjuaa dutiha tirore. 4 A jiro wese puro 
pairo tirore dahra cohtarirore warocamaha tjoa. A jia wesere 
ñu wihboina sehe tirore dahra cohtariro dapure cami dahre, 
hano yoaha tina tirore. > Tuhsu, pairo sehere to warocachu ñu 
wihboina tirore wajãha. Payu paina cãhure ã dihta yoa mujaha. 
Paina sehere cja, paina sehere wajãha tina. 

6'A jiro wese puro macuno dihta duhsaha. Tiro to cahiriro 
jiha. A jiro to macunore warocaha juna, “Yu macu sehere ño 
payoahca”, nino. 7 To ã ni tuhotupachuta tina nu wihboina 
ti basi 0 sehe ni durucuha: “Wese puro macuno baharo ahri 
wesere cjuahtiro jira ahriro. Tirore wajajihna mari. A jiro ahri 
wese mari ya wese tjuarohca”, nimaha tina ti basi. 8 À nia 
tirore ñaha, waja, wese duhtu cahapu na wahcã, cohanocahna 
tina tirore. 

9 ’¿Ne wese puro taro dohse yoarohcari tiro wesere ñu 
wihboinare? Õ sehe yoarohca tinare: Tiro tinare wajãno, 
paina sehere wesere ñu wihbo dutirohca. 10-11 ¿Cohamacų 
yare ti joari ptire ahrire buherari musa? Õ sehe ni joaa tiha: 

“Ahriro Cristo tãca yoaro seheta jira. 

Tacare wuhu dahreina ti cohano seheta masa tirore 

cohaahca. 

Ti 2 yoapachuta mipure wuhu dahreina wuhure 

yoaa ti cù muhtari tacare ti ctuno seheta 
Cohamaczu tirore puhto sõre. 

Cohamactz sehe ahrire yoare. 

To 2 yoachu nuna, “Noa yuhduara’, ni tuhotuja mari”, 
ni joaa tiha panopu. ¿Tíre ne buherari musa? —niha Jesu 
tinare. 

12 To 2 nichu tuhoa sacerdotea puhtoa, sa coyea judio masare 
buheina, bucuna mehne õ sehe ni tuhotuha: “Jesu wesere ñu 
wihboina quiti mehne marine tuhtiro nina”, ni tuhotuha. A ni 
tuhotua Jesure ñaha duamaha. A ñaha duapahta masare cui 
niha. A cuia tirore cohã wahcãa wahaha. 

Fariseo curua macaina, Herode ya curua macaina 
mehne gobierno macaa wapare sinituha Jesure 
(Mt 22.15-22; Lc 20.20-26) 


13 Waha, tina fariseo curua macainare, Herode ya curua 
macaina cthure Jesure sinitu dutia warocaha tjoa. Jesu hano 
to yahtichu yoa duamaha tina, tirore yahusãa taa. 14 A jia 
Jesu cahapu sua, tirore mahño ct sinitu ñumaha: 

—Buheriro, potoca durucuriro, mahñoa marieriro mt jichu 
masija sa. Cohamacu yare guihono mu yahuchu cãhure masija 
sa. A yoa cãiro puhtoro waro to jipachuta tiro cãhure dórero 
marieno potota yahura muhu. A jicu sãre yahuga. ¿Roma 
macariro jipihtina bui puhtoro jirirore gobierno macaare 
marine waparo cahmajari, mu tuhotuchu? ¿Mari dutia tirore 
wapa dutijari, mu tuhotuchu? —ni sinitumaha tina Jesure. 

15 Ti ã sinituchu tuhoro ti yahusa duaare masino õ sehe ni 
sinituha tinare: 

—;¿Dohseana yu ñano durucuchu tuho duajari musa? 
Mipure niñeru ture na tahga. Ti ture nujihna —niha Jesu 
tinare. 

16 To 2 nichu tuhoa tina sehe cã ture na taha. Ti na 
wihichu Jesu 0 sehe ni sinituha tinare: 

—¿Diro baro masua wahãjari ahri ture? ¿Diro baro wama 
wahãjari? —ni sinituha tiro. 

—César, masa bui puhtoro masy, to wama chu wahãna 
—ni yuhtiha tina. 

17 Ti ã nichu Jesu õ sehe ni yahuha tinare: 

—Ti pja pinihta masa bui puhtoro yare tiro sehere waga. 
Cohamact yare Cohamacu sehere waga —ni yahuha Jesu. 

To ã niche tuhoa, tuho cuaa wahaha. 


Saduceo curua macaina Cohamacu to masoare sinituha Jesure 
(Mt 22.23-33; Lc 20.27-40) 


18 A yoa cãina Saduceo curua macaina Jesu cahapu wihiha. 
Saduceo curua macaina sehe “Cohamact yariainare masosi”, 
ni tuhotuina jimaha. 19 A jia tina õ sehe niha tirore: 

—Buheriro, õ sehe ni buhea tiha Moise cjiro: “Ciro to 
wahmino namo tiriro pohna mariaparota to yariachu ñuno to 
bahurore to wahmino namono cjirore nuoano cahmana. A 
yoaro to wahmino munano to pohna tiboro seheta pohna tiro 

cahmana to bahurore. A jia to pohna to wahmino munano 
pohna yoaro sehe jiahca”, ni joaa tiha Moise cjiro —niha tina 
Jesure. 

20 Tíre ni tuhstu, ahri quitireta yahu namoha Jesure: 

—Cktiro masuno jiha. Seis to bahana jiha. Ti wahmino sehe 
namo ti, pohna mariaparota yariaa wahaha. 21 Tuhsu, pairo to 
bahuro cã&hu to wahmino namono cjirore cjuamaha. To ã 
nuoari baharo to wahmino yoaro seheta pohna mariaparota 
yariaa wahaha tjoa. A jiro ahriro bahuro to wahmino munano 
yoaro seheta pohna mariaparota yariaa wahaha tjoa. 22 A dihta 
wahaha cãiro pohna waro. Ne pohna mariapahta yaria pihtia 
wahaha tina. Ti namono cjiro cth4 ti baharota yariaa wahaha. 
23 ¿Ne, Cohamacu jipihtinare yariaina cjirire to masochu diro 
namono sehe jirohcari ticoro? Tina jipihtina ticorore namo 
tirina cjiri jiha. ¿Ã jiro diro namono sehe jibocari ticoro pototi? 
—ni sinituha tina. 

24 Jesu 0 sehe ni yuhtiha tinare: 

—Cohamacu yare ti joari pre, to masia chure ne 
masierara musa. A jia musa tuhotua sehe ne quihõno jierara. 
25 Yariarina cjiri ti masa mujari baharo tina anjoa yoaro sehe 
jira. Tina mua namo tierara tópure. 26 Yariarina cjiri ti masa 
wijaahto sehere musare yahuihtja: Tíre Moise cjiro noano 
yahu pahñoha. To mahaduca jiri quitire õ sehe ni yahuha 
tiro: “ ‘Yuhu Abraha, Isaa, Jacobo ti puhtoro tjija’, ni yahure 
Cohamacų yuhure”, ni joaa tiha Moise cjiro to joari tjui. 

27 Ti yariari baharo “Ti puhtoro tjija”, ni yahuha Cohamacu. 
A niparota yariarina cjiri puhtoro jierara Cohamacu. “Ti puhtoro 
tjija”, to nia mehne catiina ti jichu masija mari. Tiro catiina 
puhtoro jira. A jina “Yariaina masasi”, ni tuhotuna quihõno 
tuhotuerara musa —niha Jesu tinare. 


Cãno noa y«hduro to dutiare yahuha Jesu 
(Mt 22.34-40) 


28 A yoa cãiro sa coyea judio masare buheina mehne 
macariro tina cahapu wihi, ti cahma durucuchu tuhoha. Jesu 
to noano yuhtiare tuhoro õ sehe ni sinituha tirore: 

—;¿Cohamacu ya dutia noa yuhduaro di baro sehe jijari, 
mu tuhotuchu? —ni sinituha tiro Jesure. 

29 Jesu tirore õ sehe ni yahuha: 

—Ahri dutiata paye dutia yuhdoro noa yuhduara: “Israe 
masa tuhoga. Cohamacu musa puhtoro yahu cãirota jija. 
30 Tuaro musa yajeripohnari mehne, noano musa wacŭa 
mehne, musa tuaa mehne yuhure cahiga”, nina Cohamacu. 
31 Ahri dutia baharo paye dutia noa yuhduara: “Mu basi mi 
cahino seheta my cahai jiina cãhure cahiga”, nina Cohamacu. 
Ahri ptaro dutia jipihtia paye dutia yuhdoro jira —ni yahuha 
Jesu tirore. 

32 To 2 nichu tuhoro judio masare buheriro õ sehe niha: 

—A tjira. Buheriro, potocã nina muhu. Cohamacu cãirota 
jira. Pairo tiro yoaro sehe jiriro mariahna. My nia potoca tjira. 
33 Cohamacure tuaro mari yajeripohnari mehne, mari wactia 
mehne, mari tuaa mehne tirore cahino cahmana marine. Yu 
cahai jiinare yu basi yu cahino seheta tina cãhure cahino 
cahmana yuhure. Wahiguinare waja jà muo mari wari mehne 
mari no payochu noa nimana. Ahri yuhdoro Cohamacure 
masa cãhure mari cahia noa yuhduara. Mu ã nia potoca tjira 
—niha judio masare buheriro Jesure. 

34 To 2 noano yuhtichu tuhoro Jesu 0 sehe ni yahuha tirore: 

—Mahanoca duhsara muhure Cohamacure mu noano 
masihto —niha tirore. 

To 2 nichu tuhoa paina cuia, ne sinitu ñueraha tirore. 


¿Diro baro coyeiro jijari Cristo? 
(Mt 22.41 -46; Lc 20.41 -44) 


35 yoa Cohamacu wahui buhero õ sehe niha Jesu: 
—“Cristo Davi cjiro panamino jira”, ni buhera mari coyea 
judio masare buheina. ¿Dohse yoa ã ni buhejari tina? 36 Davi 
cjiro to basi Espíritu Santo to dutiriro seheta 0 sehe ni yahua 
tiha: 
“Cohamact yu puhtorore õ sehe nire: 
‘Õi yu poto buhusehei dujiga. 
A jicu muhure ñu tuhtiinare muhure 
yuhdurucabasaihca yahe’, 
nire Cohamacu yu puhtorore”, 
ni joaa tiha Davi cjiro. 37 A ni joaro Davi cjiro puhtoro tia tiha 
Cristore. ¿Davi cjiro Cristo huchuno cjiro jiparota dohsearo 
Davi sehe puhtoro tiari Cristore? Cristo Davi cjiro puhtoro jira 
—ni yahuha Jesu. 
To ã ni buhechu payu masa wahchea mehne tuhoha tirore. 

Jesu judio masare buheina ti ñaare yahuha 
(Mt 23.1-36; Lc 11.37-54; 20.45 -47) 


38 A yoa tiro buhe namono 6 sehe niha: 

—Mari coyea judio masare buheina ti haa yoaare noano 
ñuga. A jina ti yoaro sehe yoaena tjiga. Tina yoaa suhti saa, 
masa ti ñurocaroi majarea, pache duaropu paina puhtoare 
noano ño payo ti sinino sehe ti piti bocasinichu cahmana tina. 
39 A cahmaina jia, mari judio masa buhea wuhusei noaa dujia 
dihtare duji duara. Tuhsu, bose numu jichu tó cãhure noaa 
dujia dihtare cahmana tina. 40 Tina wapewahya numia ya 
wahusere ti ya cãhure mana ti numiare. A yoaina jia, tina 
masa ti ñurocaroi yoari pja Cohamacu mehne durucumana 
masare nu dutia. Ti ã yoari buhiri paina bui curero tinare 
Cohamacu pjíro buhiri dahrerohca —niha Jesu tinare. 


Wapewahyoro to warire yahuha Jesu 
(Lc 21.1-4) 


41 A yoa Jesu niñeru wihbori caro cahapu dujiha. Tí caropt 
masa ti niñeru duhu saachu nu dujiro niha. (Tí niñeru 
Cohamacu wahure ti cahnochu ti wapahti jiha.) A jia pache 
pua tí caropu pjíro duhu sãaha. 42 A yoa wapewahyoro 
pjacuoricoro ti caropt ta, pua tucare duhu sãaha. Pua tu cà 
centavo posa jira. 43 Ti turire to duhu sãachu ñuno to buheinare 
pjirocaha: 

—Potoca niita nija musare. Ahricoro wapewahyoro 
pjacuoricoro sehe niñeru wihbori caropu duhu saano paina 
jipihtina ti wari yuhdoro wahre ticoro sehe. 44 Paina pache 
pua pjíro ti wapachuta ti ya pjiro duhsara. Ahricoro sehe 
pjacuoricoro jiparota jipihtia to chuhtire to nuchuboacãre wa 
pahñohre —ni yahuha Jesu. 


“Cohamacu wuh cohari wahy jirohca”, niha Jesu 
(Mt 24.1 -2; Lc 21.5-6) 


1 3 1 Ñ yoa Cohamacu wuhupure ti wijaachu cãiro 
buheina mehne macariro 0 sehe niha: 
—Buheriro, huga. Ahri wuhuse noaa taa mehne ti yoaa 
wauhuse noacaa wuhuse jijari —niha tiro. 
2 To ã nichu Jesu õ sehe ni yahuha tinare: 

—Ahri jipihtia mari huri wuhuse cjiri, ahri taa ctihu cohõ 
pihtia wahaahca. Ne cãria taca tjuasi —niha Jesu tinare. 


Pihtiri dacho cjihtore yahuha Jesu 
(Mt 24.3-28; Lc 21.7-24; 17.22-24) 


3 A yoa Jesu Olivo wama tidu tăcupu Cohamacu wahu 
potoi jidupu suha. Tu bui dujiha. Tói Pedro, Santiago, João, 
Andre mehne ti sahsero jia, tina tirore õ sehe ni sinituha: 

4 —Yahuga sare. ¿Dohse jichu 2 waharohcari mu niriro 
sehe waharo? ¿Pihtiri dacho panoca to jichu dohse to waha 
ducachu ñunahcari sã? —ni sinituha tina Jesure. 

5 Jesu õ sehe ni yuhtiha: 

—Noano yoaga musa. Tuhsu, paina ti mahhoare tuhoena 
tjiga musa. 6 Payu masa “Cristo jija yuhu”, ni mahñoina taahca. 
Ti å mahñochy tuhoa payu masa Cohamacų yare duhuahca. 

7 "Musa cahacãi masa paina ti cahma wajãchu tuhonahca 
musa. Tuhsu, yoaropu cãhure ti cahma wajachu tuhorocanahca 
musa. A tuhorocapanahta ne tíre pjíro tuhotuena tjiga. A 
waharohca. Ti å yoachu pihtiri dacho cjihto duhsasininohca 
mini. 8 Tí pjare că yahpa macaina pa yahpa macaina mehne 
cahma wajãahca. A yoa cãiro puhtoro yaina pairo puhtoro 
yaina mehne cahma wajãahca. Tuhsu, pjaró yahpa ñuhminohca. 
A yoa payu masa juca mehne yariaahca. To ã wahacha ahri 
yahpa macainare ti hano yuhdu namohto duhsasinina mini. 
Ñano yuhdusiniahca. 

9 To 42 wahachu nuna musa basi noano yoaga. Paina musare 
ñaha, fiano yoa dutia waahca paina puhtoapure. A yoa judio 
masa mari buhea wuhusei musare cjãahca. Ti 2 yoachu bujua 
macari macaina puhtoa, ti bui puhtoa cãhu musare buhiri 
dahrea taa sinituahca musare. Yu yaina musa jiri buhirire 
paina musare yahusãhca. A jina yare yahunahca musa tinare. 
10 A jia pihtiri dacho pano noaa buheare jipihtiro yahpari 
macainare yahua buhea jiahca. 11 A jina musare buhiri dahre 
dutia, buhiri dahre dutiriro cahapu ti naacha tirore musa 
nihtire “Yahu masieraboca”, ni tuhotuena tjiga musa. Ti pjare 
musa nihtire musare Espíritu Santo yahurohca. To a yahurire 
yahuga musa. Musa my suro durucusi musa. Espíritu Santo 
sehe musare durucubasarohca. 12 Tí pjare cãiro to bahurore 
waja dutiro warohca. Pairo sehe to wahminore waja dutiro 
warohca. Ti pucuro to pohnare waja dutiro warohca. A yoa ti 

pohna sehe ti pucusumare waja dutia waahca. 13 Yu yaina 
musa jiri buhiri musare masa jipihtina ñu tuhtiahca. A fiano 
yuhdupanahta yu yare musa ne cohaerach: pihtiri dacho 
jichu musare yuhdoihea. 

14 'A yoa ñabiarirore Cohamact yare ñano yoarirore 
ñunahca musa. Cohamacu ya wuhui to ducuchau ñunahca. Tói 
tirore jieraro cahmana. (Panopt Cohamact yare yahu muhtariro 
Daniel cjiro tirore yahuro joaa tiha.] Tói to ducuchu ñua 
Judea yahpapu jiina ttyucupu duhti muroca mujaa wahajaro. 
Ahri yu nirire noano masiga musa. 15 Soaro mehne muroca 
duhtijaro. Tí pjare ti wuhuseri bui macaa waparipy jiina wahu 
puhichapu jiare ti yare na wahaea tjijaro ti waha bahrañohto 
sehe. 16 A jia tí pjare paina ti weseript jiina ti bui macaa suhtire 
wuhupu jia suhtire na wahaea tjijaro ti waha bahrañohto sehe. 
17 Ti pjare niji pocosanumia, ti pohnare pùa numia cã&hu 
pjacuoro wahaahca. 18 A jina õ sehe ni siniga Cohamacure: 
“Puhiro jichu ã wahaero tjijaro”, ni siniga tirore. 19 Ti dachorire 
masa nu ñano wahaahca. Ahri yahpare to bajuamehneri baharo 
masa ñano ti yuhdua jia tiha. Ti ã jipachuta jipihtia tí puria 
yuhdoro pihtiri dacho jichu masa ñabiaro yuhduahca. A ñano 
ti yuhduri baharo pari turi tó sehe ñabiaro yuhdusi ahri yahpai 
jana. 20 A jiro Cohamacu tí dachorire mahaa dachorica ti jichu 
yoarohca. To ã yoaerachu ne cãiro masuno yuhdueraboa. A jiro 
to beserina ti yuhduhti cjihtire mahaa dachoricã ã ctisininohca 
Cohamacu. 

21 Ti pjare paina musare “Nuga. Õi jira Cristo”, ti nichu 
tinare tuhoena tjiga. “Tói jira Cristo”, ti nichu cãhure tuhoena 
tjiga. 22 “Cristo jija”, ni mahñoina, “Cohamacų yare yahu 
muhtaina jija”, ni mahñoina jiahca tí pjareta. A jia Cohamacu 
to beserinare mahñoa, tina bajuamehneare yoa ñoahca. Ti ã 
yoa ñochu ñua, Cohamact yaina cãina tinare tuhoa “Potoca 
tjira” nia, Cohamact yare pa tehe nia duhuboca. 23 Ahrire 
yahuyuja musare to ã wahahto pano. A jina noano yoaga musa 
—ni yahuha Jesu. 


Jesu yahpapure to tjua tahtore yahuha 
(Mt 24.29-35, 42-44; Lc 21.25-36) 


24 A ni tuhsu õ sehe ni yahu namoha Jesu: 
—Ti dachori ti hano yuhduri baharo s dacho macariro, 
ñami macariro cthu buhria duhua wahaahca. 25 Ti å wahachuta 

ñahpichoha poca muanopu jia poca boraa wahaahca. A jia 
muano macaa yahpari tuaro ñuhmiahca. 26 Ti pjata yahu 
masuno Cohamacų warocariro taihtja. Yu ã tachu mtanopu 
yu tuaa mehne yu si sitea mehne muano macaa me bui ahri 
yahpapure yu tjua tachu ñuahca masa. 27 A jicu yu yaina 
anjoare jipihtiropu ahri yahpapu warocaihtja. A jia jipihtiropu 
yu yaina yu beserinare tina naahca. 

28 'Mipure higueracure tuhotuga musa. Tu quiti mehne 
musare piti dahre buheihtja. Tu yucucu pūri tichu Nuna, 
chma mahanoca duhsachu masina musa. 29 Tó seheta ahri 
jipihtia yu niri cjirire ti a wahachu huna, yu tjua tahto 
mahanoca duhsachu masinahca musa. 30 Potoca niita nija 
musare. Ti pja macaina ti yariahto panore jipihtia ya niriro 
seheta ã waharohca. 31 Muano, ahri yahpa cãhu pihtia 
wahaahca. Yu durucua sehe ne cohtotasi. Jipihtia yu niriro 
seheta ã waha sohtori tiarohca. 

32 Tí dachore yu tjua tahti dachore, tí hora cã&hure 
masieraja yuh. Anjoa cãhu tire masierara. Masa cã&hu ne 
masierara. Yu Pucu dihta tíre masina. 

33 Musa cãhu ti dachore masierara. A jina noano yoaga. 
Noano cohtaga. (Cohamacure siniga musa.) 34 0 sehe cohtaga 
musa. Ahri quiti mehne musare piti dahre buheihtja. Wuhu 
puro yoaropt to tinino seheta jira ahri. Tiro to wahahto pano 
to cahamacare wuhure cohta dutiha. Cãinare ti dahrahtire 
ciiha. A jiro wahure ñu wihborirore tirore to tjua tahtore cohta 
dutiha. 35 A jina musa cãhu noano wacŭ masi cohtaga. Wuhu 
puro to tjua tahtore tina ti masieraro seheta yuhu musa puhtoro 
yu tjua tahti dachore masierara musa cãhu. Namichahapu, 
ñami dacho macapu, caraca to duri pja jich, bohrearopu 
taboca. 36 Yu ã wacūenoca yu wihihtore masina, yu yare ã 
yoarucuina jiga musa. A yoa yuhure noano cohtaga. 37 A jicu 
musare yu nino seheta jipihtinare 2 nija musare: Noano wact 
masi cohtaga —niha Jesu tinare. 


Sacerdotea puhtoa, judio masare buheina 
mehne Jesure wajã duaha 
(Mt 26.1 -5; Lc 22.1 -2; Jn 11.45-53) 


1 4 1 A yoa tí pjare pascua wama tiri bose numu cjihto 
bucuaerari pãore ti chuhti numuri cjihto pua dacho 
duhsasiniha. Tí pjare sacerdotea puhtoa, ã jichu sa coyea 

judio masare buheina mehne dohse yoa ti mahhoa mehne 
Jesure ñaha ti wajahtore cahma suhudua niha: 

2.—Mari bose numuri yuhdoro puro tirore ñahasiniena 
tjijihna, “Masa sua sañurucuri”, nina —niha tina ti basi. 


Numino me sitia se mehne Jesure pio payoha 
(Mt 26.6-13; Jn 12.1-8) 


3 A yoa Jesu cãhu Betaniapu, Simo cami bucu baariro cjiro 
ya wuhupu jiha. Tópu ti churo watoi numino sehe alabastro 
mehne ti yoariare me sitia nardo wama tia sere posa tiriare na 
wihiha. Tí se sehe wapa buju niha. A na wihiro, ticoro tiare 
poharoca, Jesu dapu bui pio payoha. 4 To ã yoachu ñua paina 
suaa waha, ti basi 0 sehe niha: 

—;¿Dohse yoaro ahricoro ahri me sitia co wapa bujuare ã 
yoa sitejari? 5 Tíre ticoro duaboa. Tíre duaro tres cientos niñeru 
pūrine wapataboa. A wapataro, tí niñerure pjacuoinare waboa 
ticoro —ni cohtaha paina sehe ticoro to ã yoachu ñua. 

A jia tina ticorore tuhtiha. 

6 Ti ã nichu tuhoro Jesu tinare õ sehe ni yahuha: 

—A niena tjiga ticorore. Yuhure ticoro noano yoaro nina. 

7 Pjacuoina sehe musa mehne ã jirucuahca. A jina musa 
cahmari pja tinare wa masina. Yuhu sehe ahri yahpare musa 
mehne ã jirucusi. 8 To cjuaro puro mehne ticoro yuhure ã 
yoahre. Yuhure ti yahto pano yu pjacure cahnoyuro, me 
sitiare pio payohre ticoro. 9 A jicu potoca niita nija musare. 
Jipihtiro ahri yahpapu noaa buheare ti yahuropu ahricoro 
mipure to yoarire yahuahca. Ti å yahuchu tuhoa ticorore 
masa paya wacŭùahca —ni yahuha Jesu. 


Juda Iscariote Jesure ñu tuhtiinare to 
ñohtore yahuha sacerdotea puhtoare 
(Mt 26.14-16; Lc 22.3-6) 


10 Ti pjareta Juda Iscariote wama tiriro doce to buheina 
mehne macariro Jesure to ñohtire yahuro wahaha tirore ñu 
tuhtiinare, sacerdotea puhtoare. 11 To 2 ni yahuchu tuhoa, 
sacerdotea puhtoa tire tuhoa wahcheha. 

—Muhvure niñerure wanahtja —niha tina Judare. 

Ti 2 nichu tuhoro, tiro Jesure ñu tuhtiinare to dohse yoa 
ñohto cjihtore wacu macaha. 

Jesu to buheina mehne to chu batoari numu jiha 
(Mt 26.17-29; Lc 22.7-23; Jn 13.21-30; 1Co 11.23-26) 


12 Bucuaerari pãore ti chua numuri ducari numų sehe oveja 
pascua macaina cjihtire ti wajahti numu jiha. TÍ numui to 
buheina sehe 0 sehe ni sinitu ñuha Jesure: 

—;¿Mari pascua macaa chuhtire noho baroi cahnoyu 
dutirocaijari muhu sare? —niha tina tirore. 

13 Ti ã nichuta Jesu sehe puaro to buheinare õ sehe ni yahu 
warocaha: 

—Jerusalepu wahaga. Tópu musa suchy co situ wuariro 
musare piti bocarohca. To piti bocachu tiro mehne wahaga. 

14 A wahana tiro to suho sãari wuhupu suna, ti wahu purore õ 
sehe niga: “ ‘¿Dí tahtiai yahu yu buheina mehne pascua macaa 
chuare chunahcari?’ ni sinitu dutirocahre buheriro”, niga tí 
wahu purore. 15 Musa ã nichu tuhoro, topu muano macari 
tahtiare pjiri tahtiare, noano ti cahnoyuri tahtiapure musare 
ñonohca waha puro. Tói mari chahti cjihtire dahrega musa 
—niha Jesu tinare. 

16 To ã niche tuhoa tina to buheina ti macapu wahaha. 
TOpu ti suchu tinare to niriro seheta ã wahaha. A jia tina 
pascua macaa chuare dahreha. 

17 A yoa nabitia bora tachu Jesu doce to buheina mehne 
tí wahupuwre suha. 18 Ti wahupu ti suri baharo, tina mehne 
mesapu churo Jesu tinare õ sehe ni yahuha: 

—Potoca niita nija musare. Cãiro musa mehne macariro 
yuhu mehne chyurirota yahure ñu tuhtiinare ñonohca yahure 
—ni yahuha Jesu tinare. 

19 To ã nichu tuhoa tina sehe cahyaha. 

—;¿Yuhųta jijari muhure ñohtiro? —ni sinitu pihtiaha tina 
cãina jipihtina Jesure. 

20 —Musa mehne macarirota jira tiro. Yu churi wapai 
yahu mehne soha chyriro tjira yuhure nu tuhtiinare ñohtiro. 
21 Panopu yuhyre ti yahu joariro seheta yahu masuno 
Cohamacų warocariro yariaihca. Yuhure ñu tuhtiinare ñoriro 
pjacuoro yuhdurohca. Tiro to masa bajuerachu noaboa —niha 
Jesu tinare. 

22 A ni yahu tuhsu, to buheinare suho churo, Jesu pãore na, 
Cohamacure “Noana”, niha. A ninota, tí curire nuha, witiha 
tinare. 

—Ahrire na chuga. Ahri ya pjacu jira —niha tiro tinare. 

23 A ni tuhsa tiro sihnia posa tiri wahware na, Cohamacure 
“Noana” ni tuhsu, waha tinare. To wacha tina jipihtina tíre 
sihni pihtiaha. 

24 —Ahri yu di jira. Payu masa ti naa yoari buhirire 
cohãcu tacu yariaihca. A yariacu yu dire cohãihca. Cohamacu 
“Musare yuhdoihtja”, to ni ctiriro mu suchu yu ã yariaro 
mehne to niriro sohtori tirohca. 25 Potoca niita nija musare. 
Mipuųre ahri co, se core ne sihni namosi yahu. Pu puhtoro 
Cohamacu musare to saho jichupu ahrire coã pari turi 
sihniihca tjoa —niha Jesu tinare. 


Pedro Jesure to cohãhtore yahuha Jesu 
(Mt 26.30-35; Lc 22.31-34; Jn 13.36-38) 


26 To ã ni tuhsuchu tina Cohamacure ño payoa cãno 
basaare basaha. Ti basa pahñori baharo, tcu Olivo wama 
tidupu tina wahaa wahaha. 27 Tópu suho suro Jesu tinare 0 
sehe ni yahuha: 

—Mipure musa jipihtina yahure cohãnahca. Õ seheta 
nina Cohamacu yare ti joari pŭi yuhure yahuro: “Ovejare ñu 
wihboriro yoaro sehe jirirore Cohamacu cohãnohca. A to 
cohãchų to yaina oveja yoaro sehe jiina duhti site wahcãa 
wahaahca”, nina Cohamacu yare ti joari pi. 28 A yoa 
Cohamacu yuhure to masori baharo musa pano Galileapu 
wahayuihca yaha —niha Jesu tinare. 

29 To ã nichu Pedro sehe õ sehe niha: 

—Yuhu mehne macaina jipihtina ti coha wahcãpachuta 
yuhu sehe muhure ne cohãsi —nimaha Pedro tirore. 

30 Jesu õ sehe ni yuahtiha: 

—Potoca niita nija muhure. Micha ñami pinihtare caraca 
pua taha to duhto pano “Yuhu Jesure masieraja”, niihca 
muhu. Tia taha ã niihca muhu —niha Jesu Pedrore. 

31 To 2 nipachuta Pedro 0 sehe ni tuaro bisiro yuhtiha: 

—Muhu mehne yuhyre ti waja duapachuta “Jesure 
masieraja”, ne nisi yahu —ni yuhtimaha tiro Jesure. 

Pedro to ã nichu tuhoa tiro mehne macaina cãhu ã dihta 
ni yuhtiha. 

Getsemaní wama tiropu Jesu Cohamacwre siniha 
(Mt 26.36-46; Lc 22.39-46) 


32 A yoa tina Getsemaní wama tiropu wahaha. Tópu suro, 
õ sehe niha Jesu: 

—Cohamacuųre yu sinino watoi õi dujiyusiniga musa —niha 
to buheinare. 

33 A ni tuhsu Pedrore, Santiagore, Joãore tina tiarore pji 
wahcãha. Tinare ã pji wahcãno, pjiro tuhotu ducaha tiro. 

A yoa ñano yajeripohna tiha. 

34 A cahyaro tó mehne macainare to pji wahcãinare õ sehe 
niha: 

—Yuhu ñano yajeripohna tii nija. Ñano purinore tuhotui 
nija. Ti mehne yariahto cua yuhduaro coa taca yuhure. Õi 
tjuaga. Yu cãno potorita catiga musa chu —niha Jesu tinare. 

35-36 A ni tuhsu tiro tópa mahanoca waha namo, yahpai 
caha suro, Cohamacure 0 sehe niha: 

—Mai, muhu jipihtiare yoa masina. A jicu ya ñano 
yuhduhtire yoa duaeracu yoai tjia. Yu 2 nipachuta yu cahmano 
sehe yoai tjia. Muhu sehe masina. Mu cahmano seheta yoaga 
yuhure —ni siniha tiro Cohamacure. 

37 A ni tuhsu, tiaro to buheina cahapu wihiro, cariinare 
boca wihiha tiro. Tinare ñuno Pedrore 0 sehe niha: 

—Simo, ¿carïi nijari muha? ¿C& hora waro yu cãno potori 
cati masierari muhe? 38 Noano yoaga musa. Musa mu suro 
quihõno yoa duamana musa. Wiho mejeta musa basi tíre 
bihoerara. A jina Cohamacure siniga ñano musa yoaerahto 
sehe —niha Jesu Pedrore. 

39 A ni yahu tuhsu pari turi waha, Cohamacure siniha. Tó 
pano to siniriro seheta siniha tjoa. 40 A sini tuhsuro pari turi 
tina cahapu wihiha tjoa. A wihiro cariinare boca wihiha tjoa. 
Wujo caha yuhduaha tina. A jia tina Jesure dohse ni masieraha. 
41 A yoa pari turi Cohamacu mehne to durucuro suri baharo 
tina cahapu wihi, tinare õ sehe niha: 

—;Cari, sosinina nijari musa? Tó puro cariga musa. 
Michapucaca yuhure Cohamacu warocarirore ñano yoainare 
ti wahti pja mu su tuhsura. 42 Wahcãga. Basa wahana. Ñuga. 
Yuhure nu tuhtiinare ñohtiro õi tara —niha Jesu tinare. 

Jesure ñu tuhtiina tirore peresu yoaha 
(Mt 26.47-56; Lc 22.47-53; Jn 18.2-11) 


43 To 2 nino watoihta Juda, doce buheina mehne macariro 
cjiro wihiha. Tiro mehne masa payu nosaa pjini, yuct siri 
cjuaina cãhu wihiha. Sacerdotea puhtoa, sã judio masare 
buheina, ã jichu bucuna, ti warocarina jiha masa sehe. 

44 Wahmanore Jesure nu tuhtiinare nohtiro sehe tiro mehne 
tahtinare õ sehe ni yahu guiho tuhsuha: 

—Yu wahsupu wihmiriro tirota jirohca musa ñahahtiro. 
Tirore ya wihmiri baharo ñahaga tirore. A yoana tirore noano 
ñahaga to duhtierahto sehe —ni yahu quihõ tuhsuha Juda sehe. 

45 A yahu quihõ tuhsuro wihirota Jesu cahapu dóihta waha 
bahrañoha. 

—Yu puhtoro —ninota wahsupu wihmiha tirore. 

46 To ã yoachu nta tina Jesure ñahaha. 

47 Ti 2 yoachu ñuno cãiro Jesu cahapu ducuina mehne 
macariro to ñosari pjine tuawe naroca, sacerdotea bui puhtoro 
cahamacunore to cahmonore dute pahrěnocaha. 

48 To 2 yoachu Jesu õ sehe niha: 

—¿Dohse jiro baro musa ñosaa pjini mehne, yucu tiri mehne 
tajari? ¿Yaca bucurore musa ñahano seheta yuhu cãhure 
ñahana tana nijari? 49 Dachoripe Cohamacu wuhupu musare 
yu buhe dujichu, musa yuhure ne ñahaerare. Musa ã nahachu 
ahri jipihtia 4 waharo nina Cohamacu yare ti ni joariro seheta 
—niha Jesu masare. 

50 To 2 ni tuhsuchu, Jesu buheina tirore coha wahcã, 
jipihtina muroca site wahcãa wahaha. 

51 A yoa cãiro wahmuno suhti marieriro cãno coma yosaro 
dihta comariro Jesu baharo ñu nunu timaha. To ã ñu nunu 
ticha ñua tirore ñahamaha. 52 Tirore ti hahachu ñuno to coma 
yosarore cohanoca, suhti marieriro murocaa wahaha. 


Puhtoa cahapu naaha Jesure 
(Mt 26.57-68; Lc 22.54-55, 63-71; Jn 18.12-14, 19-24) 


53 A yoa sacerdotea bui puhtoro cahapu Jesure na wahcãha. 
Ti na suri baharo sacerdotea puhtoa, bucuna, sã coyea judio 
masare buheina cthu jipihtina cahmachuha. 54 Tiro Pedro 
sehe Jesu baharo yoaropu nunu tiha. A nune tiro sacerdotea 

bui puhtoa ya wahu cahapu suha. A suro tiro ti wahure 
cohtaina surara mehne pichaca duhtu cahai sohma dujiha. 

55 Sacerdotea puhtoa, jipihtina paina puhtoa cãhu Jesure 
wajã dutia taa, Jesu to quihõno yoaerarire ti yahusãhtire 
wacùŭ macamaha. Wiho mejeta tire bocaeraha. 

56 A wacti bocaerapahta payu masa tirore 4 
yahusamacanocaha. Ti ã yahusaa potocã jieraha. Pairo soro 
ni, pairo soro niha. 57 A yoa paina wahcãrucu su, Jesure õ 
sehe ni yahusãha tjoa: 

58 —Ahriro õ sehe nire: “Yuhu ahri wuhure Cohamacu 
wahure masa ti dahreri wuhure cohãihtja. A cohacu tia numu 
wahaboroi ti wahuųre pari turi yoaihtja. Ti wuhu masa ti 
dahreri wahu jisi”, to nichu sa tuhohi —niha tirore yahusãina. 

59 Tia ni yahusapachuta ti yahusãa chu potocã jieraha. 
Pairo soro ni, pairo soro niha tjoa. 

60 Ti 2 nichu tuhoro sacerdotea puhtoro ti watoi ducuriro 
wahcarucu su, Jesure õ sehe ni sinituha: 

—;¿Ahrina muhure ti yahusapachuta tinare yuhti 
cahmaerajari muha? ¿Muhure ti yahusarire dohse ni yuhti 
cahmajari muhu? —niha tiro Jesure. 

61 To 23 nichu tuhoparota Jesu ata tuhotunocaha. Toa 
yuhtierachu ñuno sacerdotea bui puhtoro tirore sinituha tjoa: 

—Cristo, ¿Cohamacųu warocarirota jijari muhu? ¿Noariro 
Cohamacu macuno warota jijari muhu? —niha tiro Jesure. 

62 —Tiro tjija. A jina yuhure masunore Cohamacu 
warocarirore yu Pucu jipihtina bui Jiriro to poto buhusehei yu 
dujichu ñunahca musa. A yoa muano macaa me watoi ya tachu 
cãhure ñunahca musa —niha Jesu tirore. 

63-64 To 2 nichuta sacerdotea bui puhtoro sehe to sãari 
suhtirore to basi tuhrenocaha painare “Sua yuhduara”, ni ñu 
masi dutiro. 

—Cohamacure hano durucuro nina ahriro. To hano 
durucuare tuho tuhsuja mari. A jia tópeinata yahusajaro 
ahrirore. ¿Ã jina dohse yoanahcari mari mipure ahrirore? 
—niha sacerdotea bui puhtoro paina puhtoare. 

—Cohamacure to ñano durucuri buhiri wajanocano cahmana 
tirore —ni yuhtiha paina puhtoa. 

65 A ni yahti tuhsu, cãaina tina mehne macaina Jesure 
chahcho puti sihõð muja, to caparire duhte ducata, tirore cjã, 
dota mujaha. Cja tuhsu õ sehe ni bujupeha: 

—;¿Noa jijari muhure dotaro? Nuerapaihta yahuga sare 
—ni bujupeha tina. 

Ti 2 cja dotari baharo puhtoro yaina surara sehe tirore na 
wahca, tina cthu tirore ti wamomacari mehne hano cja namoha. 


“Tirore masieraja”, niha Pedro Jesure 
(Mt 26.69-75; Lc 22.56-62; Jn 18.15-18, 25-29) 


66 A yoa wahu cahai jiri wapai noari wapai Pedro to jichu 
sacerdotea bui puhtoro cahamacono wihiha. 67 Ticoro Pedro 
to sohmachz ñuno tiro dihtare ñurucuha. 

—Nazare macariro mehne, Jesu mehne muhu cãhu jihre 
—niha ticoro Pedrore. 

68 To ã nichu tuhoro tiro õ sehe niha: 

—;¿Dohse nimacanocaco nijari muhe? Mu nirirore ne 
masieraja yahu —niha Pedro ticorore. 

To ã niri baharo Pedro sahrino sopaca macari mahapu 
wahaha. Tói to ducuchu caraca duha. 69 Tói to jichu ñuno 
cahamacono sehe ticoro cahapu ducuinare yahurocaha tjoa. 

—Ahriro cãhu Jesu buheina mehne macariro jira —niha 
ticoro. 

70 To ã nichu tuhoro Pedro pari turi õ sehe niha tjoa: 

—Tirore masieraja yahu —niha tjoa. 

Baharo curero tói ducuina Pedrore 0 sehe niha: 

—Potoca tjira. Muhu Galilea macariro jira. A jicu tina 
mehne macarirota jira muhu —niha tina tirore. 

71 Ti ã nichu tuhoro tiro õ sehe ni yuahtiha: 

—Potocata Cohamacu mehne nii nija musare. Potocata yu 
nierachu Cohamacu yuhure buhiri dahrejaro. Tirore musa 
nirirore ne masieraja yahu —ni yuhtiha Pedro tinare. 

72 To ã nichuta caraca duha tjoa. To ã duchu tuhoro Jesu 
tirore to nirire wactha: “Caraca pua taha to duhto pano muhu 
yuhure ‘Jesure masieraja’, niihca muhu. Tia taha ã niihca 
muhe”, Jesu to nirire wactiha Pedro sehe. To 2 nirire wacūno, 
tuaro tiirucuha Pedro. 


Pilato Jesure sinituha 
(Mt 27.1-2, 11-14; Lc 23.1-5; Jn 18.28-38) 


1 5 1 A yoa bohrearopu sacerdotea puhtoa, bucuna, sã 
judio masare buheina, jipihtina paina puhtoa mehne 

cahmachu, durucuha Jesure ti yoahtire masia taa. Tirore ti 
wajahtore durucu cahno tuhsu, Jesure duhte, na wahcã, 
Pilatore waha tirore. 2 Tirore ti na su wachu nuno Pilato tirore 
0 sehe ni sinituha Jesure: 

—¿Potocãta judio masa ti puhtoro tjijari muhu? —ni sinitu 
ñuha tiro Jesure. 

—Aja. Mu nino seheta tirota jija —ni yuhtiha Jesu. 

3 A yoa sacerdotea puhtoa payu ni yahusãha tirore. 4 Ti ã 
ni yahusachu tuhoro Pilato tirore õ sehe ni sinituha tjoa: 

—Ahrina muhure payu yahusãa nina. ¿Ti å yahusapachuta 
dohse yoacu ne yuhtierajari muhu tinare? —niha tiro. 

5 To ã nipachuta Jesu ne pari turi yuhti namoeraha. A jiro 
Pilato cuaa wahaha. 

Jesure waja dutiha 
(Mt 27.15-31; Lc 23.13-25; Jn 18.38-19.16) 


6 Cuhmaripe pascuaripe masa yairo cjihtore ciro peresupu 
jirirore, masa ti wio dutirirore Pilato 2 wiobasa mujaa tiha. 

7 Ti pjare Barrabá wama tiriro peresupt jiha. Tiro puhtoare 
cohã duaina, masare wajãina mehne macariro jiha. 8 A jia 
masa payu Pilato cahapu sua, tirore õ sehe ni siniha: 

—Cuhmaripe sare mu yoarucuriro seheta yoaga sare. Cãiro 
peresupu jirirore sare wiobasaga —niha tina. 

9 Tia nichuta Pilato tinare õ sehe ni sinitu ñuha: 

—;¿Ahriro Jesure musa judio masa puhtorore yu wiobasachu 
cahmajari musa? —ni sinitu ñuha masare Jesure wio duaro. 

10 Jesure masa ti cahīchu ñua sacerdotea puhtoa cãhu tirore 
ñu tuhtiha. A ñu tuhtia tirore waha Pilatopure. A jiro masa ti 
cahiri buhiri sacerdotea puhtoa ti ñu tuhtirire ti peresu yoa 
dutichu masino Jesure wio duamaha Pilato. 11 To ã wio 
duapachuta sacerdotea puhtoa masare Jesu mehne suachu 
yoaha. O sehe ni dutiha tinare: “Jesu wijaachu cahmaeraja. 
Barrabá sehere wioga”, ni dutiha masare. 12 A jiro Pilatore 
Barrabáre ti wio dutiri baharo Pilato sehe tinare 0 sehe ni 
sinituha tjoa: 

—;¿Ahriro judio masa ti puhtoro musa niriro sehere dohse 
yoaihcari yaha musa ã nicha? —ni sinituha tiro. 

13 —Crusapu cja puha wajaga tirore —ni sañurucuha masa. 

14 —; Yaba barore ñaare yoari ahriro musa ã ni 
sahurucuchu? —ni sinitu namoha tinare. 

To ã nichu tuhoa tina sañurucu namoha tjoa: 

—Crusapu cja puha wajaga tirore —ni sañurucuha tina. 

15 Ti 2 ni sahurucuchu tuhoro Pilato sehe masare wahchechu 
yoa duaro Barrabáre peresupu jirirore wio dutiha masa ti wio 
dutirirore. Tirore to wio dutiri baharo, Jesu sehere ñano tjanaye 
dutiha. Tirore ti tjanayeri baharo, tirore surarare wiaha, 
crusapu cja puha waja dutiro. 

16 A yoa surara Pilato ya wahu puhichapu pretorio wama 
tiri wahu puhichapu tirore na saa suha. Na saa su tuhsu, tina 
mehne macaina surarare pjiroca, cãnoi cahmachu dutiha. 

17 Cahmachu tuhsu, tina puhtoro ya suhtiro yoaro sehe bajuri 
suhtirore Jesure saa, pota sorore yoa, ti sorore to dapu bui 
duhu payoha. 18 A yoa tuhsu õ sehe ni bujupeha tina tirore: 

—Noano tagú. Judio masa puhtoro noano tagú —ni 
bujupeha. 

19 A niata yucucu mehne to dapure cja muja, tirore chahcho 
puti sihõ mujaha tina. Tuhsu, cua pisaro yoaina yoaro seheta 
tirore na tuhcua caha su, ho payoro sehe yoaa, bujupeha tirore. 
20 A yoa bujupe tuhsu ti sãari suhtirore tjuwe naroca, to ya 
suhti sehere tirore saa, tirore crusapu cjã puha wajaa waha, 
naa wahaha tina. 


Tina Jesure crusapu cjã puha, wajaha 
(Mt 27.32-44; Lc 23.26-43; Jn 19.17-27) 


21 Jesure ti ã naano watoi, tói wahariro Simo Cirene 
macariro campopt suriro, tina cahapu to wihicha ñua surara 
sehe tirore Jesu to wuari crusare wua wahcã dutiha. 
Alejandro, Rufo puaro pucuro jiha Simo sehe. 

22 Baharo, Gólgota wama tiropu Jesure na suha. Gólgota 
nino, “Dapu cohã”, nino nina. 23 TOpt tirore ti na suri baharo, 
se core, mirra wama tidu co mehne ti morea core Jesure 
wamaha. Wiho mejeta tiro sehe tí core sihni duaeraha. 

24 Baharo tina Jesure crusapu cja puha dapoha. Cja puha dapo 
tuhsų, to saa suhti cjirire ti basi cahma witia taa, “¿Noa yaro 
jirohcari 0?” ni masia taa, docapea poca mehne docape 
mujaha tina. 

25 Jesure crusapt ti cja puhachu tia hora waro duhsasiniha 
cohari pja to suhto. 26 yoa crusapu õ sehe ni joari pjine 
duhu õha tina tirore ti yahusãrire yahu duaa. “Ahriro judio 
masa bui puhtoro jiriro jira”, ni joaha tina tí pjine. 27 A yoa 
pyaro yaca bucuna Jesu cahai paye pjinipu crusaript ti cja 
puha daporina jiha tina. Cãiro to poto buhusehei, pairo to cõ 
buhusehei cja puha dapoha tina chure. 28 [Ti 2 yoachu 
panopu Cohamact yare ti yahu joariro seheta å waharo niha. 
O sehe ni joaa tiha: “ ‘Dutiare yuhdurucaina mehne macariro 
jira’, ni tuhoture masa tirore”, ni joaa tiha panopu.] 

29 A yoa crusari cahai yahdu wahcãina Jesure ñy, ti dapu 
pocare yureruca, tirore hano ni durucuha: 

—Noana. Noana. ¿Cohamace wuhure cohã, tia dacho 
wahaboroi pari turi tí wahure dahrehtiro jijari muhu? 30 A 
jiriro jicu, mu basi dujiaga. A jicu mu basi yoadohoga. A jii 
yuhdu witiihca muhu —ni bujupeha tina. 

31 Ti yoaro seheta sacerdotea puhtoa cãhu sã judio masare 
buheina cãhu tirore ã ni bujupeha. A ni bujupea õ sehe niha ti 
basi: 

—Tiro painare yuhdoriro jiparota to basi yuhdo masierara: 
32 “Cristo, Cohamacu warocariro Israe masa puhtoro jija”, 
nimana tiro. A jina to basi to duji tachu ñuna tirore wact 
tuanahca —ni bujupeha tina. 

A yoa yaca bucuna tiro cahai ti cja puha õrina cjiri cãhu tó 
seheta tirore hano ni bujupeha tina cthu. 


Jesu yariaa wahaha 
(Mt 27.45-56; Lc 23.44-49; Jn 19.28-30) 


33 A yoa cohari pja jichu tia hora waro jipihtiropu nahitiano 
wahaha. 34 To nahitia duhuchu waro Jesu tuaro sañurucuha: 

—Eloi, Eloi, ¿lama sabactani? —niha tiro. 

A nino õ sehe nino niha. “Yu Cohamacu, yu Cohamacu, 
¿dohseacu yuhure cohãri muhu?”, nino niha. 

35 To ã nichu tuhoa cãina tói ducuina õ sehe nimaha: 

—Tuhoga musa. Cohamacu yare yahu muhtarirore Elia 
cjirore pjirocaro nina —nimaha tina. 

36 A jiro cãiro tina mehne macariro wihmi nari suhtere 
vino sHea core to sohari suhtere na muroca, yucucu sohtoapu 
duhte 6, Jesure wihmi dutiha. A wihmi dutiro, õ sehe nimaha: 

—Depusinia. Elia cjiro wihi ahrirore to na bororo tachu 
ñusinijihna mari —nimaha tiro painare. 

37 To ã niri baharo Jesu sehe tuaro sañurucu, yariaa 
wahaha. 38 To yariachuta Cohamacu wuhu macari suhtiro 
tóre to jiri tahtia waropu ti ducatari suhtiro dacho macai bui 
sehe tuhnu bora ta, pua cahsaro tuhnuroca yoja sua wahaha. 
39 To 2 yariachu ñuno surara puhtoro Jesu to wahãno potoi 
ducuriro õ sehe niha: 

—Potocã tjiri jimana. Ahriro Cohamacu macunota jiri jira 
—niha tiro. 

40 A yoa yoaropu ducua numia cãhu Jesure ñurocarucua 
niha. Tí numia mehne María Magdalena jiha. Pacoro María 
wama tiricoro cãhy jiha. Ticoro sehe José, to bahuro Santiago 
ti pocoro jiha. Pacoro Salomé jiha. 41 Ti numia Jesu yahuare 
quihõno tuhoa numia jia, Galilea yahpai to jisinichu tirore piti 
ti, yoadohoa tiha. Ti numia mehne payu paye numia cã&hu 
Jerusalepu Jesu to suho tarina numia jiha. 


Jesu pjacure masa copapu cŭha 
(Mt 27.57-61; Lc 23.50-56; Jn 19.38-42) 


42-43 A yoa ti dacho to yariari dacho Sabado pano judio 
masa sã sori numu pano jiri dacho jiha. A yoa Pascua macaa 
cjihtire ti cahnori dacho jiha. Tí ñamiihta José Arimatea 
macariro cuiro marieno Pilato cahapu suha Jesu pjacure sinino 
saro. José judio masa sa puhtoa mehne macariro, puhtoa ti 
cua pisaro ñuriro waro jiha. Tiro puhtoro Cohamacu masare 
to suho jihtore cohtaro niha. 44 A yoa José Pilatore to 4 
sinichu tuhoro, tuho cuaa wahaha Pilato sehe. “¿Jesu yaria 
tuhsuari?” ni tuhoturo, cauaa wahaha. A jiro surara puhtorore 
pjiroca õ sehe niha tirore: 

—¿Potocãta Jesu yariaa wahari? —ni sinituha tirore. 

45 To ã nichu surara puhtoro 0 sehe ni yuhtiha: 

—Aja. Yariaa wahahre —niha. 

To ã nichu tuhoro, Pilato Jesu pjacure wa dutiha Josére. 
46 To ã wa dutiri baharo José noari suhtirore nuchubasaha. 
Nuchubasa tuhsu, Jesu pjacu cjirore na boro, suhtiro mehne 
wahma, masa copapu tãcai ti sahari copapu to pjacure sio saa 

payoha. Sio saa payo tuhsu, ti copa cahai jiria tacare pjiria 
tacare tju ture wahcã, ti copare biha dapoha. 47 Maria 
Magdalena, 2 jichu Maria José pocoro Jesure ti na saa duhu 
payorirore ñuha. 


Jesu masa wijaaha 
(Mt 28.1-10; Lc 24.1-12; Jn 20.1-10) 


1 6 1 A yoa Sabado dacho yahduri baharo, st sãari baharo, 

Maria Magdalena, Salome, 2 jichu Maria Santiago 
pocoro, tina tiaro numia wisõa me sitia core nuchuha Jesu 
pjacure wisõa taa. 2 A jia domingo bohrea muja tachu Jesure 
ti duhu payori copapu ñua wahaha tina. 3 Ti copa cahapu 
waharucua, õ sehe niha tina ti basi: 

—¿Tí copare bihari tãcare noa marine pjõobasarohcari na? 
—niha tí numia ti basi. 

4 Baharo tí copa cahapu sua, tí copare bihari tacare, pjiria 
tacare ti nawe cŭriare ñuha tina. 5 A ñua tí copapu sia wahaha. 
Tópu sua, cãiro wahmunore ti poto buhusehei dujirirore, 
yehseri suhtiro sãarirore ñua, cuaa wahaha tina. 6 Ti ã chachu 
ñuno, tiro sehe 0 sehe niha ti numiare: 

—Yuhyre nu cuaena tjiga. Jesu Nazare macariro, crusapt ti 
cja puha wajariro cjirore musa macana nimana. Wiho mejeta 
tiro sehe masa wijaa tuhsuhre. Ore mariahna. Tirore ti duhu 
payoro cjirore nuga. 7 “Tiro musa pano Galileapu wahayuhto 
jiyuhti. Tói to niriro seheta musa tirore ñuhtina jiyuhti”, ni 
yahuna wahaga to buheinare, Pedro cãhure —ni yahu dutiha 
wahmuno ti numiare. 

8 To 2 nichu tuhoa tina cui, tetere, masa copa cahai jirina 
murocaa wahaha. A cuia painare yahueraha. 


Jesu María Magdalenare bajuaha 
(Jn 20.11-18) 


9 TA yoa Jesu sehe domingo ñamicunucã to masa wijaari 
baharo, María Magdalenare to siete watia to cohanohricorore 
tiro bajua muhtaha. 10 Jesu mehne macaina cjiri sehe to 
yariachu ñua, tuaro cahya, tiia niha. A ti tiiro watoi, Maria 
Magdalena sehe Jesure to ñurire tinare yahuro sumaha. 

11 “Jesu catihre. Ñuhi yaha”, ni yahumaha ticoro. To ã ni 
yahupachuta, tina sehe ticorore ne tuho duaeraha. 


Jesu to buheinare bajuaha 
(Lc 24.13-35) 


12 Baharo puaro tina mehne macaina masa marienopt ti 
tinichu Jesu soro bajuriro tina cãhure bajuaha tjoa. 13 To ã 
bajuachu ñua tina tjua waha, paina Jesu yainare tíre yahuha. 
Ti ã ni yahupachuta tina cãhure tuho duaeraha. 


Jesu to yare buhe dutiro warocaha to buheinare 
(Mt 28.16-20; Lc 24.36-49; Jn 20.19-23) 


14 Baharo to buheina oncere mesa cahapt ti chu dujiro 
wato, tinare bajuaha tjoa Jesu. Tirore ñurinare ti yahucha ti 
teho duaerari buhiri, tirore ti noano wacã tuaerari buhirire 
masino, tiro tuhtiha tinare. 15 A tuhti tuhsu, tinare õ sehe niha: 

—Ahri yahpa jipihtiropure ahri yu ya quiti noaa buheare 
jipihtina ahri dacho macainare noano yahu site pahñona 
wahaga. 16 Yuhure waci tuainare ti bautisarinare pichacapu 
wahaborinare yuhdorohca Cohamact. Tuhsu, yuhure wacù 
tuaeraina Cohamacu to buhiri dahrehtina pichacapu wahahtina 
jiahca. 17 A jia yuhure wact tuaina yu tuaa mehne õ sehe 
yoaahca: Yu tuaa mehne, yu wama mehne watiare coha 

wioahca. Tuhsu, wahmaa duserire durucuahca. 18 A yoa agãare 
ti ñahachy, jipihtia hima dohse jia ñimare ti sihnichy, tinare 
ne purisi. A yoa dohatiina bui ti wamomacarine ti ña payochu 
tina noaina wahaahca —ni yahuha Jesu to buheinare. 


Jesu muanopu mujaa wahaha 
(Lc 24.50-53) 


19 A ni yahu tuhsu mari puhtoro Jesu mtanopu mujaa 
wahaha. Tópu suro Cohamacu poto buhusehei dujiha tiro 
mehne puhtoro jiro. 20 A jia tina jipihtiropu noaa buheare 
Cohamacųu masare to yuhduchu yoahti buheare buhea wahaha. 
Ti ã buhechu mari puhtoro tinare yoadohoha. To tuaa mehne 
yoa no masichu yoaha tinare, masare to ya buheare tuho 
dutiro. Tó puro tjira.] 

1 1-3 Puhtoro Teófilo, ahrire mu buhehti cjihtire muhure 
joarocai nija. Jesu sa mehne jisinino to yoari cjirire payu 
paina joa duca tuhsure. Wahmanopure Jesure ñuina cjiri, to 
yare buheina cjiri ti ni yahuriro seheta paina tíre joa duca 
tuhsure. A jicu ahri jipihtiare noano masi pahño duacu buhei. 
A jicu yuhu cãhu tíre noano joa duaja mu buhehti cjihtire 
yoacu tacu. 4 Jesu yare yahuina muhure buhe tuhsure. Tíre 
noano mu masi namohto sehe ahri tjure muhure joarocai nija. 


João masare bautisahtiro to masa bajuahtire anjo yahuha 


5 Herode Judea yahpa macaina puhtoro to jichu cãiro 
sacerdote Zacaria wama tiriro jia tiha. Ã jiro Zacaria to ya 
curua macaina sehe sacerdotea curua Abías cjiro ya curua jiha. 
Zacaria namono cãhy sacerdote Aarõ cjiro panamañono ji 
turiaricoropt jiha. Ticoro Elisabe wama tiricoro jiha. 6 Tina 
puaro Cohamact dutiare noano yoa pahñoina ti jichu ñuno, 
“Ahrina yu cahmano seheta a jia tirucura”, ni ñuha Cohamacu 
tinare. 7 Ticoro Flisabe ne pohna marienicoro jiha. A jia tina 
pyaro ne pohna marieina ji, bucuna waro jiha. 

8 A yoa sacerdotea ti dahraare dahraa taa, 6 sehe yoaa tiha: 
Dahra muhtari curua cjiro pa curua mehne cahma cohtota mujaa 
tiha. A jia Zacaria ya curua macaina dahrahti dachori jich, 
tina dachoripe sacerdotea ti dahraa tirucuriro seheta Cohamacu 
ya wahapu dahraa taa niha. 9 Sacerdotea Cohamacure ti ño 
payori mesapt inciensore me sitia pohcare jahtiro cjihtore 
besea taa, docapea mehne besea tiha. A yoa ti quihõri dacho 
jich Zacaria ya curua macaina me sitiare j&htirore besea taa 
docapeha. A docapea Zacariare beseha. A jiro tiro puhtoro 
Cohamactu ya wauhupu saa wahaha me sitiare jãno waharo. 

10 Ti wahupu tíre to jãno watoi jipihtina masa sehe sopacapu 
Cohamacuųre sinia tiha. 11 Tí pjare Cohamact yairo anjo 
Cohamacure ño payori mesa poto buhusehei bajuarucu suha 
Zacariare. 12 To 2 bajuachu ñuno Zacaria tirore ñu cua yuhdua 
wahaha. 13 To ã cuach ñuno anjo tirore õ sehe ni yahuha: 

—Zacaria, cuii tjiga. Cohamacu mu sinirire tuhore. 

A jina mipure musa pohna tinahca. Musa macu cjihto masa 
bajuarohca. To bajuachu “João” ni wama pisuga tirocare. 
14-17 “Tiro yu tuaa mehne payu noaare yoarucuriro jira”, ni 
ñunohca Cohamacu mu macure. Tiro to masa bajuari baharo 
vinore, sihbiori cãhure sihnisi. A jiro tiro to masa bajuahto 
pano Espíritu Santo to niriro sehe yoariro jirohca tiro. Espíritu 
Santo tiropure saaruct su tuhsu ã baju yoarucurohca tiro 
mehne. A yoa payu Israe masare Cohamacu mari puhtorore 
cahmaeraina cjirire noano cahmachu yoarohca mu macu. 
Mari puhtoro to tahto pano Elia cjiro Cohamacu yare yahu 
muhtariro to buheriro seheta Espíritu Santo to yoadohoro 
mehne Cohamacu to tuaa mehne mu macu cãhu buherohca. 
A buhero ti pucusuma ti pohna mehne ñano jimarinare ti 
noano cahma cahi jichu yoarohca. A yoa Cohamacure 
yuhdurucaina cjiri cãhure noano no payoa mehne yuhtichu 
yoarohca. A buhero mari puhtoro Cohamacu yaina cjihtire 
yoarohca tiro. Ã jicu to masa bajuari baharo muhu wahcheihca. 
Payu paina cãhu wahcheahca —niha anjo Zacariare. 

18 To 2 nichu tuhoro Zacaria sehe 0 sehe ni sinituha anjore: 

—Sa bucuna jija. yA jicu mu niri potocã jichu dohse 
masicuhcari yaha? —niha tiro. 

19 To 2 nichu anjo sehe tirore õ sehe ni yahuha: 

—Yuhu Gabrie wama tiriro jija. Cohamacu cahamacuno to 
cahai ducuriro jija yahu. Cohamacu ahri noaa quitire yahu 
dutiro, mu cahai yuhure warocare. 20 Yu yahuriro seheta 
potocata waharohca. Yu ã nipachuta yuhure muhu potoca 
tuhoerare. A jicu mipure muhu durucu masierariro wahaihca. 
Mu macy to bajuari baharo durucuihca tjoa —niha anjo 
Zacariare. 

21 Sopacapu jiina masa Zacariare cohtaa niha. “¿Dohse jiro 
baro tiro Cohamacu wuhupu jiro, so wijaa taerajari?” ni, 
cohtaa niha masa tirore. 22 Tuhsų, tiro wahapu jiriro wijaa 
wihi, tina mehne durucu masieraha. “Tiro Cohamacu wuhui 
bajuare fiuno niboca”, ni tuhotu masiha tina. Ã jiro tiro 
durucu masierariro jiro to wamomacari mehne yoa cayoha 
masa ti masihto sehe. 

23 Cohamacu wahyi to dahraa pihtichų, tiro to namono 
mehne tjuaa wahaha ti wuhupu. 24 Ti ã tju suri baharo to 
namono Elisabe niji pocoro jiha. A jiro ticoro cinco sãri waro 

masa cahai wahaeraha. 25 Õ sehe ni tuhotuha ticoro: “Mipure 
yuhure Cohamacu yoadohore juna. Pohna marienicoro jico 
buobiaro yuhduhi yuhu. Cohamacu to yoadohoro mehne 
mipwre nijinocãre bocaja yuhu”, ni tuhotuha ticoro. 


Jesu to masa bajuahtore yahuha anjo 


26-27 Elisabe cinco sări niji pocoro to ji wahcãchu waro 
Cohamacų sehe anjore Gabrie wama tirirore nuhmino, ne mua 
mehne jieraricoro cahapu warocaha. Ticoro Maria wama 
tiricoro Nazarei Galilea yahpai jiri macai jia tiha. José wama 
tiriro jiha to manuno cjihto. Tiro panopu macariro Davi cjiro 
panamino ji turiariropu jiha. 28 A to warocachu María cahapu 
saro, anjo õ sehe ni yahuha: 

—María, ¿jimajari muha? Cohamacu muhure yoadohoro 
nina. Muhure noano yoaro nina —niha anjo ticorore. 

29 To ã nichu tuhoro, ticoro tuaro wacã tuhotuha. Anjo to 
yahurire tuhoturo “¿Dohse nino baro yuhure ã nicari?” ni 
wacūŭha ticoro. 30 To 2 ni tuhotuchu masino anjo õ sehe ni 
yahu namoha ticorore: 

—Maria, Cohamacu muhure tuaro cahina. A jico muhure 
yu yahuhtire tuho cuaeco tjiga. 31 Noano tuhoga. Ciro 
nijinocare pohna ticohca muhe. Tirocã to masa bajuari baharo, 
“Jesu” ni wama pisucohca muhu tirocãre. 32-33 Tiro tua 
yuhduariro jirohca. A jia tirore “Cohamacu Jipihtina Bui 
Jiriro macunota jira”, ni masiahca masa. Mu macu ñuchuno 
munanopu Davi cjiro Israe masa ti puhtoro to jia tiriro cjiro 
seheta mu macu cjihto cãhure ctiinohca Cohamacu. A jiro 
jipihtia dachoripe tiro Israe masare dutirohca. Puhtoro to 
jihto ne pihtisi —niha anjo. 

34 To ã nichu tuhoro Maria sehe õ sehe ni sinituha: 

—;¿Dohse yuhu manu mariapacohta pohna tibocari yahu? 
—niha ticoro. 

35 To ã nichu tuhoro anjo õ sehe ni yuhtiha: 

—Espíritu Santo to tuaa mehne muhure nijinocãre bocachu 
yoarohca. A jiro Cohamacu Jipihtina Bui Jiriro to tuaa muhure 
to masuruca caharo seheta bajuaeraparota tarohca muhure. 

A jia “Cohamacu macuno, ñaa buhiri tia marieriro jira”, niahca 
masa mu macure. 36-37 Cohamacu jipihtiare yoa masina. A 
jiro mu coyeacoro Elisabe cãhu bucoro waro jiparota mipure 
niji pocoro jira ticoro. Ticoro pohna tirohca munocãre. Masa 

ticorore “Nijinocã boca masienicoro jira”, ti niricoro cjiro 
mipure nijinocãre to bocari baharo seis stri waro wahara 
—niha anjo Maríare. 

38 To ã nichu Maria 0 sehe ni yuhtiha: 

—Yuhure tuhoga. Mari puhtoro to cahamacono jija yahu. 
Mu niriro seheta yuhure ã wahajaro —niha ticoro. 

To ã niri baharo anjo wahaa wahaha. 


María Elisabere ñuno wahaha 


39 To ã niri baharo María tayucuri jiri yahpapu Judea 
yahpai jiri macapu ño duaro wahaa wahaha. 40 Tópu suro, 
Zacaria ya wuhupu sãano, “¿Jimajari?”, niha ticoro Elisabere. 
41 To ã nichy Flisabe to tuhochuta, to macuno sehe niji 
suhtiropu jiriroca ñuhmiha. Elisabe Espíritu Santo to dutiriro 
seheta yoa pahñoricoro jiro, to tuaare cjuaricoro jiha. 42 A jiro 
tuaro wahchea mehne ticoro bisiro durucuha: 

—Jipihtia numia yuhdoro muhure noano yoahre Cohamacu. 
Mu macu cãhure noano yoahre Cohamacu. 43 Cue, yu puhtoro 
pocoro ya cahai mu tachu noano yoara yuhure Cohamacu. 

44 Mu yuhure “¿Jimajari?” mu nichu yu macu sehe niji 
suhtiropu jiriroca wahchea mehne ñuhmihti yuhure. 

45 Cohamacu to niriro seheta yoarohca. A jico to yahurire 
tuhoricoro jico wahchericoro jira muhu —niha Elisabe Maríare. 

46 To 2 nichu Maria õ sehe ni yuhtiha: 

“ ‘Cohamacy noariro, tuariro jira’, nija. Yuhu noano 
yajeripohna tija. 
47 Cohamacu yuhure pichacapu wahaboricorore 
yoadohoriro jira. 
A jiro mipure yuhure noano wahchea mehne jichu 
yoara. 

48-49 Tiro yuhure to cahamaconore wacitiri jira. 
Cohamactz tua yuhduariro noaa dihtare yuhure 
yoadohohre. 

A jia mipure ‘Ticorore Cohamacu noano yoahre’, 
jipihtina masa ã ni, durucuahca yuhure. 
Cohamacų naa marieriro jira. 
50 Jipihtia dachoripe jipihtina tirore ño payoinare tiro 
pja ñuriro jira. 
51 Cohamacu to tuaa mehne yoaha. ‘Painare 
yuhdurucaja', niinare yuhdurtucaha tiro. 

52 Puhtoare cohãha tiro. A jiro cahamaca sehere tiro 
puhtoa yoaro seheta cŭha tinare. 

53 Jaca baaina cjirire tiro noaa chuare waha. Tuhsu, 
payu cjuaina cjirire paye baro cjuaeraina 
yoaha tiro. 

54-55 Mari huchusuma cjirire to yahu ctiriro seheta yoa 
pahñoha Cohamacu. 

To cahamaca Israe masare tiro yoadohoha. 

Abraha cjirore mari huchusuma cjirire jipihtina to 
coyea to baharo jiina cãhure Cohamacu jipihtia 
dachoripe ã pja ñurucuriro jia tiha. 

Tinare to yahu ctirire boeraha Cohamacy”, 

niha María. 
56 Tia s waro Elisabe mehne jiha ticoro. Tó puro to jiri 
baharo to ya macapu tjuaa wahaha Maria. 


Joao masa bajuaha 


57 Elisabe to niji wahcõri baharo to macuno masa bajuaha. 
58 A jia Cohamacu ticorore to 4 noano yoachu to ya maca 
macaina to coyea cãhu ticoro mehne wahcheha. 59 Ocho 
dachori to masa bajuari baharo, to pucusuma tirocãre mahanoca 
to pjaca cahsarocãre yihso dutia taa niha. A jia tina mehne 
macaina ti cahapu suha ti yihsochu ñua taa. Tina mehne 
macaina Zacaria to pucuro wamare tirocare wamoa duamaha. 
60 Ti å wamoa duapachuta to pocoro 0 sehe niha: 

—To pucuro wamare wamoeraja. João wamoanahca 
tirocãre —niha ticoro. 

61 —Mv coyea ne cãiro Joao wama tiriro mariahna —niha 
tina ticorore. 

62 A jia ti wamomacari mehne yoa ño, Zacariare õ sehe ni 
sinitu ñuha tina: 

—;¿Muhu waro dohse wamoa duajari mu macure? —ni 
sinitu ñuha tirore. 

63 Ti 2 nichu tiro sehe joahti pjīne siniroca, ñaha, joaha: 
“Yu macu João wama tirohca”, ni joaha Zacaria. To ã ni 
joachu tina sehe cuaa wahaha. 64 To ã ni joari baharo tirore 
durucuchu yoaha Cohamacu. Ã jiro tiro durucua wahaha juna: 

—Cohamacų tuariro, noariro jira —niha tiro. 

65 To ã ni durucuchu tuhoa tó macaina cuaa wahaha. A jia 
ahri jipihtiare Judea yahpa macainare t&yucu watoi jiinare 

masa yahu siteha. A jia masa tó macaina noano masi pihtia 
wahaha. 66 Jipihtina tíre tuhoa waciiha. “Cohamactu tuaare 
ahriroca cjuara. A jiro wiho jiriro jierara ahrirocã”, ni 
tuhotuha masa. 


Zacaria Cohamacure ño payoha 


67 A yoa to pucuro Zacaria sehe Espíritu Santo to dutiriro 
seheta yoa pahñoriro jiro to tuaare cjuariro jiro Cohamacu 
yare õ sehe ni yahuha: 

68 “Mari Israe masa Cohamacure, mari puhtorore 
wahche payojihna mari. To yaina jija mari. 

A jiro tiro mari cahapu wihiro, marine yoadoho, 
noano yuhduchu yoaro taro nina. 

69 Cohamacu marine, pichacapu wahaborinare 
yuhduchu yoahtirore, tua yuhduarirore 
warocara. 

Ahriro marine yuhduchu yoahtiro cjihto sehe 
Cohamacure dahra cohtariro Davi cjiro 
panamino ji turiariro jira. 

70 Panopure to yaina waro, to yare yahu muhtaina 
cjirire ahri 0 sehe wahahto cjihtore yahu cù 
muhta tuhsua tiha. 

71 “Musare ñy tuhtiinare, jipihtina musare hano 
yoainare ducataihtja', ni ctiha Cohamacu marine. 

72 Mari nuchusuma cjiripure ‘Musare pja ñui, 
yoadohoihtja. 

Musare yu yahu cürire wacŭihtja’, niha Cohamacu. 

Tí pjapure to ni cŭriro seheta mipure marine sohtori 
tiro taro nina. 

73-75 Panopure õ sehe ni cŭa tiha Cohamacu Abrahare: 
‘Potocã niita nija muhure. 

Mu coyea baharopu ji nunuhtinare paina tinare ti ñu 
tuhtichu, yahu sehe tinare ducataihtja. 

A jia mu coyea sehe ne cuiro marieno yu dutiare 
yoa, yuhure no payoahca. 

Tina ti catiro puro yu ñurocaroi buhiri marieno, 
quihõno jia tiina jirucuahca’, ni yahu cŭa tiha 
Cohamacųu mari coyeiro Abraha cjirore”, 

niha Zacaria. A ni tuhsu tiro to macuno cãhure õ sehe niha 
tjoa: 

76-77 “Macua, muhure õ sehe niahca masa: ‘Cohamacu 
Jipihtina Bui Jiriro yare yahu muhtarirota jira’, 
ni masiahca muhure. 

Mahu mari puhtoro Cristo to tahto panore masare 
yahuyui wahaihca. 

A yahuyui wahacu, õ sehe ni yahuyuihca tinare: 
“Mari puhtoro tarohca. 

Tiro musa haa yoari buhiri tiare coha, pichacapu 
wahaborinare yuhdorohca musare’, ni yahuihca 
muhu. 

A ni yahucu, mari puhtoro to tahtore cahnoyu dutii 
niihca muhu tinare. 

78 Cohamacuų sehe marine tuaro pja ñuriro ji, marine 
wahaborinare yuhduchu yoa duara. 

A jiro tiro Cristore buhriaro yoaro sehe jirirore mari 
cahapu warocara. 

79 Tiro mari cahai wihiro marine pichacapu 
wahaborinare nahitiano waropt jimarinare 
buhriaro marine to noano ñu bocachu yoaro 
seheta Cohamact ya potocã ni yahuare 
masichu yoarohca tiro. 

A yoa mari tiro mehne cãno mehne mari noano ji 
masihto cjihto cãhure yahurohca marine”, 

niha Zacaria. 

80 A yoa Zacaria macuno noano pjact tiriro bucuaha. A 
bucuaro, Cohamacure tuaro ño payoriro jiha. Tuhsu, yoari pja 
masa marienopu jia tiha. Israe masare buhe ducaro tóputa to 
jiriro cjiroi jia tiha. 

Jesu masa bajuaha 
(Mt 1.18-25) 


2 1 Tí pjare jipihtia yahpari macaina bui puhtoro Augusto 
jia tiha. A jiro jipihtinare quihõ dutiha. 2 Ahrina masare 
ti coã quihõ ducacha Siria yahpa macaina puhtoro Cirenio 
wama tiriro jiha. 3 A jia jipihtina ti fuchusuma panopu macaina 
ya macaript ti wamare joa õa wahaha. 4 José cãhu Nazarepu 
Galilea yahpai jiri macapu jiina waha, Judea yahpapu Bele 
wama tiri macapu suha. Puhtoro Davi cjiro panopu macariro 
to masa bajuariro jiha Bele. José Davi cjiro panamino ji 

turiariro jiro puhtoa masare to quihõ dutichu tuhoro Belěpu to 
wamare joa õ dutiro wahaha. 5 A jiro tiro María to namono 
cjihto mehne tópu to wamare joa 0 dutiro saha. Ticoro sehe 
wihãrirocãre cjuaro caharicoro jiha. 6 A jiro Belepu suro ticoro 
niji wahcõha. 7 Tópure masa ti cariri wuha ne mu sueraha 
tinare. A jiro ticoro pohna ti tuhsu, tirocãre suhtiro mehne 
coma, wachua ti churi wahwai, tja bui tirocãre duhu payoha. 
Tirocã wahma to pohna ti muhtarirocã jiha. 


Anjoa ovejare ñu wihboinare bajuaha 


8 Ti ñamine campopt ovejare ñu wihboina ti yaina ovejare 
ñu wihboa niha. 9 Tópy ti jichu Cohamacu warocariro anjo 
tinare bajuaha. To 2 bajuachu Cohamacu to si sitea tinare 
buhriaha. To 2 si sitechu ñua, ovejare ñu wihboina cuia wahaha. 
10 Ti ã wahachu anjo tinare õ sehe ni yahuha: 

—Noaa guitire musare yahui taja. Jipihtinare masare 
wahchechu yoarohca ahri quiti. A jina yuhure cuiena tjiga 
musa. 11 Micha ñamine puhtoro cjiro Davi ya macapu musare 
pichacapu wahaborinare yuhdohtiro, Cristo Cohamacų 
warocariro mari puhtoro masa bajua tuhsuhre. 12 Suhtiro 
mehne comariro wachua churi wahwa bui ti duhu payoriro 
musa ñuhtiro tiro tjirohca —ni yahuha anjo tinare. 

13 To 2 nichuta payu muano macaina ji muhtariro anjo 
mehne Cohamacure wahche payoha. Õ sehe ni wahche 
payoha tina: 

14 “Cohamacure muano macarirore ño payojihna. 
A jia Cohamacu to cahiina cuiro marieno 
cahmacheno marieno noano jijaro”, 
ni wahche payoha anjoa peri. 

15 A ni wahche payo tuhsu muanopu ti mujari baharo 
ovejare ña wihboina sehe ti basi cahma durucuha: 

—Ahrire Cohamacu marine to yahurire Belěpu basa 
ñujihna —niha tina ti basi. 

16 A nia ño duaro wahaa wahaha tina. Mariare, Josére boca 
sa, Wiharirocare wachua churi wahwai ti duhu payorirocãre 
ñuha tina. 17 Ovejare ñu wihboina tirocãre ñu tuhsu anjo 
wihãrirocãre to yahurire yahu turiaha painare. 18 Ti ã ni yahu 
turiachu jipihtina tinare tuho cuaa wahaha. 19 Ahri jipihtiare 
María wacti tuhoturucuha. 20 A yoa ovejare ñu wihboina sehe 
anjo to yahuriro seheta jichu ñua, “Cohamacu tuariro jira”, 
ni wahcheha. A ni wahche, majare tjuaa wahaha. 


Cohamacu wuhupu Jesu pucusuma tirocãre naaha 


21 C somana baharo wihãrirocã to pjacure mahanoca 
cahsarocare yihso na tuhst tirocãre tina Jesu wamoaha. 
Jesure wahma to bocahto pano anjo sehe “ ‘Jesu’ ni wama 
pisuga tirocãre”, ni yahu tuhsuha. A jia tirocãre “Jesu” ni 
wama pisuha. 

22 Cohamacy dutia Moise to yahuriro seheta yoaa taa José, 
Maria mehne Jerusalepu wahaha. Tópu wahaha Maria to 
pohna tiri baharo to noaricoro to wahari baharo to 2 waharire 
ñono taro. A wahaa, tina Jesucãre naa wahaha. Tirocãre 
Cohamacure “Ahrirocã my yairo cjihto jira”, ni ñoa wahaha. 
23 Õ sehe yoaha Cohamacu yare ti joari pili to yoa dutiriro 
seheta. “Jipihtina musa pohna wahma bajua muhtainacare 

Cohamacure noga. “Ahriroca my yairo cjihto jira’, ni noga”, ni 
dutia tiha Cohamacu. 24 A ño tuhsu Cohamacu to yoa dutiriro 
seheta tina minichahcare waa wahaha Cohamacure ño payoa. 
Õ sehe dutia tiha Cohamacu: “Bujaa puaro waga yuhure. O 
tina mariacha uritua wihãinacã puaro waga yuhure ño payona”, 
ni dutia tiha Cohamacu. To yoa dutiriro seheta yoaha tina 
ticoro pjaca noari pjaca to waharire ñoa taa. 

25 Jerusalei Simeo wama tiriro jiha. Tiro quihõno yoariro, 
Cohamacure ño payoriro jiro, Cohamacu Israe masare to 
yoadohohtire cohtariro jiha. Tiro Espíritu Santo to nino sehe 
yoariro jiha. 26 A jiro tiro to yariahto pano Cohamacu to 
warocahtirore Cristore to ñuhti cjihtire tó pano yahu tuhsuha 
Espíritu Santo tirore Simeore. 27 A jiro Espíritu Santo tirore to 
dutichu Cohamacu wauhupu saa wahaha. To saa suri baharo 
Jesu pucusuma ti macunocare na sãaha. Cohamacu to dutiriro 
seheta yoaa niha. 28 Simeo sehe tirocare wua na, Cohamacure 
ño payo, “Noana” ni, tiro mehne durucuha. 

O sehe niha tiro Cohamacure: 

29-32 “Mipt pinihtare puhtoro, mt niriro seheta jipihtina 
masare pichacapu wahaborinare yuhduchu 
yoahtiro cjihtore warocahre muhu. 

Tiro judio masa jierainare buhero muhure noano 
masichu yoarohca tinare. 

Masare yuhdohtiro Israe masunore muhu ctiha. 

Sa coyeirore Israe masunore mu ctichu jipihtina 
masia, “Israe masare noano yoara Cohamact, 
niahca masa. 

Ahriroca sare yuhduchu yoahtiro jira. 

A jicu ahrirocãre ñu tuhsucu, mipure noano 
wahcheriro yariaihca”, 

niha Simeo. 

33 Simeo tirocãre to 2 nicha Jesu pucusuma sehe tuho cuaa 
wahaha. 34 A jiro Simeo tinare “Noano jiga musa” nino, tiro 
María Jesu pocorore õ sehe ni yahuha: 

—Cohamacu ahrirocãre beseha. To ã beseriro to jipachuta 
judio masa payu tirore yuhdurucaahca. A yoaa tina pichacapu 
wahaahca. Judio masare payu yuhdohtirore Cohamacu beseha 
tirocãre. Tiro Cohamact yare yahuriro to jipachuta masa payu 
tirore hano ni yahu wajaahca. 35 Ti 2 yoachu paina ti hano 

waciiare masiahca. A jico muhu tuaro cahyacohca —niha 
Simeo Maríare. 

36 Tói Cohamacu yare yahu muhtaricoro Ana wama 
tiricoro jiha. Ticoro Fanuel macono jiro, Aser cjiro ya curua 
macaricoro jiha. Bucoro waro jiha. Ticoro nuhmino jiro manu 
tiha. A yoa siete cuhmari to manuno mehne jiha. Tó puro to 
jiri baharo to manuno yariaha. 37 A jiro ochenta y cuatro 
cuhmari waro wapewahyoro jia tiha ticoro. A jiro ticoro 
dachopu chure ñamipu chure Cohamacu yare yoaro taro 
chuaeraro, Cohamacu mehne durucu, Cohamacu wuhure ne 
wijaaera tiha. 38 Simeo to durucuro watoi ticoro tina cahai 
wihiro, wahchero Cohamacure “Noana”, niha. A jiro Jerusale 
macainare pichacapu wahaborinare yuhdohtirore cohtainare 
ticoro Jesucãre yahuha tina jipihtinare. 


José, María, Jesu mehne Nazarepu tjuaa wahaha tjoa 


39 Cohamacy to dutiriro seheta yoa tuhsya, tina ti ya 
macapt Nazarepu tjuaa wahaha. Galilea yahpai jiha tí maca 
Nazare. 40 Jesu sehe noano bucua, tuariro wahaha. Ã jiro tiro 
noano tuho masiriro bucuaha. Cohamacu tirore noano yoaha. 


Jesu wahma wahmua tariro jiro, Cohamacu ya wauhui 
judio masare buheina mehne suhuduro niha 


41 Cuhmaripe Jesu pucusuma Jerusalepu pascua numurine 
bose numurine yuhdoa wahaa tiha. 42 A jia Jesu doce cuhmari 
to cjuachu waro ti yoarucuriro seheta tina jipihtina Jerusalepu 
bose naumurine yuhdoa wahaha tjoa. 43 Ti macapu st, ti 
bose numurine yuhdo tuhsu tina ti ya macapu majare tjuaa 
wahaha tjoa. Wiho mejeta Jesu sehe ti 2 majare tjuaapachuta, 
Jerusalepu tjuanocaha. To pucusuma sehe tíre to tjuarire 
masieraha. 44 “Paina mari mehne macaina mehne taca mari 
macu”, ni tuhotumaha tina. A jia tina cã dacho waro noano 
Jesu marieno waharucumaha. Tí dacho pihtichu waro tina 
Jesure ti coyea watoi ã jichu ti ñu masiina watoi cãhure 
macamaha. 45 Wiho mejeta ne bocaeraha. A jia tina pari turi 
Jerusalepu majare tjuaa wahaha tjoa, tirore macaa wahaa. 

46 Tia dacho baharo Cohamactu wuhu wijaroi tirore boca 
saha. Tói Jesu judio masare buheina watopu duji, tinare tuho, 
tinare sinituro niha. 47 Tina jipihtina Jesure to quihõno 
yuhtichu tuhoa noano masirirocã to jichu ñua, tina chaa 

wahaha. 48 Jesu pucusuma cãhu tirore ñua, tina cãhu chaa 
wahaha. A jiro to pocoro tirore õ sehe niha: 

—Macu, ¿dohseacu ã yoari muhu sare? Sã mu pucusuma 
pjíro tuhotu, cahya, macana nihi muhure —niha ticoro to 
macunore. 

49 To 2 nichu tuhoro tiro to pucusumare õ sehe ni yuhtiha: 

—;¿Dohseana yuhure macari musa? Yu Puc waro ya 
wahyi ji to dutiriro seheta yoai nija. ¿Tíre masierajari musa? 
—niha tiro tinare to pucusumare. 

50 To ã ni yahupachuta tina to yahuare tuho ñahaeraha. 

51 A yoari baharo, Jesu to pucusuma mehne Nazarepu 
tjuaa wahaha. Tju su, to pucusumare ne yuhdurucaerariro jia 
tiha tiro. Ahri jipihtia to yoarire ñuno Maria noano tuhotu, 
wacãūrucua tiha. 52 A yoa Jesu bucua, noano tuho masiriro 
wahaha. Tó sehe jiriro to ji bucuachu ñuno, Cohamacu sehe 
tirore noano ñy ji coa, tuaro cahia tiha. Masa cthu tirore tó 
seheta noano ñy ji coa, tuaro cahia tiha. 


João masare bautisariro masare Cohamacu yare yahuha 
(Mt 3.1-12; Mr 1.1-8; Jn 1.19-28) 


3 1 Ti pjare ti bui puhtoro jiriro Tiberio wama tiriro to 
puhtoro jiri baharo quince cuhmari wahaha. Tuhsy, 
Poncio Pilato wama tiriro sehe Judea yahpa macaina puhtoro 
jiha. A yoa Herode wama tiriro sehe Galilea yahpa macaina 
puhtoro jiha. To bahuro Felipe sehe Iturea yahpa macaina, 
Traconite yahpa macaina cã&hy ti puhtoro jiha. Tuhsu, Lisanias 
wama tiriro Abilinia yahpa macaina puhtoro jiha. 2 Tí pjare 
Ana, Caifa mehne jipihtina sacerdotea bui puhtoa jiha. Ahrina 
jipihtina ti jiri pjare João Zacaria macuno masa marienopa 
jirirore Cohamacu sehe tirore to yare buhe dutiha. 3 A jiro 
Jordão wama tiri ma duhtu cahai jiri yahpai jipihtiropu João 
buhero wahaha: 

—“Noaina jija sã”, ni musa tuhotumari cjirire tuhotu 
cohtota, Cohamacure cahmaga musa. A yoana tíre musa 
yoarire hona tana, bautisaina jiga. Musa ã cohtotachu ñuno 
Cohamacu musa haa buhirire borohca —ni buhea tiha tiro. 

4 Isaia cjiro panopu macariro Cohamacu yare yahu 
muhtariro to joariro seheta ahriro Joad yoaro niha. Õ sehe ni 
joaa tiha Isaia cjiro João to buhehtore: 

“Masa marienopt durucu sañurucuriro õ sehe ni 
buherohca: “Mari puhtoro to tahto pano 
“Noaina jija sa”, ni musa tuhotumari cjirire 
tuhotu cohtota, Cohamacure cahmaga musa. 

> Pja wuhturi, pja buri cãhure noari wapa mari 
yoariro seheta, tuhcua maharine potoa mahari 
mari yoariro seheta, haa maharine noaa 
maharine mari yoariro seheta, wetere musa 
cosariro seheta musa haa tuhotuare cohtota, 
cahno muhtaga musa. 

6 Musa ã yoachu Cohamacu musare pichacapu 
wahaborinare to yuhduchu yoachu ñuahca 
jipihti ahri yahpa macaina’, ninohca tiro 
sañurucu yahuriro sehe”, 

ni joaa tiha Isaia cjiro panopure. 

7 Masa payu João cahai wihia tiro tinare bautisachu 
cahmaha tina. Ã jiro tiro tinare õ sehe ni yahuha: 

—Agaa hima tiina yoaro seheta masare dojomehneina, cui 
duhti duaina jira musa. Musa ñaa yoarire musa cahya, duhu 
duaerari buhiri Cohamacu to buhiri dahrehto pano duhti 
masierara musa. 8 Potocãta musa ñaa tuhotumarine cohtotaina 
jina, Cohamacure cahmaina jina, tíre musa yoaa mehne ñoga. 
O sehe ni tuhotu wisiena tjiga. “Panopuu macariro Abraha mari 
ñachu cjiro jia tiha. A jina to panamana jina mari Cohamacu 
yaina jija”, ni tuhotu wisiena tjiga musa. Musare niita nija. 
Abraha panamana musa jiina jimana musa. Musa a jipachuta 
ti musa ã jia yaba cjihti jierara. Cohamacu sehe ahri taa mehne 
Abraha coyeare dahre masina. A jiro Abraha coyea musa jia 
wiho waro jira taa ti wiho waro jiro seheta. 9 Õ sehe jira: 
Masa yucuųri yoaro seheta jira. Cohamacu sehe coma mehne 
yucurire cja cohãriro yoaro sehe jira. A jiro noaa dicha maria 
yucure nuhcõri mehneputa cja cohãnohca tiro. Tíre to cja 
cohãri baharo, pichacapu j cohãnohca tiro. (Ata yoaro taro 
nina masa cã&hure tirore cahmaerainare) —ni yahuha João 
masare. 

10 To ã nichu tuhoa masa sehe tirore õ sehe ni sinitu ñuha: 

—;¿Dohse yoanahcari sa? —niha tina Joãore. 

11 —Pua suhtiro cjuariro suhti marierirore cãno waga. 

A yoa musa chua cjuana paina cãhure waga —niha João. 

12 Mahainaca puhtoa ya cjihtire wapa na cohtaina c&hu 
tinare to bautisachu cahmaha. A jia João cahai wihia, tirore 
0 sehe ni sinituha: 

—;¿Buheriro, sa sehe dohse yoanahcari sã? —niha tina 
tirore. 

13 —Musa puhtoa ti wapa na dutiro purota masare wapa 
naga. Mahho na namoena tjiga —ni yahuha Joao tinare. 

14 Paina surara tirore 0 sehe ni sinituha tjoa: 

—;Sa sehe dohse yoanahcari? —niha tina tirore tjoa. 

—Masa ti nifierure maena tjiga. A yoana mahñoa mehne ti 
niñerure naena tjiga. Musare ti waparo purota wahchega —ni 
yahuha Joao. 

15 Masa Cristore Cohamacy to warocahtirore cohtaa niha. 
A jia õ sehe ni tuhotu ducaha tina Joãore. “Ahriro João sehe 
Cristo jiboca”, ni tuhotumaha tina. 16 Ti 2 nichu tuhoro Joao 
jipihtinare õ sehe ni yahuha: 

—Yu baharo ya yuhdoro tuariro tarohca. Noa yuhduariro 
jira tiro. Tiro yoaro sehe jieraja yuhu sehe. A jicu tirore 
tuhotucu, “Wiho jiriro jija yahe”, ni tuhotuja yuhu. Yuhu sehe 
musare bautisacu co mehne yoamahi. Tiro sehe ya yuhdoro 
yoarohca. Espíritu Santore masa mehne a jirucuchu yoarohca. 
Wiho mejeta paina sehere ti ñaare tuhotumari cjirire tuhotu 
cohtota duaeraina sehere tiro pichaca mehne buhiri dahrerohca. 
17 Yu baharo tariro cahsarire cohariro yoaro sehe jira. 
Cahsarire cohariro to batiro mehne jipihtia to trigo yapari 
cahsarire putiwera. A yoa tuhsu trigo sehere to wihbori wuhui 
cŭnohca. Tó seheta yoarohca ti tirore cahmainare yu baharo 
tariro. To putiwea cahsari sehere tiro jãnohca. Tí cahsarire to 
jiri pichaca ne yatisi. (Ata yoarohca tiro ya baharo tariro 
tirore cahmaerainare) —ni yahuha João. 

18 Payu to ã ni yahua mehne masare noaa buheare yahuha 
João. 19 Tuhsu, puhtoro Herode sehe to bahuro Felipe 
namonore to namo tiri buhiri, pjíro ñaare to yoari buhiri 
cãhure João tirore yahumaha. 20 To ã ni yahuri buhiri Herode 
sehe ñaare yoa namoha, Joãore peresu yoaro. 


João Jesure bautisaha 
(Mt 3.13-17; Mr 1.9-11) 


21 Joãore ti peresu yoahto pano paina masare João sehe 
bautisaro niha. Tinare bautisaro Jesu cãhure bautisaha. To ã 

bautisachu, Jesu diapu ducuriro Cohamacuųre to sinino watoi 
muano pari mua wahaha. 22 To pari muari baharo Espíritu 
Santo buja yoaro sehe Jesu buipu duji taha. To ã duji tachu 
mwuanopu durucuro coa taha: 

—Muhau yu macy yu cahiriro jira. Muhu mehne wahcheja 
—nino coa taha mtanopu. 


Jesu coyea panopu macainare yahua jira ahri 
(Mt 1.1-17) 


23 Jesu to buhe ducari cuhmare treinta cuhmari cjuaha 
tiro. “Tiro José macuno jira”, ni tuhotumaha masa. José sehe 
Eli macuno jiha. 24 Elí Matat macuno jiha. Matat Levi macuno 
jiha. Levi Melqui macuno jiha. Melqui Jana macuno jiha. Jana 
José macuno jiha. 25 José Matatías macuno jiha. Matatias 
Amós macuno jiha. Amós Nahum macuno jiha. Nahum Esli 
macuno jiha. Esli Nagai macuno jiha. 26 Nagai Maat macuno 
jiha. Maat Matatías macuno jiha. Matatías Semei macuno jiha. 
Semei Josec macuno jiha. Josec Joiadá macuno jiha. 27 Joiada 
Johanán macuno jiha. Johanán Resa macuno jiha. Resa 
Zorobabe macuno jiha. Zorobabe Salatie macuno jiha. Salatie 
Neri macuno jiha. 28 Neri Melqui macuno jiha. Melqui Adi 
macuno jiha. Adi Cosam macuno jiha. Cosam Elmodam macuno 
jiha. Elmodam Er macuno jiha. 29 Er Josué macuno jiha. 
Josué Eliezer macuno jiha. Eliezer Jorim macuno jiha. Jorim 
Matat macuno jiha. 30 Matat Leví macuno jiha. Leví Simeo 
macuno jiha. Simeo Juda macuno jiha. Juda José macuno 
jiha. José Jonan macuno jiha. Jonan Eliaguim macuno jiha. 

31 Fliaquim Melea macuno jiha. Melea Mená macuno jiha. 
Mená Matata macuno jiha. Matata Natán macuno jiha. 

32 Natán Davi macuno jiha. Davi Jesé macuno jiha. Jesé Obed 
macuno jiha. Obed Booz macuno jiha. Booz Sélah macuno 
jiha. Sélah Nahasón macuno jiha. 33 Nahasón Aminadab 
macuno jiha. Aminadab Admin macuno jiha. Admin Arni 
macuno jiha. Arni Esrom macuno jiha. Esrom Fares macuno 
jiha. Fares Juda macuno jiha. 34 Juda Jacobo macuno jiha. 
Jacobo Isaa macuno jiha. Isaa Abraha macuno jiha. Abraha 
Taré macuno jiha. Taré Nahor macuno jiha. 35 Nahor Serug 
macuno jiha. Serug Ragau macuno jiha. Ragau Péleg macuno 
jiha. Péleg Éber macuno jiha. Éber Sélah macuno jiha. 

36 Sélah Cainán macuno jiha. Cainán Arfaxad macuno jiha. 

Arfaxad Sě macuno jiha. Sě Noé macuno jiha. Noé Lame 
macuno jiha. 37 Lame Matusale macuno jiha. Matusale Enoco 
macuno jiha. Enoco Jared macuno jiha. Jared Mahalaleel 
macuno jiha. Mahalaleel Caina macuno jiha. 38 Caina Eno 
macuno jiha. Eno Sete macuno jiha. Sete Adão macuno jiha. 
Adão Cohamacu to yoariro jiha. 


Watino ñaare yoa dutimaha Jesure 
(Mt 4.1-11; Mr 1.12-13) 


4 1 Jesu Espíritu Santo to dutiriro seheta yoa pahñoriro 

jiro, tiro Jordão wama tiri mapy jiriro tjuaa wahaha. To 
a tjuaa wahachu Espíritu Santo sehe tirore masa marienopu 
naaha. 2 Tópu suro cuarenta dachori waro jiha. Topu to jiro 
wato watino sehe Jesure ñaare yoachu cahmamaha. A jiro 
ñaare yoa dutimaha tirore. Ti dachorire Jesu chueraha. A jiro 
ti dachori pihtichu waro tiro jaca baaha. 

3 To ã juca baachu ñuno watino 0 sehe nimaha Jesure: 

—Muhu Cohamacu macuno jicu, ahria tãcare chua 
dojomehnega —nimaha Jesure. 

4 Jesu 0 sehe ni yuhtiha: 

—Yoaeraja. Cohamact yare ti joari pti õ sehe nina: 
“Masare chua mehne dihta catieraro cahmana. [Jipihtia 
Cohamacy ya yahua mehne jiro cahmana|”, nina Cohamacu 
—ni yuhtiha Jesu watinore. 

5 To ã niri baharo watino sehe tirore tãcu muadu buipu 
na myja srota jipihtia macari perire ño bahrañoha Jesure. 

6 A ñono Jesure õ sehe ni yahuha: 

—Jipihtia ahri macari yahure to wari cjiri jira. A jicu ya 
cahmarirore wa masija. A jicu ahri macarine, ti cjuaa mehne 
muhure waihtja. (Yu ã wachu ahri macari macainare muhu 
dutiihca.) 7 Yuhure mu ño payochu ahri macari jipihtia 
macarine muhure waihtja —niha watino Jesure. 

8 Jesu 0 sehe ni yuhtiha tirore: 

—Muhvre ño payoeraja. Õ sehe nina Cohamacu yare ti 
joari pŭi: “Mu puhtoro Cohamacu dihtare ño payoga. To ya 
dutia dihtare yoaga”, ni joaa tiha Cohamacu yare —niha Jesu 
watinore. 

9-11 To 2 niri baharo Jerusalepu watino sehe tirore na 
wahca, Cohamacu wahu bui na suha tirore. Na su tuhsu tirore 
0 sehe nimaha: 

—Cohamacu yare ti joari põ õ sehe nina: 
“Cohamact yaina anjoare muhure ñu wihbo dutirohca. 
A jia tina sehe muhure ñu wihboahca, ‘Muhupu 
tacapu puha tu muar?’ nia”, 
ni joaa tiha Cohamacu yare ti joari pi. To 2 niri guihono 
jichu muhu Cohamacu macuno jic, yahpapu pju bora ño 
ñujuta yuhure. Muhure yoadohochu ño nujuta yuhure —niha 
watīno Jesure. 
12 Jesu pju bora ño duaeraro õ sehe ni yuhtiha tirore: 
—Cohamacu yare ti joari põi 0 sehe nina: “Musa puhtoro 
Cohamactz to niri cjirire ‘¿Potocã tjijari?’ ni masi duana, 
Cohamacure yoa ño duti macaena tjiga”, nina Cohamacu yare 
ti joari põi —niha Jesu watinore. 
13 A jiro watino jipihtia ñaare Jesure yoa dutimaha. A duti 
tuhsuro mahanocã duhu wahcãsiniha. 


Galilea yahpai Jesu buhe ducaha 
(Mt 4.12-17; Mr 1.14-15) 


14 Baharo Jesu Galileapu tjuaa wahaha. A jiro, tiro Espíritu 
Santo tuaa mehne yoaha. Tói jipihtiropu masa tirore quiti 
tiha. 15 Judio masa buhea wuhusei tiro buhea tiha. A jia 
jipihtina masa tirore noano durucuha. 


Nazare macaina Jesure ne cahmaeraha 
(Mt 13.53-58; Mr 6.1-6) 


16-17 Baharo Nazarepu Jesu to bucuariroputa tju suha. 
Top tju saro, Sabado jichu to 2 yoarucuriro seheta tiro judio 
masa ti buheri wahupu saa suha. Tói tiro Cohamacu yare ti 
joari pŭre buhero taro ducuha. To ã ducuchu ñua tó macaina 
sehe Cohamacu yare yahu muhtariro Isaia cjiro to joari ptire 
tirore waha. Ti pti Jesu ahri yahuare bocaro buheha: 

18 “Cohamacu to Espíritu yaha mehne jiro, yuhure 

dutira. 

Tiro pjacuoinare noaa buheare yahu dutiro 
warocare yuhure. 

A yoa peresupu jiina cãhure tinare to yuhdohtore 
yahu dutiro warocare yuhure. 

Capari ñueraina ti noano ñuhto cjihtore, painare ti 
ñano ti yoapeinare wiohtiro cjihtore yuhure 
warocare. 

19 Mari puhtoro Cohamacu to yainare pichacapu 
wahaborinare to yuhdohtore yuhure yahu 
dutiro warocare”, 

ni buheha Jesu. 

20 A ni buhe tuhsu Jesu ti ptire noari tia turenoca, wahu 
macarirore wia tuhsu, dujiha. To dujichu ñua tói jiina jipihtina 
tiro dihtare ñuha. 21 Ti 2 yoacha tiro tinare õ sehe ni yahu 
dacaha: 

—Ahri michapucaca yu buheriro seheta Cohamacu to 
niriro mu suro nina —niha Jesu. 

22 To 2 nichu tuhoa “Ahriro noariro jira”, ni tuhotuha tina. 
A jia tina to noano buhechu tuhoa, cuaa wahaha. A cuaa 
waha, õ sehe niha tina ti basi: 

—Cuenah, ¿José macuno jierajari ahriro? —niha tina ti basi. 

23 Ti ã nichu masino Jesu õ sehe ni yahuha tinare: 

—Yu buheare tuho duaerana, 0 sehe ni tuhotura musa 
yuhure: “Duhturu dohatiro to basi co ti masina duhturu waro 

to jiare Nono. Muhu cã&hu duhturu to yoa nono seheta mu 
niriro sehe jiriro jicu Cohamacu tuaa mehne yoa noga sare. 
Capernaupure Cohamacu tuaa mehne yoa ñoyuhti muhu. Sã 
cãhure ã yoa noga, mu buheare ‘Potocã tjira’, sa ni masihto 
sehe”, ni duara musa yuhure. 

24’Ahrire yahuihtja musare. Cohamacu yare yahu 
muhtarirore to ya maca macaina cahmaerara. A jina yahure 
cahmaerara musa õi yu bucuariro jichu. 25 Yuhure tuhoga 
mipure. Panopu Elia to jiri pjapure tia cuhma noano pa cuhma 
dacho maca waroi ne coro taeraha. A jiro jipihtiroputa ne chua 
mariaha. Tí pjare paya wapewahya Israe yahpapu ti jipachuta 
Cohamacu Elia cjirore tinare yoadoho dutiro warocaeraha. 
(Eliare, Cohamacu ya cãhure ti cahmaerachu ñuno tinare 
yoadoho dutiro warocaeraha.) 26 To ya macare ã yoa 
dutieraparota pa yahpai Sidõ cahai jiri macai Sarepta wama 
tiri maca macaricoro wapewahyorore yoadoho dutiro Elia 
cjirore warocaha Cohamacu. 

27 Baharo Cohamacu yare yahu muhtariro Eliseo cjiro to 
jiri pjapure Israe yahpapu payu cami baina ti jipachuta cãiro 
Israe masunore ne noariro wahachu yoaeraha Eliseo cjiro. To 
ya yahpa macainare yoaeraparota Naaman wama tirirore Siria 
yahpa macariro dihtare noariro wahachu yoaha tiro. A yoaro 
Israe masare yoadohoeraro, Israe masno jierariro sehere 
yoadohoha Cohamacu —niha Jesu tinare. 

28 To ã nichu tuhoa jipihtina tí wahyi jiina sua yuhdua 
wahaha. 29 A jia tina wahcãruca, Jesure na wijaa, tí maca 
dehtu cahai jiri cunupu tirore tjuroca boro duamaha. 30 Ti ã 
yoa duapachuta Jesu ti watoihta wahaa wahaha. 


Watino to cohtotariro Jesure piti bocaha 
(Mr 1.21 -28) 


31 Baharo Jesu Galilea yahpai jiri macapu Capernau wama 
tiri macapu su, Sabado jichu masare buheha. 32 Tiro noano 
masi pahñoriro to buhechu tuhoa masa tuho cuaa wahaha. 

33 Ti wuhui watino to cohtotariro jiro, 0 sehe ni tuaro 
sañurucuha: 

34 —Muhu Jesu Nazare macariro sare cariboi tjia muhu. 
¿Dohse yoai tai nijari sare? ¿Muhu sare butichu yoai tai 
nijari? Yuhu masija Cohamacu macuno, naa marieriro mu 
jiare —ni sañurucuha Jesure. 

35 To ã nichu tuhoro Jesu tuhtiha watinore: 

—Dihta mariahga. Wijaahga tirore —niha Jesu. 

To 2 niri baharo masunore watino sehe yahpapu doca caha 
sa tunuchu yoaro, tirore wijaaha. To 2 yoari baharo tiro sehe 
noariro tjuaha. 36 Tói jiina jipihtina to a wahachu ñu cuaa 
wahaha. A jia ti basi õ sehe ni durucuha: 

—¿Yaba baro buhea jijari ahri 4 wahachu yoaa? Cuenah. 
Tuaro mehne puhtoro yoaro seheta ahriro watiare dutira. 

A jia to dutiro seheta tina masare wijaara —ni durucuha tina 
ti basi. 

37 To à yoachu ñua tí yahpapu jipihtiropu masa Jesu 
yoarire yahu siteha. 


Jesu Simo Pedro marechonore noaricoro wahachu yoaha 
(Mt 8.14-15; Mr 1.29-31) 


38 Judio masa ti buheri wuhure wijaa, Simo ya wuhupu saa 
suha Jesu. Tói Simo marechono dohati, tuaro juaro tiha. A jia 
tina ticoro to dohatichu yahuha Jesure. 39 Ti 2 yahuri baharo 
tiro ticoro cahai su, juarore suru dutiha. To ã suru dutiri 
baharo ticorore juaro surua waha, dóihta noaricoro wahaha. 
Ticoro ã waharo wahcã nuju su, tinare chuare payoha. 


Payu dohatiinare noaina wahachu yoaha Jesu 
(Mt 8.16-17; Mr 1.32-34) 


40 S sãari baharo jipihtina masa tó cahai jiina dohatiinare 
Jesu cahapu na suha. Dohatiina payu soro jia dohatiare cjuaha. 
A jiro Jesu to wamomacari mehne tina bui ña payo, jipihtinare 
ti dohatiare noano yuhduchu yoaha. 41 Watia cãhure Jesu to 
wijaa dutichu tina wijaa wahaa, 0 sehe ni sañurucuha: 

—Muhu potocata Cohamacu macuno jira —niha tina Jesure. 

Jesu Cohamacu warocariro to Cristo to jichu watia masiha. 
A jiro Jesu tinare durucu dutieraha, “ ‘Cristo jira’, ni yahu 
siteri”, nino. 


Galilea yahpai buheha Jesu 
(Mr 1.35 -39) 


42 Bohrea muja tachu Jesu ti macai jiriro waha, masa 
marienopt suha. To ã suri baharo masa tirore maca, boca sua 
õ sehe niha: 

—Sã ya macai tjuaga. Wahai tjiga —nimaha tina Jesure. 

43 Ti 2 nipachuta tiro sehe 0 sehe ni yuhtiha: 

—Cohamacu masare puhtoro to noano suho jiare noaa 
buheare paye macaripu ctihure buhero cahmana yuhure. 
Cohamacu yuhure warocare tire yahuhtirore —niha Jesu tinare. 

44 A ni tuhsuro judio masa ya yahpa macaa wuhusei, judio 
masa ti buhea wuhusei tiro buhe tiniha. 


Jesu to buheinare payu wahire bocachu yoaha 
(Mt 4.18-22; Mr 1.16-20) 


5 1 Pa numu Jesu Genesare wama tiri bucupariro duhtu 
cahapu suha. Tói to jich ñua payu masa Cohamacu yare 
tuho duaa tirore nuny ti seha. Noano wahpa tarucu suha masa 
peri. 2 Puaria buso paduroi pahsaa busore Jesu ñuha. Tí buso 
macaina wahi wajãina maja suruca, ti wanuyucurire cosaa 
niha. 3 A jiro Jesu Simo yariapu samua wahaha. Samu tuhsu 
tia dohoriare dia duhtu cahai coãriare sið buhu dutiha. Tuhsu, 
dohoriapu duji, masare buheha. 4 Buhe tuhsu, Jesu Simore õ 
sehe niha: 

—Dacho maca cureroi sið wioga. A jina muhu mehne 
macaina mehne musa wañuyucure doca ñoga wahi ñahana 
—niha Jesu. 

5 To ã nichu tuhoro Simo Jesure 0 sehe ni yuhtiha: 

—Puhtoro, wahi maca bohreamahi sã micha ñamine. 
Bohreapanahta ne cãirocã wajãerahti sã. A wajãerapanahta 
mu dutiro seheta doca ño ñunahtja —ni yuhtiha Simo. 

6 A ni tuhsu tina doca ñoha. A ti doca fiochu ti wañuyucure 
payu wahi sãaha. Payu ti sãachu wañuyucu tuhnua wahamaha. 
7 A wahacha ñua tina paria macainare tina mehne macainare 
pjirocaha: 

—Musa cã&hu yoadohona tagú sare —ni pjirocaha Simo 
cãhu. 

Tina ti 2 yoadohori baharo puria buso noano minipahro 
bocaha wahire. 8 Simo Pedro ã wahi payu ti sãachu ñuno, 
Jesu panoi na tuhcua caha su, tirore õ sehe ni yahuha: 

—Yu puhtoro, muhu mehne jiboriro jieraja yahu. Ñariro 
jija yaha. A jicu mu cahai ji masieraja —niha Simo Pedro 
Jesure. 

9 Tiro, jipihtina tiro mehne macaina chu payu wahi sãachu 
ñua, cuaa wahaha tina cãhu. 10 Puaro Simo Pedro mehne 
macaina Zebedeo pohna Santiago to bahuro João mehne, tina 

cãhu nu chaa wahaha. Ti ã chachu nuno Jesu Pedrore õ sehe 
ni yahuha: 

—Chuaect tjiga. Mipure muhu wahire ñaha cahmachuriro 
mu jiro seheta Cohamact yaina cjihtire pji cahmachuriro 
jiihca muhu —niha Jesu Simo Pedrore. 

11 To ã niri baharo tina ti busore bucupariro duhte cahapu 
waja mo ctinoca, ti ya jipihtiare tóihta cãnoca, Jesu mehne 
wahaa wahaha. 


Jesu cami barirore noariro wahachu yoaha 
(Mt 8.1-4; Mr 1.40-45) 


12 A yoa Jesu pa macai to jichu cami bariro tirore piti 
bocaha. Ã piti bocaro tiro Jesure ñy, na tuhcua caha su, õ sehe 
ni tuaro siniha: 

—Puhtoro, muhu yoa duacu yuhure noariro yoa masina 
muha —ni siniha. 

13 To ã niri baharo Jesu tirore ña payoro õ sehe niha: 

— Tíre yoa duaja. Mipure noariro jiga muhu —niha. 

To ã nichuta to cami bari cjiri yati mua wahaha. 14 A jiro 
Jesu tirore õ sehe ni dutiha: 

—Ahri yu õ sehe yoarire painare yahui tjiga. Sacerdote 
cahai wahaga mipure. A jicu mu pjacure noari pjacu to 
waharire noga tirore. Cohamacu dutia Moisere to cŭri to 
niriro seheta yoaga. A yoacu sacerdotere puaro minichahcare 
waga noariro mt waharire sacerdoteare hoi tai —niha cami 
bariro cjirore. 

15 “Yahui tjia”, to nipachuta jipihtiropu masa tirore yahu 
site namoha. Ti ã yahu sitechu tuhoa masa payu tiro cahapu 
saha. Dohatiina noaina waha duaa, tina cãhu tiro cahapu 
suha. 16 Ti ã supachuta Jesu masa marienopu Cohamacure 
sinino wahaha. 


Jesu pjaca buharirore noariro wahachu yoaha 
(Mt 9.1-8; Mr 2.1-12) 


17 Pa dachoi Jesu to buhechu fariseo curua macaina, judio 
masare buheina cthu tói dujiha. Tina jipihtina Galilea yahpai 
jia macari macaina, Judea yahpai jia macari macaina, Jerusal 
macaina jiha. Ti ã jichu ñuno Jesu Cohamacu tuaa mehne 
dohatiinare noaina wahachu yoaha. 18 Mahainaca mua pjacu 
buharirore to coãri cahsaro mehne yo wua wihiha. A jia tirore 

Jesu cahai cti duaa, wahupu yo sia duamaha tina tirore. 19 A 
saa duapahta masa payu jichu tina tirore yo sda masieraha. A 
jia tirore wuhu buipu yo mujaha. Yo muja su, mahanoca muji 
pahmare nawe, ti copai pjaca buharirore to coãri cahsaro 
mehneta duhu boroha Jesu cahai jiina watoi. 20 “Jesu ahrirore 
to dohatiare yahduchu yoarohca”, ni tuhotuha tina. Ti ã ni 
tuhotuchu masino Jesu pjacu buharirore õ sehe ni yahuha: 

—Coyeiro, mt ñaare yoari buhiri tiare yahu coha tuhsuja 
—niha Jesu tirore. 

21 To ã nichu tuhoa fariseo curua macaina, judio masare 
buheina cha ti basi õ sehe ni tuhotumaha: “Ahriro ã ni 
durucuero tjijaro. Tiro masno mari yoaro sehe jiro, ñaare to 
yoari buhiri tiare coha masierara. Cohamacu dihta masa ti 
ñaare yoari buhiri tiare cohã masina”, ni tuhotumaha tina. 

22 Jesu ti ã ni tuhotuare masino, õ sehe niha: 

—;¿Dohse yoana ã ni tuhotujari musa? 23 “Mu haa yoari 
buhiri tiare yahu coha tuhsuja”, yu nicha, “Mahñoriro jira”, 
yuhure nina musa noano masierapanahta. “Wahcaruca 
wahaga”, yu nichu yu niri potocã jia jichu dóihta masinahca. 
24 Yuhu masuno Cohamacu warocariro ahri yahpai ti ñaare 
yoari buhiri tiare cohã masija yahu. Masa ti naare yoari buhiri 
tiare cohãhtiro cjihtore ctire Cohamacu yuhure. Yu ã cohãrine 
musa masihto sehe õ seheta yoa ñoihtja musa ñuhti cjihtire 
—niha Jesu. 

A ni tuhsu pjaca buharirore õ sehe niha: 

—Muhrre niita nija. Wahcãrucaga. Mu coãri cahsarore na 
wahcãga mu ya wuhupu —niha tirore. 

25 To 2 nich tuhorota jipihtina ti ñurocaroi wahcaruca, 
to coãri cahsarore na, to ya wuhupu tjuaa wahaha. A waharo 
tiro Cohamacure ño payoro, wahchea mehne noano durucuha. 
26 To 2 yoachu ñua masa sehe jipihtina cuaa wahaha. Tina 
cauaa waha, Cohamacure ño payoa, wahchea mehne noano 
durucuha: 

—Michare soro jiare ñuhi sa —niha tina. 


Jesu Levíre piha 
(Mt 9.9-13; Mr 2.13-17) 


27 A yoa tuhsu waha, Leví wama tirirore to dahrari tahtiapu 
jirirore boca saha Jesu. Leví sehe puhtoa ya cjihtire masare 
wapa na cohtariro jiha. A boca suro tirore õ sehe niha: 

—Yuhu mehne macariro cjihto taga muhu —niha tiro 
Levire. 

28 To 2 nichu Levi sehe jipihtia to dahraare duhunoca, Jesu 
mehne wahaa wahaha. 

29 Baharo Levi ya wuhui bose numu Jesure yoa payoro niha. 
Tói payu wapa na cohtaina, paina cãhu Levi mehne dujiha. 
30 Tina mehne Jesu chu ti dujichu ñua mahainaca fariseo curua 
macaina, judio masare buheina mehne sua, Jesu buheinare õ 
sehe ni sinitu ñaha: 

—;¿Dohseana ñano yoaina, wapa na cohtaina mehne 
chjari musa? —ni tuhtiha tina. 

31 Ti 4 nichu tuhoro Jesu yahtiha tinare. O sehe ni piti 
dahre buheha: 

—Dohatieraina duhturure macaerara. Dohatiina dihta 
duhturure macana. Ñaare yoaina dohatiina yoaro sehe jira. 
32 A jicu ñaare yoainare yahui tai nihi yahu Cohamacure 
cahma duticu. Ti basi “Noaina jija sã”, ni tuhotuinare yahui 
tai nierahi yahu —niha Jesu. 


Chu duhuare Jesure sinituha paina 
(Mt 9.14-17; Mr 2.18-22) 


33 A yoa mahainacã masa Jesure õ sehe ni sinitu ñuha: 

—Joao buheina payu tahari Cohamacuųre ño payoa taa chu 
duhura. A yoaa, tina payu tahari Cohamacure sinina. Fariseo 
buheina cãhu ti yoaro seheta yoara. Ti 2 yoapachuta mu 
buheina sehe Cohamacure ño payoa taa chu duhuerara. 
¿Dohse yoa ã yoaerajari tina? —niha tina Jesure. 

34 Ti ã nichu Jesu to tuhotua mehne quiti dahre buhero 
taro tinare õ sehe ni yuhtiha: 

—Õ sehe jira ti: Wamomaca duhteropu ti pjirocaina 
wamomaca duhteriro mehne jia, chu duhu masierara. Tó seheta 
yu buheina cã&hu yuhu mehne jia, chu duhu masierara. Yuhu 
wamomaca duhteriro yoaro sehe jija. Wamomaca duhteriro 
bose numu to yoachy tiro mehne macaina chueraina jierara. 
35 Yu Pucu Cohamacu yuhure to naari baharo pinihtare ya 
buheina mehne jisi yuh. A jia tí pjaputa yu buheina cãhu chu 
duhuahca —niha Jesu. 

36 Panopu macaa buhea wahma buhea mehne ti buhe more 
duachu ñuno õ sehe ni namoha Jesu tinare piti dahre buhero: 

—Ne wahma suhtirore mahari cahsaroca tuhre na, munano 
suhtirore sere Ono cahmaerara. Mari ã sere Ona wahma 
cahsarore tuhre cohãna nija. A yoa wahma cahsaro munano 
suhtiro mehne cãno potori bajuerara. (Tó seheta muna buhea 
wahma buhea mehne piti dahre buheraro cahmana.) 

37 'A yoa ne se co bisia core wahiquiro cahsaro wajuru mehne 
muna wajuru mehne posaeraro cahmana. Mari 2 yoachu se co 
bisia pahmoapu muna wajurure tuhrenocahna. To tuhnuchu 
se co cãhu, wajuru cãhu cohõa wahara. 38 A yoa se co wahma 
core wahma wajurupu posaro cahmana. Mari 2 yoachu se co 
cohõera, wajuru cãhu cohõerara. (Tó seheta wahma buhea 
muna buhea mehne buhe moreraro cahmana.) 39 Muna core 
masa ti sihniri baharo, wahma core cahmaerara tina. Õ sehe 
nia tire masa: “Muna co wahma co bui curero noaa jira”, nia 
tire masa —niha Jesu tinare. 


Sabado jichu Jesu buheina trigo parorire paha yuhdu wahcãha 
(Mt 12.1-8; Mr 2.23-28) 


1 Pa dacho Sabado jich Jesu chu trigo wesepu suha. 

Topu su, to buheina sehe trigo parorire paha, tí pohcarire 
sahcã site boro, ti yaparire chu wahcãa niha. 2 Ti ã yoachu ñua 
mahainaca fariseo curua macaina tinare 0 sehe ni sinituha: 

—;¿Dohse yoana musa Sabado mari sori numu to jipachuta 
dahrajari? Marine dutiare yahdurucana nina musa —niha 
fariseo curua macaina Jesure. 

3-4 Ti ã nichu tuhoro Jesu tinare yuhtiha, (“Yu buheina 
yuhdurucaa nierara”), nino taro: 

—Darvi cjiro tiro mehne macaina mehne juca baaro, 
Cohamacu wahupu sia, Cohamacu ya pãore chuha. A churo 
tó mehne macaina cãhure tí pãore chu dutiro waha. Ti pãore 
sacerdotea dihtare chu dutira. Cohamacau dutia ti pãore painare 
chu dutierara. ¿Davi cjiro tire to yoari cjirire buherari musa? 
(Tí pãore churo Cohamacure yahdurucaro nieraha. Michare 
ahri yaparire chua yu buheina cãhu Cohamacure yuhdurucaa 
nierara.) > Yuhu masno Cohamact warocariro ahri dacho 
Sabado dachore masa ti yoahtire yahurirota jic puhtorota jija 
—niha Jesu. 

Wamomaca buhariro guiti jira 
(Mt 12.9-14; Mr 3.1-6) 


6 Pa dacho Sabado jichu Jesu judio masa ti buheri wahupu 
saa suro, buheha masare. Tói wamomaca poto buhusehe 
buhariro jiha. 7 Mahainaca judio masare buheina, fariseo 
curua macaina chu Jesure yahusa duamaha. “Sabado dachoi 
masunore noariro wahachu yoaboca Jesu” ni, ñu nunu yahusa 
duamaha tina Jesure. 8 Jesu ti tuhotuare masino, buharirore õ 
sehe niha: 

—Wahca surucaga jipihtina ti ñurocaroi —niha tirore. 

To ã niri baharo buhariro sehe wahcãrucu su, tói ducuha. 
9 A jiro Jesu tinare õ sehe ni sinituha: 

—Musare sinituihtja: ¿Sabado jichu yabare yoa dutijari 
Cohamacu dutia? ¿Noaare yoachu noaerajari? ¿O ñaare yoachu 
sehere noajari, musa tuhotuchu? Sabado jichu masunore 
masochy noa nina. Sabado jichu masunore wajachu sehere 
noaerara —niha Jesu tinare. 

10 A nino Jesu tinare ñuroca õ pahño, buharirore õ sehe 
niha tjoa: 

—Mu wamomacare siõrocahga —niha tiro. 

To ã nichuta buhariro sehe siõroca, noari wamomaca 
wahaha. 11 To ã yoachu ñua tina Jesu mehne tuaro suaha. 

A suaa õ sehe niha: 
—;¿Dohse yoanahcari mari ahrirore? —niha tina ti basi. 


Jesu to buheinare doce to warocahtinare bese dapoha 
(Mt 10.1-4; Mr 3.13-19) 


12 Tí dachorire Jesu tãcupu Cohamacure sinino mujaa 
wahaha. Tópų jiro, ñamine Cohamace mehne durucu bohreaha. 
13 Bohrearopu to buheinare to cahapu pjirocaha. Pjiroca 
tuhsu, tina mehne macainare doce waro to warocahtinare 
bese dapoha. 14-15 Ahrina jiha Jesu to bese daporina: Simo 
jiha. Simore Pedro ni pisuha Jesu sehe. Simo bahuro Andre, 
Santiago, João, Felipe, Bartolomé, Mateo, Toma, Santiago 
jiha. Santiago sehe Alfeo macuno jiha. A jia Simo cananista ya 
curua macariro cjiro, 16 Juda Santiago macuno, Juda Iscariote 
tina jiha to bese daporina. Juda Iscariote sehe Jesure ñu 
tuhtiinare ñohtiro jiha. 

Jesu payu masare buheha 
(Mt 4.23-25) 


17 A yoa Jesu to buheina mehne tãcu buipu jirina duji taa, 
payu paina to buheina mehne duji wihiruca, noari wapai 
ducuha tina. Jipihtiro Judea yahpa macari macaina, Jerusale 
macaina, Tiro wama tiri maca macaina, Sido wama tiri maca 
macaina, pjiri ma duhtu cahai jia macari macaina masa payu 
tiro cahapu wihiha. 18 Tina Jesu buheare tuhoa taa, ti dohatiare 
cohachu cahmaha tina. Watia ti cohtotarina cãhy tiro cahapu 
wihi, noaina wahaha. 19 Jesu to tuaa mehne noaina wahachu 
yoaha tinare. A jia tina jipihtina tirore dahra ñua taha. 


Jesu wahcheare, cahyaa cãhure buheha 
(Mt 5.1-12) 


20 Baharo Jesu to buheinare ñy, õ sehe ni yahuha: 

—Musa pjacuoina, puhtoro Cohamacu to suho jiropu 
wahanahca musa. A jina musa wahchenahca. 

21 ’Mipure musa juca baaina yapiina jinahca. A jina 
wahchenahca. 

"Mipu tiina jina, baharo musa bujunahca. A yoa musa 
wahchenahca. 

22 °Yuhu masuno Cohamacu to warocariro jija. A jina ya 
yare yoaina musa jiri buhiri paina musare ti ñu tuhtipachuta 
wahcheina jira musa. Musare ti cohapachuta wahchenahca. 
Musare ti fiano durucupachuta “Naina jira”, musare ti 
nipachuta musa sehe wahchenahca. 23 Musare ti 2 yoachu 
ñuno muanopu musa suchu pjiro noano yoarohca Cohamacu 
musare. A jina tuaro wahcheina jiga. Noano yajeripohna tiina 
jiga. Musare ñu tuhtiina ti coyea panopu macaina tó seheta 
hano yoaha Cohamacu yare yahu muhtaina cjiri cãhure. 

24A yoa musa mipu payu cjuaina ahri yahpapu musa 
noano jinoca tuhsure. A jina ñano yuhduina jinahca musa. 

25 'Mipu yapiina musa jaca banahca. Musa ã jina ñano 
yuhdunahca. 

'Mipure musa bujuina jina baharopu musa cahya, tiinahca. 
A jina musa ñano yuhdunahca. 

26” “Cohamacu yare yahu muhtaina jija”, ni mahñoinare 
“Noaina jira”, nimaha payu panopu macaina. A nimarina ti 
coyea mipu macaina cãhyu ata “Noaina jira”, niboca caina 

musa mehne macainare. Ti ã nimarina musa jina hano 
yuhdunahca musa cãhu —ni buheha Jesu. 


Musare nu tuhtiina ti jipachuta tina cã&hure cahiga 
(Mt 5.38-48; 7.12) 


27 A yoa 6 sehe ni buhe namoha Jesu: 

—Yuhure tuho duainare, musareta nii nija. Musare ñu 
tuhtiina ti jipachuta tina cãhure cahiga. Musare nu tuhtiinare 
noano yoaga. 28 Musare “Nano yuhdujaro”, niina ti jipachuta 
noa dutiga tinare. Musare hano yoaina ti jipachuta “Tina cãhu 
noano jijaro”, ni sini payoga Cohamacure. 29 Cãiro musa 
wahsupure to cjachu, pa buhusehe cãhure cja dutiga tirore. 
Musa bui macari suhtirore to machu musa camisa cãhure 2 
wanocahga tirore. 30 Musare sinirirore to sinino purota waga 
tirore. Musa yare to nachu tirore sinituena tjia pari turi tire. 
31 Paina musare ti noano yoachu cahmana musa. Tinare musa 
noano yoachu cahmano seheta musa cãhu noano yoaga tinare. 
Musare ti noano yoaerapachuta musa sehe tinare noano yoaga. 

32 'Musare cahiina dihtare musa cahichu ti ne yaba cjihti 
jierara paina sehere musa cahierachu. Naina cthu tinare 
cahiina dihtare cahina. 33 A jina musare noano yoaina dihtare 
musa noano yoachy ti cãhu ne yaba cjihti jierara paina sehere 
musa noano yoaerachu. Tíre ñaina cãhu yoaa tire. 34 A yoa 
“Yuhure wiaa tire”, musa niina dihtare musa wasochu ne tí 
yaba cjihti jierara. Naina cãhu painare “Yuhure wiaa tire”, ti 
niinare wasoa tire. 35 A jina musa sehe musare ñu tuhtiina 
cãhure cahiga. A yoa, tinare noano yoaga. Pairore wasona 
“Yuhure ne wiasi ahriro”, ni tuhotuenata tirore wasoga. 
Cohamacu sehe tirore ji coaeraina cãhure, haina cãhure noano 
yoara. To yoaro seheta yoaga musa cãhu. Musa ã yoachu 
Cohamact pjíro noano yoarohca musare. Musa ã yoana 
Cohamacų tua yuhduariro muano macariro pohna jinahca. 

36 Mari Puca muano macariro to pja ñuriro seheta musa chu 
masare pja ñuga —ni yahuha Jesu. 


Paina cãhure “Ñaina jira”, niena tjiga 
(Mt 7.1-5) 


37 A yoa tinare õ sehe ni yahu namoha: 
—Painare “Naina jira”, niena tjiga musa. Musa ã nierachu 
Cohamacu musa cã&hure “Naina jira”, nisi. Paina musare ti 

ñano yoarire ti hano niri căãhure boga musa. Musa a bocha 
ñuno Cohamacu musa chure musa haa yoari buhirire borohca. 
38 Paye barore cjuana painare waga. Musa a wachu Cohamacu 
musare warohca. A waro noano quihõno musare pjiro warohca. 
Wahpa yuhduaro warohca. Painare musa wariro purota 
Cohamacu musa chure warohca —niha Jesu tinare. 

39 A ni tuhsu Jesu quiti mehne piti dahre buhero õ sehe ni 
yahu namoha: 

—Capari ñueraina sahsero ti basi noano tua wahcã masierara. 
A tua wahcãa, tina puaro doca waha su bora saa wahaahca 
copapu. (Tó seheta Cohamacu yare masieraina painare buhe 
masierara. A jia tina jipihtina pichacapu wahaahca.) 
40 Buheina tinare buherirore masi yuhdurucaerara. A jipahta 
jipihtina buheina ti noano buhe pahñori baharo tinare buheriro 
yoaro seheta jiahca —niha Jesu. 

41 A ni tuhsu paye quiti mehne yahu namoha: 

—Mari piti dahre buhechu õ sehe yoaina jira musa: 
Musa coyeiro to capariacapu mahari pohcarocã to saacha tí 
pohcarocãre noano huna musa. Musa ya capariacare pjiri pji 
to jipachuta ti pjine ne ñuerara musa. (Mahari pohcarocãre 
musa nuno seheta musa coyeiro to hano yoaa sehere noano 
huna musa. Musa basi musa ñaare tuaro yoapanahta tire 
masierara musa pjiri pjine musa ñueraro seheta.) ¿Dohse jiro 
baro ã jijari musa? 42 Õ sehe niina yoaro sehe jira musa: 
“Coyeiro, muhu ñaare yoai nica muhu. A jicu tíre duhuga”, 
niina yoaro sehe jira musa. A niina jipanahta pjiro ñaare yoara 
musa sehe. ¿Dohseana musa ñaare yoapanahta tire masierajari 
musa? Masa ti baharo buhusehei hano yoa cohtaina jira 
musa ã yoaina. Pjiri pjine musa capariacai jiri pjine musa na 
muhtaboriro seheta musa haa yoaa sehere duhu muhtaga. 
Musa ã yoari baharo musa coyeiro to ñano yoaare duhuchu 
yoa masiboca mahari pohcarocare musa naboro seheta —ni 
buheha Jesu. 


Masa ti durucuare tuhona ti jia tiare masija mari 
(Mt 7.17-20; 12.34-35) 


43 A yoa piti dahre buhero 6 sehe ni yahu namoha tinare: 
—Noadu yucucu ñaare dicha tierara. A yoa fiadu noaare 
dicha tierara. 44 Yucucu dichare masina ture masina. Pota tidu 

higuera pocare dicha tierara. A yoa aga potacu se tõhorine 

dicha tierara. 45 TO seheta jira masa cthu. Noariro to tuhotuapu 
noaa jira. A jiro tiro noaare yoara noade to noano dicha tiro 
seheta. Ñariro to tuhotuapu ñaa jira. A jiro tiro ñaare yoara 
Nadu ñaare to dicha tiro seheta. Mari tuhotuapu marine ti jiro 
seheta durucuja mari —ni yahuha Jesu. 


Pua wuhu yoaina quitire yahuha Jesu 
(Mt 7.24-27) 


46 A yoa tinare õ sehe ni yahu namoha: 

—Musa yuhure “Puhtoro”, nina. A nipanahta yu dutia sehere 
yoaerara musa. ¿Dohse jiro baro 2 yoajari? 47 Jipihtina yuhure 
cahmaina yu yahuare tuhora. A jia yu dutiare yuhdurucaerara. 
O seheta jira yuhure yuhdurucaeraina: 48 Wuhu dahreriro 
yoaro sehe jira tina. Tiro cuaa coparire taa wapai to suchupu 
saha, wuhure noano dapo ducaha. Ti wuhu noano to yoari 
wahu jiro dia to minichy tuaro to cotiapachuta ti wahu noano 
tjuaha. 49 A jia yu dutiare tuhopahta yahdurucaina sehe 
wahure noano yoaerariro yoaro sehe jira. Ti wuhure buica 
dapo, noano dahre ducaeraha. To ã cŭri wahy jiro dia minino 
to cotiachu dóihta ti wahu burua wahaha. Ã jiro tí wahu 
tuaro bora su cahaa wahaha —niha Jesu. 


Surara puhtoro cahamacunore to dohatichu 
Jesu noariro wahachu yoaha tirore 
(Mt 8.5-13) 


1 Ti quitire masare yahu tuhsu Jesu cãhu Capernaupu 
7 saha. 2 Tói jiriro cien surara puhtoro to cahamacunore 
tuaro cahiha. To cahamacuno sehe dohatiriro jiro, yariaro 
cahariro jimaha. 3 A jiro Jesu to yoaare thoro, judio masa 
bucunare Jesu cahapu warocaha puhtoro sehe. 

—Dohatirirore noariro wahachu yoai taga —ni yahu dutiro 
warocaha puhtoro bucunare. 

4 Tina Jesu cahapu sua, 0 sehe ni tuaro mehne yahuha 
tirore: 

—Surara puhtoro sare warocahre. To cahamacunore 
dohatirirore to yuhduchu cahmahre tiro. Tiro puhtoro sehe 
noariro jira. To ã jicht yoadohoga tirore. 5 Mari ya maca 
macainare tiro cahīna. Ã jiro tiro sã buheri wuhure ti yoari 
wapa wapare —niha bucuna Jesure. 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN LUCAS 7 210 


6 Ti 2 ni yahuchu tuhoro Jesu sehe tina mehne wahaha. 
Surara puhtoro ya wuhu cahacãi to suro cahachu puhtoro sehe 
tiro mehne macainare Jesure 0 sehe ni yahu dutiro warocaha: 

—Puhtoro, noanohca. Tai tjiga. Noariro jieraja yahu. Ya 
wahai muhure saa ta dutiboriro jieraja yahu. 7 A jicu mu cahai 
wahaeraja. Yu ã jipachuta mu masia mehne noariro wahachu 
yoaga mahy tirore. Mu ã yoachu yu cahamacuno noariro 
waharohca. 8 Yuhure yu bui jiina paina puhtoa dutira. A jicu 
yuhu cãhu surarare dutija. Ctirore “Wahaga”, yu nichu tiro 
wahara. Pairore “Taga”, yu nichu tiro tara. Yau cahamacunore 
“Ahrire yoaga”, yu nichu tíre tiro yoara. (Muhu cãhu dutirirota 
jira. A jiro mu dutiriro seheta tiro dohatiriro yuhdurohca) 
—ni yahu dutiha surara puhtoro. 

9 To ã nichu tuho cuaa waharo, payu masa tiro mehne 
jiinare majarerucu su, õ sehe ni yahuha: 

—Musare niita nija. Tiro surara puhtoro Israe masno 
jierariro Cohamacure tuaro wacã tuara. To cahamacunore yu 
noariro wahachu yoahtire masi tuhsura. Israe masare ne ahriro 
yoaro sehe jiinare ñuerasinija —niha Jesu. 

10 To ã niri baharo surara puhtoro Jesu cahai to warocarina 
sehe ti puhtoro ya wuhupu tjuaa wahaha. Tju su dohatiriro to 
noariro jichu ñuha tina. 


Jesu wapewahyoro macunore masoha 


11 To ã yoari baharoca Nai wama tiri macapu Jesu to 
buheina mehne payu masa mehne wahaha. 12 Tí macare sãari 
sopaca cahai to sachu yariarirore masa na wijaa taa niha. 
Yariariro pocoro wapewahyoro jiha. Cãirota jiriro yariaha. 

A jia tó macaina masa payu ticoro mehne wahaha. 13 To ã 
wahachu ñuno Jesu ticorore pja nuha. 

—Tiieco tjiga —niha Jesu ticorore. 

14 A nino yariariro to masa putihi ña payoha. To ã ña 
payochu ñua tí putire waina sehe surucaha. 

—Macy, yuh muhure õ sehe nija. Wahcã nuju suga —niha 
Jesu. 

15 To ã niri baharo yariariro cjiro wahcã nuju su, durucuha. 
A jiro Jesu tirore to pocorore waha. 16 To ã yoachu ñua tina 
jipihtina cuia wahaha. A jia tina Cohamacure ño payoa, õ sehe 
niha: 

—Cohamacu yare yahu muhtariro masi yuhduariro mip 
pinihtare mari watoi jira —niha tina. 

—Cohamacų marine to yainare yoadohoro wihi tuhsuhre 
—niha paina. 

17 A jia jipihtina Judea yahpa macainare tó duhtu cahai jia 
macari macainare Jesu to yoarire masa yahu site pahnoha. 


Joao masare bautisariro to buheinare Jesure sinitu dutiha 
(Mt 11.2-19) 


18-19 A yoa Jesu to yoarire ñua Joãore yahuha to buheina. 
A ti yahuchu tuhoro puarore tiro cahai pjiroca, Jesure sinitu 
dutiro warocaha João. Õ sehe ni sinitu dutiha: 

—;¿João “Yu baharo pairo tarohca”, to niriro tjijari muhu? 
¿To niriro mu jierachu pairore cohtanahcari sa? —ni sinitu 
dutiha João puaro to buheinare. 

20 A yoa tina Jesu cahai su, sinituha tirore: 

—Joao masare bautisariro muhure sinitu dutiro warocahre 
sare. ¿João “Yu baharo pairo tarohca”, to niriro tjijari muhu? 
¿To niriro mu jierachu pairore cohtanahcari sa? —ni sinituha 
tina Jesure. 

21 Ti pjata payu dohatiinare, watia ti cohtotainare, capari 
ñuerainare noaina wahachu yoaha Jesu. 22 A jiro João 
warocainare Jesu 0 sehe ni yuhtiha: 

—Mipure musa ñurire musa tuhorire Joãore yahuna wahaga: 
O sehe niga: “Capari ñueraina fitna. Tini masieraina tinina. 
Cami bucu baaina noaina wahara. Tuho bocaeraina tuhoa 
wahara. Yariaina masaa wahara. Tina jipihtinare noaina 
wahachu yoahi yahu. A yoa pjacuoinare noaa buheare yahuja. 
23 Yuhure tuhoriro 'Potoca tjira’, niriro tiro wahcheriro jira”, 
Joaore ni yahuna wahaga —niha Jesu. 

24 Joao buheina ti wahari baharo Jesu sehe Joao tojia 
tiare yahu ducaha payu masare: 

—Masa marienopt suna tjare wihnono to waroca cohtotachu 
yoariro seheta to buheare cohtota mujarirore Nuna suerare 
musa. A yoariro jierare João. 25 “Noa suhti tirirore fana 
wahajihna”, nierare musa masa marienopu wahana. Noaa 
suhti tiina wapa bujuare cjuaina puhtoa ya wahusepu jira. 
Masa marienopt jierara. 26 Masa marienopu suna Cohamacu 
yare yahu muhtarirore huna suhre musa. Potoca tjira. Joao 
Cohamacų yare yahu muhtariro jira. Paina Cohamacy yare 

yahu muhtaina yuhdoro jiriro jira tiro. 27 Panopu Cohamacu 
yare ti joari pŭi Joaore õ sehe ni yahu joaa tiha: 

“Mari Puca to macunore õ sehe niha: ‘Mu pano 
muhure yahuyuhtirore warocai nija’, niha 
Cohamacu”, 

ni yahu joaa tiha panopure Joãore. 28 Musare potoca niita 

nija. Paina jipihtina bui jira João. Ahri turupure to ã jipachuta 
muanopure Cohamacu masare puhtoro to noano suho jiropure 
jipihtina docapu jiriro pinihta João bui jira —niha Jesu masare. 

29 To ã nichu tuhoa jipihtina masa, puhtoa ya cjihtire wapa 
na cohtaina mehne João to bautisarina jia õ sehe ni tuhotuha 
Cohamacure. “Cohamacu quihõno yoariro jira”, ni tuhotuha 
tina. 30 Fariseo curua macaina sehe judio masare buheina 
cãhu João to bautisanohrina ji duaeraha. A jia tinare Cohamacu 
to yaina to yoa duachu cahmaeraha. 

31 A yoa Jesu pari turi õ sehe ni yahuha: 

—;¿Mipu macaina masa yabaina yoaro sehe jijari tina, 
musa tuhotuchu? 32 Tina macanacã yoaro sehe jira. Paina ti 
cahmano sehe ti yoaerachu tó wahaerara tinacãre. Pache 
duaropu pape dujia, õ sehe ni pisurucura tinaca ti basi: “Musa 
basahti cjihtire sã putipemahi. ¿Dohseana musa basaerari sã 
tíre putipechu? Sã tuaro ñahacaha tiipe, sañurucumahi. ¿Musa 
sehe dohseana sã mehne tiiperari?” nirucuina yoaro seheta 
jira mipu macaina cã&hu. (Mipu macaina ti cahmano seheta sa 
yoaerachu ñua tó wahaerara tina cãhure.) 33 João bautisariro 
Cohamacure ño payoro taro ne chueraro, vinore sihnierare. 

To 2 sihnierachu nuna “Watino to cohtotariro jira”, nimahre 
musa tirore. 34 Yuhu masuno Cohamacyu warocariro jicu, yahu 
chu sihnija. Yu 2 yoachu nuna õ sehe nina musa yuhu sehere. 
“Nuga. Ahriro pjiro churiro, cahariro jira. Puhtoa ya cjihtire 
wapa na cohtaina, ñano yoaina cãhy ti piti tiriro jira ahriro”, 
nina musa yuhure. A nina macanacã yoaro sehe durucuina jira 
musa. (Musa cahmano sehe sa yoaerachu tó wahaerara musare. 
Ne wahcherara musa.) 35 A masierapanahta sã yoa ñorire fitna, 
Cohamact yare sa masichu masinahca musa —ni yahuha Jesu. 


Simo wama tiriro fariseo curua macariro ya wuhui jiha Jesu 


36 Fariseo curua macariro to wuhupy chu dutiro pjiha 
Jesure. To 2 pjichu Jesu to ya wuhupu sy, ti churi mesa cahai 
nuju saha. 37-38 Ti macapure ñaare ñaare yoarucuricoro cjiro 

jiha. Jesu fariseo curua macariro ya wuhupu to dujichu ticoro 
tuhoha. A tuho tuhsu alabastro mehne yoariare me sitia posa 
tiriare na ta, Jesu baharo buhusehei wihi taruca, tiiha. A tiiro 
Jesu dahporire to yahco co mehne wayo, to pjoari mehne paha 
cohaha. To dahpori wuachu ñu ticoro to dahporire wihmi, me 
sitia mehne pio payoha. 39 To 2 yoachu ñuno fariseo curua 
macariro Jesure pjiriro to basi õ sehe ni tuhotumaha: 
“Ahricoro tirore ñaha ñuricoro ñaare yoarucuricoro jira. 
Ahriro Jesu Cohamacu yare yahu muhtariro jiro tíre masiboa”, 
ni tuhotumaha. 40 To 2 ni tuhotuare masino Jesu 0 sehe ni 
yahuha tirore: 

—Simo mipu pinihtare muhure yahu duaja —niha Jesu. 

—Buheriro, ¿yuhure dohse ni yahu duajari muha? —ni 
yuhtiha Simo. 

41 To ã nichu Jesu 0 sehe ni piti dahre buhe yuhtiha: 

—Puhtorore paaro wapamoina jiha. Cãiro wapamoriro 
quinientos niñeru turire wapamoha. Pairo sehe cincuenta 
niñeru turire wapamoha. 42 A jia tina ti wapamoare ti wapa 
bihoerachu ñuno puhtoro ti wapamoare wapa dutieraha. 
¿Mipu pinihtare diro sehe wapamoriro sehe to puhtorore cahi 
yuhdurohcari? —ni sinituha Jesu. 

43 Simo õ sehe ni yuhtiha: 

—Buah, pjíro wapamoriro mahanoca wapamoriro yuhdoro 
to puhtorore cahi yuhduboca —niha Simo. 

—Potoca ni yuhtihre muhu yuhure —niha Jesu. 

44 A ni tuhsu tirore pio payoricorore majare ñu, Jesu Simore 
0 sehe ni yahu namoha: 

—Ahricorore nuga muhu. Mu ya wuhupu yu saa wihiri 
baharo ya dahporire cosahti core yuhure waerare muhu. 
Ahricoro sehe to yahco co mehne yu dahporire wayo, to pjoari 
mehne paha cohahre yuhure. 45 Muhu sehe yuhure piti boca 
wihmierare. Ahricoro sehe õi yu dujiro puro yu dahporire 
wihmihre. 46 Muhu sehe yu dapure se mehne pio payoerare. 
Ticoro sehe yu dahporire me sitia mehne pio payohre. 47 A 
nice muhyureta yahui nija. Ahricoro to naa yoari cjiri payubia 
jira. A jiricoro jiparota ticoro tuaro cahihre yuhure. A jicu 
ñaare to yoari buhirire cohãhi. A jia ñaare ti yoari buhirire 
mahanoca yu cohanohrina mahanoca cahina yuhure —niha 
Jesu Simore. 

48 A ni tuhsa tiro ticorore õ sehe ni yahuha: 

—Miptu pinihtare ñaare mu yoari buhirire boja —niha Jesu. 

49 To ã nichu tuhoa Jesu mehne dujiina ti basi õ sehe ni 
durucuha: 

—;¿Dohse jiriro baro jijari ahriro naa buhirire boriro? 
—niha tina ti basi. 

50 A ni tuhsu, Jesu numinore õ sehe ni yahuha: 

—Yuhure mu wacã tuachu muhure pichacapu 
wahaboricorore yuhdoja. Cuiro marieno mu wuhupu tjuaa 
wahaga —niha Jesu ticorore. 


Numia Jesure yoadohoha 


1 Baharo bujua macaripu daa macaricapu cãhure sy, 

Cohamacu masare puhtoro to noano saho jiare noaa 
buheare yahuha Jesu. Doce to buheina sehe tiro mehne jiha. 
2 A yoa numia cãhu watia ti cohtotari numia cjiri, dohatia 
numia cjiri Jesu noaa numia to yoari numia tiro mehne tiniha. 
“María”, ti nimaricorore “Magdalena”, ni pisua tiha ticorore. 
Ticorore siete watiare Jesu cohã wioha tó pano. A jiro ticoro 
cãhu Jesu mehne tiniha. 3 Cuza wama tiriro Herodere dahra 
cohtaina puhtoro cjiro namono Juana chu Jesu mehne 
tiniha. Susana wama tiricoro cãhu paye numia mehne payu ti 
cjuaa mehne tirore yoadohoha. 


Jesu wesere toari masuno guitire yahuha 
(Mt 13.1-9; Mr 4.1-9) 


4 A yoa payu macari macaina Jesu cahapu cahmachuha. Ti 
a cahmachuri baharo Jesu to tuhotua mehne quiti dahre tinare 
õ sehe ni yahuha buhero taro: 

5—Toari masuno toaro, to toaa yaparire doca site ctino 
wahaha. To ã doca site cù wahcãchu paye yapari mahai bora 
caha suha. Ti ã bora caha suchu paye yaparire masa tu diho 
ctiha. A jia paye yaparire minichahca duji ta, chunocaha. SA 
yoa paye yapari sehe tãa wapa bui dihta se mininocã bui bora 
caha suha. Tí yahpapu co mariaha. Ã jia tí yapari du wija 
tarucuma ñaia wahaha. 7 Paye yapari sehe tja watoi bora caha 
suha. Tja sehe tí toaa mehne duha. Tja sehe dia yuhdua waha, 
toaare wajãnocaha. 8 Paye yapari noari yahpai bora caha 
saha. Noano dua jia noano dicha tiha. A jia payu dicha tiha 
—niha Jesu. 

A ni tuhsu 0 sehe tuaro ni namoha: 
—Ahrire tuho duaina noano tuhoga musa —niha tiro. 


Jesu quiti mehne to buherire yahuha 
(Mt 13.10-17; Mr 4.10-12) 


9 Baharo to buheina tí guitire masi duaa, Jesure 0 sehe ni 
sinituha: 

—¿Ahri quiti mehne dohse ni yahui nijari muha? —ni 
sinituha tina. 

10 Ti a nichu Jesu 0 sehe ni yahtiha: 

—Cohamacu masa bui puhtoro to noano suho jiare panopu 
paina ti masierari cjirire musare masichu yoarohca Cohamacu. 
Paina sehere ã yoaerara tiro. Tinare quiti mehneta buheihtja. 
Yu ã yoachu tina yu buheare tuhopahta masisi —niha Jesu to 
buheinare. 


Jesu wesere toari masuno quitire yahu pahñoha 
(Mt 13.18-23; Mr 4.13-20) 


11 A ni tuhsu tinare õ sehe ni yahu namoha: 

—Õ sehe ni yahura ahri quiti: Toaa yapari noaa buhea yoaro 
sehe jira. 12 A yoa maha duhtu cahai boraa yapari sehe noaa 
buhea yoaro sehe jira. Cãina masa noaa buheare ti tuhochu ñuno 
watīno sehe ta, tí buheare masi dutierara masare, minichahca 
tí yaparire ti chu cohãno seheta yoaro. To 2 yoaerachu tina 
Cohamacure wacti tuaboa. Ti å wacti tuachu ñuno Cohamacu 
sehe tinare pichacapu wahaborinare yuhdoboa. 13 A yoa taa 
wapa bui dihta se mininocã bui boraa yapari noaa buhea yoaro 
sehe jira. A jia masa noaa buheare tuho, wahchea mehne tíre 
tuho nunu wahcãna. A tuho nunupahta taa wapa buica jia yucu 
nuhcori mariea yuca yoaro seheta ahrina masa chu yoari pja 
cãno pjaerara.  cãno pjaeraa yu yare ti cahmari buhiri paina 
tinare ti ñano yoachu ñua yu yare duhunocahna. 14 A yoa tja 
watoi boraa yapari noaa buhea yoaro sehe jira. A jia masa 
noaa buheare tuhopahta, ahri yahpa macaare wacŭù nunu 
yuhduara. Niñerure bujua cahma, paye baro cãhure payu 
cahma, tíre goa pja yuhduara tina. Ti 2 yoachu tí sehe noaa 
buheare ducatara. Ti  ducatachu masa noaa sehere yoaerara. 
Dicha maria yuca yoaro seheta jira. 15 A yoa noari yahpai 
boraa yapari noaa buhea yoaro sehe jira. jia masa noaa 
buheare tuhoa, noano mehne tí buheare yuhdurucaerara. 

A jia yucucu dicha tiro seheta noaa buheare tuhoina sehe 
Cohamacų to cahmano seheta noaare yoara —niha Jesu. 


Jesu siharia guitire buheha 
(Mr 4.21-25) 


16 A ni tuhsu paye guiti mehne piti dahre buheha tiro: 

—Ne sihariare ti sihãri baharo tiare dihi biato docai ctierara 
masa. A yoa tiare coãri casario docai ctierara. Muanopu tiare 
duhu payora wuhupu saa taina ti noano ñu sãahto sehe. 
17 Jipihti ti masierari cjirire baharo masa masiahca. Sihãria to 
buhriachu mari ñu masino seheta panopt ti masierari cjirire 
masiahca masa. 

18 A jina musa tahona noano tuho nunuga. Noano tuho 
nanyriro, noano masinohca. Tuho nunuerariro “Mahanocã 
tuhoja”, to nipachuta tí sehere boa waharohca —niha Jesu. 


Jesu coyea tirore pjiha 
(Mt 12.46-50; Mr 3.31 -35) 


19 Baharo Jesu bahana ti pocoro mehne tiro cahapu wahaa 
nimaha. Masa payu jichu to cahapu sueraha. 20 A jiro cãiro 
Jesure õ sehe ni yahuha: 

—Mu poco mu bahana mehne sopacapu ducuhre. Muhure 
ñua taa niyuhti —niha tiro Jesure. 

21 To 2 nichu Jesu 0 sehe ni yahuha jipihtinare: 

—Cohamaczu ya buheare tuhoina, tire yuhdurucaeraina 
tinata yu poco yu bahana yoaro sehe jira —niha Jesu tinare. 


Jesu wihnonore yusu dutiha 
(Mt 8.23-27; Mr 4.35 -41) 


22 Pa dachoi Jesu to buheina mehne dohoriapu samu: 

—Basa, pahajihna —ni, tina jipihtina tia mehne 
bucupariropu pahaa wahaha. 

23 A pahãno caria wahaha Jesu. Ti ã paharucuchu waro 
tuaro wihnono taha. Wihnono to tachu bujua pahcori wahea, 
tinare mionocamaha. A to wahacha minihto cua yuhduaha 
tinare. 24 A wahachu ñua Jesu cahai waha, tirore wahcõha. 

—Buheriro, mari mini yariana tana nija —niha tina. 

Ti ã nicha Jesu sehe wahcã, wihnonore “Tó purota wa 
duhuga”, niha. A ninota pahcõri cãhure “Yusua wahaga”, 
niha. To ã nichuta wihnono yuhdua wahaha. A yoa pahcõri 

cãhu yasu boraa wahaha. 25 A wahari baharo Jesu tinare 6 
sehe niha: 

—;¿Musa yuhure wacti tuaerasinijari? —niha tiro. 

To 2 niche tina sehe cui, cuaa waha, ti basi õ sehe ni 
durucuha: 

—Cue, ¿dohse jiriro baro masuno jijari ahriro? Ahri wihnono, 
pahcori cãhu to dutichu yuhdurucaerara tirore —niha tina ti 
basi. 


Watia ti cohtotarirore noariro wahachu yoaha Jesu 
(Mt 8.28-34; Mr 5.1-20) 


26 A yoa tina sie coapu Gerasa macaina ya yahpapu paha 
saha. Ti yahpa Galilea yahpa potoihta jiha. 27 Tói Jesu to 
maja surucu suchu waro tó macariro watia ti cohtotariro tiro 
cahapų taha. Tiro yoari pja suhti marieriro jiro, to wahupure 
ne jieraha. A yoa masa copari taa copari watoi jia tiha tiro. 
28-29 A jia payu tahari watia tirore ñahaha. Ã jiro tiro peresui 
to jichu to wamomacarine dahporire comaa dari mehne 
duhteriro jiparota, tiro tí darire nuha mujaha. A yoa watia 
sehe tirore masa marienopu na wahcãa tiha. Ã yoa tiro Jesure 
ñuroca 0 tuaro sañurucu, Jesu panoi na tuhcua caha suha. 

To ã yoachu ñuno Jesu sehe tirore õ sehe ni dutiha: 

—Watia, duhuga ahrirore —niha Jesu. 

To ã niche tuhoro watia ti cohtotariro tuaro sanurucu, 0 
sehe ni sinituha Jesure: 

—Jesu, ¿Cohamacų Jipihtina Bui Jiriro macuno yabare 
yoai tai nijari muhu yuhure? Yuhure, ñano yoai tjiga —niha 
watia ti cohtotariro. 

30 To ã nichu Jesu sehe 0 sehe ni sinituha tirore: 

—¿Yabariro wama tijari muha? —niha. 

Payu watia tiro mehne jiha. A jiro 6 sehe niha watia ti 
cohtotariro: 

—Watia payu wama tija sa —ni yuhtiha watia ti cohtotariro 
tiro. 

31 —Cuãri copapt sare waha dutiecu tjiga —ni, tuaro siniha 
watia sehe. 

32 Ti pjare tói ttcu dahpotoi yesea payu chua niha. Ti tói 
chuchu ñua watia õ sehe ni siniha Jesure: 

—Sina yesea cahapu warocaga sare ti pjacuripu sã sãahto 
sehe —ni siniha watia. 

Ti 2 sinichu tuhoro “Jai. Wahaga”, niha Jesu. 33 To ã 
dutichu, watia masuno mehne jirina cjiri sehe wahaa, yesea 
pjacuripu saa wahaha. A yoa tinare ti sãari baharo, yesea 
jipihtina bucupariro duhtu cahapu pari cunupu muroca buha, 
ti taropu bora hoja, mini yaria pihtia wahaha. 

34 Yeseare ñu wihboina yesea ti å minichu hua, cui, 
murocaa wahaha. A muroca wahea pjiri macapu cãhure, daa 
macaricãpu cãhyre tíre ti ñurire yahu sitea wahaha. 35 Ti ã 
yahuchu tuhoa, masa sehe payu ti 2 waharire ñua wahaha. 

A jia Jesu cahai su, watia ti cohtotariro cjirore to suhti tiriro, 
taho masiriro to dujichu ñuha tina. Tí jipihtiare nua, tina cui 
niha. 36 Watia ti cohtotariro cjiro noariro to waharire ñuina, ti 
ñurire painare noano yahu pahñoha. 37 Tí pjata Gerasa yahpa 
macaina payu Jesure tuaro cuia, tirore pa sehepu waha dutiha. 
Ti å waha dutichu Jesu dohoriapu samu, waharo taro niha. 

38 Watia ti cohtotariro cjiro Jesu to wahahto pano tuaro siniha 
tirore: 

—Muhu mehne waha duaja —ni sinimaha. 

39 To 2 nichuta Jesu tirore 0 sehe ni yuhtiha: 

—Mau ya macapu wahaga. A wahacu Cohamacu muhure to 
yoarire yahuga painare —niha Jesu. 

To ã niri baharo waha to ya macapu suro watia ti cohtotariro 
cjiro sehe Jesu tirore to yoarire jipihtina to ya maca macainare 
yahuha. 


Jairo maconore yuhduchu yoa, caha ñuricoro 
cãhure yuhduchu yoaha Jesu 
(Mt 9.18-26; Mr 5.21-43) 


40 Pari turi Jesu ti bucupariropu pahaa wahaha tjoa. To 
paha tariroputa masa payu tirore cohtaa niha. A cohtaa, tirore 
piti bocasiniha wahchea mehne. 41-42 Tói judio masa buheri 
wuhu puhtoro Jairo wama tiriro Jesu cahai st, to dahpori cahai 
na tuhcua caha suha tirore No payoro. To macono yariaro niha. 
Ticoro cãcorota jiricoro doce cuhmari cjuaricoro jiha. A jiro 
tiro to ya wahapu Jesure pji wahcãha. “Jai” ni, tiro mehne 
wahaha Jesu cãhu. 

Mahai ti å wahachu payubia masa tirore nuny ti wahcã, 
bihsaro surucu suha tirore. 43 To ã bihsaro wahachu numino 
doce cuhmari waro 2 cahã ñurucuricoro tói jiha. TO pano 
duhturuare jipihtia to niñeru mehne wapamaha ticoro co wa 
dutiro. Ti ã co wapachuta munanota jirucunocaha ticoro. 

44 A jiro ticoro Jesu baharo masa payu watoi wihi, Jesu 
suhtirore to ñaha nuchuta to caha ñua pihtia wahaha. 45 To ã 
ñaha ñachu tuhoturo Jesu õ sehe ni sinituha: 

—¿Noa yu suhtirore ñaha ñuri? —niha tiro. 

Jipihtina “Yoaerahi”, niha. A jia Pedro cãhu õ sehe niha: 

—Buheriro, bihsa nina. A jia masa paye muhure 
pihanocahna. ¿Dohseacų ã ni sinitujari muhe? —niha tina 
Jesure. 

46 Ti 2 nichu Jesu 0 sehe ni yuhtiha: 

—Michapucaca yuhu noaricoro wahachu yoahi cãcorore. 
A jicu yahure to ñaha fiuchu masija —niha tiro. 

47 To ã nichu tuhoro ticoro duhti masieraro, teterericoro 
Jesu cahai na tuhcua caha suha tirore ño payoro. A jiro 
jipihtina masa ti tuhoroi to dohatiare, Jesure to ñaha ñurire to 
noaricoro to waharire yahuha ticoro. 48 To 2 ni yahu tuhsuchu 
Jesu ticorore õ sehe ni yahuha: 

—Maco, yuhure mu wacã tuaa mehne noaricoro tjuara 
mipure. Wahchea mehne wahaga —niha ticorore. 

49 To 2 nino watoi Jairo ya wahyi jiriro yahuro wihiha: 

—Mu macoca yariaa wahahre. A jicu buherirore pji tai 
tjiga —niha tiro. 

50 To ã nichu tuhoro, Jairore 0 sehe ni yahuha Jesu: 

—Cahya tuhotui tjiga. Yuhure wacã tuaga. Tí dihtare 
yoaga. Mu ã yoachu ticoroca masaa waharohca —niha Jesu. 

51 A ni tuhsu to wahupu su, Pedro, João, Santiago, 
dohatiricoro pHcusuma tópeinata na sãaha. Paina sehere Jesu 
sãa dutieraha. 52 Tói jipihtina masa ti ñahacaha tiiro watoi 
saa suha Jesu. 

—Tiiena tjiga. Ticoroca yariaerare. Carino nica —niha tiro. 

53 To ã nichu tuhoa tina sehe ticoro yariaricoro to jichu 
masia, Jesure bujuha. “A nimacanocano nina”, ni bujuha. 

54 A yoa Jesu ticorocã wamomacare ñaha, õ sehe ni pisuha: 

—Maharicoroca wahcãga —niha. 

55 To 2 nichuta yariaricoro masaa waha, tí pjata wahcãrucu 
saha ticorocã. To wahcãri baharo Jesu ticorore chuare wa 
dutiha. 56 To 2 masach ñua to pucusuma ñu cuaa wahaha. 
A jiro Jesu tíre painare yahu dutieraha. 


Jesu doce to buheinare buhe dutiro warocaha 
(Mt 10.5-15; Mr 6.7-13) 


1 A yoa Jesu doce to buheinare pjiroca, to tuaare waha 
tinare. Watīare ti cohãhti cjihtire, dohatiinare noaina ti 
yoahti cjihtire to tuaare waha tinare. 2 A yoa tuhsu tinare 
Cohamacu masare puhtoro to noano suho jiare buhe dutiro, 
dohatiinare noaina wahachu yoa dutiro warocaha tinare. 
3 Õ sehe ni dutiha Jesu tinare: 

—Musa wahana paye barore naaena tjiga. Tjuadure, wajure, 
chuare, niñerure naaena tjiga. Musa sãano dihtare saa wahcãga. 
Paye suhtire naaena tjiga. 4 Jipihtia macaripu musare ti carino 
wache tí whuihta jinocasiniga. Coa wahanapu wijaahga tí 
wuhuųre. > Paye macari macaina musare ti cahmaerachu nuna 
ti macarine yuhdu wahcãa wahaga. wahana musa dahpori 
macaa dihta pohcari mene waja site cùga musa tinare ti ya 
buhirire masichu yoana —niha Jesu. 

6 To ã niri baharo to buheina sehe waha, jipihtia macaripepu 
noaa buheare yahu tinia tiha. A yoa dohatiinare noaina 
wahachu yoaa tiha. 

Jesu to yoarire Herode tuhoha 
(Mt 14.1-12; Mr 6.14-29) 


7 A yoa Herode Galilea yahpa macaina puhtoro Jesu yoarire 
tuhorocaha. “¿Diro baro jijari tiro Jesu?” niparota ne masieraha. 
Caina 0 sehe nimaha Jesure: “João masare bautisariro cjiro 
pari turi bajuaro nica. A jiro ‘Jesu’, ti niriro tiro tjira”, nimaha 
cãina. Ti ã nichu tuhoro Herode Jesure dohse ni masieraha. 

8 Paina “Tiro Elia cjiro mipt bajuaro nina”, nimaha. Paina 
sehe “Cohamacu yare yahu muhtaina panopu macaina mehne 
macariro cjiro mipu bajuaro nica”, nimaha Jesure. 9 Ti ã ni 
durucupachuta õ sehe ni tuhotuha Herode sehe: “João dapure 
dyte ta duti tuhsuhi yuhu. ¿Mipure jiriro masa ti yahuriro diro 
baro jibocari tiro sehe?” ni tuhoturo tiro Jesure ñu duamaha. 


Jesu cinco mil bui masare chua waha 
(Mt 14.13-21; Mr 6.30-44; Jn 6.1-14) 


10 A yoa Jesu to warocarina tiro cahapu tju sua, ti yoarire 
yahuha Jesure. Ti yahu tuhsuchu Jesu tina dihtare Betsaida 
wama tiri macapu suho wahamaha. 11 Ti waharire masia, 
masa payu tinare nunu ti wahcãha. Jesure ti mu sachu ñuno 
piti bocasiniha Jesu tinare. A jiro tiro Cohamacu masare 
puhtoro to noano suho jiare tinare yahu, dohatiinare noaina 
wahachu yoaha. 

12 Namichahapu doce to buheina tiro cahapu su, Jesure õ 
sehe ni yahuha: 

—0 masa marienopu jira. Õ majano macaa macaripu, daa 
macaricãpu cãhure ahrina masare warocaga. Caria ti chahti 
cjihtire maca dutiga tinare —niha tina Jesure. 

13-14 Ti ã nichu Jesu 0 sehe ni yuhtiha tinare: 

—A nienata chuare waga tinare —niha. 

To ã niche tuhoa tina 0 sehe ni yahtiha: 

—Cğ wamomaca pihtia pão curiri, paaro wahi tó purocãta 
cjuaja mari. ¿Ahrina payu masa ti chuhti cjihtire nuchubocari 
sã? —niha to buheina. 

Payu masa ti jichu ñua ã niha to buheina. Tópure cinco mil 
mua jiha. (Numia, macanaca cãhu jiha.) A jiro Jesu õ sehe ni 
yahuha to buheinare: 

—Cincuenta masare c curuai duji dutiga. Paye curuari 
cãhure tópeinata duji dutiga —niha Jesu to buheinare. 

15 To 2 nichu to buheina to dutiriro seheta yoa, jipihtina 
masare duji dutiha. 16 Duji duti tuhsu Jesu c wamomaca 
pihtia pão curirire puaro wahi mehne na, mtanopu fiuha. A 
ñuno Cohamacure “Noana”, niha. To 2 niri baharo pao curirire 
nuha, to buheinare masare witi dutiro waha. 17 Ti ã witi 
tuhsuchu, tina jipihtina masa chu, yapi yuhdua wahaha. Ti 
yapi wahyorire doce puhuse waro wahpo dapoha to buheina. 


Jesu potocã Cristo to jiare Cohamacu 
warocariro to jiare yahuha Pedro 
(Mt 16.13-19; Mr 8.27-29) 


18 Ga dacho Jesu cãirota jiro, Cohamacure sinino niha. To 
ã sinino watoi to buheina tiro cahapu suha. A jiro Jesu õ sehe 
ni sinitu ñaha tinare: 

—¿Diro baro jicari yahu masa yuhure ti tuhotuchu? —ni 
sinitu ñuha. 

19 To ã sinituchu tuhoa to buheina õ sehe ni yuhtiha: 

—“Joao masare bautisariro jira”, nina muhure. Paina “Elia 
cjiro jira”, nina. Paina “Panopuu macariro Cohamacų yare yahu 
muhtariro cjiro masa wijariro cjiro jira”, nina muhure —ni 
yuhtiha to buheina sehe tirore. 

20 Ti 2 niri baharo Jesu tinare 0 sehe ni sinitu ñuha tjoa: 

—;¿Musa sehe musa tuhotuchu diro baro jicari yuhu? —ni 
sinitu ñaha tjoa. 

—Muhz Cristo Cohamacu warocariro jira —ni yuhtiha 
Pedro. 


Jesu to yariahto cjihtore yahuha 
(Mt 16.20-28; Mr 8.30-9.1) 


21 A yoa Pedro “Cristo jira muha”, to nirire painare Jesu 
yahu site dutieraha to buheinare. 22 A ni yahu site dutiera 
tuhst õ sehe ni namoha: 

—Yuhu masuno Cohamacu warocariro tuaro hano 
yuhduihea. Ata yuhduro cahmana yuhure. A jia mari coyea 
judio masare buheina, bucuna, sacerdotea puhtoa mehne 
yuhure cahmaeraa, yuhure wajãahca. Ti 2 wajari baharo tia 
dacho wahaboroi masa mujaihca —niha Jesu tinare. 

23 Baharo jipihtinare õ sehe ni yahuha Jesu: 

—Cktiro yu yairo ji duaro, to cahmano yoa duamarine 
duhunocanohca. A yoa crusapu ya ñano yuhduhtiro seheta yu 

yairo to jiri buhiri ñano yuhduparota yuhure duhusi. A jiro ya 
yare yoarucuriro jirohca. 24 Masuno yuhure wactino marieno 
to mt suro to cahmano seheta yoariro pichacapt tiro 
waharohca. Ã jiro yu yare ã yoarucuriro jipihtia dachoripe 
yahu mehne muanopu jirucurohca. 25 ¿Ciro masuno ahri 
yahpa macaare jipihtiare cjuariro Cohamacure cahmaeraro 
pichacapu waharo yabare wapatajari tiro? A jiriro ne 
wapataerara. 26 Cãina yuhure, yu buheare buo tiboca. Ti ã 
yoachu nucu yuhu cã&hu yuhure ã yoainare buo tisãaihca. 
Yuhu masuno Cohamacu warocariro noaina anjoa ti si sitea 
mehne, yy si sitea mehne, yu Pucu to si sitea mehne tjua tacu 
tinare buo tisãaihca. 27 Potoca niita nija musare. Mipure caina 
musa Optre jiina musa yariahto pano Cohamacuy jipihtina bui 
puhtoro noano to saho ji ducachu ñunahca —niha Jesu tinare. 


Jesu pjaca cohtotaha 
(Mt 17.1-8; Mr 9.2-8) 


28 A yoa ocho dachori tíre to yahuri baharo Jesu Pedrore, 
Joãore, Santiagore tina dihtare pjiha. A yoa waha, Cohamacure 
sinia waha, ttcupu mujaa wahaha tina. 29 Cohamacure to 
sinino watoi Jesu wuhdua cohtotaha. To ã cohtotachu to 
suhtiro minoari suhtiro noano yehseri suhtiro wahaha. 30 To ã 
waharo watoi ptaro mua tiro mehne durucua niha. Durucuina 
sehe Elia cjiro, Moise cjiro jiha. 31 Tina muano macaa si sitea 
mehne bajuaha. Jesu baharocata Jerusalepu to yariahtore tina 
Jesu mehne durucua niha. 32 Pedro cãhu wajo caha yuhduaha. 
A caripahta cua wahea wihi Jesu to si siteare ñua, puaro tiro 
mehne ducuina cthure ñuha. 33 Moise cjiro cthu ti wahahto 
panoca Pedro Jesure 0 sehe nimaha: 

—Puhtoro, mari Ore jichu noa duara. Tia wuhucã yoanahtja. 
Mu ya wuhuca, Moise ya wuhuca, Elia ya wuhuca yoanahtja 
—nimaha Pedro. 

A niparota to nirire ne masieraha. 34 To ã ni durucuro 
watoi tinare me curua duji boro pja suha. To ã duji boro pja 
sachu nua tina cuia wahaha. 35 Tuhsu, me curua puhichapu õ 
sehe ni durucuro coa taha: 

—Ahriro yu macu, yu beseriro jira. Noano tuhoga tirore 
—nino coa taha me curua puhichapu. 

36 To ã nino coa tari baharo Jesu dihtare ñuha tina. Baharo 
ti ñurire painare yahueraha. Ne cãirore yahueraha. 

Jesu watino to cohtotarirocare noariro wahachu yoaha 
(Mt 17.14-21; Mr 9.14-29) 


37 Pa dachoi tina ttcupu ti duji tachu payu masa Jesure 
piti bocaha. 38 A jiro tina mehne macariro Jesure õ sehe ni 
pisuha: 

—Buheriro, muhyre tuaro ahrire sini duaja yuhu. Yu macu 
cãirota jira. A jicu tirore ñubasaga muhu. 39 Watino tirore 
ñaha, sañurucuche yoa, tunu teterechu yoa, sahpo tua wahachu 
yoaa tihre. A yoaro watino ya macure ñano yuhduchu yoa, ne 
duhu duaerara. 40 Mu buheinare watinore coha wio duticu 
tuaro sinimahi. Yu 2 sinipachuta tina sehe tirore cohã wio 
masierare —niha tiro Jesure. 

41 To ã nichu Jesu sehe õ sehe niha: 

—Mipųu macaina musa ñaina jira. ¿Yuhure ne wacãŭ 
tuaeraputiajari? Yoabiari pja musare buhemaja yuhu. ¿Noho 
puro yoari pja yuhure musa caribobocari? —ni tuhtiha Jesu. 

A ni tuhsu watino ti cohtotariro pucurore õ sehe niha: 

—Mu macure na tahga —niha. 

42 To 2 niri baharo to macuno Jesu cahapu to taro watoi 
watino sehe tirore yahpapu doca caha su, tunu teterechu 
yoaha. To ã yoachu Jesu watinore wijaa dutiha. To a wijaa 
dutichu watino sãarirocã noariro wahaha. A jiro Jesu sehe 
tirocãre wiaha to pucurore. 43 Cohamacu tuaa mehne noariro 
to wahacha ñua, jipihtina masa cuaa wahaha. 


Pari turi Jesu to yariahtore, to masahtore yahuha 
(Mt 17.22-23; Mr 9.30-32) 


Masa Jesu to yoarire ti ñu, chaa wahachu Jesu sehe to 
buheinare õ sehe ni yahuha: 

44 —Michapucacã yu yahuhtire boena tjiga musa. Yuhure 
Cohamacy to warocarirore pairo yuhure ñaha dutiro warohca 
masare —niha Jesu. 

45 To ã nipachuta tina sehe to yahuare noano tuho 
ñahaeraha. To yahurire tinare masihto basioeraha. Tí pjata 
Cohamacu tinare tíre tuho ñaha dutierasiniha. A jia tina cuia, 
tíre tirore sinitu ñueraha. 

Jesu buheina tina mehne macarirore puhtoro sõ duamaha 
(Mt 18.1-5; Mr 9.33-37) 


46 Baharo Jesu buheina durucu sayoa niha: 

—;¿Mari mehne macariro diro sehe puhtoro ti cohtotacari? 
—ni sayoa niha tina ti basi. 

47 Ti 2 nichu Jesu sehe ti tuhotuare masino, nijinocare to 
cahai duhu dapo, to buheinare õ sehe ni yahuha: 

48 —Yu yare yoana tana ahrirocãre cahmana yuhu cihure 
cahmana musa. A yoa yuhure cahmana, yuhure warocariro 
cãhure cahmana musa. Musa mehne macariro musa 
cahamacuno jiro tiro cãhu puhtoro tjirohca —niha Jesu. 


Marine ñu tuhtiriro jieraro, mari mehne macariro jira 
(Mr 9.38-40) 


49 Baharo João Jesure 0 sehe ni yahuha: 

—Buheriro, mu wama mehne watiare coharirore sã ñuhi. 
Tiro mari mehne macariro to jierachu huna tíre tirore yoa 
dutiera tihi sa —niha João Jesure. 

50 To ã nichu Jesu Joãore paina buheina chure õ sehe ni 
yahuha: 

—A niena tjiga musa tirore. Marine ñu tuhtiriro jieraro, 
tiro mari mehne macariro jira —niha Jesu to buheinare. 


Jesu Santiagore, João cãhure tuhtiha 


51 Ti pjare Jesu mtanopu to wahahto panoca, “Jerusalepu 
wahaihtja”, niha tiro. A nino t6pu waharo niha. 52 A jia Jesu 
to panoi warocaina waha, Samaria yahpa macari macapt st, 
tói Jesu to jihtore cahno duamaha. 53 Jesu Jerusalepu waharo 
taro niha. Tóp« wahahtiro to jichu tuhoa, tó macaina tirore 
cahmaeraha. 54 Tíre tuhoa Santiago, João mehne õ sehe ni 
yahuha Jesure: 

—Puhtoro, mu cahmachu muano macari pichaca mehne 
tinare waja dutinahca —niha tina tirore. 

55 Ti ã nichu Jesu majare ñy, tuhtiha tina puarore. 

[—Espíritu Santo yaina jira musa. Mipu musa tuhoturo seheta 
tiro sehe tuhotuerara. Yuhu masuno Cohamacu warocariro 
ahri yahpapu tac pichacapu wahaborinare yoadohohtiro tai. 
Masare butichu yoacu taca nierahi —ni yahuha Jesu.] 

56 A tuhti tuhsu, pa macapu Jesu cãhu wahaa wahaha. 

Paina Jesu mehne wahamaha 
(Mt 8.19-22) 


57 Tina mahai ti wahachu, masuno Jesure 0 sehe ni yahuha: 

—Muhzu mehne waha duaja nohoi mu waharoi —niha tiro. 

58 To ã ni tuhsuchu Jesu 0 sehe ni yauhtiha: 

—Caina macaroca macaina wahiguina ti copari cjuara. 
Minichahca cahu ti suhti cjuara. Yuhu masuno Cohamacu 
warocariro sehe yu cariri wuhu maeraja —niha Jesu. 

59 Baharo pairore Jesu pjiha: 

—Yuhu mehne macariro cjihto taga —niha. 

To 2 nicha tiro 0 sehe ni yuhtiha Jesure: 

—Puhtoro, ya pucu to yariachu yasinii wahaihija. A ya 
tuhsucu pinihta muhu mehne wahaihtja —niha tiro. 

60 To ã nichu Jesu 0 sehe ni yahuha: 

—Yuhure cahmaeraina yariaina yoaro seheta jira. Tina 
sehe yariainare yajaro. A jicu muhu sehe Cohamacu masare 
puhtoro to noano suho jiare noaa buheare buhei taga —niha 
Jesu tirore. 

61 yoa pairo Jesure õ sehe niha: 

—Puhtoro, muhu mehne wahaihtja. Wahmanore yu coyeare 
coha sitisinii wahaihtja —niha tiro Jesure. 

62 To ã nichu Jesu 0 sehe ni yahuha tirore: 

—Wadchu sahari pjine tua puriro mehne dahrariro noari dare 
saha duara. A dahrariro to baharo buhusehere majare fiuno, 
noano potori da saha masierara. (TO seheta Cohamacu yare 
yoaro taro, dahrariro tó pano to jia tiare tuaro wactiboca tire 
duhu duaeraro, dahrariro to majare ñuno seheta.) A wacūŭriro 
Cohamacu mari puhtoro yare dahraboriro jierara —niha Jesu. 


Jesu setenta y dos buheinare buhe dutiro warocaha 


1 0 1 Baharo Jesu paina buheinare setenta y dos buheinare 

bese, macaripepu to wahahto pano warocayuha. Cãa 
macaripure puaro dihta warocaha tiro. 2 Ă warocaro õ sehe ni 
yahuha tinare piti dahre buhero: 

—Trigo payu ti bucua tuhsuchu payu jichu dahraa pjíro 
jira. Wiho mejeta dahraina sehe mahainaca jira. TO seheta 
noaa buheare tuhohtina payu jichu pjiro jira mari dahraa. 

To 2 jipachuta mahainaca dahrari masa yoaro seheta noaa 
buheare buhehtina cãhe mahainacã jira. A jina noaa buheare 

buhehtinare painare to warocahtore siniga Cohamacure musa. 
3 Wahaga musa. Musare yu warocachu musa oveja pohna 
yaya watoi ti jiro seheta musa ctihu ñaina suaina watoi jinahca. 
4 Niñeru wajure, bujuawacta waju cãhure, dahpo suhtire 
naaena tjiga. Musa mahai tinina painare boca sa durucuena 
tjiga. Poto wahaga. > Jipihtia musa saa wuhusepu saahna 
“Ahri wahu macaina noano jijaro”, ni muhtaga. 6 Ti wuhu 
macaina noano mehne jiina cahmachea marieina ti jichu, tire 
niga tinare. Noano mehne ti jierachu nuna ti wahu macainare 
ã niena tjiga. 7 C4 wuhui saa surucana ti noaina jichu ti 
wuhuihta tjuaga. Tói ti duhu payorire cha, sihnituga. 
Dahrainare ti wapataare nano cahmana. A jina ti wapataare 

ti nano seheta ti duhu payorire naga musa cãhu. A jina cã 
wuhuihta musa suri wuhuihta jina, tí maca macaa wuhusepu 
ji tiniena tjiga. 8 Macapure musa suna tó macaina sehe musare 
ti cahmaina jichu ti chua ti duhu payorire chuga. 9 Tó macaina 
dohatiinare noaina wahachu yoaga. A jina õ sehe niga tinare: 
“Cohamacu mipure mari puhtoro noano to suho jihtore yahuna 
nija musare”, niga tinare. 10 Pa macapu musa suchuy tina sehe 
musare cahmaeraboca. Ti å cahmaerachu huna tí maca dacho 
macapt waha, õ sehe niga tinare. 11 “Ahri maca macaa dihta 
pohcari mene waja site cŭna nija sare musa cahmaerari buhiri 
ñona. A jina ahrire wacūŭga. Cohamacu mari puhtoro mipure 
to noano suho jihtore yahuna nija musare”, niga tinare. 

12 Musare potoca niita nija. Sodoma macaina ñabiaina jiha. 

Ti ã jipachuta pihtiri dacho jichu Cohamacz to buhiri dahreri 
dacho jichu Sodoma macaina yuhdoro musare cahmaeraina 
sehere buhiri dahrerohca —niha Jesu. 


Paye macari macaina Cohamacure yuhdurucaina jira 
(Mt 11.20-24) 


13 Baharo Jesu 0 sehe niha macari macainare: 

—Corazi macaina, musa hano yuhdunahoea. Betsaida 
macaina, musa cãhu ñano yuhdunahea. Musa ya macaripure 
Cohamact tuaa mehne yoa ñomahi. Tiro wama tiri macare, 
Sido wama tiri maca cãhure to tuaa mehne yu yoa ñochu ñua 
tó macaina sehe ti ñaare cahyaboa. A yoaa “Noaina jija”, ni ti 
tuhotumari cjirire tuhotu cohtotaboa. Dóihta tina duji, cahyaa 
suhtire sãa, ti basi niti pohcare ti bui dahra site payoboa ti 
ñaare cahyaare ñoa. 14 Cohamacu to buhiri dahreri dacho 

jichu Tiro macaina, Sido macaina yuhdoro naa buhiri tiina 
musa jiri buhiri musare hano waro buhiri dahrerohca tiro. 
15 Capernau macaina, musa mu saro muanopu waha duamana. 
Musa ã waha duapachuta musa naa buhiri tiina musa jiri 
buhiri musare Cohamacu pichacapu cohanohca —niha Jesu. 
16 A ni tuhsu Jesu to buheinare õ sehe ni yahuha: 
—Musare tuhoina yuha cãhure tuhora. Musare cahmaeraina, 
yuhu cãhure cahmaerara. A jia yuhure cahmaeraina, tina 
yuhure warocariro cãhure cahmaerara —niha Jesu tinare. 


Setenta y dos buheina tju wihiha 


17 Baharo setenta y dos buheina wahchea mehne tju wihiha: 

—Puhtoro, mu wama mehne mę tuaa mehne watiare sã 
dutichu tina sehe sare yuhdurucaerare —niha tina Jesure. 

18 Ti ã nichu Jesu õ sehe ni yuhtiha tinare: 

—Mtanopu to oroca site bora taro seheta, watino to bora 
tacha ñuhi. 19 Noano tuhoga. Musare yu tuaare wahi yahu. 
A jina agãare, pichõno soroare, watinore marine ñu tuhtirirore 
musa yuhdurucahtire wahi yahu. A jia tina musare ñano yoa 
masierara. 20 Yu ã wapachuta watia musare ti yuhdurucaerachu 
huna tí dihtare wahchena tjiga. Ahri sehere wahchega. 
Muanopu Cohamact yaina ti wamare to joa Ori tjui musa 
wamare to joa õchu nuna, tí sehere wahchega musa —niha 
Jesu tinare. 


Jesu wahcheha 
(Mt 11.25-27; 13.16-17) 


21 Tí pjare Espíritu Santo Jesure tuaro wahchechu yoaha. 
A jiro Jesu õ sehe niha: 

—Mai, muhu muanopu cã&hure yahpapu chure puhtoro 
jira. Masi yuhdurucu suinare mu yahuerari cjirire wiho jiina 
sehere yahure muhu. Mu ã yoachu ñucu “Noa yuhduara”, 
nija. A tjira, Mai. Mu yoa duariro seheta, mu cahmariro seheta 
tinare mu yare yahure —niha Jesu. 

A ni tuhsu painare õ sehe niha: 

22 —Yu Pucu jipihtiare yuhure ware. Yu Puca dihta yuhure 
masina. Yuhu cã&hu tirore masija. Yu beserina c&hu tirore 
masina, yu masi dutiina jia. Tópeinata yu Pucure masija sã 
—niha Jesu. 

23 To ã niri baharo ti sahsero ti jichu Jesu to buheinare 0 
sehe niha: 

—Ahri jipihtiare musa nuna wahcheina jira. 24 Potoca tjira. 
Payu Cohamacu yare yahu muhtaina cjiri, yahpari macaina 
puhtoa cãhu mipu musa ñurire ñu duamaha tina cã&hu. A jia 
musa tuhori cãhure tuho duamaha —niha Jesu. 


Noariro Samaria macariro quitire yahuha Jesu 


25 Ti pjata judio masare buheriro Jesu cahai wihi, Jesure 
hano to durucuchu yoa duamaha tirore yahusã duaro: 

—;¿Buheriro, yuhu jipihtia dachoripe Cohamacu mehne ji 
duacu dohse yoaihcari yahu? —ni sinituha tiro Jesure. 

26 To 2 nichu Jesu 0 sehe ni yuhtiha tirore: 

—¿Dohse ni yahujari Cohamact yare ti joari pŭùi? 
¿Cohamacu to ni joari cjirire dohse ni tuhotujarita muhu? 
—niha Jesu tirore. 

27 To ã nicha tiro õ sehe ni yuhtiha: 

—Õ sehe niha Cohamacu: “Tuaro musa yajeripohnari mehne, 
noano musa tuaa mehne, musa wacia mehne Cohamacure 
cahiga. A yoa mu basi mu cahino seheta mu cahai jiina cãhure 
cahiga” —niha tiro Jesure. 

28 To ã nichu Jesu 0 sehe ni yahuha: 

—Quihõno nire muhu. Tíre yoaga. A yoacu jipihtia 
dachoripe Cohamacu mehne jiihca muhu —niha tirore. 

29 “Ahriro Cohamacu dutiare yoa pahñoriro jira”, masa 
tirore ti ni tuhotuchu cahmaha judio masare buheriro. A 
cahmano tiro Jesure õ sehe ni sinituha: 

—¿Yabariro baro jicari yuhure mu cahi dutiriro? —niha tiro. 

30 To ã nichu e p 
Jesu õ sehe ni piti J e 
dahre quiti mehne 
yuhtiha: 

—Cë dacho 
Jerusalept tariro 
Jericopu wahariro 
mahai to tinichu 
yacaina tirore 
ñahaha. A hahaa, to 
suhtirore tjuwe na, 
tirore tuaro cjãha. 

A tuaro cjãa, mahano to yariaro cahachu waro duhuha tina 
tirore. 31 Ti pjata sacerdote ti mahapu taha. A taro ti cjariro 
cjirore nuparota maha pa buhusehe duhtu cahai do yuhdu 
wahcã, yuhdua wahaha. 32 A yoa Cohamacu wuhui dahrariro 
cãhu pjacuoriro cahai su, tirore ñu, maha pa buhusehe coai 
do yuhdu wahcãa wahaha. 33 yoa Samaria macariro sehe tói 
waha, yoa cureropu pjacuorirore ñu, tirore pja ñuha. 34 A pja 
ñuno, tiro pjacuoriro cahai su, se, vino mehne morea core to 
camine pio sihõha. Pio siho tuhsu suhtiro cahsaro mehne 
duhteha to camine. Tuhsu, pjacuorirore to burro bui duhu 
payo, carini wuhupu na suha tirore. Tói jiro, Samaria 
macariro noano ñu wihboha tirore. 35 Pa dachoi tiro carini 
wahu purore pua tu niñeru turire wa, õ sehe niha: “Ahrirore 
nu wihboga. Ahri mu suerachu pari turi tjua tacu wapa 
pahñoihtja”, niha Samaria macariro wahu purore —niha Jesu. 

36 A ni tuhsu judio masare buherirore õ sehe ni sinituha 
Jesu: 

—¿Ahrina tiaro mua diro sehe jijari pjacuorirore cahiriro? 
—niha Jesu. 

37 To 2 nichu tuhoro buheriro sehe Jesure 0 sehe ni yuhtiha: 

—Pjacuorirore yoadohoriro jica tirore cahiriro —niha tiro 
Jesure. 

—Wahaga. Muhu cãhu masare tó seheta yoai wahaga 
—niha Jesu buherirore. 


Marta, Maria cã&hu cahai Jesu tiniha 


38 A yoa Jesu to buheina mehne ti wahachu, pa macapu ti 
tinichu, Marta wama tiricoro tinare to wuhui saa ta dutiha. 
39 To bahoro Maria to dahpori cahai duji, to buheare tuhoha. 
40 To ã yoacha fiuno Marta to dahraa pjiro jichu suaha. A jiro 
ticoro Jesure 0 sehe ni sinituha: 

—Puhtoro, ¿yahu cãcoro yu dahrachu yuhure yu baho to 
yoadohoerachu muhure noajari, mu ñachu? Ticorore yuhure 
yoadoho dutiga —niha Marta Jesure. 

41 To ã nichu Jesu 0 sehe ni yuhtiha: 

—Marta, dahraa pjíro cjuaco pjíro tuhotura muhu. 

42 Cohamacu to yare tuho dutira. María noaare yoaro taro tíre 
cahmahre. A jicu yuhure to tuhochu “Dahradohoco wahaga”, 
nieraja ticorore —niha Jesu Martare. 


Jesu Cohamacure siniare buheha 
(Mt 6.9-15; 7.7-11) 


1 1 1 Cã dacho Jesu Cohamacure sinino niha. To sini 
tuhsuchu, ctiro to buheina mehne macariro tirore õ 
sehe niha: 

—Puhtoro, João to buheinare to buheriro seheta 
Cohamacure siniare sã chure buhega muhu —niha tiro 
Jesure. 

2 To 2 nichu tuhoro Jesu tinare õ sehe ni yahuha: 

—Õ sehe ni Cohamacure siniga: 

“Să Pucu, muhu naa marieriro ã jirucura. 
Mipuųre jipihtina bui puhtoro jiga. 

3 A yoa dachoripe sa chuhtire warucuga sare. 

4 Paina sare ti hano yoarire sa boja. 
A jicu muhu cãhu sã ñaa yoarire boga. 
Tuhsu, sa ñaare yoa duana sã goa pjachu ñucu tire 

sare yoa duaerachu yoaga”, 
ni siniga Cohamacure —niha Jesu tinare. 
5 Baharo Jesu quiti mehne to buheinare 0 sehe ni buheha: 

—Ctiro ñami dacho macai to coyeiro ya wuhupu waha, 
tirore õ sehe ni siniha: “Coyeiro tia curi pão curi waga yuhure. 
6 Pairo yu coyeiro tinino tariro michapucacãta ya wahui 
wihihre. A yoa tirore ya chua waboa mariahna”, niha tiro to 
coyeirore. 7 To ã nichu to coyeiro wahu puhichapu jiriro 
yuhtiha: “Yuhure cariboi tjiga. Sopa pahma bihariro jira. 
Yuhu yu pohna mehne carina nija. Wahcãno pjaeraca yuhure. 
Muhure chuare waboricu jieraja”, niha to coyeiro. 8 ¿Dohse 
waharohcari sinirirore? Potoca niita nija musare. To coyeiro 
jiparota, chua waboriro wahcã duaeraha. Wahcã duaeraparota 
chua siniriro sehe buo tiro marieno to yoari pja sinirucuchu 
tuhoro jipihtia to siniriro seheta warohca. 9 A jicu ahrire musare 
ni yahui nija: Cohamacure siniga. A sinina musa sinirire 
ñahanahca. Musa sinirire bocanahca. Tirore ã sinirucuga. 
Musa ã yoachų tiro musare warohca. 10 Jipihtina Cohamacure 
siniina ti sinirire naahca. A yoa ti sinirire bocaahca. A jiro 
jipihtina Cohamacure ã sinirucuinare tiro tinare warohca. 

11”;Musa pohna musare wahire ti sinichu aga sehere 
wabocari musa tinare? 12 ¿Musa pohna caraca diecare ti 
sinichu pichõno soro sehere wabocari musa tinare? Ne wasi. 
13 Musa ñaina jipanahta musa pohnare noaare wa masina 
musa. A yoa Cohamacu sehe musa wari yuhdoro noaare wara 
musare. Tiro mari Puce maano macariro to Espíritu Santore 
warohca tirore siniinare —niha Jesu to buheinare. 


“Jesu watino tuaare cjuara”, ni yahusaha masa 
(Mt 12.22-30; Mr 3.19-27) 


14 Ti pjare Jesu watinore coha wioro niha. Watino sehe 
durucu masierariro jichu yoaha masunore. A jiro watino 
masunore to duhuri baharo masuno sehe durucu ducaha. To 
durucuchu tuhoa masa payu cuaa wahaha. 15 Ti å cuapachuta 
paina sehe 0 sehe niha: 

—Ahriro Jesu watiare to cohã wiochu Beelzebú wama tiriro 
watia puhtoro sehe tirore yoadohora —niha paina. 

16 Paina “¿Jesu Cohamacu to warocariro jijari?” ni masi 
duaa tirore Cohamacų tuaa mehne yoa ño dutimaha. 17 Ti ã 
dutichu tuhoro “Watīno tuaa mehne watiare cohã wiora”, ni ti 
tuhotuare masino, tinare õ sehe ni yahuha Jesu: 

—Watino ya tuaa mehne watiare coha wioi nieraja. Că maca 
macaina ti basi cahma wajaa, ti maca macaina yaria pihtia 

wahara. A jia cã wuhu macaina ti basi cahmachea, ti wahu 
macaina waha pihtia wahara. 18 A yoa watino yaina watia ti 
basi cahmachea, tina watia cãhu waha pihtia wahaboa. Ct 
curua ji masieraboa. Musa yuhure 0 sehe nina. “Tiro watino 
tuaa mehne watiare coha wiora”, musa yuhure nina nica. 

19 ;Yuhure musa niri potoca jichu musa mehne macaina 
watiare coha wioa, watino tuaa mehneta coha wiojari tina 
cãhu, musa huchu? Musa mehne macaina watiare cohã wioa, 
watino tuaa mehne coha wioa nierara. Ahrire masina watino 
to tuaa mehne watiare yu coha wioerachu masinahca musa. 
20 A jicu yuhu sehe watiare coha wiocu Cohamacu tuaa mehne 
coha wioja. Ahrire masina, Cohamacu musa puhtoro to noano 
saho ji ducaare masinahca musa. 

21 '"Tuariro to wamoa mehne to wuhure to ñu wihbochu to 
yare paina na masierara. 22 To 2a ñu wihbopachuta pairo tua 
yuhduriro tiro mehne cahmache, tirore yauhduruca, to wamoare 
manoca, to yare manocahna. (Õ seheta yoa yuhdurucaro 
cahmana watiare.) 23 Cãiro yauhure cahmaeraro, yuhure ñu 
tuhtiriro jira. Cãiro yuhure yoadohoeraro yuhure hano yoaro 
nina —ni buheha Jesu. 


Watino pari turi masunore to sãari quitire yahuha Jesu 
(Mt 12.43-45) 


24 A yoa to tuhotua mehne 6 sehe ni piti dahre buheha 
tinare: 

—Watino masunore duhuro tiro co marieni yahpai tinino, 
to sohto cjihtore macamaha. Bocaeraro, õ sehe ni tuhotuha: 
“Masuno yu duhuriro mehne pari turi jii wahaihtja”, ni 
tuhotuha tiro. 25 A nino tiro tjua waha, masunore bocaha. 

A to bocachu masuno sehe noariro jimaha. 26 Tuhsu, watino 
paina siete watiare tiro bui haa yuhduinare nano wahaha. Na 
wihi, tina jipihtina watia masuno mehne jiha. A jiro masuno 
sehe tó pano cãiro watinore cjuaro, ñariro jimaha. Mipu sehere 
payu watia ti cohtotariro jiro, tó pano to jiriro yuhdoro ña 
yuhduariro jiha —niha Jesu. 


Jesu wahcheare yahuha 


27 Tíre to ã nichu masa watoi jiricoro numino Jesure õ sehe 
ni yahuha: 

—Muhure pohna tiricoro, muhure ptiricoro wahchericoro 
jira —niha Jesure. 

28 To ã ni tuhsuchu tuhoro Jesu ticorore õ sehe ni yuhtiha: 

—Cohamacu durucuare tuhoina to dutiare yoaina tina tjica 
wahcheina —niha Jesu ticorore. 


Masa ñaina Jesure Cohamacu tuaa mehne yoa ño dutiha 
(Mt 12.38-42; Mr 8.12) 


29 A yoa payu masa Jesu cahai ti wihicha, tiro tinare õ sehe 
ni yahu namoha: 

—Mipųu macaina nu ñaina jira. Cohamacu tuaa mehne yu 
yoa ñochu ñu duamana. Ti å ñu duapachuta Jona panopu 
macariro Cohamacu tuaa mehne to yoari dihtare ñonohca 
Cohamacu tinare. 30 Jona Cohamacųu yare yahu muhtariro 
jiro, tiro Nínive macainare Cohamacu yare to masichu yoariro 
seheta yahu masuno Cohamacu warocariro masichu yoaja 
mipa macainare. 31 Buhiri dahrehti dacho jichu puhtorocoro 
sur macaricoro panopu macaricoro ducu, mip macainare 
“Naina jira”, ni yahusãnohca ticoro. Ticoro Salomo panopu 
macariro to masiare tuho duaro yoaropu ahri yahpa pa sehepu 
jiricoro Salomore tuhoro taha. A yoaro noano yoaro niha mipu 
macaina yuhdoro. A jiro ticoro yahusãnohca mipu macainare. 
A nicu musare potoca niita nija. Mipu musare yu buhea Salomo 
to buheri yahdoro jira. 32 Buhiri dahrehti dacho jichu Nínive 
macaina cãhu ducu, mipu macainare “Naina jira”, ni yahusãahca 
tina. Jona tinare Cohamact yare to yahuchu tuhoa, ti ñaare 
tuhotumarire tuhotu cohtota Cohamacure cahmaha tina sehe. 
A cahmaa noano yoaa niha mipt macaina yuhdoro. A jia tina 
cãhu mipu macainare “Ñaina jira”, ni yahusãahca. Musare 
potoca niita nija. Mipu musare yu buhea Jona to buheri 
yuhdoro jira —ni yahuha Jesu. 


Masa ti tuhoturo seheta yoara 
(Mt 5.15; 6.22-23) 


33 A ni yahu tuhsu, piti dahre buhero õ sehe ni yahu 
namoha tinare: 

—Masa sihariare sihãa nuoerara. Tiare sihãa dihi biato 
docapu duhu dapoerara. Tiare muanoi duhu payora wuhupu 
sãa taina ti noano ñu sãahto sehe. 34 Sihãria to noano 
buhriachu mari noano ñu masino seheta noaare tuhotua 

mehne noaare yoa masinahca musa. Musa tuhoturo seheta 
yoara musa. Noaare tuhotuna noaare yoara musa. Noaare 
tuhotuerana fiaare yoara musa. 35 A jina noano yoaga. Musa 
tuhotuapu fiaa jiero tjijaro. Naare goa pjaena tjiga. 36 Tuhsu 
musa tuhotuapu noaa jichu, naa ne mariachu noaa dihtare 
tuhotunahca —ni buheha Jesu. 


Fariseo curua macaina, judio masare 
buheina cãhure Jesu tuhtiha 
(Mt 23.1-36; Mr 12.38-40; Lc 20.45 -47) 


37 Jesu to buhe tuhsuchu ñu fariseo curua macariro tirore 
to ya wuhupu cha dutiro pjiha. A jiro Jesu tiro ya wuhupu saa 
st, ti churoi tina mehne nuju suha. 38 To 2 nuju suchu fariseo 
curua macariro sehe Jesure ñu nununo judio masa ti wamo 
cosarucuro seheta to wamo cosaerachu ñuno 0 sehe ni 
tuhotuha: “Cuenah. ¿Ahriro dohsearo wamo cosaerajari mari 
yoaro sehe?” ni tuhotuha. 39 To 2 ni tuhotuchu masino Jesu 
tirore õ sehe ni yahuha: 

—Musa fariseo curua macaina sihnia wahwarire, wapari 
cãhure bui sehe dihtare musa cosaro seheta noaare yoa nona 
musa buicã warohna. A yoapanahta Cohamacu yare quihõno 
yoaerara. Paina yare maina jina, naa dihtare tuhotura musa. 
40 Tuho masieraina jira musa. Cohamacu musa pjacurire 
yoariro musa tuhotuhti cãhure yoaha. ¿Tíre masierajari musa? 
41 A jina musa yare pjacuoinare waga musa. Musa ã yoana 
noaare tuhotuina jinahca. 

42 Musa fariseo curua macaina ñano yuhdunahca. Moa 
yoaro sehe jiare chuare coachu yoaare cjuana mahanoca 
wamana musa. Cohamacure ño payona tana sacerdoteare 
wamana musa. A wapanahta noaare yoaerara musa. A jina 
masare pja ñuerara musa. A yoa Cohamacure ño payoerara 
musa. Toaa dichacare musa narire mahanoca Cohamacure 
musa wachu noa nina. A wana õ sehe yoa namoga: Noaare 
yoaga. A yoa pja ñuga musa masare. Tuhsu, Cohamacure ño 
payoga musa. 

43 "Musa fariseo curua macaina ñano yuhdunahca. Buheri 
wuhupu jina, noaa dujia dihtare duji duara musa. Pache 
duaropu masa musare puhtoare noano ño payo ti sinino sehe 
ti piti bocasinichu cahmana musa. 

44 'Nano yuhdunahca musa. Masa copa nuori copa yoaro 
seheta jira musa. Tí copa cahai masa jia, puhicha macariro 
baarirore ñuerara tina. Tó seheta masa musa cahai jia, musa 
tuhotuapu naa jiare masierara tina —niha Jesu tinare. 

45 To ã nichu tuhoro judio masare buheina mehne macariro 
Jesure õ sehe ni yahuha: 

—Buheriro, tíre nice sã cãhure ñano nii nica muhu —niha 
tiro Jesure. 

46 To ã nichu Jesu 0 sehe ni yahtiha: 

—Potoca tjira. Judio masare buheina musa chu ñano 
yuhdunahca. Musa painare ti bihoeraare yoa dutira tinare. 

A dutipanahta musa sehe tinare ne mahanocã yoadohoerara 
tí dutiare ti yoahto sehe. 

47 'A jina musa ñano yuhdunahca. Cohamacu yare yahu 
muhtaina panopt macaina ti masa coparire noano cahnomana 
musa tinare ño payoro sehe yoana. Musa ã yoapachuta 
panopu macaina musa coyea sehe tinare wajãha. 48 Tina sehe 
Cohamact yare yahu muhtaina cjirire ti wajãriro seheta musa 
cãhu yoaboa. A jina mipure ti masa coparire cahnomana 
musa. A cahnona musa coyea tinare ti wajãri cjirire wac 
bajuro wana nica musa. A ti wajãrire wactina “Noa nina”, 
nina nica musa. 

49 °’Cohamacu to masia mehne õ sehe ni yahuha: “Yu yare 
yahu muhtaina chure yu buhe duti cŭrina cãhure warocaihtja 
tinare. A jia tina ya warocainare painare waja, painare ñano 
yoaahca”, niha Cohamactu. 50-51 Ahri yahpare Cohamacu to 
bajuamehneri baharo Cai sehe Abere wajaha. Tuhsu, Cohamacu 
yare yahu muhtaina cjirire Abe baharo jiina cãhure ñaina 
wajaha. Baharo Zacariare Cohamacu wuhui Cohamacure ño 
payori mesa cahai musa coyeata wajãha. Jipihtina tinare ti 
wajãri buhiri mipu macainare Cohamaczu buhiri dahrerohca. 
A tjira. Musareta nii nija. Jipihtina tinare ti wajãri buhirire 
mipu macainare Cohamacu buhiri dahrerohca. 

52 ’°Musa judio masare buheina, ñano yuhdunaheca. Cohamacu 
masiare ti joaa põrine cjuapanahta painare yahuerara musa. 
Musa basi Cohamacuų yare tuhoerara. Tuhsu, paina to yare ti 
tuho duapachuta tire musa tinare tuho dutierara —niha Jesu 
tinare. 

53-54 To ã nichu tuhoa judio masare buheina fariseo curua 
macaina cãhu tiro mehne sua tirore ñano ni durucuha. A jia 

Jesu to hano ni yuhtichu tuho duaa, tina payu mahño cù sinitu 
humaha tirore, tirore yahusa duaa. 


Fariseo curua macaina ti 2 mahhorucurire Jesu yahuha 


1 2 1 A yoa Jesu cahai masa payu cahmachua, bihsa 
yuhduaha. Tói Jesu to buheinare õ sehe ni yahu 
dacaha: 

—Noano wacŭ masiga musa. Fariseo curua macaina ti pão 
bucuarore huna noano wacù masiga. Ti mahñorucurire nii 
nija “Pão bucuaro”, nicu. 2 Jipihtia ñaare paina ti masierari 
cjirire baharo masiahca. 3 A yoa ñamipure ti pjiroca durucuri 
cjirire buhriaroi to bajuro waro seheta masiahca jipihtina. 
Bihari tahtiapu pairore yaroca ti nimari cjirire masa payu 
masiahca —ni yahuha Jesu. 


Masa ti cuihtirore yahuha Jesu 
(Mt 10.28-31) 


4 A ni tuhsu Jesu õ sehe ni yahu namoha tinare: 

—Potoca niita nija musare. Masa wajaina waja tuhsu pari 
turi ti wajãrina cjirire ñano yoa namo masierara. A jina musare 
waja duainare cuiena tjiga. > Mipure musa cuihtirore musa ño 
payohtirore yahuihtja. Cohamacu sehere cui, no payoga. Tiro 
musa yariari baharo pichacapu coha masina musare. A tjira. 
Potoca nii nija. Cohamacu sehere cui, ño payoga. 

6 "Cinco siripia wapa mariahna. Ti 4 wapa mariapachuta 
cãirocãre Cohamacu ne boerara. 7 A yoa musa pjoarire ne că 
pjoa da duhsaro marieno masi pahñona Cohamact. Tó seheta 
musa jia tia cãhure masi pahñona Cohamacu. A masino musare 
ñu wihborucura. Siripiare to cahino yuhdoro musa sehere 
cahina Cohamacę. A jina tirore ño payona cuiena tjiga musa 
—niha Jesu. 


Jesu yaina musa jiare yahuga masare 
(Mt 10.32-33; 12.32; 10.19-20) 


8 A yoa Jesu õ sehe ni yahu namoha: 

—Musare niita nija. Cãiro “Jesu yairo jija”, masare to nicha 
ñucu, yuhu masuno Cohamacu warocariro “Tiro ya yairo jira”, 
ni yahuihtja Cohamact yaina anjoare. 9 Cãiro “Jesu yairo jija”, 
masare nierariro sehere yuhu “Tiro yu yairo jierara”, ni 
yahuihtja Cohamacu yaina anjoare. 

10 'Ctiro yuhyure ñano to ni durucuchzu ti naa buhirire 
Cohamacu bo masina. A boparota cãiro Espíritu Santo sehere 
to ñano ni durucuchy tí naa buhirire ne Cohamacų bosi. 

11 "Mari judio masa buheri wuhupu puhtoa cahai paina 
musare na saa yahusãahca. Ti å yahusachu musa ni ducatahti 
cjihtire “Cue, masieraboca”, ni tuhotuena tjiga. 12 Tí pjaihta 
Espíritu Santo musa yahuhti cjihtire yahurohca —niha Jesu. 


Pache puro quitire yahuha Jesu 


13 A yoa masa mehne macariro Jesure õ sehe ni yahuha: 

—Buheriro, sã pucyu to yariari baharo to ya cjiri sare tjuara. 
A jicu yu wahmine tire yuhu cãhure quihõno tju wa dutiga 
—niha tiro Jesure. 

14 To 2 nichu Jesu 0 sehe ni yuhtiha: 

—Ne ti barore tju waboricu jieraja yuhu —niha Jesu tirore. 

15 A ni tuhsu Jesu jipihtinare õ sehe ni yahuha: 

—Noano yoaga musa. Pachere, paye baro cãhure cahiena 
tjiga. Paya cjuapanahta tí mehneta wahche tuhsueraja mari 
—niha Jesu. 

16 A ni tuhsu Jesu quiti mehne õ sehe ni yahuha tinare: 

—Pache puro noari yahpare cjuaha. A jia tí yahpapu to toaa 
noano dicha tiha. 17 A jiro tiro to basi õ sehe ni tuhotumaha: 
“Dicha wihboa wuhuse ne mu suerara. 18 Mipure õ sehe 
yoaihtja: Mipu yu wihboa wuhusere cohãnoca, muna wuhuse 
cjiri yuhdoro wahma wuhuse yoaihtja. Ti wuhusei yu toaa 
dichare, jipihtiare yu yare wihboihtja. 19 Yu ã yoari baharo, 

õ sehe ni tuhotuihtja yu basi: ‘Yuhy jiape cjuariro jija. Noano 
soihtja. A jicu chu, sihni, wahcheihtja’, ni tuhotuihtja yu basi”, 
ni tuhotumaha tiro. 20 To 2 ni tuhotuchu Cohamact tirore 

õ sehe ni yahuha: “Muhu ne tuho masierariro jira. Micha 
ñamiihta muhu yariaihca. Mu a wahachu mu ya mu cahiri 
butia wahaahca”, niha Cohamacu tirore —niha Jesu masare. 

21 Tíre nino, masare 0 sehe ni yahuha Jesu: 

—Ata wahaahca pache pua Cohamacure wacŭeraina. Payu 
pachere, niñerure to ya cjihti dihtare wihboriro, Cohamacure 
wacãūeraro tiro pjacuoriro jirohca, Cohamacu to fiuchu. A jiro 
Cohamacz tirore ñu jicoaerara —niha Jesu. 

Cohamacu to pohnare nu wihbora 
(Mt 6.25-34) 


22 A yoa Jesu to buheinare õ sehe ni yahuha: 

—Ahrire musare nii nija: Musa chahti cjihtire, musa suhti 
sãahtire pjíro cahya tuhotuena tjiga. 23 Cohamacu musare 
bajuamehneno, chuhtina cjihti dihtare yoaeraha musare. 
Tuhsu, suhti sãahtina cjihti dihtare yoaeraha tiro musare. 

24 Minichahca perire Cohamacu to ñu wihboare masiga. Tina 
weseri maeraina jira. A jia chuare ti wihboa wahuse tinare 
mariahna. Ti ã jiina jichu nuno tinare Cohamacu ti chuhtire 
wara. Minichahca yuhdoro musa sehere cahina Cohamacu. 

25 Pjiro musa tuhotua mehne ct hora waro musare cati 
namochųu yoa masierara musa. A jiro musa pjíro tuhotua yaba 
cjihti jierara. 26 ¿Ã yoa pjíro musa tuhotua ti yaba cjihti 
jierapachuta dohse yoana musa chuhtire, musa sihnihtire, 
musa saahtire pjiro cahya tuhotujari? 

27 "Macaroca macaa cohorire tuhotuga. Tí cohori ti basi 
suhtire yoaerara. A yoaerapahta noaa suhti tiina yoaro sehe 
noaa bajura tí cohori. Salomo cjiro noaa suhtire sãariro to 
jipachuta tí cohori sehe tiro yuhdoro noabiaa cohori waro jira. 
28 Cohorire noaa cohori yoara Cohamacų sehe. To ã yoapachuta 
cohori sehe mahaa dachorica jirucuma nai boraa wahara. 
Mahanoca ji, pa dachoi pichacapu ja wahara. Ti ã jipachuta 
cohorire noaa cohori jichu yoara Cohamacu. A jiro Cohamacu 
cohorire to noaa cohori to yoariro yuhdoro musa cãhure noano 
yoarohca. Suhtire warohca. Mahanocã Cohamacure wacã tuara 
musa. 29 A jina musa chuhtire, musa sihnihtire pjíro cahya 
tuhotuena tjiga. 30 Cohamacure cahmaeraina sehe ahri yahpa 
macaina sehe tire 4 macarucua nina. Mari Pacu muano 
macariro jipihtia musa cahmaare masina. To 43 masichu pjíro 
cahya tuhotuena tjiga. 31 Cohamacu musa puhtoro to jihto 
cjihtore cahma muhtaga. Jipihtia paye baro yuhdoro tirore 
cahmaga musa. Musa ã yoari baharo Cohamacu sehe musa 
cahmaa dauhsachu warohca —ni yahu namoha Jesu. 


Muanopu mari payu cjua masija 
(Mt 6.19-21) 


32 A ni tuhsu, tinare õ sehe ni yahu namoha: 

—Yu cahiina, mahainaca jipanahta, cuiena tjiga musa. 
Cohamacu musa puhtoro to noano suho jiropure tiro mehne 
musa jichu cahmana tiro. 33 A jina musa yare dua pahñoga. 
Tíre duanoca tí niñerure na, pjacuoinare waga. Tó sehe musa 
yoachu muano macaa musa wapataa ne pihtisi. Muanopu musa 
ya jia ne pihtierara. Tópure musa yare na masierara yacariro. 
A yoa machu cãhu tíre tua masierara. 34 Muanopu musa ya 
jichu muano macaa dihtare tuhotunahca musa —niha Jesu. 


Jesu to tjua tahtore cohta dutiha to yainare 


35-36 A ni tuhsu tinare õ sehe ni yahu namoha: 

—Musa yare cahnoyu tuhsuina yoaro sehe yu yare ã 
yoarucuina jina cohtaga yuhure. Dahra cohtaina ti puhtoro 
wamomaca duhteri bose niumupu to wahachu to tjua tahtore 
tina cohtara. Tina ti 2 cohtariro seheta yu tjua tahtore cohtaga 
musa chu. Puhtoro to wahupu wihi, sopacare to dotachu 
tuhoa tina dóihta pjõo sõhna tirore. 37 Dahra cohtaina ti 
puhtoro to wihichu to cahmano seheta yoarucuina jia, 
wahcheina jiahca. Ti å yoachu huno puhtoro sehe dahra 
cohtariro yoaro sehe cohtotarohca. A yoaro dahra cohtainare 
duji dutiro, tiro ti chuare duhu payorohca. 38 Tiro to wihihti 
pja ñami dacho macapu, o bohrearopt to jipachuta dahra 
cohtaina sehe to wihihti pjare tirore noano cohtaina jia, 
wahcheina jiahca tina. 39 Ahrire waciiga musa. Yacariro 
wauhupu to wihihto pano ti wuhu puro masierara. Wuhu puro 
yacariro to wihihtore masino, tiro yacarirore sãa dutieraboa. 

A jiro wactienoca tara yacariro. 40 A jina musa cãhu cohtaga. 
Yuhu masuno Cohamacu warocariro wacŭenoca taihca. A jina 
yu yare ã yoarucuina jina cohtaga musa —niha Jesu tinare. 


Dahra cohtariro to puhtorore ño payorirore, 
ño payoerariro cãhure yahuha 
(Mt 24.45-51) 


41 To ã nichu Pedro sehe õ sehe ni sinituha Jesure: 

—¿Ahri quitire yahucu sare nii nijari? ¿O jipihtinare ã nii 
nijari? —niha Pedro. 

42 To ã nichu Jesu to tuhotua mehne 0 sehe ni piti dahre 
buheha tinare: 

—Dahra cohtariro to puhtorore ño payoriro tuho masiriro 
0 seheta jira. Puhtoro tinino waharo, dahra cohtarirore to 

wahuare ctina. To ctiriro sehe dutiriro jirohca. A jiro tiro churi 
pja jichu paina dahra cohtainare chuare witira. 43 Baharo 
puhtoro to wihichu dahra cohtariro sehe to puhtoro to dutiriro 
seheta yoa pahñoriro jiro, tiro wahcheriro jirohca. 44 Potoca 
niita nija musare. To 2 yoachu to puhtoro jipihtia to yare ñu 
wihboriro ctinohca tirore. 45 To ã ctipachuta dahra cohtariro 
“Yu puhtoro yoari pja bajuerara”, niboca. A nino paina dahra 
cohtainare muare, numia cãhure cjape, payu chu, sihni, 
cahaboca. 46 To 2 yoari baharo wactenoca to puhtoro 
wihirohca. A wihiro tirore ñano buhiri dahrerohca. A jiro 
Cohamacure yuhdurucainare to cohariropu tirore cohãnohca. 

47 'A yoa dahra cohtariro to puhtoro cahmaare masiriro 
jiparota tíre to yoaerachyų, tiro to noano dahraerachu to 
puhtoro sehe tirore yuta da mehne tuaro tjananohca. 48 Pairo 
sehe dahra cohtariro to puhtoro cahmaare masierariro jiro to 
noano yoaerachu ñuno to puhtoro sehe pjiroca dero tirore 
tjananohca. Cohamacu to cahmaare masichu yoara masare. 
A jiro masirirore yuhtiro cahmana. Tuhsu, noano masirirore 
noano yahtiro cahmana —niha Jesu. 


Jesu masare cahma tju wachu yoara 
(Mt 10.34-36) 


49 A ni tuhsu Jesu tinare õ sehe ni yahuha tjoa: 

—Pichaca to jãwero seheta yuhu ahri yahpapure Cohamacu 
tirore cahmaerainare to buhiri dahrehtore tinare masichu yoai 
tai nii. Mipu pinihta tíre ti masichu tuaro cahmaja yahu. 

50 Yuhu ñano yuhduihea. Yu ã hano yuhduhtire cohtacu, ñano 
yajeripohna tija yahu. 51 ¿Dohse ni tuhotujari musa yuhure? 
“Tiro masare to buheri baharo paina tinare nu tuhtisi”, ¿ni 
tuhotujari musa yuhure? A jierara. Masare yu buheri baharo 
caina yu yare tuhoahca. Paina sehe tinare ñu tuhtiahca. Cno 
potori waro jisi masa. Musare nii nija. Masa yu buheare tuhoa, 
pua curua cahma tju waahca. 52 Mipure c wahu macaina 
cinco masa yu buheare tuhoa, pua curua ti basi cahma tju 
waahca. Cã curua tiaro, pa curua puaro jiahca. 53 To pucuro 
to macunore ñy tuhtirohca yu yairo to jiri buhiri. Tuhsu, pairo 
macuno cãhy to pucurore ñu tuhtirohca to pucuro yu yairo 

to jiri buhiri. A yoa to pocoro to maconore ñu tuhtirohca yu 
yacoro to jiri buhiri. Tuhsu, pacoro macono cãhu to pocorore 
nu tuhtirohca to pocoro yu yacoro to jiri buhiri. A yoa to 

marechono to macu namonore nu tuhtirohca yu yacoro to jiri 
buhiri. Tuhsu, pacoro macu namono chy to marechonore ñu 
tuhtirohca yu yacoro to jiri buhiri. Ata waharohca, ya buheare 
ti tuhochu —niha Jesu. 


Noari dacho cjihtore, hari dacho cjihtore 
masa ti masiare yahuha Jesu 
(Mt 16.1-4; Mr 8.11-13) 


54 A yoa Jesu masare õ sehe ni yahuha tjoa: 

—Ahrie sehepu coro siterire huna, dóihta “Coro tarohca”, 
nina musa. Musa a niri baharo coro tara. 55 A yoa surpu 
wihnono tachu “Siri dacho jirohca”, nina musa ahri yahpai 
jiina. Musa a niri baharo dacho sira. 56 Musa mahñoperucuina 
jira. Musa ahri yahpare muano cã&hure nuna, noari dacho 
cjihtore, ñari dacho cjihto cãhure masina musa. ¿A jina mipu 
macaa dachorire masipanahta dohseana ahri yahpa macaina 
mipure musa dohse wahahtore masierajari musa? —niha Jesu. 


Musare nu tuhtiriro mehne musa cahmacherire cahma pjaga 
(Mt 5.25-26) 


57 A ni tuhsu õ sehe ni yahu namoha: 

—;¿Muhu quihõno mu yoahtire masierajari muhu mipu? 
58 Pairo muhure yahusano waharo buhiri dahre dutiri wuhupu 
waha dutiboca. Tópu wahana “Pari turi muhwre ã yoasi”, nicu 
cahma pjaga. Mu ã cahma pjaerachu tiro buhiri dahre dutiriro 
cahapu naaboca muhure. Tuhsu, buhiri dahre dutiriro sehe 
muhure surarare to wachu, muhure surara peresu yoaahca. 
59 Muhryre nii nija. Tópy jisiniihca muhu. Pu ti wapa dutirire 
mu wapa pahhoipu wijaaihca muhu —niha Jesu. 


“Noaina jija”, ni musa tuhotumarine tuhotu 
cohtota, Cohamacure cahmaga 


1 3 1 Ti pjare mahainaca masa Jesure 0 sehe ni yahua 
tiha: 

—Galilea macaina wahiguirore waja j muo Cohamacure 
ti no payoro watoi Pilato sehe tinare wajaha. To 2 wajachu 
wahiguiro di mehne masa di moreha —ni yahuha tina Jesure. 

2 Ti 2 ni yahu tuhsuchu Jesu 0 sehe ni yahuha: 

—¿Galilea macaina Pilato to wajarina cjirire dohse ni 
tuhotujari musa? ¿Ti 2 yariachu paina Galilea macaina yuhdoro 
ñaina ti jiri buhiri 2 yoa dutiri Cohamacu tinare, musa 
tuhotuchu? 3 Jierara. Musare niita nija. Musa sehe “Noaina 
jija” ni, musa tuhotumari cjirire tuhotu cohtotaerana, 
Cohamacure cahmaerana, musa cahu yariana pichacapu 
wahanahca. 4 Ã yoa sohõ jirina diez y ocho masa Siloé wama 
tiri wahu muari wahu ti bui bora pja waja pahñoha. ;A waha 
yariaa, paina Jerusal macaina yuhdoro ñaina jiri tina, musa 
tuhotuchu? 5 Jierara. Musare niita nija. Musa naa tuhotumari 
cjirire tuhotu cohtotaerana, Cohamacure macaerana, musa 
cãhu yarianahca. A jina pichacapu wahanahca —niha Jesu 
tinare. 


Higueracu dicha mariedu guitire yahuha Jesu 


6 A ni tuhsu quiti mehne piti dahre yahuha tinare: 

—Wese puro to wesepu higueracure cjuaha. A jiro tiro 
tu dichare macano wahamaha. Bocaeraha. 7 Bocaeraro tiro 
wese dahrarirore yahuha. “Tuhoga yuhure. Tia cuhma waro 
higueracu dichare macamaja. Dicha mariahna. Tu dicha 
mariachu ture cja cohanocahga. Tu yu wesei jichu padure 
yuhu toa masieraja. Yu wesei jiri yahpa macaare wiho waro 
nana tu”, niha wese puro tirore dahra cohtarirore. 8 To ã 
niche tuhoro dahra cohtariro õ sehe niha: “Puhtoro, ahdu c& 
cuhma waro ducusinijaro. Tu dahpotoi yuhu sahaihtja. Tuhsu, 
wahiquiro tu mehne tí copare yaihtja. 9 Yu ã yoari baharo tu 
pa cuhmai dicha tiboca. Ta dicha tierachu muhu cja coha 
dutiihca”, niha dahra cohtariro wese parore —ni yahuha Jesu. 


Sabado dachoi Jesu dohatiricorore noaricoro wahachu yoaha 


10 Ti pjare Sabado dachoi Jesu judio masa buheri wahui 
buhero niha. 11 Tói watīno to cohtotaricoro jiha. Watīno sehe 
diez y ocho cuhmari waro dohatichu yoaha ticorore. A jiro 
pari muti ducuricoro jiro, poto ducu masieraha. 12 To ã jichu 
ñuno Jesu ticorore ñy, õ sehe ni pisuha: 

—Numino, mt dohatia pihtia wahahre —ni pisuha Jesu. 

13 To 2 pisuri baharo ticorore to ña payochu dóihta ticoro 
noano poto ducuricoro wahaha. A waharo “Cohamacu tuariro, 
noariro jira”, ni ño payoha ticoro. 14 Jesu ticorore Sabado 

dachoi to noaricoro yoachu ñuno judio masa buheri wahu 
puhtoro sehe tiro mehne suaha. A suaro tiro masare õ sehe 
niha: 

—Seis dachori jira mari dahraa dachori. A jina musa 
dohatiinare noaina wahachu yoa duana, tí dachorire tíre 
yoaga. Sabado dachore mari sori dachore tíre yoaena tjiga 
—niha waha puhtoro. 

15 To 2 nichu Jesu 0 sehe ni yuhtiha: 

—Musa Aa mahñorucuina jira. Musa wachure, burro cãhure 
cjuana Sabado dachoi ti duhteri dare pja, tinare na buha, sihni 
dutiboa. 16 Mipu ahricorore Abraha cjiro coyeacorore watino 
diez y ocho cuhmari waro ticorore dohatichu yoahre. ¿Sabado 
dachoi ticorore noaricoro wahachu yoa dutierajari musa? 
—niha Jesu. 

17 To ã nichu tuhoa, tina buoro wahaha. A jia paina sehe 
jipihtina Jesu yoarire ñua, wahcheha. 


Mostaza yapa quitire yahuha Jesu 
(Mt 13.31-32; Mr 4.30-32) 


18 A yoa Jesu quiti mehne piti dahre buheha masare: 

—;¿Ne Cohamacu masa bui puhtoro to noano suho jia yaba 
baro yoaro sehe jijari, musa tuhotuchu? Ahri quiti mehne tire 
ptuhtoro to suho jiare yahuihtja yuh. 19 Mostaza yapaca 
yoaro sehe jira. TÍ yapacãre toari masno to wesei toaha. To 
toari baharo tí yapacã duha. A jia tu bucuachu minichahca 
peri tu dupuripu suhti suhaha. (Tó seheta muano macarirore 
mari puhtorore masiina mahainaca ti ji muhtapachuta 
baharopu tina payu wahaahca) —niha Jesu. 


Pão bucuaro guitire yahuha Jesu 
(Mt 13.33) 


20 A ni tuhsu, pari turi Jesu õ sehe ni piti dahre buheha: 

—;¿Ne Cohamacu masa bui puhtoro to noano suho jia yaba 
baro yoaro sehe jijari, musa tuhotuchu? 21 Pao bucuaro yoaro 
sehe jira. Tíre numino cã wajuru trigore co mehne noano tire 
dahra morena pao bucuahtore. To ã yoachu pao bucuaro sehe 
trigore noano sahserucu sura. (To sahserucu suro seheta muano 
macarirore mari puhtorore paya masa masiahca) —niha Jesu. 

Mahari sopacaca guitire yahuha Jesu 
(Mt 7.13-14, 21-23) 


22 A yoa Jesu bujua macaripu, daa macaricapu cãhure 
buhe wahcã, Jerusalepu suro taro niha. 23 To 2 waharo watoi 
ctiro Jesure 0 sehe ni sinituha: 

—Puhtoro, ¿mahainacã masare pichacapu wahaborinare 
yuhdorohcari Cohamac«? —ni sinituha tiro Jesure. 

To ã nichu Jesu piti dahre buhero 0 sehe ni yahuha: 

24 —Payu masa Cohamacu cahapu waha duaa, saa 
duamana. Mahari sopacacare musa saa duachu mijo curera. 
Tó seheta Cohamacu cahapu musa waha duachu mijo nina. 
Masa ã saa duapahta saa masierara. A jina musa sehe mahari 
sopacacare musa tuaro saa duaboro seheta Cohamacu sehere 
tuaro masiga. 25 Õ sehe yoarohca Cohamacu payu masare. 
Tiro wahu puro yoaro sehe jira. Wuhu puro wahcã, sopacacãre 
biharohca. To ã yoachu sopacacãpu ducuna, sopa pahmare 
dotanahca. A dotana õ sehe ninahca: “Puhtoro, sopa pahmare 
pjõohga”, musa nichu wahu puro sehe õ sehe ni yuhtirohca. 
“Musare ne masieraja yahu. Nohoi musa tariro chure 
masieraja”, ni yuhtirohca. 26 To ã nichu musa 0 sehe ni 
yuhtinahca: “Muhu mehne sa chu, sihnihi. Sa ya macai buhere 
muhe”, ninahca musa. 27 Musa ã nichu tiro sehe õ sehe ni 
yuhtirohca: “Musare ne masieraja. Nohoi musa tariro c&hure 
masieraja. Jipihtina musa haa buhiri tiina yu cahai taena tjiga”, 
ninohca wahu puro. 28 A yoa Abraha cjirore, Isaa cjirore, 
Jacobo cjirore, jipihtina Cohamacu yare yahu muhtaina cjirire 
Cohamact masare puhtoro to noano suho jirore ti jichu nuna, 
musa sehe sopacapu cohãrina jina tuaro tiinahca. A tiina jina, 
musa tuaro cahyaro mehne piri bahca dihonahca. 29 Tí pjare 
jipihtiro macaina puhtoro Cohamacu to noano suho jiropure 
sa, tiro mehne chu dujiahca. 30 Mipure wiho jiina jirina cjiri 
tí pjare puhtoa jiahca. A jia mipure puhtoa jirina cjiri ti pjare 
wiho jiina jiahca —niha Jesu. 


Jerusalě macainare tuaro cahiha Jesu 
(Mt 23.37-39) 


31 Ti pjare mahainaca fariseo curua macaina Jesu cahapu 
saa, tirore õ sehe ni yahuha: 

—Herode muhure waja duara. A jicu pa sehepu wahaga 
muhu —niha tina tirore. 

32 Ti ã nichu Jesu sehe õ sehe ni yuhtiha: 

—Herode mahñoa payuriro jira tiro. Õ sehe ni yahuga 
tirore: “Jesu watiare coha wioro nina. Tuhsu, dohatiinare 
noaina wahachu yoaro nina. Tíre michare, ñamichaca cãhure 
yoarohca. Ñamichaca bohrearo dahra batoarohca”, ni yahuga 
Herodere. 33 A jicu michare waha, ñamichaca cãhure waha, 
ñamichaca bohrearo cã&hure waha, Jerusalepu suihca. 
Cohamact yare yahu muhtarirore yuhure wajãahca masa. 
Cohamacų yare yahu muhtainare ti wajachu Jerusalepu jiro 
cahmana tinare. A jicu yahu cãhure Jerusalepu jiro cahmana. 

34 °Cue Jerusale macaina. Musa Cohamacu yare yahu 
muhtaina cjirire waja, musa cahai to warocainare taa mehne 
doca wajare musa. Musa coyea panopu macaina cãhu ata 
yoarina cjiri jiha. Caracacoro to pohnare to cjapu dupuri mehne 
to moha coãno seheta payu tahari musare cahirucumahi. 
Musare cahmamahi. Musa sehe yuhure ne cahmaerare. 

35 Mipure musa jiro cohari maca jirohca. Potoca niita nija 
musare. Cohamacu mari puhtoro to tuaa mehne taihca yuhu. 
Yu ã tachu nuna musa yuhure “Cohamacu tuaa mehne tariro 
noajaro”, ninahca. Yuhure musa tíre nihto pano pari turi 
yuhure nusi musa —niha Jesu tinare. 


Dohatirirore noariro wahachu yoaha Jesu 


1 4 1 Pa dacho Sabado dacho jichu fariseo curua macaina 

puhtoa mehne macariro ya wuhupu Jesu churo 
wahaha. Ti wuhui jiina tiro dihtare ñuroca õha. 2 Ti 2 ñuroca 
Ono watoi yachuri wipiriro, ñuchua wipiriro tiro cahapu suha. 
3 A jiro Jesu judio masare buheinare, fariseo curua macaina 
cãhure õ sehe ni sinituha: 

—;¿Sabado dachore dohatirirore noariro wahachu yoa 
dutijari Cohamacų yare ti joari pi? —ni sinituha Jesu. 

4 To ã ni sinitupachuta tina yuhtieraha. Ti yuhtierachu 
ñuno Jesu dohatirirore noariro wahachu yoa, “Wahaga”, niha 
tirore. 5 A yoa tuhsuro, tinare õ sehe ni sinituha tjoa: 

—“¿Cãiro musa mehne macariro to macuno Sabado dachoi 
mari sori dachoi copapu to bora saachu na wioerabocari?” 
musa ã nina. “¿To wachu cãhure na wioerabocari?” musa ã 
nina —niha Jesu. 

6 To 2 nipachuta tina to sinituare yuhti masieraha tjoa. 


Wamomaca duhteropu pjirocainare yahuha Jesu 


7 Fariseo curua macariro ya wuhti jiro ti wahu macariro 
to pjirocaina noaa dujiare ti besechu ñuha Jesu. A ñu tuhsu 6 
sehe ni yahuha jipihtinare: 

8 —Wamomaca duhteri bose numti musare to pjirocachy, 
noaa dujiare bese dujiena tjiga. Musa yuhdoro cua pisainare 
pjirocaboca ahri wahu puro. 9 To 2 yoachu musa noaa dujiai 
dujichų, “Ahrina cua pisainare musa dujiare waga”, niboca 
wahu puro musare. To ã nichu musa sehe buo tina, haa dujiai 
dujiboca. 10 A jina waha puro musare to pjirocachau, ñaa dujiai 
duji muhtaga. Musa ã yoachu wuhu puro musare “Noaa dujia 
sehere dujina taga”, ninohca musare tiro. Musa a wahachu 
paina to pjirocaina sehe musare ño payoa mehne ñuahca. 

11 Cğiro to basi “Puhtoro tjija”, ni tuhoturiro cahamacuno 
jirohca. Pairo “Cahamacuno jija”, ni tuhoturiro painare 
yuhduruca duaerariro tiro sehe puhtoro jirohca —niha Jesu 
tinare. 

12 A ni tuhsu Jesu wahu purore õ sehe ni yahuha: 

—Muhu bose numu dahrecu mu cahai jiinare, mu bahanare, 
myu coyeare, pache puare pjiecu tjiga. Mu tinare pjichu muhu 
cãhure tina cãhu pji cahmaahca tjoa. A pji cahmaa muhure 
ti wapamoare wapaahca. 13 Muhu bose numu dahrecu 
pjacuoinare, tini masierainare, c buhusehe dahporo dojori 
tiinare, capari ñuerainare pjirocaga. 14 Mu ã yoachu ñuno 
Cohamacu muhure noano yoarohca. Tina sehe muhyre ti 
wapamoare wapa masierara. A jiro noaina yariaina ti masa 
mujari pja jichu Cohamacu sehe noaare mu yoari wapa 
muhure noano yoarohca —niha Jesu wahu purore. 


Pjiri bose namu quitire yahuha Jesu 


15 To 2 nichu tuhoro pairo churi mesa cahai dujiriro, 
Jesure õ sehe ni yahuha: 

—Cohamacu masare puhtoro to noano suho jiroi to churi 
mesa cahai dujiina tuaro wahcheina jiahca —niha tiro Jesure. 

16 To 2 nichu Jesu ahri guitire yahuha tirore: 

—?Pjiri bose numu dahreriro payu masare pjirocaha. 
17 To pjirocari baharo bose numu dachoi to cahamacunore to 
pjirocainare yahu dutiro warocaha. “Ma, jipihtiare bose namu 

macaa cjihtire cahno tuhsuhre. A jiro musare pjirocahre”, 

ni yahu dutiha to cahamacunore. 18 To cahamacuno to ã ni 
yahupachuta, to pjirocaina sehe “Waha masieraja”, niha tina. 
To pjiroca muhtariro õ sehe ni yahuha to cahamacunore: 
“Michapucaca yahpare nuchahi. A jicu ti yahpare ñui wahai 
tai nija. A yoacu waha masieraja. Ño payo curea yuhure. 
Yuhure basioerahca”, niha to pjiroca muhtariro sehe to 
cahamacunore. 19 Pairo sehe õ sehe niha: “Wachuare pua 
wamomaca pihtiinare michapucacata nuchahi. A jicu wachuare 
buhe cayo ñui wahai tai nija ti waja wahcãhtore. A yoai 
wahaeraja. Yuhure basioerahca”, niha tiro cãhu. 20 Pairo sehe 
õ sehe niha: “Yuhu michapucacã wamomaca duhtehi. A jicu 
bose numupu waha masieraja”, niha tiro to cahamacunore. 

21 To ã nichu to cahamacuno sehe tjua waha, to puhtoropure 
ti niri cjirire yahu pahñoha. To ã ni yahuchu to puhtoro tuaro 
susini, 0 sehe niha to cahamacunore. “Macari macaa maharipu 
pjacuoina ti ducua maharipu wahaga. A jicu pjacuoinare, tini 
masierainare, capari ñuerainare, c buhusehe dahporo dojori 
tiinare cjero na tahga tinare”, niha puhtoro. 22 Baharo curero 
to cahamacuno yahuha to puhtorore: “Puhtoro, me dutiriro 
seheta yoahi. Yu ã yoapachuta paina cãhu mu suahca”, niha 
to cahamacuno. 23 To ã niche puhtoro tirore õ sehe ni dutiha: 
“Campopt wahaga. Tói bujua maharipu jiinare, daa maharicapu 
jiina cãhure masare yu wuhupu ta dutiga, ya wahu to noano 
wahpahto cjihto sehe. 24 Potoca nii nija muhure. Ahrina ya 
pjiroca muhtarina yu chuare ne mahanocã chusi”, niha puhtoro 
—ni yahuha Jesu. 


Jesu mehne wahachu mijo nina 


25 Tí pjare payu masa Jesu mehne wahaha. A jiro Jesu 
tinare majare ñu, õ sehe ni yahuha: 

26 —Cãiro yu buheriro ji duaro painare to cahiriro yuhdoro 
yuhu sehere cahino cahmana. To pucurore, to pocorore, to 
namonore, to pohnare, to bahanare, to pjacu chure to cahiriro 
yuhdoro yuhu sehere cahino cahmana. A yoaeraro yu buheriro 
ji masierara. 27 Cğiro ya buheriro ji duaro yu yare ã yoarucuriro 
jirohca. A yoa crusapu yu ñano yuhduhtiro seheta yu yairo to 
jiri buhiri ñano yuhdu duaeraro yu buheriro ji masierara. 

28 Ahrire masiyuro cahmana musare. Õ sehe jira tí: Wuhu 
dahreriro to muari wuhure yoahto pano wuhu wapa tihtire 

quihõ cti muhtana. A yoaro to wuhure to pahñohtore masina 
tiro. 29 Wapa tihtire quihõeraro to wuhure yoaro pahñoeraboa. 
A jia tirore fitina bujupeboa. 30 “Ahriro to wuhure yoaro 
bihoerare”, ni bujupeboa. 31 Puhtoro pairo puhtoro yaina 
mehne ti cahma wajahto pano, to yaina surarare to cahma 
wajã dutihto pano, to surarare quihõnohca. “¿Yuhu diez mil 
surara mehne pairo veinte mil surara cjuariro mehne cahma 
wajacu bihobocari yuh?” ni tuhoturo quihõnohca tiro. 32 A 
quihõno, to bihoerahtore masinohca. A masino pairo puhtoro 
to surara mehne cahma wajano tariro yoaropu to jichuta, 
bihoerariro sehe “Cahma wajaena tjijihna”, ni dutiro warocaboa 
dahra cohtarirore. 33 A jina yu buheina ji duana, musa yoahtire 
musare masino cahmana. Musa yoa duari sehere coha 
duaerana, yu buheina ji masierara —ni yahuha Jesu. 


Moa coaerarore yahuha Jesu 
(Mt 5.13; Mr 9.50) 


34 A ni tuhsu tinare õ sehe ni yahu namoha: 

—Moa noano coara. To coaerachu coa yoahto basioerara. 
35 Moa coaerachu ti moa ne noaerara. Ti moare dohseahto 
basioerara. Ti ã jichu tí moare cohano cahmana. Ne yaba 
cjihti jierara ti cohoa. (Ti yaba cjihti jieraro seheta jiena tjiga 
musa. Moa noano to coaro seheta musa cãhy ji coaina jiga. 
Tuhsu, paina mehne noano mehne jiga.) Ahrire noano tuhoga 
musa —niha Jesu. 


Oveja butiriro guitire yahuha Jesu 
(Mt 18.10-14) 


1 5 1 A yoa pa dachoi payu puhtoa yare wapa na cohtaina 

paina “Naare yoaina”, ti niina mehne Jesure tuhoa 
taha. 2Ti å yoachu ñua fariseo curua macaina, judio masare 
buheina cã&hu Jesure ñu tuhtia, õ sehe niha ti basi: 

—Ahħriro ñainare piti tira. A jiriro jirota tina mehne chura 
—ni durucuha tina ti basi. 

3 Ti ã ni durucuchz Jesu to tuhotua mehne õ sehe ni piti 
dahre buheha tinare: 

4 —;¿Cien oveja puro cãiro oveja butichu ñuno dohse 
yoarohcari tiro? Õ sehe yoarohca. Tiro noventa y nueve ovejare 
ti churi campopu cù, butirirore macano waharohca. Ovejare 
bocaropu duhurohca. 5 Tirore bocaro wahcherohca. A jiro to 

comapariaca buipu tirore cja payo, to wuhupu na tjuaa 
waharohca. 6 Na tju s4, to cahai jiinare, to coyeare pji 
cahmachunohca. “Yu oveja butirirore boca tuhsuhi. A jina 
yahu mehne wahchega”, ninohca tiro tinare. 7 Potoca niita 
nija musare. Noventa y nueve oveja payu ti jiriro seheta, payu 
masa õ sehe ni tuhotura: “Ñano yoaeraja. A jicu yu ñaare 
cahya, yu tuhotumari cjirire tuhotu cohtotasi yahe”, 
tuhotura payu masa. Ti 2 ni tuhotuchu ñua muano wa 
Cohamactz cahai jiina wahcherara. Pairo sehere wahchera. 
Butiriro oveja ctirota to butiriro seheta to puro tirore to 
bocariro seheta cãiro ñariro to ñaare cahyachu, “Nano 
yoaeraja”, ni to tuhotumari cjirire tuhotu to cohtotachy, 
Cohamacure to cahmachu ñua, Cohamacu cahai jiina tuaro 
wahchera —niha Jesu. 


Niñeru tu butiri guitire yahuha Jesu 


8 A ni yahu tuhsu, paye quiti mehne piti dahre yahu 
namoha tjoa: 

—¿Diez niñeru turi cjuaricoro c& tu butichu ñuno dohse 
yoarohcari ticoro? Õ sehe yoarohca ticoro. Sihãriare sihã, 
wahure coha, noano maca pahñonohca. Tí ture bocaropu 
duhurohca. 9 Tí ture boca tuhsų, to cahai jiinare, to coyeare 
pji cahmachunohca. “Niñeru tu ya tu yuhure butiri ture 
bocahi. A jina yahu mehne wahchega”, ninohca ticoro. 

10 Potoca niita nija musare. Tó seheta ctiro ñariro to ñaare 
cahyachu, “Nano yoaeraja”, ni to tuhotumari cjirire tuhotu to 
cohtotachu Cohamacure to cahmachu Cohamacu yaina anjoa 
sehe tuaro wahcheahca —niha Jesu. 


To macuno butiri guitire yahuha Jesu 


11 A ni yahu tuhsu Jesu paye guiti mehne piti dahre yahu 
namoha tjoa: 

—Bucuro pohna puaro mua jiha. 12 Duhsariro sehe 0 sehe 
niha to pucurore: “Mai, mu yariari baharo yahure mu wahtire 
yuhure wa bahrañoga”, niha tiro to pucurore. To 2 nich ti 
pucuro puaropyureta to pohnare witira to cjuari cjirire. 

13 Mahaa dachorica baharo duhsariro to yare jipihtiare na, 
yoaropu pa yahpapu wahaa wahaha. Tópu suro tuho masierariro 
seheta yoa, to niñerure to yare yoa site pahñonocaha. 14 To 
yoa site pahñori baharo tí yahpapure ne chua marieni pja ji 

ducaha. A jiro tiro jaca baaha. 15 A jiro ti yahpa macaa 
dahraare macaha. To bocachu to puhtoro yesea cohtariro sõha 
tirore. 16 A jiro tiro yeseare nu, ti chuare chu duamaha. To ã 
chu duapachuta tí chuare tó macaina waeraha tirore. 17 A yoa 
tirore tói wacŭa taha juna. “Yu pucure dahra cohtaina sehe 
bujua chuare chuca. Ti chu duhaa cãhu bujua duhsaca. Tia 
noano yuhduro watoi yahu sehe õi jicu, juca yariai nija. 
18 Mipure yu pucu cahapu tjuaihtja. Yu pucu cahapu sucu õ 
sehe niihtja tirore: ‘Mai, Cohamacure ñano yoahi. Muhu cãhure 
ñano yoahti. 19 Ñariro jija. Mu macu jiboriro jieraja yahu. 
Muhrwre dahra cohtaina seheta yoaga yuhure', niihtja yu pucure”, 
ni tuhotuha tiro. 20 A ni tuhoturota wahcãruca, to pucuro 
cahaptu tjuaa wahaha. Tópu to suriro tjua tachu to pucuro sehe 
yoaroputa to macunore ñuha. 

'To 4 wihichu ñuno to macunore pja ñuha. A pja ñuno 
to cahai muroca wahcã tirore cja suhsu mua, to wahsupui 
wihmiha to pucuro to macunore. 21 “Mai, Cohamacure ñano 
yoahi. Muhe cãhure ñano yoahti. Ñariro jija yahu. Mu macu 
jiboriro jieraja yaha”, niha tiro to pucurore. 22 To ã nichu 
tuhoro to pucuro sehe dahra cohtainare pjiha: “Cjero, noa 
yuhduri suhtirore na tahga. A jina yu macure sãaga. Sãa tuhsu, 
to wamomaca sãari sorore saa, to dahporire dahpo suhti cãhure 
sãaga. 23 Saa tuhsu, dihi tirirocã wachucare wajaga. Bose 
numu yoajihna. 24 Ahriro yu macu yariariro seheta wahare. 
A wahaparota mipure catira tiro. To butiboriro seheta jirirore 
mipure bocahi. A jina bose numu yoajihna”, niha to pucuro. 
To 2 niri baharo bose namu dahre ducaha tina. 

25 Tí pjare to wahmino sehe wesepu jiha. Wesept jiriro 
coha tjua taro wahu cahai suro, ti basaare tuhorocaha tiro. 
26 A tuhorocaro, cãiro dahra cohtarirore pjiroca, tirore sinitu 
ñuha tiro: “¿Dohse yoa basaa niri?” ni sinitu ñuha tiro dahra 
cohtarirore. 27 “Mu bahy tju wihihre. Tiro noariro, catiriro to 
tju wihichau mu pucu dihi tiriro wachucare waja dutihre”, ni 
yuhtiha dahra cohtariro. 28 To ã ni yahuchu to wahmino sehe 
tuaro suaro, wuhupu saa taeraha. To saa taerachu ñuno to 
pucuro sopacapu wijaa ta, “Saa taga” ni, tuaro pjimaha to 
macunore. 29 “Tuhoga, Mai. Yoari pja muhure dahra cohtariro 
seheta muhure yoadohomahi. A jicu mu dutiare ne cã taha 
yuhdurucaera tihi. Yu muhure dahra cohtapachuta yuhure ne 
waerare muhu. Ne cãiro wahiquirocãre ne waera tire muhu 

yuhure yu piti tiina mehne yu bose numu dahrehti cjihtire. 

30 Wiho mejeta ahriro mu macy sehe ñaina numia mehne 

mu yare yoa site pahñoyuhti. Tíre yoa site pahño tuhsu, 

tiro wuhupu to tju wihichu dihi tirirocãre wachucare waja 
dutiyuhti muhu to chuhtiro cjihtore”, niha to wahmino to 
pucurore. 31 “Macu, yahu mehne jipihtia dachoripe mu jichu 
jipihtia ya mu ya cihu jira. 32 Mu bahu sehe yariariro seheta 
wahare marine. A yoa mipure tiro catiriro jira. Tiro butiboriro 
seheta jire. To ã wahari baharo mipure tirore bocahi. A jina to 
tju wihichu mari bose numu yoa wahchechu noana”, niha tiro 
to macunore —niha Jesu tinare. 


Niñeru ñu wihbo cohtariro tuho masiriro guitire Jesu yahuha 


1 6 1 A yoa ahri quitire to buheinare õ sehe ni yahuha 
Jesu: 

—Pache puro ya niñerure ñu wihbo cohtariro niñerure 
noano to ñu wihboerachu ñuno pairo sehe yahusãha pache 
purore: “Tiro mu niñerure yoa sitero nina”, ni yahusãha tirore. 
2 To yahusa tuhsuri baharo niñeru ñu wihbo cohtarirore 
pjirocaha. A pji tuhsu, to wihichu ñuno, tirore puhtoro õ sehe 
niha: “Pairo yu niñerure mu yoa siterire yuhure yahure. A jicu 
mipure yu yare ñu wihboriro jisi muhu. A jicu ya yare mu yoari 
cjirire yahu pahño joaga. Muhure cohãi nija”, niha to pahtoro 
tirore. 3 To 2 niri baharo õ sehe ni tuhotuha nu wihboriro to 
basi: “Yu puhtoro yahure cohãno taro nica. Yuhu tuaeraja. A 
jicu tuaro dahraare bihoeraja. Tuhsu, painare yahu niñerure 
sinice buobiaro yuhduboca yahu. ¿Dohse yoaihcari yahu? 

4 Mipt pinihtare yu yoahtire masija yahu juna. Õ sehe yu 
yoachu yu dahraa maerachu yu puhtorore wapamoina yuhure 
cahiahca. A jia ti wahusepu saa dutiahca yuhure”, ni tuhotuha 
tiro. 5 A ni tuhoturo tiro jipihtina to puhtorore wapamoinare 
pjirocaha. Pjiroca tuhsu, cohtaha. A cohtaro wihi muhtarirore 
0 sehe ni sinituha tiro: “¿Yu puhtorore noho puro wapamojari 
muha?” niha tiro. 6 To 2 nichu wapamoriro sehe õ sehe ni 
yuhtiha: “Cien tambores sere olivo dicha mehne ti yoari sere 
wapamoja tirore”, ni yuhtiha tiro. To 2 ni yahuchu niñeru ñu 
wihboriro sehe õ sehe ni yahuha: “Õi jira mu wapamonore joa 
õri pã. Dujiga. A jica mu wapamonore dacho macai na, dacho 
macai joa cahnoga”, niha ñu wihboriro wapamorirore. 7 A ni 
tuhst pairo wapamorirore sinituha tiro: “¿Muhu waro, noho 

puro wapamojari?” niha tjoa. “Cien waju trigo yapari wajure 
wapamoja yahe”, niha wapamoriro niñerure ñu wihborirore. 
“Õi jira mu wapamonore joa õri pū. Mu wapamonore ochenta 
joa cahnoga”, niha nu wihboriro. 8 To å noano mahño 
mihnich« ñuno “Ahriro mahñoriro noano masiriro jica”, ni 
tuhotuha to puhtoro niñerure ñe wihborirore. Ahri dacho 
macaina, Cohamacure cahmaeraina ti yare cahnorire ti niñeru 
ti nu wihborire Cohamacu yaina yuhdoro masica tina —niha 
Jesu. 

9 A ni tuhsu Jesu õ sehe ni yahu namoha: 

—Ahri guitire ã ni yahucu, musare 0 sehe niita nija. Musa 
cjuaare, pjacuoinare musa wachu, tina sehe musare cahïahca. 
Musa ã yoachu musa cjuaa pihtiari baharo musa muanopu 
sachu musare cahiahca tópure. 

10 °Wiho jiina ya dahraare guihono yoana, puhtoa ya 
dahraa cãhure guihono yoanahca. Wiho jiina ya dahraare 
guihono yoaerana, puhtoa ya dahraa cãhure quihõno yoasi 
musa. 11 A jina ahri yahpai musa cjuaa mehne musa noano 
yoaerana Cohamacu musare to yoa dutia cãhure noano yoasi 
musa. 12 A jiro pairo yare musa noano yoabasaerachu ñuno 
musa ya cjihtire wasi musare. 

13 'Ctiro Cohamacu sehere wactino, tuabiaro niñeru sehere 
wacterara. Niñeru sehere tuabiaro wactino Cohamacu sehere 
wacterara. Niñeru dihtare cahmariro jiro Cohamacure 
wahchechu yoaerara. Cohamacu cãhure, niñeru cã&hure 
puarore cahma yuhdurucahto basioerara musare. Niñerure 
cahma yuhduariro Cohamacure noano ño payo masierara 
—niha Jesu. 

14 To 2 nichu tuhoa fariseo curua macaina sehe tirore 
bujupeha. Tina sehe niñerure cahiha. A jia bujupeha. 15 Ti 
bujupechu tuhoro Jesu tinare õ sehe ni yahuha: 

—Masa ti ñurocaroi musa noano yoamana. Musa 2 yoachu 
“Noaina, quihõno yoaina jira”, nimana masa musare. Cohamacu 
sehe musa tuhotuare masina. Masa “Noa yuhduara”, ti nirire 
Cohamacy sehe soro ni tuhotu, tire ñu yabira —niha Jesu. 


Cohamacu to dutiare, puhtoro to suho jiare yahuha Jesu 


16 A ni tuhsu õ sehe ni namoha Jesu: 
—Joao masare bautisariro to jihto pano Moisere to ctiri 
dutia mehne Cohamacu marine dutire. Cohamactu yare yahu 

muhtaina cjiri ti joari cjiri mehne cthure marine dutire. Mipu 
sehere Joao to buhe ducari baharo noaa buheare, Cohamacu 
masare puhtoro to noano suho jia cãhure masi ducara masa. 
A masia masa ti mų suro ti tuaa mehne Cohamacu masare 
puhtoro to noano saho jirore saa duamana. 

17 'Moisere to ctiri dutiai Cohamaca to niriro seheta yoa 
pahñonohca tiro. Cohamact yare yahu muhtaina cjiri ti joari 
cjiripu cãhure to niriro seheta yoa pahñonohca tiro. Muano 
cãhu ahri yahpa cã&hy ti pihtia wahapachuta Cohamacu to 
niriro seheta yoa pahñonohca —niha Jesu. 


Namonore cohãare yahuha Jesu 
(Mt 19.1-12; Mr 10.1-12) 


18 A ni tuhsu õ sehe ni namoha Jesu: 

—Masuno to namonore cohãno, pacorore namo tiro, tiro 
ticoro mehne hano yoaro nina. Tuhsu, masno pairo to 
coharicorore namo tiro, tiro chu ticoro mehne hano yoaro 
nina —niha Jesu. 


Pache puro cãhure, Lázaro cãhure 
to yahuri quitire buheha Jesu 


19 A yoa paye quiti mehne piti dahre yahuha Jesu: 

—Ti pjapure pache puro jiha. To suhti sehe wapa bujubiaha. 
Tuhsu, dachoripe tiro noaa dihtare churo, payu cjuaha tiro. 
20 A yoa tí pjare pairo pjacuoriro, Lázaro wama tiriro jia tiha. 
Tiro to pjaca payu cami tiriro jiha. To ã jiriro jichu paina sehe 
tirore pache puro ya wuhupu na suha. 21 A jiro pjacuoriro 
sehe pache puro to churi mesa docai yahpai dujiro to chu site 
boroare chumaha. “To chu site boroare chucu yapicuhca 
yaha”, ni tuhotumaha tiro. A jia dieya to camine nehnea taa 
tiha. 22 Baharo pjacuoriro to yariaa wahachu, Abraha cahapu 
paraíso wama tiropu anjoa tirore naa mujaha. Pache puro 
cãhu to baharocãta yariaa wahaha. To yariacha tirore yaha. 
23 A yoa pache purore tuaro pichaca jãha. To ã tuaro jichu, 
pichacapu jiro muanopy jirirore Abrahãre nuha. Lázaro 
cãhure ñuha. 24 Nu tuhsu, tiro Abrahãre pisurocaha: “Coyeiro 
Abraha, pja nuga yuhure. Pichacapu yuhu ñano yuhdui nica. 
Yu ã wahachu Lázarore yuhure warocaga. Tiro core to wamo 
picapu soha, yu ñahmanore co mehne nehojaro. Tóre yusuojaro 
tiro”, niha pache puro. 25 To a nichu Abraha tirore õ sehe ni 

yahuha: “Coyeiro, catiriro jicu jipihtiare muhu noaare cjuahre. 
Lazaro sehe dachoripe ñano yuhduhre. Mipu sehere muhu 
hano yahduachyu tiro sehe õpure wahchea mehne jinocahno 
nina. 26 A yoa mari watoi cuãri copa jira. A jia Ore jiina tópure 
waha masierara. Tuhsu tóre jiina õpu ta duaina ta masierara”, 
niha Abraha pache purore. 27 To ã nichu pache puro õ sehe ni 
namoha: “Coyeiro, tuaro sinija muhure. Lázarore yu pucu ya 
wuhupu warocaga. 28 Yuhu cã wamomaca pihtiina bahana 
tija. Lázaro tinare yahujaro. Tina Ore ñano yuhduropure taea 
tjijaro”, niha tiro. 29 To ã nichu Abraha sehe õ sehe ni yuhtiha: 
“Cohamacy dutiare Moise marine to ctiri cjirire, Cohamacu 
yare yahu muhtaina ti joari cjirire cjuara mu bahana. A jia mu 
bahana tíreta tuhojaro”, niha Abraha. 30 To 2 nichu pache puro 
sehe yuhtiha: “Coyeiro Abraha, tire cjuapahta noano tuhosi. 
Lazaro yariariro masariro tina cahapu to sachu ñua tina sehe 
ti ñaare cahya, noaare cohtotaahca. A jia noaare yoaahca yu 
bahana sehe”, niha pache puro cjiro. 31 To ã nichu Abrahã sehe 
õ sehe ni yahuha: “Mu bahana Moise to ctiri pi to yahuare, 
Cohamacų yare yahu muhtaina cjiri ti yahuare tuhoeraina 
jira. A jia Lázaro yariariro cjiro masariro to jipachuta tina 
Cohamacure tuho duasi”, niha Abraha —ni yahuha Jesu. 


Naare yoachu cua nina 
(Mt 18.6-7, 21-22; Mr 9.42) 


1 7 1 A yoa Jesu 6 sehe ni yahuha to buheinare: 

—Masare ñano yoachu yoaa payu jira. A jia masa 
ñaare yoara. Ti 2 jipachuta masunore ñaare yoachu yoariro 
sehe ñabiaro yuhdurohca. 2 Masunore to wamuai pjiria taca 
duhte yo, pjiri mapu tirore ti cohachu hano wahaboa tiro. 
Pairo sehe ahrinacã mehne macarirocare ñaare yoachu yoaro 
pjiri mapy ti cohariro yuhdoro hano yuhdurohca. Tirore tuaro 
buhiri dahrero cahmana. 3 Noano yoaga musa. Musa coyeiro 
ñano to yoachu ñuna “Yoai tjiga”, niga tirore. A jina tiro to 
ñaare cahyachy, noaare to cohtotachu musa sehe to naa 
yoaare boga. 4 A yoa musa coyeiro cã dachoihta siete tahari 
musare ñano to yoachu tope tahari musare, “Yu ñaare cahyaja. 
Pari turi ã yoasi”, to nichu tópe taharita to ñaa yoaare boga 
—niha Jesu. 

Cohamacure wacã tuaare yahuha Jesu 


5 A yoa Jesu buhe duti to cŭina tirore õ sehe niha: 

—Cohamacure sare noano wacù tua namochu yoaga 
—niha tina Jesure. 

6 Ti ã nichu Jesu õ sehe ni yuhtiha: 

—Mostaza yapaca mahari yapacã jiparota duropu pjidu 
wahara. To ã wahariro seheta Cohamacure pjiro wacù tuana, 
0 sehe wahachu yoa masinahca musa. Ahdu sicómoro wama 
tidure õ sehe ni masina: “Muhu yucucu mu basi duhtu wahcã, 
pjiri mapu bora ñojaga”, ni masina musa. Musa 2 nichu tu 
yucacu sehe musa dutiro seheta waharohca —niha Jesu. 


Dahra cohtariro to dahraare yahuha Jesu 


7 Baharo õ sehe ni buheha Jesu: 

—Musare dahra cohtariro jiro wesepy tjana, ovejare ñu 
wihbora. ¿Dahra cohtariro to tju wihichu dohse nibocari musa 
tirore? “Cjero taga. Mu chua õi jira”, ¿nibocari musa? 8 A nierara 
musa. Tirore õ sehe nina musa: “Yu chuare doha cahnoga. A 
jicu yu chu sihnichu yuhure cohtaga. Yu baharo muhu cã&hu 
chu sihniga”, nina musa dahra cohtarirore. 9 Dahra cohtariro 
musa dutiare to yoachu tirore “Noana”, nierara musa. To 
dahraa dihtare yoaro nica tiro. 10 Musa cãhu tiro yoaro sehe 
tjira. Cohamacu to dutiriro seheta yoa pahñona õ sehe ni 
tuhotuga musa: “Sã cãhu dahra cohtaina dihta jija. Wiho jiina 
jija sa. Să dahraa dihtare yoaja sã”, ni tuhotuga musa —niha 
Jesu to buheinare. 


Diez cami baainare noaina wahachu yoaha Jesu 


11 Pa dacho Jerusalěpu Jesu waharo niha. Tópu waharo 
Samaria yahpa, Galilea yahpa dacho macai yuhdu wahcãha. 
12-13 Pa macapu wahari mahapu to tinichu diez cami baaina 
sehe tirore piti bocaha. A jia tina yoa cureropu ducuata pisuha: 

—Jesu, puhtoro, sare pja nuga —niha tina. 

14 Ti ã nicha tinare hu, õ sehe ni yahuha Jesu: 

—Sacerdotere musa pjacurire noaa pjacuri ti waharire 
ñona wahaga —niha tinare. 

To ã niri baharo ti waharo watoi tina ti pjacuri noaina 
wahaha. 15 A jiro cãiro tina mehne macariro noano to pjaca 

wahachu fiuno, Jesu cahapu majare tjuaha. A tjuaro tuaro 
mehne Cohamacure ño payoha. “Cohamacu tuariro, noariro 
jira”, tuaro ni, fio payoha tiro. 16 A nino tiro Jesu dahpori 
cahai na tuhcua caha su, “Noana”, niha tiro. Tiro sehe Samaria 
macariro jiha. 17 To 2 yoari baharo Jesu 0 sehe ni yahuha: 

—Diez jihre masa noaina wahaina. ¿Paina nueve duhsaina 
sehe nohopt jicari tina? 18 Ahriro pa yahpa macariro dihta 
Cohamacure “Noana”, nino taro tjua tahre. ¿Dohse yoa paina 
taerari? —niha Jesu. 

19 A ni tuhsu Jesu õ sehe ni yahuha na tuhcua caha surirore: 

—Wahcãrucaga. Wahaga. Muhu Cohamacure wacù tuacy, 
noariro wahahre muhu —niha Jesu tirore. 


Cohamacu masare puhtoro to noano suho jihtore yahuha Jesu 
(Mt 24.23-28, 36-41) 


20 Ti pjare mahainaca fariseo curua macaina Jesure õ sehe 
ni sinituha: 

—;¿Dohse jichu puhtoro Cohamacu masare suho ji 
dacarohcari? —niha tina. 

Ti ã nicha Jesu õ sehe ni yuhtiha: 

—Cohamacu masare puhtoro to noano suho ji ducachu 
masa ña masierara. 21 “Cohamacu masare puhtoro to noano 
saho jia õi jira”, ni masierara. “Sohõpy jira”, ni masierara. 
Cohamact masare puhtoro to noano suho jia masa ti tuhotuapu 
jira —niha Jesu fariseo curua macainare. 

22 A ni tuhsu Jesu to buheinare õ sehe ni yahuha: 

—Baharo yuhu masuno Cohamacu warocariro ahri yahpapu 
yu tjua tahtore tuaro cahmanahca musa. Ct dachoihta yuhure 
ñu duapanahta yuhure ñusi musa. Musa yuhure ã ñu 
duapachuta tí pjare tasi yahu. 23 Paina musare õ sehe niahca: 
“Tirore nuga. Tiro Cristo jira. Ahrirore nuga. Ahriro Cristo jira”, 
niahca musare. Ti 2 nipachuta tinare tuhoena tjiga. 24 Oroca 
sitero wacŭenoca to oroca sitero seheta yahu cã&hu masuno 
Cohamacu warocariro wacŭenoca tjua taihca. 25 A yu tjua 
tahto pano yahu tuaro ñano yuhdyuihca. A jia yuhure mipu 
macaina cahmasi. 26 Noé to jiri pja macaina ti jiriro seheta 
yuhu masuno Cohamacu warocariro yu tjua tachu tó seheta 
jiahca masa. 27 Noé to jiri pjare jipihtina masa 2 churucua 
tiha. A yoa sihnirucua tiha. A jia mua numiare namo tia tiha. 


El Nuevo Testamento en guanano de Colombia, 3ra ed. ©2010, Liga Bíblica Internacional 


SAN LUCAS 17, 18 258 


Noé pjiria dohoriapt to samuhto pano Cohamact tinare to 
miohto pano ti jipihtiare masa yoarucua tiha. TO seheta 
jirohca pari turi yu tjua tachu cãhure. 28 Lote to jia tiri pja 
macaina ti jiriro seheta yu tjua tachu jiahca masa. Lote to jia 
tiri pjare masa chu, sihni, nuchu, dua, weserire toaa, wuhuse 
yoaha. 29 Ti 2 yoaro watoi Sodoma wama tiri macai jiriro Lote 
to wahari dachoi muano macaa pichaca, picha sohãa poca taa 
peri chu coro taro seheta tina bui bora ta, tinare waja 
pahñonocaa tiha. 30 Yuhu masuno Cohamacu warocariro 
wacūŭenoca yy tjua tachu tina yoaro seheta yoaina jiahca masa 
tí pjare. 

31 Tí pjare cãiro to wuhu bui macari wapapu jiriro wahu 
puhichapu to ya jichu tíre nano saaeno tjijaro to waha 
bahrañohto sehe. Tuhsu, wesepu jiriro cãhu tí pjare to wuhupu 
piha taero tjijaro to waha bahrañohto sehe. 32 Lote namono to 
waharire wacūga musa. 33 Masuno yuhure wactino marieno to 
my saro to cahmano seheta yoaro pichacapu waharohca. Yu 
yare ã yoarucuriro sehe jipihtia dachoripe yahu mehne 
muanopu jirucurohca. 

34 Ti ñamine puaro ct casario bui cariinare cãiro yuhure 
cahmarirore naaihca. Tuhsu, yuhure cahmaerariro tói tjuarohca. 
35 Ti pjare paaro numia cãnoi ti trigore ara numiare cãcoro 
yuhure cahmaricorore naaihca. Tuhsu, yuhure cahmaeraricoro 
tóihta tjuarohca. 36 JA yoa wesepu puaro dahraina ti jichu 
cãirota naihca. Cãiro tói tjuarohca] —niha Jesu. 

37 To ã nichu to buheina sehe 0 sehe ni sinituha tirore: 

—;¿Nohopu ã waharohcari? —ni sinituha tina. 

Ti ã nicha Jesu õ sehe ni yuhtiha: 

—Yucaare mari huna, yariariro to pjacu cjiro jichu mari 
noano masinahca. (Tó seheta ahri musare yu yahuyurire musa 
huna noano masinahca ahri yahpapu yu tjua tahto mahanoca 
to duhsachu cuhãre) —niha Jesu. 


Wapewahyoro to buhiri dahre dutia quitire yahuha Jesu 


1 8 1 A yoa Jesu tinare Cohamacwre siniare yahuro õ sehe 
niha: 
—Musa Cohamacure sinina, cohtaga to yuhtihtore. Yoari 
pja cohtapanahta cahyaena tjiga. Tirore sinina duhuena tjiga 
—niha Jesu. 

2 To 2 nirire buhero taro ahri quiti mehne piti dahre 
yahuha tinare: 

—Pa macapu ti buhiri dahre dutiriro jiha. Tiro 
Cohamacure ño payoeraha. A yoa masa cãhure ño payoeraha. 
3 Wapewahyoro cãhu tópu jiha. Ticoro tiro cahapu suroca 
majareno 0 sehe niha: “Yuhure ñu tuhtirirore buhiri dahre 
dutiga muhu. Yuhure ni ducataga”, ni sinirucuha ticoro tirore. 
4 To ã nichu payu tahari tiro “Yoasi yahe”, nimaha ticorore. 
To 2 nipachuta ticoro payu tahari ã sinirucuro tirore 
caribobiaro yoaha. To 2 caribochu, tiro õ sehe niha to basi: 
“Yuhu Cohamacure, masa cã&hure ño payoeraja. > Yu ã ño 
payoerariro yu jipachuta ahricoro sehe yuhure caribobiara. 
Yuhure ã cariboro yuhure pomea wahachu yoarohca ticoro. 
To 2 ni yahusarucuchza ticorore ñu tuhtirirore buhiri dahre 
dutiihtja”, niha buhiri dahre dutiriro —niha Jesu. 

6 A nino Jesu tinare õ sehe ni yahu namoha: 

—A niha tiro ñariro buhiri dahre dutiriro. To niri cjirire 
wacuga musa. 7 Tiro yuhdoro Cohamacu sehe to yainare to 
beseinare ñamipu chure, dachopu cãhure tirore sinirucuinare 
yuhtiro, yoadohorohca. 8 Musare niita nija. Cohamacwre ti 
siniriro seheta dóicãta tinare yoadohorohca. ¿To 2 yuhtiriro to 
jipachuta yuhu masuno Cohamacu warocariro ahri yahpapu 
tjua tacu Cohamacure wacŭ tuainare bocabocari yahu? —niha 
Jesu. 


Puaro Cohamacure ti sinia quitire yahuha Jesu 


9 A yoa pari turi piti dahre buhero õ sehe ni yahuha Jesu: 
“Sa sehe noaina jija. Paina sehe hano yoaina jira”, ni tuhotuina 
barore Jesu 0 sehe ni yahuha: 

10 —Cohamact ya wuhupu puaro mua Cohamacure sinia 
wahaha. Cãiro fariseo curua macariro jiha. Pairo puhtoa yare 
wapa na cohtariro jiha. 11 A yoa fariseo curua macariro sehe 
wahcãrucu su, 0 sehe ni yahuha Cohamacure: “Cohamacy, 
yuhu paina yare mahñopea mehne nariro, hano yoariro, paina 
namosãnumia mehne wuana tiriro ne jieraja. Paina yoaro sehe 
ñariro jieraja. Ahriro wapa na cohtariro yoaro sehe ñariro ne 
jieraja yahu. A jicu muhure ‘Noana’, nija Cohamacu. 12 Yuhu 
somanaripe pua dachore ne chueraja, mu yare yoacu tacy. 

Tuhsu jipihtia dohse jiape yu wapataa cãhure mahano 
“(diezmo) wa mujaja yuhu muhure ño payocu”, niha fariseo 
curua macariro Cohamacure. 13 A yoa wapa na cohtariro sehe 
yoa cureroptu muhri yo ducu su, muanopure ñu muoeraha. 





* (diezmo) Ctiro diez niñeru turi wapataro, Cohamacure c tu waro, 
tiro diezmo waro nina. Tiro cien turi wapataro, Cohamacure diez 
turi waro, tiro diezmo waro nina. Tó purota jira c diezmo. 

A ñu muoeraro, to pebuhui cjãroca 0, õ sehe ni siniha 
Cohamacure: “Cohamacu, yuhu fiaare yoariro jija. A jica muhu 
pja ñuga yuhure”, niha tiro Cohamacure. 14 Musare niita nija. 
Ahriro wapa na cohtariro sehe Cohamaca to ñachu buhiri 
marieriro to ya wahapu tjuaa wahaha. Wiho mejeta pairo 
fariseo curua macarirore “Mu ñaa buhirire cohãhi”, nieraha 
Cohamacų. “Yuhu noariro waro jija”, ni tuhoturirore Cohamacu 
buoro dahrerohca. Wiho mejeta “Yuhu ñaare yoariro jija. 

A jicu tíre tuaro cahyaja” nirirore Cohamacu wahchechu 
yoarohca tiro sehere —niha Jesu. 


Macanaca ya cjihtire Cohamacure sini payoha Jesu 
(Mt 19.13-15; Mr 10.13-16) 


15 A yoa masa ti pohnare wihãinacãre Jesure ña payo dutia 
ta, to cahapu na wihimaha. Ti 2 yoachu ñua Jesu buheina 
tinacare na wihiinare tuhtiha. 16 Ti a tuhtichu ñuno Jesu 
wihainacare pjirocaha to cahaptu. Pjiroca tuhsu õ sehe niha 
tiro to buheinare: 

—Macanacã yu cahapu tajaro. “To cahai wahaena tjiga”, 
niena tjiga tinacãre. Tinacã Cohamacure ti puhtoro tuhotura. 
Puhtoro Cohamacz to suho jiina ahrinaca yoaro sehe tuhotuina 
baro dihta jira. 17 Potoca niita nija musare. Ahrinaca Cohamacu 
ti puhtoro cjihtore cahmana. Ti yoaro seheta musa cãhu 
Cohamactu musa puhtoro cjihtore cahmaerana, puhtoro 
Cohamact to noano suho jihtina ne jisi musa —niha Jesu. 


Pache puro Jesure sinitu ñuha 
(Mt 19.16-30; Mr 10.17-31) 


18 To ã niri baharo judio masa puhtoa mehne macariro 
Jesure õ sehe ni sinitu ñuha: 

—¿Ne noariro, buheriro, jipihtia dachoripe Cohamacu 
mehne ji duac, dohse yoaihcari yuhu? —niha tiro. 

19 To 2 nichu Jesu õ sehe ni yuhtiha: 

—¿“Noariro”, ni pisujari muhu yuhure? Noariro sehe 
Cohamacuų dihta jira. 20 Ahri Cohamacu dutiare masina muhu. 
“Numia mehne hano yoaecu tjiga. Masare wajaectu tjiga. 
Yacaecu tjiga. Mahñoa mehne pairore yahusãecy tjiga. Mu 
pucusumare ño payoga”, ni dutira Cohamacu —niha Jesu. 

21 To ã nichu tiro Jesure 0 sehe ni yuhtiha: 

—Tire jipihtiare yu wahma wahmua tariro jiiputa 
yuhdurucaera tihi yuhu —niha tiro. 

22 To 2 nichu tuhoro, Jesu tirore 0 sehe ni yahuha: 

—Mahanoca duhsara muhure mu yoa pahñohto. Jipihtiare 
mu yare duai wahaga. A yoacu jipihtia mu wapatari niñerure 
pjacuoinare waga. Mu 2 yoachu pjiro mu wapataa muanopuy, 
Cohamacų cahapu jiyuahca. Mu ã yoari baharo yuhu mehne 
macariro cjihto taga —niha Jesu tirore. 

23 To ã nichu tuhoro tiro sehe payu pache cjtariro jiro tíre 
pjacuoinare wa duaeraro, tuaro cahya, wahaa wahaha. 24 Toa 
cahyachu ñuno Jesu õ sehe ni yahuha painare: 

—Pache pua Cohamacu masare puhtoro to noano suho 
jiropure ti wahachu basioera curera. 25 Camello sehe awica 
copacare to saa nuhri wijaa duachu basioerara. To ã jiro 
yuhdoro pache puro puhtoro Cohamacu noano to suho jiropure 
to waha duachu nu mijobiara —niha Jesu. 

26 To 2 nichu tirore tuhoina õ sehe niha: 

—Cue, mt nino seheta potoca jichu, ne cãiro masno 
Cohamacu cahapu waha masieraboca —niha tina Jesure. 

27 Ti 2 nichu Jesu 0 sehe ni yuhtiha: 

—Masa ti basi ti mu suro yuhdu masierara. Wiho mejeta 
Cohamacų sehe masare pichacapu wahaborinare yuhdo 


El Nuevo Testamento en guanano de Colombia, 3ra ed. ©2010, Liga Bíblica Internacional 


263 SAN LUCAS 18 


masina. Tiro jipihtiare noano yoa masi pahhoriro jira —niha 
Jesu tinare. 

28 To ã nichu Pedro tirore õ sehe niha: 

—Tuhosiniga. Sã sehe jipihtia sã yare ctinocaa tii muhu 
mehne wahana —niha tiro Jesure. 

29 To ã nichu Jesu 0 sehe niha: 

—Potoca musare niita nija. Musa Cohamacu yare yoana tana 
musa wuhusere, musa namosanumiare, musa bahanare, musa 
pucausumare, musa pohnare cŭnocarina jina, pjiro wapatanahca 
musa mipure. 30 Musa ctiriro yuhdoro wapatanahca. A jina 
musa yariari baharo jipihtia dachoripe Cohamacu mehne 
jirucunahca musa —niha Jesu tinare. 


Pari turi Jesu to yariahtore, to masa wijaahtore yahuha 
(Mt 20.17-19; Mr 10.32-34) 


31 A yoa Jesu doce to buheinare ti sahsero naaha. A naano 
tinare õ sehe ni yahuha: 

—Tuhoga yuhure. Mipure mari Jerusalepu wahana nija. 
Tópu yuhure masunore Cohamact warocarirore Cohamacu 
yare yahu muhtaina cjiri panopu ti yahuriro cjiro seheta 
paina 2 yoaahca yuhure. 32 Topu masa yuhure hahaa, judio 
masa jieraina sehere waahca yuhure. Yuhure ti wari baharo 
tina yahure bujupe, hano ni, yuhure chahcho puti sihõðahca. 
33 Tuhsu, yuta dari mehne tjana tuhsu wajãahca yuhure. Tia 
wajari baharo tia dacho wahaboroi masa wijaaihca yahu 
—niha Jesu tinare. 

34 To 2 nicha to buheina to yahuare noano tuho 
ñahaeraha. Cohamacu tire tinare noano tuho nahachu 
yoaerasiniha. 


Capari ñuerarirore ñachu yoaha Jesu 
(Mt 20.29-34; Mr 10.46-52) 


35 A yoa Jesu cãhu Jericó wama tiri maca cahacãpu suha. 
Tói capari ñuerariro maha duhtu cahai duji, niñerure sinino 
niha. 36 A jiro masa payu to cahai ti yąhduachu tuhoro tiro 
sinituha tinare: 

—;¿Dohse yoaa payu masa yuhdujari? —ni sinituha tiro. 

37 —Jesu Nazare macariro waharo nina —ni yahuha paina 
tirore. 

38 Ti 2 ni yahuchu tuhoro tiro 0 sehe ni sañurucuha: 

—Jesu, Davi cjiro panamino masare yuhdohtiro, yuhure 
pja ñuga —ni sanurucuha Jesure. 

39 To ã nichu to pano waha muhtaina sehe, “Dihta 
mariahga”, ni tuhtiha tirore. Ti 2 ni tuhtipachuta tó pano to 
sañurucuriro yuhdo curero sañurucu namoha tjoa: 

—Davi cjiro panamino masare yuhdohtiro, yuhure pja ñuga 
—ni sañurucuha tiro. 

40 To ã ni sañurucuchu tuhoro, Jesu sehe tjuarucu st, 
“Pjirocaga tirore”, niha. To 2 nichu tina sehe capari 
ñuerarirore pji wahcãha. Ti 2 pji wahcãchy tiro Jesu cahapu 
to sachu Jesu sehe tirore õ sehe ni sinituha: 

41 —;Dohse yu yoachu cahmajari muha? —niha Jesu tirore. 

—Yu puhtoro, yuhure nuchu yoaga —ni yuhtiha capari 
ñuerariro. 

42 —Ñuga. Yuhure wacti tuacu, noariro wahara muhu 
—niha Jesu tirore. 

43 To ã nichuta capari ñuerariro ñua wahaha. A noariro 
waharo, tiro Jesu mehne waha, “Cohamacu tuariro jira”, niha 
tiro. A jia masa payu capari ñuerariro to ñuchu ñua “Cohamacu 
noariro, tuariro jira”, niha tina cã&hu. 


Zaqueo Jesure piti bocaha 


1 9 1 A yoa Jesu Jericópu st, ti macapu yuhdu wahcãno 
taro niha. 2 Pache puro Zaqueo wama tiriro puhtoa ya 
cjihtire wapa na cohtaina puhtoro tói jiha. 3 A jiro tiro Jesure 
“¿Diro baro jicari?” ni ñu masino taro Jesure ñu duamaha. 
A to ñua duapachuta yahpariroca to jichu masa payu tirocãre 
ducataha. 4 A jiro tiro masare muroca yuhdua waha, sicómoro 
wama tidu yucucupu mujaha Jesure ñuno taro. Baharo curero 
tu cahai Jesu yuhduaro taro niha. A jiro Zaqueo tui cohtaro 
niha. 5 To ã cohta pisaro watoi Jesu sehe tu dahpotoi suruca, 
Zagueore ñuroca muo, tirore õ sehe niha: 

—Zagueo mipure mu wahyi tjuasiniihtja yahu. A jicu cjero 
duji taga —niha Jesu tirore. 

6 To ã nichu Zaqueo sehe soaro mehne duji ta, tuaro 
wahchea mehne to wahupu pji wahcãha Jesure. 7 To ã ni piti 
bocachu ñua, jipihtina masa ti basi õ sehe ni durucuha: 

—Ahriro Jesu ñaare yoariro ya wuhupu tinino waha duara 
—ni durucuha jipihtina ti basi. 

8 Zaqueo sehe piti boca tuhst tói ducu, Jesure õ sehe ni 
yahuha: 

—Puhtoro tuhoga yuhure. Jipihtia yu yare dacho macai 
pjacuoinare waihtja. A jicu yahu pairore cien niñeru turire 
mahño mariro jic, cuatro cientos niñeru turire wapa bui 
payoihtja tirore —niha Zaqueo Jesure. 

9 To ã nichu Jesu sehe õ sehe ni yahuha tirore: 

—Michare muhure mu wahyi jiina cãhure pichacapu 
wahaborinare Cohamacu yuhdo tuhsura. Muhu cahu Abraha 
cjiro coyeiro jira. 10 Yuhu masuno Cohamacu warocariro 
pichacapu wahaborinare macai tai nii. Topu wahaborinare 
noano yuhdoi tai nii —niha Jesu Zaqueore. 


Niñeru turi uru turi quitire yahuha Jesu 
(Mt 25.14-30) 


11 A yoa tirore tuhoinare Jesu paye quiti mehne piti dahre 
yahuha. Mahanoca duhsaha Jerusalepu to suhto. A jia tirore 
tuhoina 0 sehe ni tuhotuha: “Puhtoro Cohamacu mipure suho 
ji ducaro taro nina”, ni tuhotuha tina. 12 Ti 2 ni tuhotuchu 
Jesu 0 sehe ni yahuha tinare: 

—Ctiro puhtoro sãahtiro to ya yahpa macaina bui puhtoro 
jihtiro yoaropu waharo taro niha. Tópure to sachu ñuno ti bui 
puhtoro tirore puhtoro sõno taro niha. Puhtoro sãahtiro ya 
maca macaina bui puhtoro sõno taro niha tirore. Baharo to ya 
wuhupu tju wihiro taro niha. 13 Wahmanore to wahahto pano 
puhtoro diez dahra cohtainare pjirocaha. A pjirocaro, tiro 
tinare cãinare tipe turi niñeru turi wapa bujua turi uru turire 
waha. Wa tuhsu, õ sehe ni yahuha tinare: “Yuhu yu mariachu 
ahri niñeru mehne musa wapata namohtire macaga”, niha tiro 
dahra cohtainare. 14 Puhtoro saahtiro to jipachuta to ya maca 
macainata tirore cahmaeraha. A cahmaeraa, ti warocahtinare 
tirore puhtoro sõhtirore yahu dutia warocaha. “Ahriro sa 
puhtoro jichu cahmaeraja sã”, niha tina ti yahu duti warocaina 
sehe. 15 A ti cahmaerapachuta baharo ti puhtoro saaha tiro. 

A puhtoro saa tuhsuro tiro to wuhupu tjua taha. A tju wihiro 
tiro dahra cohtainare to niñeru mehne ti wapata namoare 
masino taro, tinare pjirocaha. 16 To pjirocari baharo, wihi 
muhtariro tirore yahuha: “Puhtoro mu niñeru tu, yuhure mu 
wari tu mehne diez turi wapata namohi yahe”, niha dahra 

cohtariro to puhtorore. 17 “Noano yoari jire muhu. Muhu 
noariro dahra cohtariro jira. Muhu mahanocã mehne yu 
dutiriro seheta yoa pahñoriro jic mipu diez macari macaina 
ti puhtoro cjihto wahaihca muhe”, niha puhtoro dahra 
cohtarirore. 18 To baharo wihiriro tiro mehne macariro 0 sehe 
niha: “Puhtoro, mu niñeru tu, yuhure mu wari tu mehne cinco 
turi wapata namohi yahu che”, ni yahuha to puhtorore. 

19 “Cinco macari macaina puhtoro cjihto wahaihca muhe”, 
niha puhtoro tirore. 20 To ã niri baharo pairo dahra cohtariro 
wihi, 0 sehe ni yahuha: “Puhtoro, mt niñeru tu õi jira. Suhtiro 
cahsaro mehne coma, tí tere wihbohi. 21 Muhu tuaro dahra 
dutiriro jira. Paina yare mana muhu. Tuhsu, tuaro dahra 
dutiriro jicu dahraerariro jipacuta muhu paina ya dahrari 
wapare nana. A yoa toaerariro jipaihta dichare nariro jira 
mehu. A jicu muhure cui nihi”, niha to puhtorore “Wapataerahi 
yahe”, ni yahuro. 22 “Muhu ã nicu ñano yoariro jira muhu. 
Yuhure mu ã niri buhiri muhure buhiri dahreihtja yahu. Yuhu 
muhyure tuaro dahra dutiriro yu jichu masina muhu. Paina 
yare yu nachu toaerariro jipai dichare nariro yu jichu masina 
muhu. 23 Yy ã jiriro jichu ñupacuta ya ture niñeru wihbori 
wahapu cŭerare muhu. Tíre ti wasori wapa wapata namoboa 
muhu. ¿Dohseacu ã yoaerari muhe? Tíre mu yoachu tju wihicu 
wapata namoboa yuh”, niha ti puhtoro. 24 A ni tuhsu tiro 
cahai ducuinare dutiha: “Niñeru ture maga tirore. Diez turire 
cjuarirore waga”, niha puhtoro. 25 To ã nichu tina sehe 0 

sehe ni yahuha tirore: “Puhtoro, diez turi cjuariro payu cjua 
tuhsura”, niha tina. 26 Ti 2 nicha puhtoro 0 sehe ni yuhtiha: 
“Musare niita nija. Jipihtina cjuainare wa namoihtja. 
Cjuaerariro sehere mahanoca to cjuapachuta tire maihtja. 

27 Mipy pinihta yuhure ñu tuhtiinare yuhure ti puhtoro ji 
dutierainare yu cahai na tahga. A yoana ya ñurocaroi wajãga 
tinare”, niha puhtoro dahra cohtainare —ni buheha Jesu. 


Jerusalepu suha Jesu 
(Mt 21.1-11; Mr 11.1-11; Jn 12.12-19) 


28 A ni tuhsu Jesu paina pano Jerusalepu wahaha. 29 A yoa 
tina Jerusalepu ti suhto panoca tcu Olivo wama tidu duhtu 
cahai jiri maca Betfagé wama tiri maca cahai, ã jichu Betania 
wama tiri maca cahai su muhtaha. Ti macari pua maca cahai 

Jesu suro, to buheina puarore warocaro taro, õ sehe ni yahu 
quihõha: 

30 —Sí macapu burrocãre nana wahaga. Tópu suna, 
burrocãre ti duhte daporirocãre boca sunahca. Tiro ne cãiro ti 
pisamahnoerariroca jica. Tirocãre bocana, yuta dare pja, na 
tabasaga yuhure. 31 Tirocãre musa pjachu ñuno, cãiro dohse 
jiriro “¿Dohse yoana tana burrocãre duhte dapori dare pjajari 
musa?” to nichu tuhona 0 sehe ni yuhtiga tirore: “Mari puhtoro 
burrocare cahmarocasinire”, ni yahuga tirore —ni yahu duti 
warocaha to buheina ptarore. 

32 To 2 nichu tina ptaro sehe to niriropu suha. Ti ã sachu 
jipihtia Jesu to niriro seheta wahaha. 33 A jia tina tirocãre ti 
pjachu ñua tirocã pua tinare õ sehe ni sinituha: 

—;¿Dohse yoana tana burrocãre duhte dapori dare pjajari 
musa? —ni sinituha tina. 

34 —Mari puhtoro burrocãre cahmarocasinire —ni yuhtiha 
tina. 

35 A ni yahu tuhsu tirocãre Jesu cahapu na suha. Na su 
tuhsų ti bui saa suhtire tirocã bui pjupaha payo tuhsuchu ñy, 
Jesu sehe tirocã bui to muja pjachu yoadohoha tina. 36 Jesu 
tirocã bui to pisachu to wahahto pano masa ti bui saa suhtire 
tjuwe na, to wahahti mahai saño cù muhtaha, Jesure ño 
payoa. 37 Tina Jerusale cahacapu su, Olivo wama tidui dujiari 
mahapu suha. Tópu Jesu to buhechų tuhoina payu jipihtia 
Cohamacų tuaa mehne to yoa ñorire, noaa to yoarire ti ñuri 
cjirire wacŭa, Cohamacure “Noariro, tuariro jira”, ni sañurucuha. 
A yoa Cohamacure ño payoa, õ sehe ni sañurucuha: 

38 —Ahriro Cohamacz to warocariro, mari puhtoro noano 
jijaro. Muano macaina noano jijaro. Muano macariro Cohamacu, 
muhu tuariro waro jira —ni ño payoha tina. 

39 Ti 2 nichu tuhoa fariseo curua macaina mahainaca ti 
watoi jiina Jesure õ sehe ni yahuha: 

—Buheriro, mu buheinare dihta mariea dutiga —niha tina. 

40 —Musare niita nija. Tina ti sahurucuerachu taa peri 
sehe sañurucuboa —niha Jesu fariseo curua macainare. 

41 A ni tuhsu Jesu Jerusale cahacapu su, ti macare ñurocaro, 
tiiha. 42 Õ sehe niha tiro: 

—Jerusalě macaina mipu pinihtare musare pichacapu 
wahaborinare Cohamacu to yuhdohtore musa masichu noa 
yuhduaboa. A jipachuta mipure musa tire ne tuho duaerare. 

A jiro Cohamacu tíre musare masi dutierare. 43 Musare ñu 
tuhtiina musa jiri macare soroahca. A yoaa musare tina wijaaro 
wasi. 44 Ti pjata tina musa ya macare coha pahhoahca. Musa 
cãhure wajãahca. Musare ñy tuhtiina noano coha pahñoahca 
musa ya macare. Cohamacu pichacapu wahaborinare musare 
to yuhdohtore musa masi duaerare. Musa masi duaerari buhiri 
musare ñy tuhtiinare Cohamacu musare coha dutirohca 
—niha Jesu Jerusalě macainare. 


Cohamacu wuhupu Jesu suha 
(Mt 21.12-17; Mr 11.15-19; Jn 2.13-22) 


45 A yoa Jerusalepu suro, Jesu Cohamacu wuhupu sda 
wahaha. A yoaro pache duainare ti wahupu jiinare boca suro, 
tinare cohã wionocaha. 46 Õ sehe niha tiro tinare: 

—Õ sehe nina Cohamacu yare ti joari pi: “Yu wahu 
Cohamacu mehne durucuri wuhu wama tirohca”, niha to yare 
ti joari pti. To ã nipachuta musa sehe ahri wuhųi duana, 
musa basi cahma yacara musa —niha Jesu. 

47 A yoa dachoripe Cohamacu wuhupu Jesu buheha. A jia 
sacerdotea puhtoa, judio masare buheina, masa puhtoa cãhu 
tirore ti wajahti cjihtire wacu macaha. 48 Masa jipihtina tirore 
a tuhorucua, to buheare noano tuho nunuina jiha. Ti å noano 
tuho nunuchu ñua, Jesure waja duaina sehe tirore ti wajahtire 
bocaerasiniha. 


Sacerdotea puhtoa, judio masare buheina, 
bucuna mehne Jesure sinitu ñuha 
(Mt 21.23-27; Mr 11.27-33) 


2 0 1 Pa dachoi Cohamacu wuhui Jesu masare noaa 

buheare buhero niha. To 2 buhechu sacerdotea puhtoa, 
judio masare buheina, bucuna mehne tiro cahapt wihia, tirore 
0 sehe ni sinitu nuha: 

2 —Yahuga sare. ¿Dohseacu canure ã yoari muhu? ¿Noa 
muhyre tire ã yoa dutiri? —niha tina Jesure. 

3 Ti ã nichu Jesu õ sehe ni yuhtiha tinare: 

—Musa sehere sinitu muhtaihtja. Yahuga yuhure. 4 ¿João 
masare to bautisachu diro baro sehe tirore bautisa dutia tiari, 
musa tuhotuchu? ¿O Cohamacu dutiera tiari? ¿O masa sehe 
dutia tiari, musa tuhotuchu? —ni sinituha Jesu tinare. 

5 To 2 nicha tina sehe ti basi õ sehe niha: 

—;¿Dohse ni yuhtinahcari mari? “Cohamacu Joãore dutia 
tiri jire”, mari nichu, “¿Dohseana Cohamacu Joãore to 
dutipachuta tirore tuho duaerari musa?” niboca Jesu marine. 
A jina “Cohamacu Joãore dutia tiri jire”, ni yuhti masieraja 
mari. 6 Ahrina masa sehe “Potocata João Cohamacy yare 
yahu muhtariro jira”, ni tuhotura tina. A ni tuhotua “João to 
bautisachu Cohamacu tirore dutierari jire”, mari nichu tuhoa 
marine taa mehne docaboca masa. A jina tí cãhure yahu 
masieraja mari —ni durucuha tina ti basi. 

7 A ni durucu tuhsua tina Jesure õ sehe ni yuhtiha: 

—Joaore bautisa dutirirore sa masieraja —niha tina. 

8 Ti ã nichu Jesu 0 sehe ni yahtiha: 

—Ti pja pinihta yuhu cãhu musa sinitu muhtarire 
yahueraja musare. Ahrire yu yoarire dutirirore yahueraja 
musare —niha tiro tinare. 


Naina dahra cohtaina guitire yahuha Jesu 
(Mt 21.33-44; Mr 12.1-11) 


9 A yoa Jesu to tuhotua mehne piti dahre 6 sehe ni buhe 
dacaha masare: 

—Wese puro se dari cjihtire toaha. Toa tuhsu, tí wesere 
painare c buhusehe coa pahma ctiha. Pahma cŭno tí wesere 
tinare ña wihbo dutiha. A duti tuhsu pa yahpapu waha, yoari 
pja bajueraha. 10 Tuhsu, se ñiri pja jichu wese puro to 
cahamacunore wesere ñu wihboina cahapu warocaha. 

Wese macaa to toaa dichare to ya coa macaare na dutiro 
warocamaha. A jia ñu wihboina sehe to cahamacunore wiho 
piti boca cjãnocaha tirore. A cjãnocaa, tina tirore dichare 
waerapahta tjuaa dutiha tirore. 11 A jiro wese puro pairo 

to cahamacunore tí wese macaa toaa dichare na dutiro 
warocamaha tjoa. A jia wesere ñu wihboina tiro cãhure cjã, 
ñano yoaha. A yoa tuhsu tirore tí dichare waerapahta tjuaa 
dutiha tjoa. 12 Tirore ti 2 yoari baharo wese puro pairo 
cahamacunore warocamaha tjoa. To à warocachu ñua, wesere 
nu wihboina sehe tiro cã&hure cami dahre, tí wese duhtu cahai 
cohãnocaha tirore. 

13 Ti ã yoari baharo wese puro õ sehe ni tuhotumaha: 
“¿Dohse yoaihcari yahe? Õ sehe yoaihtja. Yuhu yu macure 
yu cahirirore warocaihtja. Tina tirore ño payoboca”, ni 
tuhotumaha wese puro sehe. 14 A jia to macunore to 

warocarirore to sachu ñua ñu wihboina sehe ti basi 0 sehe 
ni durucuha: “Ahriro wese puro macuno jira. Baharo ahri 
wesere cjuahtiro jira. Tirore wajajihna. Mari 2 yoachu ahri 
wese mari ya wese tjuarohca”, nimaha tina ti basi. 15 A ni 
tuhsua wese puro macunore wese duhtu cahai coha, wajanocaha 
tirore. ¿Ti 2 yoachu nuno dohse yoarohcari wese puro wesere 
ñu wihboinare? —niha Jesu. 
16 —Tiro wesere ña wihboinare wajano taro, paina sehere 
wesere ñu wihbo dutirohca —ni yuhtiha Jesu to basi. 
To ã nichu tuhoa masa sehe õ sehe niha: 
—Marine ã wahaero tjijaro —niha tina. 
17 Ti ã nichu Jesu sehe tinare õ sehe ni sinituha: 
—;¿Cohamacu yare ti joari ptire õ sehe ni durucua, dohse 
nino nijari, musa tuhotuchu?: 
“Ahriro Cristo tãca yoaro seheta jira. 
Tacare wuhu dahreina ti cohãno seheta masa tirore 
cohãahca. 
Ti 2 yoapachuta mipure wuhu dahreina wuhure 
yoaa ti cù muhtari tãcare ti ctino seheta 
Cohamaca tirore puhto sõhre”, 
ni joaha. 18 Jipihtina tia taca bui bora pjainare payu dihica 
peri yihsorohca tia taca. Tuhsu, tia taca masuno bui bora 
pjaro, tahãnocanohca tirore. A tahãno to pjacu cjirore daa 
manaricã wahachu yoarohca. (Tó seheta yuhure cahmaeraina, 
yu buhiri dahrehtina hano yuhduahea) —niha Jesu. 


Puhtoa ya wapare paina sinituha Jesure 
(Mt 21.45-46; 22.15-22; Mr 12.13-17) 


19 To ã nichu tuhoa judio masare buheina sacerdotea 
puhtoa cãhu, “Jesu wesere ñu wihboina quiti mehne marine 
tuhtiro nina”, ni tuhotuha tina. A ni tuhotua tina Jesure ñaha 
duamaha. A ñaha duapahta tina masare cui niha. 20 A cuia, 
Jesure ti ñahahtí pjare cohtasiniha tina. A jia tina quihõno 
yoaina yoaro sehe ji mahño dutiha painare. To ñano ni 
yuhtichu yoa duaa nimaha tirore yahusa duaa. A jia Jesure 
sinitu dutia warocaha mahñoinare. Jesu hano to ni durucuchu 
tuhoa ti yahpa macaina bui puhtorore peresu yoa dutia taa 
nimaha. 21 A jia tina Jesure mahño cti õ sehe ni sinitu fit maha: 

—Buheriro, potocã durucuriro, mahñoa marieriro my jichu 
sa masija. A jicu wiho jiinare, puhtoa cãhure cãno potori yoara 

muhu. Muhu Cohamacu yare potoca mu buhechu cãhure sa 
masija. 22 Yahuga sare. ¿Ne, Roma macarirore jipihtina bui 
puhtorore gobierno macaare marine waparo cahmajari, mt 
tuhotuchu? ¿Mari dutia wapa dutijari, mu tuhotuchu? —ni 
sinituha tina Jesure. 

23 Ti ã nichu tuhoro Jesu ti hano yoa duaare masino, tinare 
0 sehe ni yuhtiha: 

24 —Mipuųre niñeru ture na tahga. Tí ture nujihna —niha. 

Tí ture ti na wihichu ñuno õ sehe niha Jesu: 

—¿Diro baro masua wahãjari ahri ture? ¿Diro baro wama 
wahãjari? —niha Jesu tinare. 

—César, masa bui puhtoro jiriro ya masy, to wama cãhu 
wahana —ni yuhtiha tina. 

25 Ti ã nichu Jesu 0 sehe ni yahuha: 

—Ti pja pinihta masa bui puhtoro yare tiro sehere waga. 
Cohamacu yare Cohamacu sehere waga —niha Jesu tinare. 

26 A to noano yuhtichu, masa ti ñurocaroi Jesure ñano ni 
durucuchu yoa masieraha tina. A jia Jesu yuhtiare tuhoa, tina 
cauaa waha, dihta mariea wahaha. 


Saduceo curua macaina Cohamacu to masoare sinituha Jesure 
(Mt 22.23-33; Mr 12.18-27) 


27 A yoa mahainacã saduceo curua macaina Jesu cahapu 
wihiha. “Cohamacu yariainare masosi”, ni tuhotuina jiha 
saduceo curua macaina. A jia tina õ sehe niha tirore: 

28 —Buheriro, õ sehe ni buhea tiha Moise cjiro: “Ctiro to 
wahmino namo tiriro pohna mariaparota to yariachu ñuno 
to bahurore to wahmino namono cjirore ndoano cahmana. A 
yoaro to wahmino munano to pohna tiboro seheta pohna tiro 
cahmana to bahurore. A jia to pohna to wahmino munano 
pohna yoaro sehe jiahca”, ni joaa tiha Moise cjiro —niha tina. 

29 Tíre ni tuhst ahri quitire yahu namoha tjoa Jesure: 

—Cãğiro masuno jiha. Seis to bahana jiha. Ti wahmino sehe 
namo ti, pohna marieriro yariaa wahaha. 30 A jiro pairo to 
bahuro cã&hu to wahmino namono cjirore nuoaha. To 2 nuoari 
baharo to wahmino yoaro seheta pohna mariaparota tiro cãhu 
yariaa wahaha. 31 A jiro ahriro bahuro cãhu to wahmino 
munano yoaro seheta pohna mariaparota yariaa wahaa. A dihta 
wahaha cãiro pohna waro. Ne pohna mariapahta yaria pihtia 
wahaha. 32 Ti namono cjiro cthu ti baharota yariaa wahaha. 

33 ¿Ne Cohamacuy jipihtinare yariaina cjirire to masochu diro 
namono sehe jibocari ticoro pototi? Tina jipihtina ticorore 
namo tirina cjiri jiha. yA jiro diro baro namono jirohcari? 
—ni sinituha tina. 

34 Ti 2 nicha Jesu 0 sehe ni yuhtiha: 

—Mipu macaina wamomaca duhtera. 35 Ti ã duhtepachuta 
paina sehe pa turu macaina sehe ã jierara. Paina muare, numia 
cãhure to yainare Cohamacu haa marieina jich yoarohca. 
Tina ti yariari baharo masa mujaahca. A yoa tina tópu 
wamomaca duhterara. 36 A jia tina anjoa yoaro seheta ne 
yariasi. Tina Cohamacu to masorina jia, Cohamact pohna jira. 
37 Miptre yariarina cjiri ti masa wijaahto sehere musare 
yahuihtja. Tíre Moise cjiro noano yahu pahñoa tiha. To 
mahaduca jãri quitire õ sehe ni yahua tiha tiro: “ ‘Yuhu Abraha, 
Isaa, Jacobo ti puhtoro tjija’, ni yahure Cohamacu yuhure”, ni 
joaa tiha Moise cjiro. 38 Ti yariari baharo “Ti puhtoro tjija”, 
ni yahua tiha Cohamacu. A niparota yariarina cjiri puhtoro 
jierara Cohamacu. “Ti puhtoro tjija”, to nia mehne catiina ti 
jichu masija mari. Tiro catiina puhtoro jira. Jipihtina masa 
catira Cohamactu to huchu —niha Jesu tinare. 

39-40 To ã nicha tina sehe pari turi Jesure sinitu duaeraha. 
A jia mahainaca judio masare buheina õ sehe niha: 

—Buheriro, muhu noano yuhtihre —niha tina Jesure. 


¿Diro baro coyeiro jijari Cristo? 
(Mt 22.41 -46; Mr 12.35-37) 


41 Baharo Jesu 0 sehe ni yahuha tinare: 

—“Cristo Davi cjiro panamino jirohca”, ni buhera paina. 
¿Dohse yoa tina 2 ni buhejari? 42 Davi cjiro to basi Salmopu 
to joari tjupu õ sehe ni joaa tiha: 

“Cohamacu yu puhtorore õ sehe nire: ‘Õi yu poto 
buhusehei dujiga. 

43 A jicu muhure ñu tuhtiinare muhure 
yuhdurucabasaihca yuh, nire Cohamacu yu 
puhtorore”, 

ni joaa tiha Davi cjiro. 44 A ni joaro Davi cjiro puhtoro tiha 
Cristore. Davi cjiro Cristo nuchuno cjiro jiparota Cristore 
puhtoro tiha. ¿Davi cjiro Cristo ñuchuno cjiro jiparota dohse 
jiro baro tiro puhtoro tiari Cristore? —ni yahuha Jesu. (Cristo 
sehe Davi cjiro puhtoro jira.) 

Judio masare buheina ti naa yoaare yahuha Jesu 
(Mt 23.1-36; Mr 12.38-40; Lc 11.37-54) 


45 Masa payu Jesure ti tuhoro watoi Jesu sehe to buheinare 
õ sehe ni yahuha: 

46 —Mari judio masare buheina ti haa yoaare huna noano 
wacti masiga. A jina ti yoaro sehe yoaena tjiga. Tina yoaa 
suhti saa, masa ti ñurocaroi majarea, pache duaropu paina 
puhtoare noano ño payo ti sinino sehe ti piti bocasinichu 
cahmana tina. A cahmaina jia, tina mari judio masa buhea 
wuhusei noaa dujia dihtare bese duji duara. Tuhsu, bose 
naume jichu tó cãhure noaa dujia dihtare cahmana. 47 Tina 
wapewahya numia ya wuhusere ti ya cãhure mana tí numiare. 
A yoaina jia, tina masa ti ñurocaroi yoari pja Cohamacure 
sinimana masare nu dutia. Ti 2 yoachu tinare Cohamacy pjiro 
buhiri dahrerohca —niha Jesu tinare. 


Wapewahyoro Cohamacu wuhtui to warire yahuha Jesu 
(Mr 12.41 -44) 


2 1 1 Ñ ni yahu tuhsu niñeru wihbori caroi pache pua ti 

niñerure ti duhu sãachu ñu dujiro niha Jesu. Tí niñeru 
Cohamacu wahure ti cahnochu ti wapahti jiha. 2 A ñuno 
wapewahyoro pjacuoricoro 
to pua tucare to duhu saachu 
cãhure nuha. 3 Tíre ñu tuhsu 
õ sehe ni yahuha: 

—Potoca niita nija musare. 
Ahricoro wapewahyoro 
pjacuoricoro sehe niñeru 
wihbori carop« duhu sãano 
paina jipihtina ti wari 
yuhdoro wahre ticoro sehe. 

4 Paina pache pua pjíro 

ti wapachuta ti ya pjíro 
duhsara. Ahricoro sehe 
pjacuoricoro jiparota jipihtia 
to chuhtire to nuchuboacãre 
wa pahhohre —ni yahuha 
Jesu. 

“Cohamacu wuhu cohari wahu jirohca”, niha Jesu 
(Mt 24.1-2; Mr 13.1-2) 


5 A yoa paina Cohamacu wahure õ sehe ni ñua niha: 

—Noaa taa mehne yoari wahy, noacari wahy jijari. Masa 
Cohamacų ya whe cjihtire ti wari cjiri cãhu tí wahupure 
noaca ctiri jira —ni durucua niha. 

Ti ã nicha Jesu õ sehe ni yahuha tinare: 

6 —Ahri jipihtia mari nari cjiri wuhuse, ahri taa cãhu cohõ 
pihtia wahaahca. Ne cãria taca tjuasi —niha Jesu tinare. 


Pihtiri dacho cjihtore yahuha Jesu 
(Mt 24.3-28; Mr 13.3-23) 


7 To ã nichu tuhoa tina sehe õ sehe ni sinituha tirore: 

—Buheriro, ¿dohse jichu mu niriro sehe waharo ã 
waharohcari? ¿Pihtiri dacho panoca jich dohse to waha 
ducachu ñunahcari sã? —ni sinituha tina Jesure. 

8 Jesu 0 sehe ni yuhtiha tinare: 

—Noano yoaga musa. A jina musare paina ti mahñoare 
tuhoena tjiga. Payu masa “Cristo jija yuhu”, niina taahca. A 
nia, “Mipure pihtiri dacho cjihto mahanocã duhsara”, niahca. 
Ti ã nichu tinare tuhoena tjiga. 9 A yoa paina “Cahma wajãa 
nina”, musare niahca. “Mipure puhtoare masa cohãa nina”, 
niahca. Musa tíre tuhona cuiena tjiga. Pihtiri dacho pano õ 
sehe waha muhtanohca. To ã wahachu pihtiri dacho cjihto 
duhsasininohca mini —niha Jesu. 

10 A ni tuhsu õ sehe ni yahu namoha: 

—Cğ yahpa macaina pa yahpa macaina mehne cahma 
wajãahca. 11 Tuhsu, tuaro yahpa ñuhmi, masa payu juca mehne 
yaria, jipihtiro macaina dohatiahca. A yoa muano macaa 
bajuamehneare masa ñua, ñu cuaa wahaahca. 

12 Ahri jipihtia ti ã wahahto pano, paina musare ñaha, 
hano yoaahca. Tuhsu, mari judio masa buhea wuhusei tina 
musare yahusa, peresu yoaahca musare. Ti å yoachu yahpari 
macaina puhtoa panoi, macari macaina puhtoa panoi 
ducunahca musa ti yahusahtina. Yu yaina musa jiri buhiri 2 
yoaahca. 13 Ti ã yahusachu musa sehe noaa buheare tinare 
yahunahca. 14 Ti pjare musare ti yahusachu puhtorore musa 
yuhtihtore “Yahu masieraboca”, ni tuhotuena tjiga musa. 

15 Yuhu musare yahubasaihtja. Musare 2 yoadohocu tuho 

masiare, noaa durucua cãhure musare yahuchu yoaihtja. 
Musa ã yoachu musare ñy tuhtiina sehe musa durucuare tuho, 
“Tí potoca jierara”, ni yuhti masisi. 16 TÍ pjare musa pHcusuma, 
musa bahana, musa coyea, musa mehne macaina chu musare 
ñu tuhtiinare waahca musare yu yaina musa jiri buhiri. Ti ã 
yoachu musare ñu tuhtiina musa mehne macainare painare 
wajãahca. 17 A yoa yau yaina musa jichu ñua, jipihtina musare 
nu tuhtiahca. 18 Musare a hu tuhtipahta ne mahanoca musare 
ñano yoasi. 19 A jina Cohamacure wacŭ tuaina jiga musa. 
Musa ã yoana, Cohamact mehne a jirucunahca. 

20 'A yoa payu surara Jerusalept ti soroachu ñuna, 
Jerusalene ti cohãhto to mahanoca duhsachu masinahca musa. 
21 Ti 2 yoachu ñua Judea yahpai jiina ttyucu cahapu muroca 
duhtijaro. Ã yoa Jerusalči jiina wahajaro. A yoa campoi jiina 
Jerusalepu wahaea tjijaro ti waha bahrañohto sehe. 22 Tí 
dachorihi buhiri dahrea dachorihi jipihtia Cohamacu yare ti 
joari pi to niriro cjiro seheta 2 waharohca. 23 Jipihtiropu ahri 
yahpai ñano yuhduahea. To a wahachy, niji wahcõa numia, ti 
pohnare ptina numia cãhu pjacuoro wahaahca. 24 Paina ahri 
maca Jerusal macaina mehne cahma wajãahca.  cahma 
wajãa, paina ahri maca macainare jipihtia yahparipu na wahea, 
peresu yoaahca. A jia judio masa jieraina Jerusalēne ñano 
yoa, tinare yuhdurucaahca. Judio masa jieraina ya dacho to 
pihtichupu Jerusale macainare ñano yoa duhuahca —ni 
yahuha Jesu. 


Jesu yahpapu to tjua tahtore yahuha 
(Mt 24.29-35, 42-44; Mr 13.24-37) 


25 A ni yahu tuhsu, tinare õ sehe ni yahu namoha: 

—Ti pjare s dacho macariro, ñami macariro, ñahpichoha 
cãhu cohtotaahca. Jipihtina ahri yahpa macaina “Cue, 
yarianahca”, ni tuhotuina pjiri ma macaa pahcõri cuaro choro 
ti bisiro coa tachu tuhoa tuaro cuiahca. 26 Ti pjare maano 
macaa yahpari, ñahpichoha chu tuaro ñuhmiahca. Tia 
wahachu ñua, masa sehe ahri yahpa to pihtihtore cohtaa, 
tuaro cuiahca. 27 Ti pjata yahu masuno Cohamact warocariro 
Cohamacų tuaa mehne to si sitea mehne yu tachu ñuahca 
masa. 28 Ahri ti 4 waha ducachu ñuna, wac tuaina jiga. A 
jina muanopu ñuga. Ti pjare Cohamacu musare pichacapu 
wahaborinare to yuhdohto mahanoca duhsarohca —niha Jesu. 

29 A ni tuhsu ahri guiti mehne piti dahre buheha Jesu: 

—Higueracure, paye yuca cãhure tuhotuga musa. 30 Ti 
yucuri pri tichu nuna, cuhma cjihto to mahanocã duhsachu 
masina musa. 31 Tó seheta ahri jipihtia yu niri cjirire ti ã 
wahachu nuna, Cohamacu masare puhtoro to noano suho jihti 
pja mahanocã duhsachu masinahca musa. 

32 Musare potoca niita nija. Ti pja macaina ti yariahto 
pano jipihtia yu niriro seheta a waharohca. 33 Muano, ahri 
yahpa cãhu pihtia wahaahca. Yu durucua sehe ne cohtotasi. 
Jipihtia ya niriro seheta ã waha sohtori tiarohca. 

34 "Yu tjua tahti dachore ne masierara musa. A jina noano 
yoaga. Bose n#murine bujua yoarucuena tjiga. A jina cahaena 
tjiga. Ahri yahpa macaare pjiro tuhotuena tjiga. Musa yu niriro 
seheta yoana, wacŭenoca ahri yahpapu yu tachu musa ne 
cuasi. 35 Wahiguirore yurida wahiguirore wacŭenoca to tua 
suharo seheta wactenoca taihca yuhu. Jipihtina ahri yahpa 
macaina ti masieraro watoi tí dachoi wactienoca 2 waharohca. 
36 Noano wacti masi cohtaga. A jina Cohamacure ahrire 4 
sinirucuga: “Ahri pihtiri dachore 2a wahachu yuhure yoadohoga. 
Tuaare waga yuhure ahrire noano yu yuhduhti cjihtire. Tuhsu, 
Cristore mu warocarirore cuiro marieno yuhure piti bocach 
yoaga”, ni siniga Cohamacure —niha Jesu. 

37 A yoa ti dachorire Cohamacu wahui Jesu buhea tiha. 
Ñaminipe buhe tuhsuro Olivo wama tidu tãcupu waha, tópu 
ji bohrea tiha. 38 Bohrea taharipe jipihtina masa Cohamacuų 
wauhupu tirore tuhoa wahaa tiha. 


Sacerdotea puhtoa, judio masare buheina 
mehne wajã duaha Jesure 
(Mt 26.1-5, 14-16; Mr 14.1 -2, 10-11; Jn 11.45-53) 


2 2 1 A yoa ti pjare bucaerari pãore ti chuhti bose numuri 

mahanoca duhsaha. Tí bose numuri pascua wama 
tiha. 2 Ã jia sacerdotea puhtoa, judio masare buheina mehne 
Jesure waja duaa, ti wajahtore wacti macaha. Jesure waja 
duapahta, masa sehere cuiha, “Suari”, nia. 

3 A yoa watino Juda Iscariotere ñano to yoa dutichu Juda 
sehe yuhtiha tirore. Juda doce buheina mehne macariro 
jimaha. 4 A yoa tiro sacerdotea puhtoare, Cohamacu waha 
macaina surara puhtoa mehne cã&hure suhuduro wahaha. 

Ti cahapu st, tinare Jesure to nohtore suhuduha tina mehne. 
5 To 2 nichu tuhoa, tina wahche, “Muhwre niñerure wapanahtja”, 
niha tina Judare. 6 Ti ã nichu Juda “Jai, tirore musare ñoihtja”, 
ni masa ti ñueraro watoi Jesure ñu tuhtiinare to ñohti ñamine 
cohtasiniha. 


Jesu buheina mehne to chu batoari namu jiha 
(Mt 26.17-29; Mr 14.12-25; Jn 13.21 -30; 1Co 11.23-26) 


7 Bucaerari pão bose numuri ti ji ducari dacho jiha. A jiro 
pascua macaina cjihtire ovejare ti chuhtinare ti wajãhti numu 
jiha. 8 Tí pjata Pedrore, João cãhure Jesu õ sehe ni yahuha: 

—Bose numui mari chuhtire cahnoyuna wahaga —niha 
Jesu tinare. 

9—;Mari pascua macaa chuhtire noho baroi cahnoyu 
dutirocaijari muhu sãre? —ni sinituha tina tirore. 

10 Ti ã nichu Jesu õ sehe ni yuhtiha: 

—Jerusalěpu musa suchu co situ wuariro musare piti 
bocarohca. To piti bocachu tiro mehne wahaga. 11 A wahana 
tiro to suho sãari wuhupu suna ti wuhu purore õ sehe ni 
yahuga. “ ‘¿Dí tahtiai yahu yu buheina mehne pascua macaa 
chuare chunahcari?” ni sinitu dutirocahre buheriro”, niga tí 
wahu purore. 12 Musa ã nichu tuhoro, topu muano macari 
tahtiare pjiri tahtiare, noano ti cahnoyuri tahtiapure musare 
ñonohca waha puro. Tói mari chahti cjihtire dahrega musa 
—niha Jesu tinare. 

13 To 2 nichu tina tí macapu wahaha. Tópy ti sachu tinare 
to niriro seheta wahaha. A jia tina pascua macaa chuare 
dahreha. 

14 Ti churi pja jichu Jesu doce to buheina mehne chu dujiha. 
15-16 TOpu ti churopu dujiro Jesu tinare õ sehe ni yahuha: 

—Musare niita nija. Ahri pascua bose numurine mari 
dahreja Cohamact to yainare to yuhdohtore wactiina. Baharo 
Cohamacu masare puhtoro to noano suho jiropu to yainare 
yuhdo tuhsurohca. To 2 yuhdohto pano ahri numuri baro 
macaare pari turi chueraja yuhu. A jicu mipure ñano yuhdu, 
yu yariahto pano ahri pascua macaa chuare musa mehne 
tuaro chu duaa tihi —niha Jesu. 

17-18 A ninota Jesu sihniri wahware na, Cohamacure 
“Noana”, ni sini, tinare õ sehe ni yahuha: 

—Musare niita nija. Cohamact jipihtina bui puhtoro to 
noano sho jihto pano ahri vinore ne pari turi sihnisi yahu. 
A jina ahri vinore na, musa basi witi, sihniga —niha Jesu. 

19 A ni tuhsu pão curire na, Cohamacure “Noana”, niha. 

A ninota, tí curire nuha, witiha tinare. Tí curire witirota, 
tinare õ sehe ni yahuha: 

—Ahri yu pjacu jira. Yu pjaca yuhure ñy tuhtiinare ti wari 
pjacu jirohca. Musa haa yoari buhirire cohacu tacu yariaihca 
yaha. A jina yuhure musa wacūŭhti cjihtire ahrire chuga 
—niha Jesu. 

20 A chę tuhsu tó seheta tiro tinare sihniri wahwa cãhure 
waha. A waro, tinare õ sehe ni yahuha: 

—Musa ñaa buhirire cohacu tacu yariaihca. A yoacu yu 
dire cohãihca. Cohamacu “Musare yuhdoihtja”, to niriro mu 
sachu ã yu yariaro mehne to niriro sohtori tirohca. 

21 °Mipure tuhoga musa. Yuhure ñu tuhtiinare yuhure 
ñohtiro mipure yuhu mehne õi dujira. 22 Cohamacu to dutiriro 
seheta yuhu masuno Cohamacu warocariro yariaihca. To ã 
yaria dutipachuta yuhure ñu tuhtiinare ñoriro pinihta ñabiaro 
yuhdurohca —niha Jesu tinare. 

23 To ã nichu tina sehe ti basi õ sehe ni sinituha: 

—¿Jesure ñu tuhtiinare ñohtiro mari mehne macariro diro 
baro jicari na? —ni durucuha tina ti basi. 


“¿Mari mehne macariro diro sehe jicari na puhtoro?” 
ni durucuha Jesu buheina ti basi 


24 Baharo Jesu buheina õ sehe ni durucuha: 

—;¿Mari mehne macariro diro sehe jicari na puhtoro? —ni 
durucuha ti basi. 

25 Ti ã ni durucuchu tuhoro Jesu tinare 0 sehe ni yahuha: 

—Cohamacure cahmaeraina puhtoa sehe ti masare dutia, 
purino mehne dutira. A jia puhtoare “Tina masare yoadohoina 
jira”, nimana paina masa tinare. 26 Musa sehe tó sehe yoasi 
musa basi. Musa mehne macariro musa wahmi sehere to 
bahuro yoaro sehe jiro cahmana. Musa mehne macariro 
puhtoro ji duaro cahamacuno yoaro sehe jiro cahmana tirore. 
27 ¿Diro jijari puhtoro? ¿Chu dujiriro sehe puhtoro jijari? ¿O 
chuare duhu payoriro sehe puhtoro jijari? Che dujirirota jica 
puhtoro. To ã jipachuta yuhu sehe cahamacuno yoaro seheta 
musare yoadohoi tai. 

28 "Masa yuhure ti hano yoapachuta musa sehe yuhure 
duhuerare. 29 A jicu ya Pucu yuhure to puhtoro sõriro seheta 
musa chure puhtoa sõihtja yuhu. 30 Yuhu puhtoro ya jichu 
yua churi mesai musa cãhu chu, sihninahca. A yoana musa 
puhtoa dujiare dujinahca. Musa tói dujina Israe masare doce 
curuari macainare besenahca musa ñaina, noainare —niha 
Jesu to buheinare. 


Pedro Jesure to cohãhtore yahuha Jesu 
(Mt 26.31 -35; Mr 14.27-31; Jn 13.36-38) 


31 A ni tuhsu Pedrore Jesu õ sehe ni yahuha: 

—Simo Pedro yuhure tuhoga. Musare jipihtinare yuhure 
cohãchu yoa duara watino. Trigo wese puro to trigore to wa 
site cohariro seheta musare jipihtinare watino hano yoa duara 
“Naare yoajaro”, nino. A yoa duaro, Cohamacure sinihre. 

32 To ã sinich ñucu yuhu sehe Cohamacure sini payohi 
muhure. Yuhure mu wacãŭ tua duhuerahti cjihtire sini payohi 
muhrere. A jicu muhu yahu mehne macariro pari turi jicu mu 
coyeare yu yainare yoadohoga muhu —niha Jesu Pedrore. 

33 To ã nichu Pedro 0 sehe ni yuhtiha: 

—Puhtoro, yuhure ti peresu yoapachuta, yuhure ti waja 
duapachuta muhu mehne macariro jiihtja —nimaha Pedro. 

34 Jesu 0 sehe ni yauhtiha: 

—Pedro muhyre niita nija. Micha ñami caraca to duhto 
pano “Jesure masieraja”, niihca muhu painare. Tia taha ã 
niihca muha —niha Jesu Pedrore. 


Jesure ti hano yoa ducahto mahanoca duhsaha 


35 A ni tuhsu Jesu to buheinare õ sehe ni yahuha: 

—¿Sohõð jiri pja musa nineru wajuru marieina, pjiri wajuru 
marieina, dahpo suhti marieina musare yu warocachu paye 
baro duhsari musare? —ni sinitu nuha Jesu. 

—Ne sare yaba duhsaerare —ni yuhtiha tina. 

36 —Ti pjare musare duhsaerapachuta mipt sehere niñeru 
wajurure cjaana tíre naga. Pjiri wajurure cjuana cãhu naga. 

A jina musare ñosari pji mariacha musa suhtire duana tí pjine 
nuchuga. 37 Ahrire musare nii nija. Cohamacu yare ti joari pti 
ti niriro seheta yuhure ã waharo cahmana. O sehe niha ti pūi: 
“ ‘Tiro dutiare yuhdurucaina mehne macariro jira’, niahca 
masa”, ni joaa tiha —niha Jesu. 

38 —Nuga puhtoro. Pua pji ñosaa pjinine cjuaja sa —niha 
to buheina. 
—Tó puro tjica —ni yuhtiha Jesu. 


Getsemaní wama tiropu Jesu Cohamacwre siniha 
(Mt 26.36-46; Mr 14.32-42) 


39 A yoa Jesu to ã yoarucuriro seheta Olivo wama tidu 
tucupu wahaha. To å wahachu to buheina tiro mehne wahaha. 
40 Tópu suro tiro tinare õ sehe ni yahuha: 

—Cohamacure siniga hano musa yoaerahto sehe —niha 
Jesu tinare. 

41 A ni tuhsa tiro to sahsero mahanoca waha namo, na 
tuhcua caha su, 42 Cohamacure õ sehe ni siniha: 

—Mai, yu ñano yuhduhtire yoa duaeracu yoai tjia. Yu ã 
nipachuta yu cahmaa sehere yoai tjia. Muhu sehe masina. Mu 
cahmano seheta yoaga yuhure —ni siniha Jesu Cohamacure. 

43 [To ã sinich muanopu duji tariro anjo Jesure bajua, 
yoadohoha tirore. 44 Tuhsu, Jesu hano yajeripohna ti, tuaro 
mehne Cohamacure siniha. A jia to so witia di yahpari yoaro 
sehe jia tirore wijaa, yahpapu bora caha suha.] 

45 Cohamacure sini batoa wahcãrucu su, tiro to buheina 
cahapu wihiha. A to wihicha to buheina tuaro cahyaina jia, 
caria niha. 46 A jiro Jesu tinare õ sehe ni yahuha: 

—;¿Dohseana carina nijari musa? Wahcãga. Cohamacure 
siniga ñano musa yoaerahto sehe —niha Jesu tinare. 


Jesure ñu tuhtiina tirore peresu yoaha 
(Mt 26.47-56; Mr 14.43-50; Jn 18.2-11) 


47 To 2 ni durucuro watoi masa payu wihiha. Juda doce 
buheina mehne macariro cjiro masare mu ta tariro jiha. A jiro 
tiro Jesu cahai wihi, wahsupu wihmiha tirore. 48 To ã 
wihmichu Jesu tirore õ sehe ni sinituha: 

—Juda, ,yuhu masunore Cohamacu warocarirore yuhure 
ñu tuhtiinare Nocu yuhure wahsupu wihmijari muhe? —niha 
Jesu. 

49 To ã niri baharo Jesu buheina masa Jesure ti ñahahtire 
masia, tirore sinituha: 

—Puhtoro, ¿sã ñosaa pjini mehne tina mehne cahmachema? 
—niha tina. 

50 Ti 2 niri baharo cãiro Jesu buheina mehne macariro sehe 
sacerdotea bui puhtoro cahamacunore to ñosari pji mehne to 
cahmonore poto buhusehei jiri cahmonore cja pahrenocaha. 
51 To ã yoachu ñuno Jesu tirore õ sehe niha: 

—A yoai tjiga —niha. 

Ni, cahamacuno cahmono jiriro cjiroi ña payoha. To ã ña 
payochuta cahmono munano seheta jiha tjoa. 52 A yoa tuhsu 
sacerdotea puhtoare, Cohamacu wahu macaina surara 
puhtoare, bucuna cã&hure tirore ñaha tainare Jesu 0 sehe ni 
sinituha: 

—;¿Dohse jiro baro musa ñosaa pjini, yucu tiri mehne 
yacarirore ti yoariro seheta musa yuhure ñahana tajari? 

53 Dachoripe Cohamacu wahupu musa mehne yu jichu, musa 
yuhure ne ñahaerare. A jipachuta mipure musa ya dacho 
yuhure musa ñano yoahti dacho jira. Mipu watino to hano 
yoahti dacho chu jira —niha Jesu. 


“Tirore masieraja”, niha Pedro Jesure 
(Mt 26.57 -58, 69-75; Mr 14.53-54, 66-72; Jn 18.12-18, 25-27) 


54 Tina Jesure ñaha tuhsu sacerdotea bui puhtoro ya 
wuhupu naaha tina tirore. Ti topu naacha Pedro yoaropu 
tinare ñe nany tiha. 55 Puhtoro wahupu su, tói wahu cahai 
jiri wapai, noari wapa dacho macai pichaca wijaha paina. 
Ti ã wijachu ñuno Pedro pichaca cahai dujiina mehne dujiha. 
56 To ã dujiri baharo cãcoro cahamacono tirore noano ñy, 
painare õ sehe ni yahuha: 

—Ahriro cã&hu tiro mehne jihre —niha ticoro. 

57 To ã nichu tuhoro Pedro õ sehe ni yuhtiha: 

—Numino, tirore ne masieraja yahu —nimaha tiro. 

58 Ticoro to 2 niri baharocãta pairo Pedrore ñu, õ sehe 
niha tjoa: 

—Muhau cãhu tina mehne macariro tjira —niha tiro. 

—Ne jieraja —nimaha Pedro. 

59 C hora baharo pairo painare 0 sehe ni yahuha: 

—Potoca tjira. Ahriro Galilea macariro jira. A jiro potocãta 
Jesu mehne jihre ahriro cãhu —ni yahuha tiro painare. 

60 To 23 nichu Pedro 0 sehe ni yuhtiha: 

—Ne, muy nirirore masieraja yahu —ni yuhtiha Pedro. 

To 2 ni durucuro watoi caraca duha. 61 To 2 duchuta Jesu 
wahu cahai jiriro Pedrore majare ñurocaha. To 2 yoachu 

Pedro sehe Jesu to yahurire wacŭha. “Micha ñami caraca to 
duhto pano, ‘Yuhu Jesure masieraja’, niihca muhu. Tia taha ã 
niihca muhe”, Jesu to niri cjirire wactiha Pedro. 62 A wactino 
Pedro topu jiriro wijaa ta, tuaro tiirucuha. 


Jesure bujupe, cjaha tina 
(Mt 26.67-68; Mr 14.65) 


63 A jia Jesure cohtaina surara tirore bujupe, cja mujaha. 
64 A cja muja, to caparire duhte ducata, tirore õ sehe ni 
sinituha: 

—;Diro muhure cjãjari? Ñuerapaihta yahuga sare —ni 
sinitu, bujupeha tina. 

65 A jia payu ñano ni durucuha tina tirore. 


Jesure puhtoa sinituha 
(Mt 26.59-66; Mr 14.55-64; Jn 18.19-24) 


66 Bohrearoi judio masa bucuna, sacerdotea puhtoa, judio 
masare buheina cãhu cahmachuha. Ti å cahmachunoi paina 
tina cahapu Jesure na taha. 

67 —Yahuga sare. ¿Cristota jijari muha? —ni sinituha tina 
Jesure. 

Ti 2 nicha Jesu õ sehe ni yuhtiha: 

—Musare yu yahuchu, yuhure tuhosi musa. 68 Musare yu 
sinituchu yuhure yuhtisi musa. 69 Musa yuhtierapachuta 
baharo curero jipihtia dachoripe yuhu masuno Cohamacu 
warocariro Cohamacu tua yuhduariro to poto buhusehei 
dujiihtja —niha Jesu. 

70 To ã nichu tina jipihtina sinituha tjoa pari turi: 

—;A nicu Cohamacu macunota jijari muhu? —niha tina. 

—Tirota jija musa nino seheta —ni yuhtiha Jesu tinare. 

71 To 2 nichu tuhoa, tina õ sehe ni durucuha ti basi: 

—Ahriro Cohamacure pjíro to hano durucuchu mari basi 
tuhohi. A yoa ahrirore yahusãina tópeina tjijaro. (Tópeina 
mehne tirore mari waja duti masija) —niha tina ti basi. 


Pilato Jesure sinituha 
(Mt 27.1-2, 11-14; Mr 15.1-5; Jn 18.28-38) 


2 3 1 AA ni tuhsu tina jipihtina wahcãruca, Jesure Pilato 
cahapu naaha. 2To cahapu na sua, Jesure yahusa 
ducaha: 

—Ahriro mari ya yahpa macainare to hano yoa dutichu sa 
tuhohi. Mari bui puhtorore ahriro wapa dutierara. Tuhsu, tiro 
“Puhtoro jija. Cristo masare yuhdohtiro jija yuhu”, ni durucure 
to basi —ni yahusaha tina Jesure. 

3 Ti ã ni yahusari baharo Pilato Jesure 0 sehe ni sinituha: 

—;¿Judio masa puhtorota jijari muha? —niha tiro Jesure. 

—Mu nino seheta tiro tjija —ni yuhtiha Jesu. 

4 To ã nichu Pilato sacerdotea puhtoare, masa c&hure õ 
sehe ni yahuha: 

—Ahriro yaba buhiri mariahna —niha tiro. 

> To 2 nipachuta tina tuaro yahusa namoha: 

—Tiro to buhea mehne masare cahmachechu yoara. 
Galilea yahpai tiro tíre yoa ducare. A yoa duca tuhsu jipihtiro 
Judea yahpapu tíre tiro yoare. Mipu õpu cãhure tire yoaro 
taro nina —ni yahusãha tina. 


Herode Jesure sinituha 


6 Ti ã ni yahusachu tuhoro Pilato sehe 0 sehe ni sinituha: 

—¿Ahriro Galilea macariro jijari? —niha tiro. 

7 —Tó macariro tjira —ni yuhtiha paina. 

Ti 2 ni yuhtichu tuhoro Pilato sehe Jesu to jiri yahpare 
masino puhtoro Herode ya yahpa macariro Jesu to jichu 
masiha. Tíre masino Jesure Herode cahai warocaha. Tí pjare 
Herode Jerusalēi jia tiha. 8 Tó panopu Herode Jesure tuhoa 
tiha. To ã thori baharo yoari pja baharo tirore nu duaha. 
Jesu Cohamacų tuaa mehne to yoa ñoche ñu duamaha tiro. 

A jiro tiro Jesure ñuno, wahcheha. 9 A jiro payu tahari 
sinituha Jesure. To 2 sinitupachuta Jesu ne yuhtieraha tirore. 
10 Sacerdotea puhtoa, judio masare buheina cãhu Herode cahai 
wahcãruca, tuaro Jesure yahusãha. 11 Ti yahusari baharo, 
Herode to surara mehne bujupe, Jesure ñano yoaha. A bujupea, 
noari suhtirore puhtoro to sãari suhtiro yoaro sehe bajuri 
suhtirore sãaha tina Jesure. A bujupe tuhsu, tirore Pilato 
cahapu warocaha tjoa. 12 Ti dachore Herode, Pilato mehne 
noano ti basi cahma yoaina ji ducaha. TO panore ti basi cahma 
nu tuhtiina jisinimaha. 

Masa Jesure waja dutiha 
(Mt 27.15-26; Mr 15.6-15; Jn 18.39—-19.16) 


13 A yoa Pilato sacerdotea puhtoare, paina puhtoare, masa 
cãhure to pjirocachu, cahmachuha. 14 Ti cahmachu pihtichu 
ñuno 0 sehe niha Pilato tinare: 

—Ahrirore yuhure na tana, “Tiro masare ñano yoa dutira”, 
nimahre musa yuhure. Mipu musa ñurocaroi ahrirore noano 
sinitu pahñohi tjoa. Yu 2 sinituri baharo musa tirore ã 
yahusãrucuchy tirore naa buhiri ne mariahna, ya nuchu. 

15 Herode cãhu tirore “Ne, ñaa buhiri mariahna”, nihre. A nino 
ahrirore pari turi sare wa majare tjuhre tjoa. A jina ahrirore to 
ñaa buhiri mariacha tirore musa waja duti masierara. 16 A 
jicu tirore yuta dari mehne tjana dutiihca yuhu. A ti tjanari 
baharo tirore wioihtja —nimaha Pilato masare. 

17 [Cuhmaripe pascua bose numurine masa yairo cjihtore 
cãiro peresupu jirirore Pilato wiobasa mujaa tiha.] 18 A jia 
Pilato “Jesure wioihtja”, to nichu tuhoa jipihtina masa õ sehe 
ni sahurucuha: 

—Tirore Jesure wajaga. Sa yairo cjihtore Barraba sehere 
sare wiobasaga —ni sañurucuha masa. 

19 Ti pjare Barraba wama tiriro Jerusalepu puhtoare coha 
duaina mehne macariro, masunore wajariro peresupu jiha. 

A jia tirore masa wio dutia niha. 20 Pilato Jesu sehere wio 
duamaha. Ã jiro tiro masare sinitu ñuha tjoa. 21 To ã wio 
duapachuta tina tirore õ sehe ni sañurucuha tjoa: 

—Crusapu cja puha wajaga tirore. Wajaga tirore —ni 
sahurucuha tina. 

22 Ti 2 nichu Pilato tia taha waharoi 0 sehe nimaha tinare: 

—¿Yabare hano yoari tiro musa ã ni sahurucuchu? Ne 
tirore ñaa buhiri mariahna. A jicu tirore waja duti masieraja. 
Tirore yuta da mehne tjana dutiihca. Tó purota yoa dutiihca. 
A yoacu wioihca tirore —niha Pilato. 

23 To 2 nipachuta tina tuaro mehne sañurucu namo, Jesure 
crusapu waja dutiha. Ti ã ni sañurucuchu tuhoro ti cahmariro 
seheta Pilato yoaha. 24 Tirore ti siniriro seheta Pilato Jesure 
waja dutiha. 25 A dutiro tiro peresupu jirirore masare 
cahmachech: yoarirore, masare wajarirore masa ti siniriro 
seheta Pilato Barrabá sehere wioha. Tuhsu, Pilato Jesure 
crusapu waja dutiha. 

Tina Jesure crusapu cja puha, wajaha 
(Mt 27.32-44; Mr 15.21-32; Jn 19.17-27) 


26 To 2 waja dutichu tina Jesure wajaa wahaa, naaha. 

Ti pja ti 2 yoaro watoi Simo wama tiriro Cirene macariro 
campopu suriro wihiha. Jerusalepu to wihichu ñua Jesure 
naaina tirore piti boca, ñaha, Jesu to wtari crusare tirore wua 
wahcã dutiha Jesu baharo. 

27 A yoa masa payu Jesure ñu nunu tiha. A jia masa watoi 
jia numia tirore ti 2 yoachu nua tuaro tiiha. 28 Ti ã tiichu 
tuhoro, ti numiare Jesu majare ñu, 0 sehe niha: 

—Jerusalě macaa numia, yuhure tiiena tjiga. Musa basi, 
musa pohna musa nano yuhduhtire masina, tiibasaga. 29 Paye 
dachori jichu nabiaro yuhdunahca musa. Ti pjare masa 0 sehe 
niahca: “Pohna mariea numia, pohna tierari numia, põera 
numia mipu mari jichu noabiaboa”, niahca masa. 30 Tí pjare 
tăcure õ sehe ni durucuahca masa. “Muhu tcu sã buipu bora 

pjaga. Sare ducatahga”, niahca masa cuia. 31 Masa buhiri 
marierirore yuhure õ sehe ti yoachu, naa buhiri cjuaina sehe 
ñabiaro wahaahca —niha Jesu. 

32 Paina ptaro, dutiare yuhdurucaina ti jichu tina c&hure 
Jesu mehne ti wajahtinare naaha tina. 33 Tinare naa, “Dapu 
coha”, wama tiropt su, crusapu Jesure cja puha õha. Puaro 
yahdurucaina cãhure pairore to poto buhusehei, pairore to 
co buhusehei cja puha õha. 34 [Ti å yoachu Jesu 0 sehe niha: 

—Mai, ahrina mipu ti haa yoarire boga tinare. Tina ti 
dohse yoarire masierara. A jicu ti ñaa yoari buhirire boga 
—niha Jesu.] 





A yoa Jesu suhtire cahma witia tina docapeha. To suhti 
cjirire “Noa yaro jirohcari 0”, ni cahma docapeha tina. 
35 Tuhsu, masa tói ducuina ti ñurucuro watoi judio masa 
puhtoa Jesure õ sehe ni bujupeha: 

—Tiro paina masare yariaborinare yoadohoyumahtiro. 
A jiro tiro Cristo Cohamacu to beseriro jiro, mipu yariaboriro 
jiro, to basi yoadohojaro —ni bujupeha tina. 

36 Surara cãhu tirore bujupeha. Jesu cahai sua, tina tirore 
ñaa co vinore wamaha. 37 Tíre waa, õ sehe niha tina: 

—Muhu judio masa ti puhtoro jicu mu basi yoadohoga. 
A jii yahdu witiihca muhu —ni bujupeha tina. 

38 A yoa tiro bui ti cjã puha õri pjine õ sehe ni joaha: 
“Ahriro judio masa bui puhtoro jiriro jira”, ni joaha. (Griego 

ya mehne, Roma macaina ya mehne, judio masa ya mehne ã 
ni joaha.) 

39 Pairo tiro mehne ti cja puha daporiro yuhdurucariro 
sehe õ sehe ni, ñano durucuha Jesure: 

—;¿Muhu Cristo masare yuhdoriro jierajari? Mu basi, sa 
cãhure yoadohoga —niha tiro Jesure. 

40 To 2 nichu tuhoro pairo yauhdurucariro Jesu poto 
buhusehei ti cja puha daporiro sehe tirore 0 sehe niha: 

—Mari cãhure cãno potori buhiri dahrera tina. ¿Dohseacu 
Cohamacure ne ño payoerajari muha? 41 Marine haa buhirire 
yoaa, quihõno yoaa nina tina. Ñaare mari yoari buhiri marine 
buhiri dahrera tina. Ahriro sehe ñaare yoaerare —niha tiro 
pairo yahdurucarirore. 

42 À nino, tiro Jesure õ sehe niha: 

—Jesu, muhu puhtoro jicų, tjua tacu, yuhure wacuga 
—niha tiro Jesure. 

43 To ã nichu tuhoro, 0 sehe niha Jesu: 

—Muhvre ahrire nii nija. Michare paraíso wama tiropu 
muhe yuhu mehne jiihca —niha Jesu tirore. 


Jesu yariaa wahaha 
(Mt 27.45-56; Mr 15.33-41; Jn 19.28-30) 


44 A yoa cohari pja jichu st si duhua wahaha. A jiro jipihtiro 
tí dihtapure tia hora waro noano nahitiano jiha. 45 Nahitiano 
to jiro watoi, Cohamacu wahu macari suhtiro, ducatari suhtiro 
dacho maca waroi bui sehe tuhnu bora ta, pua cahsaro 
tuhnuroca yoja sua wahaha. 46 A jiro Jesu õ sehe ni tuaro 
sañurucuha: 

—Mai, yu catiare muhure wiaja mu ñu wihbohto cjihtore 
—ni sañurucuha Jesu. 

A ni tuhsu yariaa wahaha. 

47 To 2 yariachu ñuno, surara puhtoro sehe “Cohamacu 
tuariro jira”, nino: “Ahriro Jesu cjiro potocãta noariro jiri 
jimana”, niha surara puhtoro. 

48 A jia ti wajãchu ñua tarina Jesu to yariachu ñua, ti 
wuhusepu tjuaa wahaha. Tjuaa waha, ti haa yoarire cahyaa 
mehne ti pebuhui cja 0 wahcãha. 49 Jipihtina Jesu yaina tiro 
mehne macaina, Galileapu tiro mehne tari numia chu Jesure 
yoaropu ñurocarucua niha. 

Jesu pjacure masa copapu na saa duhu payoha 
(Mt 27.57-61; Mr 15.42-47; Jn 19.38-42) 


50-51 Ti pjare José wama tiriro tói jiha. Judea yahpai jiri 
maca Arimatea wama tiri maca macariro jiha. Tiro noariro, 
quihõno yoariro jiro, Cohamact to puhtoro ji ducahtore 
cohtariro jiha. A jiro tiro judio masa puhtoa mehne macariro 
jiparota Jesure ti waja dutichu cahmaeramaha tiro. 52 A jiro 
Pilato cahapu st, Jesu pjacure siniha. 53 Sini tuhsu, Jesu 
pjacure na boro, noari suhtiro mehne to pjacure wahmaha. 
A wahma tuhsu, masa copapu tãcai ti sahari copapu na saa 
duhu payoha to pjacure. Ti copare ne paina yariainare duhu 
payoerasiniha mini. 54 Ti dacho Sabado dacho macaa cjihtire 
ti cahnoyuri dacho jiha. Sabado judio masa ti sori namu cjihto 
mahanoca duhsaha. 

55 A jia Galileapu Jesu mehne tari numia masa copapu 
José mehne wahaha. Masa copapt st, ti copare ñu, Jesu 
pjacure ti duhu payorire nuha. 56 Baharo ti wuhusepu tjuaa 
waha, me sitia mehne wisõa co mehne cahnoha tina. Tuhsu, 
Sabado jichu Cohamacu to dutiare Moise cjirore to cŭri to 
dutiriro seheta tina soha. 


Jesu masa wijaaha 
(Mt 28.1-10; Mr 16.1-8; Jn 20.1-10) 


2 4 1 Domingo jichu bohrearopu tí numia ti me sitia ti 

cahnoyumarire Jesu masa copapu na wahcãmaha. 2 Tí 
copapt sua, tí copare bihari taca pjõo ti duhu ctri tãcare ñuha. 
3 A ñua tina ti copapu sda wahaha. Jesu pjacure bocaeraha 
tina. 4 To pjacure bocaeraa, “¿Dohse wahapju?” ni tuhotuha 
tina. Ti 2 ni tuhotu durucu coano watoi puaro mua si sitea 
suhti tiina tina cahai ducuha. 5 Tói ti ducuchu hu, numia cuia 
na tuhcua caha suha. Tuhsu, mua sehe ti numiare 0 sehe ni 
yahuha: 

—;¿Dohseana yariariro to jiriro cjirore tirore macajari musa? 
Mipyre tiro catiriro jira. 6 Tiro Ore mariahna. Masa wijaa 
tuhsuhre. ¿Sohõð jiri pjare Galileapu musa mehne jiro musare 
to niri cjirire wacujari musa? 7 “Yuhure Cohamacu warocarirore 
pairo warohca ñainare. To ã wari baharo yuhure crusapu 
cja puha wajãahca tina. A jicu yu yariari baharo tia dacho 

wahaboroi masa wijaaihca yuhu”, ¿musare to nirire wacijari 
musa? —niha mua sehe. 

8 Ti ã nichu tuhoa, numia sehe Jesu to nirire wactuha. 9 Ti 
ã niri baharo tina tjuaa waha, once buheinare paina cãhure 
tíre yahu pahñoha. 10 Ti numia sehe Maria Magdalena, Juana, 
Maria Santiago pocoro jiha. Ti numia mehne paye numia cã&hu 
jiha Jesu buheinare yahua numia. 11 Ti ã ni yahupachuta Jesu 
buheina sehe “Potocã nia nieraca. Mahñopea nica ahri numia”, 
ni tuhotumaha. A jia ti numiare tuho duaeraha. 

12 Ti a nichu tuhoro, Pedro sehe masa copapu muroca 
wahcã, nuno wahaha. Ti copapu st, tiro muhri caha, ñuroca 
sõha. Jesure ti wahmari suhtiro dihtare ñuha. “¿Dohse wahari 
na?” ni tuhotu, tiro wahapu tjuaa wahaha. 


Emau wama tiri macapu wahari mahapu Jesu bajuaha 
(Mr 16.12-13) 


13 Tí dachoihta puaro Jesu buheina mehne macaina Emau 
wama tiri macapu wahaa niha. Jerusale once kilómetro yoaro 
jira Emaupu suhto. 14 Emaupu wahaa, jipihtia Jerusalēi ti 
pjare to 2 waharire Jesure ti hano yoarire durucu wahcãa 
niha. 15 Ti ã ni durucuro watoi Jesu sehe ti cahapu sy, tina 
mehne wahaha. 16 Tirore ñupahta tina tirore “Jesu jira”, ni ñu 
masieraha. 

17 —;Dohse ni cahya durucu wahcãna nijari musa? —ni 
sinituha Jesu. 

18 To 2 nichu tuhoa tina cahyaro mehne suruca, Cleofa 
wama tiriro sehe Jesure 0 sehe ni yuhtiha: 

—;¿Mipure Jerusalēi tiniriro jipaihta muhu dihta ti yoari 
cjirire masierajari? —ni sinituha tiro. 

19 —;¿Dohse wahari Jerusalěi? —niha Jesu. 

To ã nichu tina õ sehe ni yahtiha: 

—Jesure Nazare macarirore ti yoarire nina nija. Tiro 
Cohamacu yare yahu muhtariro jimahre. A jia to durucurire 
tuhoa to yoari cãhure ñua, “Tuariro jira”, ni tuhotuhre masa. 
Cohamacu cã&hy ata ni tuhotuca. 20 Mari sacerdotea puhtoa, 
paina puhtoa mehne tirore waja dutia, painare wahre. Tia 
wachu paina sehe tirore crusapu cja puha wajãhre. 21 “Roma 
macainare cohãhtiro Israe masa puhtoro cjihto jira”, ni 
tuhotumahi sã tirore. Micha mehne tia dacho wahara tiro to 
yariari baharo. 22-23 Mahainacã numia sa mehne macaa 

numia sare cuachu yoahre. Bohrearopu Jesu to masa copapu ti 
numia st, to pjacure bocaerayuhti. To pjacure bocaeraa, tina 
tju wihi yahuhre. “Sare anjoa bajuahre. Jesu catiyuhti”, ni 
yahuhre numia sehe. 24 Ti ã nichu paina sa mehne macaina tí 
copap su, numia ti niriro seheta nuyuhti. Tina cãhu Jesure 
ñuerayuhti —niha tina Jesure. 

25 Ti ã niri baharo Jesu õ sehe ni yahuha tinare: 

—Musa ne tuho masiera cureina jira. ;Cohamacu yare 
yahu muhtaina cjiri ti nirire noano tuhoerari musa? 

26 Cristore to puhtoro jihto pano muanopu to mujahto pano 
tirore hano yuhduro cahmare. ¿Tíre masierasinijari musa? 
—niha Jesu tinare. 

27 A nino Cohamacu Cristore to ni yahu ti joari cjirire Jesu 
yahu pahñonocaha tinare. Moise cjiro to joari cjirire Jesu 
yahu ducaha. Tuhsu, jipihtina Cohamacyų yare yahu muhtaina 
cjiri Cristore ti joari cãhure yahu pahñonocaha tiro. 

28 Tina ti wahari macapt ti sua cahachy, Jesu sehe tinare 
yuhdu wahcãno sehe yoaro nimaha. 29 To 2 yoapachuta tina 
tirore waha dutieraha: 

—Sã mehne tjuaga. Namichahapu jira. Nahinopu nina 
—niha tina tirore. 

A jiro Jesu tina mehne wahupu saa wahaha. 30 Wuhupu 
saa st, tiro tina mehne ti churi mesapu nuju su, paore na, 
Cohamacure “Noana”, niha. A nino ti pãore nuha na, tinare 
waha. 31 To ã yoachu ñua tina Jesure ñu masiha. Ti ñu masi 
muari baharo tiro buti mua wahaha. 32 To ã buti mua 
wahachy nta tina ti basi õ sehe ni durucuha: 

—Mahai tiro marine to durucuro watoi Cohamacy to joari 
cjirire to yahuro watoi tuaro mari wacti tuhotua mehne noano 
wahchea mehne tuhotuhi mari —niha tina ti basi. 

33 A ni tuhsu tina dóicãta Jerusalēpu majare tjuaa wahaha 
tjoa. Tópu sua, once buheinare paina mehne cahmachuinare 
bocaha. 34 A ti suchu, once buheina õ sehe niha: 

—Potocata mari puhtoro masa wijaayuhti. Simo Pedro 
tirore ñuyuhti —niha once buheina. 

35 Ti ã nichu ptuaro Emau macaina mahai Jesure ti narire 
yahuha: 

—Jesu to pãore to nuhachu sa ñu masihi tirore —ni yahu 
pahñoha tina painare. 

Jesu to buheinare bajuaha 
(Mt 28.16-20; Mr 16.14-18; Jn 20.19-23) 


36 Ti ã ni yahuro watoi ti cahai ji tuhsuha Jesu sehe. 

—./Jimajari musa? Noano jiga musa —niha tiro tinare. 

37 To 2 nichu tuhoa tina “Mari yariariro cjirore nuna nija”, 
ni tuhotua, tuaro cuiha. 38 Ti 2 cuichu ñuno tiro tinare 0 sehe 
ni yahuha: 

—;¿Dohseana cuijari musa? ¿Dohseana “Ahri potocã jierara”, 
nijari musa? 39 Yu wamomacarine, yu dahpori cãhure ñuga. 
Musa yuhure fiuna, ñu masinahca. Yuhure ñaha ñuga. Naha 
huna, masinahca musa. Yariariro cjiropu pjacu mariahna. 
Yuhu sehe pjacu tija —niha Jesu. 

40 A nino to wamomacari cãhure, to dahpori cãhure ficha 
tinare. 41 To ã hopachuta tina tuaro wahche, cuaa waha, 
“Ahri potoca jieraca”, ni tuhotusinimaha. Ti ã tuhotuchu 
masino Jesu tinare sinitu ñaha: 

—;¿Õi chua jijari? —niha tiro. 

42 To ã nichu tuhoa wahi doharirore mi cãhure waha 
tirore. 43 Tíre na, ti ñurocaroi Jesu chuha. 44 Chu tuhsu, Jesu 
yahuha tinare: 

—Soho jiri pja musa mehne jicu musare ya yahuriro seheta 
mipu yuhu ã wahahi. Cohamacu dutia Moise cjiro marine to 
ctiri cjiri to 2 ni joariro seheta yuhure 2 wahahre. Cohamacu 
yare yahu muhtaina cjiri, Salmo joari tjure joaina cãhu panopu 
yuhure ti ni yahuriro seheta mipure yuhure ã wahahre. Ata 
waharo cahmahre —niha Jesu. 

45 A ni tuhsu Cohamacu yare ti yahu joari cjirire to 
buheinare masichu yoaha Jesu: 

46 —Cohamacyų yare ti joari cjiri 0 sehe niha: “Cristore 
ñano yuhduro cahmana. A jiro tia dacho wahaboroi to yariari 
baharo tiro masa wijaarohca. 47 To masa wijaari baharo 
jipihtia yahparipu to yaina Cristo yare yahuahca. Masa ti naa 
yoarire ti cahyahti cjihtire, “Nano yoaeraja” ni, ti tuhotumarire 
ti cohtotahti cjihtire, Cohamacure ti cahmahti cjihtire, ti Naa 
buhiri tiare to cohãhti cjihtire yahuahca to yaina. A yahua 
taa, Jerusalepu yahu ducaahca”, niha Cohamact yare ti joari 
pui —niha Jesu. 

48 A ni tuhsu õ sehe ni yahu namoha: 

—Musa sehe ahri jipihtiare ñurina jira. A jina painare 
yahunahca. 49 Cohamacu “Tirore musare warocaihtja”, to 
nirirore yahu sehe musare warocaihtja. A jina Jerusalēpu ahri 
muano macaa tuaa musare to wihihtore cohtaga musa —niha 
Jesu to buheinare. 


Jesu muanopu mujaa wahaha 
(Mr 16.19-20) 


50 A ni tuhsu Jesu tinare Jerusalēi jiinare Betania cahapu 
naaha. Tópu su, Jesu to wamomacari mehne ñui muo, “Noano 
jiga”, niha tinare. 51 A ni tuhsu, tinare cŭ, muanopu mujaa 
wahaha. 52 To mujari baharo tina tirore ño payo, Jerusalepu 
tuaro wahchea mehne tjuaa wahaha. 53 Tói jia, dachoripe tina 
Cohamacu wuhui Cohamacu mehne durucu, “Noana”, ni ño 
payoha tina tirore. 

Cohamacu ya duserore yahuriro masunota ji ducaha 


1 Dóiputa ahri yahpa to jihto panoputa Cohamacu ya 
duserore yahuriro Cristo masare yuhduchu yoahtiro 
dóihta ji tuhsua tiha. Tiro Cohamacu mehne jiha. A yoa tirota 

Cohamacuta jinocahno niha. 2 Dóiputa wahmanoputa Cristo 
Cohamacu mehne jiha. 3 Ã yoa wahmanopure ne mariahri 
cjirire bajuamehneha. Ahri yahpare, muanore, jipihtiare, 
jipihtina cãhure bajuamehne dutiha Cohamacu tirore. A jiro 
ahrire bajuamehne pahñoha tiro. Ahrire mipure mari ñuare, 
mari ñuera cã&hure to bajuamehnerachu ne mariaboa. 4 Cristo 
catiare wariro jiro nina. Buhriaro marine to noano ñu masichu 
yoaro seheta tiro to Pucuro muano macarirore noano masichu 
yoara. A yoaro to Pucuro muano macarirore masichu yoara 
masare. > Ahri yahpa macaina ñaare ti wact ti goa pjaa 
nahitiano yoaro sehe jia nina. Cohamacu ya duserore yahuriro 
buhriaro noano marine to ñu masichu yoaro seheta masare 
masichu yoara. A yoa nahitiano buhriarore to yuhdurucaeraro 
seheta Cristore haa ne yuhdurucaerara. 

6-7 Cohamacu Joao wama tiriro sehere warocaha, Cristore 
buhriaro yoaro sehe jirirore masare yahu muhta dutiro. To ã 
warocachu Joao sehe masare yahuro tare to yahurirore Cristore 
jipihtina ti wact tuahti cjihtire. 8 João sehe Cristo jierare. A 
jieraro tiro Cristo sehere masare yahu muhtano tare. 9 Cristo 
buhriaro yoaro sehe jiriro jipihtina masare Cohamacure 
masichu yoahtiro sehe ahri yahpapu tari jire. Potoca tjira ahri. 
Tiro buhriaro yoaro sehe jiriro waro tjira. 

10 Cristo ahri yahpai jia timare. Ahri yahpare bajuamehneriro 
jiri jimare. To ã jipachuta ahri yahpa macaina sehe tirore ne 
masierare. 11 To ya yahpai tiro masa bajuari jimare. To ya 
yahpai masa bajuariro to jipachuta to ya yahpa macaina sehe 
ne tirore cahmaerare. 12 Ti 2 cahmaerapachuta, tirore cahmaina 
sehere, tirore wacã tuaina sehere Cohamacu to pohna jichu 
yoari jire. 13 Tina Cohamacų pohnata jia nina. A jia masa ti 
masa bajuariro seheta jierara, Cohamacu pohna ti wahachu. 

Tuhsu, masa ti cahmariro seheta jierara, Cohamacu pohna ti 
wahachu. 

14 A jiro Cristo masuno to ji ducari baharo mari mehneta 
jire tiro. To 2 jichu Nuna masare cahiriro, potoca jiare yahuriro 
to jichu sa masii. Tiro dihta Cohamacu macuno jiro tuariro 
noariro jire. To ã jiriro jichu sã masii. 15 Joao Cristore yahu 
muhtano õ sehe ni sañurucure masare yahuro: 

—Siro tara yu õ sehe ni yahuriro: “Tiro yu baharo tariro 
jira. A jiparota tiro ya yuhdoro tuariro jira. Tiro ya masa 
bajuahto panoputa ji tuhsuha. A jiro tiro ya yuhdoro tuariro 
jira”, musare yu ni yahuriro ahriro tjira —nire João Cristore 
masare yahuro. 

16 Tiro Cristo sehe noariro tuaro masare cahiriro jiro marine 
jipihtinare noano yoarucure. 17 Cohamacu dutiare Moise cjiro 
sehe ctibasa muhtaa tiha marine. Jesucristo sehe Cohamacu 
masare to cahiare buhero tare. Cohamacu to potoca durucua 
cãhure buhero tare tiro. 18 Masa ne Cohamacure ñuerara. 
Tirore mari ñuerapachuta to macuno to tuaro cahiriro ctirota 
jiriro sehe to Pucurore marine masichu yoare. 


Paina João masare bautisarirore sinituha 
(Mt 3.11-12; Mr 1.7-8; Lc 3.15-17) 


19 Sa coyea judio masa puhtoa Jerusalēi jiinare 
sacerdoteare, Cohamacu wahui dahraina cãhure João cahapu 
warocari jire. “¿Diro baro jijari muh?” ni sinitu dutia warocari 
jire tinare. Ti 2 ni sinituchu õ sehe ni yahure João sehe. 20 Ne 
yaro marieno yahure. Potota yahure: 

—Yuhu Cristo Cohamacu masare yuhduchiu yoa dutiro to 
warocariro jieraja —nire tiro. 

21 To 2 nichu tina sehe tirore pari turi siniture tjoa: 

—;¿Muųhu Cristo jieracų, Elia sehe jijari muhu? —nire tina. 

—Jieraja yahu —nire tiro. 

—¿Sã cohtariro Cohamacu yare yahu muhtariro sehe jijari 
muha? —nire tina. 

—Tiro jieraja yahu —nire João sehe. 

22 To ã nichu tina tirore pari turi õ sehe ni siniture tjoa: 
—Sare sinitu dutiinare sa noano yahuhto sehe poto sare 
yahu bahrañoga. ¿Diro baro sehe jijari muha? ¿Mu basi muhu 
sehe dohse jiriro baro “Jija yahe”, nijari muha? —nire tina 

Joãore. 

23 Ti ã nichu 0 sehe ni yuhtire tiro: 

—Masa marienopu õ sehe ni sañurucuriro jija yahu 
Cohamacų yare yahu muhtariro Isaia cjiro to ni yahuriro 
seheta: “Mari puhtoro to tahto pano musa haa tuhotuare 
cohtota, cahno muhtaga musa”, ni masare yahu sañurucuriro 
jija yahu —nire João tinare. 

24 Joãore sinituina fariseo curua macaina ti warocarina 
jire. 25 A jia tina Joãore õ sehe ni siniture tjoa: 

—;¿Muhuų Cristo, Elia, Cohamacu yare yahu muhtariro sa 
cohtariro jierapacuta dohseacu masare bautisajari muhu? 
—nire tina. 

26 Ti ã nichu tuhoro õ sehe ni yuhtire tiro: 

—Yuhu co mehne masare bautisaja. Pairo sehe musa 
masierariro musa watoi ji tuhsura. 27 Tiro sehe yu baharo 
tariro yu yuhdoro tuariro jira. Noa yuhduariro jira. Tiro yoaro 
sehe jieraja yahu sehe. A jicu tirore tuhotucu, “Wiho jiriro jija 
yahe”, ni tuhotuja yuh —nire João tinare. 

28 A ni durucure tina, Betaniapu Jordão wama tiri ma pa 
buhusehe coapu, João masare to bautisariropu. 


Jesu Cohamacu to warocariro to oveja yoaro sehe jiriro jira 


29 Pa dachoi Jesu João cahai cahacã curero to tachu João 
tirore ñuno 0 sehe nire: 

—Ñuga. Ahriro Cohamacu to warocariro to oveja yoaro sehe 
jiriro jira. Ovejare mari wajãriro seheta masa ahriro cã&hure 
wajãahca. A yariaro ahri yahpa macainare ti buhiri tiare 
cohãnohca tiro. 30 Ahrirota jira ya õ sehe niriro: “Yu baharo 
tariro yu yuhdoro tuariro jira. Ya masa bajuahto pano tiro ji 
tuhsuha. Ã jiro tiro ya yuhdoro tuara”, yu niriro ahrirota jira. 
31 Yuhu sehe ahrirore noano waro masiera tihi. A masierapaihta 
co mehne bautisai tai nii ya coyea Israe masa ahrirore ti 
masihto sehe —nire João. 

32 A ni tuhsu João to ñuri cjirire õ sehe ni yahu namore 
tjoa: 

—Espíritu Santo muanopy buja yoaro sehe duji ta, Cristo 
mehne to tjuachu ñuhi. 33 Cohamacu yuhure to yahuerachu 
tirore ne masieraboa yahu. Wiho mejeta tiro yuhure masare 
co mehne diapu bautisa duti warocariro Cohamacyų sehe õ sehe 
ni yahu muhta tuhsure yuhure: “Espíritu Santo duji ta to bui 
to tjuarucu suriro tirota jirohca. Tiro sehe Espíritu Santore to 

yaina mehne ã jirucuchu yoarohca”, nire Cohamacu yuhure. 
34 Mipu pinihtare to ã ni yahurirore ñu tuhsuhi yuhu. A ñucu 
“Ahriro potocata Cohamacu macuno jira”, ni yahuja yahu 
musare —ni yahure Joao sare. 


Jesu buheina to pji muhtaina jira 


35-36 Pa dachoi João mehne sa puaro to buheina sa 
ducucha, Jesu sa cahai yuhdu wahcãno nire. To 2 yahdu 
wahcãchu Joao tirore nuno, pari turi õ sehe nire sare: 

—Ñuga. Ahriro Cohamacu to oveja yoaro sehe jiriro jira 
—nire João. 

37 To 2 nichu sã puaro to buheina sehe tire tuhona Jesu 
baharo wahahi. 38 Sa 34 wahachu ñuno Jesu sare majare ñu, 
Osehe ni siniture: 

—;¿Nohopu wahajari musa? —nire tiro. 

To ã nichu sã chu 0 sehe ni sinitu ñui tirore: 

—Rabi, ;nohopu jijari muhu? —nihi sa tirore. (Rabi sa ya 
mehne nina “buheriro”, nina nija.) 

39 —Yuhu mehne tatjiãhna huna taga —nire Jesu sare. 

To 2 nichu sa sehe to jiropu nuna wahai. Ti pjare 
fiamichahapu cuatro hora jire. A jina tí dachore tiro mehne 
tjuai sa. 

40 Sa puaro Joãore tuhoina, Jesure nunu ti wahcãina yu 
piti Andre mehne jii. Andre sehe Simo bahuro jire. 41 A jiro 
tiro dóihta to wahminore Simore maca, boca, tirore 0 sehe ni 
yahuha: 

—Mesiare Cohamacu marine yuhduchyu yoa dutiro to 
warocarirore sã bocahi —niha Andre Simore. (Mesia sã ya 
mehne nina “Cristo”, nina nija.) 

42 A ni tuhsu tiro Simore Jesu cahai naahre. To cahai ti 
sachu ñuno Jesu sehe Simore 0 sehe nire: 

—Muhų Simo wama tiriro, Jona macuno jira. Mipure 
muhure Cefa ni wama pisuihtja —nire Jesu Simore. (Cefa sã 
judio masa ya mehne nina “Pedro”, nina nija.) 


Felipere, Natanae cãhure pjiha Jesu 


43 Pa dachoi Jesu Galilea yahpapu waha duare. A jiro to 
wahahto pano tiro Felipere piti boca, õ sehe nire: 
—Yuhu mehne macariro cjihto taga —nire Jesu. 

44 Felipe sehe Betsaida macariro jire. Tiro, Andre, Pedro 
mehne cã maca macaina jire tina. 45 A yoa Felipe Natanaene 
maca, tirore bocaro õ sehe ni yahure: 

—Cohamacu dutiare Moise cjiro to joari ppu to yahurirore 
paina Cohamacu yare yahu muhtaina cjiri cãhu ti yahurirore 
sã bocahi. Jesu Nazare macariro, José macuno tjira —nire tiro 
Natanaene. 

46 —Nazarepure ne cãiro noariro mariahna —nire Natanae. 

—Ñuņi taga muhu —nire Felipe. 

47 A yoa Jesu cahai to suchu ñuno Jesu sehe õ sehe nire 
Natanaene: 

—Ahriro mipu tariro potocãta noariro judio masuno waro 
jira. Tirore mahñoa ne mariahna —nire Jesu Natanae sehere. 

48 To 2 nichu tuhoro Natanae sehe tirore õ sehe ni siniture: 

—;¿Dohseacu yuhure noano masijari muha? —nire. 

—-Felipe muhure to pjihto pano, higueracu docai my jich 
ñuhi yahu muhure —nire Jesu. 

49 To ã nichu Natanae sehe tirore õ sehe nire tjoa: 

—Buheriro, potocãta muhu Cohamacu macuno jira. Muhu 
Israe masa sa Puhtoro cjihto jira —nire Natanae. 

50 To 2 nichu tuhoro õ sehe ni yahtire Jesu: 

—Higueractu docai muhure yu ñurire masicu yuhure 
“Cohamacu macuno jira”, ni wactu tuara muhu. ¿Títa muhure 
a masichu yoajari? Ahri muhure yu ñuri yuhdoro Cohamacu 
tuaa mehne yoa ñoihca yuhu. Yu ã yoa nochu ñuihca muhu 
—nire Jesu Natanaene. 

51 A ninota 6 sehe ni yahu namore: 

—Potocata muhyre niita nija. Yuhu masuno Cohamacu 
warocariro tjija. Muanopu pari muache Cohamacu to yaina 
anjoa yu bui ti duji tacha, ti mujacha chure ñuihca muhu 
—nire Jesu tirore. 


Caná wama tiri macapu ti wamomaca duhteropu Jesu wahaha 


1 Tia dacho baharo Canái Galilea yahpai jiri macai 
wamomaca duhteri bose numu jire. A jiro Jesu pocoro ti 
wahupu jire. 2 Jesu mehne sare to buheina cã&hure wamomaca 
duhteropt pjirocare tina. 3 Ti bose numu macaa vino pihtichu 
Jesu pocoro tirore õ sehe ni yahure: 
—Mipvre vino pihtia wahare —nire ticoro Jesure. 
4 To ã nichu tuhoro Jesu õ sehe nire: 

—Iñð, ¿dohseaco taco tire yuhure yahujari muhu? Masa 
yuhure ti masihto duhsasinina mini —nire Jesu to pocorore. 

> To ã niri baharo to pocoro sehe ti cahamacare 0 sehe ni 
dutire: 

—Yu macu to dutiriro seheta yoaga —nire ticoro. 

6 Tí pjapure sa coyea judio masa Cohamact yare yoaa taa 
masare ti pjacurire ã cosarucunoca dutia tire. A yoa tí wahui 
seis situ pari taa mehne ti yoaa situ pari co posa tia situ pari 
jire. Tí situ pari Cohamacu yare yoaa taa ti cosaa co posa tia 
pari cjiri jire. Ti situ parire cincuenta a setenta litro posa ma 
sure. 7 Tói ti jichu ñuno tí wuhu macaina cahamacare õ sehe 
ni dutire Jesu: 

—Ahri situ parire co mehne pio sãa namoga wahpaa pari ti 
wahahto sehe —nire Jesu. 

To ã nichy tina sehe noano wahpo dapo pahñonocare ti 
parire. 

8 Ti a yoari baharo Jesu tinare 0 sehe ni dutire tjoa: 

—Mipvre tí core wa na, wahu macarirore waga —nire. 

To 2 nichu tuhoa tí core wa na, wuhu macarirore ware. 

9 Ti å wacha tiro sehe tí core vino to wahachu yoaa core 
sihni ñure. Ti core nohoi to tarirore masierare tiro. To ã 
masierapachuta to cahamaca tí core waina sehe masire. 
Wuhu macariro å masieraro wamomaca duhterirore pjiroca, 
10 õ sehe ni yahure: 

—Paina masa noaa core vinore wa muhtana. Masa ti noano 
sihniri baharo ña curea core wara tina. Muhu sehe noaa core 
wihbo, baharo curero tí core ware sare —nire wahu macariro 
wamomaca duhterirore. 

11 Canái Galileai jiri macai Jesu core vino to wahachu 
yoari cjiri coã to bajuamehne ducari jire. A yoaro painare to 
tuaare ñore Jesu. To ã hori baharo sã to buheina tirore wacù 
tuai. 

12 Baharo Jesu to pocorore, to bahanare, sãre to buheina 
cãhure Capernaupu suho sure. Tópu suna, mahaa dachorica 
tjuasinii sã. 


Jesu Cohamacu wuhupure suha 
(Mt 21.12-13; Mr 11.15-18; Lc 19.45-46) 


13 Pascua jichu judio masa sa bose numuri cjihti mahanoca 
duhsatjiahre. A jiro Jesu Jerusalčpu sure. 14 TOpu suro tiro 
Cohamacu wuhupu saa suro, wachuare, ovejare, bujaare 
duainare boca sure. Tuhsu, niñerure cohtotaina ti mesaripu 
ti dujichu tina cãhure boca sure. 15 A boca suro yuta dari 
mehne tjanari da yoa, tinare jipihtinare sopacapt tjana nunu 
wionocare. Oveja, wachua cãhyure tjana nunu wionocare tiro. 
A yoa niñeru cohtotaina ti mesarire na majareroca doca 
ctinocare. Ti niñeru turi cãhure doca sitenocare. 16 A yoa 
tuhst bujaare duainare õ sehe nire: 

—Musa bujaare na wijaahga. Yu Pucu ya wuhure pache 
duari wahu yoaena tjiga —nire Jesu tinare. 

17 To ã yoachu nuna sa to buheina sehe Cohamacy yare ti 
joari pti to niri cjirire wacti: “ ‘Cohamacu, mu wuhure tuaro 
cahija. A cahicu mu wahure ñano ti yoachu ñucu tuaro cahyaja 
yah, ni joaa tiha Cohamacu yare ti joari pi”, ni wacti sã 
Jesu buheina. 

18 Jesu to ã yoari baharo sã coyea judio masa puhtoa tirore 
0 sehe ni siniture: 

—;¿Dohseacu muhu ahrinare Cohamacu wuhupure jiinare 
coha wiori? Cohamacu muhure tire yoa dutiriro to jichu 
Cohamacų tuaa mehne yoa noga muhu sa ñuhti cjihtire —nire 
tina Jesure. 

19 Ti ã nichu Jesu 0 sehe ni yahtire: 

—Ahri wuhure musa cohachu tia dacho wahaboroi tuhsuihtja 
yuhu —nire Jesu tinare. 

20 —Tia dacho mehne ahri wuhure tuhsusi muhu. Cuarenta 
y seis cuhmari waro ti yoari wahy jira ahri wahu —nire tina 
Jesure. 

21 To 2 nicha tina tirore noano tuhoerare. Jesu “Ahri 
wuhure” nino, to pjacure nino niri jimare. 

22 A yoa to yariari baharo, to masa wijaari baharo sã to 
buheina sehe to niri cjirire wactina, Cohamact yare ti joari 
pŭre Jesu to yahuri cãhure “Tí potoca tjira”, ni wacŭi sa. 


Jipihtina ti wacŭare Jesu masina 


23 Pascua bose numuri jichu Jesu Jerusalepu jire. Tói to 
jichu masa payu Cohamacu tuaa mehne to yoa ñochu ñua tirore 
wacãŭ tuare. 24 Ti ã waci tuapachuta Jesu masa ti wacŭare 
noano masino, “Yuhure ã wacti tuarucuahca”, ni tuhotueraha. 
25 Tiro masa ti tuhotuare noano masire. A masino masa ti 
tuhotuare painare ne sinitu ñuerare. 


Jesu Nicodemore yahuha 


1 Ti macai Nicodemo wama tiriro, judio masa puhtoa 
mehne macariro jire. Tiro fariseo curua macariro jire. 
2 C ñami tiro Jesu cahai ta, tiro mehne õ sehe ni suhuduri jire: 
—Buheriro, muhu Cohamacu to buhe dutiro to warocariro 
mu jich sa masija. Muhu payu tahari Cohamacu tuaa mehne 
yoa hona. Cohamacu muhure to yoadohoerachu, muhu sehe 
to tuaa mehne ne ã yoa ñoaeraboa —niri jire Nicodemo Jesure. 
3 To ã nichu tuhoro Jesu sehe õ sehe ni yahuri jire: 
—Potoca muhyre niita nija. Pari turi masa bajuariro yoaro 
sehe wahariro dihta mari puhtoro Cohamacu mehne ji masina 
—niha Jesu. 
4 —Cuenah. ¿Bucuro sehe dohse yoa pari turi masa 
bajuabocari tiro? To pocoro niji suhtiropu majare saa, pari 
turi bajua masieraboca tiro —niri jire Nicodemo. 

To 2 nichu tuhoro Jesu 0 sehe ni yuhtiri jire tjoa: 

5 —Potoca niita nija muhure. Co mehne, Espíritu Santo 
to tuaa mehne pari turi masa bajuariro dihta mari puhtoro 
Cohamacu mehne ji masina. 6 Numia nijipocosanumia jia, 
macanacãre masa bajuachu yoara. Espíritu Santo sehe masare 
Cohamacų pohna jichu yoara. 7 “Pari turi masa bajuariro yoaro 
sehe wahariro dihta mari puhtoro Cohamacu mehne ji masina”, 
yu nichu, tuho wisiect tjiga. 8 Espíritu Santo masare Cohamacu 
pohna to yoachu wihnono yoaro sehe jira. Wihnono to tariropu 
tara. To taro coa tachu mari tuhoja. A tuhopanahta to tarirore, 
to waharirore ne masieraja. Tó seheta yoara Espíritu Santo 
masare Cohamactu pohna jichu yoaro —niri jire Jesu 
Nicodemore. 

9 —Mu niare noano masieraja —niri jire Nicodemo. 

10 To 2 nichu tuhoro õ sehe niri jire Jesu: 

—Muhų judio masare buheriro jipaihta, ¿dohseacu yu niare 
tuhoerajari? 11 Potoca muhure niita nija. Sã masirire, sa ñurire 
sa yahuja. Sã 2 yahupachuta ne musa sa coyea judio masa ne 
tuho duaerare. 12 Ahri yahpa macaa mehne masa ti masa 
bajuari mehne mahyre piti dahre ya buhe muhtarire “Potoca 
tjira”, nierara musa. A nierana piti dahre buhero marieno 
Cohamacų yare ya yahuchu cãhure “Potoca tjira”, nisi musa. 

13 Ne cãiro mtanopu Cohamacu cahapu wahariro ne 
pari turi tjua tasi. Yahu masuno Cohamacu warocariro yahu 
dihta muanopu jiriro ahri yahpapu tahi. (A jicu yahe dihta 
Cohamact yare musare yahu masija.) 14 Panopure masa 
marienopu Moise cjiro bronce wama tiri comaa mehne ti 
yoarirore agare yucucu ti dapodu sohtoapu duhu õ dapoha. 
Yuhu cã&hure masuno Cohamacu warocarirore tiro agare to 
duhu õ daporiro seheta yuhu cãhure duhu 0 dapoahca. 

15 Yuhyre ti ã yoari baharo jipihtina yuhure wacã tuaina 
jipihtia dachoripe Cohamacu mehne ã jirucuahca —niri jire 
Jesu. 


Cohamaczu jipihtinare cahina 


16 A ni tuhsu õ sehe ni namori jire Jesu: 

—Cohamacu jipihtina ahri yahpa macainare tuaro cahina. 
A jiro yuhure to macunore cãirota jirirore Cohamacu warocare 
jipihtina yuhure wacã tuaina pichacapu ti wahaerahto cjihtore. 
A jia Cohamacu ya catia mehne ã catirucuahca tina. 

17 Cohamacu yuhure to macunore masare buhiri dahre dutiro 
warocaerare ahri yahpapure. Masare pichacapu wahaborinare 
yuhduchu yoahtiro cjihto sehere yuhure warocare. 

18 'Yuhure Cohamacu macunore wacù tuainare ne buhiri 
dahresi Cohamacu. Yuhure waci tuaeraina pinihtare Cohamacu 
buhiri dahre duti tuhsure. Masa yuhure Cohamacu macunore 
cãirota jirirore ti wacŭ tuaerari buhiri buhiri dahrerohca tinare. 
19 Yuhu Cohamacu macuno ahri yahpapu tacu buhriaro to 
noano marine to ñu masichu yoaro seheta Cohamacu yare 
noano masichu yoaja. Yu 2 masichu yoapachuta, yuhure wacŭ 
tuaeraina sehe yuhure cahmaerara. Ti naa yoaa sehere noano 
cahmana. Ti 2 cahmari buhiri tinare buhiri dahre duti tuhsure. 
20 Jipihtina naare 2 yoarucuina baro ti haa yoaare duhu 
duaerara. A jia buhriaro to bajuro dahrero seheta ti fiaa yoarire 

“Bajuro dahreri” nia, yuhure cahmaerara tina. 21 Ouihono 
yoaina sehe yuhwre, yu buhea cã&hure cahmana. Cohamacu 
yoadohoro mehne to yare ti yoaare yu noano bajuro dahrechu 
buo tierara tina. A jia yahure buhriaro yoaro sehe jirirore 
cahmana —ni yahuri jire Jesu. 


Pari turi Joao masare bautisariro Jesure yahuha 


22 Baharo Jesu sare to buheinare Judea yahpapu suho 
wahare. Tópu suro tó macaina mehne mahaa dachorica tjua, 
tinare bautisare. 23 João cãhu masare bautisaro niha Enón 
wama tiri macai. Enón Salim wama tiri maca cahai jire. Tói 
dia jire. Tói dia jichu Joao bautisaro niha masare. 24 Tirore ti 
peresu yoahto pano Enóni masare bautisaro niha João. 

25 Ti pjare João buheina mehne macaina mahainacã judio 
masuno mehne bautisaa macaare durucua niha. 26 A jia tina 
João cahapu sua, tirore õ sehe ni yahuha: 

—Buheriro, Jordão sie coapu muhu mehne jiriro “Tiro 
tjica”, mu niriro sehe mipure masare bautisaro nina. To ã 
yoachu jipihtina tiro cahapu dihta wahara —niha tina Joãore. 

27 Ti ã nichu tuhoro Joao 0 sehe ni yuhtiha: 

—Tiro tuariro to jichu Cohamacų sehe tirore 2 jichu yoariro 
jira. 28 “Cristo jieraja”, ya nichu tuhore musa. A jierapaihta 
to pano to waroca muhtariro jija yuhu. 29 Cristo mehne masa 
ti wahachu ñucu tuaro wahcheja. O sehe jira ti: Wamomaca 
duhtericoro to manuno mehne jiro wahara. Wamomaca 
duhtehtirore cohtariro sehe duhtehtiro to namo tichu ñuno to 
durucuchu tuhoro tuaro wahchera. A jicu yuhu wamomaca 
duhtehtirore cohtariro to wahcheriro seheta Cristo mehne 
masa ti wahachu ñucu tuaro wahcheja. 30 Cristo sehere wacã 
tuaro cahmana masare. Yuhu sehere wact tuaeraro cahmana 
masare —ni yuhtiha João. 


Cohamacu macuno muanopu tariro jira 


31 A ni tuhsuro õ sehe ni namoha João: 

—Mtanopt tariro jipihtina yuhdoro tuariro jira. Ahri 
yahpapu jiina jina ahri yahpa macaina jija mari. A jina ahri 
yahpa macaare durucuja mari. Muanopu tariro sehe jipihtina 
yuhdoro tuariro jira. 32 To huri cjirire, to tuhori cjirire tiro 
yahura. To 2 yahupachuta to yahuare masa sehe ne tuho 
duaerara. 33 Muanopt tariro to yahuare masa tuhoa, tire 

cahmaa, “Cohamacų potocã niriro jira”, nia nina tina. 34 Ahriro 
Cristore Cohamacu warocarirore Espíritu Santo ya tuaare cù 
pahñona Cohamacu. A jiro tiro Cohamacu ya durucuare yahura. 
35 Cohamacu to macunore tuaro cahina. Ã jiro jipihtina bui ti 
puhtoro ji dutire to macunore. Jipihtia puro ji dutire tirore. 

36 Cohamacu macunore wacù tuaina sehe Cohamacu catia 
mehne a catirucuahca. To macunore cahmaeraina sehe 
Cohamacu catia mehne jisi. A jiro Cohamacu tinare tuaro 
buhiri dahrerohca —niha João. 


Jesu Samaria macaricoro mehne durucuha 


4 1 Jesu João yuhdoro payu buheinare to cjuachu João 
yuhdoro masare to bautisachu fariseo curua macaina 
tuhorocaha. 2Ti ã tuhorocapachuta Jesu sehe to basi masare 
bautisaerare. Sã to buheina sehe masare bautisahi. 3 Fariseo 
curua macaina ti 2 masichu tuhoro Jesu sehe Judea yahpai 
jiriro Galilea yahpapu sare suho tjuaa wahare. 

4 Topu wahana Samaria yahpare su yuhdu wahcãna tana 
nihi sã. 5 A yuhdau wahcãna Samaria yahpai jiri macapu Sica 
wama tiri macapu suhi. Ti maca cahai panopu macariro 
Jacobo cjiro to macuno José cjirore to wari yahpa jire. 6 Tói 
Jacobo cjiro co to naari copa jire. A yoa Jesu sehe yoaropu 
tariro cjiro jiro, tiro wahya yuhduaro tí copa duhtu cahai 
nuju sure. Tí pja tói to so nuju suri pja cohari pja waro jire. 
7-8 Sã to buheina sehe macapu chuare sa nuchuna wahari 
baharo cãirota tiro tói tjua nuju sure. A so nuju suro Samaria 
macaricoro ti copapt co waro to wihichu Jesu ticorore core 
siniha: 

—Core waga yuhure —niha. 

9—Muhu judio masuno jira. Yuhu sehe Samaria macaricoro 
jija. ¿Dohseacu yuhure core sinijari muhu? —niha ticoro 
Jesure. Judio masa Samaria macainare ñu tuhtiina jira. A jiro 
ticoro ã niha. 

10 To ã niri baharo Jesu ticorore 0 sehe ni yahuha: 

—Muhure Cohamacu to yoadoho duarire masico, muhure 
core sinirirore masico, muhu yuhu sehere siniboa. Mu ã 
sinich paye co sehere waboa yuhu. Ti co sehe catichu yoara 
—niha Jesu ticorore. 

11 To ã nichu tuhoro ticoro 0 sehe ni yuhtiha tirore: 


El Nuevo Testamento en guanano de Colombia, 3ra ed. ©2010, Liga Bíblica Internacional 


305 SAN JUAN 4 


—Ne muhrre situ mariahna. Wiho mejeta ahri copa cuari 
copa jira. yA jicu ahri catichu yoaa core nohopu wabocari 
muhu? 12 Mari nuchu cjiro Jacobo panopu macariro ahri 
copare marine ctia tiha. Tiro, to pohna, to nuina cthu ahri 
core sihnia tiha. “Paye core waboa yuhu” nicu, ¿Jacobo 
yuhdoro masiriro jijari muhu, ã ni tuhotucu? —niha ticoro. 

13 To 2 nichu Jesu 0 sehe ni yuhtiha: 

—Jipihtina ahri core sihniina, pari turi ñahma yapioahca. 
14 Ya co sehere sihniina ne pari turi ñahma yapiosi. A jia ya 
core sihniina Cohamacu mehne a jirucuahca. Ma pohtapu co 
to ã wijaarucuro seheta ya co ne pihtisi —niha Jesu. 

15 To 2 nichu tuhoro numino sehe 0 sehe niha: 

—Ne pari turi ya ñahma yapioerahto sehe ti core waga 
yuhure. A jico pari turi ne õpure co wasi —niha ticoro. 

16 To ã nichu Jesu ticorore 0 sehe ni yahuha: 

—Ti pja pinihta mu manyre pjico wahaga. Pji tuhsu õpu 
taga tiro mehne —niha Jesu ticorore. 

17-18 —Manų marienicoro jija yahu —niha ticoro. 

—Potocata nimana muhe. Muhu cinco tahari many ti 
tuhsumare. Tuhsu, mipure muhu mehne jiriro mu manu 
jierara. A yoa “Manu marienicoro jija” nico, potocãta nimana 
muhe —niha Jesu ticorore. 

19 To 2 nichu tuhoro õ sehe niha ticoro: 

—Ne, Cohamacu yare yahu muhtariro jira muhu, yu 
tuhotuchu. 20 Sa nuchusuma cjiri ahdu ttcupu Cohamacure 
ño payoa tiha. A jina musa sehe judio masa “Jerusalēi 
Cohamacure ho payoro cahmana masare”, nia tire musa judio 
masa —niha ticoro. 

To ã nichu Jesu 0 sehe ni yuhtiha: 

21 —Numino yuhure tuhosiniga. Baharopu ahdu tãcui, 
Jerusalepu cãhure mari Pucure ño payosi musa. 22 Musa sehe 
musa ño payorirore masierara. Masare yuhduchu yoahtiro judio 
masunota jira. A jina sã judio masa sehe sã ño payorirore 
masija. 23 Mipure baharopu cãhure Cohamacure potocã ño 
payoina ti noano tuhotua mehne tirore ño payoahca. Tó sehe 
mari ño payochu cahmana Cohamacu. 24 Cohamacu pjaca 
marieriro to jichu masa tirore ñuerara. A jia tirore ño payoa, 
ti noano tuhotua mehne tirore noano potocã ño payoro 
cahmana masare —niha Jesu. 

25 To 2 nichuta ticoro 0 sehe ni yahtiha: 

—Mesia, “Cristo” ti niriro sehe masare yuhduchu yoahtiro, 
to tahti cjihtire masija yuhu. Tiro taro, marine jipihtiare buhe 
pahñonohca —niha ticoro. 

26 —Yuhuta jija Cristo —niha Jesu ticorore. 

27 To ã ni yahuchu waro wihina sa to buheina sehe Jesu 
numino mehne to durucuchu fitna, cuaa wahai. A cuapanahta 
“¿Dohse cahmajari muhu? ¿Dohse nii nijari muhu ticorore?” 
ni sinitu ñuerahi. 28 A jiro numino to siture tói duhu 
daponoca, macapu waha, masare yahuro, õ sehe niha: 

29 —Yųu yoari cjirire yahu pahñorirore nuna taga musa. 
Tiro potocãta Cristo jiboca pa tehe nino —niha ticoro. 

30 To ã nichu tuhoa tí maca macaina sehe Jesure ñua taa 
nire. 31 Ti pjare sã Jesu buheina sehe tirore tuaro chu dutimai: 

—Buheriro, chuga —nimai sa. 

32 —Soro jia chuare cjuaja yuhu. Tíre musa masierara 
—nire tiro. 

33 To ã nichu tahona sa basi õ sehe ni durucui: 

—¿Paina tirore chuare wa tuhsuari? —nii sã basi. 

Sa ã nichu Jesu 0 sehe ni yahure: 

34 —Masa sehe chu ji coara. Yuhure warocariro to cahmaare 
yoacu ji coaja yahu sehe to yoa dutiriro seheta yoa pahñocų 
taca. 35 “Cuatro sări duhsara dicha naahto”, wese puro to 
niriro seheta musa sehe ni tuhotuena tjiga. “Cohamacųu yare sa 
yahuhto duhsasinina”, ni tuhotuena tjiga. Potoca niita nija 
musare. Mipu pinihtare masare ñuga. Dicha tichu musa naari 
pja to jiriro seheta, mipu pinihta masa yu buheare ti tuhohti 
pja jiro nina. 36 Toaa dichare naainare ti wapariro seheta yu 
yaina cjihti naainare yu yare buheinare ti 2 yoari wapa tinare 
noano yoaihtja yuhu. Ti å buhechu tuhoa yu buheare tuhoina 
yu yaina sehe Cohamacu mehne jipihtia dachoripe jirucuahca. 
A jia tinare buhe muhtaina, baharo yu yaina jichu yoaina 
cãhu cãno potori wahcherucuahca. 37 “Cãiro toa muhtariro 
jira. Pairo sehe toaa dichare nariro jira”, nia tiha panopu. Ti 
potoca tjira. Ti 2 niriro seheta caina yu yare yahu muhtaina 
jira. Paina sehe yu yare buhea yu yaina jichu yoaina jira. 

38 Wese puro to yaina dahraina toaeraina ti jipachuta to 

toaa dichare tinare naa dutiro warocara. Tó seheta masare 
buhe muhtaeraina musa jipachuta yu yaina cjihti yoa duticu 
warocaja musare. Paina sehe tinare buhe muhta tuhsure. Ti 
buherinapure pari turi buhe namona, yu yaina jichu yoanahca 

musa sehe. A jina buhe muhtaina sehe ti yoadohoro mehne 
painare yu yaina jichu yoanahca musa —nire Jesu. 

39 Ti pjare Samaria macaricoro “Yu yoari cjirire tiro yahu 
pahñore”, to ã nichu tuhoa Samaria macaina payu Jesure 
wacŭ tua, tirore cahmaha. 40 A jia Samaria macaina Jesu 
cahai sua, “Sã mehne tjuasiniga”, nire tirore. Ti ã nichu sa 
cãhu tiro mehne pua dacho tói tjuasinii. 41 Paina cãhu payu 
Jesure tuhoa cahmare tirore. 42 Õ sehe nire masa numinore: 

—Wahmanopure mu yahurire tuhona, Jesure cahmahi. 
Mipu pinihtare Jesu to durucuare tahona tirore wacù tuana, 
tirore cahmaja. A jina tiro sehere tuhona ahri yahpa macainare 
pichacapu wahaborinare yuhduchu yoariro potoca to jich 
mip sa masija —nire masa Samaria macaricorore. 


Puhtoro macunore dohatirirore noariro wahachu yoaha Jesu 


43 Pua dacho baharo Jesu sare Galilea yahpapu suho wahare. 
44 Wahmanopure õ sehe nia tire tiro: “Cohamacu yare yahu 
muhtarirore to ya yahpa macaina tirore ño payoerara. A jia 
yuhure no payoerara õ macaina õi yu bucuariro jichu”, nia 
tire Jesu. 45 A jia Galileapu to suchu tó macaina tirore noano 
piti bocare. Tó pano Jerusalei bose numti Jesu Cohamacu 
tuaa mehne to yoachu ñurina jire tina. 

46 A yoa Canápų Galileai jiri macapu core vino to wahachu 
yoari macapu wahaa wahai sã tiro mehne. Caná cahai jiri 
macai Capernau wama tiri macai jipihtina bui puhtoro docai 
jiriro puhtoro macuno dohatiro niha. 47 Tuhsu, Jesu Judeapu 
jiriro Galileapu to sachu puhtoro tuhoha. Tíre tuhoro Jesu 
cahapu wihire: 

—Yu macu yariaro nihre. A yoa tirore noariro wahachu 
yoai taga —ni tuaro mehne pjire tirore. 

48 To 2 nichu tuhoro Jesu õ sehe ni yuhtire: 

—Cohamacu tuaa mehne yu yoachu ñuerana, ne yuhure 
wacu tuaerara musa —nire Jesu tirore. 

49 To ã nichu puhtoro sehe 0 sehe nire: 

—Puhtoro, ya macu to yariahto pano taga —nire tiro Jesure. 

50 —Tjuaahga. Mu macy catica —nire Jesu. 

To ã nichu tuhoro, “To niriro seheta catirohca yu mace” 
nino, puhtoro tjuaa wahare. 51 A tjuaarucurirore to cahamaca 
tirore piti boca, 0 sehe ni yahuha: 

—Mu macy catihre —ni yahuha tina tirore. 

52 —;¿ Noho waroi st jichu noariro wahari tiro? —ni 
sinituha tiro to cahamacare. 

—Canrre cohari pja baharocã juaro suruhre tirore —niha 
tina. 

53 Ti ã nichu tuhoro õ sehe ni tuhotuha tiro: “Jesu yauhure 
to 2 ni yahuri pjaihta juaro surua wahari jire”, ni tuhotuha 
puhtoro sehe. “Potocãta nino niri jira yuhure” nino, tiro 
jipihtina to coyea mehne Jesure wact tuaha. 

54 Jesu Judea yahpapu jiriro Galilea yahpapu to suri baharo 
puhtoro macunore noariro to waharire mari quihõchu pua 
taha Cohamacu to tuaa mehne yoa ño tuhsure Jesu. 


Tini masierarirore noariro wahachu yoaha Jesu 


5 1 Baharo judio masa Cohamacure sã ño payori bose 

numuri jichu Jesu Jerusalepu sure tjoa. 2 Tói oveja 
wama tiri sopaca cahai cuhsuri copa jihre. Sã judio masa ya 
mehne nia Betesda wama tiri copa jihre. Ti copa cahai cinco 
tihamahnoera tahti poca jihre. 3 Tí tahti pocai payu dohatiina 
coãre. Capari ñueraina, c buhusehe dahporo haina, pjaca 
buhaina tina tí copa cahai jia, [co ñuhmi mua mujanore cohtaa 
nire. 4 Topu buharo tí copa macaa core cãa tahari ñuhmichu 
yoa myjare anjo. Ti copa macaa co ñuhmiri baharo ña mio 
muhtariro sehe dohse jiare dohatiare cjuariro noariro wahare.] 
5 A yoa tói treinta y ocho cuhmari waro dohatiriro jire. 6 Tói 
to coachu ñuno to ã yoari pja dohatiriro jichu masire Jesu 
tirore. A masino tirore õ sehe ni siniture: 

—¿Pjacu dohatia marieriro ji duajari muha? —nire Jesu. 

7 To ã nichuta dohatiriro 0 sehe ni yuhtire: 

—Ti co to ñuhmichu yuhyre co jiri copapu naboriro 
mariahna. Ti copapt yu ña mio duapachuta paina sehe yu 
pano ã ña mio muhtarucura —nire tiro Jesure. 

8 —Wahcãrucaga. Mu coãri cahsarore naa, wahaga —nire 
Jesu tirore. 

9 To ã nichuta dohatiriro sehe to coãri cahsarore naa, ducu 
duacare. Ti dacho Sabado judio masa sa sori numu jire. 10 Tí 
dachoi Jesu to 43 yoachu ñua judio masa sa puhtoa sehe 
dohatiriro cjirore 0 sehe ni yahuha: 

—Michare Sabado dacho mari sori numyų jipachuta mu coãri 
cahsarore naahna muhu. A yoacu mari dutiare yuhdurucai 
nina muhu —niha tina tirore. 

11 —Yuhure yu dohatiare cohãriro sehe 0 sehe nire yuhure: 
“Mu coãri cahsarore na, wahaga”, nire tiro yuhure —ni yuhtiha 
dohatiriro cjiro. 

12 —;¿ Tíre muhure ã niriro sehe diro baro jijari tiro? —ni 
sinituha tina. 

13 Tói masa payu ti jichu ñuno Jesu sehe waha tuhsuha. 

A jiro dohatiriro cjiro sehe tirore noariro wahachu yoarirore 
to wamare masieraha. 14 Baharo Cohamacu wuhui Jesu tirore 
piti boca, 0 sehe ni yahure: 

—Tuhosiniga muhu yuhure. Mipure noano pjact tira 
muhu. Ñaare yoa namoi tjiga. Pari turi ñaare yoa namocu mu 
dohatiriro yuhdoro wahaihca muhu —nire Jesu tirore. 

15 To ã niri baharo dohatiriro cjiro sehe sã judio masa 
puhtoa tirore sinituina cjiri cahapu suro, õ sehe ni yahuha 
tinare: 

—Jesu wama tiriro yuhure noariro wahachu yoahre —ni 
yahuha tiro. 

16 A yoa Sabado jichu Jesu dohatirirore to dohatiare to 
cohachu masia judio masa sa puhtoa sehe tirore ñu tuhtia, 
yahusaa dua ducare. 

17 A tirore ti yahusãa duachu masino Jesu sehe õ sehe ni 
yahure tinare: 

—Yu Puca mipure dahrasinina. Yuhu c&hu dahrasinii nija 
—ni yahure tirore yahusãa duainare. 

18 To ã nichu judio masa sa puhtoa sehe tiro mehne tuaro 
suaa, tó pano ti niriro yuhdoro tirore waja duare. Sabado 
dachore sã sori numure cãirore to noariro yoachu ñua tina 
suare. A suaa tiro Cohamacure “Yu Puce” to nichu tuhoa, tina 
sehe tó pano ti niriro yuhdoro sua namoha tjoa. “ “Yuhu Puce 
nino, Jesu to basi ‘Cohamacu mehne cãno potori jija’, ni 
wacūŭca tiro”, ni tuhoture judio masa sa puhtoa. 


Jesu Cohamacu to warocariro jira 


19 A yoa Jesu tinare õ sehe ni yahure: 

—Potoca musare niita nija. Yuhu, Cohamacu macuno, yu 
mu saro yoaeraja. Yu Puct to yoarire ñucy, tire yoaja. 20 Yu 
Pucu yuhure, to macunore, cahina. A jiro to yoarire yuhure 
ño pahñona. Ahri mipt to tuaa mehne yu yoari yuhdoro tiro 
payere yoa dutirohca yuhure. To ã yoa dutichu to tuaa mehne 

yoa ñoihca yuhu. A jina ñu cuanahca musa. 21 Yu Pucu 
yariarinare to masoriro seheta yuhu cãhu yu cahmainare 
masoihtja. 22-23 Ne ya Puca sehe masa ti naa buhirire buhiri 
dahreriro jierara. Yuhu sehere tíre ti ñaa buhirire buhiri 
dahrehtirore cŭre yu Pucu. Jipihtina masa tirore ti ño payoriro 
seheta yuhu cã&hure ti ño payohti cjihtire buhiri dahrehtirore 
cüre yuhure. Yuhure to macunore ño payoerana yu Pucu 
cãhure ño payoerara musa. Tiro jira yuhure warocariro —nire 
Jesu. 

24 A ni tuhsu õ sehe ni yahu namore: 

—Potocata musare nii nija. Yu durucuare tuhoina yuhure 
warocarirore wacŭ tuaina jipihtia dachoripe mtanopu ã 
jirucuahca. A jicu tinare buhiri dahresi yuhu. A jia tina 
pichacapu wahaborina yuhduahcea. 25 Potoca musare niita 
nija. Pichacapu wahahtina yuhure Cohamacu macunore ti 
tuhohti pja mipu jira. Baharopu cã&hure yuhure tina tuhoahea 
tjoa. A tuhoa tuho nunuina sehe Cohamacu mehne ã jirucuahca. 
26 Cohamacu ya Pucu sehe ã jirucuchu yoariro jira. A jiro 
yuhure to macunore ã jirucuchu yoahtiro ji dutire tiro yuhure. 
27 A jicu yuhu masuno Cohamacu to warocariro yu jichu tiro 
masare buhiri dahrehtirore cùre yuhure. 28 Ahrire tuhona, 
tuho cuaena tjiga musa. Pa dachopure jipihtina yariaina masa 
coparipu jiina yu durucuchu tuhoahca. 29 A tuhoa, noaare 
yoaina cjiri jipihtia dachoripe Cohamacu mehne jihtina cjihti 
masa mujaahca. Ñaare yoaina cjiri sehe ñaare ti yoari buhiri 
pichacapu wahaahca —ni yahure Jesu. 

30 A ni tuhsu õ sehe ni yahu namore: 

—Yuhu yu mu suro ne yoaeraja. Ne yu basi yu cahmano 
yoa duaeraja. Yuhure warocariro to dutiriro seheta yoa duaja. 
A jicu to niriro seheta buhiri dahreja. Tuhsu yuhu masare 
buhiri dahrecu guihonota yoaja. 31 “Yuhy tuariro jija”, ya ni 
yahuchu “Mu yahua ne quihõno jierara”, ni masiboca musa. 
32 Pairo jira yuhure yahuriro. Tiro João sehe masare yahure 
yuhure. Masare yuhure to yahuri cjiri quihõno tjira. Tíre yahu 
noano masija. 33 Musa paina sehere Joãopure yuhure sinitu 
dutina warocare. Ã jiro potocãta yahure tiro musare. 

34 “Cohamacu macuno jira ahriro”, yahure ni yahuhtinare 
macaeraja. A macaerapacuta João masuno to jipachuta yuhure 
“Cohamaca macuno jira”, to ni yahurire yahui nija. Musa 

yuhure wacu tuahti cjihtire, musa pichacapu wahaborina 
musa yuhduhti cjihtire yuhure Joao to yahurire yahui nija. 
35 Siharia mahaa dachorica to ñu masichu yoaro seheta João 
musare buhe muhtano mahanoca to catiro puro musare 
masichu yoare. To 2 buhechu tuhona mahaa dachorica 
wahchere musa. 36 Yu jia tiare to 4 buhepachuta Cohamacuų 
sehe yu jiare noano yahura. To 3 yahuchu João yu jiare to 
yahua yuhdoro jira Cohamacu ya yahua. A jicu Cohamacu 
to tuaa mehne yuhyre to yoa dutiri cjirire mipt yoai nija. 
Ahrire yu yoachu ñuna potocata Cohamacu to warocariro yu 
jiare masina musa. 37 A yoa ya Pucu yuhure warocariro to 
basi “Tiro yu warocariro jira”, ni yahura musare. To ã ni 
yahupachuta to durucuare ne tuhoerare musa. A jina musa 
tirore ne masierare. 38 Yuhure Cohamact warocarirore musa 
ne tuho duaerare. A jina musa Cohamacu yare ne cahmaerare. 
39 Cohamactu yare ti joari pre musa buhena, “Mari ahri pūre 
buhena jipihtia dachoripe Cohamacu mehne a jirucunahca”, 
nina musa. Ti ptita yuhure yahura. 40 Ti pa yuhure to 
yahupachuta musa sehe yuhure cahmaerara. Jipihtia dachoripe 
Cohamacu mehne musa a jirucuhti cjihtire yuhure sini duaerara 
musa —ni yahure Jesu. 

41 A ni tuhsu õ sehe ni namore: 

—Yuhure musa ño payoerachu ñucu suaeraja yuhu sehe. 
42 Musa sehe Cohamacure musa cahierachu masija yuhu. 
43 Cohamacu yu Pucu yuhure to dutiriro seheta yu tapachuta 
musa yuhure cahmaerare. Pairo sehere Cohamacu tirore 
warocaerariro to jipachuta to mu suro to tapachuta tiro 
sehere cahmanahca musa. 44 Paina masa musare ti ño 
payochu cahmana musa. Cohamacu musa mehne to ji 
coachu cahmaerara musa. Tiro dihta Cohamacu waro jira. 
A cahmaerana yuhure tuhoerara musa. Yuhure wacŭ 
tuaerara. 45 Musare yu Pucupure ne yahusasi yahu. Tíre 
masiga musa. Moise cjiro to joari põ sehe musare yahusanohca. 
“Ti pu macaa dutiare mari yoa pahñona, Cohamaczu cahai 
wahanahca”, musa niri pù sehe musare yahusãnohca. 46 Moise 
cjiro to joari pi yuhu sehere yahuha. A jina tí pŭre “Potocã 
tjira” nina, yu yahua cãhure “Potoca tjira”, niboa musa. 
47 Moise cjiro to joari pŭre “Potoca tjira” nierana, yu ya 
durucua chure “Potoca tjira”, nisi musa —nire Jesu tinare. 

Cinco mil bui masare chua waha Jesu 
(Mt 14.13-21; Mr 6.30-44; Lc 9.10-17) 


1 A to buheri baharo yoa cureri pja baharo Galilea wama 

tiri bucupariro pa buhusehe coapu sa to buheinare Jesu 
suho pahaa wahare. Ti taro pjiri taro pa wama Tiberia wama 
tire. 2 Tó pano Galilea yahpai Jesu Cohamacu tuaa mehne yoa 
ño, dohatiinare ti dohatiare to cohãchu masa ñua tire. A jia 
Jesu to pahachu ñua, masa payu tirore nunu ti pahãre. 3 
yoa baharo tí taro duhtu cahapu Jesu sare suho paha sy, 
tãcupu muja, tu buipu sare suho dujire. 4 Ti dachore Pascua 
wama tiri bose nume cjihto, sã judio masa ya bose numu suhti 
dacho cjihto mahaa dachorica duhsare. 5-6 Tópu dujiro, Jesu 
payu masa to cahapt ti tarucuchau ñure. A ñuno Felipere õ 
sehe ni sinitu ñure: 

—;¿Ahrina masa ti chahti cjihtire nohopu nuchunahcari 
mari? —nire Felipere. 

Jesu to basi to yoahtire masiparota Felipere ã sinitu ñure 
“¿Dohse ni yuhtirohcari?” nino. 7 To ã sinitu ñachu tuhoro 
Felipe sehe õ sehe ni yuhtire: 

—Ocho stri posa dahra wapataa niñeru mehne chuare mari 
nuchupachuta masare cãinare daaca chuare mari witipachuta 
ne mu ssi —nire Felipe Jesure. 

8 A yoa pairo, sa mehne macariro Andre, Simo Pedro bahuro 
sehe Jesure õ sehe ni yahure: 

9 —Ahriro wahma wahmua tariro cinco pão curirire, ã jichu 
wahi puarocã cãhure cjuara. Wiho mejeta masa sehe payubia 
jira. A jiro ahri mahanocã chua ne mu susi —nire Andre. 

10 To ã niri baharo: 

—Masare duji dutiga musa —nire Jesu sã to buheinare. 

Tói daacã tja jiro jire. Sã duji dutichu masa nuju su pihtiare 
tja bui. Tina mua dihtare sa guihochu cinco mil wahtaroi jire. 
11 Ti ã nuju sachu nuno Jesu sehe pãore na, Cohamacure 
“Noana”, nire. A ni tuhsurota sare to buheinare witi dutire. To 
a dutichu sa sehe tói dujiinare witi wahcãi. Tuhsu, puaro wahi 
cãhure witihi tinare. Jipihtinare noano ti chu duaro puro 
chyare tinare witihi. 12 Baharo masa sehe yapi yuhdua wahare. 
Ti 2 yapi yuhduachu ñuno Jesu sare õ sehe ni yahure: 

—Ti chu duharire noano saa cahmachu pahñoga. A yoana 
ti chu duhaare ne bosi —nire. 

13 To 2 nichu tuhona sa sehe cinco pão curiri duhsarire sa 
saa cahmachuchu doce puhuse waro wijare. 14 A jia Jesu tire 
to tuaa mehne to yoa ñochu ñua, masa sehe õ sehe nire: 

—Potocata jira. Ahriro Cohamacu yare yahu muhtariro ahri 
yahpapu “Tarohca”, ti niriro mari cohtariro tjira —nire tina. 

15 A jia tina Jesure ti puhtoro jihtiro cjihtore ñaha sõ 
duamare. Jesu ti ã ni tuhotuare masino pari turi cãirota 
tucupu wahaa wahare. 


Jesu co bui ducu wahcaha 
(Mt 14.22-27; Mr 6.45-52) 


16 Namichahapu sa to buheina bucupariropu buhai. 
17 Tópure buhu su, dohoriapu samu, Capernau wama tiri 
macapu majare pahai. Ti pjare sa majare pahari pjare ñamipu 
jire. Jesu sehe sa cahapu tju wihierasinire mini. 18 Sa 2 majare 
pahano watoi wihnono tuaro sare tachu, pahcõri bujua pahcõri 
wahcãre. 19 Sã cinco kilómetro suboro waroi sa sachu waro 
Jesu sare mu sure. Co buipu to tachu ñui sã. A sa cahai to 
tachu huna, sa sehe cua yuhdua wahacuru. 20 Sã ã cua 
yuhduachu ñuno tiro sare õ sehe ni yahure: 

—Cuiena tjiga. Yuhuta jija —nire Jesu. 

21 To ã nichu tuhona sa wahchea mehne tirore piti boca 
samu dutihi. To samuri baharocãta wacŭenoca sa wahari 
yahpapure pahã su tuhsuhi. 


Masa sehe Jesure macaha 


22 A yoa tí ñamine masa bucupariro pa buhusehe coapu 
tjuaina sehe sã yaria busoca, sa pahãhtia ctria to jichu ñure. 
Tia mehne sã sahsero sa paha wahacha cãhure ñure tina. 
Tuhsu Jesu sã mehne to pahãerachu ñure tina. A jia pa dachoi 
tirore tói cohtaa niri jimare tina. 23 Ti ã cohtaro watoi, paye 
buso, Tiberia wama tiri macapu taa buso Jesu Cohamacure 
“Noana”, to niriro cahaca cureropu, masare to chua witiriro 
cahaca cureropu waha suri jire tí buso. 24 A yoa sare Jesu to 
saho jimarirore to mariacha ñua, masa tí busopu samu, 
Capernaupu sare nunt ti paha tari jire, Jesure maca taa. 


Jesu catichu yoaa chua yoaro sehe jiriro jira 


25 Ti pahã wihiri baharo, Jesure boca wihi, tina masa õ sehe 
ni sinitu ñure tirore: 

—Buheriro, ¿dohse jichu tari muhu Opure? —ni sinitu ñure 
tina. 

26 Ti 2 ni sinitu ñuchu, Jesu tinare 0 sehe ni yahure: 

—Potoca niita nija musare. Yuhu musare Cohamacu tuaa 
mehne yu yoa ñopachuta yuhure sehere wacùŭ tuaerara musa. 
Yuhure waci tuaerapanahta yuhure macana musa. Yuhu 
mehne bujua chu, musa yapirina cjiri jina yuhure maca tari 
jira musa. 27 Wiho mejeta chua ne ã jirucuerara. Baharopu 
pihtia wahara. A jina tire 4 macarucuena tjiga musa. Paye 
baro chua soro jia chuare macaga musa. Tí soro jia chuare 
bocana jipihtia dachoripe Cohamacu mehne jirucunahca. A jia 
tí chua pinihta ne pihtisi. Ti chuare yuhu masuno Cohamacuų 
warocariro musare waihtja. Cohamacu yu Puc yuhure ti 
baro chuare wa dutiriro jira. Tirota to warocariro yu jiare ño 
tuhsure musare —nire Jesu. 

28 To ã nichu tuhoa tina õ sehe ni sinitu ñure tirore: 

—;¿Cohamacų to yoa dutiare yoana tana dohse yoanahcari 
sã? —ni sinitu ñure tina. 

Jesu sehe ti 2 nichu tuhoro, õ sehe ni yuhtire tinare: 

—;¿Ahriro Jesu José macuno jierajari? To pucuro, to pocoro 
cãhure mari masija. Tuhsu mari yoaro sehe pjacu tirirota jira. 
<A jiparota dohsearo “Muanopu tahi”, nijari tiro? —ni suare 
tina. 

43 Ti ã nichu tuhoro Jesu 0 sehe ni yahure tinare: 

—Musa yuhure hano ni durucuena tjiga. 44 Yu Pucu yuhure 
warocariro sehe masare yuhu sehere cahmachu yoara. To ã 
yoaerachu masa sehe yu yaina ji masieraboa. Pihtiri dachoi 
yu yainare masoihca yuhu. 45 Cohamacu yare yahu muhtaina 
cjiri sehe 0 sehe ni joaa tiha: “Cohamacu tinare buherohca”, 
ni joaa tiha Cohamacų yare yahu muhtaina cjiripu. Jipihtina 
yu Pucu to buheare tuhoina, tirore yuhtiina yuhure cahmana. 
A jia yu yaina jira. 

46 Yu Pucure ne cãiro masuno ñuerare. Yuhu Cohamacu 
warocariro dihta yu Pucure ñuhi. 47 Potoca niita nija musare. 
Yuhure wacã tuariro jipihtia dachoripe yu Pucu mehne ã 
jirucurohca. 48 Yuhu catichu yoaa chua yoaro sehe jiriro jija. 
49 Musa ñuchusuma cjiri masa marienopu manáre chya tiha. 
A tíre chupahta yariaa wahaa tiha. 50 Muanopu taa chuare 
yu nia chuare masuno churo, ne pichacapu wahasi. 51 Yuhu 
muanopu taa chua catichu yoaa chua yoaro sehe jiriro jija. 
Ahri chuare churiro jipihtia dachoripe yu Puca mehne ã 
jirucurohca. Ahri chua catichu yoaa chua yoaro sehe jia yu 
pjacuta jira. Jipihtiri yahpa macaina Cohamacu mehne ti ã 
jirucuhti cjihtire ya pjacure waihtja. A wacu yariaihca —nire 
Jesu. 

52 To ã nichu tuhoa sã coyea judio masa sehe tire õ sehe ni 
durucure ti basi: 

—;¿Ahriro dohse yoa to pjacure chuhti cjihtire warohcari? 
—nire tina ti basi. 

53 Ti ã nichu tuhoro Jesu 0 sehe ni yahure: 

—Potoca niita nija musare. Yuhu masuno Cohamacu 
warocariro jija. Yu pjacure chuerariro, yu dire sihnierariro 
Cohamacu ya catia mehne ã jirucusi. 24 Yu pjacure churiro, yu 
dire sihniriro yu ya catia mehne ã jirucurohca. A jicu pihtiri 
dachoi tirore masoihtja. 55 Yu pjaca potocãta chua waro yoaro 
sehe jira. Yu di potocãta sihnia waro yoaro sehe jira. 56 Yu 
pjacure churiro ya dire sihniriro yuhu mehne wahchea mehne 
jirucura. Yuhu cãhu tiro mehne wahchea mehne jirucuja. 

57 Yu Pucu yuhure warocariro a jirucura. A jirucuro, yahu 

cãhure 2 jirucuchu yoara. A jia yahure ã jirucurirore masa 
chua, Cohamacu mehne mtanopu ã jirucuahca tina cãhu. 
58 Ahrita jira muanopu taa chua. Mari nuchusuma cjiri mana 
wama tia ti churi cjiri yoaro sehe jierara ahri chua. Tina sehe 
ti chuare chupahta yariaa wahaa tiha. Ahri chua sehere 
churiro muanopy ã jirucurohca —nire Jesu. 

59 Capernaupy judio masa sa buheri wahui Jesu buhero, 
ata ni yahure. 


Jesu buheare tuhona muanopu ã jirucunahca mari 


60 Payu Jesure cahmaina to ã ni buheare tuhoa, õ sehe ni 
durucure: 

—Ahri buhea nucu mijona. A jina mari tuho duaera cureja 
—ni durucure tina ti basi. 

61 Ti ã nichu Jesu sehe ti durucuare masire. A masino tiro 
0 sehe ni siniture tinare: 

—¿Ahri buheare tahona suajari musa? 62 ¿Yuhu masuno 
Cohamact warocariro muanopu yu tjuaa wahachu nuna dohse 
ni tuhotubocari musa? 63 Espíritu Santo masunore catichu 
yoara. Masa sehe ti basi catichu yoaerara. Espíritu Santo masare 
to catichu yoariro seheta yu buhea sehe musare Cohamacu 
mehne a jirucuchu yoara. 64 Caina musa mehne macaina ne 
yuhure wacu tuaerara —nire Jesu. 

Wahmanopure Jesu tirore wacŭ tuaerainare masire. Tirore 
nu tuhtiinare ñohtiro cãhure masi tuhsure. A tirore wact 
tuaerainare masino “Caina musa mehne macaina yuhure wacù 
tuaerara”, nire Jesu. 

65 A ni tuhsu õ sehe ni namore: 

—Õ sehe ni yahumahi musare: “Yu Pucu sehe masare yahu 
sehere cahmachu yoara. To ã yoaerachu masa sehe yu yaina ji 
masieraboa”, musare nii nimahi —nire Jesu. 

66 To 2 ni buhechu tuhoa payu Jesure cahmamarina cjiri 
tirore coha, tiro mehne pari turi wahaerare. 67 Ti å yoachu 
ñuno Jesu sare doce to buheinare 0 sehe ni siniture: 

—;¿Musa chu yuhure cohanahcari? —ni siniture sare. 

68 To 2 nichu Simo Pedro 0 sehe ni yuhtire tirore: 
—Puhtoro, sare pairo buheriro mariahna. Mu ya buheare 
tuhona Cohamacu mehne a jirucunahca sa. Mu ya buhea dihta 
tire yahura sare. 69 A jina sa muhure waci tuaja. A yoa muhu 

noariro, Cohamacu macuno to warocariro my jichu sa masija. 
A jina muhure cohãsi să —nire Simo Pedro Jesure. 

70 To ã nichu tuhoro Jesu õ sehe ni yahure sare: 

—Yuhu sehe musare doce besehi. Wiho mejeta cãiro musa 
mehne macariro watīno yairo cjihto jira —nire sare to 
buheinare. 

71 A nino Judare Simo Iscariote macunore nino niri jire. 
Juda sehe doce buheina sa mehne macariro Jesure ñu 
tuhtiinare ñohtiro jire. 


Jesu bahana tirore “Cohamacu macuno jira”, ni masieraha 


7 1 Baharo Jesu Galilea yahpai tinino wahare. Judea yahpai 
judio masa tirore waja duare. Ti å waja duachu masino 
tiro ti yahpapu wahaerare. 2 Judio masa daa wuhuseca sa 
yoahti numuri bose numuri mahanoca dahsatjiãhre. 3 A jia 
Jesu bahana tirore õ sehe ni yahure: 

—Judeapu wahaga. Tói mu yainare Cohamacu tuaa mehne 
mu ñohtiro cjihto wahaga muhu. 4 Masare yoa ño duacu 
yaeraro cahmana muhure. Yoa ñono cahmana. Potocãta 
Cohamacų tuaa mehne yoariro jic tíre masare ñoga —nimare 
tina. 

> To bahana jipahta Jesure “Cohamacu macuno jira”, 
nierare. Ã jia, ã nire tina tirore. 6 Ti ã niri baharo Jesu õ sehe 
ni yahure tinare: 

—Masa yuhure ti noano masihti pja duhsasinina mini. 
Musa sehe ñu duana bose numuri jichu waha masina. 7 Ahri 
yahpa macaina musare ñu tuhtierara. Yuhu ti haa buhirire 
yu yahuchy tina yahu sehere ñy tuhtira. 8 Bose numu jich 
wahaga musa sahsero. Yuhure yu wahahto duhsasinina mini. 
A jicu yuhu sehe bose numurine ñui wahaerasinija —nire Jesu 
tinare. 

9 A nino tiro Galileai tjuare. 


Jesu daa wuhuserica ti yoari numuri bose numuri jichu wahaha 


10 Bose numuripu Jesu bahana ti ñua wahari baharo Jesu 
cãhu ti baharo wahare. A waharo masa ti ñueraro watoi 
wahare. 11 Bose numurihi jiina judio masa sa puhtoa tirore 
macare: 

—;¿Nohopy jicari tiro? —ni sinituha tina. 

12 A jia masa cãhu Jesure payu yahuwajaha. Paina “Tiro 
noariro jira”, niha. Paina sehe “Tiro ñariro jira. Masare 
mahhoriro jira”, ni yahuwajaha tina. 

13 A nipahta judio masa sa puhtoare cuia, masa ti ñueraropu 
Jesure yahuwajaha. 

14 Bose numuri dacho macai Cohamacu wuhupu Jesu saa 
saro, buhere. 15 To ã buhechu sã coyea judio masa tuho cuaa 
waha, õ sehe nire: 

—;¿Ahriro buheropu buhemahnoerariro jiparota dohsearo 
noano masi pahñonocajari? —nire tina tirore. 

16 Ti ã nichu Jesu 0 sehe ni yahure tinare: 

—Yu buheri cjiri yu ya durucua jierara. Yuhure warocariro 
ya durucua sehe jira ahri buhea. 17 Cohamacu cahmaare yoa 
duaina yu buhea sehere Cohamacuų ya durucua ti jichu 
masiahca. Yu mu suro yu buherachu cã&hure masiahca tina. 

18 Cãiro to mu suro to masia mehne buheriro jiro “Yuhu 
dihtare no payoga”, niriro jira tiro. Wiho mejeta yahure 
warocariro sehere musa ño payocha cahmaja yuhu sehe. 

Yu ã nichu tuhona “Potoca durucuriro jira tiro. Ne mahhoerara”, 
ni masinahca musa. 

19 °’Cohamacy dutiare Moise cjiro sehe cŭa tiha musare. 
To 2 ctipachuta musa jipihtina tí dutia sehere ne yuhtierare. 
¿Dohseana yuhure waja duajari musa? —nire Jesu sã coyea 
judio masare. 

20 —Muhz tuho masierariro, watino to cohtotariro jira. 
Muhure waja duaina mariahna —ni yuhtire tina Jesure. 

Ti 2 nicha Jesu õ sehe ni yuhtire: 

21 —Sori numy Sabado jichu că tahata Cohamacu tuaa 
mehne dohatiriro to dohatiare yu cohãchu musa ñu chaa 
wahare. 22 Mari nuchusuma cjiri panopu macaina sehe ti 
pjacure mahanoca cahsarocãre yihsoina ti yoariro seheta Moise 
cjiro yihso dutiha. To 2 dutichu Sabado mari sori numu 
jipachuta masunore to pjacure mahanoca cahsarocare yihsora 
musa. 23 Sabado jichu masunore to pjacure mahanoca 
cahsarocare yihsora musa, Moise cjiro dutiri cjirire yoana 
tana. ¿Musa cãhu Sabado dachoi tire yoapanahta tí dachoi 
dohatirirore jipihtia to pjacure noariro yu yoachu nuna 
dohseana yahu mehne suari musa? 24 Yu yoarire musa noano 
masierapanahta, yuhure hano tuhotuena tjiga. Musa noano 
masiri baharo yuhure musa tuhotua potoca tjiahca —nire Jesu. 

Jesu wahmanopw to tarirore yahuha 


25 To a ni yahuri baharo mahainaca Jerusale macaina tirore 
0 sehe ni yahuwajare: 

—;Ahriro judio masa puhtoa ti waja duariro jierajari? 26 A 
tirore ti waja duapachuta jipihtina panoi masare buhero nina 
tiro. Wiho mejeta tirore waja duaina jipahta a ñunocahna. 
“Tiro potocãta Cristo jira”, ¿ni tuhotubocari puhtoa sehe? 

27 Wiho mejeta ahriro Jesu to tarirore sa masija. Cristo 
sehe masare yuhduchu yoahtiro to tachu to tariro sehere 
masimahnoerara. A jiro masare yuhduchu yoahtiro Cristo 
waro jierara Jesu —ni yahuwajare tina Jerusale macaina. 

28 Ti 2 niare masino, Jesu 0 sehe ni tuaro sañurucu buhere 
Cohamacu wahyi: 

—Yuhure õ sehe ni tuhotura musa: “Tirore masija. A jina 
to tariro cãhure masija”, ni tuhotumana musa. Musa ã ni 
tuhotupanahta yuhure warocarirore ne masierara musa. 
Yuhure warocariro potoca niriro, potocã yoariro jira. Tirore 
ne masierara musa. 29 Tirota yuhure warocare. A jicu tiro 
cahaputa tahi. A jicu yahu sehe tirore masija —nire Jesu judio 
masare. 

30 To ã nichu tuhoa tirore ñaha duamare. Ti ã ñaha 
duapachuta Jesu to ñano yuhdahti pja duhsasinire. A jia tina 
tirore ñaha masierare. 31 Paina masa sehe payu tirore wact 
tua, õ sehe nire: 

—Ahriro Jesu sehe payu tahari Cohamacu to tuaa mehne 
yoa ño tuhsure. Jipihtina paina yuhdoro Cohamacy tuaa 
mehne yoa ñohna tiro. A yoarota Cristo Cohamacu to 
warocariro tjira ahriro Jesu —nire Jesure wahma wact tua 
duacaina. 


Fariseo curua macaina Jesure peresu yoa dutiha 


32 Masa Jesure ti 2 ni durucuchu tuhoa sacerdotea puhtoa, 
fariseo curua macaina mehne Jesure naha dutia warocaha 
surarare. 

33 A jiro Jesu judio masare õ sehe nire: 

—Mahaa dachorica musa mehne jisiniihca. A jicu baharocãta 
yuhure warocariro cahapu wahaihca. 34 Yu jihtopu musa 
waha masierara. A jina yuhure macapanahta ne bocasi musa 
—nire Jesu judio masare. 

35 To 2 nichu tuhoa tina ti basi õ sehe ni durucure: 
—;¿Ahriro ã nino nohopu wahabocari, musa tuhotuchu? 
¿Griego masa cahai judio masa waha siteina ti jia macari cjiripu 
griego masapure buhero wahabocari ahriro? 36 “Yu jihtopu 
musa waha masierara. A jina musa yuhure macapanahta ne 

bocasi”, to nichu ¿dohse nino baro ahriro ã nijari? —ni 
durucure judio masa ti basi. 


Catichu yoaa márine yahuha Jesu 


37 Bose numuųri pihtiri dacho tí dacho waro jiro nire. Ti 
dachoi Jesu tói ducuro, tuaro mehne sañurucu 0 sehe ni 
yahure: 

—Nahma yapioina core ti tuaro cahmano seheta jipihtia 
dachoripe Cohamacu mehne musa jihtire tuaro cahmaina 
yuhure siniga. Musa ã sinichu Cohamacy yaina musare ji 
dutiihtja. 38 Yuhure wacã tuainare 0 sehe ni joaa tiha 
Cohamacu yare ti joari tjui: “Mari pohtaript catichu yoaa 
co to 2 wijaarucuro seheta Cohamacu yaina mehne catichu 
yoariro 2 jirucurohca”, ni joaa tiha Cohamactu yare ti joari 
tjui —ni yahure Jesu judio masare. 

39 A catichu yoarirore wama payo yahuro “Yuhure waci 
tuainare Espíritu Santo saarucu su mua waharohca”, nino nire 
Jesu. Tiro muanopu to mujaerasinichu Espíritu Santo sehe 
wihierasiniha. 


Judio masa pua curua tju waha 


40 Jesu to ã nichu tuhoa, masa payu õ sehe ni durucure: 

—Ahriro potocata Cohamacy yare yahu muhtariro mari 
cohtariro jira —nire masa. 

41 Õ sehe nire paina sehe: 

—Ahriro Cristo marine yuhduchu yoahtiro jira —nire. 

Paina sehe 0 sehe nire tjoa: 

—Cristo taro, Galilea yahpa macariro jisi tiro. Ahriro Jesu 
sehe tó macariro tjira. 42 Cristo Davi cjiro panamino ji turiariro 
jirohca. A jiro Davi ya maca cjiroi Belči Cristo masa bajuarohca. 
O seheta ni yahura Cohamacu yare ti joari pi. Ahriro Jesu 
sehe Belči masa bajueraha. A jiro tiro Cohamact to warocariro 
Cristo waro jierara —nire tina. 

43 A jia Jesure tuhomarina cjiri tju ware ti basi pua curua. 
44 Mahainaca masa sehe Jesure naha duamare. A haha 
duapahta tirore ñahaerare. 


Judio masa puhtoa Jesure ne wacu tuaeraha 


45 A yoa surara sacerdotea puhtoa cahapu fariseo curua 
macaina cahapu tjuaa wahaha. Ti tju suchu ñua tina surarare 
sinituha: 

—;¿Dohseana Jesure ñahaerari musa? —ni sinituha tina sehe. 

46 —Tiro noaputiaro durucuriro jihre. Paina tiro yoaro sehe 
durucuina ne mariahna —ni yuhtiha surara tinare. 

47 Ti ã nichu fariseo curua macaina sehe 0 sehe ni yahuha: 

—;¿Musare to mahhochu “Potocã nino nica”, niri musa 
cthu? 48 Mari puhtoa Jesure wacŭ tuaeraina jia ne tirore 
cahmaerare. Sã cthu ã jina tirore cahmaeraja. 49 Ahrina masa 
sehe Cohamacu dutiare Moise cjirore to ctirire masierara. 

A masieraina jia Jesure wacti tuaina jia tirore cahmana. Ti 4 
cahmari buhiri tinare Cohamacu buhiri dahrerohca —niha 
fariseo curua macaina. 

50 Fariseo curua macariro Nicodemo Jesure suhuduro suriro 
cjiro tói jiha tina mehne. Ti ã nichu tuhoro õ sehe niha tiro 
cãhy tinare: 

51 —Jesu to ñano yoarire masieraja mari. A masierana tiro 
marine to yahuhto pano tirore buhiri dahre masieraja mari. 

A masierapanahta tirore buhiri dahrena, mari ya dutiare 
yuhdurucana nija mari —niha Nicodemo tinare. 

52 To ã nichu tuhoa õ sehe ni yuhtiha tina: 

—;¿Muhu cãhy tiro yoaro seheta Galilea macariro tjijari? 
Cohamacu yare ti joari tjure buhe pahñoga. A buhecu, 
“Cohamacy yare yahu muhtaina ne cãiro mariahna Galileare”, 
ni buhe masiihca muhu. Ã jiro 4 nimacanocano nina Jesu —ni 
yuhtiha tina Nicodemore. 

53 [Ti 2 niri baharo ti ya wahusepu tjuaa wahaha. 


Muno mehne hano yoaricorore judio 
masa puhtoa wactenoca su pjaha 


1 Jesu tãcupu Olivo wama tidupu wahare. 2 A yoa pa 
dachoi bohrearo jichu Cohamacu wuhupu tiro sure tjoa. 
To ã sachu ñua masa payu tiro cahai cahmachure. Ti 4 

3 To 2 buhero watoi sa coyea judio masa buheina, fariseo 
curua macaina mehne ti wuhupu numinore na tare. Ticoro 
muno mehne to hano yoachu waro wacŭenoca su pja suha 
tina ticorore. A su pja sua ticorore Cohamacu wahupu na 
saare tina. Na saa su tuhstu jipihtina panoi ticorore duhu dapo, 
4 õ sehe nire: 

—Buheriro, ahricoro muno mehne ñano to yoachu waro 
wacūŭenoca ticorore su pja suhi. 5 Cohamacu dutiare Moise 
cjiropu marine to ctiri õ sehe nina: “Muno mehne ñano 
yoaricorore taa mehne doca, wajaga”, nia tiha Cohamacu 
dutia. Muhu waro, ¿dohse ni tuhotujari ahrire? —ni siniture 
tina Jesure. 

6 Jesu to ñano nichu tuho duaa nimare tina tirore yahusã 
duaa. Ti 2 sinitupachuta Jesu sehe puhsa nuju sa, yahpapu to 
wamo pica mehne joare. 7 Ă jiro ã ti ni siniturucuchu Jesu 
sehe wahcaruca, tinare õ sehe ni yahure: 

—Musa mehne macariro hano yoaerariro sehe ticorore taa 
mehne doca muhtajaro —nire Jesu. 

8 A ni tuhsu pari turi tiro puhsa nuju, yahpapu joare tjoa. 
9 Tíre tuhoa ti naa yoarire wacia, ti wahmisuma sehe wijaa 
muhtare. Ti baharo tina mehne macaina cã&hu wijaa pihtia 
wahare. A ti wijaa pihtiari baharo numino tói ducuricoro Jesu 
mehne tjuare. 10 A jiro Jesu wahcã nuju su, ticorore õ sehe ni 
sinitu nure: 

—;¿Nohopu wahari tina? ¿Muhure buhiri dahre duamarina 
mariajari mipure? —nire ticorore. 

11 —Mariahna, puhtoro —ni yuhtire ticoro. 

—Yuhu cãhu buhiri dahreraja muhure. Wahaga. A jico 
ñaare yoa namoeco tjiga —nire Jesu ticorore.] 


Buhriaro marine to ñu masichu yoaro seheta Jesu ahri 
yahpa macainare Cohamacure masichu yoara 


12 Pari turi Jesu tí wahupu jiinare õ sehe ni yahure: 

—Buhriaro marine to ñu masichu yoaro seheta yuhu ahri 
yahpa macainare Cohamacure masichu yoaja. Yuhure wacã 
tuariro jipihtia dachoripe Cohamacu mehne ã jirucurohca. A 
jiro tiro noaare wacūŭnohca. A yoa tiro ñaare wacŭ duasi —ni 
yahure Jesu. 

13 To 2 nichu tirore fariseo curua macaina 0 sehe nire: 

—Muhau mu basi mu jia tiare ã ni durucui nina. A jia mu 6 
sehe ni, mu mu suro mu nimacanocachu ti yaba cjihti jierara 
—nire tina Jesure. 

14 Ti a nichu Jesu 0 sehe ni yahtire: 

—Yu tarirore masija yahu. Yu wahahto cthure masija yahu. 
Musa sehe ne tire masierara. Musa õ sehe nipachuta yu jia 
tiare musare yu yahuri potoca tjira. 15 Musa mu suro musa 
ñuri dihtare masina musa. A jina noano masierara musa. A 
masierapanahta yuhure ñano ni durucura musa. Yuhu sehe 
yu mu suro masare ne ã nieraja. 16 A jicu masa ti jia tiare ñu 
masicu yu mu suro ñu masieraja. Yuhu pini yu Pucu yuhure 
warocariro mehne ñu masija. A jicu masa ti jia tiare ya ñu 
masia tí potoca tjira. 17 Musare dutia ti joari pŭi õ sehe ni 
yahura: “Puaro masa cãno potori ti yahucha ti yahua potocã 
tjira”, ni yahu joari jira. 18 Yuhure yahuriro mehne sã puaro 
tjija. Yuhu yu jia tiare yahuja. Tuhsu, ya Pucu cãhu yahura 
yuhu sehere. Tirota jira yuhure warocariro —nire Jesu. 

19 —;Nohopu jicari mu Puca? —ni siniture tina. 

—Yuhure musa masierara. Yu Pucu cãhure masierara musa. 
Yuhure masina, yu Pucu cãhure masiboa musa —ni yuhtire 
Jesu tinare. 

20 Jesu tinare buhero ã ni durucure Cohamacu wahyi ti 
niñeru duhu saa caa poca cahai. To hano yuhduhti pja 
duhsasinire. A jia tina mehne to jipachuta tina tirore ñahaerare. 


“Yu wahahtopure musa sehe waha masisi”, niha Jesu 


21 Pari turi Jesu tinare õ sehe ni yahure tjoa: 

—Yvų tariropu wahaihca. Yu wahari baharo yahure 
macanahca musa. A jina musa ñaa buhiri tiina yarianahca. 
Yu wahahtopure musa sehe waha masisi —ni yahure Jesu. 

22 —“Yu wahahtopure musa sehe waha masisi”, ¿to nichu 
tuhoa ahriro to basi waja yariarohcari ã nino? —nire sa coyea 
judio masa ti basi. 

23 Ti basi ti 43 nichu masino 0 sehe ni yahure Jesu tinare: 
—Musa sehe ahri yahpa macaina jira. Yuhu sehe muano 
macariro jija. Ahri yahpai bajuarina jira musa sehe. Muanopu 
tariro jija yahu sehe. 24 Musa yu jia tiare yu nirire “Potocã 
jierara” nina, musa ñaa buhiri tiina yarianahca musa. A jicu 

“Musa naa buhiri tiina yarianahca musa”, nimahi musare 
—nire Jesu tinare. 

25 —;Noa baro jijari muha? —ni siniture tina. 

—Wahmanopure yu nirucuriro seheta jija yahu. 26 Musare 
yu yahuhti pjíro duhsasinina. Tuhsu, musa ñano yoari buhirire 
musare yu yahuhto cjihto pjiro duhsasinina mini. A jicu yuhure 
warocariro to yahuri cjirire ahri yahpa macainare yahuja. To 
yahuri potoca tjira —nire Jesu tinare. 

27 “Yuhure warocariro”, to nichu tuhoa “Mari Pucu jica”, 
ni tuhotuerare tina. 28 Ti 2 ni tuhotuerachu ñuno Jesu õ sehe 
ni yahure tinare: 

—Yuhure masunore Cohamacu warocarirore musa yucucu 

tano mehne wahco daponahca. Musa 2 yoana, “Tiro Cohamacu 
warocariro tjira”, ni masinahca. A jina ya ma suro ya 
yoaerariro yu jia tiare masinahca musa. A jina ya Pucu yuhure 
to buheri dihtare yahuriro yu jia cãhure masinahca musa. 
29 Yuhure warocariro sehe yuhu mehne jira. To cahmaare 
jipihtia dachoripe yoarucuja. A jiro yuhure tiro ne cohãerara 
—nire Jesu tinare. 

30 To 2 nichu tuhoa, tirore masa payu wacu tuare. 


Cohamacu pohnare, ñaare yoaina cãhure yahuha Jesu 


31 A jia paina judio masa Jesure wacãŭ tuare. A jiro Jesu 
tinare õ sehe ni yahure: 

—Yvų dutiare yoa pahñoina jina, potocata yu buheina jira 
musa. 32 A jina potocã masinahca musa. Potoca jiare masina, 
ñaa yoaare duhu masinahca. A jina cahamaca yoaro sehe ji 
namosi musa —nire Jesu tinare. 

33 To 2 nichu tuhoa tina õ sehe ni yuhtire: 

—Sa sehe panopu macariro Abraha cjiro panamana ji 
turiaina jija. A jina ne paina ti cahamaca jieraja sa. A jicu 
“Cahamaca yoaro sehe ji namosi” nicu, ¿dohse jiro baro sare 
ã nijari muhu? —ni siniture tina Jesure. 

34 Ti ã nichu tuhoro õ sehe nire tiro: 

—Potoca musare niita nija. Jipihtina ñaare yoaina sehe 
ti Naa yoaare duhu masierara. A jia tí ñaa sehe ti puhtoro 
yoaro sehe jira. A jiina jia cahamaca yoaro sehe jira tina. 

35 Cahamacuno sehe to puhtoro ya curua macariro jipihtia 
dachoripe jirucuerara. A jiro painare dutiriro jierara. Ti wahe 
macariro sehe to macuno sehe jipihtia dachoripe potocata tí 
curua macariro jira tiro. (Yuhu sehe Cohamacu macuno jija. 

A jicu dutiriro jija. Musa fiaa yoaare duhu dutiihtja.) 36 A 
jina yuhu Cohamacu macuno ñaare yu duhuchu yoarina jina 
potocãta fiaare duhurina jira musa. (A jina ti ñaa cahamaca 
yoaro sehe ji namoerara musa.) 37 Abraha cjiro panamana 

ji turiaina musa jichu masija. A jipanahta yu yahua sehere 
tuho duaerara musa. A jina yuhure waja duara musa. 38 Yu 
Pucu yuhure to masichu yoari cjirire yahuja musare. Yu ã 
yahupachuta musa pucu watino musare to dutiare yoara 
musa cãhu —nire Jesu tinare. 

39 —Abrahã cjiro panopu macariro sa ñachu cjiro jia tiha. 
A jiro watino sã pucu jierara —ni yuhtire tina. 

Ti ã nicha Jesu 0 sehe ni yuhtire: 

—Abrahã panamana jina, to yoariro seheta yoaboa musa. 

40 Cohamacu yuhure potoca to yahuare musare yu yahupachuta 
yuhure waja duara musa. Abraha cjiro sehe ne 2 yoaera tiha. 
41 Musa pucu to yoariro seheta yoara musa —nire Jesu tinare. 

To 2 nichu tina 0 sehe ni yauhtire: 

—Wamomaca duhtemahnoeraina pohna jieraja sa. Ctirota 
jira sa Pucu. Tirota jira Cohamacu —nire tina. 

42 Ti ã nichu Jesu 0 sehe ni yuhtire: 

—Cohamacu mehne macariro jicu, Õõpure tahi. A jina 
Cohamacu musa Pucu to jichu yuhure cahiboa musa. Yu mu 
saro taerahi yahu pinihta. Cohamacu to warocachu tahi õpure. 
43 ;Dohseana yu durucuare tuhoerajari musa? Yu yahuare 
tuhona bihoerara musa. A jina tuho duaerara musa. 44 Musa 
pucu sehe watino jira. A jina watino cahmaa sehere yoa duara 
musa. Ahri yahpa wahmanopu to ji ducachupu, mipu cãhure 
tiro masare wajãrucuriro jira. Tirore potocã durucua mariahna. 
A jiro tiro potocã ne durucuerara. Tiro wahmanopure mahño 
muhta ducariro jia tiha. A jiro tiro 4 mahñorucuriro jiro, 
mahñoare yahura. 45 Yuhu sehe musare potoca yahuja. A ya 
yahuchu yuhure tuhoerara musa. 46 “Muhu ñano yoariro jira”, 
yuhure ni masierara musa. ¿Potocã musare yu yahupachuta 
dohseana tuhoerajari musa? 47 Cohamacu pohna sehe to 
durucuare tahora. To pohna jierana, to durucuare tuho 
duaerara musa —nire Jesu tinare. 


Abraha cjiro to jihto pano Cristo sehe ji muhta tuhsua tiha 


48 To 2 nichu tuhoa judio masa tirore 0 sehe nire: 

—“Muhu Samaria macariro jira. A jicu tuho masierariro 
watino to cohtotariro jira muhu”, sa niri potoca tjira —nire 
tina Jesure. 

49 Ti ã nichu tuhoro õ sehe ni yuhtire Jesu: 

—Tuho masierariro, watino to cohtotariro jieraja yahu. Yu 
Pucure no payoja. Musa sehe yuhure no payoerara. 50 Yuhure 
masa ti no payohtire macaeraja yuhu. Yu Pucu sehe masare 
yuhure ño payo dutira. Tiro pinihta yu jia tiare noano ñu 
masino, ata ño payo dutira. Tuhsu, yuhure ti cahmaerari buhiri 
buhiri dahreriro jirohca tiro. 51 Potocãta musare nii nija. Yu 
dutiare yoariro jipihtia dachoripe Cohamacu mehne ã 
jirucurohca —nire Jesu. 

52 To ã nichu tuhoa õ sehe nire tina: 

—Mipu pinihtare tuho masierariro, watino to cohtotariro mt 
jichu sã noano masija. Abraha cjiro yariaa wahaha. Cohamacu 
yare yahu muhtaina cjiri cãhu yaria pihtia wahaha. A jicu 
“Yu dutiare yoariro jipihtia dachoripe Cohamacu mehne ã 
jirucurohca” nicu, ¿dohse nicu ã nijari muhe? 53 ¿Sã ñuchu 
cjiro Abraha yuhdoro tuajari muhe? Tiro cjiro, Cohamacu 
yare yahu muhtaina cjiri cãhu yariaa wahaha. ¿Muhu sehe 
diro baro jijari muhu ã ni durucucu? Muhu a niboriro jierara 
—nire tina. 

54 Ti 2 nichu tuhoro Jesu õ sehe ni yahu namore: 

—Yuhu yu basi “Tuariro jija yaha” nica, tuariro jieraboca 
yuhu. Yu Pucu sehe “Tiro tuariro jira”, nina yahure. “Sã yairo 
Cohamace”, musa niriro sehe yau Pucu tjira. 55 Musa sehe 
yu Pucure ne masierara. Yuhu sehe tirore masija. “Tirore 
masieraja” nicu, musa yoaro seheta mahñoa payuriro jiboa 
yuhu. Potocãta tirore masija. A jicu to dutiare yoaja. 56 Ahri 
yahpapu yu tahtore mari ñachu cjiro Abraha cjiro masia tiha. 
A masino tiro wahchea tiha —nire Jesu. 

57 To ã nichy tina õ sehe ni yuhtire: 

—Muhz cincuenta cuhmari cjuaerasinica. Abraha cjiro 
panopu macariro jira. ¿Mipure tiro cjirore muhu dohsea 
masiboari? —nire judio masa Jesure. 

58 —Potocã musare niita nija. Abraha to jihto pano yuhu 
sehe ji muhta tuhsua tii —nire Jesu tinare. 

59 To ã nichu tuhoa tina sehe tãare na, tirore doca duamare. 
Ti 2 doca duapachuta Jesu sehe Cohamacu wahui jiriro duhti 
wijaa wahare. 

Capari ñuerarirore ñachu yoaha Jesu 


9 1 A yoa Jesu sa to buheina mehne mahai wahana pairore 

capari ñuerarirore boca sui. Tiro wahma masa bajuaroputa 
capari ñuerariro jia tiha. 2 Sã cãhu tirore nuna, õ sehe ni sinitu 
ñuhi Jesure: 

—¿Buheriro, ahriro dohsearo capari ñuerariro masa bajua 
tiari? ¿Ñaare yoaa tiari 4 waharo? ¿O to pucusuma sehe ñaare 
yoaa tiari to å wahachu? —ni sinitu ñuhi sã sehe Jesure. 

3 Sã ã nichu tuhoro õ sehe ni yuhtire tiro: 

—Ahriro to ñaare yoari buhiri capari ñuerariro wahaerare. 
To pucusuma chu ñaare ti yoari buhiri capari ñuerariro 
wahaerare. Cohamacu sehe tirore capari ñuerachu yoare tirore 
ñuchyu yoaro taro masare to ñohtire. 4 Yuhure warocariro to 
cürire mipure yoaro cahmana yuhure. Namipu mari dahra 
masieraro seheta baharopu yuhure warocariro to ctirire yoa 
masieraja yuhu. > Ahri yahpapu buhriaro marine to ñu masichu 
yoariro seheta jiriro jicu ahri yahpa macainare Cohamacu 
yare masichu yoaja yahu —nire Jesu. 

6 A ni tuhsurota yahpapu chahcho puti ctire. To ã chahcho 
puti cŭrire dahra more, capari ñuerarirore to caparire wisõre. 
7 A wisõno õ sehe nire Jesu: 

—Silo€ wama tiri copai cuhsuri copai mt caparire cosai 
wahaga —nire Jesu. (Silo€ sa ya dusero mehne nia “Warocari 
copa”, nia nire.) 

Jesu to caparire cosa dutiriro sehe waha, cosa, capari 
huriropu tju wihire. 8 To tju wihichu tiro cahai jiina tirore 
ñure. TO pano niñeru siniriro cjiro to jichu ñurina tirore õ sehe 
nire ti basi: 

—¿Ahriro sohõ jiriro niñeru siniriro cjiro jierajari? —nire 
tina. 

9 —Tirota jira wiho —nire paina sehe. 

—Tiro jierara. A jieraparota tiro yoaro sehe bajuriro jira 
—nire paina. 

Ti 2 nichu tuhoro capari ñuerariro cjiro sehe õ sehe nire: 

—Tiro tjija yahu —nire tinare. 

10 To 2 nichu masa tirore 0 sehe ni siniture: 

—;¿Capari ñuerariro cjiro jic dohse waha ñuri muhu? 
—ni siniture tina tirore. 

11 —Jesu wama tiriro dihta sohaare dahra more, yu caparire 
wisõre. Yuhure wisõ tuhsu “Siloé wama tiri copapu mt caparire 
cosai wahaga”, to nichu cosai suhi yahu. Yu a cosari baharo 
yu capari noano bajure yuhure —ni yahure tiro masare. 

12 —;Muhure ã yoariro nohopy jicari tiro? —nire tina. 

—Buah. Nohoi jiro jica —nire tiro. 


Capari ñuerariro cjirore fariseo curua macaina sinituha 


13 A ni durucu tuhsu tina capari ñuerariro cjirore fariseo 
curua macaina cahapu naahre. 14 Ti dacho Jesu dihta sohãare 
dahra more capari ñuerarirore noariro to yoari dacho Sabado 
dacho jire. Ti dacho sa sori numu jire. 15 A jia fariseo curua 
macaina sehe tirore õ sehe ni sinituha tjoa: 

—;¿Dohse yoa muhu ñuri? —ni sinituha tina. 

—Dihta sohãa mehne yu caparire wisõhre. A jicu yu 
caparire ya cosari baharo ñu ducahi yahu —ni yahuha tiro 
tinare. 

16 —Tiro Sabado dacho mari sori numuųi mari dahra 
dutierari namui dahrahre. A jiro tiro Cohamacu yairo jierara 
—niha paina fariseo curua macaina sehe. 

Paina sehe õ sehe niha: 

—Naare yoariro õ sehe noariro wahachu yoa masierara. 
A jiro tiro noariro jiboca —niha paina. 

A jia tina pua curua ti basi tju waha. 17 A jia pari turi tina 
capari ñuerariro cjirore õ sehe ni sinituha tjoa: 

—;¿Muhure my caparire noano yoarirore muhu waro dohse 
ni tuhotujari Jesure? —niha tina tirore. 

— Tiro potocãta Cohamacų yare yahu muhtariro jira —niha 
capari ñuerariro cjiro. 

18 Wahmanopure judio masa õ sehe ni tuhotumaha: 
“Ahriro capari ñuerariro cjiro jierara”, ni tuhotumaha tina. 
A ni tuhotua capari ñuerariro cjiro pecusumare pjirocaha tina. 
19 Pjiroca tuhsu, to pucusumare 0 sehe ni sinituha fariseo 
curua macaina puhtoa: 

—;¿Ahriro potocata musa macy jijari? ¿Dóihta tiro capari 
ñuerariro masa bajuari? ¿Potocãta capari ñuerariro cjiro 
jiparota dohsearo ñujari mipure? —ni sinituha tina to 
pucusumare. 

20 —Ahriro sã macuta jira. A yoa dóihta capari ñuerariro 
masa bajua tire tiro. 21 Tíre masipanahta to ñurire, tirore 
huchu yoariro cãhure masieraja sã. Să macure sinituga. 
Bucuro jira tiro. Tiro to basi yahu masina —niha to pucusuma. 

22 Judio masa sã puhtoa wahmanopure õ sehe nia tiha: 

—“Jesuta Cristo Cohamacu warocariro jira”, niinare mari 
buhea wuhusepu saa dutisi sa —nia tiha judio masa puhtoa. 

Ti 2 nichu tuhoa capari ñuerariro cjiro pucusuma sehe 
judio masa puhtoare cui niha. 23 A cuia, “Bucuro jira tiro. 
Tiroreta sinituga”, niha tina judio masa puhtoare. 

24 Baharo judio masa sa puhtoa pari turi capari ñuerariro 
cjirore pjirocaha tjoa. Pjiroca tuhsu, 0 sehe niha tirore: 

—Cohamacu mehne poto yahuga muhy. Jesure mahñoriro 
to ñaa yoariro jichu sa masija. A jicu poto yahuga sare —niha 
judio masa capari ñuerariro cjirore. 

25 Ti ã nichu tuhoro õ sehe ni yuhtiha tiro: 

—Jesure to naa yoariro to jichu masieraja yahu. Cãnota 
masija yahu. Panopure capari ñuerariro jia ticar yuhu. Mipu 
sehere nuja yuhu. Tí dihtare masija yahu —ni yuhtiha capari 
ñyerariro cjiro tinare. 

26 —;Dohse yoari muhure tiro? ¿Mu capari ñuhto cjihtore 
dohse yoari tiro muhure? —ni sinituha tina tjoa. 

27 —Tireta musare yahu tuhsumahicu yuhu. Yu ã ni 
yahupachuta musa ne tuho duaerare yuhure. ¿Dohse yoa 

duana pari turi yu yahuchu tuho duajari musa? ¿Musa cã&hu to 
buheina ji duajari? —niha tiro tinare. 

28 To ã nichu tuhoa tina tuhtiha tirore: 

—Muhau Jesu buheriro jira. Sã sehe Moise cjiro buheina 
jija. 29 Potocata Cohamacu Moise cjirore durucua tiha. Jesu to 
tarirore sa masieraja —niha tina capari ñuerariro cjirore. 

30 Ti ã nichu õ sehe ni yahtiha tiro: 

—¿Tiro to tarirore musa masierachu yuhure ñachu yoariro 
jiro Cohamacu warocariro jierabocari tiro? 31 Cohamacu naa 
yoainare ti siniare tuhoerara. Tí pinihtare mari masija. Tinare 
tuhoeraparota Cohamacure ño payorirore, to dutiare yoarirore 
to siniare tuhora Cohamacy. 32 Wahmanopure ahri yahpa to 
ji ducachupure ne coã masa bajuaropu capari ñuerarirore ne 
cãiro baro fiuchu yoariro mariea tiha. 33 A jiro Jesu Cohamacu 
warocariro jieraro yuhure nuchu yoaeraboa tiro —niha tiro 
tinare. 

34 —Muha dóihta ñariro jia tiha. yA jipacuta sare buhe 
duajari muha? —niha judio masa sa puhtoa tirore. 

A ni tuhsuata tina tirore cohã wionocaha. 


Jesu yare cahmaeraina capari ñueraina ti ñu 
masieraro seheta Cohamacure masierara 


35 A yoa capari ñuerariro cjirore ti cohã wiorire Jesu tuhore. 
A tuhoro capari ñuerariro cjirore boca suro, tirore õ sehe ni 
siniture: 

—;¿Masunore Cohamacu warocarirore wacã tuajari muhu? 
—nire Jesu. 

36 —;Puhtoro, noa jijari tiro? Tirore masicu wacu tuaihtja 
tirore —nire capari ñuerariro cjiro Jesure. 

37 —Tirore nu tuhsure muhu. Mipure muhu mehne 
durucuriro tiro tjija yahu —nire Jesu capari ñuerariro cjirore. 

38 —Puhtoro, muhure wacã tuaja —nire capari ñuerariro 
cjiro. 

A ninota tiro Jesu panoi na tuhcua caha su, tirore ño payore. 

39 To ã ño payochu ñuno õ sehe nire Jesu: 

—Noaina, ñaina cthu ti yoarire masichu yoai tai ahri 
yahpapure tahi. Capari ñueraina ti ñu masieraro seheta tina 
yoaro sehe jiina yu Pucure masierara. A masierainare ya 
Pucure masichu yoai tai tahi yahu. “Sa noano masija”, ni 

tuhotumarina noano ti masierarire masichu yoai tai tahi yuhu 
—nire Jesu. 

40 To 2 nichu tuhoa mahainaca fariseo curua macaina tirore 
õ sehe nire: 

—“Capari ñueraina ti ñu masieraro seheta noano masierara 
musa cãhe”, ¿nii nijari muhu sare? —nire fariseo curua 
macaina Jesure. 

41 Ti ã nichu Jesu 0 sehe nire: 

—Capari ñueraina ti ñu masieraro seheta potocã musa 
noano masierachu, musare buhiri mariaboa. “Sã noano masiina 
jija”, musa niri buhiri buhiri tiina jisinina musa mipure —nire 
Jesu tinare. 


Ovejare ñu wihboriro quitire yahuha Jesu 


1 0 1 Baharo quiti mehne piti dahre buhero taro õ sehe 
nire Jesu: 

—Potocata nii nija musare. Ovejare wihbori sahrino sopacai 
saaerariro, sopaca marienopt sãariro sehe yaca bucuro jira. 
2 Sopacai sãariro sehe ovejare ñu wihboriro jira. 3 Sopacare 
cohtariro sopacare pjõohna ovejare ñu wihboriro to sãahto 
sehe. Ovejare nu wihboriro to durucuchu tuho tara to nuina 
oveja peri. Tinare pjirocaro, ti wama mehne pisurocarucura 
tiro. A yoaro tinare sahrīnopu jiinare pji wiorucura sopacapt. 
4 To yainare jipihtinare pji wio tinare mu tãrucura. Oveja sehe 
to durucuare masia, to baharo nuny tirucura. 5 Pairore ti 
masierarirore nunu tierara tina. A jia paina ti durucuare tuhoa, 
cui murocaa wahara —nire Jesu tinare. 

6 Ahri quitire to ã yahupachuta to yahuare tuho ñahaerare 
tina. 


Jesu ovejare noano ñe wihboriro yoaro 
seheta to yainare noano ñu wihbora 


7 Pari turi Jesu tinare 0 sehe ni yahure tjoa: 

—Potocata musare nii nija. Ovejare wihbori sahrino sãari 
sopaca yoaro sehe jija yuhu. 8 Jipihtina yu pano tarina 
guihono yu durucuare buheraina, ovejare ñu wihbo mahñoina 
yacaina yoaro sehe jira. Ti 2 jipachuta yu yaina sehe oveja 
yoaro sehe jiina painare ne tuho wahcãerara. 9 Yuhu ovejare 
wihbori sahrino sãari sopaca yoaro sehe jija. Ti sopacai sãaina 
yoaro sehe tjira yuhure waci tuaina. A jicu yuhu tinare 

pichacapu wahaborinare yuhduchu yoaihtja. Oveja sehe tinare 
ñu wihboriro mehne ti cahmaare bocaro yoaro seheta yu 
yuhduchu yoaina cãhu yuhu mehne ti cahmaare bocaahca. 
Yuhu tinare noano ducata, noano ñu wihboihca —nire Jesu. 

10 A ni tuhsu õ sehe ni namore: 

—Musare mahñoare buheina, ovejare ñu wihbo mahñoina 
sehe ovejare yacaina yoaro sehe jira. Yacaa taa, wajãa taa, 
dojomehnea taa tara tina. Wiho mejeta yuhu sehe yu yainare, 
oveja yoaro sehe jiinare, tuaro waro ti wahchea mehne ã 
catirucuch: yoai tahi. 11 Ovejare noano nu wihboriro yoaro 
sehe jija yahu. Ovejare noano ñe wihboriro tinare noano 
ducata, to yariahtore ne cuierara. Tó yoaro seheta yuhu cã&hu 
yainare noano ducata, yariahca, tinare ne soro wahaerahto 
sehe. 12 Oveja puro cahamacuno sehe potoca ovejare ñu 
wihboriro jierara. A jia oveja to yaina jierara. A jiro yairo 
ovejare to churo tachu ñuno to cahamacuno sehe ovejare coha 
cūŭnoca, murocaa wahara. To 2 coha ctiri baharo, yairo ovejare 
to ñahachu ñua oveja peri muroca site wahcãa wahara. 13 To 
cahamacuno sehe to wapataa dihtare cahmana. Ã jiro tiro 
ovejare noano ñu wihbo ji coaerara —nire Jesu. 

14 A ni tuhsu õ sehe ni namore: 

—Ovejare noano ñu wihboriro yoaro sehe jija yahu. A jicu 
yua yainare masija yahu. A jia ya yaina sehe yuhure masina. 

15 Tó seheta ya Puce cãhu yuhure masina. A jicu yuhu cã&hu 
yu Pucure masija. Oveja yoaro sehe jiina yu yaina Cohamacu 
mehne ti 2 jirucuhti cjihtire yariaihca yahu. 16 Paina oveja pa 
sahrino macaina yoaro sehe jiina paina masa chu yu yaina 
jiahca. Tina cãhure naaihca. A jia yu durucuche tuho 
wahcãahca tina cãha. A jia yu yaina jipihtina ct curuata jiahca. 
A jicu yuhu dihta yu yainare ñu wihboihca —nire Jesu. 

17 A ni tuhsu õ sehe ni namore: 

—Yu yaina Cohamacu mehne ti ã jirucuhti cjihtire yariaihca. 
Yu yariari baharo masa mujaihca. Yu 2 yoahtiro jichu yu Puca 
yuhure cahina. 18 Yu waja dutierachu yuhure waja masieraboa 
tina. Yu cahmano seheta yuhure wajãahca. A jicu yu yaina 
Cohamacu mehne ti ã jirucuhti cjihtire yariaihca. Yaria masija 
yuhu. A yoa masa muja masija. Yu Pucu yuhure tíreta yoa 
dutire —nire Jesu. 

19 To ã nichu tuhoa judio masa pua curua tju ware. Paina 
soro tahotu, paina cãhu soro tuhoture: 

20 —Tiro watino to cohtotariro jira. A jiro taho masierariro 
jira. ¿Dohseana tirore pari turi tuhojari musa? —nire paina 
payu judio masa. 

21 Paina sehe 0 sehe nire: 

—Watino to cohtotariro jiro ã ni durucueraboa. Capari 
ñuerarirore ñuchu yoa masierara watino to cohtotariro. A jiriro 
jiro tiro watino to cohtotariro jierara —nire paina judio masa. 


Judio masa Jesure cahmaeraha 


22 Pa dachoi sa coyea judio masa Jerusalei bose numuri 
yoaa nire pari turi. Cohamacu wuhure panopt tirore ti wari 
cjirire ti wacthti dachori jire. Tí pjare puhiro jire. 23 Ti dachoi 
Salomo wama tiri tahtiapu Cohamacu wuhui jiri tahtiapu Jesu 
ñu tinino nire. 24 Ti tahtiapu to jichu ñua sa coyea judio masa 
tiro cahapu cahmachu, tirore õ sehe ni siniture: 

—Yoaputiari pja sare noano yahueraca muhu. Poto sare 
noano yahu bahrañoga muhu. ¿Cristo Cohamact to warocariro 
tjijari mahu? —nire tina Jesure. 

25 Ti 2 nichu tuhoro õ sehe ni yuahtire Jesu: 

—Musare yahu tuhsumajacu yuhu. Yu å yahupachuta 
yuhure tuho duaerare musa. Yu Pucu yuhure to dutiriro seheta 
to tuaa mehne yoa ñoja. A yoacu yu Cristo jiareta musare ñoi 
nija. 26 Yu 2 ñopachuta yuhure tuho duaerara musa. Musa sehe 
yu yaina jierara. A jina pairo yaina oveja yoaro sehe jiina jina, 
yuhu sehere tuhoerara musa. 27 Ovejare ñu wihborirore to 
yaina ti tuhoriro seheta yahe cãhure yu yaina tuhora. A jicu 
yua yainare masija yahu. A jia tina yahu mehne wahara. 28 A 
jicu jipihtia dachoripe Cohamacu mehne 2 catirucuchu yoaja 
tinare. A jia tina sehe pichacapu ne wahasi. A jia ya yainare 
yu nu wihbochy paina sehe ne cãirore yuhure ma masierara 
tinare. 29 A yoa ya Pucu yu yainare yuhure wariro jipihtina 
yuhdoro tuariro jira. A jiro ya Pucu sehe yu yainare to ñu 
wihbochu, ne cãiro tiro cãhure ma masierara tinare. 30 Yuhu 
yu Pucu mehne cãirota jija —nire Jesu judio masare. 

31 To ã nichu tuhoa judio masa sehe tirore ti doca wajahti 
tãare pari turi namare tjoa. 32 Ti å yoachu ñuno Jesu 0 sehe ni 
siniture tinare: 

—Yu Pucu ya tuaa mehne payu tahari yoa ñomahi musare. 
¿Di baro sehere yu yoari buhiri yuhure taa mehne doca waja 
duajari musa? —ni siniture Jesu. 

33 To ã nichu tuhoa 0 sehe nire tina: 

—Cohamacų tuaa mehne mu yoa hori buhiri muhure taa 
mehne doca waja duaeraja sa. Cohamacure mu hano durucuri 
buhiri muhure taa mehne doca waja duaja sa. Masuno jipaihta 
“Cohamacy jija yahe”, mu nia buhiri mehne muhure taa 
mehne doca waja duaja sa —ni yuhtire tina. 

34 Ti a ni yuhtichu tuhoro Jesu tinare õ sehe ni yahure: 

—Musa cãhure “Cohamana”, ni pisure Cohamacu. Ata ni 
joaa tiha to dutiare ti joari ptii. 35 Cohamacuų yare ti joari pù 
quihõno to jichu mari masija. “Mahñoa jira”, tí pŭre ni masieraja 
mari. A jiro to yare masiinare potocãta tiro “Cohamana”, ni 
pisura. 36 Cohamacu yuhure besetjiãhno, ahri yahpapure 
warocare. Ñ jicu yuhu “Cohamacu macuno jija”, ya niri buhiri 
“Cohamacure ñano durucuro nina Jesu”, nina musa yuhure. 
¿Dohseana yuhure ã nijari musa? 37 Yu Pucu to cahmariro 
seheta to tuaa mehne yu yoa ñoerachu pinihtare yu buherire 
“Potoca tjira”, nieraboca musa. 38 Yu Pucu to tuaa mehne yu 
yoa ñopachuta yuhu sehere tuho duaeraboca musa. A tuho 
duaerapanahta to tuaa mehne yu yoa nochu huna yu yoarire 
“Potoca tjira”, niga musa. Musa ã nina, yu Pucu mehne sa 
cãno potori sã jichu masinahca musa. A jina yaha yu Puca 
mehne cãno potori ya jichu masinahca musa. A jina tuho 
ñahanahca musa —nire Jesu tinare. 

39 To ã nichu tina pari turi tirore ñaha duamare. Ti ã ñaha 
duacha neno tiro duhti wijaa wahare. 

40  wijaariroputa João masare to bautisa muahtariropu 
Jordão sie sehept pari turi wahare tjoa. Tópu suro tjuanocare 
tiro. 41 A jia masa payu tirore ñua sure. Õ sehe nire tina ti basi: 

—João sehe Cohamacu tuaa mehne yoa ñoerare. A to yoa 
ñoerapachuta jipihtia Jesure to yahuri cjiri sehe potocata jira 
—nire masa ti basi. 

42 A jia tópure masa payu wacŭ tua ducare Jesure. 


Lázaro wama tiriro yariaa wahaha 


1 1 1 A yoa cãiro Lázaro wama tiriro to wahmiosãnumia 
Maria, Marta cãhu mehne Betania wama tiri macai 
jia tire. Tiro c numu dohatia wahari jire. 2 Tiro wahmiono 
María sehe baharo Jesu to dahporire me sitia wisõ, to pjoari 
mehne tirore paha cohãhticoro jiri jire. 3 A yoa to dohatia 

wahachu ñua, to wahmiosanumia sehe painare Jesure yahu 
dutirocari jire: 

—Puhtoro, mu cahiriro dohatiro nina —ni yahu dutirocari 
jire Lázaro wahmiosanumia. 

4 Tí quitire thoro 0 sehe nire Jesu: 

—Mipwre Lázaro to dohatia to yariahti cjihti jierara. 
Cohamact tuaare masare ñohti cjihtire mipure tiro dohatira. 
A jia yahu to macuno tuariro yu jia cãhure ñuahca masa 
—nire Jesu. 

5 Jesu Martare, to bahoro cã&hure, Lázaro cã&hure tuaro 
cahia tire. 6 A nino Lázaro dohatiriro to jichu tuhoparota tói 
Jesu sehe pua dacho tjuasinire. 7 Pua dacho baharo Jesu õ 
sehe nire sãre to buheinare: 

—Pari turi Judea yahpapy tjuaa wahajihna tjoa —nire sare. 

8 —Buheriro, canupucãta judio masa tó macaina muhure 
taa mehne doca waja duamare. ¿Dohseacu tópu pari turi tjuaa 
waha duajari muha? —nihi sa to buheina. 

9 Sã ã nichu tuhoro, tirore ti waja masierasininore yahuro, 
piti dahre buhero sãre õ sehe nire: 

—Pjiro tuhotuena tjiga. C dachore doce horari waro jira. 
Sã dacho macariro to jisinichu, noano ñuja mari. A jina dachore 
tinina ne puha tu mua boraeraja mari. 10 Wiho mejeta 
nahitianoi tiniina sehe puha tu mua boraa wahara. S dacho 
macariro mariachu noano ñuerara tina —nire Jesu. (Ñ nino 6 
sehe nino niri jimare: “Mipure yu Pucu yare yu yahu pahñohto 
duhsasinina. A jia yuhure waja masierasinina”, nino niri 
jimare.) 

11 A nino sare õ sehe ni yahu namore tjoa: 

—Mari mehne macariro Lázaro, carino nica. To ã 
caripachuta yahu tirore wahcõi wahaihtja —nire sare. 

12 —Puhtoro, Lázaro carīriro jiro, yahdurohca —nimahi sa. 

13 Sa a nipachuta Jesu “Carino nica” nino, “Yariaa wahaca”, 
nino niri jimare. To ã nichu tuhona “Lazaro soro nica”, ni 
tuhotumai sa sehe. 14 Sã a ni tuhotuchu masino Jesu poto 
yahure sãre: 

—Lazaro yariaa wahaca. 15 Yu marieno to yariachu, noa 
nina. A jina musa yuhure wacãŭ tua namonahca. Musa yu jia 
tiare masi namo, musa yuhure wacŭ tua namohti cjihti jiahca 
ahri. A yoana basata. Mari ñana wahajihna to cahapu —nire 
Jesu. 

16 Toma suhuduariro wama tiriro õ sehe nire sare: 
—Mari cã&hu Jesu mehne wahajihna. Tirore wajãa, mari 
cãhure wajajaro —nire Toma. 


Jesu ã jirucuchu yoariro masare masoriro jira 


17 A yoa sã tópure sa suna cahachu waro tó macaina õ sehe 
ni yahure Jesure: 

—Pititia dachori wahara Lázaro cjirore masa copapu ti sið 
sãari baharo —ni yahuha tirore. 

18 Betania wama tiri maca sehe Jerusalě cahacãi tia 
kilómetro yoaro jire. 19 A jia Lázaro to yariari baharo, payu 
Jeruale macaina sã coyea judio masa Martare, María cãhure 
ñahacaha tiia taa tari jire. 20 Tópure sa suna cahachu tuhoro, 
Marta sehe sãre piti bocaro wihire. Wiho mejeta to bahoro 
María sehe to ya wahupu tjuari jire. 21 Marta sehe Jesure piti 
boca wihi, õ sehe nire tirore: 

—Puhtoro, yu bahu to yariahto pano my õi jichu, tiro 
yariaeraboa. 22 Mipu cãhure Cohamacure mu sini payochu, 
tiro mt sinino seheta yoarohca —nire Marta Jesure. 

23 —Mu bahu masa wijaarohca —nire Jesu ticorore. 

24 —Ñja. Ahri yahpa to pihtiri dachoi yariarina cjiri ti 
masa wijaahti dachoi to masa wijaahtore masija yahu —nire 
ticoro sehe. 

25 To ã nichu Jesu 0 sehe ni yahure tjoa: 

—Yuhu masa wijaachu yoariro jija. Yuhu ã jirucuchu 
yoariro jija. Yuhure wacã tuariro yariaparota ã catirucurohca. 
26 A jia jipihtina Cohamacu mehne ã catirucuina, yahure 
wacã tuaina pichacapu ne wahasi. ¿Ahrire masijari muhu? 
—nire Jesu ticorore. 

27 —Puhtoro, masija yahu. Cristo Cohamacu macuno, 
masare yuhduchu yoariro “Ahri yahpapu tarohca”, ti niriro 
mu jich masija yahu —nire Marta Jesure. 


Lázaro to masa copa cahai Jesu tiiha 


28 Marta ã ni tuhsu to bahoro Maríare pjiro wahare: 

—Marine buheriro mari ya macai taro nina. Muhure pjihre 
—ni yaroca yahuri jire Maríare. 

29 To ã nichu tuhoro María ño duaro wahcãruca, sa cahapu 
tari jire Jesure ñuno taro. 30 Ti ya macapt suerasinihi sã. Marta 
sare to piti bocaroihta jisinihi sã. 31 Judio masa ti wahui 

Maríare ñahacaha tiia niha. A jia ticoro to wahachu ñua, tina 
ticorore nuny ti tari jire. “To wahmino cjirore ti siõ sãari 
copapt tiiro waharo nina ticoro”, ni tuhoturi jimare tina. A ni 
tuhotua ticorore nunu ti tari jire. 

32 A yoa María sã cahapu wihiro, Jesure ñu, to dahpori 
cahai na tuhcua caha sure. 

—Puhtoro, yu bahu to yariahto pano mu õi jichu tiro 
yariaeraboa —nire ticoro Jesure. 

33 A jiro ticoro judio masa ticoro mehne tarina cãhu ti 
tiichu ñuno Jesu sehe tuaro cahya hano yajeripohna tire. 

34 —; Lázaro cjirore nohopu sið sãari musa? —ni siniture 
Jesu. 

—Ñuųi taga —ni pji wahcãre tina. 

35 Ti ã nichu tuhoro Jesu tiia wahare. 

36 —Lazaro cjirore Jesu tuaro cahiri jira —nire judio masa 
ti basi. 

37 Wiho mejeta paina tina mehne macaina sehe 0 sehe nire: 

—Capari ñuerarirore ñachu yoariro jira ahriro Jesu. ¿Ã jiro 
Lazaro cthure to yariaborore yuhduchu yoaeraboari ahriro? 
—nire tina ti basi. 


Lazaro masa wijaaha 


38 A jiro pari turi Jesu tuaro cahya namore. A jina sa 
jipihtina to masa copapu suhi. Ti copa tacapt ti sahari copa 
jire. Ti copapu to pjact cjirore sið saa, taca pjiria mehne tju 
biha ctiri jire tina. 

39 —Tacare na pjõohga —nire Jesu. 

To ã nichu tuhoro Marta yariariro cjiro wahmiono õ sehe 
nire: 

—Puhtoro mipt pititia dachori waha tuhstra to yariari 
baharo. A jiro to pjacu cjiro urībiahca —nire Jesure. 

40 —“Yuhure wact tuaco Cohamacu tuaare ñucohca’”, 
muhure nimahi —nire Jesu Martare. 

41 To ã niri baharo tina tacare na pjõohre. A ti na pjõori 
baharo Jesu sehe muanopu ñu, Cohamacure 0 sehe nire: 

—Mai, yuhure muhu tuho tuhsuhre. Tíre mu yoachu 
masicu wahcheja muhure. 42 A yoa yuhure muhu dachoripe 
ã tuhorucura. Tíre masija. A masipaihta yahu mu warocariro 
yu jiare Ore ducuina ti masihti cjihtire muhure ã nii nija. Tíre 

“Potoca tjira”, ti nihti cjihti cãhure ã nii nija —nire Jesu to 
Pucurore. 

43 A ni tuhsu Jesu tuaro safiurucure: 

—Lazaro, wijaa tagá —ni sañurucure tiro. 

44 To ã nichu yariariro cjiro to wamomacarine to dahpori 
cãhure suhti cahsari mehne ti wahmariro cjiro, to dapure 
suhtiro mehne ti wahmariro cjiro, masa copapt wijaa tare juna. 

—Ti wahmari cjirire pjaga —nire Jesu. 

Judio masa puhtoa sehe Jesure haha duamaha 
(Mt 26.1-5; Mr 14.1-2; Lc 22.1-2) 


45 To 2a masochu ñua, payu judio masa Mariare nta tarina 
mehne macaina Jesure wacŭ tuare. 46 Wiho mejeta paina sehe, 
tina mehne macaina sehe fariseo curua macaina cahapu waha, 
su, Jesu to yoarire yahuri jire tinare. 47-48 A jia sacerdotea 
puhtoa, fariseo curua macaina puhtoa cthau cahmachu, ti basi 
õ sehe ni durucuha: 

—Jesu payu tahari Cohamacu tuaa mehne yoa ño mujana. 
To ã yoa ñoare mari tirore ã ñunoca mari ducataerachy, 
jipihtina masa tirore wacu tua, tiro mehne waha pihtiaboca. 
A yoa tiro Jesure ti puhtoro cjihto ti sõchu ñua, Roma macaina 
puhtoa sehe “Marine cohãa nina”, ni sua, hano yoaahca marine. 
Tuhsu, Cohamacu wuhure cohã duti warocaahca ti yaina 
surarare. Mari ya dihta cãhure maahca tina. ¿Ã jina dohse 
yoanahcari mipure? —ni durucuha tina ti basi. 

49 Ti 2 nipachuta pairo Caifa wama tiriro, tí cuhmare 
sacerdotea bui puhtoro jiriro tinare õ sehe ni yahuha: 

—Musa sehe ne masierara. 50 Judio masa jipihtina mari ya 
cjihtire cãiro masuno to yariachu noana. To yariaerachu mari 
jipihtina judio masare coha pahñonocaboa. Tíre musa 
masierara —niha Caifa tinare. 

51 A nino to my suro ã nino nieraha. Sacerdotea bui puhtoro 
to jichu judio masa ya cjihtire Jesu to yariahtore Cohamacu 
sehe Caifare ã ni yahu dutiha. 52 Jesu yariaro judio masa 
dihtare yuhduchu yoaro taro nierare. A yariaro jipihtina 
Cohamactu pohna ahri yahpapu ji siteina cãhu c& curuata ti 
jihti cjihtire yariahtiro jire Jesu. 53 A jia tí dachoihta tina 
“¿Jesure dohse yoa wajanahcari mari?” ni durucua, tirore 
wajã taa nimaha. 

54 Tirore ti å waja duachu masino Jesu payu judio masa 
watoi pari turi tinino wahaerare. A jiro masa marieno cahacãi 
Efrai wama tiri macapu sare suho wahare. Sare tí macai suho 
tjuasinire Jesu. 

55 Ti pjare pascua bose numuri sã judio masa sã bose 
numuri cjihto mahanoca duhsatjiahre. A jia bose numuri 
panoca masa payu paye macari macaina Jerusalepu 
cahmachure. Pascua macaare ti chuhto pano Cohamacu yare 
yoaa taa ti ñaa buhiri cosaa taa nire. 56 Tí pjare tina Jesure 

macaa niri jire. A jia Cohamacu wahupu jiina õ sehe ni 
durucuha: 

—;¿Bose numurine nuno taerabocari Jesu, musa tuhotuchu? 
—ni durucuha tina ti basi. 

57 A jia sacerdotea puhtoa, fariseo curua macaina cãhu õ 
sehe ni yahu dutiha masare: 

—Jesu to jirore musa masina, yahuga sare. Tirore ñahana 
tana nija —niha puhtoa masare. 


Maria Jesu dahporire me sitia mehne pio payore 
(Mt 26.6-13; Mr 14.3-9) 


1 2 1 Jesu sa to buheina mehne Betaniapu sã suri baharo 

pascua dachori seis dachori waro duhsasinire. Lázaro 
Jesu to masoriro cjiro tí maca macariro jire. 2 Sã suri baharo 
Jesu cthu ya chua cjihtire yoare paina. yoa Lázaro, Jesu, sa 
mehne mesai nuju suhi. Sã 2 nuju suri baharo Marta chuare 
payore sare. 3 Tuhsu, Maria me sitia sere nardo wama tidu 
macaa sere cẸ kilo dacho macai na ta, Jesu dahporire pio 
payore. Pio payo tuhst to pjoari mehne tju cosare. To ã pio 
payori baharo tí wahu noano me siti sahsea wahare. 4 Sa 
mehne macariro, Jesure ñu tuhtiinare ñohtiro Juda Iscariote 
sehe õ sehe nire: 

>—;Dohse yoaro ahricoro ã yoa sitejari? Tíre ticoro duaboa. 
A duaro tres cientos dachori posa dahrari wapa wapataboa. 
A jiro ticoro ti niñerure pjacuoinare waboa —nire tiro. 

6 Juda sehe pjacuoinare yoadoho duaerare. Tiro sã niñerure 
wihbobasariro jiparota yacariro jire. Tuhsu, tiro sa niñerure 
cia tahari na mujare. A jiro “Ti niñerure naihtja” nino, ã nire 
Maríare tiro. 

7 To ã nichu tuhoro õ sehe nire Jesu: 

—A niecu tjiga ticorore. To me sitiare yahure to duharire 
yuhure pio payore, yahure masa copapt ti sið sãahto pano yu 
pjacure cahnoyuro. Pjacuoina sehe musa mehne a jirucuahca. 
A jina tinare wa masina musa. 8 Yuhu sehe ahri yahpapure 
musa mehne ã jirucusi —nire Jesu. 


Sacerdotea puhtoa Lázarore waja duaha 


9 A yoa Jesu Betaniapt to jichu tuhoa sa coyea judio masa 
payu tirore ñua tare. Tiro dihtare ñua taa nierare. Lázaro 
yariariro cjirore Jesu to masorirore tiro cãhure nua taa nire. 

10 Ti ñua surire masia sacerdotea puhtoa Lazaro cãhure waja 
duare. 11 Lázaro yariariro cjiro Jesu to masoriro jichu ñua 
payu masa Jesure wacu tuare. To 24 masochu ñua payu judio 
masa ti sacerdotea ya buhea sehere duhunocari jire. A ti 
duhuchu ñua sacerdotea puhtoa sehe sua yuhdua Lázarore 
waja duare. 


Jerusalepu suha Jesu 
(Mt 21.1-11; Mr 11.1-11; Lc 19.28-40) 


12 Pascua bose numurine ti yoachu payu masa Jerusalepu 
ñua wahari jire. Pa dachoi Jerusalepu Jesu to tahto cjihtore 
masa thori jire. 13 A jia pja pă sahnarine na wahcã, tirore 
piti bocaa wahare. A piti bocaa õ sehe ni sañurucure tina: 

—Ahrirore wahche payojihna. Ahriro Cohamacų to 
warocariro noano yuhdujaro. Ahriro Israe yahpa macaina 
mari puhtoro tjira —ni sañurucure tina. 

14 Jesu burroca to bocariro bui pisare. “O seheta 
yoarohca”, ni joaa tiha Cohamacu yare ti joari tjui: 

15 “Jerusale wama tiri maca macaina, cuiena tjiga 
musa. 
Nuga. Musa puhtoro burroca bui pisa tara”, 
ni yahuha Cohamacu yare ti joari tjui. 

16 “To ã ni joari Jesure nino nica” ni, sa to buheina noano 
masierasinihi. A masierasinipanahta muanopu Jesu to mujari 
baharo sã ti joari cjirire wacã boca tuho ñaha masihi. Õ sehe 
ni tuhotuhi: “Cohamacuų yare ti joari tju sehe Jesure yahuro 
nimaha. A jia Cohamacu yare ti joari tju to niriro seheta yoare 
masa Jesure”, ni tuhotu, sa masihi. 

17 Lázarore ti sið sãari copapt jirirore Jesu to pisuchu tirore 
to masochu fiurina cjiri yahure masare. 18 A jia Lázarore Jesu 
masorire ti tuhori baharo masa payu Jesure ñua tare. 19 Ti ã 
tachu ñua fariseo curua macaina ti basi õ sehe niri jire: 

—Jipihtina Jesu yaina dihta wahaa nina mipure. A jina 
mari dohse yoa masieraja tinare —niri jire fariseo curua 
macaina ti basi. 


Mahainacã griego masa Jesure maca taha 


20 A yoa bose numuri Cohamacure ño payoa taina mehne 
macaina mahainacã griego masa jire. 21 A jia tina Felipe 
cahapt wihiri jire. Felipe sehe Betsaida wama tiri maca Galilea 

yahpai jiri maca macariro jire. A jia tiro cahapu wihirina 0 
sehe niri jire tirore: 

—Jesure ñu duaja sa —niri jire tina. 

22 Ti 2 nichu tuhoro Felipe Andrepure tire yahuro wahari 
jire. A jia tina puaro Jesure yahure. 23 Ti 3 yahuri baharo Jesu 
tinare õ sehe ni yahure: 

—Yuhu masuno Cohamacu warocariro jija. Yuhure jipihtina 
ti No payohti pja mipure jirota nina. Mipure yu yariahti pja 
jirota nina. 24 Potocãta musare yahui nija. Toari yapare 
yahpapu mari yaerachu, tí yapare mari toaerachu c yapata 
tjuarohca. Ã jiro ti yapare mari yari baharo dicha tirohca. 

(TO seheta yu yariari baharo yuhure masa copapt ti sio sãari 
baharo payu masare Cohamacu mehne a jirucuhtina jichu 
yoaihca yahu.) 25 Ahri yahpai musa jiare pjíro tuhotuboca 
musa. A tuhotuna Cohamacure wacŭerana, pichacapu 
wahanahca musa. Ahri yahpai musa jiare ã tuhotunocahna, 
Cohamacu mehne ã jirucunahca. 26 Yu yare yoa duana, ya 
buheare noano tuhoga musa. Musa ã yoana musa cãhu yu 
jihtopure jinahca. Yu yare yoarirore yu Pucu sehe wahchea 
mehne ñuanohca —nire Jesu. 


Jesu to yariahtore yahuha 


27 A ni tuhsu õ sehe ni namore: 

—Mipyure yuhu ñano yajeripohna tija. ¿Yu Pucure dohse 
niihcari yaha? “Mai, yu ñano yuhduhtore yoai tjia yuhure”, 
¿nibocari yahe? Tíre nieraja yahu. Nano yuhduhtiro cjihtota 
ahri yahpapure tahi. A yoa yu ñano yuhduhti pja mipure jiro 
nina —ni yahure Jesu sãre to buheinare. 

28 A yoa 6 sehe nire to Pucurore: 

—Mai, my tuariro jiare mipure noga masare —nire Jesu to 
Pucurore. 

To ã nichu muanopu durucuro coa tare: 

—Tuariro yu jiare masare ño tuhsuhi. Mipure ã jicu pari 
turi ñoihca masare —nino coa tare. 

29 To 2 nino coa tachu tuhoa tói ducuina masa payu õ sehe 
nire: 

—Wupo jica 2 coa taro —nire masa. 

—Anjo Jesure yahuro nire —nire paina masa. 

30 Õ sehe nire Jesu sehe: 

—Mtanoptu yuhure tuho dutiro ã nino coa taerare. Musa 
sehere tuho dutiro ã nino coa tare. 31 Mipure ahri yahpa 
macaina ti ñano yoari buhirire buhiri dahrerohca tinare. Ahri 
yahpa macaina ti puhtorore watinore cohãnohca Cohamacu. 
32 A jicu yuhure crusapu ti wahcõ dapochu payu masare yuhu 
mehne macaina ti wahachu yoaihca yuhu —nire Jesu. 

33 A nino “Crusapu to yariahtore”, yahuro nire Jesu 
masare. 34 To ã nichu tuhoa masa sehe tirore õ sehe nire: 

—Cohamacu yare ti joari tjui 0 sehe nina: “Cristo jipihtia 
dachoripe jirohca”, ni joaa tiha. ¿To 2 ni joachu muhure 
masunore Cohamacu warocarirore dohse jiro baro muhure 
crusapu wahcõ dapoahcari masa? ¿Masuno Cohamacu 
warocariro noa jijari tiro? —ni siniture tina. 

35 Ti ã nichu õ sehe ni yuhtire Jesu: 

—Buhriaro to ñu masichu yoaro seheta jic masare 
Cohamact yare noano masichu yoaja yuhu. Baharo curerocã 
musa mehne jisi yahu. Musare yu buhechu mipure tuhoga 
ñaare musa yoaerahti cjihtire Cohamacu mehne musa ã 
jirucuhti cjihtire. Ya buheare tuhoeraina nahitianoi tiniina 
yoaro seheta ti wahahtore masierara. 36 Yuhu buhriaro yoaro 
sehe jiriro tjija. A jicu musare buhecu Cohamacu yare noano 
masichu yoaja musare. Mipure yu wahahto pano yuhure wacù 
tuaga. A wacti tuana yu yaina jinahca musa —nire Jesu. 

A ni yahu tuhsu duhti wahcãa wahare. 


Judio masa Jesure cahmaeraha 


37 Payu tahari Cohamacu tuaa mehne tinare Jesu to 
yoa nopachuta judio masa payu tirore ne tuho duaerare. 
38 Cohamacu yare ti joari tjui Isaia cjiro to joariro seheta ã 
yoaa nire tina. Õ sehe ni joaa tiha Isaia cjiro: 

“Cohamacu, mu buheare sa yahuchu masa tuho 
duaerare. 
Ma tuaare tinare mu yoa nopachuta, tíre ‘Potocã 
jierara’, nire tina”, 
ni joaa tiha Isaia cjiro. 

39 Ti ã tuho duaerachu ñuno Cohamacu tinare masierachu 
yoare. Tí cthure Isaia cjiro õ sehe ni joaa tiha tjoa: 

40 “Capari ñueraina yoaro sehe jiina jichu yoaa tiha 
Cohamactz tinare. 
A yoa to yare masierachu yoaa tiha tinare. 

A jia to tuaare fiupahta tina ti ñurire tuho ñahaerara. 
A jia to buheare tuhopahta tire tuho ñahaerara tina. 
Cohamacų ya buheare masia, ti haa yoari buhirire 
cohã dutiboa. 
A jiro tinare yuhduchu yoaboa tiro”, 
ni joaa tiha Isaia cjiro Cohamacu yare ti joari tjui. 41 À ni 
joaro Isaia cjiro Cristo tuaare masino to niriro seheta Cristore 
yahu joaa tiha tjoa. 

42 Paina Jesure ti cahmaerapachuta judio masa, sa puhtoa 
mehne macaina cãhu payu Jesure wacã tuaa, tirore cahmare. 
A cahmapahta tina fariseo curua macainare cuia painare 
“Jesu mehne saahi”, ni yahu duaerare. Tíre ti yahuchu tuhoa 
Jesure ti cahmari buhiri judio masa sa buheri wahupu tinare 
saa dutieraboa fariseo curua macaina sehe. 43 Cohamacure 
wahchechu yoa duapahta ti yahdoro fariseo curua macaina 
sehere wahchechu yoa duare Jesure cahma ducaina. A jia tina 
“Jesu yaina wahahi”, ni painare yahu duaerare. 


Jesu yahuare ti tuho duaerari buhiri masa buhiri tiahca 


44 A yoa Jesu tuaro sañurucu, õ sehe ni yahure: 

—Yuhure wact tuariro, yahu dihtare wacù tuaerara. 
Yuhure warocariro cãhure wacã tuara tiro. 45 Tuhsu, yuhure 
masiina yuhure warocariro cãhure masina. 46 Buhriaro to ñu 
masichu yoaro seheta ahri yahpapu Cohamacų yare masichu 
yoai tai nihi yahu. A jicu Cohamacu yare masare masichu 
yoaja. Nahitianoi wahariro yoaro sehe jiriro ñaare yoarucura. 
Yuhure wact tuariro tiro yoaro sehe yoasi. Yuhure wacù 
tuariro quihõno tuhorohca. 47 Paina yu yahuare tuhopahta 
yu niriro seheta yoaerara. Ti 2 yoaerapachuta yu yahuare 
ti yoaerari buhirire buhiri dahresi yahu sehe tinare. Ahri 
yahpapure buhiri dahrei tai nierahi yuh. Ahri yahpa 
macainare pichacapu wahaborinare yuhduchu yoahtiro cjihto 
tai nihi yahu. 48 Yuhure cahmaerainare, yu yahua cãhure 
cahmaerainare buhiri dahrea jiahca. Tina ya yahuare ti 
tuhoerari buhiri ahri yahpa pihtiri dachoi buhiri tiahca. 

49 Yuhu yu my suro yahueraja. Yu Pucu yuhure warocariro 
sehe yahure yahu dutire. A jia yu yahua sehe to ya durucua 
jira. 50 To ya durucuare “Quihõno jira” nina, Cohamacu 
mehne 4 jirucunahca musa. A jicu yu Pucu to yahu dutiriro 
seheta yahuja musare —nire Jesu. 

Jesu to buheina dahporire cosaha 


1 3 1 A yoa pascua bose numuri panocã ahri yahpare to 

coha wahcãhto cjihtore to Pucuro cahapu to wahahto 
cjihtore masire Jesu. Tuhsu, ahri yahpa macainare to yainare 
tiro tuaro cahire tina mehne to jiro puro. A cahirucura to 
yainare. 

2 Ti namine Jesu sa to buheina mehne sa chuchu Juda 
Iscariotere Simo macunore Jesure ñy tuhtiinare ño duti tuhsuri 
jire watino sehe. 3 Tuhsu, to Pucuro Cohamacu Jesure jipihtina 
bui to puhtoro sõrire masire Jesu. A yoa Cohamacu cahapu to 
tari cjirire, baharo muanopu to mujahti cãhure masire. 4A 
masino wahcaruca, to suhtiro bui macanore tjuwe na, tóre ct 
tuhst, suhtiro cahsaro mehne to pjaro yujui duhtere. > Duhte 
tuhsu, waparoi core pio saa, sã to buheinare sa dahporire cosa 
ducare. Sare cosa tuhsu to duhteri cahsaro mehne paha cohãre 
sã dahporire. 

6 Paina buheinare cosa wahcã, Simo Pedropure sure. To 
dahporire to cosahto pano Pedro sehe tirore õ sehe nire: 

—Puhtoro, ¿yu dahporire cosai tai nijari muhu? —nire 
Jesure Pedro. 

7 —Michapucacã muhure yu yoahtire masierara muhu. 

A masierapacuta baharo masiihca muhu —nire Jesu. 

8 —Yu dahporire ne cosasi muhu —nire Pedro. 

—Muhure yu cosaerachu yu yairo jisi muhu —nire Jesu. 

9 —Puhtoro, yu dahpori dihtare cosai tjiga. Yu dahporire, 
yu wamomacarine, yu dapu cãhure cosaga —nire Pedro. 

10 To 2 nichu Jesu piti dahre buhero 0 sehe nire: 

—Cãiro masuno cuhsuro to pjacure noano tju cosa pahñona. 
A jiro pari turi tirore tju cosaro cahmaerara. To dahpori dihtare 
cosaro cahmana. Jipihtina musa haa yoari buhirire cosarina 
cjiri musa jipachuta cãiro musa mehne macariro to haa yoari 
buhirire cosamahnoerariro jira —nire Jesu. 

11 Jesu tirore ñe tuhtiinare ñohtirore masire. A masino 
“Cãiro musa mehne macariro to naa yoari buhirire 
cosamahnoerariro jira”, nire. 

12 Sa dahporire cosa tuhsu, to suhtirore saa tuhsu, nuju 
sure to dujiriroihta. 

—;¿Michapucacã musare yu yoarire tuho ñahajari musa? 

13 Musa yuhure “Buheriro”, ni pisuna, “Puhtoro”, ni pisuna 
potocata nina nica yuhure. Musare buheriro, musa puhtoro 
potocãta jija yuhu. 14 A jina yuhu musare buheriro, musa 
puhtoro jipaihta musa dahporire cosariro yu jichu nuna musa 
cãhu musa mehne macaina dahporire cosaga. 15 Michapucaca 
musare cosac, baharo musa yoahti cjihtire musare hoi nija. 
Musa mehne macainare musa yoadohohtire ñoi nija. Musare 
yu yoariro seheta musa chu yoaga. 16 Potoca musare niita 
nija. Musa yu cahamaca yoaro sehe jiina yu bui jierara. 
Musare buhe duti ya warocarina jira musa. A jina ya bui 
jierara musa. A jicuta “Yu yoariro seheta yoaga”, nihi musare. 
17 Ahrire masina, yu dutiare yoana, wahcheina jinahca musa. 

18 'Musare jipihtinare a nieraja. Yu beserinare masija yuhu. 
Cohamact to yare ti joari tjui to ni joariro seheta 2 waharohca. 
“Yuhu mehne churirota yuhure waja duare”, ni joaa tiha 
Cohamact yare ti joari tjui. 19 To 2 yoahto pano ahrire yahuyui 
nija musare. Yuhure to 2 yoari baharo “Jesuta Cristo Cohamacu 
warocarirota jira”, musa nihti cjihtire ahrire musare yahuyui 

nija yahu. 20 Potoca musare niita nija. Yu warocainare 
cahmariro yahu cãhure cahmana tiro. Tuhsu, yuhure cahmariro 
yuhure warocariro cãhure cahmana tiro —nire Jesu sare to 
buheinare. 


Juda Jesure nu tuhtiinare to ñohtore yahuha Jesu 
(Mt 26.20-25; Mr 14.17-21; Lc 22.21-23) 


21 A ni yahu tuhsu Jesu tuaro cahyare. A cahyaro 6 sehe ni 
yahure tiro sare: 

—Potocata musare nii nija. Cãiro musa mehne macariro 
yuhure nu tuhtiinare yuhure ñonohca —nire Jesu. 

22 To 2 nichu tuhona Jesure ñohtirore masierana, sa basi 
cahma ñuroca õi. 23 Cãiro Jesu to buheina mehne macariro 
yuhu, Jesu to cahiriro sehe to pari wahpa dujihi. 24 Yu ã 
dujichu ñuno Simo Pedro yuhure to wamomaca mehne yoa 
ño, siniture: 

—¿Jesure ñohtirore diro sehere nino nibocari Jesu? 
Yahuga sãre —ni to wamomaca mehne yoa ño, sinitu ñure 
Pedro. 

25 To ã nichu yuhu sehe Jesu cahacãi dujiriro jica sinitu 
ñuhi tirore: 

—Puhtoro, ¿dirore nii nijari muha? —ni sinitu ñuhi yahu. 

26 —Ahri pãore dahra waha na, soha ya wahtiro sehe tirota 
jira yuhure ñohtiro —nire Jesu. 

A ni tuhsu ti pão to dahra waha narirore soha tuhsu tíre 
Judare Simo Iscariote macunore ware. 27 A yoa pãore to ñahari 
baharo watino sehe Judare ñano yoa dutiri jire. A jiro Jesu 
tirore õ sehe nire: 

—Mu yoahto cjihtore cjero yoa bahrañoga muhu —nire 
Jesu Judare. 

28 To 2 nichu tuhona sa mesapu dujiina, Jesu Judare to 
nirire noano taho ñahaerahi. 29 Caina õ sehe ni tuhotumahi: 
“Judá sã niñerure wihboriro jira. A jiro bose numai sã chahti 
cjihtire nuchu dutiro warocare Jesu Judare. O pjacuoinare 
niñerure wa dutiro niboca Jesu”, ni tuhotumahi sã cãina. 

30 A yoa Juda tí pãore ñaha tuhsu, wijaa wahare. To wijaari 
pja ñami jire. 


Wahma dutiare yahuha Jesu 


31 To ã wijaari baharo õ sehe nire Jesu: 

—Mipu pinihtare yuhu masuno Cohamact warocariro 
yu tuariro ya jia tiare ñonohca Cohamacu masare. Ñ jicu 
Cohamacu to tuariro to jiare ñoihca yahu sehe. 32 A jiro 
Cohamacu to tuaare yu ñochu tiro sehe yu ya tuaa cãhure 
mip pinihtare ñono taro nina. 33 Yu pohna yu cahiina, 
yuhure tuhoga. Mahaa dachorica musa mehne jisiniihca. Yu 
wahari baharo yuhure macanahca musa. A jicu mari coyea 
judio masare yu niriro seheta musa cthure nija. “Yu wahahtore 
musa sehe waha masierara”, tinare ya niriro seheta musa 
cãhure a ni yahuja. 34 Wahma dutiare musare yahuihtja. Musa 
mehne macainare cahiga musa. Musare yu cahiriro seheta, 
musa mehne macainare cahiga. 35 A jina musa mehne 
macainare musa cahichu ñua yu yaina musa jiare masiahca 
paina —nire Jesu sare. 


“Jesure masieraja”, Pedro to nihto cjihtore yahuha Jesu 
(Mt 26.31 -35; Mr 14.27-31; Lc 22.31-34) 


36 To 2 nichu Simo Pedro Jesure 0 sehe ni sinitu ñure: 

—Puhtoro, ¿nohopu wahaihcari muhu? —nire Pedro. 

—Yu wahahtopure mipure yuhu mehne waha masierara 
muhu. Mipure waha masierapaihta baharo yu cahai wahacuhea 
—nire Jesu Pedrore. 

37 —Puhtoro, ¿dohseacu mipure muhu mehne waha 
masierabocari yuhu? Yuhure ti waja duapachuta muhure ne 
duhusi yahu —nire Pedro Jesure. 

38 —;A tjijari? ¿Muhure ti waja duapachuta, muhu yuhure 
duhueraihcari? Potocãta muhwre nii nija. Caraca to duhto 
pano “Jesure masieraja”, niihca muhu painare. Tia taha ã 
niihca muhu —nire Jesu Pedrore. 


Jesu Cohamacu cahapu wahari maha yoaro sehe jira 


1 4 1 Baharo Jesu sare 0 sehe ni yahure: 

—Ne cahya pjíro tuhotuena tjiga. Cohamacure wacù 
tuaga. A jina yuhu cãhure wacŭ tuaga. “Cohamacu mehne 
yuhdunahca”, ni tuhotuga tirore. Yuhu cãhure ata ni tuhotuga 
musa. 2 Yu Pucu to jiropure payu wuhuse jira. Musa jihto 
cjihtore cahnoyui wahai nija. Ti potoca tjira. A jicu musare 
tire yahuja. 3 A jicu musa jihto cjihtore cahno tuhsu, õputa 
pari turi majare tjua taihtja yahu. A jina tói yu jiroita musa 

cãhu jinahca tjoa. 4 Mipure yu suhtopure wahari mahare masi 
tuhsura musa —nire Jesu sare to buheinare. 

5 —Puhtoro, mu suhtore masieraja sã. ¿Ã jina dohse yoa 
mu wahari mahare masinahcari sã? —ni sinitu ñure Toma 
Jesure. 

6 To 2 ni sinituchu tuhoro Jesu sehe 0 sehe ni yuhtire: 

—Yuhu Cohamacu cahapu wahari maha yoaro sehe jiriro 
jija. Cohamacu cahapu wahachu yoariro, potocã yahuriro, ã 
catirucucha yoariro jinocaita nija yahu. A jia yu yaina dihta 
yu Pucu cahapu wahaahca. 7 Panopu yuhure masina, yu Puca 
cãhure masiboa musa. Mipure tirore ñure musa. A jina tirore 
masi tuhsura musa —nire Jesu sare. 

8 To ã nichu Felipe sehe õ sehe nire: 

—Puhtoro, mari Pucure ñoga sare. Tó purota nu duaja sa 
—nire tiro. 

9 Toa nichu Jesu õ sehe ni yahure: 

—Felipe, ¿yoari pja yahu mehne jipaihta, muhu 
masierasinijari yuhure? Yuhure ñuriro yu Pucu cãhure ñu 
tuhsure. A jicu “Mari Pucure fioga sare” nicu, ¿dohseacu ã 
nijari muhu yuhure? 10 Yuhu yu Pucu mehne puaro jipanahta 
cãirota jija. ¿Tíre “Potoca jierara”, niimeje nijari muhu? 
Musare yahucu yu mu suro yahui nieraja. Yu Pucure yahubasai 
nija. A jiro tiro yahu mehne jiriro to tuaa mehne yoa ñona. 

11 Yuhu yu Pucu mehne puaro jipanahta cãirota jija. Tíre 
“Potoca tjira”, ni waciuga musa. Tíre “Potoca tjira” nierana, 
Cohamact tuaa mehne yu yoa ñoare wacŭna, yu Pucu mehne 
yu cãirota jiare “Potoca tjira”, ni wacŭga musa. 12 Potocãta 
musare nii nija. Yuhure wacù tuariro yu yoariro seheta 
yoarohca. Ã yoa tiro ya yuhdoro yoarohca. Yu Pucu cahapu 
tjuaai tai nija miptre. A jiro yuhure waci tuariro ya yuhdoro 
Cohamacu tuaa mehne yoa ñonohca. 13 A jicu yuhure waci 
tuaina ti sinino purota yoaihca. A yoacu ya Puce to tuariro 
jiare ñoihca. 14 Yuhure wacã tuaina musa jichu musa sinino 
purota yoaihtja —nire Jesu. 


“Espíritu Santore musare warocaihtja”, ni yahuha Jesu 


15 A ni tuhsu õ sehe ni namore: 

—Yuhure musa cahina, yu dutiare noano yoanahca. 16 Yu 
Pucure sinibasaihtja. Yu 2 sinibasachu yu Pucu sehe pairore 
musare yoadohohtirore musare warocarohca. A jiro tiro musare 

yoadohohtiro sehe jipihtia dachoripe musa mehne a jirucurohca. 
17 Tiro potocata yahuriro Espiritu Santo tjira. Ahri yahpa 
macaina yuhure cahmaeraina sehe tirore masierara. A jia tirore 
cjua masierara. Tirota musa mehne a jirucurohca. A jina tirore 
masina musa. 

18 'Musare cohãsi yahu. Musa mehne jihtiro cjihto tjua 
taihca yuhu tjoa. 19 Wiho mejeta mahanoca duhsara yu 
wahahto cjihto. Yu wahari baharo ahri yahpa macaina yuhure 
wacti tuaeraina yuhure pari turi nusi. Musa sehe yuhure 
ñunahca. Yu catiriro jichu musa cãhy jipihtia dachoripe 
Cohamacu mehne catirucunahca. 20 Ti dachoi yu tjua tahti 
dachoi yahu yu Puc mehne cãirota sã jichu masinahca musa. 
A jina yahu mehne macaina musa jichu musa mehne macariro 
yu jichu cãhure masinahca musa. 21 Yu dutiare yoariro yuhure 
cahirirota jira. A jiro yuhure cahirirore yu Pucu sehe cahīnohca. 
A jicu yuhu cãhu yu dutiare yoarirore cahiihca. A yoa ya jia 
tiare noano masichu yoaihca tirore —nire Jesu sare to 
buheinare. 

22 Sã mehne macariro pairo Juda wama tiriro jire. Juda 
Iscariote Jesure ñu tuhtiinare ñohtiro jierare tiro. Pairo Juda 
jire. A jiro tiro Jesure õ sehe ni siniture: 

—Puhtoro, ¿dohse yoaijari muhu tinare ã nica? ¿Ahri yahpa 
macainare muhure masichu yoaeracu, dohse yoacu sa dihtare 
muhure masichu yoaihcari muha? —ni siniture Juda. 

23 To ã nichu tuhoro Jesu tirore 0 sehe ni yahure: 

—Yuhuųre cahiina, yu dutiare noano yoaa nina. Ti 2 yoachu 
yu Pucu sehe tinare cahinohca. A jina tina mehne jina tanahca 
sa. 24 Yuhure cahierariro yu dutiare yoaerara. Tuhsu, yu yahua 
musa tuhori cjiri sehe yu ya yahua jierara. Yuhure warocariro 
ya yahua sehe jira. Tiro yu Pucu tjira. 

25 "Musa mehne jisinicu ahrire musare yahusinii nija. 

26 Baharo yu sinibasachu yu Pucu Espíritu Santore warocarohca 
musare. Tiro Espiritu Santo sehe musare yoadohohtiro jiro, 
musare buhe pahñonohca tiro. A yoa musare ya yahuri cjirire 
musare wactichu yoarohca tiro. 

27 "Musare noano jichu yoaihca yuhu. Yuhu yu noano jiriro 
seheta noano jichu yoaihca musare. Ahri yahpa macaina ti 
mahñoperiro seheta yoasi yahu musare. Yuhu pinihta potocãta 
noano jich yoaihca musare. Cahya pjiro wacŭena tjiga musa. 
A jina cuiena tjiga musa. 28 “Yuhu wahaihca. A jicu musa 

mehne jihtiro cjihto tjua taihtja tjoa”, musare yu ã ni yahuchu 
tuho tuhsure musa. Tire tuhona, wahcheboa musa. Yuhure 
musa potoca cahirina jina, wahcheboa musa. Yu Pucu sehe yu 
yuhdoro tuara. A jina tiro cahapu yu wahahto cjihtore musa 
masiri baharo yuhure cahina, wahcheboa musa. 29 Yuhure 
musa wacã tuahti cjihtire yu wahahtore yahuyui nija musare. 

30 'Ahri yahpa macaina puhtoro watino sehe tara mipure. 
To ã tachu yuhu musa mehne yu durucu batoahti pja mahanoca 
duhsara. Tiro sehe yuhure yuhduruca masierara. 31 Wiho 
mejeta yuhure yu Pucu to dutiriro seheta yoaja yahu. Ata yoaja 
yuhu yu Pucure yu cahiare ahri yahpa macaina ti masihti 
cjihtire. Wahcarucaga. Basa wahana —nire Jesu sare to 
buheinare. 


Jesu secu yoaro sehe jiriro jira 


1 5 1 Baharo piti dahre buhero sãre õ sehe nire Jesu: 

—Yuhu potocãta secu yoaro sehe jiriro jija. Yu Puca 
sehe secure ñu wihboriro yoaro sehe jiriro jira. 2 Yu yaina 
secu dupuri yoaro sehe jiina yahu mehne macainata jira. 
Dicha mariea dupurire secure ñu wihboriro to paha cohãriro 
seheta yu Puc to cahmaare yoaerainare cohãna. Dicha tia 
dupurire secure ñu wihboriro to cahnoriro seheta yu Pucu 
to cahmaare yoainare yoadohorohca tiro “Yu cahmaare yoa 
namojaro”, nino. 3 Yu yahuare tuhona, “Potoca tjira”, nire 
musa. A jiro yu Pucu musa ñaa yoari buhirire coha tuhsure. 
4 Yuhu mehne macaina jiga musa. A jii musa mehne jiihca. 
Secu dupuri secu mehne waha suera dupuri jia, tí dupuri sehe 
dicha mariahna. Tó seheta yahu mehne macaina jierana yu 
Puc cahmaare yoa masierara musa. 

> 'Yuhu secu yoaro sehe jiriro jija. Musa sehe tu dupuri 

yoaro sehe jiina jira. Yuhu mehne macariro mehne yu jich 
dicha tia dupuri yoaro sehe tiro yu Puca cahmaare yoara. 
Yuhu mehne macaina jierana yu Pucu cahmaare yoa masierara 
musa. 6 Naa dupurire to cohãboriro seheta yahu mehne 
macaina jierainare yu Puca cohanohca. Tí dupuri ñaia wahachu 
secure ñu wihboriro tí dupurire na cahmachu pichacapu j& 
cohãnohca. Ata yoarohca Cohamacu yuhu mehne macaina 
N 

7 Yuhu mehne macaina jina, yu buheare boeraboca musa. 
A boerana, musa cahmano purota siniga. A jicu musa sinino 

purota yoabasaihtja. 8 Yu Pucu cahmaare yoaina musa jichu 
ñua “Jesu yaina jira ahrina”, ni masiahca masa. A jia musare 
ñua yu Pucure no payoahca. 9 Yu Pucu yuhure to cahiriro 
seheta musare yuhu cthu cahia tihi. Yu cahiina jirucuga musa. 
10 Yu cahiina jirucuina yu dutiare yoara. Yu Pucu to dutiare 
yoaja yahu. A yoaca to cahiriro jirucuja yuhu. Tó seheta musa 
cãhu yu dutiare yoana yu cahiina jirucunahca musa. 

11 ’Ahrire musare yahuhi yuhu mehne musa noano 
wahchehto cjihtore. A jina tuaro wahchenahca musa. 120 
sehe dutija musare: Musare yu cahiriro seheta musa mehne 
macaina cãhure cahiga. 13 Cãiro masuno tiro mehne macariro 
yaro jiborirore yariaro tiro mehne macarirore tuaro cahina, 
paina ti cahiriro yuhdoro. 14 A jina yu dutiare yoana yahu 
mehne macaina jira musa. 15 Potocãta yuhu mehne macaina 
waro jira musa. Musa a jiina jichu jipihtia ya yoarire yahuja 
musare. Cahamacuno to puhtoro yoarire masierara tiro. A jicu 
“Yu cahamaca wiho jiina jira musa”, musare nieraja. Yu Pucu 
yuhure to yahurire musare yahu pahñohi. A yahucu “Yuhu 
mehne macaina jira musa”, musare nija mipure. 16 Musa sehe 
yahure ne beserare. Yuhu sehe musare besei ya Puca cahmaare 
musa yoahtina cjihtire. Musa a yoachu musa yoaa ne wiho 
waro jisi. A jia musa yoaa ã jirucuahca. Musa ã yoachu yuhure 
musa wacù tuachu yu Pucure musa sinino purota tiro musare 
warohca. 17 Ahrire musare dutija yahu: Musa mehne macainare 
cahiga musa —ni yahure Jesu. 


Jesure to yaina cãhure ahri yahpa macaina nu tuhtira 


18 A yoa tiro õ sehe ni yahu namore: 

—Ahri yahpa macaina musare ti ñu tuhtichu nuna ahrire 
wacuga musa: Musare ti ñu tuhtihto pano yahu sehere na tuhti 
duacare tina. 19 Cohamacure cahmaeraina musa jisinichu, tina 
mehne macainare ti cahiriro seheta musa cã&hure cahiboa tina. 
Ahri yahpa macaina musa jisinichu musare besei. A jina mipure 
ahri yahpa macaina waro jierara musa. Musa ã jierachu ñua 
ahri yahpa macaina musare ñu tuhtira. 20 “Yu yaina jina musa 
ya bui jierara”, musare yu niri cjirire wactiga musa. A yu docai 
jiina jina ya ñano yuhduriro seheta nano yuhdunahca musa 
cãhu. Yuhure ñano yoarinata musa cãhure hano yoaahca. Yu 
buhechu yuhtirinata musa buhechu cãhure yuhtiahca tina. 

21 Ahri yahpa macaina yuhure warocarirore masierara. A jia 

yuhure wacŭ tuaina musa jichu ñua tina ñano yoaahca musa 
cthure. 

22 Tinare yu buhei taerachu yuhure ti cahmaerari buhiri 
buhiri mariaboa. Miptre tinare ya buheri baharo “Naa buhiri 
mariahna sare”, ni masierara tina. 23 Yuhure ñu tuhtiriro yu 
Puca chure nu tuhtira. 24 Cohamacu to tuaa mehne paina 
ti ne yoaerarire yoa ñohi. A yoa tinare tire yu yoa ñoerachu 
tinare haa buhiri mariaboa. Cohamacu tuaa mehne yu yoa 
ñoare ti ñuri baharo yuhure yu Pucu cãhure ñu tuhtira tina. 
25 A ñu tuhtia Cohamacu yare ti joari tjui dóiputa to ni joariro 
seheta yoaa nire tina. O sehe ni joaa tiha: “Tinare ya ñano 
yoaerapachuta yuhure nu tuhtire tina”, ni joaa tiha dóiputa 
Cohamacyų yare ti joari tjui. 

26 "Yu baharopu musare yoadohohtiro, yu Pacu mehne jiriro 
musare yu warocahtiro Espíritu Santo tjira. Tiro potocata 
yahuriro jira. A jiro tiro taro yu jia tiare yahurohca musare. 

27 Masare yu buhe ducachuputa musa cãhu dachoripe yahu 
mehne ã jirucure. A jina musa cãhu yu jia tiare yahunahca 
painare —ni yahure Jesu. 

1 6 1 A ni tuhsu sare õ sehe ni yahu namore: 

—Baharo yu buheare yahu cãhure musa cohãerahti 
cjihtire ahrire jipihtiare yahuhi musare. 2 Judio masa mari 
buhea wuhusepu musa saa duachu saa dutisi musare yu yaina 
musa jiri buhiri. A jia pa tehepu musare wajãa, “Cohamacu 
cahmaare yoana nija”, ni tuhotuahca paina. 3 Yu Pucure, yahu 
cãhure tina masierara. A masieraa musare ñano yoaahca tina. 
4 A jina musare ñano ti yoachu ñuna, “Ti õ sehe yoahto panota 
Jesu yahu tuhsure sare”, ni wactinahca musa. Musa ã ni wacŭhti 
cjihtire mipure ahrire yahu muhtai nija musare —ni yahure 
Jesu. 


Espíritu Santo to yoahtire yahuha Jesu 


A ni tuhsu õ sehe ni yahu namore Jesu: 

—Wahmanopure musa mehne jic ahrire musare yahuerahi. 
5 Mipu sehere yuhure warocariro cahapu wahaihca wahai tai 
nija. “¿Nohopu wahaihcari muhu?” yuhure ni, ne cãiro barota 
sinitu ñuerara musa. 6 A sinitu ñuerapanahta yu wahahtore 
musare yu yahu mujachu musa hano yajeripohna tira. 7 Musare 
potocata yahui nija. Yu wahari baharo musare noanocanohca. 
Yu muanopu wahaerachu musare yoadohohtiro sehe taeraboa. 

Wahacu musare tirore warocaihtja yuhu. 8 Yu 2 warocachu 
tiro tarohca. A wihiro ahri yahpa macaina ñaa yoaina ti ñaa 
buhiri tiare tinare masichu yoarohca tiro. Noano jia tia căãhure 
buherohca tiro masare. Tuhsu, Cohamact masare to buhiri 
dahrehto cãhure masichu yoarohca masare yoadohohtiro 
sehe. 9 Yuhure wacii tuaeraina jira ahri yahpa macaina. A jiro 
yoadohohtiro sehe masa haa yoaina ti naa buhiri tiare tinare 
masichu yoarohca. 10 Yu Pucu cahapu wahaihca. Yu ã wahari 
baharo musa yuhure ne fiusinisi. A jiro noano jia tia cãhure 
masichu yoarohca yoadohohtiro sehe. 11 Ahri yahpa macaina 
puhtoro watinore Cohamacu buhiri dahre duti tuhsure. A jiro 
Cohamacu masare, watino mehne macainare to buhiri dahrehti 
cãhure masichu yoarohca yoadohohtiro sehe. 

12 Pjíro jira musare yu yahuhti cjihti. Wiho mejeta musa 
sehe yu yahu pahfiochu, tuho ñaha pahñoeraboa. 13 A jiro 
potoca jiare yahuriro Espíritu Santo sehe musare guihono 
jiare yahu pahñono tarohca. Tiro to mu suro musare yahusi. 
Yu Pucu tirore to yahu dutirire tiro yahurohca musare. A yoa 
“Baharopu õ sehe waharohca”, ni yahuyurohca tiro sehe 
musare. 14 A yoa yu yare musare tiro yahurohca. A yahuro 
yuhure ño payochu yoarohca musare. 15 Jipihtia yu Pucu ya 
ya ya cãhy jira. A jicu “Espíritu Santo sehe yu yare yahurohca 
musare”, nihi musare —ni yahure Jesu. 


“Cahyaina jipanahta baharo wahchenahca musa”, 
ni yahuha Jesu 


16 A ni tuhsu õ sehe ni yahu namore: 

—Mahanoca baharo yuhure ñusi musa. A jina baharocãta 
musa yuhure ñunahca tjoa —nire Jesu sare to buheinare. 

17 To ã niche tuhona, sã sehe mahainaca 0 sehe ni durucui 
sã basi: 

—“Mahanoca baharo yuhure ñusi musa. A jina baharocãta 
musa yuhure ñunahca tjoa” nino, ¿dohse nino ã niri marine? 
A yoa “Yu Pucu cahapu wahaihca” nino, ¿dohse jiro baro 
marine ã niri tiro? 18 “Mahanocã” nino, ¿dohse nino ã niri 
tiro? To yahurire noano tuho ñahaeraja mari —ni durucui sã 
basi. 

19 Sã 2 ni durucuchu Jesu tirore sã sinitu duarire masino, 
sare õ sehe ni yahure: 

—“Mahanoca baharo yuhure ñusi musa. A jina baharocãta 
yuhure nunahca tjoa”, ¿yu niri cjirire sinitu duajari musa? 
¿Tíre yu nirire tuho ñahaerajari musa? 20 Potocata musare nii 
nija. Yu yariachu huna musa tiinahca. Tuhsu, tuaro cahyanahca. 
A jia yuhure ño payoeraina sehe wahcheahca. Musa sehe 
cahyaina cjiri jipanahta, baharo wahchenahca musa. 21 Õ sehe 
jira ti: Numino niji wahcõno, to ñano yuhduhto pano jira. A 
jiro ticoro tuaro cahyara. A cahyaparota to pohna tiri baharo 
ticorore puririre wacŭerara ticoro. Wihãrirocã ahri yahpapu 
to masa bajuachu ticoro wahchera. A jiro ticorore puririre 
wacūerara ticoro. 22 Tó seheta musa mipure cahyanahca. 
Baharo musare ñuihca tjoa. Yuhure ã ñuna musa tuaro 
wahchenahca. Musa ã wahchechu paina musare cahyachu yoa 
masisi. 

23 Ti dachoi yuhure musa ñuri dachoi yuhyre sinitu ñusi 
musa. Masi tuhsurinapu jinahca. Potocãta musare nii nija. 
Yuhure musa waci tuache ñuno yu Pucure musa siniare tiro 
musare warohca. 24 Yuhure wacù tuaina jina, Cohamacure 
sini masina musa. Ahri dacho panoi tirore ã sinierasinire 
musa. Yuhure wacã tuatjiahna Cohamacure siniga. Musa ã 
sinich musa sinirire musare warohca, musa wahche pahñohti 
cjihtire —nire Jesu sãre. 


Ñainare Jesu yuhdurucaha 


25 A ni tuhsu õ sehe ni namore: 

—Quiti mehne musare yahua tihi. A yahupaihta baharo 
musare quiti mehne yahusi yahu. A yahueracu ya Pucu sehere 
noano poto yahuihtja musare. 26 Ti dachore musa ya cjihtire 
yu Pucure sini payosi yuhu. Yuhure wacu tuana, musa basi 
tirore sininahca. 27 Musa yuhure cahina. A jina ya Pucu cahapu 
ya tariro jichu “Potoca tjira”, nina musa. A niina musa jichu 
ñuno, yuhure cahiina musa jichu ñuno yu Pucu sehe musare 
cahina. To 2 cahichu tirore musa sininahca. 28 Yu Pucu cahai 
jiriro jicu ahri yahpapure tai yahu. A jicu mipure ahri yahpapu 
jiriro jisinicu yu Pucu cahapu wahaihca —nire Jesu. 

29 To 2 nichu sa to buheina 0 sehe nii: 

—Mipu pinihta quiti marieno durucui noano poto yahui 
nina muhu sare. 30 Muhu noano masi pahñoriro my jichu 
mipt pinihtare sã masija. A jia paina muhure buhe masierara. 

Tíre mipure sa noano masija. Sã noano masiina jina, Cohamacu 
cahapt tariro mu jichu “Potoca tjira”, nija sa —nii sa Jesure. 

31 Sa ã nichu Jesu 0 sehe ni yahtire sare: 

—;¿Mipure “Potoca tjira”, nijari musa jana? 32 Baharo 
curero jipihtina musa wuhusepu waha siteina jina, yuhure 
cohanahca musa. Musa Aa cohapachuta yu Pucu sehe yahu 
mehne jira. A jicu yuha cãirota jieraja. 33 Ahrire musare yahu 
muhtahi, yuhure musa wacã tuaa mehne musa noano jihto 
sehe. Cohamacure cahmaeraina cahapu musa jichu ñano 
yoaahca musare tina. Ti 2 yoapachuta wahchega musa. Ahri 
yahpa macaina haa buhiri tiinare, ti pahtoro watino ctihure 
yuhdurucariro jija yahe. A jina yuhure wact tuana wahchega 
musa —nire Jesu sare to buheinare. 


Jesu to buheina ya cjihtire Cohamacure sini payoha 


1 7 1 A ni yahu tuhsu Jesu muanopu ñuroca muo, 
Cohamacure õ sehe ni durucure: 

—Mai, mipure mu yahu quihõriro seheta yuhure hano ti 
yoahti pja mu surota nina. Yuhure mu macure masare ño 
payochu yoaga. Mu ã yoachu muhure masare ño payochu 
yoaihca yuhu cahu. 2 Jipihtina bui puhtoro yuhure cüre 
muhu. A jicu yuhure mu warinare muhu mehne ã jirucuchu 
yoaihca yahu. Tuhsu, muhure masare ño payochu yoaihca 
yuhu. 3 Muhu dihta Cohamacu waro jira. Yuhu Jesucristo mu 
warocariro jija. A jia jipihtina muhure masiina, yuhu cãhure 
masiina muanopu mari mehne a jirucuahca —nire Jesu. 

4 A ninota õ sehe ni namore Cohamacure: 

—Ahri yahpapure mu yoa dutiri cjirire yoa pahñoja yahu. 
A yoacu muhure masare ño payochu yoaja yuhu. 5 Ahri yahpa 
to jihto pano muhu mehne yu jichu jipihtina yuhure ti ño payo 
muhtariro seheta mipure yuhure ti ño payochu yoaga tjoa. 

6 'Ahri yahpai jiinare yuhure mu warinare muhure masichu 
yoahi. Mu warina mų yaina jira. A jicu tinare ware muhu 
yuhure. A jia mu dutiare yoare tina. 7-8 Yuhure mu yahurire 
tinare buhehi. Yu 3 buhechu tuhoa yu buheare cahmare tina. 
A jia potocãta mu cahai tariro yu jichu masina tina. Tuhsu, 
mu warocariro yu jichu “Potoca tjira”, ni tuhotura tina. A yoa 
jipihtia yu ya my ya ti jichu masina tina. 

9 Ti ya cjihtire muhwre sini payoi nija. Paina ya cjihti sehere 
sini payoi nieraja yahu. Yuhure mu warina mu yaina jira. A 

jicu ti ya cjihtire sini payoi nija muhųre. 10 Tina jipihtina mu 
yaina jira. A jia mu yaina sehe yu yaina jira. Yuhure wac 
tuaa yu tuariro jiare masichu yoara tina masare. 

11 "Mipwure ahri yahpapure tjuasi yahu. Mu cahapu wahai 
tai nija. Yu ã wahapachuta mipure yuhure mu warina ahri 
yahpare tjuaahca. Mai, muhu noariro jira. Yuhure mu warinare 
mu tuaa mehne nu wihbobasaga. Mu ã nu wihbochu mari 
cãirota mari jiro seheta tina cãhu c8 curuata jiahca. 12 Tina 
mehne jicu mu tuaa mehne tinare noano ñe wihbohi. Cãiro 
pinihta pichacapu waharohca mų yare ti joari tjui to yahuriro 
seheta. 

13 °Mipure mu cahai wahai tai nija. A jicu ahri yahpai ahri 
jipihtiare yu yainare yahuja yuhu mehne ti noano wahchehto 
cjihtore. 14 Mu yare yahuhi tinare. Tina yu yoaro seheta ahri 
yahpai ji dojahtina jierara. A jia ahri yahpa macaina sehe 
tinare ñy tuhtira. 15 “Ahri yahpai jiinare, yu yainare naaga”, 
nieraja. A nierapaihta tinare noano fit wihboga “Watino ñaare 
yoa dutiri”, tinare nicu. 16 Ahri yahpa macariro jieraja. Tina 
cãhu yu yoaro seheta ahri yahpai ji dojahtina jierara. 17 Yu 
yainare mu buhea mehne noaina wahachu yoaga tinare. 

Mu yahua sehe potocã tjira. 18 Ahri yahpapure yuhure mu 
warocariro seheta yuhu sehe yu yaina cãhure mu yare buhe 
duticu warocahi. 19 Mu cahmaare yoahtiro cjihtore yariahtiro 
jicu yu pjacure waja. A waja yahu yu yaina cãhu mu cahmaare 
potocã ti noano yoahti cjihtire. 

20-21” “Yu yaina mipure jiina dihtare yoadohoga”, ni sini 
payoeraja yuhu. Yu yaina painare yu yare ti buheri baharo 
paina cãhu yuhure waci tuaahca. Tina c&hure yoadohoga, 
yu yaina jipihtina c curuai ti jihto cjihto sehe. Yuhu muhu 
mehne mari pyaro jipanahta cãiro tjija. Mari cãirota mari jiro 
seheta tina cãhu mari mehne ct curuaihta jijaro. C curuaita 
jijaro mu warocariro yu jiare jipihtina masa “Potoca tjira” ti 
nihto sehe. 22 Yuhure mu masichu yoariro seheta yu yainare 
yu jia tiare masichu yoai. Tinare yu å masichu yoachu cãirota 
mari jiriro seheta tina cãhu cã curuaita jiahca. 23 Yuhu tina 
mehne jija. Tuhsu, muhu yahu mehne jira. Mari ã jiina jich 
yu yaina potocãta c curuaita noano jiahca. Ct curuaita ti 
jichu ñua mu warocariro yu jiare ahri yahpa macaina masiahca. 
Tuhsu, yuhure mu cahiriro seheta yu yaina cãhure mu cahiare 
masiahca masa. 

24 Mai, ahri yahpa to ji ducahto pano yauhwre cahia tire 
muhu. A cahicu yu masi pahñoriro, si siteriro yu jichu fiore 
muhu. A jicu yuhure mu warina yahu mehne ti jichu cahmaja 
masi pahhoriro, si siteriro yu jichu ti masihti cjihtire. 25 Mai, 
muhu noariro jira. Ahri yahpa macaina haina muhure masierara. 
Yuhu sehe muhure masija. A jia mu warocariro yu jichu 
masina yu yaina. 26 Muhure tinare masichu yoai. Baharopu 
cãhure muhure tinare masichu yoaihtja yuhure mu cahiriro 
seheta painare ti cahihti cjihtire. A jicu ya yaina mehne jiihca 
—nire Jesu Cohamacure. 


Jesure peresu yoaha 
(Mt 26.47-56; Mr 14.43-50; Lc 22.47-53) 


1 8 1 To ã niri baharo Jesu sa cãhu to buheina Cedro wama 
tiri mare paha, olivo wama tia yuctri ti toari wesepu 

sui. 2 Payu tahari tí wesei, tí yuca docai sa Jesu mehne 
cahmachua tii. A jiro Juda Jesure ñu tuhtiinare ñohtiro ti 
wesere masire. 3 A masino pua curua surarare mu ta tare tí 
wesept Jesure nono taro. Ct curua surara waro jire. Pa curua 
surara Cohamacu wuhure cohtaina jire. Tina sacerdotea 
puhtoa, fariseo curua macaina ti warocaina jire surara, 
Cohamacu wuhure cohtaina mehne. A taa sihãa pocare, sihãa 
yucuri cãhure siha tare. Ti wamoa cãhure cjuare tina. 4 Tí 
wesepu ti wihiri baharo Jesu to ñano wahahtore masino, 
tinare piti boca, õ sehe ni siniture: 

—¿Noare macana nijari musa? —nire Jesu. 

5—Jesu Nazare macarirore macaja sa —ni yuhtire tina. 

— Tiro tjija yahu —nire Jesu. 

Juda sehe, Jesure ñaha dutiro ñoriro tina mehne jire. 
6 A jia “Tiro tjija yaha”, Jesu to nichuta tina sehe cuaa waha, 
yahpapy du siti mua bora caha sure. 7 Ti å wahacha ñuno 
tinare pari turi õ sehe ni siniture Jesu: 

—;¿Noare macana nijari musa? —nire. 

—Jesu Nazare macarirore macana nija sa —ni yuhtire tina 
tjoa. 

8 —“Tiro tjija”, ni tuhsumahicu yuhu musare. A jina yuhure 
ñahana, ahrinare yuhu mehne macainare peresu yoaena tjiga 
musa —nire Jesu. 

9 A sãre cahino ne cãirore butichu yoaerare. A yoaro tó 
pano Cohamacure to niriro seheta yoaro nire tiro. “Yuhure mu 
warinare ne cãirore boerahi”, to niriro seheta yoaro nire Jesu. 
10 A yoa Simo Pedro ñosari pjine cjuaro, tí pjine tua we 
naroca, sacerdotea bui puhtoro cahamacuno Malco wama 
tiriro cahmonore cja pahrenocare. To poto buhusehe macari 
cahmonore cja pahrenocare. 11 A to cja pahrechu ñuno Jesu 
tirore 0 sehe nire: 

—Mu ñosari pjine wihboga. Yu Pucu yuhure to nano yuhdu 
dutiriro seheta ñano yuhduihija yahu —nire Jesu Pedrore. 


Sacerdotea bui puhtoro cahapu Jesure naaha tina 
(Mt 26.57-58; Mr 14.53-54; Lc 22.54) 


12 To ã ni tuhsuchuta surara, ti puhtoro mehne, Cohamacu 
wahure cohtaina surara cãhu Jesure ñaha, tirore duhtere. 
13 Duhte tuhsu Ana cahapu naa muhtare tina. Ana sehe Caifa 
marechuno jire. Caifa sehe ti cuhmare sacerdotea bui puhtoro 
jire. 14 “Judio masa ya cjihtire cãiro masuno yariachu noana”, 
niriro cjiro jire Caifa sehe. 


“Jesure masieraja”, niha Pedro 
(Mt 26.69-70; Mr 14.66-68; Lc 22.55-57) 


15 A jina yuhu Simo Pedro mehne Jesure yoa cureropu ñu 
nany tii. Yuhu sehe sacerdotea bui puhtoro to ñu masiriro jicu 
Jesu baharo puhtoro wahti jiri sahrinopu saa wahai. 16 Yu ã 
sãachu Pedro sehe sahrino sopacai tjuarucu sure. A jicu majare 
wijaa ta, sopacare cohtaricorore sinitu nti “Ahriro Pedro saa 
ta masijari”, nicu. Yu 2 sinitu tuhsuchu ticoro Pedrore saa ta 
dutire. To saa ta dutiri baharo yahu Pedrore na saa wahai. 

17 Yu ã na saachu ñuno sopacare cohtaricoro sehe Pedrore 0 
sehe ni siniture: 

—¿Jesu buheina mehne macariro jierajari muhu? —nire 
ticoro Pedrore. 

—Jieraja yahu —ni yuhtire Pedro sehe. 

18 Sã suhto pano tó macaina cahamaca, surara mehne ti 
sohmahti pichacare wija tuhsuri jire. Yusua nire. A jia tina tí 
pichaca duhtu cahai ducua, sohmaa nire. Ti å sohmachu ñuno, 
Pedro cãhu waha, sohmare. 

Sacerdotea puhtoro Jesure sinituha 
(Mt 26.59-66; Mr 14.55-64; Lc 22.66-71) 


19 A yoa sacerdotea bui puhtoro Jesu buherire, sare to 
buheina cãhure sinitu ñuri jire Jesure. 20 To 2 sinituchu Jesu 
sehe õ sehe ni yuhtiri jire tirore: 

—Jipihtinare buhecu ti panoi ducuhi. A buhecu judio masa 
mari buhea wuhusei Cohamacu wahu cãhure 3 buherucuhi. 
Musa ñuenoi buherahi yahu. 21 ;Dohseacu yuhure sinitujari 
muhu? Sinitu duacu yu buheinare sinitu nuga. Yu buherire 
tina masina —ni yuhtiri jire Jesu. 

22 To 2 nichu tuhoro tói ducuriro surara sehe to wamomaca 
mehne Jesure cjãri jire. 

—A nii tjiga sacerdotea bui puhtorore —niri jire surara sehe 
Jesure. 

23 To ã nichuta Jesu 0 sehe niri jire: 

—Nano yu ni durucurire yahuga yuhure. ¿Potocãta musare 
yu yahupachuta, dohseacu yuhure cjãjari muhu? —niri jire 
Jesu surarare. 

24 Baharo Ana Jesure paina ti duhterirore Caifa sacerdotea 
bui puhtoro cahapu warocari jire. 


“Jesure masieraja”, pari turi niha Pedro 
(Mt 26.71 -75; Mr 14.69-72; Lc 22.58-62) 


25 A yoa Simo Pedro pichaca duhtu cahai ducuro, sohmano 
nire. to sohmarucuchu ñua, tó macaina tirore õ sehe ni 
siniture: 

—;¿Muhu chu Jesu buheina mehne macariro jierajari 
muha? —nire tina Pedrore. 

—Jieraja yuhu —ni yuhtire Pedro. 

26 Tuhsu, sacerdotea bui puhtoro cahamaca mehne 
macariro, Pedro to cahmono cja pahreriro coyeiro sehe 
Pedrore 0 sehe ni siniture: 

—¿Jesure ti ñahari wesei yu jichu muhu cahu tiro mehne 
jierapahte? —ni siniture tiro Pedrore. 

27 —Yuha tiro mehne jierahi —nire Pedro. To 2 nichuta 
caraca dure. 

Jesure Pilato sinituha 
(Mt 27.1-2, 11-14; Mr 15.1-5; Lc 23.1-5) 


28 Namiwactinu jichu Caifa ya wuhupu jirina Jesure naa 
wijaa, ti maca macaina puhtoro Pilato ya wuhupu naa wahare 
tina. A wahapahta to ya wuhupu sãaerare. Pascua dachori 
jichu tina ti bose numuri macaare chuhtina jia õ sehe nire: 
“Judio masuno jierara Pilato. To ã jiriro jichu to ya wuhure 
sãana, mari dutiare yuhdurucana niboca. A jina mari sãachu 
marine bose numuri macaa chuare chu dutierahca”, nire tina. 
A nia puhtoro Pilato ya wahure sãaerare Jesure naahrina 
sehe. 29 Ti 2 saa taerachu nuno Pilato tina cahapu, wahu 
sopacapt surucu suro, tinare õ sehe ni siniture: 

—¿Yaba buhirire ahrirore yahusa duajari musa? —nire 
Pilato tinare. 

30 —Ahriro to noariro jichu muhure sã waeraboa. Nariro 
jira tiro —ni yuhtire tina. 

31 Ti ã nichu Pilato õ sehe nire: 

—Musa sehe tirore naahga. A jina musa ya dutia ti niriro 
seheta tirore buhiri dahrega —nire Pilato tinare. 

—Musa Roma macaina ya dutia sehe sare masunore waja 
dutierara —nire tina Pilatore. 

32 A nia Jesure judio masa ti waja duarire masichu yoaa 
nire. Jesu sehe crusapt to yariahtore to pano to yahuriro 
seheta 2 waharo nire. 33 Ti ã ni durucuri baharo Pilato sehe 
wuhupu majare saa, Jesure pjirocari jire. Pjiroca tuhst, tirore 
0 sehe ni sinituri jire: 

—¿Judio masa ti puhtoro tjijari muhu? —ni sinituri jire 
Pilato. 

34 —;Mu mu strota ã sinitui nijari muhu yuhure? ¿O paina 
sehe yuhure ti yahusari baharo tíre sinitu nujari muha? —niri 
jire Jesu Pilatore. 

35 —Judio masno jieraja yahu. Mu ya yahpa macaina, 
sacerdotea puhtoa cthu muhure ware sare. ¿Yabare hano 
yoari muhu ti 2 buhiri dahre duachu? —niri jire Pilato. 

36 —Ahri yahpa macariro puhtoro jieraja yuhu. Ahri yahpa 
macariro puhtoro yu jichu yu buheina yuhure yoadohoboa. 
Judio masare yuhure ñaha dutieraboa. Yu puhtoro jia ahri 
yahpa macaa jierara —niri jire Jesu Pilatore. 

37 —;A jicu puhtoro jijari muhu ã nice? —niri jire Pilato. 

—Mkw nino seheta puhtoro tjija. Masa ti puhtoro jihtiro 
cjihto masa bajuai yahu. A jicu ahri yahpapu tai ti puhtoro 
jicu tacu, potoca jiare yahuctu tacu. Jipihtina potoca jiare tuho 
duaina, yu yahuare tuhora —niri jire Jesu. 

38 —;Yaba baro jijari potoca jia? Potoca jiare masihto 
basioerara —niri jire Pilato. 


Judio masa Jesure waja dutiha 
(Mt 27.15-31; Mr 15.6-20; Lc 23.13-25) 


A ni tuhsu Pilato judio masa cahai majare tjua waha, tinare 
0 sehe ni yahure: 

—Ahriro Jesure yaba buhiri mariahna. 39 Cuhmaripe pascua 
jichu cãiro peresui jirirore musa wio dutirucura. ¿Ñ jicu ahriro 
Jesureta musa puhtoro cjihto musare wiobasabocari yahu? 
—nire Pilato judio masare. 

40 To ã nichu tuhoa judio masa õ sehe ni sañurucure: 

—Tirore wioi tjiga. Barrabá sehere sare wiobasaga —ni 
sañurucure judio masa Pilatore. 

Barraba sehe yaca bucuro jire. 

1 9 1 Ti 2 ni sanurucuri baharo Pilato Jesure tjana dutiri 
jire. To ã dutichu to mua sehe tirore tjanari jire. 

2 Tjana tuhsu tina pota soro dahre tuhsu, Jesu dapu bui duhu 

payori jire. Duhu payo tuhsu, puhtoa ya suhti barore tirore 

saa, payu tahari tiro cahacãi suruca, © sehe ni bujuperi jire tina: 

3 —Noano tagú. Judio masa puhtoro noano tagú —ni 
bujupe, Jesu wuhduahi cja mujari jire. 

4 A yoa pari turi Pilato judio masa cahapu waha, tinare 0 
sehe ni yahure: 

—Tuhoga musa. Ahrirore ñaa buhiri mariahna. A jicu tire 
musa masihti cjihtire musa cahai tirore na tai tai nihi —nire 
tiro. 

> To ã ni tuhsuchuta Jesu pota soro pisariro, puhtoa ya 
suhti barore sãariro, wuhui jiriro wijaa tare. To ã wijaa tachu 
Pilato tinare õ sehe nire: 

—Ñuga. Ahriro tjira tiro —nire Pilato. 

6 To ã ni tuhsuchu tuhoa, sacerdotea puhtoa, Cohamacu 
whe cohtaina surara cã&hu Jesure ñua, sañurucure: 

—Crusapu cja puha wajaga tirore. Crusapu cja puha wajaga 
tirore —ni sanurucure tina. 

—Tirore ne fiaa buhiri mariahna. A jina musa basita tirore 
naaga. A jina musata tirore crusapu cja puha wajaga —nire 
Pilato tinare. 

7 —Tiro to basi “Cohamacu macuno jija”, nia tire. Tíre to ã 
nichu sa dutia sehe tirore waja dutira —nire tina Pilatore. 

8 Ti ã nichu tuhoro tó pano to cuiriro yuhdoro cuia wahare 
Pilato sehe. 9 A jiro pari turi to wahupure majare saa, Jesure õ 
sehe ni sinituri jire tjoa: 

—;¿Noho macariro jijari muha? —niri jire Pilato Jesure. 

To ã ni sinitupachuta Jesu tirore yuhtierari jire. 

10 To 2 yuhtierachu ñuno Pilato tirore õ sehe ni sinitu 
namori jire: 

—¿Yuhyure yuhtierajari muhu? Yuhu muhure peresui jirirore 
wio masija. A yoa muhure crusapu cja puha waja duti masija 
yuhu. ¿Tíre masierajari muha? —niri jire Pilato Jesure. 

11 —Cohamacu muhyre to dutierachu yuhure ñano yoape 
dutieraboa muhu. Yuhure nu tuhtiinare ñoriro sehe mu 
yuhdoro ñano buhiri tira —niri jire Jesu Pilatore. 

12 To 2 nichu tuhoro Pilato sehe tirore wio duari jimare. To 
a wio duapachuta pari turi judio masa 0 sehe ni sañurucure: 

—Jesu “Puhtoro jija” nino, mari jipihtina bui puhtoro 
jirirore Roma macarirore ñu tuhtiriro jira tiro. A jica tirore 

wiocu muhu cãhu mari bui puhtoro jirirore ñu tuhtiriro jiihca 
—ni sañurucure judio masa Pilatore. 

13 Ti ã nichu tuhoro Jesure wuhui jirirore na wijaa ta, 
buhiri dahre dutiro taro to dujiri pahtai nuju sure Pilato sehe. 
Tói to buhiri dahre dutiri wapa, tãa mehne ti yoari wapa judio 
masa sa ya mehne Gabata wama tire. 14 Ti dacho pascua 
dacho bose namu sa chuhti cjihtire sa cahnori dacho jire. Tí 
pjare cohari pja waro jire. Nuju st tuhsu Pilato masare õ sehe 
ni yahure: 

—Ahriro tjira musa puhtoro —nire tiro. 

15 To 2 nichu tuhoa judio masa 0 sehe ni sañurucure: 

—Yariajaro tiro. Yariajaro tiro. Crusapu cja puha wajaga 
tirore —ni sañurucure tina. 

—;¿Musa puhtoro to jipachuta tirore crusapu cja puha waja 
dutijari musa? —nire Pilato. 

To 2 nichu tuhoa 0 sehe ni yuhtire sacerdotea puhtoa: 

—Mari jipihtina bui puhtoro Roma macarirota sa puhtoro 
jira. Pairo puhtoro sare mariahna —ni yuhtire sacerdotea 
puhtoa. 

16 Ti ã ni durucuri baharo Pilato Jesure crusapu cja puha 
waja dutiro, tirore ware tinare, tirore wajãhtinare. 


Jesure cja puha wajãha tina 
(Mt 27.32-44; Mr 15.21 -32; Lc 23.26-43) 


17 A jia tina Jesure naa wijaare. Ti naa wijaachu Jesu sehe 
to crusare to basi wua naa, dapu coha wama tiropu sure. Sã 
judio masa ya mehne dapu cohã Gólgota wama tire. 18 Tópu 
saa tina Jesure cja puha Ore. Tuhsu, paina puarore cãiro to 
poto buhusehei, pairo to co buhusehei cja puha dapore tina. 
A jiro Jesu ti dacho macai jire. 19 Ti cja puha tuhsuchu, Pilato 
taboa pjīne joa, Jesure ti cja puha õri crusai cja puha 0 dutire 
tí pjine. O sehe ni joare tiro: “Ahriro Jesu Nazare macariro, 
judio masa bui puhtoro jira”, ni joare Pilato ti pjine. 20 Tí pjine 
joaro judio masa ya dusero mehne, Roma macaina ya dusero 
mehne, griego masa ya dusero mehne joare tiro. A yoa Jesure 
crusapu ti cja puha daporiro maca cahacãi jire. TO cahacãi jiina 
payu judio masa Pilato joarire ñu, buhere. 21 buhe tuhsu 
judio masa sã sacerdotea puhtoa õ sehe nire Pilatore: 

—“Ahriro judio masa puhtoro jira”, ni joai tjiga. Să puhtoro 
jierara ahriro. A jicu õ sehe ni joa cahnoga muhe. “Ahriro 

‘Judio masa puhtoro jija’, ni cãirota to basita ã ni tuhoturiro 
jira”, ni joa cahnoga —nire sacerdotea puhtoa. 

22 —Yu joa muhtariro seheta jirohca —nire Pilato tinare. 

23 Jesure ti cja puhari baharo pititiaro surara sehe Jesu 
suhtire ti basi witire. Ti 2 witi duapachuta c& suhtirota yoari 
suhtiro dohori marieni suhtiro jire. Ti suhtiro suhari suhtiro 
jire. 24 Ti suhtiro to ã jicha õ sehe nire tina ti basi: 

—Ahri suhtirore tuhrena tjijihna. Ahri suhtirore nahtiro 
cjihtore masi duana, docapejihna mari —nire tina ti basi. 

A docapea, Cohamacu yare ti joari tjui ti ni joariro seheta 
yoaa nire tina. “Yu suhtire tina ti basi witire. A jia ya suhtire 
nahtiro cjihtore masi duaa, docapere tina”, ni joaa tiha 


Cohamacų yare ti joari tjui. To 2 ni joariro seheta 2 yoaa nire 
tina. 

25 Surara ti ã yoachu Jesu pocoro, Jesu muono, Maria 
Cleofa namono, Maria Magdalena mehne Jesu crusa cahacai 
fiurucure tina. 26 A jiro to pocoro yuhu to cahiriro cãhu to 
cahacai sa ducuchu ñuno to pocorore 0 sehe ni yahure Jesu: 

—Mipure ahriro mu macu cjihto jira —nire Jesu to 
pocorore. 

27 A ni tuhsu, yuhure õ sehe ni yahure tiro: 

—Mipyvre ahricoro mu poco cjihto jira —nire Jesu yuhure. 

To ã niri baharo Jesu pocorore yu ya wuhupu ji dutii. 

Jesu yariaa wahaha 
(Mt 27.45-56; Mr 15.33-41; Lc 23.44-49) 


28 To ã ni yahuri baharo 0 sehe ni tuhotu masiri jire Jesu: 
“Jipihtia Cohamacu yuhure dahra dutiro to ctirire yoa pahñohi”, 
ni tuhotu masiri jire Jesu. A masino Cohamacu yare ti joari 
tjui to ni yahuriro seheta õ sehe nire Jesu: 

—Nahma yapioca yuhure —nire Jesu. 

29 A yoa tói vino sua core posa tiri situ dujire. A jiro tói 
jiriro wihmi nari suhtere suea co mehne ti sohari suhtere 
yucuctu hisopo wama tidu sohtoai duhte Ore. Duhte 0 tuhsy, 
Jesu duseroi sið muo, sið Ore. 30 TI core Jesu wihmi tuhsu 0 
sehe nire: 

—Tó puro tjica —ninota to dapure muhriruca, yoja su, 
yariaa wahare. 


Surara Jesu patipahma batoi ñosaha ñosadu mehne 


31 Ti dacho pascua bose numuų pano jire. TÍ bose numu 
macaare sã chuhti cjihtire sa cahnori numu jire. A jia pa 
dacho Sabado jichu tí bose numu jichu crusaript ti wajarinare 
cŭ duaerare judio masa. Ti dacho Cohamacure ti ño payori 
dacho bose numu jire. A jia tí dachoi ti cja puharina cjirire 
crusapu ti jichu cahmaerare tina. A jia ti cja puharina cjirire ti 
huchua cohãrine cja nuha dutia taa judio masa siniha Pilatore, 
ti yaria murocahto cjihto sehe. Ti 2 yoari baharo ti pjacuri 
cjirire na boro bahranoa taa nire. 32 Ti 2 dutichu surara sehe 
crusari cahapu st, cãiro yacariro cjiro ñuchua cohãrine cja 
nuhare. Pairo cãhure ata yoare tina. 33 A jia Jesu ñuchua 
cohãrine cjã nuha tamaa, to yariariro jichu ñua, cja nuhaerare. 

34 A cja nuhaeraa cãiro surara to patipahma batoi ñosadu 
mehne ñosare. To 2 ñosachu dóihta to di, co mehne wijaare. 
35 To ã wahacha ñui yuhu. Yuhu ahri tjure joariro musare 
potoca yahuja. Potocã yu yahua jich masija yahu. Musare 
yahuja musa chu Jesure musa waci tuahto sehe. 36 Cohamacu 
yare ti joari tju to niriro seheta ã wahare: “To cohãrine ne c 
cohãre cja nuhaerare”, to ni joariro seheta Jesu nuchua cohãrine 
ne ct cohãre cja nuhaerare. 37 A yoa pa tju Cohamacu yare ti 
joari tjui õ sehe nina: “Tirore ti ñosariro cjirore ñuahca tina”, 
ni joaa tiha Cohamacu yare ti joari tjui. 

Jesu pjacure masa copapu ctiha 
(Mt 27.57-61; Mr 15.42-47; Lc 23.50-56) 


38 To yariari baharo José Arimatea macariro Jesu pjaca 
cjirore na bororo taro, Pilatore siniri jire. José sehe paina judio 
masare cuiro, Jesure wacŭ tuariro to jiare yahu duaerari jire. 
To pjaca cjirore to siniri baharo Pilato sehe to pjacure naa 
dutiri jire. To ã na dutichu José crusa cahai su, Jesu pjaca 
cjirore naa wahari jire. 39 Nicodemo chu me sitiare yucucu 
di pohca, mirra wama tia me sitia yucucu pohca mehne dahra 

moreare na tari jire. Jesu pjaca cjirore masa copapt ti sio 
saahto pano ti cahnohti jiri jire ti me sitia. Ti na tari cjiri 
treinta kilo nucuri jire. Nicodemo sohõ jiri pja Jesu mehne to 
coã durucuri pja fiamipu Jesu cahai suriro jiri jire. 40 A jia 
tina paaro Jesu pjacu cjirore naa, judio masa sa yariainare sa 
yoarucuriro seheta to pjacu cjirore me sitia mehne suhtiro 
cahsaro mehne wahmari jire. 41 Crusapu Jesure ti wajano 
cahai wese jire. Ti wesepu masa copa tacapu wahma ti sahari 
copa jire. Ti copai ne yariariro cjirore sio sãaerasinire. 

42 Pascua dacho bose numti judio masa sa bose numui sã 
chuhti cjihtire sa cahnori dacho jire. To ã jiri dacho jichu tí 
copa cahacãi to crusa jichu, tói siõ sãari jire tina Jesu pjaca 
cjirore. 


Jesu masa wijaaha 
(Mt 28.1-10; Mr 16.1-8; Lc 24.1-12) 


2 0 1 Domingo ñami curero jichu, bohreahto panoca 

Maria Magdalena Jesu masa copapu suri jire. Tópu 
saro ti copare ti tju bihari tacare ti pjõo ctiria tacare ñuri jire 
ticoro. 2 A ñuricoro jiro sã cahapu murocaa tare ticoro. Simo 
Pedro mehne yuhu sã puaro jii. Wihi, õ sehe ni yahure sare 
ticoro: 

—Mari puhtoro pjaca cjirore naanocari jihre. A jina tiro 
cjirore ti crire mari masieraja —nire ticoro sare. 

3 To ã niche tuhona, Pedro mehne masa copapu fiuna wahai 
sã. 4A ñuna wahana sa puaro muroca wahcãi. A murocana, 
yuhu Pedrore muroca yuhdu wahcãcu masa copapu su muhtai. 
5 TOpu sucu muhri caha nuroca sõi ti copapure. Muhri caha 
ñuroca sõcu tirore ti wahmari suhtiro cjiro dihtare ñui. A jii tí 
copare sãaerahi. 6 Yu ã huri baharopu Simo Pedro yu baharo 
wihire. Wihi, masa copapu saa, to pjacu cjirore ti wahmari 
suhtiro cjirore ñure tiro. 7 Jesu dapure ti wahmari cahsaro 
cãhure ñure tjoa. Ti cahsaro soro coãno to tureri cahsaro jire. 
8 A jicu yuhu cãhu masa copapu su muhtariro tí copapu sãai. 
Jesure to 2 mariachu nucu “Potocãta Jesu masa wijaari jira”, 
ni tuhotui yahu. 9 Ti copapu sa wahahto pano Cohamacu yare 
ti joari tjui Cristo to yariahtore yahurire, to masa wijaahtore 
yahuri cãhure sa noano tuho ñahaerasinimai. Ti copare yu 
ñuri baharo, “Potocata Jesu masa wijaari jira”, ni tuhotui 
yuhu. 10 A ñu tuhsuna sa wuhusepu tjuaa wahai. 

Jesu Maria Magdalenare bajuaha 
(Mr 16.9-11) 


11 A yoa masa copapu Maria majare tjua ta tí copa 
sopacapy wihi, ducuro, tiiro niri jire. A tiiparota ticoro muhri 
caha ñuroca sõri jire masa copapure. 12 A ñuroca sõno puaro 
anjoare, yehsea suhti tiinare Jesu cjiro to coãriro cjiropt ti 
dujichu ñuri jire ticoro. Cãiro to dapu coãriro cjiroi dujiri jire. 
Pairo to dahpori coãriro cjiroi dujiri jire. 13 Tinare to huchu 
tina sehe ticorore õ sehe ni sinituri jire: 

—Numino, ¿dohse jiro baro tiico nijari muha? —niri jire 
tina. 

—Yu puhtoro pjacu cjirore naanocari jihre. A jico to pjaca 
cjirore ti ctirire masieraja yahu —niri jire ticoro. 

14 A ni tuhsu, majarerucu sumahno Jesure tói ducurirore 
ñuri jire ticoro. A ñuparota Jesure ñu masierari jire ticoro. 

15 —Numino, ¿dohse jiro baro tiico nijari muha? ¿Noare 
macaco nijari? —niri jire Jesu ticorore. 

“Ahriro ahri wesere ñu wihboriro jira”, ni tuhotumari jire 
ticoro Jesure. A ni tuhoturo, õ sehe niri jire ticoro: 

—Muhuta to pjacu cjirore naariro jic to pjacure mu 
cŭrirore yahuga yuhure. Mu yahuri baharo to pjacu cjirore 
naaco wahacohtja —niri jire ticoro tirore. 

16 To ã niri baharo Jesu 0 sehe niri jire: 

—Maria —niri jire. 

To ã ni pisuchu tuhoro majare ñuroca, ticoro hebreo ya 
mehne sã judio masa ya mehne 0 sehe niri jire: 

—Raboni —niri jire ticoro Jesure. (Raboni nino “Buheriro”, 
nino nina.) 

17 —Yu Pucu cahapu mujaerasinija yuhu. Yu ã 
mujaerasinichu yuhure ñahaeco tjiga. Tuhsu, paina yu yaina 
cahapu wahaga. Ti cahapu suco 0 sehe ni yahuga tinare: 
“Yu Puca cahapu wahai tai nija. Musa Pucu cãhy jira tiro. 
Yu yairo Cohamacu cahapu wahai tai nija. Musa yairo 
Cohamacų cãhy jira tiro’, nihre Jesu”, ni yahuga tinare —niri 
jire Jesu Maríare. 

18 To 2 niri baharo Maria Magdalena sa Jesu buheina 
cahapu wihi, yahure sare: 

—Mari puhtorore huhi yahu —ni, Jesu ticorore to yahu 
dutirire yahure sãre ticoro. 

Jesu to buheinare bajuaha 
(Mt 28.16-20; Mr 16.14-18; Lc 24.36-49) 


19 Ti dacho domingoi namichahai sa Jesu buheina sa coyea 
judio masare cuina, wuhupu biha saa, dujii sa. Sã 2 dujichu 
Jesu sa watoi bajuarucu suro, sare õ sehe nire: 

—¿Jimajari musa? Noano jiga musa —nire. 

20 A ni tuhsu, to wamomacarine, to patipahma bato cãhure 
sare ñore. A jina sã tirore sã puhtorore ñana, wahchei. 21 Pari 
turi Jesu sãre õ sehe nire: 

—Noano jiga musa. Yu Pucu yuhure to warocariro seheta, 
musa chure yu ya buheare buhehtinare warocaja —nire Jesu 
sare. 

22 A ni tuhsu tiro sare puti sãare. A puti sãano Espíritu 
Santo sare to sãarucu su mua wahahtore ñono nire sare. No 
tuhsu õ sehe nire: 

—Mipu Espíritu Santore ñahaga musa, musa mehne jihtirore. 
23 Paina ti ñaa yoarire musa bocha, ata jiahca. A jia paina ti 
haa yoarire musa boerachu tí bori jisi —nire Jesu sare to 
buheinare. 


Jesure masa wijaarirore Toma ñuha 


24 Jesu sa watoi to bajuachu Toma suhdyųariro ti ni pisuriro 
sã mehne mariahre. 

25 To ã mariacha sa mehne macaina tirore yahumare: 

—Mari puhtorore sã nuhi —ni yahumai sa Tomare. 

Sã ã ni yahupachuta 0 sehe nire Toma: 

—To wamomacarine ti cja puhaa coparire nueract ti 
coparire yu wamo pica mehne be nueracu, “Potocata masa 
wijaari jira”, nisi yuhu. A yoa to patipahma batoi jiri copare 
yu wamomaca mehne sio sõeracu, “Potocata masa wijaari 
jira”, nisi yahu tirore —nire Toma. 

26 Ocho dachori baharo pari turi sa to buheina sa wahupu 
jii. Ti pjare Toma sa mehne jire juna. Ti wahy bihari wahu 
jire. Bihari wahu to jipachuta Jesu wuhupu saa taro, sa watoi 
bajuarucu suro õ sehe nire: 

—¿Jimajari musa? Noano jiga —nire. 

27 A ni tuhsu, tiro Tomare õ sehe ni yahure: 

—Nuga yu wamomacarine. A yoa mu wamo pica mehne 
yu wamomacarine ti cja puhaa coparire be ñuga. Tuhsu, mu 
wamomaca mehne yu patipahma batoi jiri copare siõð sõ ñuga. 
“Potocã jierara”, nii tjiga. “Potocã tjira”, niga muhu, —nire 
Jesu Tomare. 

28 To ã niri baharo Toma 0 sehe ni yuhtire: 

—Muhu yu puhtoro jira. Muhu yu yairo Cohamacu jira 
—nire Toma Jesure juna. 

29 —Yuhure mu ñuri baharo yuhure wacã tuara muhu. 
Paina sehe yuhure ñuerapahta yuhure wacã tuaahca. A jia 
tina mu yuhdoro wahcheahca —nire Jesu Tomare. 

Jesure masa ti masihti cjihtire ahri tjure joaha Joao 


30 A yoa payu paye cãhure Cohamacu to tuaa mehne yoa 
ñore Jesu sã mehne jiro. Tíre to yoarire ahri tjui joa pahñoerati 
yuhu. 31 A joa pahñoerapaihta ahri tjui ya yahuare joahi 
“Jesuta Cristo Cohamacu to warocariro jira. Tiro potocãta 
Cohamacųu macuno jira”, musa ni masihti cjihtire. A jina musa 
tirore wacã tuaina Cohamacu mehne musa a jirucuhti cjihtire 
joahi ahri tjure. 


Jesu siete to buheinare bajuaha 


2 1 1 Baharo Tiberia wama tiri bucupariro duhtu cahai 
sare to buheinare Jesu pari turi bajuare tjoa. Sare 
bajuaro 0 sehe yoare tiro tjoa. 2 Simo Pedro, Toma suhduariro 

ti niriro, Natanae Galilea yahpai jiri maca Cana wama tiri 
maca macariro, Zebedeo pohna sa puaro, paina ptuaro buheina 
sã õpeinata cahmachui. 

3 Sã ã cahmachuri baharo Simo Pedro sare 0 sehe nire: 

—Wahi wajãi wahai nija —nire tiro. 

—Sa cãhu muhu mehne wahanahtja —nii sã tirore. 

A ni tuhsu buhaa wahai. A jina dohoria mehne wahai. 
Wiho mejeta ti ñamine sa noano maca bohreapanahta ne 
ctiro wahi wajaerahi. 4 Bohrea pari cahachu Jesu paduroi to 
ducucha tirore ñumai sa. A fiupanahta tirore “Jesu jira”, ni ñu 
masierahi sã. 5 A jiro sare tiro õ sehe ni siniture: 

—¿Ne, wahi wajari musa? —nire Jesu. 

—Ne wajaeraputiati sa —ni yuhtii sa. 

6 —Dohoria poto buhusehe sehe doca noga. Tie sehe doca 
ñona wahi wajanahca musa —nire sare. 

To ã nichu tuhona sa to niriroihta doca hoi. Sã doca ño 
tuhsuchau payu wahi sãare. Paya wahi sãachu wañunore 
dohoriapu waja saana bihoerahi sa. 7 A jicu yuhu Jesu cahiriro 
Pedrore 0 sehe ni yahui: 

—Mari puhtorota jira siro paduroi ducuriro —nii Pedrore. 

Yu ã nichu tuhoro Jesuta to jichu masino, Simo Pedro to 
suhtirore sãare. Wahi wajãno taro to suhtirore tjuweriro 
jisinire. To suhtirore saa tuhsu, diapa pjuroca ñojare. 8 Sa 
paina buheina dohoriai jina, cien metro yoaro diapure pahsai 
sa. A jina wañunore wahi payu sãadure dohoria mehne waja 
nujai sã. 9 Duhtu cahai waha suna pichaca niti dihta si coãri 

pichaca bui Jesu to puho ctirirore wahire ñui sa. Pão cthure 
nui sa. 

10 Sa a ñuchu nuno Jesu sare 0 sehe nire: 

—Michapucaca musa wajarinare mahainaca na tahga 
—nire sare. 

11 To 2 nichu Simo Pedro sehe Jesu mehne jiriro dohoriapu 
samu, wanunore, bujuina wahi ciento cincuenta y tres wahi 
saadure waja majare. Paya wahi saapahta wañunore tuhrerare. 

12.—Chusinina taga —nire Jesu sare. 

“¿Noa baro jijari muha?” ni sinitu ñuerahi sa tirore. Sa 
puhtoro to jichu masii sã. 13 Ã yoa Jesu pichaca cahapu suro, 
paore na, sare witire. Wahi cãhure witire. 

14 A jiro Jesu to masa wijaari baharo paduroi bajuaro tia 
taha sãre to buheinare bajuaro nire. 


Jesu Simo Pedro mehne suhuduha 


15 Sã churi baharo Jesu Simo Pedrore õ sehe ni siniture: 

—Simo Jona macuno, ¿ahrinare mu cahiriro yuhdoro 
yuhure cahijari muhu? —nire Simo Pedrore. 

—Puhtoro, muhure cahija yaha. Muhure yu cahichu masina 
muhe —ni yuhtire Simo Pedro. 

—A jicu ovejacãre ti nuriro seheta yu yainare buhega muhu 
—nire Jesu. 

16 A ni tuhsu pari turi tiro Simo Pedrore õ sehe ni siniture: 

—Simo Jona macuno, ¿yuhure cahijari muhu? —nire Jesu. 

—Puhtoro, muhure cahija yahu. Muhure yu cahichu masina 
muhe —ni yuhtire Simo Pedro. 

—Ovejare nu wihboriro ovejare to noano ñe wihboriro 
seheta, yu yainare noano buhe nu wihboga —nire Jesu Pedrore. 

17 A ni tuhsu pari turi tiro Simo Pedrore õ sehe ni siniture: 

—Simo Jona macuno, ¿potocãta yuhure cahijari muhu? 
—nire Jesu tjoa. 

Tia taha ã ni to sinituchu tuhoro Simo Pedro tuaro cahyare. 

—Puhtoro, muhu masi pahñona. Muhure yu cahichu masina 
muha —ni yuhtire Simo Pedro. 

—Ovejare ti nuriro seheta yu yainare buhega muhu. 
18 Potoca muhure niita nija. Muhu wahmuno jicu mu suhtire 
sda, mu cahmariropy tinia tiri jire muhu. A jiricu mu jipachuta 
baharo mu bucuro jichu, mu wamomacarine mt siõrocachu 

pairo muhwre suhtire sãanohca. Tuhsu, mu waha duaeraropu 
muhure naanohca —nire Jesu Simo Pedrore. 

19 A nino Simo Pedrore dohse waha to yariahtore yahuro 
nire. A jiro Simo Pedro yariaro Cohamacure “Noariro, masi 
pahñoriro jira”, masa ti nichu to yoahtore yahuro nire Jesu. 
A Pedro mehne suhudu tuhsuro õ sehe ni namore Jesu tirore: 

—Quihõno yu buheriro seheta yoaga muhu —nire Jesu 
Pedrore. 


Jesu to cahiriro buheriro ahri tjure joariro jira 


20 To 2 nichuta Pedro sehe majare ñuroca, yuhure Joãore 
Jesu to cahiriro buherirore tinare yu nuny tichu ñuno Pedro 
Jesure siniture. Yuhu sehe to ñuriro tó pano õ sehe niriro jii: 
“Puhtoro, ¿muhure ñu tuhtiinare ñohtiro sehe diro baro jicari 
tiro?” ni, Jesure sinitu ñyuriro jii yahu. Ti pjare Jesu to pari 
wahpa cha dujii yahu sehe. 21 A jiro yuhure ñuno Pedro Jesure 
õ sehe ni siniture: 

—Puhtoro, ¿ahriro sehe dohse waharohcari? —ni siniture. 

22 —Tíre muhyure yahueraja. Ahri yahpapu yu tjua tahto 
pano ahrirore jirucuchu yu yoachu tíre masierara muhu. A jicu 
muhure yahueraja. Quihõno yu buheriro seheta yoaga muhu 
—nire Jesu Pedrore. 

23 Tíre to yahurire jipihtina Jesu yaina ti basi yahu sitemare. 
Tíre yahu sitea õ sehe nimare tina sehe: “Jesu to cahiriro 
buheriro yariasi”, ni yahu sitemare yuhure Jesu yaina ti basi. 
Ti 2 nipachuta “Tiro yariasi”, nino nierari jimare Jesu. “Ahri 
yahpapt yu tjua tahto pano ahrirore jirucuchu yu yoachu tíre 
masierara muhu. A jicu muhure yahueraja”, nire Jesu Pedrore. 

24 Jesu buheriro ahrire yahuriro, ahri tjure joariro jija 
yaha. A jina ahri yu yahua quihõno jichu masija mari. 

25 Payu paye cãhure Jesu yoare. To yoarire mari joa 
pahfiocha tí tjuri joaa tjuri payubia wahaboa. A jia tí tjurire 
mari wihbochu mu sueraboa ahri yahpa. Wahpaa yuhdua 
wahaboa, yu tuhotuchu. Tó puro tjira. 

“Espíritu Santo tarohca”, niha ahri tjure joariro 


1-2 Teofilo, ahri quitire muhure joarocai nija. Pano yu joa 
muhtari ptire Jesu to yoaare, to buheare muhure yahu 
tuhsui. Pu muanopu to mujarire yahu batoai. To mujahto pano 
Jesu Espíritu Santo mehne dutiha to bese ctirinare. 3 A yoa Jesu 
crusapu to yariari baharo payu tahari pjacu tiriro bajua mujaha 
to cūŭrinare, tina “Potocãta tiro catira”, ti ni masihto sehe. 
Cuarenta dachori waro tiro bajua mujaha tinare. A bajuaro tiro 
to basi to catiriro jiare ñono niha tinare. A bajuaro puhtoro 
Cohamacu to suho jiare yahuha tinare. 
4 Jesu to cŭrina mehne jisinino tinare õ sehe ni yahuha: 
—Jerusalčita jisiniga mipure. “Espíritu Santore musare 
warocaihtja”, yu Pucu to nirirore cohtasiniga. Tíre to nirire 
musare yahui yuhu. > Joao musare bautisaro co mehne yoamare. 
Yuhu sehe ti yuhdoro yoaihtja musare. Maha dachorica baharo 
yuhu sehe Espíritu Santore musa mehne jirucuchu yoaihtja 
musare —niha Jesu. 


Jesu muanopu mujaa wahaha 


6 A yoa tina ttcu Olivo wama tidupu Jesu mehne 
cahmachuina sehe 0 sehe ni sinitu ñaha tirore: 

—Puhtoro, ¿mipure sare Israe yahpare pari turi cù, mari 
coyea warore puhto sõihcari muhu? —ni sinitu ñuha to yaina. 

7 Ti a nichu tuhoro Jesu 0 sehe niha: 

—Musa puhto sãahti pjare yahu quihõriro, a wahachu 
yoariro yu Pucu dihta jira. Musa sehere tire ne masihto 
basioerara. 8 Wiho mejeta musare Espíritu Santo to wihichu 
Cohamacu ya masiare cjuanahca musa. Ti masiare musa cjuana 
Jerusale macainare, jipihtina Judea yahpa macainare, Samaria 
yahpa macainare, ã yoa jipihtina ahri dacho mu suro macainare 
noaa buheare buhenahca musa. Yu yariarire, yu masa mujarire 
tinare buhenahca musa —ni yahuha Jesu tinare. 

9 To ã ni tuhsuri baharota, Cohamacu Jesure muanopu 
mujachu yoaha jana. Tina tirore ti ñu nunu muochuta me 

curua watopu saa, buti mujaa wahaha. 10 To 2 buti mujari 
baharota tina Jesu to mujarirore ti ñu muono watoi paaro 
anjoa yehsea suhti tiina Jesu to ctirina watoi bajuarucu suha. 
11 A bajuarucu su, tinare õ sehe niha: 

—Musa Galilea macaina, ¿dohse jiro baro ñu muorucuna 
nijari musa? Ahriro Jesu, musa mehne jiriro cjirota, Cohamacu 
muanopu to mujachu yoarirota, mipure to mujachu musa 
ñuriro seheta, pari turi duji tarohca tjoa —ni yahuha anjoa 
tinare. 


Jesu to ciurina Juda cjirore cohtotahtirore beseha 


12 A yoa Jesu yaina tãcu Olivo wama tidupu jiina duji taa, 
Jerusalěpų tju suha. Tu tcu ci kilómetro bui curero yoaro 
jira Jerusale duhtu cahapure. 13 Tju su, tina muanopu ti jiri 
tahtiapu mujaa wahaha. Ahrina jiha: Pedro, João, Santiago, 
Andre, Felipe, Toma, Bartolomé, Mateo, Santiago, Simo, Juda 
jiha. Santiago sehe Alfeo macuno jiha. Simo sehe cananista 
wama tiri curua macariro jimaha. Juda sehe Santiago macuno 
jiha. 14 Payu tahari ahrina jipihtina, to cūŭrina, ã jichu numia, 
Maria Jesu pocoro, ã yoa Jesu bahana mehne chu noano 
cahmachu, Cohamacure ã sinirucua tiha. 

15 A yoa ti dachorire masa payu cahmachuha. Ciento y 
veinte jia jiboa. A jiro Pedro sehe tiro mehne macaina Cristo 
yaina watoi ducu, õ sehe ni yahuha tinare: 
16 —Yu coyea, Cohamacu panopu to niriro seheta å waharo 
nihre. Tíre Espíritu Santo Davi cjirore yahu dutiha Juda cjirore. 
Juda cjiro Jesure ñahahtinare ñoriro jihre. 17 A yoahtiro 
jiparota mari mehne Jesu yare yoariro jimahre. A jiro sa mehne 
macarirota jimahre —niha Pedro. 
18 Juda cjiro sehe Jesure ño dutia ti waparire to wiari baharo 
to basita waja yariaha. A yoaro boraa waha, to tu misida tuhnua 
waha, yariaa wahaha. To wiari cjiri mehne paina mahanoca 
yahpare nuchuha. 19 Jipihtina Jerusale macaina masi pihtinocari 
jire Juda cjiro to ñano yoarire. A masia ti ya dusero mehne to 
niñeru mehne ti nuchuri yahpa cjirore Acéldama wamoari 
jire. Acéldama nia, “Di yahpa”, nia nina. 20 Baharo 0 sehe ni 
namoha Pedro: 
—Panopt to joariro seheta 4 wahahre Juda cjiro. Salmo to 
joari tjui õ sehe ni joaa tiha: 
“Tiro to jiri wahu masa marieni wuhu tjuarohca. 
Ne noa jisi tí wahure”, 

ni joaa tiha. O cãhure õ sehe ni joaa tiha: 
“Pairo to dahraa cjirire cohtotariro jirohca”, 

ni joaa tiha Salmopu. 

21-22 ’ÃÑ jina mari cãiro besejihna. João masare bautisariro 
cjiro masare to buhero watoi cãina Jesu yaina mari mehne 
wahare. Tina mehne macarirore cãiro bese nano cahmana mari 
mehne macariro cjihto. Jesu mehne mari jichu mari mehne ã 
jirucurirore besero cahmana. A mari beseri baharo Jesu to 
masa mujarire mari mehne buherohca —ni yahuha Pedro to 
coyeare Cristo yainare. 

23 To ã nichu tuhoa puarore bese dapoha tina. Cãiro José 
Justo wama tirirore beseha. Tiro Barsaba ti ni pisuriro jiha. 
Bese tuhsu, pairore Matia wama tirirore beseha. 24-25 Tinare 
bese dapo tuhsu, tina Cohamacure õ sehe ni siniha: 

—Muhu sã puhtoro jipihtina masa ti tuhotuare masina. 
Ahrina puaro sã beseina jira. Juda cjirore cohtotahtirore diro 
mu cahmarirore besega. Jesure cohatjiahno Juda cjiro sehe 
pichacapu wahaha. Tirore cohtotahtiro Jesu to ctiriro jirohca. 
A jiro sa mehne noaa buheare buherohca —ni siniha tina 
Cohamacure. 

26 A niata taa mehne doca mujaha besea taa. Matia yaro to 
noano quihõno wijachu, tiro sehe Jesu to cŭrina once ctirina 
mehne macariro tjuaha. 


Espíritu Santo Jesu yaina mehne ji ducaha 


J 1 yoa Pentecoste wama tiri dacho jicha tina jipihtina 

cã wuhui cahmachuha. 2 Tí pjareta wihnono to tuaro 
taro seheta mtanopu bisiro coa taha. To ã bisiro coa tachu 
tuhoha jipihtina tí wuhupu jiina. 3 A yoa picha pohna yoaro 
sehe jia tina jipihtina dapu poca bui bajuaha. Tí picha 
pohnaricã ñahmanoricã yoaro sehe bajuha. 4 A yoa Espíritu 
Santo tinapure sãarucu sua wahaha. Tinapure to sãarucu sua 
wahacha, paina ya durucuare to durucuchu yoaa mehne tina 
sehe paina ya durucuare noano durucuha. 

5 Tí dachorire Jerusalepu payu judio masa, c curua macaina 
masa jipahta, paró paye yahpari macaina jiha. Cohamacure 
ño payoina jiha. 6 A yoa muanopu coa tachu tuhoa tina Jesu 
buheina cahapu payu cahmachu wahcãha. Cahmachuina 
masape ya durucuare Jesu buheina ti durucu pahñochu tuhoa, 
tina tuho cuaa wahaha. 

7-8 —Cuenah. ¿Dohse yoaa ahrina Galilea macaina jipahta 
mari ya durucuare noano durucujari? Tina mari ya yahpapu 
taina yoaro seheta durucua nina —niha tina sehe. 

9-10 —Jipihtina mari durucuare mipure durucua nina: Õpe 
yahpari macaina mari õre cahmachuina jija: Partia macaina, 
Media macaina, Elam macaina, Mesopotamia macaina, Judea 
macaina, Capadocia macaina, Ponto macaina, Asia macaina, 
Frigia macaina, Panfilia macaina, Egipto macaina, Libia yahpai 
Cirene cahapu jiina, Romapu taina jija mari. Cãina judio masa 
waro jija mari. Paina judio masa dojoina jija mari. 11 Creta 
macaina cãhu, Arabia macaina cã&hu jira mari mehne. Mari 
payu paró macaina soro durucua tiina mari jipanata ahrina 
sehe mari masape curuari macaina durucuare ti durucuchu 
tahoja mari. Tina mari ya durucua mehne Cohamacu tuaa 
mehne to yoarire yahua nina —ni durucuha masa ti basi. 

12 A niata tina cuaa waha, ti ñuri cãhure ti tuhori cãhure 
noano tuho ñahaeraha. 

—¿Ahrina dohse jiro baro paina ya mehne Cohamactu yare 
a noano durucujari, musa tuhotuchu? —ni cahma sinitu ñuha 
tina ti basi. 

13 Wiho mejeta paina Jesu yaina ti durucuchu tuhoina 
mehne macaina sehe tinare 0 sehe ni bujupeha: 

—;¿Dohse ahrina sihbiori sihni cahaa nijari? —ni bujupeha 
paina tinare Jesu yainare. 


Pedro masare yahuha 


14 A jiro Pedro once Jesu to ctirina mehne wahcarucu su, 
tuaro durucutjiahno masare õ sehe ni yahuha: 

—Musa Judea yahpa macaina, jipihtina Jerusalepu jiina, 
ahrire masiga musa. Yu yahuchu tuhoga musa. 15 Musa tuhotua 
guihono jierara. Nueve hora jira miputa. Mari chu sihnini hora 
jierasinica. A jia ahrina cahaina jierara. 16 Ahrina Cohamacu 
panopu to niriro seheta yoaa nina. Ti pjapure Joere Cohamacu 
yare yahu muhtariro cjirore, ahrire yahu dutia tiha Cohamacu 
sehe: 

17 “Sohtori tia dachori jichu õ sehe jirohca: “Yu yairo 
Espiriture masare jipihtinare warocaihtja. 
A jia musa pohnapu yu yare yahuahca. 
A yoa musa mehne macaina wahma yapia 
bajuamehneare ñuahca. 
A jia musa mehne macaina bucuna cahãnopu 
cahaahca. 
18 A jicu yu cahamacare, muare, numia cãhure ya 
yairo Espiriture warocaihtja. 
A jia tina yu yare yahuahca. 
19 Tuhsu, yu tuaa mehne bajuamehneare yoa ñoihca 
mtanopu. 
Yahpapu cãhure yu bajuamehneare ñoihca: 
Dire, pichacare, mene ñoihca. 
20 Tuhsu, s dacho macariro nahitianore cohtotarohca. 
Ñami macariro di yoaro sehe sohãriro cohtotarohca. 
Õ sehe waharohca Cristo musa puhtoro to tahti 
dacho, yu niri dacho panoi. 
Tí dachoi ñu cuaa wahaahca masa. 
A jiro wiho jiri dacho jisi. 
Tí dacho noari dacho jirohca. 
21 A jiro õ sehe jirohca. 
Jipihtina masa Cristore ti ñaa buhirire cohã duti 
siniinare tiro tinare pichacapu wahaborinare 
yuhdorohca', nina Cohamace”, 

ni joaha Joe. 

22 Musa Israe masa yu yahuchu tuhoga: Jesu Nazare 
macariro sehe Cohamacu to warocariro jihre. Jesure to 
warocarire masa ti masihto sehe Jesu to Pucuro ya tuaa 
mehne yoa ñohre musare. Musa tire masina. 23 Jesure waja 
dutina judio masa jierainare wahre musa. Cohamacu panopu 
to cahmariro seheta, “A waharohca”, to niriro seheta 4 yoahre. 
A jina musa Jesure crusapu waja dutihre Cohamacu dutiare 
cjuaerainare. 24 Musa ã yoapachuta Cohamacu sehe Jesure 
yariariro cjirore masohre. Pari turi ne yariasi tiro. Tiro yaria 
dojoaerara. A catirucuhtiro jira. 25 Õ sehe nia tiha Davi cjiro 
panopt macariro Cristo to ni durucuboriro seheta: 

“Yu puhtoro yuhu mehne jira muhu. 
Jipihtia dachoripe Cohamact yu puhtoro ya cahai 
mu jichu ñua tihi yu cuierahto sehe. 
26-27 Muhu Cohamacu yuhure yariaina ti jiropure ne 
cohasi. 
Yuhure mu cahirirore ñanopu cohasi muhu. 
Yuhu mu cahamacuno muhure ño payoriro jija. 
Yu pjacure baa dutisi muhu. 
A jicu tuaro wahcheja. 
Wahchea mehne durucuja. 
A jicu muhure Cohamacure noano waci tuariro jicu 
Naa buhiri marieriro jict cuiro marieno noano 
jinocaja. 
28 Yuhure pari turi catichu yoaihca muhu. 
Yuhu mehne muy jichu tuaro wahcheja”, 
ni joaa tiha Davi cjiro Cristo to ni durucuboriro seheta. 

29 °Coyea, õ sehe noano yahuihtja musare Davi cjirore mari 
coyeiro, panoptu macarirore. Tiro yariaa wahaha. Ã jiro tiro to 
masa copa miptre jisinina. (A jiro “Yu pjacure baa dutisi muhe”, 
ni joaro to basi wama payo yahuro nieraha.) 30-31 Panopuu 
Cohamacų Davi cjirore õ sehe niha: “Potocã nii nija. Mu 
panamana ji turiaina mehne macariro mu yoaro seheta ahri 
yahpa macaina bui puhtoro jirohca”, nia tiha Cohamacu Davi 
cjirore. Davi Cohamacu yare yahu muhtariro cjiro jiha. A jiro 
Cristore Cohamacu to puhto sõhtore masino, Cristo to masa 
mujahtore yahu muhta tuhsuha Davi sehe. Õ sehe niha: “Tiro 
yariaina ti jiropure ji dojoasi. To pjacu tói baasi”, nia tiha 
Davi cjiro. 32 Ahriro Jesureta Cohamacu masohre. Sã jipihtina 

tirore ñuhi. 33 Mipure Cohamacu poto buhusehepu jira dutiriro 
jiro. TO panopu to Pucuro “Espíritu Santore mt yainare 
warocaihtja”, to ni ctiriro seheta wari jire Jesure. A jiro Jesu 
sehe ahrinare Espíritu Santore warocari jira. A jina mipure 
Espíritu to yoaare musa ñy, tuhona nina. 34 Davi cjiro sehe 
Jesu to mujariro seheta muanopu mujaeraa tiha. A jiro tiro to 
basi õ sehe nia tiha: 

“Cohamacu õ sehe nire yu puhtorore: ‘Yu poto 

buhusehei dujiga muhu. 

35 Muhwre ñy tuhtiinare muhure cùihtja mu cahamaca 
yoaro sehe jihtinare’, nire Cohamacu yu 
puhtorore”, 

nia tiha Davi cjiro. 

36 A jina jipihtina Israe masa ahrire noano masiga musa: 
Ahriro Jesure musa crusapt wajariro cjirore musa puhtoro 
sõhre Cohamacu sehe. Tirore musare yuhdohtirore Cristore 
ctire Cohamacu —ni yahuha masare Pedro. 

37 To ã nichu tuhoa tuaro cahya, pjiro tuhotua, masa sehe 
Pedro cãhure õ sehe ni sinitu ñuha: 

—;¿Sã coyea, dohse yoanahcari sã? —ni sinitu ñuha tina. 

38 Ti 2 ni sinitu ñachu 0 sehe ni yuhtiha Pedro: 

—Musa naa yoari buhirire cahyaga. Musa naa tuhotumari 
cjirire tuhotu cohtota, “A tjiri jira” ni, Cohamacureta maca, 
tuhoga. A yoa Jesu yaina jina, bautisarina jiga musa jipihtina. 
Jesure musa wacŭ tuache nuno, musa haa yoari buhirire 
borohca Cohamactu. Tó sehe musa yoachu Espíritu Santore 
warohca musare. 39 Musare, musa pohnare, musa panamana 
ji turiainare, yoaro macainare, 2 yoa jipihtina Cohamacu mari 
ptuhtoro to beserinare, “Potocata yuhdoihtja musare”, ni ctiha 
Cohamacu —niha Pedro. 

40 Tuhsu, tuaro mehne 0 sehe ni yahu quihõha tinare: 

—Ahri yahpa macaina, Cohamacuųre ji coaerainare buhiri 
dahrerohca Cohamacu. Wiho mejeta musa sehe, tina watoi 
jiina, Cohamacu yahurire, “A tjira”, ni bahrañoga musa 
yuhduhto sehe —yahu guihoha Pedro masare. 

41 To ã nichu tuhoa tina payu to yahuare noano tuhoha. 

A jiro tinare tiro bautisa dutiha. Tí dachore Cohamacu yaina 
mehne macaina tres mil masa waha namoha. 42 A yoa tina 
masa Cristo to ctirina mehne dachoripe cahmachu, tí buheare 

tuho nunu, tire yuhti mujaa tiha. Tina pãore nuha, cahma witi, 
Cohamacwre sini, Cristo to ctirina mehne noano jinocaa tiha. 


Jesu yaina wahma ji ducaina ti jia tiare yahuha 


43 A yoa Cohamacu to tuaa mehne yoa ño mujaha to cŭrina. 
Ti 2 yoachu ñua masa jipihtina ñu cuaa wahaa tiha. 44 Jipihtina 
Jesure wacãŭ tuaina cahmachu, noano jinocaa tiha. A jia ti 
yare cahma witia tiha. 45 Ti yare dua, jipihtinare paye baro 
maerainare cãina ti cahmaare waa tiha tina. 46 A jia dachoripe 
tina Cohamacu wahu wijaaroi cahmachua tiha. yoa cãa 
wuhuse, ti ya wuhusepu cãhure nohopeina cahmachu, pãore 
nuha, wahchea mehne tina cãnoi chua tiha. 47 Ti a cahmachuno 
watoi “Cohamacy noariro jira”, ni ño payoa tiha. Paina masa 
tinare ji coa yuhdua tiha. A yoaro dachoripe Cohamacu painare 
to yaina to yuhdohtina wahacha yoaa tiha. 


Tini masierarirore noariro wahachu yoaha Cohamacu 


1 C numu hamichahapu tres jichu Cohamacu mehne 

durucuri pja jichu Pedro, João mehne Cohamacu wuhupu 
wahaa niha. 2 Dachoripe ti wahwre ti sahri sãari sahrino taa 
mehne ti yoari sahrino macari sopaca cahai paina cãiro 
masunore na ta duhu dapoa tiha. Ti sopaca noari sopaca wama 
tiha. Tiro masuno sehe wahma masa bajuaroputa dojori wahiro 
jiro tini masierariro jiha. Ã jiro tiro tí sopaca cahai niñerure 
sini dujia tiha tí sopacai sãainare. 3 A yoa Pedro, João mehne 
tí sopacare ti saa cahachu tini masierariro sehe tinare ñy, 
niñerure siniha. 4 Ã jia tina puaroputa tirore ñu, Pedro sehe 6 
sehe niha: 

—Sare ñuga muhu —niha Pedro tirore. 

> To ã nichu tuhoro “Ahrina mahanoca yuhure niñerure 
waahca”, ni tuhoturo ñuroca õ tuhoha tinare. 6 To ã ni 
tuhotupachuta Pedro tirore õ sehe ni yahuha: 

—Niñerure cjuaeraja yuhu. Cjuaerapaihta, ahrire yoaihtja 
muhuųre. Jesucristo Nazare macariro to tuaa mehne 
wahcãruca, tiniga muha —niha Pedro tini masierarirore. 

7 A ninota to wamomacare poto buhusehe macari 
wamomacare ñaha, tirore waja wahcõ dapoha. To ã yoachuta 
tini masierarirore to ñuchua tuaa wahaha. 8 To a wahachuta 
tiro wahcaruca purucu st, tini ducaha. A tini ducaro tiro waha, 
pu tini “Cohamacy noariro jira”, to ni wahcheriro mehne tina 

mehne Cohamacu wahu macari sahrino puhichapu saa wahaha. 
9 To ã tinichu “Cohamacu noariro jira”, to nichu masa jipihtina 
tirore ñuha. 10 A jia masa tirore ñu masiha. Tiro Cohamacu 
wahu macari sahrino taa mehne to yoari sahrino macari sopaca 
noari sopaca cahai niñerure to sini dujirire masiha masa. Ã jia 
tiro to tinichu ñua, ñu cuaa wahaha. 


Cohamacu wuhui Pedro masare buheha 


11 A yoa tini masierariro cjiro Pedro cãhure to siõ suha 
mujano watoi, masa jipihtina ñu cuaa waha, noari wapapu 
Salomo wama tiri wapapu muroca wahcã, cahmachuha. 12 Ti 
a cahmachurucu suchu ñuno, Pedro sehe õ sehe ni yahuha 
tinare: 

—Musa Israe masa, ¿dohseana ahrirore ñu cuajari? 
¿Dohseana sare musa ñu nunuyjari? Sa sehe sa ya tuaa mehne 
noaina sã jia tia mehne sa mu suro ahrirore tinichu yoaerahi 
sa. Jesu sehe tíre yoahre. 13 Abraha, Isaa, Jacobo mari 
nuchusuma, panope macaina ti yairo Cohamacu sehe to 
cahamacuno Jesure Jipihtina Bui Jiriro ctihre. Wiho mejeta 
musa sehe tó sehe jirirore tirore ñu tuhtiinare wahre. Baharo 
puhtoro Pilato tirore to wio duapachuta, musa sehe tirore 
to wiocha cahmaerare. 14 Pilato tirore wio duamahre. Wiho 
mejeta musa Jesure ñaa buhiri marierirore, quihõno yoarirore 
cahmaerana, pairore masa wajãriro sehere wio dutihre musa. 
15 A yoana Jesure marine catichu yoarirore wajachu yoare musa 
sa coyea judio masa. To yariachu Cohamacu tirore masohre. 
Tíre sã ñuhi. 16 A jina Jesu pjiriro to jia tiare wacŭ tuaina jija. 
Tirore sa ã wacù tuache ñuno ahrirore musa mipu ñurirore 
musa ñu masirirore Jesu sehe to tuaa mehne tinichu yoahre. 

17 Yu coyea, musa puhtoa mehne Jesure noano 
masierapanahta tirore wajachu yoare musa. Tíre masija yahu. 
18 Wiho mejeta panopu macaina Cohamacu yare yahu muhtaina 
cjiri Cohamacy tinare to yahu dutiriro seheta, yahua tiha tina. 
“Cristo ñano yuhdu, yariarohca”, ni yahua tiha tina. Ti ã ni 
yahuriro seheta 3 wahahre mipure. 19 A jina musa ñaare yoari 
buhirire cahyaga. Musa tuhotumari cjirire tuhotu cohtota, ñaare 
musa goa pjarire duhu, Cohamacureta majareruca, to ya sehere 
guihono tuhoga. Musa tirore majareruca, quihõno tuhochu ñuno, 
Cohamacu musa ñaare yoari buhirire borohca. A boro, musare 
wahchehti dachorire cù, musare noano yajeri saachu yoarohca 

tiro. 20 A yoa tiro musa puhtoro cjihtore to beseriro Cristore 
musare warocarohca tjoa. Tiro Cristo sehe Jesuta jira. 

21 Cohamacy cahapu jisininohca Jesu, pu Cohamacy ahri 
yahpapu jipihtiare wahma to cohtota pahhochupu. To ã cohtota 
pahñohtore Cohamacu yare yahu muhtaina cjiri, to yaina waro 
panopu yahu quihõ tuhsua tiha. 22 Moise cjiro tire yahuro 0 sehe 
ni muhtaha: “Cãiro mari mehne macarirore mari coyeiroreta 
Cohamacu yare yahu muhtahtiro cjihtore Cohamacu mari 
puhtoro warocarohca musare. Yuhure to warocariro seheta 
warocarohca tiro cãhure. A jina musare to yahuchu tuhona, 
'Jai', ni yuhti pihtinocaga musa. 23 Õ sehe jirohca. Jipihtina 
tirore yuhtieraina to cohãhtina jiahca. Cohamacu yaina mehne 
macaina jisi tina”, ni muhtaa tiha Moise cjiro. 

24 Jipihtina Cohamacu yare yahu muhtainape Samue, ã 
yoa to baharo jiina cthu mipu jia dachori cjihtire yahu muhtaa 
tiha. 25 Mari nuchusuma cjirire, Cohamacu yare yahu muhtaina 
cjiri cãhure panopu macainare yahua tiha Cohamacy. Mari 
cãhure ã ni yahuro nia tiha. Abrahãre to niriro seheta mari 
cãhure ni yahuro nia tiha. Õ sehe ni yahua tiha Cohamacu 
Abrahãre: “Jipihtiro ahri yahpa macainare noano yoaihtja. 

Õ sehe tíre yoaihtja: Mu coyeiro baharo jiriro sehe masare 
noano yoabasarohca yuhure”, nia tiha Cohamacu Abrahãre. 
26 Cohamacu to macunore masa wijachu yoaro mari cahapu 
waroca muhtare mari ñaa yoaare duhuchu yoahtirore. A 
yoaro marine tiro noano yoare —niha Pedro tinare. 


Pedro, Joao mehne puhtoa mehne suhuduha 


4 1-3 Pedro, João cã&hu masa mehne ti durucuro watoi 
sacerdotea, Cohamacu wuhure cohtaina surara puhtoro, 
saduceo curua macaina cãhu tinare tuhoha. O sehe ni buheha 

Pedro João mehne masare: 

—Jesu to yariari baharo masa mujaa wahahre. To ã masa 
mujarire huna mari cthu baharo to yaina mari masa mujahtore 
masija mari —ni yahuha Pedro cã&hu. 

Ti ã nichu tuhoa puhtoa sehe tina mehne suaha. A suaa nahi 
cahachu ñua tina Pedrore, Joao cãhure ñaha, peresu yoaha. 

4  tinare peresu ti yoapachuta payu ti yahuare tuhoina sehe 
“Potocãta jira”, ni tuhotuha. A jia Jesu yaina payu waha, tí 
dachoi wahma to yaina ji ducaina, 2 yoa tó panopu Jesure 

wacã tua tuhsurina mehne mua sahserore mari quihõchy, 
cinco mil masa suro cahai jiha. 

5 A yoa pa dachoi tí maca macaina puhtoa, bucuna, ã yoa 
judio masa buheina cãhu Jerusalepu cahmachuha. 6 Ti ã 
cahmachunoi sacerdotea bui puhtoro, Ana wama tiriro caha tói 
jiha. A yoa to coyea ctihu jiha. Caifa, João, Alejandro, paina 
mehne Ana coyea cãhu jiha. To coyea to dahraare dahraina 
jiha tina cãhu. 7 A jia tina Pedro cãhure ti cahmarocachu, 
surara sehe puhtoa watopu tinare naa wihi dapoha. Ti ã na 
wihi dapochu, tina puhtoa 0 sehe ni sinitu ñuha Pedro chure: 

—¿Noa ya tuaa mehne musa tirore noariro yoari? ¿Noa 
jijari musare tíre yoa dutiriro? —ni sinitu ñuha tina. 

8 Ti ã nichu tuhoro Espíritu Santo to yoa dutiriro seheta to 
tuaa mehne yahuha Pedro tinare: 

9 —Musa puhtoa, ¿musa bucuna, sa dohse yoa ahriro tini 
masierarirore sã tinichu yoarire masi duana, sare sinitu Nuna 
nijari musa? 10 Ti pja pini ahrire masiga musa jipihtina, Israe 
masa. Jesucristo Nazare macariro, musa crusapt wajariro, 
Cohamact to masoriro tiro sehe ahriro tini masierarirore 
noariro wahachu yoahre. A jina ahrirore mipure musa 
ñurocaroi to tinichu ñuna musa. O sehe nina Cohamacu yare ti 
joari pŭi Jesu cjihtore yahuro: 11 “Ahriro taca yoaro sehe jiriro 
jira. Tacare wuhu dahreina wiho jiriare ti cohãriro seheta musa 
judio masa tirore cohãhre. Musa ã yoapachuta mipure wahu 
dahreina wuhwre yoaa ti cù muhtari tacare ti ctiriro seheta 
Cohamacz tirore puhtoro sõhre. Tiro Cristo mariachu Cohamacu 
yaina wahaeraboa masa. (To ã wiho jiriro jierapachuta musa 
mari puhtoa mehne tirore cahmaerare. Musa ã cahmaerapachuta 
Cohamacu sehe tirore mari puhtoro sõhre)”, ni joaha panopu. 
12 Ne, pairo masare pichacapu wahaborinare yuhdoriro ne 
mariahna. Ahri yahpapure Jesu dihta masare yuhdoriro jira. 
Ne paina tiro yoaro sehe jiina mariahna —ni yahuha Pedro 
tinare. 

13 To ã ni yahuri baharo Pedro, João mehne 
buhemahnoeraina jipahta cuiro marieno ti buhechu ñua, 
puhtoa, bucuna, judio masa buheina mehne ñu cuaa wahaha. 
A jia Jesu yoaro sehe ti buhechu ñua, õ sehe masiha tina: 
“Potoca Jesu mehne macaina tjira ahrina”, ni masiha tina. 

14 Ñ yoa tini masierariro cjiro Pedro cãhu mehne jiha. Tiro to 
noariro jichu ñuha puhtoa, bucuna, judio masa buheina mehne. 

A jia tina Pedro cãhure “Nano yoaa nina”, ni yahusa masieraha. 
15 A yahusa masieraa puhtoa ti cahmachuri tahtiapu jiinare 
Pedro cthure wijaa dutiha. 16 Ti wijaari baharo puhtoa sehe ti 
basi 0 sehe ni suhuduha: 

—;Ahrinare dohse yoanahcari mari? —ni durucuha tina ti 
basi. 

O sehe ni durucu namoha: 

—Pedro, João Cohamactu tuaa mehne tini masierarirore 
tiniche yoari jire. A jia Jerusale macaina jipihtina ti 4 yoarire 
masica. A jina mari sehe “A yoaerare tina” ni masieraja mari. 
17 A jina Jesu to buheri cjirire painare buhe dutiena tjijihna 
tinare, “Paina ti buheare cahmari”, nina —ni durucuha tina ti 
basi. 

18 A ni durucu tuhsua Pedro cãhure pjiroca, õ sehe niha: 

—Jesu to buheri cjirire ne buhena tjiga painare. Tíre ne 
durucu namoena tjiga —ni yahumaha tinare. 

19 Ti ã ni yahuchau tuhoa tina Pedro Joao mehne ð sehe ni 
yuhtiha tinare: 

—Musa õ sehe ni dutichu musare yuhtina, Cohamacu sehere 
yuhdurucana niboca sa. ¿Diro ya sehere sa yoachu quihõno 
jijari Cohamacu to ñurocarore? ¿Musa ya sehere sa yoachu 
quihõno jijari? ¿Cohamacu ya sehere sa yoachu guihono 
jierajari, musa tuhotuchu? 20 Sã sehere sa ñurire, sã tuhorire 
sare yahto basioerara —ni yuhtiha Pedro, João mehne. 

21 Ti 2 nichu tuhoa puhtoa sehe pari turi dutimaha tjoa 
tinare: 

—Jesu to buherire musa buheri buhiri ñano yuhdunahca 
musa —niri jimare puhtoa tinare. 

“Joao, Pedro mehne hano yoaa nina”, ni masierari jire tina. 
A jia masa sehe tini masierariro to noariro wahachu ñua, 
“Cohamacy potocãta noariro jira”, niha masa. Ti ã nichu tuhoa 
puhtoa sehe Pedro cãhure ti dohse yoa buhiri dahreboare 
bocaeraa, tinare wioha. 22 Tini masierariro, noariro ti yoariro 
cuarenta cuhmari bui cjuariro jiha. 


Jesu yaina ti cuierahto cjihtore siniha Cohamacure 


23 A yoa, Pedro Jodo mehne ti wiori baharo tina mehne 
macaina cahapu st, sacerdotea puhtoa, bucuna jipihtia tinare 
ti niri cjirire yahuha. 24 Ti ã ni yahuchu tuhoa tina jipihtina 
cãno potori Cohamacure siniha: 

—Sa puhtoro muhu muanore, yahpare, mari cãhure yoariro 
jipihtina catiinare bajuamehneriro jira muhu. 25 Mu Espíritu 
Santo sã nuchu cjirore Davire mu cahamacunore ahrire yahu 
dutia tiha my niriro seheta: 

“¿Dohse yoa Israe masa jieraina suajari? 
¿Dohse yoa Cohamacure ti yahdurucahtire wiho 
waro durucujari tina? 

26 Payu yahpari macaina puhtoa cahmachu, mari 
puhtoro Cohamacure, to puhtoro sõriro Cristo 
cãhure ñu tuhti, ñano yoa duara tinare”, 

ni yahua tiha Davi cjiro mu ni dutiriro seheta. 

27 "A tjira. Ahri macai Herode, Poncio Pilato, judio masa 
jieraina, 2 yoa judio masa cãhu cahmachuhre, mu beserirore 
Jesure noariro mu cahamacunore wajãa taa. 28 Ti pja mu 
cahmariro seheta “i waharohca”, ma niriro seheta yoahre 
tina. Mu masia mehne ã ni yahuha muha. 29 A jicu mipure sã 

puhtoro, tina sare purino mehne mu jia tiare ti yahu namo 
dutierachu wacŭ payoga muhu. Sare mu cahamacare cuiro 
marieno mt buheare yahuchu yoaga sare. 30 Muhu mu tuaa 
mehne dohatiinare noaina yoaga. A jicu mu buheare cuiro 
marieno yahu dutiga sare. A yoa Jesu noariro mu cahamacuno 
to tuaa mehne yoa ño masichu yoaga sare. A jicu dohatiinare 
noaina sa waha duticha to tuaa mehne yoadohoga sare —ni 
siniha tina Cohamacure. 

31 Ti ã ni siniri baharo, ti cahmachuri wahu ñuhmi muaa 
wahaha. To ã huhmichuta Espíritu Santo to tuaa mehne wacù 
tua namoina wahachu yoaha tinare. Tinare å wahachu Espíritu 
Santo to dutiriro seheta yoaa, cuiro marieno Cohamacu yare 
yahu namoha tjoa tina. 


Jesu yaina ti yare tju waa tiha 


32-33 A jia Cohamacu to tuaa mehne tina Jesu to ctirina õ 
sehe ni yahua tiha masare: “Jesu yariariro to masarire sã ñuhi”, 
ni yahua tiha tina masare. A jiro tinare jipihtinare Cohamacu 
noano yoadohorucua tiha. A yoa Jesure wacŭ tuaina payu jia, 
tina cãno potori tuhotuina jia tiha. A jia tina ti yare ti cjuaare 
“Yu ya dihta jira”, ne niera tiha. Tina jipihtina ti yare paye 
baro maerainare tina mehne macainare tju waa tiha. 34 A jia 
tina mehne macaina pjacuoina mariea tiha. Tina mehne 
macaina yahpari cjuaina, wuhuse cjuaina ti yare duaa tiha. 

35 A duaa ti wapa narire tina na ta, Jesu to ctirinare waa tiha. 
A jia tina sehe tíre tina mehne macainare tju waa tiha. Jipihtina 
cjuaerainare tju waa tiha. 36 Ti pjare cãiro tina mehne macariro 
José wama tiriro jiha. Jesu to ctirina Josére Bernabé ni wama 
pisuha. To wama Bernabé “Masare wahchechy yoariro jira”, 
nia nina. Tiro Leví ya curua macariro Chipre nuco macariro 
jiha. 37 A jiro tiro yahpare cjuariro jiro tíre duaha. A duaro to 
wapa narire Jesu to ctirinare waha tiro painare witi dutiro. 


Anania to namono Safira mehne mahñoha 


1 Paina cãhu Bernabé yoaro sehe yoaa timaha. Tina 

Anania wama tiriro, to namono Safira wama tiricoro jiha. 
Ti ya yahpare duaha tiro. 2 A duaparota tiro to wapatarire to 
basi naha. To namono cãhu to ã yoarire masiha. Ã jiro ti 
wapataa ti duharire na ta, Jesu to ctirinare waha Anania sehe. 

A waro “Wa pahñoi nija”, nimaha tiro. 3 To 4 yoachu fiuno 
Pedro tirore 0 sehe ni yahuha: 

—Anania, watino muhure mahño dutiri jire Espíritu 
Santore. A jicu mu ya yahpare dua, mu wapatarire mu basi 
nari jire muhu. 4 Mu duahto pano mu ya yahpa jihre. A jiro 
mu duari baharo mu ya wapataa jihre. ¿Ä yoacu dohse jiro 
baro ã mahñori muha? Muhu sa dihtare mahñoerare. 
Cohamacu cãhure mahñohre muhu —niha Pedro tirore. 

5 To ã nichu tuhorota, Anania sehe doca caha su, yariaa 
wahaha. A jia jipihtina tiro to 4 wahachu masia, tuaro cuiha. 
6 To yariari baharo wahma yapia ta, to pjacure suhtiro cahsaro 
mehne wahma, sopacapu na wijaa, masa copapu cohanocaha 
tirore. 

7 A yoa tia hora baharo Anania munano namono, to yariarire 
masieraro Pedro cahapu sãaha. 8 A jiro Pedro ticorore õ sehe 
niha: 

—;¿Musa ya yahpare duatjiãhna noho puro wapatari musa? 
—niha tiro. 

A jiro ticoro to manuno munano to niriro purota, “Tó purota 
wapatahi sã”, ni yuhtimaha ticoro. 

9 To ã ni yuhtichu tuhoro Pedro 0 sehe ni yahuha ticorore: 
—;¿Dohse yoana musa cãno potori Cohamacu Espiriture 
mahño duajari? “¿Potocãta marine buhiri dahrebocari?” nina. 
Tuhoga mipure. Mu many cjirore yarina tara. Muhu cãhure 

mu pjacure naa taa nina —niha Pedro. 

10 To 2 ni yahuchuta ticoro doca caha su, yariaa wahaha. 
A jia wahma yapia tí wuhure saa wihi, ticoro pjacure na wijaa 
wahaha. Na wijaa, to manuno munano pari wahpa ticoro 
pjacure masa copapu cohãha. 11 A jia Jesu yaina jipihtina 
paina tíre tuhoa cui yuhdua wahaha. 


Jesu to ctrina Cohamacu tuaa mehne yoa ñoha 


12 A yoa masa watoi Jesu to ctirina payu tahari Cohamacu 
tuaa mehne yoa ñoa tiha. A yoa tina Salomo wama tiri tahtiapu 
tihamahnoeni tahtiapu cahmachua tiha. 13 A jia paina Jesu 
yaina jieraina sehe cui curea, tina cahapu wahaera tiha. A 
cuipahta tinare Jesu yaina warore “Noaina jira ahrina”, nia 
tiha masa. 14 A jia mua, numia payu Jesure wacŭ tua ducaa 
tiha. 15 A jia tina dohatiinare na ta, coma yosaa mehne pjiipaha 
duhu ctia tiha mahapu tinare. A yoaa Pedro tinare to ña 

payochu cahmaha tinare na taina sehe dohatiina ti noaina 
wahachu cahmaa. Tinare to na payoerachu Pedro ti bui 
masuruca ctichu cahmaha tina. Ti dihtare cahmaa tiha ti 
noaina wahahto sehe. 16 A jia Jerusal? cahai jia macari 
macaina cthu dohatiinare, watia ti saaina cã&hure na taa tiha. 
Ti ã na tachu tina jipihtina ti pjacuri noaina wahaha. 


Jesu to ctirinare paina hano yoaa tiha 


17 Ti a yoachu ñua sacerdotea bui puhtoro, tiro mehne 
macaina mehne Pedro cã&hure ñu tuhtiha. Sacerdotea puhtoro 
mehne macaina saduceo curua macaina jiha. 18 A ñu tuhtia 
tina sua yahdua Jesu to ctirinare ñaha, peresu yoaha. 19 A jiro 
ñamipu Cohamact yairo anjo pjõoha tinare peresui dujiinare. 
A yoa tinare wijaa ta dutiro õ sehe ni yahuha anjo: 

20 —Cohamacu wahupu wahaga. Ti wuhupu jina Cohamacų 
to masorire ahri noaa buheare yahuga masare —niha anjo 
tinare. 

21 To ã nichu tuhoa, ñamiwacūnu jichu Cohamacu wahupu 
sãa, masare buhea tiha tina. Tí dachoihta sacerdotea puhtoro, 
tiro mehne macaina, Israe masa puhtoa mehne cahmachu, Jesu 
to ctirinare peresupt jiinare na ta dutimaha surara puhtoare. 
22 Wiho mejeta surara puhtoa peresu ti yoari wahupu waha, 
humaha. Tinare bocaeraha. Bocaeraa tjuaa wahaha. Tju su 0 
sehe ni yahuha ti puhtoare: 

23 —Peresupu jia pahmari bihaa pahmari jihre. A jia tí 
pahmari cahai ti peresu yoarinare cohtaina ti ducuchu ñuhi 
sa. Wiho mejeta pjõo saa, sa ñuchu, ti peresu yoarina mariahre 
—ni yahuha tina. 

24 Ti ã nichu tuhoa, surara Cohamacu wuhure cohtaina 
puhtoro, sacerdotea puhtoa mehne tíre tuho, cauaa waha, 
“¿Dohse waha sohtori tiahcu tina 2 yoaa?” ni tuhotuha tina. 
25 A jiro tina cahapu pairo sy, tinare õ sehe ni yahuha: 

—Musa peresu yoarina Cohamacu wuhupu jihre. Nuna 
wahaa wiho. Ti wahupu masare buhea nihre tina —ni yahuha. 

26 To ã nichu tuhoro, surara puhtoro, to surara mehne 
waha, Jesu to ctirinare pari turi haha taha tjoa. Wiho mejeta 
tinare surara tuhtieraha. A jia tinare cjaborina jipahta, masare 
cuia cjaeraha tinare. “Ahrinare mari cjachu paina masa sehe 
taa mehne docaahca marine”, ni tuhotuha tina surara sehe. 

27 A jia tinare na ta, puhtoa panoi duhu dapoha tina. Ti ã na 
wihi dapochu sacerdotea puhtoro tinare 0 sehe ni tuhtiha: 

28 —Musare sa tuaro dutimahi. “Jesu yare buhena tjiga”, 
nimahi sa musare. Sã 2 nipachuta musa sehe jipihtina Jerusal 
macainare buhehre musa. Jesu to yariari buhiri, sare buhiri 
tichu yoa duana nica musa —niha puhtoro sehe. 

29 To ã nichu tuhoro Pedro sehe paina Jesu to ctirina mehne 
0 sehe ni yuhtiha: 

—Cohamacu to dutiri sehere yoa muhtanahtja. A jina 
baharo Cohamacu cahmachu masa ti dutiare yoanahtja. 

30 Cohamacu, mari coyea panopu macaina puhtoro, Jesure 
masori jire. Tirota jira musa crusapu cja puha waja dutiriro. 
31 Jesure “Noariro jira” ni, to poto buhusehei duji dutihre 
Jesure Cohamacu sehe. A jiro Jesu masa puhtoro, masare 
masoriro jiro, Israe masare ti ñaa yoarire cahyaina ji dutiro, 
ti ñaa yoari buhirire cohã duara Jesu. 32 A jina sã sehe Jesu 
to yoarire ñurina jina tire yahuja sã. Espíritu Santo tíre ñuriro 
jiro yahura tiro cãhu. Tirore Espíritu Santore Cohamacu 
warocahre. Jipihtina Cohamacu dutiare yoainare tiro Espíritu 
Santore wahre —ni yahuha tinare. 

33 To ã nichu tuhoa puhtoa sehe sua yuhduaha. A suaa, 
tina Jesu to ctirinare waja duamaha. 34 Wiho mejeta Gamalie, 
fariseo curua macariro tói jiro tinare waja dutiro taro nieraha. 
Tiro puhtoa mehne macariro, dutiare buheriro to jichu, masa 
tirore ño payoa tiha. Tiro Jesu to ctirinare mahanoca cohta 
dutiro pa sehepu tinare naa wahca dutiha surarare. 35 Ti ã 
naari baharo tiro 0 sehe ni yahuha masare: 

—Musa Israe masa, ahrinare musa yoahtire noano tuhotuga 
“Musapu wajari”, nina. 36 Wacūga Teuda cjirore. Tiro to basi 
“Masare yuhdurtcariro jija yahe”, nire masare. To 2 yoachu 
ñua, masa payu cuatro cientos masa tiro mehne macaina tjuare. 
Baharo paina sehe tirore wajãri jire. To buheare buherina cjiri 
sehe waha sitea wahari jire. A jia tina cjiri mipure mariahna. 
37 Baharo masare ti quihõri pja jichu Galilea macariro Juda 
wama tiriro cjiro masare to buhechu tiro mehne masa payu 
tjuare. Tiro cãhu yariaa wahari jire. A yoa to yaina jipihtina 
waha sitea wahari jire. 38 A nice musare mipu ahrire nii nija. 
A ñunocahga ahrinare Jesu yare yahuinare. A yoa ahri buhea, 
ahrina ti ya buhea Cohamacu ya buhea jieraa, pihtia wahaahca 
Teuda c&hy ti ya buhea ti pihtiriro seheta. 39 Wiho mejeta 

ahri Cohamacu ya buhea jia, ne pihtisi. Ahri buhea Cohamacu 
ya jichu ne ahrire butichu yoa masierara musa. Musa ahrire 
butichu yoa duana Cohamacu mehne cahmachena niboca musa 
—niha Gamalie tinare. 

40 To ã ni yahuchu tuhoa, “Potoca tjira”, ni tuhotuha masa. 
A jia tina Jesu to ctirinare pjiroca, ti wihichu ñua, tinare 
tjanaha. “Jesu yare buhe namoena tjiga musa”, ni tuhsu, tinare 
waha dutiha. 41 Ti å waha dutichu tuhoa tina puhtoa cahapu 
jirina cjiri wahaa wahaha. Jesu yare ti yoari buhiri hano 
yuhdua tuaro wahcheha Jesu to ctirina. 42 A jia dachoripe 
Cohamac« wuhu cahai jia waparihi, ti ya wuhusei Cristo yare 
buhea, yahua tiha tina. 


Siete yoadohoinare beseha Jesu yaina 


1 Ti dachorire Jesu yaina payu wahaha. Wiho mejeta ti ã 

waharo wato, ct curua macaina judio masa jipahta, pa 
sehepu masa bajuaina griego ya durucuina jiha. A jia tina 
tóita masa bajuaina hebreo ya durucuinare 0 sehe ni tuhotu, 
nureha: “Dachoripe masare yoadohoare ti witichu, mari griego 
ya durucuina wapewahya numia sehere daacã waro wara”, ni 
tuhotu, nure cohtaha. 2 Ti ã nurechu masia, Jesu ctirina, doce 
jiina sehe jipihtina Jesu yainare ti cahapu pjiroca, õ sehe ni 
yahuha tinare: 

—Sa Cohamacyų yare buheina jija. Tíre duhu, masare 
yoadohoare witiborina sã jirucuchu tó wahaerara. 3 Musa 
sã coyea, siete mtare, paina noaina ti niinare Espíritu Santo 
to dutirire yoainare, noano tuho masiinare macaga. Tinare 
ahri dahraare cùga musa. 4 Wiho mejeta sã sehe dachoripe 
Cohamacure sini muja, Cohamact yare painare buhenahca 
—ni yahuha tina Jesu to cŭrina. 

5 Ti ã nichu tuhoa, “Jai. Ata yoajihna”, niha tina jipihtina 
Jesu yaina. Baharo Estebare Cristore wact tuarirore, Espíritu 
Santo to dutiare yoarirore beseha tina. A jichu Felipere, 
Prócorore, Nicanore, Timore, Parmenare, Nicola cãhure Jesu 
yainare yoadohohtinare beseha tina. Nicola sehe Antioquía 
macariro, judio masuno jierariro, judio masa ya buheare 
cahmano, tina mehne sãariro jiha. 6 Tinare bese tuhsu, ti 
beserinare Jesu ctirina cahai na wihiha tina. Ti 2 na wihichu 
ñua, tina Jesu ctirina sehe tinare Cohamacure sini payo tuhsu, 
ti dapu poca bui ti wamomacarine duhu payoha. 

7 A yoa Jesu yaina painapure Cohamacu yare yahu site 
pahñoa wahaha. A jia Jerusalepu jiina paina Jesu yaina payu 
waha namoha. Sacerdotea cãhu payu Jesu yaina wahaha. 


Paina Estebãre ñahaha 


8 A yoa cãiro masare yoadohoare witi cohtariro Estebã 
sehe Cohamacu to noano yoariro ji, Cohamact tuaare cjuariro 
jiha. A jiro tiro Cohamacu tuaa mehne yoa ño mujaha masa ti 
ñurocaroi. 9 Wiho mejeta judio masa buheri wuhu macaina 
tirore ñu tuhti, to yahuchy, tirore soro ni cohtaha. Tina soro 
ni cohtaina “Cahamaca ji, wijarina cjiri”, wama tiri curua 
macaina sehe jiha. A jia Cirene macaina, Alejandría macaina, 
Cilicia macaina, ã jichu Asia macaina cthu jiha tina. 10 Tirore 
soro ni cohtapahta, Espíritu Santo to masia mehne Esteba to 
durucu mihnichyų, tina to buheare ti dohse soro ni yuhtiboare 
wactii bocaeraha. 11 Ti soro ni yuhtiboare wacti bocaeraa, tina 
painare mahño dutia, wapaha tinare. Ti å mahho dutichu 0 
sehe ni yahusamaha tina: 

—Ahriro Cohamacure, ã jichu Moise cjirore Cohamacu to 
cŭri dutia cãhure to ñano durucuchy sa tuhohi —ni yahusamaha 
tina mahñoina Estebãre. 

12 Ti ã nichu tuhoa masa, judio masa buheina, bucuna cãhu 
tiro mehne suaha. A jia tina Estebãre ñaha, ti puhtoa cahapu 
naaha tirore. 13-14 A yoaa tina painare mahño dutiha: 

—Ahriro dachoripe Cohamacu wuhure, to dutia chure 
ñano durucuriro jira. Tuhohi sã tirore to 0 sehe nichu: “Jesu 
Nazare macariro Cohamacu wuhure cohã, ã yoa Moise dutiri 
cjiri, marine to yahu ctri cjirire cohtotarohca”, nihre Esteba 
sa tuhochu —ni mahño yahusãmaha tina. 

15 A jia jipihtina tói dujiina Estebãre noano ñuroca 9, to 
wuhduare ñuha tina. Anjo yoaro sehe bajuha to wuhdua. 


Estebã Jesu yare yahuha 


1 A yoa sacerdotea bui puhtoro õ sehe ni sinitu ñuha 
Estebare: 
—¿Ahrina ti nia potoca tjijari? —ni sinitu ñuha tiro Estebare. 
2 To ã nichu tuhoro, Esteba sehe tinare õ sehe ni yuhtiha: 
—Coyea, bucuna sã pucusuma tuhoga. Abraha mari ñachu 
cjiro panopu macariro Mesopotamiapu to jisinichu, Harãpu to 
jihto pano, Cohamacu tuariro si siteriro sehe tirore Abrahãre 

bajuaa tiha. 3 A bajuaro, Cohamacu õ sehe ni yahua tiha tirore: 
“Mu ya yahpare, ã jichu mu coyea poto cãhure duhunoca, 
wahaga. Pa yahpa, yu muhwre ñohti yahpapure wahaga”, nia 
tiha Cohamacu Abrahãre. 4 To ã nichu tuhoro Abraha cãhu 
Caldea yahpai jiina wijaa, Harapu su, jisinia tiha. Abraha 
pucuro to yariari baharo, tiro cthu tí macai wijaa, ahri yahpa, 
mipu musa jiri yahpapu Cohamacu yoadohoro mehne taa tiha. 
5 Cohamacu Abrahãre õpu suho na taparota, tirore dói “Ahri 
yahpa puro jiga”, ni cŭerasinia tiha. Ne mahanoca ahri yahpare, 
“Pu tiga muhe”, ni dutierasinia tiha tiro. Wiho mejeta Abraha 
pohna marieriro to jipachuta, Cohamacu sehe tirore õ sehe ni 
yahu muhtaa tiha. “Muhere ã jichu mu panamana, pa tjuru 
macainapu cã&hure ahri yahpare waihtja”, nia tiha Cohamacu 
Abrahãre. 6 A ninota õ sehe ni yahu namoa tiha Cohamacu. 
“Mu panamana pa tjuru macaina pa yahpapu waha, tópu paina 
cahapu jia, ti cahamaca jiahca tina. Tuhsu, cuatro cientos 
cuhmari waro tó macaina hano yoapeahca mu panamanare. 

7 A jicu tó macainare ti ã yoari buhiri buhiri dahreihtja yahu. 
Yu ã yoari baharo mu panamana ji turiaina ahri yahpapu 
wihi, yuhure no payohtina jiahca tina”, nia tiha Cohamacu 
Abrahãre. 8 To ã ni yahu ctiare ti noano wactirucuhto sehe, õ 
sehe yoa turia wahcã dutiha tirore. Muno pjacure mahanoca 
cahsarocãre yihso na dutia tiha tirore. A jiro ocho dachori to 
macuno Isaare to pohna tiri baharo, mahanoca cahsarocare 
yihso naa tiha tiro Isaa pjacure. Baharo Isaa Jacobore pohna 
ti, to pjaca cãhure mahanoca cahsarocare yihso naa tiha. 
Baharo Jacobo cãhu doce to pohnare ã dihta yoaa tiha ti 
pjacurire. Tina doce mua sehe tope curuari, mari masa curuari 
dahpoto macaina cjihti jia tiha. 

9’ yoa baharo, tina Jacobo pohna, mari fiuchusuma cjiri, 
ti bahuro Josére pahsu tia, paina ti cahamacuno cjihtore 
duanocaa tiha Egiptop wahainare. Ti å yoapachuta, Cohamacu 
Josére yoadohoa tiha. 10 Jipihti tí to nano yuhduare Cohamacu 
tirore noano yuhduchu yoaa tiha. Cohamact tirore noano 
tuho masichu yoaa tiha. Ã yoa farad Egipto macaina puhtoro 
sehere Josére ñu ji coache yoaa tiha. A jiro farad sehe Josére 
puhto sõa tiha, tiro mehne masare dutihtiro cjihtore. Tirore 
farao ya wuhu cãhure puhtoro cŭa tiha. 

11 'A yoa tí pjapure Egiptopu, Canaapu cãhure paró ne 
coro taeraa, yahpa sehe wuaa saa wahaa tiha. To ã wua saa 

wahachu, masa ti toamari cthu fiai pihtia wahaa tiha. A jia 
mari nuchusuma cjiri ñano yuhdua, ti chuboare ne bocaeraa 
tiha. 12 Wiho mejeta Egiptopu “Trigo jiyuhca”, ti nichu tuhoro, 
Jacobo sehe to pohnare, mari ñuchusuma cjirire topu coã 
warocaa tiha. 13 Baharo pari turi to warocarina cjiri Egiptopt ti 
sachu tjoa, José to wahmisumare “Musa bahuta jija yahe”, ni 
yahu, tinare masichu yoaa tiha. Ti pja puhtoro farao sehe José 
coyeare coa ñuno nia tiha. 14 Baharo José to wahmisumare, ti 
pucuro Jacobore, ã jichu jipihtina ti coyea cãhure cahmarocaa 
tiha. To coyea setenta y cinco masa jia tiha. 15 To macuno to 
pjirocachu tuhoro Jacobo cjiro wahaa tiha Egiptop to macuno 
cahapu. To macuno cahapu jiro, tiro yariaa wahaa tiha. A yoa 
to pohna, mari huchusuma cjiri cãhu tópu yaria pihtia wahaa 
tiha. 16 Tina ti yariari baharo, ti coyea ti pjacuri cjirire Sigue 
wama tiropt naa tiha. Tópu na su, taa coparipu Abraha Hamor 
pohnare niñeru mehne to nuchuri yahpapu tina ti pjacuri 
cjirire cŭa tiha. 

17 'A yoa Cohamacu Abrahãre “Canaa yahpare waihtja 
muhure”, to ni cŭriro cjiro mu suro cahachu, Abraha panamana, 
Israe masa, Egiptoi jisinia payu wahaa tiha. 18 Ti å payu 
wahari baharo, pairo farao, Egipto masa puhtoro José cjirore 
masierariro sãa tiha. 19 Tiro mari coyeare mahño, ñano yoa, ti 
pohnare mta pohnare waja dua, cohanoca dutia tiha tinacare. 
Wahma bajuainacare coha dutia tiha “Tinaca yariajaro”, nino. 
20 To 2 yoaro watoi Moise cjihto sehe masa bajuaa tiha. Tiroca 
noariro, Cohamacu to noano ñy jicoariro jia tiha. Tia s waro 
to pucusuma tirocãre noano ñu wihboa tiha. 21 A jiro Moisere 
nuo namo masieraa, diapt tirocãre puhuroi comape mehne ti 
bihari puhuroi poho buroha. Ti å yoachu farao macono tirocãre 
ñu boca, na maja, to macunore yoaro seheta cjuaa tiha tirocãre. 
22 A jia tina Egipto macaina, noano masiina ya jipihtiare Moisere 
buhe bucuoa tiha. Baharo, ne cuiro marieno durucuriro, puhtoa 
jia tia cãhure mihni yuhdurucu suriro wahaa tiha Moise. 

23 'A yoa tiro cuarenta cuhmari cjuaro to coyea Israe masare 
ñu duaro ti cahapu ñuno wahaa tiha. 24 Tópu ñuno suro, 
Egipto macariro cãiro Moise coyeirore to ñano yoachu ñua 
tiha. Tiro to ñano yoaborirore ducata duaro, Egipto macariro 
sehere waja cohãnocaa tiha. 25 A waja cohãno, Moise õ sehe 
ni tuhotua timaha. “Yu coyea ti coyeirore yu yoadohochu ñua 
“Cohamacu marine noano yuhduchu yoa dutiro warocare 

ahrirore”, ni tuhotuahca yu coyea”, ni tuhotua timaha Moise. 
Wiho mejeta tina sehe ne 2 ni tuhotueraa tiha. 26 Pa dachoi 
Moise to coyeare ptaro ti basi cahmacheinare boca sua tiha. 
A boca suro, tinare yahu duaro tinare õ sehe ni yahua timaha: 
“¿Musa basi jipanahta cahmachejari musa?” ni yahua timaha 
Moise tinare. 27 To ã ni yahuchu tuhoro, cãiro to coyeirore 
ñano yoariro sehe Moisere tjurocaa tiha. “Muhu sã puhtoro 
jierara. Sare yahuboriro jierara muhu. 28 ¿Canure Egipto 
macarirore mu wajãriro seheta yahu cãhure waja duacu nijari 
muha?” nia tiha tiro Moisere. 29 To 2 nichu Moise tuho chaa 
waha, murocaa duhti wahcã, Madia yahpapu wahaa wahaa 
tiha. Tópure pa sehe macariro jiparota, numino boca, ptaro 
pohna tia tiha. 

30 'A yoa Moise cuarenta cuhmari waro tói to jiri baharo, 
Sinaí wama tidu tãcu cahai masa marienopu to jichu anjo 
tirore bajuaa tiha. Anjo sehe mahaducã jiri picha pohnai 
bajuaa tiha. 31 Tu yucucucãpu to jărucuchu ñuno, Moise ñu 
cauaa wahaa tiha. Ti pichacare cahaca noano to na wahcãchu 
waroi Cohamacu to durucuchy tuhoa tiha. 32 “Cohamacu jija 
yuhu. Mu nuchusuma cjiri, Abraha cjiro, Isaa cjiro, Jacobo 
cjiro ti ño payoriro jija”, nia tiha Cohamacu Moisere. To ã 
niche tuhoro Moise sehe tetere, ne ñu wahcõeraa tiha. 

33 Cohamacu 0 sehe ni durucu namoa tiha tirore. “Yuhu naa 
marieriro yu õi jiro wato, mu ducuri yahpa sehe wiho jiri yahpa 
jierara. A jicu mu dahpo suhtire tjuwe cūga. 34 A yoa yu yaina 
masa Egiptopt ti ñano yuhduchu ñuja. Ti tiichu tuhoja. A jicu 
õpure wihija yuhy, tinare yuhdu witichu yoai tai. Ti a wahachu, 
ñucu wahaga muhu chu. Egiptopa muhure warocaihtja. 
Tinare na wioi wahaga”, nia tiha Cohamacu Moisere. 

35’Tó panopt tina sehe mari coyea, Israe masa Moisere 
cahmaeraa tiha. “Muhu sã puhtoro jierara. Muhu sare 
yoadohoboriro jierara”, ni tuhtia tiha tina tirore. Wiho mejeta 
baharo, Cohamacu ti ã niriro cjirore Egiptop warocaa tiha, 
mari coyea Israe masare yuhdu witichu yoahtiro, ã jicha ti 
puhtoro jihtiro cjihtore. A yoa anjo, tirore jădupu bajuariro 
sehe to ã yoahtire yahua tiha tirore. 36 Moise jia tiha mari coyea, 
Israe masare Egiptopt jiinare na wioriro. Tinare na wioro, 
Egiptopa Cohamacu tuaa mehne tiro sehe yoa ño ducaa tiha 
topu jiinare. Pjiri ma sohãri mapu ata yoa ñoa tiha tjoa. 
Baharopt masa marienopu cãhure cuarenta cuhmari waro 

Cohamacų tuaa mehne yoa ño mujaa tiha tiro to masare. 

37 A yoa Moise cjiro jia tiha mari coyea, Israe masare õ sehe 
ni yahuriro: “Cohamacu cãiro musa coyeiro, to yare yahu 
muhtahtiro, yu yoaro sehe jirirore warocarohca musare”, 

nia tiha Moise tinare. 38 Moise masa marienopt mari coyea 
Israe masa mehne jia tiha. Tuhsu, Sinai wama tidu ttcupu ti 
cahmachucha tirore yahuriro anjo mehne jia tiha. A yoa mari 
ñuchusuma panopu macaina cjiri mehne jia tiha tiro. 
Cohamacu to dutiare ctiriro jia tiha Moise. 

39-40 CA jia tí dutiare tãcui Moisere to ctino watoi mari 
huchusuma cjiri Egiptopu tjua duaa Moisere yuhdurucaa tiha. 
Tina tirore cahmaeraa tiha. A cahmaeraa tina Moise cjiro 
wahminore Aaro wama tiriro cjirore õ sehe nia tiha: “Paina 
cohamanare yoaga mari yaina cjihti. Tina mari wahahti mahare 
marine suho naahca. ¿Wiho mejeta marine Egiptopt jiinare na 
tariro Moise dohse wahari tiro? Masieraja sã”, nia tiha tina. 
41 A jia tí dachorire tina wachu masure uru mehne yoaa tiha. 
A yoa tuhsu, tina wahiquinare waja, ti yoariro cjiro cahai na 
ta, ño payoa tiha tirore. A jia tina ti yoariro cjirore wachure 
ñu, wahche, bose numu yoaa tiha. 42 Wachure ti ño payochu 
ñuno, Cohamacu tinare coha wahcãa wahaa timaha. “Yuhure 
coha, muanopy bajuaa, s dacho macariro, s ñami macariro, 
a yoa ñahpichoha poca cãhure ño payowahnojaro”, nino coha 
wahcãa wahaa timaha. Cohamacu yare yahu muhtaina cjiri ã 
ni joaa tiha: 

“Musa Israe masa, yuhure nu ñano yoare. 

Masa marienopt cuarenta cuhmari waro jina 
wahiquinare musa wajãinare musa waja, jà wa 
muopanahta, yuhure musa ño payoboriro 
seheta yoamare musa. 

Wiho mejeta yuhu sehere musa ño payoerare. 

43 A jina musa Molo wama tiri masure ño payoina 
jiina, tí masure ño payori wuhure cjuare musa. 

A yoa pairo cohamacu ñahpichohaca Refa wama 
tiria to masure musa yoariare musa cjuare tjoa. 

Tí masurine musa yoarire musa ño payore. 

Musa ã yoari buhiri musare Babilonia sie sehepu 
cohãrocaihtja yehe”, 

ni yahu joaa tiha Cohamacy yare yahu muhtaina cjiri. 

44'A jia masa marienopu Cohamacu masa mehne to jiri 
wuhure wahiguina cahsari mehne ti yoari wuhure cjuaa tiha 
mari nuchusuma cjiri panoptu macaina. Ti wahu Cohamacu 
masa mehne to durucuri wuhu jia tiha. Ti wuhupu Cohamacu 
dutia to joaa pjini taa pjini jia tiha. Ti wuhure Cohamacų 
Moisere to ñoriro seheta, “O sehe yoaga”, to ni yoa dutiriro 
seheta yoaa, tí wahure cjuaa tiha tina. 45 A yoa ti panamanapu 
cãhu cjua turia nany tia tiha tí wuhure, wahiquina cahsari 
mehne ti yoari wuhure. Baharo mari ñuchusuma cjiri Josué 
mehne Cohamacų mari coyea Israe masare to ctihti yahpapure, 
ahri yahpapure pu tia taha. Ti pu tia tachu ahri yahpai ji 
muhtaina cjirire Cohamacu cohãnocaa tiha. Tí pjare Cohamacure 
ti ño payori wuhure na taa, cjuaa tiha tina ahri yahpapu, mipure 
mari jiri yahpapu. Pu Davi cjiro to jiri tjurupu cjua batoa tiha 
tí wahure. 46 Tiro Davi cjiro sehe Cohamacure wahchechu 
yoariro jia tiha. Cohamacu ya wahu cjihtore pa wuhu tiro yoa 
duaro, sinia timaha Cohamacure. 47 To ã sinipachuta Salomopu 
Cohamacu ya wahy sehere yoaa tiha. 48 To ã yoapachuta 
Cohamacų Jipihtina Bui Jiriro sehe masa ti yoari wahupure 
jierara. O sehe nia tiha Cohamacu yare yahu muhtariro cjiro: 

49 “ ‘Muano yu dujiro jira. 
Tói dujicu dutija yahu. 
A jiro yahpa sehe yu dahporire duhu payoro yoaro 
sehe jira. 
Yuhu tua yuhduariro jija. 
Yu ya wuhu cjihtore yoa masierara musa. 
Cohamacų ya jichu yu jihti wuhure musa yoa 
masierara. 
50 Yu basi ahri yahpare jipihtiro yoahi yuhu', 
ni durucua tiha Cohamacu”, 
ni joaa tiha Cohamact yare yahu muhtariro cjiro. 

51 "Musa Cohamacu yare tuhopanahta, tirore yuhti duaerara. 
Cohamacure masieraina yoaro sehe tuhotuina baro jira musa. 
Espíritu Santore yuhduruca yuhduara musa. Musa huchusuma 
cjiri ti yoariro cjiro seheta yoara musa cãhu. 52 Musa nuchusuma 
cjiri jipihtina Cohamacu yare yahu muhtaina cjirire hano yoaa 
tiha. Tina Cohamacu yare yahu muhtaina cjiri “Baharo cãiro 
naa buhiri Marieriro tarohca”, ti ni yahu guiho muhtachu 
tuhoa, musa fiuchusuma cjiri sehe tinare wajãa tiha. A yoa 
mipt cãhyre tiro “Naa buhiri Marieriro”, tó panopt ti niyuriro 


El Nuevo Testamento en guanano de Colombia, 3ra ed. ©2010, Liga Bíblica Internacional 


HECHOS 7 402 


sehe õpu to wihichu, “Muhu mehne macaina jija”, ni ji mahño, 
tirore wajahre. 53 Cohamacu dutiare anjoa sehe yahu turia 
timaha musare. Ti 2 yahu turiachu musa ti dutiare cjuamaha. 
Wiho mejeta ti dutiare yuhdurucara musa —niha Esteba. 


Tina Estebare taa poca mehne doca wajaha 


54 To ã nichu tuhoa tina sehe tuaro suaha. A tuaro suaa, 
cuaina wahaha. 55 Ti å suapachuta Esteba sehe Espíritu Santo 
mehne wact tuariro to tuaa mehne muanopu ñuroca muo, 
Cohamacu si siteare ñuha. A yoaro Cohamacu poto buhusehei 
Jesu to ducuchu cãhure ñuha tiro. 56 A ñuroca muono, õ sehe 
niha: 

—Nu muoga musa. Muanopu mahanoca to tjuwe muachy, 
Jesu Cohamacu to warocariro Cohamacu poto buhusehei to 
ducucha ñuja yahu —niha Esteba tinare. 

57 To ã nichu tuhoata tina tuaro sañurucu, ti cahmo coparire 
bihanoca, cãno potori tiro cahapu muroca wahcã, tirore ñahaha. 
58 Naha tuhsu, tirore na wahcã, tí maca duhtu cahapu cohãha 
tirore. A jia tãa poca mehne doca wajaha tirore. Ti 43 wajahto 
pano tirore yahusãrina tirore tãa poca mehne docahtina ti bui 
sãa suhtire tjuwe na, wahmunore Saulo wama tirirore ti suhtire 
cjuabasa dutiha. 59 Estebare ti taa docaro watoi, sinino sehe 0 
sehe niha tiro: 





AN 

—Jesu, yu puhtoro yu catiare naga —niha tiro. 

60 Ni tuhsu, tiro na tuhcua caha su, õ sehe ni tuaro 
sañurucuha: 

—Puhtoro Jesu, ahrina mipu yuhure ti wajari buhiri tinare 
buhiri dahrei tjia —ni sañurucuha Esteba. 

A ni sañurucu batoarota, yariaa wahaha tiro. 


Saulo Jesu yainare ñano yoaha 


1 Esteba to 2 yariacha ñuno, “Noana”, niha Saulo sehe. 

Tí dachoreta Jesu yainare Jerusale macainare ñano yoa 
dacaha Saulo mehne macaina sehe. Ti 2 yoa ducachu Jesu 
yaina Judea yahpapu, Samaria yahpapu yoaropu duhti site 
wahcãa wahaha. Ti puhtoa, Jesu to cūrina dihta wahaeraha. 
2 A yoa paina Cohamacure ño payoina Esteba pjaca cjirore 
tãca copapy, duhu saa, tiro cjirore tuaro tii payoha tiro cjirore 
tina. 3 Wiho mejeta Saulo sehe Jesu yainare ñabiaro yoaa 
timaha. Tiro ti wahusepu saa, muare, numiare ñaha wahcã, 
peresupu biha dapoa tiha. 


Samariai Jesu yare buheha Felipe 


4 A yoa yoaropu waha siteina cjiri nohoi ti waharoi Jesu 
yare buhea tiha. 5 Cãiro tina mehne macariro Felipe cã maca, 
Samaria wama tiri yahpai jiri macapt su, Cristo masare 
yuhdoriro ya quitire buheha tí maca macainare. 6 To 2 buhechy, 
tó macaina sehe tirore tuho cahmachu, Cohamacu to tuaa mehne 
to yoa ñochu ñuha tina. A jia tina jipihtina cãno potori to 
yahuare noano tuho nunua tiha. 7 Payu masa watia sãanohrina 
tiro cahai ti wihich« ñuno, watia sehere tiro wijaa dutia tiha 
masapt jirinare. To wijaa dutichų, tina watia sehe tuaro 
sañurucu, wijaa wahaha. Tuhsu payu pjacu buhainare, pari 
yuri tiniina cãhure pjacu noaina wahachu yoaa tiha. 

8 To ã yoa hochu ñua tí maca macaina paya masa wahchea 
tiha. 

9 Tí pjare Simo wama tiriro tí maca macariro yairo jiha. A 
jiro yaya ti yoarire yoa ñoa tiha Samaria macainare. To ã yoa 
ñochu ñua, tó macaina ñu cuaa waha, tirore cua pisaro ñuina 
jiha. 

—Yuhu masi pahñoriro jija —nimaha Simo sehe tinare. 

10 To ã yoachu ñua masa sehe õ sehe nia timaha: 

—Ahriro Cohamacų ya tuaare cjuariro jira. Cohamact yoaro 
sehe tuariro jira —nia timaha tirore masa, puhtoa mehne. 
Tina jipihtina noano tuho nunuha tirore. 

11 Tiro yaya ti yoaa mehne yoari pja yoa ñoa tiha tinare. 
To ã yoa fiochu ñua tina cuaa wahaha. A cuaa waha, tina tirore 
ño payoa tiha. 12 Wiho mejeta ti å ño payopachuta Felipe sehe 
puhtoro Cohamacu to suho jiare, Jesucristo yare noaa buheare 
yahuha. To ã yahuchu tina tirore noano tuhoha. Ti ã noano 
tuhocha ñuno muare, numia cãhure bautisaha Felipe. 13 A jiro 
Simo cãhu Felipere noano tuhoa tiha. A jiro tiro cãhure 
bautisaha. To ã yoari baharo Felipe mehne tjuaa tiha tiro. 
Felipe sehe Cohamacu tuaa mehne to yoa ñochu ñuno Simo 
ñu cuaa wahaa tiha. 

14 A yoa Samaria yahpa macaina Cohamacu yare ti tuaro 
cahmachu tuhoa Jerusalepu jiina tuhorocaa tiha tinare. Ã ti 
cahmachu tuhoa Pedrore, João cãhure warocaa tiha Samaria 
yahpapu. 15 Tópu sua Pedro cãhu Cohamacure siniha: “Ahrina 
Samaria yahpa macaina muhure ño payoinare mt Espíritu 
Santo sãajaro”, ni sini payoha tina Cohamacure. 16 Tina 
Samaria yahpa macaina Jesucristo yaina jia to bautisarina jiha. 
Tí dihtare masiha tina. A jiro Espíritu Santo tinare sãaerasiniha. 
17 A jia Pedro, João mehne Samaria yahpa macainare ti 
wamomacarine ti dapupoca bui ti duhu payori baharo Espíritu 
Santo tinare sãari jire. 

18 A yoa Pedro cãhu ti wamomacari mehne ti duhu payochu 
ñuha Simo. Espíritu Santo tinare to saachu cã&hure ñuha tiro. 
A ñuriro jiro, tí tuaare cahmano niñeru mehne wapa duamaha. 
19 Õ sehe nimaha Simo: 

—Yuhu cãhyure waga ahri tuaare. Yuhu cã&hu yu wamomacari 
mehne masa dapupoca bui duhu payoi tai nija Espíritu Santo 
tinare to sãahto sehe. A jicu ahri ya yoahti wapare wapa duaja 
—nimaha Simo tinare. 

20 To ã nichu tuhoro Pedro 0 sehe niha: 

—Muhu niñeru mehne Cohamacy ya tuaare mu nuchu duari 
buhiri mu niñeru mehneta pichacapu wahaga muhu. Cohamacu 
mu tuhotuare masina. Muhu ñariro jisinina. 21 A jicu ahrire 
sã yoaare yoa masierara muhu. Ahri mu yoaa baro jierara. 
22-23 Paina ti cjuaare ñucu suariro jira muhu. A jicu ñaa yoaare 
ne duhu masierara muhu. A jicu ahrire mu ñaa yoarire cahyaga 
muhu. Cohamacure mu naa tuhotuare to bohto sehe siniga 

muhu. Mu ã yoachu ñuno tiro mu naa buhirire boboca, pa 
tehe nino —ni yahuha Pedro tirore. 

24 To ã nichu tuhoro Simo 0 sehe ni yuhtiha tirore: 

—Yuhyure sini payoga musa Cohamacure my niriro sehe yu 
wahaerahto sehe. Tí buhiri pichacapu waha duaeraja yahu 
—niha Simo tirore. 

25 Baharo Pedro João mehne Cohamacu yare yahuha: 
“Jesu to masa mujachu ñuhi sã”, ni payu Samaria yahpai jia 
macari macainare noaa buheare buheha. Tinare Cohamacu 
yare buhe tuhsu, Jerusalepu tjuaa wahaha. 


Felipe Etiopía yahpa macarirore buheha 


26 A yoa Cohamacu yairo anjo Felipere õ sehe ni yahuha: 

—Mipure sur sehepu wahaga. Jerusale cahai jiri mahapu 
Gazap wahari mahapu, masa marienopu jiri mahapu wahaga 
—ni yahuha anjo Felipere. 

27 To ã nichu tuhoro tiro sehe ti mahapu wahaa tiha. 
Baharo ti mahapu cãiro masunore piti bocaro taro niha. To 
piti bocahtiro jiha Etiopía yahpa macariro puhtoro. Tiro 
numiare cahmaerariro eunuco masuno jiha. A jiro Candace 
wama tiricoro Etiopía macaricoro puhtorocoro yare niñerure 
jipihtiare nu wihboriro jiha. Wiho jiriro jieraha. Tiro 
Jerusalepu Cohamacure ño payoro waha tuhsuha. 28 To ya 
macapu tunuria mehne tjua taro tiapu wahaparota buhero 
niha. Cohamact yare yahu muhtariro Isaia cjiro to joari ptire 
buhero niha. 29 A jiro Espíritu sehe Felipere õ sehe ni yahua 
tiha: 

—Siro tunuriapu wahariro cahapu wahaga —niha Espíritu 
tirore. 

30 To 2 nichu tuhoro Felipe sehe tunuria cahapu muroca 
wahcã, Isaia cjiro to joarire Etiopia macariro to buhechu 
tuhoha. A tuhoro Felipe õ sehe ni sinituha tirore: 

—;¿Mu buheare tuho ñahajari muha? —niha tiro. 

31 To ã nichu tuhoro Etiopía macariro õ sehe ni yuhtiha: 

—Pairo yuhure yahu yuhdoriro mariacha noano masieraja 
yahu. Õi yuhure yahu dujii taga ya pari wahpa —ni yuhtiha 
tiro Felipere. 

—Jai —ni nuju suha to cahai. 

32 yoa Cohamacu yare Ftiopía macariro to buheri pã õ 
sehe niha: 

“Ovejare ti ñaha wajariro seheta tiro cãhure ñaha 
wajãahca masa. 

A jiro ovejacã to pjoare ti sachu to sañurucueraro 
seheta tiro masno cthu dihta marieriro jirohca. 

33 Tirore tina bujupeahca. 

A jia tiro to ñano yoaerapachuta tina sehe ñano 
yoaahca tirore. 

Tiro ahri yahpaptu to jichu tina tirore wajãahca. 

A jiro tiro pohna marieriro yariaa waharohca”, 

ni joaha ti pŭpure. 

34 Ti pù to ã ni yahuchu nuno, Etiopía macariro õ sehe ni 
sinituha: 

—Yahuga yuhure. ¿Õ sehe Isaia cjiro to niriro diro baro 
jicari ahriro? ¿Isaia cjiro to basi yahuro nicari? ¿O pairore 
yahuro nicari? —ni sinituha Etiopía macariro. 

35 To ã ni sinitu nuchu tuhoro Felipe sehe tí ptire ñu, Jesu 
yare yahuha Etiopia macarirore. 36 A yoa tina tia mehne waha, 
macapu saha. 

—Ñuga, õi máca jira. Ahri mácapu yuhure bautisaga 
—niha Etiopia macariro. 

37 [—Jesure mu noano wacù tuachu ñucu muhure 
bautisaihtja —niha Felipe tirore. 

—Jesure wacŭ tuaja yuhu. Tiro Cristo Cohamacu macuno 
jira. Tíre noano masija yaha —niha Etiopia macariro.] 

38 A ninota tiro tunuria uturirore yasuo dutiha. Tia to yusa 
caha suri baharo wijaaha tina. Wijaa, tí mácapu su, ñumurucuų 
saha tina. Tói ñumurucu su, Felipe sehe tirore bautisaha. 

39 Bautisa tuhstu ti maja surucu sachu Cohamacu to Espíritu 
Felipere naa wahaha. To ã wahari baharo Etiopía macariro 
noano wahcheriro to ya yahpapu tjuaa wahaha. To 2 yoari bato 
tichu ne pari turi Felipere ñueraha. 40 A yoa tuhsu Azotopu 
suha Felipe sehe. Tuhsu, payu macarine noaa buheare buheha 
masare. Pu Cesareapu buhe batoa tiha. 


Saulo Jesucristore ñuno tirore wacu tua ducaha 
(Hch 22.6-16; 26.12-18) 


1 Wiho mejeta ti pjare Saulo Jesu yainare ã ñu 

tuhtirucusinino, “Tinare wajaihtja” nino, tiro sacerdotea 
puhtoro cahapu wahaha. 2 Tópu suro tiro joaa ptirine õ sehe 
ni siniha sacerdotea puhtorore: 

—Joaa ptirine waga yuhure yu tuahti ptiri cjihtire. Ti pŭripu 
mu wama my joa payochu, yuhu sehe tí pri mehne, mu dutiro 
mehne Damascopu wahaihtja. Tópu su, judio masa mari buhea 
wahusepu Jesu yaina mua, numia cãhure boca sucu, tinare 
ñaha duhte, õpu Jerusalepu na majare tjuaa taihtja —ni siniha 
Saulo sacerdotea puhtoare. 

3 Ti pŭrine na tuhsy, tiro waha, Damasco cahai to suro 
cahachu waro mtanopu wactienoca si siteroca boroha tirore. 
4 Wacŭenoca to ã si siteroca borochuta tiro yahpapu bora caha 
saro, 0 sehe ni durucuchu tuhoha: 

—Saulo, Saulo, ¿dohseacu muhu yuhure hano yoajari? 
Muhu yahu mehne suacu yuhure yuhtieracu, mu basita nano 
yuhdura —nino coa taha. 

5—Puhtoro, ¿diro baro jijari muha? —ni sinitu ñuha Saulo 
sehe. 

—Yuhuta jija Jesu, mu ñano yoarucuriro —niha Jesu 
Saulore. 6 [To 2 nichu 0 sehe ni sinituha Saulo: 

—Puhtoro, ¿dohse yu yoachu cahmajari muha? —niha 
Saulo. ] 

—Wahcãrucaga muhu. Macapu wahaga. Ti macapu mu 
sachu tó macariro mu yoahtire yahurohca muhure —niha 
Jesu Saulore. 

7 To ã nichu Saulo mehne macaina sehe to durucua dihtare 
tuhoha. Wiho mejeta Jesu sehere ñueraha. To 424 wahachu ñua, 
cuia, tina durucu masieraha. 8 A jiro Saulo yahpapu coãriro 
wahcãruca, to fiuchu to capari bajueraha. A jia tina to 
wamomacare ñaha, Damascopu tua wahcãa wahaha tirore. 

9 ToOpt suro, tiro tia dacho waro ne ñuera, chuera, ne sihniera 
tiha. 

10 A yoa cãiro Jesu to buheriro Anania wama tiriro 
Damascoi jiha. Ã jiro Jesu bajua tiha Ananiare. A bajuaro 6 
sehe ni pisuha tirore: 

—Anania, ¿jimajari muhu? —niha Jesu. 

—Jimajý —ni yuhtiha Anania tirore. 

11 To ã nichu Jesu sehe 0 sehe ni yahuha tirore: 

—Potori Maha wama tiri mahapu wahaga. A wahacu Juda 
ya wuhupt cãiro Tarso macariro Saulo wama tirirore macaga. 
Tiro Cohamacrwre sinino nica. 12 Tiro cahãnopure tirore mu 
yoahtire ño tuhsuhi yuhu. Õ sehe jiare ñuhre tiro: Muhu mu 
wamomacarine tiro bui duhu payo, to capari noaa wahachu 
ñuhre tiro to cahãnopure —niha Jesu Ananiare. 

13 To 2 nichu tuhoro Anania sehe 0 sehe ni yuhtiha: 

—Puhtoro, tiro mu yainare, noainare Jerusale macainare 
nu ñano yoa mujayuhti. Payu masa yuhure ã ni yahure. 14 A 
yoa 0 cãhure tiro jipihtina muhure cahmainare peresu yoaro 
taro niyuhti. Sacerdotea puhtoa tirore ã yoa dutiyuhti —ni 
yuhtiha Anania Jesure. 

15 To ã nichu Jesu sehe 0 sehe ni yahuha tirore: 

—Tiro Saulo sehe yu beseriro jira. Tiro ya ya buheare 
judio masa jierainare, ti puhtoare, ã jichu Israe masa chure 
buherohca. A jicu wahaga muhu. 16 Payu tahari yu yare yoaro 
tiro hano yahdurohca. Tíre tirore masichu yoaihtja —niha 
Jesu Ananiare. 

17 To 2 niri baharo Anania sehe waha, su, Saulo to jiri 
wuhupu saaha. Saa su, to wamomacarine Saulo bui duhu 
payo, 0 sehe ni yahuha tirore: 

—Coyeiro Saulo, mu capari mu ñuhto sehe, Espíritu Santo 
muhu mehne to jihto sehe, to dutiriro seheta mu yoahto sehe, 
mari puhtoro Jesu sehe mahapu muhure bajuariro yuhure 
warocahre —ni yahuha Anania Saulore. 

18 To 2 nichuta to caparire wahi nuturi yoaro sehe bajua to 
caparipu wahãa pahna boracha ñuha Saulo. To ã ñe tuhsuri 

baharo to wahcãrucu suchu pairo sehe tirore bautisaha. 
19 Tirore to bautisa tuhsuchu, tiro sehe chu, tuariro wahaha. 


Saulo Damascoi Jesu yare buhe ducaha 


A yoa Saulo mahaa dachorică Damasco macaina Jesu yaina 
mehne jiha. 

20 Dói tí dachorita tiro judio masa buhea wuhusepu st, 
Jesu Cohamacu macuno to jiare yahu ducaha masare. 21 To 3 
yahuchu ñua jipihtina tirore tuhoina cauaa wahaha. 

—Cho, ahriro Jerusalepure Cohamacu yainare Jesure 
cahmainare ñano yoariro cjiro jira. yoa tirota jimana õ 
macaina Jesure cahmaina cã&hure ñaha, duhte, sacerdotea 
puhtoare wiaboriro. A yoa duaro õpure tari jimahre tiro 
—niha masa tirore tuhoina. 

22 Wiho mejeta Saulo sehe cui tuhoturo marieno buhe mihni 
wahcãa tiha. “Ahriro Jesu potocãta Cristo, marine yuhdohtiro 
jira”, to ni yahu mihnicha, tó macaina judio masa ti ni yahti 
yuhdurucaborirore bocaeraha. 

23 A jia payu dachori baharo judio masa tirore waja duaa, 
ti basi durucua tiha. 24 Wiho mejeta Saulo tirore ti waja 
duachu masiha to basi. Tina tí macare sahrino taa mehne ti 
yoari sahrino macaa sopacarire dachopure hamipu cã&hure 
cohtaa tiha tirore waja duaa. 25 Ti 2 waja duachu ñua ñamipu 
Saulo buheina tirore puhuro pjiri puhi na saa, tí maca macari 
sahrino baharo buhusehei duhu boroha tirore. TO sehe ti 
yoachu yuhduha tiro. 


Saulo Jerusalei jiha 


26 A yoa Saulo Jerusalčpu suro, t6pu Jesu yaina mehne tiro 
ji duamaha. Wiho mejeta tina tirore “Jesu buheriro jierara 
ahriro” nia, tirore cui niha. 27 Ti 2 cuipachuta Bernabé sehe 
tirore na wahcãha Jesu to ctirina cahapu. A jiro Saulo mahai 
Jesure to ñurire, Jesu Saulore to durucurire, ã jichu Damascopu 
cuiro marieno Jesu yare to buhe ducarire yahuha Bernabé 
sehe. 28 To ã ni yahuri baharo Saulo sehe tina mehne sãano, 
Jerusalěpų tina mehne jia tiha. 29 Tiro cuiro marieno judio 
masare Jesu yare yahu yuhdurucaro niha. Tina judio masa 
griego masa yare durucuina jiha. A yoa Saulo to ã yahu 
yuhdurucachu, tina tirore waja duamaha. 30 Ti a waja duachu 
ñua, Saulo mehne macaina Jesu yaina sehe tirore Cesareapu 

na duhti wahcãa wahaha. Tópu tirore suho jirucuma Tarsopu 
warocaha tirore. 

31 A yoa jipihtiropu, Judea yahpapu, Galilea yahpapy, 
Samaria yahpapu cãhure Cohamacu yaina noano jia tiha. Tí 
pjare ne masa ñano yoaera tiha tinare. A jia noano buheha 
tina. Tina Cohamacu yare buhe, tirore masi namo, noano 
yuhtia tiha. A yoa Cohamacure cua pisaro ñua tiha. Espíritu 
Santo tinare to yoadohochu tina sehe payu wahaa tiha. 


Pedro Eneare noariro wahachu yoaha 


32 A yoa Pedro jipihtia macaripu waharo, Jesu yaina Lida 
macaina cahapu cãhure suha tiro. 33 Tópu suro Enea wama 
tirirore boca suha. Enea pjacu buhariro jiro, ocho cuhmari 
waro ti ptipaha ctiriro coãa tiha. 34 A jiro Pedro sehe tirore 6 
sehe niha: 

—-Enea, Jesucristo muhure noariro wahachu yoara. 
Wahcarucaga. Mu ptipaha coãri cahsarore cahnoga —niha 
Pedro tirore. 

To ã nichuta tiro wahcãrucaha. 35 A jia jipihtina Lida 
macaina, Sarón macaina tirore ñua, tina ti Naa yoaare duhu, 
Jesure wacŭ tuaa tiha. 


Dorca wama tiricorore masoha Pedro Jesu to tuaa mehne 


36 A yoa Jope wama tiri macai Jesure ño payoricoro Tabita 
wama tiricoro jiha. To wama Tabita griego ya dusero mehne 
Dorca jira. Ticoro noaare yoaro payu waa tiha pjacuoinare. 

37 A jiro tí pjare ticoro dohati wahcõ, yariaa wahaa tiha. To 
yariachu ñua, tina ticorore noano cosa, maano macari tahtiapu 
cŭa tiha ticorore. 38 Lida wama tiri maca Jope cahai jire. 

To ã jichu Jesu buheina Jope macaina Pedro Lidapu to jichu 
tuhorocaa tiha. A tuhorocaa, puaro warocaha Pedro cahapu. 
Tiro cahapu sua Pedrore 0 sehe ni yahuha tina: 

—Soaro mehne sa jiropu wahaga —ni yahuha tina. 

39 Ti ã nichu tuhoro tina mehne wahaa wahaha tiro. Tópu 
tirore ti na suri baharo muano macari tahtiapu na mujaa 
wahaha tirore. A jia jipihtina wapewahya tiro cahai suruca, 
tiia tiha. Tabita tina mehne jisininopu payu suhtire yoaa tiha. 
A jia tina to yoari suhti cjirire ñoha Pedrore. 40 Wiho mejeta 
Pedro tinare tí tahtiaptu jiinare wijaa dutiha. Ti wijaari baharo 

tiro na tuhcua caha su, Cohamacure ticorore sini payoha. 
A jiro to pjacu cjirore majare ñu: 

—Tabita wahcãga —niha tiro. 

To ã nichuta ticoro sehe ñu wahcõ, Pedrore ñu, wahcã nuju 
saha. 41 To wahcã nuju suchu ñy, tiro to wamomacare ñaha, 
tua wahcõ dapoha ticorore. A jiro tiro tó macainare Jesu yainare, 
wapewahyare pjiroca, ticorore catiricorore wiaha tinare. 42 To 
a yoari baharo jipihtina Jope macaina tíre masia, payu masa 
Jesure wacù tua ducaa tiha. 43 Baharo Jopepu Simo wahiquina 
cahsarire cahnoriro mehne payu dachori Pedro tiro mehne jia 
tiha. 


Pedro Corneliore Jesu yare yahu ducaha 


1 0 1 Ti pjare Cesareapu cãiro Cornelio wama tiriro jiha. 

Tiro cien surara puhtoro jiha. Tina surara sehe ti ya 
curua Italiano wama tiha. 2 Cornelio to ya wuhu macaina 
mehne judio masa jieraina jipahta, Cohamacure ño payoina, 
cua pisaro ñuina jiha. Tiro judio masa pjacuoinare yoadohoro 
payu waha. Ã yoa dachoripe tiro Cohamacure siniha. 3 C numu 
ñamichahapv tres jichu Cohamacy yairo anjo tirore bajuaha. 
A bajuaro Cornelio cahapu sãaha. 

—Cornelio —niha anjo tirore. 

4 To ã nichu tuhoro Cornelio tirore ñu, cuiro 0 sehe niha: 

—Puhtoro, ¿yabare cahmajari muha? —niha tiro. 

—Masa pjacuoinare mu warire, Cohamacure mu sinirire 
Cohamacu noano ñuno nina. 5 A jicu Jopepu mu muare 
warocaga. Tópu Simo Pedro wama tiriro jira. Tirore na ta 
dutiga mu muare. 6 Tiro pairo Simo wahiguina cahsari 
cahnoriro cahai, pjiri ma duhtu cahai jiri wuhui jira —niha 
anjo Corneliore. 

7 Anjo ã ni tuhsu, wijaa wahaha. To wijaari baharo Cornelio 
pyaro tirore dahra cohtainare, ã yoa cãiro to surara mehne 
macarirore pjirocaha. Surara sehe Cohamacure ño payoriro jiro, 
dachoripe Corneliore yoadohoa tiha. 8 Ã jiro Cornelio tinare 
anjo to yahuri cjirire yahu pahño, Jopepu warocaha tinare. 

9 A yoa pa dachoi Jopepu ti waharo watoi cohari pja jicha 
Pedro sehe wahu buipu Cohamacure sinino wahaha. 10 To 
muja suri baharoca tirore juca purichu chu duaha. Wiho mejeta 
paina to chuare ti dahrero watoi, tiro sehe õ sehe bajuachu 

ñuha. 11 Muanore pari mtachu, pjiri cahsaro pititia sohtoarire 
duhteri cahsaro to duji tachu nuha. 12 Ti cahsaro puhichapure 
paya wahiquina bua tiniina, chihchõina, wuina peri cã&hu jiha. 
13 Tíre to nuri baharo, Pedro durucuro coa tachu tuhoha: 

—Pedro, wahcarucaga. Ahrinare waja chuga —nino coa 
taha tirore. 

14 To 2 nipachuta Pedro 0 sehe niha: 

—Puhtoro, ne tina barore chueraja yuhu. Nainare, 
Cohamacu to chu dutierainare ne chuera tihi yahu —niha Pedro. 

15 To ã niri baharo Pedro pari turi durucuro coa tachu 
tuhoha: 

—Cohamacu “Noaina jira”, to nirinare “Naina jira”, nii tjia 
muhu tinare —nino coa taha Pedrore. 

16 A yoa tia taha ti ã ni durucuri baharo ti cahsaro muanopu 
mujaa wahaha tjoa. 17 To å mujaa wahari baharo, Pedro tuaro 
wacã “¿Dohse ni duaro nijari 2 bajuaro?” ni tuhotuha tiro to 
basi. To 2 ni tuhoturo watoi Cornelio mua to warocaina sehe 
Simo ya wuhupu suha. “¿Simo ya wahu nohopu jijari?” ni, ti 
sinituri baharo to ya wuhupu suha tina. 18 Su, tina sinitu ñu 
bahrañoha. “¿Simo Pedro wama tiriro ahri wuhui jijari?” ni 
sinitu ñuha tina. 19 A jiro Pedro to tuhoturo watoi Espíritu 
Santo tirore õ sehe ni yahuha: 

—Ñuga. Tiaro mua muhure macaa nina. 20 Wahcãrucaga. 
Dujiaga. Tina mehne wahaga. Jiape ni tuhotuecuta wahaga 
noano mehne. Yuhy sehe tinare Opure warocahi —niha Espíritu 
Santo Pedrore. 

21 To ã nichu tuhoro Pedro ti cahapu dujia wahaha. 

—Ñuga. Õi jija yahu musa maca tariro. ¿Dohse yoana tana 
niri musa yu cahai? —niha Pedro tinare. 

22 To 2 nichuta tina sehe õ sehe niha: 

—Cornelio cien surara puhtoro, noaare yoariro, Cohamacure 
cua pisaro ñuriro, jipihtina judio masa “Noariro”, ti niriro 
muhure pji ta dutiro warocahre sare. Cohamacu yairo anjo 
Corneliore muhure pji dutiyuhti. Õ sehe niyuhti: “Pedrore mu 
wahupu na ta dutiga mu muare. A yoa tiro muhure to yahuchu, 
noano tuhoga tirore”, ni pji dutiyuhti anjo Corneliore —ni 
yahuha Cornelio Pedrore to pji dutirina sehe. 

23 Ti ã nichu Pedro sehe tinare sã ta duti, chua wa, to jiri 
wuhupu cari dutiha tinare. Pa dachoi Pedro wahcã, tina mehne 

wahaa wahaha. A yoa paina Cristo yaina Jope macaina 
Pedrore piti ti wahcãha. 

24 Pa dachoi tina Cesareapu suha. Ti shto panocã Cornelio 
sehe to coyeare, tiro mehne macaina cãhure pji cahmachu, 
Pedrore cohtaa niha. 25 A jiro Pedro Cornelio ya wahu cahapu 
to tachu nuno Cornelio sehe tirore piti boca wijaa, to dahpori 
cahai caha suha. 26 Wiho mejeta Pedro tirore na wahcõ õ sehe 
niha: 

—Ducuga muhu. Yuhu cãhu mu yoaro seheta jiriro jija 
—niha Pedro tirore. 

27 To a ni tuhsuri baharo Cornelio tirore na saa wahaha to 
ya wahapu. TOpu saa suro masa peri tí wahupu cahmachu 
tirore cohtainare ñaha Pedro. 28 Tinare ñuno 0 sehe ni yahuha 
tinare: 

—Judio masuno jipaihta pa curua macaina musa mehne 
jic, musa wuhusepu saacu, judio masa sa dutiare yuhdurucai 
nija yuhu. Tíre noano masina musa. Wiho mejeta pa curua 
macainare “Ñaina jira”, yuhure ni dutierare Cohamacu. Tíre 
ni yahuhre yuhure tiro. 29 To ã nichu tuhocu õpure musa 
cahapure tahi. Musa yuhure pjirocachu “Ne wahaeraja”, 
nierahi. ¿Dohse jiro baro yu õpu tachu cahmari musa? —niha 
Pedro tinare. 

30 To ã nichu tuhoro Cornelio sehe õ sehe niha: 

—Pititia dachori wahara, Cohamact yairo anjo yuhure 
to bajuari baharo. Ti dachore tres jichu, ahri hora waroihta 
Cohamacure yu sinino watoi anjo minoa suhti tiriro yu cahai 
ducuhre. 31 A ducuro tiro yuhure õ sehe nihre: “Cornelio, muhu 
Cohamacure mu sinichu tiro tuhohre. A yoa pjacuoinare ti 
cahmaare mu wachu noano masino, Cohamacu muhure 
yoadohorohca. 32 A jicu Jopepu mu muare warocaga, Simore, 
Pedro wama tirirore mu cahapu ti na tahto sehe. Tiro pairo 
Simo wahiquina cahsari cahnoriro ya wahyi, pjiri ma 
duhtu cahai jiri whųi jira tiro. Mu cahapu wihiro muhure 
yahurohca”, ni yahuhre yuhure tiro. 33 To ã nichu tuhocu 
dóicãta yu muare muhure na ta duticu warocahi yuhu. A jicu 
noano yoact tari jira muhu sã cahapure. A jina sã jipihtina 
Ore Cohamacu to ñurocaroi jina nija sã. Jipihtiare Cohamacu 
muhure to yahu dutirore tuho duana, cohtahi sa —niha 
Cornelio Pedrore. 

Pedro Jesu yare yahuha 


34 To ã nichu tuhoro, Pedro õ sehe ni yahuha: 

—Mipu masija. Potocã tjira. Cohamacu cãno potori noano 
yoara marine. 35 A jiro jipihtia macari macaina Cohamacure 
cua pisaro ti nuchu, noaare ti yoachu Cohamacu sehe tinare 
ñu wahchera. 36 Cohamact sã judio masa cahai Jesucristore 
noaa buheare yahuhtirore warocare. Masa Cohamacu mehne 
noano ji masica Jesu to yaria masa mujano mehne. Ti buheare 
musa masina. Jesucristo sehe jipihtina masa puhtoro jira. 

37 João bautisariro masare, “Musa ñaa yoari buhiri tiare 
masiga”, ni yahu, to bautisari baharo, Galileapa noaa buheare 
Jesu sehe yahu ducare. Baharo Judea yahpapu cãhure tí 
buheare yahu pahñore. 38 Ahriro Jesu Nazare macarirore 
Cohamact sehe to tuaare Espíritu Santo mehne to yoa masihtire 
ware Jesure. Ã jiro Jesu noano yoaro wahare. A waharo watia 
saanohrinare, hano yuhduinare jipihtinare noaina wahachu 
yoare. Cohamacu Jesu mehne jiri jire. 39 Judea yahpai, 
Jerusale cãhure jipihtia to yoarire sa ñuhi. Baharo tina crusapu 
cja puha wajahre tirore. 40 Wiho mejeta tia dacho wahaboroi 
Cohamacu tirore masori jire. Maso, Jesure sare bajuachu yoari 
jire Cohamacu. 41 Ti pjare Jesure jipihtina ñuerare. Sã dihtare 
bajuahre tiro. Cohamact to cahmainare, Jesure ñu, painapure 
yahuhtinare panopu sare beseha. Sã sehe Jesu to masari baharo 
tiro mehne chu, sihnihi. 42 A jiro tiro sare õ sehe ni dutihre. 
“Masare õ sehe ni yahuga. Yuhu Jesu jipihtina catiinare, 
yariaina cjiri cãhure ti Naa yoari buhiri tiare yahuhtiro buhiri 
dahrehtiro ya jichu yoare yuhure Cohamacu. A jina tire masare 
yahuga”, ni dutihre Jesu sare. 43 Dohse jiina baro Jesure ti 
wacã tuache ñuno Cohamacu ti naa yoari buhiri tiare borohca. 
Tíre jipihtina Cohamacų yare yahu muhtaina cjiri panopu 
macaina yahuyuha —ni yahuha Pedro. 


Judio masa jierainapu cãhure Espíritu Santo 
saarucu sua wahaha 


44 Tí jipihtiare to ã ni yahuro watoi, jipihtina tíre tuhoinapure 
Espíritu Santo sãarucu sua wahaha. 45-46 Tinapure to sãarucu 
sua wahachu, tuho mahnoeraa duseri mehne wahchea mehne 
durucu ducaha tina. Tí duseri mehne Cohamacure “Tuariro, 
noariro jira muhe”, nia niha. Ti 2 nichu tuhoha Pedro mehne 

tarina judio masa, Jesu yaina. A tuhoa Espiritu Santo judio 
masa jierainapu cãhure to sãarucu su yoadohochu ñua, judio 
masa sehe cuaa wahaha. A jiro Pedro õ sehe ni yahuha judio 
masare: 

47 —Mari yoaro seheta Espíritu Santore cjuara ahrina cthu. 
A jina tina bautisa duaa ti sinich, tinare, ducataena tjijihna 
—niha Pedro tinare. 

48 A ni tuhsu judio masa jierainare Jesu yaina ti jiare ñohto 
sehe bautisa dutiha Pedro. Ti 2 yoari baharo “Sa mehne mahaa 
dachorica tjuasiniga”, niha tina Pedro cãhure. 


Pedro Jerusalě macainare Jesu yainare yahuha 


1 1 1 A yoa judio masa jieraina cãhu Cohamacu yare ti 
noano cahmachy Jesu to ctirina sehe ti coyea Judeapu 

jiina mehne tuhorocaha. 2 A jia Pedro Jerusalēpu to tju suchu 
ñua judio masa Jesu yaina mahainaca tirore õ sehe ni tuhtiha: 

3 —;¿Judio masa jierainare dohse jiro baro ñui suri muhu? 
¿Dohse jiro baro tina mehne churi muha? —ni tuhtiha 
Pedrore tina. 

4 Ti ã nichu tuhoro Pedro to yoari cjirire yahu pahñoha 
tinare. Õ sehe ni yahuha: 

5 —Yuhu Jopepu jicu Cohamacure sinii nihi. A jiro yahure 
õ sehe bajuahre. Pjiri cahsaro pititia sohtoarire duhteri cahsaro 
muanopt yy cahai to duji tachu ñuhi. 6 A jicu tí cahsarore 
noano ñuhi “¿Yaba baro tí cahsaropure jijari?” nica. A jicu ñuhi 
tí cahsaropure jiinare: Ti cahsaro puhichapure payu wahiquina, 
bua tiniina, chihchõina, wuina peri cãhy jire. 7 A jicu yuhure 
to durucuch: tuhohi. “Pedro, wahcarucaga. Waja chuga 
ahrinare”, nino coa tahre yuhure. 8 To 2 nichu tuhocu õ sehe 
nihi yahu: “Puhtoro, ne tina barore chueraja yahu. Ñainare, 
Cohamacu to chu dutierainare ne chuera tihi yahe”, nihi yahe. 
9 Wiho mejeta mtanopt pari turi yuhure durucuro coa tahre 
tjoa. “Cohamacu ‘Noaina jira’ to niinare, “Naina jira’, nii tjia 
muha”, nino coa tahre yuhure. 10 A jiro tia taha sã ã ni 
durucuri baharo tí cahsaro muanopu mujahre tjoa. 11 Yu ã 
ñuno watoi tiaro mta sã jiri wuhupu suri jihre. Tina Cesarea 
macariro to warocarina jiri jihre. 12 A jiro Espíritu Santo sehe 
yuhure tina mehne waha dutiro, “ ‘Tina ñaina jira’, nii tjia 
tinare”, ni yahuhre yuhure tiro. A jia ahrina seis mehne yu 
coyea Jesu yaina mehne Cesarea macariro ya wuhupu sãahi 

sã. 13 A jiro tiro sare õ sehe ni yahuhre: “Anjo ya wahui 
ducuchu ñuhi yuhu. Õ sehe ni yahuhre yuhure: ‘Jopepu 
Simore Pedro wama tirirore na ta dutiga. 14 Tiro muhure mu 
coyea mehne musare jipihtinare pichacapu wahaborina musa 
yuhduhtore yahurohca’, nihre anjo yuhure”, ni yahuhre Cesarea 
macariro yuhure. 15 A yoa ya durucuro watoi Espíritu Santo 
sehe tinapure sãarucu suahre, marine to yoa muhtariro seheta. 
16 A jicu Jesu to yahurire wacūŭhi yahu. Õ sehe ni yahuhre 
tiro: “João musare bautisaro, copu yoamahre. Yuhu sehe tí 
yuhdoro yoaihtja musare. Baharo Espíritu Santore musa mehne 
jirucuchu yoaihtja musare”, ni yahuha. 17 A jiro Jesucristo 
mari puhtorore mari wact tuachu ñuno Cohamacu to Espíritu 
Santore wahre marine. A jiro Cohamacu marine to Fspíritu 
Santore to wariro seheta judio masa jieraina cãhure tiro wahre. 
Cohamacu to ã yoachu ñucu tirore yuhduruca masieraja yahu 
—niha Pedro tinare, judio masare Jesu yainare. 

18 To ã nichu tuhoa, tina tirore ne ni namoeraha. A ni 
namoeraa, Cohamacure wahche payo, tina õ sehe niha: 

— Tí pja pini judio masa jieraina cãhure Cohamacu cahiri 
jira. Ti ñaa yoari buhiri tiare masi, Cohamacure cahma, tina 
cãhu Cohamacu mehne ã catirucuahca —niha tina. 


Antioquíai paina Jesu yaina jiha 


19 A yoa Estebãre ti wajãri baharo masa Jesu yainare ñano 
yoaha. Ti 43 yoachu ñua Jesu yaina duhti sitea wahaha. A jia 
tina Feniciapu, Chiprepu, Antioquíapu cãhure waha site, 
tópure judio masa dihtare Cohamact yare yahua timaha tina. 
20 Wiho mejeta paina Jesu yaina mehne macaina Chipre 
macaina, Cirene macaina, Antioguiapu su, judio masa jierainare 
Jesu yare buheha Cohamacu tinare to yuhdohto sehe. 21 Tia 
buhechu, Cohamacu tinare yoadohoha. A jia masa payu 
Cohamacure cahma duca, mari puhtoro Jesure wact tuaha. 

22 yoa “Antioquía macainapu Jesure cahmaca”, ni 
tuhorocaha Jerusale macaina Jesu yaina. Ti 2 tuhorocari 
baharo Jerusale macaina Bernabé wama tirirore Antioquíapu 
warocaha. 23 Topu suro, Cohamacu yoadohoa mehne judio 
masa jieraina to yaina ti wahachu ñuno, tuaro wahcheha. 
Tuaro wahche, tiro tó macainare õ sehe ni yahuha: 

—Jesure 2 wacãŭ tuarucuga. To yare ne duhuena tjiga —ni 
yahuha tiro jipihtina tinare. 

24 Bernabé noariro jiro, Espíritu Santo dutiare yoariro 
Jesure noano wacti tuaha tiro. A jia to buheri baharo Jesure 
wacūŭ tuaina payu waha namoha tjoa. 

25 Baharo tiro Tarso wama tiri macaptu Saulore macano 
wahaha. 26 Top: tirore boca suha. To boca suri baharo 
Antioquíapu na majare tjuaaha Saulore. ToOpu ti suri baharo 
cã cuhma waro tina Cohamacu yaina mehne cahmachu, payu 
masare buheha tina. A jia Antiogufapu Cristo yaina Cristiano 
wama ti ducaha. 

27 Ti pjare Cohamact yare yahu muhtaina Jerusalepu jiina 
cjiri waha, Antioquíapu suha. 28 A ti suri baharo tina mehne 
macariro Agabo wama tiriro Jesu yaina watoi ducuro, Espíritu 
Santo to tuaa mehne yahuha tinare. “Jipihtiro yahpapure tuaro 
jucaro waharohca”, ni yahuyuha tiro. Ti pjare chua marieni 
pja jichu jipihtina bui puhtoro Claudio jiha. 29 A jia Cristo 
buheina, jipihtina ti cjuaro puro ti coyeare wa duaa ti basi 
cahma durucuha. “Judea yahpa macaina Jesu yainare niñerure 
warocajihna”, niha tina ti basi. 30 Ti a niri baharo Bernabe 
Saulo mehne ti niñerure na wahcãbasaha. Tópu sua Judea 
yahpa macainare Jesu yaina puhtoare waha tí niñerure pja 
cHoinare tju wa dutia. 


Pedrore peresu yoaha 


1 2 1 Tí pjare puhtoro Herode cãinare Jesu yainare ñano 

yoa ducaha. 2 Tiro João wahminore Santiago sehere 
yoari pji mehne to waja dutichu pairo sehe tirore wajãha. 
3 Santiagore to wajachu judio masa wahcheha. Ti wahcheare 
Herode masino, “A dihta cahmana tina”, nino Pedro cãhure 
peresu yoaha. Ti dachorire bucuaerari pãore ti chuhti bose 
numuri pascua jiha. 

4 A jiro Herode Pedrore fiaha, peresu yoaha. Peresu yoa diez 

y seis surarare cohta dutiha tirore. Pititiaro surara cohtaha 
tirore. Baharo pititiaro ti cohtotaina tirore cohta mujaa tiha. 
Ata yoaha tina diez y seis surara. Herode sehe pascua baharo 
Pedrore peresupu jirirore masa panoi duhu dapo duamaha 
tirore waja dutiro taro. 5 A jiro Pedro peresupu jiha. Tópu to 
jichu Jesu yaina sehe Cohamacure tuaro sini payorucua niha 
tirore. 

Cohamacu peresupu jirirore Pedrore wioha 


6 A yoa fiamine Pedro puaro surara mehne comaa dari 
mehne ti duhteriro jiha. A ti duhteriro jiro, ti watoi carino niha. 
A yoa paina surara sopacai cohtarucua niha tirore. Tí ñami 
bohrearo Herode Pedrore judio masa panoi duhu dapo duamaha 
tirore waja dutiro taro. 7 Wactienoca Cohamact yairo anjo 
Pedro cahai to ducuchu to peresu jiri tahtia buhria pihtia 
wahaha. A jiro anjo Pedro cahai ducuro Pedro patipahmai be 
careha, tirore wahcõno. 

—Cjero wahcarucaga —niha tiro Pedrore. 

To ã nichuta to wamomacarine ti duhtea dari comaa dari 
pari site boraa wahaha. 8 A yoa anjo tirore õ sehe ni yahuha: 

—Tua dihoga my tua dihori dare. Mu dahpo suhti cãhure 
sãaga —niha tiro. 

To ã nichu Pedro sehe to niriro seheta yoaha. 

—Mtu bui macari suhtirore saa, yuhu mehne wahaga 
—niha anjo. 


y oD 

9 To ã nichu tí tahtiapu jiriro wijaa, anjo baharo wahaa 
wahaha tiro. A wahaparota õ sehe ni tuhotumaha tiro. “¿Ahri 
potoca jieracari? ¿Cahãi nicari yuhu?” ni tuhotumaha tiro. 
10 A yoa tina to jiri tahtia sopacai ducuina surarare yuhdu 
wahcã, paina yoawacŭno ducuina cãhure yuhdu wahcã, pjiri 
sopacapu saha. Ti sopa pahma, comaa pahma macapu wahari 
mahare ducatari pahma jiha. Tí sopa pahma to mu suro 

parichu tina wijaa wahaha. Wijaa waha, tina mahapu mahano 
wahachuta, anjo sehe buti mua wahaha. A jiro Pedro cãirota 
tjuaha. 11 A tirore anjo to wahari baharo to yoarire Pedro 
masiha. Õ sehe ni tuhotuha tiro. “Potoca tjira. Anjo Cohamacu 
to warocariro peresupt jirirore yuhure wioro wihihre. Mipu 
tire masija to 2 yoarire. Judio masa sehe yuhure ti ñano 
yoaborire Cohamacu sehe tinare yoa dutierare. A jiro yuhure, 
Herode to peresu yoarirore wiohre”, ni tuhotuha Pedro. 

12 To 2 ni tuhoturi baharo Maria João pocoro ya wahupu 
saha Pedro. João sehe pa wama Marco wama tira. Ti wuhupu 
masa paya cahmachu, Cohamacure sinia niha. 13 Ti wahupu 
saro, Pedro sopa pahmare dotaha. Ctcoro ti cahamacono Rode 
wama tiricoro to dotachu tuhoro, ñuno suha ticoro. 14 A yoaro 
Pedro ticorore to pisuchu tuhoro to durucuare tuho masi, 
tuaro wahche, sopa pahmare pjõoboricoro pjõoeraha. Pedro 
tói to ducuchuta ticoro majareruca mtroca saa wahaha painare 
yahuro waharo. 

—Pedro sopacapu wihihre —ni yahuro saaha. 

15 To 2 nichu tuhoa, tí wuhui jiina sehe: 

—A ninocaco nica muhu —niha tina ticorore. 

—Potoca tjira. Potoca nicota nija —niha ticoro. 

To ã nichu tuhoa: 

—Tiro jieraca. To yairo anjo wihiro nica —nimaha tina 
sehe. 

16 Ti ã nino watoi Pedro sopa pahmare ãta dotarucuro niha. 
To ã yoachu tuhoa, tina sopacare pjõo, tirore ñu, cuaa wahaha. 
17 A jiro tiro Pedro to wamomaca mehne “Dihta mariahga” ni, 
Cohamacų peresupt tirore to wiorire yahuha tinare: 

—Ahrire yahuga musa puhtoro Santiagore, paina Jesu 
yaina cãhure —niha tiro. 

A ni yahu tuhsu tiro pa sehepu yuhdu wahcãa wahaha. 

18 A yoa bohrea bora tachu surara Pedro to dohse yoa 
wijaarire ne masieraha. A masieraa cuaa wahaha. 19 A jiro 
Herode Pedrore maca dutimaha. A dutiro tiro surarare peresu 
cohtainare to sinituri baharo tinare waja dutiha Herode sehe. 
A jiro Herode Judeapu jiriro waha, Cesareapu jiro wahaha. 


Herode yariaa wahaha 


20 A yoa Tiro wama tiri maca macaina mehne, Sido macaina 
mehne Herode sehe suaha. To ã suachu ñua tí macari macaina 

sehe Herode tina mehne to suarire cahnoa waha, tiro mehne 
durucua wahaha. A jia to docai jiriro puhtorore Blasto wama 
tirirore piti tiha. A jia tina Blasto to yoadohoro mehne Herode 
cahapu suha. Tiro cahapu sua, 0 sehe niha: 

—Mari noano jijihna. Mari basi ña tuhtiena tjijihna —ni 
siniha tina Herodere. 

Tina ya yahpa macaina Herode ya yahpai chuare bocaa tiha. 
A jia Herode tinare fiu tuhtichu cahmaeraha tina. 21 A yoa 
Herode to guihori dachoi, puhtoro to saa suhti noaa suhtire saa 
ñoa tiha. 22 To 2 durucu hochu tuhoa masa sehe 0 sehe ni 
sañurucuha: 

—Ahriro durucuriro masuno jierara. Cohamacu jira —ni 
sañurucu payomaha tina Herodere. 

23 Ti 2 nichuta Cohamacų yairo anjo Herodere dohatichu 
yoaha. Cohamacure ño payoeraro, “Cohamacu jieraja yehe”, 
ne nieraha Herode. To ã nierari buhiri anjo tirore dohatichu 
yoaha. To ã dohatichau tirore dachoa chu wajanocaha. 

24 A yoa Jesu yaina payu masare Jesu ya buheare buhea 
tiha. 

25 A jia Bernabé, Saulo mehne buhe tuhsu, Jerusalepu tjuaa 
wahaha. A jia João Marco wama tirirore tina na wahcãha tina 
mehne. 


Jesu yaina Bernabére Saulo cãhure Cohamacu 
yare buhe dutia warocaha 


1 3 1 Tí pjare Antioquíapu Cohamact yaina mehne 
macaina Cohamacu durucuare yahu turiaina jiha. A 

yoa Cohamacu to joa na dutiri cjirire, Jesu yaina ti yoaa tiare 
yahuina cãhu jiha. Bernabé, Simo Negro wama tiriro, Lucio 
Cirene macariro, Menahem, Saulo mehne tina jiha. Menahem 
sehe puhtoro Herode cjiro mehne tina puaro cãno potori 
bucuaina jimaha. 2 C numu tina Jesu yaina chu duhu, 
Cohamacų yare ti buhero watoi Espíritu Santo 0 sehe ni yahuha 
tinare: 

—Bernabere, Saulo mehne cùga yu cahmano sehe yoahtinare. 
Tíre yoahtinare bese cŭi nija tinare —niha Espíritu Santo. 

3 To ã nichu tina sehe chu duhu namo, Cohamacyre sini, 
Bernabé dapu bui Saulo dapu bui ti wamomacarine duhu 
payoha. A duhu payoa tinare buhe dutia warocaha. 

Chiprepu Jesu to ctirina buheha 


4 A jia tina Espíritu Santo to warocaina jia, Seleuciapu st, 
ti macare dohoriapu samu, Chipre wama tiri ndcopu pahaha 
tina. 5 A pahãa, Salamina wama tiri pitamahapu waha suha. 
Tí macai judio masa buhea wuhusepu, Cohamacu yare yahu 
ducaha tina. Ã yoa João Marco ctihu tina mehne jiro, tinare 
yoadohoha. 6 Tuhsu, tina tí nuco sohtoai maja, tí nuco topai 
jiri macapu Pafo wama tiri macapt sua, yairore boca suha tina. 
Tiro judio masuno, Barjesu wama tiriro jiha. Barjesu griego 
ya mehne nia Elima ti ni pisuriro jiha. “Cohamacu yare yahu 
muhtariro jija yahe” ni, masare mahñoperucuriro jiha tiro. 

7 A yoa tiro Sergio Paulo wama tiriro mehne macariro jiha. 
Sergio Paulo sehe tí nuco macaina puhtoro masi pahñoriro 
jiha. A jiro Cohamacu yare tuho duaro tinare Bernabé, Paulo 
mehne pjirocaha tiro. 8 Wiho mejeta Elima yairo sehe tinare 
buhe dutieraha. Tiro Sergio Paulo Jesu yare to ño payochu 
cahmasaaeraha yairo sehe. A jiro Sergio Paulore Cohamacu 
yare coha dutiro nimaha. 9-10 To 2 dutipachuta Saulo, Paulo 
ti niriro Espíritu Santo dutiare yoariro jiro yairore noano ñu 
diho cù tirore 0 sehe ni yahuha: 

—Muhu mahñoa payuriro, ñariro, watino to dutiare 
yoariro, noaare ñu yabiriro jira muhu. ¿Dohseacu Cohamacu 
yare “Naa jira. Mahñoa jira”, 4 nirucujari muhu? 11 Muhu ã 
yoariro jic Cohamacu muhure to pihachu capari bajuerariro 
jiihca mahu. A jicu mahaa dachorica muhu ahri dachore 
ñusinisi —niha Paulo. 

To 2 nichuta tiro yairo sehe me yoaro sehe jiare ñu muhtano, 
baharo nahitiano dihtare ñuha. A jiro tirore tuãhtirore macaha 
tiro. 12 To å wahachu ñuno, Sergio Paulo sehe Jesu yare 
“Potoca tjira”, ni masiha. Mari puhtoro yare tiro tuho, chaa 
waha, Jesure wacu tua ducaha. 


Paulo Bernabé mehne Antioquíai Pisidia yahpai jiri macai jiha 


13 A yoa Paulo cãhu Pafopu jiina dohoria mehne paha turia 
waha namo, Pergepu suha. Perge Panfilia yahpapu jira. Tópu 
sa, Joao Marco tinare coha wahca, Jerusalepu majare tjuaa 
wahaha. 14 To 2 wahapachuta tina sehe Pergepu jiina waha 
namo, Antioquíapu suha. Antioquía Pisidia yahpapu jira. Tópu 
saa, Sabado dacho jichu tina judio masa buheri wuhupu saa 

su, topu dujiha. 15 Ti wahu macaina puhtoa Cohamacu dutiare, 
Moise cjiro masare to ctirire, 4 yoa Cohamact yare yahu 
muhtaina cjiri ti joari cjirire ti buhe ñori baharo tina pjirocaha 
Paulo cthure: 

—Coyea, ¿masare wahchechu yoahti cjihti musa yahu duaa 
jijari? Tíre yahu duana, yahuga michapucaca —niha ti wahu 
macaina puhtoa. 

16 Ti ã nichu tuhoro, Paulo wahcãrucu su, “Durucuena 
tjiga”, nino to wamomaca mehne cjã tuha. Ti dihta mariachu 
nu, tiro õ sehe niha: 

—Israe masa, ã yoa musa Israe masa jieraina, Cohamacure 
ño payoina, tuhoga musa. 17 Mari nuchusuma cjiri Cohamacure 
ño payoa tiha. Tina cjirire Cohamacu besea tiha. A jia mari 
huchusuma cjiri yoari pja Egiptopu jia tiha paina jipahta. 
TOpu ti jichu Cohamacų noano yoaa tiha tinare. A jia payu 
masaputia tiha tina. Õ sehe yoaa tiha tinare. Tinare Egiptopa 
jiinare to tuaa mehne wioa tiha Cohamacu. 18 To 2 wiori 
baharo tina cuarenta cuhmari waro masa marienopt tinia tiha. 
Topu tirore ti yuhdurucachu Cohamacuų ata tuhotunocaa tiha. 
19 Tuhsu, Canaa wama tiri yahpapure siete curuari macainare 
coha tuhsu, Cohamacu ti yahpare waa tiha Israe masa sehere. 
20 Israe masa Egiptoi ti ji ducachu, pu Cohamacu ahri yahpare 
to wachupt cuatrocientos cincuenta cuhmari waro yuhdua 
tiha. Baharo Israe masare dutihtinare cŭa tiha Cohamacu 
tinare. Pu, Cohamacu to ctirina Samue to jichupu ji batoa tiha. 
Samue sehe Cohamacu yare yahu muhtariro cjiro jia tiha. 

21 'Baharo Israe masa sehe ti puhtoro cjihtore macaa tiha. 
A jia Cohamacure sinia tiha. Ti 4 sinichu ñuno Cohamacu Saulo 
cjirore cŭa tiha tinare. Saulo cjiro Cis macuno jiro, Benjami 
ya curua macariro jia tiha. A yoa cuarenta cuhmari waro ti 
puhtoro jihtiro cjihtore cŭa tiha Cohamacu tiro cjirore. 

22 Cohamacu Saulo cjirore to cohari baharo Davi cjirore ctia 
tiha tiro. Õ sehe nia tiha Cohamacu Davi cjirore: “Davi Jesé 
macunore bocahi yuhu. Tiro mehne wahcheja yuhu. Tiro yu 
cahmaare yoarohca”, nia tiha Cohamacu. 23 Ahriro Davi cjiro 
to panamino ji turiariro jira Jesu. Cohamacu Jesure ctiri jire 
Israe masare yuhdohtiro cjihto. “Masare noano yoaihca”, niha 
Cohamact. To niriro seheta yoare tiro. 24 To ã yoahto pano 
Jesu to tahto pano João cjiro 0 sehe ni buheri jire: “Musa naa 
tuhotumari cjirire tuhotu cohtota, Cohamacure macaga. 

A yoana bautisarina jiga”, ni buheri jire João cjiro jipihtina 
Israe masare. 25 Joao cjiro to buhe batoahto pano, to yariahto 
pano 0 sehe ni yahua tiri jire: “¿Diro baro jijari yuhu, musa 
tuhotucha? Cristo jieraja yahu. Pairo jija. A jipachuta tuhoga 
yuhure. Yu baharo yu yuhdoro tuariro tarohca. Tiro noa 
yuhduariro jira. Tiro yoaro sehe jieraja yuhu”, ni yahuha João 
cjiro masare. 

26 'Coyea, Abraha panamana, jipihtina Cohamacure cua 
pisaro ntina marine ahri to yuhdohtore yahua buheare 
warocari jire Cohamacu. 27 Jerusalě macaina ti puhtoa mehne 
Sabado dachori jichu Cohamacu yare yahu muhtaina cjiri ti 
joarire buhepahta noano tuho ñahaerari jire. A tuho ñahaera, 
Jesu tinare yuhdohtiro to jichu cãhure masierari jire. Tina ã 
masierapahta Jesure waja dutiha. A yoaa Cohamacu yare 
yahu muhtaina cjiri ti joariro seheta yoaa niha. 28 Tirore ti 
wajãhto pano tina Jesure yahusãmaha. Wiho mejeta to ñaa 
yoaerapachuta tina Pilatore Jesure waja dutia taa, siniha. 29 A 
yoaa, panopt ti joariro seheta Jesure yoa tuhsu, tirore crusapu 
jirirore na boro, masa copapt tãcai ti sahari copapu na saa, 
duhu payoha tirore. 30 Tirore ti å wajapachuta tiro to yariari 
baharo Cohamacu masori jire tirore. 31 A jia Galileapu taina 
Jerusalěpų tiro mehne suina payu dachori tirore yaria masa 
bajuarirore ñua tiri jire. A jia mipure tirore ti ñurire masare 
yahuhre tina. 

32-33 A jina noaa buheare yahuja sã musare. Cohamacu 
mari nuchusuma cjirire “Masare noano yoaihca”, panopu 
to niriro seheta mipure marine tinare ji nuny ti turiainare 
yoahre. Tíre to yahuri cjirire 0 sehe yoahre tiro. Cohamacu 
Jesure masori jire. A jina Jesure to masorire yahuja musare. 
Salmo capítulo dosre panopt to joariro seheta ã wahari jire: 

“ ‘Muhu yu macy jira. Michare muhure yuhu mu Pucu jiare 
masich« yoahi’, nina Cohamact to macunore”, ni joaa tiha 
panopu. 34 A jiro Cohamacu Jesure to masohtire pari turi 

to yariaerahtore yahuyuro 0 sehe ni yahu joaa tiha Salmo 
joariro. “ “Davire yu pja ñuriro seheta tirore yu niriro seheta 
potocata noano yoaihtja musa cãhure’, nire Cohamace”, ni 
joaa tiha. 35 Tuhsu, pa Salmo cãhure õ seheta ni yahua tiha: 
“Cohamacu my yairo naa buhiri marieriro to pjacure baa 
dutierara muh”, ni joaa tiha. 36 A jiro Davi Cohamacu to 
cahmariro seheta to jisiniri pja macainare yoadohoha. Baharo 

tiro yariaa wahaha. To yariari baharo to pucusumare ti 
yoariro seheta masa copapu siõ sãaha tiro cãhure. A jiro tiro 
baa wahaha. 37 To ã baapachuta ahriro, Cohamacu to masoriro 
sehe ne baaerare. 38 A jina musa yu coyea ahrire masiga: Jesu 
to yariaro mehne Cohamacu mari haa yoari buhiri tiare to 
cohãhtore musare yahuja sa. 39 A jiro Jesure wacti tuainare 
Cohamacau ti naa ñano yoaa, buhiri tiare bonocanohca. Wiho 
mejeta Moise cjiro to ctiri dutiare musa yoari mehne musa haa 
yoari buhiri tiare ne cohãsi Cohamacu. 40 A jina noano yoaga. 
Musa noano yoaerachu Cohamacu yare yahu muhtaina cjiri ti 
joariro seheta musare wahaboca. Õ sehe ni joaa tiha: 
41 “Tuhoga musa. 

Cayoa payuina, yuhure nu tuhtiina jira musa. 

Yu 0 sehe yoachu cuiga musa. 

A jina pichacapu wahaga. 

Musa jia dachorire musare yoa hoihtja. 

Yu ã yoa ñochu nupanahta 'Potoca tjira’, nisi musa. 

Pairo tíre musare to noano yahupachuta ‘Potocã 

tjira', nisi musa”, 

ni joaa tiha Cohamact yare yahu muhtariro cjiro —ni yahuha 
Paulo tinare. 

42 To ã ni yahuri baharo judio masa buheri wuhupu ti 
wijaari baharo, masa sehe tinare õ sehe ni siniha: 

—Pa somanapy Sabado jichu sare ahrire buhega tjoa —ni 
siniha tina Paulore. 

43 A yoa ti wuhupu jirina wijaa, judio masa payu, judio 
masa jieraina cãhu Paulo cthu mehne wahaha. Judio masa 
jieraina sehe judio masa yare Cohamacu warore ti ño payoa 
tiare buheina jiha. Ti å wahachu Paulo, Bernabé mehne noano 
yahuha tinare: “Cohamacu musare cahina. A jina tirore ño 
payoina, wacã tuaina ã jirucuga musa”, ni buheha tina. 

44 A yoa pa somanare Sabado jichu jipihtina Jesu yare tuho 
duaina cahmachuha. 45 Wiho mejeta judio masa sehe payu 
masare Jesu yare tuho duainare ñua pahsu tia wahaha. A pahsu 
tia tina soro ni durucu, Paulore ñano quiti dojomehneha. 
“Musare to buhea potoca jierara”, niha tina. 46 Ti 2 nichu 
tuhoa, Paulo, Bernabé mehne tinare quiti dojomehnerinare 
cuiro marieno õ sehe ni yahuha: 

—Cohamacu to dutiriro seheta musare buhe muhtamahi sa. 
Wiho mejeta musa sehe tire cahmaera tuhsuhre. Cohamacu 

catia mehne a catirucua chure cahmaera tuhsuhre musa. 
A jina sã sehe judio masa jieraina sehere buhe ducanahca. 
47 To joa dutiri cjiri mehne 0 seheta dutiha Cohamacų sare: 

“Musa judio masa jierainare buhena tinare yu yare 
noano masichu yoanahca musa. 

A jicu ahri yahpa mu suro macainare musa buhechu, 
noano yahure waci tuaina sehere pichacapu 
wahaborinare yahdoihca yahe”, 

ni yahu dutiha sare Cohamacu —ni yahuha Paulo, Bernabé 
mehne. 

48 Ti ã nichu tuhoa judio masa jieraina sehe wahcheha. 
“Cohamact ya sehe noaa jira”, niha tina. Tópeina Cohamacu 
to cahmaina, to catia mehne 4 catirucuare to wa duarina 
Jesure wacti tua ducaha. 49 A jia mari puhtoro Cristo yare ti 
yahpapure yahu site pahñoha. 50 Ti 2 yahu site pahñochu ñua 
judio masa ji coaeraha. A jia tina Paulo cãhure ñano durucuha. 
Tóp« Cohamacure ño payoa numia, masa ti cua pisaro ñua 
numia jiha. A jia judio masa Paulo cãhure ñano durucuha. Ti 
a ni durucuche tuhoa tí numia Paulo mehne, Bernabé mehne 
cãhure suaha. A yoa tí maca macaina puhtoa cãhu tina mehne 
suaha. A suaa tó macaina ñano yoaha Paulo cãhure. Ti ã yoari 
baharo Paulo cãhure ti ya yahpai jiinare coha wioha. 51 Tia 
yoachu ñua Paulo, Bernabé mehne ti dahpori macaa dihta 
pohcarire cjã site boro cŭha tí maca macaina ti ñaa yoari buhiri 
tiare ñoa. A yoa tuhsu tina Iconiopu wahaa wahaha. 52 A yoa 
tina Jesu yaina pjíro wahchea, Espíritu Santo dutiare yoaina 
jiha. 


Paulo, Bernabé mehne Iconioi jiha 


1 4 1 A yoa Iconiopu su, Paulo Bernabé mehne judio masa 
buheri wuhupu saa, Jesu yare noano durucu mihnia 
mehne yahuha. A jia payu masa Jesure wacti tua ducaha, 
judio masa cthu, judio masa jieraina c&hu. 2 Wiho mejeta 
judio masa Jesure cahmaeraina chu tina mehne jiha. Tina 
judio masa jierainare Jesu yaina mehne ti suachu yoaha tjoa. 
Ti 2 yoachu judio masa jieraina ñano tuhotuha Jesu yainare. 
3 Ti ã tuhotuchu ñua Paulo, Bernabé mehne topu yoari pja jia, 
cuiro marieno mari puhtoro Jesu yare noano buheha. Cohamacuų 
masare to cahiare buheha.  buhea Cohamacu to tuaa mehne 
yoa ñoha tina, “Ahri buhea potoca tjira”, nia. 4 Wiho mejeta tí 

maca macaina dacho macai judio masa ya buheare cahmaina 
tjuaha. Dacho macaihta Jesu ya buheare cahmaina ciahu tjuaha. 
Tina pua curua tjuaha. 5 A jia judio masa jieraina, judio masa 
ti puhtoa mehne Jesu to ctrinare hano yoa duama, taa mehne 
doca waja duamaha tinare. 6 Ti ã yoa duarire masia, Paulo 
Bernabé mehne Licaonia yahpapu duhti wahcãa wahaha. Ti 
yahpai jia macaripu Listra, 4 yoa Derbepu suha. 7 Tópu sua, 
noaa buheare buheha tjoa tí macari macainare, tó cahai jiina 
cãhure. 


Listrai Paulore taa mehne docaha 


8 A yoa Listrai tini masierariro jiha. Tiro wahma masa 
bajuaroputa tini masierariro jiro ne tinieraa tiha. 9-10 A jiro 
tiro Paulo to buhechu tuhoha. To tuhoro watoi Paulo sehe tiro 
dihtare nuha. 

—Ahriro Jesure wacti tuara. A jiro tiro noariro waha duara 
—ni tuhotuha. 

A ni tuhoturo tuaro mehne durucutjiãhno õ sehe niha 
Paulo tirore: 

—Wahcãrucaga —niha Paulo tirore. 

To 2 niche tuhorota tini masierariro sehe pu surucu st, 
wahaa wahaha. 11 Paulo to ã yoachu ñua masa ti ya mehne, 
Licaonia ya mehne 0 sehe ni sañurucuha: 

—Ahrina cohamana, mua yoaro sehe bajuina muanopu 
jiina mari cahapu duji tari jira —ni sañurucuha tina. 

12 A jia tina cohamanare ti ni pisua wamari mehne tinare 
ni wama pisuha. Tina Bernabére “Zeus”, ni pisuha. A yoa Paulo 
buhe muhtariro to jichu ñua, “Hermes”, ni pisuha tina tirore. 
13 A jiro Zeusre ño payoina ya wahu tí maca duhtu cahai jiha. 
A jiro Zeus yaina ti sacerdote sehe wachuare cohori mehne 
macapt saa tari sopaca cahapu na taha. Zeusre ño payo duaro 
to wachuare jă muono, Paulore, Bernabére wa duamaha tiro, 
to masa mehne. 14 Ti å yoachu ñua Paulo, Bernabé mehne ti 
basi ti ya suhtire tuhrerocaha ti cahyaare masare ñoa. Tuhrěroca 
tuhsu masa watoi murocaa, õ sehe ni sañurucu wahcãha tina: 

15 —Musa 0 sehe yoaena tjiga. Sa cã&hu musa yoaro seheta 
masa jija. Õ sehe musa yoaa ne yaba cjihti jierara. A jina 
musare buhena tahi musa õ sehe yoaare duhu dutina tana. 
Ahri cohamana musa niare, musa yoaa, wiho jia masuri jira. 
Ti masurine cohãga. A jina Cohamacure catiriro sehere ño 

payoga. Cohamacu sehe muanore, yahpare, pjiri mare, 
jipihtiare yoariro jira. 16 Panopure tiro jipihtia macari macaina 
ti yoarire ã nunocaha. 17 Wiho mejeta tiro to jia tiare hona 
masare. Tiro masare noaare yoa, coro tachu yoa, dichare wa, 
masare chuare ã warucura. To å wachu masa wahchera. Tó 
seheta tiro to jia tiare ñona masare —niha Paulo, Bernabé 
mehne. 

18 Wiho mejeta ti ã nicha tuhopahta masa wachuare waja 
ja muo tinare ño payo duamaha. Tó sehe ti ño payo duachu 
hua tinare 2 yoa dutieraha Paulo cã&hu. Ti å yoaare duhu 
duaerapahta duhuha tó macaina sehe. 

19 A yoa paina judio masa Antioquía macaina, Iconio 
macaina chu Listrapu suha. Tópu sua, Paulore hano durucuha 
tjoa judio masa. Ti ã ni durucuchu tuhoa masa tiro mehne 
suaha. Ã suaa taa mehne docaha tirore. Taa mehne tirore doca 
tuhsu “Ahriro yariaa wahara” nia, tí maca duhtu cahapu tirore 
waja su ctinoca, wahaa wahaha. 20 Ti 2 yoari baharo Jesu 
yaina Paulore ñua wahaha. Tiro cahai ti cahmachurucu suchu 
waro Paulo wahcãruca, tina mehne macapu wahaa wahaha. 

A yoa pa dachoi tiro Bernabé mehne Derbepu wahaha. 

21 Tópu sy, tina noaa buheare tó macainare ti yahuri baharo, 
payu masa Jesure wact tuaina ji ducaha. A yoa baharo tina ti 
sua macaripe Listra, Iconio, Antioguiapu majare tjuaa wahaha. 
22 Tí macaripu sua tí macari macainare Jesu yainare noaa 
buheare yahua, tinare noano yajeripohna tichu yoaha. A Jesure 
wacŭ tuarucu dutia õ sehe ni yahuha tinare: 

—Cohamacu to jiropure mari shto pano, tuaro marine hano 
yuhduro cahmana —ni yahuha. 

23 A jia macaripe macainare Jesu yainare ti puhtoa cjihtire 
cuha Paulo Bernabé mehne. Cù tuhsu, ti chu duhuri baharo 
Cohamacuųre õ sehe ni sini payoha: 

—Puhtoro, ahrina mu yainare ñu wihboga —ni sini payoha 
tina Cohamacure ti wacù tuarirore. 


Paulo Bernabé mehne Antioquíapu ti 
ji muhtari macapu tjuaa wahaha 
24 Ti 2 yoari baharo tina Pisidia yahpapu jirina cjiri wahaa 
wahaha Panfilia yahpapu. 25 Tópu su, Pergepure tina buhe 
tuhsu Atalia wama tiri macapu wahaa wahaha. 26 TÍ macapu 
st, Antioquíapy tjuaa, dohoria mehne pahãa wahaha. Ti 

macaihta panopt ti jisinichu Jesu yaina Cohamacu yare buhe 
dutia Paulo cãhure warocaha. A warocaa: 

—Cohamacu mu cahia mehne ahrinare ñu wihboga —ni 
warocaha tina. 

A tju sua tinare ti buhe dutirire buhe tuhsuha Paulo, 
Bernabé mehne. 27 Antioguiapu ti tju suri baharo Jesu yaina 
mehne cahmachu, Cohamacu to tuaa mehne ti yoarire yahu 
pahñoha tina. Judio masa jieraina cãhu Cohamacu yaina ti 
waharire yahuha tina. 28 A jia Paulo cãhu tópure Jesu yaina 
mehne yoari pja jiha. 


Jerusalepu Jesu yaina cahmachuha 


1 1 A yoa Judea yahpa macaina mahainaca Antioquíapu 
5 sua, Jesu yainare 0 sehe ni buhe ducaha tina: 

—Cohamacu to dutiare Moise cjirore ctino 0 sehe ni ctiha. 
Jipihtina ti pjacure mahari cahsarocare ti yihsohtore yahu 
ctiha Moise cjirore. Musa tire yoaerachu Cohamacu musare 
yuhdosi —ni buheha tina tó macainare. 

2 Ti ã ni buhechu tuhoa Judea yahpa macaina sehe cahma 
sayoha Paulo cãhure Bernabé mehne. Ti ã cahma sayori baharo 
Jesu yaina sehe Paulore, Bernabére paina tó macaina cã&hure 
Jerusalepu warocaha. Judea yahpa macaina ti buherire Jesu 
to ctirinare Jesu yaina puhtoa cãhyre sinitu ñu dutia warocaha 
Paulo cãhure. 

3 A jia Jesu yaina tinare ti warocachu waha, Fenicia yahpare 
st, yuhdu wahcã, Samaria yahpapu suha. Ti macaripu sua, 
judio masa jieraina Cohamacų yare ti cahma ducarire yahuha 
tina tó macainare. Ti 2 yahuchu tuhoa tó macaina Jesu yaina 
tuaro wahcheha. 

4 A yoa tina Jerusalepu ti sachu ñua tó macaina Jesu yaina, 
Jesu to ctirina, to yaina puhtoa mehne wahchea mehne noano 
piti bocaha tinare. Ti 2 piti bocachu Paulo, Bernabé mehne 
Cohamaca to tuaa mehne ti yoarire yahuha tina Jerusale 
macainare. > Wiho mejeta tópu fariseo curua macaina Jesu 
yaina mahainaca jiha. A jia tina tópure wahcaruca, õ sehe ni 
yahuha: 

—Tinare judio masa jierainare ti pjacure mahari cahsarocare 
yihsoro cahmana. “Cohamacu Moise cjirore to dutirire yoaga 
musa cãhe”, nino cahmana tinare —niha tina fariseo curua 
macaina cãhu. 

6 Ti ã nichu tuhoa Jesu to cūŭrina, to yaina puhtoa mehne ti 
ã nirire cahnoa taa, cahmachuha. 7 A cahmachua tina payu ti 
durucuri baharo Pedro wahcaruca, õ sehe ni yahuha tinare: 

—Coyea, panopu yuhure musa mehne jirirore Cohamacu 0 
sehe yoa dutiro yuhure ctre. Tiro yuhure noaa buheare judio 
masa jierainare yahu dutiro ctire. Tinare Jesure wacti tua dutiro 
yuhwre tinare buhe dutire. 8 Cohamacu masa ti tuhotuare 
masina. Ã jiro tiro judio masa jierainare to yaina to yoarire 
ñono taro tiro Espíritu Santore ware tinare, marine to yoariro 
seheta. 9 Ã waro tiro marine tina cãhure cãno potori noano 
yoare. Tina tirore ti wacu tuachu ti naa buhirire bore tiro. 

10 Mari sehe Cohamactu Moise cjirore to cŭri dutiare cãno 
pjaeraja. Mari ñuchusuma cjiri cãhu cãno pjaeraha. ¿Ñ mari 
cãno pjaerapachuta dohse yoana Jesu yainare judio masa 
jierainare tíre yoa duti duajari musa? A yoa dutina Cohamacu 
tinare to yoarire “Quihõno wahaerara”, nina nica musa. 

11 Wiho mejeta õ sehe sã tuhotuja. Mipure judio masa jieraina 
yoaro seheta mari cã&hure mari puhtoro Jesu cahia mehne 
Cohamacu yuhdorohea. Dutiare mari yoaa mehne marine 
yuhdosi —niha Pedro tinare. 

12 To ã nichu tuhoa jipihtina dihta mariea wahaha. Tia 
dihta mariachu Paulo, Bernabé mehne judio masa jieraina 
watoi Cohamacy tuaa mehne ti yoa ñorire yahuha tinare. 

13 A ti yahu tuhsuri baharo Santiago õ sehe ni yahuha: 

—Coyea, tuhoga yuhure. 14 Cohamacu judio masa jierainare 
to yaina cjihtire to coã yoarire yahu tuhsuhre Pedro. 15 Panopuu 
macaina Cohamacu yare yahu muhtaina cjiri ti yahuriro 
seheta ã wahahre judio masa jierainare. Õ sehe ni Cohamacu 
yare joaa tiha tina: 

16 “Panopu Davi cjiro ya curua macaina ti puhtoa jiri 
cjiri pihtia wahare. 
Baharo tjua taihca yuhu. 
A jicu pari turi to ya curua macarirore puhtoro sõihca. 
17 Yu ã yoari baharo jipihtina paina judio masa jieraina 
yuhure puhtoro tiahca tina. 
“Yu yaina jiga’, yu ni pjirocarina sehe yuhure 
cahmaahca. 
18 Ata nina mari puhtoro. 
Panopt tiro ahrire masare yahua tiri jire”, 
ni joaa tiha Cohamacu yare yahu muhtaina cjiri. 

19>A jicu õ sehe ni tuhotuja yuhu. Judio masa jierainare 
Cohamacų yare wahma cahma ducainare payu yoa dutiena 
tjijihna mari. 20 Wiho mejeta tinare joa, warocajihna mari. 

O sehe ni joarocajihna: “Naa chuare, ‘Cohamacu jira’, ti nia 
masurine ti waa chuare chuena tjiga. Tuhsu, numia mehne 
hano yoaena tjiga. Numia cãhu mua mehne hano yoaena 
tjiga. A yoa wamua ti ñaha wajãinare wahiquinare chuena 
tjiga. Dire sihniena tjiga”, ni yahu joarocajihna. 21 Yoari pja 
judio masa buhea wuhusepu Sabado jichu Cohamacu Moise 
cjirore to ctiri dutiare buhea tire masa. Ã yoa jipihtia 
macaripu Moise cjiro to yahuare buhea tire. (A jina yu niriro 
seheta judio masa jierainare Jesu yainare joarocajihna, judio 
masa sehe tina mehne “Suari”, nina) —niha Santiago. 

22 Tí pjare Jesu to cŭrina, Jesu yaina puhtoa, jipihtina 
Jesu yaina mehne puaro tina mehne macainare beseha ti 
warocahtinare. Antioguiapu Paulo, Bernabé mehne ti wahachu 
wahahtinare tinare bese warocaha. A jia tina Judare, Sila 
mehne warocaha. Juda sehe Barsaba puaro wama wama tiha. 
Ti coyea Jesu yaina tinare ño payoha. 23 Tinare ti beseri baharo 
Jesu yaina joarocari pre warocaha tina mehne. Õ sehe ni 
joaha tina: 

“Jesu to ctirina, to yaina puhtoa, musa coyea Jesu yaina 
mehne sã noa dutija musare. Jipihtina judio masa jierainare 
Antioquíapy, Siriapu, Ciliciapu jiinare musare Jesu yainare 
noa dutija sã. 24 Să mehne macaina musa cahapu sua, musare 
payu dutiare yoa dutiyuhti. A yoaa musare cariboyuhti. Tina 
Cohamacų dutiare Moise cjirore to ctiri cjiripure, mahari 
cahsarocare yihsoa cãhure yoa dutiyuhti. Wiho mejeta sa sehe 
tinare tire buhe dutina warocaerahi. 25-26 A jina sa jipihtina 
cãno potori musa cahapu warocahtinare sa besehi. Mari 
cahiinare Paulo, Bernabé mehne Cristo Jesu mari puhtoro 
yare cuiro marieno ti buhechu payu tahari paina tinare 
wajamohnoha. Ti å wajămoñochu mahanoca mehne yuhduha 
tina. Tina mehne sã beserinare mipure warocaja. 27 A jina 
Judare, Sila mehne musa cahapu warocaja. Sa joarocarire tina 
sehe musare yahuahca. 28 Espíritu Santo to wactno seheta sa 
cãhu tuhotuja. O sehe jira ti: Paye dutiapure ctieraja musare. 
Ahri dutia dihtare ctinahca musare: 29 Naa chuare, ‘Cohamacu 
jira’, ti nia masurine ño payo ti duhu payoa chuare chuena 

tjiga. Dire sihniena tjiga. Wamuare ti haha wajainare 
wahiguinare chuena tjiga. A jina numia mehne ñano yoaena 
tjiga. Numia cã&hu mua mehne hano yoaena tjiga. Ahri yu yoa 
dutierare yoaerana noaare yoana nica musa. Tó puro tjira 
musare sa yahu duaa”, ni joarocaha Jesu yaina Jerusalēpyų jiina. 

30 Ti ptire joa tuhsu, waha Antioquíapu wahainare. Ti wari 
baharo waha, Antioquíapu suha. Ti top suri baharo payu 
masare cahmachu duti, ti joari ptire wiaha tinare. 31 Ti ptire ti 
buheri baharo tina yajeri sia, noano wahcheha. 32 A jia Juda, 
Sila mehne Cohamacu yare yahu muhtaina jia, yoari pja Jesu 
yainare Cohamacy yare yahuha. Ti ã yahuchu tuhoa, Jesu 
yaina sehe wahche, noano tuhotuha. 33 A jia Juda, Sila mehne 
topu mahaa dachorica ti jiri baharo Jerusalepu ti tjuaa 
wahachy tó macainare ti coha sitichu, “Noano wahaga musa”, 
niha Antioquía macaina. A jia Juda cãhure warocarinare noa 
dutirocaha. Ti ã niri baharo Juda sehe tjuaa wahaha. 34 [Wiho 
mejeta Sila sehe tóputa tjuanocaha Antioquíaputa.] 35 A jia 
Paulo Bernabé cãhu mahaa dachoricã tjuasiniha tí macai tjoa. 
Tói tina paina paya mehne Jesu yare buheha. 


Pari turi Paulo noaa buheare buhe tinino wahaha 


36 A yoa mahaa dachorica baharo Paulo õ sehe ni yahuha 
Bernabére: 

—Jipihtinare mari buhe ducarinare “¿Dohse jijari tina?” ni, 
huna wahajihna tjoa —niha Paulo cãhy ti basi. 

37 A ni tuhsu, Bernabé sehe Joao Marcore tina mehne naa 
duamaha. 38 To 2 naa duapachuta tó pano tiro tina mehne 
Panfiliapu suro tina mehne tjuaeraha. Ti yoaare cãno pjaeraro 
tjuaa wahaha. A jiro Paulo pari turi tirore naa duaeraha. 39 To 
naa duaerachu ñuno Bernabé Paulo mehne pyaro ti basi cahma 
durucu cahno masieraa, soro dihta wahaa wahaha. Bernabé 
sehe Chipre wama tiri nucopu Marcore na pahãa wahaha. 

40 Paulo sehe Silare piti ti wahcãa wahaha. Ti buhea wahahto 
pano Jesu yaina tinare waroca, “Cohamacu musare noano ñu 
wihbojaro”, niha. Ti ã niri baharo Paulo Sila mehne wahaa 
wahaha. 41 A wahaa, Siria yahpapy, Cilicia yahpapu cãhure 
saa, tópu Jesu yainare noano yajeripohna ti, Jesure waci tua 
namochu yoaha tinare. 

Timoteo Paulo mehne wahaha 


1 6 1 Ti 23 yoari baharo Paulo cãhu Derbepu, Listrapu sua, 

Timoteore boca suha. Timoteo Jesu yairo jiro, judio 
masono macuno jiha tiro. To pocoro chu Jesu yacorota jiha. 
To pucuro sehe griego masuno jiha. 2 A jia Listra macaina, 
Iconio macaina Jesu yaina, “Timoteo masa noariro jira”, ni 
yahua tiha. 3 A jiro Paulo Timoteore naa duaha. Wiho mejeta 
tí yahpa macaina judio masa sehe Timoteo pucuro griego 
masuno to jichu masiha. A jiro Paulo judio masare “Suari” 
nino, Timoteo pjacure mahari cahsarocã yihso naha. Judio 
masa ti dutia ti niriro seheta yoaha. 4 To ã yoari baharo tina ti 
saa macari macainare ti joarocari pu macaare yahuha. Tí p 
Jesu to ctirina, to yaina puhtoa mehne Jerusalepu jiina ti 
joarocari pi jiha. A jia tí dutiare noano yahu turiaha tó 
macainare Jesu yainare. 5 Ti 4 yahuchu tuhoa Jesu yaina sehe 
Jesure wacti tua namoha. A yoa Jesure wahma wac tua 
dacaina dachoripe payu waha namoha. 


Paulo cahanopu Macedonia macarirore ñuha 


6-7 A yoa Asia yahpapu sehere noaa buheare buhe dutieraha 
Espiritu Santo tinare. A jia tina Frigia yahpare yuhdua Galacia 
yahpare yuhdua, Misia yahpa duhtu cahai suha. Topu st, 
Bitinia yahpa sehe waha duamaha tina. Wiho mejeta Espiritu 
Santo sehe tinare tópure waha dutieraha. 8 To ã niri baharo 
tina sehe Misia yahpare yuhdua, Tróadepu buhtu wihire. 

9 Topu ti buhtu wihiri baharo, ti ñamine 0 sehe cahãri jire 
Paulo. Macedonia yahpa macariro to cahai ducuchu ñuri jire 
tiro. “Sãre Macedonia yahpa macainare yoadohoi taga” ni, 
pjiri jire tiro Paulore. 10 To cahari baharo wahcã wihi, sa yare 
cahno tuhsu, Macedoniapu wahaa wahai sã. “Cohamaca tí 
yahpapure noaa buheare buhe dutiro nina marine”, ni tuhotui 
sã. 

Paulo, Sila mehne Filipopu jiha 

11 A jina sa Tróadepu jiina dohoria mehne Somatracia wama 
tiri ndcopu paha sui sã. A yoa pa dachoi Neapolipu pahãa 
wahai sã. 12 Tí macare yuhduana, Filipopu Roma macaina ya 


macapu sti sa. Ti maca Macedonia yahpai jiri maca jire. Wiho 
jiri maca jierare. Tópure mahaa dachorica sã jii. 13 Topu jina 

Sabado jichu sa tí maca duhtu cahapu, dia duhtu cahapu sui. 
Tói Cohamacu mehne ti durucuro jire. Tói dujina tói cahmachua 
numia mehne suhudui sã. 14 Cãcoro sare tuhoricoro Tiatira 
wama tiri maca macaricoro Lidia wama tiricoro jire. Ticoro 
noaa suhti wapa tia suhtire duaricoro, Cohamacure ño 
payoricoro jire. A jiro Paulo to yahuare noano tuhochu yoare 
Cohamacu ticorore. 15 To quihõno tuhocha ñuno ticorore to 
wahu macaina mehne bautisare Paulo. To ã bautisari baharo 
0 sehe nire ticoro: 

—“Jesu yacoro tjira muhu cãhy”, nina musa yuhure. A jina 
ya wahyi saa tasinia musa. Yuhu mehne tjuasinia —nire 
ticoro sãre. 

To ã nichu tuhona to wahyi tjuasinii sa. 

16 Pa dacho Cohamacu mehne ti durucuropu sa wahachu 
watīno to cohtotaricoro piti bocare sãre. Ticoro paina 
cahamacono jire. Ticoro watino yoadohoro mehne masare “O 
sehe waharohca musare”, ni yahuyuricoro jire.  yahuro pjíro 
wapatabasare to puhtoare. 17 A jiro Paulo mehne sa wahachu, 
sare nuny ti, sañurucure ticoro: 

—Ahrina Cohamacu Jipihtina Bui Jiriro to yoadohoina jira. 
Cohamact marine to noano yuhdohtire yahura tina —ni 
sañurucure ticoro. 

18 Payu dachori ã ni cariborucure Paulore. To ã ni 
sañurucuchų Paulo majare nu, 0 sehe nire watinore: 

—Jesucristo tuaa mehne dutija muhure. Ticorore wijaahga. 
Waharisa muhu —nire Paulo. 

To 2 nichuta watino sehe wahaa wahare. 

19 To ã wahari baharo ticoro puhtoa sehe nineru to 
wapataeraricoro to wahachu ñua, tina Paulore, Sila cãhure 
ñahare. Ñaha tuhsu, tinare naahre tí maca dacho macapu jiina 
puhtoa cahapu. 20 A naa wahcã, buhiri tiare cahnoina cahapu 
tinare cüre tina. 

—Ahrina judio masa mari ya macare cariboa nina. 21 Tina 
mari dutiare cohã dutia, paye buheare buhea nina. Mari ya 
dutiare yuhdurucachu yoa duaa nina. Mari Roma macaina jina 
ahrina ti yahua sehere yoa masieraja mari. A jina ti buheare 
mari cahmaeraja —nire ticoro puhtoa buhiri tiare cahnoinare. 

22 Ti ã nichu tuhoa masa payu Paulo cã&hu mehne sua 
yuhdua wahare. A jia buhiri tiare cahnoina sehe Paulo cãhu 
suhtire ti tuhre cohãri baharo, yucuri wasõri mehne tjana 

dutire tinare. 23 Tuaro tjana tuhsu peresu yoare tinare. Ti ã 
peresu yoari baharo peresure cohtarirore noano nu wihbo 
dutiha tina. 24 Ti a dutiri baharo tinare cohtariro sehe tí waha 
puhicha macari tahtiapu tinare cù, taboa pahtari mehne ti 
dahporire biha dapoha. 

25 Nami dacho macai Paulo, Sila mehne Cohamacure sini, 
tirore basa payoha. Ti ã basachu tuhoha paina peresupt jiina. 
26 Ti 2 ni basachuta tí wuhu tuaro ñuhmiha. To 2 ñuhmichu 
cãno potori jipihtia sopa pahmari pari mua, peresupu jiinare 
ti duhtea dari comaa dari nuhnu site boraa wahaha. 27 To ã 
wahacha tí wuhure cohtariro sehe wahcã wihi, “Peresu jiina 
duhti tuhsuri jire”, ni tuhotumaha. A ni tuhoturo to ñosari 
pjīne naroca, to basi ñosamaha. 28 To 2 yoachu ñuno Paulo 
tirore tuaro sañurucu 0 sehe niha: 

—Mtu basi ñano yoai tjiga. Jipihtina Ore jija să —niha tiro 
tinare cohtarirore. 

29 To ã nichu tuhoro tinare cohtariro sehe siha buhria duti, 
tina cahapu muroca wahcã Paulo, Sila ti dahpori cahapu 
tetere, caha suha tiro. 30 Tuhsu, tiro tinare tí tahtiapu jiinare 
na wijaa, sinituha tinare: 

—;¿Dohse yoaicari yahu Cohamacuų yairo ji duacų, to 
yuhdohtiro ji duac? —ni sinituha tiro. 

31 —Jesucristore wacŭ tuaga muhu. Mu coyea cãhy tirore 
wacūŭ tuajaro. Musa ã yoachu musare pichacapu wahaborinare 
Cohamacu yuhdorohea —ni yahuha tina. 

32-33 Ti ã niri hora ñami dacho maca baharocajiha. Tia 
niri baharo tinare cohtariro to ya wuhupu naaha tinare. To ya 
wuhupu na su ti camine cosaha tiro. To ã cosa tuhsuri baharo 
to coyea mehne Cohamacu yare buheha Paulo cãhu. Ti buheri 
baharo bautisaha tinare. 34 Ti bautisa tuhsuri baharo tinare 
cohtariro cjiro Paulo cãhure chuare payoha. A jia tiro to 
coyea mehne noaa buheare ti tuhori baharo tuaro wahcheha, 
Cohamacure masi ducaa. 

35 Bohrea pari cahachu ñua puhtoa sehe surarare peresupu 
warocaha Paulo cãhure wio dutia. 36 Ti 2 wio dutiri baharo tí 
wuhure cohtariro Paulo cã&hure yahuha: 

—Puhtoa musare wio dutire. A jina cuienata wijaahga 
—niha tiro Paulo cã&hure. 

37 Ti 2 wio duapachuta Paulo 0 sehe ni yahuha surarare: 

—Sa fiano yoaerahi. A jina sã ne buhiri cjuaeraja. Wiho 
warota tina puhtoa sehe masa ti ñurocaroi yucuri wasõri 
mehne tjanahre sare, Roma macaina sa jipachuta. Tjana tuhsu 
peresu yoahre sare. A jia mipu masa ti ñueraroi wio duara 
sare, sare hano ti yoarire “Buoro yuhduri”, nia. Puhtoa ti 
basita ta, wioa tajaro sare —niha Paulo surarare. 

38 To 2 nichu tuhoa surara sehe puhtoare yahua wahaha. 
Ti ã ni yahuri baharo Paulo, Sila mehne Roma macaina ti 
jichu masia puhtoa sehe cui niha. 39 A jia tina Paulo cãhu 
cahai su, 0 sehe niha: 

—Nano yoahti sa musare. Ne pari turi 4 yoasi —niha 
puhtoa Paulo cahure. 

A ni tuhsu puhtoa tinare peresupt jiinare wio, tinare pa 
sehepu waha dutiha. 40 Ti a niri baharo Paulo, Sila mehne 
peresupu jiina wijaa, Lidia wama tiricoro ya wahupu wahaha. 
Ti wahupu ti suri baharo Jesu yainare piti bocaha. A jia tina 
Jesu yainare noano buhea, noano yajeripohna tichu yoaha 
tinare. Ti 2 yoari baharo Paulo, Sila mehne wahaa wahaha. 


Tesalonica macaina suaha Jesu yaina mehne 


1 7 1 A yoa tina Anfipolipu su, yuhdua, Apoloniapu st, 

yuhdua, Tesalónicapu suha tina. Tói judio masa 
buheri wahu jiha. 2 Somanaripe to yoariro seheta Paulo 
buheri wuhupu wahaa tiha. Tópu su, tia somana waro sabado 
dachoripe tiro panopu macaa ti joari cjirire Cohamacu yare 
masare buhe, tíre tina mehne suhudua tiha Paulo. 3 A yoaro 
tiro Cohamact yare 0 sehe ni yahuha: 

—Judio masa, musa puhtoro musa cohtariro Cristo tari jire 
hano yuhduhtiro. Cohamacu to ni ctiriro cjiro seheta tiro yariaa 
wahaha masa mujano taro. Ã jiro ahriro Jesu, ya yahuriro, 
tiro Cristo warota jira marine yuhdohtiro. Tirota jira musa 
cohtariro. Õ seheta nina Cohamacu yare ti joari pti —ni 
yahuha Paulo. 

4 To ã nichu tuhoa, cãina tói jiina “Potoca tjira”, niha. A jia 
tina Paulo cãhu mehne wahaha. A jia paina cãhu griego masa 
payu Cohamacuųre ño payoina sehe Paulore quihõno tuhoa, ã 
yoa tina mehne macaa numia cãhu payu puhtoa numia masa 
ti cua pisaro ñua numia cthu tirore quihõno tuhoa Jesu yaina 
tjuaha. A jia tina cãhu Paulo cãhu mehne wahaha. 5 Wiho 

mejeta judio masa sehe ti 4 wahachu ñua, pahsu tiha. A jia 
tina haina dahraerainare payu pji cahmachu õ sehe ni dutiha: 
“Ahrina fiano yoaa nina”, ni sañurucu dutiha tinare. A 
sañurucua jipihtina tí maca macainare suachu yoaha Paulo 
cãhu mehne. A jia judio masa Jasõ ya wuhupu saa, Paulo 
cãhure macamaha, tinare masapure waa taa. 6 Wiho mejeta 
tinare bocaeraha. A jia Jasõre, paina Jesu yaina cãhure ñaha, 
waja wijaa wahaha tinare. Puhtoa cahapu na su 0 sehe ni 
yahusaha tina: 

—Paulo cãhu masare jipihtiropure caribobiara. A jia 
mipure tina mari ya macare wihi tuhsuhre. 7 A jiro ahriro 
Jasõ tinare to ya wahapu saa ta dutihre. Tina jipihtina mari 
bui puhtoro Roma macariro to dutiare yuhdurucara. “Pairo 
musa puhtoro jira. Jesu tirota jira” nia, mari puhtoro dutiare 
yuhdurucara tina —ni yahusãha judio masa sehe puhtoare. 

8 Ti ã ni yahusachu tuhoa, jipihtina masa, puhtoa cãhu sua, 
tuaro sañurucuha. 9 Wiho mejeta puhtoa Jasõre, tiro mehne 
macaina cã&hure, niñerure wapa duti, wioha. 


Paulo Sila mehne Bereapu suha 


10 Ti pjata ñamipu Paulo cãhure Jesu yaina nuo warocaha 
Bereapu. Tópu sua tina judio masa buheri wahupu saa wahaha. 
11 Berea macaina sehe Tesalónica macaina yuhdoro Jesu yare 
noano tuhoina jiha. Ã jia tina Jesu yare ti tuhori baharo 
“¿Potocã tjijari?” ni masi duaa, dachoripe Cohamacu yare ti 
joari pre ã buherucua tiha tina. 12 A jia tina payu Jesure waci 
tua ducaha. Griego masa cãhu, mua, puhtoa numia mehne 
Jesure wacù tuaina jiha. 13 Wiho mejeta Paulo Bereapu 
Cohamacy yare to buhechu cã&hure tuhorocaa Tesalónica 
macaina judio masa tópu suha. Tópu sua, Berea macainare 
quiti dojomehnea, Paulo chu mehne suachu yoaha tina. 14 Ti 
a yoachu ñua Jesu yaina Paulore soaro mehne pjiri ma duhtu 
cahapu warocaha. Wiho mejeta Sila, Timoteo mehne Bereapu 
tjuaha. 15 Paina sehe Paulore Atenapu na wahcăã soha. Tirore 
so tuhsu majare tjuaa wahaha Bereapu tjoa. 

—Soaro mehne waha, piti tina wahaga Paulore —ni 
yahuha Silare, Timoteo chure. 

A ni yahu dutiha Paulo tinare. 

Paulo Atenai jiha 


16 A jiro Paulo Atenapu cohtaro niha Sila, Timoteo cãhure. 
Tinare cohtaro Atena macaina ti “Cohamana jira”, ti nia 
masturine payu ti cjuachu ñuno Paulo tuaro cahyaha tina 
mehne. 17 A cahyaro, judio masa buheri wahupu judio masa 
mehne, ã yoa judio masa jieraina mehne cãhure durucuha tiro. 
Judio masa jieraina sehe Cohamacure ño payoina jiha. A yoa 
Paulo tí maca dacho macai dachoripe tiro cahapu a tini majare 
sãaina mehne durucuha. 18 Paina Epicureo yare buheina, 
Estoico yare buheina cãhu Paulo mehne durucuha: 

—;¿Ahriro durucua pihtierariro dohse ni durucuro nijari 
tiro? —niha tina. 

Paulo Jesu yare, to masa mujarire to yahuchu tuhoa õ sehe 
ni tuhotumaha masa: “Tiro paina cohamanare yahuro nica”, 
ni tuhotumaha tina. 19 Ti tuhori baharo tina Areópago wama 
tiropu Paulore naaha. 

—Ahri buhea, wahma buheare mu mipu yahurire masi 
duaja sã. 20 Mu buhea soro sehe jira. A jina sa tíre masi duaja 
—niha tina Paulore. 

21 Jipihtina Atena macaina, 2 yoa paye yahpari macaina 
cãhu Atenapu jiina dachoripe wahma buheare durucurucu 
duaha. A jia Paulo to yahuare tuho duaha tina. 

22 A jiro Paulo Areópago wama tiroi wahcãruca õ sehe ni 
yahuha: 

—Atena macaina, payu musa cohamanare musa tuaro ño 
payoina musa jichu masija yuhu. 23 Ahri maca musa ya macare 
cohamanare musa ño payoa altarire ñu tinihi yahu. A ñu tinica 
yuhu cã altarpu, cohamanare ño payona musa waare musa 
cŭnoi ahrire buhehi. “Cohamacu, mari masimahnoerariro ya 
altar jira”, ni joari jire musa tire musa cŭnoi. Musa tirore 
masierapanahta tirore ho payori jire musa. Tiroreta musa 
masierarirore yahu potoi nija yuhu musare. 

24 Cohamaczu jipihtiri yahpare, jipihtiare bajuamehneriro 
jira. Tiro mtanore, yahpapure puhtoro jiro, tiro masa ti yoaa 
wahusei jierara. 25 A jiro tiro mari jiare, mari yajeri naare, 
jipihtia marine paye barore wariro jiro, mari yoadohoare 
cahmaerara. Tiro pjacuoriro jierara. 

26 Tiro cãiro munore yoa ducaha. Tiro mehneta jipihtia 
yahpari macaina cjihtire masare yoaha. A masare yoaro 

jipihtiro yahpapure marine ctiha tiro. “O puro yoari pja õpure 
jiahca”, nino guiho cŭha marine. 27 “Tina yuhure maca, 
bocaboca”, ni tuhotuha Cohamacu. Wiho mejeta Cohamacu 
yoaropu jierara. Mari mehneta jira. Õ sehe ni joaa tiha paina: 
28 “Marine jichu yoara tiro. Mari masapere catiina, ñuhmiina 
jichu yoara tiro”, ni joaa tiha. Musa mehne macaina panopu 
macaina basaare noano joaina quiti yahuina cjiri ti joariro 
seheta nii nija. “Mari cãhu Cohamacu pohna jija”, ni joaa tiha 
tina. 29 A jina mari to pohna jina õ sehe ni tuhotuena tjiga 
musa. Mastrine, uru, plata, taa mehne musa mu suro musa 
yoari masurine “Cohamana jira”, ni tuhotuena tjiga musa. 

30 Panopt masa ti masieraina jisinichu ti ñaare yoapachuta 
Cohamacų ã nunocasiniha. Wiho mejeta mipure jipihtiri 
yahpa macainare ti ñaa yoari buhiri tiare masi, cahya dutira 
Cohamacų. 31 Baharo Cohamacz to quihõri dachoi jipihtiri 
yahpa macainare potocã beserohca noaina, ñainare. Tiro to 
bese duti to ctiriro Jesu sehe beserohca. Jesure yariarirore 
masoha tiro. A masono “Ahriro ya ctiriro jira” ni, ñono niha 
Cohamactu masare —ni yahuha Paulo Atena macainare. 

32 To 2 nichu masa mujarire to durucuchu tuhoa paina 
tirore bujupeha. Wiho mejeta paina sehe 0 sehe niha: 

—Pari turi ahrire mu yahucha sã tuho duaja —niha tina 
Paulore. 

33 Ti ã niri baharo Paulo wahaa wahaha. 34 To ã wahachu, 
cãina tiro mehne waha, Jesure waci tua ducaha. Dionisio 
Areópago macariro puhtoa mehne macariro Jesure wact tua 
ducaha. A yoa Damari wama tiricoro cthu, paina mehne 
Jesure ata wacŭ tua duacaha. 


Paulo Corinto wama tiri macai jiha 


1 8 1 A yoa, Paulo Atenapu jiriro waha, Corinto wama tiri 
macapu suha. 2 Tópu suro, judio masuno Aquila wama 
tirirore boca suha tiro. Jipihtina bui puhtoro Claudio wama 
tiriro judio masare Romapu jiinare to cohachu Aquila sehe to 
namono Priscila mehne waha, Corintopu suha. Aquila sehe 
Ponto wama tiri yahpai masa bajuariro jiha. A jia tina Corintoi 
ti jichu, Paulo tina cahapu suha. 3 Aquila cãhu suhti wahusere 
yoaina jiha. Paulo cãhu suhti wahusere yoarirota jiha. A jiro 
tiro tina mehne dahra, tói tjuaha. 4 A jiro Paulo sabado jichu 
somanaripe judio masa ti buheri wahupu judio masare, judio 

masa jieraina cãhure Cohamacy yare yahuha. To 2 ni yahuchu 
tuhoa, “Potoca tjira”, niha tina caina. 

5 A yoa Sila, Timoteo mehne Macedoniapu jiina, Paulo 
cahapu suha. TOpu ti sari baharo Paulo sehe jipihtia dachoripe 
judio masare noano buhea tiha. 

—Jesu, Cristo masare yuhdohtiro mari cohtariro jira —ni 
yahua tiha. 

6 To 2 ni buhepachuta, judio masa sehe tirore tuho 
duaeraha. A jia tina ñano ni quiti dojomehneha tirore. Ti 4 
yoachu Paulo tinare to tuhtiboriro seheta, to suhti macaa 
mene cja siteroca cŭha. 

—Musa ya buhiri pichacapu wahanahca. Cohamacu to 
dutiriro seheta musare buhemahi yuhu. Wiho mejeta musa 
yuhure tuho duaerare. Mipure judio masa jieraina sehere 
buhei wahaihtja —niha Paulo judio masare. 

7 To ã niri baharo tiro tópu jiriro waha, Ticio Justo wama 
tiriro ya wuhupu suha. Justo Cohamacure ño payoriro jiha. To 
ya wahu sehe judio masa buheri wahu cahai jiha. 8 A jia Crispo 
wama tiriro buheri wahu puhtoro, to namono, ti pohna chu 
Jesure wacti tuaina jiha. A yoa paina Corinto macaina payu 
Cohamacų yare tuhoa, Jesure wacã tuaha. Ti ã wacù tuaina 
jichu tinare bautisaha. 9-10 C& ñami Cohamacu cahanopu õ 
sehe ni yahuha Paulore: 

—Muhų mehne jija. Ahri maca macaina yu yaina masa 
payu jira. A jia paina masa muhure ñano yoa masierara. A jicu 
cuiecy tjiga muhu. Wiho mejeta yu yare tuaro yahu namoga 
muhu. Yahu duhuecy tjiga —ni yahuha Cohamacu Paulore. 

11 A yoa ct cuhma noano, pa cuhma dacho maca waroi 
Paulo Corintopt ji, tó macainare Cohamacu yare buhea tiha. 

12 To ã buhero watoi Galio wama tiriro Acaya yahpa macaina 
puhtoro to jichu, judio masa jipihtina cno potori Paulore 
yahusaa taa, tirore buhiri tiare cahnoina cahapu naaha tina. 

13 —Ahriro Paulo masare Cohamacure ño payo dutiro ahri 
yahpa macaa dutia sehere cohã dutiro nina —ni yahusãha 
judio masa buhiri tiare cahnoinare. 

14 Ti a ni yahusachu tuhoro Paulo sehe tinare yahu duamaha. 
Wiho mejeta Galio sehe judio masare 0 sehe ni yahuha: 

—Ahriro sa Roma macaina ya dutiare yuhdurucariro to 
jichu, musare yuhtiboa yuhu. 15 Wiho mejeta musa judio masa 
ya dutia sehere ahriro yahdurucariro to jichu musa basi ahrire 

cahnoga. Ahrire masieraja yuhu musa mehne —ni yahuha tiro 
judio masare. 

16 A ninota tinare judio masa Paulore yahusamarina cjirire 
to ya tahtiapu jiinare coha wioha tiro. 17 To ã coha wiori 
baharo jipihtina tí wahui jiina Sostenere judio masa buheri 
wahu puhtorore Jesu yairore ñaha, buhiri tiare cahnoina 
cahapt cjãha tirore. Ti 2 cjachu nuno Galio 2 ñunocaha. 


Paulo Antioguiapu tjuaa wahaha 


18 A yoa Paulo Corintoi yoari pja jiriro cjiro “Wahai nija”, 
ni coha sitiha tiro Jesu yainare. To 2 niri baharo tiro Priscila, 
Aquila mehne Siria yahpapu pahãa taa niha. Ti pahahto pano 
Cencrea wama tiri macapu su, tópu jisinino Paulo Cohamacure 
“O sehe muhure yoabasaihtja”, to nirire yoa tuhsuriropt jiha. 
A jiro tó sehe yoaina judio masa ti yoarucuriro seheta to 
pjoarire wuha pahño dutiha. 19 Tíre to yoari baharo tina Efeso 
wama tiri macapu paha su, Priscilare, Aquila cãhure cù, judio 
masa ti buheri wuhupu wahaha Paulo. Ti wahupu su, Cohamacu 
yare yahuha. A yahuro judio masa mehne suhuduha. 20 To ã 
suhuduri baharo tirore tina mehne tjua dutimaha. 

—Tjuaeraja musa mehne. 21 Wiho mejeta Cohamacu 
cahmachy, pari turi tjuaa taihtja —niha tinare Paulo. 

A ni tuhsu, Efesopt jiriro cjiro pahãa wahaha tiro. 

22 Pahaa, Cesareapu paha su, yuhdu wahcã, Jerusalepu 
saha. TOpu su, tó macaina Jesu yainare “¿Ne jimajari musa?” 
ni, tinare ñu yuhdua Antioquíapu suha. 23 Tói mahaa dachorica 
jiha. Tói jiriro cjiro yuhduha. Galacia yahpai jia macaripy, 
Frigia yahpai jia macaript pari turi su, tí macari macainare 
Jesu yainare buhero, Jesure wacti tua namo wahchechu yoaha 
tiro. 


Apolo wama tiriro Efesoi buheha 


24 Ti pjare, judio masno Apolo wama tiriro, Alejandría 
macariro Efesopu suha. Tiro noano yahu mihniriro jiha. A jiro 
tiro Cohamacu to joari cjirire noano masiha. 25 Pairo tirore 
Cohamacu yare yahu tuhsua tiha. A jiro tiro João masare 
bautisariro to buhea dihtare masiha. A jiparota tiro tuaro 
wahchea mehne Cohamacu yare noano buheha. 26 A jiro 
judio masa ti buheri wahupu tiro cuiro marieno tinare buhe 
ducaha. To ã buhecha ti tuhori baharo Priscila, Aquila mehne 

tirore tina mehne naaha. Cohamact yare to quihõno yahu 
pahñoerachu ñua quihõno yahu pahñoha tina tirore. 27-28 A 
jia tiro Apolo sehe Acaya yahpapu to waha duachu Jesu yaina 
tirore “Noano wahaga”, ni joaa prine waha tirore. Ti ptiri 
Acayapu jiina Jesu yainare Apolore noano piti boca dutia ptiri 
jiha. A jiro Apolo tópu suro, tó macainare noano yoadohoha. 
Tó macaina Cohamactu cahia mehne Jesure wacŭù tuaina jiha. 
Judio masare tí macai jiinare õ sehe ni yahuha: 

—Cohamacų to warocariro musa cohtariro jira Jesu. Cristo 
waro jira tiro —ni yahuha Apolo judio masare paina masa ti 
ñurocaroi. 

Cohamacų yare ti joari cjiri mehne to noano guihono 
yahuchu tuhoa tina “Potoca jierara”, ni masieraha. 


Paulo Efesopu wahaha 


1 9 1 Corintopu Apolo to jiro watoi, Paulo sehe tãyucupu 

muja yuhdua, Efesopu suha. Tópu suro cãina Jesu 
yainare bocaha. 2 Tinare boca suro tiro tinare õ sehe ni sinitu 
ñuha: 

—;¿Musa Jesure wacã tuari baharo musa sehe Espíritu 
Santore cjua ducari? —ni sinitu ñuha Paulo. 

To ã nichu tuhoa tirore õ sehe ni yahuha tina: 

—“Espíritu Santo jira”, ni yahuerare sãre —ni yahuha tina. 

3 Ti ã ni yahuri baharo Paulo tinare õ sehe ni sinitu ñuha 
tjoa: 

—¿Noa ya buheare musa tuhori baharo bautisari musare? 
—niha tiro tjoa. 

—Joao ya buheare sa tuhori baharo bautisahre sare —ni 
yahuha tina. 

4 Ti ã nichu thoro 0 sehe niha Paulo: 

—Masa ti haa yoarire cahya, tire ti duhuchu ñuno 
bautisaha João. Ã jiro to bautisari cjiri sehe ti ñaa yoarire ti 
duhurire masare ti ñohti cjihti jira. Wiho mejeta paye baro 
cãhure yahu namoha João. “Yu baharo tariro sehere wacù 
tuaga musa”, ni yahuha tiro. A nino Jesure yahuro niha —ni 
yahuha Paulo tinare. 

5 To ã nichu ti tuhori baharo, Jesu wama mehne to tuaa 
mehne bautisaha tinare. 6 A to bautisachu, Paulo tina cãina 
bui to wamomaca to duhu payochu, Espíritu Santo sehe 

wihiha tinapure. To a wihiri baharo tina sehe tuhomahnoera 
duseri mehne durucu, Cohamacy yare yahuha. 7 Tina jipihtina 
doce mua jia jiboa. 

8 Baharo Paulo judio masa ti buheri wuhupu saa, tia s 
waro cuiro marieno puhtoro Cohamacu to suho jiare yahu, 
durucuha tina mehne. Tirore ti ã tuhori baharo “Ahri potocã 
jira”, niha tina. 9 Wiho mejeta paina sehe tuho duaeraha. A jia 
tina masa ti tuhoroi noaa buheare ñano ni ñoha. Ti ã nichu 
tuhoro Paulo sehe Jesu yainare pji wijaa, pa sehepu wahaha. 
Waha, Tirano wama tiriro to buheri wahupu dachoripe masare 
Cohamacųu yare yahuha Paulo. 10 Pua cuhma waro buhea tiha 
tinare. To ã buhechu jipihtina Asia yahpa macaina judio masa, 
judio masa jieraina mehne mari puhtoro Jesu yare tuhoha. 

11 A yoa Cohamacu tuaa mehne Paulo masare ñu cua 
yuhduachu yoaa barore yoa ñoha. 12 Masa sehe suhti cahsari 
Paulo to pjacure pihaa cahsari cjirire, ã yoa tirore pihaa suhti 
cãhure naa, dohatiinare pihoha masa. Tí suhtire dohatiinare ti 
pihochu noaa wahaha. A jichu watia tinapure jirina cjiri wijaa 
wahaha, tí suhtire ti pihori baharo. 

13 Wiho mejeta paina judio masa, ã tinirucuina, watiare 
cohãina jiha. A yoa puhtoro Jesu wama pisuro mehne watiare 
cohã duamaha. A jia watiare õ sehe ni dutimaha tina: 

—Paulo to yahuriro Jesu to wama mehne dutija musare. 
Wijaahga. Ahriro mehne pari turi jiena tjiga —nimaha tina 
watiare warocaa. 

14 Esceva wama tiriro siete to pohna sehe ata yoamaha. 
Esceva sehe judio mastuno sacerdotea puhtoro jiha. 15 To pohna 
watinore ti wijaa dutiri baharo, watino sehe 0 sehe niha tinare: 

—Jesure masija. Paulo cãhure masija. A masipacuta musa 
sehere masieraja —niha watino tinare. 

16 To 2 nichuta watino to cohtotariro sehe tuaro mehne 
tinare ñaha muaa wahaha. Tinare haha, ñaabiaro yoa, 
yuhdurucanocaha. To ã yoachu Esceva pohna sehe suhti 
marieina, cami tiina muroca wijaa wahaha tina tí wuhure. 

17 Ti ã yoari baharo jipihtina Efeso macaina, judio masa, judio 
masa jieraina mehne tíre tuhoa, cui yuhduaha tina. A jia 
puhtoro Jesu yare bujupero marieno durucuha masa sehe. 

18 A yoa masa payu Jesure wacã tuaina ti ñano yoari 
buhirire yahu yuhdua taha. 19 Tina mehne macaina payu yaya 


El Nuevo Testamento en guanano de Colombia, 3ra ed. ©2010, Liga Bíblica Internacional 


443 HECHOS 19 


puti siteina jiha. A jia tina ti joaa tjurire yaya ti yoaare yahua 
tjurire topt na ta, masa ti ñurocaroi tí tjurire j cohanocaha 
tina. Ti tjuri ti wapa tirire tina ti guihochu, jipihtia tjuri 
cincuenta mil turi plata mehne ti yoaa turi posa waro wapa 
timaha ti tjuri. 20 A jia Cohamacu yare cahmaina payu wahaha. 
Cohamacų tuaa mehne to yaina wahaha. 

21 Ti a wahari baharo Paulo õ sehe ni tuhotuha: “Macedonia 
yahpapu su muhta, tí yahpare yuhdua Acaya yahpare suihtja. 
Tí yahpare yu suri baharo Jerusalepu wahaihtja. Ti macare yu 
sari baharo Romapu wahaihtja”, ni tuhotuha Paulo. 22 Puaro 
tirore yoadohoinare to pano waroca muhtaha Macedonia 
yahpapt. Timoteo, Erasto cãhu jiha tina. A jiro Paulo sehe 
cãirota tjua nuny tisiniha Asia yahpapu. 


Efesoi masa sua, sanurucuha 


23 Tí pjare Efesoi Jesu yare paina cahmaeraa, Paulo cã&hure 
payu masa tuhti, sañurucuha. 24 Cãiro platare dahrariro 
Demetrio wama tiriro plata mehne cohamaco Artemisa wama 
tiricoro ya wahu masuri yoariro jiha. A jiro tiro paina plata 
dahraina mehne tí masurine dua, pjiro wapataha tina. 25 A 
jiro Demetrio paina plata dahrainare pji cahmachu 0 sehe ni 
yahuha tinare: 

—Tuhoga musa. Ahri dahraa mehne pjíro mari wapatarire 
masina musa. 26 Ahriro Paulo to yoarire to buheri cãhure 
masina musa. Õ sehe ni buhera tiro: “Cohamana masuri masa 
ti yoari catiina jierara”, ni yahua tire tiro. To 2 nichu tuhoa 
payu Efeso macaina, jipihtiroi paina Asia yahpa macaina cã&hu 
tí buheare “Potocã tjira”, nia tire. 27 nia mari dahraare masa 
ñano durucuhto cua yuhduara. A yoa masa mari cohamaco 
Artemisa ya wahure “Wiho jiri wuhu jira”, ni cohãboca. Ti ã 
cohachu ticoro jipihtina Asia yahpa macaina, jipihtiri yahpa 
macaina ti ño payoricoro to jipachuta to tuaa butiarohca. A 
jia masa baharopu jiina ticorore masieraboca —niha Demetrio 
tinare. 

28 To ã nichu tuhoa tina sehe tuaro sua, sañurucuha: 

—Artemisa Efeso macaina mari yacoro cohamaco tuaricoro 
jira —ni sañurucuha tina. 

29 A jia Efeso macaina jipihtina sañurucu yahdua, tuho masia 
pihtia wahaha. A wahaa, Gayore, Aristarco cãhure ñaha, masa 

ti cahmachunopu tinare waja wahcãha. Gayo, Aristarco mehne 
Macedonia macaina jia, Paulo mehne tiniina jia tiha. 30 A jia 
Paulore masa cahai to waha duacha, Jesu yaina sehe tirore 
waha dutieraha. 31 A jia paina ti yahpa macaina puhtoa, 
Paulo mehne macaina jia, ti cahamacare yahu dutiha Paulore: 

—Masa ti cahmachunopu wahai tjiga —ni yahu dutiha 
puhtoa Paulore. 

32 A jia tói cahmachuina mehne macaina sehe payu 
“;Dohseana tana mari cahmachuna nijari?” ni masieraha. A jia 
tina sañurucu namoha. Ahrie sehepu jiina soro ni, sahurucuha. 
Paina cãhu soro ni sañurucuha. 33 A jia judio masa sehe 
Alejandro wama tirirore masare yahu dutimaha. A jiro Alejandro 
“Dihta mariahga”, nino to wamomaca mehne cjatuha. “Ahrina 
sare judio masare tuhtia nina”, ni tuhoturo judio masare 
ducata duaro, durucumaha. 34 Wiho mejeta tiro judio masno 
to jichu ñua masa jipihtina cãno potori pua hora waro 
sañurucuha: 

—Artemisa, Efeso macaina mari yacoro cohamaco tuaricoro 
jira —ni sañurucuha tina. 

35 Ti ã ni sahurucucha ñuno, Efeso macaina puhtoare 
yoadohoriro masare, “Dihta mariahga”, ni yahuha tinare. 

—Musa Efeso macaina tuhoga. Efeso macaina tuaricoro 
cohamaco Artemisa ya wahy cohtaina mari jichu jipihtia 
yahpari macaina masina. A jia muanopu bora tari masure ñu 
wihboina mari jichu cãhure masina masa. 36 A jia paina “Ahri 
potoca jierara”, ni masierara. A jina suaena tjiga musa. Noano 
tuhotuga musa. 37 Ahrina musa naha taina mari cohamacore 
ñano ni durucuerare. A yoa tina cohamana wuhusepure saa, 
yacaerare. A jina noano yoaga musa. 38 A jia Demetrio, plata 
dahraina mehne ahrinare musa ñahainare yahusa duaa, buhiri 
tiare cahnoina sehere yahusajaro tina. 39 Pari turi cahmachuna 
noano mehne cahmachuga. Musa yoariro sehe yoaena tjiga. 
40 Michare musa sua, sañurucurire mari puhtoa tuhoa, “Marine 
cohãa nica”, ni tuhotuahca tina. A jina musa ni safiurucurire 
tinare noano poto yahu masieraja mari —niha puhtoare 
yoadohoriro masare. 

41 A ni yahu tuhsu, “Tó puro tjira. Wahaga”, niha tiro 
masare. 

Macedonia yahpapu cãhure, 
Grecia yahpapu cãhure Paulo suha 


2 0 1 Ti å wahari baharo, Paulo sehe Jesu yainare pji 
cahmachu yahu quihõha. Yahu guiho tuhsu, tinare 
wahchechu yoa, tinare coha sitiha. Coha siti tuhsu, Macedonia 
yahpapu wahaa wahaha. 2 Tópu su buhe, tí yahpai jia macari 
macainare Jesu yainare wahchechu yoaha tiro. Tinare buhe 
tuhsu, Grecia yahpapu suha tiro. 3 Tói tiro tia s waro jiha. 

Tói jirucuma, Siria yahpapu pahaa waha duamaha. Wiho 
mejeta judio masa cohtamaha tirore fiaha duaa. A jiro Paulo 
pa mahapu, Macedoniapu wahari mahapu munanoputa 
majare tjuaa wahaha tjoa. 

4 A waharo Asiaputa suha. Tói Berea macariro Sópatro wama 
tiriro Pirro macuno Paulore piti ti wahcãha. A yoa Tesalónica 
macaina Aristarco, Segundo cãhuy tirore piti ti wahcãha. 
Tuhsu, Derbe macariro Gayo wama tiriro Timoteo cãhu tiro 
mehne wahaha. Asia macaina Tiguico, Trofimo cã&hu Asiapu 
tirore piti ti wahcãha. 5 Tiro mehne macaina to pano waha, 
Tróade wama tiri macapt tirore cohtari jire. 6 Ti 2 cohtachu 
bucuaerari pãore ti chua bose numuri baharo sa sehe Filipoi 
jiina dohoria mehne waha, cinco dachori paha, Tróadepu sa 
tinare mu sui. Siete dachori waro jii tópure. 


Tróadepu Paulo tinino wahaha 


7 Domingo jich Jesu yaina cahmachu pãore duhu payore 
Santa Cena yoaa taa. Ti 2 yoahto pano Paulo tinare buhere. 
A yoaro Paulo pa dachoi wahahtiro jiro yoari pja tiro buhere. 
Nami dacho macapu buhe duhuro taro nimare. 8 A jina muano 
macari tahtiai payu poca sihãa poca jiri tahtiai cahmachui sã. 
9 Paulore to tuhoro watoi, ctiro wahmuno Eutico wama tiriro 
mahari sopaca cahai muja pja dujire. Duji, Paulo tinare yoari 
pja to buhe namochu wahmunore wujo tare. Wujo ta, tiro cari 
mua, tia casario buipu dujiriro majare boraa wahare. Boraa 
waha, yaria yuhdua wahare. To yariari baharo tina tirore 
yariariro cjiropure na wahcõ dapore. 10 Ti 2 yoachu ñuno 
Paulo dujia, wahmunore cja suhsure. To 2 yoari baharo Jesu 
yainare 0 sehe ni yahure tiro: 

—Yajeripohna naena tjiga. Yarierara ahriro. Catira —nire 
Paulo sehe. 

11-12 To 2 nichu wahmuno yariariro cjiro masaa wahare. 
To ã masachu ñua tina wahche yuhduare. A wahchea muano 
macari tahtiapu muja, pãore duhu payore Santa Cena yoaa 
taa. Ti 2 yoari baharo yoari pja Paulo tinare buhe namore 
tjoa. Pa bohreahto panocãpu tinare buhe duhure. To buhe 
tuhsuchu wahaa wahai sa. 


Paulo Troadepu jiriro waha, Miletopu suha 


13 Paulo pano dohoria mehne Asopu sa sehe su muhtai. 
Paulo sehe mahapu waha duare. Paulo to niriro seheta Asõpu 
tirore sa piti bocai. 14 Tirore sa piti bocachu, sa mehne tiro 
samure dohoriapu. Tia mehne waha, Mitilenepu sã sui. 

15 Tópure su yuhdua pa dachoi Ouio wama tiri nucore yuhduai 
sa. Pa dachoi Samopu sui sã. Pa numuų sehere Miletopu sui sã. 
16 Paulo Pentecoste dacho waroi Jerusalepu su duare. A jiro 
Asia yahpapu yoari pja ji duaerare. A jiro Efesore poto yahdua, 
Miletopu waha sui sã. 


Paulo Efeso macainare Jesu yainare puhtoare yahuha 


17 A jiro Paulo Miletopu jiro, Efeso macainare Jesu yaina 
puhtoare pjirocare tiro. 18 A to pjirocari baharo tina Paulo 
cahapu wihire. Ti wihichu ñuno tinare Paulo õ sehe ni yahure: 

—Asiapu coã wihicu musa mehne yu yoarire masina musa. 
19 Musa mehne jic ne soro nino marieno Jesu, mari puhtoro 
yare yoaa tii yahu. A yoacu musare pja ñui. “Musare 
yuhdurucaja”, nierahi yahu. Judio masa yuhure ñano ti 
yoapachuta Cohamacyų yare yoaa tii yahu. 20 Musa noano 
wahahtore cahmacu musare buhe pahñonocai yuhu. Masa ti 
ñurocaroi, à yoa musa wuhusepu cãhure buhei yahu. 21 A yoa 
judio masare, judio masa jieraina cãhure cãno potori buhei 
yuhu. “Musa haa yoari buhiri tiare masi, Cohamacu mehne 
tjuaahga. A yoa Jesu mari puhtorore wacŭ tuaga”, ni yahui 
yuhu. 22 A yoa mipure Espíritu Santo to dutiriro seheta 
Jerusalepu wahai nija. Yuhu topu wahacu yu dohse wahahtore 
masieraja yuhu. 23 Espíritu Santo to yahuri dihtare masija. Õ 
sehe nihre Espíritu Santo yuhure: “Nohoi mu sua macaripepu 
muhu ñano yuhduihca. A jia muhure peresu yoaahca”, nihre 
Espíritu Santo yuhure. 24 To 2 nipachuta noaa buheare, 
Cohamact masare to cahia buheare yahuhtiro cjihto jija. Jesu 

mari puhtoro to yoa dutirire yoa pahno duaja. Ahrire yoariro 
jicu, yu yariahtore cuieraja yuhu. 

25 'Musa mehne jicu puhtoro Cohamacz to suho jiare yahua 
tii yahu musare. Mipure ne musare pari turi nusi yahu. Ahrire 
masija yuhu. 26-27 A masicu michare ahrire yahuja musare. 
Jipihtia Cohamacu yare yahui yahu musare. A jiro jipihtina 
musa mehne macaina Cohamact yare cahmaeraina ti jichu ya 
buhiri jierara. 28-29 Musa basi noano yoaga. A jina Jesu yainare 
Espíritu Santo musare to ñu wihbo dutiinare nu wihboga. 
Ovejare ña wihboina ovejare ti nu wihboro seheta Jesu yaina 
cãhure ñu wihboga musa. Cohamacu macuno to yariaro to di 
cohãno mehne Cohamacu tinare to yaina cjihti yoare. Ya Ore 
wahari baharo paina ñaina sehe yairo ovejare to chu cohãno 
seheta Jesu yare musa yoaborire dojomehneahca. A jina Jesu 
yainare noano nu wihboga. 30 Baharopure paina musa mehne 
macaina sehe Jesu yainare mahño, paye buheare tuho dutiahca. 
Ti 23 dutichu tina tuhohto cua yuhduara. 31 A jina noano yoaga 
musa. Tia cuhma waro dachoripe, ñaminipe pja ñua mehne 
buhei yahu musa jipihtinare. Tíre noano wactiga musa. 

32 °Mipure yu wahari baharo, Cohamacu musare ñu 
wihborohca. Masare to cahia buheare musa basi cahma buhena, 
noano jinahca musa. Cohamacu to buhea mehne musare wacù 
tua namochu yoarohca. Baharopure to yainare “Noano yoaitja”, 
to niriro seheta musa cthure noano yoarohca. 33 Musa niñerure, 
musa suhti cãhure “Yuhure waga”, nierahi musare. 34 Yu basi 
dahra wapatai yu ya cjihtire. A yoa yu cahmaare, yahu mehne 
macaina ti cahmaa cãhure yu dahraa wapatari mehne nahi. 
Yu ã yoarire masina musa. 35 Mari õ sehe tuaro dahrana paye 
baro cjuaerainare yoadohoro cahmana marine. Ahrire musare 
yoa ñoi yahu. Jesu mari puhtoro to niri cjirire wacuga musa. 
“To wachu ñahariro yuhdoro wariro sehe wahchera”, niri jire 
Jesu to basi —ni yahure Paulo Jesu yainare. 

36 A ni batoa Paulo tina mehne na tuhcua caha su, 
Cohamacure sinire. 37 To ã sini batoachu tina jipihtina Paulore 
cja suhsu, wahsupu wihmi, tiihre. 38 “Musare pari turi ñusi 
yuhu”, pano to nichu tuhoa tuaro cahyare tina. A jia tirore 
tju nuna ti buhare pu pitamahapu. Tópu sare ñu nuny tire sa 
wahachu. 

Paulo Jerusalepu pari turi wahaha 


2 1 1 Jesu yainare “Wahana nija” ni, dohoria mehne Cos 

wama tiri ndcopu poto waha, paha sui sa. Pa dachopu 
Roda wama tiri nucopu pahã su, yuhdua, Pátara wama tiri 
macapu sti sã. 2 Pátarai jina, Feniciapu wahahtiare, dohoriare 
bocai sã. A jina tia mehne wahai sa. 3 A wahana Chipre wama 
tiri ndcore poto ñu yuhduai sã. CO buhusehe sehe jire tí nuco. 
Tí nucore yuhdua, Siria wama tiri yahpapt sui sã. A jina dohoria 
macaa pachere dohoria macariro Tiro wama tiri macai to dure 
mocha, tói pahsasinii. 4 Tói Jesu yainare nuna, siete dachori 
waro tjuasinii sã tí macai. A jia tó macaina Jesu yainare Espíritu 
Santo to yahuriro seheta tina Paulore Jerusalepu waha 
dutieramare. > Ti ã nipachuta tí macare siete dachori sã jiri 
baharo, wahai sa. Sa wahahto panoca jipihtina Jesu yaina, ti 
namosanumia mehne, ti pohna mehne, ti maca duhtu cahai 
sare ñu tjuaa wahare. A jina jipihtina sa paduroi su, na tuhcua 
caha su Cohamacure sinii. 6 Sã 2 siniri baharo, “Wahana nija” 
ni, tinare cja suhsu batoa, wahai sa. Sa wahachu ñu nunu ti, 
tina sehe majare majaa wahare ti ya wuhusepu. 

7 Tiro wama tiri macai jiina wahana Tolemaidapu waha sui 
sa. Tóihta pjiri mare waha batoai sa. TÍ macai su, Jesu yainare 
“Coyea, ¿jimajari?” ni, c dacho sa tina mehne jisinii. 8 A yoa 
pa dachoi tjoa Cesarea wama tiri macapu sui sã. Tópu su, noaa 
buheare yahuriro Felipe wama tiriro ya wuhupu sui. A jina 
tiro mehne tjuai sã. Felipe Jesu yaina ti siete beseina mehne 
macariro jire. 9 Tuhsu, tiro pititiaro numia pucuro jire. Ti 
numia sehe Cohamact yare yahua numia jire. Nuhmia jire. 

10 Topu sa mahaa dachorica sã jiri baharo, Agabo wama tiriro 
Cohamacų yare yahu turiariro Judeapu jiriro sare ñuno wihire. 
11 A wihiro tiro Paulo ya dare tua dihori dare na, to basi to 
dahporire, to wamomacarine duhte cayo õ sehe ni yahure: 

—Õ sehe nire Espíritu Santo: “Ahri dare cjuariro Jerusalepu 
to sachu, judio masa ata duhteahca tirore. Duhte tuhsu, judio 
masa jierainare waahca tina tirore”, nire Espíritu Santo —ni 
yahure Agabo. 

12 To ã nichu tuhona, sã Cesarea macaina mehne Paulore 
tuaro cahii sã. Tirore Jerusalepu waha dutieramai. 13 Sã ã 
nicha Paulo sehe 0 sehe ni yahtire: 

—;¿Dohse ni tiina nijari musa? Yuhu sehere cahyachu 
yoaca musa. Tina yuhure peresu ti yoachu noanohca. Yuhu 
Jerusalepu Jesu mari puhtoro yare yu yoari buhiri ya 
yariachu noanohca —nire Paulo sare. 

14 “Wahaeraja”, to nichu tuho duana nimai sa. To 
“Wahaihtja” to nicha, ã tuhotunocahi sã. Õ sehe nii: 

—Mari puhtoro to cahmano seheta yoajaro —nii sã. 

15 Tíre suhudu batoa, sa yare cahno, wahaa wahai sã 
Jerusalepu wahana. 16 Tópu sa wahachu mahainacã Cesarea 
macaina Jesu yaina sehe sa mehne wahare. A yoa tina mehne 
macariro Chipre macariro Mnasõ wama tiriro ya wahupu sui 
sa. Tiro yoari pja Jesu buheriro jire. A jiro to ya wahu sã 
carihti wahu jire. Ti wuhui sã carini baharo, Jerusalepu sui sã. 


Paulo Santiagore nuno wahaha 


17 Jerusalepu sã suchy, tó macaina Jesu yaina sehe 
“¿Wihimajari?” ni, wahchea mehne piti bocare sare. 18 Pa 
numui Paulo sa mehne Santiagore ñuno sure. Sa tópu suchu 
tói jipihtina Jesu yaina puhtoa jire. 19 Tói ti jichu ñuno Paulo 
tinare to wamomaca ñahari baharo judio masa jierainare to 
buherire yahu pahñore Jesu yainare. Cohamacu to yoadohoa 
mehne to yoarire yahu pahñore. 20 To ã ni yahuchu tuhoa, 
“Cohamactu noariro, tuariro jira”, ni ño payore tina sehe. A ni 
tuhsu tina Paulore õ sehe ni yahure: 

—Coyeiro, mipure payu judio masa Jesure wacti tuaina jira. 
Tíre masina muhu. A jia tina õ sehe ni tuhotura: “Cohamacu to 
dutiare, Moise cjiropu marine to ctirire marine yoa pahñono 
cahmana”, nia nina. 21 Õ sehe ni namona tina. “Pa sehepu 
jiinare judio masa jieraina watoi jiinare judio masare Cohamacu 
Moise cjirore to ctiri cjirire cohã dutiha Paulo”, nimare 0 
macaina judio masa muhure. “Paulo judio masa pohnare 
mahari cahsarocãre yihso na dutierara”, nimare muhuwre tina. 
“Judio masa ti yoaa tiare Paulo duhu dutira”, ni ahri cãhure 
ni yahuwajara muhure. 22 A jia mu õre wihichu tuhoa tina 
cahmachuahca muhure tuhtia taa. A jicu õ sehe yoaro cahmana 
muhure. 23 Muhure sa dutiro seheta yoaga. Mipure Ore pititiaro 
mua Cohamacure wacŭina “O sehe yoanahtja”, niina jira. 

24 Tina mehne wahaga. A jia Cohamacu Moise cjirore to 
dutiriro seheta ti basi Cohamacuų yare yoaa taa ti dutiare 

yuhdurucaare cosaa nina. Muhu cãhu ata yoaga. A yoacu ti 

a yoahti wapare wapaga muhu sehe. Mu ã wapari baharo ti 
pjoarire wuha duti masina tina. Mu ã yoachu ñua masa muhure 
ti nia mahñori jichu masiahca jipihtina. Cohamacu Moise 
cjirore to cŭri dutiare yoariro mu jichu masiahca tina. 25 Wiho 
mejeta judio masa jieraina Jesu yaina sehere sã joari ptire 
waroca tuhsui. Õ sehe ni, joai sã. “ “Cohamaca jira’, ti nia 
masurine ño payo ti duhu payoa chuare, dire, wamua ti ñaha 
wajãinare wahiquinare chuena tjiga musa. jina numia mehne 
hano yoaena tjiga. Numia cãhu mua mehne hano yoaena 
tjiga”, ni yahu joahi sa joari pupure —nire tina Paulore. 


Cohamacu wauhupu judio masa Paulore ñahaha 


26 Ti ã ni durucuri baharo pa dacho Paulo sehe pititiaro 
mua mehne ti basi Cohamacu yare yoaa taa ti dutiare 
yuhdurucaare cosaa taa, Cohamacu wuhupu saa wahaha. Ti 
wahupu saa suro, tinare yahuha Paulo: “Õpe dachori duhsara 
musa cosahto”, ni yahuha tiro pititiarore. A jia ti cosa batoari 
dachoi tina cãina Cohamacure wahiquinare ti wahti dacho jire. 

27 A yoa ti cosa pahñoboriro mahanocã duhsachu waro 
Cohamacu wuhupu Paulo to jichu Asia yahpa macaina judio 
masa sehe ñuha tirore. A ñua Paulore quiti dojomehne, ti 
wahupu jiina jipihtinare tiro mehne suachu yoaha tina. A suaa 
judio masa Paulore ñaha, 28 õ sehe ni sañurucuha: 

—Musa sa coyea Israe masa sare yoadohona taga. Ahriro 
jira marine dojomehneriro. Ahriro Cohamacu Moise cjirore to 
cŭri dutiare ahri wuhu cã&hure “Wiho jia jira”, ni buhe sito 
tara jipihtinare. A yoa tiro Cohamacu wuhupure judio masa 
jieraina cãhure na sãare. A yoaro ahri wuhure ñaa marieni 
wuhuyre tiro dojomehnere —ni sañurucuha judio masa Asia 
yahpa macaina tó macainare. 

29 Tó pano Jerusalei Paulo Trofimo wama tiriro mehne to 
jichu judio masa ñua tiha. Trofimo sehe Efeso macariro judio 
masuno jierariro jire. To ã jichu masia õ sehe ni tuhotuha 
tina: “Paulo Trófimore Cohamacu wuhure na sãano nica”, ni 
tuhotumaha judio masa. 

30 Masare ã ni yahu ti sañurucuri baharo tí maca macaina 
payu tuaro suaha. Payu muroca ta, Cohamacu wahyi jirirore 
Paulore ñaha waja wijaa wahaha. A wijaa tuhsu, ti wahu 

sopacarire bihaha tina. 31 A yoaa tina tirore wajaa taa nimaha. 
Ti 2 yoachu ñua paina sehe “Jipihtina Jerusalě macaina sua, 
sañurucua nire”, ni yahua wahaha surara puhtorore. 32 Ti ã 
niche tuhoro surara puhtoro sehe to surarare, ti dutiina cãhure 
cahmachuroca, tina mehne Paulore waja duaina cahapu 
muroca wahcã, saha. Surara ti sachu ñua Paulore cjamaina cja 
duhunocaha. 33 A jiro surara puhtoro Paulo cahapu st, tirore 
ñaha, pua da comaa dari mehne tirore duhte dutiha. Ti duhte 
tuhsuchu nu, surara puhtoro Paulore cjamainare sinitu ñuha: 

—-,Diro baro jijari ahriro? ¿Yaba buhiri tirore 2 yoari 
musa? —ni sinitu ñuha tiro tinare. 

34 To 4 sinituchu tuhoa masa sehe “O sehe yoare tiro” ni, 
paina cãhu soro ni sañurucu, yahuha surara puhtorore. A ni 
ti safiurucuchu surara puhtoro noano tuhoeraha. Ã jiro tiro 
surara ya wuhupu Paulore naa dutiha. 35 Ti wuhupu su, Paulo 
mujari escadai to mujano cahachu masa sehe tirore cja duaa 
nimaha. Ti 2 yoachu surara sehe tirore na wua, na mujaa 
wahaha. 36 Masa tinare payu nunu ti, sañu nunu tihaa: 

—Tirore wajanocahga —ni sañurucuha tina Paulore. 


Paulo “Ne masare nano yoaeraja yuhu”, ni yahuha 


37 A yoa Paulore ti wahupu ti peresu yoahto pano, Paulo 
sehe surara puhtorore õ sehe ni siniha: 

—Yuhu muhu mehne suhudu duaja —ni siniha Paulo. 

—;¿Muhu griego masa yare durucujari? 38 ;Soho jiriro, 
Egipto macariro jierajari muhu? Tiro masare ti puhtoare coha 
dutiro, cuatro mil puhtoare coha duaina sehere masa marienopu 
naari jire. ¿Tiro jierajari muhu? —niha surara puhtoro Paulore. 

39 To ã nichu tuhoro Paulo õ sehe ni yuhtiha: 

—Tiro jieraja yahu. Judio masuno jija. Tarsoi Cilicia yahpai 
jiri macai masa bajuai yuhu. Wiho jiri maca macariro jieraja 
yuhu. Yuhu ahrina masa mehne durucu duaja yaha —niha 
Paulo tirore. 

40 To 2 nichu tuhoro surara puhtoro sehe tirore durucu 
dutiha masa mehne. Ã jiro Paulo mujari escadai ducuro to 
wamomacari mehne “Dihta mariahga”, niha masare. Toa 
yoachu ñua, dihta mariea pihtia wahaha. Ti dihta marieachu 
ñu, Paulo judio masa ya mehne yahuha tinare. 

2 2 1—Yu coyea, yu yoarire yahuihtja musare. Yu yahuchu 
tuhoga musa —niha Paulo. 

2 To ã nichu Paulo judio masa ya mehne to durucuchu 
tuhoa masa sehe dihta marieina tjuaha. A jiro Paulo tinare õ 
sehe ni yahuha: 

3 —Yuhu judio masunota jija. Tarso wama tiri macai, 
Cilicia yahpai jiri macai masa bajuai yahu. Wiho mejeta ahri 
maca Jerusalčihta bucuai yahu. Tuhsu, yuhure Gamalie wama 
tiriro buhea tire. A jicu yuhu mari fiuchusuma cjiri dutiare 
noano buhei. Mipure Cohamacure musa yoaro seheta yahu 
cãhu ño payoa timai. 4 Ã jicu Jesu yainare ñano yoaa ticuru 
yahu. Caina tinare wajãa ticuru yahu. Muare, numia căãhure 
ñaha, peresu yoaa tii yahu. 5 Sacerdotea bui puhtoro, judio 
masa bucuna mehne yu tuahti pūri cjihtire Jesu yainare ñaha 
dutia ptrine yuhure joabasare. Mari coyeare Damasco macainare 
tí prine ñoi tai nimai Jesu yainare ñahai tai. Tinare ñaha, na 
ta peresu yoai tai nimai. Jerusalěpų tinare na ta duamai buhiri 
dahrei tai. Õ sehe yu nichu sacerdotea bui puhtoro, judio 
masa bucna cãhu noano masina —ni yahuha Paulo. 


Paulo Jesu yairo to waha ducarire yahuha 
(Hch 9.1-19; 26.12-18) 


6 A ni tuhsu õ sehe ni yahu namoha: 

—A yoa cohari pja jichu, Damascopu yu sui cahachu waro 
muanopu wactenoca si siteroca boroa tire yuhure. 7 To ã si 
siteroca borochuta yahu yahpapu bora caha suai yahu. Yu 
bora caha suri baharo durucuro coa tare yuhure. “Saulo, Saulo 
¿dohseacu yuhure hano yoajari?” ni durucuro coa tare 
yuhure. 8 “Puhtoro, ¿diro baro jijari muhu?” ni sinitui yuhu. 
“Yuhu Jesu Nazare macariro, mu hano yoariro jija yahe”, ni 
yuhtire yuhure tiro. 9 Yu å wahachu yuhu mehne macaina 
buhriarore ñure. Wiho mejeta yahu mehne to durucuchu 
tuhoerare tina. 10 “Puhtoro, ¿dohse yoaihcari yahu?” ni 
sinitui Jesure. “Wahcarucaga. Damascopu wahaga. Tói mu 
wahachu, muhure jipihtia ya yoa dutihtire pairo yahurohca 
muhure”, nire tiro yahure. 11 Tuaro to minoa siterocachu, yu 
capari wapoa wahare yuhure. A jia, yahu mehne macaina yu 
wamomacare ñaha, Damascopu tua wahcãre yuhure. 

12 ’°Tói Anania wama tiriro, Cohamacure no payoriro, 
marine Cohamacu dutiare yoa pahñoriro jire. TO macaina 
judio masa jipihtina ti ño payoriro jire. 13 A jiro tiro ya cahai 
wihi taruca yuhure yahure. “Coyeiro Saulo, ñuga pari turi 
tjoa”, nire tiro. To ã niri baharo pari turi ñui yahu. A fu ducacu 
tirore ñui yuhu. 14 Yu a ñuchy tiro Anania yuhure yahure: 
“Cohamacu to cahmaare noano masihtirore panopu bese 
tuhsuyuhti muhure. A jiro ‘Yu macu noarirore ñu, tuhorohca’, 
ni yahuyuhti muhure Cohamacu panopu. Tiro jira mari 
ñuchusuma muna ti ño payoriro. 15 A jicu muhu ma ñurire, 
me tuhorire yahuihca muhu jipihtinare. 16 A jina mipure 
yoari pja jiena tjijihna. Wahcãrucaga. A jicu bautisariro jiga. 
Jesure mu sinich mu ñaare yoari buhirire cohãnohca”, nire 
yuhure tiro —niha Paulo. 


Paulo judio masa jierainare to buherire yahuha 


17 A ni tuhsu Paulo õ sehe ni yahu namoha: 

—A yoa tuhsu yuhu Jerusalepu tjua ta, Cohamacu wahupu 
Cohamacwkwre sinii sui. 18 Yu tói jichu Jesu yuhure bajua tire. 
A bajuaro yuhure yahure. “Jerusal macaina ya yare mu 
yahuchu tuho duaerara. A jicu cjero pa sehepu wahaga”, nire 
Jesu yuhure. 19 To ã nichu tuhocu yahui tirore: “Puhtoro, mu 
yainare judio masa buhea wuhusei jiinare yu ñaha, cjãri cjirire 
masina Jerusalě macaina. 20 A jica muhure yahurirore Esteba 
sehere ti wajachu ñucu ‘Noano yoa wajana', nimai. Tirore ti 
wajachu ti suhtire cjuabasai yahu. Tí cãhure masina ahri maca 
macaina. A jia ya yahuchu tuhoboca yuhure”, ni yahui yahu 
Jesure. 21 Yu ã nichu tuhoro Jesu yuhure õ sehe ni yahure: 
“Yoaropu judio masa jierainare buhehtirore warocaihtja 
muhure. A jicu wahaga muhe”, nire yuhure ya puhtoro —niha 
Paulo masare. 


Surara puhtoro Paulo mehne durucuha 


22 To yahu muhtari dihtare noano tuhomaha masa. Wiho 
mejeta judio masa jieraina cahai Jesu Paulore to warocahtire 
to yahuchu tuhoa tina sañurucu ducaha tjoa: 

—Ahriro mipu pinihtare yariawahnojaro —ni sañurucuha 
tina. 

23 A jia tina sañurucu namo, sua mehne ti suhtire wahba 
siteruca, dihta mehne docaha. 24 Surara puhtoro surara ya 

wahupu Paulore na saa dutiha to surarare. A jiro surara 
puhtoro “¿Dohse yoa Paulo mehne sua 2 ñaca sañurucua 
nijari masa?” ni sinitu duamaha. Paulore tíre sinituro taro, 
yuta dari mehne tjana dutimaha tirore. 25 Wiho mejeta tirore 
ti duhteri baharo, tiro cahai jirirore surara puhtorore õ sehe 
ni yahuha Paulo: 

—Yuhu Roma macariro jija. A jina “Nano yoariro jira 
ahriro”, yahure ni yahusã masierara musa. A yahusa masierana 
yuta dari mehne yauhure tjana masierara musa —niha Paulo 
tirore. 

26 To ã nichu thoro surara puhtoro, to bui puhtorore õ 
sehe ni yahuro wahaha: 

—Ahriro Roma macariro jira. A jic noano yoaga tirore 
—ni yahuha tiro to puhtorore. 

27 To a niri baharo surara bui puhtoro sehe Paulore sinituro 
wahaha: 

—;¿Potocãta muhu Roma macariro jijari? Yahuga yuhure 
tire —niha tiro. 

—Tiro tjija yaha —ni yuhtiha Paulo. 

28 To ã nichu tuhoro surara bui puhtoro sehe tirore õ sehe 
ni yahuha: 

—Yuhu Roma macariro ji duact niñeru pjiro wapai —niha 
tiro. 

—Yuhu Roma yahpa macari macapu masa bajuai. A jicu 
Roma macariro jija —niha Paulo. 

29 To 2 nichu tuhoa tirore tjanaborina wahaa wahaha. 

A jiro Paulo Roma macariro to jiriro jichu masino, tirore 
comaa dari mehne ti duhteri cjirire wacŭno, cui niha surara 
puhtoro sehe. 


Paulo judio masa puhtorore yahuha 


30 A yoa surara puhtoro judio masa Paulore ti yahusãrire 
noano masi duaha. A masi duaro pa dachopu comaa darire 
tirore to pja dutiri baharo, sacerdotea puhtoare, judio masa 
bucuna mehne cahmachu dutiha surara puhtoro. To ã 
cahmachu dutiri baharo tiro topu Paulore na wahcã, ti pano 
duhu dapoha tirore. 

2 3 1 A jiro Paulo judio masa bucunare ñu piti boca, õ 
sehe ni yahuha: 

—Coyea, Cohamact to ñurocaroi jipihtia dachoripe noano 
yoarucuja yuhu —niha Paulo. 

2 To ã nichu tuhoro jipihtina sacerdotea bui puhtoro jiriro 
Anania sehe Paulo duserore cja dutiha. 3 To cahai ducuinare 
cja dutiha. Tirore ti cjari baharo Paulo Ananiare tuhtiha: 

—Masa ti ñurocaro dihtare noano yoariro jira muhu. 
Masa ti baharo buhusehei ñano yoa cohtariro jira muhu. 
“Cohamacy dutiare yuhdurucai nina”, yuhure nipaihta yuhure 
cja dutira muhu. A cja duticu muhu sehe dutiare yuhdurucai 
nica —niha Paulo tirore. 

4 To ã nichu tuhoa Paulo cahai ducuina 0 sehe niha tirore: 

—Cohamacu to beseriro sacerdotea bui puhtorore hano 
durucui tjiga muhu —niha tina Paulore. 

5 Ti ã nichu tuhoro Paulo õ sehe ni namoha tjoa: 

—Coyea, tiro to sacerdotea bui puhtoro to jiare masierahi 
yaha. A jii 4 nimacanocati yahu. Cohamacu yare ti joari cjiri 
õ sehe ni yahura tirore: “Mu ya maca macaina puhtorore ñano 
ni, durucui tjiga”, ni joaa tiha —niha Paulo tinare pjano. 

6 A yoa tói pua curua macaina jiha. C curua saduceo 
curua macaina jiha. Pa curua sehe fariseo curua macaina jiha. 
Pua curua ti jichu masino, Paulo judio masa bucunare tuaro 
sañurucu õ sehe ni yahuha: 

—Coyea, yuhu fariseo curua macariro jija. Fariseo curua 
macariro macuno tjija yaha cã&hu. “Yariaina masa mujaahca”, 
yu ã niri buhiri yuhure hano yoa duara musa —niha Paulo. 

7 To ã nichu tuhoa fariseo curua macaina, saduceo curua 
macaina ti basi cahma tuhtiha. A jia ti basi pua curua tju 
waha. 8 Saduceo curua macaina õ sehe niina jiha: “Yariaina 
masa mujasi. Espíritua, anjoa chu ne mariahna”, niina jiha. 
Wiho mejeta fariseo curua macaina sehe tina yoaro sehe 
nieraha. A jia Paulo “Yariaina masa mujaahca” to nichu tina 
ti basi cahma tuhtiha. 9 A cahma tuhtia, tuaro sañurucuha. 

A yoa fariseo curua mehne macaina judio masa buheina 
wahcãruca, tuhti, 0 sehe ni yahuha: 

—Ahħriro Paulo ñano yoaerare. A jiro espíritu o anjo, 
potocã tiro mehne durucuriro jiboca. [Ã jina ahrirore buhiri 
dahrena, Cohamacure ñu tuhtiina jiboca mari. A yoaina jiena 
tjiga musa] —niha tina. 

10 Ti 2 niri baharo, tina jipihtina cahma tuhti, tuaro suaha. 
“Ti basi cahma sua sayo, tirore wajaboca”, ni cuisãaha surara 
puhtoro sehe. A jiro Paulore, masa watoi ducurirore na wio, 
to ya wahupu na ta dutiro warocaha to surarare. 

11 Pa ñamihi puhtoro Jesu Paulo cahai ducuro, 0 sehe ni 
yahuha tirore: 

—Wacŭ tuaga. Mipure Ore Jerusalei yu ya buheare yahure 
muhu. Tó seheta Romapu cã&hure yahui wahaihca muhu 
—niha puhtoro Jesu Paulore. 


Judio masa Paulore waja duamaha 


12-13 Pa dacho bohrearoi judio masa cahmachu, ti basi 0 
sehe ni cahma durucuha: 

—0 sehe yoajihna. Paulore wajajihna. Cohamacure õ sehe 
ni yahu cijihna. Ne mari sihnisi. Ne chusi, pt tirore mari wajari 

baharopu. Tirore mari wajaerachu, mari sehere Cohamacu 
buhiri dahrejaro —niha tina ti basi. 

Tina cuarenta bui curero judio masa jiha. 14 Ti 2 niri baharo 
tina sacerdotea puhtoare, bucuna cthure yahua wahaha: 

—Paulore sa wajahto pano chuare sa chueraja. “Tirore sa 
wajaerachu Cohamacu sa sehere buhiri dahrejaro”, nihi sa. 

15 A jina musa, bucuna mehne 6 sehe ni pjirocaga. “Paulore 
pari turi sinitu duaja”, niga surara bui puhtorore. Musa a niri 
baharo surara bui puhtorore na ta dutiga Paulore. Wiho mejeta 
Paulo to Ore to wihiro cahachu waro tirore wajanahca sã 
—niha tina sacerdotea puhtoare. 

16 Wiho mejeta Paulo pjacamacuno ti ã ni durucuchu 
tuhoha. Ti 2 nichu tehoro waha, surara ya wahupu Paulore 
yahuro sãaha. 17 To 2 yahuri baharo Paulo sehe cãiro surarare 
pjiroca, õ sehe ni yahuha tirore: 

—Ahriro wahmunore puhtoro cahapu naahga. Ahriro mu 
puhtorore yahu duaro nina —niha Paulo. 

18 To 2 nichu tuhoro surara sehe Paulo pjacamacunore to 
puhtoro cahapu na su, õ sehe ni yahuha: 

—Peresupt jiriro Paulo sehe yuhure pjiroca, ahriro 
wahmunore mu cahapu naa dutihre. Ahriro muhure yahuro 
taro nihre —niha surara to puhtorore. 

19 To 2 nichu tuhoro puhtoro sehe wahmuno to wamomacare 
ñaha tua wahcã, masa marienopt tirore sinitu nuha: 

—¿Dohse nii tai niri muhu yuhure? —niha tiro Paulo 
pjacamacunore. 

20 To 2 sinituchu tuhoro õ sehe ni yahuha: 

—Judio masa cãno potori, “O sehe yoajihna” ni, 
ñamichacapy judio masa bucuna cahapu muhure Paulore naa 
dutiahca. “Bucuna Paulore pari turi sinitu duara”, ni mahñoahca. 
21 Wiho mejeta cuarenta bui curero mua tirore waja duaina 
bucua caha duara. Tina tirore ti wajãhto pano chuare chusi. A 
yoa sihnisi. “Tirore mari wajaerachu, Cohamacu mari sehere 
buhiri dahrejaro”, nire tina ti basi. A jia mipu muhure Paulore 
na ta dutia tina sehe duhti cohta tuhsuhre, Paulore wajãa taa. 
A jicu ti yahua wihichu tinare yuahtii tjiga muhu —ni yahuha 
wahmuno surara puhtorore. 

22 To 2 nichu tuhoro surara puhtoro 0 sehe niha: 

—Yuhure mu yahurire painare yahui tjiga —ni yahuha 
wahmunore. 

A ni tuhsu wahmunore “Wahaga”, niha tiro. 
2 


Paulore puhtoro Feli wama tiriro cahapu warocaha 


23 A ni tuhsu, surara puhtoro pyaro to surarare pji wahcã, 
tinare õ sehe ni dutiha: 

—Dos cientos surarare, setenta cawaloa bui pisainare, 
dos cientos doca yucu cjuaina mehne ti yare cahno dutina 
wahaga. Micha ñami nueve jichu Cesareapu wahanahca musa. 
24 Paulore cawaloare to pisahtinare cahnobasaga. Cesareapu 
puhtoro Feli cahapu, noano ñu nuny soga tirore —niha surara 
puhtoro. 

25 A ni tuhsu papera joaro, õ sehe ni joaha tiro: 

26 “Yuhu Claudio Lisia muhure tuariro puhtoro Felire noa 
dutija. 27 Judio masa ahriro Paulore ñaha, wajãmare. A jicu 
tiro Roma macariro to jich masicu, yu surara mehne tirore 
yoadohoi suhi. 28 A jicu tirore ti yahusãrire masi duacu 
judio masa bucuna cahai nahi tirore. 29 A jicu tiro judio 
masa ya dutia dihtare to yuhdurucachu mari ya dutiare to 
yuhdurucaerachau ñucy, tirore peresupu cù duaerahi. Yaba 
buhiri yariaro mariahna tirore. 30 A jiro judio masa tirore 
waja dua, ti bucua cahachu tuhoro pairo yahure yuhure. To ã 
yahuri baharo Paulore mipure mu cahapu warocai nija. A jicu 
tirore yahusarinare to naa yoarire muhure yahu duti tuhsuhi 
yuh”, ni joaha surara puhtoro. 

31 A yoa surara ti puhtoro to dutiriro seheta yoaha. Ti 
ñamine Antipatri wama tiri macapu Paulore na suha. 32 Pa 
dachoi paina surara cawaloa bui pisaeraina tí macai tjua taha 
ti ya macapy. Paina surara cawaloa bui pisaina dihta tirore na 
yuhdu wahcãha. 33 Pu Cesareapu na suha Paulore. A jia surara 
puhtoro to warocari ptire puhtoro Felire waha. A jia Paulore 
na saha puhtoro cahapu. 34 Ti a wari baharo puhtoro tí ptire 
to nari baharo tiro painare sinitu ñuha: 

—¿Di yahpa macariro jijari ahriro Paulo? —ni sinitu ñuha 
tiro. 

—Cilicia yahpa macariro jira —ni yahuha tirore. 

35 Tinare sinitu tuhsu, Feli Paulore 0 sehe ni yahuha: 

—Muhure yahusãrina Ore ti wihichu mu yahuchu tuhoihtja 
—niha Feli Paulore. 

To ã niri baharo Herode ya wuhupu tirore cŭha. A jiro to 
myare tirore cohta dutiha puhtoro. 

Paulo “Nano yoaerahi yahu”, ni yahuha Felire 


2 4 1 Cinco dachori baharo, Anania sacerdotea bui 

puhtoro, paina judio masa bucuna, dutiare mihniriro 
Tértulo wama tiriro mehne Cesareapu suha. A jia tina Paulore 
yahusa dua, puhtoro Feli cahapu suha. 2 A jiro Paulore tópure 
ti na suri baharo Tértulo tirore yahusa ducaha. A yahusã 
dtcaro õ sehe ni yahusãha Felire: 

—Muhu noano masiriro, sa puhtoro mu noano duticha sa 
ahri yahpa macaina noano jinocaja sa cahmacheno marieno. 
Ma dutia mehne noaa sehere cohtotaro nina ahri yahpa. 3 Ã 
jina sã noano jinocahna wahcheja. A jina muhu mehne noano 
wahcheja. 4 Mipure mahanoca muhure cariboihtja yahu. 
Mahanoca muhu mehne suhudu duaja. Sare tuhorocasinia 
muhe. 5 Ahriro sare caribobiara. Jipihtia yahpari macainare 
judio masare ti sua sañurucuchę yoara ahriro. A jiro masa ti 
basi cahma tuhtichu yoara ahriro. A jiro nazareno wama tiri 
curua puhtoro jira. 6 A jina Cohamacu wahure ñano to yoa 
duacha nuna sã ñahahi ahrirore. (Sa ñahari baharo sa ya 
dutiare to yahdurucariro jichu tirore buhiri dahre duamahi sã. 
7 Wiho mejeta surara puhtoro Lisia wama tiriro tirore sare 
tuaro mehne manocahre. 8 Baharo tirore yahusarinare mu 
cahapu waha dutihre Lisia. To 2 nichu tuhona tahi sã.] Muhu 
pinihta ahrirore sinitucų, jipihtiare to ya buhirire masicuhca 
muhu —niha Tértulo Felire. 

9 To 2 niri baharo paina judio masa “Tértulo to niriro 
seheta potoca tjira”, niha tina c&hy. 10 Ti ã ni yahusari baharo 
puhtoro Feli Paulore yahu dutiha. Õ sehe ni yahuha Paulo: 

—Payu cuhmari ahri yahpa macainare mu dutirire masija 
yahu. A jicu yu yoarire muhure yahucu wahcheja. 11 Doce 
dachorita wahara Jerusalepu Cohamacure yu ño payori baharo. 
Muhu ahri potocã ti jichu masi duacu painare sinitu ñuga. 

12 Judio masa yuhure Cohamacu wuhupure boca ti ñahachu 
masare ñano ni sañurucui nierahi. A yoa masare sua 
safiurucuchu yoai nierahi. A yoacu judio masa buhea wuhusere, 
ti ya maca cãhure ne ti nino sehe ñano yoaerahi. 13 A jia 
yuhure yahusãrina sehe ti yahusãri cjirire “O sehe yoare ahriro”, 
ni yahu masierara muhure. 14 Mipu yu yoarire yahuihtja 
muhure. Dóihta sa ñuchusuma ti ño payorirore Cohamacure 
ño payoja yuhu cãhu. A jicu to yare yoaja Jesu ya noaa buhea 

ti nino seheta. Ahrina “Jesu ya mahñopea jira”, ni durucura 
ahrina judio masa. Wiho mejeta Cohamacu dutia, Moise 
cjiropure to ctri cjirire ti cã&hure ño payoja yahu. Cohamacu 
yare yahu muhtaina cjiri ti joari cã&hure ño payoja yahu. 

15 Ahrina paina judio masa ti tuhoturo seheta Cohamacu 
jipihtina masare yariainare noaina, ñaina mehne ti masa 
mujachu yoarohca. Yaha cãhy ata ni tuhotuja. 16 A jic buhiri 
mariaja yahu. Cohamacu yuhure tíre masina. A yoa masa 
cãhu tíre masina. A jii potocãta yahuja yahu muhure. A jicu 
noano tuhotunocaja. 

17-18 'Paye cuhmarine pa sehept tiniriro jicu Jerusalene tju 
wihi, yu coyeare judio masa pjacuoinare niñerure wai tai nihi. 
Tju wihi Cohamacure ño payoi tai to ya wahupu sumahi. A 
jicu Cohamacu to cosa dutiriro seheta yu basi yu yuhdurucarire 
yu cosari baharo wahiquirore wa duamahi tirore ño payoi tai. 
Tópųu yu jichu ahrina judio masa yuhure bocahre. Ti bocachu 
paina yahu mehne mariahre. Sua, sañurucuina mariahre. 

19 Wiho mejeta paina judio masa Asia yahpa macaina tói jihre. 
Tina yu ñano yoachu ñurina jia yahusãa tajaro. 20 Ahrina õpu 
jiina sehe judio masa bucuna mehne yu jichu ñuina yu ñano 
yoarire masia, tina cãhu yahusãjaro. 21 Cãnocã pinihtare 
yuhure tina yahusã masina: Pano tina mehne jicu õ sehe ni 
tuaro sañurucuhi yuhu: “ “Yariaina masa muyjaahca’, yu niri 
buhiri, buhiri dahrera musa”, nihi tinare —ni yahuha Paulo 
Felire. 

22 To ã ni yahuri baharo Feli õ sehe ni yahuha Paulore: 

—Mipu tó puro tjira. Surara puhtoro Lisia to wihiri baharo 
muhure yu yoahtore masiihca yuhu —niha Feli Paulore. 

Feli sehe Jesu yaina ti yoarire noano masi pahñoriro jiha. 

23 A ni tuhsu, Paulore cohtariro surarare Feli noano ñu 
nunu dutiha “Peresupu jiriro duhtiri”, nino. Wiho mejeta 
mahanoca ware to tinihtore. Paulo mehne macainare tirore 
peresupu jirirore yoadoho dutiro a dutiha Feli. 

24 Mahaa dachorica baharo Feli to namono Drusila wama 
tiricoro mehne ta, Paulore pjiha. Feli namono sehe judio masono 
jiha. Paulore ti pjiri baharo, Jesucristore to wacù tuaare Paulo 
sehe yahuha tinare. 25 A yahuro quihõno yoaare, ñaare yoa 
duaparota yoaeraare, pihtiri dacho jichu Cohamacu masare to 
buhiri dahrehtore yahuha Paulo. To ã ni yahuchau tuhoro Feli 
cuiro, Paulore õ sehe ni yahuha: 

—Mipure waharisa. Baharo yuhure dahraa mariachu 
muhyre pjiihtja tjoa —niha Paulore. 

26 nino Paulo to niñeru wachu cahmamaha Feli. A jiro 
tiro niñerure cahmano, payu tahari Paulore pji, tiro mehne 
durucua timaha Feli. 27 Pua cuhma baharo Porcio Festo wama 
tiriro puhtoro Felire cohtotariro jiha. Wiho mejeta Feli sehe 
judio masare tiro mehne wahchecha yoa duaha. A jiro puhtoro 
Feli to pahtoro wijaahto pano, tiro Paulore peresui ji dutisiniha. 


Paulo Festore to yoarire yahuha 


2 5 1 A yoa Festo tí yahpapu tia dacho to jiri baharo, 

Cesareapu jiriro waha, Jerusalepu suha. 2 Tói to jich 
sacerdotea puhtoa, judio masa puhtoa mehne Paulore ti 
yahusarire yahuha Festore. 3 Paulo to mahapu wahachu tirore 
bucua caha, waja duaa nimaha tina. A jia tina Festore tuaro 
sinimaha: 

—Paulore Jerusalepu warocaga —ni sinimaha tina Festore. 

4 Ti ã nichu tuhoro, Festo 0 sehe ni yahuha tinare: 

—Mipwre Paulo Cesareapu peresu jira. Yuhu tópu wahai tai 
nija. > Paulo to hano yoariro jichu, musa puhtoa Cesareapu 
yuhu mehne waha, tirore yahusaga —niha Festo. 

6 A jiro Festo ocho o diez dachori tina mehne to jiri baharo 
Cesareapu tjuaa wahaha. Pa dachoi tiro buhiri tiare cahnori 
wahui dujiro, Paulore na ta dutiha. 7 A jia Paulo Festo cahapu 
to wihichu, judio masa Jerusalept tarina sehe Paulo cahai 
ducu, tirore tuaro mehne yahusã ducaha. A yahusãpahta 
“Ahriro to ñano yoachu ñuhi”, ni yahu masieraha. 8 Ti ã ni 
yahusãri baharo Paulo to yoarire yahuha: 

—Judio masa ti dutiare, Cohamacu wuhu macaa dutiare, 
Roma puhtoro to dutiare yuhdurucaerahi —niha Paulo. 

9 Festo sehe judio masare wahchechu yoa duaro, Paulore õ 
sehe ni sinituha: 

—.Jerusalepu waha duajari muhu? Mu yoarire yuhure tópu 
yahuihca muhu —niha Festo Paulore. 

10 To ã nichu tuhoro Paulo õ sehe ni yahuha: 

—Jipihtina bui puhtoro César to ya wauhui buhiri tiare 
cahnori wahui jija mipure. Ahri wahu baroi yu yoarire tuhoga. 
Judio masare yu ñano yoaerarire noano masina mahy. 

11 Dutiare yuhdurucariro yu jichu, yuhure wajachu noaboa. 
Wiho mejeta ahrina ti yahusãri sehe mahñoa ti jichu yuhure 

yahusarinare yuhure wiho waro wia masierara muhu. Yu 
yoarire jipihtina bui puhtorore Cesare yahu duaja. Tiro sehe 
yu buhiri tiare to cahnochu cahmaja —niha Paulo. 

12 To ã nichu tuhoro Festo sehe noano masi yahuinare 
sinitu tuhsu, 0 sehe ni yahuha Paulore: 

—Muhz jipihtina bui puhtorore mu yoarire mu yahu 
duachu, tiro cahapu warocanahtja sa muhure —niha Festo 
Paulore. 


Paulo puhtoro Agripare to yoarire yahuha 


13 Baharopu puhtoro Agripa, Berenice wama tiricoro mehne 
Cesareapu Festore ñua suha. 

—¿Ne, wihimari muhu cãh«? —niha tina Festore piti 
bocasinia. 

14 Tói payu dachori ti jiri baharo Festo õ sehe ni yahuha 
Agripare Paulore: 

—Õre Feli to peresu yoariro jira. 15 A jia Jerusalēpu ya 
wahachu judio masa ti sacerdotea puhtoa, ti bucuna mehne 
ahrirore yahusãhre. “To ya buhirire wajaga tirore”, ni sinihre 
tina yuhure. 16 Ti 2 nichu tuhocu yuhu tinare õ sehe ni yahuhi: 
“Roma macaina sehe peresu ti yoainare masare waerara. A jicu 
tirore waeraja musare. Sã ñaharirore tirore yahusarinare to 
ñuhto pano tirore buhiri dahre masieraja sa. To basi to yoarire 
to yahuerasinichu tirore buhiri dahre masieraja sã”, nihi tinare. 
17 A jicu tina Ore ti wihichu ñucu yoari pja yoaerahi yahu. 
Wiho mejeta pa dachoi buhiri tiare cahnori wuhui dujicu, ti 
yahusãrirore pjirocahi. 18 A jia tí wahui to wihichu ñua tirore 
ñu tuhtiina wahcãrucare. Ti 4 wahearucachu ñucu “Ñabiaro 
ni yahusãhca”, ni tuhotumahi yuhy tinare. Tirore yahusa 
duapahta yahusã masierare tina. 19 Wiho mejeta ahrirore 
Cohamacų yare to yahuri buhiri judio masa tirore tuhtihre. 
Jesu wama tiriro yariariro cjiro to masa mujarire to yahuri 
buhiri yahusãhre ahrirore. Ahri dihtare yahusãhre. 20 Ahrire 
masieract tirore noano sinitu ñuhi. “¿Jerusalěpu waha duajari 
yahu mehne? Tópu yahuga mu yoarire yuhure”, nimahi tirore. 
21 Wiho mejeta tiro waha duaerare. “Yu yoarire jipihtina bui 
puhtorore Cesare yahu duaja”, nire tiro yuhure. To ã niri 
baharo õihta tirore cohta dutihi jipihtina bui puhtoro cahai 
tirore yu warocahto pano —niha Festo Agripare. 

22 —Yu basi tuho duaja tirore —niha Agripa Festore. 

—Namichacapu tirore tuhoga muhu —ni yuhtiha Festo. 

23 Pa dachoi Agripa, Berenice mehne ti buhiri tiare cahnori 
wuhupu su, “Puhtoa jija sã”, nia cua pisaro yoa ñoha tina, 
surara puhtoa, tí maca macaina puhtoa mehne. Tó sehe yoa 
saa tiha tí wuhupu saa. Ti saa suri baharo Paulore pjirocaha 
Festo. 24 A jiro Festo õ sehe ni yahuha: 

—Puhtoro Agripa, musa jipihtina ahri wuhure cahmachuina 
tuhoga. Õre ahriro payu judio masa ti yahusãriro jira. 
Jerusalepu, Cesareapu cãhure tina tirore yahusãhre. “Tirore 
wajaga”, ã nirucua nina tina. 25 Ti 2 nipachuta õ sehe 
tuhotuja yuhu. Ahriro ne ñano yoariro jierara. ¿Yaba buhiri 
wajabocari mari tirore? A jicu jipihtina bui puhtorore César 
Augustore ahriro to yoarire to yahu duachu jipihtina bui 
puhtoro cahapu warocaihija tirore. 26-27 A jicu ahriro to 
yoarire noano masierasinija yuhu. A masierasinicu mari 
puhtorore yahu joa masieraja. A jicu musare to yahuchu tuho 
dutii nija mipure. Puhtoro Agripa mipt pinihtare ahriro jira 
mu sinitu Nuhtiro. Mu sinitu ñu tuhsuchu mari masiri baharo 
ahrirore ti yahusarire noano yahu joaihtja. Ahriro to hano 
yoarire yu masierapachuta mari puhtoro cahapt tirore yu 
warocachu noaerara. A jic mipure ti yahusãrire noano masi 
duai nija —niha Festo tinare. 


Paulo Agripare to yoarire yahuha 


2 6 1 To ã niri baharo Agripa Paulore õ sehe ni yahuha: 
—Mu basita yahuga —niha tiro Paulore. 

To ã niri baharo Paulo sehe, “Dihta mariahga”, nino to 
wamomacarine wahcãruca, to yoarire yahuha: 

2 —Puhtoro Agripa, yuhure judio masa ti yahusarire, yu 
yoarire muhure yahucu, mipure noano yajeripohna tija. 
3 Muhu judio masa sã yoaa tiare, sa buhea cã&hure mu noano 
masichu pinine wahcheja yahu. A jicu muhu yuhure noano 
tuhoga —ni ducaha Paulo. 


Paulo Jesu yairo to jihto pano to jia tirire yahuha 


4 A ni tuhsuro õ sehe ni namoha tiro: 

—Wahmuno yu jia tia cjirire jipihtina judio masa masina. 
Jipihtia dachoripe yu masa bajuari baharo yu ya dihtapure, 
Jerusalepu cãhure ya jiri cjirire masina tina. 5 Fariseo curua 
macaina paina yuhdoro sa dutiare yuhduruca dutieraina jira. 

Wahmanopure fariseo curua macariro jimai. A jicu fariseo 
curua macaina ti dutiare, ti yoaa barore yoa pahñoriro yu 
jichu tina masina. Tina muhwre yahu duaa, tíre yahu masina 
tina. 6 Ahri buhirita yuhure yahusa mujana. Sa ñuchusuma 
cjirire “Yariainare masoihtja”, Cohamacu to ni ctirire “Potoca 
tjira”, ya niri buhiri ahrina yuhure yahusa mujana. 7 Yu coyea 
judio masa jipihtina doce curuari macaina Cohamact masare 
to masohtore wahche cohtarucura. A yoa Cohamacure ño 
payorucura. A cohtarucuina jia sa yoaro seheta yoara tina. 
Puhtoro Agripa, 24 cãno potori yoaina sa jipachuta tina sehe 
to masohtore yua cohtari buhiri yuhure yahusa mujana judio 
masa. 8 ¿Dohse yoana Cohamacu to masorire sa yahuchu tuho 
duaerajari musa judio masa? —ni yahuha Paulo. 


Paulo Jesu yainare to ñano yoari cjirire yahuha 


9 A ni tuhsu õ sehe ni yahu namoha: 

—Jesure Nazare macarirore ñuerasinicu, naa dihtare yoa 
duamai to yainare. 10 A jicu Jerusalepu ã yoaa timai yahu. 
Sacerdotea puhtoa yuhure ti dutiri baharo payu Jesu yainare 

peresu yoaa tii. A jicu puhtoa tinare ti waja dutichu, waja 
dutii yahu cãhu. 11 Payu tahari jipihtia judio masa buhea 
wahusei Jesu yainare ñano yoa dutia tii. A yoacu Jesu yaina 
Jesure ti cohãchu yoa duai nimai. Tina mehne tuaro suai 
yaha. A jicu paina masa ya macaripu cãhure tinare ñano yoai 
sua tihi yahu —ni yahuha Paulo. 


Paulo Jesu yairo to waharire yahuha 


12 A ni tuhsu õ sehe ni yahu namoha: 

—Damascopu Jesu yainare hano yoa duac sumai. Tinare 
hano yu yoa duachu ñua sacerdotea puhtoa yuhure waha 
dutire. 13 Õ sehe jire puhtoro Agripa: Cohari pja jichu waroi 
mahai yu wahachu muano macaa si sitea, s dacho macariro 
yuhdoro, yuhure yahu mehne wahaina cã&hure si sitere. 14 Sa 
jipihtina yahpapu bora caha su, judio masa ya mehne yuhure 
to durucuch: tuhoi. “Saulo, Saulo, ¿dohseacu muhu yuhure 
hano yoajari? Muhu yuhu mehne suacu yuhure yuhtieracu, 
mu basi hano yuhdura”, nire yuhure. 15 “Puhtoro, ¿diro baro 
jijari muhu?” ni sinitui. “Yuhu Jesu, mu nano yoariro jija. 

16 Wahcarucaga muhu. Muhure yu cahamacuno cjihto yoai tai 
mipu bajuaja yuhu. Michare yuhure mu ñurire, baharo muhure 
yu ñohti cãhure painare yahuihca muhu. 17 Judio masare 
judio masa jieraina chure muhure buhe duticu, warocaihtja. 
Ti cahai mu jichu, muhure ti nu tuhtichu muhure yoadohoihtja. 
18 Yu yare tinare masichu yoaga muha. A jic nahitianopu 
tiniina yoaro sehe jiinare ti ñaare duhuchu yoaga. Buhriaropu 
tiniina yoaro sehe noaa sehere cohtotachu yoaga tinare. 
Watinore cahmaerachu yoaga muhu. A yoacu Cohamacu ya 
sehere yuhtichu yoaga muhu tinare. Mu ã yoachu tina yuhure 
wacūŭ tuaahca. Ti å wacù tuache ñucu ti naa yoari buhirire 
boihca. A jia tina Cohamacu to beserina mehne macaina 
jiahca. To wahtire cjuahtina jiahca tina”, nire Jesu yuhure 
—ni yahuha Paulo. 


Paulo to yoarire to dahraare yahuha 


19 A ni tuhsu õ sehe ni yahu namoha: 

—Puhtoro Agripa, muano macaa yu tuhoare yuhdurucaerahi. 
20 Damascoi buhe muhtai. Baharo Jerusalei buhei tjoa. Baharo 
Judea yahpai, judio masa jieraina cahapu cãhure masare 
“Naano yoaeraja sã”, ni ti tuhotumari cjirire tuhotu cohtota 

duti, Cohamacu yare cahma dutii. “Noaare musa yoachu 

ñua ‘Noaina jija sa' ni, musa tuhotumari cjirire musa tuhotu 
cohtotarire paina masiahca” nicy, tinare noaare yoa duticu 
buhei. 21 Cohamacųu ya wahyi yu jich yu ã ni yahuri buhiri 
judio masa yuhure ñaha, waja duamare. 22 Wiho mejeta 
dachoripe Cohamacu to yoadohoro mehne ã buherucuja. A 
jic mipure musa jipihtina puhtoare wiho jiina chure to yare 
yahui nija. Panopuu macaina Cohamacu yare yahu muhtaina 
cjiri, Moise cjiro mehne ti yahu muhtariro seheta yahuja yahu 
cãhu. Õ sehe ni yahu muhtaa tiha tina: 23 “Cristo Cohamacu 
warocariro sehe ñano yuhdurohea. A jiro yariaro masa muja 
muhtariro waharohca tiro. A jiro masare to yuhdohtore judio 
masare, judio masa jieraina chure masichu yoarohca”, ni 
yahu muhta joaa tiha panopu macaina cjiri. Yuhu cãhyu ti 
yoaro seheta yahuja —ni yahuha Paulo Agripare. 


Paulo Agripare Jesu yairo cjihto yoa duamaha 


24 To a ni yahuri baharo Festo tirore tuaro sañurucu 0 sehe 
ni durucuha: 

—Paulo, muhu tuho masierariro jira. Muhu payu buhecu 
tuho masierariro wahara —ni sañurucuha tiro Paulore. 

25 To ã nichu thoro Paulo 0 sehe ni yuhtiha Festore: 

—Puhtoro tuho masierariro jieraja yuhu. Yu yahua potoca 
tjira. A jicu yuhu ahrire cua pisaro mehne nija. 26 Puhtoro 
Agripa sehe, ahri ya yahurire noano masina. A jicu yahu tirore 
cuiro marieno yahuja. Ahri yahuare jipihtina masa masina. A 
jicu jipihtia ahrire yu nirire puhtoro Agripa to masichu masija 
yuhu —niha Paulo Festore. 

A ni tuhsu õ sehe niha Agripare: 

27 —Puhtoro Agripa, Cohamacu yare yahu muhtaina cjiri 
ti yahuri cjirire tahora muhu. Ti yahuare mu tuhochu masija 
yahu —niha Paulo Agripare. 

28 —;Ahrire yuhure yahucu mahanoca mu yahua mehne 
Jesu yairo yu wahachu yoa duai nijari muhu? —niha Agripa 
Paulore. 

To ã nichu Paulo 0 sehe ni yuhtiha: 

29 —Mahanoca durucucu o yoari pja durucucu musa, 
jipihtinare “Yu jiro seheta Jesu yaina jijaro”, ni sini payoja 
Cohamacure. Wiho mejeta yu yoaro sehe peresupu musa jichu 
cahmaeraja yaha —niha Paulo Agripare. 

30-31 To a niri baharo Agripa, Festo, Berenice jipihtina 
paina mehne wahcãruca, wijaa, ti basi 0 sehe ni durucuha: 

—Ahriro to yoari buhiri ne peresu yoa masieraja mari. 
GA jina mari yaba buhiri tirore wajabocari? —ni durucuha 
tina ti basi. 

32 —Ahriro “Jipihtina bui puhtorore Cesare yu yoarire 
yahu duaja”, to nierachu mari wioboa tirore peresupu jirirore 
—niha Agripa Festore. 


Paulo tirore ti yahusarire Romapu yahuro wahaha 


2 7 1 Paulore Italiapu dohoria mehne warocaa taa, tirore 

paina mehne ti peresu yoarina mehne Julio wama 
tirirore cŭre tina. Julio cien surara puhtoro jiro, to ya curua 
“César yaina surara”, wama tire. 2 Â jina Adramitio wama tiro 
macaria dohoriai samui sa. Tia Asiapu wahahtia jire. Samu 
tuhsu, tia mehne wahai. Aristarco Tesalónica wama tiri maca 
macariro sa mehne wahare. Tesalónica Macedonia yahpai jira. 
3 Pa dachoi sa Sidõpu sui. Tópu suro Julio Paulore noano 
yoare.  yoaro Paulore tó mehne macaina cahapu ñuno waha 
dutire. A jiro Paulo mehne macaina tirore to cahmaare ti 
wachu “Noanohca”, nire Julio. 4 Dohoria mehne sa pahachu 
tuaro wihnono sãre pa sehepu wãroca pjohõre. A jina Chipre 
wama tiri nuco ducataroi poto buhusehei wahai sa. 5 Pu 
Ciliciare yuhdua, Panfilia cãhure yuhdua, Mira wama tiri 
macapt Licia yahpai jiri macapu waha sui. 

6 Tópu suna, Alejandriapu tariare, Italiapu wahahtiare 
dohoriare bocai. A jiro sare tiapu surara puhtoro naare. 7 Payu 
dachori pjiro dero waha, “Nu wapuoca” ni, waha, Gnido wama 
tiri maca potoi sui sã. Tópu su yuhdua, wihnono tuaro wa, 
sa waha duariroi sare wãrocaerare. A jina sa cõ buhusehepu 
majare paa wahai. A jina Creta wama tiri nuco to ducatari 
pahre sehe sa pahaa waha, Salmo wama tiri ñoacare yuhduai 
sa. 8 Topu yuhdy, ti nuco duhtu cahai waha, “Nu wapuoca” 
ni, waha, Noari Pitamaha wama tiropu waha sui. Pitamaha 
Lasea wama tiri maca cahapu jira. 

9 Tópu yoari pja sa jiri baharo, sa wahahto sehe cuabiare. 
A jiro ti chu duhuri dacho bose numu yuhduri baharo, Paulo 
tinare õ sehe ni yahure: 

10 —Tuhoga musa. Chu duhuri dacho bose numu baharo 
mari wahachu marine minihto cuabiara. Ahria dohoria, 

dohoria macaa, musa pache cãhu mari mehne macaina cihu 
mari butiboca wahana —nire Paulo. 

11 Wiho mejeta surara puhtoro dohoria purore tuhoro, 
oturiro cãhure tuhoro, Paulo to yahua sehere tuho duaerare 
waha duaro. 12 Ti pahsari pitamaha noari pitamaha puhiro 
jichu ti pahsari pitamaha jierare. To ajiri pitamaha jich 
dohoria macaina payu waha dua, Fenicepu yoja duamare. 
Fenice Creta wama tiri nuco macari pitamaha jiro, wihnono to 
tariropu s muja taro sehepu cõ buhusehepu, poto buhusehepu 
cãhure ñuroca, wihnono tachu noano ducatari maca jire. Toa 
jiri pitamaha jich masia tina tópu cã& puhiro ji duamare. 


Pjiri mapu wihnono, coro pjíro taha 


13 A yoa sur sehe pjiroca wihnono ta ducare. “Michare noari 
dacho mari wahahti dacho jira”, ni tuhotumaha tina. A ni 
tuhotua tina comaa tañore tua wahcõ, Creta nuco duhtu caha 
cahai yojai sã. 14 Wiho mejeta baharo curero wihnono noreste 
wama tiri wihnono tuaro wire. 15 A jiro dohoriare wihnono 
tuaro waha wihire. Wihnono to wãrucarore waha masierana, 
majare paha, wihnono mehne wahai sã. 16 Cauda wama tiri 
ndcoca cahapu sur sehepu waha, ti nucocã sare mahanoca 
duacatare. “Marine nu wapuoro wahara”, nina tóre pjiria 
dohoria macaria mahariaca busocare noano waja payo duhtei 
sa. 17 Tiare dohoriai sa waja payo duhteri baharo pjiria 
dohoriapu pjiri da mehne tina wahma ñaha payore. Sirte 
wama tiri padure “Dohoria doca waha suri”, nia cui nire tina. 
A jia tina co turure ti duhu miori baharo dohoria dihtare 
wihnono wãrocare. 18 Wihnono, coro mehne tuaro tare. Pa 
dacho cãhure wihnono munanota tjoa to tachu ñua tina ti 
pachere diapu dureroca ño tuhsu pahãa wahai sã. 19 Pa dacho 
dohoria macaare diapa cohãre tina ti basi. 20 Payu dachori 
ñichua dachori jichu, s dacho macariro ñahpichoha poca 
cãhu ne bajuerare. A jiro tuaro wihnono tare. A jina “Minia 
wahaja mari. A jina yariaa wahanahca”, ni tuhotumai sa. 

21 A jia tina yoari pja ti chu duhuri baharo Paulo ti pano 
ducu, 0 sehe ni yahure tinare: 

—Pano musare yu yahuchu tuhoerare musa. “Cretapt jiina 
mari wahachy cua nica”, yu nichu tuhoerare musa. Yuhure 
tuhona, ahria macaa jipihtiare boeraboa musa. 22 Wiho mejeta 
mipu musare yahuja. Cuiena tjiga. Jipihtina mari yuhdunahca. 

Ahria dohoria dihta marine wahtiabasarohca. 23 Micha ñamine 
Cohamacų yairo anjo yuhure bajuahre. Cohamacu yairo jija 
yahu. A jicu tirore dahra cohtariro jija yahu. Anjo sehe yu 
cahai taro, õ sehe ni yahuhre: 24 “Paulo, cuiecu tjiga. Jipihtina 
bui puhtorore mu yoari cjirire muhure yahuro cahmana. 
Cohamacu noariro jira. A jiro tirore mu siniriro seheta mipure 
muhu mehne macaina chure yoadohorohca”, nihre yuhure 
anjo. 25 A jina cuiena tjiga musa. Anjo yuhure to niriro seheta 
waharohca. Cohamacure wacã tuaja yahu. A jicu to yahuriro 
seheta “Potoca tjira”, ni tuhotuja yuhu. 26 Wiho mejeta 
marine nucopu wihnono wãroca, cohanohca —ni yahure 
Paulo tinare. 

27 C ñami pua somana baharo pjiri ma Adriático wama 
tiri mai wihnono sare tuaro ware. Ti pjare ñami dacho macai 
dohoria macaina mua sehe “Duhtu cahapu jija mari”, ni 
tuhoture tina. 28 A ni tuhotua nucuri taño comaa tañore yuta 
da mehne duhte, duhuroca mio, quihõre. Treinta y seis metro 
waro cuare. Mahanocã waha, quihõre tjoa. Ti pjare veintisiete 
metro waro cuãre. 29 A jia tãare “Doca waha suri”, nia dohoria 
oturopy pititia tañori comaa tañorine yuta dari mehne duhte, 
duhuroca miore diapa. A jia “Cjero bohreajaro” ni, tuaro sinire 
tina. 30 Dohoria macaina mua sehe duhtimare. Tina mahariacãre 
dohoria macariare diapa waja boro, dohoria quenoi comaa 
tañorine ti boroboriro seheta yoare tina mahariacãre “Marine 
ñuri”, nia. 31 Wiho mejeta Paulo surara puhtorore, to surara 
mehne yahure: 

—Ahrina mua mahariacã busocai ti wahachu musa 
yarianahca —nire Paulo. 

32 To ã nichu tuhoa surara sehe mahariacãre duhtea darire 
yihso ta, tiare cohãre. 

33 Bohreahto panoca Paulo tinare tuaro chu dutire. 

—Pua somana waro ne chuerare musa. 34 A jina mipure 
chuna taga. Tuaro musare chu dutija. Musa cati duana chuga. 
Jipihtina musa yuhdunahea —nire Paulo tinare. 

35 To ã niri baharo Paulo pãore na, jipihtina ti pano 
Cohamacure “Noana” ni, duhu payo, tíre chu ducare tiro. 

36 To ã chuchu ñua tina cuiro marieina waha, jipihtina tina 
cãhu chure. 37 Sa jipihtina doscientos setenta y seis masa 
dohoriapu jii sã. 38 Tina jipihtina yapia waha “Ahria dohoria 
nacu nica” ni, payu trigo chuare diapu cohãre. 


Dohoria paduropu doca pja suha 


39 Bohreachu dohoria macaina mua nucore ñua, “O sehe 
wama tiri naco jira ahri nuco”, ni ñu masierare. Wiho mejeta 
tina pari tucŭi paduro jichu ñua, “Mari ti tuctipu wahana, 
tópure doca pja suboca paduroi”, nire tina. 40 A nia, comaa 
tanorine duhtea darire yihso taroca mioha. Oturi pji duhtea 
dari cãhure yihso tanocare tina. Ti 2 yoari baharo dohoria 
queno macari suhtirore wahcõ dapore poto wihnono 
warocachu cahmaa. 41 Wiho mejeta dohoria queno sehe pa 
paduropu caha su, nuja masierare. A jiro oturore tuaro pahcõri 

cja wahcocha tia oturo wahtia wahare. 42 To å wahachu ñua 
0 sehe nire surara: 

—Ahria minichu mari peresu yoaina duhtu cahapu ba 
waha su duhtinocaahca. A jina tinare waja pahñonocajihna 
—nire surara. 

43 Wiho mejeta surara puhtoro sehe Paulore waja duaeraro, 
jipihtina peresu jiinare waja dutierare. A jiro jipihtina ba 
masiinare surara puhtoro poto duhtu cahapu ba waha su dutire. 
44 A jia paina dohoria macaa pjini wahti sitea pjini mehne 
bora hoja, ti pjini bui pisa ba nujare. Sa to sehe yoana sa 
jipihtina duhtu cahai waha sui. 


Paulo Malta wama tiri nucoi jiha 


2 8 1 A yoa ti nucopu sa jipihtina maja surucu suna ti nuco 

wamare masii. Malta wama tiri nuco jire. 2 TÍ nuco 
macaina masa sãre noano yoare. A jina sã coro waari baharo 
yusua yuhduare sare. A jia tó macaina sehe pichaca wija tuhsu, 
sare sohma dutire. 3 Paulo pichare na ta, na tiare. To na tiari 
baharo tí picha puhichapt sãariro aga tuaro sichu tuhoturo 
wijaa taro, Paulo wamomacai bahca wãha sure yahawero 
marieno. 4 To bahca waha sachu ñua tí nuco macaina ti basi 
õ sehe ni durucure: 

—Ahriro masa wajariro jiboca. A yoaro tuaricoro buhiri 
dahrericoro muano macaricoro tirore buhiri dahrero, cati 
dutierara. Tiro pjiri mapu minino yuhdu tuhsuri jimare. 
Mipure ticoro sehe tirore cati dutierara —nimare tina ti basi. 

> Wiho mejeta Paulo agare pichacapu waja siterocare. 
Tirore aga purierare. 6 “Wipirohca” nia, cohtamare tina. Ne 
wipierare tirore. “Tiro yariaa waharohca” nia, tina cohtamare. 
Tirore purierare. Yoari pja baharo to wipierachu nua, to 
purierachu ñua, soro tuhoture tina. “Ahriro cohamana mehne 
macariro jiboca”, nimare tina. 

7 Ti ba waha suriro cahacai Publio wama tiriro ya weseri 
jire. Tiro tí nuco macariro puhtoro jire. A jina tiro sare to noano 
yoachu, tia dacho waro to ya wahyi jii sã. 8 Publio pucuro 
yojaro ti, juaro tiriro jire. A jiro tiro camai coãre. A jiro Paulo 
dohatiriro ya tahtiapu saa, Cohamacure sini, to wamomacarine 
tiro bui duhu payo, noariro wahachu yoare tirore. 9 To noariro 
wahachau ñua jipihtina paina ti nuco macaina dohatiinare 
Paulo cahapu na tare. Ti ã na tachu ñuno Paulo noaina wahachu 
yoare tina cãhure. 10 Baharo tina payu sare wapa marieno 
ware. Sa wahahto panoca jipihtia sa cahmaare, sa wahana sa 
chahtire dohoriapu dure sãare tina. 


Paulo Romapu suha 


11 Tia st tí nucopy sa jiri baharo dohoria mehne wahai sa. 
Tia dohoria quenoi paaro cohamana Cástor, Pólux wama tiina 
ti masua ducure. Alejandriapu taria jire tia. Puhiro puro tí 
nucopu tia dohoria pahsare. 12 Waha, Siracusa wama tiri 
macapt suna, tia dacho waro tí macare jii sã. 13 Ti macare 
wijaa, waha, Regio wama tiri macapy sã sui. Pa dachoi surpa 
wihnono ta, sãre wãrocare. Pua dacho baharo Puteoli wama 
tiri macapu sui. 14 Tópu Jesu yaina mahainaca sare piti 
bocare. 

—Cã somana waro sa mehne tjuaga —nire tina sare. 

Ti 2 nichu tuhona c somana waro tina mehne tjuasinii. 
Baharo mahai maja, Romapu sui sã. 15 Tó macaina Jesu yaina 
sehe Romapu sã suhtire tuhoa, Apio wama tiropu pache 
duaropu sare piti bocare. Paina Jesu yaina Tia Wuhu wama 
tiropa sare piti bocare. Ti ã piti bocach ñuno Paulo wahchea 
mehne Cohamacure “Noana” ni, noano yajeri saa wahare. 

16 Romapu sã suri baharo ti peresu ti yoarinare tó macarirore 

peresu cohtaina puhtorore yahure. Wiho mejeta Paulo sehere 
cãirota ctire tó macaina puhtoa. A jiro tirore cãirota surara 
cohtare. 


Paulo Romai buheha 


17 Tia dacho baharo Paulo judio masa puhtoa mehne 
cahmachuno taro, tinare pjire. Ti cahmachuri baharo tiro 
tinare õ sehe ni yahure: 

—Coyea, mari coyeare soro yoaerahi yuhu. A yoa mari 
huchusuma cjiri ti yoaa tirire, marine ti buheri cãhure 
yuhdurucuaerahi yuhu. A yu yuhdurucaerapachuta Jerusalepu 
yuhure nahahre judio masa. Ti ñahari baharo Roma macainare 
yuhure peresu yoa dutihre tina. 18 Ti å yoachu Roma macaina 
yuhure sinitu, yu ñano yoaerariro yu jichu yuhure “Buhiri 
tiriro jira”, ni masierare. “¿Ne yaba buhiri wajabocari mari 
tirore?” nihre yuhure tina. A jia yuhure sinituina sehe yuhure 
wio duamahre. 19 Wiho mejeta judio masa sehe yuhure wiocha 
cahmaerare. Yu coyeare judio masare yuhwre ti yoarire yahusa 
duaeraja. Wiho mejeta yuhure ti wio duaerachu ñucu, 
“Jipihtina bui puhtoro Cesare yu yoarire poto yahu duaja 
yaha”, ni sinihi. 20 A jicu musare ahrire yahu duacu pjihi. 
Cristo marine yuhdohtiro judio masa mari cohtariro to yare 
ya yahuri buhiri yahu peresupu jija. A jicu tíre musare yahui 
tai pjihi —nire Paulo judio masa puhtoare. 

21 To ã nichu tuhoa tina sehe tirore 0 sehe ni yahure: 
—Judea yahpa macaina Judio masa muhwre quiti yahua 
piirine sare ne warocaerare. A yoa tópu tarina cãhu mari coyea 
sãre mu ã waharire yahuera tire. Tina “Tiro ñano yoariro jira” 
ni, muhure yahuera tire. 22 Wiho mejeta Jesu yare mu yahuri 
curua macainare jipihtiropu masa ñano ti durucuchu sa masija. 
A masina ma buheare mu yahuchu tuho duaja sã —nire tina 

tirore. 

23 A ni tuhsu, “Pa dachopu jijihna”, nire tina. Pa dachopu 
Paulo mehne cahmachu muhtaina yuhdoro masa payu to jiropt 
wihire. Nami curerocã puhtoro Cohamacu to suho jiare noaa 
buheare tiro buhe duca, pu, ñamipu Moise cjirore Cohamacu 
to ctiri dutiare, å yoa Cohamacy yare yahu muhtaina cjiri ti 
joari cjiri cãhure buhere. A buhero, tinare Jesure “Tiro tjica 
mari cohtariro”, ni masichu yoa duaro nimare Paulo. 24 Cãina 
to buherire noano mehne tuhore. Wiho mejeta paina sehe 

tuho duaerare. 25 A jia tina ti basi pua curua tju wa, wahaa 
taa nire. Ti wahahto pano Paulo Isaia cjiro to durucuri cjirire 
tinare yahure. O sehe nire tinare: 

—lIsaia Cohamact yare yahu muhtariro cjiro to yahuri 
potocata jira. Mari huchusuma cjirire yahuro taro Espíritu 
Santo Isaia cjirore õ sehe ni yahu joa dutiha: 

26-27 “Ahrire ahrinare yahui wahaga: 
“Dapu butiina jira musa. 
Yu yare tuho duaerara musa. 
Cahmo copari susueraina yoaro seheta tuho 
duaerara musa. 
A jina yu yare tuhopanahta tuho ñahasi musa. 
Musa a jieraina jina, noano tuho ñahaboa musa. 
A jina yuhure cahmaboa musa. 
A jicu musare pichacapu wahaborinare yuhdoboa 
yah, niha Cohamacu Isaia cjiro to joari tjupu” 
—nire Paulo tinare. 28 A ni tuhsu, Paulo õ sehe ni yahu 
namore: 

—Ahrire masiga musa. Cohamact ya buheare masare to 
noano yuhdoare judio masa jierainare buhenahca sã. Tina 
sehe tuhoahca —nire Paulo judio masare. 

29 [To ã nichu tuhoa judio masa tire ti basi tuaro cahma 
sayo, wijaare.] 

30 Pua cuhma waro Paulo to 2a waparucuri wuhupu jire. Tói 
jiro, jipihtina to wahupu wihiinare wahchea mehne piti bocare 
tiro. 31 A jiro tiro cuiro marieno puhtoro Cohamacu to suho 
jiare, puhtoro Jesucristo ya cãhure buhea tire. To ã buhechu 
ne paina tirore “Buhei tjiga”, nierare. 

Paulo Roma macainare Jesu yainare joarocaha 


1 1 Yuhu Paulo musare Roma macainare joarocaja. Yuhu 

jija Jesucristo cahamacuno. Tiro yuhure beseri jire. To ya 
noaa buheare buhe duti warocahtiro cjihtore yahure ctiri jire 
tiro. 

2 Tí buheare noaa buheare panopu Cohamace “Yahui tai 
nija”, nia tiha. To 2 ni yahuriro seheta to yare yahu muhtaina 
cjiri panopu macainare to yahuhtire to ya pŭi joa dutiha. 3 Ti 
buheata to macunore yahua jira. Tiro masuno waro jiro taro, 
Davi cjiro panamino ji turiariro jiha tiro. 4 Jesucristo mari 
puhtoro Cohamacu macuno naa buhiri marieriro to jiare õ 
sehe ñori jire Cohamacu. To yariari baharo Cohamacu to tuaa 
mehne tirore masa wijaachu yoari jire. A yoaro Jesucristo 
potocata Cohamacu macuno to jiare hori jire Cohamacu masare. 
5 Tirota sare pja ñuno sare to yare buhe dutiro warocare 
jipihtina Jesucristore wacŭ tua ti ño payohti cjihtire. 6 A jiro 
musa cãhure Jesucristo yaina cjihtire beseha tiro. 

7 Musare, Cohamacu to cahiinare, Roma macainare, to yaina 
cjihti yoare musare tiro. Musare jipihtinare ahri ptire joarocaja. 
A jicu Cohamacu mari Pucu, mari puhtoro Jesucristo mehne 
musare noa dutija. Tina ti yoadohoa mehne noano jiga musa. 


Paulo Romapure ñuno waha duaro nimaha 


8 Ahrire yahu muhtaihtja musare: Jipihtia macari macaina 
Jesucristore musa wacù tuarire masa yahuhre yuhure. Tia 
ni yahuchu tuhocu “Noana”, nija Cohamacure. Jesucristo 
to yoadohoro mehne a nija tirore. Cohamacure sini payocu 
musa ya cjihti cãhure ã sini payorucuja. 9 Tiro yahure to 
duticha to macuno ya buheare noaa buheare tuaro buhecu to 
cahamacunota jija yahu. A jiro musa ya cjihtire Cohamacure 
yu ã sini payorucuchu tiro masina. 10 A sini payocu Cohamacu 
cahmachu mipt pinihtare musa cahapu yu ñui wahahto cjihto 
cãhyure sinija. Yoari pja musare ñu duacu yu wahahtore cohtai 
yoanocamaja yuhu. 11 Espíritu Santo yauhure to buheri cjirire 

musare buhe turia duaja Jesure musa waci tua namohto cjihto 
sehe. A jicu musare tuaro ñu duaja yuhu. 12 Jesure wacti tuaja 
mari. A jicu musare ñu duaja Jesure mari wacti tuaa mehne 
pu buhuseheri mari cahma wahchechu yoahto cjihto sehe. 

13 Yu coyea, ahrire musa masichu cahmaja. Noaa buheare 
yu buheri baharo paye macari macaina musa coyea judio masa 
jieraina cãhu Jesure wact tuare. A jicu payu tahari musa 
cahapu waha duamahi tina, Jesure ti wact tuariro seheta musa 
mehne macaina cãhu ti wact tuahto cjihto sehe. A waha 
duapaihta waha masiera tihi yuhu. 14 Jipihtinare noaa buheare 
buhero jiro nina yuhure. Buheinare, buhemahnoeraina cthure, 
masiinare, masieraina cthure buhehtiro cjihto jii nija yuhu. 

15 A jiriro jicu musare Roma macainare noaa buheare tuaro 
buhe duaja. 


Noa buheare masa tuhoa Jesure wacti tua ducara 


16 Noaa buheare tuhoa Jesure wacti tua ducara masa. A 
jiro jipihtinare Jesure wact tuainare Cohamacy to tuaa mehne 
pichacapu wahaborinare yuhdora. Ti 2 yuhduchu masicu ahri 
buheare noaa buheare buo tiro marieno yahuja. Ahri buheare 
judio masa tuho muhtari jire. Ti baharo, judio masa jieraina 
cãhu tuho turiari jire. 17 Ahri buhea õ sehe ni yahura: Jesure 
wacã tuainare “Naa buhiri marieina, noaina jira”, ni ñuna 
Cohamacų. Tirore wacã tuaina dihtare ã ni nuna Cohamacu. 
Ahri panopu ti ni joariro seheta jira: “ “Noaina jira’, to ni ñuina 
Cohamacure wacŭ tuaina dihta jira. A wacã tuaa, to ya catia 
mehne a catirucuahca tina”, ni joaa tiha. 


Masa ti ñaa yoari buhirire yahuha Paulo 


18 Cohamacu muanopy jirirore masa ti yuhdurucarire, ti haa 
yoari cãhure ñuno, ti å yoari buhiri tina mehne suara. TO sehe 
jiina barore to buhiri dahrehtore masichu yoara tiro. Masa ti 
haa yoaa mehne painare noaa buheare tuhoerachu yoara tina 
sehe. 19 Cohamacu to basi to jia tiare masichu yoaha. Toa 
yoachu Cohamacure masichu mijoerara masare. 20 Cohamacure 
mari ñuerapachuta muano macariro to jia tiare, tuariro to jia 
cthure to basi masichu yoara tiro. Ahri yahpare to bajuamehneri 
baharo jipihtia to bajuamehnerire ñua “Cohamacu to yoari 
cjiri jira ahri” nia, Cohamacu to jia tiare masina masa. A jia 
masa Cohamacure masipahta ã ñaare yoarucua, buhiri tira. 

“Muhere masierahi. A jicu ñaare yoahi”, ni masisi Cohamacure. 
21 A jia Cohamacu to jia tiare masipahta tina tirore ño 
payoerara. A jia tiro tinare to noano yoapachuta tina sehe 
“Noana”, nierara tirore. A tuho masieraina jia, wiho jia 
macaare, ñaa dihtare tuhoturucuina baro jira tina. 22 “Tuho 
masiina jija”, nipahta tuho masieraina wahara tina. 23 A wahaa 
Cohamacure ã jirucurirore tina ño payoerara. A ño payoeraa, 
ti ño payoboriro sehere cohtota, wiho jia masuri sehere 
“Cohamacy jira”, ti nia masuri sehere ño payora. Wiho jia 
masuri sehere yariahtina masa masurine, ã yoa minichahca 
masurine, chihchõina masurine, wahiquina masuri c&hure 
“Cohamacy jira”, ni ño payora tina. 

24 Ti 2 yoachu ñuno “Ti mu suro ñaare goa pja, 
yoawahnojaro”, nino Cohamacu cohanocare tinare. To ã cohãri 
baharo tina ñabiaro, pjíro buoro wahachu yoaare cahma 
yoarucura ti basi. 25 A jia Cohamacu ya sehere cahmaeraa, 
mahñoa sehere noano tuhora tina. Cohamacu ya sehere mahñoa 
yoaro sehe jichu yoara tina. Potocata Cohamacu warore 
jipihtiare bajuamehnerirore jipihtia dachoripe noano no payoro 
cahmana. Wiho mejeta tina sehe tirore fio payoerara. A tirore 
ño payoeraa, Cohamacu to bajuamehneri cjiri, wiho jia sehere 
ño payora tina. 

26 Ti å ño payochu ñuno “Ti mu suro goa pja, yoawahnojaro”, 
nino Cohamacu cohãnocare tinare. A jia tina numia mua 
mehne manu tiboina cohtota, ti basi numia dihta ñano yoara 
ti pjacuri mehne. 27 Ti yoaro seheta jiina mua cã&hu numia 
mehne namo tiboina jipahta, tíre cohtota, mta ti basita ti 
pjacuri mehne ñabiaro yoara. A yoaa, ti basita ti ñano yoari 
buhiri ti pjacuri sehe ñano yuhdura. 

28 A Cohamacure ti cahmaerari buhiri Cohamacu tinare 
cohare. To ã cohachu tina sehe hano wactirucu, hano 
yoarucura. 29 A jia tina tuaro fiano yoarucura. Numia mehne 
hano yoarucuina, mua mehne hano yoarucua numia, ñaare 
goa pjarucuina, paina yare tuaro cahmaina, painare ñano 
yoarucuina, paina paye baro ti cjuachu ñua goa pjaina, 
masare wajãina, cahma sayoina, mahñoina, masare ñu 
tuhtiina, ñaa quiti dahreina, 30 paina ti yoaerapachuta ñano 
ni yahuwajaina, Cohamacure ñy tuhtiina, painare purino 
yuhtiina, “Sa sehe masi yuhdurucu suja”, ni tuhotuina, 
painare ã ni yahuina, paye ñaare yoa ducaina, ti pucusumare 

yuhtieraina, 31 tuho masieraina, ti nino seheta yoaeraina, 
masare ne cahieraina, ti basi cahma susini duhueraina, ne 

pja ñueraina jira tina. 32  ñano yoarucuinare Cohamact 
pichacapu cohãnohca. To 2 cohahtire masipahta tina ti ñaare 
ã yoarucura. A jia paina tinare ñu cti ti yoaro seheta fiano ti 
yoachu nua, “Mari yoaro seheta hano yoara”, ni wahchera tina. 


Masare buhiri dahre dutiro tire guihono yoarohca Cohamacu 


1 “Tina ñabiaina jira”, ni yahuwajaena tjiga painare. 

Musa cãhu ti yoaro seheta yoara. “Naare yoaeraja sa. A 
jina buhiri maeraja”, ni masierara musa. Musa yahu wajaina 
yoaro seheta ñaare yoana, musa cãhu musa basita buhiri 
dahre dutina nica. 2 Tó sehe yoainare Cohamacu to buhiri 
dahrechu potocãta quihõno to buhiri dahrechu masija mari. 
3 Painare “Buhiri tiahca”, ni yahu waja ti yoaro seheta musa 
yoachu, musa cãhure buhiri dahrerohca. A jina “Sare buhiri 
dahresi”, ni tuhotuboca musa. Jierara. Musa cthure buhiri 
dahrerohca tiro. 4 Musa hano yoapachuta Cohamacu musare 
pja fiuno, dói waro buhiri dahrerara. A jina “Cohamacu yuhu 
mehne suasi”, ni tuhotuboca musa. Jierara. Cohamacu musare 
pja nuno, dói waro buhiri dahrerara musa haa buhiri tiare 
cahyachu ñu duaro, tirore musa yahtichu cahmano. 5 A buhiri 
dahre duaeraparota, musa Cohamacure yuhti duaerachu, 
musa naa buhiri tiare musa cahyaerachy, buhiri dahrerohca 
musare. Tó pano musare to buhiri dahreboriro yuhdoro tí to 
buhiri dahrehti dacho waropure ñano, tuaro waro musare 
buhiri dahrerohca Cohamactu. Quihõno buhiri dahrerohca. 
6 Cainare ti yoa wapataro seheta yoarohca Cohamacu. 7 Cãina 
noaare yoarucuina jira. Tina Cohamacure noano wahchechu 
yoa duaina, jipihtia dachoripe Cohamacu mehne ji duaina 
jira. Tina pinihtare dachoripe tiro mehne jirucuchu yoarohca 
Cohamacų. 8 Wiho mejeta paina sehe tina yoaro sehe jierara. 
Tina ti mu suro jia ti, ñaare goa pja yoarucuina baro jira. 
Cohamact ya warore cahmaerara. Tina mehne Cohamacu 
tuaro sua, buhiri dahrerohca. 9 Jipihtina hano yoaina hano 
yuhduahca. Judio masare ata waha muhtanohca. Tuhsu, judio 
masa jieraina cãhure ata waharohca. 10 Jipihtina noaare 
yoaina sehere Cohamacu “Noana”, ninohca. A jia masa tinare 
ño payoahca. A jiro tinare noano jichu yoarohca Cohamacu. 

Judio masare ata waha muhtanohca. Tuhsu, judio masa 
jieraina cãhure ata waharohca. 

11 Cohamacyų judio masare, ã jichu judio masa jieraina 
cãhyre jipihtinare cãno sehe huna. Mari yoarire nuno, quihõno 
besera jipihtinare, haina, noaina cãhure. 12 Paina Cohamacu 
Moise cjirore to dutia cjirire masieraina sehe buhiri tiare ti 
yoachy, to dutiare ti masierapachuta tinare buhiri dahrerohca 
Cohamacę. Ã yoa tí dutiare masiina cãhure buhiri tiare ti 
yoachu, tí dutiare ti yahdurucari buhiri buhiri dahrerohca 
Cohamactu. 13 Cohamacu dutiare tuhopahta yuhtierainare 
“Buhiri marieina, noaina jira ahrina”, ni ñuerara Cohamacu. 
To dutiare yoaina sehere “Noaina jira”, ni huna tinare 
Cohamacų. 14 Judio masa jieraina Cohamacu Moise cjirore to 
ctiri dutia maerapahta, ti mu suro noaare yoaa, Cohamacu 
dutiare yoaa nina. A yoaa Moise cjirore to dutiare joari ptire 
cjuaerapahta tina ti mu suro to dutiare masina. 15 A jia to 
dutiare ti tuhotuapu potocãta cjuara tina. A cjuaa ñaare 
yoaa dóicãta ti ñaa yoarire masina tina. A jiro ñaare yoariro 
“¿Dohse jiro baro ñaare yoari yahu?” ni tuhotura tiro. A jiro 
noaare to basi to yoari cãhure masina tiro. 16 A jiro Cohamacu 
Jesucristore to warocahti dachoi masa ti yoarire ti yahu 
duaerarire Jesucristo masi pahñono, tiro tinare beserohca 
noaina, ñaina cãhure. Tó sehe yoarohca tiro noaa buhea to 
nino seheta. Ahrita jira masare yu buhea. 


Cohamacu Moise cjirore to dutirire yahuha Paulo 


17 Musa sehe judio masa jina, Cohamacu Moise cjirore 
to dutiare ño payoina jina, “Cohamacu to yaina jija”, ni 
tuhotumana musa. 18 A jina Cohamacu dutiare masiina jina, 
to cahmaare masina musa. A masiina jina, “Noaare sa yoahtore 
bese masija sã”, ni tuhotumana musa. 19 A ni tuhotuna õ sehe 
ni tuhotu namona musa: “Painare ne masierainare noano 
masichu yoaja sa. Tinare sa buherachu ne Cohamacure 
masieraboa tina. A jia fiaare duhueraboa”, ni tuhotumana 
musa. 20 A jina “Tuho masierainare noaare yoa dutiina, 
macanaca cãhure buheina jija sã”, ni tuhotumana musa. A 
jina “Cohamacų dutiare cjuana, potoca jiare masi pahñoja sa”, 
ni tuhotumana musa. 21 ;A jina painare buheina jipanahta, 
dohse yoana musa sehe musa buheriro sehe yoaerajari? 
¿Painare yaca dutieraina jipanahta dohseana musa sehe 

yacajari? 22 ¿Pairo namono mehne ñano yoa dutieraina 
jipanahta dohseana musa sehe pairo namono mehne ñano 
yoajari? “Cohamacu jira”, ti nia masurine ñu yabiina jira musa. 
<A ñu yabiina jipanahta dohseana tí masurine ti ño payoa 
wuhusepu saa yacajari musa? 23 “Cohamacu Moise cjirore to 
dutiare cjuaja sã”, niina jipanahta to dutiare yuhdurucara 
musa. A yahdurucana Cohamacure ño payoerachu yoana 
nica musa painare. 24 Ata nina Cohamacu yare ti joari pūi: 
“Cohamacy dutiare musa yuhdurucari buhiri judio masa 
jieraina sehere Cohamacure ti hano durucuchu yoara musa 
judio masa”, ni joaa tiha Cohamacu yare ti joari pti. 

25 “Cohamacy yaina jija”, ni tuhotura cãina judio masa 
mahanoca cahsarocãre yihsoina. Cohamaczu yare ti yoachu 
judio masa ti jichu noa nina. To yare ti yoaerachu judio masa 
ti jia tia yaba cjihti jierara. Yihsoina ti jia tia cãhu yaba cjihti 
jierara. 26 A jiro judio masa jieraina mahanoca cahsarocãre 
yihsoeraina ti jipachuta, Cohamacu dutiare ti yoachu nuno 
“Yu yaina masata jira”, ni huna Cohamacu tinare. Judio masa 
sehere to 2 ni ñuboriro seheta judio masa jieraina sehere ã ni 
huna. 27 Payu judio masa Cohamacu Moise cjirore to dutiare 
cjuapahta tíre yoaerara tina. A jia paina judio masa jieraina 
sehe mahanoca cahsarocare yihsoeraina jipahta to dutiare 
yoara. A yoaina jia judio masa ti fiano yoarire masichu yoaa 
nina. 28 Mipure judio masuno waro to jiare yahuihtja musare. 
To pjacure mahanoca cahsarocãre yihsoriro jiparota 
Cohamacure ño payoeraro potocãta judio masuno waro 
jierara. 29 Cohamacuų yairo Espíriture cjuariro tirore yuhtiriro 
tiro tjira judio masuno waro. A yoa to pjacure mahanoca 
cahsarocãre to yihso cohãriro seheta to ñaa yoaare duhura 
tiro. To mu suro dutiare yoariro jieraparota Espíritu Santo to 
yoadohoa mehne to ñaa yoaare duhura. Tó sehe yoarirore 
“Noariro jira”, ni huna Cohamacu sehe. Masa sehe tirore ti ã 
nierapachuta, ã nina Cohamacu sehe. 

1 ¿Yu ã nichu judio masa ti jia tia wiho waro jijari, musa 

tuhotuch«? Ne wiho waro jia nierara. ¿Cohamacų judio 
masare to dutiriro seheta ti pjacurire mahanocã cahsarocãre ti 
yihso cohaa wiho waro jijari, musa tuhotuchu? Ne wiho waro 
jia nierara. 2 Judio masa ti jia tia wiho waro jierara. Cohamacu 
yare ti joari pre judio masare cti muhtaha. A jia judio masa ti 
jichu noa nina tinare. 3 A jia cãina judio masa Cohamacure ti 

tuhoerapachuta to niri cjiri potocãta jira. A jiro to ni ctiriro 
seheta yoarohca tiro. 4 Ata jira. Jipihtina masa mahñoina ti 
jipachuta Cohamacu sehe ne mahñoerara. Panopu to yare 
yahu muhtariro cjiro to ni joariro seheta ne mahñoerara 
Cohamacu. Õ sehe ni joaa tiha: 

“Potocã niriro jira muhu Cohamacu. 

Muhrre ã jia masa ‘Cohamacu quihõno yoaerara’, 

ni masierara muhure”, 

ni joaa tiha panopy. 

5 Õ sehe ni tuhotuboca masa: “Mari ñaare yoana Cohamacu 
noaare to yoariro jichu masichu yoaja. A jiro ñaare mari 
yoachu noa nina. ¿To ã noaa jipachuta dohsearo tiro mari 
ñaare yoari buhiri buhiri dahremacanocajari?” ni tuhotuboca 
masa. Masa ti tuhotuboriro seheta ã nii nija. 6 Tó jierara ti ã 
ni tuhotuchu. Mari naa yoari sehe noaa jichu Cohamacu mari 
ñaare yoari buhiri buhiri dahre masieraboa. 

7 Masa sehe mahñoina jira. Cohamact sehe ne mahñoerara. 
A jina masa ti mahñochu fiuna Cohamacu sehe ne mahñoerariro 
to jichu noano ñu masija mari. A jia masa mahñoa, Cohamacu 
to mahñoerariro to jiare ñoa niboca tina. Ata ni tuhotumana 
cãina. A ni tuhotua õ sehe ni tuhotu namomana tina: “Sa 
mahñoa mehne Cohamacu to mahñoerariro jiare hona nija. 
A ñona noano yoana nija. A jia să mahñoa noa nina. ¿Sã 
mahñoa noaa nicha dohse jiro baro sa mahñori buhiri sare 
buhiri dahremacanocabocari Cohamacu?” ni tuhotumana caina 
masa. 8 A jia õ sehe ni mahñona cãina sare: “ “Nano yoana 
Cohamacu to noariro jichu ñona nica. A jina ñano yoajihna’, 
nihre Paulo cãh«”, ni mahño yahusana sare cãina. Ti ã niri 
buhiri tinare Cohamacu buhiri dahrerohca. Ata yoaro cahmana 
tinare. 

Jipihtina buhiri tiina jija mari 

9 ;A yoa dohse ni tuhotujari musa? ¿Mari judio masa paina 
yuhdoro noaina jijari mari? Jieraja mari. Judio masa, judio 
masa jieraina cãhu ñaa buhiri tia cjuaina dihta jija mari. A jina 
jipihtina buhiri tiina jija mari. Ata jira. Jipihtinare yu buheriro 
seheta jira. 10 Panopu to ni joariro seheta jira ahri: O sehe ni 
joaa tiha: 

“Ne cãiro masuno noariro mariahna, Cohamacu to 
huchu. 

11 Jipihtina masa tuho ñahaeraina dihta jira. 
Tuhs4, jipihtina masa ne Cohamacure macaeraina 
jia, tirore wacu payoerara. 
12 Tina Cohamact yare cohãa jipihtina ñaare yoaina 
wahare. 
Ne cãiro noaare yoariro pinihta mariahna. 
13 Ti duseri masa copari ti pjõo dapori yoaro sehe jira. 
Ti durucuchų, masa copari uria wijaaro sehe 
mahñoa dihta ti duserire wijaara. 
A durucua aga duseroi to ñima puria wijaaro seheta 
purino ti durucua wijaara ti duserire. 
14 Tina painare hano durucuina, purino durucuina jira. 
15 A jia sua ñaina dóicãta masare wajãina jira. 
16 Nohoi ti waharoi tina masare hano yoa, 
hano yuhduchu yoara tinare. 
17 Tó sehe jia paina masa mehne tina noano jierara. 
18 A yoa Cohamacure ne ño payoerara”, 
ni joaa tiha panopure. 

19-20 Cohamacu jipihtiare to joa na dutiri cjirire sare judio 
masare ctiha. Ã jiro tó sehe to ni joariro cjiro mari cãhure 
dutisinina. “Buhiri mariahna sare”, ni masieraja mari. A jina 
mari jipihtiro macaina judio masa, ã jichu judio masa jieraina 
cthu to buhiri dahrehtina mari jia tiare masija mari. A jina 
buhiri tiina mari jiare masina, “Noaina jija s4”, ni masieraja 
Cohamacure. Cohamacu to yoa dutia sehere ne mari yoaeraja. 
A jiro to dutia sehe buhiri tiina mari jia tiare masichu yoara 
marine. A masina, 6 sehe ni masieraja mari: “Cohamacu dutiare 
yoa pahñohi. A jiro Cohamacu marine “Noaina jira’, ni fiuna”, 
ne ni masieraja mari jipihtiro macaina. 


Cohamacuųre noano mari waci tuana to yaina wahaja mari 


21 Wiho mejeta mipure Moise cjirore to dutiri cjirire yoa 
pahñono marieno masare ti ñaa buhirire to cohãrire masichu 
yoara marine Cohamacu. Moise cjiro to joari cjiri mehne, 
Cohamacų yare yahu muhtaina cjiri ti joari cjiri mehne yahu 
cŭ muhta tuhsuha ahrire. 22 Jipihtina Jesucristore wacŭù 
tuainare, tirore tuhoinare “Noaina jira”, ni huna Cohamacu. 
Tó sehe cãno potori Nuna tiro jipihtina dohse jiina Jesucristore 
wacŭ tuainare. 23 Mari jipihtina ñaare yoaina buhiri tiina 
dihta jija. A jina Cohamacu to cahmano sehe mari jiboriro 

duhsa yuhduara. 24 Mari ã jiina jipachuta Cohamacu marine 
pja ñuna. A jiro Jesucristo sehe mari ñaa buhirire wapabasari 
jire. To 4 wapabasaro mehne “Buhiri marieina noaina jira”, ni 
huna Cohamact marine. 25 Panopuu macaina cjiri buhiri tiina 
ti jipachuta Cohamacu dóicãta buhiri dahreraha tinare. A buhiri 
dahreraro ti buhiri tiare wiho waro ã tuhotunocano nieraha. 
Baharo tiro Jesucristore warocari jire mari ñaa buhiri yariahtiro 
cjihtore, to di mehne mari ñaa yoarire wapabasahtiro cjihtore. 
Jesucristore mari wacùŭ tuachu Cohamacu sehe mari haa yoari 
buhirire borohca. Ahrire yoaro, quihõno yoariro to jia tiare 
masichu yoaro niha. 26 A yoa mipu cãhure quihõno yoariro to 
jia tiare masa ti masichu cahmana tiro. Quihõno yoariro jira 
tiro. A jiro Jesure warocari jire masa ti faa buhiri yariahtiro 
cjihtore. A jiro Jesure wacŭ tuainare, “Buhiri marieina, noaina 
jira”, ni ñuno, quihõno yoaro nica. 

27 ¿Mipure “Noaina jija mari”, ni masicari mari musa 
tuhotuche? Tíre ne ni masieraja mari. ¿Dohseana ã ni 
masieracari mari? ¿Cohamacyų to dutiare yoana, “Noaina jija”, 
ni masibocari mari? Jierara. Ti cãhure ni masieraja mari. Mari 
a ni masierapachuta Jesure mari wacŭù tuachu “Noaina jira”, 
ni ñunohca marine Cohamacu. 28 Õ sehe masija mari: Jesure 
mari wacti tuachu ñuno marine ñu jicoara Cohamacu. A jiro 
marine “Buhiri marieina, noaina jira”, ni Nuna tiro. To dutiare 
mari yoari wapa ã ni ñuerara. Tirore mari waci tuachu 2 ni 
nuna. 

29 Tuhsu, Cohamacų judio masa puhtoro dihta jierara. 
Judio masa jieraina puhtoro cihu jira tiro. 30 A jiro Cohamacu 
cãirota jiriro jiro, jipihtina bui puhtoro jira. A jiriro jiro judio 
masare, ã jichu judio masa jieraina cãhure Jesure ti wacù 
tuachu, tinare cno potori “Buhiri marieina, noaina jira”, ni 
ñunohca Cohamacu. 31 ¿Ã jina Jesure wacti tuana Cohamacu 
Moise cjirore to dutiare cohãna nibocari mari? Cohãeraja mari 
tíre. Jesure wacŭ tuaina jina, Cohamacu dutiare yoa pahñona 
nija mari. 


Abraha Cohamacure to wacã tuarire yahuha Paulo 


1 Mari ñachu cjiro panopu macariro Abraha cjirore 

Cohamacu õ sehe yoaha: 2 Abraha cjiro noaare to 
yoapachuta “Noariro jira”, ni ñueraha Cohamacu tirore. A jiro 
noaare yoaparota ñariro jisinino “Yuhu pini noariro jija”, ni 

masieraha Abraha, Cohamacu to ñuchu. 3 Cohamacy yare ti 
joari pt 0 sehe nina: “Abraha Cohamacu to nirire to guihono 
tuho ñaha, tirore to wacu tuachu ñuno Cohamacu tirore 
‘Potocãta noariro jira’, ni ñuha”, ni yahura Cohamacu yare ti 
joari pūi. 4 Puhtoro dahrainare waparo, wiho waro to pja ñua 
mehne waparo nierara. Ti dahrari wapa tinare waparo nina. 
> Wiho mejeta Cohamacure wacã tuainare dahrainare ti 
waparo sehe yoaerara Cohamacu. Cohamacure wacã tuarirore 
“Noariro jira”, ni huna Cohamacu. To ã ni ñachu tí noaa to 
yoari wapa jierara. Cohamacu sehe tirore cahmaeraina cjirire 
tirore ti cahmachu nuno buhiri marieina, noaina wahachu 
yoara. A jiro masuno Cohamacure to wacti tuachu ñuno 
“Noariro jira”, ni ñuna Cohamacu tirore. 6 Ata niha panopu 
macariro Davi cjiro. Masuno noaare to yoapachuta Cohamacu 
tirore “Noariro jira”, ni ñueraca. Tirore to wacù tuache nuno 
pini Cohamacu tirore “Noariro jira”, ni huna. Cohamacu to ã 
ni ñuriro wahcheare yahuha Davi cjiro. Õ sehe niha: 

7 “Cohamaca ti haa yoarire to cohachu masiina sehe 

tuaro wahchera. 
8 “Noaina jira. Musa buhiri tiare wacŭsi yahe, 
to nichu tuhoina tuaro wahchera”, 

niha Davi cjiro. 

9 ¿Judio masa ti pjacure mahanoca cahsarocare yihsorina 
dihtare ti naa yoarire boari Cohamacu? Jierara. Judio masa 
jieraina yihsoeraina cthure ti naa yoarire bora tiro. Pari turi 
Abrahare wactiga musa. Tiro Cohamacuųre to wactii tuachu ñuno 
“Noariro jira”, ni huha Cohamacu. 10 ¿Dohse jichu ã yoari 
Abraha, musa tuhotuchu? To pjacure mahanoca cahsarocare 
to yihsohto panoputa tirore “Noariro jira”, ni ñuha Cohamacu. 
A jiro yihsoro, to ñaa yoarire coha tuhsuriropu yihsoha. 11 A 
jiro dóihta Cohamacure wactii tua muhtaha Abraha. To 432 wacù 
tuachu fiuno “Noariro jira”, ni ñuha Cohamacu tirore. A to 
wacŭ tuaare, to yairo to jiare to ñohto cjihtore Cohamacu tirore 
to pjacure mahanoca cahsarocãre yihso dutiha. A jiro Abraha 
to yihsohto pano Cohamacu sehe “Noariro jira”, ni ñu tuhsuha 
tirore. Tiro to yihsohto pano to 2 ni ñuriro seheta jipihtina 
Cohamacure wacŭ tuainare judio masa jieraina yihsoerainare 
“Noaina jira”, ni huna Cohamactu. To ã ni ñuina ti jichu Abraha 
ti ñuchuno cjiro waro yoaro sehe wahara. 12 Tí yoaro seheta 
masa, yihsoina Cohamacure ti wacù tuachu ti nuchuno cjiro 

waro jia tiha Abraha. Tiro to yihsohto pano Cohamacure wacti 
tuaha. A jia tiro yoaro seheta wact tuaina judio masa Abraha 
panamana ji turiaina jira. 


Cohamacu Abrahãre to ni ctirire “Potoca tjira”, niha Abraha 


13 Panopt õ sehe niha Cohamacu Abrahãre: “Ahri yahpare 
muhure, mu panamana ji turiainapu cãhure waihtja”, ni yahu 
ctiha Cohamacu Abrahare. To dutiare to noano yoari wapa ã 
nieraha Cohamacu tirore. Abraha Cohamacure to wacã tuari 
wapa sehere ã niha Cohamacu tirore, “Noariro jira”, tirore 
to ni ñuari baharo. 14 “Cohamacu Moise cjirore to ctiri dutia 
dihtare yoaro cahmana”, nina judio masa. Tó sehe niina 
Cohamacure wacti tuaro marieno ahri yahpa jipihtirore na 
duara. Wact tuaro marieno ti nachu mari sehe Cohamacure 
mari wacã tuaa yaba cjihti jieraboa. A jiro Cohamacu marine 
to ni ctiri cjiri yaba cjihti jieraboa. 15 Moise cjirore to cŭri 
dutia sehere yoaerara masa. A jiro to dutiare ti yuhdurucari 
buhiri masare buhiri dahrerohca Cohamact. Wiho mejeta to 
dutia mariachu to dutiare yuhdurucaro cãhu mariaboa. 

16 A yoa Cohamacure wacŭ tuaina dihta to wahtore naahca. 
Abraha cjiro Cohamacure wacti tuaha. A jiro jipihtina tiro 
yoaro sehe Cohamacure wact tuaina ti ñuchuno waro yoaro 
sehe tjuara Abraha cjiro. A jiro “Ahrire musare waihtja”, 
Cohamacy nino jipihtinare tirore wacã tuaina pinihtare nino 
niha. A jia Cohamacu Moise cjirore to dutiri cjirire yoaina 
Cohamacure wacŭ tuaina Cohamacu to wahtore naahca. Tina 
dihta nasi. Jipihtina Abraha cjiro yoaro sehe Cohamacure 
wacã tuaina cãhy tinare to wahtore naahca. 17 Tíre Abraha 
cjirore to niriro seheta joaa tiha panopure: “ ‘Payu macari 
macaina ti ñuchuno cjihto ctihi muhyre’, ni cãa tiha Cohamacu 
Abraha cjirore”, ni joaa tiha panopu. Ã jiro tiro Cohamacure 
wacii tuaa tiha. A to wacti tuachu mari fiuchu cjiro yoaa tiha 
Cohamacu tiro cjirore. Cohamacų sehe yariainare masoriro, 
jipihtinare, jipihtia cãhure bajuamehneriro jira. 

18 “Payu yahpari macaina mu panamana ji turiaina jiahca”, 
Cohamacu to 2 ni ctichu Abraha cjiro sehe pohna marieriro 
jiparota, “Potocãta jira”, ni tuhotua tiha. A ni tuhoturo payu 
yahpari macaina mari ñachu cjiro yoaro sehe wahaha tiro 
Cohamact tirore to ni cŭriro seheta. 

19 A jiro cien cuhmari cjuariro jiparota “Bucuro waro jija”, 
ni tuhotuparota, Sara to namono ne pohna marienicoro to 
jipachuta “Pohna ti masieraja sa”, ni tuhotueraa tiha Abraha 
cjiro. A jiro Cohamacu to ni ctirire “Potocata jira”, nia tiha 
Abraha cjiro. 20 “To niriro seheta yoaeraboca”, ne ni tuhotueraa 
tiha Abraha cjiro. A jiro tiro Cohamacu to ni ctirire noano 
tuhoa tiha. To 2 niare tuhotjiahno “Cohamact tuariro jira”, ni 
ño payoro nia tiha. A jiro Cohamacure wacti tua namoa tiha 
tiro. 21 “Cohamacu to niriro seheta noano bihorohca”, ni tuhotu 
noano masia tiha Abraha cjiro. 22 To 2 masichu Cohamacure 
to wacŭ tuachu Cohamacu sehe “Noariro jira”, ni ñua tiha 
Abraha cjirore. Ata ni joaa tiha Cohamacu yare ti joari pi. 

23 A yoa Abraha cjiro dihtare ã ni joaeraa tiha. 24 Tíre mari 
masihti cjihtire mari cãhure ã ni joaa tiha. A jiro Cohamacure 
mari wacŭ tuachu “Noaina jira”, ni ñunohca mari cã&hure 
Cohamacu. Tiro pini mari puhtoro Jesu to yariachu masori 
jire tirore. 25 Jesu sehe mari ñaa buhiri yariari jire. To yariari 
baharo masa wijaari jire tiro Cohamact marine “Noaina jira”, 
to ni nuhto cjihtore. 


“Noaina jira”, Cohamacu to ni huchu õ sehe waharohca marine 


5 1 Jesucristore mari wacu tuache nuno “Buhiri marieina, 
noina jira”, ni nuna marine Cohamacu. To ã ni ñachu 
Cohamacu mehne macaina marine jichu yoara mari puhtoro 
Jesucristo. 2 A jina mari tirore wacŭ tuachu ñuno Cohamact 
marine cahino, pichacapu wahaborinare yuhdore tiro mehne 
mari jihto sehe. Cohamacu pinihta noa yuhduariro jira. A jiro 
tiro yoaro seheta jiina wahachu yoarohca marine tiro. To ã 
yoahti cjihtire noano masi, wahcheja. 3 A yoa ñano yuhduna 
cthu wahcheja mari. Ñano yuhduna, tíre cãno pja masija 
mari. A cãno pjana, ñano yuhdupanahta noano Cohamacure 
wacã tuaina waha namoja mari. A jina Cohamacu yare 
duhueraja mari. 4 Mari 2 yoachu ñuno “Noana”, ni ñunohca 
Cohamacuų marine. A jina marine to yuhdohtore noano masi, 
wacã cohtana nija mari. 5 Ne wiho waro wacŭ cohtana nieraja. 
Cohamacu marine to Espíritu Santore warocare mari mehne 
jihtirore. A jiro Espíritu Santo sehe mari mehne jiro Cohamacu 
marine to ã cahirucuare masichu yoara. To 432 masichu 

yoachu marine to yuhdohto noano waro jiro nina. Potocata 
yuhdunahca mari. 

6 Tó pano mari haa yoarire mari basi mari yuhdu masierachu 
nuno, to guihoriro mu suchu, Cohamacure cahmaeraina mari 
jipachuta, Cristo sehe mari haa buhirire yariabasaha. 7 Cãiro 
masuno noariro jiparota yariahtiro to jichu pairo sehe to 
yariaborirore cohtota, to yariabasa duachu mijo yuhduara. 
Noaa dihtare yoariro yaro jiborirore pairo yariabasaboca pa 
tehe nino. 8 Wiho mejeta Cohamacu sehe 0 sehe yoara. Buhiri 
tiina mari jisinipachuta mari yaro jiborirore Cristo yariaha. 
To 2 yoachu Cohamact marine to tuaro cahiare masija mari. 
9 Mari yaro jiborirore to ñano di wijaa, yariachu Cohamacu 
sehe marine “Buhiri marieina, noaina jira”, ni nuna. To ã ni 
ñuri baharo mipt pinihtare marine pichacapu wahaborinare 
yuhdorohca Jesu. Marine to yaina wahachu to yoari baharo 
marine buhiri dahresi pichacapu Cohamacu. 10 Cohamacure 
ñu tuhtiina mari jipachuta, to macuno sehe yariaro, mari haa 
buhiri tiare cohano, Cohamacure mari ñu tuhtirire duhuchu 
yoare. To 2 yoaro mehne Cohamacu mari buhiri tiare bora. 
Tuhsu marine to yaina wahachu yoara. Mipu pinihtare tí 
yuhdo curero yoarohca marine. To yaina mari jichu Jesu to 
masa mujari mehne marine pichacapu wahaborinare noano 
yuhdorohca tiro. 11 A jina baharopu mari yuhduhtore masina 
wahcheja mari. Mipure ahri cãhure wahcheja. Mari puhtoro 
Jesucristo mari naa yoari buhirire to yariari baharo Cohamacu 
yaina jija mari. A jina wahcheja. 


Adaore, Cristore yahuha Paulo Roma macainare 


12 Adão cjiro Cohamacure to yuhdurucari baharo ahri 
yahpare fiaa buhiri tia ji ducaha. Naa buhiri tia ji dacaro mehne 
masa yaria ducaha. Jipihtina mari ñaare buhiri tiare yoaja. 

A jina jipihtina ñaina mari jiri buhiri yariaja. 13 Cohamacu 
to dutiare Moise cjirore to ctihto pano potocata ahri yahpa 
macaina naa buhiri tiare yoaa tiha. Ti ã yoapachuta to dutia 
mariachu to dutiare ti yuhdurucari buhiri buhiri dahre 
masieraha. 14 To ã buhiri dahre masierapachuta Adão cjiro 
cãhu to baharo jiina cãhy tí dutia mariasinipachuta yariaa 
tiha. Moise cjiro to jihto pano tí dutia mariasinipachuta masa 
yariaa tiha. Paina ñano yoaa Adão cjiro ñano to yoariro sehe 
waro yoaera timaha. A jipahta tina cãhu yariaa tiha. A jiro 
Adão cjiro ñaare to yoa ducariro seheta yoari pja baharopu 
ahri yahpapt tariro noaare yoa ducari jire. 


El Nuevo Testamento en guanano de Colombia, 3ra ed. ©2010, Liga Bíblica Internacional 


ROMANOS 5 488 


15 Adão cjiro to yuhdurucari Cohamacu masare to pja ñua 
yoaro sehe jierara. Cohamacu to pja ñua sehe noa yuhduara. 
Adão cjiro cãirota jiparota ñaare to yoa ducari buhiri payu 
masa yariaa tiha. Cohamacų sehe marine pja ñuno, Jesucristore 
warocari jire. To å warocachy tiro cãirota jiriro pichacapu 
wahaborinare masare payu yuhdora. 16 A jiro Cohamacu 
masare to pja ñua Adão cjiro to yuhdurucari yoaro seheta 
jierara. Adão cjiro sehe ctirota jiriro ñaare to yoari buhiri 
jipihtina masa ñaa buhiri tiina jira. A ti buhiri tiina jipachuta 
masa pjíro ti ñaare yoapachuta mipure masare pja ñuno 
Cohamacu ti ñaare bora. A boro “Noaina jira”, ni ñuna tiro 
tinare. 17 Adão cjiro cãirota jiriro ñaare to yoa ducachu 
jipihtina masa yariarucura. Tí potoca tjira. To ã jipachuta 
ahri sehere wahchenahca mari. Mipure Cohamacu masare pja 
ñuno Jesucristo ctirota jiriro to yariaro mehne ti ñaare boro, 
tinare “Noaina jira”, ni ñana. A jia jipihtina to ã ni fitina 
muanopu Cristo mehne puhtoa jiahca. 

18 Adão cjiro cãirota to jipachuta to yuhdurucari buhiri 
jipihtinape buhiri tiina waha ducaha. A jia Cohamacu to 
buhiri dahrehtinapu tjuaha tina. Tó yoaro seheta Jesu cã&hu 
cãirota jiparota noano yoaro jipihtina ti buhiri tiare cohã 
masina. Ti buhiri tiare to cohachu, “Buhiri marieina, noaina 
jira”, ni ñuna tinare Cohamacu. A jia to ya catiare cjuaa, ã 
catirucuahca tina. 

19 Adão cjiro cãirota Cohamacure yuhdurucaha. Toa 
yuhdurucachu, paya masa naa buhiri tiina wahaha. Tó yoaro 
seheta Jesu cãhu cãirota Cohamacure yuhtiha. A yuhtiro, 
payu masa ti buhiri tiare cohã masina tiro. To ã cohachu 
“Naare ti yoari buhiri tia mariena, noaina jira”, ni fitna 
Cohamactz tinare. 

20 Cohamacu to dutiare Moise cjirore cŭa tiha tí mehne 
jipihtina masa ti ñaa buhiri tiare ti noano masihto cjihtore. A 
jia masa ti naa buhiri tiare masia tí yuhdoro Cohamacu tinare 
tuaro to cahia tia cãhure masiahca. Tiro marine cahi yuhduara. 
21 Buhiri tiina ti jiri buhiri masa yariahtina jira. Ti yariari 
baharo, pichacapu wahaahca. Wiho mejeta Cohamacu masare 
cahi yuhduara. A tuaro cahino, mari puhtoro Jesucristo masare 
to yariabasaro mehne masare "Buhiri marieina, noaina jira", ni 
huna. To ã ni ñuina sehe to ya catia mehne a catirucuahca. 

Yariaina cjiri ti ñaare yoaeraro seheta 
Cristo yaina cthu ñaare yoarucuerara 


1 ;Dohse yoanahcari mari mipure, musa tuhotuchu? 
Cãina õ sehe niboca: Naare mari yoachu ñuno Cohamacu 

mari haa buhirire borohca. ¿Cohamacu marire to cahi namochu 
ñu duana ñaare yoa namobocari mari? 2 Jierara. Ñaare yoaena 
tjijihna mari. Yariaina cjiri ñaare ti yoaeraro seheta Cristo yaina 
jina mari cãhu ñaare yoarucu masieraja mari. 3 Jesu yaina mari 
jia tiare masa ti ñu masihto cjihtore copu bautisare marine 
paina. A jina mari puhtoro Jesucristo to yariachu, mari cãhu 
tiro mehne yariaina seheta wahahi. ¿Tíre masierajari musa? 
4 A bautisarina wahana Cristo pjacure masa copapt ti siõ saa 
payo cohiriro seheta pano mari fiaa yoarire duhuja. A jina 
Cohamacu to tuaa mehne Cristo to masa mujariro seheta mari 
cãhu to tuaa mehne mari jia tia cãhure, mari tuhotua cãhure 
cohtotaja. A cohtotana to yare wahma yoarucaina wahaja mari. 

> Cristo yaina jina, tiro mari puhtoro mehne yariaina seheta 
jina, to masa myjariro seheta mari cãhu masa mujanahca. Ti 
potocãta jira. 6 Cristo yaina ji ducana crusapt tiro mehne 
yariaina seheta wahai pari turi mari ñaare yoarucuerahto sehe. 
A waharina jina ñaare yoarucuina ji namo duasi mari. Tíre 
mari masija. 7 Yariariro cjiropure ñaare goa pjaa mariahna. A 
jiro tiro cjiro ñaare to yoa duhuriro seheta tí ñaa sehe tirore to 
dutipe namoeraboro seheta tí ñaare duhura tiro. 8 Cristo mehne 
yariaina yoaro sehe jina, to masa mujariro seheta mari cã&hu 
masa mujanahca. “Ti potoca tjira”, ni tuhotuja mari. A jina 
tire mari masa mujahtire wact cohtaja mari. 9 Cristo to yaria 
masa mujari baharo ne pari turi yariasi. A catirucuriro jira 
tiro. Tíre mari masija. 10 A jiro Cristo cã tahata yariaro, masa 
ti Naa yoari buhirire cohano taro yariaha. To masa mujari 
baharo Cohamaczu to cahmano seheta yoarucuhtiro jira tiro. 
11 Tiro yoaro seheta musa cãhu 0 sehe ni tuhotuga: “Yariaina 
cjiri ti yoaeraro seheta mari cãhu ñaare yoa duaeraja. Jesu 
yaina jina Cohamacų to cahmano seheta yoahtina cjihtita jina 
nija mari cthu”, ni tuhotuga musa. 

12 A jina musa yariahtina jina ñaare yoarucuina jiena tjiga. 
A jina musa ñaa yoaare goa pjapanahta tire ã tuhotunocahga. 
13 Naare yoaina jiena tjiga. Musare pichacapu wahaborinare 
Jesu to yuhdorina jira musa. To 2 yoarina jina Cohamacu 

cahmaa dihtare yoaina jiga musa. A jina noaare yoaina jiga 
musa. 14 Mipure Cohamacu Moise cjirore to dutia mehne 
marine dutierara. Cohamacu marine cahino tiro sehe marine 
dutira. A jina to yoadohoro mehne ñaare yoa duasi mari. 


Musa ñaare yoarucuchu ti haa musa puhtoro yoaro sehe jira 


15 ¿Yu ã nichu dohse ni tuhotujari musa? ¿Cohamacu sehere 
yuhtihtina jina Moise cjirore to dutiare yuhtihtina jierana, 
ñaare yoarucubocari mari? Jierara. 16 ¿Ahrire masierajari 
musa? Musa noano yuhtiriro musa puhtoro jira. A jina to 
cahamaca jira musa. Musa 2 yuhti musa puhtoro tiriro seheta 
ñaare yoarucuina musa jichu ti Naa yoaa musa puhtoro yoaro 
sehe jira. A jina fiaare duhu masierara musa. A jiina jina 
pichacapu wahahtina jira musa. Cohamacure noano ño payoina 
jina pinihta, to cahamaca jira musa. A jina to yaina noaina jira 
musa. ¿Tíre masierajari musa? 17 Panopu ñaare yoarucuina 
musa jichu ti naa yoaa musa puhtoro yoaro sehe jimare. Mipu 
sehere noaa buheare tuhona Jesure wacti tuana Cohamacure 
noano ño payoina wahare musa. Musa a wahachu huna 
Cohamacure “Noana”, nija. 18 A wahana mipure ñaa ti dutiriro 
cjiro seheta yoaerara musa. A jina Cohamacu cahamaca jina 
noaa sehere yoara musa. 19 Cahamaca ti puhtoare ti noano ño 
payoare masi pahñona musa. A jicu tí musa masiri mehne tí 
mehne piti dahre buhehi musare ahri buheare noano masieraina 
musa jichu nucu. Panopu ñaare yoarucuina jimare musa. 
Musa a yoarucuriro seheta mipt sehere noaare yoarucuina 
jiga musa. A jina Cohamacu cahmaa dihtare yoanahca musa. 

20 Panopt haa dihtare yoaina jina, noaa sehere yoaera tire 
musa. 21 ;Ti pjapure haa dihtare yoana dohse jirore wapatari 
musa? Ti musa naa yoarire wacŭna mipure buo tica musa. 

Ti fiaare musa yoari buhiri pichacapu wahaboa musa. A jina 
ñaare yoana ne wapataerara. 22 Mipu sehere musa haa yoarire 
duhuna Cohamacu cahamaca wahare musa. A jina Cohamacu 
cahmaa dihtare yoaina jinahca. A jina jipihtia dachoripe 
Cohamacu mehne jirucunahca. 23 Ñaare mari yoari buhiri 
pichacapu wahahtina jija jipihtina mari. Mari ã jipachuta mari 
puhtoro Jesucristore mari wacù tuache ñuno, jipihtia dachoripe 
tiro mehne marine jirucuchu yoarohca. Mari ã jirucuhtore ã 
wanocanohca. 

Cohamacu Moise cjirore to dutiare yahu namoha Paulo tjoa 


1 Yu coyea, Cohamacu Moise cjirore to dutirire noano 

masina musa. Masuno to catisinicha ti dutiare yuhduruca 
dutierara. To yariari baharo pinihtare ti dutiare yoaro mariahna. 
Ti cãhure masina musa. 2 Õ sehe jira: Numinore to manuno to 
catiro puro tiro mehne dihta ji dutira Cohamacu Moise cjirore 
to dutiri sehe. To 2 dutipachuta to manuno to yariari baharo 
ticoro sehe pairore manu ti masina. Ticoro tí dutia mehne ji 
namoerara. 3 A jiro to manuno to jipachuta ticoro pairore manu 
tiro, ñano yoaricoro jira. Wiho mejeta to manuno to yariari 
baharopu pairore manv tiro, Cohamactu dutiare yuhdurucaerara 
ticoro ã yoaricoro. A yoaro ñano yoaricoro jierara ticoro. 

4 Musa cãhu yu coyea Jesu yaina wahana, Jesu to yariachu, 
musa cãhu tiro mehne yariaina seheta wahare. A jina yariaina 
cjirire dutia ti marieno seheta Moise cjirore to dutia to cŭri 
cjiri musa cãhure mariahna. Tí dutia musare dutierara. To 
manuno to yariari baharo, pairore many tiricoro yoaro seheta 
musa chu panopu musare dutimarire duhu, Cristo mehne 
jira, ticoro pairo mehne to jiro seheta. A jina mipure to yaina 
jira musa. Tiro sehe to yariari baharo masa mujari jire 
Cohamact cahmaare mari yoahto cjihtore. 5 Panopu ñaare 
mari mu suro yoaa timai. A jina Cohamacu Moise cjirore to 
dutirire mari masiri baharo tí dutiare yuhduruca duamai. Tí 
dutia mariachu yuhduruca duaeraboa. A jina ti dutiare mari 
masiri baharo ñaare tuaro yoamai mari. A mari ñaare yoana 
mari pichacapu wahahtinata jia timai. 6  wahaborina jipanahta 
Cristo yaina jina mipure tí dutia mehne jieraja mari. A jiro 
Espíritu Santo mari mehne jiriro marine noaa sehere cohtotachu 
yoara. To 2 yoachu panopu macaa dutia muna dutia to joari 
cjiri tí mehne jieraja mari mipure. 


To ñaa yoari cjirire yahuha Paulo 


7 ;A jina Cohamacu Moise cjirore to dutirire dohse nibocari 
mari? ¿Tí to dutia naa jicari, musa tuhotuchu? Jierara. Ti 
yauhure to dutiri mehne ñaare masii. A jicu to dutia mariacha 
ñaare masieraboa yuhu. To dutia õ sehe jira. “Paina yapure 
tuaro cahmaena tjiga”, niha to dutia. Ti 2 nierachu paina 
yaptre tuaro ti cahmari ti faa jichu masieraboa yuhau. 8 A jicu 
tí dutiare yu masiri baharo paina yapure tuaro cahmaa tii 


El Nuevo Testamento en guanano de Colombia, 3ra ed. ©2010, Liga Bíblica Internacional 


ROMANOS 7 492 


yuhu. Ti dutiare masierasinicu paina yapure tuaro yu cahmari 
ti naa jichu masieraboa yuhu. 9 To dutiare yu noano masihto 
pano ã tuhotunocai. To dutiare ya masiri baharo pinihta tuaro 
ñaare yoa duamai. A jicu pichacapu ya wahahtore masia tii. 
10 A jia Cohamacu dutiare yuhdurucaeraa masa tiro mehne 
noano jirucuboa. A jia ti dutia sehe noano jirucuchu yoabori 
dutia jipahta ya yuhdurucari buhiri yahure pichacapu waha 
dutimare. 11 A jicu ñaare yoacu Cohamacu Moise cjirore to 
dutiare yuhduruca duamai. Naare goa pjariro jicu noaare 
masierahi. Ti faa yuhure dojomehnere. A jicu noano masierahi. 
A masieracu Cohamacau dutiare yuhdurucai. A jicu to dutiare 
yu masiri baharo yu naa buhirire pichacapu yu wahaborirore 
masii. To dutia mehne ã masii. 

12 A jia Moise cjirore Cohamacu to ctiri dutia noaata jira. 
A jia quihõno jiata nina tí dutia. 13 ;A jipahta marine tí noaa 
dutia sehe pichacapu wahachu yoajari? Jierara. Tópu wahachu 
yoaerara. Mari naa yoaa sehe marine pichacapu wahachu 
yoara. To dutiare mari masiri baharo ti dutiare yuhdurucana 
ñaare yoana masija mari. A jina mari ñaina mari jiare masina 
mari pichacapu wahahto cãhure masija mari. A jina to dutiare 
masina mari yuhdurucarire ti naa yuhdua jichu masija mari. 

14 Cohamacu to dutiare Moise cjirore ctiha. Ti to ctia noaa 
ti jichu masija mari. Wiho mejeta yuhu sehe paina yoaro seheta 
ñariro jija. A jicuta ñaare yoarucuca yuhu. 15 ¿Dohse waharo 
nijari yahure? Ne noano masieraja yu yoaare. Yu yoa duaa 
sehere ne yoaera, yu tuaro yoa duaeraa sehere yoaja yuhu. 
16 Ñaare yoa duaerapaihta ñaare yoaja yahu. Tíre yoacu 
Cohamacu dutia noaa dutia ti jichu masija yahu. 17 A jicu 
mipure yahu waro ti ñaare yoaeramaja. Wiho mejeta ya 
tuhotuapu jia naa tí sehe yuhure ñaare yoachu yoara. 18 Noaare 
tuaro yoa duapaihta ne bihoeraja. Ahri yahpa macariro jicu yu 
tuhotuapu ñaa dihta jira. Ne noaa mariaputiara. A jicu noaare 
tuaro yoa duapaihta ne bihoeraja. Ñaa sehe yuhure dojomehne 
mujana. 19 Noaa yu yoa duaa sehere yoaeraja yuhu. Naare yu 
yoa duaeraa sehere yoaja. 20 Yu yoa duaeraare yoacu mipure 
yahu waro tire yoaeramaja. Yu tuhotuapu jia Naa ti sehe 
yuhure ñaare yoachu yoara. 

21 A jiro yuhure õ sehe wahara: Noaare yu yoa duapachuta 
yu tuhotuapu ñaa jira. A jicu noaa sehere ne yoa masieraca. 
22 Cohamacu Moise cjirore to dutirire yu tuhotua mehne tuaro 

cahma, quihõno yoa duamaja. 23 A jicu yuhu ahrire yu basi 
masija: Yu tuhotua mehne noaare Cohamacu dutiare yoa 
duaja. A yoa duapaihta yu basi ñaare tuaro yoa duaca. Yu mu 
saro ñaare duhu masieraja yuhu. 

24 A ñaare duhu masieracu pjacuoriro jija yahu. Ñaare yoacu 
pichacapu wahaihca yahu. Cuenah. ¿Yuhure pichacapu waha 
dutia ñaare noa yuhure yuhdobasabocari? 25 Jesucristore yu 
wacti tuachy tiro sehe naa yu yoari buhirire yuhdobasarohcea. 
To ã yoachu Cohamacure “Noana”, nija yahu. A jicu mipure 
yuhu yu basi yu tuhotua mehne Cohamacu dutiare guihono 
yoa duamaja. A yoa duariro jipacuta yau pjacu mehne yu mu 
saro ñaare duhu masieraja. 


Espíritu Santore cjuaina ti jia tiare yahuha Paulo 


8 1 Mipure Jesucristo yainare ti buhiri tiboro mariahna. 2A 
jiro Jesucristo yairo yu jichu Espiritu Santo 2 catirucuchu 
yoariro ñaare yuhdurucachu yoara yuhure. Naare yuhure 
yuhdurucachu yoaro yuhure pichacapu wahaborirore yuhdore 
tiro. 3 Cohamacu Moise cjirore to dutiare mari mu suro ne yoa 
pahñosi. A yoa pahñoerana yuhdurucaina jija mari. A jina tí 
dutia yoaa mehne ne yuhdusi mari. Mari ã jiina jipachuta õ 
sehe Cohamacu marine yuhdorohca. To macunore mari yoaro 
seheta pjact tihtirore warocaha, mari buhiri tiare buhiri tihtiro 
cjihtore, marine yariabasahtiro cjihtore. A jiro mari tuhotuapu 
jia ñaare tiro duhuchu yoari jire. 4 Ata yoare Cohamacu dutiare 
to tuaa mehne mari bihohto cjihtore. To dutiare bihoina jina 
mari my saro jieraja. Espíritu Santo to yoadohoa mehne to 
dutiro seheta yoaja mari. 

5 Ñaare yoa duaina, tí dihtare goa pjara. Espíritu Santo to 
dutiro seheta yoarucuina sehe tí to dutia dihtare wacù nuny, yoa 
duara tina. 6 Naa dihtare goa pjaa, wacŭ nunuina pichacapu 
wahaahca. Espíritu Santo to cahmano seheta tuaro yoa duaina 
sehe jipihtia dachoripe Cohamacu mehne ã catirucuahca. A jia 
tina Cohamacu mehne noano jinocaahca. 7 Naa dihtare goa 
pja, wac nunuina Cohamacure ñu tuhtira. Tina Cohamacu 
dutiare ne yuhtierara. To dutiare yuhti duaerara. Yuhtia cãhu 
bihoeraboa tina. 8 A jia ti mu suro yoaina Cohamacure 
wahchechu yoa masierara. 

9 Wiho mejeta musa sehe musa tuhotuapu jia ñaare yoaerara. 
Espíritu Santo musa mehne to jichu to cahmano seheta yoara 

musa. A jia Espiritu Santore cjuaeraina sehe Cristo yaina 
jierara. 10 Musa sehe to yaina jira. Musa naa buhirita musa 
pjacuri yariara. A musa pjacuri yariahtina jipanahta Cristo musa 
mehne to jichu tiro mehne to ya catia mehne 2 catirucunahca 
musa. Cohamacu musare “Buhiri marieina, noaina jira”, to ni 
huchu musa tiro mehne ã jirucunahca. 11 Cohamacuta Jesure 
masori jire. A masoriro jiro Espíritu Santo mari mehne to 
jirucuchu mari yariari baharo Cohamacu mari cã&hure 
masonohca. A masono wahmaa pjacuri wahachu yoarohca 
marine. Jesure to masoriro seheta masonohca mari cã&hure. 

12 Yu coyea, to 42 yoachu huna ñaa mari goa pjarire yoaena 
tjijihna. 13 Mari ñaare yoaina jina, pichacapu wahahtinata 
jinocanata nija. Espíritu Santo to yoadohoa mehne ñaa yoaare 
duhuna, jipihtia dachoripe Cohamacu mehne jirucunahca. 

14 Jipihtina Espíritu Santore yuhtiina Cohamact pohna jira. 
15 Espíritu Santo mari mehne to ji ducachuta Cohamacu pohna 
ji ducai. Wiho mejeta tiro marine dutipe, dahrachu yoahtiro 
jierara. A jina panopu mari cuiriro sehe mipu sehere mari 
cuieraja. To pohna jina, Espíritu Santo to yoadohoa mehne 
mipure “Yu Puca”, nija mari Cohamacure. 16 A jiro Espíritu 
Santo mari wactaptu marine õ sehe ni masichu yoara: “Potocãta 
Cohamact pohna jija mari”, ni masichu yoara. 17 A jina to pohna 
jina, Cohamacu jipihtiare to pohnare “Waihtja”, to nirire mari 
sehe cjuanahca. Jesucristo cãhu cjua, mari cãhu cjuanahca 
tire. Cristo yare mari yoari buhiri hano yuhduina jina mari 
tiro mehne muanopu noano wahchea mehne jinocanahea. A 
jina Cohamacu to pohnare to “Waihtja”, to nirire cjuanahca 
mari Cristo mehne. 

18 Mipure ahri yahpai ñano yuhdusinija mari. Baharopure 
mari muanopy noano jinocanahca. A jina mipure ñano yuhduna, 
pjíro cahya tuhotuena tjijihna. Ahri mari hano yuhdua wiho 
waro jira. Baharo noano jinocanahca Cohamacu mehne. A jina 
tuaro wahchenahca. Ahri pini wiho waro jierara. 19 C& numu 
Cohamacz to pohnare cohtotarohca. Buhiri marieina, 
yariaerahtina, noaina waro jichu yoarohca marine. Mari ã 
wahachu jipihtia Cohamacu to bajuamehneri cjiri căhu wahma 
dihta cohtota pihtia wahaahca. 20 Jipihtiropure to bajuamehneri 
noaa ti jiborire dojomehneha masuno hano yoa ducaro. Ti ma 
saro a wahaeraha. Masuno Cohamacure to yuhdurucaro mehne 
to bajuamehneri ã wahaha. A jiro Cohamacu to bajuamehneri 

cjirire ata ñano ji dutisiniha. Baharo to bajuamehneri cjirire 
noaa wahachu yoarohca tjoa tiro. 21 A jiro Cohamacu to 
bajuamehneri cjirire baa pihtiborire noaa wahachu yoarohca 
tjoa. Cohamacu pohnare noaina to wahachu yoariro seheta, 
tinare noano to yuhdoriro seheta noaa wahachu yoarohca 
Cohamacz to bajuamehneri cjirire cãhure. 22 Jipihtia Cohamacu 
to bajuamehneri cjiri ñano ti ji ducari baharo hano yuhdua 
tiha. Numino niji wahcõno to hano yuhduro seheta to 
bajuamehneri cãhu dachoripe hano yuhdurucura. Tíre mari 
masija. 23 A yoa mari cãhu to bajuamehneri cjiri yoaro seheta 
ñano yuhduja. To yaina mari wahachu, Cohamacu to yairo 
Espíritu Santore dóihta ware marine. A jina “ “Waihija', to 
niriro seheta sohtori tirohca”, ni masija mari. A jina noaa 
sehere marine to cohtotahtore tuaro waro cohtaja. A yoa to 
pohna mari tiro mehne mari noano jihto cãhure tuaro cohtaja 
mari. Tuhsu, wahma pjacure marine to wahto cãhure tuaro 
cohtaja. 24 Mari 2 cohtaina jichu, tirota marine pichacapu 
wahaborinare yuhdore. Tiro cahaptu jirina jina tiro cahapure 
mari wahahtore cohtaeraboa mari. Marine to yuhdo tuhsuri 
baharo tire cohta namoeraboa. 25 A jina to wahtire 
ñuerapanahta Cohamacu marine to yuhdohtore cohtana, 
noano mehne a cohtarucuja. 

26 A yoa Cohamacure wacŭ tuaera cureina to cahmaare 
noano masieraina jija mari A jina tirore quihõno siniina cãhu 
jieraja mari. Wiho mejeta mari ã jiina jipachuta, Espíritu 
Santo sehe marine yoadohora. Marine tuaro pja ñuno mari ya 
cjihtire durucuro marieno to tuhotua mehne tiro Cohamacure 
tuaro sini payobasara. 27 Cohamacu to cahmano seheta mari 
Jesu yaina ya cjihtire sini payobasara tiro Espíritu Santo. To ã 
sini payobasachu Cohamacu mari tuhotuare masi pahñoriro 
jiro, Espíritu Santo to sini payobasaare masina. 


Cristo to tuaa mehne naa yoaare yuhdurucanahca mari 


28 Ahrire yu yahuhtire masija mari: Jipihtina Jesure cahiina 
mari jichu to cahmaare yoahtinare besere marine tiro. A jiina 
mari jichu fiuno Cohamacu ã yoadohorucura marine. A jina 
mari ñano yuhdupanahta ñano yuhdurucu dojoaeraja. A jina 
Cohamacu yoadohoro mehne noano jinahca mari. 29 Cohamacu 
marine to yaina cjihtire dóiputa masi, bese tuhsuha. A besero 
to macuno Jesu to yoaro seheta jihtina cjihtire marine ctiha, 

payu masa to macunore mari wahmi tihto cjihtore. 30 Panopu 
to yaina to ji dutirina mari jichu, to pohna mari jihtina cjihti 
cãhure beseha marine. A jiro marine to beserinare tiro “Buhiri 
marieina, noaina jira”, ni ñure. Marine to 2 niinare tiro yoaro 
sehe jihtina cjihtire tiro mehne muanopy noano jichu yoarohca 
Cohamacu. 

31 Tire masina 0 sehe tuhotuja mari: Cohamacu marine 
to cahiinare ne paina ñy tuhtia bihosi. 32 Cohamacu mari ya 
buhirire yariahtirore to macunore warocaha. “Yu macure 
cahija. A jicu tirore warocaeraja”, nieraha tiro. Marine ã tuaro 
yoadohoriro jiro, jipihtia marine duhsarire wa pahñonohca. 
33 Cohamacu to beseina mari jichu, tiro marine “Naa buhiri 
marieina, noaina jira”, ni ñure. Mari ã jiina jichu paina marine 
“Naina jira”, ne ni yahusa masierara. 34 Cristo mari ya buhirire 
yaria masa mujaha. Mipure Cohamacu poto buhusehe sehei 
jira puhtoro jiro. A jiro tiro mari ya cjihtire potocãta sini 
payoro nina Cohamacrre. A jia paina sehe marine ne buhiri 
dahre duti masierara Cohamacure. 35 Cristo marine to tuaro 
cahichu paina tirore “Cahii tjia”, ne ni masierara. Cahi duhusi 
tiro. Mari ñano yuhdupachuta, mari cuipachuta, paina marine 
ti ano yoapachuta, mari juca baapachuta, suhti marieina mari 
jipachuta, nu cuaroi mari jipachuta, marine ti wajapachuta 
Cristo marine 2 cahirucurohca. 36 Cohamacu yare ti joari pili 
mari ñano yuhduhtore yahuro, 0 sehe nina: 

“Mu yaina sa jichu masa nu jicoaeraa, ti wajahtina 2 
jirucunata nija. 
Oveja ti wajahtina ti jiriro seheta sa cãhure 2 
wahara”, 
ni joaa tiha Cohamacu yare ti joari pti. 

37 A jina mari ñano yuhdupanahta Cristo marine cahiriro 
to yoadohoro mehne tí jipihtiare yuhdu witinahca. A yuhduna 
to yare ne duhusi mari. 38-39 Jesucristo yaina mari jichu ñuno 
Cohamacu sehe marine tuaro cahina. A jiro tiro marine ne cahi 
duhusi. Mari yariachu c&hure, mari catichu cãhure, mipure, 
baharopu cãhure, tiro marine cahi duhusi. A yoa anjoa, watia 
puhtoa, ahri yahpa macaina puhtoa, muano macaina, ahri 
yahpa macaina chu marine Cohamacure “Mu yainare cahii 
tjia”, nia bihosi tina. Cohamactu to bajuamehneri cjiripure 
tirore marine ne cahi duhuchu yoaa mariahna. Marine ne tiro 
cahi duhusi. 

Israe masa Cohamaca to beserina jira 


9 1-2 Yu coyea Israe masare wactcu tuaro cahyaja. Cristore 
cahmaerara tina. A jicu fiano cahya yajeripohna tija 
yuhu. Ti yu ã ni yahua potocata jira. Yuhu Cristo yairo tjija. 
A jicu musare “Cahyaja”, yu nia sehe potocãta jira. Musare 4 
nica mahhoi nieraja. Espíritu Santo yu 4 mahhoerachu masino, 
yuhure “Quihõno mu cahyarire yahure muhe” ni, yuhure 
masichu yoare. 3 Israe masa yu coyea yu ya yahpa macaina 
pichacapu wahaahca. Cohamacure tinare yuhdo duti duacu 
0 sehe ni duamaca yhy sehe: “Ti ya buhirire yahu sehe 
pichacapu wahaihija. Ajiro ti yaro jiborirore yuhu sehere 
buhiri dahrejaro Cristo”, ni duamaca yuhu. 4 Tina yu coyea 
Israe cjiro panamana ji turiaina jira. Tinare to pohna cjihtire 
ctiha Cohamacu. Tuhsu, to si sitea mehne ti watoi jia tiha. 
Tinare jipihtinare to noano wahachu yoaa cãhure yahu cù 
muhtaa tiha. Tuhsu, Moise cjirore to dutiri cãhure dóiputa 
tinare Israe masareta cù muhtaa tiha. Tirore ti ño payohti 
macaa cãhure tinareta cù muhtaa tiha. Tuhsu, masare to 
yuhdohto chure yahu cta tiha tinare Cohamacu. > Sa ya 
curuari waro doce curuari waro jira. Sa ñuchusuma ji 
muhtarina cjiripu ti panamana jia tiha. Ti panamana ji 
turiainapu jija sa Israe masa. A jiro mari yoaro sehe pjacu 
tiriro taro, sã coyeiro Israe masano waro jire Cristo. Tiro 
Cohamacuta jira. A jiro tiro jipihtina bui puhtoro jira. Jipihtia 
dachoripe tirore noano ño payojihna mari. A ño payorucujihna. 
6 Paina Israe cjiro panamana ji turiaina jipahta Cohamacu 
yaina waro jierara. A jina tina to yaina ti jierachu ñuna õ sehe 
ni tuhotuboca musa: “ “Israe masare yu yaina jichu yoaihtja’, 
niparota cainare Cohamacu to niriro seheta yoaerara”, ni 
tuhotuboca musa. A ni tuhotuena tjiga. 7 Õ sehe jira: Paina 
Abraha panamana ji turiaina ti jipachuta “Abraha panamana 
ji turiaina waro jira”, ni ñuerara Cohamacu tinare. Ajiro õ 
sehe nia tiha Cohamacu: “Mu macu Isaa panamana ji turiaina 
tina pinihta potocãta mu panamana ji turiaina waro jiahca”, 
ni yahu cŭa tiha Cohamacu Abrahãre. 8 To 2 ni yahu ctchu 
ahrire masinahca mari: Abrahã cjiro panamana jipihtina waro 
Cohamacu pohna jieraca. Cohamact to ni ctirire noano tuhoina 
tirore wacŭ tuaina sehe tinata jica Cohamacu pohna. A jia 
tinata jira Abraha cjiro panamana ji turiaina waro. 

9 Õ sehe niha Cohamacu Abraha cjirore: “Pa cuhma ahri pja 
baroihta yu tjua tachu mu namo Sara wihãrirocãre cjuarohca 
mu macure”, nia tiha Cohamacu Abraha cjirore. A nino 
Cohamacu Abraha cjiro macuno to masa bajuahtore yahu 
cŭyuro nia tiha. 

10 Baharo Isaa cjiro namono Rebeca wama tiricoro puaro 
pohna tia tiha. Ti pucuro Isaa sã fiuchu cjiro jia tiha. 11-12 A 
jia ti pohna ti masa bajuerasinipachuta, noaare, haa cãhure ti 
yoaerasinipachuta Cohamact ti pocoro cjihtore õ sehe nia tiha: 
“To bahuro sehe to wahminore dutirohca. A jiro to puhtoro 
jirohca”, nia tiha ticorore. Cohamacu to cahmano seheta 
besera tiro. A jiriro jiro cãirocãre besero ticorore ata ni yahua 
tiha. A jiro masa ti yoaare ñueraparota to cahmano seheta tiro 
to yaina cjihtire besera. 13 Ata ni joaa tiha to yare ti joari pūi: 
“ ‘Jacobo sehere cahia tihi. Esaú sehere cahiera tihi’, niha 
Cohamact”, ni joaa tiha panopu. 

14 ¿Tíre wacŭna dohse ni tuhotubocari mari? ¿Ti yoahtire 
ñueraparota cãirore å besero Cohamacu quihõno yoaro 
nierabocari, musa tuhotuchu? Jierara. 15 Õ sehe nia tiha 
Cohamacų Moise cjirore: “Diro yu pja ñu duarirore pja 
ñuihtja”, nia tiha tiro Moise cjirore. A jiro cãirore ã besero 
quihõno yoaro niha Cohamacu. 16 A jina mari mu suro mari 
cahmano sehe Cohamacure marine pja ñachu yoaeraja mari. 
Tuhsu, ne mari noaare mari yoari wapa chure marine pja 
ñuerara tiro. To mu suro to pja ñu duaina sehere pja nuna. 

17 Egipto macaina puhtoro farao cãhure to cahmano seheta 
yoaa tiha tiro. Õ sehe nia tiha Cohamacu faradre: “Egipto 
macaina puhtoro cjihtore cti nii muhure yu tuare jipihtinare 
yu ñohto cjihtore. Tuhsu, jipihtia yahpari macaina yuhure 

ti masihto cjihtore puhtoro sõi nii yuhu muhure”, nia tiha 
Cohamacų faraõre. Tó seheta nina Cohamacu yare ti joari pti. 
18 A jiro to pja ñu duainare to mu suro pja ñuna tiro. Tuhsu, 
paina sehere to mt suro yuhtierachu yoara tiro. To cahmano 
seheta yoara tiro. 

19 To ã yoariro jichu ñuna yuhu sehere õ sehe niboca musa: 
“Cohamact marine to cahmano seheta to yoachu mari sehe 
tirore yuhdurucana bihosi. ¿Mari å yuhdurucana bihoerapachuta 
dohse jiro baro marine buhiri dahre duajari tiro?” ni susini 
sinituboca musa yuhure. 20 Tíre õ sehe ni yuhtija musare: 
¿Masa wiho jiina jipanahta Cohamacwre tuhtijari musa? Dihi 

biato dahrerirore “¿Dohseacu yuhure õ sehe jiri biato yoari 
muhu?” ti biato to ni sinituboriro seheta nina nica musa 
Cohamacure. Tó sehe ni masierara musa. 21 Dihi biato dahreriro 
dihi mehne to yoa duaro seheta yoara. A yoaro cãria dihica 
mehne noaare ctihti biatore yoa masina tiro. Tia dihica 
mehneta wiho jiare ctihti biato cãhure yoa masina tiro. Tiro 
yoaro seheta Cohamactu cãhu to yoa duaro seheta yoara. 

22 A jiro Cohamacu pichacapu to cohãhtinare ti ñaa yoarire 
to ñu yabiare, to tuaa cãhure nono taro, tinare dói buhiri dahre 
duamaha. A dói buhiri dahre duaparota, yoari pja ti ñaa yoaare 
ã ñunocasiniha. A jiro tinare buhiri dahrerasiniha. 23 Ata yoaha 
Cohamacų noabiariro to jiare, to tuaa cãhure mari masihto 
cjihtore. Panopu marine to pja ñuina cjihtire tiro beseri jire 
jipihtia to tuaare to noaa cãhure mari cjuahto cjihto sehe. 

24 Ñ jina mari sehe to beserina jinata nija. A jia to beserina 
sehe cãina judio masa dihta jierara. Cãina judio masa jieraina 
cãhy jira to beserina. 25 Ata nina judio masa jierainare 
Cohamact yare Osea cjiro to joariro seheta: 

“Pano yu yaina jieraina cjiri cãhure baharopu tinare 
“Yu yaina jira’, niihtja. 

A yoa pano yu cahieraina cjiri cãhure baharopu 
tinare ‘Yu cahiina jira musa’, niihtja”, 
nia tiha Cohamacu. 

26 “ ‘Yu yaina jierara musa’, Cohamacu to nia yahpari 
macaina tina Cohamacy catiriro pohnata 
jiahca”, 

ni joaa tiha Osea cjiro panopure. 27 Tuhsu, panopu macariro 
Isaia cjiro chu Israe masare õ sehe ni yahua tiha: “Pjiri ma 
macaa padu yaparicãre mari quihõna bihoeraja. Israe masa tí 
yaparicã peri payu ti jiro sehe jiina ti jipachuta mahainaca 
Cohamacu yuhdorohca tinare. 28 Cohamacu ahri yahpa 
macainare payu masare to nino seheta cjero mehne potocata 
buhiri dahre bahrañonohca”, nia tiha Isaia cjiro. 29 A yoa pari 
turita Isaia cjiro õ sehe ni joaa tiha tjoa: 

“Mari puhtoro jipihtina bui puhtoro mahainaca mari 
mehne macainare yuhdoeraro, marine judio 
masare jipihtinare butichu yoaboa tiro. 

Sodoma macainare, Gomorra macaina cã&hure to 
butichu yoariro seheta mari c&hure butichu 
yoaboa tiro”, 

ni joaa tiha Isaia cjiro yu coyea Israe masare. 


Judio masa noaa buheare cahmaeraha 


30 A tjira. A jina ahrire masi namoga musa: Judio masa 
jieraina Cohamacure macaerapahta tirore bocare. Jesucristore 
ti wacŭ tuache ñuno, “Buhiri marieina, noaina jira”, ni ñure 
tinare Cohamacu. 31 Wiho mejeta judio masa sehe “Cohamacuų 
dutiare mari yoachu tiro marine yuhdorohca”, nia Cohamacu 
Moise cjirore to dutiare yoapahta, bihoerare. Ti ã bihoerachu 
ñuno, Cohamacu “Noaina jira”, ni ñuerare tinare. A jia noaina 
ji duapahta bihoerare. 32 0 sehe yoaa, tina bihoerare: Tina 
Cohamacure wacti tuaro marieno ti mtu saro Moise cjirore to 
dutirire yoa duamare, to yaina ji duaa. Mari piti dahre buhechu 
Cristo tãca yoaro sehe jiriro jira. Ti mu suro yoainare Cristo 
puha tu borachu yoari tãca yoaro sehe jiriro jira. Muroca 
wahcãriro sehe tacapu puha tu, bora st caharo to wact 
wahcãnopure ne suerara. (Puha tu borariro yoaro seheta tina 
Cristore tãca yoaro sehe jirirore cahmaeraina Cohamacu 
cahapu ne susi.) 33 Ata ni joaa tiha Cohamacu yare ti joari pūi: 

“Jerusal wama tiri macai puha tu borachu yoari 
taca yoaro sehe jirirore cūja. 
Mari piti dahre buhechu õ sehe jira: Muroca 
wahcãriro tacapu doca waha st bora su caharo 
to wacù wahcanore suerara. 
Taca yoaro sehe jirirore cahmaeraina sehe tiare 
puha tu bora, ti wacù wahcanoptre ti sueraro 
seheta Cohamact cahapu susi. 
Wiho mejeta tirore wact tuaina sehe tiro mehne ã 
wahcherucuahca”, 
ni joaa tiha. 
1 0 1 Yu coyea, Israe masare pichacapu wahaborinare 
Cohamacu to yuhdohtore, tuaro yu yajeripohna mehne 
cahmasãamaja yuhu. A jicu Cohamacu tinare to yuhdohto 
cjihtore sini payoja yuhu. 2 Potocata tina Cohamacu cahmaare 
tuaro yoa duamana. A yoa duapahta to cahmaa warore 
masierara. 3 Tuhsu, tinare Cohamacu to noaina wahachu 
yoaborire tina tuho ñahaerare. A tuho ñahaeraa, ti mu suro 
noaare yoa duapahta bihoerare. Ti 2 yoachu tinare Cohamacų 
to waci tua dutiriro seheta ti yoaerachu ñuno, tiro sehe tinare 
“Noaina jira”, ni ñuerare. 4 Wiho mejeta Cristore wact tuaina 

sehere “Noaina jira”, ni ñuna Cohamacu. A jina dutia yoaa 
mehne yuhdueraja mari. Cristo mehne yuhduja. 

5 Moise cjiro panopu macariro 0 sehe ni joaa tiha: 
“Cohamacy to dutirire ne cãno duhsaro marieno mari yoa 
pahhochu Cohamacu yuhdorohea marine”, ni joaa tiha tiro. 
6-7 To 2 ni joapachuta mipure masa Cristore ti wact tuachu 
ñuno Cohamacu tinare “Noaina jira”, ni huna. Ti buhea noaina 
ti wahachu yoari buhea õ sehe ni yahura: Cristo to basi ahri 
yahpapu wihi tuhsuri jire. Tuhsu, masa muja tuhsuri jire. A 
jina õ sehe ni tuhotuena tjiga musa: “¿Diro sehe muanopu 
Cristore na tabasaro wahabocari marine to yauhdohto sehe? 
¿Diro sehe yariaina cahapu Cristore masobasa na tabocari? 
Tirore na taboriro mariahna”, ni tuhotuena tjiga musa. 8 Õ sehe 
ni yahura Cohamact yare ti joari pùi: “Cohamacu ya buheare 
mari macach: to buhea õi jira. To buheare masi tuhsura musa. 
A yoa to buheareta durucua tire musa”, ni joaa tiha. Ti buheare 
Cristore wacti tuaa buheare masare yahuja sa. 9 Ti buhea 0 
sehe ni yahura: “Jesu mari puhtoro jira”, ni mari yahucha, 
“Cohamact Jesure yariariro cjirore potocata masore”, ni mari 
wacti tuachu, Cohamacu marine pichacapu wahaborinare 
yuhdorohca. 10 Jesure mari wacù tuache Cohamacu sehe 
marine “Noaina jira”, ni ñunohca. Jesure mari wacŭ tuaare 
painare mari yahuchų tiro marine pichacapu wahaborinare 
yuhdorohca. 

11 Õ sehe nina Cohamacu yare ti joari piii: “Cohamacure 
wacã tuaina tirore ti wacŭù tuaa mehne ne cahyasi”, niha 
Cohamacų yare ti joari pŭi. 12 Judio masare, judio masa 
jieraina cãhure Cohamacu cãno potorita yoadohora. Mari 
puhtoro jipihtina bui puhtoro jira tiro. A jiro tirore to 
yoadohoare siniinare jipihtinare noano waro yoadohorohca 
tiro tinare. 13 Õ sehe ni joaa tiha panopure: “ “Yu buhiri tiare 
cohãbasa, yuhure yuhdoga', ni mari puhtorore masa ti sinich 
tinare pichacapu wahaborinare mari puhtoro yuhdorohca”, ni 
joaa tiha Cohamacu yare. 14 Wiho mejeta masa sehe Cristore 
wacu tuaeraa, tirore 2 ni sini masierara tina. Tuhsu, to buhea 
cãhure tuhoeraa, tirore wact tua masierara. A yoa to buheare 
yahuriro mariachu cãhure tíre tina masisi. 15 Tuhsu, to buheare 
yahuhtinare Cohamacu sehe to warocaerachu to buheare yahu 
masierara. A ni joaa tiha Cohamacu yare ti joari pūi: “Noa 


El Nuevo Testamento en guanano de Colombia, 3ra ed. ©2010, Liga Bíblica Internacional 


ROMANOS 10 502 


buheare yahuhtina ti tachu noano wahcheja mari”, ni joaa 
tiha panopure. 

16 Ti 2 ni joari jipachuta masa payu noaa buheare tuho 
duaerara. Ata ni joaa tiha Isaia cjiro: “Yu puhtoro, tinare mari 
yahurire tina ne tuho duaerare”, ni yahua tiha Isaia cjiro 
Cohamacure. 17 A jia masa noaa buheare tuhoa Cristore wac 
tuare. Ti tuhoa sehe noaa buhea sehe Cristo ya buhea waro 
jira. 

18 A jicu ahrire õ sehe ni sinitu ñe duaja musare: ¿Israe 
masa Cohamacu yare tuhoerari, musa tuhotuch«? Potocata 
tina tuhoa waro tuhomare. Ata nina Cohamacu yare ti joari p 
cãhu: 

“Cohamacy noa putiariro to jia tiare yahuina 
jipihtiropu yahu sitea wahare. 

A jia jipihtiro macainapu to yare tuho sahseare”, 

ni joaa tiha panopure. 19 Pari turi musare õ sehe ni sinitu ñu 
duaja tjoa: ¿Israe masa tuhopahta noano masierari tina, musa 
tuhotuchu? Masia timaha tina. Ahrire yahu namocu Moise 
cjiro to nirire yahu muhtaihija. Õ sehe ni joaa tiha tiro: 

“O sehe ni yahura Cohamacu Israe masare: ‘ “Tuho 
masieraina, haina jira”, ni musa ntina sehere 
yu yaina cjihti wahachu yoaihtja. 

Yu ã yoachu musa sehe tina mehne sua, tinare ñu 
tuhtinahca. 

A yoacu musare suachu yoaihtja yahw, ni yahure 
Cohamactu Israe masare Israe masa jierainare to 
yaina jich yoaro taro”, 

ni joaa tiha Moise cjiro. 20 Tuhsu, Isaia cjiro cãhu cuiro 
marieno 0 sehe nia tiha: 

“Õ sehe nina Cohamacu: 'Yuhure macaeraina sehe 
yuhure bocahre. 

A jicu yuhure cahmaerainare tinare yuhure masichu 
yoahi yuhw', nire Cohamacu”, 

ni joaa tiha Isaia cjiro judio masa jierainare. 21 Tuhsu, Israe 
masa sehere õ sehe ni joaa tiha Isaia cjiro: “O sehe nina 
Cohamacu: ‘Tina yuhure yuhdurucaina, yuhure cahmaeraina 
jira. A jicu tinare ti ñaare cahya duticu “Yu yaina wahaga”, 
a nirucumai tinare. Wiho mejeta tina sehe yuhure ne yuhti 
duaerare’, nire Cohamacu”, ni joaa tiha Isaia cjiro. 

Mahainaca Israe masare pichacapu wahaborinare 
yuhdorohca Cohamacu 


1 1 1 ;A jiro Israe masare Cohamacu to beseina cjirire 
cohãno niri tiro, musa tuhotuchu? Jierara. Tinare 
cohãerare tiro. Yuhu cãhu Israe masuno, Abraha panamino ji 
turiariropu jija. Benjami ya curua macariro jija yahu. 2 Panopure 

Israe masare to ya curua macaina cjihtire Cohamacu besea 
tiha. To ã beserinare cohãerare. Cohamacu yare ti joari pŭi 
Elia cjiro ya quitire yahura. ¿Elia cjiro Cohamacure sinino, 
Israe masare to yahusãrire masierajari musa? Õ sehe ni 
yahusãha tiro: 3 “Yu puhtoro Cohamacu, tina Israe masa mu 
yare yahu muhtainare wajãre. Tuhsų, tinata paina muhure ño 
payoa taa, wahiquinare waja jă mtoa tuhuri cãhure cohãre. 
A jicu yuhu dihta mu yairo duhsaja mipure. Yu ã jichu 

tuhoa yuhu cãhure waja duara tjoa, mipure”, niha Elia cjiro 
Cohamacure. 4 To ã nichu tuhoro Cohamacu sehe õ sehe ni 
yuhtiha Flia cjirore: “Siete mil waro mua yu yaina jira mipure. 
Tinare wihboi yahu. Tina yu yaina sehe Baal wama tiri masure 
ne ño payoera tire tina. A jica cuii tjiga muhe”, nia tiha 
Cohamacu Elia cjirore panopure. 5 Ti pjare Elia cjiro to jia 
tiri pjapure to yaina masare to beseriro seheta mipu cãhure 
mahainaca Israe masare to yaina cjihtire besere Cohamacu. 
Cohamacu tinare cahmano tinare pja ñuno besere. 6 Noaare ti 
yoari wapa tinare besero nierare. Tinare 2 cahmano, pja ñuno 
besere. “Noaare musa yoari wapa musare beseihtja” nino, tiro 
tinare potocãta pja ñuno nieraboa. 

7 A yoa 6 sehe jira: Israe masa Cohamacu tinare “Noaina 
jira”, to ni ñuchu yoa duapahta tina cãno pjaerare. Wiho 
mejeta Cohamacu to basi to beserina sehe noaina to yaina 
wahare. Tirore cãno pjaeraina sehe to yare tuho duaerare. 

8 Ata nia tiha Cohamacu yare ti joari pūi: 
“Cohamact tirore cahmaerainare to yare tuho 
ñahaerachu yoare. 
A jiro potoca jiare ti tuhopachuta tinare ne noano 
tuho ñahaerachu yoare Cohamacu. 
Ata jirucura tina mipu cãhure”, 
ni joaa tiha panopure. 9 A yoa panopu macariro Davi cjiro 
Israe masa Cohamacure ti cahmaerari buhiri 0 sehe nia tiha 
Cohamacuųre: 

“Tina Israe masa ti bose numuri, ti wahchea numuri 
ti yuhdoro wato, yurica ñahñoriro to hano 
yuhduro seheta tina cãhure hano yuhduchu 
yoaga. 

Tó sehe yoainare tinare hano buhiri dahrega muhu. 

10 Tuhs4, mu yahuare tinare ne tuho ñahaerachu 
yoaga muhu. 

A buhiri tirucuina ji, ã cahyarucuina jijaro tina”, 

nia tiha Davi cjiro Cohamacuųre. 


Judio masa jierainare pichacapu wahaborinare 
yuhdorohca Cohamacu 


11 ¿Judio masa Cristore ti cahmaerachu ñuno, Cohamacu 
tinare cohano warota nibocari, musa tuhotuchu? Cohasi tinare. 
A cohãeraparota tina Cristore ti cahmaerachu mipure judio 
masa jieraina sehere Cohamacu yuhdorohca. Mipure tinare 
to yaina jichu yoare Cohamacų. To ã yoachu ñua cãina judio 
masa sehe tina mehne sua sayo, Cohamacu yainata ji duaahca. 
12 Judio masa ti yuhdurucachu ti noano yoaerachu paina 
sehere ahri yahpa macainare cãinare Cohamacu yuhdore. Toa 
yuhdochy tina sehere noano wahare. To 2 yoariro yuhdoro, 
baharo judio masa sehe Cristore ti noano wact tua ducachu 
pinihtare ahri yahpa macainare jipihtiropure noaputiaro 
waharohca. 

13 Mipure musare judio masa jierainare yahui tai nija. 
Cristo ctire yuhure judio masa jierainare buhehtiro cjihtore. 

A jia yu dahraa sehe wiho jia jierara. 14 To ctiriro seheta yahu 
musare buheja, yu coyea judio masa sehere musare ti ñu cùchu 
yoa duac. Cohamacu yuhdorina musa jich ñua tina c&hu 
Cristore cahmaa, to yuhdoina wahaboca. 15 Judio masare 
cohãbo curero, judio masa jieraina sehere noaa buheare 
Cohamacy yahu dutire. Ti buheare ti thori baharo Jesure ti 
wacūŭ tuari baharo cãina judio masa jieraina, jipihtiro ahri 
dacho macaina Cohamacu yaina wahare. A jiro judio masare 
to cohãbo curechu noano wahare paye yahpari macaina sehere. 
To 2 yoariro yuhdoro judio masa to cohãbo cureina cjirire pari 
turi to yaina cjihti to yoachu pinihtare jipihtinapure ahri yahpa 
macainare noaputiaro waharohca. To yaina cjihti pari turi ti 
wahachy, jipihtinapu to yaina yariaina cjiri sehe pari turi ti 
masaboro seheta jirohca. 

16 0 sehe jira: Trigo yubu mehne wahma pãoca ti yoaria 
Cohamactz yaria cjihto Cohamacwre ti wachu, tiare ti yoa 
dahari yubu cãhu to yariata jira. Tuhsu, yucucu nuhcori cã&hu 
Cohamacų ya nuhcori cjihti jia, t dupuri cihu Cohamacu 
yata jira. Õ sehe mari ni piti dahre buhechu Abraha sã ñuchu 
cjiro Cohamacu yairo to jiriro seheta to panamana ji turiainapu 
cãhu Cohamacy yaina jiahca Cristore wacu tuaina jia. Yoa 
dahari yubu cãhu to yariata jica. Tuhsu yucucu nuhcori cã&hu 
Cohamacų ya nuhcori cjihti jia, t dupuri cihu Cohamacu 
yata jica. O sehe mari ni piti dahre buhechu, Abraha sa ñuchu 
cjiro Cohamact yairo to jiriro seheta to panamana ji turiainapu 
cãhu Cohamacu yaina jira, Cristore wacã tuaina jia. 

17 Ti ã jihtina jipachuta cãinare ti coyea sehere judio masare 
Cohamacų cohãre. Olivo wama tidu dupurire cãa dupurire to 
date cohãboro seheta cãina judio masa sehere Cohamacu 
cohãre. A yucucu dupurire cohãno to cohãri dupuri jiriro cjiroi 
paye dupurire nucu macadyu olivoca dupurire cohtota duhu 
õhre. Tó yoaro seheta Cohamacu musare judio masa jierainare 
Abraha panamana ji turiaina cohtotare musare, musa chure 
yuhdoro taro. 18 Musare to 2 ctichu “Judio masa yuhdoro 
noaina jija sã”, ni tuhotuena tjiga. Ahrire yu yahuhtire waciuga 
musa: Judio masa sehere bese muhtaha Cohamacu. A besero 
ti coyeiro cjihtore ctiha Cristore, musare yuhdoro taro. A jina 
“Judio masa yuhdoro noaina jija”, ni tuhotuena tjiga musa. 

19 Musa judio masa jieraina sehe 0 sehe niboca: “Caa naa 
dupurire to cohaboro seheta Cohamactu caina judio masare 
cohare. Paye dupurire cohtota to Ono seheta to yaina marine 
ctno taro ã cohare tinare”, niboca musa judio masare yuhduruca 
duana. 20 Ti musa nia potocãta jira. To ã jipachuta tina Jesure 
ti wact tuaerari buhiri Cohamacu cohãre tinare. A jiro musa 
cãhure Jesure musa wacã tuaerache to yaina cjihti musare 
ctieraboa. A jina “Judio masa yuhdoro noaina jija sã”, niena tjiga 
musa. A nieranata “Cohamacu cua pisariro jira”, ni tuhotuga 
musa. 21 Olivocu ji mahtaa dupuri waro yoaro sehe judio masa 
sehe Cohamact yaina ji muhtaha. To cohtotaa dupurire to 
õboro seheta Cohamacu to yaina musa sehere cohtota ctiha. 
Wiho mejeta to yaina ji muhtaina judio masa tirore ti wact 
tuaerachu, cainare cohare. Tinare to cohariro seheta musa 
cãhure cohãnohca, tirore musa wacãŭ tuaerachu. 22 Cohamacu 
musare noano yoariro to jichu masiga musa. Tuhstu, cua pisaro 

mehne buhiri dahreriro to jichu cãhure masiga musa. Tirore 
ño payoerainare tiro buhiri dahrerohca. A jiro tirore musa ño 
payoerachu olivocu dupuri warore to cohãriro cjiro seheta musa 
cãhure cohãnohca Cohamacu. 23 A yoa judio masa to cohãbo 
curerina cjiri Cristore ti wacù tua ducachu ñuno, olivocu dupuri 
warore pari turi to duhu Ono seheta Cohamacu to yaina cjihti 
yoarohca tinare. Cohamacu to ã yoa masihti cjihtireta tuaare 
cjuara tiro. A jiro tiro tinare cãinare to yaina cjihti yoarohca. 
24 Musa judio masa jieraina jina, nucu macadyu olivoca dupuri 
yoaro sehe jira musa. A jiina musa jipachu olivocu toadui nucu 
macaa dupurire to na ta õboro seheta, Cohamacu musare to 
yaina cjihti yoahre. To 42 yoachu, ne mijoerare tirore. Judio 
masa Cohamacu to bese muhtarina jira. Olivocu toada dupuri 
waro yoaro sehe jira tina. Ã jiro ti jidu waro cjiropure pari turi 
to duhu õboro seheta to yaina cjihti pari turi judio masare to 
yoachu, ne mijoerara tirore. 


Baharo judio masare pichacapu wahaborinare 
yuhdorohca Cohamacu 


25 Yu coyea, ahrire masa ti masieraare musare yahuihtja. 
“Mipure sa dihtare besere Cohamacu. Cohamactu sa masi 
yuhdaurucu sachu ñuno, tiro sare besere”, musa ni tuhotuerahto 
sehe ahrire yahuihtja musare. Õ sehe jira: Mipure payu judio 
masa Cohamacure tuho duasi. Wiho mejeta payu judio masa 
jierainare Cohamacų to quihõriro puro to yaina to yoari baharo 
judio masa cã&hu tirore cahma ducaahea. 26 Ti å cahmachu 
judio masa payu warore pichacapu wahaborinare Cohamacu 
yuhdorohca. Cohamacų yare ti joari pti ata ni yahu joaa tiha: 

“ ‘Jerusalě wama tiri macai judio masa ya macai 
tinare yuhdohtiro tarohca. 
Jacobo panamana ji turiainare ti haa yoari 
buhirire tiro cohanohca. 
27 Tinare yuhdocu panopu tinare ye ni ctiriro seheta 
yoai nija', nire Cohamacu”, 
ni joaa tiha Cohamacu yare ti joari pti. 

28 Mipure tina judio masa Cristo yare ño payoeraina 
Cohamacuųre ñy tuhtira. Ti 2 yoachu mipure musa sehe judio 
masa jieraina Cristore wacŭ tua ducare. Judio masa sehere 
Cohamacu bese muhtari jire. Judio masa nuchusuma cjiri to 
beserina ti jichu mipu jiina judio masa cãhure tiro cahina. 

29 Cohamacu to ni ctiriro seheta tinare to beseriro seheta 
guihono yoarohca tiro. To nirire ne bosi tiro. 30 Panopure 
musa cãhu Cohamacure yuhdurucari jire. Mipure judio masa 
Cohamacure ti yuhdurucachu ñuno tiro musa sehere pja ñuno 
yuhdore. 31 Mipure judio masa tirore yuhdurucare. Tia 
yoapachuta Cohamacu musare to pja ñuriro seheta tina cthure 
baharopure pja ñunohca. 32 Õ sehe jira: Jipihtina masare 
“Yuhure yuhdurucaina jira”, nina Cohamacu. A jiro jipihtina 
tirore yahdurucaina ti jichu Nuno jipihtinare pja ñu masina tiro. 
33 Cohamacu tua yuhdurucu suriro jira. Noano masi 
pahñoriro jira tiro. Ã jiro to tuhotuare, to yoarire marine noano 
masihto basioerara. 34 Õ sehe ni joaa tiha Cohamacu yare: 
“Cohamacu mari puhtoro to tuhotuare ne masa noano 
masierara. A jia masa tirore “O sehe yoaga’, ni masierara. 
35 A jia masa Cohamacure paye barore ti wari baharo ‘Tiro 
marine wapamona’, ni masierara masa”, ni joaa tiha panopure. 
36 Cohamacuy jipihtiare yoaa tiha. Tuhsu, to tuaa mehne 
jipihtiare jisinichu yoara tiro. A jia jipihtia to ya jira. To 4 
jiriro jichu jipihtia dachoripe tirore ño payojihna mari. Ata 
yoarucujihna. 


Cohamacu cahmaare marine yoarucu dutiha Paulo 


1 2 1 Cohamacu marine tuaro pja ñure. To ã pja ñuriro to 

jichu Nuna, yu coyea, musa sehe oveja noarirore ti jẸ 
wa muoriro seheta Cohamacure ti ño payoriro seheta musa 
cãhu tirore No payorucuga, to yare musa noano yoarucuhto 
sehe. Musa 4 yoachu, tiro wahcherohca. Ata yoaro cahmana 
marine, Cohamacure quihõno ño payona tana. A jicu musare 
tire tuaro yoa dutija. 2 Ahri yahpa macaina ñaare yoaina yoaro 
sehe yoaena tjiga musa. A yoa musa tuhotuapure Cohamacu 
noaa tuhotua sehere to cohtota, ctichu, yuhtiga musa. A 
yuhtina, noaa sehere tuho cohtotarina jinahca musa. A yoana 
noaare, Cohamacu cahmaare, naa mariare, potoca jiare 
masinahca musa. 

3 Cohamacu yuhure to yare yoa masichu yoariro buhe dutiro 
beseri jire yahure. A jicu jipihtina musare õ sehe ni tuhotu 
dutieraja yahu. “Noabiaina ji yuhdurucaja sã”, ni tuhotuena 
tjiga. A tuhotunocahga. Jesure musa wacãŭ tuari baharo, 
Cohamacu musa cãinare noaare yoa masihtire to ctichu, “To 
yoadohoro mehne ahri noaare yoaja”, ni tuhotuina jiga musa. 

40 sehe ni yahu namoihija yahu musare. Mari wamomacari, 
mari dahpori, mari capari jipihtiro mari pjacti jia payu jira. 
Mari pjacti jia cã pjacu jiparota soro jia dahraa cjuara. 5 Ti 
jiro seheta soro sehe jia dahraare cŭna Cohamacu marine. A 
jina payu masa jipanahta Cristore wacã tuaina jina, to pjacu 
cã pjaca yoaro seheta cẸ curuata jija mari. 

6 Cohamacu marine to yoadohoro purota to tuaa mehne 
yoa dutira. A yoaro marine cãinare soro jia mari yoahtire 
cŭna tiro. To 42 yoachu marine to ctirire mari sehe noano 
yoajihna. A jia Jesu yaina õ sehe yoajaro. Cãinare Cohamacu 
to yare yahuhtinare ctina. A jia tina Cristore ti wacŭ tuaro 
puro to yare noano yahujaro. 7 Cainare Cohamacu musare 
yoadohohtinare ctina. A jia tina musare noano mehne 
yoadohojaro. Cãinare Cohamace musare buhehtinare ctina. 

A jia tina musare noano buhejaro. 8 A yoa paina cãhu musare 
saho wahchech« yoahtina jia, musare noano suho wahchechu 
yoajaro. Tuhsu, paye barore wahtina jia, ti wahtire noano 
mehne yajeripohna ti, wajaro. A yoa paina cãhu musare suho 
ji muhtahtina jia, noano mehne suho jijaro. A yoa pjacuoinare 
yoadohohtina jia, wahchea mehne yoadohojaro. 


Jesu yaina jina õ sehe yoaina jiga 


9 “Sa basi cahma cahija”, ni mahñono marieno musa basi 
cahma cahiga. A yoana ñaare ñu yabiina jiga musa. Tuhsu, 
noaa sehere ã cahmarucuga. 10 Tuhsu musa bahana warore 
musa cahino seheta Jesu yainare musa mehne macainare 
cahiga. A yoana musa basi noano cahma fio payoga musa. 

11 Cohamacu cahmaare yoana, ne caparo marieno yoaga. 
A yoana mari puhtoro to dutiro seheta noano wahchea mehne 
yoaga. 

12 Cohamactu musare pichacapu wahaborinare to 
yuhdorinapu jira musa. A jiro musa wahahto noaputiaro jira. 
Tíre masina wahchega musa. A yoa ñano yuhduna, cãno pjaga 
“Cristo yare duhuri”, nina. Tuhsu, Cohamacure ã sinirucuga. 

13 Paye baro Jesu yainare duhsachu waga tinare. A yoa 
musa ya wuhusepu cãhure masa ti sachu noano yajeripohna 
tiro mehne tinare piti bocaga. 

14 Musare ñano yoainare “Noano wahajaro tinare”, ni sini 
payoga. Tinare ã sini payona, “Tina hano yuhduwahnojaro”, 
niena tjiga. 

15 A yoa paina wahcheina mehne jina, musa cãhu tina 
mehne wahchega. Tuhsu paina hano cahyaro mehne tiina 
mehne jina, musa cã&hu cahya, tiidohoga tinare. 

16 Musa mehne macaina mehne noano jiga musa. A jina 
“Paina yuhdoro noaina jija”, ni tuhotuena tjiga. O sehe ni 
tuhotuga: “Wiho jiina jija”, ni tuhotuga. A jina “Masi 
yuhdurucaina jija sã”, ni tuhotuena tjiga. 

17 Paina musare ti ñano yoapachuta, tinare hano yoa 
cahmaena tjiga. Noaa sehere yoaga, noaina musa jia tiare 
jipihtina masa ti masihti cjihtire. 18 Musa bihoro puro jipihtina 
mehne noano jinocahga musa. 19 Musa yu cahiina, yu coyea 
paina musare ti ñano yoapachuta tina yoaro sehe hano yoa 
cahmaena tjiga. Cohamactu sehe musare ti ñano yoari buhiri 
buhiri dahrejaro tinare. Cohamacu yare ti joari pti ata ni joaa 
tiha: “ “Yuhu sehe musare ti hano yoari buhiri buhiri dahreriro 
jija. A jicu potocãta buhiri dahreihtja’, nina mari puhtoro”, ni 
joaa tiha panopure. 20 A jina õ sehe yoaga musa: Musare ñu 
tuhtiriro to juca baachu nuna nuga tirore. To ñahma yapiochu 
cãhure nuna tirore sihoga. Musa ã yoachu ñuno musare to 
ñano yoari buhiri buo tirohca. 21 A jina paina musare ti fiano 
yoapachuta musa sehe tinare hano yoa cahmaena tjiga. Tinare 
noaa sehere yoaga musa. A yoana fiaa sehere cahmaerana nica 
musa. 

1 3 1 Jipihtina musa bui puhtoa cjihtire Cohamacu dihta 
bese ctina. Ne cãiro puhtoro Cohamacu to bese cŭerariro 
mariahna. To ã ctirina ti jichu nuna jipihtina musa tinare noano 
yuhtiga. 2 Mari puhtoare noano yuhtierana Cohamacu to bese 
ctirinare yuhdurucana nija mari. A yuhdurucainare Cohamacu 
sehe buhiri dahrerohca. 3 Noainare cuichu yoahtina jierara 
puhtoa. Ñaare yoaina sehere cuichu yoahtina jira tina. Noaare 
yoaga musa puhtoare musa cuierahto cjihto sehe. A yoana 
cuisi musa. Noaare musa yoachu puhtoro sehe “Noaare yoare 
musa”, musare ni ñunohca. 4 Musa puhtoa Cohamacu to cùno 
seheta musare yoadohohtinata jira musa noano jinocahto 
cjihto sehe. Wiho mejeta musa ñaare yoana pini tinare cuiga. 
Tina musare buhiri dahrehtina cjihtita jira. Jipihtina naare 
yoainare buhiri dahre dutiro Cohamacu tinare besere. > Ti ã 
buhiri dahrehtina ti jichu naare yoana musa puhtoare cuiga. 
A jina ño payoa mehne “Noaare yoaro cahmana yuhure”, ni 
tuhoturo mehne noano yuhtijihna. 6 Musa puhtoa ti dahrahti 

cjihtire Cohamacu ctire. A jina ti dahraare ti yoachu fitna 
musa puhtoare wapa nabasainare wapara musa. 

7 Jipihtinare musa puhtoare noano yuhtiga. Tuhsu, 
puhtoare wapa nabasaina cãhure wapaga musa. A yoa puhtoa 
sehe payere ti wapa dutichu cãhure wapaga. A jina jipihtina 
puhtoare noano ño payoga. 8 Tuhsu, paina masare wapamoena 
tjiga. Tinare cahino cahmana. To cahai jiinare cahiriro 
Cohamacu dutiare yoa pahño tuhsuriro jira. A jina musa cahai 
jiina cãhure cahiga. 9 Õ sehe nina Cohamacu dutia: “Pairo 
namonore wuana tiena tjiga. Numia cãhu pacoro manunore 
wuana tiena tjiga. Masare wajãena tjiga. Yacaena tjiga. Paina 
yare goa pjaena tjiga”, ni yahura to dutia. Paye dutia cãhu 
jira. Ti ã jipachuta cãno dutiare musare yahui tai nija. Ti dutia 
cãno dutia to jipachuta tí dutiare yoana Cohamacu dutiare 
yoa pahñona nija mari. Tí dutia õ sehe nina: “Mu basi mu 
cahino seheta my cahai jiina cãhure cahiga”, nina. Ti dutiare 
yoana Cohamacu dutiare yoa pahñoina jina nina. 10 Musa 
cahai jiinare cahina, tinare ñano yoasi. A jina tinare cahina, 
Cohamact dutiare yoa pahñoinata jira musa. 

11 A jina cariina yoaro sehe jiena tjiga musa. Noano wacŭ 
masiga. Jesure noano wact cohtaga. Jesu marine to tjua ta 
naahto mahanoca duhsatjiana. Tirore mari coã wact tua 
ducachu Jesu marine to yuhdoro tahto mahanoca duhsamare. 
Mipu pinihtare cahacã waro jira to tahto. Ahri ya nirire masina 
musa. 12 Mipure ñaina ya dacho jira. To tahto mahanoca 
duhsara. Tíre masina, buhiri tichu yoaare, nahitiano yoaro 
sehe jiare duhu pahñojihna mari. A jina Cohamacu cahmaa 
sehere yoajihna mari. A Cohamact yare yoana, ñaare duhu 
pahñonahca mari. Ahri dachore payu naa baro jichu, ñami 
yoaro sehe jira. Wiho mejeta Cristo to tachu, ñami yoaro sehe 
jiro pihtia waha, pa dacho, buhria muja taro yoaro sehe 
waharohca. Surara coma suhtiro to saa ducataro seheta 
Cohamact ñaare to ducataare noano cjua pahñojihna mari. 

A tíre cjuana ñaare duhu, Cohamacu cahmaa sehere mari 
yoajihna. 13 A jina Jesu to tahtore wacti cohtaina jina, noaa 
sehere yoajihna. Bose numtwrine yoana ñano yoaena tjijihna. 
Tuhsu, cahaena tjijihna. A jina numia mehne ñano yoaina, 
paina mehne ñano yoaina, cahma sayoina jiena tjijihna. Musa 
numia cãhu mua mehne ñano yoaena tjiga. 14 Wiho mejeta 
Jesucristore puhtoro tina, tirore yuhtiga musa. A yuhtina to 

jiro seheta jiga musa. A jina fiaare musa goa pjaa sehere 
yoaena tjiga. 


Musa coyeare Jesu yainare “Nano yoaa nina”, 
ni yahuwajaena tjiga 


1 4 1 Jesure wact tuarirore to noano wacã tuaro 
duhsasinichu nena tirore ji coaro mehne cahmaga. 
To ã jiriro jichu nuna “Ne masierara muhe” ni, tiro mehne 
cahmasayoena tjiga. 2 “Jipihtiare chu masija yahe”, ni tuhotura 
paina. Paina sehe Jesu yare noano masierasinia wahiguinare 
chueraina, toaa dicha dihtare chura. 3 Jipihtiare chuina sehe 
toaa dicha dihtare chuinare ñu tuhtiea tjijaro. A yoa toaa dicha 
dihtare chaina cãhu jipihtiare chuinare “Ñano yoaa nina”, ni 
cahma yahuwajaea tjijaro. Jipihtiare chuina sehe Jesure wacŭù 
tuaina ti jichu Cohamacu tinare to yaina yoa tuhsure. To yaina 
ti jichu ñua wahiguinare chueraina sehe tinare yahuwajaea 
tjijaro. 4 Jesure wacti tuaina Cohamacure dahra cohtaina dihta 
jira. Ti ã jichu nuna musa tinare yahuwaja masierara. Jesure 
wacã tuaina to cahmano sehe ti guihono yoaerachu ñuno tiro 
dihta ti puhtoro jiro, tíre yahu poto masina. To cahmaare 
quihõno ti yoachu cãhure tíre yahu masina tiro. A jiro tiro sehe 
to yainare “Ñano yoare muhe”, ni yahuhtiro jirohca. A jiro 
tirore dahra cohtainare noaa dihtare yoarucu masich« yoariro 
jira Cohamacu. 

> Caina cãa dachori cua pisaro mehne Cohamacure ti ño 
payohti dachori cjihtire cjuara. Paina sehe, “Dohse jiri dachore 
Cohamacure ño payochu, noana”, ni tuhotu, ño payoina jira. 
Tina cãno potori 2 yoaeraina jipahta jipihtina õ sehe ni 
tuhotujaro: “Jesu to cahmano seheta noano yoana nija”, 
ni tuhotu masijaro. 6 Cãiro cãa dachori cua pisaro mehne 
Cohamacure ti ño payoa dachorihi Cohamacure ño payoro, 
tiro chu guihono no payoro nina. Tuhst jipihtiare churiro 
churota, Cohamacure “Noana”, ni wahche payora tiro. A jiro 
tiro cãhu Cohamacure ño payorota nina. A yoa pairo sehe cãa 
chuare chuerara, Cohamacure ño payoro. Tiro cthu Cohamacure 
“Noana”, ni wahche payora. 

7 Tuhsu, mari cahmaa dihtare yoaina ne ji masieraja mari. 
Cristo jira mari puhtoro. A jiro mari catichu mari yariachu 
cãhure mari puhtorota jira. 8 Mipure mari catisinino puro Cristo 
yare yoahtina jija mari. To yaina jija. Mari yariari baharopu 

cãhure to yainata jinahca. A jiro mari catichu mari yariachu 
cãhure Cristo mari puhtoro jira. 9 Ata jira. Cristo yaria masa 
mujaha catiinare, ã jichu yariaina chure ti puhtoro jiro taro. 
10 ;Dohseana tana musa coyeirore Jesu yairore “Nano 
yoaro nina”, ni yahuwaja duajari musa? ¿Dohseana tana musa 
coyeirore tu diho cù duajari musa? Mari jipihtina Cristo panoi 
mari ducuchu tiro sehe mari yoarire masi pahñonoriro jiro, 
marine beserohca noainare, ñainare. To 2 besehtiro to jichu 
musa coyeirore “Nariro jira”, ni yahuwajaena tjiga. 
11 Cohamact yare ti joari pŭi õ sehe ni joaa tiha: 
“Õ sehe nire mari puhtoro: ‘Yuhu catiriro jija. 
A jicu õ sehe ni quihõno warota yahuja musare. 
Jipihtina yu panoi na tuhcua caha suahca. 
A na tuhcua caha su, “Noariro, tuariro jira muhe” 
ni, yuhure ño payoahca’, nire mari puhtoro”, 
ni joaa tiha. 12 A jiro jipihtina mari yoarire Cohamacu 
siniturohca marine. “¿Dohse yoana ã yoari?” ni siniturohca. 
To 2 sinituchu yuhtiro jica marine. 


Musa coyeirore ñano yoachu yoaena tjiga musa 


13 A jina mari mehne macainare “Naina jira musa”, ni 
cahma yahuwajaena tjijihna. A yoana mari coyeirore Jesu 
yairore dojomehnena tjijihna “Jesure wacù tua duhuri”, nina. 
14 Yuhu Jesucristo yairo jicu, ahri yu nihtire noano masija 
yuhu. Yuhu sehe jipihtia chuare yu chuchu ya churi buhiri, 
buhiri mariahna. Wiho mejeta pairo sehe “Ahri chuare chucu 
buhiri tii nica yahe”, ni tuhoturiro sehe churo, potocãta buhiri 
tiriro jira. 15 Ti potoca tjira. Paina ti sio, chuera barore musa 
chuchu ñuno, musa coyeiro ñu cù churo, “Cue, ñano yoai nica 
yahe”, ni pjíro tuhotuboca tiro. Tirore ã nu cù chuchu yoana, 
tirore cahina nieraca musa. To sio, chuera barore musa chuchu, 
tiro cãhu ñu cd chuboca. A churo “Ñano yoai nija”, ni tuhoturo 
Cristore duhuboca. Musa coyeiro yaro jiboriro cãhure yariari 
jire Cristo. A jina “Cristore duhuri”, nina tirore ñu cù chuchu 
yoaena tjiga. 16 A jia “Ahri sã yoari noa nica”, musa ni 
tuhotuchu paina musare yahuwajaboca. Ti 4 yahuwajachu 
Nuna musa ã yoarire yoa namoena tjiga, “Yahuwaja namori”, 
nina. 17 Cohamacu sehe mari puhtoro jira. To ã jich mari 
chua, mari sihnia cãhu ã jinocaa nina. Wiho warota jira. A jia 
mari puhtoro to dutiare, noaa cãhure mari yoachu tí waro jia 

nina. Paina mehne mari noano jinocachu cãhure noaa waro 
jia nina. Tuhsu, Espíritu Santo yoadohoa mehne mari wahchechu 
noaa waro jia nina. 18 Tó seheta Cristo yare yoarirore ñua 
Cohamacu, masa cãhu “Noano yoare muhu”, niahca. 

19 Tó seheta yoajihna mari pinihta noano mari jinocahto 
cjihtore, mari basi mari cahma yoadohohto cjihtore. A yoana 
Jesure wacū tua namonahca. 20 Pairo Jesu yairo to chu 
dutierari cjirire musa chuchu ñuno tiro sehe ñu ji coaeraro 
Cohamacu yare cohãboca. A jina tíre chuena tjiga. Potocãta 
jipihtia chua noaa chuata jira. Ti 2 jipachuta paye barore 
mari chuchu pairo “Naa chua jica ahri”, niriro jiparota ñu ci 
chuboca. A churo ñano yoaro nica tiro. Ki jina marine to ñu cù 
chuchu, mari cãhu ñano yoana nija. 21 Wahiquina dihire musa 
chachu ñuno, vinore musa sihnichu ñuno, pairo Jesu yairo 
“Tíre chucu hano yoai nica yuhu”, ni tuhoturiro jiparota tiro 
cãhu ñu cü, chu sihniboca. A ni tuhoturiro pinihta chu sihnino 
ñano yoaro nina. A jina tiro to ñano yoaerahto sehe Jesure to 
wacu tua duhuerahto sehe wahiguina dihire, vino cãhure musa 
sehe musa duhuchu noa nina. 22 “Jipihtiare chu masija”, ni 
tuhotuna, tire Cohamacu dihtare yahuga. Naare yoaerariro, 
“Noano yoai nica yuhu”, ni tuhoturiro wahcheriro jira. 

23 Pairo sehe “Ahri chuare chucu hano yoai niboca yahe”, ni 
tuhoturiro jiparota tí chuare churo, buhiri tiriro jira tiro. 
“Ahrire chucu potocãta noaare yoai nija”, ni tuhotuerara tiro. 
A ni tuhotueraro tíre churo, to churi buhiri buhiri tira tiro. 
“Noaare yoai nija”, ni tuhotueraro tire yoaro, buhiri tira tiro. 


Mari cahai jiinare noano yoajihna 


1 5 1 Mari Cohamacure noano wacã tuaina sehe wacãù 
tuaera cureinare yoadohojihna. A yoana mari ya cjihti 
dihtare yoaena tjijihna. 2 A jina mari cahai jiinare Jesu yainare 
noano yoajihna ti noano jinocahto cjihtore, Cohamacure ti 
noano wacã tua namohto cjihtore. 3 Cristo sehe to ya dihtare 
yoaeraha. Ata nina Cohamacu yare ti joari pi. Õ sehe ni joaa 
tiha: “Cristo õ sehe nire Cohamacure: ‘Muhu sehere hano 
durucuborina yuhu sehere hano durucure’, nire Cristo 
Cohamacure”, ni joaa tiha panopure. A ñano ti durucuriro jiro 
Cristo to Pucuro ya sehere yoaro niha. 4 Panopuu Cohamacu 
yare ti joari pili tina joaa tiha mari noano buhehto cjihtore. 
A jina tí ptire buhena wahcheja. A buhena mari ñano yuhduna 

cãno pjana, noano mari yuhduhtore cohtanahca. 5 Cohamacu 
musare tuachu yoariro wahchechu yoariro musare jipihtinare 
cãno potori noano jichu yoajaro, Cristo to cahmano seheta. 

6 Ata yoajaro tiro musa jipihtina cãno potori Cohamacure 
mari puhtoro Jesucristo Pucurore “Noariro, tuariro jira”, ni 
musa ño payohto cjihtore. 


Judio masa jierainare noaa buheare yahu ducaha 


7 Cristo marine to yoariro seheta musa mehne macainare 
noano cahma piti bocaga. Musa ã yoachu ñua “Potocãta 
Cohamacų noariro jira”, ni ñuahca masa sehe. 8 Musare ahrire 
niita nija: Judio masare yoadohohtiro cjihto taha Cristo. 
Cohamacu tirore warocaro judio masa sã ñuchusuma cjiripure 
to ni yahuriro cjiro seheta yoaro niha. Tíre to yoari cjirire 
masare masichu yoahtiro cjihto taha Cristo. 9 Masare Cristo to 
yoadohochu Cohamacu pja ñuno nire tinare. To ã pja ñuchu 
judio masa jieraina cãhu Cohamacure “Noariro, tuariro jira” 
ni, ño payora mipure. Tina cãhure to yaina jichu yoaro taha 
Cristo. Cohamacu yare ti joari pti ata ni joaa tiha: 

“Cristo õ sehe niha Cohamacure: ‘Judio masa 
jieraina cahai muhure “Cohamacu noariro, 
tuariro jira”, ni ño payoihtja. 

A jicu tina cahai basacu ma ya cjihtire basaihtja’, 
niha Cristo Cohamacure”, 

ni joaa tiha panopure. 10 Tuhsu, õ sehe ni joaa tiha tjoa: 

“Cohamacu to beserina judio masa mehne cahma 
wahchega musa cã&hu judio masa jieraina”, 

ni joaa tiha panopure. 11 Tuhsu, õ sehe ni joaa tiha tjoa: 

“Judio masa jieraina jipihtina Cohamacure ño 
payojaro. 

A jia jipihtiro macaina tirore “Noariro, tuariro jira’, 
ni ño payojaro”, 

ni joaa tiha. 12 A yoa Isaia cjiro cãhu õ sehe ni joaa tiha: 

“Jesé panamino ji turiariro tarohca. 

A taro judio masa jieraina bui puhtoro jirohca tiro. 

A jia tina sehe tirore wacti tuaa, tinare pichacapu 
wahaborinare to yuhdohtore masiahca tina”, 

ni joaa tiha panopure. 

13 Cohamacu marine baharopu to yuhdohtore wacã 

cohtachu yoariro noano musare wahchechu yoajaro. Tuhsy, 

musare Jesure wactii tuainare noano jinocachu yoajaro tiro. 
Musare to 2 yoachu musare to yuhdohtore Espíritu Santo to 
tuaa mehne wahchea mehne wacti cohta namochu yoajaro. 

14 Ahrire musare yu yahuhtire noano masija. Musa sehe 
noaina jira. Tuhsu, Jesu yare noano masina musa. A masina 
musa basi noano cahma yahu, buhe masina musa. 15 Musa 4 
masiina musa jipachuta caa tahari ahri pùŭpure musare cuiro 
marieno noano yahu pahño joahi tire musa boerahto sehe. 
Cohamacu yuhure cahino musare buhe dutiro ctire yuhure. A 
jicu to ctriro seheta yoaja, musa tire boerahto sehe. 16 Yuhure 
to ã ctichu, sacerdote to yoaro sehe yoaja yuhu. A yoacu, 
Jesucristo yare noaa buheare judio masa jierainare buheja 
yuhu. Yu a buhechau tuhoa, tina Jesure wact tuara. Tina 
Jesure wactii tuainare yuhu sehe sacerdote wahiguinare waja 
ja muo Cohamacure ya waboriro seheta, tinare “Mt yaina 
jira”, nija Cohamacure. Yu ã niinare Espíritu Santo sehe tinare 
Cohamacų yaina cjihti jichu yoara. Ti ã jiina jichu ñuno, 
Cohamacu sehe ji coaro mehne tinare ñahanohca. 

17 Cohamacu to buhe duti cŭriro jic Jesucristo to 
yoadohoa mehne yu yoari cjirire wahchea mehne yahuja 
musare. 18-19 Tuhsu, ahri pinihtare musare pototi yahu duahi. 
Yu yahua yu mu suro yu yahua ne jierara. Paina judio masa 
jierainare Cristo to yoadohoa mehne tinare yu buhechy tuhoa, 
yu yoarire ñua, ã jia Jesu tuaa mehne yu yoa ñorire ñua, 
Espíritu Santo to tuaa mehne tina Cristore wacŭù tuare. 
Jerusalepu wahma yu buhe ducari baharo jipihtia macaripepu 
buhe wahcãhi. Pu Ilirico yahpapu cã&hure Cristo ya buhea 
noaa buheare buhei sui. 20 Cristo yare masieraina dihtare 
noaa buheare tuaro buhe duahi, yahu mehne macaina ti 
buherinapure buhe duaeracu. 21 Ata ni joaa tiha Cohamacu 
yare ti joari pti: 

“Panopt tirore ne tuhoeraina cjiri tirore masiahca. 
A yoa tirore ne tuhoeraina cjiri to yare noano 
tuhoahca”, 
ni joaa tiha Cohamacu yare ti joari pti. 


Paulo Romapu to wahahtore yahuha 


22 A jicu jipihtiro macainare buheriro jicu payu tahari 
musa cahai waha duapaihta waha masiera tihi. 23 Mipu 
pinihtare ahri yahparipure yu dahraa pihtia wahahre. A jic 

payu cuhmari musa cahapu waha duariro jicu musa cahapu 
wahaihtja. 24 Españapu wahacu, musare tói nu yuhduaihija. 
A yoacu musa mehne wahcheihtja. Tuhsu, musa mehne 
mahanoca yu jiri baharo yuhure musa yoadohoa mehne 
Españapu yuhdu wahcãihtja. 25 Mipure Jerusalepu wahasinii 
tai nija. TO macainare Jesu yainare yu coyeare niñerure 
naasinii wahai nija. 26 Macedonia yahpa macaina, Acaya yahpa 
macaina cãhu noano mehne Jesu yainare Jerusalepu jiinare 
pjacuoinare niñerure warocahre tinare yoadohoa. A jicu tinare 
tire wai wahai nija. 27 Ti niñerure waa, noano mehne wahre 
tina. Ti å yoachu noa nina, yu tuhotuchu. Tinare judio masa 
jierainare judio masa sehe Cohamacu yare buhe muhtare. A 
jia tinare to yuhdohto cãhure buhe muhtare judio masa. Tia 
buhechu ñucu Macedonia macaina Acaya macaina mehne 
judio masare ti yoadohochu noa nina yuhure. Tinare ti buheri 
wapa yoaro sehe jira tí, ya tuhotuchu. 28 A jicu Jerusal 
macainare ti niñerure wa tuhsucu Españapu wahaihtja. Tópu 
wahacu musare ñu yuhduaihija. 29 A yoa musa cahapu yu 
wahachau Cristo yare musare yu buhechu tiro musare ndoano 
yajeripohna tichu yoarohca. 

30 Yu coyea, mari puhtoro Jesucristore wacti tuara musa. Ñ 
yoa Espiritu Santo to tuaa mehne painare cahina musa. A jiina 
jina yahu cãhure tuaro sini payoga Cohamacure. 31 Õ sehe ni 
sini payoga: Judea yahpa macaina Jesure ño payoeraina 
yuhure ti hano yoa duachu Cohamacu yuhure to ñu wihbohto 
sehe sini payoga. Tuhsu, Jerusale macaina Jesu yainare 
niñerure yu wabasachy tina tire wahchea mehne ti ñahahto 
sehe sini payoga. 32 Musa ã sinichu Cohamacu cahmachu 
wahchea mehne musa cahapu wahaihtja. A jica musa mehne 
jicu wahchea mehne soihtja. 33 Cohamacu marine noano 
jinocachu yoariro musa mehne jirucujaro. 


Paulo noa dutiha 


1 6 1 Mari coyeacoro Febe wama tiricoro musa cahapu 
waharo taro nina. Ticoro Cencrea wama tiri macai 
Jesu yainare cahmachuinare yoadohoricoro jira. 2 A jiro 
payure yoadohoricoro yuhu cãhure yoadohoricoro jihre 
ticoro. Tuhsu, mari puhtoro Jesu yacoro jira. A jina ticorore 
noano mehne musa mehne ji dutiga. TO seheta yoaro cahmana 

marine Jesu yainare. yoana ticorore paye baro to maerachu 
nuna ticorore waga musa. 

3 Aquila, to namono Priscila cãhu noajaro. Jesucristo yare 
yu buhechz tina cã&hu yuhu mehne dahrare. 4 Tinare mahano 
wajamonore paina yuhure ti waja duachu ti yoadohori buhiri. 
A jicu tina mehne wahcheja yahu. Tuhsu, judio masa jieraina 
Jesu yaina jipihtina tina cãhu tina mehne wahchera. > Aquila 
ya wuhuti cahmachuina cahu Jesu yaina noajaro. Yu cahiriro 
Epeneto cãhu noajaro. Tiro Asia yahpa macariro tói jiro 
Cristore wacŭ tua muhtariro jire. 6 Maria cãhu noajaro. Ticoro 
musa mehne tuaro dahrahre. 7 Yu coyea Andrónico, Junia 
cãhu noajaro. Peresui yu jichu tinata yuhure piti tiina jihre. 

A jia ya pano Cristore wacŭ tua muhtare tina sehe. Paina Jesu 
to cŭrina sehe tinare “Potocãta noaina jira”, ni durucura. 

8 Ampliato c&hu yu cahiriro Jesu yairo jira. Tiro noajaro. 

9 Urbano cã&hu noajaro. Tiro cãhu mari mehne Cristo yare 
dahrahre. A yoa yu cahiriro Estagui noajaro. 10 Apele cãhu 
noajaro. Tiro potocãta noano Jesure wacù tuara. To yoarire 
Nuna tire masija mari. Tuhsu, Aristóbulo ya wahu macaina 
jipihtina to namono to pohna cãhu noajaro. 11 Yu coyeiro 
Herodid noajaro. A yoa Narciso ya wahu macaina Jesu yaina 
noa pihtinocajaro. 12 A yoa Trifena, Trifosa cãhu noajaro. Tí 
numia mari puhtoro Jesu ya dahraare yoara. Mari cahiricoro 
Pérside cãhu noajaro. Ticoro mari puhtoro yare tuaro yoara. 
13 Rufo mari puhtoro Jesure noano wacti tuariro, to yare 
noano yoariro noajaro. To pocoro cãhu noajaro. Ticoro ya 
poco yoaro sehe jiricoro jira. 14 Asíncrito, Flegonte, Herme, 
Patroba, Herma, paina Jesu yaina tina mehne macaina cãhu 
noajaro. 15 Tuhsu, Filólogo, Julia, Nereo, to bahoro cthu, 
Olimpa, paina tina mehne macaina cãhu Jesu yaina noajaro. 

16 A yoa musa mehne macainare piti bocana, noano mehne 
piti bocaga. Jipihtina Jesu yaina jipihtiro macaina musare noa 
dutira. 

17 Yu coyea, musa mehne macaina cãina musare cahma 
ñu tuhti, cahma tju wachu yoaina jira. A jia musare Jesu ya 
buheare dojomehnena. A jina tó sehe yoainare fitna noano 
yoanohbu, “Dojomehneri”, nina. A yoainare piti tiena tjiga. 

18 Tó sehe yoaina mari puhtoro Jesucristo yare yoaerara. 
Naare ti goa pjaa dihtare yoara. Tuhsu, noano tuho ji coaro 
dero mahño buhera noano masierainare. Ti 4 mahhnochu tinare 

noano tuhora. A jina ã yoainare piti tiena tjiga musa. 19 Musa 
sehe Jesure noano yahtiina jira. Tire jipihtina masina. A noano 
yahtiina musa jichu wahcheja yuhu. A jicu noano musa 
yoahtore musa masichu cahmaja yuhu. A yoa ne fiaare yoaeraina 
musa jichu cãhure cahmaja yuhu. 20 A jiro Cohamacu marine 
noano jinocachu yoariro mahanoca baharo watino Satanare 
yuhdurucachu yoarohca musare. A yoa mari puhtoro Jesucristo 
musare noano wahachu yoajaro. 

21 Timoteo yu piti musare noa dutira. Yu coyea judio masa 
cãhu, Lucio, Jasõ, Sosípatro musare noa dutira. 

22 Yuhu Tercio ahri pre Paulore joabasariro jija. Yuhu 
Jesu yairo jic musare Jesu yainare noa dutija. 

23 Gayo ya wuhui jinocai nija yahu Paulo. To ya wahui 
Jesu yaina cahmachuna. Tiro cã&hu musare noa dutira. 
A yoa Erasto ahri maca macaina puhtoare niñerure ñu 
wihbobasariro musare noa dutira. Mari coyeiro Jesu yairo 
Cuarto chu musare noa dutira. 

24 [Yu coyea mari puhtoro Jesucristo musare jipihtinare to 
cahia mehne noano yoajaro. Ata yoajaro.] 


Paulo Cohamacure ño payoro joa batoara 


25-27 Mari puhtoro Jesucristo ya buhea mehne noaa buhea 
mehne Cohamacu musare tirore wacti tua namochu yoa 
masina. Panopure ti buhea noaa buhea ne masare yahuerari 
buhea jimaha. Mipure Cohamacu yare yahu muhtaina cjiri 
ti joari cjiri mehne ti buheare yahua jira. Yuhu cã&hu tíreta 
buheja. Ti buheare Cohamacu a jirucuriro to yahu site dutiro 
seheta jipihtiro macainapu mipure masina. Tí buheare tirota 
yahu dutiha masa tirore yuahti, ti wacŭ tuahto cjihto sehe. A 
jina tirore “Potocata noariro, tuariro jira muhe”, ni wahche 
payojihna. Tiro cãirota Cohamacu dihta noano masi pahñoriro 
jira. Jesucristo to yoadohoa mehne Cohamacure ã ño 
payorucujihna mari. Ata yoarucujihna. 

Paulo Cohamacų yainare Corinto macainare joarocaha 


1-2 Yuhu Paulo, Jesucristo yare buhe duti to cŭriro jija. 

Cohamacuų to cahmano seheta Jesu to ctihtiro cjihtore 
beseri jire yuhure tiro. Sostene wama tiriro mehne musare 
Cohamacų yainare Corinto macainare joarocaja sã. Ahriro 
cãhu mari coyeiro Jesu yairo jira. Jesucristo mehne macaina 
musa jichu Cohamacu yaina cjihti beseri jire Jesu musare. A 
yoa jipihtina paina mari puhtoro Jesucristore siniina jia, tina 
cãhu Cohamacy yainata jira. Ti ã jichu Jesucristo sehe mari 
jipihtina puhtoro jira. A jina musare jipihtinare joarocaja sã. 
3 A yoa Cohamact mari Pucu mehne, mari puhtoro Jesucristo 
mehne musare noa dutija. Cohamacu to yoadohoa mehne 
noano jiga musa. 


Jesucristo sehe musare noano yoabasaha Cohamacure 


4 Jesucristo yaina musa jiri baharo tiro sehe musare 
noano yoabasari jire Cohamacure. To 2 yoabasachu ñucu, 
Cohamacure “Noana”, nirucuja yahu dachoripe. > Cristo yaina 
musa jichu ñuno Cohamacu sehe musare noano jich yoari 
jire. Tuhsu, to yare musare painare noano yahuhtina cjihtire 
yoari jire tiro. A jiro tiro to yare noano masicha yoari jire 
musare. 6 Cristo yare musare sa buheriro seheta ã yoari jire 
musare, Cristo yaina musa wahachu. 7 A yoa Cohamacu musare 
noano yoadoho pahñonocanohca. Mari puhtoro Jesucristo ahri 
yahpapt to tjua tahtore musa cohtaro watoi Cohamacu musare 
a yoadohorucurohca. 8 Cohamacu musare yoadohorohca 
to yare musa ne duhuerahto sehe. To ã yoachu musa sehe 
dachoripe, ahri dacho pihtichupa cã&hure naa buhiri marieina 
jirucunahca, Cohamacu to fiuchu. A jina Jesucristo mari 
puhtoro to tjua tachupure naa buhiri marieina jinahca musa. 
9 Tíre Cohamacu to niriro seheta tiro yoara. Tiro to macuno 
mari puhtoro Jesucristo yaina cjihtire marine beseri jire. To ã 
beserinare Jesu yaina jichu yoare marine. 


519 


El Nuevo Testamento en guanano de Colombia, 3ra ed. ©2010, Liga Bíblica Internacional 


1 CORINTIOS 1 520 


Jesu yaina Corinto macaina cahmachua cahma sayoha ti basi 


10 Yu coyea, mari puhtoro Jesucristo to dutiro mehne 
musare tuaro mehne yahui tai nija ahrire: Musa basi cahma 
sayoena tjiga. A yoa musa basi cahma tju wa dapo jiena tjiga. 
Că curuaihta jiga musa. A jina jiape ni durucuena tjiga musa 
basi. A yoana musa yoahto cjihtore tuhotuna, cãno potorita 
yoaga musa. 11 Yu coyea, musa basi cahma sayona niyuhca 
musa. A ni yahure cãina Cloé ya wuhu macaina yuhure. 

12 Cãina musa mehne macaina õ sehe ni cahma sayoyuhca: 
“Paulo ya curua macaina jija sa”, ni cahma sayoyuhca caina 
musa. A yoa paina “Apolo ya curua macaina jija sã”, niyuhea 
tina cãhu. Paina sehe tjoa “Pedro ya curua macaina jija sã”, 
niyuhca tina cthu. Paina sehe tjoa “Cristo ya curua macaina 
jija sã”, niyuhca tina cthu. 13 Musa ã nipachuta Cristo yaina 
cã curuaihta jija mari. Mari basi cahma tju wa dapo masieraja 
mari. C curuaihta jija mari. Yuhu Cristo jieraja. Tiro yoaro 
sehe musa ya buhirire crusapu yariariro cjiro jieraja. Tuaa 
maeraja. A jicu wiho jiriro jija. A yoa musare pairo bautisaro, 
Cristo yaina musa jichu musare bautisari jire. Ya yaina musa 
jichu sehere musare bautisaerari jire. (A jina yaha sehere ñu 
wahaena tjiga musa.) 

14 Musare, musa mehne macaina cãhure bautisaerahi yuhu. 
Crispore, Gayo cthure tina dihtare bautisahi. Paina sehere 
bautisaerariro yu jichu noana, yu tuhotuchu. 15 Payu masare 
bautisariro yu jichu “Paul yaina sa jichu bautisare sare”, ni ñu 
wahaboa musa yuhure. A jicu tire musa yoachu cahmaeraja. 
16 Estefana ya wahu macaina cãhure bautisahi yuhu. Tópeinata 
bautisahi yahu. Yu bautisarinare painare wacteraja yhy. 

17 Cristo yuhure warocaro, masare bautisahtirore ctierare 
yuhwre tiro. Noaa buheare buhehtiro sehere yuhure cüre. 
Cristo crusapy to yariarire mari buhechu ti buhea marine 
noaina wahachu yoara. To 2 yoapachuta noaa buheare yu 
mu saro yu buhechu yuhu sehere ñu wahãboa musa. Musa ã 
nu wahãna noaa buhea sehere ño payoeraboa musa. Tuhsu 
noaina wahaeraboa. A jicu Jesu ya buheare buhecu ya mu 
saro yu masia mehne buheraja yuhu. 

Cohamacu to tuaa cãhure to masia cã&hure cjuariro jira Cristo 


18 Pichacapu butihtina sehe Cristo crusapt to yariarire mari 
yahuri buheare “Tuho masieraina ya buhea jira tí”, nimana 
butihtina sehe. Mari sehe Cristo to yuhduchu yoahtina cjihti 
jina õ sehe nija: “Crusapu to yariarire mari yahuri buhea tí 
waro jia nina. Ti buhea Cohamacu to tuaare yahura marine”, 
nija mari. 19 Cohamact sehe to yare ti joari ptii 0 sehe nina: 

“Ahri yahpa macainare ‘Noano masiina jira’, 
ti niinare ti masia yaba cjihti jierachu 
yoaihca yahe”, 

nia tiha Cohamacu to yare ti joari pti. 

20 A jia ahri yahpa macaina noano masiina ti masia yaba 
cjihti jierara. Sã coyea judio masare buheina cãhu ti masia yaba 
cjihti jierara. Mipure ahri yahpa macaare durucu sayo mihniina 
cãhu ti masia yaba cjihti jierara. Ahri yahpa macaina noano 
masiina ti jipachuta quihõno masieraina ti jirire masichu yoare 
Cohamact. 21 Cohamacu pinihta noano masiriro jira. To ã 
jichu ahri yahpa macaina ti ya masia mehne Cohamacure ne 
masierara tina. Cohamacu to masi dutieraro seheta å wahare 
tinare. Cohamacure cahmaeraina sehe õ sehe nina noaa buhea 
warore: “Tuho masieraina ya buhea jira”, nimana. A jia noaa 
buheare “Tuho masieraa buhea”, ti nia buheare tuhoa Cristore 
masi ducara masa. Ti ã masi ducachu Cristore ti wacù tuachu 
ñuno tinare pichacapu wahaborinare yuhduchu yoara 
Cohamacu. 

22 Judio masa Cohamacu to tuaa mehne to yoa ñorire ñu 
duaa nina. A yoa griego masa judio masa jieraina sehe noano 
ti masihti cjihtire macaa nina. 23 Mari sehe Cristo crusapt to 
yariarire yahuri buheare buheja mari. Tí buheare judio masa 
sehe ñu yabira. A yoa ti buheare judio masa jieraina sehe 
“Tuho masieraina ya buhea jira”, ni tuhotura. 24 Ti ã ni 
tuhotupachuta Cohamacu to yaina cjihti to beserina sehe tí 
buheare õ sehe nina. “Cristo ya buhea Cohamacu to tuaare, to 
noano masiare masichu yoara marine”, nina tina ahri buheare. 
Tina judio masa, judio masa jieraina jipahta, ã nina Jesu yaina. 
25 Cohamact masi pahñoriro jira. “Tiro tuho masierariro jira”, 
masa ti ni tuhotupachuta ahri yahpa macaina yuhdoro noano 
masi pahñoriro jira tiro. Tuhsu Cohamacure “Tuaerariro jira”, 
masa ti ni tuhotupachuta ti bui tua yuhdurucu suriro jira tiro. 

26 Yu coyea, Cohamacu musare to yaina yoachu musa payu 
wiho jiina musa jirire wacuga musa. Ahri yahpa macainare 
“Noano masiina”, ti niinare mahainaca Jesu yaina cjihtire 
beseri jire Cohamacu. Tuhsu puhtoa cãhure mahainacã Jesu 
yaina cjihtire beseri jire tiro. A yoa puhtoa pohna cãhure 
pache pua pohna cã&hure mahainacã Jesu yaina cjihtire beseri 
jire tiro. 27 “Tuho masieraina jira”, ti niinare Cohamacu beseri 
jire “Noano masiina jira”, ti niina ti buoro wahahto cjihto 
sehe. Tuhsu “Yaba cjihti jierara”, ti niinare Cohamacu beseri 
jire, “Wiho jiina jierara”, ti niina ti buoro wahahto cjihto sehe. 
28 Masa ti ñu yabiinare “Yaba cjihti jierara”, nina masa. Ti ã 
nirinare Cohamacu to yaina cjihtire beseri jire tinare. A besero 
“Puhtoa waro jira”, ti niinare wiho jiina ti jiare masichu yoari 
jire Cohamacu tinare. 29 To ã yoachu ñua ahri yahpa macaina 
ne cãiro “Tuariro, noano masiriro jija”, ne ni yuhduruca 
masierara, Cohamacu to ñachu. 

30 Cohamacu sehe marine Jesu yaina jich yoare. To yaina 
jina marine to yuhduchu yoari baharo jipihtia dachoripe 
Cohamacua mehne jirucunahca mari. Jesucristo sehe Cohamacu 
yare noano masichu yoara marine. Tuhsu mari naa buhirire 
cohãna. A yoaro mari ñaa yoari buhirire cosaro, marine 
“Noaina jira”, to ni ñuchu yoara Cristo Cohamacure. A yoaro 
marine pichacapu wahaborinare yuhduchu yoara. 31 Toa 
yoachu Cohamacu yare ti joari pŭi to ni joariro seheta ã 
wahara: “ “Yu mu suro masi pahñoriro jija’, niriro tire nieno 
tjijaro. Õ sehe nijaro: “Mari puhtoro Cristo sehe marine 
yuhduchu yoariro jira’, nijaro tiro”, nina Cohamacu yare ti 
joari pūi. 


Cristo crusapy to yariarire sã yahuri buhea jira ahri 


1 Yu coyea, musa cahapu sucu “Noano masi pahñoja”, 

musare ni buherahi. Cohamacu yare musare buhecy, tó 
sehe ni buhece nierahi. 2 “Õ sehe ni buheihtja”, nice musa 
mehne jicu Jesucristo ya dihtare crusapu to yariari dihtare 
wacãcy, ti buheare buhei yuhu. 3 Tuhsu, musa mehne jicu 
wiho jiriro yoaro sehe jii yuhu. A jicu Cohamacu yare quihõno 
buhe duariro jicu cuiriro tetereriro yoaro sehe jii yahu. 4 À jicu 
Cohamacų yare buhecu, “Masi pahñoja”, ni buherahi. Mijoa 
durucua mehne yu my suro buherahi. To yare yu buhechu 
Espíritu Santo to tuaa mehne yu buhecha ñure musa. 5 Õ seheta 

ni buhei yuhu musare masa ti mt suro ti buhea sehere musa 
cahmaerahto sehe. Cohamacu sehere musa wacti tuahtore a ni 
buhei yuhy. 


Espíritu Santo sehe Cohamacu to jia tiare buhera marine 


6 A jina Cohamacu ya buheare musare Jesure noano 
masiinare yahuja sã. Masa ti mu suro ti buhea yoaro sehe 
jierara ahri musare sa buhea. Ti puhtoa ya buhea cãhu jierara. 
Tina sehe pihtia wahaahca. 7 Paina ti masierari cjirire Cohamacu 
ya durucua cjirire yahuja sa sehe. Panopure ahri buheare 
Cohamacų yaina cjiri noano masi pahñoerari jire. Ahri yahpa 
to jihto pano ahri buhea ti niriro seheta “Ata wahajaro”, ni 
tuhsųa tiri jire Cohamact. Marine pichacapu wahaborinare to 
yuhduchu yoahto cjihtore, tiro mehne mari jirucuhto cjihtore, 
tiro yoaro seheta mari wahahto cjihto cãhure. “Äta wahajaro”, 
nia tiri jire tiro. 8 To 2 nichu Cohamacure cahmaeraina puhtoa 
ne to buheare tuho duaeraa, masierari jire. Tíre noano masia, 
mari puhtorore Cohamacu macuno warore crusapt cja puha 
wajaeraboa tina. 9 Cohamacu yare ti joari tjui õ sehe nina: 

“Jipihtina Cohamacwre cahiina ya cjihtire 
Cohamact noano cahnobasa tuhsuha. 
Noa yuhduara tí to cahnobasari. 
Ti to cahnobasarire mari ne ñuerana, tuhoerahi. 
A jina 'O sehe yoarohca Cohamacw ni, dohse 
masiyu pahñohto basioerara marine”, 
nina Cohamact yare ti joari pti. 10 To 2 nipachuta Espíritu 
Santo Cohamacu yare masichu yoare marine. Jipihtia 
Cohamacu yare Espíritu Santo masi pahñona. A masino tiro 
marine tíre masichu yoara. 

11 Ne paina sehe masuno to masiare masierara. Wiho mejeta 
masuno sehe to basi to wactiapu to tuhotuare masina. Tó seheta 
paina Cohamacų to masiare ne masierara. Cohamact to Espíritu 
Santo dihta to masiare masina, masuno to basi to tuhotuare to 
masino seheta. 12 A yoa mari sehe Jesu yaina jina masa ti mu 
saro ti buheare cjuaeraja. Cohamacu to Espíriture ware marine 
masichu yoaro taro. Tiro marine to noano yoahtore masichu 
yoara Espíritu Santo sehe. 13 Cohamacu yare musare buhena, 
masa ya masia mehne sa mu suro buheraja sa. Espiritu Santo 
to buhea sehere musare buheja. A buhena Espiritu Santore 
cjuainare Cohamacu yare noano buheja sa. 

14 Espiritu Santore cjuaeraina sehe Espíritu Santo yare ne 
cahmaerara. “To ya wiho warota jira”, nimana tina. Espiritu 
Santo to yoadohoro marieno ne to yare masihto basioerara 
masare. A jia tina to yare ne masierara. 15 Espiritu Santore 
cjuaina sehe Cohamacu yare noano masina. A jia jipihtiare 
noano bese masina. Paina sehe tinare “Noaina jira. Ñaina jira”, 
ni bese masierara Espiritu Santore cjuainare. 16 Õ sehe nina 
Cohamacų yare ti joari ptii: “Mari puahtoro Cristo to tuhotuare 
masiina ne mariahna. A yoa tirore masa ne ‘Õ sehe yoaga’, ni 
masierara”, nina to yare ti joari ptii. Mari sehe Cristo yaina 
jina, Cristo yoaro seheta masija mari. 


Jesu yaina cãno potori Cohamacure dahra cohtaina jira 


3 1-2 Yu coyea, musare buhecu Espíritu Santore noano 
yuhtiinare yu buheriro seheta buhe masierahi musa sehere. 
Cristo yaina jipanahta, wihainaca ti wahiguiro dihirore ti chu 
masierariro seheta Cohamacu yare noano masierare musa. 
Mipu cãhure noano masierasiniyuhca musa. A jina wihainaca 
pěchore ti ptino seheta mijoera curea buhea dihtare tuhoyuhca 
musa. A jicu tó sehe jia buhea dihtare buhei musare. Cristo 
yaina jipanahta wihainaca ti chu masierariro seheta Cristo yare 
noano masierayuhca musa. 3 Musa sehe musa mehne macainare 
ti noano wahachu huna nu tuhtina, cahmachena, musa basi 
caa curuari tju warucu suna, Espiritu Santore cjuaeraina yoaro 
sehe yoana niyuhca musa. A yoana ahri yahpa macaina Cristore 
cahmaeraina yoaro sehe yoayuhca musa. 40 sehe niyuhca 
musa: “Paulo mehne macaina jija sã”, niyuhca caina musa. 
A jia paina musa mehne macaina sehe “Apolo mehne macaina 
jija sa”, niyuhca. Musa ã ni durucuna Espíritu Santore cjuaeraina 
yoaro sehe ni durucuna nica musa. 

5 ¿Yuhu Paulo, Apolo mehne dohse yoahtina cjihti jijari sa, 
musa tuhotuchu? Õ sehe yoahtina jina nija sã: Cohamacu to 
dutiriro seheta tirore dahra cohtaina wiho jiina jija sa. A jina 
musare sa buhechu tuhona Jesucristore wacti tua ducare musa. 
6 Noaa buheare buheina wesepu dahraina yoaro sehe jira mari 
piti dahre buhechu. Wese puro to toa muhtariro seheta yuhu 
cã&hu musare buhe muhtahi. Tuhsu, pairo wesere to cure nunu 
tiriro seheta Apolo sehe yu baharo musare buhe namo nunu 
tire. Sã a buhepachuta wese macaa toaare bucha namochu to 
yoariro seheta Cohamactu sehe musare to yare masi namochu 

yoahre. 7 A jicu yahu buhe muhtariro jipaihta wiho jiriro jija. 
A jiro Apolo yu baharo buhe nuna tiriro cãhu wiho jirirota 
jira. Cohamacų pinihta toaare to bucha namochų yoariro seheta 
to yainare tirore masi namochu yoara. A jiro Cohamacu sehe 
wiho jiriro jierara. 8 Toa muhtariro, baharo cure nunu tiriro 
cãno potori dahra cohtaina wiho jiinata jimana tina. A jia ti 
dahrariro purota wapatara tina. Tó seheta jija sã, Apolo mehne. 
9 A jina să Cohamacu yare dahra cohtaina jija. A yoa Apolo yu 
piti jira. Sã ã jichu musa sehe Cohamacu ya wese yoaro seheta 
jira. Musa ã jichu Cohamacu wese macaa toaare to bucha 
namochtu yoariro seheta musare to yare masi namochu 
yoarohca tiro. 

A yoa Cohamacu musare to yainare noari curua yoaro nina. 
A jina tda mehne ti yoari wahu yoaro sehe jira musa to ya 
curua macaina mari piti dahre buhechu. 10 Musa ã jichu 
Cohamacu yuhure to dutiriro seheta yuhu sehe wahu dahre 
mihniriro tãare to cù muhtariro seheta Jesucristo yare musare 
buhe muhtai. Ă jiro tí taa bui pairo to yoa namo mujariro 
seheta pairo yu baharo buhe namo nunu tiro nina. A buhe 
namono noano yoaro cahmana. Ne papero marieno noano 
buhejaro tiro. Cristo ya dihtare buhejaro tiro. 11 Wuhuųre ti 
dahre duca ti cù muhtari taa yoaro sehe Cristo jira. A jina tí 
taare sã noano cù muhtariro seheta Cristo yare buhe tuhsui. 
Pairo ya buhea sehere mari buhechu tó wahaerara. 12-15 Uru 
mehne, plata mehne, wapa bujua taa mehne mari yoari wuhure 
mari j4 ñachu jãerara. Tó seheta Jesucristo yare mari noano 
yoari baharo pihtiri dacho jichu Cohamacu mari yoarire to 
ja nuno seheta yoarohca mari yoarire masino taro. Tó sehe 
to yoachu noari wahu to jterariro seheta mari yoarire ti 
noaa jichu masinohca. A yoaro mari noano yoarina mari 
jichu masichu yoarohca tiro. Noaare mari yoari wapa noano 
yoarohca marine. Yucuri mehne, tja mehne, ñaia ptiri mehne 
mari yoari wuhure mari jà ñachu ja waharohca. Tó seheta 
Jesucristo yare mari noano yoaerari baharo pihtiri dacho 
jichu, Cohamacu mari yoarire j ñuno sehe yoarohca mari 
yoarire masino taro. Tó sehe to yoachu nari wahu to j&a 
wahariro seheta mari yoarire ñaa ti jichu tiro masinohca. 
A yoaro mari noano yoaeraina mari jichu marine masichu 
yoarohca tiro. Noano yoaeraina mari jichu nuno noaare mari 
yoamari wapare noano yoasi. Tó sehe jiinare Cohamacu 

yuhduchu yoarohca. To å yuhduchu yoapachuta tó sehe noano 
yoaeraina mahanocã cohõbo cure yuhduahca. 

16 Musa sehe Jesu yaina Cohamacu ya wahu yoaro sehe jira. 
Musa ã jichu nuno ti wuhti to jiboro seheta Espíritu Santo 
sehe musa mehne jira. ¿Tíre masierajari musa? 17 Cohamacu 
ya wahu ñaa marieni wahu jira. A jina musa cãhu ti wahu 
yoaro sehe jina to yaina warota jira. A jiro to yainare cãiro to 
dojomehnechu Cohamacu pichacapu cohãnohca tiro sehere. 

18 Mahñoare tuhotuena tjiga musa. “Mipu macaina ya 
masiare noano masija”, ni tuhoturiro musa mehne macariro 
jiro Jesu ya sehere noano masijaro. To 4 masichu ñua paina 
tirore “Tuho masierariro jira”, niahca. A jiro Jesu yare masino, 
potocata noano masiriro waharohca. 19 Masa ti mu suro ti 
basi ti masiare “Wiho warota jira”, ni tuhotura Cohamacu. Ata 
nina Cohamacu yare ti joari pŭi: “Ti mu suro masiina ti masia 
yaba cjihti jierara Cohamacu to ñuchu. Ã jiro ti yoa duaare 
ducatara tinare”, nina Cohamacu yare ti joari pŭi. 20 A yoa pa 
pūpu õ sehe nina: “Masa ti mu suro masi pahñoina ti tuhotua 
yaba cjihti ti jierachu masina mari puhtoro Cohamacu sehe”, 
nina Cohamact yare ti joari pitii. 21-22 A jina “Să mu suro 
yoahi”, ni masieraja mari masa jina. A jina yuhu Paulo, Apolo, 
Pedro mehne sa jipihtina Cohamacu musare to yoadoho 
dutiina jina, musare dahra cohtaina jija sa. Jipihtia musa ya 
jira. Cohamacu to bajuamehnerire, catia cãhure ware musare. 
Tuhsu, pichacapu wahaerachu yoarohca musare. Mipu jiare 
baharopu jihti cãhure musare warohca. A jia jipihtia musa ya 
jira. 23 A yoa musa sehe Cristo yaina jira. Cristo sehe Cohamacu 
yairo jira. 


Cristo to yare buhe duti to ctirina ti dahraare yahuha Paulo 


4 10 sehe ni tuhotuga musa yuhure Apolo cãhure: “Tina 
sehe Cristore dahra cohtaina jira. A jia masa ti masierari 
cjirire Cohamacu yare buheina jira”, ni tuhotuga musa sare. 

2 Dahra cohtaina ti puhtoro to dutiro seheta yoa cohtara. 

3 Wiho mejeta yuhure musa yahuwajapachuta ã tuhotunocaja 
yuhu. Paina puhtoa yuhwre ti yahuwajachu cahure ã 
tuhotunocaja yahu. Yu yoaare nuna “Ahri noaa jira. Ahri haa 
jira”, ni masierara musa. Yuhu cãhu masunota jija.  jicu yu 
yoaare noano masi pahñoeraja yuhu cãhu. 4 “Cristo yare yu 
yuhdurucari yuhure mariahna”, ni tuhotumaja yahu. Yu õ 

sehe ni tuhotupachuta buhiri tia jisiniboca yuhure. Mari 
puhtoro Cristo dihta yu yoaare fiuno, noano masina. 5 A jina 
mari puhtoro to tjua tahto pano masare hano ni yahuwajaena 
tjiga musa. Tiro tjua taro masa ti yoarire, panopu paina ti 
masierari cjirire Cristo masichu yoarohca. A jiro mari yoa 
duarire, mari tuhotuare tiro masichu yoarohca. A yoaro to 
yare yoainare Cohamacu “Noano yoare musa”, ninohca. 

6 Yu coyea, yahu Apolo mehne sa buheri cjirire yahuhi 
yahu musare buhecu tacu, sare musa ñu ctihto sehe. A yahuhi 
yuhu Cohamacu to yare ti joari pŭi to niriro seheta guihono 
musa yoarucuhto sehe. A yoana musa mehne macainare cãno 
potori ño payoga. Cãiroreta ño payoena tjiga. 7 Musa sehe 
paina yuhdoro noaina jierara. Masi yahdurucaina jierara musa. 
Cohamacu musare to wari cjiri dihtare cjuara musa. A cjuana 
musare to yahuri cjiri dihtare masina musa. ¿Musa mu suro 
cjuaina, musa mt suro masiina jierapanahta, dohse yoana 
“Masi pahñoina jija”, nijari musa? A nina “Sa mu suro masija 
sã”, niborina seheta yoara musa. 

8 Musa sehe “Cohamacu yare masi pahñoja sã. Sare yaba 
waro duhsaerara”, nimana musa. Tuhsu, musa cahai sã jierachu 
musa 0 sehe ni tuhotumana: “Puhtoa yoaro sehe masiina jija 
sa”, ni tuhotumana musa. Potocata Cohamacure masi pahñoina 
puhtoa yoaro sehe masiina musa jichu musare noabiaboa. 
Musa a jichu musa mehne sa cthu puhtoa yoaro sehe masiina 
jiboa. 

90 sehe ni tuhotuja yuhu pinihta: Sare Jesu to yare buhe 
dutiro ctuno, masape doca macari curua ctre sare. Paina ti 
wajahtina yoaro sehe huna masa sare. Ahri yahpa macaina 
masa, anjoa cthu wapanañoina yoaro sehe fitna sare. 10 Cristo 
yare sa buhechu ñua “Tuho masieraina jira”, ni Nuna masa 
sare. A jia Cristo yare sa yoachu ñua, sare ñu tuhtira. Musa 
sehere nta, “Noano masiina jira”, ni tuhotumana masa. 
“Cohamacure wac tuaeraina jira”, ni tuhotumana masa sare. 
Musa sehere ñua, “Noano waci tuaina jira”, ni tuhotumana 
tina. Musa sehere masa ño payora. Sa sehere tina ne ño 
payoerara. 11 Sã sehe mipure hano yuhduina, juca baaina, 
ñahma yapioina, hano suhti maeraina, wuhuse maeraina jija. 
Tuhsu, paina sare ño payoeraa, sare ñano yoara. 12 A yoa sa 
tuaro dahraja. Tuhsu, paina sare hano ni ti durucupachuta sa 
sehe tinare “Noano jiga”, nija sa. A yoana paina sare fiano ti 

yoapachuta 4 tuhotunocaja sã. 13 “Nano yoaina jira”, sare ti 
nipachuta sa sehe noano mehne tinare yoaja. Panopu, mip 
cãhure naa wete tiina yoaro sehe masape curuari doca macari 
curua yoaro sehe nuna masa sare. 

14-15 Musare noaa buheare buhe mahtacu musa pucu 
yoaro seheta wahai yuhu. Payu musare Cristo yare buheina ti 
jipachuta musare buhe muhtariro cãirota jija yahu. A jiriro 
jicu musare buo tichu yoai tai ahrire joai nieraja yahu. Yu 
pohna warore, yu cahiinare yu dutiboriro seheta musare noano 
mehne duticu tacu ahrire joaja yuhu. 16 A jicu ahrire musare 
tuaro mehne dutii tai nija yahu. Yuhure nu cùga musa. 

17 Ahrire yoa duticu tacu musa cahai Timoteore warocahi. 
Tiro ya cahiriro mari puhtoro Jesu yairo jira. A jiro Cristo 
yare yoarucura tiro. Cristo yare mari yoahtire jipihtina Jesu 
yaina cahapu buhei yuhu. Timoteo tíre musare wactirucuchu 
yoarohca. A jicu Cristo yare yu yoariro seheta musa ñu ctihto 
sehe Timoteore warocahi yuhu. 18 Timoteore yu warocachu 
cãina musa mehne macaina puhtoa ji duaina õ sehe nimana: 
“Paulo marine cuiro, mari cahapu tasi”, ni tuhotumana tina. 
19 Cohamacu cahmachau musa cahapu michapucacata swihca. 
A sucu puhtoa ji duainare musa mehne macainare ti durucua 
quihõno jichu masiihtja yahu. A yoa Cohamacu tuaare potocãta 
ti cjuachu cãhure masiihtja yahu. 20 “Cohamacu sa puhtoro 
jira”, mari ni yahupachuta to yare mari yoaerachu ti mari ã 
nimari cjiri yaba cjihti jierara. Cohamacų to tuaa mehne to 
cahmano sehe yoa masija. Tí pinihta wiho waro jierara. 

21 ¿Musa cahapu musare buhiri dahrehtiro musare tuhtihtiro 
yu wahachu cahmajari musa yuhure? ¿O musare cahiriro 
musare wahchehtiro yu wahachu cahmajari musa yuhure? 
¿Dohse jiriro yu wahachu cahmajari musa? 


Corinto macaina ti waana tirire yahuha Paulo 


1 Potocata õ sehe quiti tira sare paina: Cãiro musa mehne 

macariro to pucuro namonore waana tiyuhca. Ata ni 
yahura masa sare. Paina Cohamacure cahmaeraina jipahta 
tina sehe tó sehe yoaina jierara. 2 Musa mehne macariro to ã 
yoapachuta musa sehe “Quihõno yoana nija sã”, ni tuhotumana. 
¿Dohse yoana to naa yoarire masipanahta cahyaerajari musa? 
A jina 4 ñano yoarirore musa mehne Jesu yaina mehne jirirore 
coha wioboa musa. 3 Yuhu musa mehne jierapaihta yu 

wactiapu musa mehneta jija yahu. A jicu musa mehne jicu yu 
niboriro seheta ñano yoarirore to ã ñano yoari buhiri buhiri 
dahre duti tuhsuja yuhu. 4 Jesu to dutiro mehneta ã yoa dutija. 
A jina musa cahmachuna yu wactia mehnepu musa mehne yu 
jichu to pucuro namono mehne hano yoarirore coha wiona, 
mari puhtoro Jesu to tuaa mehne 0 sehe niga hano yoarirore: 
> “Watino to cahmano seheta muhure yoawahnojaro”, niga 
tirore. Ata niga tirore ñaare to goa pjari cjirire to duhuhto 
sehe. Musa ã cohachu tiro nano yuhdurohca. Mari puhtoro 
Jesu to tjua tari dachoi hano yoariro cjiro Jesu mehne to 
noano yuhduhto sehe mipure tirore ã niga. 

6 “Quihõno yoana nija sã”, nipanahta ñano yoana nica 
musa. Nano yoarirore musa ã fiunocahna, tí ñaare musa 
jipihtina piha pihtia wahanahca. Pão bucuaro trigore to noano 
saarucu suriro seheta ti naa musare piha, noano sãarucu sua 
waharohca. ¿Tíre masierajari musa? 7 Yu coyea judio masa 
pascua jich ovejare waja, j muo, Cohamacure ño payora. 
Tó seheta oveja to yariariro seheta Cristo mari ñaa buhirire 
yariari jire. To 2 waharire masina, musa sehe hano yoarirore 
musa mehne macarirore cohã wioga ti haa musare to 
pihaerahto sehe. Musa ñaa yoari buhirire cohã tuhsure Cristo. 
A jina ñano yoarirore cohã wioga “Ti ñaare pihari”, nina. 

8 Pão bucuaro trigore to sãarucu suriro seheta panopu ñaare 
ñu cü yoa pihtiina jimai mari. A jina pascua bose numurihi 
pão bucuaro marieno pãore ti churiro seheta mari cãhu ñaare 
goa pjaro marieno hano yoaro marieno jijihna. Panopu mari 
ñaare mari yoaa tiriro sehe yoaena tjijihna. A yoana potoca 
noano tuhotua mehne, noano yoaina jijihna. 

9 Musare yu joarocari põpure Jesu yairo jiparota a waana 
tirucurirore ne piti ti dutieramahi. 10 A nicu numia mehne 
hano yoainare, mta mehne ñano yoaa numiare, paina yare 
goa pjainare, yacainare, “Cohamact jira”, ti nia masurine ño 
payoinare Jesu yaina ti jierachu “Tina mehne jiena tjiga”, 
nieraja. Ahri yahpai tó sehe jiina marieno Jesure cahmaeraina 
marieno mari dihta ji masieraja. Jipihtiropų jira tina sehe. 

11 A jicu musare joarocacu õ sehe yoa dutimahi: Musa mehne 
macariro “Jesu yairo”, ti niriro to jipachuta numino mehne 
hano yoariro, paye barore goa pjariro, “Cohamacu jira”, ti nia 
mastrine ño payoriro, hano quiti dahrerucuriro, cahariro, 
yacariro to jicha tirore piti tiena tjiga. A jina tó sehe yoariro 

mehne pinihtare chuena tjiga. 12 Jesu yaina jierainare ti haa 
yoari buhirire ne buhiri dahre dutiriro jieraja yuhu. TO sehe 
buhiri dahre dutiriro jira Cohamacu sehe. Yu ã nipachuta 
musa mehne cahmachuina Jesu yaina musa basi musa yoarire 
fiuna masino cahmana musa sehere. A tuhotunocaeraro 
cahmana. A jina musa sehe tina ti fiano yoacha fiuna buhiri 
dahrega tinare. 13 Jesu yaina jieraina sehere Cohamactu sehe 
buhiri dahrerohca. A jina musa sehe musa mehne macarirore 
hano yoarirore coha wioga. 


Jesu yainare ti basi ti yahusaarire yahuha Paulo 


1 ¿Musa basi cahma nu tuhti yahusa duana dohse jiro 

baro Jesu yaina jieraina cahapu musa coyeare Jesu 
yainare yahusana wahajari? Jesu yainare musa mehne 
macainare yahusa duana paina Jesu yaina sehere tire yahuro 
cahmana musare. A jia Jesu yainapu besejaro. 2 Pihtiri dacho 
jichu mari Jesu yaina sehe masa jipihtina ti yoarire huna 
“Ahri haa jira. Ahri noaa jira”, besenahca mari tinare. ¿Tíre 
masierajari musa? A jina pihtiri dacho jichu masa jipihtinare 
besehtina jina, mipu cãhure bese masija mari. A jina mipure 
wiho jiacã buhiri chure bese masija mari. 3 Anjoa ti yoarire 
huna tina cãhure besenahca mari. ¿Tíre masierajari musa? 
Mari 2 besehtina jina potocãta ti yuhdoro mipu cãhure Jesu 
yaina ti yoarire ñana bese masija mari. 4 ;A jina dohse yoana 
musa mehne macainare yahusã duana mari mehne jieraina 
cahapų Jesu yainare yahusãna wahajari musa? > Ahrire nii 
nija musa quihõno yoaerarire musa cahyahto cjihtore. ¿Musa 
mehne macainare musa cahma sayochu musare yahuhtiro 
musa mehne macariro noano masiriro mariajari? Jira. 6 To 4 
jipachuta musa mehne macariro Jesu yairo pairo Jesu yairore 
yahusa duaro Jesure cahmaerainare yahusano wahara. 

7 Masare beseina puhtoare musa mehne macainare 
yahusana Jesu yaina jipanahta guihono yoaerara musa. Pairo 
musa mehne macariro musare ñano to yoachu ã nunocaboa 
musa. Jesure cahmaerainare musa yahusahto pano musa 
coyeirore musa ã nunocachu noabiaboa. Jesu yairo musare to 
yacachu tirore musa yahusahto pano tiro to yacarire musa ã 
fiunocachu noabiaboa. 8 A yoaborina jipanahta paina musa 
mehne macaina Jesu yaina ti jipachuta tinare hano yoaina, 
yacaina jira musa. 

9-10 Tó sehe yoaina puhtoro Cohamacu to suho jiropure 
muanopure waha masierara. ¿Tíre masierajari musa? 
Mahñoare tuhotuena tjiga musa: Wuana tiina, “Cohamacu 
jira”, ti nia masurine no payoina, numia mehne ñano yoaina, 
mua mehne ñano yoaa numia, mua sahsero ti pjacuri mehne 
hano yoaina, numia sahsero ti pjacuri mehne hano yoaa 
numia, yacaina, paina yare goa pjaina, cahaina, masare ñano 
tuhtipeina, masa ti cjuaare maina baro ne Puhtoro Cohamacu 
to suho jiropure muanopure waha masierara. 11 Panopure 
musa cãhu tó sehe yoaina tjimahre. A yoamarina musa 
jipachuta mipure musa ñano yoari buhirire cosa tuhsuri jire 
Jesucristo sehe. A to cosarina musa jichu to yaina cjihtire 
yoare Cohamacu musare. A yoaro “Noaina jira”, ni nuna 
musare tiro. Ata yoare musare mari puhtoro Jesucristo, 
Espíritu Santo cã&hu ti tuaa mehne. 


Mari pjacuri Cristo ya pjacuri jia nina 


12 “Yu cahmano sehe yoa masija yahe”, niyuhca caina 
musa. Ti potoca to jipachuta tíre yoacu noano jieraboca yahu. 
Yu cahmano sehe yoa masija. A yoa masipaihta cãa tahari 4 
yoariro jicu tíre duhu masieraboca yahe. A jicu tíre pari turi 
yoasi yuhu, “Tíre duhu masieraboca”, nicu. 13 Õ sehe nina 
musa: “Jipihtia chua mari pjaro macaa cjihti jira. Tuhsu mari 
pjaro chua posa tihti pjaro jira”, nina musa. Tí potoca tjira. 

A jiparota baharo Cohamact sehe mari chuare mari pjaro 
cãhure ti pihtia wahachu yoarohca. A jia mari chua wiho 
warota jia nina. Chua mari pjaro macaa cjihti jira. A jiparota 
mari pjacuri numino mehne hano yoahti pjacuri jierara. Mari 
pjacuri sehe mari puhtoro Cristo ya pjacuri cjihti jia nina. A 
jiro mari puhtoro sehe mari pjacurire noano yoahtiro cjihto 
jira. 14 Cohamacu to tuaa mehne mari puhtoro Cristore masori 
jire. A to yoariro seheta mari cãhure masonohca tiro. 

15 ;A jina musa pjacuri Cristo ya pjacuri ti jichu masierajari 
musa? ¿Ti ã jichu Cristo ya pjacu mehne hano yoaricoro 
mehne mari hano yoachu noajari, musa tuhotuchu? Noaerara. 
16 Nano yoaricorore ñahariro to pjaca sehe ticoro ya pjaca 
mehne jiro, cã pjaca yoaro seheta jira. ¿Tíre masierajari musa? 
Ata ni joaa tiri jire Cohamacu yare ti joari tjui: “Tina paaro 
jipahta c pjacu yoaro sehe wahara”, ni joaa tiri jire. 17 Mari 

puhtoro to yaina mehne jira. A jiro Jesu yairo Jesu mehne 
pyaro jipahta cãno potori tuhotuina cãirota ti jiboro seheta jira. 
18 A jina numia mehne ñano yoaare, mua mehne ñano 
yoaare goa pjaena tjiga. Tíre musa yabiro seheta tíre yoaena 
tjiga. Paye ñaare mari yoana mari pjacure dojomehneraja. 
Numino mehne ñano yoariro sehe to pjacure hano dojomehnena. 
19 Espíritu Santore marine ware Cohamace. A jiro mari mehne 
jiro nina Espiritu Santo sehe. ¿Tíre masierajari musa? A jia musa 
pjacuri musa catia cãhu musa ya cjihti waro jierara. Cohamacuų 
yaina cjihti waro jira musa. 20 Musa ñaa buhirire buhiri dahre 
tuhsure Cristore. A jina to yaina cjihti waro jira musa. To yaina 
jina musa pjacuri mehne Cohamacu to cahmano sehe yoaga. 
A yoana Cohamacure ño payona nina musa. 


Namo tiare yahuha Paulo 


7 1 Mipure yuhure musa sinitu musa joarocari cjirire yahu 
cãhu yhti cahmai tai nija: Masuno namo tierachu cãhure, 
noanocahna, yu tuhotuchu. 2 Tí ã jipachuta mua sehe namo 
tijaro paina numia mehne ti ñano yoaerahto sehe. A jia numia 
cãhu many tijaro paina mua mehne ti hano yoaerahto sehe. 
3-4 Manu tiricoro to pjacu to ya pjaca dihta jierara. To manuno 
ya pjaca cãhy jira. To manuno cãhu to pjacu to ya pjaca dihta 
jierara. To namono ya pjaca cãhu jira. A jina musa mua sehe 
musa namosãnumiare noano cjuaga. A yoa musa numia cãhu 
musa manusumare “Yu pjacure pihaecy tjiga”, niena tjiga. 
5 Wiho mejeta Cohamacure puaro musa sini duana “Mahaa 
dachorica mari basi jiena tjijihna. Cohamacure sinijihna”, 
cãno potori ã nina, musa basi wahã duhu masina musa. Musa 
a duhuri baharo musa jiriro seheta jirucuga tjoa, Satana hano 
musare to yoa dutierahto sehe. “Paina mehne hano yoaboca” 
nina, musa basi piti ti duhuena tjiga. Musa jiriro seheta 
jirucuga tjoa. 

6 Ahrire musare mipu yu niri cjirire yahucu musare dutia 
waro mehne nieraja. A yahuta nija musa yoahtore musa 
masihto sehe. 7 Jipihtina musa yu yoaro seheta namo tieraina 
musa jichu noaboa yuhure. A ji duapanahta mari jipihtina 
cãno potori jieraja. Cãinare marine namo ti dutira Cohamacu. 
Cainare namo ti dutierara. 

8 A yoa namo marieinare, manu marieinare, wapewahya 
cãhure õ sehe nija: Namo marieina, manu marieina ji masina, 

ata jinocahga musa yu yoaro seheta. 9 A ji masierana tuaro 
ñaare goa pjana, potota namo tiga. A yoa numia cãhu manu 
tiga. Ñaare musa goa pjachu noaeraputiara musare. Musa ã 
goa pjana musa namo tichu pinihta noa nina. A yoa musa 
many tichu cãhure noana. 

10 Musa namo tiinare, many tia numiare õ sehe dutija. Yu 
ã nipachuta ya dutia waro jierara ahri. Mari puhtoro Cristo 
ahrire dutira: Musa numia sehe musa manusumare cohaena 
tjiga. 11 Musa manusumare cohãna, manu mariea numia sehe 
tjuaga. A tjuaerana pari turi tjoa musa manusuma mehne 
noano jiga tjoa. A yoa musa cãhu mua musa namosãnumiare 
cohãena tjiga. 

12 A yoa musa cãhure painare õ sehe nija yuhu. Mari 
puhtoro to dutia jierara ahri. Yuhu sehe õ sehe nija musare: 
Cãina musa mehne macaina Jesu yaina sehe Jesure cahmaeraa 
numiare namo tiina jira. A jina musa namosãnumia musa 
mehne ti tjua duacha tí numiare cohãena tjiga musa. 13 Ã yoa 
caina musa mehne macaa numia Jesu yaina numia Jesure 
cahmaerainare many tia numia jira. jina musa manusuma 
musa mehne ti tjua duachu tinare cohãena tjiga. 14 Musa 
manusuma Jesure cahmaeraina jipahta Jesu yaina numiare ti 
namo tichu, Cohamacu noaina yoaro sehe fitna tinare. A yoa 
musa mya sehe Jesu yaina musa jichu musa namosanumia 
Jesure cahmaera numia jiboca. Ti 2 jipachuta musa mehne ti 
numia many tichu Cohamacu noaa numia yoaro sehe huna ti 
numia cãhure. To ã ñuerachu musa pohna Jesure cahmaeraina 
pohna yoaro sehe ñuboa Cohamacu. Wiho mejeta ti pohna 
cãhure noaina yoaro sehe fiuna Cohamacu. 15 A yoa musa 
mua sehere musa namosanumia Jesure cahmaeraa numia 
musare coha duaa, ata yoajaro. Musa manusuma chu ã cohã 
duaa, ata yoajaro. Noano mari jichu cahmana Cohamacu. A 
jiro tí numia musare ti coha duachu “Ti numia mehne jisiniga”, 
ni dutierara Cohamacu. 16 Ti namosanumia Jesu yaina numia 
sehe noano ti yoachu ñua baharopu ti manusuma sehe Jesure 
cahmaboca. A ti cahmachu Cohamacu tinare pichacapu 
wahaborinare yuhduchu yoarohca. A yoa ti manusuma Jesu 
yaina sehe noano ti yoachu ñua baharopu ti namosanumia 
Jesure cahmaboca. Ti 4 cahmachu Cohamacu ti numiare 
pichacapu wahabori numiare yuhduchu yoarohca. A Jesure 

cahmaborina ti jipachuta potota Jesure ti cahmahtore 
masiyuhto basioerara musare. 

17 A jina jipihtina musa mari puhtoro Cristo musare to 
ji dutiriro seheta yoaga. yoana Cohamacu musare to ctiri 
cjirire yoaga musa. Tíre jipihtina Jesu yainare 2 yoa dutirucuja 
yuhu. 18 Jesu yaina musa jihto pano circuncisiore yoarina 
cjiri jina, ata jirucuga. Tuhsu, Jesu yaina musa jihto pano 
circuncisiore yoaeraina cjiri jina mipu cãhure ata jirucuga. 

19 Mipure circuncisiore yoarina musa jichu yaba cjihti jierara. 
Tíre yoaeraina musa jichu cãhure yaba cjihti jierara. Wiho 
mejeta Cohamacu dutiare mari yoacha ti pini wiho waro 
jierara. 20 A yoana Cohamacu Jesu yaina musare to ctiri pja 
musa jiriro seheta tjuaga. 21 Jesu yairo mu ji ducahto pano 
masunore dahra cohtariro mu jichu noanohca. Ata tjuasiniga. 
Mu puhtoro muhure to wio duachu sehere wijaga muhu. Mu 
wijachu noanohca muhure. 22 Mari puhtoro Jesu yairo cãiro 
jiro masunore dahra cohtariro jiparota Jesu to yuhduchu 
yoariro jira. Ata pairo mari puhtoro Jesu yairo jiro, masunore 
dahra cohtariro jieraparota Jesure dahra cohtariro jira tiro 
ctihu. 23 Mari ñaa buhirire buhiri ti tuhsuri jire Cristo. A jina 
tiro dihtare “Yu puhtoro waro jira”, ni tuhotuga musa. Paina 
musare tíre ti 2 ni tuhotu dutierachu tinare tuhoena tjiga. 

24 A jina yu coyea, Jesu yaina cjihti Cohamacu musare to 
ctiri pja musa jiriro seheta tjuaga. A tjuana Cohamacu mehne 
macaina jiga. 

25 Mipure namo marieinare, manu maria numia ctihure 
yahu duaja musare. Mari puhtoro ahrire “O sehe niga”, 
nierare yuhure. Yuhure to pja nuchu yuhure to yoadohochu to 
cahmano seheta yoarucuriro jija yahu. A jiriro jic ahrire 
noano yahuihtja musare. 26 Mipure musa hano yuhduna nica. 
A jiromahchu musa namo marieina cãhu manu maria numia 
cãhu musa tjuachu noanohca, yu tuhotuchu. 27 Namo tiina, 
manų tia numia musa jina ata tjuaga. Ã yoa namo marieina, 
many maria numia musa jina ata tjuaga. 28 Namo tina ñano 
yoaerara musa. A yoa musa nuhmia manu tina ñano yoaerara 
musa cãhu. Wiho mejeta namo tiina, many tia numia musare 
wapuoro tjuarohca ahri yahpahi masa ti ñano yuhduro seheta 
musa ñano yahduchu. A jicu musare “A wapa tiri” nica, 
“Namo marieina, manu maria numia tjuaga”, nihi yahu. 

29 Yu coyea, ahrire musare yahui nija. Cristo ahri yahpapu 
to tjua tahto mahanoca duhsara. A jia mipure namo marieina 
Cohamacu to cahmano sehe ti noano yoa masino seheta noano 
yoaro cahmana namo tiina cãhure. A yoa mana tia numia 
cãhure ata Cohamacy to cahmano sehe noano yoaro cahmana. 
30-31 Ahri yahpa to mipu jiro seheta baharocata pihtia 
waharohca. A pihtihti yahpa to jichu mipure mari ñahacaha 
tiia, mari wahchea, mari cjuaa pihtia wahaahca. A jia tí wiho 
waro jira. Cohamacu yare yoaa sehe wiho waro jierara. A jia 
ahri yahpa macaare cjuaina, cjuaeraina yoaro sehe jijaro. Ahri 
yahpa macaare pjíro tuhotuea tjijaro. Ahri yahpa to mipu jiro 
seheta baharocãta pihtia waharohca. 

32 Musa ñano yuhduerachu cahmaja yuhu. Pjíro musa 
tuhotuerachu cã&hure cahmaja. Namo marieriro Jesu yairo jiro 
Jesu yare wactirucura. A wactirucuro Jesu cahmaare tuaro yoa 
duara. 33 Namo tiriro sehe to namono cahmaa sehere tuaro 
yoa duara. A jiro ahri yahpa macaare pjíro tuhotura. 34 A jiro 
tiro paaro macaare yoa duara. Jesu cahmaa cãhure, to namono 
cahmaa cãhure tiro yoa duara. A yoa bucoro manu marienicoro 
jiro, ticoro mari puhtoro Jesu cahmaare tuaro yoa duara. 
Nuhmino cãhu ata yoa duara. A yoa duaro to pjacu mehne, to 
wacãa mehne cãhure ticoro tuaro Cohamacy yacoro ji duara. 
Manu tiricoro sehe ahri yahpa macaa sehere to manuno 
cahmaa sehere tuaro yoa duara. Ã jiro ahri yahpa macaare 
pjíro tuhotura. 

35 Ahrire musare nii nija musare yoadohocu tacu. Wapuoa 
dutiare musare cti duaeraja. A cti duaerapaihta noano musa 
yoachu cahmaja. Jesu mari puhtoro yare musa tuaro yoa 
duachu cahmaja yahu. 

36 Musa mehne macariro to suhuduricoro to bucoro curero 
to wahachu ñuno namo tijaro tiro ticorore. “Ata yoaro cahmana 
ticorore”, ni tuhoturo to niriro seheta yoajaro tiro ticorore. 
Ticorore namo ti masina. A yoaro tiro ñano yoaerara. 37 Pairo 
sehe to suhuduricorore namo ti duaeraro, to cahmano seheta 
yoajaro tiro ticorore. “Ticorore namo tieraja yahe”, ni tuhoturo 
to cahmano seheta yoa duaro, tó seheta yoajaro.  yoariro 
noano yoara. 38 Ã yoa to suhuduricorore namo tiriro cãhu 
noano yoara. Tuhsu, to suhuduricorore mipure namo tierariro 
sehe pairo yuhdoro noano yoaro nina. 

39 Manzu tiricorore to manunore coha dutierara Cohamacu. 
To 2 coha dutierapachuta to manuno to yariari baharo ticoro 
pairo mehne to cahmariro mehne manz ti masina. Ticoro to 
many tirirore Jesu yairo jiro cahmana tirore. 40 Ticoro manu 
marienicoro tjuaro, many tiricoro yuhdoro noano wahchericoro 
jirohca ticoro. Ata ni tuhotuja yahu sehe. Cohamacu to 
Espíritu Santore cjuariro jija. (Yu ã jiriro jichu masina ahri ya 
yahurire masiga musa.) 


“Cohamacu jira”, ti nia masurine ño payo 
ti duhu payoa chuare yahuha Paulo 


1 Mipure “Cohamacu jira”, ti nia masurine ño payo ti 

duhu payoa chuare yahu duaja. Jipihtina musa ti barore 
“Masija”, ni tuhotura musa. A ni tuhotuna “Painare masi 
yuhdurucaja”, ni tuhotumana cãina. A ni tuhotua painare 
yoadohoerara tina. Painare cahia tinare yoadohora. yoa 
masia yuhdoro painare cahia sehe wiho waro jierara. 2 “Masi 
pahñonocaja”, ti mu suro niina jia, Cohamacu noaare to masi 
dutiare masierasinica tina. 3 Wiho mejeta Cohamacwre ti 
cahichu tinare masina tiro. (A jia to yaina jira tina.) 

4 A yoa “Cohamacu jira”, ti nia masurine ño payo ti duhu 
payoa chuare ahrireta yahuihtja: Ti masuri ne yaba cjihti 
jierara. Potocata ti masuri yajeripohna mariahna. Cohamacu 
sehe cãirota jira. Paina cohamana mariahna. Ahrire mari 
masija. 5-6 “Payu cohamana jira. Tina mari puhtoa jira”, ni 
tuhotumana masa. A yoa muanopu, ahri yahpapu cãhure 
“Cohamana”, ti niina jipachuta mari sehere cãirota jira 
Cohamacu. Tiro mari Pacu jipihtiare bajuamehneriro jira. A 
yoaro to yaina cjihti yoari jire tiro marine. A jiro mari puhtoro 
Jesucristo cãirota jira. Tiro jipihtiare mari Pucure yoabasariro 
jira. To yaina cjihtire yoari jire tiro marine. A jina tiro mehne 
ã jirucunahca mari. 

7 Yu niriro sehe ã jipachuta paina Jesu yaina tíre masierara. 
Panopt tina “Cohamacų jira”, ti nia masurine “Catiina jira”, 
ni tuhoturucumaha. Ti pjapure ã yoarina jia mipu cãhure tí 
mastrine ño payo ti duhu payoa chuare “Cohamana ya chua 
jira”, ni tahotumana. A yoaa tí chuare chua, “Mari ñano yoana 
nija cohamana ya chuare chuna”, ni tuhotumana. Tíre ti yoarire 
noano masieraa, ã ni tuhotumana. A jia tina ñano yoaa nina, 
ti tuhotuchu. 8 Tí chuare mari chuchu mari chuerachu chure 

Cohamacų marine “Noaina jira”, ni ñuerara. A yoa ti chuare 
mari chuchu wiho warota jinocahno nina ti chua. Mari tire 
chuna hano yoaeraja. Ti chuare mari chuerachu cãhure wiho 
warota jinocahno nina. Ti duhu payoa chuare mari chuerana 
paina yuhdoro noaina jieraja mari cãhu. 9-10 Wiho mejeta 
noano yoaga musa. Tí chuare churina cjiri musa jichu paina 
musare, “Masija” niinare, ñu cù chuboca. A ñu că chua ti 
yoarire noano masieraa, “Ñano yoana nija mari”, ni tuhotuahea 
tina cãhu. Ti ã ni tuhotuchu tina sehere ñano yoachu yoana 
nica musa. A jina noano yoaga musa. 11 “Mari tí chuare mari 
chuchu noanohca marine”, musa ni tuhotuina jina paina 
noano masieraina cjirire hano yoachu yoaboca musa, musare 
ti ñu ctichu. Tina ya cjihti cãhure yariari jire Cristo. A yoana 
Cristo yainare musa coyeare hano yoachu yoana niboca musa. 
12 Noano masierainare Cristo yainare musa hano yoachu 
yoana, Cristo cãhure ñano yoana nica musa. 13 A jicu ti 
masturine ño payo ti duhu payoa chuare yuhu chucu Cristo 
yainare hano yoachu yoai niboca yahu. Cristo yaina ti hano 
yoachu cahmaeraja. A jicu “Yuhu tinare ñano yoachu yoari” 
nicy, tí chuare ne pari turi chusi yuhu. 


Paulo Jesu to cūriro to jia tiare yahuha 


9 1 Jesu to yare buhe dutiro to ctriro jija. A jicu paina to 
ctirina ti yoaro seheta yoa masija yahu cãhu. Mari puhtoro 

Jesure ñuriro tjija yahu cãhu. A jina Jesu yare yu buhechu 

musa sehe tíre noano tuhorina jina to yaina wahare musa. 

A to yaina waharina jina Jesu to ctiriro yu jichu masi tuhsura 

musa. 2 Paina yuhure yahuwajaa “Tiro Jesu to ctiriro jierara”, 

niboca. Ti 2 nipachuta musare yu buheri baharo Jesu yaina 

wahana, “Jesu to ctiriro jira” ni, yahure masi tuhsura musa. 

A jina paina ti yahuwajapachuta musa sehe to ctiriro yu jia 

tiare masina. 

3 Yuhure yahuwajainare 0 seheta ni yuhtiihtja: 4 Musare yu 
buheri baharo ya chuhtire ya sihnihti cãhure yuhure waboa 
musa yu buheri wapa. 5 A jicu namo tiriro jic ya namo Jesu 
yacoro to jichu ticoro mehne tini masiboa yahu. Paina Jesu to 
curina, Jesu bahana, Pedro cãhu ti namosanumia mehne ti 
tiniriro seheta yuhu cãhu tini masiboa. 6 Yuhu Bernabé mehne 
musare noaa buheare sa buhepachuta sare ne paye baroca 
waerare musa. A jina sã basita sã chuhti cjihtire dahra 

wapatai sã. ¿Sã dihtare wapataro marieno buhero cahmajari, 
musa tuhotuchu? 7 Ahrina yu yahuhtina sehe ti dahrari wapa 
wapatara. Cãiro surara to dahrachu to puhtoa tirore wapara. 
To basi wapaerara. Chtare toariro cãhu to toari dicha tichu 
tíreta chu masina. Ã yoa ovejare ñu wihboriro to nuina pechore 
sihni masina tiro. 8 “Ti dahrari wapare waparo cahamana”, 
nica masa ti dutia dihtare musare yahueraja. Cohamacu to 
dutiapy to niri cjiri cãhure musare yahui nija. 9 Moise cjirore 
to ctiri dutiare to yare ti joari pti õ sehe ni yahura: “Wachu 
trigo yaparire to dahpori mehne suhtiwerirore to chu duachu 
to duserore ducataena tjiga”, nia tiri jire Cohamacų dutia. 

10 A dutiro wachuare nino nierari jire. A dutiro marine nino 
niri jire marine buhero taro. Wesere sahariro cã&hu ti dichare 
narina cãhy ti dahrari baharo dicha tiri pja jichu ti wapatahtore 
cohtara tina. (A jina dahrainare ti dahrari wapare waro 
cahmana marine.) 

11 Musare Cohamacų yare noaa buheare buhei sã. ¿Sã ã 
buhechu musa sehe sare chuare waeraro cahmajari, musa 
tuhotucha? Waro cahmana. Musa wachu noaboa sãre. 12 
waerarina jipanahta paina chuare musare ti sinichu musa tina 
sehere wara. Tina musare ti chuare sinichu sã sehe tina 
yuhdoro musare chuare siniborina jimaja. 

A wa dutiborina jipanahta sã sehe “Sare waga”, ne nierahi. 
“Cristo ya buheare musapu cahmaeraboca” nina, sare chua 
mariapachuta musare ne sinierahi. 13 Cohamacu wuhui 
dahraina ti wahuųihta ti chuare nana. A yoa Cohamacure ti ño 
payori mesai cohtaina wahiquirore ti jtrirore mahanoca na 
chura tina cã&hu. ¿Tíre masierari musa? 14 Tó seheta ti yoariro 
seheta noaa buheare buheinare ti buheri wapare ti chuhtire 
tinare waro cahmana musare. Ata yoa dutire mari puhtoro 
Jesu. 15 A jicu musare siniboriro jipaihta yuhu ne paye barore 
sinierahi musare. A jicu ahrire mipure joacu paye barore wapa 
cahmai tai joai nieraja. Musare ne wapa cahma duaeraja. 
Yariahtiro jipaihta ne wapa cahmasi yuhu musare. Wapa 
marieno buhecu ji coa yuhduaja. A jicu musare yu buheri 
wapa ne wapata chusi. 

16 Noaa buheare buhe dutiro yuhure ctire Cohamacu. Tíre 
buheri masuno jinocaihta nija yahu. Noaa buheare buheracu 
pjacuoriro jiboa yahu. A jicu tí buheare buhecu “Painare masi 
yuhdurucaja”, niboriro jieraja yahu. 17 Noaa buheare ya mu 

saro buhecu yu buheri wapa wapaa naboa yuhu. Cohamacu 
yahure to yare buhe dutiro ctire yuhure. A jicu ya mu suro 
buheraja. 18 ¿To yare 2 buhecu yaba barore wapatajari yuhu? 
O sehe jira yu wapataa: Noaa buheare buhecu musare ne paye 
barore sinieracu wapa marieno ti buheare buheja musare. Yu 
ã nirire masicu wahcheja. Yu wahcheata jira yu wapataa. 

19 Ne masare dahra cohtariro jierapaihta jipihtinare dahra 
cohtariro yoaro sehe jija yahu payu paina masa Jesu yaina ti 
wahahto sehe. 20 A jicu yu coyea judio masa mehne jicu, ti 
yoaro seheta yoaja yuhu Jesu yaina ti wahahto sehe. Cohamacu 
to dutia cjirire Moise cjirore to cŭri cjirire ño payoriro 
jierapaihta, ti dutia dihtare ño payoina mehne jicu tí dutiare 
ño payoriro baro yoaro seheta jija yahu. Ata yoaja yahu 
tina Jesu yaina ti wahahto sehe. 21 A jicu Cristo yairo jicu 
Cohamactu dutiare Moise cjirore to ctiri cjirire yuhduruca 
duaeraja. Tí dutiare yuhduruca duaerapaihta tí dutia marieina 
mehne jic tí dutia marieriro yoaro seheta jija. Ata yoaja 
yuhu tina cãhu Jesu yaina ti wahahto sehe. 22 Jesure noano 
masieraina mehne jicu ti yoaro seheta jija. “Masi pahñoriro 
jija”, nieraja yahu. Ata yoaja yuhu tina cãhu Jesu yaina ti 
wahahto sehe. A jicu jipihtina masa ti jiriro seheta jija yahu 
caina tina Jesu yaina to yuhduchu yoaina ti wahahto sehe. 

23 Ahrire yoaja noaa buheare jipihtina ti tuhohto cjihtore. 
Yu ã yoachu ñuno Jesu to buheriro seheta tiro yahu chure 
noano yoara. (A jicu masa ti jia tiro seheta jija.) 

24 Õ seheta jira mari piti dahre buhechu. Murocapeina 
murocaa tina jipihtina murocara. Ti å muroca pihtipachuta 
muroca yahdurucariro su muhtana. A su muhtariro wapatara. 
A jina ti murocariro seheta musa cãhu Cohamacu cahmaare 
yoaga musa wapatahto sehe. 25 Jipihtina murocaina ti pjacure 
dojomehneare duhunoca noano murocapora ti muroca tuahto 
sehe. Tuhsų, ti noano murocahto cjihtore quihõno chua, 
quihõno caria, noano yoara tina. Ata yoara tina muroca su, ti 
wapatahto sehe. A jia ti 4 yoa wapataa pūri mehne ti yoari 
soro jira. Ti soro ñaco baaerara. Mari sehe Cohamacu yare 
noano buheja to yare mari wapatahto sehe. Ti wapataa pinihta 
ne baaerara. 26 A jicu yuhu pa sehe murocariro yoaro sehe 
yoaeraja. Potori da murocariro yoaro sehe yoaja yuhu. Tuhsy, 
cahmacheperiro pa sehe dota moñoroca mujariro yoaro sehe 
yoaeraja. A yoa duaeracu Cristo yare quihõno yoa duaja. 

27 A jicu murocapeina, cahmachepeina cthu ti pjacurire ti 
buheriro seheta ti ndoano guihono ti yoariro seheta yuhu cãhu 
yu pjacu mehne noaa dihtare yoapoja. A yoaeracu painare 
buheriro jipaihta yaba cjihti jieraboa yuhu sehe. 


“Cohamacu jira”, ti nia masurine ño payo dutieraha Paulo 
p y 


1 0 1 A yoa yu coyea, ahrire masiga musa. Sã Israe masa 
ñuchusuma cjiri panopu macaina jipihtina Cohamacu 
to me curuare ñu nunu ti wahcãa, wahaa tiri jire.  wahaa 
sohari mare co watoi jiri mahai wua cahari mahai paha tinia 
wahari jire. 2 A wahaa tina jipihtina me curua mehne sohãri 
ma macaa co mehne bautisarina yoaro sehe wahari jire. 
Bautisarina wahana Cristo yaina mari jiare ñona nija. Tó seheta 
tina sohãri mare bautisarina yoaro sehe wahaa, Moise cjiro 
yaina ti jiare ñoa nia tiri jire. 3 A yoa tina jipihtina muano 
macaa chuare chua tiri jire Cohamacu to waare. 4 A chua tina 
jipihtina Cohamacu to waa co cãhyre sihnia tiri jire. Ti pjapure 
tí core Cohamacu to ctiri tacai wijaa core sihnia tiri jire tina. 
Tia tãca yoaro sehe jiriro, tinare co wariro Cristo jiri jire. 
5 Tina ã waharina ti jipachuta paina tina mehne macaina hano 
ti yoachu ñuno Cohamacu sehe payu tina mehne macainare 
ñy ji coaerari jire. A jiro tinare masa marienopu yariachu 
yoari jire Cohamacu. A yoaro masa marienopu ti pjacurire 
cohã sitea wahari jire. 

6 Ata yoari jire Cohamacu tinare marine buhero taro. A jiro 
tinare ñu cù ñaare mari goa pjaerahto cjihtore Cohamacu ã 
yoari jire tinare. 7 A jina “Cohamacu jira”, ti nia masurine ti 
ño payoriro seheta yoaena tjiga musa sehe. Ti masurine ti ño 
payorire Cohamacu yare ti joari pŭi yahuro 0 sehe nina: “Tina 
chu duji sihni tuhsu, wahcãrucu su, bose numu yoa ducari 
jire wachu masure ño payoa taa”, ni joaa tiri jire panopure. 

8 Baharo paina sehe Israe masa numia mehne ñano yoari jire. 
Ti yoariro seheta yoaeraro cahmana marine. Tina ti ñano 
yoari baharo c dachoihta tina veintitrés mil masa yariaa 
wahari jire. 9 Ti 43 wahari baharo pari turi paina Israe masa 
sehe Cohamacure tina mehne suachu yoari jire. “Marine 
buhiri dahresi”, nia ñaa warore yoari jire. A yoaa tirore 
suachu yoari jire. Ti 2 yoari buhiri Cohamacu agaa mehne 
bahca wajari jire tinare tjoa. A jina tina yoaro sehe Cristore 
yoaena tjiga musa “Marine buhiri dahresi”, nina. 10 Pa tehe 

tjoa paina ñaa quiti dahre ti tuhtichu anjo masare wajariro 
tinare wajãri jire. A jina tina yoaro sehe yoaena tjiga. 

11 A waja dutiri jire tinare Cohamacu marine buhero taro. 
Mari sehe pihtiri dacho panoca jiina jija. Mari ã jiina jichu 
panopt macaina ti å waharire Cohamacu joa dutiri jire marine 
noano buhero taro. 12 A jina “Noaina jija sã, Cohamacu to 
fuchu”, ni tuhotuina jina, noano yoaga musa “Ñaare yoari”, 
nina. 13 Mari jipihtina cãiro duhsaro marieno cãa tahari ñaare 
wacija. A wactina tí ñaare yoa duaja. Mari ã yoa duapachuta 
Cohamacu marine yoadohorucuriro jira. A jiro tí ñaa wactiare 
musa bo masierachu tiro sehe musare yoadohorohca. Ã jiro tí 
ñaare musa yoa duachu ñuno Cohamacu ti ñaare musare yoa 
duaerachu yoarohca. To ã yoachu tí ñaare yoa duasi musa. 

14 A jina yu cahiina yuhure tuhoga. “Cohamacu jira”, ti nia 
mastrine ne ño payoena tjiga. 15 Musa noano masiina jichu 
musare yahuja. A jina yu nihti cjihtire quihõno ti jichu masiga 
musa basi. 16 Cristore ti ñahari ñamine vinore to sihnihto pano 
Cohamacure “Noana”, niri jire. To niriro seheta mari chu tí 
core sihnina Cohamacure “Noana” nina, mari ya buhiri Cristo 
to yariarire masichu yoana nija. To di wijaarire masichu yoana 
nija. Tuhsu, to yaina mari jia tia cãhure masichu yoana nija 
mari. A yoa pãore mari Cristo yaina nuha, chuna, mari ya 
cjihtire to pjaca crusapt to yariarire masichu yoana nija. 
Tuhsu, to yaina mari jia tia cãhure masichu yoana nija. 17 A 
jina payu masa jipanahta c curi pão curire chuna jipihtina 
mari Cristo yaina cẸ curuata jija. 

18 Israe masa ti yoarire wacŭga musa: Tina wahiquirore 
wajaa, jă muo waa, Cohamacure ño payora. A ti wari baharo 
cã curuaihta ti wariro cjirore chura. A chua Cohamacure ti 
ño payoare masichu yoara tina. 19 Cohamacure ti waa chuare 
yahucu “ “Cohamana jira’, ti nia masurine ti waa chua sehe 
ti waro jira”, nii nieraja. Ti chua pinihta wiho waro jia nina. 
Tí masuri cãhu wiho waro jia nina. 20 Ti chua ti yaba cjihti 
jierapachuta tí chuare chueraro cahmana. Õ sehe jira tí. 
Cohamacure cahmaeraina wahiquirore waja, j4 mtoa, 
Cohamacure ño payoa nierara. A yoaa watia sehere ño payora 
tina. Ti ã ño payoina jichu tina mehne chuna watino yaina 
yoaro sehe yoana nica musa cthu. Musa 2 yoachu pinihtare ne 
cahmaeraja. 21 Santa Cenare mari yoari dachoi mari puhtoro 
Jesure wactna tana sihnija. Mari 2 sihniina jina, watia sehere 

ño payo masieraja mari. A yoa Jesure wactina tana pãore 
chuja. Mari 2 chuina jina, watia sehere No payo masieraja 
mari. 22 ¿Jesure musa mehne suachu yoa duajari musa, 
ptarore musa ño payona? ¿Tiro yuhdoro tuaina jijari musa? 
Jierara. (A jina noano yoaga musa.) 


Cohamaczu to cahmaa dihtare yoaga 


23 Õ sehe nina cãina: “Sa cahmano seheta yoa masija sã”, 
nina. Musa yoari cjiri Naa ti jierapachuta tíre yoana painare 
yoadohoeraboca musa. Tuhsu, tíre yoana Jesure wacu tua 
namochu yoaeraboca musa painare. 24 Musa cahmaa dihtare 
yoaena tjiga. Paina sehere noano yoadohoga musa. 

25-26 Chua duaropure chuare nuchuna “¿Ahri chua masurine 
ti duhu payoa chua jijari?” ni sinitu ñuena tjiga. “Ñaare yoari” 
nina, sinitu ñuboca musa. A ni sinitu ñuena tjiga. Ahri yahpa, 
ahri yahpai jia cãhu Cohamacu ya jira. A jina ti chuare “¿Ñaa 
chya jijari?” niena tjiga. 

27 Jesure cahmaerariro musare chu dutiro to pjirocachu 
waha duana wahaga. A wahana musare to duhu payoare 
chaga. “¿Ahri chua masurine ti duhu payoa chua jijari?” 
ni sinitu ñuena tjiga. 28 A jina pairo Jesu yairo “Ahri chua 
mastrine ti duhu payoa chua jira”, musare to ni yahuchau tí 
chua pinihtare chuena tjiga. Musare ã ni yahuriro “Naa chuare 
chura ahrina”, musare to ni tuhotuerahto sehe chuena tjiga 
musa. Musa cãhu ã ni tuhoturi nina tí chuare chuena tjiga. 

29 A chu dutieracu musa ya cjihtire ã nierahi. Musare ahrire 
yahuriro ya cjihti sehere ti chuare chu dutieraja. Tiropu musare 
“Naa chuare chura ahrina”, niboca. “A niri” nina, ti chuare 
chuena tjiga. 

“Chuena tjiga”, yu nichu õ sehe ni sinitu yuhtiboca musa 
yuhure: “¿Dohse jiro baro pairore ‘Soro tuhoturi' nina, 
chuerabocari sa? 30 ;Cohamacure ‘Noana’, sa niri baharo sa 
chuchu dohsearo tire sa churi buhiri pairo sare yahuwajabocari?” 
ni sinitu yuhtiboca musa yuhure. 31 Ahri jipihtiare yahucu 0 
sehe nii nija musare: Dachoripe Cohamacu to dutiriro seheta 
wahchea mehne chu, sihnija, Cohamacure masa ti no payohto 
sehe. A jina jipihtiare noano yoarucuga Cohamacure masa ti 
ño payohto sehe. 32 Ne judio masare, judio masa jierainare, 
Cohamacų yaina cãhure hano yoachu yoaena tjiga musa tinare. 
33 Õ seheta yoaja yuhu sehe. Masa jipihtinare yoadoho duaja. 

A yoacu ya cjihti waro sehere pjiro tuhotueraja. Yu ñano 

yuhduchu noanohca. Payu masa sehere yoadohoja tinare 

pichacapu wahaborinare Cohamacu to yuhduchu yoahto sehe. 

1 1 1 A jina Cristore yu ñu cūrire yu yoachu musa cãhu 
yuhure nu cuga. 


Corinto macaina ti cahmachunoi numia ti yoahtore yahuha 


2 Musare yu buhe turiari cjirire yu yoari cãhure wac 
pahñoyuhca musa. A wactina musare yu yoa dutiriro seheta 
yoayuhca musa. A yoana noano yoara musa. 3 A yoaina musa 
jipachuta ahri căãhure musa masichu cahmaja: Jipihtina mua ti 
puhtoro, Cristo jira. Tuhsu, to namono puhtoro to manuno jira. 
A jichu, Cristo puhtoro to Pucuro jira. 4 Cohamacure siniriro 
to dapure mohariro sinino, to puhtoro Cristore ño payoeraro 
seheta yoaro nina. Cohamacu yare yahuriro c&hu to dapure 
mohano ata yoaro nina tiro cã&hu. > Tuhsu, to dapure 
mohaeraricoro Cohamacure sinino, to manunore ño payoeraro 
seheta yoaro nina. Cohamacu yare yahuricoro chu to dapure 
mohaeraro ata yoaro nina ticoro cãhu. A yoaro to pjoarire 
wuha pahñoricoro yoaro seheta yoara ticoro. 6 To dapure moha 
duaeraro ticoro to pjoarire saa pahño dutijaro. To 2 yoari 
baharo to dapure buo tiro, ticoro mohajaro to dapure. 7 Mua 
sehe Cohamact noariro, tuariro to jia tiare hona tina sehe. 

A jia ti dapupure mohaeraro cahmana tinare. Numia sehe 
mua ti puhtoa jia tiare ñona. A jia tina numia sehe ti 
dapupure mohajaro. 8 Cohamacu munore yoaro, numino ya 
pjaca macano mehne munore yoaerari jire. Numino sehere 
yoaro, muno ya pjaca macano mehne ticorore yoari jire. 

9 Tuhsu, munore yoaro, numino yairo cjihtore yoaerari jire. 
Numino sehere yoaro muno yacoro cjihtore yoari jire Cohamacu 
ticorore. 10 A jia numia ti dapupure mohajaro anjoa cãhu mua 
ti puhtoa ti jirire ti masihto sehe. 11-12 Cohamacu numinore 
yoaro, muno pjaca macano mehne yoari jire. Ata mipure muno 
masa bajuaro, numino pjacui masa bajuara. Tuhsu, jipihtinare 
Cohamact sehe yoari jire. A jiro muno to ji muhtaerachu numino 
mariaboa. A yoa numino to mariachu muno cãhu mariaboa. 

13 ¿Musa basi dohse tuhotujari? ¿Numino to dapu 
mohaeraricoro, Cohamacure to sinichu noajari, musa tuhotuchu? 
Noaeraputiara. 14 Tuhsu, muno pjoa nahmo mwriro to jichu naa 
nica. Jipihtina masa ti mu suro tíre masina. 15 A yoa numino 

to pjoa nahmo to dapure mohari cahsaro yoaro sehe jira. 
Ticoro pjoa nahmo mtwricoro jiro noaricoro bajura ticoro. Ti 
cãhure jipihtina masina. 16 Musa mehne macariro ahrire yu 
yahurire to tuho duaerachu, õ sehe ni yahuihtja tirore: “Yu ni 
yahuriro seheta mari yoaa tia jira. Paina Jesu yaina cãhu ãta 
yoarucura tina chu. Sa 2 yoarina jichu ñucu yu ni yahuriro 
seheta yoaga muhu cãhe”, ni yahuihtja ya yahurire tuho 
duaerarirore. 


Santa Cenare ti churo watoi dojomehneha Corinto macaina 


17 Mipure musare ahrire yahui tai, “Noano yoaina jira”, 
nieraja yahu musare. Musa cahmachuna noano yoaerara. 
Nano yoara musa. 18 0 sehe ni yahu muhtaihtja musare: 

Musa cahmachunopt cahma sayona musa basi caa curuari tju 
wayuhca musa. Paina tire yuhure ti yahuchu “Potoca tjica”, 

ni tuhotu cureja yuhu. 19 Ata yoayuhca musa. Musa a tju 
warina musa jichu huna baharo Jesu yaina waro jiina sehere 
masinahca mari. 20 Musa basi ã ñu tuhtiina jina musa cãnoi 
cahmachu chuchu tó wahaerara. Potocãta Santa Cena waro 
yoana nierayuhca. 21 Musa cahmachuna caina musa sahsero 
chu muhcona, paina sehere juca baachu yoana niyuhca musa. 
Tuhsu, sihni muhtaina sehe cahaa wahayuhca. 22 ;Musare musa 
wuhuse mariajari? Musa wuhuseputa chu, sihniga. Mipure 
Cohamacų yaina ti cahmachunore dojomehnena niyuhca 
musa to yaba cjihti jieraboro seheta. Tuhsų, paina Jesu yaina 
pjacuoinare chua maeraina sehere musa sehe buoro yuhduchu 
yoayuhca. ¿Dohse ni yahuihcari yuhu musare? “Noano yoana 
nina musa”, nieraja yahu. 


Santa Cenare yoaa taa, ti churire yahuha Paulo 
(Mt 26.26-29; Mr 14.22-25; Lc 22.14-20) 


23 Mari puhtoro Jesu to chu batoarire yahure yuhure. A to 
yahuri baharo yahu sehe musare tire yahu turiahi. Ti 0 sehe 
jira: Tirore ñu tuhtiinare Juda to ñohti ñamihi mari puhtoro 
Jesucristo pãore na, Cohamacure “Noana”, niyuhti. 24 Toa 
niri baharo tí pãore nuha, to buheinare witiyuhti. A witiro 6 
sehe niyuhti: “Ahrire chuga. Ahri yu pjacu jira. Musa yaro 
jiborirore yariaihca. Yuhure musa wacuhti cjihtire ahrire chuga”, 
niyuhti Jesu mari puhtoro. 25 A ti churi baharo tiro sihniri 
wahware na wahcãno õ sehe niyuhti: “Musa naa yoari buhirire 

cohacu tacu yariaihca. A yoacu yu dire cohãihca. Cohamacu 
“Musare yuhduchu yoaihtja’, to niriro mu sachu yu yariaro 
mehne to niriro sohtori tiarohca. Ahri wahwai posa tiare 
sihnina, yu di cohãrire wacūnahca. Ahrire sihnina, yuhure 
musa wactihti cjihtire sihniga”, niyuhti Jesu. 26 A yoa Santa 
Cena macaa pãore musa chuna, sihniare sihnina, Jesu mari 
puhtoro mari ya buhirire to yariarire ñona nina musa. A 
ñorucunahca musa pu ahri yahpapu to tjua tachupu. 


“Santa Cenare chu sihnina 0 sehe yoaga”, ni yahuha Paulo 


27 Santa Cenare chy, sihnina, Jesure ño payoro marieno 
yoana, cua pisaro yoaerana, to pjacure to di cohãri cãhure 
bujupero sehe yoana nija mari. A yoana Jesure bujupena nija 
mari. Tó sehe yoaina buhiri tiina jira. 28 A jina mari yoarire, 
mari jia tiare noano wacūjihna. A wactina Santa Cenare chu, 
sihni masija mari. 29 Mari puhtoro mari ya cjihtire to pjacu to 
yariarire wactino marieno Santa Cenare cha, sihnina mari 
buhiri tinahca. 30 Õ sehe dihta yoayuhca payu musa mehne 
macaina. A yoaa tina cãina tuaeraina, dohatiina wahayuhti. 
Tuhsų, paina ti 2 yoari buhiri yariaa wahayuhti. 31 Wiho mejeta 
Santa Cenare mari chu, sihnina, mari yoarire, mari jia tiare 
noano wactna, mari haa yoarire duhuna ti buhirire buhiri tisi 
mari. 32 Mari puhtoro sehe marine tuhtira, ti buhirire marine 
buhiri ti dutieraro. Paina haina Jesure no payoeraina buhiri 
tihtina dihta jira. Tina yoaro sehe marine buhiri ticha 
cahmasaaerara mari puhtoro. 

33 A jina yu coyea, Santa Cenare chuna tana cahmachuna, 
cohtasiniga musa coyeare. 34 Tuhsu, musa mehne macaina 
jaca baa, ti ya wahusepu chusinijaro. A yoana Santa Cenare 
chuna tana cahmachuna, cua pisaro yoaeraina ya buhiri buhiri 
tisi musa. Paye barore yahu duamahi musare. Baharo yu basi 
suipu musare yahuihtja tíre. 


Cohamacu yare mari yoahtore ctuno marine 
yoa masichu yoara Espiritu Santo 


1 2 1 Yu coyea, ahrire yahu duaja musare. Cohamacy yare 
mari yoahtore ctino marine jipihtinare yoa masichu 
yoara Espíritu Santo. A jicu tíre musa noano masichu cahmaja. 
2 Jesu yaina jierasinina soro jia buheare tuho nunuina jina, 
musa sehe “Cohamacu jira”, ti nia masurine, durucuera 

masurine ño payosinimare. Tíre masina musa. 3 A jiina musa 
jirina cjiri jich mipure õ sehe ni yahuihtja musare: “Jesu 
hano wahajaro”, niina Cohamacų yairo Espíritu to tuaa mehne 
ã nia nierara. Espíritu Santo warore cjuaerara tina. Tuhsu, 
“Jesu mari puhtoro jira”, niina Espíritu Santo to tuaa mehne ã 
niina jira tina. 

4 Cohamact yare yoa masia payu jira. Ti ã jipachuta marine 
yoa masichu yoariro sehe cãirota jira. Tiro Espíritu Santo jira. 
5 A yoa Cohamact yare yoahtina payu jina, to yare soro sehe 
mari yoahti cãhu payu jira. Ti 2 jipachuta mari puhtoro Jesu 
sehe cãirota jira. 6 A yoa Cohamacu yare yoaa cãhu payu jira. 
Ti ã jipachuta Cohamact marine yoa masichu yoariro sehe 
cãirota jira. 7 Marine Jesu yainare Espíritu Santo yoadohoro 
Cohamacu tuaare ñono nina. Õ seheta yoadohora tiro Jesu 
yainare jipihtinare mari noano yoadohohto sehe. 8 Cãinare 
noano masi, yahuchu yoara Espíritu Santo. Tuhsu, painare 
Cohamact yare noano buhe masichu yoara tiro Espíritu Santo 
pinihta. 9 Ã yoa painare Cohamacure noano wacŭ tuache yoara 
tiro. A yoaro painare Cohamacu tuaare wara tiro. Ti tuaa 
mehne tina sehe dohatiinare noaina wahachu yoara. Espíritu 
Santo cãirota jiriro tí tuaare wara. 10 Tuhsų, tiro painare 
Cohamacu tuaa mehne yoa masichu yoara tiro. A yoaro painare 
Cohamacu yare noano yahu masicha yoara tiro tinare. A yoaro 
paina Jesu yainare buheare noano bese masichu yoara tiro. 

A masia watino ya buhea ti jichu masina tina. Espíritu Santo 
waro ya buhea cãhure ti jichu masina tina. Tuhsu, painare 
tuhomahnoeraa duserire ti durucu masichu yoara tiro. yoa 
tuhomahnoeraa duserire durucuina ti nino seheta yahu yuhdo 
masichu yoara tiro painare. 11 Espíritu Santo cãirota jiriro to 
cahmano seheta marine cãinare ahri jipihtiare yu yahuriro 
seheta yoa masichu yoara. Cãinare soro yoa masichu yoara. 
Paina chure soro yoa masichu yoara. 


Cristo yaina jina c& curuata jija mari 


12 Õ sehe jira ahri mehne mari piti dahre yahuchu: Mari 
pjaca c pjacu to jipachuta wamomacari, capari, dahpori, 
cahmori tí pinihta payu jira mari pjacui jia. Ata jija mari Cristo 
yaina cãhu. Cristo yaina to pjaca yoaro sehe cẸ curuata jira. 
13 A jina Cristo yaina jina, to pjaca yoaro sehe ct curuata jija 
mari. Judio masa, judio masa jieraina, dahra cohtaina, dahra 

cohtaina jieraina, payu curuari jipanahta cãirota jiriro to 
pjaca yoaro sehe ct curuata jija mari. Espíritu Santo cãirota 
jiriro to tuaa mehne bautisarina jija mari. A jina cãiroreta 
Espíritu Santore cjuaja mari, Cristo ya curua macaina jina. 

14 Mari pjaca c pjacu to jipachuta wamomacari, capari, 
dahpori, cahmori ti mari pjacui jia payu jira. 15 Mu dahporo 
durucuri dahporo jiro, 0 sehe niboa muhure soro ni duaro: 
“Wamomaca jieraja yuhu. A jicu pjaca macariro jieraja yahe”, 
niboa. Mu dahporo ã niparota pjaca macano jirota nina. 16 Mu 
cahmono durucuri cahmono jiro õ sehe niboa muhuyre soro ni 
duaro: “Capariaca jieraja yahu. A jicu pjaca macariro jieraja 
yahe”, niboa. Mu cahmono a niparota pjaca macano jirota 
nina. 17 ¿Mari pjaca capariaca dihta jichu dohse tuhobocari 
mari? Basioeraboa. ¿Ã jina mari pjaca cahmono dihta jichu 
dohse wiji tuhotubocari mari? Basioeraboa. 18 Tó sehe jierara 
mari pjaca. Õ sehe jira. Mari pjacui jiare Cohamacu to cahmano 
seheta ctiri jire mari pjacure. 19 ¿Mari pjacųi jia mariacha 
dohse wahaboari mari pjaca? 20 Mari pjaca õ seheta jira: C 
pjaca to jipachuta mari pjacui jia payu jira. 

21 “Mu yoadohochu cahmaeraja”, mu capariaca ni masierara 
mu wamomacare. Ñ jichu, mu dapu mu dahporire “Mu 
yoadohochu cahmaeraja”, ni masierara. 22 Paye mari pjacui 
jiare “Wiho jia curea jira”, mari nia sehere pototi cahmaja 
mari paye mari pjacti jia yuhdoro. 23 Paye mari pjacti jiare 
“Soro jira”, mari ni tuhotupanahta tire mari pjacui jiare noano 
yoaja. Tuhsu, paye mari pjacui jiare mari buo tiare suhti mehne 
nuoja mari. 24 Paye mari pjacti jiare nuoeraja mari. Tí pinine 
ñona, buo tieraja. O sehe ji dutiri jire Cohamacu mari pjacure. 
Mari ñoeraare mari pjacui jiare mari noano ño payoa mehne 
cjuaja. Ata yoa dutiri jire Cohamacu. 25 A jia mari pjacui jia ti 
basi cahma yoadohora, c& pjacuta to noano jihto sehe. 26 A jia 
mari capari hano yuhduchu paye mari pjacui jia căãhu nano 
yuhdura. Tuhsu, mari capari noaa wahachu mari pjacti jia 
cãhu wahcheina masa yoaro seheta noano tuhotura. 

27 A jicu 0 sehe nii nija musare: Musa sehe Cristo to pjacu 
yoaro sehe ct curuata jira. A jina jipihtina musa to pjacti jia 
yoaro sehe to yaina jira. 28 A jiro Jesu yainare mari yoadohohti 
cjihtire ctiri jire Cohamacu marine. Õ sehe cŭri jire tiro marine. 
Cãinare marine buhe dutiro to cù muhtainare cãŭri jire tiro. 
Painare to yare yahuhtinare ctiri jire. Painare masare 

buhehtinare, painare Cohamacu tuaa mehne yoahtinare, 
painare dohatiinare ti yuhduchu yoahtinare, painare masare 
yoadohohtinare, painare masa puhtoa jihtinare, painare 
tuhomahnoeraa duserire durucuhtinare cŭri jire Cohamacu 
marine. 29 A to ctichu jipihtina cãno potori to ctirina jieraja 
mari. Paina Cohamact yare yahuhtina jierara. Paina Cohamacu 
buhe dutiro to ctirina jierara. Tuhsu, paina masare buheina 
jierara. Paina Cohamacu tuaa mehne yoaina jierara. 30 Tuhsu, 
paina dohatiinare yuhduchu yoaina jierara. Paina sehe 
tuhomahnoeraa duserire durucuina jierara. Tuhsu, paina 
tuhomahnoeraa duseri durucuare yahu yuhdoina jierara. 

A jiro cãinare mari yoahtire ctiri jire tiro. 31 Wiho mejeta 
Cohamact yare yoa masi duana noa yuhdua sehere tuaro 
cahmaga musa. Jipihtia ahri yu niri yuhdoro musa cahmahti 
cjihtire mipure yahuihtja musare yuhu. 


Painare noano ti cahihtire yahuha Paulo 


1 3 1 Masa ya duserire durucu masipanahta, anjoa ya 
duserire durucu masipanahta, painare cahierana yaba 
cjihti jieraja mari. Mari durucua cthu yaba cjihti jierara. 
Painare cahierana mari durucuna, wiho waro durucuna 
nija. 2 Cohamacųu yare noano yahu masipanahta, masa ti 
masierari cjirire Cohamacų yare ti buheri cjiri cãhure masi 
pahhopanahta, painare cahierana yaba cjihti jieraja mari. 
“Ahdu tcu pa sehepu wahajaro”, mari nichu, “Potocata mari 
siniriro seheta Cohamacu yoarohca”, ni mari tuhotuchu ata 
yoarohca. Cohamacure ã ni tuhotuina jipanahta painare 
cahierana, yaba cjihti jieraja mari. 3 Jipihtia mari yare 
pjacuoinare wapanahta painare mari cahierachu tí mari wari 
yaba cjihti jierara. Tuhsu, Cohamacu yare yoana tana mari 
pjacure mari jã dutipachuta, painare mari cahierachu marine 
yaba cjihti jierara. 

4 Suaeraja painare cahina. Tinare cahina noano yoaja tinare. 
Tuhsų, painare cahina tinare pahsu tieraja. Mari cahiriro mehne 
jina “Mu yuhdoro jiriro jija”, niina jieraja mari. Painare cahina 
“Musare masi yuhdurucaja”, ni tuhotueraja mari tinare. 5 A yoa 
painare cahina tinare ño payoro mehne yoaja mari. Painare 
cahina “Sã cahmano sehe yoaja. Musa cahmano sehe yoaeraja”, 
nieraja mari. Tuhsų, tinare cahina suaeraja mari tina mehne. 
Painare cahina marine hano ti yoachu cã&hure tina mehne 3 

suarucueraja mari. 6 Painare cahina ñaare ti yoachu nuna 
wahcheraja mari. Noaa sehere quihõno ti yoachu huna tuaro 
wahcheja. 7 Painare cahina ti ya buhiri ñano yuhdupanahta 
tinare 2 cahirucuja mari. Painare cahina paina sehe tinare ti 
yahuwajachu tuhopanahta tire tuho duaeraja mari. Painare 
cahina “Tina ñaare yoasi”, ni tuhotuja mari tinare. Painare 
cahina hano yuhdupanahta tinare cahi duhusi mari. 

8 Painare cahma cahia ne pihtisi. Cohamacu yare masa 
mari yahua sehe baharo pihtia wahaahca. Tuhomahnoeraa 
duserire durucua cã&hu baharo pihtia wahaahca. Cohamacu 
yare masa ti buheri cjiri cthu baharo pihtia wahaahca. 
Painare cahma cahia sehe ne pihtisi. 9 Mipure Cohamacu 
yare mari masi pahño masieraja. A jina to yare yahuna mari 
yahu pahho masieraja. Mari masi pahñohto duhsasinina mini. 
10 A jina Cristo fiaa marieriro to tjua tari baharo mari masi 
pahñonahca. “Masieraja”, ni namosi. 

11 Mari masi pahhohto 0 sehe jira: Nijinoca jicu nijinoca 
yoaro sehe durucumai yuhu. Nijinoca to yoaro sehe 
tuhoturucumai. Bucuro wahaipu nijinoca to yoariro seheta 
duhunocai. (Tó seheta mari mipure “Masi pahhoeraja”, 
nipanahta baharopure masi pahñonahca.) 12 Ñóno to noano 
mast bajueraro seheta mipure noano masi pahñoerasinija 
mari. Baharo pairore noano mari ñu masino seheta mari masi 
pahñonahca. Mipure mari masi pahñohto marine duhsasinina 
mini. Cohamacu marine to noano masi pahñoriro seheta baharo 
mari cãhu noano masi pahñonahca. 13 A yoana tiarore mari 
yoa masija mipure. Cohamacure wacŭ tua masija. A yoa marine 
to yuhduchu yoahtore masina, mari noano cohta masija. A yoa 
painare cahma cahi masija. Ahri tiaro jira pototi mari yoahti. 
Tuhs4, painare cahma cahina, ahri paaro yuhdoro yoana nija. 
Waci tuaa, to yuhduchu yoahtore cohtaa yuhdoro jira cahma 
cahia sehe. 


Tuhomahnoeraa duseri durucuare yahuha Paulo 


1 4 1 A jina painare cahma cahiina jiga musa. A yoa 
Cohamact yare musa noano yoa masihtore cahmaga 
musa. Cohamacyų yare musa yahuhti pinihtare tuaro cahmaga 
musa. 2 Tuhomahnoerari duserore durucuriro Cohamacu 
mehne dihta durucura. A ni durucuro masa mehne durucuro 
nierara tiro. To ã ni durucuchu tuhoa masa sehe ne tuho 

ñahaerara tirore. Masa ti masierare Espíritu Santo to tuaa 
mehne durucuro nina tiro. 3 Cohamacu yare yahuriro sehe 
masa sehere yahura. A yahuro tiro masare yoadohoro nina. 
Tinare buhero nina tiro. Tuhsų, ti ñano yuhduchu tiro tinare 
wahchechu yoara. 4 Tuhomahnoerari duserore durucuriro 
cãirota buhera. Painare buherara. Cohamacu yare yahuriro 
sehe painare Jesu yainare buhero, yoadohora tiro. 

> Tuhomahnoeraa duserire jipihtina musa durucuchu 
noaboa, yu tuhotuchu. Wiho mejeta Cohamacu yare musa 
yahuchu pinihtare tuaro cahmaja. Cohamacu yare yahuriro 
pinihta tuhomahnoerari duserore durucuriro yuhdoro painare 
yoadohora. A jipachuta tuhomahnoerari duserore durucuriro 
to durucuare pairo to yahu yuhdochy tí sehe pototi painare 
yoadohora. To durucuare yahu yuhdoriro jiro tiro sehe painare 
Jesu yainare buhero nina. 6 Tuhomahnoerari duserore musa 
mehne durucucu pairo musare to yahu yuhdoerachu musare 
yoadohoeraboca yuhu. A jicu Cohamacu yuhure to yahurire 
yahucu, to yare yu masiare yahucų, payere to yare yahucu 
musare yoadohoi nija. Tíre musa tuhohto sehe musare buhecu 
musare noano yoadohoi nija yahu. 

7 Tuhomahnoerari duserore durucuriro to durucua ti putipea 
ti buaputea yoaro sehe jira. Carisure putina, arpare buaputena 
tíre mari quihõno yoaerachu tí basaare painare masihto 
basioerara. 8 A yoa cornetare putiriro surara jiro ti cahma 
wajãhto panore quihõno to putierachu paina surara sehe ti 
cahma wajãhtore masisi. A jia ti cahma wajãhto pano ti 
wajahtire wamoare cahnoyueraina jiahca tina. 9 Tó seheta 
musa cã&hure tuhomahnoerari duserore musa durucuchu tuhoa, 
yahu yuhdoriro mariachu paina tire ne masisi. Ti 4 masierachu 
musa durucua yaba cjihti jierara. 10 Ahri yahpai payu duseri 
durucua jica. A jia tí duserire durucuina ti basi ti ã durucuare 
noano tuhora. 11 To ya duserore yu tuhoerachu ñuno tire 
durucuriro sehe “Pa dihta macariro jira”, ni tuhoturohca 
yahure. A jicu yuhu cãhu ata ni tuhotuihoea tirore. 12 Ata jire 
musa chu tuhomahnoerari duserore durucuna. Espíritu Santo 
to tuaa mehne tuaro yoa duamana musa. To tuaa mehne ã yoa 
duana paina Jesu yainare musa buhehti sehere tinare musa 
yoadohohti sehere tuaro cahmaga musa. 

13 A jiro tuhomahnoerari duserore durucuriro to durucuare 
to noano yahu yuhdohto cjihtore Cohamacure sinijaro tiro. 

14 Tuhomahnoerari dusero mehne Cohamacrwre sinicu Espíritu 
Santo mehne sinii nija. A sinicu yu tuhotuare masi namochu 
yoaeraja. 15 Ahrire masina, 0 sehe yoanahca mari: Espiritu 
Santo to tuaa mehne tuhomahnoerari dusero mehne 
Cohamacuųre sininahca. Tuhsu, pa tehe noano masi tuhotu 
paina ti noano tuhohto sehe ti ya durucua mehne Cohamacure 
sinina, ti ctihure sininahca tjoa. Espíritu Santo to tuaa mehne 
tuhomahnoerari dusero mehne Cohamacyu yare basanahca. 
Tuhsu, pa tehe noano masi tuhotu paina ti noano tuhohto 
sehe ti ya durucua mehne Cohamact yare basana, tí cã&hure 
basanahca tjoa. 16 Mari 2 yoaerachu tuhomahnoera duseri 
mehne Espíritu Santo tuaa mehne Cohamacure “Noariro, 
tuariro jira”, mari nipachuta paina ne tuhoerara. A tuhoeraa 
“Tóihta jira”, ni masierara. 17 Tuhomahnoera duseri mehne 
Cohamacure “Noana”, ni masija mari. Mari 2 nia noaa jipachuta 
tíre yahu yuhdoerana painare buheraja mari. jina tinare 
yoadohoeraja mari. 18 Jipihtina musa yuhdoro yuhu sehe 
tuhomahnoeraa duserire durucuja. A jicu Cohamacu yuhure 

ã durucu masicha to yoacha tirore “Noana”, nija yuhu. 19 A 
durucuriro yu jipachuta Jesu yaina cahmachuina watoi yu 
jichu, tuhomahnoerari dusero mehne payu duserire yu 
nipachuta yaba cjihti jierara. Ti yuhdoro masa ti noano 
tuhohto sehe mahaa duserica yu yahupachuta noa nina, yu 
tuhotuchu. 

20 Yu coyea, macanaca tuho masieraina ti jiro sehe jiena 
tjiga musa. Wahma masa bajuaina naa yoaare ti masieraro 
seheta jiga musa cãhu. Tuhsu, bucuna tuho masiina ti jiro 
sehe jiga musa. 21 Cohamacų yare ti joari pti õ sehe nina: 

“ ‘Tuhomahnoeraa duserire durucuinare ahrina masare yu 
yare yahu dutiihtja. Ã yoa pa dihta macaina ya durucua 
mehne yu yare yahu dutiihtja ahrina masare. Tinare tia 
yahupachuta ahrina yau yahuare tuhosi’, nina Cohamacu mari 
puhtoro”, nina Cohamacyų yare ti joari pŭi. 22 Tuhomahnoeraa 
duserire durucua Jesu yainare Cohamacu tuaare masichu 
yoahti cjihti jierara. Ti durucua Jesure cahmaeraina sehere 
Cohamacu tuaare masichu yoahti cjihti jira. A yoa Cohamacu 
yare yahua Jesure cahmaerainare Cohamacu tuaare masichu 
yoahti cjihti jierara. Cohamacu yare yahua Jesu yaina sehere 
Cohamacu tuaare masichu yoahti cjihti jira. 23 A yoa jipihtina 
musa Jesu yaina cahmachuchau tuhomahnoeraa duserire musa 

durucuchy tire masieraina, paina Jesure cahmaeraina cahu saa 
ta tuhoboca. A tuhoa “Tina tuho masieraina jira”, niboca 
musare tina. 24 Jipihtina musa Cohamacu yare musa yahuchu 
pinihta tire masierariro, Jesure cahmaerariro saa ta tuhoro, to 
ñaa yoari buhirire masiboca tiro. A masino to ñaa yoarire 
cahyaboca tiro. 25 A jiro potoca to jia tiare to tuhotua cãhure 
masiboca tiro. A yoaro Cohamacu panoi na tuhcua caha suro, 
tirore ño payorohca. Tuhsu, “Cohamacu potocãta musa mehne 
jira”, ninohca tiro musare. 


Musa cahmachuna noano yoaga dojomehneno marieno 


26 A jicu yu coyea, musare ahrire nii nija: Musa Jesu yaina 
cahmachuna cãina musa mehne macaina Cohamacu yare basa 
duara. A yoa paina musa buhe duara. Tuhsu, paina musa 
Cohamactu musare to buheri cjirire yahu duara. Paina musa 
tuhomahnoerari duserore durucu duara. Tuhsu, paina musa 
ti duseri durucuare yahu yuhdo duara. Ti jipihtiare å yoana 
musare tuhoina ti noano masihto sehe tire yoaga. 27 A jina 
tuhomahnoerari duserore musa durucuna pyaro, tiaro tópeinata 
durucuga musa. Ã yoana cãinata durucuga. Musa ã durucuchu, 
cãiro musa mehne macariro musa durucuare painare yahu 
yuhdojaro. 28 Musa durucuare yahu yuhdoriro mariacha musa 
cahmachuna jipihtina musa tuhomahnoeraa duserire durucu 
duaina durucuena tjiga. A jina masa marienoi Cohamacu 
mehne durucuga musa. 29 A yoa Cohamacu yare yahu duana 
puaro, tiaro tópeinata yahuga musa. Musa ã yahuchu paina 
musare tuhoina musa yahurire Cohamact ya to jichu noano 
masijaro. Cohamacu ya to jierachu cãhure noano masijaro. 

30 A yoa Espíritu Santo Cohamacu yare pairore tói dujirirore 
to yahu ducacha tiro cãhu Jesu yainare yahu duara. A jiro 
Cohamacu yare yahu muhtariro sehe dihta mariajaro. 31 A jina 
jipihtina musa Cohamacuų yare yahuna, cãinata yahuga musa 
jipihtina paina ti noano tuhohto sehe, ti noano wahchehto 
sehe. 32 A jina Cohamacu yare yahuina jina, noano tuho masi, 
noano tuhotu dapo, durucuina jiga. 33 Cohamacu to yaina 

ti cahmachunopu ti cahma wisiachu cahmaerara tiro. 
Dojomehneno marieno ti noano jich cahmana tiro. 

Jipihtiropu Jesu yaina cahmachua, 0 sehe yoara tina: 34 Ti 
cahmachunoi numiare masa panoi yahu dutierara. Ti numiare 
mari sehe durucu dutieraja. Cohamacu to joari pù to niriro 

seheta numiare muare noano yuhtia numia jiro cahmana. 

A jia cahmachunoi numia durucuea tjijaro. 35 Jesu yaina ti 
cahmachunoi numia ti durucuchu ñaa nina. A jiro paye barore 
masi duaro numino to ya wuhuputa to manunore sinitujaro. 

36 Ahri yu yahuhtire noano masiga musa. Cohamacu 
durucuare yahu ducaina jierara musa. Tuhsų, to yare tuhorina 
musa dihta jierara. Paina cã&hu to ya buheare cjuara. 37 Musa 
mehne macariro “Yuhu Cohamacy yare yahuriro jija”, ni 
tuhoturiro jiro ahri musare yu joari cjiri Cohamacu to dutia 
jichu masijaro tiro. Tuhsų, pairo “Espíritu Santo to tuaa mehne 
yoa masija”, ni tuhoturiro jiro tiro cãhu ahri yu joari cjiri 
Cohamactz to dutia jichu masijaro tiro. 38 Tíre to masi 
duaerachu ya joari cjirire “Potoca jierara”, to nichu tirore 
duhunocahga. Tuhoena tjiga tirore. 

39 A jina yu coyea, Cohamacu yare yahuina musa jihtore 
tuaro cahmaga musa. Tuhsu, musa mehne macaina musa 
cahmachunoi tuhomahnoeraa duserire ti durucu duachu 4 
durucu dutiga tinare. 40 A cahmachuna noano, cahma 
dojomehneno marieno yoaga musa. 


Cristo to masa mujarine yahuha Paulo 


1 5 1 Mipure yu coyea, noaa buheare musare yu yahurire 

musare wactichu yoa duaja. Ti buheare noano cahmare 
musa. A cahmana tí buheare ã yuhtirucure musa. 2 Musa ã 
cahmacha tíre musa ã yuhtirucuchu Cristo musare pichacapu 
wahaborinare yuhduchu yoa tuhsure. Musa ã tuhori baharo 
Cristo yare musa duhunocachu ti musa tuhori cjiri yaba cjihti 
jierara. 

30 sehe ni yahu muhtaihtja musare. Ahri wiho waro jierara. 
Musare buhecu yuhure Cristo to yahuri cjirire musare õ sehe 
ni yahui: Cohamacu yare ti joariro seheta mari naa buhirire 
Cristo yariari jire. 4 A yoa Cohamact yare ti joariro seheta 
Cristo to yariari baharo paina to pjact cjirore copapure ti duhu 
payori baharo tia dacho jiboroi tiro masa wijaari jire. 5 Tiro to 
ã masa wijaari baharo Pedrore bajuari jire. To 2 bajuari baharo 
to buheinare bajuari jire tjoa. 6 To 2 bajuari baharo ct tahata 
quiniento bui jiinare to yainare tiro bajuari jire tjoa. Cãina 
tirore ñurina cjiri mipure yariarina cjiri jira. Ti 2 jipachuta 
payu tina mehne macaina cjiri mipure jisinina. 7 Baharo Cristo 

Santiagore bajuari jire tjoa. A to bajuari baharo jipihtina to 
buhe duti to ctirinare bajuari jire tjoa. 

8 Jipihtina painare to bajuari baharo yuhu cãhure bajuare 
tjoa. Wihariroca to guihori dachoi masa bajuerariroca to masa 
bajua nunu tiriro seheta yuhu cihu Jesure wacu tua nunu tiriro 
jija. Yu a jiriro jichu ti baharopu bajuare Jesu yuhu cãhure tjoa. 
Yuhureta tiro bajua batoare juna. 9 Panopure Jesu yainare hano 
yoamai. A yoariro cjiro jicu paina Jesu to ctirina jipihtina ti 
docapu waro jija yahu. A jicu mipu cãhure Jesu buhe duti to 
ctiboriro jieramaja yuhu, yu tuhotuchu. 10 A jipaihta Cohamacu 
yuhure to cahichu mipure Jesu to ctiriro jija yahu. A jicu tiro 
yuhure to cahichu mipure to cahmaare yoa pahñoja. A jicu 
yuhwre to cahichu to yairo ã jinocai nieraja. Jipihtina paina 
to ctirina yuhdoro yuhu sehe tuaro buhei. A buhecu ya mu 
saro buherahi. Cohamacu yuhure cahino yuhure yoadohore. 
11 Yuhu sehe ahri buheare yu buhechu tuhorina jiboca musa. 
O paina sehere tuhorina jiboca musa. A jipachuta yaha, yuhu 
mehne macaina cãhu cãno potori ahri buheare buheja sa 
jipihtina Jesu to ctirina. A sã buhechu tuhona musa sehe ahri 
buheare noano tuhore. 


Yariarina cjiri ti masa mujarine yahuha Paulo 


12 Cristo to yariari baharo to masa mujarine sa buhepachuta 
“Yariarina cjiri ne masa mujaerara”, nina musa mehne macaina 
cãina. ¿Dohse jiro baro ã nijari tina tire? 13 A jiro yariarina 
cjiri ti masa mujaerachu Cristo cthu ne masa mujaeraboa. 

14 A yoa Cristo to masa mujaerachu noaa buheare sa yahuri 
cjiri ne yaba cjihti jieraboa. To masa mujaerachu tirore musa 
wact tuaa cãhu yaba cjihti jieraboa. 15 Masa mujano mariachu 
sa sehe Cohamact yare mahñona niboa. Yariarina cjiri ti masa 
mujaerachu Cohamact sehe Cristore masa mujachu yoaeraboa. 
To 2 yoaerachu “Cohamacu Cristore masa mujachu yoari jire”, 
sã nina mahñoina jiboa sa. 16 Yariarina cjirire Cohamacu 
masoeraro, Cristo cãhure tiro masoeraboa. 17 A jiro Cristo to 
masa mujaerachu tirore musa wacu tuaa yaba cjihti jieraboa. 
A yoa musa fiaa yoari buhiri buhiri tiina jisiniboa musa. 

18 Masa mujano mariachu Cristo yaina cjiri yaria muhtaina 
cjiri pichacapu waha tuhsuboa. 19 Cristore mari wacŭ tuari 
baharo mari yariana masa muja masierana jipihtina paina 
masa yuhdoro pjacuoina jiboa mari sehe. 

20 Potocata Cohamacy Cristore masa mujachu yoari jire. 
Cristo to masa mujari baharo mari ctht yarianapu masa 
mujahtina tjija. Tiro 4 masa mujano, marine suho masa muja 
muhtariro jira. 21 Õ seheta jira ahri: Adão mehne masa yaria 
dacaha. Tó sehe Jesu mehne yariarina cjiri masa mujaahca. 
22 Adão yaina ji nany tiinapu mari jipihtina yarianahca. Tó 
seheta Cristo yaina mari jichu mari yariari baharo marine 
masa mujachu yoarohca Cohamacu. 23 Caa curuari Cohamacu 
to quihõriro mu sachu masa mujaahca. Cristo marine suho ji 
muhtariro masa muja muhtari jire. Baharo tiro ahri yahpapu 
to tjua tachu mari to yaina cãhu masa mujanahca. 24 Tí 
pjata pihtiri dacho jirohca. A jiro jipihtina ñaina puhtoare, 
dutiinare, tuainare cohãno Cristo yuhdurucarohca. To ã yoari 
baharo jipihtina bui to puhtoro to jirire Cristo wiarohca 
Cohamacau to Pucurore. 25 To wiahto pano to Pucuro Cristore 
ñu tuhtiinare to yuhduruca pahñohto pano Cristo pinihta 
jipihtina bui puhtoro jirohca. A jirirota jiro cahmare tirore. 
26 Tirore ñu tuhtiinare to yuhdurucari baharo, yariaro cãhure 
cohã batoarohca tiro. Yariaro pihtia waharohca. Pari turi 
yariasi masa. 27 Jipihtina bui dutihtiro cjihtore ctiri jire 
Cohamacu Cristore. Jipihtia puro cãhure ctiri jire tirore. Ata 
nina Cohamacu yare ti joari pŭi. Cohamacu sehe tirore ctiriro 
jira. A jiro “Jipihtina bui dutihtiro cjihtore ctiri jire tirore” 
nino, “Cohamacu bui dutiriro jira tiro”, nino nierari jire to 
yare ti joari pi. 28 Jipihtina bui dutiriro Cristo Cohamacu 
macuno to jichu Cohamacu tirore cŭriro sehe to macuno bui 
dutiriro jirohca. A jiro Cohamacu sehe jipihtina bui puhtoro 
waro jira. Jipihtia puro cãhy jira. 

29 ¿Masa mujano mariapachuta dohse yoa paina masa 
yariarina cjiri ya cjihtire ti bautisarina jijari? Yariarina cjiri 
masa mujaerachu ti ya cjihtire paina bautisarina ti jichu tí 
yaba cjihti jieraboa. 

30 Sã sehere sã buheri buhiri dachoripe paina sãre ti ñano 
yoa duachu cua nina sa cãhure. Sare å cuapachuta masa 
mujano to jich masina ã buherucuja sã. 31 Yu coyea, mari 
puhtoro Jesucristo yaina musa jichu tirore wact tua namoina 
musa wahachu yuhu sehe tuaro wahche tuhotuja musare. Tí 
potocãta jira. A yoa, “Dohse jiri namti yahure yariahto cua 
nina”, yu nichu ti cãhu potocata jira. 32 Efeso macaina suaina 
noaa buheare yu buheri buhiri yuhure tuhti, cjahre. Masa 

mujano mariachu Jesu yairo yu jierachu, yu ã ñano yuhduri 
yaba cjihti jieraboa. Wiho waro hano yuhdui niboa yahu. 
Yariarina cjiri ti masa mujaerachu 0 sehe niboa mari: “Baharo 
curero yarianahca. Dohse wahasi mari. A jina cha sihnijihna. 
Mari mu suro yoajihna”, niboa mari. 

33 Mahñoare tuhotuena tjiga musa. “Ñainare piti tina, noaa 
musa yoaa tiare duhunahca musa”, nina masa. Ti potocãta 
jira. 34 Noaare tuhotuina jiga musa. Tuhsu, noaare yoaina jiga 
tjoa. A yoa ñaare yoa namoena tjiga tjoa. Cãina musa mehne 
macaina sehe ne Cohamacure masierara. Musa buo tihto sehe 
musare ã nija. 


Yariarina cjiri masa mujaina ti pjacuri 
cjihtire yahu namoha Paulo 


35 A yoa musa mehne macariro õ sehe ni sinituboca yuhure: 
“¿Dohse yoa yariarina cjiri masa mujaahcari? ¿Dohse jia 
pjacuri masa mujaahcari?” ni sinituboca. 36 A sinituriro tuho 
masierariro seheta bisiro coa tara. Toari yapare mari toari 
baharo tí yapa baro cahachu waro dura. Tó sehe wahaeraro 
ne dusi. Tíre masina musa. 37 Bucu yucupure toaeraja mari. 
Pja yapari dihtare toaja mari. Tí yapari trigo yapari jia ji, o 
paye yapari baro jia jiboca. 38 Tí yaparire mari toari baharo 
Cohamacu to cahmariro seheta ti yaparire bucua mujachu 
yoara. A yoaro mostaza yaparire mostaza yucu wahachu yoara 
tiro. Trigo yaparire trigo yuca wahachu yoara. Ata du dutira 
Cohamacu. 39 Jipihtina pjacuri cãno potori bajuerara. Masa 
pjacuri sehe cãno sehe jira. Wahiquina pjacuri cãhu soro sehe 
bajura. Minichahca pjacuri cthu soro sehe bajura. Wahi cã&hu 
soro sehe pjacuri tira. 

40 A yoa muano macaa poca cãhu soro sehe bajura. Tuhsy, 
ahri yahpa macaina cthu pjacu tira. A yoa muano macaina 
pjacuri soro sehe bajura. A jia ahri yahpa macaa muano 
macaa yoaro sehe jierara. 41 Õ seheta jira. Să dacho macariro 
si sitera. A yoa ñami macariro cãhu soro jira. Potota buhriara. 
Tuhsu, ñahpichoha poca cã&hyu soro sehe bajua si sitea cjuara. 
Ñahpichoha poca peri cãhure mari ñachu cia poca pjiroca sia 
poca bajura. A yoa paye poca tuaro sia poca bajura. 42 Tó 
seheta jira yariarina cjiri ti masa mujachu. Masuno to pjacure 
mari yari baharo to pjaca baa waharohca. Baharo pa pjaca 
soro jiri pjacu jipihtia dachoripe catihti pjaca masa 

mujanohca. 43 To pjacure mari yachu yariariro cjiro pjacho 
nina. Cohamact tirore to masochu to pjaca noa yuhduari 
pjacu jira. Tuhsu, to pjaca mari yari pjaca wiho jiri pjacu jira. 
Cohamact tirore to masochu pinihtare to pjaca wiho jiri pjacu 
jieraro, tua yuhduara. 44 Ahri yahpa macari pjacure mari 
yacht tiro yariariro cjiro to masa mujachu to pjaca maano 
macari pjacu jirohca. Ahri yahpa macari pjacure mari cjuana, 
muano macari pjaca cãhure cjuanahca, masa mujana. 

45 Õ sehe ni yahura Cohamacu yare ti joari pi: “Ahri 
yahpai ji muhtariro Adão wama tiriro catiriro wahaa tiha”, 
ni joaa tiha. To ã jipachuta Adão yoaro sehe jiriro bato tiriro 
Cristo sehe catiare waro tari jire. 46 Ahri yahpa macari pjaca 
ji muhtari pjacu jira. Baharopu muano macari pjaca jirohca. 
47 Õ seheta jira: Ji muhtariro Adão sehe ahri yahpa macariro 
dihta mehne to yoari pjacure pjact tiri jire. To baharo tariro, 
Cristo sehe muanopu tari jire. 48 Dihta mehne ti yoari pjacu ti 
muhtariro to jiriro seheta jipihtina paina dihta mehne to yoari 
pjacu tiina jija mari. A yoa muanopu tariro yoaro seheta to 
yaina jipihtina to yoaro sehe pjact tiina jinahca mari. 49 Dihta 
mehne to yoari pjacu tiriro Adão yoaro sehe bajuja mari. 
Baharo muano macariro Cristo yoaro sehe bajunahca mari. 

50 Yu coyea, musare ahrire yahu duaja: Ahri yahpa macari 
pjaca di mehne, dihi mehne jiri pjaca puhtoro Cohamact to 
saho jiropure muanopure ne wahasi. Mari pjacuri baahti 
pjacuri jira. A jia muanopu jipihtia dachoripe mari jihtopure 
ahri pjacuri wahasi. 51 Panopure masa ti masierari cjirire 
mipuare musare yahu duaja: Mari mehne macaina caina yariasi. 
A jina dóicãta, mari pjacurire cohtotaina jinahca. 52 Corneta 
to puti batoari dachoi ãta waharohca marine. Dóicãta, mari 
capari wihmitjiã mari ñu pjõorocaro sehe õ sehe waharohca. 
Corneta to bisiri baharo yariarina cjirire Cohamacu masonohca 
jipihtia dachoripe mari jihtina cjihtire. Tuhsu, mari pjacurire 
cohtotaina jinahca mari cthu. 53 Mari pjacurire to cohtotachu 
tó pano mari baahti pjacuri ti jipachuta mari cohtotari baharo 
ne baasi. Ã yoa mari pjacuri ti cohtotachu tó pano mari yariahti 
pjacuri ti jipachuta ne yariasi. 54 Mari bahti pjacuri ne baerahti 
pjacurire cohtotarohca. A yoa mari yariahti pjacuri ã jirucuhti 
pjacurire cohtotarohca. Marine to 2 cohtotachu panopt to 
joariro seheta 4 waharohca: “Naina mari jiri buhiri tiare Cristo 
to coha pahñori baharo, Cohamact yariarore cohanocari jire. 

55 Ne pari turi mari yariasi. A jina yariaro mehne pari turi fiano 
yuhdusi mari”, ni joaa tiri jire panopure. 56 Mari naa buhiri 
jichu pinihta yariaropu ñano yuhdunahca. A yoa Cohamacu 
dutia Moise cjirore to ctiri cjirire mari masiri baharo, buhiri tija 
mari. A jiro marine pichacapu waha dutira Cohamacu dutia. 
57 To ã dutipachuta mari puhtoro Jesucristo sehe marine 
pichacapu wahaerachu yoara. To ã yoariro jichu masina 
Cohamact mehne wahche “Noana”, nija mari. 

58 A jina ya coyea, yu cahiina, Cristore wacŭ tua duhuena 
tjiga. A yoana paina musare noaa buheare ti coha dutichau, ne 
cohãena tjiga tire. A yoa dachoripe mari puhtoro Jesucristo to 
yoa dutirire noano yoarucuga musa. Mari puhtoro Jesucristo 
yare mari yoachu, ahri wiho waro jierara. Ahrire masina to 
yoa dutirire noano yoarucuga musa. 


Painare Jesu yainare Corinto macaina 
niñeru ti wahtire yahuha Paulo 


1 6 1 Mipure painare Jesu yainare musa niñeru wahtire 
yahu duaja musare. Galacia yahpa macainare Jesu 
yainare yu dutiriro seheta musa cãhu yoaga. 2 Somanaripe 
domingo jichu jipihtina musa Jesu yainare wahti cjihti niñerure 
mahanocã waga. Mahanoca cjuana mahanocã waga. A yoa pji 
curero cjuana pji curero waga. Somanaripe musa 2 yoachu 
musa cahapt yu suchu musa warocahti cjihti niñeru ji 
tuhsurohca. 3 Musa wahtire, musa warocahtina cãhure yahuri 
piire joaihtja. A jicu musa cahapu sucu tí ptire Jerusalepu 
wahahtinare musa beserinare waihtja. A wa tuhsucu Jesu 
yainare musa warocari niñerure nahtina cjihtire tinare 
warocaihtja Jerusalepu. 4 TÍ macapure yu yoahti jichu yahu 
cahu wahaihca. Yu å wahachu yahu mehneta tina wahaahca. 


To tinihto cjihtore yahuha Paulo 


> Macedonia yahpa macainare masa boca yuhduihca yahu 
tinare. Yuhdu wahcã, musa cahai Corintopu suihca. 6 Tópu 
saca musa mehne mahaa dachorica jiboca yuhu pa tehe nicy. 
Yoa cureri pja puhiro puro musa mehne jiboca yuhu. A jina pa 
sehepu yu wahachu musa chu yuhure yoadohoroca masina. 
7 Mahaa numuricã ji duaeraja yahu musa mehne. A jicu 
Cohamactu cahmachu yoa cureri pja musa mehne jiihtja yahu. 
8 A ji duapaihta Pentecoste bose numuri jichupu Efesoi 

jisiniihca yahu. 9 Oi Efesoi mipure mari puhtoro Jesu yare 
tuho duaina payu jira. Ti a tuho duachu tinare yahuja. Yu ã 
yahuchu yuhure ñu yabiina payu jira. 

10 Timoteo yu yoaro seheta mari puhtoro yare yoara. To ã 
yoariro jichu musa cahapu to sachu noano mehne tirore piti 
boca, tiro mehne noano wahchea mehne jiga musa. 11 A yoana 
tirore ñu yabiro marieno noano mehne piti bocaga musa. 
Tuhsu, to coha sitichu noano mehne tirore yoadohorocaga yu 
cahapt to tjua tachu. Tiro paina Jesu yaina mehne ti tahtore 
cohtana nija sã. A jina noano mehne yoadohorocaga tinare. 

12 Apolo mari coyeiro Jesu yairo musare to ñuno wahachu 
tuaro cahmamahi. A jicu tirore waha dutimahi paina Jesu yaina 
mehne to wahahto cjihtore. Yu a waha dutipachuta mipure 
tiro waha duaerare. A jiro baharo tirore yoaa mariacha musa 
cahapu waharohca tiro. 


Paulo noa duti batoaha 


13 Noano wacŭ masiga musa. Cristore wacù tua duhuena 
tjiga musa. Ne cuieraina jirucuga musa. A yoa Cohamacu tuaa 
mehne wacŭ tuaina jirucuga musa. 14 Dohse jiare musa yoana, 
painare cahia mehne tire yoaga musa. 

15 Mipure yu coyea musare ahrire yahu duaja: Estefana 
ya wuha macaina Acaya yahpa macaina noaa buheare tuho 
muhtaina, ti ya yahpai Cristore wacu tua muhtaina jire tina sehe. 
Tuhsu, painare mari coyeare Jesu yainare noano yoadohorucure 
tina. Tíre musa masina. 16 Tina yoaro sehe jiinare, paina Cristo 
yare yoadohoinare musa noano yuhtichu cahmaja yuhu. 

17 Estéfana, Fortunato, Acaico cãhu yu cahapu wihi tuhsuhre. 
Õi ti jichu pjíro mehne wahcheja yuhu. Musa mariachu musare 
tuaro wachi nimahi yahu. A jicu tina ti wihichu wahcheja 
yuhu. 18 Tina mehne jicu noano yajeripohna tiriro wahahi 
yuhu musa cãhu tina mehne musa wahcheriro seheta. Tinare 
noano ño payoa mehne tuhoga musa. A yoa paina tina yoaro 
sehe jiina cãhure ño payoa mehne tuhoga. 

19 Asia yahpa macaina Jesu yaina musare noa dutira. A yoa 
Aquila, Priscila, ti ya wahui cahmachuina mehne Cristo to 
cahia mehne musare pjíro noa dutira. 20 Õ macaina Jesu 
yaina jipihtina musare noa dutira. Musa mehne macainare 
noano mehne piti bocasinia. 


El Nuevo Testamento en guanano de Colombia, 3ra ed. ©2010, Liga Bíblica Internacional 


1 CORINTIOS 16 560 


21 Yuhu, Paulo yu basi ahri dihtare joaja. Musare noa 
dutija. 

22 Mari puhtoro Jesucristore pairo to cahīerachy, 
Cohamactz tirore buhiri dahrejaro. Mari puhtoro cjero tjua 
tajaro. 

23 Yu coyea mari puhtoro Jesucristo musare jipihtinare to 
cahia mehne noano yoajaro. 24 Yuhu Jesucristo yairo jict, to 
yaina musa chu musa jichu musare tuaro cahija. 

Õ sehe ni joarocaha Paulo Corinto macainare 


1 Yuhu Paulo Jesucristo buhe dutiro to cūriro jija. 

Cohamacų to cahmariro seheta cŭre yuhure Jesu. Yuh, 
mari coyeiro Jesu yairo Timoteo mehne musare Cohamacu 
yainare, Corinto macainare joarocaja tjoa. Jipihtina Cohamacuų 
yainare Acaya macainare musa cãhure joarocaja. 2 A jina 
Cohamacu mari Puca, mari puhtoro Jesucristo mehne musare 
noa dutija. Cohamacu to cahia mehne to yoadohoa mehne 
noano jiga musa. 


Paulo to ñano yuhdurire 0 sehe ni yahuha 


3 Mari puhtoro Jesucristo Pucuro Cohamacu marine pja 
ñuna. Ã jiro tiro marine ã yoadohorucura. “Noa yuhduariro 
jira tiro”, nijihna mari. 4 Mari hano yuhduchu nuno jipihtinare 
marine to yainare yoadohora tiro painare mari yoadohohto 
sehe. Cohamacu marine to yoadohoa mehne mari c&hu paina 
cãhure yoadohonahca. > Cristo yaina mari jiri buhiri mari ñano 
yuhdauchu tiro tuaro yoadohorohca marine. 6 Sa sehe musare 
yoadohona hano yuhduja. Cristo mehne musa yuhduhto sehe 
musare sa yahuri buhiri ñano yuhduja. A yoa Cristo sare to 
yoadohochu sã sehe musa cãhure yoadoho masija. A jina sã 
ñano yuhduriro seheta musa cthu ñano yuhduna, ndoano mehne 
cãno pjanahca musa. 7 Noano mehne musa cãno pjahtore sa 
masija. Sã ñano yuhduriro seheta ñano yuhdure musa cã&hu. 

A jina Cohamacu to yoadohoa mehne wahche, sa cãno pjariro 
seheta musa cãhu wahchena, cãno pjanahca. 

8 Sã coyea, mipure ahri yu yahuhtire musa noano masichu 
sa cahmaja. Asia yahpai ñabiaro yuhdui sã. O sehe ni tuhotumai 
sã: “Ne bihosi mari. Ne cãno pjasi. A jina mari yarianahca”, 
ni tuhotumai sã. 9 “Marine wajanocaahca”, ni tuhotumai sa. 
A ñano yuhduna Cohamacu dihtare tuaro sa wacti tua namoi. 
Sare ti hano yoachu cahmaha Cohamacu tirore sa wacii tua 
namohto sehe. Tiro sehe yariainare masoriro jira. A tirore wacti 
tuana sa mu suro sa cãno pjaerarire masija. Cohamacu sehe 

marine yoadohora. 10-11 Sare cuabiaro jipachuta to yoadohoro 
mehne sa yuhdui. Baharopu cãhure pari turi sare yauhdorohca. 
Sare Cohamacure musa sini payochu tiro sare yoadohorohca. 
Sare to yoadohohtore masija sa. A jina sãre to yoadohochu 
huna, tirore “Noana”, ninahca musa. Payu musa sini payorire 
to yuhtichu huna wahche, “Noana”, ninahca musa 
Cohamacure. Payu paina cãhu ata niahca. 


Paulo Corintopu to waha duamarire yahuha 


12 Musa mehne sa jirire wactina wahchea mehne õ sehe 
tuhotuja sã: Ahri yahpai Cohamacu to yoadohoa mehne 
mahñono marieno noano mehne masare piti ti buhehi. Musa 
pinihtare noano piti ti buhei. Õ sehe yoana sã mu suro sã 
masia mehne yoaerahi. Cohamacu cahia mehne to tuaa mehne 
ã yoahi. 13-14 Ă yoana noano yahu joarocahi musare, noano 
musa masihto sehe. Mipu sare musa masi pahñohto duhsasinina 
mini. Sã jia tiare musa noano masichu tuaro cahmaja sã. A sare 
noano masina, mari puhtoro Jesu to tjua tachu sa mehne 
wahchenahca musa. Musa mehne sa wahcheriro seheta musa 
cãhu sa mehne wahchenahca. 

15-16 Õ sehe nicu Macedonia yahpapu waha duamaja yahu. 
A wahacu musare ñu yuhdu wahcã duamaja yahu. A jicu 
tópure suricu tjua tacu pari turi musa mehne mahaa numurica 
jiboca yuhu. A jina pua taha musa mehne ya jichu ñuna pjíro 
yuhu mehne musa wahcheboca. Baharo musa cahapu jiricu 
Judea yahpapu yau wahachu nuna yuhure yoadohoboca musa. 
17 “Wahaihtja”, yu nichu tuhorina jina musa cahapu yu 
suerachu nuna “Paulo mahñono niri jira”, ¿ni tuhotujari musa? 
“Wahaihtja”, nicu yu mtu suro ã nicu nieraja yahu. “To niriro 
seheta yoaerara”, ¿yuhure ni tuhotujari musa? 18 Õ sehe ni 
mahñoriro jieramaja yahu. A jicu “Yoaihtja”, nicu yu niriro 
seheta yoaja yuhu. Tíre masina Cohamacu. 19 Yuhu, Sila, 
Timoteo mehne Jesucristo Cohamacu macuno yare musare 
yahui sa. Cristo sehe “Yoaihtja” nino, guihono yoariro jiro nina. 
Cohamacu to niriro seheta Cristo yoara. 20 Jipihtiare Cohamacu 
to yahurire Cristo yoa pahñoha. To ã yoariro jichu nuna Jesu 
yoadohoro mehne to yare sa painare “A tjira”, ni yahuja 
Cohamacure ti ño payohto sehe. 21 Cristo yaina marine 
jirucuchu yoariro Cohamacuta jira. A jiro to yare yahuhtinare 
sare besere tiro. 22 Ñ yoa to yaina mari jiare ñuno tire marine 

masichu yoara tiro. A yoaro, Espíritu Santore mari mehne ji 
dutire tiro. Mari mehne jiro tirota marine Cohamacu to 
yuhdohtore masichu yoara. 

23 Mipure poto yahuihtja musare. Poto yu yahuerachu 
Cohamactu sehe musare poto yahujaro. Tirota yu tuhotuare 
masina. Musare tuhti duaeracu musa cahapu wahaerahi. 
“Musare cahyachu yoari”, nicu musa cahapure Corintopt 
wahaerahi. 24 A jina “Musare wacti tua dutiina jija sã”, nina 
nieraja. Cristore noano wacti tua tuhsure musa. A jina “O sehe 
Cristore wact tuaro cahmana musare”, nina nieraja sa. 
Musare yoadoho duaja sa musa noano wahchehto sehe. 

2 1 A jicu õ sehe ni tuhotuhi: “Pari turi tinare cahyachu 
yoa duaeraja. A jicu mipure wahaeraja”, ni tuhotuhi. 
2 Musare cahyachu yoa duaeraja. Musa cahyachu ñucu yahu 
sehe musare wahcheraboa. A jina yuhure wahchechau yoahtina 
jieraboa musa sehe. 3 A jicu musa cahapu wahaerahi. Wiho 
mejeta musare wiho joaroca bahrañohi. Musa yuhure 
wahchechu yoahtina jipanahta yuhure cahyachu yoaboa 
musa, musa cahapu yu suchu. Musa mehne yu wahchechu, 
musa cãhu wahchenahca. Tíre masija yahu. A jicu mipure 
musa mehne cahya duaeracu wahaerahi musa cahapu. 4 Pjíro 
tuhotucu, hano yajeripohna ticu, tuaro yahco mehne musare 
joarocapacuta musare cahyachu yoa duaerahi. Musare tuaro 
yu cahirire musare masichu yoa duacu musare joarocahi. 


Tina mehne macariro to hano yoarire 
bo dutiha Paulo Jesu yainare 


> Cãiro musa mehne macariro yuhure cahyachu yoariro jire. 
Wiho mejeta musare to tuaro cahyachu yoariro seheta yahu 
sehere pjíro cahyachu yoaerare tiro. A ñano yoariro cãina 
musa sehere tua curero cahyachu yoayuhti. “Tua curero”, nija 
yuhdo curero yahu duaeracu. 6 Payu musa mehne macaina 
tirore buhiri dahre tuhsuyuhti. Tó purota buhiri dahre duhuro 
cahmana tirore. 7 Tirore musa buhiri dahrerucuchu tuaro 
cahyaboca tiro. A jiro Cristo yare duhuboca. A jina to ñaa 
yoarire boga musa. Tirore yoadohoga to wahchehto sehe. 
8 Tuhsy, tirore noano yoaga musa tirore musa cahirire to 
masihto sehe. Musa ã yoachu tuaro cahmaja yuhu. 9 TÓ pano 
musare joarocacu “¿Potocãta yahure yuhtiahcari?” nicu ã ni 
yahu joarocahi musare. Yuhure musa yuhtichu ñu duacu 

musare a ni joarocahi. 10 Mipure to naa yoarire musa bochu 
ñucu yuhu cãhy tire boihtja. Yuhure ñano yoaerari jire tiro. 
Musa sehere ñano yoayuhti. To ã jiriro jipachuta to ñaa 
yoarire boja yuhu cã&hu. Musare noano yoadoho duacu Cristo 
to ñurocaroi to haa yoarire boja. 11 Tíre boja Satana marine to 
yuhdurucaerahto sehe. Tiro marine ñaare yoachu cahmana. 
Tire noano masija mari. A jina Jesu yaina ti fiaa yoarire 
wactrucueraja mari, “Tinapu Satana yare cahmari”, nina. 


Tróade wama tiri macai jiro Titore bocaeraro 
pjíro cahya tuhotuha Paulo 


12 A yoa Tróade wama tiri macapu sui Cristo yare buhe 
duacu. Tópu yu jichu payu masa noaa buheare tuho duaina 
jire. Mari puhtoro to yoadohoa mehne to yare yu buhehtina 
payu masa jire. 13 A jipachuta mari coyeirore Titore bocaeract 
pjíro cahya tuhotui. A jicu tó macainare coha siti tuhsucu 
Macedonia yahpapu wahai. 


Cristo to yoadohoa mehne ñaare yoarucueraja mari 


14 A yoa Cohamacu Satanare to yahdurucari baharo mari 
cãhure tirore yuhdurucachu yoara, Cristo mehne naa yoaare 
marine duhuchu yoaro. Surara mahapu pari pohna wahaga ti 
yuhdurucarire ti yoa ñono seheta mari cãhu Cohamacu mehne 
Satanare mari yuhdurucarire yoa nona nija Cohamacu mehne. 
A jina “Noana”, nija tirore. A jina Cohamacu marine to dutichu 
masina jipihtiropu Cristore masare masichu yoaja mari. A tirore 
masia tina noano wahchera me sitiare ti wahcheriro seheta. 

15 Cristo yaina jina, Cohamacu sehere wahchechu yoaja mari, 
me sitiare mari wahcheriro seheta. A jia Cristo yaina mari jia 
tiare ñu masina paina Cohamacu to yuhdohtina. Paina ti naa 
buhiri pichacapu wahahtina cã&hu Cristo yaina mari jia tiare 
ñu masina. 16 Cristo yaina mari jichu ñua, ti haa buhiri 
pichacapu wahahtina sehe pichacapu ti wahahtore masina. 
Cohamacu to yuhdohtina sehe marine Jesu yainare ñua jipihtia 
dachoripe tiro mehne ti jihtore masina. A jia Cristo ya wiho jia 
buhea jierara. A jiro ahrire Cristo yare to mu suro buhe sohtori 
tiriro ne mariahna. 17 Payu paina Cohamacu yare buhemana 
niñerure wapata duaa. Sã sehe tina yoaro sehe yoaeraja. 
Mahñono marieno Cristo to tuaa mehne to yare buheja sã. 
Cohamact sare to ctichu to ñurocaroi noano buheja sa. 

1 ¿Pari turi sa jia tiare musare yahuna nijari sã, musa 

tuhotuchu? Paina musare ti buhehto pano ti jia tiare masi 
duana ti joari pre cahma muhtare musa. Sare masi tuhsura 
musa. ¿Sãre masipanahta ti på barore cahmajari musa? ¿O paina 
cahapu sa buhena wahana tí pt barore sare nano cahmajari, 
musa tuhotuchu? 2 TÍ pt barore cahmaeraja sa. Musa sehere 
jipihtina paina ñua musare sã noano buherire masiahca. 
Musare sã buhechu Cristo yaina ji ducare musa. 3 A jina tí pū 
baro yoaro sehe jira musa sehe. Cristo painare to joarocari 
pu yoaro sehe jira musa. Tí ptre tiro to joarocaboro seheta, 
Espíritu Santo tuaa mehne musa jia tiare noano cohtotachu 
yoari jire Cristo, painare to tuaare ñono taro. Potota tinta 
mehne to joarocari pu yoaro sehe jierara musa. Cohamacu 
catiriro waro to Espíritu Santo mehne musare cohtotachu 
yoaro, joarocari pù painare to joaroca nono seheta, musa sehe 
Cristo yaina wahana, to yare musare sa guihono buherire 
noano hona painare. 4 Ahrire jipihtiare michapucaca yu ni 
joarire tuhotuja sa Cohamacure noano wact tuana. Cristo to 
yoadohoa mehne ã wact tuarucuja sã. > “Sã mu suro ahri 
dahraare yoaja sã”, ni masieraja sa. Cohamacu to yoadohoa 
mehne bihoja sa. 

6 Mipure to yahuare noaa buheare Cohamacu sehe noano 
sare buhe masichu yoara. Ahri buhea panopu to dutia to joari 
cjiri yoaro sehe jierara. Noaa buhea sehere buheja sa. Panopu 
to dutirire mari mu suro ne bihoeraja. A mari bihoerari buhiri 
pichacapu wahaboa mari. Noaa buhea sehere tuhona Espíritu 
Santo to yoadohoa mehne Cristore wacŭ tuaja. A wacti tuana 
jipihtia dachoripe Cohamacu mehne jirucunahca mari. 

7 Cohamacu to dutiare ctino taa pjinipu joa õ tuhsu, Moise 
cjirore ctri jire. To ã cŭri baharo to si sitea bajuari jire. Moise 
cjiro wahdua si siteri jire. Minoa yuhduari jire. Baharo tí si 
sitea pihtia wahari jire. Baharo to si sitea to pihtia wahahto 
to jipachuta wahmanore to wuhduare masa ne ñuroca õa 
bihoerari jire. Tí dutiare masa ti yoa pahñoerari buhiri 
pichacapu wahahtina jia tiri jire. Ã jia tí dutia masare pichacapu 
waha dutipahta, tuaro si sitea mehne ji ducari jire tí dutia. 

8 Ti dutia yuhdoro noaa buhea sehe noa yuhduara. Ahri buheare 
painare mari buhechų ti noano tuhochy Espíritu Santo tina 
mehne jirohca. A jia panopu macaa dutia yuhdoro Cristo ya 
sehe noa yuhduara. 9 Cohamacu dutia panopu macaa masare 

pichacapu waha dutiri jire. A dutipahta Cohamacuų tuaa mehne 
to si sitea mehne ji ducari jire. Ti yuhdoro noaa buhea sehe 
Cohamacu to tuaa mehne jira. Ti buhea mehne noaina wahara 
masa Cohamacu to nuchu. 10 Panopu Cohamacu to dutiri cjiri 
sehe wiho jia dutia yoaro sehe tjuanocahna mipure noaa buhea 
mehne mari ñu piti bocachu. Noaa buhea sehe noa yuhduara. 
11 Panopwre to dutia yoa cureri pja si sitea jirucuma, pihtia 
wahaha. Tí dutia yuhdoro noaa buhea sehe noa yuhduara. Tí 
buheare noano tahona, Cohamacu mehne a jirucunahca. 

12-13 Mari ã jirucuhtore masina, cuiro marieno noaa buheare 
noano yahu pahñonocaja sã. Moise cjiro sehe sã yoaro sehe 
yoaerari jire. “ ‘Cohamacu to si sitea pihtiro nina’, Israe masa 
ni ñuri”, nino to wuhduare ducatari jire Moise cjiro. Sã sehe 
tiro yoaro sehe yoaeraja. Cuiro marieno, ducataro marieno to 
yare noaa buheare buheja sa. 14 Ti pjapu macaina Israe masa 
sehe ne masiera tiri jire. Mipu chure Cohamacu yare panopu 
to joaa põrine tina buhea, ne masierara. Moise cjiro to wuhduare 
to ducatachu Cohamacu to si siteare ti ñuroca õerariro seheta 
tina noaa buheare noano masierara. Cristore cahmaeraa, 
masisi tina. Tirore noano wacu tuaa, tí pja pinihta to yare 
masiahca. 15 Mipu cãhure Israe masa Cohamacu dutia Moise 
cjirore to ctirire buhea, tinare ducataro seheta noaa buheare 
ti tuhoborore ducatara. 16 Mari sehe mari puhtorore mari 
cahmachzu tirota marine masichu yoara. Moise cjiro to wuhdua 
ducatarore to nanocaboriro seheta mari puhtoro marine to 
yare noano masichu yoara. 17 “Mari puhtoro” nicu, Espíritu 
Santore nii nija. Cohamact to Espíritu Santo mari mehne to 
jichu pichacapu wahaborinare to yuhdoina jija. A jina “Panopu 
macaa dutia mehne mari yuhdunahea”, nieraja mari. A jina tí 
dutiare duhuna, Espíritu Santo to cahmano seheta yoaja mari. 
18 A jina Jesu yaina jina, Cohamacu yahuare masija mari. Ti 
wuhdua pocare ducataro marieina yoaro seheta Cristo to tuaare 
ñona nija mari. A jiro mari puhtoro Espíritu Santo marine 
noaa sehere cohtotachu yoaro nina. To ã yoachu Cristo noa 
yuhduariro to jiro seheta wahana nija mari. 

4 1 Ñ yoa Cohamacu sãre pja ñuno, noaa buheare 
yahuhtinare cüre sare. To ã cŭrina sa jiare masina, to 
yare buhena pomerana, bujua witi tuhotueraja. 2 To yare 
buhena mahño cure buheraja. Tuhsu, sa tire cohtotaeraja. 
Soro curero buhena buoro yuhduboa. A jina t6 sehe yoaare 

cahmaeraja sa. Cohamacu to ñurocaroi jija sã. A jina noaa 
buheare noano quihõno buheja sa. Sa å buhechu ñua tire 
noano masina sãre tuhoina. 3 Sã ya buheare noaa buheare 
buheja sa. Sa tíre buhepachuta paina ne noano tuhoerara tire 
tinare ducataro seheta. A tuhoeraina pichacapu wahahtina 
jira. 4 Satana ñariro ahri yahpa macaina bui puhtoro tinare 
masierachu yoara. Capari ñueraina ti ñu masieraro seheta 
masierachu yoara tinare. Noaa buheare Cristo tua yuhdurucu 
suriro ya buheare ti masierachu yoara tiro. Cristo sehe 
Cohamacu to jia tiare marine masichu yoara. Tiro Cristo 
Cohamacųu waro jira. 5 Sa buhena “Sa sehere no payoga”, 

ni buheraja. O sehe ni buheja sa: “Jesucristo sehe jira mari 
puhtoro”, ni buheja sa. Sa sehe Jesure yuhtiina jina, musare 
dahra cohtaina yoaro sehe jina, to yare musare buheja sa. 

6 Panopu 0 sehe niha Cohamacu: “Nahitianopure buhriaro 
jiga”, ni dutiha tiro. Miptre tirota jira marine to tuaare masichu 
yoariro. Buhriarocaro marine to noano bajuchu yoaro seheta, 
tiro to tuaare marine masichu yoara. Cristo Cohamacu tuaare, 
to jia tia cãhure marine masichu yoara. 


Cristo to tuaa mehne mari jija 


7 A masiina jina, to tuaare, noa buhea cãhure painare 
masichu yoaja. A yoaina jipanahta wiho jiina jija sã. Dihi 
biato dóihta to wahtiro yoaro seheta sã cihu wiho jiina jija. 

A jipanahta Cohamacu to tuaare, noa buhea cãhure painare 
buheja sã. Sa ã buhechu ñua, wiho jiina sa jichu ñua, sare 
tuhoina 0 sehe ni, masiahca. “Ti mu suro ahri buheare masierara. 
Cohamact sehe tua yuhduariro tinare masichu yoara”, ni 
masiahca paina sare. 8 Jipihtina paina sare hano yoapahta 
Cohamacu sare to yoadohocha tina sare yuhdurucaerara. A 
jina “Nano yuhduna nija”, ni tuhotupanahta, Cohamacu yare 
ne duhueraja. 9 Sare ti hano yoarucupachuta Cohamacu sare ã 
yoadohorucura. Sare ti cjaroca cù mujapachuta to yoadohoa 
mehne yarieraja sa. 10 Ti wajahtina jinocanata nija sa, Cristo 
ahri yahpai to fiano yuhduriro seheta. A ti wajahtina jinata 
nija sa Cristo catiare wariro to jiare masa ti masihto sehe. Sa ã 
ñano yuhduchu ñua tire masiahca masa. 11 A yoa dachoripe 
sare paina nu wajahto cuara Cristo yaina sa jiri buhiri. Õ seheta 
hano yuhduja sa Cristo to catiare wariro to jiare paina ti 
masihto sehe. Sã pjacuri baharo yariaa wahaahca. Sã ã 

wahahtina jipanahta Cristore catiare warirore masichu yoaja 
sa painare. 12 A jia musare sã buheri buhiri sã sehere paina 
nu wajahto cuara. Sã buheare musa tuhori baharo jipihtia 
dachoripe Cohamacu mehne jirucuhtina jira musa. 

13 Cohamacu yare ti joari pti õ sehe nina: “Cohamacure 
wactii tuacu, to yare yahuhi”, ni joaa tiha panopu macariro. 
Sa cahu tó seheta yoaja. Cohamacure wacã tuana, to yare 
yahuja. 14 A buheja sa ahri yu nihtire noano masina: Cristo 
to yariari baharo Cohamacu tirore masori jire. A jiro Cristo 
yaina mari jichu ñuno tiro mari cãhure masonohca. To ã 
masori baharo to cahapu naanohca marine. 15 A jina musare 
yoadohona, ñano yuhduja sã. A jina Cristo yaina musa payu 
wahana, payu musa Cohamacure wahchea mehne ño 
payonahca. Tirore “Noana”, ninahca. 

16 Musa ã wahacha nuna, sa hano yuhdupanahta cahyaeraja. 
A jina Cristo yare buhe duhueraja. Dachoripe wahyarucuna 
nija sã. Sa 4 wahyarucupanahta dachoripe wahcheina jirucuja 
sa. 17 Mipure nano yuhdupanahta ñano yuhdu dojoaeraja. Ti 
mari fiano yuhdua pihtia wahaahca. A jina marine mahanoca 
ñano yuhduro cahmana. A mari ñano yuhdurina cjiri jina, 
baharopure pjiro wahchea mehne jirucunahca Cohamacu mehne. 
A jina mari ñano yuhduri yuhdoro pjíro wahchea mehne 
jirucunahca. 18 Mari hari cjiri baa pihtia wahaahca. Mari 
ñuerari sehe ã jirucuahca. A jina mari ñueraare Cohamacu 
yare ã wactirucuja mari. A wactirucuna baharopu mari noano 
jihtore wahcheja. 

1 Wuhrre to cohãboriro seheta baharo mari pjacuri sehe 
butia wahaahca. A jiro wahma wuhure to yoaboro seheta 

Cohamacu wahmaa pjacurire yoarohca. A yoaro tí pjacurire 
marine warohca. Tí pjacuri masa ti yoaa pjacuri jierara. A jina 
muanopu ã jirucunahca tí pjacuri mehne. Tíre mari masija. 
2 A jina tí pjacurire muano macaa pjacurire tuaro cahmana, 
mari ã cohtarucuna nija. 3 Ti pjacurire tuaro cahmaja, mari 
yariari baharo suhti marieina mari jiboro seheta pjacuri marieina 
ji duaerana. 4 Mipuųre ahri pjacurire coha duaerapanahta 
wahmaa pjacuri sehere tuaro cohtaja mari. Mipure mari 
pjacurire coha duaerapanahta jipihtia dachoripe Cohamacu 
mehne mari jihtore tuaro cahmaja mari. A jina ahri mari 
pjacuri yariahti pjacuri ti jichu masina, wahmaa pjacuri mehne 
Cohamacu mehne ã jirucu duaja mari. 5 Mari ã jirucuhtore 

cahnore Cohamacu sehe. A cahnono Espíritu Santore ware 
marine. A jiro Espiritu Santo mari mehne jiro, marine 
Cohamact to yoahtore “Potoca tjira” nino, marine masichu 
yoara tiro. 

6 A jina Cohamacure wacti tuarucuja mari. Cuiro marieno 
jija mari. Ahri mari ji muhtari pjacui jina, mari puhtoro 
mehne jierasinija. 7 Muano macaare Cohamacu cãhure mari 
ñuerapanahta “Tí potocãta jira”, ni tuhotuja mari. A jina 
tirore wacŭ tuaja mari. 8 A jina mari cuieraja. Mari pjacurire 
ahri yahpai cohana mari puhtoro mehne muanopu jirucunahca 
mari. A yoa mari yariachu noa nina marine. 9-10 A jina Cristore 
wahchechu yoa duaja mari. Ahri yahpa macari pjaca mehne 
jisinina tirore wahchechu yoa duaja. Muanopu cãhure tirore 
wahchechu yoa duaja. 

Jipihtina Cristo cahapu mari wahacha hano tiro mari 
yoarire ñuno marine beserohca. Nano mari yoarire masinohca 
tiro. A masino wapa marieno to waborire marine wasi tiro. 
Noaare mari yoari cãhure masinohca. A masino wahchero 
marine noano yoarohca. To 2 masiriro jichu nuna tirore 
wahchechu yoa duaja mari. 


Cohamactu marine to ñu tuhtichu ñuno Cristo marine yahura 


11 A jina cua pisaro mehne Cristore ño payoro cahmana 
marine. Ahrire masina, Cristo yare masichu yoaja sa masare. 
Tinare cuisãana, tirore wact tuachu yoa duaja sa tinare. Noano 
mehne sã tíre sã buherire Cohamacu noano masina. Sã ã 
buherire musa cãhure noano musa masichu cahmaja yuhu. 

12 Pari turi noaina sa jia tiare musare yahuna nieraja. “Painare 
yuhdurucaja”, niinare musa yahuhto sehe noano mehne sa 
buherire yahuna nija sa musare. Tina sehe ti tuhotuapu naina 
jipahta masa ti nurocaro dihta noaina yoaro sehe yoa ñomana. 
A jina sa mehne musa wahchehto sehe ahri jipihtiare musare 
yahu joana nija. “Paulo cthu sare noano mehne buhere”, sare 
painare musa ni ducatahto sehe ahri jipihtiare musare yahu 
joana nija. 13 ¿Sã õ sehe ni yahuna tuho masieraina jijari sã, 
musa tuhotuchu? Masa sare ñua, tuho masieraina yoaro sehe 
Nuna sare. Cohamact yare sa yoachu ñua ã ni ñuboca sare. Ti 
a nuborina jipanahta a jiina jieraja sa musare yoadoho namona 
tana. 14 Cristo marine to cahichu nuna musare 2 yoadohoja. 
To 2 cahichu huna to yare 2 yahurucuja sa. Cãirota Cristo 

jipihtina mari naa buhirire yariari jire. To 2 yariari baharo 
mari sehe jipihtina mari haa buhirire yariarina yoaro sehe 
jina, ñaare yoa namo duaeraja. 15 Jipihtina mari naa buhiri 
yariari jire tiro Cohamacu ya dihtare mari yoahto sehe. Mari 
mu suro yoa dutieraro, to cahmaa sehere marine yoa dutiro 
yariari jire tiro. Tiro sehe mari yaro jiborirore yariaro, masa 
mujari jire. 16 A jina mipure sã mu suro masare “Noaina jira. 
Ñaina jira”, ni ñueraja sã. Panopu sã mu suro yoaa timai. A 
jina Cristore masierahi. 17 A jina Cristo yaina wahana wahma 
masa bajuaina yoaro sehe wahaja mari. Panopure mari mt 
saro mari tuhotumarire, mari yoamarire duhunocaja mari. 
Mipure wahma masa bajuaina yoaro sehe jina, noaa sehere 
cohtotana, Cohamacu ya dihtare yoa duaja mari. 

18 Cohamact sehe marine noaa sehere cohtotachu yoare. 
Cohamacure nu tuhtiina mari jichu ñuno Cristo sehe mari naa 
buhiri tiare cohãre. A cohãno mari ñu tuhtirire duhuchu yoare 
tiro. A yoachu yoare Cohamacu Cristore. A yoaro sare to yare 
buhe dutiro ctire. A buhena, painare Cohamacu mehne ti ñu 
tuhtirire duhuchau yoaja sa cãhu. 19 Õ sehe masare yahu dutire 
Cohamact sare: “Cristore mari wact tuachu ñuno mari haa 
buhirire buhiri dahrerara Cohamacu marine. A yoaro marine 
ñu tuhtiriro cjiro jiparota tiro marine to yaina jichu yoara”, ni 
yahu dutire Cohamacu sare. 20 A jina Cristo yare buhehtina to 
cŭrina jija sa. Cohamacu musare to yahuboriro seheta sa sehe 
õ sehe ni musare yahuja: Cristore yahubasana nija. A jina 
musare bosaja. Cohamacure musa ñy tuhtiare tó purota duhuga. 
21 Cristo ñaare to yoaerapachuta Cohamacy sehe tirore mari 
faa buhirire yaria dutiri jire. A yoaro mari ñaa buhirire buhiri 
dahreri jire Cohamacu tirore. Ã jiro Cristo yaina mari wahachu 
Cohamactz yoaro sehe noaina jichu yoare tiro marine. 

1 Cohamacu yare buhedohoina jija sa. A jina ahrire tuaro 
musare yoa dutija sa. Cohamacu yare noaa buheare musa 
tuhoriro seheta yoaga musa. Musa tuhoriro sehe musa yoaerachu 
ti musa tuhori yaba cjihti jierara. 20 sehe nina Cohamacu: 
“Yu quihõri pjare, musare yu noano yoahti pjare 
musa siniare tuho, yahtihi. 
A yoacu musare yu yuhdohti dachore musare 
yoadohohi”, 

nina tiro. Tuhoga musa. Mipure Cohamacu musare to noano 
yoahti pja jira. Mipure Cohamacu musare to yuhdohti dacho 
jira. 

3 Ne mahanoca painare hano yoaeraja sa. Painare ne ñano 
ni durucueraja, “Noaa buheare musare sa buheare cahmaerari”, 
nina. 4 A jina Cohamacure dahra cohtaina sã jiare musare 
masichu yoa duaja. Õ sehe jija sã: Ñano yuhduna, paina ti ñano 
yoarina jina c&hu ã tuhotunocaja. Sare ti hano yoapachuta 
suaro marieno jija. 5 Õ seheta ñano yuhdui sã: Masa sare cjachu, 
peresu ti yoachu, payu masa sare waja dua ti sahurucuchu, 
hano yuhdui sa. Sa tuaro dahra wahyana, wujo puripachuta 
carierana, juca baana ñano yuhdui. 6 Numiare ã fiunocai. A 
jina ne ñano yoaerahi. A yoa Cohamacu yare noano masi 
buhei musare. Tuhsu, ne suaerahi sã. A yoa noano niji siaro 
mehne yoai sa musare. A yoana Cohamacure dahra cohtaina 
sã jiare masichu yoana nii sa musare. Espíritu Santo to 
yoadohoa mehne Cohamacure dahra cohtaina sã jiare masichu 
yoana nii musare. Potoca musare sã cahichau nuna, tirore 
dahra cohtaina sã jiare masina musa. 7 A jina noaa buheare 
musare quihõno sa buhechu huna, Cohamacu tuaa mehne sã 
yoachu nuna tirore dahra cohtaina sã jiare masina musa. Noaa 
sehe jipihtia sã yoari cjiri sa wamoa yoaro sehe jira noano sa 
ducatahto sehe. Ti noaare yoana watinore sã ducatana nija. A 
yoana ti noaare sa yoari mehne tirore sa yuhdurucaja. 8 Paina 
sare no payora. Paina sehe sare ho payoerara. Paina noano ni 
durucura sare. Quihõno sa buhepachuta “Mahhoina jira”, ni 
yahusana paina sehe sare. 9 Paina sare ñu masiina jipahta sare 
ñu masieraina yoaro sehe yoara. Sare ti waja duapachuta 
catisinija sa. Nuga sare. Potoca tjira. Sare buhiri dahre ti 
cjachu, yarierasinija sa. 10 Sã caa tahari cahyaina jipanahta, 

a wahcherucuja. Pjacuoina jipanahta painare noaa buheare 
buhena tinare pjíro pachere sã waboro seheta yoana nija 
tinare. Paye baro cjtaeraina jipanahta, potocata Cohamacu 
yare cjua pahñonocaja sã. 

11 Ne Corinto macaina yu coyea musare noano mehne 
yahu pahño joahi să musare. Musare tuaro cahina, ã yahuhi 
musare. 12 Sã sehe musare cahi duhueraja. Musa sehe sare 
cahiera curera. 13 A yoa pohna ticu ya pohnare yu yahuboro 
seheta musare yahuihtja: Musare sa tuhoturiro seheta musa 
cãhu ata noano tuhotuga sare. A jina sare cahiga musa cãhu. 

Cristore cahmaerainare piti ti dutieraha Paulo 


14 A yoana Cristore cahmaeraina mehne ã piti tirucuena 
tjiga. Tina mehne macaina jiena tjiga. Cãno potori jierara 
musa. Noaare yoariro ñaare yoariro mehne noano ji masierara. 
Cohamacure cahmaina Cohamacure cahmaeraina mehne 
noano cahma piti ti masierara, buhriaro nahitiano mehne to ji 
masieraro seheta. 15 A jia Cristo watino mehne cãno potori 
tuhotuerara. Ã yoa Cristo yairo, Cristore cahmaerariro mehne 
noano cahma piti ti masierara. 16 Cohamacu wahyi “Cohamacu 
jira”, ti nia masurine mari cjuachu ñaa nina. To ya wuhui tí 
masurine mari cùchu tó wahaerara. Tó seheta Cristo yaina 
Cristore cahmaeraina mehne mari piti tirucucha cã&hure naa 
nina. Tina pua curua cãno mehne ji masierara. Cohamacų 
catiriro to wahu yoaro seheta jija mari. To wuhui to jiro 
seheta mari mehne jira tiro. Õ seheta nina Cohamacu: 

“Tina mehne jiihtja yuhu. 
Ti watoi ã jirucuihtja. 
Yuhu Cohamacu ti puhtoro jiihtja. 
A jia tina sehe yu yaina masa jiahca”, 
nina tiro. 
17 A yoa 6 sehe ni namona tiro mari puhtoro: 
“Ñaina mehne tjuaena tjiga. 
Tinare piti tiena tjiga. 
Cristore cahmaeraina ti naa yoaare nu cŭena tjiga. 
Musa ã yuhure yahticha ñucu, yuhu sehe musare 
piti tiihtja. 
18 A jicu musa Pucu jiihtja. 
Musa sehe yu pohna jinahca”, 
nina Cohamact mari puhtoro tua yuhduariro. 
7 1 Yu coyea, ya cahiina, ahri jipihtiare Cohamacu to ã ni 
yahuchu tahona jipihtiare haa yoaare duhujihna mari. 
Naa wacūŭa cãhure duhujihna mari. Cohamacure noano ño 
payoa mehne ñaa buhiri tia marieno jijihna mari. 


Paulo wahchea mehne yahuha Corinto macainare 


2 Noano mehne jiga musa sa mehne. Ne mahanoca mehne 
ñano yoaerahi să musare. A yoa tuhsu, musare buhena, ne 
musare dojomehnerahi. Ne cãiro musa mehne macarirore 
mahñoa mehne wapa cahmaerahi. 3 A nicu musare tuhtii 

nieraja. Musare yahu tuhsuhi. Sa yajeripohnari mehne tuaro 
cahija sa musare. Catisinina musare 2 cahirucunahca. Mari 
yariari baharopu cãhure musare ã cahirucunahca. 4 Yu niriro 
seheta musa yoarire, musa yoahti cãhure masija yuhu. A jicu 
musare wactirocacu wahcheja. Sa nano yuhduro watoi musa 
sehe yauahure pjíro wahchechu yoara. 

5 A yoa Macedonia yahpapu sã suri baharo tópu jina, ne 
soerahi sa. Tópure hano yuhduhi sã. Paina sa mehne cahma 
sayo yuhdurucahre. A jina “Cristo yare duhuri”, nina Cristo 
yaina sehere cuisãahi sã. 6 Sa å hano yuhdupachuta Cohamacu 
sare wahchechu yoahre. Tiro cahyainare wahchechu yoariro 
jira. A jiro Tito sa cahapu to wihiro mehne sare wahchechu 
yoahre Cohamacu. 7 Tito to wihicha nuna wahchehi. Tirore 
musa wahchechu yoarire sare to yahuchu wahchehi. Ahri 
cãhure wahchehi. Musare to quiti yahuchu cã&hure tuaro 
wahchehi sa. Yuhure musa nu duarire yahuhre sare. Yuhure 
musa cahya musa pjiro tuhoturi cãhure yahuhre tiro. To a ni 
yahuchu tuhocu pjíro wahchehi yuhu. 

8 Tó pano yu joarocari pù mehne musare cahyachu 
yoamahi. A yoaricu jipaihta cahyaeraja yuhu sehe. Ti ptire 
musa buheri baharo cahyayuhti musa. Tuhsu, mahanocata 
cahya duhuyuhti musa. A jicu wahma joaroca muhtacu 
cahyapaihta mipure cahyaeraja. 9 Mipu pinihtare wahcheja 
yuhu. Musa cahyachu tuhocu wahcheraja. Wiho mejeta ã 
cahyana, musa fiaare tuhotumarire cohtotayuhti musa. A 
musa cahyachu ñuno, Cohamacy sehe to cahmano seheta 
musa fiaare tuhotumarire cohtotachu yoari jira. A jina musare 
cahyachu yoana, ñano yoa dojomehnena nierahi sa musare. 
10 A jina Cohamacu to cahmano seheta cahyana, mari ñaare 
tuhotumarire cahyanahca. Cohamacu to cahmano seheta 
cohtotanahca. Tó sehe mari cahyachu ñuno marine pichacapu 
wahaborinare yuhdora Cohamacu. Mari a cahyachu noa nina 
marine. Cristore cahmaeraina sehe ti ñaare tuhotumarire 
cahyaerapahta, å cahyamacanocaa, pichacapu wahahtina 
jisinina. 11 Musa sehe Cohamacuų to cahmano seheta 
cahyayuhti. Musa a cahyana 0 sehe yoayuhti musa: Mipure 
ñaare yoainare 42 nunocaerayuhti musa. Tinare duhu dutiyuhti 
musa. A jina ti fiaa yoaare cuiyuhti musa “Tina yoaro sehe sa 
yoari”, nina. A yoana yuhure ñu duayuhti musa. Tuhsu, ñaare 
yoarirore buhiri dahre duayuhti musa. Ti jipihtiare musa 

yoana miptre quihõno yoaina musa jirire masichu yoahre musa 
sare. 12 Panopu hano yoarirore musare yahu joarocapaihta 
tirore yoadohocu tacu 2 ni yahu joarocaerahi. To hano yoa 
payoriro cthure yoadohocu tacu ã ni joarocaerahi. Musa 
sehere yoadohocų tacu ti ptire joarocahi. Sare noano ño payora 
musa Cohamacu to ñurocaroi. Tíre musa ño payorire noano 
musa masihto sehe ti pŭre joarocahi musare. Cohamact tire 
musare masichu cahmare. 13 A jina Tito musa yoarire to quiti 
yahuchu tuhona tuaro wahchehi sa. 

Tito chu tuaro wahchere. Tirore musa noano mehne 
musa piti bocachu tuhona, musa mehne to wahcherire tuhona 
sa cãhu noano wahchehi. 14 Wahmanopu musa cahapu to 
wahahto pano musa mehne yu wahcherire, noaina musa jirire 
yahuhi tirore. Yu a yahuchu yu niriro seheta noano yoayuhti 
musa tirore. A jicu tirore yu nirire buo tieraja. Musare quihõno 
a yahurucuja sã. Tó seheta Tito cãhure guihono sa yahuhi 
musare to ñuriro seheta. 15 Musa cahapu to suchu ño payoa 
mehne tirore piti bocayuhti musa. Musa a piti bocachu, noano 
yauhtiina, yuhdurucaro marieina musa jichu ñuyuhti tiro. A 
jiro musare cahi namono nina tiro. 16 Mipure noano yuhtiina, 
Cohamact to cahmano seheta musa noano yoa pahñoina musa 
jichu noano masija yuhu. A masicu tuaro wahcheja. 


Cristo yaina jina, painare 4 wanocano cahmana marine 


1 Sa coyea, ahri yu yahuhtire musare masichu cahmaja sa. 

Cristo yaina Macedonia yahpa macaina Cohamacu cahia 
mehne to pja ñua mehne ti yoarire musare yahuihtja. 2 Tina 
hano yuhdupahta, niñeru maeraina jipahta niñerure cahino 
marieno 42 wanocahre pjacuoinare Jesu yainare. Cristo mehne 
tuaro wahcheina jia, tina Judea yahpa macainare noano mehne 
ti cjuaare 2 wanocahre. 3 Musare niita nija. Tina ti cjuaro 
puro wahre. Jierara. Bui curero wahre. Sa sinibasaerapachuta 
pjacuoinare wahre tina. 4 Cohamacu yainare pjacuoinare 
tuaro yoadoho dua, “Macedonia macainare tuaro wa duaja 
sã”, nire tina sare. 5 “O puro waahca”, tinare sa ni tuhoturiro 
bui curero wahre tina. O sehe yoahre tina: Wahmanore 
niñerure ti wahto pano mari puhtoro Cristo to cahmano seheta 
yoa pahñori jihre tina. A yoa tuhsu, Cohamacu to cahmano 
seheta sã cãhure ño payoa mehne yahtiri jihre. A yoaina jia 
tina niñerure wahre. 6 Ti ã wa tuhsuchu nuna Titore sa sehe 0 


El Nuevo Testamento en guanano de Colombia, 3ra ed. ©2010, Liga Bíblica Internacional 


575 2 CORINTIOS 8 


sehe nihi: “Corinto macainare mu buhe ducariro seheta noano 
mehne pjacuoinare ti wahtore buhe pahñoga”, nihi sa tirore. 
Musa cãhu painare pja nuna, musa yoadohohto sehe ã nihi 
tirore. 7 Musa sehe jipihtiare noano yoaina ji tuhsura: Cristore 
potocãta noano wacãŭ tuara musa. A j jina to yare noano yahura 
musa. A yoa Cohamacu yare noano masina musa. A masina, 
Cohamacu to cahmano seheta tuaro yoa duara musa. A yoa 
sare cahina musa. Õ seheta noano yoaina ji tuhsura musa. 
Musa ã noaina jipachuta mahanoca duhsasinina mini musare. 
Pjacuoina pinihtare musa pja ñuchu cahmaja sã. A jina jiape 
nino marieno tinare noano mehne musa pjíro wachu cahmaja 
sã. 

8 A nicu musare dutii waro nieraja. ni yahuita nija 
musare. Paina pjacuoinare ti tuaro yoadohorire musare yahui 
nija. “¿Potocãta pja ñuina jijari musa?” ni masi duai nija. 

9 Mari puhtoro Jesucristo sehe marine to pja ñurire masina 
musa. Tí to pja ñuri potoca tjira. Tiro muanopu pjiro cjuariro 
jiparota ahri yahpapu taro pjacuoriro wahari jire. A yoaro 
mari yaro jiborirore yariaro pjacuoriro wahari jire. O sehe 
wahari jire tiro mari sehe to yare pjíro mari cjuahto sehe, tiro 
mehne mari ã jirucuhto sehe. 

10 Musare ã yahuita nija noaare musa masihto sehe. Õ sehe 
ni tuhotuja yahu sehe pja cuoinare musa wahtire: C cuhma 
wahara pja cuoinare musa wahtire musa wihbori baharo. Ti 
yuhdoro noano yoayuhti musa. Paina ti wa duahto pano musa 
sehe pjacuoinare wa dua muhtayuhti. 11 A jina musa wa dua 
muhtariro seheta mipure noano waga tinare. A yoana pjiro 
cjuaina jina, pjiro waga. Mahanoca cjuaina jina, mahanoca 
waga. 12 Tuaro musa wa duachu tire musa warire Cohamacu 
wahcherohca. A jina noho musa wa duaro puro waga. Musa 
wariro purota musa wachu wahcherohca Cohamacu. 
“Pjacuoinare wa yuhdoga”, musare nino nierara tiro. 

13 “Pjacuoinare waga”, nicu tinare pjiro cjua duticu nieraja. 
A jicu musa sehere pjacuoina jichu yoa duaeraja. 

Musare cãno potori cjua duticu ã nii nija. 14 Mipure musa 
sehe pjíro cjuara. A cjuana paye baro maerainare wa masina 
musa. Baharo musare paye baro maerachu tina cãhu wa masina 
musare. Musa ã cahma wana cãno potori cjuanahca jipihtina 
Cristo yaina. 15 Õ sehe nina Cohamacu yare ti joari pūi: “Pjíro 
nariro cthu paina bui curero cjuaerare. Mahanoca nariro 

cãhure ne mahanoca duhsaerare”, nina Cohamact yare ti joari 
pūi. 


Tito tó mehne macaina mehne Corintopu wahaha 


16 A yoa musare yu yoadohoriro seheta Tito cãhu musare 
yoadoho duara. Cohamacu sehe musare to yoadoho duachu 
yoahre tirore. To 2a yoachu ñucu “Noana”, nija Cohamacure. 
17 Titore musa cahapu sã waha dutichu tiro noano mehne 
yuhtihre. Tirore sa waha dutihto panoputa to basita musa 
cahapu tuaro waha dua tuhsuriro jire. 

18 Tirore pairo Jesu yairo mehne piti dahrerocahi sa tirore. 
Tito pitire jipihtina paina Jesu yaina noano ho payora. Noaa 
buheare to noano yahuriro jichu ñua tirore noano ño payora. 
19 A jia Jesu yaina tirore cahmahre sa mehne to tinino wahahto 
sehe. Ti niñerure pjacuoina cahapu sa naachu sa mehne 
wahahtirore cahmahre tirore. A jia ti niñerure sa wabasachu 
ñua “Marire yoadohoriro jira”, niahca masa Cohamacure. 

Sa 2 wabasana tinare tuaro mari yoadoho duarire masichu 
yoanahca tinare. 20 A jina ahri niñerure, pjiro Jesu yaina ti 
warire naabasana, noano nu wihbonahca ti warocarire, “Sare 
yahusari”, nina. 21 Mari puhtoro to ñurocaroi guihono, noano 
yoa duaja sa. Masa ti ñurocaro cãhure quihõno yoa duaja. 

22 A yoana tana pairore mari coyeirore warocanahca Tito 
cãhu mehne. Sã piti dahrerocarirore payu tahari painare to 
noano yoadohocha ñuhi sã. A jiro mipure musa sehe painare 
musa yoadoho duachu ñuno tiro tó pano to yoariro yuhdoro 
noano musare yoadoho duara. 23 Tito sehere musare yahuihtja. 
Tiro yu piti jira. Musare yu yoadohochy tiro yahu mehne 
dahrariro jira. Paina tiro mehne wahahtina Jesu yaina ti 
beserina ti warocarina jira. Tina Cristo yare yoara paina tirore 
ti ño payohto sehe. 24 A jina cahia mehne noano mehne tinare 
piti bocaga musa. Musa ã yoachu ñua paina Jesu yaina sehe 
musa cahiare masiahca. “Noano piti bocaahca Corinto macaina”, 
ni yahu tuhsuhi painare. Musa ã noano piti bocachu ñua tí sã 
yahuri cjiri quihõno ti jichu masiahca paina Jesu yaina. 


Jesu yainare pjacuoinare ti wahtore yahuha Paulo 


1 Ñ yoana Cohamact yainare musa yoadohohtore musa 
wahtore masi tuhsura musa. 2 Painare musa yoadoho 
duaare masija yaha. A masicu Macedonia yahpa macainare õ 

sehe ni yahuhi: “Corinto macaina, ti ya yahpa Acaya yahpa 
macaina cthu Jesu yaina sehe painare yoadoho dua tuhsuhre. 
Cã cuhma yuhdura ti yoadoho duariro”, ni yahu tuhsuhi 
tinare musare. Musa ã yoadoho duachu tuhoa payu tina c&hu 
pjacuoinare yoadoho duahre. 3 Musare ã ni yahuriro jicu 
mipure ahrinare mari coyeare musa cahapu warocai tai nija, 
Macedonia yahpa macainare yu yahuriro seheta musa yoahto 
sehe. A jicu pjacuoinare musa wahtore musa cahmachu musa 
cjuayuhto sehe ahrinare warocai nija. 4 Tinare warocaeracu 
Macedonia yahpa macaina mehne musa cahapu sucu, musa 
wahtire musa cjuaerachu nucu buo tisaboa yuhu musare. 
“Pjacuoinare waahca”, musare yu ni tuhoturi baharo musa 
waerachu ñucu buo tisãboa yuhu. Musa chu buoro yuhduboa. 
5 A jicu musa cahapure yu suhto pano tinare mari coyeare 
waroca muhtai nija. “Pjacuoinare wanahca”, pano musa nirire 
musa cjuayuhto sehe tinare waroca muhtai nija. Musa wahtire 
musa cahmachuchz: tina sehe musare yahu guihoahca. Musa 
wahtire musa cjuayu tuhsuchu wahchea mehne musa wa 
duarire masiahca jipihtina. Musare sa wa dutiri jisi ti. Musa 
mu saro musa wari jiahca. 

6 A jina ahrire wacūga musa: Mahaa yaparicã toariro mahaa 
pocaca nanohca. Payu yapari toariro payu poca nanohca. (Tó 
sehe jira pjacuoinare mari wachu. Mahanoca mari wachuy, 
Cohamac« mahanocã warohca marine. Pjiro mari wachu, pjíro 
marine warohca.) 7 A jina cãina musa “O puro wanahtja”, ni 
waga. Niñerure cahino marieno waga. “Marine wa dutire”, 
nino marieno waga. Wahchea mehne wainare cahina Cohamacu. 
8 Tiro sehe musa cahmano yuhdoro musare warohca. A jina 
jipihtia musa cahmarire duhsaro marieno cjua pahñonahca. A 
jia painare musa wachu cãhure noano mt suahca musa cjuaa. 
9 Õ sehe nina Cohamacu yare ti joari pūi: 

“Pjacuoinare pjíro wara Cohamact. 

Noano mehne masare ã yoarucura tiro”, 
nina to yare ti joari pãi. 10 A jiro toaa dicha tiri baharo toariro 
to toahti capare wara Cohamacu. Baharo to toarire dicha tichu 
yoara to chuhtire. Pjacuoinare musa pjíro wachu toarirore to 
wariro seheta musa cãhure pjíro warohca Cohamacu. Tó sehe 
dihta musare warohca pjacuoinare musa wa namohto sehe. 
11 A tjira. Pjiro warohca musare painare pjíro musa ã warucuhto 
sehe. A jia musa warocari niñerure pjacuoinare sa wachu payu 

tina sehe Cohamacure wahchea mehne “Noana”, niahca. 12A 
yoana pjacuoinare Cohamacu yainare wana, tinare yoadohora 
musa. A yoadohona wahchea mehne Cohamacure “Noana”, 

ti nichu yoanahca musa. 13 A painare musa yoadohochu ñua, 
Cohamacure ño payoa mehne durucuahca masa. Tinare paina 
cãhure pjíro musa wachu ñua Cohamacure “Noa yuhduariro 
jira”, niahca masa. Õ seheta niahca Cristo ya buhea noaa 
buhea ti niriro seheta musa yoachu ñua tinare musa wachu 
ñua. 14 A jia Cohamacu musare tinare to wa dutichu musa 
sehe tinare musa pja ñachu tina sehe musare cahia mehne sini 
payoahca Cohamacure. 15 Cohamacu marine noa yuhduaro 
yoara. To 2 yoarire masina “Noa yuhduaro yoara”, nijihna 
mari tirore. 


Jesu buhe duti to ctiriro to jiare yahuha Paulo 


1 0 1 Mipure yuhu Paulo, musare yahuihtja. Cãina musa 
mehne macaina 0 sehe nina yuhure: “Mari mehne 
jiro painare yauhduruca duaerariro, wiho jiriro yoaro sehe jira. 
A jiparota pa sehepu jiro marine cuiro marieno tuhtirocara”, 

nina musa cãina yuhure. Cristo sehe ne suaerariro, masare 
noano yoariro jira. Tiro yoaro seheta yahu cahu ji duaja. 

2 A jicu musare ahrire tuaro mehne yahuihtja: Musa cahapu 
yu sachu noano yoaga musa “Paulo sãre tuhtiri”, nina. Cãina 
yuhure õ sehe nina: “Tiro to mu suro, Cohamacu to dutiro 
marieno yoara”, nina yuhyure cãina. Tó sehe niina pinihtare 
tuhtiboca yuhu. 3 Sa cthu ahri yahpa macainata jina nija. 

A jipanahta ahri yahpa macaina ti mu suro ti yoaro sehe 
yoaeraja sa, Cohamacu dutiare yoana. 4 Surara cahma waja ti 
yuhdurucariro seheta sa sehe ñaare yuhduruca duaja. Ti ñaare 
yoa duaeraja. Sã ã yoachu sa wamoa ahri yahpa macaina ti 
wamoa yoaro sehe jierara. Surara ti wamoa ti cjuaro seheta sa 
sehe Cohamact to tuaare cjuaja. TÍ tuaa mehne Cohamacure 
cahma dutierainare cohãja sã. Masa ti mu suro ti masiare ti 
yaba cjihti jierachu masichu yoaja sã tí tuaa mehne. > Tuhsy, 
jipihtina yuhduruca duainare, ti mu suro tuhotuinare, 
Cohamacure masi dutieraina sehere duhuchu yoaja sã. A yoa 
tí tuaa mehne Cohamacure cahmaerainare Cristore noano 
yuhtiina ti jichu yoaja sa. Cristo to cahmano seheta tinare 
tuhotuchu yoaja sã. 6 A yoa, paina musa mehne macaina 

Cristore ti yuhdurucachu huna tinare buhiri dahrenahca sa. 
Musa sehe musa noano yuhtiri baharo Cristore yuhdurucainare 
a buhiri dahrehtinata jinahca sa. 

7 Yu pjaca dihtare masina musa. Yu jia tia sehere ne 
masierara musa. “Cristo yaina jija”, niina jina, 0 sehe masiga 
musa: Sa cãhu musa yoaro sehe Cristo yaina tjija. 8 “Mari 
puhtoro ya buheare noaa buheare buhe dutiro, ctire sare”, 
nica payu tahari musare ã ni yahupaihta buo tieraja yahu. 
Sare ã buhe dutiro musare yoadohohtinare cüre sare. Musare 
dojomehnehtinare ctino nierare sare. 9 Õ seheta poto ni yahuja 
musare “Cuiri”, nica. Ahri yu joarocari pre huna musa ñu 
cuachu cahmaeraja. 10 Caina musa mehne macaina õ sehe 
nina: “Paulo joarocaro tuhtiriro yoaro seheta joaroca mujana 
marine. A jiriro jiparota mari mehne jiro ne ã jica nierariro 
jira. Pjacuoriro yoaro sehe jira. A jia, marine to durucua 
yaba cjihti jierara”, nina cãina. 11 Tó sehe niinare õ sehe ni 
yahuihija: “O seheta yoanahca”, sa ni joarocariro seheta tó 
seheta yoanahca sã, musa cahai jina. 

12 Cãina musa mehne macaina “Noano masi pahñoina jija”, 
ni durucura ti basi. Cuenah, noacaro masiina jijari tina ã ni 
durucua. Sã sehe ti yoaro sehe ne ã ni durucusi. Ti basi cahma 
ñu piti boca “Mari sehe noa yuhdurucaina jija”, nina tina ti 
basi. Tuho masieraina jira tina. 13 Sã sehe tina yoaro sehe 
yoasi. Cohamacy sare buhe dutiro to ctiri dihtare yahuja sã 
sehe musare. Paina ya dahraare “Yoahi”, nina nieraja. Tiro 
musare buhe dutiro sare ctire. 140 sehe nina, mahñona nieraja 
sa. Noaa buheare Cristo yare musare buhe muhtana suhi sa. 

A jina Cohamacu sãre buhe dutiro to ctiri dihtare buhena nija 
musare. 15 A jina paina ya dahraare “Sa sehe tire yoahi”, ne 
nieraja sa. Wiho mejeta Cristore musa wacù tua namochu 
cahmaja sa. A cahmana musare buhe namo duaja sa. A buhena 
Cohamacu to dutiriro purota buhe duaja musare. 16 A yoa 
musa ya yahpa yuhduropu noaa buheare yahuna wahanahca. 
A wahana paina ti buheri baharo suna, “Sã buhehi”, nisi sã. 

17 Mari yoaare “Sata yoaja”, nieraro cahmana. Mari puhtoro 
Jesu to yoaa sehere huna wahchero cahmana. Ti sehere 
painare yahuro cahmana. 18 Masa ti basi “Sã sehe yoahi”, 
ti nichu ji coaerara Cohamacu. Mari puhtoro Cristo “Ahrina 
noano yoare”, to niina sehere ji coara Cohamact. 

“Jesu to curina jija sa”, ni mahñoinare yahuha Paulo 
y 


1 1 1 Yu jia tiare yahucu tuho masierariro yoaro sehe yahui 
nija. A yahuriro ya jipachuta yuhure tuhosiniga musa 
mipure. 2 Cohamacu musare to cahino seheta tuaro cahija 
yuhu cãhu musare. Cristo yare musare yu buhechu tuhona 
tirore wacŭ tua ducare musa. A jicu ahrire nija musare: Manu 
tihticoro to manuno cjihto dihtare to cahino seheta, Cristo 
sehere tuaro cahiga painare musa cahiriro yuhdoro. TO sehe 
yoaina naa buhiri tia marieina musa jichu musare Cristore 
wa duaja to yaina cjihtire. Tó sehe jiinare, “Tinare muhure 
waihtja”, nihi Cristore. 3 Paina haina musare mahhoa, soro jia 
buheare cahmachu yoaboca musare. Aga Evare mahñono to 
masia mehne ticorore Cohamacure to yuhdurucachu yoari jire 
panopure. To 2 yoariro seheta mipure ñaina musare mahñoa, 
Cristore musare noano ño payoerachu yoaboca. A jicu musare 
cuisaja. 4 Tina “O sehe jiriro jira Jesu”, ti mu suro soro ni ti 
mahño buhepachuta tuhoyuhca musa. Musare sa buheriro 
sehe jierapachuta musare mahho buheinare tuhoyuhca musa. 
Tuhsu, “O sehe jiriro jira Espíritu Santo”, ti mu suro soro ni ti 
mahño buhepachuta tuhoyuhca musa. Musare sã buheriro 
Espíritu Santo waro jira. Tiro sehere quihõno ti yahuerapachuta 
musare mahño buheinare tuhoyuhca musa. Tina soro jia 
buheare ti mahño buhechu noaa buheare ti buherapachuta 
tíre tuhoyuhca musa. > Musa mehne macaina “Jesu to 
cŭrina jija”, nimarina yuhure masi yuhdurucaerara. Tinare 
docarucaeraja yahu. 6 Noano yahu mihniriro jieraboca yahu. 
Noano yahu mihnierapaihta Cohamacų yare noano masija. 
Yu 2 masiare payu tahari musare noano masichu yoahi. 

7 Noaa buheare Cohamact yare musare buhecu ne wapa 
cahmaerahi. Musare yoadoho duacu wapa cahmaerahi. Wiho 
jiriro yoaro sehe jii yahu. ¿Yu å wapa cahmaerachu noaerajari, 
musa tuhotuchu? 8 Musare yu buhechu paye macari macaina 
Jesu yaina yuhure niñerure ware. Ti å wachu ti niñerure ñahai 
sinino marieno musare buhei tai. Musa sehe yuhure musa 
waborirore tina sehe yuhure ware. 9 Musa mehne jicu paye 
baro yuhure duhsapachuta musare niñerure ne sinierahi. 

Mari coyea Macedonia yahpa macaina Jesu yaina jipihtia ya 
cahmarire na wihire yuhure. Panopure musare ne cariboerahi 
yuhu. Baharopu cãhure musare ne caribosi. 10 Cristo potocãta 

to yahuriro seheta yuhu cã&hu mipure musare potocata yahui 
nija. Jipihtiro Acaya yahpai jiinare ahri musare yu sinierari 
cjirire 2 yahurucuihtja. 11 ;Musare yu sinierari cjirire painare 
yu ã yahurucuchu tahona, dohse ni tuhotujari musa? “Paulo ã 
ni yahuro sare cahieraro nina”, ¿ni tuhotujari musa? Jierara. 
Musare cahija. Musare yu cahiare Cohamacu masina. 

12 Wapa cahmano marieno musare yu buhe ducariro seheta 
sohtori tiihtja. Yu buheri wapa yu wapa nachu ñua tina “Jesu 
to ctirina jija”, ni mahñoina õ sehe niboca: “Paulo noaa buheare 
buhero, wapa nana. A jina sã cãhu to yoaro seheta yoaja”, 
niboca tina “Paulo yoaro sehe yoaja sã”, ni duaa. “A niri” 
nica, wapa cahmano marieno buheihtja musare. 13 Tina 
potocata Jesu to ctirina waro jierara. Tinare ne cterare tiro. 
“Jesu to ctirina jija”, ni mahñoa, sa yoaro seheta jimana. 14 Ti 
3 mahñoina jichu masi tuhsuja yuhu. Satana cã&hu noariro 
yoaro sehe cohtota mujana. Tiro anjo si siteriro yoaro sehe ji 
duaro cohtotamana. 15 To ã yoariro jichu masicu Satana yaina 
“Jesu to ctirina jija”, ni mahñoina Cohamacure yoadohoina 
yoaro sehe ti mahñoina jichu nucu, mahhoina ti jiare masi 
tuhsuja yahu. A mahñoina ti jichu ñuno, pihtiri dacho jichu 
jipihtia ti ñano yoari buhirire buhiri dahrerohca Cohamacuų 
tinare. 


To ñano yuhdurire yahuha Paulo 


16 Pari turi ahrire musare yahuihtja. Ne “Tuho masierariro 
jira”, yuhure niena tjiga. Yu ã ni dutierapachuta yuhure musa 
a ni tuhotuchu noanohca yuhure. “Tuho masierariro jira”, 
yuhuwure ni tuhotupanahta tuhosiniga musa yuhure. Mahanoca 
yu jia tiare yu yahuchu tuhoga musa. 17 Musare ã yahucu 
tuho masierariro yoaro sehe yoai nija. Mari puhtoro Jesu 
yuhure “Mu basi mu jia tiare yahuga”, nierare yuhure. 18 To ã 
nierapachuta ahrire yahuihtja musare. Ti mu suro “Noaina 
jija”, niina payu paina ti jich ñucu yuhu cã&hu yu jia tiare 
musare yahuihtja. 19 Musa sehe tuho masierainare tuhona 
wahchea mehne ñuayuhca musa tinare. Noacaro masiina jijari 
musa sehe ã tuhona. 20 Musare cahamaca ti dahrechu, musare 
ti wapa cahmachu, musa yare ti machu, å ñunocahna musa. 

A yoa musare ti doca dahrechu, musa wahsupurire ti cjachu, 
a tuhotunocahna musa. 21 Noacaro yoajari musare tina. Cue, 

masare yuhdurucaina jijari tina. Sa sehe tina yoaro sehe 
yuhdurucaina jieraja. 

A jina tina yoaro sehe yoaeraja. Tina yoaro sehe jierapaihta 
tina “O sehe jiina jija”, ti nicha tuhocu yuhu cãhu ata ni 
yahuboca. Pari turi tuho masierariro yoaro sehe yoacu, 0 sehe 
ni yahuihtja musare tjoa. 22 Tina “Hebreo masa jija”, nina 
painare yuhduruca duaa. Hebreo masunota jimaja yuhu cãhu. 
“Israe masa Cohamacu to beserina jija”, nina tina tjoa. Ti 
yoaro seheta to beserirota jimaja yahu cãhu. “Abraha cjiro 
panamana ji turiaina jija”, nina tina tjoa painare yuhduruca 
duaa. Ti yoaro seheta Abraha panaminota jimaja yuhu cãhu. 
23 “Cristo cahamaca jija”, nina tina tjoa. Yuhu cã&hu Cristo 
cahamacunota jija. Tina yuhdoro Cristo yare noano yoaja 
yuhu. Cuenah, ã nicu tuho masierariro yoaro sehe durucui 
nija. Tina yuhdoro tuaro mehne dahrai yahu Cristo yare yoact. 
Payu tahari tina yuhdoro Cristo yairo yu jiri buhiri peresu 
yoare paina yuhure. Tina yuhdoro payu tahari tjanare yuhure 
masa. Tina yuhdoro Cristo yairo yu jiri buhiri payu tahari 
masa yuhure waja duamare. Ti 2 waja duachu mahanoca 
yuhdui yuhu ti wajaboriro. 24 Cinco tahari judio masa yuhure 
ñahare. Yuhure ti ñahape tahari treinta y nueve tahari yuhure 
tjanare. 25 Tia taha paina yuhure ñahare. A ñahaa tina pinihta 
yuhure nano yucuri mehne cjare. Pa tehe yuhure paina taa 
mehne docare. Tia taha dohoria mehne tãcapu doca waha su, 
minii. A jicu că dacho, cã ñami pjiri ma dacho macapure ba 
pahsai. 26 Payu tahari macaripure buhe tinii sui. Yu ã buhe 
tinichu cua yuhduare yuhure. Yuhure nu minihto cua nire. 
Yuhure yacahto cua nire. Ya ya dihta macaina judio masa, 
judio masa jieraina cãhu yuhure ñano yoahto cua nire. 
Macaripu, masa marienopy, pjiri mapu cãhure yuhure nu 
yariahto cua nire. “Muha mehne macaina jija”, ni mahñoina 
cãhe yuhure hano yoahto cua nire. 27 Cristo yare yoact tuaro 
dahraa tii. A dahraca ñano wahyaa tii. Payu tahari yahure 
wujo ñano puripachuta ã dahrarucua tii. Ñano juca baa tii. A 
yoa ñahma yapioro jia tire yuhure. Payu tahari chua bocaeraa 
tii. Yu suhti sãaboa cãhu ne mariea tire yuhure. A yoa yuhure 
yuasa yuhdua tire. 

28 Õ sehe ñano yuhdupaihta dachoripe jipihtina paina 
Cristo yainare, musa cãhure pjiro wacŭ tuhotuja. 29 A jicu 
cãiro Cristo yairo to 2 jinocariro to jichu ñucu cahyaja. Paina 

Cristo yairore ñano yoa dutiboca. Ti 2 yoachu ñucu Cristo 
yairore cuisaacu, tina haina mehne suaja. 30 Yahu duaerapaihta 
yu jia tiare yahui tacu, ya mu suro wiho jiriro yu jia tiare 
musare wahchea mehne yahuja. 31 Cohamacu mari puhtoro 
Jesu pucuro dachoripe mari ño payohtiro tirota musare yu 
mahñoerachu masina. Ahrire musare quihõno yahuihtja. 

32 Damasco wama tiri macapu yu jichu ñuno, cãiro puhtoro 
yuhure ñaha duamare. Jipihtina masa bui puhtoro Areta wama 
tiriro to docai jiriro puhtoro pinihta yuhure ñaha duamare. A 
ñaha duaro tí maca macari sahrino, taa mehne ti yoari sahrino 
macaa sopacaripe surarare cohta dutiri jire. 33 Ti å cohtaro 
watoihta yahu mehne macaina pjiri puhuropu yuhure duhu 
saa, ti sahrino macari sopacacapu yuhure duhu borore. Ti 
sahrino baharo buhusehepu yuhure duhu borore. Ti ã duhu 
borori baharo duhti wahcãa wahai. 


Cristo Paulore to ñorire yahuha Paulo 


1 2 1 Yu jia tiare wahchea mehne yu yahuchu yaba cjihti 
jierara. To ã jipachuta yu jia tiare yahu namoihtja 
musare. Mari puhtoro Jesu yuhure to ñorire to masichu yoarire 

yahuihtja musare. 2 Õ sehe ño ducare tiro yahure: Catorce 
cuhmari waro wahara yuhure Cristo yairore muanopu to naa 
mujari baharo. Muanopu ñahpichoha buipu yuhure naa mujare. 
Yu tuhotua dihtare to naach masieraja yahu. O yu pjaca 
cãhure to naachu ne masieraja. Cohamacu dihta tíre masina. 
3-4 A jiro paraíso wama tiropu naa mujare yuhure. Yu tuhotua 
dihtare to naacha masieraja yahu. O yu pjacu cãhure to naachu 
masieraja. Cohamacų dihta tíre masina. To 42 naa mujachu sucu 
tópure to yahuare tuhoi. Ti yu tuhorire masa ne masierara. Tí 
to yahurire marine yahu dutierara. 5 Tó sehe yuhure to ñorine 
musare yahucu, “Yuhu cãirota painare yahdurucariro jija”, 
niboa yahe. A nieraja yahu. Yu mu suro masierariro yu jiare 
hano yuhduriro, wiho jiriro ya jiare wahchecu musare 
yahuihtja. Tí dihtare wahchecu musare yahuihtja. 6 “Painare 
yuhdurucaja”, musare ni yu yahu duachy ya niri cjiri potocã 
tjiboa. Tó sehe ni yahucu tuho masierariro jieraboa yahu. 
Wiho mejeta “O sehe painare yuhdurucaja”, ni yahusi yahu 
musare, “Cua pisaro choro yuhure ñuri”, nicu. Yuhure ñu 
masina no payora musa. Musa ã ño payopachuta tí yuhdoro 
yuhure musa ño payochu cahmaeraja. Yu yoarire nuna, yu 

nirire tuhona guihono musa ño payoriro yuhdoro yuhure 
musa ño payochu cahmasãaeraja musare. 

7 Cristo noa yuhduare mtanore yuhure to ñochu ñuriro 
jicu, “Painare yuhdurucaja”, niboca yuhu sehe. A ya nierahto 
sehe Satana yu pjacure to duti dahrechu ñuno “Noanohca”, 
niri jire Cohamacu. Yuhure duti dahreri jire Satana yuhure 
hano wahachu yoaro. Ahri dohatiro potaca sãano to purino 
seheta yuhure purina. 8 Õ ya dohatirore yuhure yuhdo duticu 
sinia timai Cristore mari puhtorore. Tia taha sinia timai. 90 
sehe ni yuhtia tire yuhure tiro: “O mu dohatiro pinihtare 
muhure yuhduchu yoasi yahu. A muhure yuhdoerapaihta 
muhyre cahija. Yu cahia mehne noano jiihca muhu. Dohaticu 
ñano yuhduriro, wiho jiriro jicu yu tuaare noano masichu 
yoaihca muhu. Tuaina yuhdoro muhu sehe yu tuaare masare 
masichu yoaihca”, ni yuahtia tire tiro yuhure. To ã nichu tuhocu 
ñano yuhduriro, wiho jiriro yu jiri cjirire masice wahcheja. 
A jicu ñano yuhduriro, wiho jiriro yu jiare musare wahchea 
mehne yahuihca. Õ seheta ni yahuihca Cristo to tuaa mehne 
yu noano jiare musa noano ñu masihto sehe. 10 A jicu Cristo 
yairo yu jiri buhiri yahure purichu wahcheja. Paina hano 
yuhwre ti ni durucuchu, ñabiaro yuhducu wahcheja. Yuhure 
ti ñano yoarucuchu, hano yuhducu Cristo tuaa mehne cãno 
pjaja tirore wacŭ tuacu. A jicu wahcheja. 


Corinto macainare Cristo yainare pjiro cahya tuhotuha Paulo 


11 Yu jia tiare yahucu tuho masierariro yoaro sehe yoahi 
yuhu. Yu ã yahupachuta tí musa ya buhiri jira. Musa sehe yu 
jia tiare painare noano yahuboa. Yuhu yu mu suro jicu yaba 
cjihti jieraboa yahu. A jiboriro jipaihta “Jesu to cūrina, masi 
pahñoina jija”, ni mahñoinare docarucaeraja yahu. 12 Potocãta 
hano yuhdyuriro jipaihta Cohamacu tuaa mehne yoa ñomai 
musare. A ñocu Jesu to cŭriro yu jiare ñoi nimai musare. 

13 Õ seheta yoamai. Paye macari macainare Jesu yainare 
musa chure cãno potori yoaa timai yuhu. Wiho mejeta musa 
dihtare cariboerahi. Musa dihtare paye barore sinierahi. ¿Yu ã 
sinierachu naa nijari, musa tuhotuchu? Tí naa jichu tí ñaare 
boga musa yuhure. 

14 Pua taha musa cahapu yu suri baharo pari turi waha 
duaja tjoa. Tópu sucu musare caribosi yahu. Paye barore sinisi 
yuhu musare. Musa yare cahmaeraja. Cristo ya sehere musa 

yuhtiina jichu cahmasaja yuhu. Masa pohna sehe ti pucusumare 
ti cahmaare waerara. Ti pucusuma sehe ti pohna cahmaa 
sehere wara. (Tó seheta musa yu pohna yoaro sehe jiina yu 
cahmaa sehere wasi musa.) 15 A jicu yahu pinihta ya cjuaa 
sehere wa duaja musare yoadohocų tacu. Musa cahamacuno 
yoaro sehe ji duaja musare yoadohocu tacu. Musa sehere yu 

ã tuaro cahipachuta yuhure musa sehe pjiroca cahina, yu 
tuhotuchu. 

16 A jicu musa mehne jicu musare cariboerahi. ¿Potocã 
tjijarita, musa tuhotuchu? Wiho mejeta caina musa mehne 
macaina 0 sehe niboca: “Paulo paye baro marine na duaro 
mahhore marine”, niboca. 17 ;Musa a niriro seheta yoariro 
jicu, dohse tire yoari yahu, musa nuchu? ¿Musa cahapu yu 
warocarina yaba barore yuhure mahño mabasari tina musare, 
musa nuchu? Mahño maerari jire tina. 18 Sohõ jiri pjapu musa 
cahapu Titore waha duti tuhsuhi tirore. A jicu pairore Cristo 
yairore tiro mehne piti dahre warocahi. ¿Tito paye barore 
musare mahño mari, musa huchu? Mahño maerari jire. Tiro 
yu yoaro seheta Cohamacu to cahmano seheta yoariro jira. 
<A jiro yu yoaro sehe yoaerari tiro, musa ñuchu? Yu yoaro 
seheta yoari jire. 

19 “Nano yoaeraja sã”, ni ducatana nieraja sa. Cristo yaina 
jija. A jina Cohamacu to ñurocaroi musare yahuna nija. Yu 
coyea, yu cahiina, musare yahuhi musa sehere yoadoho duana. 
Musare yahuna, sa sehere musare cahmachu yoana nierahi. 

20 Tópu yu suchu yu cahmano sehe yoaina jieraboca musa. 

A jicu musare tuaro cuisãaja. A yoa musa cahmano sehe 
yoariro jieraboca yahu chu, tópu sucu. Soro musa yoachu 
ñucu yahuihca musare. Tópu yu suchu musa sehe cahma 
sayoina, painare pahsu tiina, ñaco suaeraina, musa mH suro 
painare yuhduruca duaina, painare ñano durucuina, haa quiti 
dahreina, “Painare yuhdurucaja” niina, musa cahmachunore 
dojomehneina jiboca musa. A jina musa jirore dojomehnena 
niboca musa. “Tíre yoari” nica, cuisãaja yuhu musare. 21 Tópu 
yu sachu musare yuhure buo tisãachu yoaboca Cohamacu. 
Jipihtinare panopu ñano yoainare, ti ñaare cahyaerainare 
ñucy tuaro cahyaihca yuhu. Numia mehne ñano yoainare, 
mua mehne hano yoaa numiare, waana tiinare, ñaare goa 
pjainare nucu cahyaihca yauhu. 

Paulo yahu batoaha 


1 3 1 Mipure musa cahapu wahacau tia taha suihca tópure. 

Pua taha tópure su tuhsui. Õ sehe nina Cohamacu 
yare ti joari pŭi: “Ctirore mari buhiri dahrehto pano tiaro 
tirore yahusano cahmana. Tiaro mariachu puaro tirore 
yahusano cahmana. Ti 2 yahusari baharo buhiri dahre masija 
mari”, nina Cohamacu yare ti joari pŭi. 2 Panopure ñano 
yoaina cjiri musa jichu musare, jipihtina paina chure ahrire 
cuaro mehne yahui. C& taha musa cahai pari turi sucu musare 
ahrire yahui. Mipure musa mehne jieracu pari turi musare 
ahrire yahurocaihtja tjoa: Mipure musa cahapure sucu, 
panopu ñano yoainare paina cãhure potocãta buhiri dahreihtja 
yuhu. 3 Yu ã yoachu huna, Cristo to ctiriro yu jia tiare to tuaa 
mehne yu buherire masinahca musa, musa masi duariro 
seheta. Cristo sehe musare dutiriro tua yuhdurucu suriro jira. 
A jiro to tuaare ñona musare. 4 Mari yoaro sehe pjacu tiro, to 
tuaare ñoaeraro tiro wiho jiriro yoaro sehe crusapu yariari 
jire. A yariaparota Cohamacu to tuaa mehne catiriro jira tiro 
mipure. Tiro crusapt jiro wiho jiriro to jiriro seheta sa cã&hu 
wiho jiina jija.  jipanahta Cohamacu tuaa mehne jinahca 
musare yoadohona tana. 

5 A yoa musa sehe cãina musa basi õ sehe ni tuhotuga: 
“¿Potocãta Cristore wacu tuajari yuhu?” ni tuhotuga musa 
cãina. “¿Potocãta Cristo to cahmano seheta jijari yehe?” ni 
tuhotuga musa cãina. Musa a jierana to yaina waro jierara 
musa. To yaina waro musa jichu Cristo musa mehne jiro nina. 
¿Tíre masierajari musa? 6 Sã sehe “Jesu yaina, to yare yahu 
duti to ctirina jija”, ni mahñoina jieraja. To yaina, to ctirina 
waro jija sã. Tíre musa masichu cahmaja yahu. 7 A jicu musa 
ñano yoaerahto sehe Cohamacure sini payoja musare. Ata sini 
payoja sa noaare, Cristo yare musa yoahto sehe. Musa 3 
yoacha nuna sa õ sehe niboca: “Corinto macainare buhena, 
quihõno buhei sã”, niboca sa painare sare ño payo dutina. A 
ño payo dutieraja sã. Ti yaba cjihti jierara. A jina Cohamacure 
sini payona, musa ya cjihtire sini payona nija. Paina sare 
“Mahñoina jira”, ti nipachuta noaare, Cristo yare guihono 
musa yoachu pinihtare cahma yuhduaja sa. 8 Õ sehe dihta 
musa noaare yoachu cahmasaja sã. Cristo yare, potoca jiare 
soro ni yahu masieraja sã. 9 “Cristo cahmaare yoaerara musa”, 

ni musare yahusa masierana, wiho jiina yoaro sehe jiboca sã, 
musa ñachu. Noanohca. Noaare, Cristo yare yoana musa sehe 
wiho jiina jierara. Musa ã jichu nuna wiho jiina yoaro sehe 
sã jipanahta wahcheja. A jina Cristore wacti tuaina, noano 
yuhtiina musa wahahtore Cohamacwre sini payona nija sa 
musare. 10 A jicu musa mehne jieracu musare ahri tjure 
joarocayui nija. Musa cahapt sucu, ñano yoaina musa jichu 
hucu musare buhiri dahreihtja. Cristo yahure to dutiriro 
seheta musare buhiri dahreihtja. Yu ã buhiri dahrerahto sehe 
ahri tjure musare joarocayui nija. Cristo yuhure to dutiriro 
seheta musare yoadohohtirota jija. Musare dojomehnehtiro 
jieraja. 

11 Mipure yu coyea, ahrire yahu batoihtja musare. Noano 
wahcheina jirucuga musa. Cristore wacŭ tua namoga. A yoana 
noaina, tirore yuhtiina jiga. Musa mehne macaina mehne cãno 
mehne jiga. Musa basi noano mehne jiga. Musa ã jichu ñuno 
musa mehne Cohamacu jirohca. Tiro marine cahma cahichu 
yoariro, marine noano mehne jichu yoariro jira. 12 A yoana 
musa mehne macainare noano mehne piti bocasiniga. 

13 Jipihtina 0 macaina Cohamacu yaina musare noa dutira. 

14 Mari puhtoro Jesucristo musare to cahia mehne, 
Cohamactu cãhu musare to cahia mehne Espíritu Santo musa 
mehne jirucuriro to yoadohoa mehne noano jiga musa. 

Galacia wama tiri yahpa macainare 
Jesu yainare joarocaha Paulo 


1 Yuhu Paulo, Cristo yare buhe dutiro to ctiriro jija. Masa 

ti cŭriro jieraja yuhu. A yoa masa sehe yuhure Cristo 
buhe dutiro to ctihtore yuhure yahuerare. Cohamacu Jesu 
Pucuro sehe Jesure yariarirore masoriro yuhure cŭre to yare 
buhehtirore. Jesucristo chu yuhure cüre. Ti ã cŭriro jicu 
ahrire joarocaja musare. 2 Yuhu musare Jesu yainare Galacia 
yahpa macainare noa dutija. Yuhu mehne macaina Jesu yaina 
cãhu musare noa dutira. 3 Cohamacu mari Pucu, mari puhtoro 
Jesucristo mehne musare noa dutija. Cohamacu to yoadohoa 
mehne noano jiga musa. 4 Tiro Jesucristo sehe mari ñaare 
yoari buhirire yariari jire. Mipure masa ti ñaare yoari dacho 
jira. A jiro ahri dacho baroihta tiro yariari jire Cohamacu mari 
Pucu to cahmariro seheta marine yuhduchu yoaro taro. A to 
yuhduchu yoachu ñaare mipure ti yoariro seheta yoa duasi 
mari. 5 Ã yoa jipihtia dachoripe tirore mari Pucure ño 
payojihna. Ata yoajihna. 


Cohamacu masare to yuhduchu yoahti buhea 
cãnota jira. Paye buheapu mariahna 


6 Cristo musare cahino to yaina cjihtire musare ctire. A jicu 
musare ctiriro yare cohana, soro jia buhea sehere dói musa 
cahmacha ñu cuaa wahaja yuhu. 7 Paye buhea noaa buhea 
yoaro sehe jia buhea waro jierara. Ti 2 jierapachuta caina 
musa cahai jiina musare cariboa, soro jia buheare buhea, noaa 
buheare ni dojomehne duara. 8 A yoa musare sa buhe muhtari 
cjirire mari cohãchų soro jia buhea sehere mari buhechu 
Cohamacųu marine buhiri dahrejaro. Tuhsu, anjo maano 
macariro ã to buhechy tiro cãhure buhiri dahrejaro Cohamacu. 
9 Pano sã niriro seheta mipure pari turi niihtja tjoa: Cãiro 
musare sã buherire cohãno, soro jia buheare to buhechu 
Cohamactz tirore buhiri dahrejaro. 

10 A nicu “Tiro dihta noano buheriro jira”, yahure ni dutii 
nieraja. Cohamacu sehe yuhure “Noano buhere muh”, to 
nichu cahmaja. Masare wahchechu yoacu tacu soro jia buheare 
buheboa yahu. A buhecu ne Cristo cahamacuno jieraboa yuhu. 


Paulo Cristo to buhe duti to ctiriro to ji ducarire yahuha 


11 Yu coyea, ahrire musa masichu cahmaja yuhu: Noaa 
buheare yu buheri cjiri masa ya buhea jierara. 12 Ti buhea 
masunore yu tuhori jierara. A jia paina masa yuhure tí buheare 
yahuerare. Jesucristo sehe yuhure ti buheare masichu yoare. 

13 Panopure yu coyea judio masa ti yoaa tiriro sehe yu 
yoariro jichu masina musa. Õ sehe yoaa tii yahu: Jesu yainare 
tuaro ñano yoact tinare noano waja pahñonoca duamai. 14 Sã 
huchusuma ti buherire tuabiaro yoa duacu yu coyea yu cãno 
potori bucuarina yuhdoro yoa muhtariro jia timai yuhu. 15 Yu 
ã jiriro jipachuta yu masa bajuahto pano Cohamacu yuhure 
bese tuhsuri jire. A jiro yahure cahino tiro to yairo cjihto, to 
cahamacuno cjihto cŭre yuhure. 16 A yoa to cahmano seheta 
to macunore yuhure masichu yoare to yare noaa buheare judio 
masa jierainare yu buhehti cjihtire. To å yoachu “¿Dohse ni 
buhero cahmacari yuhure?” ni masare sinitu ñuerahi yahu. 

17 A yoa Cristo to cŭrina yu pano jirina cahapure Jerusalepure 
sinitu ñui wahaerahi. Arabia yahpapu wahai yahu. A jicu 
Damascopu majare wihii tjoa. 

18 Tia cuhma baharo Pedrore ñucu wahai yuhu Jerusalepu. 
Tópure pua somana waro jii. 19 A yoacu painare Cristo to 
cŭrinare nuerahi. Santiago dihtare mari puhtoro bahurore ñui. 
20 Õ sehe ni joarocacu Cohamacu mehne ne mahñope joaeraja. 

21 Baharo Siria yahpapy, Cilicia yahpapu cãhure wahai. 

22 Tópure yu suchu tí pjare Judea yahpapu jiina Jesu yaina 
yahure ne ñu masierasinire. 23 A jia ahri dihtare yuhure masi 
ducare tina: “Panopure marine hano yoariro mipure noaa 
buheare to cohã duari buheare buhero nina”, ni masi ducare 
tina. 24 Yuhure ã masia Cohamacure “Noa yuhduariro jira”, 
nire tina. 


Paina Cristo to ctirina Paulore piti bocaa dóihta cahmana 


1 Catorce cuhmari baharo pari turi Jerusalepu wahacu 
Bernabé mehne wahai. Tito cthu wahare yahu mehne. 
2 Cohamacu yuhure to waha dutichu tópure wahai. Jerusalči 

jicu Jesu yaina puhtoa ti sahsero ti cahmachuchu ñucu noaa 
buheare judio masa jierainare yu buherire yahui tinare. 
“¿Judio masa jierainare noaa buheare yu buhechu noajari, 
musa tuhotucha?” nicy, ã ni yahui tinare. A ni yahui tinare 
panopu yu buherire mipure yu buheri cãhure ti noano masihto 
cjihtore, tire “Noana”, ti nihto cjihtore. Ti ã nierachu ya 
buheri cjiri yaba cjihti jieraboa. 3 Yuhu mehne macariro Tito 
judio masuno jierariro jiro, circuncisiore yoaerariro jira. To ã 
yoamahnoerariro to jipachuta Jesu yaina puhtoa “Muhu chu 
circuncisiõre yoaga”, nierare tirore. 4 Ti ã nierapachuta caina 
“Jesu yaina jija”, ni mahñoina wacŭenoca sa mehne saa, tirore 
circuncisiõre ti yoachu cahmamare tina. Jesu yaina mari jina 
“Panopu macaare ti dutiriro sehe yoana tí mehne yuhdusi”, 
ni tuhotuja mari. Mari ã ni tuhotuina jichu mari yoaare ñu 
duaa tina sehe sa mehne mahño sãare. A yoaa sã ñuchusuma 
ya dutiare yoa duti duaa, tí dutiare ño payorucuina jich 

yoa duamare sare tina. > Ti 42 yoa duapachuta noaa buheare 
guihono musa noano masihto cjihtore ne mahanoca mehne 
tuho duaerahi sa tinare. 

6 A yoa Jesu yaina puhtoa noaa buheare yu buherire ti 
tuhori baharo “O sehe ni yahu namoga judio masa jierainare”, 
ni yahu quihõerare tina yuhure. Jesu yaina puhtoare wiho 
jiina yoaro seheta tuhotuja tinare. Cohamacų sehe jipihtinare 
cãno potori tuhotura. A jicu ata tuhotuja yuhu cãhu. Tina sehe 
yu buheriro sohtoare buhedoho masierare. 7 A jia judio masa 
jierainare yu buhehtire Cohamacu yuhure to cŭrire tuhoa, 
“Tóihta jira”, nire tina. Judio masare buheare Cohamacu 
Pedrore to cŭriro seheta tó seheta yahu cãhure cüre judio masa 
jierainare ya buhehtiro cjihtore. 8 Judio masare Pedrore buhe 
dutirirota yahu cãhure tirota buhe dutire judio masa jierainare. 

9 A jia Santiago, Pedro, João mehne “Jesu yaina puhtoa”, 
ti niina noaa buheare buherire Cohamacu yuhure to cŭrire 
tuhoa “Tóihta jira”, nire tina. A niata yuhure Bernabé mehne 
noano wahchea mehne wamomaca ñahare sare piti tia. A jina 
judio masa jierainare buheina jija sã. Santiago cãhu sehe judio 
masare buheina jira. “Ata wahajaro”, nii sa sã basi. 10 A nipahta 
tina judio masare pjacuoinare yoadoho dutire sare. 
Pjacuoinare yoadohohtiro jiita nija yuhu. 


El Nuevo Testamento en guanano de Colombia, 3ra ed. ©2010, Liga Bíblica Internacional 


591 GALATAS 2 


Antioquíai Paulo Pedrore tuhtiha 


11 A yoa Pedrore Antioquíapu to suri baharo quihõno to 
yoaerari buhiri tuhtii tirore. 12 Õ sehe yoare tiro: Santiago to 
warocaina Antioquíapyu ti suhto panoca, Pedro sehe judio masa 
jieraina mehne churo nire. Santiago warocaina judio masa 
jierainare “Circuncisiore yoaga” niina, judio masa panopu 
macaina ya dutiare yoa dutiina jire. To ã churo watoi tina sure. 
A chariro jiparota tina to cahapu ti suchu ñuno, tinare cuiro, 
Pedro judio masa jierainare duhunoca, pari turi tina mehne 
churo wahaerare. “Mipure wihiina yuhure tuhtiri” nino, judio 
masa jieraina mehne chu namoerare. 13 To 2 mahño cureriro 
seheta to yoachu ñua, paina judio masa cãhu tirore ñu cd, tina 
cãhu tó seheta yoare. A jiro Bernabé masa noariro jiparota tina 
yoaro seheta yoare tiro cãhu. 14 A jicu judio masa jierainare 
ti duhuri buhiri noaa buhea ti niriro seheta tina ti yoaerachu 
ñucy, jipihtina Jesu yaina panoi Pedrore yahui: “Judio masa 
ya dutiare yoa dutiina ti ñurocaroi judio masa jieraina mehne 
mu chu duaerachu ñua õ sehe ni tuhotuboca tina judio masa 
jieraina: “Jesu yaina dihta jina judio masa yoaro sehe yoajihna 
mari cã&he”, ni tuhotuboca. A ni tauhotuchu yoara muhu tinare. 
¿Dohseacu tinare judio masare ñu cùchu yoa duajari muhu ã 
piti ti duhucu? Judio masuno jipaihta judio masa jieraina 
yoaro sehe yoamare muhu. A yoacu judio masa yoaro sehe 
yoaerare muhu. ¿Ã yoariro cjiro jipaihta dohseacu judio masa 
jierainare judio masare ñu cùchu yoa duajari muhu?” nii tirore. 


Judio masare paina masa yoaro seheta 
Jesure wacu tua dutiha Cohamacu 


15 Sã sehe judio masa masa bajuana, paina ñano yoaina 
judio masa jieraina yoaro sehe jieraja sã. 16 A jiina sa jipachuta 
Cohamacų dutiare Moise cjirore to ctirire yoarina sã jich 
“Noaina jira”, ni ñueraboa Cohamacu sare. Tíre mari masija. 
A yoa Jesucristore mari wacŭ tuachu Cohamacu marine 
“Noaina jira”, ni ñunohca. Tíre masina, sa cãhu Jesucristore 
wacã tuaja tirore sa wacŭ tuari mehne sare “Noaina jira”, 
Cohamact to ni nuhto cjihtore. To dutia cjirire sa yoarina 
jich “Noaina jira”, ni ñueraboa Cohamacu sare. Ne tí dutia 
yoaa mehne noaina jierara masa, Cohamacu to huchu. 

17 Wiho mejeta Cristore mari wacu tuaa mehne noaina 
Cohamacų yaina mari waha duachu, haina mari jiare masichu 
yoarohca Cristo. ¿Cristo mari ñaare marine masichu yoaro 
ñaina marine jichu yoajari tiro, musa tuhotuchu? Ne mahanoca 
mehne yoaerara. 18 Sã dutia yoaa mehne yuhdu duamarina 
cjiri jipanahta ti buheare cohãi. A cohapanahta pari turi tí 
buheare yoana ti dutiare sa yoa pahhoerari buhiri potocata 
buhiri tinahca sa. 19 Cohamacy dutiare Moise cjirore to ctirire 
cãno pjaeraja mari. A jia, tí dutia marine duti namoerara. 
Cohamacu to tuaa mehne to yaina jija mari. Cristo mehne 
crusai yariaina yoaro sehe jija mari. 20 jina yariariro to mu 
saro to yoaerariro seheta mari mu suro yoaeraja mari. Cristo 
ya tuaa mehne yoaja. A yoa mipure Cohamacu macunore wac 
tuaa mehne jirucuja mari. Tiro Cohamacu macuno marine 
cahire. A jiro mari ya buhirire yariare. 21 To dutia yoaa mehne 
noaina Cohamacu yaina mari wahachu Cristo to yariari sehe 
ne yaba cjihti jieraboa. Cohamacu marine to cahirire, Cristo 
to yariarire wiho jia yoaro sehe jichu yoa duaeraja yuhu sehe. 
A jicu “Dutia mehne yahduihea”, ne nieraja yahu. 


Cohamacu dutia Moise cjirore to cirire, 
wacu tuaa cãhure yahuha Paulo 


1 Yu coyea, musa Galacia macaina tuho masieraina ji 

wama tira musa. Jesucristo crusai to yariari buheare 
jipihtina ti ñurocaroi musare yahui. ;A jina mipure to yare 
musa yuhdurucahtore paina musare ti dojomehnechu dohse 
yoana tinare yuhtiri musa? 2 Ahrireta yahu duaja musare: 
Dutiare musa yoaa mehne Espíritu Santore cjuaerara musa. 
Noaa buhea sehere tuhona Cristore musa wacŭ tuaa mehne 
Espíritu Santore cjuara musa. 3 Espíritu Santo mehne musa 
Cristo yaina ji decana mipure musa mu suro musa yoaa 
mehne Cohamacu cahapu musa waha duacha ña nina. Tuho 
masieraina jira musa, ã yoana. 4 ¿Noaa buheare musa yoari 
buhiri payu tahari musa hano yuhduna wiho warota ñano 
yuhdunocana niri musa, å wahana? Wiho waro jierara musa 
a wahari. > ¿Dohse musa yoari wapa Espíritu Santore musare 
wari Cohamacų, musa tuhotuch«? To dutiare musa yoari 
wapa waerare tiro. To buheare noano musa tuhochu ñuno 
tirore musa wacŭù tuari baharopu Espíritu Santore ware tiro. 
¿Cohamacu musa watoi to tuaa mehne yoa ñono dohse jiro 

baro a yoa hojari tiro, musa tuhotuchu? To dutiare musa yoari 
wapa ã yoa ñoerare tiro. To buheare noano musa tuhochu 
Nuno tirore musa waci tuari baharopu ã yoa ñore tiro. 

6 Abraha cjiro Cohamacure wacã tuaa tiri jire. To 2 yoachu 
tirore Cohamacu “Noariro jira”, ni ñua tiha. 7 A jina ahri ya 
nihtire masiga musa: Cohamacure wacŭ tuainata potocãta 
Abraha cjiro panamana ji turiaina waro pa turu macaina yoaro 
sehe jira. 8 Panopuu Cohamacu yare ti joari pŭi õ sehe ni yahua 
tiha: Judio masa jieraina Cohamacure ti wacti tuachu ñuno 
“Noaina jira”, ni nuna Cohamacu. To ã ni ñuhtore Cohamacu 
pano masiyuro, tiro noaa buheare Abrahãre pano yahu muhta 
tuhsua tiha. “Muhu mehne ahri yahpa macainare jipihtinare 
noano yoaihtja”, nia tiha Cohamacu Abrahãre. 9 A jiro Abraha 
cjiro Cohamacure noano tuho wacã tuaa tiha. To 2 wact 
tuache ñuno Cohamacu tirore noano yoaa tiha. A yoa paina 
masa Cohamacuųre ti wact tuachy, tina cãhure noano yoarohca 
Cohamacu, Abraha cjirore to yoariro seheta. 

10 “Moise cjirore to cŭri dutia mehne Cohamacu yaina 
wahanahca”, ni tuhotuina buhiri tiina jira. To joari ptii ata 
nina: “Cohamacu dutiare to ya tjui ti joarire yoa pahñoeraina 
buhiri tiina jira tina jipihtina”, ni joaa tiha. 11 Cohamacu yare 
ti joari pti õ sehe nina: “Cohamacure wacŭ tuainare “Noaina 
jira’, ni ñuna Cohamacu. A wacã tuaa jipihtia dachoripe 
Cohamacu mehne ã jirucuahca”, nina Cohamact yare ti joari 
pui. To ã nich ahri yu nihtire mari noano masija: To dutiare 
ti yoaa mehne masa noaina wahaerara, Cohamacu to ñuchy. 
12 Dutia yoaa mehne Cohamacu cahapu waha duaina 
Cohamacure wacŭ tuaerara. Õ sehe nina Cohamacu yare ti joari 
pūŭi: “Dutiare yoaa mehne noaina waha duainare tí dutiare yoa 
pahñono cahmana tinare, duhsaro marieno”, nina Cohamact 
yare ti joari pŭi. Wiho mejeta to dutiare yoa pahñoeraina jira 
masa. A jia Cohamacu ñurocaroi noaina waha masierara. 

13 A jia tí dutia marine buhiri tichu yoara. Mari ã buhiri 
tichu ñuno Cristo sehe to basi mari yaro jiborirore buhiri tiriro 
waharo, mari buhiri tiborirore tiro sehe cohãbasare marine. 
Cristo to buhiri tihtore yahuro õ seheta ni joaa tiha panopure: 
“Jipihtina yucucupu ti duhu õina buhiri tiina jira”, ni joaa tiha 
panopure. 14 To ã ni yahu joariro seheta 2 yoari jire Cristore. 
Cohamacu Abraha cjirore “Ahri yahpa macainare noano 
yoaihtja”, to niriro seheta yoaro niri jire masare. A yoari jire 

Cristo mehne. Tiro yariari jire Cohamacu judio masa jierainare 
noano to yoahto cjihtore. A yoaro Jesucristo mehne Cohamacu 
Abrahãre to niriro seheta tuhsuri jire. A yoari jire tiro tirore 

mari wacu tuari baharo Espíritu Santore mari cjuahto cjihtore. 


To buherire guiti mehne yahu namoha Paulo 


15 Yu coyea, masa ya quiti mehne ti ya nirire yahuihtja 
musare: Cãiro pairo mehne “O sehe yoajihna mari”, ni cãno 
mehne ti joa ctipachuta pairo tí ptire soro ni dojomehne joa 
namo masierara. A yoa tuhsu, tí pre “Quihõno jierara”, ni 
masierara tiro. 16 Ti pŭre cãno potori ti joa cŭriro seheta 
“Musare noano yoaihtja”, Cohamacu nino, Abrahãre to 
panamino ji turiariro cãhure ni yahu ctino nia tiha. A ni 
yahu ctino paina to panamana ji turiainapure ni yahu cŭno 
niera tiha. Cãiroreta to panamino ji turiariro dihtare ni yahu 
ctno nia tiha Cohamacu. Tiro Abraha panamino Cristo jira. 
17 Mipure noano yahuihtja musare: Abraha cãhure Cohamacu 
“Musare noano yoaihtja”, to ni ctiri baharo cuatrocientos 
treinta cuhmari yuhduri baharo to dutiare Moise cjirore ctia 
tiha. A ctino Abraha cãhure Cohamacu “Musare noano yoaihtja”, 
to yahu ctri cjirire boro taro niera tiha. 18 Cohamacu marine 
yuhduchu yoaro, dutiare mari yoaa mehne marine yuhduchu 
yoaerara. Dutiare yoaa mehne mari yuhduchu Cohamacu 
“Musare noano yoaihtja”, to ni yahu ctri sehe yaba cjihti 
jieraboa. Wiho mejeta to dutia mariasinichupu Abrahare a ni 
cu muhtaa tiha. 

19 ;A jiro dohse jiro baro to dutiare ctiri Cohamacu? To 
dutiare ctiha tí dutiare mari yuhdurucarire mari noano masihto 
sehe. A jiro panopure Cohamacu “Mu panami mehne masare 
noano yoaihtja”, Abrahare to niriro to wihihto pano Cohamacu 
to dutiare cjuaa timaha masa. Cohamacu to dutiare to cùchu 
to anjoa sehe tíre duti turiaa tiha. A yoa Moise cjirore ti 
cŭchy, tiro sehe masare cti turiaa tiha tjoa. 20 To dutiare 
Moise cjiro to cù turiachu Cohamacu to basita masare ctiera 
tiha. A ctieraparota Cohamacu “Muhure noano yoaihtja”, 
Abraha sehere ni yahu ctino, to basita 2 ni yahu cŭa tiha. 

21 Cohamacu Moise cjirore to dutiare ctino, tó pano 
Abrahare to ni yahu cūrire “Yu niriro sehe yoasi yahe”, nino 
niera tiha tiro. Abrahãre to niriro seheta yoaro taro nia tiha. 
To dutia yoaa mehne Cohamacų yaina wahana tí pja pinihta 

dutiare mari yoaa mehne noaina wahaboa mari. 22 Wiho 
mejeta Cohamacu to yare ti joari põ sehe jipihtina naa buhiri 
tiina, ñaare duhu masieraina ti jirire yahua tiha. A ni yahua 
tiha Cohamacu “Musare noano yoaihtja”, pano to niriro 
seheta to yoahto cjihtore.  yoaro Jesucristore wacŭ tuainare 
noano yoara tiro pano to niriro seheta. 

23 Jesucristo ya buheare mari tuhohto pano, tirore mari 
wact tuahto pano Cohamacu Moise cjirore to ctiri dutia dihtare 
masimahi mari. A masimarina jina ñaa buhiri tiina, peresupu 
jiina yoaro sehe ti ñaare duhu masieraina jina, dutia dihtare 
masiina jimahi mari. 24 A jia Cristo to wihihto pano Cohamacu 
dutia sehe marine yahure dahra cohtariro to puhtoro pohnare 
to yahuriro seheta. A yahure marine baharo Cristore mari 
wacã tuaa mehne Cohamacu “Noaina jira”, marine to ni nuhto 
cjihtore. 25 Mipu pinihtare Cristore mari wacù tuari pja jira. 
To ã jichu dahra cohtariro yoaro sehe to dutia sehe marine 
yahu namoerara. Marine dutirucu namoerara. 26 A jina 
Cristo Jesure wact tuaina jina Cohamacu pohna jira musa. 

27 Jipihtina musa co mehne bautisarina jira Cristo yaina musa 
jiare fiona tana. A yoana to yaina jina, Cristo yoaro sehe jiina 
wahana nina musa. 28 Mipure pua curua jierara musa. Judio 
masa jieraina, judio masa mehne pua curua jierara musa. 
Dahra cohtaina, dahra cohtaina jieraina mehne pua curua 
jierara musa. Mua, numia mehne pua curua jierara musa. 
Jipihtina musa Cristo yaina jina, cã curuata jira musa. 
29 Cristo yaina jina, Abraha Cohamacure to wacã tuariro seheta 
yoaina jina, Abrahã panamana waro jira musa. Musa ã jiina 
jichu Cohamacu Abrahare “Musare noano yoaihtja”, to ni yahu 
cŭriro seheta musa cãhure noano yoarohca tiro. Cristo yaina 
musa jichu ñuno musare noano yoarohca. 
4 10 sehe jira ahri quiti mehne yu yahu namochu: To 
pucuro baharo to yare nahtiro wahma bucuariro jiropu 
jipihtia to ya jipachuta dahra cohtariro yoaro seheta ne paye 
baro maerariro yoaro seheta jira tiro. 2 A jia tiro wahma 
bucuariro to jichu tirore Nu wihboina to yare nu wihbora. 
A yoa to pucuro to quihõri pja mu suchupu to pucuro yare 
cjuarohca to macuno. 3 0 seheta wahma bucuariro yoaro seheta 
jimai mari cthu. A jiina mari jisinichu dahra cohtainare ti 
dutiriro seheta Moise cjirore to ctiri dutia, mari ñuchusuma 
panopu macaina ti ctiri dutia cãhu marine dutisinimare. 

4 Mari ã jiina jipachuta to guihori pja mu suchu Cohamacu to 
macunore warocari jire. A to warocachu to macuno cãcoro 
numino mehne masa bajuari jire. A jiro tiro judio masuno masa 
bajuaro Cohamacų dutia Moise cjirore to cūŭri cjirire yoarucuriro 
jiri jimare. 5 Mari cthure ti dutiata dutisiniri jimare. A jiro 
marine yuhduchu yoahtiro cjihtore warocari jire Cohamacu to 
macunore, to pohna waro mari wahahto cjihtore. 

6 A jiro to pohna musa jichu ñuno, Cohamacu macuno to 
yairo Espíritu Santore musa mehne jihtirore warocari jire 
Cohamact. To yairo Espíritu sehe Cohamacure “Mai”, niriro 
jira. 7 A jina musa Cohamacu to yoadohoa mehne dahra 
cohtaina jierara musa mipure. To pohna jira musa. A jina to 
pohna jina, Cohamacu to wahtire cjuanahca musa. 


Paulo Galacia macainare Jesu yainare cuisaha 


8 Panopu Cohamacure musa masierasiniina jina “Cohamacu 
jira”, musa nia masurine ño payona ti masurine dahra cohtaina 
jiri jimare musa. Musa ã ño payoina potocãta cohamana waro 
jierari jire. 9 A jirina cjiri jipanahta mipure Cohamacu warore 
masina musa. Jierara. Tiro pinihta musa sehere masina. 

¿To 2 masipachuta dohse yoana ahri yahpa macaina ya buhea 
sehere cahmajari musa tjoa? Ti ya buhea mehne noano yuhdu 
duapanahta ne yuhdusi musa. A yoa baharo Cohamacu jipihtia 
dachoripe musare to wahtire cjuasi musa. A yoana ti buhea 
mehne yuhdu duana, pari turi ti ya dutiare dahra cohtaina 
yoaro sehe wahana nica musa. 10 Caa dachorire, caa sãrine, 
caa puhibucure, cãa cuhmarine bose numurine dahre dutira 
musa. “Mari ã yoaa mehne dutia mehne yuhdunahca”, ni 
tuhotumana musa. 11 Musa 2 ni tuhotuchu musare tuaro yu 
buheri cjiri yaba cjihti jieraboca, yu tuhotuchu. 

12 Yu coyea ahrire tuaro dutiihtja musare: Cristore yu 
tuhoturiro seheta musa chu tirore tuhotuga. Panopu dutia 
yoaa mehne yuhdau duaina jierari jimare musa judio masa 
jieraina jina. Mipu sehere yuhu cthu musa yoaro seheta 
wahai dutia yoaa mehne yuhdau duaeract. A jina Cristore yu 
tuhoturiro seheta musa cthu ata tirore tuhotuga. Musa mehne 
yu jichu ne nano yoaerare musa yuhure. 13 Ahrire masina 
musa. Tópu dohatiriro jict, pa sehepu waha masieracu noaa 
buheare musare buhe ducai. 14 Yu å dohatiriro jipachuta, 
yuhure pumeborina musa jipanahta, yuhure yabierare musa. 

A jina yahure “Waharisa”, nierare musa. A jina Cohamacu 
yairo anjore, Jesucristo cãhure musa piti bocaboriro seheta 
yuhure noano piti bocare musa. 15 ¿Mipure dohse wahari 
yuhu mehne musa wahchea? Musare ahrire niihtja: Cno 
pjana musa caparire orewe na yuhure waboa musa. 16 ¿Yuhu 
mehne macaina jipanahta mipure quihõno musare yu yahuchu 
ñu tuhtijari musa yuhure? 

17 Soho jiina soro ni buheina musare tuaro cahmasãana. 
Ti tuhotua soro jira. Noaa jierara. Tina musare yuhure 
yuhdurucachu cahmana, tina sehere musa cahmahto sehe. 
18 Noano mehne musa noano wahahto sehe musare ti 
cahmasaachu noa niboa. A yoa tópure ya mariachu cãhure 
ti å cahmasaachu noa niboa. 19 Yu pohna, niji wahcõricoro 
to ñano yuhduro seheta musare hano wacã tuhotuja yahu. 
Pu Cristo yoaro sehe musa jichupu musare wac duhuihca. 
20 Michapucaca musa mehne jicu tuhtiro marieno wahchea 
mehne musa mehne yu suhuduchu noaboa yuhure. Musare 
pjiro tuhotui nija yahu. 


Agar Sara mehne ti jiri cjirire yahuha Paulo 


21 Tuhoga musa yuhure. Cohamacu to dutiare yoaa mehne 
yuhdu duaina jipanahta to dutia sehere noano masierara musa. 
22 Õ sehe nia tiha Cohamacu yare ti joari ptii: Abraha puaro 
ptcuro jia tiha. Tirore dahra cohtaricoro Agar wama tiricoro 
mehne cãiro pohna tia tiha. A yoa to namono poto Sara wama 
tiricoro mehne cãiro pohna tia tiha. 23 Wiho mejeta tirore 
dahra cohtaricoro macuno masa mari yoaro seheta masa bajuaa 
tiha tiro. To namono poto macuno sehe Cohamacu “Cãirocã 
pohna tinahca musa”, to niriro seheta masa bajuaa tiha tiro 
sehe. 24 Ahri quiti marine noano piti dahre yahura: Cohamacu 
pua taha masare “Musare yoadohoihtja”, to nia yoaro seheta 
jira ahri numia paaro numia. Cãcoro Sinai wama tidupu to 
dutiare wari yoaro sehe jira. Ticoro Agar jira. Ticoro mehne 
mari piti dahre buhechu judio masa chu dutiare yoarucua 
mehneta yuhdu duaina ticoro yoaro sehe jira. Tina dahra 
cohtaina yoaro sehe jira. 25 Ticoro Sinai wama tidu Arabiapu 
jida yoaro sehe jiricoro jira. Mipure Jerusal macaina judio 
masa dutia yoaa mehne yuhdu duaina dutiare dahra cohtaina 
yoaro sehe jira. A jia mari piti dahre buhechu tina ticoro yoaro 
sehe jira dahra cohtaricoro to jia tiriro sehe. Tina Cohamacu 

pohna jierara. 26 Pacoro sehe Abraha namono poto muanopu 
jiri maca Jerusale wama tiri maca yoaro sehe jira, mari piti 
dahre buhechu. Ticoro dahra cohtaricoro jieraro, to macuno 
cãhu dahra cohtariro jierari jire. (A yoa Jesucristore wacti 
tuaina mari jina, Sara macuno yoaro sehe jija. Mari cã&hu 
Cohamacųu Moise cjirore to cŭri dutia mehne yuhdu duaina 
jieraina jina, dahra cohtaina yoaro sehe jieraja.) 27 Cohamacu 
yare ti joari ptli õ sehe ni joaa tiha Cohamacu pohna warore, 
Sara yoaro sehe jiricorore yahuro: 
“Pohna marienicoro, wahchega. 
A yoa wahchea mehne sañurucuga, niji wahcõno 
purīnore masieraricoro jico. 
Muhu sehe manu tiricoro yuhdoro payu pohna 
ticohca. 
A jico wahchega”, 
ni joaa tiha panopure to pohna tihto pano Sara yoaro sehe 
jiricorore yahuro. 

28 Yu coyea, Cohamacu to niriro seheta Isaa masa bajuaa 
tiha. Mari chu tiro yoaro sehe Cohamacu to niriro seheta to 
pohna jija mari. 29 Wiho mejeta tí pjapure masa yoaro sehe 
masa bajuariro ñano yoaa tiha pairore Espíritu Santo to niriro 
seheta masa bajuarirore. Mipu cãhure ata jira to jiriro seheta. 
30 Wiho mejeta õ sehe nina Cohamacuų yare ti joari pti: 
“Dahra cohtaricoro macuno to pucuro yare cjua masierara. 
To namono poto macuno sehe to pucuro yare cjua masina. 

A yoa ticorore dahra cohtaricoro cjirore to macuno mehneta 
cohanocahga”, ni joaa tiha. 31 Yu coyea, ne dahra cohtaricoro 
pohna yoaro sehe jieraja mari. Wiho mejeta to namono poto 
pohna yoaro sehe jija mari. 


Jesucristo yare noano tuho ñahana, tíre duhuena tjiga 


5 1 Dutia yoaa mehne yuhdu duaina tí dutiare dahra 
cohtaina ti dutipeina yoaro sehe jira. Cristo yaina wahana 

ti dutipeina mari jiare wijaana, Cristo mehne yuhduja mari. 

A to yuhduchu yoarina jina, to yare ã yoarucuga, “Tí dutia 

yoaa mehne yuhdunahca”, ni tuhoturo marieno. 

2 Mipure yuhu Paulo ahrire yahuihtja musare: “Circuncisiõre 
mari yoari mehne yuhdunahca”, musa ni tuhotuna, Cristo 
musare to yoadohorire yaba cjihti jierachu yoana nina musa. 

3 Jipihtina circuncisiõre musa yoari mehne yuhdu duainare 

pari turi õ sehe ni yahuihtja yahu: Circuncisiore musa yoari 
mehne yuhdu duana, paye Cohamacu dutiare yoa pahñoerana, 
yuhdusi musa. 4 Dutia yoaa mehne yuhdu duaina jina Cristo 
sehere cohãre musa. A yoaina jina, Cohamacu musare to 
cahirire, musare to yuhduchu yoa duarire cahmaerara musa. 
5 Wiho mejeta mari sehe Espíritu Santo to tuaa mehne 
Cohamacure wacŭ tuaja. Mari 2 wacùŭ tuachu “Noaina, haa 
buhiri marieina jira”, ni huna Cohamacu marine. To ã ni 
huchu marine to yuhduchu yoahtore masija mari. 6 Cristo 
Jesu yaina jina circuncisiore mari yoachu ne yaba cjihti jierara. 
Circuncisiore mari yoaerachu cthure ne yaba cjihti jierara. 
Wiho mejeta Cristo pinire wacu tuana painare cahinahca mari. 
Ti wacã tuaa sehe wiho waro jia nierara. Ti waro jia nina. 

7 Musa Cristore noano wact tuasinimare. ¿Diina baro noaa 
buheare yuhduruca dutiari musare? 8 Ti ya buhea Cohamacu 
musare to pohnare cŭriro to ya buhea jierara. 9 Ahri yu nihtire 
waciuga musa: Mahanoca pao bucuaro trigo yubure ndoano 
sahserucu sura. (To ã sahserucu suriro seheta yu coyea judio 
masa ya buhea sehere musa cahmarucuchu ñua payu masa 
musa mehne macaina chu tí buheare cahmaboca tina cã&hu.) 
10 Mari puhtoro Cristore wacŭ tuaja mari. A jicu ahri ya 
nihtire masija yahu. Cristo to yoadohoa mehne paye buheare 
baharopure cahmasi musa. Tíre masija yahu. Musare 
dojomehne cohtaina dohse jiina jica. Tinare Cohamacupu 
buhiri dahrerohca. 

11 Yu coyea, “Dutia yoaa mehne yuhdunahca”, ti nia 
buheare yu buheriro jichu judio masa yuhure ñano yoaeraboa. 
Cristo crusai to yariari buheare ya buheri buhiri tina hano 
yoara yuhure. Cristo ya buhea mehne judio masa ya buheare 
yu buhe morechu yuhure hano yoaeraboa tina. 12 Musare 
dojomehne cohtaina musare mahanoca musa pjaca macari 
cahsarocare yihso dutiina ti basi dihta yihsojaro. 

13 Yu coyea, “Dutia mehne yuhdunahca”, ni tuhotu dutierara 
Cohamacu musare. Wiho mejeta “Dutia mehne yuhdunahca”, 
ni tuhotuina jierapanahta “To dutiare yahdurucajihna”, ni 
wachtena tjiga. A yoa musa mehne macainare cahma cahina, 
tinare dahra cohtaina yoaro seheta yoadohoga tinare. 

14 Ctinota dutiare noano yoana, Cohamact dutiare yoa 
pahñona nija mari. O sehe jira tí dutia: “Mu basi mu cahino 
seheta mu cahai jiina cãhure cahiga”, ni dutia tiha. 15 A jina 

wahiguina suaina yoaro sehe musa basi cahma sayoena tjiga. 
Tuhs4, cahmachena tjiga. Musa mehne macaina jipihtinare 
“Dojomehneri”, nina noano yoaga musa. 


Masa ñaare ti goa pjaare, Espíritu Santo 
to cahmaa cã&hure yahuha Paulo 


16 Espíritu Santo to cahmariro seheta jirucuga musa. A jina 
musa ñaare musa goa pjaare yoaena tjiga. 17 Ñaare musa goa 
pjachu tire musa yoachu, Espíritu Santo ñu yabira. To a ñu 
yabicha ti ñaare duhunahca musa. A jina ñaare musa goa 
pjana, tíre yoana, Espíritu Santore ñu tuhtira musa. A ñu 
tuhtina to cahmano sehe yoaerara musa. A jina musa goa 
pjaare musa yoa duaro seheta yoa masierara musa. 18 A yoa 
Espiritu Santo to cahmaare yoaina jina “Dutia mehne mari 
yuhdunahca”, ni tuhotuerara musa. 

19 Masa fiaare ti yoaare mari noano masi tuhsuja. O sehe jira 
tí: Numino mehne ñano yoaa, muno mehne ñano yoaa, waana 
tia, tó sehe jia ñaare buo tiro marieno yoaa, 20-21 “Cohamacu 
jira” ti nia masurine ño payoa, puti sitea, paye yaya ti yoaa, 
ñu tuhtia, cahma sayoa, doaa, suaa, to basi dihta cjua duaa, 
ñu tuhti cahma tju waa, ct curua macaina pa curuare ñu 
tuhtia, paina yare tuaro cahmaa, cahaa, cahaa bose numurine 
dahrea, tó sehe jia jira ñaare yoaa. Panopuu musare cuaro 
mehne yu niriro seheta mipu cãhure niihtja: Ti barore yoaina 
puhtoro Cohamacu to suho jiropure muanopure ne susi. 

22-23 Espíritu Santo sehe marine 0 sehe yoaina jich yoara: 
Masare cahiina, wahcheina, cuiro marieina, so suaeraina, 
painare noano yoaina, noaina, duhuro marieno Cohamacu 
cahmaare yoaina, painare yuhduruca duaeraina, noano mehne 
yoaina, ti haa goa pjaare yoaeraina jich yoara marine tiro. 
Tó sehe yoainare “A yoaena tjiga”, ne cãiro nierara. 24 Cristo 
Jesu yaina jina mari ñaa goa pjaare yoa namoeraja. 25 Espíritu 
Santo marine Cohamacu mehne ã jirucuchu yoarohca. A jina 
to cahmano seheta yoarucuina jijihna mari. 

26 “Painare masi yuhdurucaja sã”, ni tuhotuina jiena tjijihna 
mari. A jina mari mehne suachu yoaena tjijihna painare. 

A yoana mari mehne macaina noano ti wahacha fiuna tinare 
sua tuhotuena tjijihna. 

Musa mehne macainare yoadohoga 


6 1 Yu coyea, cãiro musa mehne macariro to ñaare yoachu 

huna, Cristore noano wacã tuaina jina niji siaroca dero 
tirore yoadohoga noaare pari turi to yoahto cjihto sehe. A yoana 
musa cãhu “Ñaare goa pjari”, nina noano yoaga. 2 Musa mehne 
macaina ti hano yuhduchau chure yoadohoga tinare. Musa ã 
yoana Cristo to dutiro seheta yoana nina musa. 

3 Cãiro wiho jiriro jiparota “Painare yuhdurucaja”, ni 
tuhoturo, to basi mahñoa dihtare tuhoturiro jira. 4 Cãina musa 
sahsero musa yoarire “Ahri noaa jira. Ahri ñaa jira”, ni masiga. 
A masina musa yoari noaa jichu musa basi wahchenahca. Ã jina 
“Painare yuhdurucaja”, nisi musa. A nierana painare musa 
yuhdurucari mehne wahchesi musa. 5 A jiro Jesu yairo to mu 
saro Cohamacy yare yoara. Pairo masuno tirore tire yoadoho 
masierara. 

6 A jina noaa buheare buherirore paye baro musa cjuaare 
tirore waga musa to yahuare tuhoina. 

7 Toari masno naa yaparire toaro haa dichare cjuarohca. 
Noaa yaparire toaro noaa dichare cjuarohca. (TO seheta mari 
cãhu ñaare yoana ñaare cjuanahca. A jiro mari fiari buhiri 
buhiri dahrerohca. Noaare yoana noaare cjuanahca. A jina 
noano jinahca.) A jina “Să ñaare yoachu Cohamacu sãre buhiri 
dahresi”, ni tuhotuena tjiga. Ñaare yoaina Cohamacure 
bujupeina jira. Cohamacure bujupeinare buhiri dahrerohca 
tiro. 8 Mari ñaare goa pjana, tíre yoana, tí mehneta yarianahca. 
A jina pichacapu wahanahca. Espíritu Santo sehe to cahmaare 
mari yoachy tiro marine jipihtia dachoripe muanopy jirucuchu 
yoarohca. 9 A jina noaare yoana tíre pumena tjijihna mari. 
Cohamacz to quihõri pja jichu noaare cjuanahca mari 
pumerana. 10 A jina jipihtinare mari ñuinape noano yoajihna 
mari. Mari coyea Jesu yaina pinihtare paina yuhdoro noano 
yoajihna. 


Paulo yahu batoaro, noa duti batoaha 


11 Bujua letrari mehne yu wamomaca waro mehne musare 
yu joarocarire ñuga musa. 12 Musare circuncisiõre yoa dutiina 
masa tinare ño payochu cahmana. Cristo crusai to yariari 
buheare mari buheri buhiri masa ñano yoara marine. Ti ã 
yoachu ñua ahrina musare circuncisiõre yoa dutira “Judio 

masa ya buhea sehere yoaja”, nia. A ti yoa duticha judio 

masa tinare ñano yoaeraboca. A jia circuncisiõre yoa dutira. 
13 Musare circuncisiõre yoa dutiina sehe Cohamacu to dutiri 
cjirire yoa pahñoerara. A jia circuncisiõre musare ti yoa dutiri 
baharo musa yuhtichu ñua, judio masa tinare musare dutiinare 
ño payoboca. Ti ã ño payohti cjihtire musare circuncisiore yoa 
dutira tina. 14 Mari puhtoro Jesucristo crusai yariariro ya buhea 
dihtare jipihtinare wahchea mehne yahu duaja. Ne paye 
buheare ã ni yahu duaeraja. A crusai to yariachua ahri yahpa 
macaa ñaare watino yuhure yoa dutiro bihoerara. A yariaro ti 
ñaare yuhure cahmaerachyu yoare tiro. 15 To 2 yoachu Cristo 
Jesu yaina mari jich« circuncisiõðre mari yoachu ne yaba cjihti 
jierara. Circuncisiõre mari yoaerachu cã&hure ne yaba cjihti 
jierara marine. Wiho mejeta pari turi masa bajuaina yoaro sehe, 
Cohamacu cahmano seheta yoaina, marine to cohtotachu 
pinihta wiho waro jierara. 16 Jipihtina ahri yu buherire yoaina, 
Cohamacų yaina waro jina, cuiro marieno noano jiga musa. 

A jina Cohamacu to pja ñua mehne jiga musa. 

17 Mari puhtoro Jesure dahra cohtariro yu jiri buhiri yu 
pjacure cami tija yahu. Yu ã jiriro jichu mipure paina yuhure 
cariboea tjijaro. 

18 Yu coyea mari puhtoro Jesucristo musare jipihtinare to 
cahia mehne noano yoajaro. Ata yoajaro. 

Efeso macainare joarocaha Paulo 


1 Yuhu Paulo musare Efeso macainare joarocaja. Yuhu 

Jesucristo yare buhe dutiro to cūŭriro jija. Cohamact to 
cahmano seheta Jesu yuhure to yare buhehtirore cŭre. A jicu 
musare Cohamact yainare Jesucristore å wact tuarucuinare 
joarocaja yuhu. 2 A joarocacu yuhu musare noa dutija. 
Cohamacųu mari Pucu, ã yoa mari puhtoro Jesucristo cãhu 
musare noano yoa, noano jichu yoajaro. 


Cristo yaina mari jichu ñuno Cohamacu noano yoara marine 


3 Cohamacu, mari puhtoro Jesucristo Pucuro marine noano 
yoarucura Cristo yaina mari jich ñuno. Jipihtia to ya maano 
macaa noaa mehne tiro marine noano yoarucura. Espíritu 
Santo mehne marine ã noano yoarucura. To 2 yoariro jichu 
huna noano ño payoa mehne tirore noano wahche payojihna. 
40 sehe yoaa tiri jire tiro marine to yainare: Ahri yahpare to 
bajuamehnehto pano mipure to yaina jihtinare beseyu tuhsua 
tiri jire tiro marine. A besea tiri jire marine ñaa buhiri marieina 
mari jihto sehe. A yoana ñaa buhiri marieina jija mari, 
Cohamacu to fiuchu. A jiro marine “Naa buhiri tiina jira”, nisi 
tiro. > Panopu õ sehe nia tiri jire tiro marine: “Yu macu Cristo 
tinare to yoabasari mehne tina yu pohna jiahca”, ni cŭa tiri 
jire marine panopu. To ji coariro seheta to cahmariro seheta ã 
wahachu yoaa tiri jire tiro marine. 6 Wiho jiina mari jipachuta 
marine to ã noano yoachu nuna ño payoa mehne tirore noano 
durucujihna. To macuno to cahiriro yaina mari jichu ñuno 
noano marine yoara tiro. A jina tirore noano durucujihna. 

7-8 Cristota jira marine pichacapu wahaborinare yuhduchu 
yoariro. Cristo mari ñaa buhirire yariabasaro, to dire cohã, 
mari ñaa yoari buhirire cohãri jire. Mari ñaa yoari buhirire to 
cohachu nuno, Cohamacu sehe mari naa buhirire bonocahna. 
Marine naa dihtare yoaborinare ã cahmano marine noaputiaro 
yoari jire Cohamacu. A yoa marine to ã yoainare noano waro 
taho masiina wahachu yoari jire. 9-10 Tuho masiina wahachu 

yoa, baharopu to yoahtore marine masichu yoare. Panopu 
painare tire masichu yoaerari jire tiro. Õ sehe jira baharopu 

to yoahto: Tiro to cahmariro seheta to tuhoturiro seheta 
jipihtinare c& curuata Cristo yaina jichu yoarohca. A jiro 
jipihtiare to ya jichu yoarohca. To quihõri pja mu sachu 
mano macainare, ahri yahpa macaina cãhure, ci curuata to 
yaina jichu yoarohca tiro. A yoa muano macaare, ahri yahpa 
macaa cãhyre to ya jichu yoarohca. A jiro Cristo sehe jipihtina 
bui puhtoro jirohca. A yoa jipihtia puro jirohca. A jihtiro ji 
dutia tiha Cohamacu tirore. 

11 A yoaro Cristo yaina mari jihtore masino panopu 
Cohamacų marine bese tuhsua tiha to yaina mari jihtinare. 
Ahri jipihtiare to yoarire, baharopu to yoahto cãhure, “A 
waharohca”, ni cŭyua tiha tiro to tuhoturiro seheta, to 
cahmariro seheta yoaro taro. A yoaa tiha tiro to yare sa yoahto 
cjihtore. 12 Sã sehe judio masa Cristore cahma muhtaina jina 
sare to yuhduchu yoahtore cohta muhtaina jija. Cohamacu 
sare besea tiha to yare sa yoahto cjihtore. Cohamacu yare sa ã 
yoachu ñua, paina tirore ño payo, “Tuariro jira”, ti nihto sehe 
Cohamacų sare besea tiha. 13 Musa cã&hu quihõno durucuareta 
noaa buheare tahore. Tí buhea “Cohamacu cahapu musa waha 
duachu, õ sehe jira”, ni yahura marine. Tíre tuhona tirore 
wacã tua, noano tahona to yaina wahare musa. To yainare õ 
sehe niri jire Cristo: “Musare Espíritu Santore warocaihtja”, ni 
yahu ciiri jire. 14 A jiro tirore musa wacã tua, noano tuhochu 
ñuno to yairo Espíritu Santore ware musare. A jiro Espíritu 
Santo mari mehne jiro Cohamact yaina mari jia tiare masichu 
yoara tiro sehe. A yoa Espiritu Santo parore masichu yoara. 
Cohamacų mari ñaa buhirire bore marine yuhduchu yoaro. A 
jiro baharo to cahapu naanohca marine to yainare. Marine to 
naahto pano Espíritu Santo sehe Cohamacu cahapu mari suri 
baharo to yare mari cjuahtore masichu yoara marine. 
Cohamact marine ã yoara tirore ño payoa mehne “Noariro 
jira”, mari nihto cjihtore. 


Paulo Cohamacuųure sini payoha Jesu yainare 


15-16 Cristore wacù tuaina musa jich tuhorocacu 
Cohamacuųre ã sini payorucuja musare. Mari puhtoro 
Jesucristore musa wacŭ tuarire, jipihtina to yainare musa 
cahirire tuhorocacu Cohamacure “Noana”, nija. 17 Õ seheta 

tirore sini payoja musare: Cohamacu muano macariro mari 
puhtoro Jesucristo Pucuro, noa yuhduariro to yare musa ndoano 
masihto sehe sini payoja. A yoaro tirore musa noano masihto 
sehe sini payoja musare. 18 A jicu paye yu nihti cãhure musa 
noano masihto sehe musare sini payoja Cohamacure. Tiro 
musare yuhduchu yoaro, to yaina cjihtire yoare. To 42 yoachu 
noa yuhduara marine. Tíre musa masihto sehe sini payoja 
musare Cohamacure. A yoa marine to wahtire noa yuhdua ti 
waro ti jichu cãhure musa masiyuhto sehe sini payoja musare 
Cohamacure. 19 Õ sehe cãhure musa masihto sehe sini payoja 
musare Cohamacure. Cohamacure wacã tuaina mari jichu 
ñuno to tuaa mehne marine yoadohora tiro. Tiro sehe paina 
bui tua yuhduariro jira. Ti cãhure musa masihto sehe sini 
payoja Cohamacuųre. 20 Ti to masia mehne, to tuaa mehne 

tiro Cristo yariarirore masori jire. A maso tuhsuro, muanopu 
to poto buhusehei Cristore dujichu yoari jire Cohamacy, 
jipihtinare dutihtiro to jihto sehe. 21 Tói dujiro jipihtina muano 
macaina puhtoa bui, ã yoa jipihtina ahri yahpa macaina dutiina 
bui jiriro jira Cristo. Mipure jipihtina ahri dacho macaina bui 
puhtoro jira. Baharopy jipihtina pa tjuru macaina cãhure ti 
bui puhtoro jihtiro cjihtota jira tiro. 22 yoa jipihtina bui cūri 
jire Cohamacu Cristore. A yoaro jipihtiare pu tichu yoari jire 
tirore. Ã jiro Cristo yaina ct curua jiina bui puhtoro sõri jire 
tirore. Ti dapu jira tiro sehe. 23 Cristo yaina ct curuata jina, to 
pjacu yoaro sehe jija mari. Cristo jipihtiropu ã jirucura. A jina 
mari to yaina mehne to jirucucha, to jiro seheta wahana nija. 
A wahana to jia tiare ñona nija. 


Cohamacų marine cahino, pja ñuno yuhduchu yoaha marine 


2 1 Cohamacu yuhdurucaina, ñaa buhiri tiina yariaina 

cjiri yoaro sehe jiri jimare musa, Cohamacu to nchi. 

2 Panopure ahri yahpa macaina Cohamacure yuhdurucaina 
yoaro sehe yoarucuri jimare musa cãhu. A yoana watino to 
dutiro seheta yoarucuri jimare musa. Tiro watīno ahri yahpai 
dutiriro Cohamacure yuhdurucaina puhtoro jira. Watia puhtoro 
cãhu jira tiro. 3 Panoptre jipihtina mari ã dihta yoarina jimai. 
Mari naa dihtare goa pjamai. Mari mu suro, mari tuhotu, mari 
cahmano seheta yoamai. A yoaina jina jipihtina paina yoaro 
seheta, mari cãhu naa buhiri tiina jirucumai. Mari ã jiina jiri 
buhiri, Cohamacu to buhiri dahreborina jimai. 4 Mari ã jiina 

jipachuta, Cohamacu marine tuaro pja ñuno, noano cahiri jire 
marine. 5 A cahi yuhduro, Cohamacure yuhdurucaina, yariaina 
yoaro seheta mari jipachuta Cristo mehne marine catichu yoari 
jire. 6 A jiro Cristo yaina mari wahachu, Cohamacu Cristo 
mehne marine maso, ã yoa muanopu Cristo mehne dujihtinare 
marine sõ dapori jire, tiro mehne dutihtina cjihti mari jihto 
sehe. Cristo yaina jina, ata wahaina baro jija mari, Cohamacu 
to fiuchu. 7 Õ seheta noano yoara tiro marine to pja ñurire, 

to tuaro cahirire baharopu jihtinare masichu yoaro taro. 
Cristo yaina mari jich ñuno 2 yuhduchu yoara tiro marine. 

8 Cristore wact tua, mari noano tuhoche ñuno Cohamacu 
marine pichacapu wahaborinare yuhduchu yoara. Marine pja 
ñuno, marine cahino marine yuhduchu yoara. Mari mu suro 
mari noano yoaa mehne Cohamacu cahapu waha masieraja 
mari. Cohamacu sehe marine yuhduchu yoara. Ã jiro tiro 
mehne mari ã jirucuhtore ctina marine. 9 To 2 ctichu mari 

my suro noaare mari yoari wapa jierara tí. 

“ ‘Så mu suro yuhduhi', niboca”, nino 0 sehe dutiri jire tiro: 
Mari mu suro yuhdu dutierara marine. 10 Cristo yaina jichu 
yoare marine Cohamacy sehe noaa dihtare yoahtina mari jihto 
sehe. Panopu noaare mari yoahtire cù tuhsta tiri jire tiro 
marine. 


Cristore cjuana mari noano jija 


11 A jina panopu musa jia tirire mipu cãhure wacūga musa. 
Cristo yaina jierasinina judio masa jieraina jina musa coyea 
yoaro sehe yoarina jiri jimare musa. Circuncisiore yoaeraina 
jire musa mipu musa jiro seheta. Musa 2 yoaeraina jichu nuna 
sa judio masa sehe circuncisiõð yoaina sehe musare 0 sehe nia 
tii. “Circuncisiore yoaeraina jia, Cohamacu yaina jierara”, nia 
tii musare. Circuncisiõðre yoaina mua pjacurire mahanocã 
cahsarocãre yihso narina jira. 12 Panopu Cristo yaina jierari 
jimare musa. Sã judio masa sehe Cohamacu to beseina jia tii. 
Sa ã jichu “Musare yuhduchu yoaihtja”, ni cãa tiha Cohamacu 
sare. Musa sehe to ã ni ctirina jierari jimare. A yoa Cohamacu 
to beserinare ñu tuhtiina jisiniri jimare musa. Musa naa buhirire 
pichacapu wahahtina jiri jimare musa. Cohamacu maeraina 
jina pichacapu butiborina jia tiri jimare musa. 13 Mipu sehere 
Cristo Jesu yaina jira musa. Panopt Cohamacure nu tuhtiina 
jipanahta, mipure to yaina jira musa. Cristo musa naa buhiri 

crusapu to di cohari mehne Cohamact yaina jichu yoare 
musare. 14 Sã judio masare cahma ñy tuhtiina musa jichu 
ñuno Cristo marine “Musa basi cahma nu tuhtiena tjiga”, ni 
yahure. Masare noano yahuriro jira tiro. Sã judio masa, judio 
masa jieraina mehne pua curua mari jichu ñuno, tiro c 
curuata yoare marine. Ducatari sahrinore ti tju site cohano 
yoaro sehe mari cahma ñy tuhtirire duhuchu yoare tiro. 
15-16 Õ sehe tíre yoare tiro: Mari ñaa buhirire crusapt yariaro 
marine pichacapu wahaborinare yuhduchu yoare. A yuhduchu 
yoaro to yaina jichu yoare marine. A yoaro pua curua mari 
jimarirore c curuata wahma curua jichu yoare marine. A 
yoaro panopt mari cahma nu tuhtiina mari jimarirore marine 
cãnoi noano jichu yoare. A yoaro judio masa sã dutia cjirire 
cohãre tiro. Ti dutia marine pua curua ji dutiri jimare. Mipure 
cã curuata jija mari. Cristo Cohamacu yaina jichu yoare marine. 
17 A yoa Cristo noaa buheare marine yahuro tari jire. Musa 
judio masa jieraina Cohamacuų yare cjuaeraina jiri jimare. 
Musa ã jich ñuno musare yahuro tari jire tiro. Sã judio masa 
sehe Cohamacu yare cjuai. Sã cãhure yahuro tari jire. A yahuro 
taro jipihtina marine ct curuata noano mehne ji dutiro tari 
jire tiro. 18 Mipwre jipihtina mari judio masa, judio masa 
jieraina cãhu Cohamacu mari Puca mehne noano ji masija 
mari. Espíritu Santo to yoadohoa mehne mari Pucu mehne 
noano ji masija mari. Cristo sehe marine 2 noano jichu yoari 
jire. 19 A jina mipure pa dihta macaina yoaro sehe jierara 
musa. Mipure Cohamacu yainare ñy tuhtiina jierara musa. 
Cohamacų yaina mehne macaina jira musa. To ya curua 
macaina jira musa. 20 Cohamacu ya durucuare yahu turiaina, 
sa cãhu to yare buhe dutiro to ctirina jina to ya durucuare 
musare yahu ducai sa, wahma wuhure Cohamacu ya wuhure 
ti dahre ducariro seheta. Ti wahyi ti cù muhtari taca yoaro 
sehe jiriro Cristo sehe marine yuhduchu yoariro mariachu 
mari ne yahdueraboa. 21 A jiro to tuaa mehne marine to 
yainare c curuata jich yoare tiro, Cohamacu wuhure naa 
marieni wahure ti dahreboriro seheta. To 2 yoachu to tuaa 
mehne noaina wahaja mari, Cohamacu to ñachu. Mari ã jich 
ñuno, tirota mari mehne jirucura. 22 A jina Cristo yaina jina 
jipihtina paina to yaina mehne ct curua wahare musa cãhu. 
Musa ã wahachu Cohamacu to Espíritu Santo musa mehne jiro 
nina, Cohamacu ya wahyi to jiboro seheta. 

Judio masa jierainare noaa buheare yahuriro jiha Paulo 


1 A to ya curua macaina musa jichu fiucu yuhu Paulo 

musare sini payoja Cohamacure. Cristo Jesu yare musare 
jipihtina judio masa jierainare yu yahuri buhiri peresupy jija 
yuhu. 2 Cohamacu wiho jiina mari jipachuta, marine cahino, 
noaa buheare musare judio masa jierainare yuhure yahu dutiro 
cüre. Tíre masi tuhsure musa. 3 Panopuu masare to yahuerari 
cjirire Cohamacu baharopure yuhure masichu yoare. Ahrire 
mahanocã yahu musare joaroca tuhsuhi. 4 Yu ã joarocarire 
buhena Cristo to yare yuhure to masichu yoarire masinahca 
musa. > Tí to yahuri cjirire panoptu macainare tiro yahuera 
tiha. Mipu sehere sare Jesu to ctirinare Cohamacu yare yahu 
muhtaina cãhure sã jipihtina tirore dahra cohtainare to yahuri 
cjirire masichu yoare Cohamacu. To yairo Espíritu Santo sehe 
sare masichu yoabasare Cohamacure. 6 Õ sehe jira to yahuri 
cjiri: Sã judio masa dihtare Cohamacu yuhduchu yoaerara. 
Judio masa jieraina cãhure yuhduchu yoarohca tiro. A jina sa 
judio masa, musa judio masa jieraina mehne Cristo yaina jina, 
că pjacu yoaro sehe ct curuata jija mari. A jina mari jipihtina 
Cristo Jesu yaina jina cãno potori Cohamacu “Musare 
yuhduchu yoaihtja”, ni to yuhduchu yoaina jija mari. 

7 Cohamactu yuhure pja ñuno, yuhure cahino ahri noaa 
buheare yahuhtirore yuhure cüre. To tuaa mehne a cŭre yuhure 
tiro. 8 Jipihtina Jesu yaina ti doca macariro waro jija yahu. Yu 
ã jipachuta judio masa jierainare noaa buheare yahuhtirore 
cüre Cohamacu yuhure. Tí buhea Cristo noa yuhduariro to jiare, 
noa yuhdua to cjuaare to wahtire yahura marine. 9 Yuhure ã 
ctino Cohamacu “O sehe yuhduchu yoaihtja masare”, nino to 
yuhduchu yoahtore noano yahu pahñohtirore ctire yuhure tiro. 
A jiro panopu macainare ti buheare ne yahu pahñoerasinia 
tiha Cohamacu. Jipihtiare bajuamehneriro jira tiro. 10 Mipure 
noaa buheare yahu dutiro cŭre marine to yainare tiro to noano 
masi pahñoare masichu yoaro taro. Masi pahñoriro to jia tiare 
muano macaina puhtoare masichu yoa duari jire. A yoaro taro 
noaa buheare buhe dutire marine Jesu yainare. 11 Ahri yahpa 
to jihto panoputa “Masare pichacapu wahaborinare yuhduchu 
yoaihtja”, nia tiha Cohamaca. A niriro jiro mipure mari puhtoro 
Cristo Jesu yaria to masa mujano mehne to niriro seheta marine 
yuhduchu yoara Cohamacu. 12 To ã yuhduchu yoachu mipure 

Cristore wacŭ tuana to yaina wahaja mari. To yaina jina wacù 
tuaa mehne, cuiro marieno Cohamacu mehne durucu masija 
mari. 13 Noaa buheare musare yu buheri buhiri mipure peresupu 
jicu yu nano yuhduchu nuna cahyaena tjiga. Noaa buheare ya 
yahuchu tuhona Cohamact yaina wahare musa. Yu ã yoari 
buhiri peresui jija. A jicu musare yu yoadohori buhiri ñano 
yuhdui nija. Musa noano yuhduhto sehe a wahaja yuhu. Tíre 
masina wahchega musa. Tire tuaro wahche dutija musare. 


Cristo masare tuaro cahina 


14 A jicu ahri jipihtia Cohamacu mari Pucu to yoarire 
wactict tiro pano na tuhcua caha sucu sini payoja musare. 

15 Tiro jipihtia curuari macaina mtanopt jiina, ahri yahpai 
jiina cãhu ti Pucuro jira. Jipihtinare bajuamehneriro jira tiro. 
16 Tirore õ sehe ni sini payoja musare: Tiro masi pahñoriro 
jira. Tua yuhduariro jira.  jicu to tuaa mehne musare noano 
to wacù tuachu yoahto sehe sini payoja. Espíritu Santo to 
yoadohoa mehne ã yoarohca. 17 A sini payocu Cristore musa 
wacti tua namohto sehe tiro musa mehne to noano jihto sehe 
sini payoja musare. A jicu painare noano cahiina musa jihto 
sehe sini payoja musare. 18-19 Jipihtina paina Cohamacų yaina 
cãhu musa mehne Cristo masare to tuaro cahiare musa masihto 
sehe sini payoja. Tiro jipihtina masare cahi yahduariro jira. 
To 2 cahi yuhduarire noano masi pahhohto basioerara. 

A jipachuta to ã cahiriro to jia tiare musa noano masihto sehe 
sini payoja musare. A yoa to cahiare musa masichu cahmaja 
Cohamacu musa mehne to noano jihto sehe. Noa yuhduariro, 
Naa marieriro to jiro seheta musa wahahto sehe to cahiare 
musa masichu cahmaja. A jicu to cahiare musa masihto sehe 
sini payoja musare Cohamacure. 

20-21 A yoa Cohamacure pjiro ño payoa mehne “Tiro 
tuariro jira”, nijihna. To tuaa mehne noaa sehere cohtota 
masina marine tiro. Marine noaina jichu yoa masina. Mari 
siniri yuhdoro yoa masina tiro. Mari cahmaare mari tuhoturi 
yuhdoro yoa masina tiro. Cristo Jesu yaina to ya curua 
macaina jina jipihtia dachoripe jipihtina Cohamacure ño 
payojihna. Ata yoajihna. 

Cristo yaina jina c4 curuata jija mari 


1 A jicu yuhu, mari puhtoro Cristo to cahmaare yu yoari 

buhiri peresupt jiriro jic, musare õ sehe ni tuaro dutija: 
Cohamacu to yaina cjihtire musare besea tiri jire. A to beserina 
jina to cahmano seheta yoaina jiga musa. 2 “Sã pinihta masi 
yuhdurucaina jija”, ni tuhotuina jiena tjiga. Painare noano 
mehne yoaga suaro marieno. Musa mehne macaina musare ti 
ñano yoapachuta tinare cahia mehne noano yoaga. 3 A jina 
Espíritu Santo to yoadohoa mehne noano mehne cãno mehne 
jirucuga musa. A yoana cahmachea marieno jinahca musa. 
4 Cã pjacu yoaro seheta cã curuaihta jija mari. A yoa Espíritu 
Santo cãirota jira. Cohamacu to yaina cjihti musare besea tiha 
musare yuhducha yoaro taro. A jina to yuhduchu yoahtore 
cohtasinina musa. Cãnota jira musa cohtaro. 5 Mari puhtoro 
Cristo ctirota jira. To yahua, mari wacŭ tuaa cthu ctnota jira. 
To yainare bautisarire yahua cãhu cãnota jira. 6 A jiro Cohamacu 
cãirota jira. Tiro jipihtina Pucuro jira. A jiro jipihtina mari 
puhtoro jira. Jipihtinare marine to cahmano seheta yoachu 
yoa masina tiro. Jipihtina mari mehne jira. A yoa jipihtiropu 
jira tiro. 

7 C curua mari jipachuta jipihtina marine cainare mari yoa 
masihtire cŭre marine Cristo. Tiro to cŭriro seheta yoa masija 
mari. Tiro marine ã ctino paye barore to å wanocaboriro seheta 
yoaro nire tiro. 8 Ata nina Cohamacu yare ti joari ppu: 

“Cohamacure nu tuhtiinare to yuhdurucari baharo 
tiro tinare naa mujaa wahare. 
A naa mujano tiro payu ã wanocare ahri yahpa 
macaina sehere”, 
ni joaa tiha panopure. 

9 “Tiro mujaa wahare”, to nichu wahmanore muanopt jiriro 
ahri yahpapure to tari cãhure mari masija. Ahri yahpapure to 
duji tarire mari masija. 10 A jiro õpure duji tariro tirota jira 
mujaa wahariro. Jipihtiro bui mujaa wahari jire tiro, jipihtiropu 
jiro taro. 11 Tiro jira “Ahri yahpa macainare paya ã wanocariro”, 
ti niriro. Masare to 4 wanocano seheta tiro payu ti yoa 
masihtire ctiri jire masare. O sehe cūŭri jire tiro: Cãinare Cristo 
to yare yahu duti to warocahtinare ctiri jire. Painare Cohamacu 
ya durucuare yahu turiahtinare cŭri jire. Noaa buheare buhe 
tinihtinare painare cūŭri jire. Cristo yaina cahmachuinare ñu 

wihboina cjihtire, noano buhehtina cjihtire cŭri jire painare. 
12 Tó sehe yoa, dahrahtina cjihtire ctiri jire marine painare to 
yainare mari yoadohohto sehe Cohamacure mari masi noano 
namohto sehe. A ctiri jire marine to yainare tirore mari wacŭ 
tua namohto sehe. 13 A jina mari jipihtina noano mehne 
cãno mehne jinahca. Ata jiro cahmana marine Cristore wacŭ 
tuaina jina. A jina mari jipihtina Cohamacu macunore noano 
masinahca. A yoana Cristo tuariro, noano masiriro to jiriro 
seheta mari cã&hu noano masiina, Cohamacure noano wac 
tuaina wahanahca. 

14 Mari ã wahana macanaca yoaro sehe jisi mari. Macanacã 
noano tuho masierasinica. Paina ti buhechu “Ahri potocã jira”, 
ni ti mahño mihnia mehne ti mahhochu tinaca yoaro sehe 
jiina soro jia buheare cahmana. A yoa paina ti soro buhechu 
tí buhea sehere cahmana tjoa. Pjiri ma macaa pahcõri ti ã 
cohtotarucuro seheta tó sehe ã cohtotarucuina jira tinacã yoaro 
sehe jiina. Tina yoaro sehe jisi mari. 15 Õ seheta yoanahca 
mari: Mari mehne macainare cahma cahina, potoca noaa 
buheare cahma yahunahca mari basi. A yoana macanacã bucua 
teho masiina ti wahariro seheta mari cã&hu tuaina, Cohamact 
yare noano masiina wahanahca. Cristo to jiro sehe wahanahca. 
Tiro jira mari dapu. 16 To yaina jina to pjaca yoaro sehe ct 
curuaihta jija mari. A jina mari capari, mari cahmori, mari 
dahpori c pjacti ti noano jiro seheta mari cãhu payu jipanahta 
cãno potori noano jija. Mari ã cãno potori mari jihto sehe 
Cristo yoadohora. A jina mari wamomaca mari pjacure to 
noano yoadohoriro seheta mari noano yoadohoja paina Cristo 
yainare. Mari mehne macainare Cristo yainare noano cahina, 
tinare noano yoadohona, tuaina Cristore wacti tua namoina 
wahanahca mari. 


Cristo yaina wahana mari ñaa yoaare duhu, 
noaa sehere cohtotaja mari 


17 A yoa mari puhtoro Cristo to dutiro mehne õ sehe niihtja 
musare: Cohamacure cahmaeraina waro yoaro sehe yoaena 
tjiga musa. Tina ti tuhotua sehe ñaa dihta jira. A jia ti tuhotua 
yaba cjihti jierara. 18 A jia nahitianoi ti ñu masieraro seheta tina 
Cohamacu yare ne masieraputiara. To yare ne tuhoeraputiara. 
Tuho duaerara tina. A jia Cohamacu to noano ji dutiriro seheta 
jierara tina. 19 A jia tina ñaare yoaa ne buo tieraputiara. A yoa 

ne cahyaerara. Naare ti goa pjaa dihtare yoarucura. Jipihtia ti 
ñaare yoaare duhu duaerara. 20 Musa sehe 2 yoaerare, Jesure 
masi ducana. 21 Potocã to yare tuhoina musa jichu, Jesu yare 
noano masiina musa jichu musa sehere tina yoaro sehe yoa 
dutierara tiro. 22 A jina fiano wete tia suhtire musa tjuwe 
cohano seheta panopu musa yoari cjirire duhunocahga. Tí pjare 
ñaare yoarucuina musa jichu ti Naa sehe musare dojomehneno 
niri jimare. “Naare yoana, noano wahchenahca”, ni tuhotuina 
jipanahta ne potocã wahcherare musa. 23 A yoa musa tuhotuare 
noaa sehere Cohamacu to cahmano seheta cohtotaro cahmana 
musare. 24 A jina noaa sehere cohtotaina jiga musa. Tó sehe 
jiina Cohamacu yoaro seheta jira. Musa ã jiina jina, noaare 
yoarucunahca. A yoana ñaare ñu yabinahca. 

25 A jina mahño namoena tjiga musa. Musa mehne 
macainare quihõno yahuga, mahñono marieno. Mari c pjaca 
yoaro sehe cã curua macainata jina nija. A jina musa mehne 
macainare mahñoena tjiga. 

26 Paina mehne suana, ñaano yoaena tjiga. A jina suana, 
cã dacho waro noano suarucuena tjiga. 27 Yoari pja suana, 
watino to cahmano sehe yoana nica. A yoaena tjiga watino 
musare “Dojomehneri”, nina. 

28 Musa mehne macaina Jesu yaina musa jihto pano yacaina 
jirina cjiri pari turi yacaena tjiga. A yoana mipu sehere noano 
dahraga musa wapataa mehne pjacuoinare musa yoadohohto 
sehe. 

29 Ne nano durucuena tjiga “Painare dojomehneri”, nina. 
Noaare durucuna painare yoadohora Cohamacu cahmaare musa 
masi namohto sehe. A jina noaa dihtare durucuga. 30 Naare 
yoana Espíritu Santore cahyachu yoana nica musa. A yoaena 
tjiga. Mipure pihtiri dacho pano Cristo marine to naahto pano 
Cohamacu to Espíritu Santo marine ña wihbora ñaare mari 
yoaerahto sehe. A jiro Cohamact yaina mari jiare masichu 
yoara tiro marine. A jina tirore cahyachu yoaena tjiga. 

31 A jina ne painare ñano yoa namoena tjiga. Cahma sayo 
namoena tjiga. Painare sua, ñano ni sañurucu namoena tjiga. 
Painare ñano quiti dahre namoena tjiga. Ne painare ñano ni 
tuhotu namoena tjiga. 32 A yoa musa mehne macainare noano 
mehne noano yoaga. Cristo yaina musa jichu ñuno musa haa 
buhirire bonocahre Cohamacu. Tó seheta musa cã&hu paina 
musare ti hano yoachu nuna ti haa yoarire bonocahga. 

“Cohamacu pohnare õ sehe jiro cahmana”, ni yahuha Paulo 


1 Ñ yoa Cohamacu pohna to cahiina jina Cohamacu 

to jiro sehe jiga musa. 2 A jina painare ã cahirucuga. 
Cristo marine cahino, mari ñaa buhiri yariari jire. A yariaro 
Cohamacure ji coachu yoari jire tiro. A jina marine to cahiriro 
seheta musa cãhu painare cahiga. 

3 A jina Cohamacu yaina jina ne numia mehne ñano yoaena 
tjiga. Numia cã&hu mua mehne hano yoaena tjiga. Paye ñaare 
tó sehe jia ñaare yoaena tjiga. Paye barore cahma yuhdurucaena 
tjiga. Ne 2 yoaeraro cahmana musare, Cohamacų yaina jina. 

4 A yoana buoro durucueraro cahmana musare. Tuho masieraina 
yoaro sehe durucueraro cahmana musare. A jina ñano ni 
bujuperaro cahmana musare. Ahri sehere yoaro cahmana 
musare. Cohamacu mehne durucuga musa. A durucuna tirore 
“Noano yoahre muhu sare”, nino cahmana. > Paye barore goa 
pjana, tíre tuaro cahmana, “Cohamacz jira”, ti nia masurine 
ti ño payoro seheta yoana nija mari tíre. A yoa numia mehne 
hano yoaina, naa dihtare tuhotuina, paye barore goa pjaina 
Cohamacu Cristo mehne puhtoro ti saho jiropu ne wahasi 
tina. Tíre noano masija mari. 6 Õ sehe yoaina ti yoari buhiri 
buhiri dahrerohca Cohamacu tirore yuhdurucainare. A jina 
paina musare “Ahri haa jierara”, ti ni mahhochu tuhoena 
tjiga. 7 A jina tó sehe yoa yuhdurucainare ne piti tiena tjiga. 

8 Cristo yaina musa jihto pano ã jirina cjirita jire musa 
cãhu nahitianoi jiina yoaro seheta. Mipu sehere to yaina jina 
buhriaroi jiina ti ñu masino seheta, Cohamacure noano masina 
musa. Cohamacų yaina noaare yoara. A jina tó seheta yoaga 
musa chu. 9 A jina Cristo yaina jina buhriaroi jiina yoaro 
seheta noaare, Cohamacu cahmaare, mahñono marieno 
yoarucunahca musa. 10 Noaare mari yoachu huno mari puhtoro 
Cristo wahchera. TO sehe jiare, mari puhtorore wahchechu 
yoaa sehere masi wahcãga musa. A masina tire yoaga. 

11 Cristore cahmaeraina nahitianoi jiina yoaro seheta haa ti 
yoaa, fiaa waro jira. A jina tina yoaro seheta musa sehe yoaena 
tjiga. Noaa buheare Cristo yare yahuga tinare. A yoa ti ñaa 
yoaare tinare masichu yoaga buhriaroi mari ñu masino seheta. 
12 Masa ti ñuenoi tina ñano yoa cohtara. Ti 2 yoarire durucuna 
mari buo tiboa. A yoaa ñaputiaro yoara tina. 13 A jina tinare 
noaa buheare mari yahuna ñaputiina ti jia tiare masichu yoana 

nija mari tinare buhriaroi mari ñu masino seheta. 14 Tó seheta 
noaa buheare tinare yahuna, ñaina ti jia tiare masi pahñochu 
yoana nija tinare. A jia õ sehe ni yahura paina: 

“Ne, cariina ti tuhoeraro seheta yuhure tuho 
duaeraina, tuhoga musa cariina ti wahcãno 
seheta. 

A yoana yariaina tuhoeraina ti jiro seheta Cohamacu 
yare tuhoeraina ji namoena tjiga. 

Musa ã yoachu nuno, Cristo buhriaro yoaro sehe 
jiriro musare noano masichu yoarohca”, 

ni yahura. 

15 A jina dachoripe noano yoaga musa. Tuho masieraina 
yoaro sehe jiena tjiga. Tuho masiina jiga. 16 Mipu macaina 
masa fiabiaro yoarucura. A jina musa sehe noaare, Cristo yare 
musa yoa masino seheta 4 yoarucuga musa. 17 A yoana tuho 
masieraina jiena tjiga. Cohamacu to cahmaa sehere noano 
masiga. A masina tire yoaga. 18 A yoa cahaena tjiga. Cahainare 
ñano wahahto cua yuhduara. A jina pahmoa core pjiro 
cahmaena tjiga. Espíritu Santo sehere pjíro cahmaga musa 
mehne to noano jihto sehe. Tirore noano yuhtiina jiga. 

19 Musa basi Cohamacure ño payoa basaare cahma durucuga. 
A yoa Salmore Cohamacu yare basaare, paye tirore ño payoa 
basaa cãhure tirore basa payoga musa. Noano wacù ño payoa 
mehne basa payoga. A yoana mari puhtoro Cristore wahche 
payoga. 20 Cohamacu mari Pucu jipihtiare musare to warire, 
to yoari cãhure wahchena, “Noana”, ã nirucuga musa tirore. 
Mari puhtoro Jesucristo yaina jina mari Pucure “Noana”, ã 
nirucuga musa. 


“Musa cãhu wahu macaina Jesu yaina jina, 
õ sehe yoaga”, ni yahuha Paulo 


21 A yoa musa mehne macainare noano ño payoa mehne 
cahma yuhtiina jiga Cristore noano ño payoina jina. 

22 Musa namosanumiare yahuihtja mipure. Mari puhtoro 
Cristore mari yuhtiriro seheta musa manusumare noano mehne 
yuhtia numia jiga. 23 Jesucristo marine yuhduchu yoare to 
pjacu yoaro sehe jiina to ya curua macaina mari jihto sehe. 

A yoa mari to ya curua macaina mari puhtoro to jiro seheta 
musa manusuma musa namosanumia bui puhtoa jira. 24 Cristo 

yaina jina tirore 2 yuhtirucuja mari. TO seheta musa manu tia 
numia musa manusumare noano yuhtirucua numia jiga. 

25 Musa manusumare yahuihtja tjoa mipure. Cristo marine 
to yaina jichu yoaro taro, marine cahino, mari yaro jiborirore 
yariari jire. A jina marine to cahiriro seheta musa cãhu musa 
namosanumiare noano cahirucuga. 26 Cristo ya buheare 
tuhona Cohamacu yaina wahahi mari. A jina to ya buheare 
“Quihõno jira”, ni mari tuhoturi baharo, mari naa buhirire 
cosawere ti buhea mehne. Co mehne marine ti bautisachu 
cãhure mari haa buhirire Cristo to cosawerire hona nija mari. 
27 A cosawere tiro marine to yaina cjihti yoaro taro. To 4 
cosawechu ne haa buhiri marieina jinahca, Cohamacu to 
nuchu. 28 Musa namosanumiare cahina, musa basi musa 
pjacurire musa cahino seheta ti numiare cahiga. Mari namore 
cahiina jina mari pjacure cahiina jija. 29-30 Ne mari pjacurire 
ñano wahachu cahmaeraja. Mari chuare chuna noano yoana 
nija mari pjacurire. Cristo yaina jina to pjacu yoaro sehe to 
ya curua macaina jija mari. A jiro marine noano yoara tiro. 
Cristo marine to noano yoariro seheta mari cãhu mari pjacure 
noano yoaja. (A jina mari namosanumia cãhure ata noano 
yoaro cahmana marine.) 31 Ata nina Cohamacu yare ti joari 
pūi: “A yoa muno to pucusumare wijaaro to namono mehne 
jirohca. A jia tina puaro jipahta cãiro yoaro sehe jiahca”, ni 
joaa tiri jire panopure. 32 Ahri to joari cjirire paina noano 
tuhoerari jire. Tíre õ sehe ni yahuihtja musare. Õ sehe ni 
yahuro nica: “Cristo to yaina mehne ct pjacu yoaro seheta c 
curuata jira”, ni yahuro nica. 33 A jicu musare õ sehe ni yahu 
namoihtja tjoa: Musa pjacurire musa cahino seheta musa 
namosanumiare cahiga. A yoa musa manusumare noano ño 
payoga musa. 

6 1 Mipure musa pohnare yahuihtja. Mari puhtoro Cristo 
yaina jina musa pucusumare noano yuhtiina jiga. Musa ã 
yoana, quihõno yoana nina. 2-3 Õ sehe nia tiri jire Cohamacu 
dutia: “Musa pucusumare noano ño payoga”, ni dutia tiri jire 
tiro. Ahri dutia mehne Cohamacu yahu namoa tiri jire. Õ sehe 
nia tiri jire: “Musa pucusumare ño payona, ahri yahpapu yoari 
pja wahchea mehne jinahca musa”, ni yahua tiri jire. A ni 
yahuro ahri dutiare mari yuhtichu mari noano wahahtore coã 
ctino nia tiri jire. A jina to niriro seheta musa pucusumare ño 


payoga. 

4 Mipure ti pucusumare yahuihtja: Musa pohnare 2 
tuhtirucuena tjiga, “Suachu yoari”, nina. Mari puhtoro Cristo 
to cahia mehne to yoadohoa mehne tinare noano bucuoga. 

A yoa quihõno ti yoaerachu ñuna tinare noano yahuga. 

> Mipure dahra cohtainare yahuihtja: Cua pisaro mehne, ño 
payoa mehne ahri yahpa macainare musa puhtoare, musare 
dahra dutiinare noano yuhtiina jiga. Mahñono marieno noano 
yuhtiina jiga. Cristore musa yuhtiro seheta tinare yuhtiga 
musa. 

6 Ti Nurocaro dihtare yuhtiina jiena tjiga. TO sehe yoaina 
masa dihtare tinare ñu jicoachu cahmana. Musa sehe Cristore 
dahra cohtaina musa jiro seheta musa puhtoa cãhure ã 
yuhtirucuga. Cohamacu to cahmano seheta noano wahchea 
mehne yahtiina jiga. 7 A jina Cristore yahtiina musa jiro seheta 
wahchea mehne yuhtiga musa puhtoa cãhure. Masa dihtare 
yuhtiina jierara musa. 8 A yoana ahrire wactiga musa: Mari 
jipihtina noaare mari yoachu ñuno mari puhtoro Cristo ndoano 
yoarohca marine. Dahra cohtainare, dahra cohtaina jieraina 
cãhure noano yoarohca. 

9 Mipure puhtoare dahra dutiinare yahuihtja: Musare dahra 
cohtainare noano yoaga. Tinare noano yu yoa dutiriro seheta 
yoaga musa cãhy tinare. Tinare noano mehne dutiga, tuhtiro 
marieno. Muano macariro Cohamact potocata ti puhtoro jira. 
Musa yairo puhtoro jira tiro cãha. A jina jipihtina musa tirore 
dahra cohtaina dihta jira. A jiro tiro cãno potori ñuna musare 
jipihtinare. A jina musare dahra cohtainare noano mehne 
dutiga, tuhtiro marieno. 


Cristo yaina watinore ti ducataare yahuha Paulo 


10 Ahrire yahu batoihtja musare: Cristore noano wact 
tuaina jiga musa. Mari puhtoro Cristo musa mehne jira. A jina 
tua yuhduriro to jia mehne wact tuaina jiga. 11 Watino marine 
mahñono, hano yoa dutira marine. Cohamacu marine ducatara 
ñaare mari yoaerahto sehe. Marine to ducataa surara to 
ducatari suhtiro, comaa suhtiro yoaro sehe jira. A jina ti 
suhtirore musa sãano seheta Cohamactu to ducataare noano 
cjua pahñoga. 12 Jesu yaina mari jichu, marine nu tuhtiina 
masa waro jierara. Muano macaina haina, tuaina, tina sehe 
jira marine he tuhtiina. Watia ahri yahpa macaina puhtoa jira. 
A jia tina cthu jira marine Jesu yainare ñu tuhtiina. 13 A jina 

mipure ducatari suhtirore musa sãano seheta Cohamacu musare 
to ducatahto sehe to yare noano cjua pahñoga. A yoana watino 
musare to hano yoa dutichu, musare to ñano yoa duachu, 
tirore ducatanahca. A yoa tirore yuhdurucanahcea. 14 A yoana 
tuaina jiga. Cohamacu musare to duacatahto cjihtore õ sehe 
yoaga musa: Surara to comaa suhtirore to tua dihori dare sari 
dare noano tua diho to ducatariro seheta, Cohamacu yare 
potoca yahuare noano waciiga musa, watinore musa ducatahto 
sehe. A yoa, surara to comaa suhtiro mehne to yajeripohnare 
to ducatariro seheta Cristo to yoadohoa mehne guihono yoaina 
jiga musa, watinore musa noano ducatahto sehe. 15 Surara to 
dahpo suhti mehne to dahporire to noano ducatariro seheta 
noaa buheare noano masiga musa, watinore musa ducatahto 
sehe. Ti buhea marine noano jichu yoara. 16 Surara to ducatari 
tu mehne to ducatariro seheta Cristore noano wacu tuarucuga 
musa, watinore musa ducatahto sehe. Buea yuca mehne musare 
to bueboro seheta watino musare fiano yoachu yoa duara. A 
jina Cristore noano wact tuana, watinore ducatanahca musa. 
17 Surara to comaa chapea mehne to dapure to ducatariro 
seheta musare pichacapu wahaborinare Cristo to yuhduchu 
yoarina jiga musa, watinore musa ducatahto sehe. Surara to 
Dosari pji mehne to ducatariro seheta Cohamacu ya buheare 
noano masiga musa, noano musa ducatahto sehe. A jina 
painare noano yahuga to yare. Ti Cohamact ya buheare 
Espíritu Santo marine yahura. 18 A watinore musa ducatana 
Cohamacure dachoripe ã sinirucuga. Espíritu Santo to 
yoadohoa mehne ã sinirucuga. A yoana noano wacŭ masiga. 
A sinina, pumena tjiga. Jipihtina Cohamact yainare ã sini 
payorucuga. 19 yoana yuhu cãhure sini payoga Cohamacure. 
O sehe ni sini payoga: Noaa buheare, panopu ti masierari 
cjirire noano yu yahuhto sehe sini payoga yuhure. A jina cuiro 
marieno ya yahuhto sehe sini payoga yuhure. 20 Cristo to yare 
yahu dutiro yuhure warocare. Yu ã yahuri buhiri peresupu jija 
mipure. Õi jipacuta cuiro marieno to yare yu yahuhto sehe 
sini payoga yuhure. To yare yahuhtiro jiita nija yahu. 


Paulo noa duti batoaha 


21 Mipure Tíquico musa cahapt suro yu jia tiare musare 
yahu pahñonohca. Tiro mari coyeiro mari cahiriro jira. A jiro 
mari puhtoro Cristore dahra cohtariro ã jirucura. 22 Sa jia 

tiare musare yahu duticu tirore warocai nija musa ndoano 
wahchehto sehe. 

23 Cohamacu mari Puca mari puhtoro Jesucristo cãhu 
musare Jesu yainare tirore wact tuainare noano jichu yoajaro. 
A jiro musare noano cahma cahichu yoajaro. 24 Jipihtina mari 
puhtoro Jesucristore cohtotaro marieno cahrucuinare musare 
noano jich yoajaro. 

Filipenses 


Peresupt jiriro ahri tjure joarocaha Paulo 


1 1 Yuhu Paulo, Timoteo mehne Jesucristore dahra cohtaina 

jija sa. A jina jipihtinare musare Jesucristo to noaina 
wahachu yoainare Filipo macainare joarocaja sa. Musa puhtoa 
cãhure, musare yoadohoina cãhure joarocaja. 2 Cohamacu 
mari Pucu, mari puhtoro Jesucristo mehne musare noa dutija. 
Cohamacų to yoadohoa mehne noano jiga musa. 


Paulo Jesu yainare Cohamacuųre sini payoha 


3-6 Cohamacu musare noaa sehere cohtotachu yoaro nina. 
A jiro musare to ã yoa ducariro seheta sohtori dahrerohca tiro. 
A jina Jesucristo ahri yahpapure to wihichupure ñaa marieina 
jinahca musa. Wahmanopuųre Jesu yaina musa jiri baharo, 
mip cãhure yoadohora musa yuhure noaa buheare yu buhechu. 
Musa a yoaina jichuta Cohamacure “Noana”, nija yahu. 
Musare wactctu 0 sehe dihta nija yahu. Musare Cohamacure 
sini payocu, wahchea mehne sini payoja. 7 Musare yu 4 
tuhotuchu noa nina. Noaa buheare “Potoca tjira”, puhtoare 
yu ni tua yuhdurucachu musa yuhure yoadohore. Ti buheare 
potoca ti jiare tinare yu yahuchu yoadohore musa. Peresui 
yu jichu cihure musa yuhure yoadohore. Cohamacu marine 
noano yoaro, to yare ctire marine. Musa yuhure yoadohore. 
A jina to ctirire mari cãno potori yoana nija. A jicu yu 
yajeripohna mehne tuaro wacija yahu musare. 8 Jesucristo 
to cahia mehne tuaro musare wacija yuhu. Yu å wactichu 
Cohamactz tire masina. 9 Musare 0 sehe ni sini payoja yuhu 
Cohamacure: Cohamacu yare noano masia mehne, tuho masi 
pahñoa mehne painare musa cahi namohto cjihtore sini payoja 
yuhu musare Cohamacure. 10 Noa yauhduare musa masichu 
cthure sini payoja musare. Musa ã masina Cristo ahri yahpapu 
to tjua tachu noaare yoaina, naa buhiri marieina jinahca musa. 
11 A jiina jina noaare, Cohamacu cahmaare yoanahca musa. 
Musare 2 yoachu yoarohca Jesucristo sehe. Cohamacu 

noabiariro tuariro to jiare Nono taro, jipihtina tirore ti ño 
payohto cjihtore to cahmaare musare yoachu yoarohca. 


Paulo Cristo yairo to jia tiare yahuha 


12 Yu coyea, ahrire musa noano masichu cahmaja yuhu. 
Mipure peresui jiriro yu jiro watoi noaa buhea sehe a mu 
tãrucuro nina. Paina masa tí buheare cahmaina waha namoa 
nina. 13 A yoa Cristo yairo ya jiri buhiri peresui yu jirire masi 
pihtira puhtoro ya wahu macaina surara. Jipihtina paina cãhu 
õi jiina tíre masina. 14 A jia peresui yu jichu ñua, payu mari 
coyea Jesu yaina mari puhtoro Jesure wact tua namoa nina. 
A wacãŭ tuaa, cuiro marieno noaa buheare painare buhera tina. 

15 Cãina Cristo yare buheraborina jipahta yuhure ñu tuhtia, 
Cristo yare buhera paina tina sehere ñu wahachu cahmaa. 
Paina sehe noano mehne Cristo yare buhera. 16 Noaa buheare 
yu ni tua dacatahti cjihtire Cohamacu yuhure to cŭrire noano 
masina ahrina sehe. A masia tina cahia mehne Cristo yare 
buhera. 17 Paina sehe yuhure ñu tuhtia, masa tina sehere ti ñu 
wahachu cahmaa, Cristo yare buhera. A yoaa peresui yu jichu 
tina yuhure ñano yuhduchu yoa duara. 18 Noanohca. Cristo 
yareta buhea nina. Tina Cristore potoca cahierapahta Cristo 
yareta buhera. Paina sehe noano mehne buhera. Jipihtina tina 
to yare ti buhechu wahcheja. A jicu wahche namoihca yahu. 

19 Cohamacure musa sini payori mehne Jesucristo Espíritu 
to yoadohoa mehne Cohamacu to wioriro jiihca yahu peresupu 
jiriro. Tíre masija. A jicu 4 wahcherucuihca yuhu. 20 0 seheta 
yoaihca yahu. Dachoripe yu yoariro seheta mipu cãhure cuiro 
marieno Cristo yare buheja masa tirore noano ti ño payohto 
sehe. O seheta yoa duaja yu yoarire ya buheri cãhure ya buoro 
yuhduerahto sehe. Catisinica waro õ seheta yoa duaja. Tina 
yuhure ti waja duapachuta õ seheta yoa duaja. 21 Catisinica 
Cristo yare yoasiniihca. Yariacupt pinihta tí yuhdoro noano 
tjuaihca yuhu. 22 A nipacuta catisinicu Cristo yare yu yoa 
namohto sehe cati namosini duaja. A nipaihta yariaa cãhure 
cahmaja. ¿Di baro sehere yuhu cahmabocari? Masieraja yuhu. 
23 Yu õ sehe ni durucuchu mijo nina yuhure. Cristo mehne 
tuaro ji duaja. A jicu mipure tiro cahapu waha duaja. Catia 
yuhdoro ahri sehe noa yuhdurucara. 24 To ã jipachuta musare 
yu yoadohohto cjihto sehe catisinino cahmana yuhure. 25 Tíre 
masicu õi musa mehne yu jisinihtore masija yaha. A jisiniihca 

musa Cristore wacŭ tua namohto cjihtore tí wacŭ tuaa mehne 
musa wahchehto cjihtore. 26 Ahri yahpai jisinice musa cahapu 
pari turi yu wahachu musa wahchenahca. Cristo Jesu yuhure 
to yoadohochu masina, “Tuariro jira tiro”, ni ño payonahca 
musa tirore. 

27 Mipure ahri dihtare yahuihtja musare. Cristo ya buhea 
ti niriro seheta jirucuga musa. Wact tuaina jiga. A yoa cahma 
tju waro marieno noaa buheare ni tuaga. Õ seheta ya mariacha 
cãhure yu jichu cãhure musa yoachu cahmaja. A jiina musa 
jichu tuhoroca duaja yuhu. 28 Musare ñu tuhtiinare cuiena 
tjiga. Musa ã cuierachu ñua Cohamact yaina musa jichu 
masiahca tina. A masia tina pichacapu ti wahahto cãhure 
masiahca. Cohamactu musare to yuhduchu yoahto cihure 
masiahca. Õ seheta masichu yoara Cohamacu masare. 
29 Cristore musa wact tuahtore Cohamacu ctiha musare. Ahri 
cthure ctiha tiro. Cristo yare musa yoari buhiri musa hano 
yuhduhto cjihto cãhure ctiha Cohamacu. 30 Õ sehe jira ti. 
Cristo yaina musa jiri buhiri paina musare hano yoara. Musare 
ti yoariro seheta yahu cãhure hano yoara tina. Musa mehne 
yu jichu yuhure ti å yoachu ñure musa. Mipu cãhure yuhure ti 
ã yoachu tuhorocayuhti musa. A jina mari cãno potori fiano 
yuhduja. 


Cristo wiho jiriro to sãari baharo, 
jipihtina bui puhtoro cjihto wahaha 


1-2 Cristo musare noano yajeripohna tichu to yoachu 

Cristo to cahia mehne musa wahchena, yuhure noano 
wahchechu yoaga musa. A yoa Espiritu Santo jipihtina 
musa mehne to jichu painare cahiina, pja ñuina jina, yuhure 
noano wahchechu yoaga musa. Ahri ya nihtire musa yoachu 
wahcheihca: Cãno potori noano yajeripohna tiga musa. 
Tuhsu, cãno potori tuhotuina ji, musa basi cahma cahiga. 
A yoa cãno mehne noano jiga. 3 Musa ya dihtare tuhotuina, 
painare yuhduruca duaina jiena tjiga. A tuhotunocaina jiga 
musa. A jina painare noano ño payo, õ sehe ni tuhotuga: 
“Tina sehe yu yuhdoro noaina jira”, ni tuhotuga. 4 Cãiro 
painare yoadoho duaeraboca. To ya cjihti dihtare tuhoturiro 
jiboca. Tiro yoaro sehe yoaena tjiga. Paina cãhure yoadohoga. 

> Cristo Jesu painare yuhduruca duaerariro to jiriro seheta 

musa chu painare yuhduruca duaeraina jiga. 6 Tiro sehe 

Cohamact waro jiparota “Cohamacu mehne cãno potori yu 
jiare ne wijaasi yaha”, ni tuhotuerari jire tiro. 7 ni tuhotueraro 
tiro Cohamacu mehne cãno potori to jiare wijaa, õpu taro, 
masunota masa bajuaro, tiro dahra cohtariro yoaro sehe ji 
ducari jire. 8 A jiro tiro masuno cãno potori pjact tiriro jiro, 
wiho jiriro waro sãari jire. A sãano “Crusapu wajaga tirore”, ti 
nichu tiro yuhdurucaerari jire. Crusaputa yariahtiro jiparota 
tiro yuhdurucaerari jire. 9 jiro Cohamacu jipihtina ti ño 
payohtirore ctiri jire Jesure. A jiro jipihtina bui pahtoro sõri 
jire Cohamacu tirore, 10 jipihtina muano macaina, ahri yahpa 
macaina, yariaina cjiri yahpa puhichapu jiina cãhu Jesu 
wamare tuhoina ti na tuhcua caha su ti ño payohto sehe. 

11 A puhtoro sõri jire tirore Cohamacu jipihtina “Jesucristo 
mari puhtoro jira”, ti nihtiro cjihtore. A nia Cohamacure mari 
Pucure ño payoa nina. 


Cristo yaina buhriaro yoaro sehe jia, 
noaare masare yahu, masichu yoara 


12 A jina yu cahiina yu coyea Jesu yaina musa mehne yu 
jichu musa yuhtirucuriro seheta, mipu yu yoaropyu jichu cã&hure 
pano musa yuhtiriro yuhdoro yuhtiga yuhure. A jina pichacapu 
wahaborina to yuhduchu yoarina jina, Cristo yoaro sehe 
wahana tana, Cristo to yoadohoro mehne haa marieina jiga. 

A jina ño payoa mehne papero marieno Cohamacu yare yoaga. 
13 Cohamacu noaa sehere musare cahmachu yoaro nina to 
cahmano seheta musa yoahto sehe. Ã jiro tíre musa yoahtore 
yoadohoro nina Cohamactu. (To 2 yoacha tí yu niriro seheta 
Cohamacų yare yoaga musa.) 

14 Jipihtiare yoana nureno marieno, musa basi jiape ni 
durucuro marieno yoaga. 15 Cohamacu pohna jira musa. A jina 
nureno marieno jipihtiare yoaga musa ñaa buhiri marieina, 
ñaare yoaeraina musa jihto cjihto sehe. A yoaga musa masa 
mahnoina, haina watoi dojomehneno marieno musa jihto cjihto 
sehe. Tina haina watoi jina buhriaro to ñu masichu yoaro 
seheta noaa buheare buhena masichu yoara musa ahri yahpa 
macainare. 16 Ti buheare musa tuho ñahari baharo Cohamacu 
mehne a jirucuhtina wahare musa. Ti buheare ahri yahpa 
macainare musa ã buhechu ñucu musa mehne wahcheihca. 

A jicu musare yu buherire “Wiho waro buherari jica yahe”, 
niihca yahu. A jicu Cristo ahri yahpapu to tjua tachu musa 

mehne wahcheihca. A jicu buoro yuhdusi yahu. 17-18 Cristore 
musa wacù tuachu Cohamacu musare ñu jicoarohca. To ã ñu 
jicoachu masicu musare Cristo yare yu buheri buhiri yahure 
ti waja duapachuta wahcheihija. A jina mari jipihtina cãno 
potori wahchenahca. Tó seheta musa ctihure cahyaro marieno 
wahchero cahmana yuhu mehne, yu yariari baharo. 


Timoteore, Epafrodito cãhure yahuha Paulo 


19 Mari puhtoro Jesu to cahmachu soaro mehne Timoteore 
musa cahapu waroca duaja yuhu musa jia tiare masicu tacu. 
A masiiputa wahcheihca. 20 Tiro Timoteo yu yoaro seheta 
musa noano jihto cjihtore potocata pjíro tuhotura musare. 
Pairo to yoaro sehe jiriro mariahna yuhu mehne. 21 Paina 
sehe jipihtina ti cahmaa dihtare yoa duaa, Cristo Jesu to 
cahmaa sehere yoa duaerara. 22 Timoteo sehe noano yoariro 
to jiare masina musa. Yu macu yoaro seheta tiro yuhu mehne 
noaa buheare yahua tihre. 23 A jicu puhtoa yuhure ti dohse 
yoahtore masicuta, Timoteore musa cahapu waroca duaja. 

24 A yoacu mari puhtoro Jesu to yoadohoa mehne soaro 
mehne yuhu cãhu musa cahapu wahaihtja. 

25-26 Yuhure yoadoho dutina musa Epafroditore warocari 
jire yu cahapu. Tiro yu coyeiro Jesu yairo yahu mehne 
dahrariro, yu piti, Cohamacu yare buhe tuariro jira. Tiro 
musare tuaro wacŭrocara. A jiro to dohatirire musa tuhochu 
masino tiro sehe pjiro cahya tuhotuhre. A pjíro to tuhotuchu 
ñucyu “Tirore musa cahapu waroca tjuro cahmana yuhure”, 
ni tuhotuja yahu mipure. 27 Potocãta tiro tuaro dohatihre. 
Mahano yariabiho yuhduhre. To ã tuaro dohatipachuta 
Cohamact tirore pja ñuno, yuhduchu yoahre. Tiro to yariachu 
yuhu sehe pano yu cahyariro yahdoro tuaro cahyaboa. A jiro 
Cohamacu yahu cãhure pja ñuhre tirore yuhduchu yoaro. 

28 A jicu mipu pinihtare soaro mehne tirore musa cahapu 
waroca duaja pari turi musa tirore ñu, musa yajeri saahto sehe. 
Musa ã wahchecha fiucu yuhu cãhu wahcheihtja. 29 À jina 
tirore Epafroditore mari puhtoro yairore mari coyeirore noano 
wahchea mehne piti bocaga. A yoana painare tiro yoaro sehe 
jiinare ño payoa mehne ñuga. 30 Tiro Cristo yare yoadohomahno 
mahano yariabiho yuhdure. Musa sehe yuhure yoadoho 
masieracha tiro sehe yuhure yoadohomahre. A yoaro yariamahre 
tiro. 

Noano yoaa warore yahuha Paulo 


1 Mipt pinihtare ahrire yahu batoihtja. Mari puhtoro yaina 

musa jina wahchega. Ahri buheare pano yu yahurire pari 
turi musare yahu joarocacu ji coaja yahu. A jic musare ahrire 
yahucu yoadohoi nija musare. 2 Noano yoaga musa. Ñaare 
yoarucuina, dieya yoaro sehe jiina ñaina circuncisiõre yoa 
dutia, muasa pjacurire yihso duara. Noano yoaga musa ã yoa 
dutiina sehe “Soro ni buheri”, nina. 3 Tina circuncisiore 
yoapahta Cohamacų dutiare noano yoaerara. Mari sehe 
potocata Cohamact dutiare noano yoaina jija mari. Espíritu 
Santo to yoadohoa mehne Cohamacure ño payoja mari. A jina 
Jesu yaina mari jiare wahchea mehne painare mari yahuja. 
“Sa mu suro Cohamacy dutiare bihoja”, ne ni tuhotueraja. 
4 A ni tuhotuerariro jipaihta “Tinare doca dahrenocaja”, ti 
yoaro sehe niriro jicu 2 tjiboa yahu cãhu. Pairo “Tinare doca 
dahrenocaja”, ni yuhduruca duara. Yuhu sehe tiro yuhdoro ã 
niboa yahe. 5 Õ sehe yoariro jimai yuhu: Ocho dachori yu 
masa bajuari baharo circuncisiore yoari jire yuhure. Israe 
masuno jicu Benjami ya curua macariro jija yahu. Yu pucusuma 
hebreo masa ti jichu potocãta hebreo masuno warota masa 
bajuai. Cohamacu dutiare guihono pahño duacu fariseo curua 
mehne sãamai yuhu. 6 “Cohamact ya jipucu”, nice ndoano 
yoamai. A yoacu Jesu yaina sehere ñano yoaa timai yahu. 
Potocata Cohamacu dutiare yoacu tire yuhdurucaro marieno 
yoa pahhoi. 7 Panopure “Tí noaa jipucu”, ni tuhotumai. “Ti ya 
ã ni tuhoturi cjiri panopu yu jia tiri yaba cjihti jierari jira”, ni 
tuhotuja mipure. Õ seheta ni tuhotu ducai yahu Cristore wac 
tuacu tacu. 8 Cristo Jesu yu puhtorore yu masichu pinihta noa 
yuhduara. A jicu paye sehere masa “Noaa jira”, ti nirire “Tí 
jipihtia yaba cjihti jierari jira”, ni tuhotuja yahu. Tí jipihtiare 
duhunocai Cristo ya sehere yoai tai. A jicu tíre ya duhurire 
“Wiho jia waro jiri jira”, ni tuhotui Cristore noano masicu 
tacu tiro mehne macariro jicu tacu. 9 A jiro ya mu suro noano 
yu yoari wapa “Noariro jira”, ni ñuerara Cohamacu yuhure. 
A jiro Cohamacu dutia Moise cjirore to ctirire ya yoari wapa 
cãhure “Noariro jira”, ni ñuerara. Cristore yu wacu tuari 
baharo “Noariro jira”, ni Nuna tiro yuhure. Cohamacu sehe 
marine buhiri marieina jich yoara, tirore mari wact tuachu. 
10 A jicu pano ya ni tuhotu muhtamari cjirire duhunocaja 

Cristore noano masictu tacu. Cohamacu tuaa mehne Cristo 
masa meujari jire. Ti tuaa mehne ji duaja. A yoa ti tuaa mehne 
noaare yoa duaja. Cristo crusapu yariari jire mari haa yoari 
buhirire cohãno taro. A jicu to yare yu yoari buhiri tiro yoaro 
seheta ñano yuhdu duaja yuhu cãhu. 11 A jicu Cristo to masa 
mujariro seheta masa mujahtiro jiihca yahu cahu. Cristo 
yuhure to å masa mujachu yoahtore wacã cohtaja yahu. 

12 Ahri jipihtiare ã nicu, “Cristo yare yoa pahñonocaja 
yahe”, ni tuhotueraja. Yu ã ni tuhotuerapachuta Cristo sehe 
to yairo yoa tuhsure yuhure. A jicu to yare tiro cãhure noano 
masi namo duacu tuaro mehne to yare yoaja yahu. A yoahtiro 
cjihtore besere tiro yuhure. 13 Yu coyea, “Cristo yare noano 
yoa pahñonocaja”, ni tuhotueraja. A tuhotuerapaihta ahri 
pinihtare yoaja: Pano yu yoari cjirire ã ñunocaja. Tíre pjíro 
tuhotueraja. A yoacu Cristo yare noano yoa pahñonoca duacu, 
tíre tuaro yoaja mipure. 14 Murocaperiro to wapata duariro 
seheta Cristo yare tuaro yoaja yahu yu wapatahtore yu ñahahto 
sehe. Cristo yairo yu jichu ñuno Cohamacu ti yu wapatahtore 
yuhure waro taro muanopt pjirocara yuhure to catia mehne 
yu catirucuhto sehe. 

15 Õ sehe yu tuhoturiro seheta tuhotuga musa cãhu Cristore 
noano masiina jina. Wiho mejeta, ahri musare yu yahurire 
musa tuho duaerachu, soro musa tuhotuchu Cohamacu musare 
noano masichu yoarohca. 16 A jina to yare mari masirire noano 
yoa sohtori tijihna. 

17 Yu coyea, musa jipihtina yuhure ñu cūga. A jina paina 
sa yoaro sehe yoainare noano ñuga musa tinare musa ñu ctihto 
sehe. 18 Payu tahari painare yahui yuhu musare. Mipu cãhure 
tuaro cahyacu tinareta yahuja musare. Payu tina Cristo crusai 
to yariari buheare nu yabiina jira. 19 Tina pichacapu wahahtina 
jira. Ti naa goa pjaa sehere tuaro cahmana tina. Tuhsu, ti buo 
tiboare yoaa, tire “Noaa jira”, nina tina. Ahri yahpa macaa 
dihtare noano tuhotura tina. 20 Mari sehere mari ya maca 
muanopu jira. A jiro tóputa marine yuhduchu yoahtiro, mari 
puhtoro Jesucristo tarohca. Ã jina to tahtore cohtana nija mari. 
21 Tiro taro mari pjacurire wiho jia pjacurire soro sehe jia 
pjacuri dihta cohtotarohca tiro. A yoaro to ya pjaca yoaro sehe 
noa yuhduari pjacure si siteri pjacure warohca marine to tuaa 
mehne. Jipihtina bui puhtoro sãari jire tiro ti to tuaa mehne. 
A jiro jipihtia puro jira tiro tí tuaa mehne. 

Dachoripe mari puhtoro mehne wahchega 


1 A jina yu coyea, yu cahiina, tuaro yu wacūina, yuhure 

wahchechu yoaina, pano musa wacã tuariro seheta 
mipure musare yu yahu joariro seheta mari puhtoro Jesure 
tuaro waci tuana, to yare ne duhuena tjiga musa. 

2 Ahrire yahuihtja musare Evodiare, Síntique cãhure: Jesu 
yaina numia jira musa. A jina cahma sayoro marieno noano 
mehne jirucuga musa. 3 Muhu sehe potocãta yu piti warota 
jira. Muhu cãhure yahuihtja: TÍ numia yuhu mehne, Clemente 
mehne, paina yy piti tiina mehne dahrare noaa buheare sã 
buhechu. Cohamacu tina jipihtina wamare joa õha to ya tjui. 
Jipihtia dachoripe catiare to warina wamare to joa Ori tjui joa 
õha. A jicu tí numiare “Cãno mehne noano jiga”, ni yahuga 
muhu. 

4 Dachoripe mari puhtoro mehne wahchega. Pari turita 
yahuihtja tjoa: Wahchega. > Noano yoaga jipihtinare masa 
yoaro seheta. Mari puhtoro Cristo to tahto mahanoca duhsara. 

6 Ne cahya pjiro tuhotuena tjiga. Cohamacure noano yahu 
pahñoga. A yoana tirore siniga. A sinina, “Noana”, niga tirore. 
7 Musa ã yoachu noano jichu yoarohca musare Cohamacu. To 
ã yoachu noa yuhduara. Ahri mari noano jia noa yuhduara. 
Masa jina, marine to ã noano jichu yoarire noano tuho ñaha 
masieraja mari. Cristo Jesu yaina mari jichu marine noano 
jichu yoaro, Cohamacu marine noano yajeripohna tichu 
yoarohca. A yoaro cahya tuhotuerachu yoarohca marine. 


Noaare tuhotuga 


8 Ahrire yahu batoi tai nija musare, yu coyea. Quihõno 
jiare, masa ti ño payoare, noano yoaare, ñaa mariare, ji coaare, 
masa “Noaa jira”, ti niare tuhotuga musa. Noa yuhdua ti jichu 
tíreta tuhotuga. Masa noaare ñua ti wahchea sehere musa 
cãhu wahche tuhotuga. 

9 Musare yu buheriro seheta ã yoarucuga musa. A yoana, 
yuhure ñu cuga musa. Musa å yoachu Cohamacu musare 
noano jichu yoariro musa mehne jirohca. 


Filipo macaina Paulore ti wari cjirire yahuha tiro 


10 Mipu pinihta yoari pja baharo musa pari turi yahure 
wacãna musa yoadohoare wahcheja. A wahchecu mari 

puhtoro Cristore “Noana”, nija. “Yuhure boaa wahare musa”, 
nieraja yuhu. Panopure yuhure yoadoho duapanahta yoadoho 
masierare musa. 11 Yuhure musa yoadohorire yahucu yuhure 
duhsarire musare yahui tai nieraja. Musare paye barore 
cahmacuw ã nii nieraja. Yu cjuaa mehne ji masija yuhu. 12 Paye 
baro cjuaeracu cãhu noano ji masija yahe. A yoa pjíro cjuacu 
cãhu noano ji masija. Dachoripe juca baacu cã&hu jipoaja. 
Yapiriro jicu cãhyu jipoaja. Pjíro cjuacu cã&hu jipoaja. Yuhure 
paye baro mariacha cthure jipoaja. 13 Cristo yuhure tuachu 
yoariro mehne jipihtiare Cohamacu to cahmaare yoa masi 
pahñoja yuhu. 14 Yu ã jipoariro yu jipachuta yu hano yuhduchu 
musa yoadohona yuhure noano yoare musa. 

15 Noaa buheare ya buhe ducachu Macedonia yahpai 
jiriro cjiro yu wahachu musa dihta yuhure yoadohore. Tíre 
masina musa. 16 A yoa Tesalónicai yu jisinichu ñuna yuhure 
yoadohona cãa tahari warocari jire musa. 17 Paye barore 
sinica 2 nica nieraja. Painare musa yoadohochu Cohamacu 
musare noano yoarohca. Musa 2 yoadohori wapa Cohamacu 
musare to noano yoachu cahmaja yuhu. 18 Mipure yuhure 
noano wa pahñohre musa. Yu cahmari yuhdoro wahre musa 
yuhure. Yuhure Epafrodito mehne musa warocari baharo paye 
baro ne duhsaerara yuhure. Cohamacu wuhupu inciensore ja 
muo Cohamacure ti noano ji coacha yoariro seheta yuhure 
musa wari cãhu Cohamacure noano ji coacha yoara. 19 Cristo 
yaina jira musa. A jiro jipihtiare musare duhsarire warohca 
Cohamacu musare, noa yuhdua to cjuaare. 20 Jipihtia dachoripe 
mari Pucure Cohamacure ño payojihna. Ata yoajihna. 


Paulo noa dutiha 


21 Jipihtina Cohamact yaina, tópu jiina, Jesucristo yaina 
noajaro. Mari coyea cã&hu Jesu yaina yuhu mehne macaina 
musare noa dutira. 22 Jipihtina Cohamacų yaina, 0 macaina, 
Jesu yaina noa dutira. Roma macaina bui puhtoro ya wahu 
macaina pinihta tuaro noa dutira. 

23 Mari puhtoro Jesucristo musare to cahia mehne noano 
yoajaro. 

Colosa macainare joarocaha Paulo cãhu 


1-2 Yuhu Paulo mari coyeiro Timoteo mehne musare 

Colosa macainare joarocaja sa. Yuhu Jesucristo to yare 
buhe dutiro to ctiriro jija. Cohamacu to cahmano seheta Jesu 
yuhure to yare buhehtirore ctire. A jina musare sã coyea 
Cristore wacŭ tuarucuinare joarocaja. A jina Cohamacu mari 
Puca mehne musare noa dutija. A jina tiro mehne noano jiga 
musa. 


Jesu yainare Paulo sini payoha Cohamacure 


3 Musa ya cjihtire Cohamacure sini payona “Noana”, ã 
nirucuja sa. Tiro sehe mari puhtoro Jesucristo Pucuro jira. 

4-5 Tirore “Noana”, nirucuja sa musa jia tiare tuhorocana. To 
ya buhea potoca jia buheare musa tuhoriro seheta jipihtia 
dachoripe muanopu musare jichu yoarohca Cristo sehe. To ã 
yoahtiro jichu tíre musa ã cohtarucu wama tira. A jina Cristo 
Jesure wacŭù tua wama tira musa. Tuhsų, to yainare cahi wama 
tira musa. Musa ã jiina jichu Cohamacu mehne wahche tirore 
“Noana”, nija sa. 6 Jipihtiropure Jesu yaina potoca jia buheare 
noaa buheare ti yahuchu tuhoa masa Cohamacu yare cahmaa, 
noaa sehere cohtota namoa nina. Musa cãhu noaa buheare 
Cohamacu musare to cahiare guihono musa tuho ducari baharo 
tina yoaro sehe Cohamacy yare cahmana, noaa sehere cohtota 
wama tira musa. 7 Ahrireta musa cãhure Epafra noaa buheare 
yahuri jire. Tiro sa tuaro cahiriro sa mehne Cristore dahra 
cohtariro, Cristo yare ne duhuerariro jira. Musare sã buhe 
masierachu tiro sehe sare cohtotariro jiro, musare buheri jire. 
8 Tiro jira musa jia tiare sãre yahuriro. Espíritu Santo to 
yoadohoa mehne Jesu yainare musa cahirire yahure sare. 

9 A jina musare tuhorocana musare sa tuhorocari dachoihta 
dóihta ã sini payorucuja sa Cohamacure. Cohamacu to cahmaare 
musa masi pahñohto sehe tirore sini payoja sa. Espíritu Santo 
yoadohoro mehne Cohamact yare noano masiina musa jihto 

sehe sini payoja sa. 10 Õ seheta sini payoja sã mari puhtoro 
Cristo to cahmano seheta noano musa yoahti cjihtire. Musa ã 
yoacha ñuno tiro wahcherohca. A jina jipihtia noaare musa 
yoahto sehe sini payoja. Cohamacure musa masi namohto 
sehe sini payoja. 11 Ahri yu yahuhti cthure sini payoja sã. 
Cohamacų ya tuaa noa yuhduara. Cohamacu tí tuaa mehne 
musa tuahtore musare sini payoja. O seheta sini payoja musa 
hano yuhdupanahta wahchea mehne musa cãno pjahto sehe. 
12 Cohamacu to yaina cjihtire marine jichu yoari jire. A yoaro 
to waare cjuahtina cãhure yoari jire marine tiro. To jiropu 
buhriaropu mari cjuahtire warohca tiro. To ã yoachu nuna 
tirore musa “Noana”, nihto cjihtore sini payoja sa musare. 

13 Tirota marine pichacapu wahaborinare yuhdauchu yoari 
jire. Tó panore ñaare yoa duhu masieramai mari. Nariro sehe 
nahitianoi jiriro marine dutiriro jisiniri jimare. Cohamacu 
sehe to macunore to cahirirore puhtoro sõno muanopu marine 
jichu yoari jire. A jina to macuno mehne jinahca. 14 To macuno 
mehne marine yuhdora Cohamacu. To macuno to yariaro 
mehne mari ñaa yoari buhirire bori jire Cohamacu. 


Masa Cohamacu mehne ti cahma ti pu buhuseheri 
ti ñu tuhtichu ñuno Cristo bosaha 


15 Jesu Pucurore ñumahnoerara. To macuno sehe to Pucuro 
to dohse jia tiare ñona masare. Tiro to macuno jipihtina pano 
jipihtia pano ji tuhsuri jire. A jiro jipihtia puro, jipihtina bui 
puhtoro jira tiro. 16 Cohamacu to dutichu to macuno sehe to 
Pucuro mehne jipihtinare, jipihtiare bajuamehneri jire. 
Muanopu jiare ahri yahpapu jia cãhure bajuamehneri jire. 
Mari ñurire mari ñuerari cãhure bajuamehneri jire. Muano 
macaina ñumahnoerainare puhtoare, dutiinare, jipihtinare 
bajuamehneri jire. A jia jipihtina to yaina cjihti jimari jire. 
Jipihtia cãhu to ya cjihti jimari jire. 17 Jipihtina pano jipihtia 
pano Cristo ji tuhsuri jire. A yoa to tuaa mehne jipihtia cãhu 
jipihtina cãhu mipyure jia nina. 18 Mari to yaina jipihtina to 
pjaca yoaro seheta to ya curua macaina jija. Ã jiro tiro mari 
dapu mari puhtoro jira. Tiro yariaro masa muja muhtariro jira 
jipihtina bui puhtoro, jipihtia puro jiro taro. 19 Cristo to Pucuro 
mehne cãno potori to jiro seheta jira. To 2 jichuta cahmana 
Cohamacy sehe. 20 Jipihtina to Pucurore cahma ñy tuhtia tiri 
jire. A ti cahma ñu tuhticha ñuno Cristo tinare “Nu tuhtiena 

tjiga”, ni yahuri jire. Muano macainare ahri yahpa macaina 
cãhure to Pucurore “Nu tuhtiena tjiga”, ni yahuri jire Cristo. 
A yoa muano macaa ahri yahpa macaa cãhu noano ti jichu 
cahmari jire tiro. A mari ñu tuhtirire duhuchu yoa duari jire 
tiro crusapu yariaro to di cohano. To Pucuro to cahmariro 
seheta ã yoari jire Cristo. 

21 Musa cãhure ata yoari jire tiro. To Pucurore ñy tuhtiina 
tiro mehne jieraina jimari jire musa cãhu. Naare yoari jimare 
musa. 22 A jimarina musa jipachuta tiro to yariaro mehne to 
Pucurore musare ñu tuhtierachu yoari jire tiro. A yoari jire 
tiro noaina naa buhiri marieina musare to yoahto cjihtore. 
Musa ã jichu tiro musare tó sehe jiinapure to Pucurore warohca. 
23 Ata warohca tiro musa tirore wacti tuarucuchu. Ata yoarohca 
tiro noaa buheare musa tuhorire musa boerach: tí buheare 
musa 2 yuhtirucuche. Ti buheare noaa buheare jipihtina ahri 
yahpaptre jiina tuhori jire. A jicu yuhu cãhu Paulo Cristore 
dahra cohtariro jicu, tí buheareta yahuriro jija. 


Jesu yainare tina mehne macainare 
yoadohohtinare ciiha Paulo 


24 Cristo mari ñano yoari buhirire fiano yahduri jire. A jicu 
yuhu cãhu musare yu buheri buhiri ñano yuhducu wahcheja. 
A fiano yuhducu Cristo marine to ctirire yoa sohtori tii nija. A 
jicu wahcheja. Cristo yare mari yoari buhiri mari hano yuhdu 
namohto duhsasinina mini. A jicu tirore musa wact tuahtore 
hano yuhducu, wahcheja yuhu. To pjacu yoaro sehe jiina to 
ya curua macaina jira musa. 25 Jesu yainare yoadohohtirore 
ctire Cohamacu yuhure. Musa ya cjihtire yoahtirore yuhure 
cŭre tiro. To yare jipihtiropure yahu pahñohtirore ctre yuhure. 
26 Ti to yare panopure payu tjururi macainare yahu pahñoera 
tiri jire Cohamact. Mipure ahri tjuru macainare to yainare tire 
noano yahu pahñonocare juna. 27 “Judio masa jieraina ya 
cjihtire yu ya buhea noa yuhduara”, ni to yainare tire yahuri 
jire. Pano to yahuerari cjirire yahuri jire. O sehe jira to ya: 
Cristo to yaina mehne jira. To ã jichu to yaina mtanopu 
Cohamacų cahapu noa yuhduaropu jiahca. Ti jira panopu ti 
masierari cjiri Cohamacu ya. 

28 Cristoreta yahuja. Jipihtinare cuisãana tinare buheja sã. 
Noano masia mehne buheja sa noano Cristore masare masichu 
yoana tana. A buheja sa to yare noano yoaina fiaa buhiri 

marieina tinare jichu yoana tana. 29 Ahri jira yu dahraa. 
Cohamaczu to ya tuaa mehne yuhure to wari tuaa mehne tuaro 
dahraja yahu, to yare buhecu. 

1 Ahrire musa masichu cahmaja yuhu. Musa ya cjihtire, 

Laodicea macaina ya cjihtire, jipihtina paina ya cjihti 
cãhure tuaro dahraja yuhu. Jipihtina musa yuhure ñueraina 
ya cjihti cãhure tuaro dahracu musare tuaro yoadohoja yahu. 
20 seheta musare yoadohoja yuhu musa noano yajeripohna 
tihto cjihtore. Musa mehne macainare musa cahma cahihto 
cjihto cãhure å musare yoadohoja yuhu. Cohamacu ya panopu 
to yahuerari cjiri Cristore masichu yoaa jira. To yare musa 
masichu noa yuhduara. Cristore musa noano masihto cjihtore, 
tiro mehne musa noano jihto cjihto cãhure tuaro yoadohoja 
musare. 3 Paina ti masierari cjirire, noa yuhduare Cohamacu 
to masiare Cristo dihta noano masichu yoara marine. 4 Ahrire 
nija musare “Paina musare tuho wisiachu yoaa durucua mehne 
mahñori”, nica. > Yuhu musa watoi jierapacuta yu wacŭno 
mehne musa watoi jiriro yoaro seheta tuhotuja. A jicu Cristore 
musa noano wacti tuarucurire, quihõno musa yoari cãhure 
masicu wahcheja yahu. 

6 A jina Cristore musa wacãŭ tua ducariro seheta ata tirore 
wacã tuaa mehne dachoripe noano jirucuga. 7 Tirore noano 
masiina jiga musa. Ã yoa dachoripe tirore masi namoga pano 
musare paina ti buheriro seheta. A yoa Cristore wahche, 
“Noana”, nirucuina jiga musa. 


Cristo yaina jina noaa sehere cahmaja mari 


8-10 Noano yoaga musa. Masa ti mu suro ti mahño buheare 
tuhoena tjiga musa. Tina panopu macaina ti mu suro ti niare 
buhera. Ti ã nia yaba cjihti jierara. Ahri yahpa macaina ti mu 
suro ti tuhotuare buhe, Cristo ya sehere buherara. Cristo 
Cohamactz to jiro seheta jiriro jiro, ahri yahpapu pjact tiro, 
Cohamact warota jirota nina. To yaina jina Cohamacu mehne 
noano jija mari. Tirota jira jipihtina anjoa puhtoa bui paina 
bajueraina bui puhtoro jiriro. Tíre masina mahñoare buheinare 
tuhoena tjiga. 11 Circuncisiõre ti yoariro seheta mahanoca 
pjaca cahsarocãre ti yihso cohãriro seheta Cristo naa buhiri 
tiina musa jia tiare cohã, duhuchu yoari jire. Ahri circuncisio 
masa ti pjacurire mahanoca cahsarocare ti cohãri jierara. Ahri 
circuncisið yoaro sehe yoaro, Cohamacy sehe naa buhiri tiina 

mari jia tiare cohana Cristore mari wact tuachu nuno. 12 To 
yaina jina bautisarina wahari jire musa. To bautisarina 
wahana õ sehe nona niri jire musa: Panopu macaa musa naa 
yoarire musa duhurire hona niri jire musa. Ti musa haa yoari 
buhirire musa ya ctiboro seheta tire duhuri jire musa. Cristo 
masa mujano noanopt wahari jire. To 4 waharo seheta 
Cohamacure wacti tuana “Tiro tuariro jira”, niina jina noaa 
sehere cohtotari jire musa. Tiro Cohamacų sehe Cristore 
masoriro jira. To bautisarina wahana noaa sehere musa 
cohtotarire ñona nina musa. 13 Panopure haa buhiri cjuarina 
musa jiri buhiri pichacapu wahaborina jimari jire musa. A 
wahaborina jimari jire musa Cohamactu yaina jierasinina. To 
dutiare cjtaeraina jimari jire musa. Mipure Cohamacu marine 
tiro mehne ã jirucuhtinare yoari jire. Cristo to yariaro mehne 
ã yoari jire tiro marine. A yoaro jipihtina mari ñaa yoari 
buhirire bonocari jire tiro. 14 Cohamacu to dutiare ti joari 
cjirire yuhdurucaina mari jipachuta Cristore mari wacã tuachu 
ñuno tiro marine buhiri ti dutierare. Cristo crusapt to yariaro 
mehne Cohamacu sehe mari naa buhirire cohanocahna 
panopy to dutiare, marine buhiri ti dutiare to cohanocaboriro 
seheta. Crusapt yariaro ti tahopu panopu macaa dutiare ti 
joari ptire to cja puha Oboro seheta tí dutiare cohanocahna. 
15 Masa ti ñurocaroi watia puhtoare Cohamacu yuhdurucari 
jire. Wiho jiina, tuaeraina tjuanocari jire tina sehe. A yoaro 
tinare buoro wahachu yoari jire, surara ti yuhdurucainare 
masare ti naa ño ti buoro wahachu yoaro seheta. Crusapu 
yariaro Cristo watiare yuhdurucari jire. 


Muano macaare Cohamacu yare cahmaga 


16 A yoa paina musa chuare musa sihnia cãhure ñua musare 
“Buhiri tiina jira”, ni ñuboca. Ti ã ni nuchu a ñunocahga 
tinare. Sãripe jia dachorire, somanaripe jia dachorire, bose 
namuri musa yuhdoerachu ñua musare “Buhiri tiina jira”, ni 
ñuboca tina. Ti ã ni ñachu 2 ñunocahga tinare. 17 Panopu tí 
chua dutiare, bose numurine yuhdo dutiare, paye dutia cãhure 
cŭri jire Cohamacu marine buhero taro. Tí dutia mehne 
baharopu to dohse yoahtore Cohamacu yoa nono niri jire. 
Cristo to jia tia cjihtire yoa ño curero niri jire masare. “Tiro 0 
sehe waharohca”, nino ã yoa ñono niri jire. A yoa ñohti cjiti 
jiri jimare tí dutia. 18 Õ sehe nimana tí dutiare yoa dutiina. 

“Soro jiare bajuachu nuhi sã” nia, tina Cohamacure ti ño 
payoboro sehe anjoare ño payomana. A jiina jia “Masi 
pahhonocaja sã”, ni tuhotumana tina masa ti mu suro ti 
tuhoturiro seheta. A jia tina painare yuhdurucaeraina, noaina 
yoaro sehe yoa fiomana musare. Ñ yoa “Quihõno yoaerara 
musa”, ni yahusana musare. Ti 2 ni yahusachu, tinare 4 
hunocahga. 19 Tó sehe yoapahta musare yahusãina Cristo to 
dutiro sehe yoaa nierara. Cristo sehe to yaina dapu ti puhtoro 
jira. To yaina sehe to pjaca yoaro sehe jiina to ya curua 
macaina jira. Mari cohãri dohsaa mari wa dari cãhu mari 
pjacure cã pjacu jichu yoara. Tó seheta Cristo sehe to yainare 
cãnoi noano mehne jichu yoara. A yoa marine yoadohora 
Cohamacu cahmaare mari noano yoahto sehe. 

20 A yoa Cristo yaina jina tiro mehne yariarina yoaro sehe 
jira musa, Cohamacu to fiuchu. A jina ñaare musa yoarire 
duhurina jira musa. A jina ahri yahpa macaa ñaa buheare, 
masa ti mu suro ti buheare cahmaeraborina jira musa. ¿Ñ 
jiborina jipanahta dohse yoana masa ti mu suro ti dutiare 
yuhtijari musa? 21 Õ sehe ni dutira ti mu suro dutiina: Ahri 
barore chuena tjiga. Ahri barore ne chu ñuena tjiga. Ahri 
barore pihaena tjiga. Tó sehe ni dutira tina. 22 Mari paye 
barore chuchu dói pihtia wahara. Tó sehe jia barore pihtia 
barore tuhotua nina ã dutiina. Ti 2 dutichu ahri yahpa macaa 
dutia dihta jira tí dutia. Masa ti mu suro ti buhea dihta jira 
ahri buhea. A jia yaba cjihti jierara. 23 Tí dutiare yoaina 
Cohamacure ño payoina yoaro sehe jimana. A yoa painare 
yuhdurucaeraina yoaro sehe yoa ñomana. Ti pjacurire hano 
yoaa Cohamacure ño payoina seheta yoa ñomana tina. Ti ã 
yoachu ti ya dutia sehe masi pahñoina ya dutia yoaro sehe 
jimana. A jierara. Ti dutiare yoapahta ti ñaare goa pjaare 
duhuerara. A jia tí dutia sehe yaba cjihti jierara. 

1 A yoa Cristo yaina jira musa. A jina Cohamacu tuaa 
mehne Cristo to masa mujariro seheta ti tuaa mehne 
pano musa naa yoarire duhu, noaa sehere cohtotare musa. 
A cohtotaina jina muano macaare Cristo yare cahmaga musa. 
Tópure mtanopu Cohamacu poto buhusehei dujira tiro. 
2 Muano macaa Cohamacu yare noano tuhotuga musa. Ahri 
yahpa macaare ne wacã nunuena tjiga musa. 3 Cristo yaina 
jina tiro mehne yariaborina seheta musa wahana ahri yahpa 
macaare pjíro tuhotuena tjiga. A jiro Cristo mehne musa 

jirucuhtore cahno tuhsuri jire Cohamacu. 4 A yoa Cristo 
muanopu marine ã jirucuhtinare yoariro si sitea mehne to 
tachu tiro mehne wahanahca mari. A wahana tiro mehne 
muanopu Cohamacų yare cjuanahca. 


Cristo yaina jierasinina ñaare yoamai mari 


5 A yoa ahri yahpa macaa ñaa musa yoaare duhunocahga 
musa: Numino mehne ñano yoaare, muno mehne ñano 
yoaare, haa yuhduaro yoaare, pairo namonore goa pjaare, 
pacoro manunore goa pjaare, haa goa pjaare duhunocahga 
musa. Paye barore tuaro cahmaina jiena tjiga. Paye barore 
cjona, tire tuaro cahmana “Cohamacu jira”, ti nia masurine ti 
ño payoro seheta yoana nija mari tíre. 6 Tí ñaare yoaina 
Cohamacure yuhdurucaina jira. Ti å yoa yuhdurucachu ñuno 
tinare buhiri dahrerohca. 7 Panopure musa sehe tí ñaare 
yoarina jina tina mehne macaina jiri jimare musa. 8 Wiho 
mejeta mipure ahri ñaare duhu pihtinocahga musa: Suaare, 
sua yuhdtare, painare hano ni tuhotuare, painare hano 
guiti dahreare, hano durucuare ti jipihtiare duhunocahga. 
9-10 Musa sehe Jesu yaina wahana ti naa yoaare duhu tuhsuri 
jire. A jina musa tuhotuare cohtotaina jira musa. Musare noaa 
sehere cahmachu yoaro nina Cohamacu to yoaro sehe musa 
jihto sehe. Õ seheta yoara tiro noano tirore musa masi 
namohto sehe. A jiina jina musa mehne macainare mahñoena 
tjiga. 11 Cristo yaina jina judio masa, judio masa jieraina cãhu 
cãno potorita jira musa, Cohamacu to ñachu. Circuncisiore 
yoaina, yoaeraina chu Cristo yaina jia cãno potorita jira, 
Cohamacy to ñachu. Pa yahpa macaina, masieraina, musa 
ya yahpa macaina cãhyu Cristo yaina jia cãno potorita jira, 
Cohamacu to ñachu. Dahra cohtaina, dahra cohtaina jieraina 
cãhu Cristo yaina jia cãno potorita jira, Cohamacuų to nuchu. 
Jesu jipihtina to yaina mehne jira. Wiho jiriro jierara tiro, to 
yaina ti ñachu. 

12 A yoa Cohamacu to beserina, noaina, to cahiina jina õ 
sehe jiga musa: Painare pja ñuina, painare noano yoaina, 
painare yuhduruca duaeraina, painare niji siaro dero yoaina, 
musare ti hano yoapachuta ã tuhotunocaina jiga musa. 

13 Musa mehne macaina mehne suana, dóihta musa basi musa 
suarire pjaga. Mari puhtoro musa naa yoari buhirire bohre. 
A to boriro seheta musa cãhu musa mehne macaina musare ti 

haa yoarire boga. 14 Ahri dutia mehne 0 sehe ni dutija 
musare: Painare cahiga. Musa ã yoana noano jipihtina mehne 
cãno mehne jinahca. 15 Cristo marine noano jichu yoara jiape 
ni durucueraina mari jihto sehe. To ã yoachu noano jiga musa, 
musa basi. Õ seheta jihtina cjihtire to yaina cjihtire bese ctiri 
jire Cohamacu musare. A jina to pjaca yoaro seheta c& curuata 
jira musa. A yoa Cohamacure “Noana”, ni wahcheina jiga 
musa Cohamacu mehne. 

16 Cristo ya buheare noano wactirucuga musa. Noano masi 
buhega to yare. Cua pisaro mehne tire yahuga. A yoa tuhsu, 
Salmore, Cohamact yare basaare, paye tirore ño payoa basaare 
tirore basa payoga. Noano wacŭ ño payoa mehne basa payoga. 
A basana to yare noano wactiga musa. Ã yoana Cohamacure 
“Noana”, ni wahcheina jiga musa Cohamacu mehne. 

17 Jipihtia dohse jia musa yoaare noano yajeripohna ti yoaga 
mari puhtoro Jesu to wahchehto sehe. Cristore ño payora 
musa. A yoa tirore ño payoa mehne noaa dihtare durucuga. 
A yoana Cristo to yoadohoa mehne Cohamacu mari Pucure 
“Noana”, ni wahche payo siniga tirore. 


Jesu yainare noano mehne ti jihti dutia õ sehe jira 


18 Musa many tia numia, musa manusumare noano yuhtiga 
musa. Ata yoaro cahmana mari puhtoro Cristo ya numia jina. 
19 Musa namo tiina sehe, musa namosanumiare cahiga. A yoa 
ti numiare ne tuhtiena tjiga. 20 Musa ti pohna cthu, musa 
pucusumare yuhdurucaeraina jiga. Musa ã yoachu nuno mari 
puhtoro noano ji coara. 21 Musa ti pucusuma cãhu musa 
pohnare suachu yoaena tjiga “Cahyachu yoari”, nina. 22 Musa 
tinare dahra cohtaina, musa puhtoare ahri yahpa macainare 
noano yuhtirucuga. Ti ñuarocaro dihtare yuhtiina jiena tjiga. 
Ti mariacha cãhure yuhtiina jiga. Mari puhtoro Cristore cua 
pisaro musa ñuriro seheta noano mehne yuhtiga musa puhtoa 
cãhure. 23 Potocãta Cristo yaina jina noano yuhtira musa 
tirore. A jina musa puhtoare ahri yahpa macainare yuhtina, 
tina dihtare yuhtina nierara. Cristo cãhure musa yuhtiboro 
sehe yuhtinata nina musa. A yoana musa puhtoa ti dutiro 
seheta tuaro mehne dahraga, Cristo ya dutia ti jiboriro seheta. 
24 Musa 2 yoachu Cristo musare noano yoarohca. “Musare 
waihtja”, to niare musare warohca mari puhtoro. Tire masina 
musa. Mari puhtoro Cristore dahra cohtaina jira musa. A jiro 

tiro sehe musa puhtoro waro jira. 25 Naare yoainare buhiri 

dahrerohca mari puhtoro. A yoainare cãiro duhsaro marieno 

cãno potori buhiri dahrerohca tiro. 

4 1 Musa puhtoa sehe, musare dahra cohtainare potocãta 
noano yoaga tinare. Musa cãhu puhtoro cjuara. Musa 

puhtoro musa cjuariro sehe muano macariro jira. 

2 Dachoripe Cohamacuųre siniga musa. Noano wacù tuhotu 
siniga. A yoana “Noana”, niga Cohamacure. 3 Sã ya cjihti 
cãhure sini payoga tjoa. Cristo yare paina pano ti masierari 
cjirire buhena nija sa. Tinare sa noano masichu yoahto sehe 
sini payoga Cohamacure. Cristo yare yu buheri buhiri yahu 
mipure peresupu jija. 4 A jicu musa ã sini payochu cahmaja to 
yare yu noano yahuhto cjihto sehe. Cristo to dutiriro seheta 
yu yahuhto cjihto sehe sini payoga. 

5 Jesu yaina jieraina mehne jina noano yoaga musa. Cristo 
yare yahuga tinare. Tina mehne musa jiro puro ãta noano 
yoaga. 6 Paina mehne suhuduna noano ji coaro mehne 
suhuduga. Noaa dihtare durucuga. Paina musare ti sinituchu 
noano masi yuhtiga tinare. 


Noa duti batoaha Paulo 


7 Tiguico mari coyeiro Jesu yairo jira. Tiro mari cahiriro, 
Cristo yare buhero, sa mehne dahrariro jira. A jiro Cristo yare 
ne duhuerara tiro. Tiro yu jia tiare musare yahurohca. 8 Musa 
cahapy tirore warocai nija yuhu sa jia tiare musa masihto 
sehe, musare wahchechu yoahtiro cjihtore. 9 Onésimo mari 
coyeiro mari cahiriro mehne piti dahre warocai nija. Tiro 
cãhu Cristo yare ne duhuerara. Musa mehne macariro jira. 
Tina ptaro sã Ore dohse sa yuhdurire yahuahca musare. 

10 Aristarco peresupt jiriro yahu mehne macariro musare 
noa dutira. Marco cãhu noa dutira. Tiro Bernabé tañuno jira. 
Tirore yahuroca tuhsui musare. Musa cahapu to sachu nuna 
noano mehne tirore piti bocaga. 11 Jesu “Justo” ti ni pisuriro 
cãhu noa dutira musare. Ahrina tiarota yahu mehne dahraina 
judio masa waro jira. Judio masa waro tina dihta Cohamacu 
yare yahu mehne buhera. Õ sehe buheja sa Cohamacu yaina 
masa ti wahahto sehe, Cohamacu ti puhtoro to jihto sehe. 
Tina yuhure noano yoadohoina jira. 12 Epafra musa mehne 
jiriro cjiro musare noa dutira. Tiro Cristore dahra cohtariro 
jira. Cohamacure sinino, musa ya cjihtire tuaro sini payorucura 

tiro. Cohamacure noano waci tuarucuhtina, to cahmano sehe 
yoahtina musa jihto sehe 2 sini payorucura tiro Cohamacure. 
13 Tiro musa ya cjihtire tuaro sini payore musare pjiro 
tuhoturo. Laodicea macaina ya cjihtire, Hierapoli macaina ya 
cjihti cãhure tiro tuaro sini payore. To 2 yoariro jichu ñucu 
musare yahurocai nija. 14 Duhturu Luca mari cahiriro musare 
noa dutira. Dema cãhu noa dutira. 

15 Noajaro mari coyea Jesu yaina Laodicea macaina. Ninfa 
cãhu noajaro. Jesu yaina ticoro ya wuhui cahmachuina cãhu 
noajaro. 16 Ahri pŭre yu joarocari pre musa mehne macainare 
musa buhe tuhsuri baharo Laodicea macaina cãhure warocaga. 
A yoa tinare Laodicea macainare yu joarocari pŭre musa cãhu 
buhega. 17 A yoa 6 sehe niga Arquipore: “Mari puhtoro Jesu 
yairo my jichu to yare buhehtiro ctire muhure. To ã cùchu 
noano buhe sohtori tiga muhu”, niga tirore. 

18 Yuhu Paulo, ya wamomaca mehne ahrire joaja. Musare 
noa dutija yahu. Peresui yu jiare wacu, sini payoga musa 
Cohamacure. Noano jiga musa. Cohamact to cahia mehne 
musare noano yoajaro. Ata yoajaro. 

1 Tesalonicenses 


Paulo cã&hu joarocaha Jesu yainare Tesalónica macainare 


1 Yuhu Paulo, Silvano, Timoteo sa tiaro ahri pù mehne 

musare noa dutija. Musa sehe Tesalónica macaina mari 
Puca Cohamacu yaina jira. Mari puhtoro Jesucristo yaina 
cthu jira musa. A jina Cohamacu mari Puca, mari puhtoro 
Jesucristo ti cahia mehne musare noa dutija. Cohamacu 
yoadohoa mehne noano jiga musa. 


Jesu yaina Tesalónica macaina sehe Jesure noano wacu tuaha 


2 Cohamacwkwre sinina, jipihtina Jesure musa wacti tuaare 
wacuna “Noabiara sare”, nirucuja sa musare. Cohamacure 
sinina, musa ya cjihtire ã sini payorucuna nija sã. 3 Musa sehe 
Jesucristore noano wacti tuayuhca. A wacti tuana, Jesu yare 
yoayuhca musa. Jesucristore, paina cã&hure cahiyuhca musa. 
A cahina, Jesu yare tuaro yoana niyuhca musa. Jesucristore 
mari puhtorore wacŭ tuarucuyuhca musa. A wacti tuarucuna 
musare to yuhdohtore masina, tíre cohtana niyuhca musa. A 
yoa tirore wacŭ tua duhuerayuhca musa hano yuhdupanahta. 
Cohamacų mari Pucure sinina, tire musa ã yoarire wacija sa. 
4-5 Sa coyea, Cohamacy to cahiina jira musa. Musare to 
beserire masija sa. Sohõ jiri pja musare noaa buheare buhena 
a yahunocana nierahi musare. Espíritu Santo to tuaa mehne 
noaa buheare buhena nii musare. A buhena ti buhea quihõno 
jichu noano masii sã. A jina musa watoi sa jina, sã yoarire 
masina musa. Musare yoadohona a yoai sa. Musare buheina 
jina Cohamacu to beserina musa jichu masija sa. 

6 Soho jiri pjapure musa ñano yuhduina jina, noaa buheare 
cahmare musa. Musa ã cahmachu, Espíritu Santo sehe musare 
noano wahchechu yoare. To å yoachu musa sehe sare ñu cù, 
sa yoariro seheta yoare. A yoana Jesu cãhure ñu cüre musa. 

7 A jia Jesu yaina Macedonia yahpa macaina, Acaya yahpa 

macaina cãhu Jesu yare musa yoarire masire. A masia tina 

cãhu musare nu cù, musa yoariro seheta yoara. 8 Macedonia 

yahpa macaina Acaya yahpa macaina cãhu mari puhtoro yare 
638 

musa buhechu tuhorocare. Cohamacure musa wact tuarire 
tuhorina sehe tina dihta jierare. Jipihtiro macaina musa wacù 
tuarire tuhoyuhti. A jia sã tinare yahuerapachuta tíre masi 
tuhsure tina. 9 Ã jia musa cahai sã tinirire, sare musa noano 
piti bocarire yahure tina jipihtiro macainare. A yoa Cohamacu 
sehere wacŭù tuana, “Cohamacu jira”, musa nia masurine musa 
cohanocarire, Cohamacų ya sehere musa yoarire yahure tina 
jipihtiro macainare. Tiro Cohamacu sehe catiriro, Cohamacu 
waro jira. 10 A yoaa “Cohamacu macunore muanopu tahtirore 
Tesalónica macaina cohtaa nina”, ni yahura masa musare. 

To macunore yariariro cjirore Cohamacu masori jire. To ã 
masochy to macuno Jesu sehe marine ñabiaro to buhiri 
dahreborinare yuhdori jire. 


Tesalónica wama tiri macapu to dahrarire yahuha Paulo 


2 1 Musa cahai jina sã ã jinocana niera tii. Musare noano 
yoadohoina jia tii sa. Tíre noano masina musa, sa coyea. 
2 A yoa Filipoi jina ñano sã yuhdurire, sare ñano ti yoarire 
potocãta masina musa. Sare ti ã yoapachuta Cohamacu to 
yoadohoa mehne cuiro marieno Cohamacu yare noaa buheare 
buhei sa musa cãhure. Sare masa payu ti ñu tuhtipachuta noaa 
buheare buhei sa musare. 3 Musare buhena noano sã masirire 
buhei sa musare. A buhena musare dojomehne duana nierahi. 
A yoa mahñoerahi. 4 Cohamacu to cahmano seheta buheja sa. 
Noa buheare buhehtina cjihtire Cohamacu besere sare. To ã 
beserina sa jichu to ya buheare sa buhechu noa nina, Cohamacu 
to fiuchu. A jina õ seheta buheja sã. Masa ti tuho ji coahtire 
buhena nieraja sa. Cohamact sehe sare to ñu ji coahto cjihtore 
to yare buheja sa. Tiro sehe mari tuhotuare, dohse mari yoa 
duaare noano masina. > Noa buheare buhena tuho ji coaa 
duseri mehne buhena nierahi. Ahrire masina musa. A yoa sa 
buhena, musare paye barore wapa cahmana nierahi sa. Ahrire 
Cohamacu masina. Potoca nii nija. 6 A buhena masa sare ti ñu 
wahãhti cjihtire yoana nierahi sã. Musare paina cãhure sare 
ñu waha dutina tana nierahi. 7 A ñu waha dutierapanahta 
Cristo to cŭrina jija. A jina musare wapa cahmaboa sã. A yoa 
puhtoa yoaro sehe musare dutiina jiboa sa. Wiho mejeta 
numino wihãrirocãre to ndoano bucuoriro seheta noano niji 
siaroca dero yoai sa musare. 8 A jina musare noano cahmana, 
Cohamacu yare noaa buheare buhei sa musare. A yoana tí 

dihtare yoaerai musare. Musare noano yoadohoi sa catisinina 
waro. Sa cahiina musa jichu musare ã yoadohoi sa. 9  musare 
cahina tuaro yoadohoi sa musare. Tíre wacŭna musa, sa coyea. 
Cohamacų yare noaa buheare buhena musa cjuaare sini 
cariboerai musare. A jina dachopu, fiamipu cãhure dahrai sa. 
10 Noano, musare ñano papero marieno, mahñono marieno 
musare Jesu yainare sa yoarire masina musa. Cohamacu cahu 
tire masina. 11 A jina ti pucuro to pohnare to noano yahu to 
wahchechu yoariro seheta musa chure yahuna wahchechų 
yoai musare. Tíre masina musa. 12 Puhtoro Cohamaca to suho 
jiropu, noa yuhduaropu musare pjirocare. A jina to yaina 
musa jichu Cohamacu to cahmariro seheta musare ji dutii sã. 
13 Cohamacu yare musare sa yahuri cjirire musa tuhona, 
0 sehe ni tuhoture musa: “Masa ti mu suro ti buhea jierara. 
Cohamacų ya buheata jira”, ni tuhoture musa. Tíre musa 
tuhotuchu masina wahcheja sã. A jina Cohamacure sinina 
“Noana”, nirucuja sa tirore. Tóihta jira. Musare sa buhea 
Cohamacau durucua potocã jiata nina. A jiro Cohamacu musa 
Jesure wacitii tuaina jichu to ya buhea mehne musare noaa 
sehere cohtotachu yoaro nina. 14 Jesucristore wact tuainare 
Judea yahpa macainare ti yoariro seheta musa cthure yoare 
paina. Judea yahpa macainare Jesu yaina sehere judio masa 
hano yuhduchu yoare. Musa ctihure musa ya dihta macaina 
ata nano yuhduchu yoare. 15-16 Judio masa sehe Cohamacu 
yare yahu muhtaina cjirire panopu macainare wajaa tiri jire. 
A jia mari puhtoro Jesu cãhure wajãri jire tina. Tuhsu, tina 
sare cohãre. Cohamacure tina cahyachu yoahre. A yoaina jia, 
payu masare ñu tuhtira tina. Judio masa jierainare Cohamacu 
yare sa yahu duamai tina cã&hure pichacapu wahaborinare 
“Cohamacu yuhdojaro”, nina. Sã å yahu duapachuta judio 
masa sehe sãre ne Cohamacu yare painare yahu dutierare. A 
yahu dutieraa pjiro buhiri ti namoa nina tina. Mipure tinare 
tuaro Cohamacy buhiri dahrerohca juna. 


Paulo Tesalónica macaina cahapu pari turi tini duamaha 


17 Sa coyea, mipure mahanoca musa mehne jierana musare 
wacūna nija. A jina musare tuaro ñu duana, musa cahai waha 
duamai. 18-19 Cãa tahari yuhu Paulo musare ñui waha duamai. 
Yu ã waha duapachuta Satana sehe sa wahaborirore ducatare. 
A jina wahaerahi sa. Sare wahchechu yoaina musa jichu 

musare ñu duamai. Mari puhtoro Jesu ahri yahpapt to tjua 
tachu musa sehe sãre wahchechu yoanahca. A jina wahchea 
mehne musa mehne Jesu panoi ducunahca. 20 Ata jira. 
Musare nuno Jesu sehe “Noano buheri jira musa”, ninohca 
sare. A jina noano wahcheja sa. 

1-2 A yoa musare yoari pja ñuerana musare tuaro tuho 

duana tire wactina, Timoteore musa cahapu warocai. 
Tiro mari coyeiro Jesu yairo Cohamacure dahra cohtariro jiro, 
sa mehne noaa buheare buheriro jira. A jina tirore warocai 
Jesucristore noano musa wact tuahti cjihtire, musa wahchehti 
cjihti cãhure. Tirore warocana sa sahsero Atena wama tiri 
macai tjuai. 3 Musa ñano yuhdupanahta Jesu yare musa 
cohãerahto cjihtore warocai sa Timoteore. Jesu yaina jina 
hano yuhdunahca mari. Tíre masina musa. 4 Musa mehne tó 
panoptre jisinina mari hano yuhduhtoreta yahu tuhsui musare. 
A jina sa niriro seheta mari ñano yuhdui. Tíre musa noano 
masina. 5 A jicu musare yoari pja fiteracu musare tuaro tuho 
duai. A jicu Jesure musa wacãŭ tuarire masii tai Timoteore 
warocai yahu. “Watino musare ñano yoa dutiri” nicu, “Musare 
sa buheri cjirire musapu duhuri” nicy, tirore warocai yhy. 

6 A yoa mipure Timoteo musa cahapu jiriro sã cahapu tju 
wihihre. A tju wihiro noaa guitire sare yahure tiro. Jesure musa 
noano wacã tuaare, painare musa cahia cãhure tiro yahure 
sare. A ni tuhsu sare musa noano wacŭrire, musare sa ñu 
duariro seheta musa chy tuaro sare musa ñu duarire yahure 
sare tiro. 7 A jina sã coyea, mipure sa ñano yuhdupanahta 
musa Jesure noano wact tuache tuhona sa wahcheja. 8 Jesure 
musa noano wact tuarire to yare musa cohãerarire tuhona 
noano yajeri sãaja sã. 9 Musare 2 ni tuhotuna, Cohamacy to 
ñurocaroi sa tuaro wahcheja. A wahchena Cohamacure “Noana”, 
nija sa. 10 Dacho cthure, ñamipu cthure Cohamacwre sinija sa 
musare sa ñuhti cjihtire. Jesu yare musa noano masi pahhochu 
yoa duaja sã noano musa tirore wacu tua namohto sehe. 

11 Cohamactu mari Pucu to basi, mari puhtoro Jesu c&hu 
sare ti yoadohochu cahmaja sa musa cahapu sa wahahto sehe. 
12 Ñ yoa mari puhtoro Jesu jipihtina musa mehne macainare, 
jipihtina paina cãhure cahi namochu yoajaro musare. Musare 
sa cahiriro seheta tuaro cahi namochu yoajaro musare. 

13 Musare noano to yoadohochu, buhiri marieina, haa marieina 
jinahca musa, Cohamacu mari Pucu to huchu. Mari puhtoro 

Jesu jipihtina to yaina buhiri marieina mehne ahri yahpapu 
tjua taro ã jiina jichu yoajaro musare. 


“Cohamacure ji coachu yoa duana 0 
sehe yoaga”, ni yahuha Paulo 


4 1 Mipure Jesu mari puhtoro to dutiro mehne musare õ 
sehe ni yahu batoaja: “Cohamacure ji coacha yoa duana 
0 sehe yoaga”, ni buhei sa musare. Sa 2 buheri baharo sã 
buheriro seheta yoayuhti musa. Musa ã yoariro seheta yoa 
namoga. Tire tuaro yoa dutija musare. 

2 Jesu mari puhtoro to buhe dutiro mehne musare sa 
buherire noano masina musa. 3 Ahrire musare yahu namoihtja: 
Musa õ sehe jichu cahmana Cohamacu: Ñaare yoaeraina, 
Cohamacu yare yoaina jiga. A jina numia mehne ñano yoaena 
tjiga. Musa cãhu numia mua mehne ñano yoaena tjiga. 4 Nano 
yoapero marieno, ño payoro mehne musa namosanumiare 
cjuaga. Cohamacu musa tire masichu cahmana. > Cohamacure 
cahmaeraina Cohamacure masieraina ñaare goa pjaa, numia 
mehne hano ti yoariro seheta yoaena tjiga musa cãhu. 6 Musa 
a yoachu cahmaerara Cohamacu to yairore musa coyeirore 
musa ñano yoaerahto sehe. Musa ã hano yoana musa coyeirore 
yuhdurucana nica. Mari puhtoro Cohamacu tí ñaare ti yoachu 
ñuno buhiri dahrehtiro jinocanota nina. A jina tíre yahu tuhsui 
musare “Ti buhirire buhiri tiri”, nina. 7 Naare yoahtina cjihtire 
beserari jire marine Cohamacu. Naare yoaeraina cjihtire 
beseri jire marine. 8 A jina jipihtina musa ahri sa buherire 
yuhdurucana, masa ya buhea sehere yuhdurucana nierara 
musa. Cohamacu ya sehere yuhdurucana nina. Tiro musare 
Espiritu Santore wariro jira. 

9-10 Musa coyeare Jesu yainare musa cahihtire Cohamacu 
musare buhe tuhsuri jire. To 4 buhechu potocãta Jesu yainare 
Macedonia macainare jipihtinare noano cahina musa. Musa 2 
cahichu nuna “Musa coyeare cahiga”, ni buheraja musare. 
Tinare cahi tuhsura musa. A ni buhe namoerapanahta ahri 
sehere musare dutija. Mipure painare musa cahino seheta cahi 
namoga musa. 11 A yoa musa basi cahma ñu tuhtiro marieno 
jiga musa. Painare soro ni durucuena tjiga. A ñunocahga tinare. 
A jina musa ya dahraa sehere noano dahraga. Panoputa musare 
ã yoa dutii. 12 Ata yoaga musa, paina musare ti ño payohto 
sehe, paina yare musa cariboerahto sehe. 

Ahri yahpapure Jesu to tjua tahtore yahuha Paulo 


13 Coyea, mipure yariarina cjirire yahuihtja musare: Jesure 
cahmaeraina Cohamacu cahapu wahasi. A jia tina mehne 
macaina ti yariachu nua tuaro cahyara. Yariarina cjiri ti 
wahahtore quihõno noano musa masichu cahmaja sã, paina ti 
cahyariro seheta musa cahyaerahto sehe. 14 Jesu to yariari 
baharo masa myjari jire. “Ti potocãta jira”, nija mari. A niina 
jina ahri cãhure “Potocata jira”, nija mari. Cohamacu sehe to 
yaina cjirire yariarina cjirire masa mujachu yoaro, baharopu 
Jesu mehne na tarohca. Tí cãhure “Potocata jira”, nija mari. 

15 Jesu to tjua tachu to yaina yariarina cjiri catiina pano 
masa muja muhtaahca. Mari puhtoro Cohamacu ya yahua 
tjira ahri. 16 0 sehe jirohca Jesu to tjua tachu: Mari puhtoro 
to basi tuaro safiurucu muhtanohca. Ã jiro to anjoa puhtoro 
tuaro pisurohca. A to pisuchu Cohamacu to corneta bisiro coa 
tarohca. Ti 2 yoachu Jesu yaina yariarina cjiri masa muja 
muhtaahca. 17 Baharo catiinare, yariarina cjiri mehne Cohamacuų 
muanopu me yehsea cururipu mujachu yoarohca. To ã yoachu 
mari puhtoro Jesure piti bocanahca mari. A piti bocana jipihtia 
dachoripe mari puhtoro Jesu mehne jirucunahca mari. 18 Ahri 
yu yahurire musa mehne macainare yahuga. A ni yahuna 
wahchenahca musa jipihtina. 

1 Yu coyea, Jesu to tjua tahti dachore “Ahri dachoi tjua 

tarohca” ni, musare yahu joarocaro cahmaerara. 2 Mipu 
musa masino seheta to tjua tahti dachore marine masihto 
basioerara. Yacariro amip« wacŭenoca to yacaro taro seheta 
ahri yahpapure mari puhtoro wacūŭenoca tjua tarohca. Ahrire 
musa basita noano masina. 3 “Mipure mari noano jinocaja. 
Cuaro mariahna marine”, masa ti ni wactuchu dóicãta ñano 
waharohca tinare. To å wahachu tina duhti masisi. Niji 
wahcõricoro wacŭenoca to purino tuhoturo seheta wacŭùenoca 
a waharohca masare. 4 Yu coyea, musa sehere ã wahasi. 
Yacariro wahu purore to cuoriro seheta musa sehere ã wahasi. 
Jesu taro musare cuosi. Nahitianoi jiina ti ñu masieraro seheta 
paina Jesure ne masierara. Musa sehe tina yoaro sehe jierara. 
5 Musa jipihtina Jesu yaina jira. A jina buhriaroi ti ñu masino 
seheta Jesu to tahtore masina musa. Paina nahitianoi jiina 
seheta tirore masieraina yoaro sehe jieraja mari. 6 A jina 
cariina yoaro sehe Cohamacure tuho nunyeraina jiena tjijihna 

mari. Paina ata yoara. Tina yoaro sehe yoaena tjijihna mari. 
Carieraina yoaro sehe quihõno yoaina, ndoano wacu masiina 
jijihna mari. 7 Cariina ñamipu carīna. A jia cahaina ñamipu 
cahara. 8 Mari sehe buhriaroi jiina yoaro sehe Jesure masiina 
jina, noano wacti masiina jijihna. A yoa surara comaa suhtiro 
mehne to cutirore to saa ducatariro seheta Cohamacure wacti 
tuaga musa, watinore to ducatahto sehe. A yoana Cohamacure, 
paina cthure cahiga. Musa ã yoachuta Cohamacu musare ñu 
wihborohca. A jina musare pichacapu wahaborinare Jesu to 
yuhdohtore “Potoca tjira”, niga musa. Musa a niina jichu 
surara to dapure comaa chapea mehne to pisa ducatariro 
seheta watino musare to ñano yoa duachu Cohamacy tirore 
dacatarohca. 9 To buhiri dahrehtinare marine beserari jire 
Cohamact. Jesucristo mari puhtoro pichacapu wahaborinare 
to yuhdohtina cjihtire marine beseri jire tiro. 10 Jesu mari 

ya cjihtireta yariari jire tiro mehne mari jihto sehe. Catiina, 
yariaina cãhu tiro mehneta jiahca. A jina jipihtina tiro mehne 
jinahca mari to yaina jina. 11 A jina musa mehne macainare 
mipu musa wahchechu yoariro seheta musa basita wahchechu 
yoaga tjoa. A yoana musa basita Cohamacure wacti tua 
namochu yoaga musa mehne macainare. 


Jesu yainare Paulo yahu batoaha 


12 Musare buheinare, Cohamact dutiare musare yahuhtinare 
mari puhtoro buhe dutiro taro beseri jire. To 2 ni beserinare 
noano ño payoga musa. Musa ã ño payochu cahmacu tuaro 
dutija musare. 13 Ti dahraare ti yoachu tinare cahia mehne 
noano fio payoga. A yoa musa mehne macaina mehne 
cahmacheno marieno jiga. 

14 Musare sa coyeare, ahrire tuaro dutija: Dahra duaerainare 
dahra dutiga musa. Cahyainare wahchechu yoaga musa. 
Jesure wacã tuaera cureinare yoadohoga. Tina jipihtina mehne 
noano suaro marieno ji coaro jiga musa. 

15 Cãiro musare to hano yoachu nena tirore hano yoa 
cahmaena tjiga. A jina musa mehne macainare, jipihtina paina 
cãhure noano yoaga. 

16 A yoana dachoripe ã wahcherucuga musa. 17 A jina 
Cohamacwkwre ã sinirucuga dachoripe. 18 Musa nano 
yuhdupanahta Cohamacure wahche, “Noana”, niga. Musa 
noano yuhduri pja cãhure “Noana”, niga tirore. A nina 

Cohamacų to cahmano seheta yoana nica musa. Cristo Jesu 
yaina musa jichu ñuno musa ã nichu cahmana tiro. 

19 Espiritu Santore yuhti duaeraina jiena tjiga. 20 Espíritu 
Santo to masia mehne paina sehe musare buhera. Ti ã 
buhechu tí buheare cahmaeraina jiena tjiga. 21 Paina musare 
soro ti ni buhechu ti Cohamacu ya jierachu masiga musa. 

A jina Cohamacu ya buhea ti jichu cãhure masiga musa. 
A masina noaa buhea dihtare cahmaga. 22 A yoana jipihtia 
ñaare cahmaena tjiga musa. 

23 Cohamacu marine noano jichu yoariro jira. Tiro to basi 
musare to yainare noaina haa marieina jichu yoa namojaro 
musare. Musa pjacuri cãhure musa catia cãhure noano ñu 
wihbojaro. Mari puhtoro Jesucristo ahri yahpapure to tjua 
tahto pano musare Cohamacu noano nu wihbojaro ñaare musa 
yoaerahto sehe. To ã yoacha Cristo to tacha naa marieina 
jinahca musa. 24 Ata jichu yoarohca Cohamacu. Tiro musare 
beseriro to niriro seheta yoara. 


Paulo cthu noa dutirocaha 


25 Sa ya cjihtire Cohamactwre sini payoga musa, sa coyea. 

26 Musa mehne macainare noano mehne piti bocasiniga. 

27 Jipihtina Jesu yainare ahri tjure buhega musa. Jesu mari 
ptuhtoro to dutia mehne ahrire musare dutija yuhu. 

28 Jesucristo mari puhtoro to cahia mehne musare noano 
yoajaro. 

Paulo cã&hu joarocaha Jesu yainare Tesalónica macainare 


1 1 Yuhu Paulo, Silvano, Timoteo cã&hu ahrire musare 

joarocaja tjoa. Musa sehe Tesalónica macaina mari Puca 
Cohamacų yaina jira. Mari puhtoro Jesucristo yaina cãhy jira 
musa. 2 A jina Cohamacu mari Puca, mari puhtoro Jesucristo 
mehne musare noa dutija. Cohamacu yoadohoa mehne noano 
jiga musa. 


Ahri yahpapure Cristo tjua taro buhiri dahrerohca 


3 Cohamacwre sinina Jesure musa wacã tuaare wactina 
“Noabiara sare”, nirucuja sa Cohamacure. Sã ã nichu noa 
nina. Dachoripe Cohamacure musa noano wacã tua namona 
niyuhca. Ã yoana dachoripe musa mehne macainare cahi 
namona niyuhca musa. A jichu Cohamacure “Noabiara sare”, 
sa nichu noa nina. 4 Paina musare hano ti yoapachuta Jesure 
wacti tuarucuyuhca musa mipu cãhure. A yoa tirore wac 
duhuerayuhca. Musa ã yoachu huna tire musa yoarire paina 
Cohamacų yainare wahchea mehne yahuja sa. 5 A wac 
tuarucuna Cohamacu mari puhtoro yaina musa jiri buhiri 
ñano yuhduna niyuhca musa. A jiro puhtoro Cohamacu to 
saho jiropure waha dutira musare. To 2 dutichu to quihõno 
yoariro jichu masija mari. 

6 A yoa Cohamacu quihõno yoariro jira. A jiro musare 
hano yuhduchu yoaina sehere hano yuhduchu yoarohca tiro. 
7 A yoaro musa ñano yuhdurina cjiri jichu tiro musare noano 
jichu yoarohca. Sã cãhure noano jichu yoarohca. Mari 
puhtoro Jesu to yaina anjoa tuaina mehne, picha pohna 
mehne muanopu bajuaro noano jichu yoarohca marine, hano 
yuhdurina cjirire. 8 A yoa Cohamacure masierainare, mari 
puhtoro Jesu to buheare noaa buheare yuhdurucarinare 
Cohamacu buhiri dahrerohca. 9 Cohamacu tinare õ sehe buhiri 
dahrerohca: Pichacapu tina ñano yehdurucuahca. A jia tina 
tuariro mari puhtoro Jesu cahai ne ji masierara. A jia tua 
yuhduariro to jiare ñusi tina. 10 Ata waharohca tí dachoi Jesu 

to tjua tahti dachoi. Ti dachoihta tiro tarohca noaina tirore 
waci tuaina “Noariro, tuariro jira Jesu”, ni wahchea mehne ti 
ño payohto cjihtore. Musare sã buherire musa noano tuhore. 
(A jina musa cãhu tiro mehne jinahca.) 

11 A jina Cohamacure ã sini payorucuja sa musa ya cjihtire. 
O sehe ni Cohamacure sini payoja sã: To cahmano seheta 
yoahtinare musare to ctiriro seheta musa jihtina cjihtire sini 
payorucuja sa musare. Musa noaina ji duanata niyuhca. A jina 
Cohamacu to tuaa mehne noaina musa ji duariro seheta musa 
jihti cjihtire sini payorucuja sa. Musa Cohamacure wacù 
tuayuhca. A wact tuana to yare yoayuhca musa. Tíre musa 
noano yoa namohti cjihtire Cohamacuųre sini payorucuja sa 
musare. 12 A yoana mari puhtoro Jesucristore painare ño 
payochu yoanahca musa. Musa ã yoachu Jesucristo yaina musa 
jichu ñua paina no payoahca musare. Cohamacu to cahia mehne, 
mari puhtoro Jesucristo cã&hu to cahia mehne 2 waharohca. 


Nano yoarucurirore yahuha Paulo 


1 Mipure mari puhtoro Jesucristo ahri yahpapure to tjua 

tahtore, tirore mari cahmachu mari piti bocahtore yahu 
namo duaja yahu. Õ seheta tuaro yahu duaja musare, sã 
coyea: 2 Paina musare 0 sehe niboca: “Mari puhtoro to tjua 
tahti dacho, pihtiri dacho jiropu nina”, niboca musare. Tia 
niche tuhona, tuho cuaena tjiga. A yoa tuho wisiena tjiga. 
“Cohamacu yuhure ata niri jire”, niboca musare pairo. Pairo 
cãhu musare buhero ata niboca. Pairo cãhu ata ni joarocaboca, 
“Yuhu Paulo tjija”, ni mahño joarocaro. 3 Paina musare ti ã 
mahnochu tuhoena tjiga musa. Ti dachoi ahri yahpa to pihtihto 
panocã payu masa Cohamacure duhuahca. A jiro tí dachoi 
hano yoarucuriro pichacapu wahahtiro bajuarohca jipihtina ti 
ñuhtiro cjihtore. 4 Tiro Cohamacu warore, paina bajueraina 
masa ti ño payoina cãhure jipihtina masare ño payo dutisi ñano 
yoarucuriro. Tiro õ sehe ni tuhoturohca. “Ahrina jipihtina bui 
puhtoro jija yahe”, ni tuhoturohca. A jiro Cohamacu wuhui 
dujiro “Yuhu sehe Cohamacu jija”, ninohca. 

> Musa mehne jisinicu tireta yahui. ¿Tíre wacŭerajari musa? 

6 Miptre pairo sehe fiano yoarucurirore ne ji dutierasinina. A 
yoa tirore ji dutierarirore masina musa. Tiro sehe to dutichu 
to guihori dacho jichu ñano yoarucuriro bajuarohca. 7 Mipure 
masa ti ñuenoi tiro yoaro seheta paina ñaare yoa tuhsura. Tia 

yoapachuta ñaare yoa dutierariro to wahahto pano tiro hano 
yoarucuriro sehe jisi. 8 To wahari baharo pinihtare ñano 
yoarucurirota bajuarohca. Baharo mari puhtoro Jesucristo 
tirore yuhdurucarohca. Ahri yahpapu to si sitea mehne tjua 
taro, to dusero mehne putirocaro, tirore waja boarohca. 

9 Nano yoarucuriro sehe watino tuaa mehne taro, paya 
bajuamehnerire, mahñoa bajuamehnerire yoa ñonohca. 

10 Payu haa to yoa ñoa mehne to 4 mahñochu pichacapu 
wahahtina sehe tirore tuhoahca. Tina sehe noaa buheare 
cahmaerare. Ti å cahmaerachu Cohamacy tinare pichacapu 
wahahtinare yuhdosi. Tina pinihta ñano yoarucuriro mahñoriro 
to yoarire “Potoca tjira”, niahca. 11 A jiro noaa buheare ti 
cahmaerari buhiri Cohamacu tinare wisiomehnenohca. A 
wisiaa mahñoare cahmaahca tina. 12 A jiro jipihtina noaa 
buheare tuho duaerainare, ñaa dihtare yoa ji coainare tirota 
buhiri dahrerohca. 


“Cohamacu musare beseha to yaina 
jichu yoaro taro”, ni yahuha Paulo 


13 Musa sa coyea, mari puhtoro Jesu to cahiina jira musa. 
Dóiputa wahmanopuųreta musare pichacapu wahaborinare to 
yuhdohtina cjihtire Cohamacu beseri jire musare. Musare 
beseri jire Espiritu Santo to tuaa mehne to yaina haa marieina 
musare jichu yoaro taro. A jiro noaa buheare “Potoca tjira”, 
nihtina musa jichu ñuno musare beseri jire. To 2 beserina 
musa jichu nuna Cohamacure wahche, “Noana”, nirucuja sa. 
14 Noa buheare musare sa buhechu Cohamacu musare beseri 
jire mari puhtoro Jesucristo to masa mujariro seheta musa 
cãhu musa masa mujahto cjihtore. 

15 A jina yu coyea, noano wacti tuaina jiga musa. A jina sã 
durucua mehne sa joarocaa ptiri mehne musare sa buherire 
noano wactiga musa. A yoa tí buheare yuhdurucaena tjiga. 

16 Mari puhtoro Jesucristo to basi, Cohamacu mari Pucu c&hu 
marine cahia, jipihtia dachoripe marine wahchechyu yoare. 
Marine cahia marine pichacapu wahaborinare yahdoahca. A 
jina Cohamacu to yuhdohtore noano masina wahcheja mari. 
17 Jesucristo, mari Pacu mehne musare noano yoajaro pjiro 
musa wahchehto sehe. A yoa jipihtia noaare musa yoahto 
sehe, musa noano durucuhto sehe Cohamacure musare sini 


payoja. 

“Sa ya cjihtire Cohamacwre sini payoga”, 
ni joaha Paulo cã&hu 


1 Mipt sa coyea, sã ya cjihtire Cohamacure sini payoga 
mari puhtoro Jesu to buhea payu masare sa buhehto 
sehe. To buheare musa noano cahmariro seheta paina cãhu ti 
buheare ño payoa mehne ti cahmahto sehe sini payoga musa 
Cohamacrzwre. 2 Cãinata Jesure wact tuara. Paina sehe to yare 

tuho duaeraa, Jesure wacŭ tuaerara. A jina ñaina masa sare 

ti ano yoa duachu Cohamacure sini payoga musa sare to 
yoadohohto sehe. 3 Mari puhtoro Jesu to niriro seheta yoariro 
jira. A jiro musare tirore wacti tuachu yoarohca. A yoa tuhsu, 
watino mtsare to ñano yoa dutichu tiro musare yoadohorohca. 
4 Cohamacu musare to yoadohorire masija sã. A jina musare 
sã dutiriro seheta musa yoachu cãhure masija sã. A yoa ata 
yoarucunahca musa. Ti cãhure masija sa. > Cohamacu musare 
to cahiare musare masichu yoajaro. A jina Cristo yoaro sehe 
hano yuhdupanahta cãno pjaina jichu yoajaro musare mari 
puhtoro. 


Marine tuaro dahraro cahmana 


6 Jesucristo mari puhtoro to dutiro mehne 0 sehe ni dutija 
musare: Jesu yainare dahra duaerainare, musare sa buheriro 
seheta yoaerainare, tinare piti tiena tjiga. A fiunocahga tinare. 
7 Soho jiri pja musa mehne sa jichu tuaro sa dahrachu ñure 
musa. A jina sã yoariro seheta musa cãhure dahraro cahmana. 
Tire noano masina musa. 8 A jina musa chuare wapa marieno 
chuerahi sa. A yoa dachopure, fiamipu cãhure tuaro dahrai sa 
“Musa chuare sã siniri”, nina. 9 Sa buheri wapa musare wapa 
cahmaboa sa. A wapa cahmaborina jipanahta wapa cahmaerana 
tuaro dahrai sa, musa sehe sare musa ñu ctihto sehe. 10 Musa 
mehne jina, õ sehe ni buhei musare: “Dahraeraina chuea 
tjijaro”, ni buhei sa musare. 11 Cãina musa mehne macaina 
ne dahra duaerayuhca. A dahra duaeraa, painare ã yahu 
wajamacanoca, caribobiaro yoayuhca tina. 12 Mari puhtoro 
Jesucristo to dutiro mehne 2 dahra duaerainare 0 sehe nija: 
Noano wahchea mehne dahrajaro tina ti noano jihto sehe, ti 
ya chuare ti chuhto sehe. 

13 Sã coyea, musa sehe noaare yoarucuna pumena tjiga. 

14 Cãina tó macaina ahrire sã joarocarire yuhdurucaboca. Ti ã 

yoacha ti yoarire noano ñuga. A fiuna tinare piti tiena tjiga 
ti buoro wahahto sehe. 15 A piti ti duhupanahta tinare ñu 
tuhtiena tjiga. Tina musa coyea, Jesu yaina tjira. Ti ã jichu ti 
yuhdurucarire yahuga tinare tíre ti yoaerahto sehe. 


Paulo tinare noa duti batoaha 


16 Mari puhtoro Jesu marine noano jichu yoariro mehne 
dachoripe noano jirucuga musa. A jicu “Mari puhtoro musa 
jipihtina mehne jirucujaro”, nicu musare noa dutija. 

17 Yuhu Paulo, ye wamomaca mehneta mipure yu basita 
joa batoai nija: A joacu musare noa dutija. Jipihtia yu joarocaa 
pŭrine õ sehe dihta yu wamomaca mehne joa batoaja yahu. 
Yu 0 sehe dihta yu joa batoachu nuna yu joarocari pu to jichu 
masinahca musa. 18 Mari puhtoro Jesucristo to cahia mehne 
noano yoajaro musare jipihtinare. 

1 Timoteo 


Paulo Timoteore joarocaha 


1-2 Yuhu Paulo ahrire muhure Timoteore joarocaja. 

Cohamacu marine pichacapu wahaborinare yuhdoriro jira. 
Jesucristo yare buhe dutiro to cŭriro jija yahu. To Pucuro, 
to Macuno Jesu mehne ti dutiriro seheta ti cŭriro jija yahu. 
Jesuta marine yuhdora. A jina marine to yuhdohtore masina, 
tire cohtaja mari. Muhure Timoteore Jesu yare buhei. Yu a ni 
buhechu tuhocu Jesure wacti tua ducare muhe. A jicu muhu 
potocata ya macu yoaro sehe jicuta nina. Cohamacu mari 
Puca mehne, mari puhtoro Jesucristo mehne muhure noa 
dutija. A yoa muhure cahia, pja ñua ti yoadohoa mehne noano 
jiga mahy. 


Paulo mahñoa buheare buhe dutieraha 


3 Soho jiri pjare Macedonia yahpapu wahacu muhure Efesoi 
cŭ yuhdu wahcãi. Tói cãina ti ya buheare mahñoa buheare 
buheina jire. Ti buheare mu buhe dutierahtiro cjihtore cùi yuhu 
muhure. 4 Tina ti mu suro ã buhemacanocahna. A yoa ti coyea 
panopu macaina cjiri ti mu suro ti buherire 2 buherucura. 

Ti buhea mehne paina mehne cahma sayorucura. Cohamacu 
marine to dutirire noano yoachu yoaerara tina 2 buhea. 
Cohamacu ya sehere yoana tirore wacŭ tuaja. A jicu ti ma 
saro ti buherire buhe dutierahtiro cjihtore cùi muhure. 

5 A cŭi muhure Jesu yaina painare ti cahihti cjihtire. Naa 
buhiri mariea mehne, noaa wacùa mehne, potoca Cohamacure 
wacã tuaa mehne painare ti cahihti cjihtire ã cùi muhure. 

6 Cãina ahri noaa buheare coha tuhsu paye buhea sehere 
cahmana tjoa. A ti cahmacha, tí buhea sehere ti cahma sayochu 
tó wahaerara. Tí buheare ti cahma sayoa yaba cjihti jierara. 

7 Tina Cohamacu dutiare buheina ji duamana. A buhe duapahta 
tí buheare tina ti basi noano masierara. Ti buheare masiina 
yoaro sehe buhepahta tí buheare ne masierara tina. 

8 Cohamacu dutiare Moise cjiro marine to ctiri cjirire 
guihono mari buhechu noaa dutia jira. Tire mari noano masija. 

651 

9-10 Tí dutiare buhena ahrire masino cahmana: Ti dutia noaare 
yoainare ti buhehti cjihti jierara. Ahrina sehere ti buhehti 
cjihti jira. Puhtoare coha duainare, dutiare yuhdurucainare, 
Naa dihtare yoainare, hano buhiri tiinare, Cohamacure ño 
payoerainare, Cohamact yare cahmaerainare, ti pucusumare 
wajainare, ti pocosanumia chure wajãinare, paina masare 
wajãinare, numia mehne ñano yoainare, mua mehne ñano 
yoaa numiare, cahma numia mehne ti ñano yoariro seheta 
mua sahsero o numia sahsero jipahta ti pjacuri mehne ñano 
yoainare, masa pohnare paina chure duhti yacainare, 
mahñoinare, painare mahñoa mehne yahusainare Cohamacu 
dutia Moise cjiro marine to ctiri cjiri sehe tinare buhehti cjihti 
jira. A yoa paina jipihtinare noaa buheare yuhdurucainare 
buhehti cjihti jira Cohamacu to dutia. 11 Ti buhea noaa buhea 
sehe noariro Cohamacu to ya buheata jira. Ti buhea sehere 
yuhure Cohamacu buhe dutire. 


Cohamacu Paulore to pja ñuare yahuha tiro 


12 yu buhechu Jesucristo mari puhtoro yuhure tuaare 
waro yuhure yoadohora. “Paulo noano buherohca yu yare”, ni 
tuhoture Jesu yuhure. A jiro yuhure besero tirore yoadohohtiro 
cjihtore cŭre yuhure. To 2 yoachu “Noana”, nija yahu tirore. 
13 Tó panopure Cristore yu hano durucupachuta, to yainare 
hano yu yoapachuta, tiro yahure beseri jire. Tirore masierasinict 
tirore ñano yoacu “Ñano yoai nica yaha”, ni tuhotueracuru. 
Yu ã masierasinichu ñuno tiro pja ñure yuhure. 14 A pja ñuno, 
Cohamacųu mari puhtoro yuhure tuaro cahino, noano yoare 
yuhure. A yoa Cristo Jesure wacŭ tuachu yoare yuhure tiro. 

A yoaro painare cahīchu yoare yuhure Cohamacu. 

15 Yuhu sehe paina yuhdoro ñaa yuhduariro jimai. Ñaina 
mari jipachuta Jesucristo ahri yahpapu tari jire ñainare 
pichacapu wahaborinare yuhdohtiro cjihto. Ti potocã tjira. 

To ã jiriro jichu jipihtina tíre masijaro. 16 Naa yuhduariro yu 
jipachuta tiro yahure pja ñure. A pja ñuno Jesucristo suaro 
marieno yuhure to noano yoarire masichu yoaro nire painare 
baharo tirore wacŭ tuahtinare masichu yoaro taro. A wacŭ 
tuahtina mtanopu ã jirucuahca. 17 Cohamacu jipihtia 
dachoripe masa bui puhtoro jira. Tiro ne yariaerara. Mari 
mehne to jipachuta tirore ñueraja mari. Tiro dihta Cohamacu 

waro jira. “Potocata noariro, tuariro jira tiro”, nijihna tirore. 
Jipihtia dachoripe tirore fio payojihna. Ata yoajihna. 

18 Timoteo, yu macu yoaro sehe jira muhu. A jicu mipure 
ahrire muhure dutija: Mari coyea Jesu yaina Cohamacu yare 
yahu muhtaina baharo mu yoahtire ti ni muhtariro seheta 
muhuare dutija. Cristo yare noano yahurucuga. A yoa ñano 
yuhdupaihta tirore wacã tua duhui tjiga muhu. Tuhsu, to yare 
guihono buherainare poto yahuga duhuro marieno. 19 Jesure 
ã wacti tuarucuga. Naa buhiri marieriro jiga. Noaa dihtare 
yoaga. Cãina tire yoaeraa Jesu yare cohãna. A cohãa tirore 
wacŭ tua duhure. 20 Ata yoare Himeneo, Alejandro mehne. 
“Watino to cahmano seheta yoawahnojaro musare”, ni cŭùi 
tinare, ñano Cohamacure ti durucu namoerahto sehe. 


Cohamacųre sini payoare yahuha Paulo 


1 Mipure õ sehe ni dutija musare. Ahri wiho waro jierara: 

Jipihtina ya cjihtire Cohamacure sini payoga. A sini 
payona “Noana. Wahcheja”, niga Cohamacure. 2 Puhtoa, 
paina masa bui dutiina cã&hu ti ya cjihti cãhure Cohamacure 
sini payoga, cahmacheno marieno Cohamacure ño payoina 
mari noano jihto cjihtore. A sini payona mari Cohamacu 
cahmaare, guihono yoaina noano ji masija. 3-4 Tó sehe paina 
ya cjihtire mari sini payochu noa nina. Tíre mari yoachu ñuno 
Cohamacu marine yuhdohtiro sehe marine noano ñy jicoara. 
Jipihtina pichacapu wahaborinare to yuhdoina jichu cahmana 
Cohamacu. A yoa noaa buheare ti masichu cahmana tiro. 
A jiro paina ya cjihtire mari sini payochu wahchera tiro. 
5 Cãirota jira Cohamacu. A yoa Cohamacure mari ñe tuhtichu 
Cohamacų cãhu marine to ñy tuhtichu bosariro cãirota jira. 
Tiro masunota jiriro, Jesucristota jira. 6 Wapamonore waparo 
seheta jipihtina ti naa yoari buhirire yariari jire tiro. Cohamacu 
to quihõri pjai tire masare masichu yoari jire. 7 Tíre yahuhtiro 
cjihtore, Jesu to cŭhtiro cjihtore tiro yahure beseri jire. Judio 
masa jierainare Jesure wacti tuaare, noaa buheare buhehtiro 
cjihtore beseri jire yuhure. Potocata musare yahui nija yahu. 
Mahñoeraja. 

8 Cohamacy yare noano yoaina jipihtiro macaina sehe 
Cohamacure ti sinich cahmaja. A yoa tina suaro marieno, 
cahma sayoro marieno tiro mehne ti durucuchu cahmaja. 

9 A yoa, numia sehere carera numia yoaro seheta ti suhti tiina 

jichu cahmaja. A jia soro bajua pjoari ti pjoarire yoaea tjijaro. 
Uru dari busaa darire perla yapari dari cãhure busaea tjijaro 
tí numia painare “Goa pjachu yoari”, nia. A yoa wapa bujua 
suhtire saaea tjijaro tina Jesu ya numia. Painare goa pjachu 
yoaa numia jiea tjijaro. 10 A yoa tí numia noaa sehere yoajaro. 
Ata yoaro cahmana “Cohamacu ya numia jija”, nia numiare. 
11 Dihta marieno ño payoa mehne buheare tuhojaro tí numia. 
12-14 A jia numia mtare buhea tjijaro. A yoa mtare dutiea 
tjijaro. TÍ numia sehe dihta mariea numia jijaro. Adãore 
Cohamacųu bajuamehne muhtari jire. To baharo Evare 
bajuamehneri jire. A yoa watino to mahñochu tuhoriro Adão 
jierari jire. To mahñochu tuhoricoro sehe Eva jiri jire. A to 
mahnochu tuhoro, Cohamacure yahdurucaricoro wahari jire 
ticoro. A jia numia sehe muare dutiea tjijaro. 15 Numino ji 
muhtaricoro to yuhdurucapachuta numia ti pohna tichu ñuno 
tinare Cohamacu yoadohorohca. Tí numia pohna tia numia 
sehe Cohamacure ti wacŭ tuarucuchy tiro yoadohorohca 
tinare. A yoa masare, Cohamacu cãhure ti cahirucuchu, noaa 
numia ti jirucuchu, quihõno yoaa numia ti jichu Cohamacu 
tinare yoadohorohca. 


Jesu yaina puhtoa ti yoahtire yahuha Paulo 


1 Masa Jesu yaina puhtoa ji duaa, noaare yoa duaa nica 

tina. Ti potocata jira. 2 Jesu yaina puhtoare besecu õ sehe 
jiinare besega: Buhiri marieinare besega “Paina tinare ñano ni 
yahusãri”, nica. A yoa cãa numiata namo tiinare, noano tuho 
masiinare, quihõno yoainare, paina ti ño payoina, masare 
wahchea mehne ti wahure saa ta dutiinare, painare noano 
buhe mihniinare besega muhu. 3 A besecu cahaerainare, 
cahmacherainare, masare noano yoainare, cahma sayoerainare, 
niñerure cahierainare besega muhu. 4 Ă yoa mu beseina ti ya 
wahu macainare noano yahuina, ti pohnare noano ño payoa 
mehne yuhtichu yoaina, noano yahuina jijaro. 5 Tinare 
yuhtichu yoa masieraa, noano yahu masieraa, Jesu yaina 
cãhure noano yahu, yuhtichu yoa masieraboca tina. 6 Jesu 
yaina puhtoa ji duaina Jesu yaina wahma sãaina jia, tina 
puhtoa ji masierara. Wahma saainare Jesu yaina puhtoa musa 
ctichu tina “Noa yuhduaina jija”, ni tuhotuboca. Ti ã ni 
tuhotuchu Cohamacz tinare buhiri dahre dutirohca watinore 
to yoariro seheta. Watino c&hu ata ni tuhotua timaha 

Cohamacure yuhduruca duaro. 7 A yoa puhtoa ji duaina Jesu 
yaina jieraina ti ho payoina jiro cahmana tinare. Noano 
yoaina ti jichu ñua paina ño payoahca tinare. A jia masa 
tinare ñano quiti dahresi. A jiro watino tinare dojomehne 
masisi. 


Jesu yainare yoadohoina ti yoahtire yahuha Paulo 


8 A yoa Jesu yainare yoadohohtina sehere besecu õ sehe 
jiinare besega: Tina masa ti ño payoinare, noano potocãta 
durucuinare, cahaerainare, niñerure cahierainare, mahñoa 
mehne wapata duaerainare, 9 Cohamacu to yahuri buhea to 
nino seheta yoainare, naa buhiri marieinare besega muhu. 

10 Tinare mu besehto pano Jesu yainare yoadohoina ji duainare 
ti yoarire ñuga muhu. Tinare mu 2 ñuri baharo tina sehe haa 
buhiri marieina, ñaare yoaeraina jia, Jesu yainare yoadohoina 
sãajaro tina. 11 A yoa ti namosãnumia õ sehe ti jichu cahmaja 
mari. Masa ti ño payoa numia, masa noaa numia, ñano quiti 
dahrera numia, tuho masia numia, jipihtiare noaare yoarucua 
numia ti jichu cahmaja mari. 12 Jesu yainare yoadohohtinare 
besecu cãa numiata namo tiinare, ti pohnare paina ti wuhu 
macaina cãhure noano yuhtichu yoainare besega. 13 A jia mu 
beseina Jesu yainare ti yoadohochu paina tinare noano ñu ji 
coaahca. A jia tina yoadohoina sehe noaa buheare, Jesucristore 
ti wacu tuaa cãhure cuiro marieno buheahca tina. 


Cohamacu ya buheare yahuha Paulo 


14-15 Mipure mu cahapu waha duai nimaja. A waha 
duapaihta mipure wahaerasinictu ahri pti yahu, muhure 
joarocai nija. Jesu yaina cahmachuina watoi musa dohse 
yoahtore muhure yahu joarocai nija, “Michapucaca yuhu 
wahaerasiniboca”, nicu. Jesu yaina Cohamacuy catiriro yaina 
jira. To yaina potoca jia buheare Cohamacu ya buheare 
cjuara. A cjuaa, tire buherucura. 16 Ahri potoca tjira. Marine 
Cohamacu to buheri cjiri, panopu mari noano masierari cjiri 
noa yuhdua buhea jira. Ahri buhea 0 sehe jira: 

Tiro Cristo mari pjaca seheta pjacu tiriro masa 
bajuari jire. 

Noariro, ñaa marieriro to jichu ñore Espíritu Santo 
sehe. 

Anjoa cãhy tirore ñuri jire. 

A yoa buhe duti to ctirina paye yahpari macainare 
to yare buhei sa. 

A jia ahri yahpai masa payu tirore wactii tuare. 

Baharo mtanopu Cohamacu naahre tirore. 

Ti jira noaa buhea. 


Noa buheare coharina cjirire yahuha Paulo Timoteore 


4 1 Espiritu Santo ahrire noano yahura: Pihtiri dacho panoca 
cãina masa Jesu ya buheare cohaahca.  cohãa mahñoa 
buheare watia ya buhea sehere tuho nungahoea tina. 2 Tí 
buheare mahñorucuina yahuahca masare. Tina mahhorucuina 
sehe “Naa buhiri mariahna sare”, ni tuhotuinajira. A jia tina 
ti ñaa yoaare ne tuhotuerara. 3 Õ sehe ni buheahca tina: 
“Namo tiena tjiga. Ahri chuare chuena tjiga”, ni buheahca tina. 
Ti ã cha dutierapachuta Cohamacu chuare bajuamehneno 
mari chuhti cjihtire noaare cŭri jire tiro. Mari Cristore wacù 
tuaina jichu noaa buheare mari masiina jichu, mari ya cjihtire 
tí chuare bajuamehnea tiri jire tiro. Ti chuare cjuana tirore 
“Noana”, mari nichu cahmana tiro. 4 Jipihtia Cohamacų to 
bajuamehneri cjiri noaa jira. A jina to bajuamehneri chuare 
nana, Cohamacure “Noana” nina, tíre marine cohãeraro 
cahmana. Tíre marine chu ji coaro cahmana. A jicu paina ti cha 
dutierachu tuhoecu tjiga tinare. > To bajuamehnea noaa ti jichu 
yahu tuhsua tiri jire Cohamacu. A jia tirore “Noana”, mari ni 
wahcheri baharo tí chua to yoari chua noaa waro jia nina. 


Jesucristore dahra cohtarirore noarirore 
yahuha Paulo Timoteore 


6 Ahri yu yahurire Jesu yainare mari coyeare buhecu 
Jesucristore dahra cohtariro noariro jira muhu. A buhecu noaa 
buheare, guihono my tuhori cjirire muhure ti yahuriro seheta 
noano mu masirire yahuriro jiihca muhu. 7 A jicu ti mu suro ti 
buherire, Cohamactu ya jieraare tuhoi tjiga. Cohamacu cahmaa 
sehere yoaporiro jiga muhu. 8 Mu murocapochu noa curera. 
Mu murocaporiro yuhdoro Cohamacu cahmaare mu yoapochu 
noa yuhduara muhure. Cohamacu cahmaare yoapocu mipure 
noano jiihca muhe. Mu yariari baharopu cãhure masa mujacu 
noano jiihca muhe. 9 Ti potocãta jira. Jipihtina tíre yu nirire 
masiinare “Potocãta jira”, nino cahmana tinare. 10 Jipihtina 
tíre ti nihti cjihtire Cohamacu cahmaare ti yoahti cjihtire mari 

tuaro dahraja. A jina ñano yuhduja mari, paina marine ñano ti 
yoachu. Cohamacu catiriro, jipihtinare pichacapu wahaborinare 
yuhdoriro jira. Tirore wacã tuaina pinihtare tiro yahdorohca. 
A jina to yuhdohto cjihtore masina, cohtaja mari. 

11 Ahri jipihtia yu nirire dutiga Jesu yainare. Ã yoa tíre 
buhega muhu. 12 Wahmuno mu jichu ñua paina Jesu yaina 
muhure yuhduruca duaboca. Ti 2 yoaerahto sehe 0 sehe yoa 
ñoga tinare. Masare cahiga. A yoa Jesure wacti tuarucu, buhiri 
marieriro jiga. Wahmuno jipaihta mu 2 yoachu ñua muhure 
yuhdurucasi tina. A jia mu durucurire tuhoa, mu yoarire ñua 
muhure ñu cŭahca. 13 A jicu mu cahapu yu suhto pano Jesu 
yainare Cohamacų yare ti joari pŭre buhe tuhsu, musa 
cahmachupe tahari tinare 2 yahurucuga. 14 Jesu yaina mehne 
macaina puhtoa Cohamacu yare yahu tuhsu mu bui ti 
wamomacarine duhu payore. Ti å duhu payochu Cohamacu 
ya cjihtire mu yoa masihto sehe ctire muhure Cohamacu. To ã 
ctirire boecu tjiga. A yoa tire ã yoarucuga. 

15 Ahri dutiare tuaro cahmaga. A cahmacu ahri dutiare 4 
yoarucuga muhu. Mu 2 yoari baharo noaare mu yoa namochu 
jipihtina ñuahca. 16 Muhu sehe noano yoaga, “Soro yoari”, 
nica. A yoa noano buhega muhu, “Soro buheri”, nicu. A jicu 
mu basita pichacapu wahaboriro yahdoriro jiihca. A jia muhure 
tuhorina cãhu pichacapu wahaborina yuhdurina jiahca. 


“Paina Jesu yainare 0 sehe yoaga muhu”, 
niha Paulo Timoteore 


5 1 Ne bucurore tuhtiecu tjiga. Mu pucure mu noano yoariro 

seheta bucuro cãhure noano mehne yahuga. A yoa mu 
bahanare mu noano yoariro seheta wahma yapia cãhure noano 
ño payoro mehne tinare yahuga. 2A yoacu mu pocore mu 
noano yoariro seheta bucu numia chure noano ño payoa 
mehne yahuga. Mu bahana numiare mu noano ño payoriro 
seheta nuhmia cãhure ñano goa pjaro marieno, noano ño 
payoa mehne yahuga tina numiare. 

3 A jicu wapewahyaa numiare potocãta pjacuoa numiare ño 
payoa mehne yoadohoga tí numiare. 4 Wapewahyoro pohna 
tiricoro to jichu, o panamana tiricoro to jichu cãhure tina 
sehe ticorore yoadohojaro. A yoadohoa Cohamacu masare ti 
coyeare to yoa dutirire yoaa nina tina. A yoaa tina ticorore ti 
wapamonore wapaa nica ticoro to bucuori wapa. Ti 2 yoachu 

ñuno Cohamact noano wahchera. > Pjacuoricoro, wapewahyoro 
coyea marienicoro jiro, Cohamacu ticorore to yoadohohto 
cjihtore cohtara ticoro. A jiro ñaminipe, dachoripe ticoro 
Cohamacu mehne ã durucurucura. 6 Pacoro sehe wapewahyoro 
4 yoamacanocaricoro carericoro jiro, ticoro catiricoro jiparota 
pichacapu butihticoro ji tuhsura. 7 Ahri jipihtia ya yahurire 
Jesu yaina cãhure yoa dutiga muhų, noaa dihtare ti yoahti 
cjihtire. Ti ã yoachu ñua paina tinare “Ñano yoaa nina”, ni 
masierara. 8 Ciro to coyeare ñu wihboeraro, to pohna, ti 
pocoro cãhure noano ñu wihboeraro “Jesu yairo jija”, ni 
masierara. A jiro Jesure cahmaeraina yuhdoro ña yuhduariro 
jira tiro. 

9 Wapewahyaa numiare yoadohonahca musa. O sehe besega 
musa yoadohohti numiare. Ti wamare joa Ohti pti joai tai 0 
sehe besega ti numiare: Sesenta cuhmari sueraricorore to 
wamare joa õi tjiga. Tuhsu, tó pano puaro cjirore many tiricoro 
wape wahyoro to wamare joa õi tjiga. Cãirota many tiricoro 
wapewahyoro wamare joa Oga. 10 Ti numiare, “Noaare yoaa 
numia jira”, masa ti nia numiare, ti pohnare noano bucuoa 
numiare besega. A yoa tuhsu, ti wuhusei painare noano saa 
ta dutia numiare, dahra cohtaina yoaro sehe Jesu yainare 
yoadohoa numiare, hano yuhduinare yoadohoa numiare, noaa 
dihtare yoaa numiare besega. Ti numiare musa yoadohohti 
numiare bese tuhsucu, ti wamare joa Oga muhu. 

11 Wiho mejeta wapewahya numia nuhmia curero ti jichu 
tí numia sehere besei tjiga. A jicu tí pili ti wamare joa õi tjiga. 
Baharo tina mtare goa pja, Cristore cohã, pari turi manu 
tiboca. 12 Tina Cristore “Pari turi many tisi sã. Mu yainare 
yoadohonahtja”, niri numia jipahta baharopure ti niriro seheta 
yoaeraboca tí numia. Ti 2 yoaerari buhiri buhiri tiahca. 13 Ti 
numia õ sehe yoaa numia jira: Dahraera numia jipora. A jia 
paina ya wuhusepu waharucu, haa quiti dahre, tí numiare 
mari sinituerapachuta ti mu suro mari jia tiare å yahurucura. 
Tuhsu, ti yahu dutierari cjirire yahura tí numia. 14 Ajicu ti õ 
sehe yoachu cahmaja yuhu: Wapewahya numia nuhmia curero 
jia numia manu tijaro. A manu tia, pohna tijaro. Ti ya wahu 
macainare noano ñu wihbojaro. Mari ya numia wapewahyaa 
numia ti 4 yoachu marine ñu tuhtiina marine “Naare yoaa 
nina”, ni tuhti masierara. 15 Mipu pinihtare cãa numia 

wapewahya numia Cristo yare duhu, watino cahmaa sehere 
yoa tuhsura. A jicu ã ni yahuja mshare. 

16 Jesu yaina ti coyeacoro wapewahyoro to jichu tina to 
coyea ticorore yoadohojaro. Paina Jesu yaina sehe ticorore 
yoadohoea tjijaro. A jia tina paina Jesu yaina ticorore coyea 
cjaaricorore yoadohoeraa, paye numia wapewahya numia 
coyea mariea numia sehere yoadoho masina. 

17 Jesu yaina puhtoa musare ti noano buhechu ti dahraare 
ti noano yoachu fiuna ji coaro mehne ñuga tinare. A yoa 
noano wapaga tinare. Cãina tina mehne macaina Cohamacu 
yare yahuina, musare buheina cã&hy jira. Tina pinihtare paina 
yuhdoro ji coaro mehne ñuga. 18 Cohamacuų yare ti joari pili 
0 sehe nina, dahrarirore ti wapahtore yahuro: “Wachu trigo 
yaparire to dahpori mehne suhti werirore to chu duachu to 
duserore ducataena tjiga”, ni joaa tiri jire. A yoa pa pūi õ sehe 
nina: “Dahrarirore to dahrari wapare waro cahmana”, nina 
Cohamacų yare ti joari pi. (To ã nicha tuhona Jesu yaina 
puhtoare ji coaro mehne nu, noano wapaga tinare.) 

19 Jesu yaina puhtorore to ñano yoachu ñuno cãirota paina 
Jesu yaina cahmachuinare yahusa masierara. Puhtoro to naare 
yahusahtina tiaro jia, tirore yahusa masina. Tiaro mariachu 
ptaro yahusa masina. 20 Ñ yoa ñaare yoarucurirore jipihtina 
musa watoi to jichu tirore tuhtiga, cuia, paina ñaare ti 
yoaerahto cjihtore. 21 A jicu Cohamacu, Jesucristo, to beserina 
anjoa chy ti ñurocaroi ahrire dutija muhure: Mipu muhure 
yu dutiri cjirire yoa pahñoga. A yoariro jicu jipihtinare Jesu 
yainare cãno potori yoaga. Pairore soro, pairore soro yoai 
tjiga. 22 Painare Cohamacu dahraare mu cūŭhti cjihtire ti bui 
mu wamomacarine mu duhu payohto pano soaro marieno 
noano tuhotu pahño, tinare besega. Tina ñaina jiboca. A jiinare 
Cohamacu dahraare cŭi tjiga. A cücu muhu cãhu my beseina 
ti ñaare yoaro seheta yoai nica. Tó sehe yoai tjiga. A yoa ñaa 
marieriro jiga muhu. 

23 Suroca pjaro cariro jira muhu. Mipure co dihtare 
sihnimana muhu. A jicu mahanoca vino cãhure sihniga muhu. 
Co jira tí. 

24 Caina ti ñaare yoachu mari fiuja. A jina Cohamacu tinare 
to buhiri dahrehtore masija mari. Paina sehere ti ñaa yoarire 
mari masieraja. Ti ñaa yoarire baharo masinahca. 25 Tó seheta 
cãina noaare ti yoachu tire mari masija. Paye ti noaa ti 

yoaerarire mari masierapanahta baharo masinahca mari. Tíre 
nuohto basierara. 
6 1 Dahra cohtaina Jesu yaina sehe ti puhtoare noano ño 
payojaro. Ti å ño payochu ñua paina Cohamacure, mari 
buhea cãhure ne ni dojomehne masierara. 2 Ti puhtoa Jesu 
yaina ti jichu ñua tinare dahra cohtaina sehe Jesu yaina jia, 
tinare ñupoa ño payoeraboca. A yoaeraro cahmana. Ti puhtoa 
Jesu yaina ti jichu pinihtare tinare dahra cohtaina noano ño 
payojaro tinare. A ño payoa dahra cohtaina sehe Jesu yainare, 
ti cahiinare ti coyeare yoadohoa nina. Ti puhtoare Jesu yainare 
dahra cohtaina jia, Jesure cahmaerainare ti ño payoriro 
yuhdoro Jesu yaina sehere ño payojaro puhtoa ti cahiina ti 
jichu. Ahri ya yahurire buhega. A jicu ahrire dutiga. 


Cohamacure ño payoa cã&hure noano jia cã&hure yahuha Paulo 


3 Soro jia buheare buheriro mari puhtoro Jesucristo ya 
buheare noaa buheare “Potoca tjira”, ni taho duaerara. A tuho 
duaeraro, mari ya buheare Cohamacure ño payoa buheare 
cahmaerara. 4 A jiro tiro “Masi pahñoriro jija”, niparota tíre ne 
masierara. A masieraro, tuho masierariro yoaro seheta tuaro 
cahma sayo duara tiro. A yoa Cohamacu yare ã nimacanoca 
sayorucuriro tjira. Masa tiro yoaro sehe jiina cahma sayoa, 
paina ti noano wahachu ñu tuhtia, cahma ñu duaeraa, noano 
mehne jierara. Tuhsu, painare ñano quiti dahre, masierapahta 
masare hano ni tuhotura tina. 5 Tina naa dihtare tuhotuina, 
potoca jiare ne masieraina ã cahma sayorucuina jira. A yoa 
“Cohamacy yare buhena niñerure wapatanahca mari”, ni 
tuhotura tina. 6 Mari ya mahanoca mari cjuaa mehne 
wahchena, Cohamacure ño payona, to cahmano seheta yoana, 
potocãta noano jina nija. 7 Ahri yahpapure masa bajuana ne 
paye barore na taerahi mari. A yoa mari yariari baharo wahana 
ne paye barore naa masieraja mari. 8 A jina mari chuare mari 
suhti cãhure cjuana payere cahma namoena tjijihna. Mari 
cjąaro purota wahchejihna mari. 9 Pache pua ji duainare 
watino ñaare to yoa dutichu tina sehe jiape ñaare yoarucuina 
jiboca. A yoaa tina payu tahari tuho masieraina seheta paye 
barore tuaro cahmaa, ñaa yoaare duhueraa, ti basita ñano 
yuhdura. A duhueraa pichacapu wahaahca tina. 10 Niñerure 
tuaro cahmaa, jiape ñaare yoa ducara masa. Cãina niñerure 

cahia, tuaro cahmaa, Jesure wactii tua duhua, payu tahari 
hano yuhdura tina. 


Cohamacu yare yoana ñaare duhuga 


11 Muhu pini Cohamacu yairota jira. A jicu ahri ñaare yoai 
tjiga. Noaa sehere cahmaga. Cohamacu yare yoaga. A yoacu 
Jesure wacti tuaga. Painare cahiga. Nano yuhdupaihta cãno 
pjaga. A yoa painare noano dero yoaga. 12 Surara cahmachero 
tuaro to yoariro seheta, muhu cãhu Cohamacure wacù tuacu 
to yare tuaro yoaga. Muanopu ã jirucuhtiro cjihtore Cohamacu 
beseri jire muhure. A jicu Cohamacure mu wac tuaare payu 
masare noano yahuhre muhu. A jicu ñano yuhdupaihta tirore 
wact tua duhui tjiga. Muanopy ã jirucuhtiro jiga. 13 Cohamacu 
jipihtinare, jipihtiare jichu yoariro jira. Jesucristo sehe Poncio 
Pilatore Cohamacu yare noano yahuriro jira. A jicu tina 
Cohamacu, Jesucristo cãhu ti ñurocaroi ahrire muhure yoa 
dutiihtja: 14 Muhure Cohamacu to dutirire yoa pahñonocahga. 
Jesucristo to tjua tahto pano masa muhwre ñaare ti ne 
yahusãerahto cjihtore to dutirireta yoarucuga. 15 To 
quihõriroihta Cohamacu Cristore tjua tachu yoarohca. 
Cohamacu noariro, tiro dihta masare dutiriro jira. A jiro 
jipihtina paina puhtoa ti bui puhtoro jiriro jira tiro. 16 Tiro 
dihta ne yariaerariro jira. To si sitea mehne jiriro jira. To si 
sitea cahapu waha masierara masa. Ã yoa tirore masa ne 
ñuerare. Mipu cãhure tirore ñuerara. Tiro sehere ño payojihna. 
A jina “Jipihtia dachoripe tuariro jira tiro”, nijihna tirore. Ata 
yoajihna. 

17 Ahri yahpa macaina pache puare 0 sehe ni dutiga muhu: 
“Painare yuhdurucaja”, ni ti basi tuhotuea tjijaro tina. Ti pache 
ti cjuaa pihtia wahaahca. A jia ti cjuaa dihtare wahchea tjijaro. 
Cohamacų sehere tuaro wahchejaro. Jipihtia pototi mari 
cahmaare wariro jira tiro. Tiro sehere wact tuajaro tina pache 
pua. 18 A jia tina noaa sehere yoajaro pjíro noaare yoaina 
ti jihto sehe. A yoa ti cjuaare waina jijaro. 19 Ti ã yoachu 
muanopu Cohamacų cahai ti ya jiahca. Ti ya tópu jia, ne 
butisi. A jia tópu ã jirucuahca tina. 


Paulo Timoteore duti batoaha 


20 Timoteo, muhure Cohamacy to ctrire to buhe dutirire 
noano yoanohbu. Boi ninohbu muhu. Cãina masa Cohamacure 

cahmaeraina yoaro seheta mahhoare, tuho masieraina ya 
buheare durucurucura. A durucua “Noano masiina ya buhea 
jira”, nimana tina. A ti ni durucuare tuho nunui tjiga. 21 Cãina 
ti durucuare tuho nunuina Cristo yare cohanocare. Cohamacų 
to cahia mehne musare noano yoajaro. 

Paulo Timoteore pari turi joarocaha 


1 1 Yuhu Paulo, ahrire muhure Timoteore joarocaja tjoa. 

“Jipihtina Jesucristore wact tuaina muanopu 4 
jirucuahca” ni, ctire marine Cohamacu marine yuhduchu 
yoariro. To ã ni ctirire yahuhtiro cjihtore yuhure bese ctire 
Jesu. A ctino Cohamacu to cahmano seheta yoaro nire yahure. 
2 Muhu Timoteo yu cahiriro jira. Muhure Jesu yare yu buhechu 
tuhocu tirore noano wact tua ducare muhu. A jicu ya macu 
yoaro sehe jira muhu. A jicu Cohamacu mari Pucu, mari 
puhtoro Jesucristo mehne muhure noa dutija. A yoa muhure 
pja ñua, cahia tina ti yoadohoa mehne noano jiga muhu. 


Masare Cristo yare ti yahurire yahuha Paulo 


3 Ñamipu dachopu cãhure Cohamacu mehne durucucu mu 
ya cjihtire sini payocu muhu mehne wahcheja.  wahchecu 
Cohamacure “Noana”, nija yahu. Panopuu macaina yu coyea 
Cohamacų yare ti yoariro seheta yahu c&hu “Buhiri tija”, ni 
tuhoturo marieno mipure to yare yoaja. 4 Sohõ jiri pjare ya 
wahacha mey tii nuny tirire wacicu muhure tuaro ñu duaja 
muhu mehne noano wahche duacu. 5 A jicu Jesure potocãta 
mu wacã tuarire wacŭja yahe. Mu nuchocoro Loida, mu poco 
Eunice cãhu Jesure wact tua muhtare mu pano. A yoa mipure 
muhu cãhu tirore mu wacù tuachu noano masija yuhu. 

6 A jicu ahrire muhure wactichu yoa duaja. Mu bui yu 
wamomacarine yu duhu payochu Cohamacu yare mu yoahti 
cjihtire tuaare ware muhure. Ti tuaa mehne yoa namoga 
muhu. 7 Cohamacu marine Espíritu Santore wari jire. A jiro 
masare marine cuierachu yoara Espíritu Santo. A yoaro 
tuaina, masare cahiina, tuho masiina marine jich yoara tiro. 
8 A jicu mari puhtoro ya cjihtire painare yahucu, buo tiecu 
tjiga muhu. Yuhu to yare ya yoari buhiri peresui jiriro jija. 
Peresui yu jichu yuhure buo tisãai tjiga muhu. Wiho mejeta 
noaa buheare mu buheri buhiri hano yuhducu “Noanohca”, 
niga muhu cãhu. Mu ã ñano yuhduchu Cohamacu muhure 

yoadohorohca. 9 Cohamacu sehe marine pichacapu 
wahaborinare yuhduchu yoare. A yoa noaina to yaina jihtina 
cjihtire tiro besea tiri jire marine. Mari noano yoari mehne 
besera tiri jire marine Cohamacu. To mt suro to cahmariro 
seheta yoaro ahri yahpare to bajuamehnehto pano marine 
cahino, tiro marine besea tiri jire. Marine 2 cahino marine 
yuhduchu yoahtirore Jesucristore warocari jire Cohamacu. 
10 Mipure Jesucristore marine yuhduchu yoahtirore warocaro, 
marine potocata to cahiare noano masichu yoaro niri jire 
Cohamact. Jesu marine to yainare pichacapu wahaerachu 
yoare. A yoaro “Yuhure wacti tuana Cohamacu mehne 4 
jirucunahca” nino, buhriaro marine to ñu masichu yoaro 
seheta noaa buheare marine masichu yoaro tari jire tiro. 

11 Tí buhea noaa buheare yahuhtiro cjihtore to cŭhtiro 
cjihtore besea tiri jire yuhure. 12 A to beseriro jicu mipure ñano 
yuhduja yahu. Õ sehe ñano yuhdupacuta yuhu buo tieraja. 

Yu waci tuarirore Jesure masija yahu. Tuariro jira tiro. A jiro 
yuhure to yare buhe duti ctino noano yoadohorohca yuhure. 
A yoa ahri yahpapu to tjua tahto pano, “Muhure yuhduchu 
yoaihtja”, to niriro seheta sohtori tiarohca yuhure. Yuhure 
yuhduchu yoarohca tiro. Tíre noano masija. 

13 Muhure noano yu yahurire yoa pahñoga. Cristo Jesu 
yaina jina tirore noano wacãŭ tuaja mari. A yoa painare noano 
cahija. A jicu tirore ã wacū tuarucuga muhu. Tuhsu, painare 
noano cahirucuga. 14 Espíritu Santo mari mehne jiriro to 
yoadohoro mehne noaa buheare noano yoaga. Quihõno 
buhega. Soro ni buhecy tjiga. 

15 Jipihtina Asia yahpa macaina Jesu yaina yuhure yoadoho 
duaeraa coha wahcaa wahare. Tina mehne macaina puaro 
Figelo, Hermógenes ata yoare tina cihu. Ti å coha wahcãrire 
masi tuhsura muhu. 16-17 Ti å cohapachuta Onesíforo sehe 
payu tahari yuhure yoadohoro noano yajeri sãachu yoare. 

A yoaro peresui yu jichu tiro yuhure buo tisãaerare. A jiro 
Romai yu jichu ã macarucuri jire yahure. A macarucuro yuhure 
bocare. A jiro tirore, jipihtina to ya wahu macaina cãhure pja 
ñunohca Jesu mari puhtoro. To ã yoahto sehe tirore sini payoja. 
18 A yoa ahri yahpapu Jesu mari puhtoro to tjua tahti dachoi 
tirore pja ñunohca. To 2 yoahto sehe tirore sini payoja. Efesoi 
payu tahari yuhure to yoadohorire noano masina muhu. 

Nano yauhduparota Jesu yairore cãno pjaro cahmana 


2 1 Muhu sehe yu macu yoaro sehe jiriro, Jesucristo marine 
noano yoariro to yoadohoro mehne tirore wac tuarucuga. 
2 A yoacu payu masare yu buherire mu tuhorire paina cãhure 
buhega muhu. Tina mu buheina Cohamact yare yoarucuina 
jijaro. A jia painare buhe turiaina jijaro. 

3 Surara ñano yuhduparota to cãno pjariro seheta muhu 
cãhu Jesu yairo jic ñano yuhducu cãno pjaga muhu. 4 Surara 
to puhtoro dutia sehere yoara tirore wahchechu yoaro taro. A 
yoaro tiro surara jieraina yoaro sehe wiho jiare yoaerara tiro. 
(Muhu cãhu tó seheta Cohamacu dutia dihtare yoaga.) 

5 Murocaperiro muroca dutiina ti dutiare quihõno yoaeraro to 
muroca yuhduri wapare na masierara. (Ñ jicu murocaperiro ti 
dutiare quihõno to yoariro seheta Cohamact dutiare guihono 
yoa pahñoga muhu.) 6 A yoa wese dahrariro wapu tiro mehne 
noano dahrariro sehe ti wese maca dichare noano na mehta, 
noano wapatara. (A jicu muhe cãhu tiro yoaro sehe Cohamacu 
yare mu noano yoachu tiro muhure noano yoarohca.) 

7 Jipihtiare noano masichu yoarohca Jesu mari puhtoro muhure. 
A jicu mipure muhure ya nirire noano wacŭ tuhotuga. 

8 A jicu Jesucristore waciiga. Tiro puhtoro Davi cjiro panopu 
macariro to panamino ji turiariro jia tiri jire. A jiro yariaro 
masa mujari jire tiro. Noaa buheare buhecu to 2 waharireta 
buhei nija. 9 To yare buhecu ñano yuhduja yuhu. A jicu tíre 
yu buheri buhiri ñaare yoariro yoaro sehe peresupu jija yuhu. 
Yu ã jipachuta Cohamacu ya durucuare buhe duhuchu yoa 
masierara masa. 10 A yoa Cohamacu to beserinare buhecu 
payu tahari ñano yuhduja yuhu, tina cãhu Jesucristo yaina ti 
jihti cjihtire. To yaina jia tina pichacapu wahaborina sehe to 
yuhduchu yoahtina jiahca. A jia tina Cohamacu mehne ã 
jirucuahca. 

11 Ahri ya yahuhti potoca tjira: Cristo crusapt to 
yariariro seheta wahana, yariaina ti yoaare ti 
duhuriro seheta mari ñaa yoarire mari duhuna, 
Cristo mari mehne macariro ã jirucurohca. 

12 A yoa to yare mari yoari buhiri ñano yuhdupanahta 
cãno pjana puhtoro to suho jiropure tiro mehne 
puhtoata jinahca mari cãhu. 

“Cristore sã masieraja”, mari nichu, tiro cãhu 
marine ãta ninohca. 
13 Tirore mari yuhdurucachu ñuno to niriro seheta 
marine yoarohca. 
To niriro seheta yoariro jira tiro. 
Ne mahñoerara tiro. 


Cohamacu to hu ji coainare, to yare buheinare 
yahuha Paulo Timoteore 


14 Ahrire muhu mehne macainare wactichu yoaga. Ti mu 
saro durucu ti yuhdurucaa yaba cjihti jierara. A jia tinare 
tuhoinare ñano yoachu yoaa, tinare dojomehnena. A jicu mari 
puhtoro to ñurocaroi õ sehe ni yahuga tinare. “A ni durucuena 
tjiga musa”, niga tinare. 15 Muhu sehe Cohamact yare noano 
buhega. A yoa Cohamacu yare tuaro yoaga. Mu ã yoachu ñuno 
“Noano yoare muhe”, ninohca Cohamacu muhure. A jicu mu 
buherire to ñachu buo tisi muhu. A jicu to buheare noano 
masiga muhu. Tíre quihõno buhega. 16 Ti mu suro durucu 
yuhdurucaina ñaare ã yoarucu, Cohamacu yare yoaerara. A 
jicu ti a ni durucuare ã ñunocahga. Tinare tuhoi tjiga muhu. 
17 Tina ti durucua sehe camino to ñano baa mujano yoaro 
sehe jira. Camino to hano baa mujano seheta ti durucua cãhu 
paina Jesu yainare ñaina wahachu yoaahca. A durucuina 
mehne macaina Himeneo, Fileto cthu jira. 18 Tina “Jesu yaina 
masa muja tuhsuhre”, ni buhea, noaa buheare duhunocahre 
tina. A soro buhea cãina Jesu yainare tirore wacti tua duhuchu 
yoahre tina. 19 Ti å hano buhepachuta Cohamacų ya buhea 
sehe ne cohtotaerara. O sehe nina to buhea: “Mari puhtoro 
Jesu to yainare masina”, nina. A yoa 0 cãhure nina: “Jipihtina, 
“Jesu yaina jija’, niina ñaare duhunocajaro”, ni yahura 
Cohamacz ya buhea. 

20 Mari piti dahre buhechu masa pja wahwari yoaro sehe 
jira. Pjiri wuhui uru, plata mehne ti yoaa wahwari jira. Tuhstu, 
ti wuhui paye wahwari yucucu mehne, dihi mehne ti yoaa 
wahwari jira. Uru, plata mehne ti yoaa wahwari noaare ti 
posahti jira. Paye wahwari wiho jiare ti posahti jira. 21 A yoa 
ñaare yoaerariro uru wahwa noari wahwa yoaro sehe jirohca. 
A jiro tiro sehe Jesu ya dihtare yoarucuriro jirohca. Wuhu 
puro noari wahwa mehne noaare to yoariro seheta, ñaare 
yoaerariro Jesu ya cjihtire noaare yoarohca. 

22 Wahmuno jira mahu. A jicu wahma yapia ñaare goa pja 
ti yoariro seheta yoai tjiga muhu. A jicu noaare yoaga. Jesure 
wacã tuarucuga. Tuhsu, tirore, masa cãhure cahiga. A yoa 
muhu mehne macaina Jesu yaina mehne jicu cahmacheno 
marieno noano jiga muhu. Tina Cohamacwre yuhtiina tirore 
sinirucuina cãhu ata yoajaro. 23 A jicu tuhoturo marieno ti 
durucu yuhdurucaare muhu cãhu tuho nunti tjiga. Tuhsu, 
muhu cãhu durucu yuhdurucai tjiga. A durucu yuhdurucaa 
masa ti basi cahma suara. 24 Cohamacure dahra cohtarirore 
durucu yuhdurucaeraro cahmana. A yoa jipihtinare noano 
yoariro, buhe mihniriro, dóicãta suaerariro tirore jiro cahmana. 
25 A jiro paina tiro mehne ti durucu yuhdurucacha tiro tinare 
yahuro noano mehne suaro marieno yuhtiro cahmana tirore. 
To 2 yuhtichu ñua Cohamacu to yoadohoa mehne tina sehe ti 
ñaa yoaare cahyaboca. A jia noaa buheare masi ducaboca. 

26 Tinare watino sehe peresu yoaro sehe jiinare cjtamare to 
cahmaare yoahtina cjihtire. A jia guihono ti tuhoturi baharo 
noaa buheare masia, watinore cohanocaahca. 


Pihtiri dacho cjihtore yahuha Paulo Timoteore 


1 Pihtiri dacho panocare hano yuhduahca masa. Tíre ndoano 

masiga muhu. 2 Ti pjare masa painare wacti payoeraina, 
niñerure cahma yuhdurucaina, “Painare yahdurucaja”, ni ti 
basi tuhotuina, tire painare 2 ni yahurucuina, Cohamacure 
hano durucuina, ti pacusumare yuhdurucaina, ti wapachuta 
“Noana”, nieraina, Cohamacure ño payoeraina jiahca. 3-4 A jia 
masare cahieraina, paina mehne sua, tire bo duaeraina, haa 
quiti dahreina, ti mu suro hano yoarucuina, masare 24 
cjarucuina, noaare ñu yabiina, tina mehne macainare hano 
yoaina, tuhotua marieina, “Masi pahhoina jija”, ni tuhotuina 
jiahca masa. Tina ñaare ti goa pjaare yoa ji coaina jia 
Cohamacu sehere cahmaeraina jiahca. 5 A jia tina masa ti 
ñurocaroi Cohamacure ño payopahta “Cohamact wiho jiriro 
jira”, ni tuhotumana tina. A niinare piti tii tjiga muhu. 

6 Tina mehne macaina tuho masieraa numia ya wuhusei 
saa, tí numiare mahñoare buhera. Ti numia sehe ã ñaare 
yoarucua numia, tuaro ñaare yoa duara. 7 Ti numia wiho jia 
buheare ã buherucua numia jia, soro jia buheare tuhoa numia 
jia, Cohamacu ya buhea sehere ne masierara. 8 Panopu Jane, 
Jambre yaya jirina Moise cjirore ti ñu tuhtiriro seheta pihtiri 

dacho panoca jiina masa noaa buhea sehere ñu yabiahca. Tina 
ñaa dihtare tuhotuina jiahca. A jia Jesure wacti tuaina waro 
jierara. 9 Tó sehe yoaina mahñoa bihosi. Baharo ti mahñoare 
tuho masieraina ti jia căãhure jipihtina masiahca. Jane, Jambre 
mehne ti mahñoare panopu masa ti masiriro seheta ata 


masiahca pihtiri dacho panocãi jiina ti mahñoare. 


Paulo Timoteore duti batoaha 


10 Yu buheare, yu yoaa tiare, yu jia tiare, Jesure ya wacù 
tuaare masina muhe. Yu ã jiriro jichu, suaro marieno yoariro 
yu jichu, masare cahiriro yu jichu, hano yuhdupaihta yu cãno 
pjachu masina muhu. 11 A yoa yuhure ti ñano yoaare, yu ñano 
yuhduare masina muhu. Antioquíai, Iconioi, Listrai yuhure 
ñabiaro ti yoari cãhure masina muhu. Yu ã wahachu ñuno mari 
puhtoro Jesu sehe yuhure yoadohore. 12 Jipihtina Jesucristo 
yaina ti ji duachu Cohamacu to dutiriro seheta ti yoarucu 
duachu paina tinare ñano yoaahca. Ti potoca tjira. 13 Ñaina 
sehe mahño buheina cãhu ñabiaina wahaahca. Painare 
mahñoa, ti basi cãhu mahñoare tuhoa, ata ñabiaina wahaahca. 

14 Muhu sehe muhure yu buherire, noano mu tuhorire ã 
wacūrucuga. A jicu yu buheriro seheta yoaga. Muhure 
buherinare masina muhu. 15 Muhu wihãriro jicuputa Cohamacų 
yare ti joari ptire masi ducari jire. To yare ti joari pili õ sehe ni 
yahura muhare: “Jesucristore wacŭ tuaina dihtare pichacapu 
wahaborinare yuhduchu yoara Cohamace”, ni yahura muhure. 
16 Cohamacu yare ti joari pili jipihtiare Cohamacų sehe joa 
dutia tiri jire. A jina tí ptire buhena mari masi namoja. Tí ptire 
buhena Cohamacu dutiare mari yoahtire masija. A buhena 
mari ñaa yoarire “Ahri ñaa jica”, ni tuhotuja mari. Ajiro ti pt 
marine noaa sehere cohtota dutira. A jiro dachoripe mari 
noaare yoarucuhti cjihtire yahura ti pu. 17 Cohamacu yairo to 
ya ptire buhero, masi pahñonohca. A masino jipihtia noaare 
yoa masinohca tiro. 

4 1 Jesucristo jipihtina bui puhtoro, tjua tahtiro, catiinare, 
yariaina cãhure buhiri dahre dutihtiro to ñurocaroi 
muhyure õ sehe ni yahuihtja. Cohamacu căhu to ñurocaroi õ 
sehe ni yahuihtja muhure. 2 Dachoripe masa ti tuho duachu ti 
tuho duaerachu cãhure Cohamacu yare yahuga. A yahucu 
masa ti ñaa yoari buhirire masichu yoaga tinare. A yoa ti ñaa 
yoarire “Yoa namoena tjiga”, ni yahuga tinare. Noaa sehere 

yoa dutiga. A buhecu ne suaerariro, pumerariro jiga muhu. A 
jicu ne painare buhe duhui tjiga. 3-4 Baharo, pa tehepure masa 
noaa buheare tuho duasi. A tuho duaeraa ti cahmano seheta 
yoaa, ti taho ji coaa dihtare buheinare cahmaahca tina. A jia 
mahñoa buheare payu buheinare cjuaahca. Tina ã yoaa noaa 
buhea sehere cohã, ã ti buhemacanocarire tuho nunuahca. A 
jicu noaa buheare buhe duhui tjiga muha. 5 Muhe cãhu ã m 
dachoripe tuho masiriro jiga. Nano yuhdupaihta cãno pjaga. A 
yoacu noaa buheare ã buherucuga. Cohamacu muhure to yoa 
dutirire yoa pahñonocahga muhu. 

6 Yuhu Cohamacy yare yu yoari buhiri yu yariahto 
mahanoca duhsara. A jicu mahaa dachorica catisiniihca. A jicu 
mipure muhure dutija. 7 Yu yariahto panoca ahrire yahuihtja: 
Jesu noaa buheare yuhure buhe dutiro to ctirire noano buhe 
sohtori tihi. To dutiare noano yoa pahñonocahi. A jicu ñano 
yuhdupaihta tirore ne wacù tua duhuerahi. 8 Mipure Cohamacu 
yare yu yoari wapare muanopu wihboro nica. A jiro mari 
puhtoro buhiri dahre dutiro guihono yahuriro to tjua tahti 
dachoi to yare yu yoari wapare warohca yuhure puhtoro to 
pisari soro uru mehne ti yoari sorore yuhure to waboriro 
seheta. Paina cãhure to tjua tahtore cohtainare tirore cahiinare 
to yare ti yoari wapare warohca Jesu. 


Paulo yahu namoha Timoteore 


9 Yu cahapu cjero ñui taga muhu. 10 Dema ahri yahpa 
macaa jipihtiare tuaro cahmano yuhure yoadoho duaeraro 
yuhure coha wahcãa wahahre Tesalónicapu. Crescente cãhu 
Galacia yahpapu wahahre. A yoa Tito Dalmaciapu wahahre. 
11 Luca dihta yuhu mehne jira. Marco yuhure noano 
yoadohohtiro jira Cristo yare ya buhechau. A jicu tirore na 
tahga muhu. 12 A yoa Tíquicore Efesopu warocahi. 13 Õpu 
taca, yu bui saari suhtirore, Troai Carpo ya wuhui yu ctiri 
suhtirore na tahga. Ã yoa sohõ jia tjuri joaa tjuri cãhure na 
tahga. Sohõ jia cahsari joaa cahsari pinihtare tuaro cahmaja 
yahu. A jicu tí cahsari cãhure na tahga. 

14 Alejandro comaare dahrariro yahure ñabiaro yoare. 

A jiro to ã yoari buhiri Cohamacu tirore buhiri dahrerohca. 
15 Tiro Alejandro mari buheare tuaro ñu yabire. A jicu tiro 
muhure “Nano yoari” nica, tirore ñucu noano wacu masiga. 

16 Masare beserirore peresu yoa dutirirore ya yoarire, yu 
buheri cãhure tirore yu coã yahuchu ne cãiro baro Jesu yairo 
yuhure yoadohoerare. Jipihtina yuhure yoadohoeraa coha 
wahcãa wahahre. Ti 43 cohapachuta yuhure ti cohãri buhiri 
Cohamacu buhiri dahrero tjijaro. 17 Yu ã wahapachuta 
Cohamacu yuhure yoadohohre. A jiro to buheare yu noano 
yahuhti cjihtire to tuaare wahre yuhwre, jipihtina judio masa 
jieraina tí buheare ti tuhohti cjihtire. A jiro yahure ñano ti 
yoa duapachuta yuhure ti wajaborirore yuhduchu yoare mari 
puhtoro suaina yayare yuhure to yuhduchu yoaboriro seheta. 
18 Jipihtina yuhure ñano yoainare yuhdurucaro, yuhure 
yoadohorohca mari puhtoro. A jiro mtanopu puhtoro to suho 
jiropu yuhure ji dutiro yuhure yuhduchu yoarohca tiro. A jina 
“Tiro noa yuhduariro, tua yuhduariro jira”, nijihna mari 
jipihtia dachoripe. Ata nijihna. 


Paulo noa dutiha Timoteo cahai jiinare 


19 Prisca, Aquila, Onesiforo ya wahu macaina cãhu noajaro. 
20 Erasto Corintoi tjuahre. Trófimo Miletoi dohatia wahahre. 
A jicu tirore tói ctihi yahu. 21 Puhiro pano cjero taga muhu. 
Eubulo, Pudente, Lino, Claudia cãhy, jipihtina paina Jesu 
yaina mehne muhuwre noa dutira. 

22 Mari puhtoro Jesucristo muhu mehne jirohca. A jiro 
Cohamacy to cahia mehne musare jipihtinare noano yoajaro. 

Paulo Titore joarocaha 


1 1 Yuhu Paulo Cohamacure dahra cohtariro, Jesucristo 
yare buhe dutiro to ctiriro jija. Cohamacu to beserina 
Jesure ti wact tuahti cjihtire noaa buheare ti masihti cjihtire 
Jesu buhe dutiro yuhure ctire. Ti buhea Cohamacu to dutiro 
seheta mari yoahtire yahura. 2 A jicu jipihtia dachoripe 
Cohamact yaina mtanopt ti jirucuhto cihure buheja tinare. 
Cohamacu ne mahñoa marieriro ahri yahpare to bajuamehnehto 
pano 0 sehe ni ctia tiri jire marine: “Muanopu a jirucunahca”, 
ni cŭa tiri jire marine. 3 A jiro to quihõri pjai Cohamacu to ni 
cŭrire yahu dutire masare. Tó seheta yuhure ni yahu dutire 
tiro. Marine pichacapu wahaborinare yuhdoriro jira tiro. 
4 Muhure Titore Jesu yare buhei. Yu 3 buhechu tuhocu Jesure 
wacã tua ducare muhu. A jicu muhu potocãta ya macu yoaro 
sehe jicuta nina. Muhwre ahrire joarocai nija. Cohamacu mari 
Puca mehne, Jesucristo marine yuhdoriro mehne muhure noa 
dutija. Muhure pja ñua, cahia ti yoadohoa mehne noano jiga 
muhu. 


Creta wama tiri nucoi Tito to yoahtire yahu guihoha Paulo 


> Creta wama tiri nucoi muhure yu ctichu Jesu yaina ti 
buhehto cjihto duhsasinire tí pjare. A jicu ti yoahtire yahuhtiro 
cjihtore cti yahu muhure. A yoa macaripe macaina Jesu yaina 
puhtoa cjihtire bese duticu cŭãi muhure. 6-8 Tina puhtoa 
Cohamacure dahra cohtaina jira. A jicu tinare besecu noainare 
besega soro yoaerainare. A besecu, cda numiata namo tiinare, 
“Painare yuhdurucaja”, ni tuhotuerainare, suaerainare, 
cahaerainare, cahmacherainare, paina yare mahhoa mehne 
tuaro na duaerainare besega. A besecu ti wahusere sia suinare 
noano ñu wihboinare, noaa sehere noano ji coainare, tuho 
masiinare, noaare yoarucuinare, ñaa marieinare, ñaare 
yoaerainare, caparo marieno dahrainare besega. A yoa mu 
besehtina pohnare õ sehe jiina jiro cahmana: Jesure wacù 
tuaina, noano yoarucuina, jipihtinare noano yuhtiina jiro 

cahmana puhtoa pohnare. 9-10 A yoa noaa buheare quihõno 
mari buherucuriro seheta ne duhueraina jijaro puhtoa mu 
besehtina. A jia tina noaa buheare yahuina jiahca paina tí 
buhea mehne ti wahchehto sehe. A yoaa noaa buheare ñu 
yabiinare buhea, ti ya mahhoa ti jichu masichu yoaahca tina. 
A jicu noano besega Jesu yaina bui puhtoa jihtinare. 

Payu ti puhtoare yuhdurucaina, noano tuhotu durucueraina, 
mahñoina jira mipure. A yoaina judio masa pinihta ñabiaro 
yoaa nina. Ti ya buhea ti potoca jierachu tinare masichu yoaro 
cahmana. 11 Tina judio masa sehe niñerure wapata duaa mahño 
buhera. A yoaeraro cahmana tinare. A buhea cãa wahuse 
macainare jipihtinare Cohamact ya sehere cohachu yoaa nica 
tinare. Ti 2 yoachu tinare 2 yoa dutieraro cahmana. 

12 Ti yare panopt yahuriro tina mehne macariro jiparota õ 
sehe ni yahuri jire: “Creta nuco macaina ã mahñorucuina jira. 
Tina nucu macaina wahiguina yoaro sehe suaina jira. A yoa ã 
churucuina jia ne dahra duaeraa, capa bujuina jira”, niri jire 
tiro to ya nuco macainare. 13 To 2 nia potoca tjira. Ti ã jicha 
ñucu tinare tuaro tuhtiga Jesu ya buhea sehere noano ti masihto 
cjihtore. 14 A jicu judio masa panopu macaina ti mu suro ti 
nimacanocari cjirire, Jesu yare potocã jiare cahmaeraina ti 
dutia cãhure Creto macaina ti tuho nunuerahto cjihtore 
tuhtiga tinare. 

15 Buhiri marieina noa dihtare tuhotura. Ñaare yoarucuina, 
Jesure wacã tuaeraina sehe haa dihtare tuhotura. Tina ti 
tuhotua sehe ñaa yuhduara. A jia noa sehere bese masierara. 

16 Tina “Cohamacure masija sã” nipahta, ñaare yoara. A 
yoaina ti jichu nuna Cohamacure masieraina ti jichu masija 
mari. A jia tina ñaa yuhduaina, Cohamacu yare yuhdurucaina 
jira. Ne noaare yoa masierara. 


Noa buheare quihõno yahu dutiha Paulo Titore 


1 Muhu sehe buhecu noaa buhea ti nino seheta noano 

buhega. 2 Bucunare õ sehe ni yahuga: Cua pisaina, masa 
ti ño payoina, tuho masiina, Jesure noano wacŭ tuaina, 
Jesure, masa cthure cahiina, hano yuhdupahta cãno pjaina 
jijaro tina. 3 Bucu numia cthure ata ni yahuga: Cua pisaa 
numia, Cohamacure ño payoa numia, ñaa quiti dahrera numia, 
cahaera numia jijaro tí numia cãhu. A jia numia jia, noaare 
buhejaro paye numiare. 4-5 Paye numiare õ sehe ni buhejaro 

bucu numia: Ti manusumare, ti pohna cã&hure ti cahihtore, 
tuho masia numia, paina mua mehne ñano yoaeraa numia, 

cã wahu macaina jiina noano nu wihboa numia, masa noaa 
numia, ti manusumare noano yuhtia numia ti jihtore buhejaro 
tí numia Cohamacu ya buheare paina ti dojomehnerahto sehe. 

6 A yoa wahma yapia cãhure õ sehe ni yahuga: Tuho 
masiina jijaro tina. 7 Muhu sehe noaa dihtare yoarucuga 
muhyre ti ñu ctihto sehe. Buhecu ne mahñono marieno buhega. 
A buhecu cua pisaro mehne buhega muhu. 8 A buhecu noano 
tuho masino mehne noano buhega ne paina “Ahriro ñano 
yoaro nina” ni, muhyure ti yahusãerahto sehe. Mu ã buhechu 
ñua marine ñu tuhtiina jipahta marine wiho warota yahusã 
masierara. Marine wiho waro 2 yahusamacanoca buoro 
wahaahca tina. 

9 A yoa dahra cohtainare õ sehe ni yahuga: Ti puhtoare 
noano yuhtiina jijaro. Aj jia ti puhtoare noano wahchechu 
yoajaro. A dihta yoajaro. A jia ti puhtoare purino yuhtiea 
tjijaro. 10 Ă yoa ti puhtoa yare yacaea tjijaro. Tuhsu, noaina, 
ti puhtoa dutiare quihõno yoarucuina jijaro. A noano yuhtiina 
ti jichu ñua Cohamacu marine yuhdoriro to buheare taho ji 
coaahca paina. 

11 Masare to cahiare Cohamacu masare ño tuhsure. A cahino 
jipihtina pichacapu wahaborinare Cohamact tuaro yuhdo 
duara. 12-13 Masare ã cahino Cohamacu marine 0 sehe ni 
buhera: Cohamacure ñu yabiare, ñaa goa pjaare duhunoca 
dutira marine. Cohamact tuariro, Jesucristo marine yuhdoriro 
to si siteare mari ñuhti dachore, noari dachore mari cohtana 
nija. A jiro mari cohtari dacho panoi tuho masiina, noaare 
yoarucuina, Cohamacu cahmaare yoarucuina, marine ji dutira 
Cohamacu. 14 Tiro Jesucristo mari ya cjihtireta yariari jire 
jipihtia mari haa yoaare duhuchu yoaro taro marine to yaina 
wahachu yoaro taro. Mari naa yoari cjirire to ã cohachu mari 
faa yoari buhiri marieina jinahca. A jina tuaro noaare yoa 
duaina jinahca. 

15 Ahri jipihtiare tí nuco macainare Jesu yainare buhega 
muha. Ti puhtoro jinocaita nina muha. A jicu tinare yahuga. 
Ti ñaare yoachu ñucu yahuga tinare. Jipihtina paina muhure 
ño payoa mehne yuhtijaro. 

Jesu yaina ti yoahti cjihtire yahuha Paulo 


3 10 sehe ni yahuga t6 macaina Jesu yainare: Ti puhtoare 
paina tinare dutiina cãhure noano yuhtiina jijaro. 
Jipihtia noaare yoahtina jijaro. 2 A yoa painare ne fiano quiti 
dahrea tjijaro. A jia masa noaina, jipihtinare ño payoina jijaro. 

3 Panopure mari cãhu tuho masieraina, yuhdurucaina, 
mahñoare tuho nunuina, ñaare yoa ji coaina, tíre goa pja duhu 
masieraina, dachoripe ñaare yoarucuina, paina ti cjuaare cjoina 
jia timai mari cãhu. A yoa marine paina ñu tuhtire. Mari cãhu 
tinare ñu tuhtimai. 4-5 A jirina cjiri mari jipachuta Cohamacu 
marine pichacapu wahaborinare yuhduchu yoare. A yuhduchu 
yoaro to noariro jiare, masare to cahia cãhure marine ñono 
nire tiro. Noano mari yoari mehne yuhduchu yoaerare marine. 
Marine pja ñuno mari ñaa yoari buhirire cosaro, Espíritu Santo 
mehne marine yuhduchu yoare. A yoaro marine to pohna 
wahachu yoare. A to yoachu Espíritu Santo sehe noaina mari 
jihtina cjihtire cohtotachu yoare marine. 6 Jesucristo marine 
yuhduchu yoariro to yaria masa mujaa mehne Cohamacuų to 
yairo Espíritu Santore ware marine pjíro to tuaa mehne marine 
yuhduchu yoahtiro cjihto. 7 Marine cahino, marine noano yoa 
duare. Ã yoa duaro tiro to yairo Espíritu Santore marine ware 
Naa buhiri marieina mari jihto cjihtore, muanopu mari ã 
jirucuhto cjihtore. Mari ã jirucuhtore masina, tíre cohtana nija. 

8 Ti yu niri potocãta jira. A jicu tíre yu ni joariro seheta 
masare buhecu tí dutiare yoa pahño dutiga muhu. A jicu 
Cohamacure wacŭ tuainare tíre buhega noaare ti noano yoahto 
cjihtore. Ahri ya ni buheri noaa buhea jira. A jia jipihtina 
masa ahri buheare ti tuho nunuche wiho waro jierara. 9 Paina 
ti durucua sehe yaba cjihti jierara. A jia masierapahta ti ni 
yuhdurucaare mu tuho nunuchu yaba cjihti jierara. A jia ti 
coyea panopu macaina ti jia tiare ti ni yuhdurucaare, Cohamacu 
Moise cjirore to dutirire ti ni yuhdurtucaare tí jipihtiare noano 
mu tuho nunuchau yaba cjihti jierara. A jicu tíre tuho nunui 
tjiga. 

10 Musa mehne macariro ã ni yuhdurucariro musare cahma 
tju wachu to yoachu ñucu “Yoai tjiga”, niga tirore. Pua taha 
tíre tirore mu yoa dutierari baharo to yuhtierachu ñucu tirore 
piti tiecu tjiga. 11 Tó sehe yoariro ñaa dihtare goa pjarucuriro 
jira. To ã jichu nuna to ñariro to jichu masija mari. 

Paulo duti batoaha 


12 Nicopolipu puhiro puro jii tai nija. A jicu Artemare o 
Tiguicore mt cahapu yu waroca muhtachu yu warocahtiro 
tópure to sachu, Nicopolipu yuhure piti bocaga muhu tiro 
mehne. 13 A yoa dutiare noano mihnirirore Zena wama 
tirirore, Apolo cãhure noano yoadohoga ti wahahto cjihtore. 
A yoacu ti cahmaare jipihtiro tinare waga “Paye baro duhsari”, 
nica. 14 A jia Jesu yaina mari mehne macaina noaare yoapojaro 
paye barore duhsainare ti yoadohohto sehe noaare yoarucuina 
ti jihto sehe. 


Paulo noa dutirocaha Jesu yainare 


15 Jipihtina yahu mehne macaina muhure noa dutira. Tói 
jiina Jesu yaina sare cahiina noajaro. Cohamacu to cahia 
mehne musare jipihtinare noano yoajaro. 

Paulo Filemo wama tirirore joarocaha 


1 Yuhu Paulo, Jesucristo yairo yu jiri buhiri peresupu jija. 
Yuhu, mari coyeiro Jesu yairo Timoteo mehne muhure 
Filemore joarocaja sa. Muhu sa cahiriro Cristo yare sa mehne 
dahradohoriro jira muha. 2 A jina Jesu yaina mu ya wahui 
cahmachuina cthure joarocaja sã. Mari coyeacoro Jesu yacoro 
Apia cãhure joarocaja sa. Arquipo cãhure joarocaja sa. Arguipo 
sehe sã yoaro sehe Cristo yare yahuriro jira. 3 A jina Cohamacu 
mari Pucu, mari puhtoro Jesucristo mehne musare noa dutija. 
Cohamaczu to macuno mehne ti cahia mehne, ti yoadohoa 
mehne noano jiga musa. 


Filemo painare to cahiare, 
Cristore to wacti tuaare yahuha Paulo 


4-5 Yu coyeiro Jesu yairo Filemo, Cohamacure muhyre sini 
payoca muhure wacūŭcu “Noana”, nija tirore. Cristore mu 
cahīchy, tirore mu wact tuachu, paina Cohamacu yainare mt 
cahichu tuhorocahi yahu. A jicu Cohamacure “Noana”, ni 
wahcheja. 6 Cristore mari wacti tuana cãno potori to yaina 
jina nija mari. A wact tuaina jina, Cristore mari noano cahina, 
pjíro noaare cjuanahca mari. Tíre musa noano masihto sehe 
sini payoja Cohamacure. 7 Coyeiro, mipure painare mu cahichu 
tuhocu wahcheja yuhu. Jipihtina Cohamact yainare noano 
wahchechu yoayuhti muhu. Mu ã yoachu tuhocu wahcheja 
yuhu. 


Paulo Onesimo ya cjihtire sini payoha Filemore 


8-10 A jicu mipure Onésimore muhure dahra cohtarirore mu 
yoahtire muhwre sini payo duaja. Peresupu yuhu mehne to jichu 
Cristo yare yahuhi yahu tirore. Tíre thoro Cristore cahmahre 
tiro. A yoaro tiro Cohamacu yairo wahahre. A waharo ya macu 
yoaro sehe jiriro jira. A jicu yuhu Paulo bucuro jicu Cristo yare 
yu buheri buhiri peresui jic muhure yahurocaihtja Onesimore 
mu yoahtire. Cristo buhe dutiro to ctiriro jija yahu. A jiriro 

jicu tirore mu yoahtire dutiboa yuha. A jiriro jipaihta muhure 
dutisi yahu. Cahia mehne muhure yahurocaihtja tó purota. 

11 Cristo yairo to jihto pano Onésimo muhure dahra 
cohtariro jiro yaba cjihti jierasiniri jire. Muhure noano yoadoho 
masierasiniri jire. Mipu pinihtare tiro muhure, yahu cã&hure 
noano yoadoho masiriro jirohca. Mipure Cristo yairo jiro wiho 
jiriro waro jierara. 12 A jicu mipure tirore muhure waroca tjui 
nija. A jicu tirore noano piti bocaga muhu. Tirore tuaro cahija. 
13 Noaa buheare yu buheri buhiri peresupu yu jiro watoi tirore 
yuhure yoadoho dutiboa yuhu tirore warocaeracu. Yuhu mehne 
tjua dutiboa yuh. Muhu sehe yuhure mu yoadoho masierachu 
tiro sehe yuhure yoadohoriro tjuaboa, tirore warocaeract. 

14 Yuhure yoadohoboriro to jipachuta tirore muhure waroca 
tjuja. Muhu sehe tirore “Paulo mehne tjuasiniga”, mu nichu 
masicu yahu mehne tirore tjua dutiboa yuhu. Yuhu sehe 
“Yuhu mehne ciga tirore”, ni duaeraja muhure. A jicu tirore 
waroca tjui nija. 15 Tiro Onésimo mahaa numuricã muhure to 
duhti wahcãri baharo pari turi muhu mehne jira. Cohamacuų 
to cahmariro seheta muhure duhti wahcãri jire tiro Cohamacu 
yairo to wahahto sehe, ya tuhotuchu. Ã jiro pari turi muhu 
mehne jiro ã jirucurohca muhu mehne. 16 A jiro tiro mipure 
dahra cohtariro jierara. Dahra cohtariro bui curero jiriro jira 
tiro, yu ñachu. Mipure tiro mu coyeiro Jesu yairo jira. A jicu 
tirore tuaro cahija. Muhu sehe yu yuhdoro tirore cahiihca. 
Ma ã cahiriro jiro dahra cohtariro jisiniparota mipure dahra 
cohtariro to jiriro sehe jierara tiro. Tiro mu coyeiro Jesucristo 
yairo jira. 

17 A jicu yuhure mu piti bocaboriro seheta Onésimo cãhure 
noano piti bocaga. Muhu mehne macariro yu jichu tuhotucu 
tiro cãhure noano piti bocaga muhu. 18 A jicu muhure soro 
to yoariro jichu muhure to wapamoriro jichu yuhu sehe tire 
wapaihtja. 19 Yuhu Paulo yu basi ahrire muhure yahu joaihtja: 
Yuhu sehe wapaihtja muhure. Muhure yu buheri baharo 
Cristo yairo wahacu jipihtia dachoripe Cohamacu mehne 
jirucuhtiro jira muhe. Muhure yu ã buheri baharo muhu cã&hu 
yuhure pjíro wapamoriro jiboca. Mu ã jipachuta muhure 
wapaihtja to wapamonore. 20 Yu coyeiro yu cahiriro mari 
puhtoro Cristo yairo jira muhu. Cristo yairo jicu yu coyeiro 
jira muha. A jiriro jicu yahure noano wahchechu yoaga. 

(A jiriro jicu Onesimore noano piti bocaga.) 

21 Ahri ya yahurire noano yoaihca muhu. Yu yahuri 
yuhdoro yoaihca muhu. Tíre masicu muhure joarocai nija. 
22 Ahri cãhure yahuihtja muhure. Musa cahapu yu wahahto 
sehe Cohamactre sini payoyuhti musa yuhure. Musa a sini 
payorire tiro yuhtiboca. “Jai” to nichu cahmaja yahu. A jicu 
musa cahapu yu suhti tahtiare cahnoyuga muhu. 


Paulo noa duti batoaha Filemore 


23 Epafra muhure noa dutira. Tiro sehe Cristo yare to 
yoari buhiri yahu mehne peresupu jiriro jira. 24 A jia Marco, 
Aristarco, Dema, Luca mehne muhyure noa dutira. Cristo yare 
yu buhechy tina sehe yahu mehne buheina jira. 

25 Mari puhtoro Jesucristo to cahia mehne musare noano 
yoajaro. 

Cohamacu macuno to Pucurore yahubasaha masare 


1 Panopu Cohamacu payu tahari mari coyeare panopu 

macaina cjirire to yare yahua tiri jire. Payu to beserina to 
yare yahu turiaa tiri jire. To yare yahu muhtaina cjirire yahu 
dutiro, ã yahua tiri jire tiro mari coyeare. 2 Mipwre pihtiri 
dacho panocai jia dachorire to macunore to yare to yahu 
dutichau tiro sehe marine yahua tire. Tiro to Pucuro to yoa 
dutiro mehne ahri yahpare, muano cãhure yoariro jira. To 
Pucuro sehe pihtiri dacho panocã jipihtiare cjuahtirore cŭa tiri 
jire tirore. 3 A jiro to macuno sehe to Pucuro si siteare cjuariro 
jiro, cãno potori to Pucuro yoaro seheta jiro, to Pucuro to jia 
tiare marine ñona. A yoa to macuno to tuaa mehne to dutichu 
ahri yahpa, muano cãhu ã jirucura. A yoa mari ñano yoari 
buhirire to cosari baharo muanopu to Pucuro tua yehduariro 
poto buhusehei dujiri jire tiro, to puhtoro jiare nono. 


Cohamacu macuno anjoa bui jira 


4 Tiro Cohamacu macuno wama tira. Ti wamare ctri jire 
Cohamacu tirore. A wama tiro paina bui puhtoro jira. A jiro 
tiro anjoa yuhdoro tua yuhdurucariro jira. 5 To yaina anjoa 
sehere Cohamacu ne 0 sehe ni yahuerari jire: 

“Yu macy jira muhu. 

Michare yu macu my jiare masichu yoaihca”, 
niri jire Cohamacu to macunore. Anjoa sehere ne õ sehe ni 
yahuerari jire. Tinare ahri cãhure ne yahuerari jire: 

“To pucuro jija yahu. 

A yoa tiro ya macu jira”, 
niri jire Cohamacu to macuanore. Anjoa sehere ne õ sehe 
ni yahuerari jire. (A jiro to macuno tina yahdoro tua 
yuhdurucariro jira.) 6 Pa tehe to macunore wahma masa 
bajuarirore ahri yahpai ctino 0 sehe niri jire Cohamacu tirore: 

“Jipihtina yu yaina anjoa na tuhcua caha su, 

ño payoahca tina yu macure”, 

niri jire tiro. 7 A yoa to yaina anjoa sehere yahuro taro õ sehe 
niri jire tiro: 

“Yu yaina anjoare wihnono yoaro sehe pjacu tichu 

yoaja yuhu. 

Tina yuhure dahra cohtaina jira. 

Tinare pichaca yoaro sehe pjaca tichu yoaja yahe”, 
ni yahuri jire Cohamactu. 8 Tinare 2 niparota to macuno sehere 
0 sehe niri jire: 

“Muhu Cohamacu jipihtina bui puhtoro a jirucuihca. 

Ouihono dutiihca muhu mu yainare. 

9 Mahñono marieno yoaare, noano yoaare tuaro 
cahmana muhu. 

A jicu ñaa yoaare ñu yabira muhu. 

Ma ã jiriro jichu ñucu yuhu mu Pucu jipihtina paina 

yuhdoro muhure wahchechu yoahi”, 
niri jire Cohamacu to macunore. 10 Ahri cãhure niri jire tiro 
to macunore “Puhtoro”, ni pisuro: 

“Puhtoro, wahmanopure ahri yahpare, muano 

cãhure bajuamehnere muhu my basi. 
11 Tí jipihtia cohtota pihtia wahaahca. 

Muhv sehe ne cohtotasi. 

A jirucuihca muhu. 

Tí jipihtia suhtiro to baa boraro seheta pihtia 

wahaahca. 
12 Tí jipihtia muanore ahri yahpa cãhure cohtotachu 
yoaihca muhu. 

Munano suhtirore mu cohãboro seheta tí jipihtiare 

cohtotachu yoaihca muhu. 

Suhtirore tjuwe na mu cohtotaro seheta tí jipihtia 

cohtotaahca. 

Muhv sehe ne cohtotasi. 

A jirucuihca muhe”, 
niri jire Cohamacu to macunore. 13 Ne anjoa sehere ahrire 
yahuerari jire Cohamacu: 

“Yu poto buhusehei dujiga muhu. 

Puhtoro jira muhu. 

A jicu muhure ñu tuhtiinare doca dahre, 

yuhdurucabasaihtja. 

Tina bui puhtoro jiihca muhe”, 

niri jire Cohamacu to macunore. 14 Jipihtina anjoa sehe 
Cohamacure dahra cohtaina jira. A jiro Cohamacu warocara 
tinare to yaina anjoare Cristo to yuhduchu yoahtinare 
yoadoho dutiro. 


Cohamacu yare noaa buheare marine 
a tuhotunocano cahmaerara 


1 Ñ yoa Cohamacu macuno waro marine yahuriro to jicha 

masina to yahuare mari tuhorire noano wactino cahmana 
marine, “Tire bori”, nina. 2 Anjoa masare Cohamacu dutia 
cjirire ti yahu cù turiariro seheta ti dutiare yuhduruca dutierari 
jire. A jia masa sehe anjoa ti yahurire ti yuhdurucachu ñuno 
Cohamacy tinare quihõno buhiri dahreri jire. 3 Anjoa ti 
yahurire mari yuhtiri yuhdoro Cristo sehere yuhtiro cahmana. 
Tiro mari puhtoro marine to yuhduchu yoahtore yahu muhtari 
jire. A jia tirore tuhorina sehe to yahurire marine yahu turiare 
marine noano masichu yoaa taa. A jiro tí buheare marine to 
yuhduchu yoahti buheare mari ã tuhotunocachu Cohamacu 
tuaro marine buhiri dahrerohca. Tíre duhti masieraja mari. 
4 Tí buheare tuho muhtaina painare ti buhero watoi Cohamacu 
sehe tí buhea quihõnota ti jichu ñono nire. To tuaa mehne ñono 
nire. A yoa payu tahari to tuaa mehne yoa ñono, tí buheare 
quihõno ti jichu ñono nire. A yoaro to yainare ti yoahtire to 
cahmano seheta cŭri jire to buhea quihõno ti jiare ti masihti. 
Espíritu Santo sehe jira marine 2 yoa masichu yoariro. 


Jesucristo mari yoaro seheta pjacu tiriro masa bajuaha 


> Pihtiri dacho baharoi jiina Cohamacu cahai jiina 
michapucaca yu yahurina cjiri bui puhtoa jisi anjoa sehe. Tina 
anjoare puhtoa sõsi Cohamacu. 6 Wiho mejeta cãiro Cohamacure 
to durucurire õ sehe ni joari jire panopu: 
“Masa wiho jiina ti jipachuta tinare wactina muhu. 
Masare noano yoara muhu. 
7 Mahaa numrwrica anjoa docai masare cŭri jire muhu. 
A cūŭpacuta mipure tinare tuaare wacu puhtoa sõri 
jire muhu. 
8 Mu ã sõchu ahri yahpa macaa bui jipihtia bui 
jira masa”, 
niri jire panopu macariro Cohamacure. A ctino ahri yahpa 
macaina wahiquina jipihtina bui, jipihtia bui cūŭri jire Cohamact. 

Masare to ã puhtoa sopachuta jipihtina ahri yahpa macaina, 
ahri yahpa macaa bui jierasinica masa. 9 A tina bui 
jierasinipanahta, Jesu sehere masija mari. Mahaa numurica 
anjoa docai Cohamacy to macuno cãhure cŭri jire, mari yaro 
jiborirore yariahtirore. Cohamacu marine cahino Jesure mari 
yariaborirore to yariachu cahmari jire. Ă jiro to ã yariachu 
ñuno tirore tuaare waro, puhtoro sõri jire tirore. 

10 Cohamacu jipihtiare bajuamehneriro jira. A yoa jipihtia 
to ya dihta jira. A jiro Jesure to yaria duticha, tiro sehe mari 
faa yoari buhirire cohãri jire. A cohãri jire tiro masa payu to 
yaina jihtinare muanopu naano taro. Jesu to hano yuhduchu 
masare yuhduchu yoahtiro Cohamacu to waha dutiro seheta 
yoaro niri jire tirore. To ã yoacha pinihta noa nina. A jiro Jesu 
sehe marine yuhduchu yoariro waro, mari puhtorota jira. 

11 Jipihtina masare ti ñaa yoari buhirire Jesu, to cosawerina 
mehne pucu tira Cohamacure. A jiro mari Puce cãirota jira. 
Mari Pucu to jichu Jesu marine to yainare to cosawerinare 
“Yu coyea jira”, ni pisuro ne buo tierara. To ã ni pisurire 
musare yahuihtja. 12 Õ sehe nino niri jire tiro: 
“Cohamacu, my jia tiare yahuihtja yu coyeapure. 
Jipihtina ye yaina panoi muhure ño payocu ‘Tuariro 
jira’, ni yahuihtja yuhu tinare”, 
niri jire tiro to Pucurore. 13 Ahri cã&hure niri jire tiro: 
“Cohamacure wactii tuaihca yahe”, 
niri jire tiro. Ahri cthure niri jire tiro: 
“ Qi jija yahu. 
Cohamacu pohna mehne õi jija. 
Yuhure to ctirina yu coyea mehne ði jija’, niri jire 
tiro to yainare ‘Yu coyea’ ”, 
ni pisuro. 

14 “Cohamacu pohna”, to niina pjacu tiina mari jich 
ñuno, Jesu sehe mari ya pjaca yoaro sehe jiriro tari jire. A 
jiriro tari jire tiro crusapu yariaro taro, watinore butichu yoaro 
taro. Tiro watino sehe yariachu yoariro jira. 15 A yoa watinore 
butichu yoaro, marine yuhduchu yoare. Mari sehe dachoripe 
mari yariahtore cuimai. A cuiina jina pichacapu wahaborina 
jimai mari. A jiina mari jichau ñuno tiro marine yuhduchu 
yoare. 16 A yuhducha yoaro anjoa sehere yoadohoro taerari 
jire tiro. Abraha panamanare Cohamacu yainare mari sehere 
yoadohoro tari jire. 17 A taro tiro mari coyeiro warota tari jire. 

Ctino potori mari yoaro sehe pjacu tiriro tari jire. A taro mari 
yuhduhtire mari naa yoari buhirire Cohamacure cohã dutiro 
taro niri jire. A yoaro mari sacerdotea puhtoa bui puhtoro to 
yoariro sehe yoaro taro niri jire. Mari yoaro sehe jiro marine 
noano pja fiuna. A yoa marine noano yoadohora. Ã jiro tiro 
mari sacerdotea puhtoa ti bui puhtoro jiro nina Cohamacure 
dahra cohtariro jiro. 18 Tiro ñano yahduri jire. A jiro watino 
tirore ñano yoa dutimari jire. Yoaerari jire tiro. A ñaare 
yoaerariro jiro, tiro sehe mari cã&hure ñaare yoaerachu yoa 
masina. Watino to ñaare to yoa dutichu ñuno marine ñaare 
yoaerachu yoa masina Jesu. 
Jesu Moise cjiro bui jiriro jira 

1 Jesu to ã jiriro jichu Nuna tirore noano wacuga musa. 

Yu coyea Jesu yaina, Cohamacu to beseina jira musa. 
Tiro Jesu sehe Cohamact to warocariro jiro mari sacerdotea 
puhtoa ti bui puhtoro jira. To buheare noaa buheare mari 
quihõno tuho, buheja. Tiro sehe Cohamacu warocariro, mari 
sacerdotea bui puhtoro to jia tiare noano wacŭga musa. 
2 Cohamacu tirore marine to yuhduchu yoahtore to cùchu 
tiro sehe to ctiriro seheta yoari jire. Ne yahdurucaerari jire. 
Moise cjiro cãhu Cohamacu yaina Israe masare yoadohoro ne 
yuhdurucaerari jire. Ata yoari jire Jesu cãhu. 3 Moise cjirore ti 
ño payoriro yuhdoro Jesu sehere ño payoro cahmana marine. 
O sehe jira tí mari piti dahre buhechu: Wuhure mari ño 
payoriro yuhdoro wahu dahreriro sehere ño payoro cahmana 
marine. A jiro Jesu sehe waha dahreriro yoaro sehe jiriro to 
jichu Moise cjirore mari ño payoriro yuhdoro tiro sehere ño 
payoro cahmana marine. 4-6 Õ sehe jira ti: Mari Cristo yaina 
Cohamacų ya curua macaina jija. Cristo sehe wuhure to 
ctiboriro seheta marine to ya curua macaina cjihtire ctino nina. 
Masa sehe wuhuse yoaina jira. Cohamacu sehe jipihtiare 
yoariro jira. Moise cjiro sehe Cohamacu ya curua macainare 
yoadohorucuriro jiro, baharopu Cohamacu to yahuhtore yahua 
tiri jire masare. Cristo sehe Cohamacu macuno jiro, Cohamacu 
yare yoarucuriro jiro, Cohamacu ya curua macaina bui puhtoro 
jira. To ã jiriro jich Nuna Moise cjirore mari ño payoriro 
yuhdoro Cristo sehere ño payoro cahmana marine. A jina mari 
sehe Cristore wacùŭ tua duhuerana, marine to yuhduchu 
yoahtore ã wahcherucuna to ya curua macaina jija mari. 

Cohamacuų to yainare tiro mehne ti noano sochu cahmana 


7 A jina Cristore mari wacŭ tua duhuerahtore õ sehe yoaro 
cahmana marine. Õ sehe nina Espíritu Santo: 

“Michare yahu Cohamacu musare yu yahuchu, 
yuhti duaeraina jiena tjiga. 

8 Noano yuhtiga musa yuhure. 

Panopu Israe masa masa marienopt jia, 
ata yuhdurucarucure yahure. 

A jina tina yoaro sehe yoaena tjiga musa yuhure. 

9 Tópure cuarenta cuhmari waro tinare yu tuaa 
mehne yoa ñomai. 

Yu ã yoa ñopachuta tina sehe 0 sehe ni tuhotua 
timare: ‘¿Ñaare mari yoachu ñuno Cohamacu 
marine buhiri dahrebocari?’ ni tuhotua timare. 

A ni tuhotua ñano yoa ñua tire. 

10 Ti 2 yoachu ñucy tina mehne suai. 

A suacu õ sehe nii: ‘Tina ya durucuare tuho 
duaeraa, soro jia buheare 4 wacūùmacarucua 
nina. 

Ya sehere ne yhti duaerara’, nii tinare. 

11 A jicu tina mehne suacu õ sehe ni yahui: ‘Tina yuhu 
mehne macaina ne jisi. 

A jia wapu tiro marieno jisi tina’, ni yahuri jire 
Cohamacu”, 

niri jire Espiritu Santo sehe. 

12 A jina yu coyea, noano yoaga musa, “Cohamacure 
cohari”, nina. Musa ñaare tuhotuna, Cohamacure catirirore 
wacu tuaerana, tirore cohaboca musa. Ne cãiro musa mehne 
macariro 4 yoaero tjijaro. 13 A jina ahri sehere yoaro cahmana 
musare: Musa mehne macainare dachoripe Cohamacų yare 
musa basi cahma durucuga “Ñaare yoari”, nina. Ñaare yoana, 
“Ti mehne wahcheja” nina, mahñoare tuhotuna nija mari. 

A ni tuhotuena tjiga. Ñaare yoarucuna Cohamacu ya sehere j ji 
coaeraja mari. A yoana ñaare duhu duaeraja. “A yoari” nina, 
musa mehne macainare Cohamact yare musa basi cahma 
durucuga. Cristo to tahto pano dachoripe tire ã cahma 
durucurucuga. 14 Wahmanore Cristore mari waci tua ducariro 
seheta tó seheta mari waci tuarucuna, mari catiro puro to 
yare duhuerana, tiro mehne macaina jija. 

15 0 sehe nina Cohamacu yare ti joari pti: 
“Michare yuhu Cohamacu musare yu dutichu noano 
yuhtiga musa yuhure. 
Panopt macaina Israe masa yu yahupachuta no 
payo duaeraa, yuhure yuhti duaerare. 
A jina tina yoaro sehe yoaena tjiga musa, 
niri jire Cohamacu”, 
ni joaa tiri jire panopure. 16 A yoa Cohamacu to yahurire 
tuhomarina jipahta tina tirore yuhtierari jire. Tina jipihtina 
Egiptopt jiina Moise to na wiorina jipahta tirore ne yuhtierari 
jire. 17 A jia 4 ñano yoarucua, cuarenta cuhmari waro 
Cohamacure suachu yoa mujaa tiri jire. Ti 2 yoari buhiri masa 
marienopt yariari jire tina. 18 Tirore ti 2 yuhti duaerachu 
ñuno 0 sehe cua pisaro mehne niri jire tiro: “Tina yahu mehne 
macaina ne jisi. A jia wapu tiro marieno ne jisi tina”, niri jire 
tiro. 19 To ã nichu tuhona ahri sehere masinahca mari: Tina 
Cohamacure ti wacŭ tuaerari buhiri tiro mehne macaina ji 
masierari jire. A jia tiro mehne noano so masierari jire. 
4 1 A jiro panopu macainare tiro mehne ti noano sohtore 
cahmano, tinare “Yuhu mehne wapu tiro marieno 
sonahca”, ni cŭri jire Cohamacu. Mari cthure ata ni ctiri jire 
tiro. A jina cuaro mehne Cohamacure yuhdurucaena tjijihna 
mari, “Cohamacu yare yoa moñori”, nina. Ã yoa moñona tiro 
mehne noano sosi mari. 2 Panopu macaina cjiri Cohamacu 
yare ti tuhoriro seheta mari cãhu noaa buheare tuhohi. Tina 
tuho muhtaina cjiri sehe tuhoa, “Cohamacu ya waro jira”, 
ni tuhotuerari jire. A jia ti tuhori cjiri yaba cjihti jierari jire. 
3 Mari sehe tirore wacã tuana Cohamace mehne macaina jija. 
A jina tiro mehne noano jinocahna, tiro mehne sonahca. 
Wap tiro marieno jinahca. Cohamacu to niriro seheta jira tí. 
O sehe niri jire tiro tirore yuhtieraina cjirire: 
“Tina mehne suac cuaro mehne 0 sehe ni yahui: 
‘Tina yuhu mehne macaina ne jisi. 
A jia wapu tiro marieno ne jisìï’, ni yahui”, 
niri jire Cohamacu yare ti joari pti. Ahri yahpare to yoari 
baharo dahra duhusiniri jire tiro. Yoari pja dahra duhuparota 
tina sehere tiro mehne so dutierari jire tiro. 4 Ahrire mari 
masija. Seis dachori ahri yahpare to yoari baharo to dahra 
duhurire yahuro õ sehe niri jire Cohamacu ya durucuare ti 
joari pūi: 

“Seis dachori baharo jipihtiare to dahraare pahñono, 
Cohamacų dahra duhuri jire”, 
niri jire to yare ti joari pūi. 5 A yoa pari turi Cohamacu yare ti 
joari pi õ sehe ni yahura tiro mehne noano jierainare: 

“Tina yuhu mehne macaina ne jisi. 

A jia wapu tiro marieno ne jisi, niri jire Cohamacu”, 
nina to yare ti joari pt. 6 Noaa buheare tuho muhtaina tirore 
ti yuhdurucari buhiri tiro mehne macaina jisi tina. A jia tiro 
mehne wapu tiro marieno jisi tina. Paina sehe tiro mehne 
macaina jiahca. A jia tiro mehne wapu tiro marieno soina 
jiahca. 7 A jiro masare to yuhduchu yoahti dachori paye 
dachorire ctiri jire pari turi Cohamacu. Tí dachorita mipure 
jira. Payu cuhmari baharo Israe masa cjiri Cohamacwre ti 
tuho muhtari baharo tí dachorire yahuri jire Davi cjiro sehe. 
Cohamact tirore to yahu dutichu yahuri jire tiro. Cohamacu 
ya durucua ti joarire musare yu yahua dachorire õ sehe ni 
joari jire Davi cjiro: 

“Ahri dachorire yuhu Cohamacu musare yu 

yahuchu yuhdurucaro marieno noano 

yuhtiga musa yuhure”, 
ni joari jire panoptre. 8 Ti pjapure Josué cjiro Israe masare 
Cohamactz to wari yahpai na suri jire. “Yuhu mehne wapu tiro 
marieno soina jiahca” nino, tí yahpai ti sohtore nino nierari 
jire Cohamacu. Ti yahpai so dutiro, paye dachori to yuhduchu 
yoahti dachorire cŭeraboa tiro. 9 Wiho mejeta seis dachori 
baharo ahri yahpare to yoari baharo Cohamacu to dahra 
duhuriro seheta mari to yaina ctht tiro mehne wapu tiro 
marieno mari sohto jirohca. Tiro mehne mari noano jihto 
jirohca. 10 Cohamacų sehe to dahrarire duhunocasiniri jire. 
Tó seheta tiro mehne soina cã&hu mari wapu tirire 
duhunocanahca. 11 A jina mari to yaina noano yoajihna. 
Cohamacų yare noano yuhtijihna tiro mehne mari noano 
sohto sehe. Panopu macaina mari coyea cjiri ti yuhdurucari 
baharo Cohamacu mehne macaina ji masierari jire tina. 
Tina yoaro sehe yoaena tjijihna mari. 

12 Cohamacu ya durucua marine catichu yoara. Noaa 
sehere marine cohtotachu yoara. A jia to ya durucua wiho 
jia jierara. A yoa ñosari pji pu buhuseheri siori pji mehne 
dihirore ti yihso ñy ti masiriro seheta to ya durucua cãhu 
mari jia tiare noano masichu yoara. To durucuare mari 

tuhochau, tire mari buhechu mari jia tiare, mari tuhotua 
cãhure noano masi pahhochu yoara marine. 13 Ne Cohamacure 
mari jia tiare mari dohse yoarire nyo masieraja mari. Jipihtiare 
to bajuamehnerire, to bajuamehnerina cthure nuna tiro. 

A jina mari yoarire tirore yahu yuhduro cahmana marine. 


Jesu tuariro mari sacerdotea puhtoa bui puhtoro jira 


14 Jesu Cohamacu macuno to Pucuro cahapu tjuariro jira. 
Tiro tuariro mari sacerdotea puhtoa bui puhtoro jira. A jiro 
marine Cohamacwre sini payora. To ã jiriro jichu huna mari 
sehe to yare noano yuhtijihna. Tirore noano wacã tuarucujihna. 
15 Tiro mari sacerdotea puhtoa bui puhtoro mari hano 
yuhduchu nuno noano pja ñuriro jira. Mari naa goa pjaare 
masina tiro. Watino jipihtiare ñaare marine to yoa dutiriro 
seheta tiro cãhure ñaare yoa dutimari jire. To 2 yoa dutipachuta 
tiro ñaare yoaerari jire. A ñaare to yoa dutimariro jiro, marine 
pja ñuno tiro yoadoho masina marine. 16 A jina cuiro marieno 
Cohamacure sinijihna. Tiro marine cahina. A jiro tirore mari 
sinichu tiro sehe pja ñuno, marine yoadohorohca. Watino 
marine to ñaare yoa dutichu, mari hano yuhduchu cãhure tiro 
marine yoadohorohca. 

1 Sacerdotea puhtoa bui puhtorore besero, masunore 

besera Cohamacu. A to beseriro jiro sacerdotea puhtoa 
bui puhtoro sehe tiro mehne macainare yoadohoro taro, 
Cohamacure dahra cohtariro jira. A jiro ti ñaare ti yoari buhiri 
Cohamacure sinibasara tiro mehne macainare. Wahiquirore 
waja ja muono, Cohamacure sinibasara. 2 Sacerdotea puhtoa 
bui puhtoro paina masa yoaro sehe noano masi pahñoerariro 
jira. A masi pahñoerariro jiro paina masierainare yoadoho 
masina. A jiro noano yoaeraina cãhure noano yoadoho masina. 
3 A jia sacerdotea noano yoa pahñoeraina jia ñaa buhiri tiina 
jira tina cãha. A jia ti basi ti ñaare ti yoari buhiri wahiquirore 
waja ja muo, Cohamacure sinina. Paina masare yoadohoa taa, 
ti Naa buhiri ti sinibasariro seheta ti basi ti haa buhiri cãhure 
sinina Cohamacure. 

4 To basi to mu suro sacerdotea puhtoa bui puhtoro 
saaerara. Cohamacu sehe tirore besero, sacerdotea puhtoa bui 
puhtoro sõna. Panopu macariro Aaro cjirore to cŭriro seheta 
paina sacerdotea puhtoa bui puhtoro chure ctna tiro. 5 Tó 
seheta Cristo cãhu to basi to mu suro sacerdotea puhtoa bui 

puhtoro sãaerari jire. Cohamact sehe tirore puhto sono, 0 
sehe niri jire: 

“Yu macy jira muhu. 

Michare yu macu mu jiare masichu yoaihca’”, 
niri jire Cohamacu. 6 Pa tehe õ sehe niri jire Cohamacu 
Cristore: 

“Jipihtia dachoripe sacerdote jirucuihca muhu. 

Melquisede to jiriro seheta sacerdote 

jirucuihca muhe”, 

niri jire to macunore. 7 Cristo ahri yahpai jiro sahurucua 
mehne, yahco mehne Cohamacure tuaro siniri jire tiro “Yuhure 
masoga”, nino. Cohamact sehe tirore yariarore maso masiriro 
jira. To 2 sinichu Cohamacu tuhori jire tirore. Cohamacu 
cahmaa dihtare to yoachu ñuno Cohamact sehe to sinirire 
tuhoro, tirore yuhtiri jire. 8 Cristo Cohamacu macuno jiparota 
ñano yuhduri jire tiro. A ñano yuhduro yahtiri jire Cohamacure. 
A yahtiro noano yuhtiare masiri jire. 9 A ñano yuhduro, 
crusapu yariaro jipihtina tirore yuhtihtinare yuhduchu 
yoahtiro wahari jire. 10 A jiro Cohamacu sehe tirore sacerdotea 
puhtoa bui puhtoro cūŭri jire. A jiro Melquisede sacerdotea 
puhtoro to jiriro seheta jira Cristo. 


Cristo yaina tirore wacu tua duhuchau cua nina 


11 Payu õ sehe jiare musare yahu namo duaja sa. Sa 2 yahu 
namo duapachuta musa sehe dapu butiina jira. A jina musare 
sã yahuchu mijo nina sãre. 12 Yoari pja Cristo yaina jimana 
musa. A jina mipure painare buheinapu ji tuhsuboa musa. 
Musa a jiinapu jiborina jipachuta paina musa sehere buheahca 
tjoa. Cohamacu yare mijoera curea buhea dihtare tuhora musa. 
Wihainaca pěcho dihtare ti sihni masino seheta musa cãhu 
mijoera curea dihtare noano tuhora. Wahma buhe ducaina 
yoaro sehe jira musa. 13 Pecho sihniina wihãinacã jisinina. 
Tina yoaro seheta musa cthu jira mijo cureare tuhoerana. 
“Ahri haa jira. Ahri noaa jira”, ni bese masierara musa. 

14 Chuare chuina sehe bucuna jira. Tina yoaro sehe jiina noano 

taho masiina noano buheina jira. “Ahri haa jira. Ahri noaa 

jira”, ni bese masina tina sehe. 

6 1-2 A jina Cohamacu yare noano masiina, noano yuahtiina 
jijihna. Cristo yare wahmanore mari buhe ducana õ sehe 

masi ducai: Mari mu suro mari yoaa yaba cjihti jierara. Mari 

noano yoaa mehne yuhdusi mari. Cohamacure wac tuaro 
cahmana marine. Ahrire wahmanopure buhe ducare marine. 
A jia bautisaare, wamomacarire marine ti duhu payoare, 
yariaina ti masa mujaare, ahri dacho to pihtiri baharo 
Cohamacę to buhiri dahrehtore, to buhiri dahrehtina ti hano 
yuhdurucuhto cãhure ahri cãhure wahmanopure marine buhe 
ducare. Õ sehe jia buheare masi tuhsu, paye sehere noano 
buhe namojihna tjoa. 3 A jina Cohamacu to cahmachu ata 
yoanahca mari. 

4 Mari ã yoaerana Cohamact yare duhuboca mari. 
Cohamact yare masiina jipahta tíre duhuinare ne pari turi pano 
ti naa tuhotumarire cohtotachu yoa masierara. Tó sehe jiina 
Cohamact tinare to noano yoahtore masia, Espíritu Santo to 
yoaa tiare mahanoca masimare. 5 A yoa Cohamacu ya durucuare 
tuhoa noaa durucua ti jichu masimare. Tuhsu, pihtiri dacho 
baharopu Cohamacy to tuaa mehne mari ã jirucuhtore, 
masare to buhiri dahrehto cãhure tina masimare. 6 A jiinapure 
Cristo yare duhurinare pari turi ti haa tuhotumarire tinare 
cohtotachu yoa masierara. Tó sehe yoaina Cohamacu macunore 
pari turi crusapu ti cja puharo seheta tirore yoaa nina. Tia 
yoachu ñua paina masa Cristore bujupera. Ti å yoachu tinare 
ti faa tuhotumarire tinare cohtotachu yoa masierara. 7 Õ sehe 
jira tí mari piti dahre buhechu: Noari yahpare pjíro coro tachu 
tí toaa noano du, dicha tira. A jiro tí wese puro dichare cjuara 
to chuhtire. Ti yahpa Cohamacu noano to yoari yahpa jira. 
(Tó seheta noano yoara tiro to yaina cã&hure.) 8 Wiho mejeta 
aga pota mehne, tja mehne ti yahpa diaro yaba cjihti jierara. 

A jiri yahpa Cohamacu to j8 cohãhti yahpa jira. A jiro tí 
yahpare jãnocanohca. (Tó seheta yoara tiro tirore duhuinare.) 


Cristore 2 ño payorucuinare yuhduchu yoara Cohamacu 


9 Yu cahiina, musare ã ni yahupaihta musa sehere “Cristore 
duhuina jira”, nii nieraja. Musa sehe Cristo to yuhduchu 
yoaina jira. A jina noaare yoana nica musa. Tíre masija yahu. 
10 Noano mari yoari wapa quihõno marine noano yoariro jira 
Cohamacų. Ã jiro to yare musa tuaro dahrari wapare bosi tiro. 
Tirore cahina noano yoadohore musa tirore. Paina Cristo yaina 
cãhure yoadohore musa. A yoa tinare yoadohosinina nica 
musa. A yoaina musa jichu fiuno bosi tiro. 11 Musa catisinino 
puro painare musa cahirucuchu, musa yoadohorucuchu 

cãhure cahmaja sa, baharopu Cohamacu yare musa duhuri 
nina. Musa ã noano yoachu ñuno noano yoarohca Cohamacu 
musare. 12 A jina musa capa bujuina musa jichu cahmaeraja 
sã. Paina Cristo yaina hano yuhdupahta to yare ne duhuerara. 
Ti 2 yoachu ñuno Cohamacu “Musare waihtja”, to nirire tinare 
wa pahñonohca. A jina musa cãhu tina yoaro seheta yoarucuga. 
13-14 Panopuu Cohamacu Abraha cjirore õ sehe ni cta tiri 
jire: “Yu wama mehne ahrire potocã nii nija muhure. Muhure 
noano yoaihtja. A yoacu mu panamana ji turiainapure payu 
masa jich yoaihtja”, ni yahu cta tiri jire Cohamacu Abraha 
cjirore. A ni yahu ctino to ya wama mehne ã ni yahuro niri 
jire. Pairo tiro bui jiriro ne mariachu to ya wama mehne to 
basita 2 ni yahua tiri jire. 15 “Muhure noano yoaihtja”, 
Cohamacu to ni ctirire Abraha cjiro sehere noano to cohtachu 
ñuno to niriro seheta tirore noano yoaa tiri jire. 16 “Cohamacu 
mehne potoca nina nija”, masa sehe nia, tina ti bui jiriro 
wama mehne ã ni yahua nina. “Cohamacu mehne potoca nii 
nija”, cãiro to nichu tuhoro tiro pairo mehne cahma sayoriro 
“Potoca tjira”, ninohca. A jia cahma sayo duhuahca tina. 
17 Cohamacu Abrahãre “Muhure noano yoaihtja”, ni ctino to 
ya wama mehne a ni yahua tiri jire. To 2 ni yahurire tuhona 
“Potoca tjira ti. A yoa to niri ne cohtotasi” ni, masija mari. 
Tire mari masihto sehe to ni ctiri mehne “Yu wama mehne 
potoca nii nija”, ni yahua tiri jire Cohamacu. 18 A jiro puaro 
to ni durucuri mehne potocata to nirire masichu yoari jire 
Cohamacu marine: To ni ciiri cã&hu “Yu wama mehne potoca 
nii nija”, to ni yahuri cãhu tí puaro mehne to ni durucurire 
yahua tiri jire tiro. To ni ctiri cã&hu, “Yu wama mehne potoca 
nii nija”, to ni yahuri cãhu ne cohtotaerara. Cohamacu ne 
mahñoerara. To ã jiriro jichu masina, marine to yoadohohtore 
macana, tirore noano wacŭ tuana, wahchea mehne marine to 
yuhduchu yoahtore cohtanahca mari. 19-20 A to yuhduchu 
yoahtore cohtana, wacti tuaina jija mari. A jina cuieraja. 
Sacerdotea puhtoa bui puhtoro Cohamacu to jiri tahtia waropu 
sãano, ducatari suhtirore yuhdu sãahna. A sãano masa ya 
cjihtire sini payobasara Cohamacrwre. To ã yoariro seheta Jesu 
cahu baharo mari wahahto seheta muanopu Cohamacu cahapu 
waharo, mari ya cjihtire sini payobasara Cohamacure. Tópu 
mari wahahto pano tiro sehe wahari jire. A jiro jipihtia 

dachoripe sacerdotea puhtoa bui puhtoro jira tiro. Melguisede 
sacerdote to jiriro seheta sacerdotea puhtoro jirucura tiro cã&hu. 


Melquisede sacerdote to jiriro seheta Jesu sacerdote jira 


7 1 Melguisede cjiro sehe Sale wama tiri maca macaina bui 
puhtoro jia tiri jire. Sacerdote jiro Cohamacu tuarirore, 
muano macarirore sini payobasariro jia tiri jire. A jiro paina 
puhtoare Abraha cjiro cahma waja yuhduruca tuhsu, to tjua 
tachu waro Melguisede cjiro to ya macai jiriro Abraha cjirore 
piti bocaro sua tiri jire. A piti bocaro tirore sini payobasaa tiri 
jire Cohamacure: “Noano yoaga ahrirore”, ni sini payobasaa 
tiri jire Cohamacure Abraha cjirore. 2 To ã piti bocahto pano 
Abraha cjiro sehe tirore nu tuhtiinare waja tuhst to wajãrina 
cjiri puhtoa yare naa tiri jire. To 2 nari cjirire mahanoca waa 
tiri jire Melguisede cjirore. Cohamacu to dutiriro purocata 
mahanoca waa tiri jire Melguisede cjirore. Melguisede cjiro to 
wama sehe “Bui puhtoro noano yoariro jira”, nino nina. Tiro 
cjiro Sale wama tiri maca macaina puhtoro to jichu to wama 0 
sehe nino nina: “Bui puhtoro noano jichu yoariro”, nino nina. 
“Sale” nino, “Noano jia”, nino nina. 3 Ne Melguisede cjiro 
pucusumare, to pano ji muhtainare to coyeare ti yahu joa õri 
mariahna. To masa bajuarire, to yariari cãhure yahu joa õri 
mariahna. Ã jiro ã jirucuriro yoaro sehe jira tiro cjiro. To ã 
jiriro jichu Cohamacu tiro mehne marine piti dahre buhera. 
Cohamacų to macuno to sacerdote to jirire marine buhera. 
Melquisede cjiro sacerdote ã jirucuriro yoaro sehe jira. Tiro 
yoaro seheta Cristo cãhu sacerdote ã jirucuriro jira. 

4 Ñ jiro Melquisede ne wiho jiriro jiera tiri jire. Abraha mari 
ñuchy cjiro puhtoro waro jiparota mahanoca to tjua narire 
tiro sehere waa tiri jire. Mahanocã waa tiri jire Melquisedere. 
5 A jia Cohamacu dutia Moise cjirore to ctiri dutia jipihtina 
paina Israe masare tó purota wapa dutira. A dutiro Leví 
panamana ji turiainare ti coyea waparire ñaha dutiro, cta tiri 
jire. Leví panamana sacerdotea wahaa tiri jire. A jia Israe masa 
Abrahã panamana ji turiaina jipahta ti sacerdoteare wapaa tiri 
jire. 6 Melquisede sehe Leví panamino ji turiariro jieraparota 
wapa naa tiri jire Abrahare. Cohamacu “Muhure noano 
yoaihtja”, to ni ctiriro jiparota Abraha sehe Melquisedere 
wapaa tiri jire. A jiro Melguisede sehe Cohamacure Abrahãre 
sini payobasaro noano yoa dutia tiri jire. 7 Noano yoa dutiriro 

Melguisede cjiro sehe to noano yoa dutiriro bui Abraha bui 
jira. Tire mari noano masija. 8 Mari mehne macaina sacerdotea 
marine mahanoca wapa naina mari yoaro seheta masa jira. A 
jia yariahtinata jira tina cãhu. Ahriro Melguisede sehe Abrahare 
mahanoca wapa nariro cjiro 2 catirucuriro yoaro sehe jira, 
mari piti dahre buhech:. To yariarore yahueraro, ata nino 

nia tiri jire Cohamacu yare ti joari pti. 9 Mipu macaina Leví 
panamana ji turiaina sacerdotea jia, mahanocã wapa nana. 

A jiina ti jipachuta Abraha Melguisedere mahanoca waparo 
jipihtina Levi panamana ji turiaina ya cjihti cãhure wabasaro 
sehe yoaro nia tiri jire. A jia tina cãhu Melguisedere mahanoca 
wapaina yoaro sehe jira. 10 Melguisedere Abraha to wapari pjare 
Levi sehe masa bajuerasinia tiri jire. A masa bajuerasiniparota 
to ñuchuno cjiro Abraha pjacupu to jiboriro seheta Levi sehe ji 
tuhsuro nia tiri jire. A jiro Melguisede Abrahãre to piti bocachua 
Levi cãhu to fiuchuno cjiro mehne jiro sehe jiro nia tiri jire. A 
jia Leví, to panamana ji turiaina mehne Melguisedere mahanoca 
wapaina yoaro sehe jia, tina to docai jia nia tiri jire. 

11 To dutiare ctino Cohamacu Levíre to coyea chure 
sacerdotea ji dutia tiri jire. A jia to dutia ti niriro seheta tina 
sacerdotea wahiguinare waja jã muo, sinibasaa tiri jire 
Cohamacure masa ya cjihtire. Ti 2 yoari mehne mari yuhduna, 
pairo sacerdotere soro sehe jiriro sacerdotere cahma namoeraboa 
mari. A jina pairo sacerdotere cahmaja mari mipure, Melguisede 
yoaro sehe jirirore. Levi ya curua macariro Aaro cjiro yoaro 
sehe jiina sacerdoteare mipure mari cahmaeraja. 12 A jina 
sacerdotere mari cohtotana, marine dutia cãhure cohtotaro 
cahmana marine. (Sacerdotea ti yoadohoa mehne mari 
yuhdueraro seheta tí dutia mehne mari yuhdueraja. A yoana tí 
dutiare cohtota pahñono cahmana marine.) 13 Aaro, Levi c&hu 
ti ya curua macaina dihtare sacerdotea saa duti muhtaa tiri 
jimare Cohamacu to dutiare ctino. To 2 dutipachuta mipure 
mari puhtoro sacerdote to sõriro pa curua macariro jira. Tí 
curua macariro ne sacerdote jierasinire. 14 Tiro Cristo Juda 
ya curua macariro masa bajuari jire. Tire mari noano masija. 
Moise cjiro sehe sacerdotea sõno, Juda ya curua macainare ne 
cãiro sacerdote sõera tiri jire. 

15 Ahrire masina, õ sehe mari noano masija: Mipure wahma 
to sõriro sacerdote Cristo Melquisede yoaro sehe jiriro jira. 

16 Panopu macaa dutia ti niriro seheta Leví ya curua macaina 

dihta sacerdotea saari jire. Mipure to sõriro sacerdote ti yoaro 
sehe jiriro sacerdote sãaerari jire. Tiro Cohamacų tuaa mehne 
jipihtia dachoripe jiriro jira. A jiro tí tuaa mehne sacerdote 
sãari jire tiro. 17 Õ sehe nina Cohamacu yare ti joari pūi: 
“Jipihtia dachoripe sacerdote jirucuihca muhu. 
Melquisede sacerdote to jiriro seheta sacerdote 
jirucuihca muhu, nia tiri jire Cohamacu to 
macunore”, 
ni joaa tiri jire panopy. 18 To dutia to cù muhtari dutiare 
masa ti bihoerachu yaba cjihti jierari jire. A jiro tí dutiare duti 
namoerari jire Cohamacu. 19 Moise cjirore to cŭri dutia mehne 
ne yuhduerara masa. A jiro mipu sehere Cohamacu marine to 
yuhduchu yoahtore marine cüre. To 2 yoachu mipure tiro 
cahapu waha masija mari. A yoa tiro mehne durucu masija. 
20 A yoa Cristore sacerdote sõno, “Yu wama mehne potocã 
nii nija”, nino tirore sõri jire to Pucuro. Paina sacerdoteare 
tirore to yoariro sehe wama payo sõerari jire. 21 Cristo sehe 
Cohamacu tuaro to yahuri mehne sacerdote sãari jire. Õ sehe 
nia tiri jire to Pucuro Cristore: 
“Yuhu mu puhtoro ye wama mehne muhure 
potocã yahuihtja. 
Ahrire ne duhu ctino marieno yahuja muhure. 
Jipihtia dachoripe sacerdote jirucuihca muhe”, 
ni cŭa tiri jire Cohamacu to macunore. 22 A “Yu wama mehne 
potoca nii nija”, to nino mehne ctino, wahma buheare noaa 
buheare marine cŭno, marine to yuhduchu yoahtire cŭno nia 
tiri jire. Panopu macaa dutia yuhdoro mari noano jihtore cŭãno 
nia tiri jire. A ctino Cohamacu “Musare yuhduchu yoaihtja”, 
to niriro seheta yoaro taro, Jesure warocari jire marine 
yuhduchu yoahtiro cjihtore. 23 Ji muhtaina sacerdotea ti 
yariachu ñua paina cohtota saana tjoa. A jia tina payu 
sacerdotea wahara. 24 Jesu sehe ã jirucura. A jia tirore 
cohtotaina mariahna sacerdotea. 25 A jiro tiro ã jirucuro, 
Cohamacure ã sini payobasarucura to yaina ya cjihtire. A yoa 
Cohamacu mehne ti ã jirucuhto sehe masare yuhduchu yoa 
masina tiro. Jipihtina tirore wacã tuaina Cohamact cahapu 
wahaahca. A jiro Jesu jira pototi tinare yahduchu yoariro. 
26 A jiro Jesu jira mari sacerdotea puhtoa bui puhtoro. Tiro 
pinihtare tuaro cahmaja mari. Ne ñaa buhiri marieriro jira 
tiro. Masa yoaro sehe ne ñaare yoaerare. A jiro Cohamacu 

tirore haina cahai jirirore naahno, muanoptu cù, jipihtina 
paina bui puhtoro sori jire. 27 Paina sacerdotea yoaro sehe 
jierara tiro. Tina sehe dachoripe wahiguinare waja, j mtoa, 
Cohamacure sinia tihre. Ti basi ti haa yoari buhirire sini 
muhtaa tihre. Baharo paina masa ti haa buhiri c&hure sinibasaa 
tihre tina. A jia payu tahari tina Cohamacure sinia tihre. 

Jesu sehe sacerdote jiro, c tahata to yariaa mehne siniri jire 
Cohamacure masa ti ñaa buhirire cohãno taro. A yariaro to 
basi to pjacure to catia cãhure Cohamacure to waboriro seheta 
yoaro niri jire. 28 Cohamacu dutia Moise cjirore to ctiri cjiri 
sacerdotea puhtoare saa dutira. A sãapahta ñaa marieina 
jierara 2 sacerdotea saa. Ti dutia baharo jia buhea mehne 
Cohamacu “Yu wama mehne potoca nii nija”, to nino mehne 
to yahuri buhea mehne to macuno sacerdotea puhtoro sãari 
jire. Tiro sehe naa marieriro a jirucura. 


Cohamacu “Musare yuhduchu yoaihtja”, ni ciiha tjoa Moise 
cjirore to cŭrire cohtotaro. Tíre yahubasariro jira Jesu 


1 Ti jipihtiare yahuna, ahri pinihtare musare yahuna nija: 

Musare sa yahuriro sacerdotea puhtoa bui puhtoro tiro 
pini mari yairo waro jira. Muanopu Cohamacų tua yuhduariro 
to puhtoro dujiro cahai to poto buhusehei dujira Cristo mari 
sacerdotea puhtoro. 2 A jiro ahri yahpa macari wuhui, masa 
ti yoari wuhui sacerdotea dahraare yoaerara tiro. Muanopu 
jiri wahupure mari puhtoro to yoari wahupure sacerdotea 
dahraare yoara tiro. Ti wuhu pinihta Cohamacu waro ya 
wahu jira. 

3 Jipihtina ahri yahpa macaina sacerdotea puhtoa 

wahiquinare waja j muoa, wara, Cohamacure ño payoa. 
Ata yoa dutia tiri jire tinare. Mari yairo sacerdote cãhure wa 
dutia tiri jire Cohamacure mari ño payohto sehe. Mari ñaa 
buhirire tirore wa dutia tiri jire. A jiro Cristo mari ñaa buhiri 
yariaro wahchechu yoari jire Cohamacure sacerdotea puhtoa 
Cohamacure waa ti wahcheriro seheta. 4 Mari judio masa mari 
dutia ti niriro seheta ahri yahpapu sacerdotea masa ti naa 
buhirire wara Cohamacwre sinia. Ahri yahpapu sacerdotea ji 
tuhsura. A jiro Jesu sehe mari yairo sacerdote ahri yahpapu 
jisinino, sacerdote jieraboa tiro sehe. 5 Ahri yahpa macaina 
sacerdotea ti dahraare ahri yahpa macari wuhuihta dahrara. 
Tí wuhui Cohamacure ti ño payorire nuna muano macari 

wahupure tirore mari ño payohtore masi cureja. “Ti wahu 
yoaro sehe jira”, nino nia tiri jire Cohamacu tãcui Moise cjirore 
to wahure dahre dutiro. To 3 dahrehto panoca Cohamacu õ 
sehe nia tiri jire tirore: “Tacui muhure yu ñoriro seheta tí 
wahy to jiriro seheta ya ya wuhure quihõno dahrega”, nia tiri 
jire Cohamacu tirore. 6 Mipu sehere Jesu sacerdote jiro to 
dahraa paina sacerdotea ya dahraa yuhdoro jira. Wiho waro 
jierara. Cohamacu marine “Musare yuhduchu yoaihtja”, to ni 
yahuri cjiri panopu macaa dutia Moise cjirore to cŭri dutia 
yuhdoro jira. Marine to yahuri cjiri tí dutia yuhdoro marine 
noano jichu yoaahca. A jiro marine Cohamacure yuhduchu 
yoabasariro jiro, Cristo sehe paina sacerdotea yuhdoro jira. 
7 Wahmanoprre to dutiri cjiri mehne mari yuhdueraja. 
Ti dutia mehne mari yuhduchau, paye buheare ctieraboa 
Cohamacų. 8 Wiho mejeta tí dutiare ti yoa pahño masierarire 
yahuro 0 sehe nia tiri jire to yainare Israe masare: 
“O sehe nina mari puhtoro: “Noano tuhoga. 
Baharopu paye buheare “O sehe yoadohoihtja 
musare”, ni yahuihtja yu yainare Israe masare, 
Juda ya curua macaina cãhure. 
9 Ti buhea ti nuchusuma cjirire yu yahu ctri cjiri 
yoaro sehe ne jisi. 
Yu basi tinare Egipto yahpai jiinare na wiocu 
tinare yahumai. 

Yu ã ni yahurire yuhdurucare tina. 
Ti 2 yoachu ñucy tinare ã hunocahi. 

10 A jicu baharopu Israe masare õ sehe ni yahuihtja: 

Yu dutiare tinare wactichu yoaihtja. 

A jia ya dutiare yuhtiahca. 

A jicu yuhu Cohamacu ti puhtoro, tinare ñu 
wihboriro jiihtja. 

Tina sehe yu yaina masa jiahca. 

11 A jia ti pjare tina mehne macainare ne tina õ sehe 
cahma nisi: “Mari puhtorore Cohamacure 
masiga musa”, ne ni cahma buhesi. 

Tina jipihtina yuhure masi tuhsuahca. 
Wihainaca, bucuna cãhu yuhure masiina 
dihta jiahca. 
12 A jicu ti ñaa yoari buhirire boihca yahe. 
Tinare buhiri dahresi yahu. 
Ti naa yoari buhirire pari turi wacūsi yahe’, 
nia tiri jire mari puhtoro”, 
nina Cohamacu yare ti joari pùi. 13 Mipure marine wahma 
buheare ctino, panopu macaa dutiare duhuro nire. A yoa 
muna dutia cjirire mahanoca to duhuri baharo tí dutia cjiri 
cohtotaa wahara. 


Ahri yahpa macari tahtiare muano macari tahtia 
cãhure Cohamacure ño payori tahtiare yahuha 


1 Wahmanore Cohamacu to dutiare Moise cjirore ctino 

masa tirore dohse ti ño payohto cãhure ctia tiri jire. A 
yoa Cohamacure ti ño payohti wahu cãhure yoa dutiro cha 
tiri jire. 2 Tí wahu wahiquina cahsari wahu jia tiri jire. Pua 
tahtia cjuaa tiri jire. Pjiwacūŭri tahtia ti saa su muhtari tahtia 
Cohamactz ya tahtia wama tia tiri jire. Ti tahtiai ti siha 
buhriada jia tiri jire. A jiro mesa cãhu jia tiri jire. Tí mesa bui 
Cohamacuųre ti wari pão pisaa tiri jire. 3 Pa tahtia suhti cahsari 
mehne ti ducatari tahtia jia tiri jire. Ti tahtia Cohamacu to jiri 
tahtia waro wama tia tiri jire. 4 Ti tahtiai uru mehne ti yoari 
altar, inciensore ti j muori altar jia tiri jire. A yoa uru noaa 
mehne ti duhu õri caro tói coãa tiri jire. TÍ caro puhichapu 
uru wahwa maná wama tia chua posa tiri wahwa jia tiri jire. 
A jiro tí caro puhichapu Aarõ to tjuadu cjiro pūri tidu jia tiri 
jire. A yoa pua pji taa pjini Cohamacu to dutiare to joa õa 

pjini c&hy tí caro puhichapu saa tiri jire. 5 Ti caro bui puaro 
anjoa masy jia tiri jire. Ti masau Cohamacu to si siteare, tí 
tahtiai to jiare ñoa nia tiri jire. Ti caro mohano bui ti wua 
dupuri mehne mohaa tiri jire. Ti caro mohano bui masa naa 
buhirire ti warire waja site payoa tia tiri jire sacerdotea 
puhtoro. Tó purota yahuihtja ahri wahu macaare mipure. 

6 A yoa tí wuhure ti noano cahnori baharo sacerdotea 
dachoripe ti saa su muhtari tahtiai saa su, ti dahraare yoaa tia 
tiri jire. 7 Sacerdotea puhtoa bui puhtoro dihta pa tahtiapu saa 
tiri jire. Cuhmaripe ct tahata to saari dacho baroihta saa tiri 
jire tiro. A sãano ti wajariro wahiguiro ti wariro dire na sãano, 
Cohamacure ño payoa tiri jire. Di marieno ne sãaera tiri jire. 
To basi wactienoca to yoari buhirire, to naa buhirire, jipihtina 
paina Israe masa wactienoca ti yoari buhirire, ti naa buhirire 
dire na saa tiri jire tiro Cohamacuųre sini payoro taro. 

8 Jipihtia ahri mehne Espíritu Santo 0 sehe ni marine buhero 
nina: Ti wahui Moise cjirore to ctiri wahui mari ño payosinina, 
to ctiri dutiare yoahtina jisinina, wiho jiina Cohamacure ño 
payona wahaeraboa mari. Sacerdotea puhtoa bui puhtoro 
dihta Cohamaca to jiri tahtia waropu saa masina. A jina wiho 
jiina ti ño payoa wahaeraro seheta ata jiboa mari cãhu Moise 
cjirore to ctiri dutiare cjuasinina. 9 Ahri jipihtiare Cohamacure 
ño payori wuhupu jiare marine cŭno, marine mipu macainare 

buhero niri jire Cohamacu. Wahiguinare waja j4 mtoa, masa 
Cohamacure ti ho payori mehne ne Cohamacu cahapu wahasi. 
Ti ã yoari mehne ti ñaa yoari buhirire cosawerara. 10 A 
wahiguinare waa, ti chua, ti sihnia, ti pjacu cosaa, ti 0 sehe 
yoaa mehne Cohamacure ño payoa timari jire. Ahri ti 2 yoari 
wiho warota jira mipure. A yoa tí dutia Moise cjirore to ctiri 
dutia marine noaina wahachu yoaerari jire. Ti dutiare 
yoapanahta munanota jirucunocaja mari. Mari tuhotuare 
cohtotaeraja mari. A jia wahma buheare Cohamacu to ctiri 
baharo muna dutia sehe yaba cjihti jierara. 

11 Cristo sehe mari sacerdotea puhtoro jiro ta tuhsuri jire. 
A jiro marine noaare cti tuhsuri jire. Cohamacure ño payori 
wahu muanopu sacerdotea puhtoro to dahrari wahu paina 
sacerdotea ti dahraa wuhuse yuhdoro noari wahy jira. Muano 
macari wahy jira. Ti wahu ahri yahpa macari wahu jierara. 
A yoa masa ti yoari wahu jierara. 

12 Cristo muanopu Cohamact to jiro waropt că tahata 
sãari jire mari ñaare yoari buhirire Cohamacure waro sehe 
yoaro taro. Tópu muanopu Opt to jiri tahtia waro yoaro sehe 
jira mari piti dahre buhechųu. A yoaro cabritoa dire, wachuaca 
dire na sãa, waerari jire tiro. Tiro sehe to ya di warore 
Cohamacure to waro sehe yoaro niri jire yariaro. Jipihtia 
dachoripe Cohamacu mehne mari jirucuhto sehe to dire 
cohãri jire. Mari ñaa buhirire yariari jire. 13 “Yariainare 
pihana musa pjacu wete tiina jira”, ni cūŭa tiri jire Cohamacu 
Moise cjirore. Tó sehe jia ñaare wete tiare cosawea tiri jire 
cabritoa dire ti wari mehne. Wachua dire ti wari mehne, 
wachuacare ti jãri nitine ti wari mehne tó sehe jia ñaare 
cosawea tiri jire. 14 Tó sehe jia ñaare wahiquina dire ti wari 
mehne, nitine ti wari mehne ti cosaweriro seheta ti yuhdoro 
Cristo sehe to dire to cohãno mehne mari ñaare yoarire noano 
cosawe pahñonocahna. Tiro naa marieriro jiro, crusapu 
yariaro to basita to pjaca to catia mehne Cohamacure waro 
sehe yoari jire. Espíritu Santo a jirucuriro to yoadohoa mehne 
a yoari jire tiro. A yoa mari ñaa yoari buhirire Cristo to 
cosawechu ñuno mari haa buhirire Cohamacu bonocahno, 
mari naa yoarire duhuchu yoara. Ti naa buhirire cjuasinina 
pichacapu wahahtina jimai mari. To cosawerina jina, 
Cohamact catiriro yare yoaina jija mari. 

15 A jiro “O sehe musare yuhduchu yoaihtja”, masare 
Cohamacu to ni yahu ctichu Cristo sehe to yahuare yahubasariro 
jira. A yahubasara tiro Cohamacu to beserinare yuhduchu yoaro 
taro. To ã yuhduchu yoachu jipihtia dachoripe tiro mehne 
jirucunahca mari to yaina. A jina mari to yainare Cohamacu 
to wahtire cjuanahca mari. Moise cjirore to ctiri dutia dihta 
jichu masa ti fiaa buhiri jisinia tiri jire. A yoa crusapu yariaro 
ti pjata ti Naa yoari buhirire yuhduchu yoari jire tiro to yainare. 
16-17 Masuno baharo to coyeare to wahtire joa Oyura papera 
pii. To wahtire yahuro taro joa Oyura. Ti ptire joa Oyuriro to 
yariaerasinichu ti pt yaba cjihti jierara. To coyea to cjuarire 
na masierasinina. Wiho mejeta, to yariachu ñua ti pti to ni 
joariro seheta to yare naahca tina. 18 To yariahto pano ti pt to 
yaba cjihti jieraro seheta yariaro marieno di wijaro marieno 
Cohamacu Moise cjirore to ctiri dutia cthu ne yaba cjihti 
jieraboa. A jiro wahiguiro dire sacerdote to waja siteri baharo 
to dutiare quihõnota yoaro nia tiri jire. 19 A yoaro õ sehe yoa 

muhtaa tiri jire Moise cjiro: Cohamacu to ctiri dutiare masare 
yahu pahhoa tiri jire. Baharo wachuaca dire, cabritoa dire co 
mehne morea tiri jire. Tuhsu, hisopo wama tidu dupu mehne 
oveja pjoari sohãa mehne ti ñimiori pjoarire torēa tiri jire. Tí 
dupu mehne dire soharo, Cohamacu dutiare to joari tju bui 
waja site payoa tiri jire. Jipihtina masa bui c&hure waja site 
payoa tiri jire. 20 A yoaro õ sehe nia tiri jire tiro: “Cohamacu 
marine to yahuri cjiri to dutiri cjiri ahri di mehne ti potocã 
jichu masija mari. Ahri dire huna to niriro seheta marine to 
yoahtire masija mari. Tí dutiri cjirire yuhti dutiri jire tiro 
marine”, nia tiri jire Moise cjiro. 21 A yoaro masare to yoariro 
seheta Cohamacure ti ño payori wahu wahiquina cahsari 
wahure, jipihtia tí wuhui jia cãhure waja sitea tiri jire. 22 A 
tjira. To dutia ti niriro seheta payu ñaare di cohano mehne 
cosawero cahmana. Mahanoca duhsaa ñaare paye baro mehne 
ti cosawechu noana. A jiro Cohamacu mari ñaa yoari buhirire 
ne bosi to di cohaerachu. 


Cristo to dire cohãno, to yaina ti haa yoari buhirire cosaweha 


23 Ti jipihtia Cohamacwre ti ño payori wahu, tí wahyi jia 
cãhu muano macari wuhui jia yoaro seheta jiri jire mari piti 
dahre buhechu. Muano macari wahu sehe potocata Cohamacu 
ya wuhu waro jira. A jia ahri yahpa macari wuhure, ti wahui 
jia cãhure wahiquina dire to wajã siteri mehne cosawero 
cahmari jire. Ti yuhdoro muanopu wahahtinare ti naa buhiri 
cjuainare cosawero cahmana. A jiro wahiguina yuhdoro jiriro 
ya di to cohãno mehne tinare ti ñaa yoari buhirire cosawero 
cahmana. 24 A yoa Cohamacure ti ño payori wuha masa ti 
yoari wahy jira. Muano macari wahu yoaro seheta jira ti 
wahu cãhy, mari piti dahre buhecha. A jiro Cristo sacerdote 
jiro marine sini payobasaro taro ahri yahpa macari wuhure 
sãaerari jire. Potota muanopu wahari jire tiro Cohamacu 
panoi marine sini payobasaro taro. 25 Mari judio masa mari 
sacerdotea puhtoa bui puhtoro cuhmaripe Cohamacz to jiri 
tahtia waropu saa tiri jire wahiguina dire waro taro. Cristo 
sehe to dire Cohamacure waro sehe yoaro taro, yariaro paya 
tahari sãaerari jire. 26 Payu tahari yariariro jiro, ahri yahpa to 
jiro puro pay tahari yariaboa tiro. Payu tahari tiro mari Naa 
buhirire yariarucuriro jiboa. Wiho mejeta pihtiri dacho panocã 
mipure marine jipihtinare yuhduchu yoaro taro c tahata 

bajuari jire tiro ahri yahpai. A bajuari jire to yariaa mehne 
mari haa buhirire cohãno taro. 27 Jipihtina masa c8 tahata 
yariaahca. Ti 2 yariari baharo masa noainare, haina cãhure 
beserohca Cohamacu. 28 C tahata mari yariaro seheta Cristo 
cãhu c& tahata yariari jire payu masa ti naa yoari buhirire 
cohãno taro. Baharo pari turi tarohca. Mari ñaa yoari buhirire 
cohã tuhsuriropu jirohca. A jiro pari turi mari ñaa yoari 
buhirire cohãno taro nisi. A taro tirore cohtainare wahchea 
mehne tirore ñu duainare yuhduchu yoaro tarohca. 
1 0 1 Cohamacu to dutia Moise cjirore to ctiri cjiri noaa 
buhea yoaro seheta jipahta, cãno potori jierara. Tí 
dutia ti yoa dutiriro seheta cuhmaripe wahiquinare waja, j 
muo, Cohamacure ño payorucura. Ti 2 yoaa mehne masa ti 
ñaa yoari buhirire cohãerara. 2 TÍ mehne ti haa yoari buhirire 
cohãa, cã tahata Cohamacure ti ño payori baharo “Mipure naa 
buhiri mariahna sare”, ni tuhotuboa masa. A jia pari turi 
wahiquinare waja j muo Cohamacure ño payoeraboa. Tia 
yoarire duhunocaboa. 3 Cuhmaripe wahiguinare waja ja muo, 
Cohamacure ti ño payochu tí tinare ti naa yoari buhirire 
wactichu yoara. Tó purocãta yoadoho duara tí tinare. 
4 Wachua di mehne mari ño payori mehne, cabritoa di mehne 
mari ño payori mehne ne mari ñaa yoari buhirire cohãerara. 
> Ti potocãta jira. Ti ã jichu ñuno Cristo ahri yahpapure to 
tahto pano õ sehe nia tiri jire Cohamacure: 
“Wahiquinare j muo ti wacha, trigo pohcare ti 
wachu cãhure muhu ñucu ñy ji coaerara muhu. 
A jicu yu pjacure yoare muhu yu ya pjaca cjihtore. 
6 Ñaa yoari buhirire ti cohãhtore wahiquinare wajã 
ti ja muochu ñucu ñy ji coaerara muhu. 
7 Mu ã ñy ji coaerachu ucu õ sehe nihi muhure: 
“Oi jija. Mu cahmano seheta yahpapu yoai wahaihtja. 
Ata yahure ni yahura mę ya tjupw, nihi yahe”, 
nia tiri jire Cristo to Pucurore. 8 “Wahiguinare j muo ti wachu 
ñucy, trigo pohcare ti wachu cãhure ñucu ñu ji coaerara 
muhe”, ni yahu muhtaa tiri jire tiro. Wahmanopure to dutia 
wahiquinare, trigo pohca cãhure ti waa mehne ti ño payo 
dutipachuta ã nia tiri jire tiro. 9 A ni tuhsu õ sehe ni namoa 
tiri jire: “Õi jija. Mu cahmano seheta yahpapu yoai wahaihtja”, 
nia tiri jire. To ã nichu õ sehe masija mari. Panopu wahiquinare 
waja ja muoa mehne ti ño payori cjirire duhuchu yoaro paye 

buhea sehere ctino niri jire Cohamacu. A ctino mipure Cristo 
to yariaro mehne masare yuhduchu yoarohca Cohamacu. 

10 Jesucristo to pjacure waro, yariaro, jipihtina mari to yainare 
mari naa buhirire cohãri jire. C& tahata to pjacure wari jire 
mari ñaa yoari buhirire cohãno taro. A yoaro Cohamacu to 
cahmano seheta yoaro niri jire. 

11 Jipihtina mari judio masa mari yaina sacerdotea 
dachoripe Cohamacure ño payori wuhui dahrarucura. A 
dahrarucua dachoripe munanota wahiguinare waja, j4 muo, 
Cohamacure sinirucura. Ti 2 waja j4 muopachuta ti mari hano 
yoari buhirire ne cohãerara. 12 Cristo sehe c tahata mari naa 
yoari buhirire yariaro, mari haa yoari buhirire noano coha 
pahñonocari jire. Tíre coha tuhsu wahaa wahari jire to Pucuro 
cahapt to poto buhusehei dujiro waharo. Puhtoro jiro tópu 
dujira. 13 Tópu dujiro cohtaro nina. Tirore ñu tuhtiinare 
Cohamact sehe to yuhdurucabasahtore cohtaro nina Cristo. 

14 A jiro că tahata to yariaro mehne ti ñaa yoari buhirire to 
cohabasarinare naa buhiri marieina ti ã jirucuchu yoara tiro. 
15 Tí potoca tjira. Ata ni yahura Espiritu Santo marine. Õ sehe 
ni yahura tiro: 
16 “Õ sehe nina Cohamacu: ‘Baharopure õ sehe ni 
yahuihtja Israe masare, “Yu dutiare ti 
wactapu cŭihtja” ’, ni yahuihtja”, 
nina tiro. 17 Õ sehe ni namona Cohamacu: 
“ ‘Ti naa yoari buhirire yua dutiare ti yuhdurucari 
cãhure pari turi wac namosi yah, nina tiro”, 
ni yahura Espíritu Santo. 18 Mari haa yoari buhirire to ã bocha 
pari turi mari ñaa yoari buhiri yariahtirore cahmaeraja mari. 


Cohamaczu cahai suna cuiro marieno tiro mehne mari 
durucuboriro seheta tiro mehne durucu masija mipure 


19 A jina yu coyea Cristo to yariaro mehne to di cohãno 
mehne mipure mari chu cuiro marieno Cohamacu to jiri tahtia 
waropu saana, tiro mehne durucu masija. A yoana tirore sini 
masija. 20 Mari catirucuhto cjihtore Cohamact marine ã coã 
yoaro niri jire. Cristo sehe mari ñaare yoari buhirire yariaro 
to di cohari mehne Cohamacu mehne durucu masija mari. 
Sacerdotea puhtoa bui puhtoro ti tahtiapu to sãariro seheta 
Cristo sehe Cohamacu cahapy suri jire mari haa yoari buhirire 
bo dutiro waharo. Ti tahtia macari suhtirore ducatari suhtirore 


El Nuevo Testamento en guanano de Colombia, 3ra ed. ©2010, Liga Bíblica Internacional 


703 HEBREOS 10 


to tuhre cohãboro seheta Cristo to pjacure cohari jire Cohamacu 
mehne mari jirucuhto sehe. 21 A jiro Cohamacu ya wahui 
dahrariro mari Yairo Sacerdote tua yuhduariro jira tiro. 22 A 
jina Cohamacwre sinijihna mahñono marieno. Tirore noano 
wacã tuaa mehne, cuiro marieno tirore sinijihna. Cristo mari 
ñaa yoari buhirire to cosaweinapu jija. A jina “Buhiri tiina jija 
mari”, ni tuhotuina jieraja mari. A yoa wete mariea co mehne 
mari cosawero seheta Cristo to cosaweinapu jija. A jiina jina 
Cohamacure sinijihna. 23 “Musare yuhduchu yoaihtja”, to niriro 
seheta yoarohca. A jina tiro marine to yuhduchu yoahtore 
noano masija mari. Tíre masina, ne boena tjijihna. Cohamacure 
a wact tuarucujihna. 24 Mari mehne macainare cahina, tinare 
yoadohojihna mari jipihtina mari cahma cahi yoadohohto sehe. 
25 A jina noano cahmachurucujihna Cohamacu yare yoana 
tana. Paina sehe ti cahmachumarirore duhua nina. Tina yoaro 
sehe yoaena tjijihna. Mari mehne macainare wahchechu 
yoajihna. Ahri yahpapure mari puhtoro to tahto mahanoca 
duhsara. Tíre masina tuaro wahchechu yoajihna mari mehne 
macainare Jesu yainare. 

26 Potoca jia buheare noaa buheare mari masipanahta 
ñaare mari pari turi å yoarucuchu mari ñaa yoari buhirire 
cosawe namohto basioerara. 27 A jiro tó sehe yoainare cua 
nina. Jipihtina tirore ñu tuhtiinare buhiri dahrero, tuaro janoi 
cohãnohca Cohamacu tinare. A jia to buhiri dahrehtore cuiina 
dihta jimana tirore duhuina. 28 Cohamacy dutia Moise cjirore 
to cŭri cjirire yuhdurucainare buhiri dahrea, mari coyea judio 
masa wajana tinare. Ne pja ñuno marieno wajana tinare. 
Tiaro ti yahusachu tuhoro beseriro ti yahdurucarire masino 
tinare buhiri dahre dutira. Tiaro mariacha puaro ti yahusachu 
tinare buhiri dahre dutira. To ã dutichu tinare wajãna. 29 Tí 
yuhdoro Cohamacu macunore ñu yabiina to buhiri dahrehtina 
jiahca. Cohamacu Cristo to di cohano mehne mari haa yoari 
buhirire cohãna. To ã cohãhtore yahuri jire tiro marine. A jia 
tina ti Naa yoari buhirire coharina jipahta baharo pari turi 
ñaare yoarucua ti naa yoari buhirire to coharire to di cãhure 
“Wiho waro jira”, nia nina. A niina, to buhiri dahrehtina waro 
jia niahca. A niina Espíritu Santore fiano ni durucuina jira. 
Tiro tinare cahiriro jira. Ti 4 hano durucuchu ñuno tuaro 
buhiri dahrerohca Cohamactz tinare. 30 Ahrire mari noano 
masija. Cohamacu to basita õ sehe nia tiri jire: “Yuhu jija 

buhiri dahrehtiro. Ti ñaare yoari buhiri buhiri dahreihtja 
yaha”, nia tiri jire tiro. O sehe ni namoa tiri jire: “Yuhu ñano 
yoainare yu yainare buhiri dahreihtja”, nia tiri jire tiro. 
31 Cohamact catiriro marine to buhiri dahrechu cua yuhduara. 
32 Panopu musa jirire wacūga musa. Ti pjare Cohamacu 

yare wahma masi ducana payu tahari hano yuhdupanahta to 
yare duhuerare musa. 33 Caa tahari masa ti ñurocaroi paina 
musare nano ni, ñano yoapere musare. Paina Jesu yainare ti 
hano yoachu nuna, tinare pja ñy, tinare piti tire. 34 Ti peresu 
yoainare pja ñure musa. Tuhsu, musa yare ti mapachuta 
wahchea mehne, “Noanohca”, nire musa. Ahri yahpa macaa 
yuhdoro noaare cjuara musa muanopu. Tí noaa ã jirucuahca. 
Tíre masina, musa cjuaare ti mache cahyaerare musa. 35 A 
jina cuiena tjiga. Cohamacure ã wac tuarucuga. Musa ã 
yoachu ñuno tiro noano yoarohca musare. 36 Cohamacu 
“Musare õ sehe yoadohoihtja”, to ni crire noano cohtaga 
musa ñano yuhdupanahta. A cohtaina jina to cahmaare 
yoanahca musa. A yoana to ni ctirire cjuanahca. 37 Õ sehe 
nina Cohamacu yare ti joari ptii: 

“Mahanoca duhsara Cristo to wihihto. 

A taro dói wihi bahrañonohca. 

38 Yu yaina noaina sehe yuhure wacã tuarucuahca. 

A yoaa yaina jirucuahca. 

Yuhu mehne a jirucuahca. 

Yu yare cohãina sehere ñu yabija yahe”, 
nia tiri jire to ya durucua ti joari pùi. 39 Mari sehe Cohamacu 
yare cohãina jieraja mari. A jina pichacapu wahahtina jieraja 
mari. Cohamacure wacã tuaja mari. A jina to yuhduchu 
yoaina jija. 

Waci tuaare yahuha 


1 ji 10 sehe jira wacti tuaa: Cohamacure wacŭ tuana, 
marine to noano yoahtore noano masija mari. 

Cohamact to niriro seheta to yoaerasinipachuta to yahuare 
“Potoca tjira”, ni tuhotuja mari tirore wact tuana. Tirore 
ñuerapanahta, tirore wacii tuana, “Potoca tjira”, ni tuhotuja 
mari to yahuare tuhona. 2 Panopu macaina Cohamacure ti 
wacã tuachu ñuno ñy ji coaa tiri jire tiro sehe. 

3 Cohamacu to durucua mehne jipihtiare bajuamehnea tiri 
jire. A jiro tiro mari ñuerari mehne jipihtia mari mipu ñuare 

bajuamehnea tiri jire. Tíre mari noano masija Cohamacure 
wacŭ tuana pinihta. 

4 Cohamacure wacã tuaro Abe sehe corderore waja, j muo, 
Cohamacure ño payoro “Noana”, nia tiri jire. To wahmino Cai 
yuhdoro noanore waro, ño payoa tiri jire tiro Cohamacure. 

A jiro Cohamacu to warire wahchea tiri jire. A wahchero 
“Noariro jira”, ni ñua tiri jire tiro Abere. A Cohamacure to 
wacã tuache nuna mari tirore ñu cUja. To yariari baharo 
jipachuta to wacã tuarire nu cuja mari. 

> Enoco Cohamacure to wacã tuache ñuno wahchea tiri 
jire Cohamacu. A wahchero tirore to cahapu na muoa tiri jire. 
Ata nina Cohamacu yare ti joari pŭi. To na muori baharo ne 
masa tirore bocaera tiri jire. To na muoriro jiro ne yariaera 
tiri jire. 6 Cohamacure wacŭ tuaerana, tirore wahchechu yoa 
masieraja mari. Cohamacure wact tuaerana, tirore ño payo 
masieraja mari. “Potocãta tiro Cohamacu warota jira. A jiro 
tirore mari ño payochu marine noano yoara tiro”, mari ni 
tuhotuerana tirore sini masieraja mari. 

7 Noé Cohamacure wacu tuaro, tirore to yahurire noano 
yuhtia tiri jire. Baharopu ti hano wahahtore to yahuchu 
tuhoro noano yahtia tiri jire tiro. A yuhtiro, pjiria dohoriare 
yoaa tiri jire. A yoa tia dohoria mehne tiro to coyea mehne 
dia mininore yuhdua tiri jire. A wact tuariro jiro ahri yahpa 
macaina ñaina ti wacu tuaerarire ti pichacapu ti wahahto 
cãhure ñono nia tiri jire. A jiro to wacŭ tuachu ñuno “Noariro 
jira”, ni hua tiri jire Cohamacu tirore. 

8 Abraha cjiro cãhu Cohamacure wacŭ tuaro tirore yuhtia 
tiri jire. Pa dihtapure tirore to wahti dihtapure Cohamactu to 
waha dutichu tuhoro Abraha yuhtia tiri jire. To ya dihtai jiriro 
wijaa waharo, to masierari dihtapu sua tiri jire. 9 “Ahri dihtare 
muhure waihtja”, Cohamacu to nichu tuhoro tirore wacù 
tuaro tí dihtaihta tjuaa tiri jire tiro. Tói jiro pa dihta macariro 
jiparota tóihta tjuanocaa tiri jire. Tirore, to macuno Isaa 
cãhure to panamino Jacobo cã&hyure tina caïnare “Ahri dihtare 
musare waihtja”, ni yahua tiri jire Cohamacu sehe. A jia tina 
tí dihtai jia, wahiguina cahsari wuhusei jia tiri jire munano 
jieraina jia. 10 Tói jisinia tiri jire Abraha Cohamacu mehne to 
jihtore cohtaro. Pa macapu Cohamacu to jiri macapu muanopu 
to wahahtore cohtaro nia tiri jire tiro. Ti macare dahrea tiri 
jire Cohamacu. Ã jiro tí maca ne pihtisi. 

11 Cohamacure wacti tuaro Abraha cjiro bucuro waro 
jiparota, to namono Sara mehne pohna tia tiri jire. To namono 
pohna marienicoro to jipachuta, “To niriro seheta yoarohca”, 
Cohamacure nino, tirore wacti tuaro pohna tia tiri jire Abraha. 
12 A jiro Abraha bucuro waro jiparota pohna tia tiri jire. A jia 
to panamana ji turiainapu payu wahanocari jire. Nahpichoha 
perire, padu pohcaricã cãhure mari quihõna bihoeraro seheta 
to panamana ji turiaina cãhure guihona bihoeraja mari. 

13 Jipihtina ahrina ya yahuina cjiripu Cohamacure wact 
tua tuhsuinapt yariaa tiri jire. Cohamacu tinare “Musare 
waihtja”, to ni guiho ctirirore suerapahta yariaa tiri jire. Tíre 
ñahaerapahta Cohamacu to niriro seheta yoari pja baharopa ti 
cjuahtire masia tiri jire. A masia wahchea tiri jire. A jia õ sehe 
nia tiri jire tina: “Ahri yahpai tiniina jija. Pa yahpa macaina 
jija”, nia tiri jire tina. 14 Tó sehe niina pa yahpare ti ya yahpa 
cjihtore cohtaa nina. Tíre mari noano masija. 15 “Pa yahpa 
macaina jira”, nica panopt ti cohãri yahpare nicu nieraja. Pa 
yahpapt ti ji muhtari yahpapu waha duaa, wahaboa. 16 Noa 
yuhduari yahpa sehere cahmaa nia tiri jire. Ti yahpa muanopu 
jira. Ti 4 cahmachu ñuno “Cohamacu sa puhtoro jira”, ti nichu 
tuhoro buo tierara Cohamacu. Ti ya maca cjihtore dahrebasa 
tuhsua tiri jire tiro. 

17-18 Cohamacu Abrahãre to macunore Isaare waja j muo 
dutia tiri jire. Tirore ñu duaro Aa dutia tiri jire, “¿Potocãta 
yuhure waci tuajari?” nino. Cohamacure wacã tuaro to niriro 
seheta yoaa tiri jimare Abrahã. “Mu macu Isaa mehne mu 
panamana ji turiainare payu cjuaihca muhe”, Cohamacu to 
niriro jipachuta to macunore wajãno taro nia tiri jimare 
Cohamacure ño payoro taro. 19 “Yu macu Isaare yu wajãchu 
Cohamacu tirore masonohca”, ni tuhoturo tirore wajano taro 
nia tiri jimare. A niriro jiparota Cohamacu tirore ducata, waja 
dutiera tiri jire. To pucuro to ã wajãboriro jiro, masariro yoaro 
sehe jia tiri jire Isaa, Abraha to ñachu. A jiro Abraha tirore 
catirirore pari turi cjuaa tiri jire. 

20 Isaa Cohamacure wact tuaro, to pohnare Jacobore, Esaú 
cãhure “Baharopu Cohamacu musare pjíro noano yoarohca”, 
nia tiri jire. 21 Cohamacure wact tuaro Jacobo to yariahto 
panocã José pohnare, mtare “Cohamacu musare pjíro noano 
yoarohca”, nia tiri jire Jacobo. Na tuhcua caha sy, to tjuadu 
mehne tjua ñaha caha su, Cohamacure ño payoro, “Cohamacu 

musare noano yoarohca”, ni cŭa tiri jire. 22 Cohamacure wacù 
tuaro José to yariahto panoca Israe masa Egiptoi jiina ti 
wijaahtore yahuyua tiri jire. A ti wijaahtore masiyuro to 
yariari baharo to pjacu cjirore naa dutia tiri jire to pohnare. 

23 Cohamacure wacã tuaa, Moisecãre tia s waro nuo cjuaa 
tiri jire to pacusuma, to masa bajuari baharo. Noarirocã to 
jichu ñua tirocãre nyoa tiri jire. Ti yahpa macaina bui puhtoro 
ti pohnare to waja dutirore yuhdurucanocaa tiri jire tina. 
Tirore cuiera tiri jire. 24 Moise cjirore bucuoricoro Egipto 
yahpa macaina bui puhtoro macono jia tiri jire. A to bucuoriro 
jiro Cohamacure wact tuaro “Ticoro macuno”, tirore ti ni 
pisuchu cahmaera tiri jire Moise. 25 Cohamacure yuhdurucariro 
jiro tirore bucuoricoro cahapu mahaa numrwrica noano jiboa. 
A jiboriro jiparota tí yuhdoro tiro Cohamacu yaina mehne ñano 
yuhdu duaa tiri jire. 26 A ñano yuhduro Cristore ti bujupehto 
seheta ti bujuperiro jia tiri jire. Baharopu to noano yoari wapa 
Cohamact tirore to noano yoahtore masino ñano yuhdu duaa 
tiri jire Cristo to ñano yuhduhto seheta. Jipihtina Egipto 
macaina ti noaare ti cjuaro yuhdoro tiro Cohamacu sehere 
tuaro cahmaa tiri jire. Nano yuhduparota, Cohamacure 
cahmaa tiri jire. 27 Cohamacure wact tuaro, Egipto macaina 
bui puhtoro tiro mehne to suachu cuieraa tiri jire Moise. A 
cuieraro tí yahpai jiriro tí yahpare coha wahcãa wahaa tiri 
jire. A waharo Cohamacure bajuerarirore to ñuboriro seheta 
cuierariro jia tiri jire. Cohamacu tirore to yoa dutirire ne 
duhuera tiri jire Moise cjiro. 

28 Cohamacure wact tuaro Moise cjiro Israe masare 
Cohamacu to yuhduchu yoahtore masia tiri jire. A masino 
Cohamacu to dutiriro seheta Israe masa ti sopacarire õa pjinine 
di mehne waja site dutia tiri jire tiro. Ti å yoachu ñuno anjo 
masare wajãriro ti masa wahmisumare wajãboriro Israe masa 
ti wahmisumare wajãera tiri jire. 29 Cohamacure wacŭ tuaa, 
Israe masa “Sohãri ma”, ti niri mapu co watoi jiri wahsai co 
marieni wahsai wahaa wahaa tiri jire. Ti 4 wahachu ñua 
Egipto macaina cã&hy tinare ñu cù, nunu ti wahcãmaa, mini 
yariaa wahaa tiri jire. 

30 Cohamacure wacã tuaa Israe masa Jericó wama tiri maca 
macari sahrino taa mehne ti yoari sahrino sě butiri sahrino 
baharo buhusehei soroa majarea tiri jire. Siete dachori waro ti 
macare soroa tinia tiri jire. Tópe dachori ti soroa tiniri baharo 

ti sahrino sehte bora pihtia wahaa tiri jire. 31 Cohamacure 
wacŭ tuaro tó pano mta mehne ñano yoarucuricoro cjiro 
Rahab wama tiricoro, tí maca macaricoro Israe masare 
yoadohoa tiri jire. Ti macare ti cohahto pano mahainaca Israe 
masa topt saa ti duhti ñachu ticoro tinare yoadohoa tiri jire. 
To 2 yoadohochu ñua Israe masa wajãera tiri jire ticorore. 
Tí maca macainare Cohamacure yuhdurucainare wajapahta 
ticoro sehere wajaera tiri jire. 

32 Painare Cohamactre wact tuainare yahu namoboa yahu. 
A yahu duapaihta payure ã Cohamacure wacŭ tuainare yahu 
joa pahño masieraca yuhu. Payu jira tina. Geded, Baraca, 
Sansõ, Jefté, Davi, Samue, Cohamacy yare yahu muhtaina 
cãhu ahrina jipihtina yu yahuborina jira. 33 Cohamacure wact 
tuaina cãina paye yahparipu jia, tí yahpari macainare cahma 
waja yuhdurucaa tiri jire. A yoa paina noano dutiina jia tiri 
jire. Cohamacu tinare “Musare yoadohoihtja”, to niriro seheta 
tinare yoadohoa tiri jire. Tirore ti wacu tuachu ñuno a tinare 
yoadohoa tiri jire. A wacti tuaa, yaya tinare ti chu duacha ti 
duserire bihachu yoaa tiri jire tina. 34 Tuaro jiri pichacapu 
jipahta jera tiri jire tina Cohamacure wact tuaa. Paina tinare 
ti nosa waja duachu duhti wahcãa wahaa tiri jire Cohamacure 
wacti tuaa. Tuaeraina jipahta Cohamacure wact tuaa, tuaina 
wahaa tiri jire. Cohamacure wacã tuaina jia, cahma waja 
tuaina jia tiri jire. A jia paye yahpari macaina surara tinare 
wajãa taina ne cãno pjaera tiri jire tinare. 35 Cãa numia 
Cohamacure ti wacùŭ tuachu ñuno ti coyea ti yariachu ñuno 
Cohamacy sehe tinare masobasaa tiri jire. 

Paina “Cohamacure cahmaena tjiga”, ti ni peresu yoaina 
ti ñabiaro yoapeina Cohamacure wacã duhuera tiri jire. 
“Cohamacure musa wac duhuchu musare wionahca”, nia tiri 
jimare tinare peresu yoaina Cohamact yainare. Ti ã nipachuta 
tinare yuhtiera tiri jire Cohamacu cahapu tuaro waha duaa. 
A jia tinare ñabiaro ti yoapechu yariaa wahaa tiri jire. 
36 Painare Cohamacure wacã tuainare ñano ni bujupe tinare 
tjana mujaa tiri jire. A yoa painare dahporire, yachurire 
duhtenoca peresu yoaa tiri jire. 37 Cohamacure wacã tuainare 
ñaina taa mehne doca wajãa tiri jire. Painare ti pjacurire seroti 
mehne yihso ta mujaa tiri jire. Painare ñosaa pjini mehne ñosa 
wajãa tiri jire tina. Ti 4 ñano yoapeina oveja cahsari mehne, 
cabra cahsari mehne suhti tiina pjacuoina jia tiri jire. A jia 

paina tinare hano yoapea tiri jire. 38 Tina Cohamacure wacù 
tuaina peri yu yahuina noa yuhduaina ti jichu ahri yahpa 
macaina ñaina tina mehne jiborina jierara. Ahrina Cohamacure 
wacūŭ tuaina wuhuse marieina jia, masa marienopy, tãyucupu 
ji sitotaa tiri jire. A ji sitotaa, tãyucupu jia coparipu, yahpai 
jia coparipu cãhure cari sitotaa tiri jire. 39 Ahrina jipihtina 
Cohamacure ti wacù tuache nuno wahchea tiri jire tiro. Tia 
wacūŭ tuapachuta Cohamact tinare “Musare yuhduchu yoaihtja”, 
to niriro mu suerasinia tiri jire. 40 To yuhduchu yoaerasinirire 
yahuro 0 sehe ni tuhotua tiri jire Cohamacu. “Ahrina yu 
yainare baharopy jiina yu yaina mehne cãno potori yuhduchu 
yoaihtja”, ni tuhotua tiri jire. A ni tahoturo to niriro seheta 
yoarohca. To ã yoachu noa yuhduara to pano yoariro yuhdoro. 


Jesure 2 wacūrucujihna mari 


1 2 1 A jina ahrina yu yahurinare payu Cohamacure wacŭ 

tuainare masina, jipihtia ñaa yoaare duhunocajihna 
mari cãhu. Õ sehe jira mari piti dahre buhechu: Murocaperirore 
tirore muroca tuachu dojomehnea jira paye. To dahpo suhti 
naca suhti tirore muroca tuaerachu yoaboca. Ti yoaro seheta 
Cohamact cahmaare mari yoa duachu dojomehnea cãhy jira. 
Ahri cãhure duhujihna mari. A yoana murocapeina soro 
marieno ti murocaro seheta mari cãhu Cohamacu to cahmano 
seheta soro marieno yoajihna. 2 A jina Jesure 4 wactirucujihna 
mari. Tirota jira marine wacti tua ducachu yoariro. A yoa 
marine wact tua namochu cãhure yoara tiro. Crusapt yariaro 
cãno pjari jire. Baharo to wahchehtore masino crusapt yariari 
jire. A yariaro buo tiboriro jiparota buo tierari jire tiro. A yoaro 
tiro dutiriro jira. 

3 Naina masa tirore ti ñabiaro yoapachuta cãno pjari jire 
tiro. Tíre wacuga musa, musa cãhu ñano yuhduna, “Cno 
pjaerari”, nina. Tíre wacuga musa “Tirore wacti tua duhuri”, 
nina. 4 Jesu to hano yuhdyuriro sehe ñaare yoaerapanahta 
ñabiaro waro yuhduerasinica musa. Ñaina musare 
wajãerasinica. > ¿Cohamacu musare to pohnare to yahurire 
bonocajari musa? Musa ñano yuhduhtire to yahurire wacūga 
musa. Õ sehe nia tiri jire tiro: 

“Yu macu, muhure yu yahuchu yuhure ã ñunocai 
tjiga ñano yuhdupaihta. 

Muhure yu tuhtichu tuhocu cahyai tjiga. 
6 Jipihtina yu cahiinare yahuja. 
A yoa jipihtina “Yu pohna jira musa’, 
yu ni ñuinare yuhduruca dutieraja. 

A jicu ti yuhdurucachu ñucu tinare buhiri dahreja”, 
nia tiri jire Cohamacu. 7 Nano yuhduna Cohamacu yare 
duhuena tjiga. Cohamacu musare to pohnare buhero nina. Ti 
ptcusuma ti pohnare ã yahurucura. A yoa tinare buherucura. 
Tó seheta yoara Cohamactu cãhu marine to pohnare. 

8 Cohamacu jipihtina to pohnare ã yahurucura. A jina musare 
to yahuerachu to pohna waro jierara musa. Pucusuma marieina 
yoaro sehe jira musa to yahueraina. A jina “Sã Pucu waro jira”, 
ni masierara musa Cohamacure, musare to yahuerachu. 9 Mari 
pucusuma marine ti yahuchu tuhona tinare ño payoja mari. 
Mari pucusumare mari ño payoriro yuhdoro ño payoro cahmana 
mari Pucure Cohamacure to yahuchu. A jina tirore yuhtiro 
cahmana marine. A yuhtiina jina jipihtia dachoripe tiro mehne 
jinahca. 10 Mahaa numrwrica ahri yahpai mari jisinichu mari 
pucusuma marine yahua, buhiri dahrera. Ti mu suro ti masino 
purocata marine yahua, buhiri dahrera. Cohamacu sehe marine 
noano yahura. A jiro to masia mehne marine buhiri dahrera 
marine noaina bucua dutiro. Ata yoara tiro marine tiro yoaro 
sehe noaina mari jihto sehe. 11 Marine to buhiri dahrechu 
wahcheraja mari. Wiho mari cahyaja. A cahyapanahta to ã 
buhiri dahreri baharo noaina bucuanahca mari. A jina soro 
yoaro marieno noano jinahca. 


Cohamacu marine to dutiare mari yuhtierachu cua nina marine 


12 A jina wact tuaera cureina jipanahta Cohamacure wac 
tuaina jiga. Tirore duhuena tjiga. 13 Noano potori mahare 
musa wahaboro seheta noano potoca yoaga musa. Musa 24 
yoachu nu ctia, paina Jesu yaina soro jiare yoasi. Musa noano 
yoacha ñu cŭa, ndoano wacã tuaera cureina cthu wacã tuaina 
wahaahca. 

14 Jipihtina masa mehne noano jiga, cahmacheno marieno. 
A yoa ñano yoarucuena tjiga. Naa buhiri marieina dihta mari 
puhtoro Cristore ñuahca. 

15 Noano yoaga musa. Cohamacu musare to yoadohochu 
tirore noano yuhtiga. Ñaa diaa ti toaare ti dojomehneno seheta 
musa cãhu Cristo yare duhuena tjiga, “Painare dojomehneri”, 

nina. 16 Ne numia mehne fiano yoaina jiena tjiga. A yoa 
Cohamacų yare cahmaeraina jiena tjiga. Cohamacure 
cahmaerariro jia tiri jire Esaú cjiro. Tiro masa wahmino jia 
tiri jimare. A jiro to pucuro to yariari baharo to pucuro yare 
cjuahtiro jisinia tiri jimare. Cohamacu to pucurore to ni cùri 
cãhure cjuahtiro jisinia tiri jimare. A jiriro jiro ct dacho cã 
wapaihta chuare cahmano, tí wapa mehne to bahuro sehere to 
wahmino yoaro taro cohtotaa tiri jire. 17 To 2 yoari baharo to 
dohse waharire masina musa. To pucuro tirore to wahtire tuaro 
cahmaa tiri jimare Esaú. To 2 cahmapachuta to bahurore to 
wahmino to yoari buhiri, baharo to cjuaborire waera tiri jire 
to pucuro Esaúre. Tíre yahco mehne to sinipachuta tirore 
waera tiri jire to pucuro. 

18 Cohamacu to dutiare Moise cjirore to ctichu mari coyea 
Israe masa cjiri Cohamacu mehne jia tiri jire. Tina tiro mehne 
ti jiriro seheta musa sehe jierare. O sehe yoaa tiri jire tina 
sehe. Tãcupu Cohamacu mehne jia taa, sua tiri jire. Tu sehe 
Sinai wama tidu jira. Tupu ti sachu tuaro pichaca jğa tiri jire. 
A jiro nahitiano, buiri, tuaro wihnono cãhy jia tiri jire tu 
tăcui. 19 Tópu ti suchu corneta bisiro coa taa tiri jire. A yoa 
durucua bisiro coa taa tiri jire. To 2 durucua bisiro coa tachu 
tuhoa, masa cãno pjaeraa, “À durucu namoeno tjijaro”, tuaro 
ni sinia tiri jire. 20 Cohamacu cuaro mehne õ sehe ni, dutia 
tiri jire tinare: “Jipihtina ahdu tã&cure pihainare taa mehne 
doca wajaga tinare. Ahdure pihariro wahiquiro waro to 
jipachuta tiro cãhure taa mehne doca wajaga tirore. O ñosadų 
mehne ñosa wajãga tirore”, nia tiri jire Cohamact. To ã nichu 
tuhoa to ã ni dutiare cãno pjaera tiri jire tina. 21 Jipihtia tu 
tãcui jiro to ñurire ñu cuiro, õ sehe nia tiri jire Moise cjiro: 
“Cuicy teterei nija”, nia tiri jire tiro. 

22 Tó seheta Cohamacu mehne ti ji ducariro seheta jierara 
musa sehe. Cohamacu mehne jina wahana, Siõ wama tidupu 
mtano macadupu musa suboro seheta potota Cohamacu 
mehne durucure musa. Cohamact catiriro to ya macapu musa 
suboro seheta potota tiro mehne durucure musa. Ti maca pa 
maca wahma maca Jerusale muano macari maca jira. Tópure 
payu anjoa peri jira. 23 Tina Cohamacu mehne wahchea taa 
cahmachuina jira. A jina musa sehe to ya maca macaina jina, 
top Cohamacu pohna ji muhtaina mehne musa cahmachuboriro 
seheta jira. Tina to pohna wamare to joa Ori ptii mtanopt ti 

wamare to joa Oina jira. Tiro Cohamactu sehe jipihtinare 
besehtiro jira. Tiro mehne macaina jira musa sehe. A jina paina 
noaina Cohamacu yaina mehne cahmachuina seheta jira musa 
cãhu. Tinareta haa marieina jichu yoa tuhsuri jire Cohamacu. 
24 A jina Jesu mehne macaina jira musa sehe. Wahmanopu 
Moise cjirore to duti ctiri cjirire cohtotaro “Musare yuhduchu 
yoaihtja yaha”, ni cŭa tiri jire Cohamacu marine. To a ni 
cŭriro seheta yoariro jira Jesu. To dire coha to yariaro mehne 
ã marine yuhduchu yoara. Abe cjiro to di cohachu ñuno 
Cohamacz Abere wajãrirore buhiri dahrea tiri jire. Jesu sehe 
to dire cohã to yariariro mehne noano yuahduja mari. Ã jiro 
Abe to di cohãri wiho warota jia tiri jire. Cristo sehe to di 
cohari baharo noa yuhduaro yoari jire Cohamacu marine. 

A jia to di cohãri wiho warota jierara. 

25 A jina noano yoaga musa. Cohamacu yare musare 
yahurirore noano yuhtiina jiga. Panopu ahri yahpai jiriro 
Moise cjiro Cohamacų yare to yahuchu tuhoa, payu tíre tuho 
duaera tiri jire. A ti tuhoerari buhirire buhiri dahrea tiri jire 
Cohamact tinare. Cristo sehe muanopu jiriro Cohamacu yare 
yahuriro jira. A jiro panopu macainare to buhiri dahreriro 
yuhdoro buhiri dahrerohca Cohamacu Cristore cahmaerainare. 
Cristo sehe muanopt jiriro Cohamacu yare yahuriro jira. 

26 Ti pjare Moise cjirore to dutiare to ctiri pjare Cohamacy to 
durucuro mehne yahpa huhmichu yoaa tiri jire. Mipu sehere 0 
sehe ni yahuri jire tiro: “Ahri yahpa to nuhmichu c& taha yoa 
namoihtja. Ahri yahpa dihtare huhmichu yoasi yahu. Muanopu 
cãhure ñuhmichy yoaihtja”, ni yahuri jire tiro. 27 “Ahri yahpa 
to ñuhmichy c8 taha yoa namoihtja”, nino jipihtiare to 
bajuamehnerire to cohãhtore masichu yoaro niri jire. Puhtoro 
Cohamacu to suho jiropure cohãhto basioerara. Ã jiro to 
bajuamehneri cjirire to cohachu puhtoro to suho jiro dihta 
tjuarohca. 28 Puhtoro to suho jiropu wahanahca mari. A jina 
puhtoro to suho jiropure to cohaerachu huna, Cohamacure 
“Noana”, nijihna mari. A jina tirore ño payoa mehne, cua 
pisaro mehne to yare yoajihna mari tirore wahchechu yoana 
tana. 29 Pichaca jãno to cuaro to jiro seheta Cohamacu cuaro 
choro buhiri dahreriro jira. 

Õ sehe Cohamacure wahchechu yoaga 


1 3 1 Musa mehne macainare cahi duhuena tjiga. 2 Masa 
musa masieraina ti jipachuta tinare musa wuhusepu 
noano mehne saa ta dutiga. Paina 2 yoaa, masierapahta 
anjoare ti wahusepu saa ta dutiri jire. A jina ti yoaro seheta 
yoaga musa cãhu. 
3 Peresui jiinare pja ñuga. Musa sehe tina mehne peresui 
jiina musa jiboro seheta tinare pja nuga. Paina ti nano yoaina 
cãhure pja ñuga. Tina yoaro sehe musa cã&hu musa hano 
yuhduboro seheta tinare pja nuga. 
4 Wamomaca duhteina jipihtina musa basi noano cahma ño 
payoga. A yoa paina mehne ñano yoaena tjiga. Jipihtina numia 
mehne hano yoainare, mua mehne ñano yoaa numia cãhure 
buhiri dahrerohca Cohamacu. 
5 Niñerure cahiina ne jiena tjiga. O sehe nia tiri jire 
Cohamacu: “Musare ne cohãsi. A yoadohorucuihtja musare”, 
nia tiri jire tiro. Noho puro musa cjuaa mehne tó purota 
wahchega. Pjíro cahma namoena tjiga. 6 A jina cuiro marieno 
õ sehe ni tuhotunahca mari: 
“Mari puhtoro Cohamacu marine yoadohoriro jira. 
Ne cuisi mari. 
Masa marine ti ñano yoahtore cuisi mari”, 

ni tuhotunahca mari. 

7 Cohamacu yare musare yahurinare musare dutirinare 
wacūga musa. A yoa noano ti jia tirire noano ti yoaa tirire 
waciiga. A wacūna, Cristore ti wact tuariro seheta yoaga 
musa cãhy. 

8 Jesucristo ne cohtotaerara. Panopu, mipt cãhure, 
baharopu cãhure to jiriro seheta jirucurohca tiro. 9 Payu 
buheare soro jia buheare tuhoena tjiga musa “Noa buheare 
sapu cohãri”, nina. “Ahrire chaga. Ahrire chuena tjiga”, ni 
buhera cãina. A ni ti nia buheare mari yahtichu ti marine 
yoadohoerara. A jiro tó sehe jia buheare mari yoachu wiho 
warota jira. Ti marine wacã tuaina jichu yoaerara. Cohamacu 
sehe marine pja ñuno wacã tuaina jichu yoara. A jina to ya 
tuaa mehne tirore wacŭ tuaina jiga musa cãhu. 

10 Cristo mari ñaa buhirire yariari jire mari ñaare cohãno 
taro. Sacerdotea sehe õ sehe niina jira: “Wahiquina mari 
waja jă muoina, mari waina mehne yuhdunahca”, niina 

jira sacerdotea. A niina ti ñaa yoari buhirire cohãina ne ji 
masierara. Cristo to crusai to yariaro mehne yuhduina ji 
masierara tina 2 ni tuhotuina. 11 Mari judio masa mari 
sacerdotea puhtoro Cohamacu to jiri tahtia waropu dire na 
sãano wajã sitea tiri jire, masa ti ñaa yoari buhirire cosawero 
taro. A yoa to wajãriro wahiquiro to pjacure tí maca duhtu 
cahapu j cohanocahna. 12 To yoariro seheta Jesu cãhu maca 
duhtu cahapu yariari jire, masa ti naa buhirire to di cohano 
mehne cosawero taro. 13 Maca duhtu cahapu to yariachu ñua, 
ti ya buheare to cohachu ñua judio masa puhtoa tirore ñu 
tuhtiri jire. A jina mari cãhu tiro mehne macaina jijihna. Mari 
ajichu ñua, masa mari chure ñy tuhtiahca. 14 Ahri yahpapu 
mari ji dojoahti maca ne mariahna. A jina mipure mari 
baharopu jihti macare cohtana nija mari. 15 A jina Jesu to 
yoadohoro mehne Cohamacu mehne durucuja mari. A jina 
tirore noano sinijihna. Sacerdote wahiquirore j4 muo, 
Cohamacrwre to ño payoriro seheta Cohamacure mari duseri 
mehne noano durucu ño payojihna mari. “Cohamacu tuariro 
jira”, ni ño payorucujihna. Mari 2 nichu tiro wahcherohca. 

16 Musa mehne macainare noano yoaga. A yoa tinare 
yoadohoga. Tíre boena tjiga. Musa ã noano yoana Cohamacure 
ño payona nica musa. A yoana tirore wahchechu yoana nica. 

17 Musa puhtoare noano yuhtiga. Ti dutiro seheta yoaga. 
Cohamacu musare nu wihbo, buhe dutiro cŭre tinare. To ã 
cŭrina jia musare ã ñu wihborucua nina “Cohamacure 
yuhdurucari”, nia. A jina tinare noano yuhtiga musa. Musa 
a yuhtichu ñua wahchea mehne musare yoadohoahca tina. 
Musa yuhtierachu ñua tina cahyaahca. A yuhtierana noano 
jisi musa. 

18 Sare sini payorucuga Cohamacure. Dachoripe noaa 
dihtare yoa duaja sa. A jina “Naare yoana nija”, ni tuhotueraja 
sã. 19 Ahri pinihtare tuaro sini payoga Cohamacure yuhure: 
Soaro mehne musa cahapu yu wahahtore tirore sini payoga. 


Ahri pūre joariro noa duti batoaha 


20 Cohamacu mari puhtoro Jesure yariarirore masori jire. 
Marine noano jichu yoariro jira. Tiro “Musare yuhduchu 
yoaihtja”, ni ctia tiri jire Cohamacu marine. To 2 ni ctirire 
yoariro marine yuhduchu yoariro Jesu sehe jira. Mari naa 
buhirire yariari jire tiro. A jiro tiro tuariro ovejare ñu wihboriro 

yoaro sehe jiro, marine to yainare noano ñu wihbora. 21 A jiro 
Cohamact tirore masoriro musa cãhure yoadohojaro jipihtia 
noaare to cahmaare musa yoahto sehe. A jiro Jesucristo to 
yoadohoro mehne Cohamacu to cahmano seheta jipihtinare 
marine noaa sehere cohtotachu yoajaro. Jipihtia dachoripe 
Cristore ño payojihna. Ata yoajihna. 

22 Yu coyea, ahrire tuaro musare dutiihtja: Ahri pati ya 
yahurire noano mehne tuhoga musa. Ahri musare yu joarocari 
pū pjíri tju jierara. A jina ahrire noano tuhoga. 23 Ahri cãhure 
musare yahuihtja: Mari coyeirore Timoteore peresu jirirore 
wioyuhti. Soaro mehne to wihichu musare ñui wahacu tirore 
naaihtja. Yuhu mehne waharohca. 

24 Musa puhtoare, jipihtina painare Cohamact yainare tói 
jiinare noa dutija. Italia macaina Jesu yaina cthu musare noa 
dutira. 

25 Cohamactu to cahia mehne musare jipihtinare noano 
yoajaro. 

Santiago 


Santiago Israe masare macari waharinare joarocaha 


1 Yuhuy, Santiago ahri pti musare noa duti joarocai nija. 

Cohamacure, mari puhtoro Jesucristo cãhure dahra 
cohtariro tjija yahu. A jicu Israe masa ya curuari macainare 
doce curuari macainare Jesu yainare macari waharinare y 
coyea musare joarocai nija. 


Cohamacu sehe noano masichu yoara 


2 Yu coyea, payu jiahca musa ñano yuhduhti. A ñano 
yuhduna noano wahchea mehne tuhotuga. 3 A ñano yuhduna, 
potocãta Jesure musa wacii tuaare ñona ninahca musa. A jina 
ñano yuhdupanahta Jesure musa noano wacŭ tuaina jina, tirore 
wacti tua namoina wahanahca. A wahana musa ñano yuhduare 
cãno pjanahca. 4 A yoana duhuro marieno 4 cãno pjarucuina 
jiga musa, tuho masiina, Cohamacu cahmaare noano masiina 
musa jihto sehe. A jina duhsaro marieno to yare yoarucuina 
jinahca musa. 

5 Cohamacu duhsaro marieno jipihtinare wara. A waro 
tirore siniinare soro nino marieno wara tiro. To ã jiriro jicha 
masina, musa masihti duhsachu tuhotuna, tirore siniga. Musa 
ã sinichu musare masi namochu yoarohca tiro. 6  sinina 
Cohamacure noano wacã tuatjiãhna siniga musa. “Sã sinichu 
Cohamacųu waeraboca sare”, ni tuhotuena tjiga. TO sehe ni 
tuhotuina pjiri ma macaa pahcõri yoaro sehe jira. Pahcori 
ti suroca cohtotaro seheta tina cãhu ti wacŭapure suroca 
cohtotara. Cãno potori yoaerara tina. A jia Cohamacure wacti 
tuaerara. 7 Tó sehe ni tuhotuinare ti sinipachuta ne mahanoca 
ti siniare tinare wasi mari puhtoro Cohamacų. 8 Michare 
ahrire cahmariro jiparota ñamichacapure soro tuhotura tjoa. 
A yoarirore t6 wahaerara. 

9 Jesu yainare wiho jiinare Cohamacu sehe puhtoa 
sõnohca. To 4 yoahtina jia wahchejaro tina. 10 A jia Jesu 
yaina pache pua jia ti ya pache pihtihtore masia wahchejaro. 
Tí pache wiho warota jira, Cohamacu to nuchu. Cohori ti dói 

baa boraa waharo seheta tí pache pihtia wahaahca. A jia tina 
cãhu wahchejaro. 11 S muja taro to tuaro sichu tja sehe ñaia 
wahara. A yoa cohori cãhu ñai boraa waha, noaa cohori ti jia 
cjiri pihtia wahara. Ata waharohca pache puare ti pachere ti 
na cahmachuno watoi. Tina ti pache mehneta butia wahaahca. 


Ñano yoa dutiare yoaerariro wahcheriro jira 


12 Nano yuhduriro cãno pjaro, ñano yoa dutiare yoaeraro 
wahcheriro jirohca. To ã cãno pjachu, to ñaare yoaerachu 
jipihtia dachoripe mtano macaa catiare tirore warohca 
Cohamacu. “Tí catiare waihca”, ni cŭa tiri jire Cohamacų 
jipihtina tirore cahiinare. 13 Musare ti ñano yoa dutichu 
“Cohamacu yuhure hano yoa dutiro nina”, ni tuhotuena tjiga. 
Nano yoaare tuhotuerariro jira Cohamacu. A jiro tiro sehe 
masare ñano yoa dutiriro jierara. 14 Masa tuaro ñaare ti goa 
pjaata títa tinare ñano yoachu yoara. 15 A jia ñaare goa pjara 
masa. Ñ goa pjaa, tí sehere tuhotura. A tuhotua, tí ñaare 
yoarucura tina. Ti 2 yoarucuri buhiri Cohamacu tinare 
pichacapu cohãnohca. 

16 A jina ya coyea yu cahiina, “Cohamacu yuhure to dutichu 
hano yoahi”, ni tuhotuena tjiga. Potoca jierara tí. 17 Cohamacu 
mano macariro marine noaa dihtare wara. Tiro pinihta s 
dacho macarirore, ñami macarirore, ñahpichoha poca cã&hure 
bajuamehneriro jiro, tiro sehe to jiriro seheta ã jirucunocahna. 
Ne cohtotaerara. 18 To cahmariro seheta tiro noaa buhea 
mehne marine to pohna wahachu yoare. A yoare tiro to pohna 
ji muhtaina mari jihto sehe. 


Potocata Cohamacure ño payoa 0 sehe jira 


19 Yu cahiina, yu coyea ahrire noano tuhoga musa. 
Cohamacu yare noano tuhoga musa. A tuhona, noano tuhoturo 
marieno durucuena tjiga. A yoa suaena tjiga. 20 Cãiro suariro 
jiro, Cohamacu to cahmano seheta quihõno yoariro jierara. 
21 A jina jipihtia musa ñaa yoarire, musa ñaare goa pjarire 
duhuga musa. A jina Cohamacure noano yuhtiina jina to 
buheare tuaro cahmaga musa. To ya buheare musa tuaro 
cahmachu Cohamacu sehe musare pichacapu wahaborinare 
yuhduchu yoarohca. 

22 To yare tuhopanahta to nino sehe yoaerana mahñoare 
tuhotuna nica musa. “To nino sehe yu yoaerachu noanohea”, 

ni tuhotuna mahfioare tuhotuna nica musa. A jina to yare 
tuhona tí sehere yoaga. 23 Cohamact yare tuhopanahta, to nino 
sehe yoaerana, to wuhduare nono mehne ñuriro yoaro seheta 
jira musa. 24 Tiro to wuhduare to nuri baharo waha, to ñurire 
boa wahara. 25 Pairo sehe to ñurire to boerariro seheta Cristo 
to dutirire tuhoro tíre yoaro, wahcheriro jirohca. Tí dutia 
Cristo to cahia mehne masare to yuhduchu yoahti buhea jira. 
Tí buheare ne cohãerariro wahcheriro jirohca. Tiro pinihta to 
tuhorire yoariro jira. A yoarirore noano yoarohca Cohamacu. 

26 Cğiro to 2 durucumacanocarire duhu masieraro, potocãta 
Cohamacure ño payoerara. “Cohamacure noano ño payoja”, ni 
tuhoturiro jiparota mahñoare tuhotura tiro. “Cohamacure ño 
payoja”, niriro to jipachuta to ño payoa ne yaba cjihti jierara. 
27 Potocata Cohamacure mari Pucure mari ño payona, to 
cahmano seheta ño payona, õ sehe yoaja mari: Pucusuma 
marieinare, wapewahya numia cã&hure hano ti yuhduchu nuna, 
tinare yoadohoja mari. A jina ahri yahpa macaina fiaare ti yoaa 
barore ne yoa duaeraja mari. A yoana potocãta Cohamacure 
ño payoina jija mari. 


Masare cãno potori noano yoaro cahmana marine 


1 Yu coyea, noa yuhduarirore Jesucristore mari puhtorore 

tuhona, tirore wacti tuaina jira musa. A wacŭ tuaina jina 
masare cãno potori noano yoaro cahmana musare. 2-3 A yoa 
uru sororire, wamomaca saa sororire cjuariro, wapa tia suhtire 
sãariro musa Jesu yaina cahmachuno cahapt to tachu ñuna 
tirore noano mehne piti bocaboca. “Õi dujiro jira”, niboca musa 
tirore.  nipanahta tí pjata pjacuoriro cãhu ñano suhti tiriro 
musa cahai to tachu huna tiro sehere noano piti bocaeraboca. 
“Oi ducuga. O yahpai dujiga”, niboca musa tirore. 4 Musa ã 
yoana masare cãno potori yoaerana nica musa. A yoana ñaare 
tuhotuina masare beseina yoaro sehe jina nica musa. “Ahriro 
sehe noariro jira. Ahriro ñariro jira”, ni besemana musa. 

> Yu coyea, yu cahiina, yuhure tuhoga. Payu pjacuoina 

sehere Cohamacure noano wacã tuahtina cjihtire, puhtoro to 
saho jiropure jihtina cjihtire besea tiri jire Cohamacu. “Tópure 
wahanahca musa”, ni cŭa tiri jire Cohamacu tirore cahiinare. 
6 Tinare to ã besepachuta musa sehe pjacuoinare noano 
yoaerare. Pache pua sehe musare fiano yoara. A yoaa tina 
masare beseriro cahapu musare naahna musare yahusaa taa. 


El Nuevo Testamento en guanano de Colombia, 3ra ed. ©2010, Liga Bíblica Internacional 


719 SANTIAGO 2 


7 Musa sehe “Cristo yaina”, masa ti niina jira. Payu pache pua 
sehe Cristore fiano ni durucuina jira. (A jiro pjacuoinare musa 
ño payoriro yuhdoro pache puare musa no payochu sehere 
ñaa nina.) 

8 Cohamactu dutia mehne macaa dutiare paye dutia bui 
curero jia dutiare õ sehe ni joaa tiri jire: “Mu basi mu cahino 
seheta mų cahai jiina cãhure cahiga”, nina Cohamacuų dutia. 
Ahri dutiare yoana, noaare yoara musa. 9 Wiho mejeta masare 
cãno potori yoaerana ñano yoana nina musa. A jina Cohamacu 
dutiare yahdurucaina jira musa. Ata nina Cohamacu yare ti 
joari pi. 10 Cohamacu dutiare yoaina jipanahta cãnotare musa 
yoaerachu paye dutiare musa yoa pahnopachuta yaba cjihti 
jierara. Naa buhiri tiina jisinina musa. 11 “Pairo namono mehne 
ñano yoaena tjiga” ni, musare dutiriro Cohamacuta jira. “Masare 
wajaena tjiga”, niriro tirota jira Cohamacu. Pairo namono 
mehne hano yoaerapanahta masunore wajana Cohamact to 
dutiare yuhdurucaina jira musa. 12 Cristo marine tuaro cahino, 
marine dutira marine yuhduchu yoaro taro. To dutiare mari 
yoarire, mari yoaerari ctihure ñuno marine besero tarohca. To 
ã besehtina jina to dutiare noano yoajihna. A yoa to cahmano 
seheta durucujihna mari. 13 Mipure painare mari pja ñuerachu 
Cohamacų sehe masare to beseri pja jichu marine pja ñusi. 
Wiho mejeta painare mari pja ñuchu Cohamacu sehe pja nuno, 
marine buhiri dahresi. 


Cristore waci tuaina sehe noaare yoara 


14 Yu coyea tuhoga musa. “Cristore wacã tuaja yuh”, cãiro 
to nipachuta painare to noano yoadohoerachu to ã nimari cjiri 
sehe ne yaba cjihti jierara. TO sehe ni wacŭ tuamacanocarirore 
Cohamactu yuhduchu yoasi. 15-16 ¿Jesu yairo, Jesu yacoro naa 
suhti dihta ti cjuachu nuna ti chuhti mariacha nuna dohse 
yoajari musa tinare paye baro cjuaina jina? “Noano jiga musa. 
A yoana noano suhti tiga. A jina noano chua mehne yapi 
wahcaga”, nipanahta ti cahmaare musa waerachu musa ã nimari 
cjiri ne yaba cjihti jierara. 17 yoa “Cristore wacti tuaja”, 
musa nipachuta noaare musa yoaerachu Cristore musa wacŭ 
tuaa ne yaba cjihti jierara. 

18 Musa mehne macariro ahri ya buherire tuho duaeraro 0 
sehe masijaro. Noaare yoaeraparota “Cristore wacti tuaja”, 

niboca tiro. Noaare yoaeraro Cristore to wact tuaare painare 
masichu yoa masierara. Noaare yoariro pinihta noaare to 

yoaa mehne Cristore to wacãŭ tuaare masichu yoa masina. 

19 “Cohamacu cãirota jira”, ni tuhotura musa. Musa ã ni 
tuhotucha noa nina. A jipachuta tó purota Cohamacure yuhtiro 
marieno tirore musa masichu ti yaba cjihti jierara. Watia cãhu 
musa tuhoturo seheta tuhotura. A yoa Cohamacu to jia tiare 
masina tina. A masia, cuia, teterera. 20 Cãiro noano yoaeraparota 
“Cristore wacu tuaja”, ni tuhoturiro jiro tuho masierariro jira. 
Cristore wac tuamariro painare noano yoaeraro potocãta 
Cristore wacŭ tuaerara. O sehe ni yahuihtja musare ahrire: 

21 Abraha mari ñachu cjiro to macuno Isaa wama tiriro cjirore 
wajabasaa tiri jimare Cohamacure. A yoaro tirore tãa mehne ti 
yoari tuhu bui duhu payoa tiri jimare. A duhu payoro Cohamacu 
to dutiriro seheta to macunore wajãno taro nia tiri jimare 
Cohamacure ño payoro taro. To 2 yoachu ñuno potocata 
Cohamacure to wacŭ tuarire masia tiri jire Cohamacu. To ã 
wacŭ tuariro to jichu masino, “Potocãta noariro jira”, ni ñua 
tiri jire Cohamacy tirore. 22 To ã ni ñachu ahrire masina musa: 
Abraha Cohamacure wacãŭ tuaro tirore yuhtia tiri jire. A yahtiro 
Cohamacure to wacti tuarire masichu yoaro nia tiri jire. 23 Ã 
jiro Cohamacu yare ti joari pti to niriro seheta ã wahaa tiri 
jire: “Abraha Cohamacure wacŭ tuaa tiri jire. To å yoachu 
ñuno ‘Noariro jira tiro’, ni ñua tiri jire Cohamacu tirore”, ni 
joaa tiri jire Cohamacu yare ti joari pti. To ã ni ñachu masia 
“Abraha Cohamacu mehne macariro jira”, nina masa tirore. 

24 A jina ahri ya yahuhtire masina musa: “Cohamacure 
wacã tuaja” niriro, to noano yoaerachu ñuno Cohamacu sehe 
tirore “Noariro jira”, ni ñuerara. Cohamacure wacã tuariro 
sehere potocãta to noano yoachu neno “Noariro jira”, ni nuna 
Cohamacu tiro sehere. 25 Ata ni ñua tiri jire Cohamacu Rahab 
wama tiricorore mua mehne ñano yoarucuricoro cjirore. Josué 
cjiro to warocarinare noano piti boca “Noano saa tahga”, nia 
tiri jire ticoro. A yoaro tina ti tjuaa duachu ticoro sehe pa maha 
sehere ñoa tiri jire tinare “Tinare nu tuhtiina wajãri”, nino. 

To 2 yoachu ñuno “Noaricoro jira”, ni hua tiri jire Cohamacu 
ticorore. 26 A tjira. Mari pjacupure catia mariachu ji masieraja 
mari. A jiro catia marieno mari pjacu yaba cjihti jierara. Tó 
seheta “Cohamacure wact tuaja”, nipanahta painare mari 

noano yoaerachu potocã jierara mari wact tuaa. A jiro mari 
noano yoaa mariachu mari wact tuaa yaba cjihti jierara, catia 
marieni pjacu to yaba cjihti jieraro seheta. 


Mari duseroi wijaare yahuha 


3 1 Cohamacu yare masare buheina to yare ti noano 
yoaerachu ñuno tina pinihtare masare buheraina yuhdoro 
Cohamacų buhiri dahrerohca. Tíre masina musa, yu coyea. 
A jina musa mehne macaina masare buheina payu jiena tjiga. 
2 Jipihtina payu tahari mari ñaare yoaja. Cãiro ñaare 
durucuerariro Cohamacu cahmaare noano yoariro jira tiro. 
A jiro paye ñaa cãhure yoaerara. 3 Õ sehe jira ahri mari piti 
dahre buhechu: Cawalo to duseroi comaa pji to hahmanore ña 
dihohti pjine mari ctja, tirore 
mari majarerucachu yoana 
tana. A yoana ti pji comaa pji 
mehne tirore to wahahtoi mari 
waja majareruca dapoja. Ti 
pjica mahari pjica to jipachuta 
tí pji mehne tirore wahachu 
yoaja mari. (O seheta mari 
dusero mahanocã to jipachuta 
ti dusero mehne pjiro hano 
yoaja mari.) 4 Dohoria guiti 
mehne piti dahre yahu 
namoihtja musare: Busoca pjiria to jipachuta tiare wihnono to 
tuaro warocapachuta oturiro sehe mahari pjica mehne tia nohoi 
to waha duaroi oturocara. > TO seheta jira mari duseroi wijaa. 
Mari dusero mahanoca to jipachuta ti dusero mehne pjiro 
yoaja mari. Mahari pichacaca pjiro to j wahcãno seheta mari 
dusero mehne pjiro ñaare yoa masija. 6 A jiro mari dusero 
pichaca yoaro sehe jira. Mari duseroi wijaa jipihtia naare 
yoachu yoara marine. Pichaca to j ducaro seheta mari duseroi 
wijaa mehne mari noano jiborirore fiabiaro yoaja mari. Naare 
durucuna watino to dutiro seheta mari yoana nija. 7 Jipihtinare 
neca macainare wahiguinare, minichahcare, chihcho 
wahcãinare, wahire mari masa sitichu yoa masija. Mari payu 
tina barore masa sitichu yoa tuhsuja. A jia tina noano tuho 

masina. 8 Tinare mari yuhtichu yoapachuta mari dusero sehe 
ñaare durucuro ne tjuaeraputiara. A jiro nuina ti niji siariro 
seheta mari dusero sehe ne niji siaeraputiara. Mari duseroi 
wijaa ñabiaa jira. Ã jiro ñima painare to wajãno seheta marine 
paina cã&hure ñabiaro wahachu yoara mari duseroi wijaa. 

9 Mari dusero mehne Cohamacu mari puhtoro mehne mari 
noano durucuja. A durucupanahta masa Cohamacu yoaro 
sehe jiinare to bajuamehnerina ti jipachuta tinare ñabiaro 

ni durucuja mari. 10 C duseroihta noaa durucua cthu, haa 
durucua cahu wijara. Yu coyea, ã ni durucueraro cahmana. 

11 Máca pohtai mu wiori copai noaa co, haa co chu ne 
wijaerara. 12 Yu coyea, higueracu olivo pocare dicha tierara. 
Tuhsu, secu higuera pocare dicha tierara. A yoa máca pohtai mu 
wiori copai moa tia co to wijaachu moa mariea co wijaaerara. 
(Tó seheta mari duseroi noaa durucua, naa durucua mehne 
wijaachu yoaeraro cahmana. A ni durucuaeraro cahmana.) 


Noano masia waro 0 sehe jira 


13 Caina musa mehne macaina noano masiina jira. Noano 
masiina musa jia tiare 0 sehe yoa honahca musa. “Paina 
yuhdoro noano masija sã”, niena tjiga. A nienata noaare 
yoaga musa. A noaare yoana potocãta noano masiina jira 
musa. 14 Wiho mejeta pairo paye barore to cjuachu ñuna tíre 
tuaro cahmaina jina, paina mehne suarucuina jina, painare 
yuhduruca duaina jina, “Noano masiina jija sã”, niena tjiga 
musa. Musa ã niina jina mahñoina jira musa. 15 A yoaina 
ti tuhotua ne Cohamacu ya tuhotua jierara. Ti tuhotua 
Cohamacure yuhdurucaina ti hano tuhotua jira. Ti tuhotua 
sehe watīno ya jira. 16 Masa ti cjuaare tuaro cahmaina, 
painare yuhduruca duaina ã cahma sayorucura. A yoaina 
jia jipihtia ñaare yoarucura. 17 Paina sehe Cohamacy yare 
noano masiina sehe tina pinihta 4 yoamacanocaa nierara. 

A yoa tina ne cahma sayoerara. A jia masa noaina, painare 
noano yuhtiina, pja ñuina, masare yoadohoina, masare 

cãno potori yoaina jira tina. Tíre yoaa, mahñono marieno 
yoara tina. 18 A yoana cahmachea marieno jina, painare 
“Cahmachena tjiga”, mari ni yahuna, noaina wahachu yoana 
nija mari masare. 

Ahri yahpa macaa ñaare cahmana, 
Cohamacure cahmaeraina jira musa 


4 1 ¿Dohse jiro baro musa cahma sayojari? ¿Ã jina dohse 
jiro baro cahmachejari musa? Ñaare goa pjana, cahmache 
duara musa. Noaare yoa duapanahta ñaare yoara musa. 

2 Paye barore musa cahmana. A cahmana masare wajana musa 
ti yare nana tana. Pairo paye barore to cjuachu nuna tire musa 
tuaro cahmana. A cahmapanahta tire na masierara musa. A 
yoa tire cahma sayorucura musa. Cohamacure sinierana, musa 
cahmaare ne bocaerara. 3 A yoa sinina, musa ya cjihti dihtare 
sinimana musa, musa cahmano seheta yoarucuna tana. Paina 
ya cjihti sehere sini payoerara musa. A jiro musa sinichu 
Cohamacu musa siniare waerara. 4 Cohamacure cohãina 

jira musa. Ahri yahpa macaa ñaare cahmana, Cohamacure 
cahmaeraina jira musa. Ahri yahpa macaa ñaare cahmaina 
Cohamacure cahmaeraina ji tuhsura. ¿Tíre masierajari musa? 
5 Õ sehe nia tiri jire Cohamacu yare ti joari ptii: “Cohamacu 
Espíritu Santore mari mehne jihtirore cŭhre. A jiro Espiritu 
Santo sehe marine cahino, ñaare mari tuaro cahmapachuta 
cahmasãaerara tiro. To manuno to namonore to cahi doaro 
seheta marine tuaro cahina Espíritu Santo”, ni joaa tiri jire 
panopure. To ã ni joari wiho warota jierara. Potocata jirota 
nina. 6 A yoa Cohamacu marine noano yoadohora tirore mari 
noano yuhtihto cjihtore. Õ sehe nina Cohamacu yare ti joari 
pui: “ ‘Yuhu pinihta painare masi yuhdurucaja' nirirore, 
Cohamacu ñy tuhtira. Pairo sehere ‘Ñariro, wiho jiriro jija’, 
niriro sehere Cohamacu yoadohora”, nina to yare ti joari pūi. 
7 A jina Cohamacure noano yuhtiina jiga musa. A yoa watinore 
yuhtiena tjiga. Musa 2 yuhtierachu ñuno tiro sehe musare 
duhti wahcã murocaa waharohca. 8 Cohamacure noano yuhtiga 
musa. Musa ã yoacha tiro sehe musare yoadohorohca. Ñaina 
jira musa. A jina ñaare yoa namoena tjiga. Naa cãhure 
cahmana, noaa cãhure cahmaina jira musa. A jina musa ñaa 
tuhotumarire cohtotaga. Musa ã yoachu ñuno Cohamacu 
musa naa yoari buhirire cohãnohca. 9 Musa naa yoarire tuaro 
cahyana, bujua witiga. A yoana musa fiaare yoari buhirire 
tiiga. Tíre wahcheina jiena tjiga. A jina musa ñaa yoarire fiano 
yajeripohna tiga. 10 “Ñariro, wiho jiriro jija yaha”, nina 

Cohamacure ño payoga. Musa a yoachu ñuno tiro sehe ño 
payoa mehne noano yoarohca musare. 


Ti coyeare Jesu yainare ti basi ñano quiti dahre dutieraha 


11 Yu coyea Jesu yaina jina, musa basi ñano quiti dahrena 
tjiga. Musa coyeirore ñano quiti dahrena, tirore buhiri dahre 
duti duaina jina nica musa. Cristo ya dutia sehe masare buhiri 
dahrehti dutia ji tuhsura. A jina masare ñano quiti dahrena 
Cristo ya dutiare õ sehe nina nica musa: “Marine noano dutierara 
Cristo ya. A jina mari mu suro buhiri dahre dutijihna”, nina 
nica musa masare ñano quiti dahrena. A nina Cristo ya dutiare 
ñano ni durucuina tjuara musa. A jina ti dutiare yoaeraina 
tjuara. 12 Masare dutiare wariro, masare beseriro Cohamacuta 
jira. Masare pichacapu wahaborinare tirota yuhduchu yoa 
masina. A yoa tirota masare pichacapu coha masina. A jina 
mari sehe masare “Naina jira”, ni masieraja. Cohamacu dihta 
mari coyeare besehtiro jira. 


Namichacapure dohse mari jihtore masieraja mari 


13 Mipure yuhure tuhoga musa. Õ sehe niina tuhoga yuhure: 
“Michare, ñamichacare pa macapu jina wahanahca. Tópure ct 
cuhma jina, paye baro dua, nuchunahea. A yoana wapatanahca 
mari”, nina cãina musa mehne macaina Cohamacure wactuno 
marieno. A niina jina, yuhu sehere tuhoga musa. Tó sehe 
niinare ahrire yahui tai nija: 14 Namichacapu dohse musa 
jihtore masierara musa. Me ti ji, dói pihti muano seheta jira 
mari jia tia. Me mahanoca jiro, pihtia wahara. Tó seheta mari 
ctihu mahanoci jina, yarianahca. 15 A jina õ seheta ni tuhoturo 
cahmana musare: “Cohamacu to cahmachu jinahca mari. 

A jina 6 sehe yoanahca mari”, ni tuhoturo cahmana musare. 
16 A jipanahta mipure “Mari mu suro õ sehe yoanahca”, 
nirucumana musa Cohamacure wacŭno marieno. Tó sehe 
nirucuna painare yuhdurucaina jina, ñaare yoara musa. 

17 A jina noaare mari yoahtire masipanahta tire yoaerana 
ñaare yoana nija mari. 


Pache puare yahuha Santiago 


1 Pache pua musa mipure tuhoga yuhure. Baharopure 
musa ñano yuhdunahoea. A jina tii sañurucuga musa. 
2 Musa pache ba pihtia wahaahca. A yoa musa suhtire casipoca 

cãhu chu pahñoahca. 3 Ahri dachorire, pihtiri dacho pano 
niñerure musa pjiro wihbochy ne ti yaba cjihti jierara. Musa ã 
wihbochu nuno niñerure musa cahichu masina Cohamacu. Ti 
nineru to wapo wijiboriro seheta ti niñeru pihtia waharohca. 
A jina niñerure musa cahiri buhiri ñano yuhdunahca pichacapu 
musa jãchu musa pjacure j pjaro seheta. 4 Musa weserire 
dahra cohtainare wapaerare musa. Tinare mahñore musa. Ñ 
jiro tinare musa wapaerari niñerure ñuno, musa mahñorire 
masina Cohamactu. Musare dahra cohtaina wapa na duaa, 
sañurucura tina. Ti 2 ni sahurucuchu mari puhtoro Cohamacu 
tinare tuhora. > Ahri yahpapure payu pache mehne jia tira 
musa. A jina musa ji coa dihtare yoaa tira musa. A jina pjiriro 
wachu ti noano nuriro yoaro sehe jira musa. Pjiriro wachu 
pjíro to churi baharo tirore ti wajahti cuhtupu na wahcãna. Tó 
seheta musa cãhure pjíro musa cjuari baharo musare to buhiri 
dahrehtopu na wahcãnohca Cohamacu. 6 Noainare ñano ti 
yoaerapachuta peresu yoa waja dutire musa tinare. Musa ã 
yoachu tina sehe musare yuhduruca masierare. 


Cristo to tjua tahtore noano cohta dutiha marine Santiago 


7 A jina yu coyea, mari puhtoro Cristo ahri yahpapure to 
tjua tahtore noano cohtaga. Wese puro to toaa dicha tihti pjare 
noano to cohtaro seheta noano cohtaga. Puhiro to ducacht. 
baharopu coro to ta namochu cãhure to toaapure “Coro ta 
saajaro” nino, to wesere to noano duhtore noano cohtara tiro. 
8 To 2 cohtariro seheta musa cthu noano cohtaga. Mari 
puhtoro to tjua tahto mahanoca duhsara. A jina Cohamacure 
a wacã tuarucuna to tahtore ã cohtarucuga musa. 

9 Yu coyea musa basi nurena tjiga Cohamacu musare to 
buhiri dahrerahto sehe. A yoa ahrire wacūga musa. Buhiri 
dahrehtiro to tahto mahanoca duhsara. 10 Yu coyea, hano 
yuhdupanahta mari puhtorore noano cohtaga Cohamacy yare 
yahu muhtaina cjiri ti yoariro seheta. Tina ti cãno pjariro 
seheta cãno pjaga musa cthu tinare ñu ctina. 11 A yoa ahri 
yu yahuhtire wactiga musa. Ñano yuhdupahta Cohamacure 
duhueraina wahcheina jira. Panopuu macarirore Job wama 
tiriro cjirore tuhore musa. Tiro ñano yuhduparota Cohamacure 
duhuerari jire. A jiro to ñano yuhduri baharo Cohamacu tirore 
noano yoari jire. Cohamacu mari puhtoro noano pja ñuriro 
jiro ãta yoari jire tiro. Tí jipihtiare masina musa. 

12 Yu coyea ahrire noano tuhoga tjoa. Õ sehe ni wama 
payora masa: “Muano macariro mehne potoca nina nija”, nina 
masare tuho dutia. Tuhsu, “Ahri yahpa mehne potoca nina 
nija”, nina masa. Paye mehne cã&hure wama payora tina. Tina 
yoaro sehe a ni wama payoena tjiga. Ahrire musare tuaro 
dutija. Musa painare yahuna, noano potota yahuga tinare. 
Wama payoro marieno ni yahuga tinare. A musa potocã yahuchu 
ñuno Cohamacu soro musa niri buhirire buhiri dahresi. 

13 Musa mehne macariro nano yuhduriro jiro, Cohamacure 
sinijaro tiro. Pairo wahcheriro jiro Cohamacure wahchea 
mehne basajaro. 14 Musa dohatina, Jesu yaina puhtoare 
pjirocaga musa. Musa ã pjirocachu tina sehe musare se mehne 
wisõahca mari puhtoro Jesu wama mehne to tuaa mehne. Ñ 
wisõ tuhsu, mari puhtorore Cohamacure musare sini payoahca 
tina. 15 A ti sini payochu “Mari sinino seheta tiro yoarohca”, ti 
ni tuhotuchu Cohamacu musare dohatiinare musa dohatiare 
yuhduchu yoarohca. A yoa musa ñaa yoari buhiri musa 
dohatiina jichu ñua musare sini payoahca. Ti ã sini payochu 
ñuno musa ñaa yoari buhirire borohca Cohamacu. 16 A yoa 
musa mehne macaina mehne musa haa yoarire cahma pu 
buhuseheri yahuga. A ni tuhsu, musa basi Cohamacure cahma 
sini payoga. Musa a sini payochu musa sini payoinare 
Cohamacu yuhduchu yoarohca. Noaare yoaina musa jichu 
Cohamacure tuaro musa sini payoriro seheta yoarohca tiro. 

A jia musa sini payoa tua nica. Wiho jia jierara. 17 Cohamacu 
yare yahu muhtariro cjiro Elia wama tiriro mari yoaro seheta 
masuno jia tiri jimare. A jiro “Coro taero tjijaro” ni, tuaro 
sinia tiri jire Cohamacure. To ã ni sinichu tia cuhma noano 
pa cuhma dacho macai ahri yahpapure ne coro taera tiri jire. 
18 Pari turi tjoa Cohamacure corore to sinichu coro taa tiri 
jire. A jiro pari turi ahri yahpai yucuri bucua, dicha tia tiri 
jire. ( jia Cohamacure mari sinia wiho jia jierara.) 

19 Yu coyea, musa mehne macariro Cohamacu yare duhuriro 
cjiro Cohamacu yare pari turi to cahmahto cjihtore tirore 
yahuna, noano yoana nina musa. 20 A yoa ahrire masiga 
musa: Cohamacwure duhuriro cjirore Cohamacure pari turi 
cahmachu yoana, pichacapu wahaborirore yuhduchu yoana 
nica musa. A jiro payu to ñaa yoari buhirire Cohamacu bo 
pahñonohca. 

Jesu yainare macari waharinare joarocaha Pedro 


1 Yuhu, Pedro, Jesucristo buhe dutiro to ctirirota jija. 

A jicu musare yoaro macaa macaripu waha siterinare 
Ponto yahpapu, Galacia yahpapu, Capadocia yahpapu, Asia 
yahpapy, Bitinia yahpapu ti yahparipu waharinare musare 
jipihtinare joarocaja yahu. Musare noa duti joarocaja yahu. 

2 Wahmanopure Cohamacu mari Pucu “O sehe yoaihtja”, to ni 
wacūŭyuriro seheta musare besea tiri jire. To 2 beseri baharo to 
yairo Espíritu Santo sehe musare Cohamacu yaina cjihtire sõri 
jire. Õ seheta sõri jire tiro Jesucristore noano yahtihtina musa 
jihto sehe, to di cohãri mehne musa ñaa buhirire cosarina 
musa jihto sehe. Cohamacu to cahia mehne musare noano 
jichu yoajaro. 


Jesu yaina jina marine muanopu to naahtore cohtana nija mari 


3-5 Cohamacų marine tuaro pja ñuno, Jesucristo yariaro to 
masa mujari mehne marine pichacapu wahaborinare yuhduchu 
yoare tiro. A marine yuhduchu to yoachu pari turi mari masa 
bajuariro seheta Cohamacu to pohnata wahaja mari. A wahana 
tiro mehne mari 4 jirucuhtore noano masija mari. A jiro musare 
noano yoaro taro musare cohtaro nina. Tiro mehne musa ã 
jirucuhtire cŭnohca tiro. A jina 4 jirucunahca musa. Tópu 
Cohamacu musare to wahto ne baasi. Ahri yahpapu mari 
ya ti wete wahãno seheta, ti aia waharo seheta Cohamacu 
musare to wahto ne ã wahasi. A jia ne pihtisi. A jiro tirore 
musa wac tuachu, Cohamacu to tuaa mehne musare ñu 
wihboro, yuhduchu yoarohca. Pihtiri dacho jichu musare to 
yuhduchu yoarire masichu yoarohca tiro. Marine to ã pja 
nhuchu nuna, Cohamacure mari puhtoro Jesucristo pucurore 
ño payo, “Noana”, nijihna tirore. 

6 A to yuhduchu yoahtina jina, mahano ahri yahpai musa 
jiro puro payu tahari musa hano yuhdupanahta wahchera 
musa. 7 A fiano yuhdupanahta Cohamacure duhuerana musa 
tirore noano wacã tuarire masichu yoana nica musa. Uru ahri 

yahpa macaa pini pihtia wahaahca. Uru yuhdoro musa wact 
tuaa sehe wiho waro jierara. A jia masa uru to jiare masi duaa 
doha huna. Urure ti doha ñuno seheta musa wacŭù tuaare 
Cohamacu ñu duaro “Nano yuhdujaro”, niboca musare. Musa 
ã ñano yuhduri baharo potocata tirore musa noano wacãù 
tuarucuchu, Cristo ño payoa mehne musare “Noano yoahre 
musa”, ninohca. Ahri yahpapu tjua taro 2 ninohca. 

8-9 Tirore Jesucristore musa ñuerapanahta cahina musa. 
A yoa miptre tirore ñuerapanahta tirore wacŭ tuara. A wacii 
tuana, tuaro wahchera musa. Cohamact ã musare to wahchechu 
yoachu pjíro wahchera musa. Ti wahchea noa yuhduara. 
Cohamacu musare pichacapu wahaborinare yuhduchu yoarohca 
musa tirore noano wacti tuache. A jina pjiro wahchera musa. 

10 Cohamacu musare to 3 yuhduchau yoahtore, musare to 
tuaro cahiare panopu macaina Cohamact yare yahu muhtaina 
cjiri tire masi duaa, buhe, sinitu ñua tiri jire. A jia tire yahuyu 
joaa tiri jire. 11 Cristo to hano yuhduhtore, to masa mujahtore, 
jipihtina bui puhtoro to suho jihtore tina to masa bajuahto 
panoputa yahuyu tuhsua tiri jire. Jesucristo to yairo Espíritu 
Santo to yoadohoa mehne ã yahuyua tiri jire tina. A yahuyua 
tina Cohamacu yare yahu muhtaina cjiri ti yahurire noano 
masi duaa sinitu hua tiri jire tina Cohamacure. Espíritu Santo 
“Cristo wihirohca”, to nirirore “¿Dohse jichu wihirohcari?” ni 
sinitu ñua tiri jire tina. “¿To wihichu dohse waharohcari?” 
nia, tó cãhyre sinitu ñua tiri jire. 12 Tí ti yahuyuri cjiri ti basi 
ti masihti cjihti jiera tiri jire. Tíre tinare masichu yoaa tiri jire 
Cohamacų. Mari sehe mari masihti cjihti jiri jire Cohamacu 
yare yahu muhtaina cjiri ti joari cjiri. Muanopt tariro Espíritu 
Santo to yoadohoa mehne mipure noaa buheare musare sã 
yahuja. Panopuu musa masihti cjihtire ti yahuyuri cjiri títa 
jinocaata nina mipure musare sã yahua. Tí buheare anjoa cã&hu 
tuaro masi duaa tiri jire. 


Cohamacu marine haa marieina ji dutira 


13 A jina noano wacti masitjiãhna jiyuga musa. A yoana 
noano tuho masiina jiga. Cristo to tjua tachu Cohamacu 
musare noano to yoahtore wacŭga. A yoa tíre noano cohtaga. 
14 Panopu Cohamacuųre masierasinina ñaare goa pjaina jimare 
musa. Miptre tíre yoaena tjiga. A yoaerana ti pohna ti 
pucusumare noano ti yahtiriro seheta Cohamacure yuhtiga 

musa. 15 A yoana to yaina cjihtire musare beseriro ñaa 
marieriro to jiro seheta musa cãhu ñaa marieinata jiga. A jina 
noaa dihtare yoaina jiga. 16 Ata ni joaa tiri jire Cohamacu 
yare ti joari pŭi: “Naa marieriro jija yahu. Yu ã jichu musa 
cãhu haa marieina jiga”, ni joaa tiri jire. 

17 Tiro Cohamacu jipihtina cainare ti yoarire ñuno cãno 
potori besera tinare. Ñainare, noainare besera. To ã beseriro 
jichu tirore “Yu Puca” ni duana noano yoaga. Ahri yahpai musa 
jiro puro cua pisaro mehne Cohamacure ño payoro mehne 
noano jirucuga musa jiape nino marieno. 18 Musa nuchusuma 
cjiri ti yoari cjiri ne yaba cjihti jierari jire. Musa cãhu ti yoariro 
sehe yoaina musa jipachuta Cristo musare to yaina cjihti 
yoare. Wapamoinare ti wapamorire ti boriro seheta tiro sehe 
musa haa yoari buhirire potota bonocare. Tíre noano masina 
musa. Musare 2 yoaro plata mehne, uru mehne wapa wioerare 
tiro musare 2 yoaro. Plata, uru butia wahaahca. 19 Tiro sehe 
oveja noariro, wete marieriro yoaro seheta jiriro Cristo to di 
mehne to yariari mehne musa ñaa yoari buhirire cohã, musare 
yuhduchu yoare. To di mehne marine 2 yoaro wiho waro ã 
yoaro nierare. 20 Panopure ahri yahpare to bajuamehnehto pano 
Cristo to å wahahto cjihtore masi tuhsua tiri jire Cohamacu. 
Mipu sehere pihtiri dacho panoca to jich, Cristore noano 
masichu yoare Cohamacu musare. 21 Cristo to yoadohoro 
mehne Cohamacure wacã tuara musa. Cohamacu sehe Cristore 
yariarirore masori jire. A yoaro tirore muanopu ctino jipihtinare 
tirore ño payochu yoari jire Cohamacų. To ã yoachy tirore 
Cohamacure wacŭùŭ tuara musa. Musa ã wacãŭ tuachu tiro noano 
yoara musare. A jina musare to yuhduchu yoahtore noano 
masi, cohtara musa. 

22 Noaa buhea ti niriro seheta yoaina jina, musa ñaa yoari 
buhirire cohãrina jira musa. A jiina jina potocãta mari coyeare 
Jesu yainare cahi masina musa. A jina musa mehne macainare 
musa yajeripohnari mehne tuaro cahiga. 23 A yoa pari turi 
wahma masa bajuaina yoaro sehe jiina Cohamacu pohna wahare 
musa. Mari pucusuma ti pohna tirina jina baharo yarianahca. 
Tí yoaro sehe jierara Cohamacu pohna musa wahachu. 
Cohamacy to buhea mehne to catichu yoaa buhea mehne to 
pohna wahare musa. Tí buhea mehne Cohamacu mehne ã 
jirucunahca mari. 240 sehe nina Cohamacu yare ti joari pti: 

“Jipihtina masa tja yoaro sehe jira. 
A yoa noaa ti cjuaa, tja cohori yoaro sehe jira. 
Tja ñaia wahara. Cohori cãhu« buru bora, 
baa wahara. 
Tí yoaro seheta yariara masa chy. 
25 Mari puhtoro ya buhea sehe ne pihtisi. 
To niriro seheta 4 waharohca”, 
ni joaa tiri jire. Ti buhea musare ti yahuri cjiri noa buheata 
jira. 
J 1 A Cohamacu pohna jina jipihtia ñaa yoaare, mahñoare, 
ti baharo buhusehei hano yoa cohtaare, paina ti cjuaare 
cjoare, painare ñaa quiti dahreare tíre duhuga musa. 2 Ã yoa 
wahma masa bajuaina pēchore ti tuaro cahmano seheta musa 
cãhu noa buheare Cohamacu yare tuaro cahma namoga. A 
cahma namoga musa tirore musa wacu tua namohto sehe, to 
yuhduchu yoaina musa wahahto sehe. 3 A yoaga musa mari 
puhtoro musare to noano yoaare masiina jina. 


Cristo catichu yoariro tãca yoaro sehe jiriro jira 


4 Cristo catichu yoariro taca yoaro sehe jiriro jira. Wuhu 
dahreina cãria tãcare ti cahmaeraro seheta masa tirore 
cahmaerare. Cohamacuų sehe tirore to ñachu to beseriro noa 
yuhduariro jira. To ã jiriro jichu tirore wact tuaga. > Musa 
cãhu wuhu macaa taa yoaro sehe jira. Musa ã jina Cohamacu 
ya wahu macaa tãare noano ti cŭriro seheta musa to yaina 
cãhu noano mehne jinahca musa. A yoana Cohamacu ya wahu 
macaina noaina sacerdotea jinahca musa. A jina sacerdotea 
wahiquinare waja j muoa Cohamacure ti wariro seheta 
Jesucristo to yoadohoa mehne Cohamact yare noano yoanahca 
musa. Musa ã yoacha ñu ji coarohca Cohamacu. 6 0 sehe nina 
Cohamactz yare ti joari pūi: 

“Taca wahyi ti cù mahtari taca marieno wuhure yoa 
daca masierara. 

Tó seheta Cristo marieno yu yaina waha masierara 
masa. 

A jiro tiro wiho jiriro jierara. 

A jicu tirore Jerusalepu miptre cãūi nija. 

Tiro ya beseriro noa yuhduariro jira. 

A jia tirore wacti tuaina wahche, ne buo tisi”, 

ni joaa tiri jire Cohamact yare ti joari pùi. 7 Tirore wact tuaina 
sehe noa yuhduaro wahaahca. A jiro wiho jiriro jierara tiro. 
Tirore wacu tuaeraina sehe soro wahaahca. Tinare õ sehe nina 
Cohamacų yare ti joari pūi: 
“Ahriro Cristo tãca yoaro seheta jira. 
Tacare wuhu dahreina ti cohano seheta masa tirore 
cohaahca. 
Ti 2 yoapachuta mipure wuhu dahreina wuhure 
yoaa ti cù muhtari tacare ti ctuno seheta 
Cohamacz tirore puhtoro sõre”, 
ni joaa tiri jire. 8 Õ cãhure nina Cohamacu yare ti joari pti: 
“Murocariro tãcare doca waha suro to wacù 
wahcãnore ne suerara. 
Tó seheta taca yoaro sehe jirirore Cristore 
cahmaerana, tirore yuhdurucana, Cohamacuų 
cahapu susi mari”, 
ni joaa tiri jire panopu. Tina Cohamacu ya buheare yuhtierare. 
Cohamacu panopu “A waharohca”, to niriro seheta Cristore 
cahmaerare tina. A yoahtinare cŭa tiri jire Cohamacu tinare. 


Õ sehe jira Cohamacu yaina 


9 Musa sehe Cohamacuy to beserina jira. Tiro mari puhtoro 
to yaina sacerdotea tirore dahra cohtaina jira musa. A jina to 
ya curua macaina naa marieina Cohamacu yainata jira musa. 
Ata jira musa. Cohamacu noa yuhduare to yoarire painare 
yahuhtina cjihti jira musa. Musare besea tiri jire nahitianoi 
jiina musa jiboro seheta ñaare yoarucu dutieraro. A besero 
noano buhriaroi jiina ti noano ña masino seheta, Cohamacure 
noano masiina, to yare yoarucuina ji dutira musare. 10 Panopure 
Cohamacų yaina jierari jire musa. Mipu pinihtare to yaina jira 
musa. Panopure musare pja ñuriro musare mariasiniri jire. 
Mipu sehere musare Cohamacu pja ñure. 


Cohamacuų yare yoaina jiga musa 


11 Yu cahiina, ahri yahpai ji dojoahtina jierara musa. 
Cohamacų yaina jira musa. Musa ã jiina jichu ahrire tuaro 
yahuja musare: Musa ñaare goa pjaare ne yoaena tjiga. Tí ñaare 
yoana, Cohamacure ñu tuhtiina, haina wahana nica musa. 

12 Cohamacure cahmaeraina watoi jina noano yoaina jiga musa, 
musare “Yahusãari”, nina. Musa ã yoaina jichu tina mipure 

musare ñano yahusa duapahta, musa noano yoaare masiahca 
tina. A masia, tina Cohamacure “Noariro, tuariro jira”, niahca. 
O seheta niahca Cristo ahri yahpapu to tjua tachu. 

13 Mari puhtorore yuhti duana ahri yahpa macaina puhtoa 
cãhure yuhdurucaina jiena tjiga musa. Ahri yahpa macarirore 
musa jipihtina bui puhtoro jirirore tiro cãhure yuhtiga. 

14 Puhtoare yuhdurucainare buhiri dahre dutiro, warocara 
tiro tirore yoadohoinare. A yoa noano yoainare “Noano yoare 
musa”, ni dutiro warocara tiro. To å warocachu, tina cãhure 
yuhtiga musa. 15 Musa noano yoachu ñua tuho masieraina ti 
my saro musare quiti dahre duapahta quiti dahre masierara. 
Musa ata yoachu cahmana Cohamacu. A jina musa puhtoare 
yuhtiga. 

16 Cohamacu musa puhtoro jira. Painare dahra cohtaina 
jierara musa. A jipanahta “Sare dutiriro mariahna. A jina 
ñaare yoanahca”, ni tuhotuena tjiga “Ñaare yoari”, nina. 
Cohamacure dahra cohtaina jira musa. A jina tirore ndoano 
yuhtiina jiga musa. 17 Jipihtina masare ño payoga. Mari coyea 
Jesu yainare cahiga. Cohamacure cua pisaro mehne ñuga. 
Ahri yahpa macaina jipihtina ti bui puhtoro jiriro ctihure ño 
payoga. 


Cristo ñano yuhduro to cãno pjariro 
seheta cãno pjaga musa cãhu 


18 Dahra cohtaina, cua pisaro mehne musa puhtoare 
yuhtiina jiga. Noaina, musare noano yoaina dihtare yuhtiina 
jiena tjiga. Musa mehne suaina cãhure yuhtiga musa. 19 Musa 
hano yoaerapachuta musare ti buhiri dahrechu Cohamacu to 
cahmano seheta tire musa cãno pjachu “Noano yoare musa”, 
ninohca Cohamacu musare. 20 Musa hano yoari buhiri tina 
musare ti buhiri dahrechu tire musa cãno pjachu ti yaba cjihti 
jierara. Ti yaba cjihti jierapachuta noano musa yoapachu ti 
buhiri dahrechu tíre noano mehne musa cãno pjachu Cohamacu 
“Noano yoare musa”, ninohca musare. 21 A ñano yuhduhtinare 
ji dutire Cohamacu musare to yainare. Cristo musa ya cjihtire 
hano yuhdyure tirore musa ñu ctihto sehe. 22 Tiro ne hano 
yoaerare. A yoa ne mahñoerare. 23 Tirore ti tuhticha, tiro sehe 
tinare tuhti cahmaerare. Tirore ti ñano yoapachuta “Cjaihtja 
musare”, ne nierare tiro. Ti 2 yoapachuta tinare Cohamacu to 
buhiri dahrehtore guihono to yoahtore masino, “Yu Pucupu 

tinare buhiri dahrerohca”, ni tuhoture tiro. 24 Tiro to basi 
crusapu mari ñaa buhirire yariare. A waha yariare pari turi 
mari ñaare yoaerahto sehe, Cohamacu cahmaa sehere mari 
yoahto sehe. Tiro hano cami tire marine pichacapu wahaborinare 
yuhduchu yoaro taro. 25 Oveja wisia ti butiro seheta mari 
cãhu pichacapu butihtina jimai. Mipu sehere Cristore ovejare 
ñu wihboriro yoaro sehe jirirore, marine ñu wihborirore wacù 
tuaja mari. A wacŭ tuana, to yaina wahai mari. 


Wamomaca duhteinare õ sehe yoaro cahmana tinare 


3 1 A yoa dahra cohtainare ya dutiriro seheta musa 
namosanumiare dutiihtja. Musa manusumare yuhdurucaena 
tjiga tina Cohamacų ya buheare ti cahmahto sehe. Caina tina 
to ya buheare cahmaeraina jia, tinare musa yuhdurucaerachu 
ñua Cohamacu ya buheare cahmaboca tina. Ti buheare musa 
yahuerapachuta to yare cahmaboca tina. 2 Ata cahmaboca tina 
musa noano yoaare, musa ño payoa cãhure ñua. 3 Musa numia, 
carea numia yoaro sehe yoaena tjiga. A yoa musa pjoarire 
wuhawe sapahtaa numia, uru darire busaa numia, wapa ti 
yuhdua suhtire saa numia jiena tjiga musa, musare “Goa pjachu 
yoari”, nina. 4 Ñ yoa musa cua pisaro mehne painare niji 
siaroca mehne yoaa numia jina, noano suhudua numia jina, 
ahrireta ñu ji coachu yoaga. Ahrire musa yoachu wiho waro 
jierara, Cohamacu to fiuchu. 5 O seheta yoaa tiri jire panopu 
macaa numia Cohamacu ya numia cjiri. Ti numia Cohamacure 
wacūŭ tuaa numia jia, ti manusumare yuhdurucaera tiri jire. 
6 Tó seheta Sara cjiro to manuno Abraha cjirore noano mehne 
yuhtia tiri jire. A jiro tirore “Puhtoro”, ni pisua tiri jire. A jina 
musa noano yoaa numia jina, cuiro mariea numia jina, Sara 
cjiro pohna numia yoaro sehe jira musa cãhyu. 

7 To noano yoariro seheta musa cã&hu mua musa 
namosanumiare noano yoaga. Ti numia mari mua yoaro sehe 
tua numia jierara. A jina ño payoa mehne noano yoaga ti 
numiare. Cohamact jipihtia dachoripe tiro mehne mari jihtore 
marine to wariro seheta ti numia cthure warohca tiro. Ti ã 
jiina jichu tí numiare noano yoaga. Cohamacure musa siniare 
musa dojomehnerahto sehe ti numiare noano yoaga. 

Noano ti yoapachuta paina tinare ti hano yoaare yahuha Pedro 


8 Ahri mehne yahu batoihtja: Musa jipihtina ctno mehne 
noano mehne jiga. A jina musa mehne macainare noano pja 
ñuina jiga. Musa coyea Jesu yainare pa buhuseheri cahma 
cahiga. A jina noano yoaga tinare. A yoa “Wiho jiina jija”, 
ni tuhotuga. 9 Paina musare hano ti yoachy tinare hano yoa 
cahmaena tjiga. Musare ti tuhtichu tinare tuhti cahmaena 
tjiga. Musare ti ã yoapachuta noano yoaga tinare. A yoana 
“Noano jiga”, niga tinare. Tire yoahtina cjihtireta to yaina 
cüre musare Cohamacu sehe musare noano yoaro taro. 

10 Ata nina Cohamacu yare ti joari pti: 

“Musa noano wahchea mehne ji duana ne hano ni 
durucuena tjiga. 
Painare mahhoena tjiga. 
11 Naa yoaare duhunocahga. 
Noaa sehere yoaga. 
Cahma musa basi nu tuhtiro marieno jiga. 
Musa noano jihtore tuaro cahmaga. 
12 Cohamacu cahmaare yoaina mari puhtoro ã ñu 
wihborucuro nina. 
Tirore ti siniare ã tuhorucuro nina. 
Nano yoaina sehere tiro ñu tuhtira”, 
ni joaa tiri jire. 

13 Noare musa tuaro yoachu paina sehe musare hano 
yuhduchu yoa dua bihosi tina. 14 Noano musa yoapachuta 
musare hano yuhduchu ti yoachu ñuno Cohamacu musare 
noano yoarohca. A jina painare cuiena tjiga. A yoa pjiro 
tuhotuena tjiga. 15 Cristore “Sa puhtoro jira” ni, musa 
tuhotuna, ño payoga tirore. A yoana Cristore musa wacŭ 
tuaare, Cohamacu mehne musa jihtore paina ti sinituhto pano 
tinare musa yuhtihtore noano masiyuga. A yuhtina niji siaro 
mehne, noano ño payoa mehne yahuga tinare. 16 Noaina jiga. 
A jina “Naare yoaja”, ni tuhotusi musa. A jia Cristo yare 
noano yoaina musa jichu paina musare haa quiti dahrea, 
buoro wahaahca tina. 17 Naare musa yoari buhiri musa ñano 
yuhduchu noaerara. A yoa Cohamacu cahmachu noaare musa 
yoapachuta musa hano yuhduchi noa nina tí pinihta. 

18 Õ seheta yuhdure Cristo. C& tahata jipihtina ti ñaa 
buhirire yariare tiro. Noariro jire. A jiro ñaina mari jichu mari 

yaro jiborirore ñano yuhdure tiro. Nano yuhdure tiro marine 
Cohamact yaina wahachu yoaro taro. To pjaca yariaa wahare. 
A yariaparota to catia mehne masari jire. 19 A masariro jiro 
tiro ti buhiri dahrehtore cohtaina cjiri presu jiina cjiri yariarina 
cjirire buheri jire. 20 Tina cohtaina panopu Cohamacure 
yuhtieraina cjiri jia tiri jire. Ti pjapure Noé cjiro to jiri pjapure, 
pjiria dohoriare dohoro nia tiri jire. Tiare to dohoro watoi 
Cohamacure yuhtieraina cjirire ti yuhtichu cahmano yoari pja 
cohtaa tiri jimare Cohamacu. A yoa mahainaca ochota dia 
mininore yuhdua tiri jire. 21 Minia ti yuhduriro seheta bautisaa 
mehne yuhdura masa. Mari pjacure mari wete tju cosaro sehe 
jierara bautisaa. Soro sehe jira bautisaa. “Naa buhiri marieina 
jija”, mari ni masihto cjihtore Cohamacure “Muhure wacù 
tuaja”, mari ni yahua jira ahri bautisaa. A yoa Jesucristo to 
masa mujari mehne yuhduja mari. 22 Tiro Jesucristo mtanopu 
wahari jire Cohamacu poto buhusehei jiro, tiro mehne dutiro 
taro. Ã jiro tiro anjoa bui, muano macaina puhtoa bui, dutiina 
bui ti puhtoro jira. 


Cristo yaina jina noa sehere cohtotaina jinahca 


1 Mari hano yuhduna ñano yoaare duhunocaja mari. 

Cristo ñano yuhdeuri jire. A jina tiro ñano yuhdauro to 
cuierariro seheta to suaerariro seheta musa cthu to yoariro 
seheta yoaga. 20 seheta yoaga musa ñaare musa goa pjaare 
pari turi musa yoaerahto sehe, Cohamacu cahmaa sehere musa 
yoarucuhto sehe. 3 Panopu Cohamacure cahmaeraina ñaare 
goa pjaare ti yoariro seheta yoarucuri jimare musa cãhu. Buo 
tiro marieno ñano yoana, ñaare goa pjaare yoana, cahana, 
cahaa bose numurine yoana, “Cohamacu jira”, musa nia 
masurine, Cohamacu to ñu yabia masurine ño payona ahri 
sehereta yoari jimare musa. A jina tó purota yoa batoaga. 
4 A jia tí ñaputiare yoaina mehne musa jisinichu mipure musa 
tire yoaerachu ñua tina sehe ñu cuaa wahara. A yoa musare 
hano quiti dojomehnena. > Ti 2 yoachu ñuno ti naa yoarire 
Cohamacy sehe sinitu nuno, yahu yuhdu dutirohca tinare. 
Tiro catiinare, yariaina cãhure besehtiro buhiri dahrehtiro jira. 
6 To 2 besehtiro jichu jipihtina masa sehe mipu yariarina cjirire 
noa buheare yahure Cristo ti yariahto pano. O seheta ni yahure 
ti pjacurire Cohamacu to yaria dutipachuta. A yahure tiro 

Cohamacz jipihtia dachoripe to jiro seheta tiro mehne ti 
jirucuhto cjihtore. 

7 Pihtiri dacho cjihto mahanoca duhsara. A jina noano tuho 
masiina jiga, mipure Cohamacu mehne musa durucuhto noano. 
8 Painare cahina payu tahari ñaare ti yoapachuta ã ñunocaja 
mari. A jina musa mehne macainare ã cahirucuga. Paye dutia 
yuhdoro tireta yoaga. 9 Musa mehne macainare ne nureno 
marieno musa wuhusept saa ta dutiga tinare. 10 Cohamacu 
musare cãinare musa yoa masihtipe ctri jire. To ã ctichu, 
musa yoa masiriro seheta musa mehne macainare tire noano 
yoaga. To ctiriro seheta painare noano yoadohona, Cohamacų 
to ctiriro seheta noano yoana nica musa. 11 Musa Cohamacu 
yare noano yahuina jina, Cohamacu to yahuboriro seheta 
noano yahuga musa cãhu. Masare yoadohoina jina Cohamacų 
to ctiri tuaa mehne painare yoadohoga. Ti jipihtiare yoana 
Cohamacure masa ti ño payohto sehe 2 yoarucuga. Jesucristo 
sehe tire musa yoachu yoadohorohca. Tirore jipihtia dachoripe 
ño payoa, “Tuariro jira”, nino cahmana jipihtinare. Ata nijaro. 


Jesu yaina ti jiri buhiri ti hano yuhduare yahuha Pedro 


12 Yu cahiina, mipure ñaputiaro yuhduna, “Cue, soro jiro 
wahaca yuhure” ni, wacii cuaena tjiga. Musa hano yuhduchu 
Cohamacu musa tirore wacti tua namochu yoa duaro, “Ñano 
yuhdujaro”, nino nica tiro. 13 Cristo to hano yuhduriro seheta 
musa cãhu ã wahana, wahchega musa. A wahchena Cristo 
to si sitea mehne to tjua tachu musa noano wahchenahca. 

14 Cristo yaina musa jiri buhiri paina musare ti tuhtichu 
Cohamactz to yairo Espíritu Santo to si siteriro musa mehne 
jiro nina. A jina wahchega musa. 15 A yoa masare musa wajãri 
buhiri, musa yacari buhiri, paina ti yoarire Nuna tinare musa 
soro ni dojomehneri buhiri musa ñano yuhduchu naa nina. 

16 A jipachuta Cristo yaina musa jiri buhiri ñano yuhduna, 
buo tiena tjiga. Ñano yuhdupanahta Cristo yaina musa jiare 
wahchena, Cohamacure “Noana” ni, ño payoga musa. 

17 Cohamacu to yaina ti yoarire ñuno to besehti pja jiro 
nina mipure. Jipihtina mari to yaina mari yoarire ñuno bese 
muhtanohca “Ahri ñaa jira. Ahri noaa jira”, nino. ¿Ñ bese 
muhtano dohse yoarohcari to yaina jieraina sehere? Tirore 
yuhtieraina sehere tuaro buhiri dahrerohca. 18 Õ sehe nina 
Cohamact yare ti joari pù: “Noaina yuhduahca. Ti å yuhduhto 

mijo curera. To ã mijo curechu Cohamacure cahmaeraina sehe 
ne yuhdusi. Basioerara tinare”, nina Cohamacu yare ti joari pi. 
19 A jina Cohamacu to cahmachu musa ñano yuhduina jina, 
noaare musa yoarire ne duhuena tjiga. A yoa musare 
bajuamehnerirore musare ne duhuerarirore tirore wacŭù 
tuarucuga musa. 


Jesu yaina ti yoahtore yahuha Pedro 


1 Mipure Jesu yaina cahmachuina puhtoare yahuihtja. 
Yuhu Jesu yaina puhtoro jija. Musa cãhu ti puhtoa tjira. 
Musare yu yoaro sehe puhtoa jiinare ahrire yahui tai nija yahu. 
Cristo to ñano yuhdurire ñuriro cjiro jic, muanopu Cristo 
mehne yuhduhtiro jic ahrire musare yahuihtja: 2 Cohamacu 
yaina oveja yoaro sehe jira. Musa sehe ovejare ñu wihboina 
yoaro sehe jira. Tinare Cohamacu musare to ctirinare musa 
yaina masare noano ñu wihboga. A yoana Cohamacu to 
cahmariro seheta noano yajeripohna tia mehne tinare ñu 
wihboga. A tinare ñu wihbona, “Sã ña wihbori wapa niñerure 
wapatanahca”, niena tjiga musa. Wahchea mehne tinare ñu 
wihboga. Wahchea mehne tinare ñu wihboga. 3 A ñu wihbona 
tinare ñano dutipena tjiga. A jina noano yoaga musa Jesu yaina 
musare ti ñu cthto sehe. 4 Musa ã yoana Cristo jipihtinare 
marine ñu wihboriro to tjua tachu puhtoro to pisari soro noano 
si siteri sorore musare to waboriro seheta tiro musare noaare 
to wahtore cjuanahca. Ti musa cjuahti ne pihtisi. A jina tiro 
mehne yuhdunahca musa. 
> Tinare yu dutiriro seheta musa wahma yapia cth4 tinare 
musa puhtoare yuhtiina jiga. A yoa musa mehne macainare 
jipihtinare ño payoa mehne yoadohoga. Õ sehe nina Cohamacu 
yare ti joari pti: 
“Masare yuhduruca duainare Cohamacu ñy tuhtira. 
Painare no payoina sehere “Wiho jiina jija’, ni 
tuhotuina sehere noano yoara tiro”, 
nina to yare ti joari pili. 6 A jina Cohamacu tuariro musare to 
dutichu “Wiho jiina jija” ni, tirore ño payoga. Musa ã yoachu 
to guihori pja jichu musare paina ño payoahca to dutiro 
mehne. 7 Tiro musare pjíro tuhotu ñe wihbora. A jina ne pjiro 
tuhotuena tjiga musa sehe. 
8 A yoa wacti masi jinohbu. Musare ñu tuhtiriro watino 
yairo suariro to maca churo seheta musare hano yuhduchu 

yoa duara. A yoa musare ñano yoa dutira. 9 Jipihtiropt ahri 
yahpapure paina Jesu yainare hano yuhduchu yoa, hano yoa 
dutira watīno. Tíre masina, tirore yuhtiena tjiga. A jina Cristore 
tuaro wacti tuaga musa. 10 A yoa mahanoca musa ñano yuhduri 
baharo Cohamacu musare yoadohorohca. Musare noaina jichu 
yoarohca. Tirore musa waci tua namochu, tirore musa ne 
duhuerachu yoarohca musare. Tiro jipihtia dachoripe mtanopu 
Cristo mehne musa jihtore musare ctiriro jira. Tiro Cohamacu 
jira jipihtinare pja ñuriro. 11 “Jipihtia dachoripe tiro tuariro 
jira”, ni ño payojihna tirore. Ata yoarucujihna. 


Noa duti batoaha Pedro 


12 Ahri pticare mahari pticare musare yu waroca duachu 
Silvano sehe yauhure joabasahre. Tiro Jesu yairo yu coyeiro, 
Jesu yare 2 yoarucuriro jira, yu tuhotuchu. Musare noano 
yahu duaja. A jicu “Ahri buhea potocãta Cohamacu musare 
to cahia buhea jira”, ni yahucu musare ahri ptire joarocaja. 
A jina ahri buheare ne duhuena tjiga musa. 

13 Musare to yaina cjihtire to beseriro seheta Jesu yaina 
Babilonia macaina cãhure besea tiri jire Cohamact. Tina sehe 
musare noa dutira. Marco yu macu yoaro sehe jiriro cãhu 
musare noa dutira. 14 Musa mehne macainare noano mehne 
piti bocasiniga. 

Jipihtina Jesucristo yaina noano jiga musa. 

Jesu yainare joarocaha Pedro 


1 Yuhu Simo Pedro Jesucristo buhe dutiro to ctirirota jija. 

Tirore dahra cohtariro jija. Jesucristo, Cohamacu waro 
jiro, Naa buhiri marieriro jiro marine cãno potorita yuhduchu 
yoariro jira. A jiro tirore musa wact tuacha, to yaina wahachu 
yoare musare. Musa ã wacti tuachu wiho waro jierara, 
Cohamacu to ñuchu. A to yaina musa wahachu mari cãno 
potorita to yaina jija. A jicu musare joarocaja. 

2 A yoa Cohamacu cãhure mari puhtoro Jesu cãhure masi 
namona ti cahia mehne noano jirucunahca musa. A noano 
musa jihto sehe musare sini payoja. A nicu musare noa dutija. 
Cohamacu musare pjiro noano yoa namojaro. 


O sehe jira Cristo yaina 


3 Cohamacz haa marieriro jiro, to tuaa mehne marine to 
yaina jihtinare bese cŭ tuhsta tiri jire. To 2 bese ctichu tuhona, 
tirore masina to yaina wahaja mari. A wahana Cohamacure 
masi namona, to tuaa mehne to cahmano seheta noaina jinahca 
mari. 4 Tí to tuaa mehne marine noa yuhduaro yoare. “O seheta 
musare noano yoaihtja”, to niriro seheta marine noa yuhduaro 
yoara. Marine to ã yoachu nuna Cohamacuy to jiro seheta waha 
namonahca mari. A jina ahri yahpa macaa ñaare, mari ñaare 
goa pjaare mari duhunocaja. Tí ñaa sehe marine dojomehne 
yuhduamahre. 

5 Cristore noano wact tuaina ji tuhsura musa. A jina õ sehe 
yoa namoga tjoa: Noaare yoaina jiga musa. A jina Cohamacu 
cahmaare noano masiina jiga musa. 6 Ñano yoa duapanahta 
Cohamacu cahmaa sehere yoarucuina jiga musa. A yoa Cristo 
yaina musa jiri buhiri hano yuhdupanahta ã cãno pjarucuga 
musa. A jina Cohamacure ño payoina, to cahmaare yoaina jiga 
musa. 7 A yoa musa mehne macainare cahma ño payoina, 
tinare noano yoadohoina jiga musa. Ã yoa jipihtina paina 
cãhure cahiina jiga. 

8 Musa 0 sehe yoa namochuta noa yuhduara. Musa ã yoa 
namona, noano yoaina jirucunahca. A jina Cristo to cahmaare 
noano yoarucuina jinahca musa. Wiho waro jiina jisi musa. A 
yoa Cristore musa wacu tuari wiho waro jisi. Yu niriro seheta 
musa yoa namochu pinihtare noa yuhduara. 9 Musa ã yoa 
namoerana Cohamact yare ne masieraputiara musa. A yoa 
namoeraina jina capari ñueraina o capari noano ñu bocaeraina 
yoaro sehe jina, Cohamacu cahmaare ne masierara musa. Ñ yoa 
namoerana Cristo musa ñaa yoari buhirire to cohãri cjirire ne 
wacti payoerara musa. Ata bonoca duara musa. 10 A jina, ya 
coyea, Cohamacy to yaina cjihtire musare to ji dutichu yuhtire 
musa. A yahtiina jina, to yare ne wacti duhuerana to cahmaare 
tuaro yoarucuga. Musa ã yoarucuna potocata Cohamacu mehne 
jinahca musa. A yoa potocãta to beserina jinahca musa. A yoana 
to yare duhuina jisi musa. 11 Musa ã to cahmano sehe yoaina 
jina mari puhtoro marine yahduchu yoariro Jesucristo to saho 
jiropu noano wahanahca musa. Tópu tiro mari puhtoro ã 
jirucurohca. Potoca to yaina waro musa jichu ñuno “Noano 
mehne yuhu mehne jiga musa”, ninohca Jesu musare. 

12 A yoa ahrire musare ã wactichu yoarucuihtja. Ahri 
musare yu yahurire masi tuhsuhre musa. A masina Cohamacu 
yare musa tuhoriro seheta noano yoana nina musa. Ñ yoaina 
musa jipachuta ahri musare yu yahurire 4 wacŭchu yoarucuihtja 
musare. 13-14 Mahanoca duhsara yu yariahto. Tíre noano 
yahure mari puhtoro Jesucristo yuhure. A jicu catisinice waro 
ahri yu yahurire musare 2 wactichu yoarucuihtja. Yu 2 yoachu 
noa nina. 15 A jicu ahri ya yahu joari cjirire musare joa cù 
pahñoihca yu yariari baharo musa noano masihto sehe. A jina 
ahri yu yahurire ã wactirucunahca musa. 


Cristo to tuariro to jia tiare ñuha Pedro cã&hu 


16 A yoa Cristo to tuaa cãhure to tahto cãhure musare 
yahuna, sa mu suro yahuna nieraja. Masa ti mu suro ti masia 
mehne ti yahua jierara musare sa yahua. Tuariro to jiare sa 
basita ñui. 17 Cristo to tua yuhduariro to jiare sare ñore 
Cohamacų mari Pucu. To ã nochu tiro sehe noano si siteriro 
jire. To 2 si sitechu õ sehe nino coa tare to si sitero watoi: 
“Ahriro yu macy, yu cahiriro jira. Tiro mehne tuaro wahcheja”, 
nino coa tare Cohamacu tua yuhduariro. 18 Muanopu to ã 

nino coa tachu tuhoi sa. Tcu buipu Cohamacu to jiri t&cui 
Cristo mehne jii sa. 

19 Tíre nurina jina, Cohamacy yare yahu muhtaina cjiri 
panopu macaina ti joari cjiri potoca ti jich noano masija sã. 
Ti joari cjirire noano ñu buherucuna noano yoana nina musa. 
Tí ti joari cjiri Cohamacu yare marine noano masichu yoara. 
Ahri yahpai ñaare ti yoari yahpai nahitianoi mari jiboro seheta 
buhriaro marine to noano ñu masichu yoaro seheta Cohamacu 
noano masichu yoara marine. A jina Cohamact yare ti joarire 
ã buherucuga. A buherucuna Cristo to tjua tachupu buhe 
duhunahca. A tjua taro to yare mari masierarire marine noano 
masi pahñochu yoarohca. 20 Jipihtia ahri yu yahuri yuhdoro 
ahri sehere noano masiga musa: Cohamacy yare yahu muhtaina 
cjiri panopu ti joari cjirire mari mu suro tíre buhena, “O sehe 
nino nica”, ni masieraja. 21 Ne masa ti mu suro Cohamacy yare 
joaera tiri jire. Panopuu macaina cjiri Cohamacų yare ti joachu 
Espíritu Santo sehe ti joahtore tinare masichu yoaa tiri jire. 


Cohamacu yare potocã buherainare yahuha Pedro 


2 1 Panopt mari coyea judio masa mehne macaina 

“Cohamacu yare yahu muhtaina jija”, ni mahñoina jia tiri 
jire. Ti yoaro seheta mipu cãhure musa mehne macaina a ni 
mahñoina jiahca. Tina potoca ti buheboro seheta mahñoa sehere 
buheahca. A buhea Cristo ya sehere dojomehneahca. A yoa 
Cristo to yuhduchu yoaborina jipahta tirore “Sa puhtoro jira”, 
ni tuhotuerara. Ti jipihtiare ti 2 yoari buhiri doihta Cohamacu 
tinare tuaro buhiri dahrerohca. 2 A mahño ti buhechu tuhoa 
tina ti ñaare goa pjariro seheta payu masa tinare ñu cù hano 
yoaahca. Ti 2 hano yoachu ñua paina masa cãhu noaa buheare 
ñano quiti dahreahca. 3 A jia tina mahñoina niñerure wapa 
cahmaa, mahñoa, ti mu suro ti yahua buheare buheahca 
musare. Ti 2 buheri buhiri Cohamacu tinare tuaro buhiri 
dahrerohca yuhduro marieno. Panoputa ã yoainare buhiri 
dahre duti tuhsua tiri jire tiro. 

4 Tó seheta panoputa Cohamact ñaina anjoa cãhure to buhiri 
dahrehtore cù tuhsua tiri jire. Tinare pichacapu nahitianopu 
peresu yoaa tiri jire. Ã yoaro pihtiri dacho baharo tinare buhiri 
dahrerohca. 5 Tó seheta panopu macainare Cohamacure 
cahmaerainare tiro buhiri dahrea tiri jire. A yoaro jipihtiro 
ahri yahpare miono, jipihtina masa ñainare mio wajãa tiri jire. 

To ã miohto pano Noe cjiro sehe tí pja macaina cjirire noaare 
yoa dutiro yahua tiri jimare. To 42 yoaro watoi Cohamacy ahri 
yahpare miono, Noéne tiro mehne macaina chure yuhduchu 
yoaa tiri jire. Tina jipihtina to yuhduchu yoarina ocho masa 
jia tiri jire. 6 Tó seheta Sodoma wama tiri maca macaina cjirire 
Gomorra wama tiri maca macaina cjiri cãhure Cohamacu 
buhiri dahrea tiri jire. Ti macarine pichaca mehne noano 

ja pahñonocaa tiri jire. A yoaro baharopu jihtinare tirore 
cahmaerainare ñono nia tiri jire. Ñainare to buhiri dahrehtore 
ñono nia tiri jire tinare. 7 A yoaro Lote wama tiriro cjiro sehere 
yuhduchu yoaa tiri jire. Lote sehe noariro jia tiri jire. A jiriro 
jiro Sodoma macaina Cohamacu dutiare yuhdurucaina ñabiaro 
ti yoachu ñuno pomea waha, ñano tuhotua tiri jire. 8 Tiro 
noariro haina watoi jiro, dachoripe ñabiaro ti yoachu ñuno, 
ñano ti durucuchy tuhoro ñano yajeripohna tia tiri jire. 

9 Tirore to yuhduchu yoachu huna ahri yu yahuhtire masija 
mari. Cohamacu mari puhtoro tirore cahmainare ti ñano 
yuhduchu ñuno tinare yoadohorohca. A jiro ñaina sehere peresu 
yoaro tinare cjuara pihtiri dacho jichu to buhiri dahrehto sehe. 
10 Ñaare tuaro goa pjainare Cohamacure yuhdurucainare tina 
pinihtare ñano buhiri dahrerohca tiro. Ahrina musa mehne 
macaina mahño buheina ñaare yoaa, ne cuierara. A yoa buo 
tierara tina. “Painare masi yuhdurucaja”, ni tuhotuina jira tina. 
A jiina jia muano macaina tuainare ne ño payoeraa, cuiro 
marieno ñano ni bujupera tinare. 11 Anjoa sehe ne ti yoaro sehe 
yoaerara. Tina sehe mahño buheina yuhdoro tuaina jira. A 
jipahta tina ne bujupea mehne muano macaina tuainare hano 
yahusaerara Cohamacure, “Painare yuhdurucaja”, nieraina jia. 

12 Wiho mejeta ahrina mahño buheina sehe nucu macaina 
wahiquina yoaro sehe tuho masieraina jira. Nucupu boca sua 
ti wajahtina yoaro sehe jira tina. Ti cahmano seheta yoara tina. 
A jia ti masierainare bujupe, ñano ni durucu cohtara. A yoaina 
jia wahiquina yariahtina ti jiro seheta tina cthu to buhiri 
dahrehtina jirucuahca. 13 Tinare ti ñano yoari buhiri buhiri 
dahrerohca Cohamacu. Tina ñaare goa pja yuhduara. A yoaa 
dachopu masa ti ñurocaroi to jipachuta hano yoarucura. Musa 
mehne bose numu yoaa, ti bose numti ñaare yoa yuhduara. 

A jia musa bose numure ti wete dahrero seheta tinare musa 
ñu ctichu ti naa pihara musare. 

14 A yoaa numiare ñua, ñaha duara tina. Tuhsu, ñaare 4 
yoarucu duara. Cohamacure wacã tuaera cureinare ñaare yoa 
dutia, tó sehe jiinare tinare ña ctichu yoara. Ñ yoa ti sahsero 
paye barore, niñeru cãhure mahño ma mihniina jira. 

Tina Cohamacy to buhiri 
dahrehtina jira. 15 Tina 
Cohamacųu yare buheraa, 
soro jia buhea sehere 
buhera. A yoaa Balaa yoaro 
sehe yoaa nina. Balaa, Beor 
macuno jia tiri jire. Tiro 
sehe panopt to naa yoari 
mehne niñerure wapata 
duaa tiri jimare. 16 To ã 
yoachu ñuno Cohamacu 
tuhtia tiri jire tirore. To 
burro durucueraricoro 
jiparota masuno yoaro sehe 
to parore durucu tuhtia tiri 
jire. To ã tuhtichu tuhoro 
Balãa tuaro to ñaare yoa 
duamarire duhunocaa tiri 
jire. Tuho masierariro to 
yoa duamarire duhunocaa 
tiri jire. 

17 Ahrina mahñoina mári pohtaripu co marieno yoaro sehe 
jira. Co mariea mari pohtari ti yaba cjihti jieraro seheta tina 
mahñoina ne yaba cjihti jierara. A yoa me curuari muano 
macaa core waboa curuarire wihnono to warocachu ti curuari 
yaba cjihti jierara. A ti yaba cjihti jieraro seheta, tina mahñoina 
cãhu masare yoadohoera, ne yaba cjihti jierara. A jiro 
nahitiano warore yoa tuhstua tiri jire Cohamacu topu tinare 
buhiri dahrero taro. 18 Tina mahñoina ti durucua yaba cjihti 
jierara. Masiina yoaro sehe masare ã buhemacanocahna. Õ 
sehe ni buhera tina: “Mari cahmano seheta mari yoachu noa 
nina”, ni buhemana tina. Ti ã ni buhechu masa tuhoa ñaare 
goa pjaa, ti ya buheare cahmana. Paina masa Cohamacure 
potocãta wahma cahma ducaina mahanocãta wahara ti ñaare ti 
duhuri baharo, quihõno yoaeraina mehne macaina ti jiri baharo. 
Tinare mahñoina ti buhechu tuhoa ñaare cahmana tjoa 

Cohamacų yaina jiborina jipahta. 19 Tinare õ sehe ni buhera 
mahñoina: “Mari cahmano seheta mari yoachu noa nina”, ni 
buhemana tina. Ti 2 ni buhepachuta ti niriro sehe wahaerara 
tinare. Naare duhu duaeraa, tire duhu masieraputiara. Ti 4 
duhu masierachu, ti faa ti puhtoro yoaro sehe jira. 20 Mari 
puhtoro Jesucristore marine yuhduchau yoarirore wahma cahma 
dacaina sehe ahri yahpa macaa ñaare duhunocamare. Tia 
duhuri baharo pari turi ñaare yoaa tjoa, ñabiaro waro tjuara 
tina. Cristore ti masihto pano ti ji muhtariro yuhdoro ñabiaro 
tjuara juna, pari turi ñaare yoaa tjoa. 21 A ñabiaro tjuaa, 
Cohamacu tinare to dutiare yuhdurucaa, noaa buhea sehere ti 
ne masi muhtaerachu noabiaboa tinare. 22 A jia pari turi ñaare 
yoaa, masape ti ni durucurucuriro seheta yoaa nina tina. Õ sehe 
ni durucura masa: “Diero toa tuhsu pari turi to toa cŭri cjirire 
chura. A yoa yesere ti cosari baharo pari turi tiro ñari sahbai 
cuhsura tjoa. (Tó seheta yoara noaa buheare cahmamarina 
cãhu pari turi ñaare cahmaa tjoa)”, ni durucura masa. 


Cristo ahri yahpapu to tjua tahtore yahuha Pedro 


3 1 Yu cahiina, musare ci pti joaroca tuhsui. A jicu ahri 
pūŭre mipure musare joarocai nija tjoa. Tuhsu pua taha 
joarocacu ahri jipihtiare musare wactichu yoa duai nija noaa 

dihtare musa tuhotuhto sehe. 2 Panopt macaina noaina 
Cohamacų yare yahu muhtaina cjiri ti yahu joari cjirire wacuga 
musa. Mari puhtoro marine yuhduchu yoariro Cristo to dutia 
cãhure wacuga. Tí dutiare sa to ctirina musare buhei. 

3 Ahrire musa masichu tuaro cahmaja. A jina wahmanore 
ahrire wacù muhtaga: Pihtiri dacho panoca Cohamacu yare 
bujupeina jiahca. Tina ñaare goa pjarucuina jiahca. O sehe 
ni bujupeahca: 4 “Cristo ‘Tjua taihtja’, niparota ne tjua tasi. 
¿Tjua ta duaparota dohsearo ne bajuerajari tiro? Ahri yahpa 
to ji ducari baharo mari ñuchusuma muna ti yariari baharo 
jipihtiro soro sehe waharo marieno ã jirucura. Ã jiro ahri 
yahpare tahtiro muanopure mariahna”, ni bujupeina jiahca. 
5 À ni bujupea ahri sehere ne wacŭerara tina: Panopure 
Cohamacu to dutiro mehne ahri yahpare, muano cãhure 
bajuamehnea tiri jire. Ã yoa tuhsu ahri yahpai co dihta jiriro 
cjirore yahpa jichu yoaa tiri jire tiro. A yoaro co mehne ahri 
yahpa mipt to jiro seheta ahri yahpare yoaa tiri jire tiro. 

6 A yoa baharopu ahri yahpare miono, cohã pahñoa tiri jire 

ahri yahpa macaare ahri yahpa macaina cãhure. (A jiro ahri 
yahpare ct tahata soro wahachu yoa tuhsua tiri jire Cohamacu.) 
7 A soro wahachu yoaparota mipure muanore, ahri yahpa 
cãhure pari turi cohtotachu yoaerasinire tiro. Tiro to dutiro 
mehne ahri yahpare muano cãhure mipure ti jiro seheta jirucu 
namochz yoaro nina. Ã jiro cohtaro nina baharo jipihtiropure 
jăno taro. A cohtaro nina Cohamacu tirore cahmaerainare 
buhiri dahrero taro. A buhiri dahrero tinare pichacapu 
cohãnohca. 

8 Yu cahiina ahrire wacuga musa: Mil cuhmarine “Yoabiari 
pja jira”, mari ni tuhotupachuta c dachota jira Cohamacu to 
ñuchu sehere. 9 “Cohamacy to niriro sehe ne so yoaeraputiara”, 
nina masa. A jierara. Masare noano yoa duaro cohtasinino 
nina. Ne cãiro masunore pichacapu coha duaerara tiro. A jiro 
jipihtina pano ti ñaare tuhotumarire ti duhuchu, Cohamacure 
ti cahmachu cahmasinina tiro. 

10 Namiptre yaca bucuro to wacŭenoca yacaro sãariro 
seheta Cristo ahri yahpapure wactienoca tarohca. To tach 
to tuaro bisichuta maano macaa pihtia wahaahca. J& pihtia 
wahaahca. A yoa ahri yahpa, ahri yahpa macaa cãhų jë pihtia 
wahaahca. Cohamacu ahri yahpa macainare buhiri dahrero 
taro nina. 

11 “Ahri jipihtia pihtia wahaahca”, Cohamacu to nichu 
tahona ñaare duhuina, Cohamacu cahmaare yoaina jiro 
cahmana marine. 12 Mari puhtoro Cristo ahri yahpapu to 
tahtore cohtaina jina, soaro mehne to tachu yoaga musa. Tí 
dachoi muano macaa j8 pihtia wahaahca. Jipihtia ja sipia 
wahaahca. 13 To ã cuaro wahahto to jipachuta mari sehe 
Cohamactz to ni ctiriro seheta jipihtiare to cohtotahtire cohtaja 
mari. Jipihtia ti jã pihtiari baharo õ sehe jirohca. Muanopu 
cãhu ahri yahpapu cãhu wahma jiahca. A yoa ti pjapure noaa 
dihtare yoaahca jipihtina. Ahrireta cohtaja mari. 

14 A yoa yu cahiina, mari puhtoro to tahtore cohtaina jina 
Cohamactz to ñurocaroi noano yoaina jiga musa naa buhiri 
marieina musa jihto sehe. A noano yoaina jiga musa Cohamacu 
musa mehne to wahchehto sehe. 15 Yoa cureri pja to bajuerachu 
Nuna ahrire masiga musa. Masa tirore cahmaina to yuhduchu 
yoahtina duhsasinina mini. A jiro tinare cohtasinino nina 
Cohamacu. Ata ni musare joarocari jire mari coyeiro mari 
cahiriro Paulo. Cohamacu to masia mehne tire joarocari jire 

tiro. 16 A dihta ni joarocara Paulo to joarocaa taharipe. Cristo 
to tahtore, ñaare yoaeraina mari jihto cãhure yahuro õ sehe 
dihta ni joarocari jire tiro. Cãa tahari mijo cureare tiro yahu 
joarocari jire. Paina ne masieraina, tuho masieraina mahñoa 
mehne to ã nirire cohtota mujana. To ã niri jipachuta soro ni 
cohtota yahura tina. Paye Cohamacu yare ti joaa ptiri cã&hure 
tó seheta yoara tina. Ti ã yoachu ñuno Cohamacu tinare tuaro 
buhiri dahrerohca. 

17 Yu coyea, yu cahiina ahri jipihtiare ti ã wahahto pano 
yahuyui nija musare. A jina ahrire masina, noano yoaga musa. 
Naina musare soro ni ti buhechu ne tuhoena tjiga tinare, 
“Cristore wacã tua duhuri”, nina. 18 A jina mari puhtorore 
marine yuhduchu yoarirore Cristore noano wact tua namoga 
musa. Tirore, marine to cahia cãhure noano masi namoga 
musa. Mipuųre, jipihtia dachoripe tirore noano wahche 
payojihna mari. “Noariro, tuariro jira”, nijihna mari tirore. 
Ata nijihna. 

Jesucristo catiare wariro jira 


1 Jesu Cohamactu ya duserore yahuriro jira. Doiputa 
wahmanoputa jiriro tiro masare Cohamacu mehne 2 
jirucuchu yoariro jia tiri jire. Mipure sã tirore yahu joana nija. 

Tirore tuhona, catiriro warore tirore ñui sa. A tjira. Tirore 
nuna, sa wamomacari mehne tirore dahra ñui sã. 2 Ahriro 
Cohamacu mehne ã jirucuchu yoariro ahri yahpapu to masa 
bajuari baharo tirore sa ñui. A jina tirore yahuja sa musare. 
Tiro jipihtia dachoripe to Pucuro mehne jirucuriro to jich, 
mipure Cohamact tirore ñore sare. Tíre yahuja sa musare. 

3 Cohamacu mehne macaina jija sa. To macuno mehne macaina 
cthu jija sã. A jina musa cãhu sã mehne macaina, Cohamacu 
mehne macaina, to macuno mehne macaina musa jihto cjihtore 
sã nurire, sã tuhorire musa cã&hure sã yahuja. 4 Ahrireta sa 
joaja noano mari wahchehti cjihtire. 


Buhriaro to wete marieno seheta Cohamacure 
ñaa yoaa ne mariahna 


> Ahri buhea Cohamacu macuno sare to yahuri cjiri jia 
nina. Miputa ahrire yahunahca sa musare: Cohamacu buhriaro 
yoaro sehe jira. Buhriaro wete marieno to jiro seheta tirore 
ne fiaa yoaa mariahna. Naa sehe nahitiano yoaro sehe jira. 
Cohamacure ne naa yoaa mariahna. To ã jia tiare yahuja 
musare. 6 jina nahitianoi jiina yoaro seheta mari ñaare 
yoaina jipanahta “Cohamacu mehne macaina jija” nina, mari 
mahñona nija. A yoa Cohamacu yare quihõno yoaeraja. 7 A 
yoa buhriaropų jiina yoaro seheta Cohamacų to yoariro seheta 
mari noaa sehere yoana, paina Jesu yaina mehne noano jina 
nija. Mari ã yoaina jichu Cohamacu macuno Jesu to di cohano 
mehne, crusai to yariari mehne jipihtia mari ñaa yoari 
buhirire cohãna. 

8 “Yuhu pini ne ñaare yoaeraja”, ni wacuna, mahñoare 
tuhotuna nija mari. Mari ã ni tuhotuna Cristo yare potocã 

jiare ne masieraja. 9 Wiho mejeta Cohamacure mari naa 
yoarire mari yahuchu tiro quihõno yoariro jiro, mari ñaare 
borohca. A boro jipihtia mari fiaa buhirire cosawerohca tiro. 
To niriro seheta yoariro jira tiro. 10 “Naare yoaeraja” nina, 
“Cohamacu mahñoriro jira”, nina nija mari. O seheta niina to 
buheare cahmaerara. 


Cristo marine yoadohora 


1 Yu pohna, musa ñaare yoaerahto sehe ahrire joai nija. 

Yu ã ni joapachuta naare yoaboca musa. Musa 2 yoachu 
ñuno Jesucristo noariro musa ya cjihtire to Pucurore õ sehe ni 
sini payorohca: “Ahrina ti ñaare yoari buhirire buhiri dahrei 
tjiga”, ni sini payorohca to Pucurore. 2 Cristo mari haa yoari 
buhirire cohãriro jira. Mari ñaa yoari buhirire mari dihtare 
cohãerara. Jipihtiro macainapu cãhure ti naa yoari buhirire 
cohã masina tiro. 

3 Cohamacu to dutiare yoana, tirore potocãta noano 
masija mari. 4 Cãiro Cohamacu dutiare yoaeraparota “Yuhu 
Cohamacure masija” nino, tiro mahñoriro jira. A jiro Cristo 
yare potoca jiare ne masierara. > Pairo sehe Cohamacu dutiare 
yoariro Cohamacure tuaro cahiriro jira. “;Cohamacu mehne 
macaina jijari mari?” ni masi duana, õ sehe mari masinahca: 
6 “Cohamacu mehne macariro jija”, niriro Jesucristo yoaro 
seheta noaare yoariro jiro cahmana tirore. To 2 yoariro jichu 
huna “Cohamacu mehne macariro jija”, ni masija mari. 


Wahma dutiare yahu ducaha 


7 Yu cahiina, ahri dutia mipure musare yu yahuhto wahma 
dutia jierara. Ahri dutia musa wahmanopure cjuariro cjiro 
muna dutia tjira. Ti dutiare musa tuho tuhsure. 8 Mipu sehere 
musare yu yahuhto muna dutia jiparota wahma dutia cãhu 
jira. Cristo, musa cã&hu tí dutiare yoara. Miputa nahitiano to 
pihti wahcãchu mari ñu masino seheta mari masierarire masi 
daca wahcãna nija mari. A jiro buhriaro mehne mari ñu masino 
seheta Cristo musare potoca jiare masichu yoaro ta tuhsure. 

9 “Yuhu buhriaropu jiriro yoaro seheta Cohamacų dutiare 
yoariro jija”, cãiro niparota, painare ñu tuhtiriro jiro, tiro 
Cohamacu dutiare yoaerara. 10 A yoa pairore cahiriro pinihta 
buhriaropu jiriro yoaro seheta Cohamacu dutiare yoariro jira 
tiro. A jiro ñaare pari turi yoa duaerara. 11 Pairore ñu tuhtiriro 

sehe nahitianopu jiriro yoaro seheta jiro nina. Tiro capari 
ñuerariro yoaro seheta jira. To wahahtore ñu masierara tiro. 

12 Yu pohna, Cristo to yariaro mehne musa ñaa yoari 
buhirire cohãri jire. A jicu musare yahu joai nija. 13 Musa 
pucusuma cãhu, musa Cristore wahmanoptre jirirore masina 
musa. Musa ã masiina jichu musa cãhure yahu joai nija. Musa 
wahma yapia ñariro watinore yuhdurucare musa. Musa ã 
yuhdurucaina jichu musa cãhure yahu joai nija. 

14 Yu pohna, Cohamacu mari Pucure musa masina. Musa ã 
masiina jich musare mipure yahu joai nija. Musa pucusuma, 
musa Cristore wahmanopure jirirore masina musa. Musa ã 
masiina jichu musare yahu joai nija. Musa wahma yapia 
potocãta musa Cohamacure wacti tuaina jira. A jina musa 
Cohamacų yare yoara. A yoana, musa ñariro watinore 
yuhdurucare. A jicu musare yahu joai nija. 

15 Ahri yahpare ahri yahpa macaa ñaare cahmaena tjiga. 
Ahri yahpa macaa ñaare cahmaina jina Cohamacu mari Pucu 
sehere cahmaerara musa. 16 Ñaina ti basi ñaare ti goa pjari, 
ñaare ti ñu duari mari Puca Cohamacu ya jierara. “Noano cjua 
pahñoriro, masi pahñoriro jija yahu. Ne cãiro masuno yuhure 
yuhdurucaerara”, masa ti ni tuhotua mari Pucu Cohamacu ya 
jierara. Tí jipihtia ahri yahpa macaa jira. 17 Ahri yahpa, ahri 
yahpa macaa cãhu masa ti cahmari cjiri pihtia wahaahca. 
Cohamactu cahmaare yoariro sehe jipihtia dachoripe 
Cohamaca mehne jirucurohca. 


Cristore ñu tuhtiriro sehere yahuha João 


18 Yu pohna, ahri dacho to pihtihto mahanoca duhsara. 
“Cristore ñu tuhtiriro tarohca” ni, Jesu yaina musare yahu 
tuhsure. Mipure Cristore ñy tuhtiina payu ji tuhsure. Ti ã jichu 
huna mipure pihtihti dacho cjihto mahanoca to duhsachu 
masija mari. 19 Ahrina Cristore nu tuhtiina sehe mari mehne 
jipahta potoca mari mehne macaina jierare. A jia tina marine 
cohãnocare. Tina mari mehne macaina jia, mari mehne jiboa. 
Marine cohanocare. Ti 2 cohachu mari mehne macaina ti 
jierachu masija mari. 

20 Cristo Espiritu Santore musa sehere ware. A jiro Espiritu 
Santo musa mehne jira. A jina musa jipihtina Cristo yare potoca 
jiare masi tuhsura. 21 Musare yahucu “Cristo yare masierara 
musa”, ni tuhotueraja yahu. Musa Cristo yare masiina jichu 

ñucu musare yahuja. Cristo ya ne mahñoa jierara. Ti cãhure 
masiina musa jichu masija yahu. 

22 Ahriro jira mahñoriro: “Jesu Cohamacu masare 
yuhduchu yoa duti to warocariro Cristo waro jierara”, niriro 
sehe mahñoriro jira. Potocata Cristore ñu tuhtiriro jira tiro. 
Cohamacure, to macuno cã&hure cahmaerariro jira Cristore ñu 
tuhtiriro. 23 Õ sehe tjira: Jesure cahmaerariro sehe to Pucuro 
cãhure cahmaerariro tjira. Jesure cahmariro sehe to Pucuro 
cãhure cahmariro jira. 

24 Wahmanopure Cohamacure musa tuhori cjirire noano 
wacūga. Tíre wactina, Jesu mehne macaina jinahca musa. A 
yoa to Pucuro mehne macaina jinahca. 25 Tireta Jesu marine 
yahure. Õ sehe jira to yahuri cjiri: “Musa jipihtia dachoripe 
Cohamacu mehne jirucunahca”, ni ctire Jesu marine. 

26 Paina musare mahhoa nina. Ti 4 mahñoare masicu 
musare yahu joai nija. 27 A ti mahñoina musa jipachuta musa 
sehere Cristo Espíritu Santore wa tuhsure. Espíritu Santo musa 
mehne jira. Musa mehne jiro musare buheriro jira. A jiro tiro 
jipihtiare musare yahura. To yahua potocata jira. Mahñoare 
yahuerara tiro. A jina pairo musare buhehtirore cahmaerara 
musa. Espíritu Santo to niriro seheta yoaga musa mipure. 

A yoana musa Cristo yare tuhona, tiro mehne macaina jiga. 

28 A tjira. Yu pohna, Cristo mehne macaina jiga musa. 

A jina Cristo to tahti dachore musa cuisi. A jina tiro to tahti 
dachore musa buo ti duhtisi. 29 Cristo noaare yoariro to jichu 
musa masina. Tíre masina ahri cãhure masiga musa. Jipihtina 
noaare yoaina Cohamacu pohnata jira. Ahri cãhure masiga 
musa. 


Musata Cohamacu pohna jira 


1 “Musa yu pohna jira” nino, tuacaro cahi yuhdurucajari 

Cohamacu marine. To 2 cahiina jinata to pohna jija mari. 
Ahri yahpa macaina fiaina Cohamacure masierara. A jia 
Cohamact pohna mari jichu ñua tina mari cthure masierara. 
2 Yu cahiina, mipure Cohamacu pohna jija mari. A jipanahta 
baharo mari jihti cjihtire mari noano masierasinija. A 
masierapanahta ahri sehere masija. Cristore mari nuna, dóihta 
mari tirore ñe masinahca. A jina Cristo marine to bajuachu 
tiro to jiro seheta mari cohtotanahca. 3 Jipihtina ahrire 

masiina Cristo to tahtore cohtaina tirore ñu ctia ñaare yoa 
duaerara. 

4 Ñaare yoana to dutiare yuhdurucana nija. A jia jipihtina 
ñaare yoaina Cohamacu dutiare yuhdurucaina jira. 5 Cristo 
masare ti ñaa buhirire cohãhtiro cjihto bajuari jire. Tiro ne 
ñaare yoaerara. Tíre masina musa. 6 A jia jipihtina Cristo yaina 
ñaare yoarucuerara. Pairo sehe ñaare 2 yoarucuriro Cristore 
wacii tuaeraro, ne tirore masierara. A jiro Cristo yairo jierara. 
7 Yu pohna, musare mahñoinare ne tuhoena tjiga. Jipihtina 
noaare yoaina Cristo yoaro sehe noaina jira. 8 Pairo sehe 
ñaare ã yoarucuriro watino yairo jira. Watino pinihta dóihta 
ñaare yoariro jia tiri jire. A jiro watino to ñaare yoaare, to 
ñaare yoa dutia cãhure duhuchu yoahtiro cjihto Cohamacu 
macuno bajuari jire. 

9 Cohamacu pohna jina Cohamacu yoaro seheta jiina jija. 
A jinata ñaare yoarucueraja. Cohamacu mari Puce to jichu 
mari sehe ñaare yoarucu masieraja. 10 Õ sehe jiinare Cohamacu 
pohnare masinahca: Cohamacu pohna watino pohna yoaro 
sehe jierara. Ñaare yoarucuina, painare cahieraina Cohamacu 
pohna jierara. 


Musa mehne macainare cahiga 


11 “Mari mehne macainare cahijihna”, ni buheare 
wahmanopure tuho tuhsure musa. 12 Mari Caï to hano yoariro 
seheta yoaena tjijihna. Tiro watino yairo jiro, to bahurore 
wajãa tiri jire. ¿Dohse yoaro tirore wajari, musa tuhotuchu? 
Tire yahuihtja musare: Cai to yoari cjiri naa jia tiri jire. To 
bahuro sehe to noaare yoariro jichu nu tuhtiro to wahmino 
sehe tirore wajaa tiri jire. 

13 A jina yu coyea, ahri yahpa macaina musare ti ñu tuhtichu 
“¿Dohse jiro baro marine ñy tuhtijari tina?”, ni tuhotuena 
tjiga. 14 Mari pichacapu wahaborina jimai. Mipure muanopu ã 
jirucuhtina cohtotarinapt jina nija mari. Jesu yainare cahina, 
Cohamact marine to cohtotachu yoarire masija mari. Masare 
cahierariro pichacapu wahahtiro jira. 15 To coyeirore ñu 
tuhtiriro masare wajãriro jira, Cohamacų to ñachu. Masare 
wajãina ne muanopu Cohamacu mehne jirucusi. Tíre noano 
masina musa. 16 Masare cahiare 0 sehe masinahca. Jipihtia 
dachoripe Cohamacu mehne mari jihto cjihtore Cristo yariaro 
marine tuaro cahire. A yariaro marine to ã cahirucurire 

masichu yoaro nire. A jina Cohamacu to cahmachu mari 
cãhure Jesu yaina yaro jiborirore yariaro cahmaboca. 17 Payu 
cjuariro Jesu yairore pjacuorirore nuparota tirore pja ñueraro, 
Cohamacure cahierara tiro. 18 Ya pohna, mari cahia sehe mari 
dusero dihta wijaero tjijaro. Masare mari cahina, potocata 
tinare yoadohoro cahmana marine. 


Cuiro marieno Cohamacų cahai ji masija mari 


19 Tó seheta cahina mari potoca Cohamact yaina mari jia 
tia cãhure masinahca. A jina Cohamacu cahai ne cuiro marieno 
mari ji masija. 20 A jina “Naa buhiri jica yuhure”, mari ni 
tuhotupanahta, Cohamacų cahai cuiro marieno ji masija. Tiro 
sehe mari yuhdoro tuariro jiro jipihtiare masi pahñoriro jira. 
21 Yu cahiina, noaare yoana, “Noaa sehere yoana nija”, ni 
tuhotuna, Cohamacu cahai mari cuiro marieno ji masija. 

22 Cohamacu to dutiare, to cahmaa cãhure mari yoachy, tirore 
mari sinino purota tiro warohca. 23 Õ sehe dutira tiro marine: 
“Cohamacu macunore Jesucristore wacŭ tuaga. A yoa Cristo 
marine to dutiriro seheta musa mehne macainare cahiga musa”, 
ninota dutira marine. 

24 Cohamacy dutiare yoariro Cohamacu mehne macariro 
jiro nina. To ã jiriro jichu, Cohamacuų tiro mehne macariro 
jira. Cohamacu mari mehne macariro to jiare mari masi 
duachu marine to wariro Espíritu Santo tíre marine masichu 
yoarohca. 


Mahñoare ti buhechu, Cohamacu yare ti 
buhechu cã&hure noano ñu masi dutiha 


4 1 Yu cahiina, paina “Cohamacuų yairo Espíriture cjuaja”, 
niina ti jipachuta ti buhea mahñoa jira. Paina sehe 
Espíritu Santo warore cjuaina ne mahñono marieno buhera 
tina. Paya “Cohamacu yare yahu muhtaina jija”, nipahta 
mahñoina jira mipure. Jipihtiropu jira tina. A jina paina musare 
ti buhea sehe mahñoa buhea jichu ñu masiga musa. Cohamacuų 
ya ti jichu cãhure ñu masiga musa. 2 Cohamacy yairo Espíritu 
Santore cjuainare musa ñu masi duana, õ sehe masinahca: 
“Jesucristo ahri yahpapu mari yoaro sehe pjacu tiriro bajuari 
jire” ni, buheina Cohamacu yairo Espíritu Santore cjuaina jira 
tina. A jina ã ni buheinare ñu masinahca musa. 3 Paina sehe 
“Jesu ahri yahpapu mari yoaro sehe pjact tiriro bajuerari jire” 

ni, buheina Cohamacyų yairo Espíritu Santore cjuaeraina jira. 
Ti ya tuhotua Cristore ñu tuhtiriro to tuhoturo seheta jira. 
“Cristore ñu tuhtiriro tarohca”, ti nirire tuho tuhsure musa. 
A yoa to ya buhea ahri yahpapure wihi tuhsure. 

4 Musa sehe yu pohna, Cohamact yaina jira musa. A jina 
“Cohamacu yare yahu muhtaina jija sa” ni, mahñoinare 
yuhduruca tuhsure musa. Musa mehne jiriro Espíritu Santo 
sehe tua yuhdurucara. A jiro ahri yahpa macaina yairo watino 
yuhdoro tuara. A jina mahñoinare yuhdurucare musa. A jina 
ti buheare cahmaerare musa. > Mahñoina sehe ahri yahpa 
macaina ñaina jira. A jia tina ahri yahpa macaa ñaare ti 
buhechu ahri yahpa macaina ñaina sehe tinare noano tahora. 
6 Mari sehe Cohamacu yaina jija. A jia Cohamacure masiina 
marine noano tuhora. Paina sehe Cohamacu yaina jieraa, 
marine ne tuho duaerara. Ti 2 teho duaerachu nuna ti ya 
buhea Cohamacu ya buhea ti jierachu masinahca mari. Paina 
sehe marine ti tuhocha ti ya buhea noaa buhea ti jichu cã&hure 
masija mari. 


Cohamacų painare tuaro cahirucuriro jira 


7 Yu cahiina, Cohamacu marine painare cahichu yoariro 
jira. To 2 yoariro jichu Nuna mari mehne macainare cahijihna 
mari. Masare noano cahiina sehe Cohamacu pohna jira. A jia 
tina Cohamacure noano masina. 8 Cohamacu jipihtinare tuaro 
cahirucuriro jira. To 2 cahirucuriro to jichu masare cahieraina 
sehe Cohamacure masierara. 9 Cohamacu marine to cahiare 
mari masi duana, 0 sehe masinahca: Cohamacu sehe to 
macunore ctirota jirirore marine yuhduchu yoahtiro cjihtore 
ahri yahpapure warocari jire. A warocaro marine to cahiare 
marine masichu yoaro niri jire. 10 Cahia waro 0 sehe jira: 
Cohamacure mari cahiri cjiri sehe potoca cahia waro jierara. 
Marine Cohamacu to cahia sehe potocãta cahia waro jira. A 
yoa to macunore mari haa buhirire cohãhtiro cjihtore warocaro 
marine tuaro cahina tiro. 

11 Yu cahiina, Cohamacu ã tuaro marine to cahichu huna 
mari cãhu mari mehne macainare cahijihna. 12 Masa sehe ne 
Cohamacure ñuerare. Tirore ñueraina mari jipachuta mari 
mehne macainare mari cahichu, Cohamacu sehe mari mehne 
ã jirucuro nina. A jiro potocãta marine cahi namorucuchu 
yoara tiro. 13 Cohamacy sehe marine to yairo Espíritu Santore 

ware. A jina Espiritu Santore cjuana, Cohamacu mehne mari 
noano jia tiare, tiro sehe mari mehne to noano jia tia cãhure 
masija mari. 14 A yoa Cohamacu mari Pucu to macunore ahri 
yahpa macainare yuhduchu yoahtiro cjihtore to warocarire sa 
ñui. Tíre huna painapure tire yahuja sã. 15 Cohamacu mehne 
macariro õ sehe niriro jira: “Jesu Cohamacu macuno jira”, 
niriro tiro pini Cohamacu mehne macariro jiro nina. A yoa 
Cohamacu cthu tiro mehne macariro jiro nina. 

16 A yoa marine Cohamacu to cahiare masija mari. 
Cohamacu jipihtinare tuaro cahīrucuriro jira. A jiro cãiro 
masare cahirucuriro jiro, Cohamacu mehne macariro jira. A 
jiro Cohamacu cãhu tiro mehne macariro jira. 17 A jina mari 
noano cahi namorucuja Cohamacure, paina c&hure, buhiri 
dahreri dacho jichu mari cuiro marieno mari jihto cjihtore. 

A jina cuisi mari ahri yahpai Cristo yoaro sehe jina. 18 Painare 
cahia mehne ne cuiro mariahna. Cohamacu marine to cahiare 
masina mari ñano wahahtore ne cuieraja. Masa cuia tinare 
buhiri dahrehtore cuiina jira. A jiro cuiriro sehe Cohamacu 
cahiare masierariro jira. 

19 Marine Cohamacu cahi mahtari jire. A jina mari cãhu 
tirore cahija. 20 Cãiro “Cohamacure cahija”, niriro jiparota 
pairore ñu tuhtiriro jiro, mahñoriro jira tiro. Tiro to ñurirore 
cahieraro, Cohamacure cahi masierara tiro, tirore ñueraro. 

21 A jiro õi jira marine Cristo to dutia: Cohamacure cahiriro 
jicu my cahai jiriro cãhure cahiga. 


Cohamacu pohna ahri yahpa macaa ñaare yoa duaerara 


1 Jipihtina Jesure “Cohamacu masare yuhduchu yoa duti 

to warocariro Cristo jira” niina, Cohamacu pohna jira. 
Paina pucurore cahina, to pohna cãhure cahija mari. 2 Tó seheta 
Cohamacure cahina, to dutiare noano yoana to pohna cãhure 
mari cahina nija. 3 To dutiare noano yoana Cohamacure cahina 
nija. Cohamacu to dutiare mari yoachu marine wapuoerara. 
Mari jipihtina Cohamacu pohna jina, ahri yahpa macaa ñaare 
cahmaeraja mari. A jia to dutiare mari yoachu wapuoerara. 
4 Cohamacure wact tuana ne ahri yahpa macaa ñaare 
cahmaeraja. A jina tirore mari wacū tuari baharo ñano yoa 
duaeraja. 5 Ñaare cahmaerana õ sehe niina jija mari: “Jesu 
Cohamacu macuno jira”, niina jina ahri yahpa macaa ñaare 
cahmaeraina jija mari. 

Cohamacu macunore yahuha Joao 


6 Jesucristo ahri yahpapu to tachu tirore João co mehne 
to bautisarire masina, crusapt to di cohãri cãhure masina, 
Cohamactu macuno to jiare masija mari. To bautisari dihta 
Cohamacu macuno to jiare marine masichu yoaerara. To di 
cohãri căãhu marine tíre masichu yoara. Espíritu Santo 
“Jesucristo Cohamacu macuno jira”, ni yahura marine. Tiro 
potoca ni yahuriro jira. 7 A jia Jesu Cohamacu macuno to jiare 
tiaro marine yahura: 8 To macuno to jiare Espiritu Santo sehe 
marine yahura. A yoa Jesure co mehne to bautisari cãhure 
masina, Cohamacu macuno to jiare masija mari. A jina mari 
ya cjihtire to yariarire to di to cohãrire masina, Cohamacu 
macuno to jiare masija mari. A jia tí sehe cãno potori marine 
masichu yoara Jesu Cohamacu macuno to jiare. 9 Masa ti 
yahuare tahona “Potocã tjira”, nija mari. A niina jipanahta 
Cohamactu to macunore to yahuchu masa ti yahua yuhdoro 
tiro sehere noano tuhoro cahmana marine. Cohamacu waro to 
jichu to macunore to yahuare tuhoro cahmana marine. 10 A 
jia jipihtina Cohamacu macunore wact tuaina Jesure yahua 
buheare noano tahora. “Potoca tjira”, ni tuhotura tina Jesure 
yahua buheare. Cohamacu to macunore to yahuare tuhoerariro 
“Cohamacu mahñoriro jira”, niriro jira tiro. 11 Cohamacu 
marine jipihtia dachoripe to catia mehne ã jirucuchu yoarohca. 
Cohamacu macuno yaina mari jichu ñuno ã jirucuchu yoarohca 
marine. Ahri jira Cohamacu marine to yahua. 12 Cohamacu 
macuno yaina jia to catia mehne a jirucuahca. Paina tirore 
cahmaeraina sehe to catia mehne ne ã jirucusi. 


Yahu to joa batoa jira 


13 Musa Cohamacu macunore wacŭ tuaina Cohamacu catia 
mehne a jirucunahca. Tíre musa masihti cjihtire musare yahu 
joai nija. 

14 Cohamacu to cahmariro seheta mari tirore dohse jiare 
mari sinichu tiro marine noano tuho nununohca. A mari 
sinina “Potocata noano tahora tiro”, ni masija mari. 15 Tirore 
mari sinich, tiro marine tahora. To ã tuhorire masina, tirore 
mari sinino purota to wahtiro jichu cãhure masija mari. 

16 Musa coyeiro to ñaare yoachu nuna, tí naa Cohamacu 
pichacapu to waha dutia haa jierachų, tirore sini payobasaga 

Cohamacure. A jiro Cohamacu tirore yoadohoro to catia 
mehne ã jirucuchu yoarohca tirore. Cohamact pichacapu to 
waha dutieraina dihtare sini payobasaga musa. Paye ñaa sehe 
Cohamacų pichacapu to waha dutia naa waro jira. Cãiro ti 
haa warore to yoachu “Tirore sini payobasaga musa”, nieraja 
yuhu. 17 Jipihtia naa yoaa naa warota jira, Cohamacu to 
huchu. Ti ã jipachuta paye naa Cohamact pichacapu to waha 
dutia ñaa jierara. 

18 Cohamacu macuno Jesu sehe Cohamacue pohnare noano 
nu wihbora. To a ñu wihbochu watino sehe Cohamacu pohnare 
ne ñano yoa masierara. A jia Cohamacu pohna sehe ñaare 4 
yoarucuerara. Ahrire mari masija. 

19 Mari sehe Cohamact yaina jija. Watino sehe ahri yahpa 
macaina puhtoro jira. Ahri cãhure mari masija. 

20 Cohamact macuno ahri yahpapure taro marine noano 
masichu yoare tiro. To å yoachu potocata Cohamacu waroreta 
mari noano masija. Ahri cãhure mari masija. Cohamacu 
macuno Jesucristo yaina jija mari. A jina potocãta Cohamacu 
waro mehne macaina jina nija. Ahriro yu niriro potocata 
Cohamacu waro jira. yoa ahriro to macuno to catia mehne 
ã jirucuchu yoariro jira. 21 Yu pohna, “Cohamacu jira”, ti nia 
masurine ño payoena tjiga. 

Jesucristo yare, potoca cahia cãhure yahuha 


1-2 Yuhu bucuro muhure Cohamacu to besericorore mu pohna 
cãhure ahri ptire joarocaja. Jesucristo yare yuhtiina jija mari. 
Tiro to buhea cãhu mari mehne jipihtia dachoripe ã jirucuahca. 
A jicu potocãta musare cahija yuhu. Yuhu dihta cahicu nieraja 
musare. Paina Jesu yare masiina tina cãhu potocata cahina 
musare. 3 Cohamacu mari Pucu, Jesucristo to macuno chu 
potocãta ti cahia mehne marine noano yoaahca. Ajia pja ñua 
mehne marine noano jichu yoajaro tina. 

4 Cohamacu mari Pacu marine to dutiriro seheta caina mu 
pohna to yare yuhtiina ti jichu masicu wahcheja yuhu. > Yu 
cahiricoro, mipure muhure yu dutihto wahma dutia jierara. 
Wahmanoptrre ahri dutia marine dóiputa ji tuhsuri jire. Õ sehe 
dutira marine. Mari mehne macainare cahijihna. 6 To dutiare 
yoa pahñona mari tirore cahija. Wahmanopure musa tuhoriro 
seheta mipu cãhure õ sehe dutira musare. Painare ã cahirucuina 


jiga. 
Payu mahñoina jira 


7 Payu mahñoina “Potoca Jesucristo ahri yahpapu mari 
yoaro sehe pjacu tiriro masa bajuerari jire”, niina cã&hu ahri 
yahpa macainare buhea wahare. Tó sehe niina mahñoriro, 
Cristore ñu tuhtiriro yoaro sehe jiina jira. 8 Noano yoaga musa. 
Cohamacųu ya wapare musa noano yoari wapare boena tjiga. 
Musa ã boerachu Cohamacu noa yuhduaro yoarohca musare. 

9 Jipihtina Cristo yare yuhdurucaina, Cristo yare guihono 
buheraina Cohamacu yaina jierara. A yoa Cristo yare ne 
cohãeraina Cohamacu mari Pacu, to macuno mehne macaina 
jira tina. 10 Cristo ya buheare ne cahmaerariro, paye buheare 
yahuriro musa cahai to tachu, tirore musa wuhti saa ta dutiena 
tjiga. Tirore piti bocaena tjiga. 11 Paye buheare yahuriro Cristo 
yare cahmaerariro fiano yoara. A jiro tirore piti bocariro sehe 
hano yoarirore yoadohoro nina. 

Yahu joa batoa jira 


12 Payu musare yahu duapaihta tíre joa duaeraja. Musare 
ñui waha duaja. Musare nucu musa mehne suhuduihtja mari 
noano wahchehti cjihtire. 

13 Cohamacu to besericoro mu baho pohna sehe muhure 
noa dutira. 

Joao Gayo wama tirirore “Noariro jira”, niha 


1 Yuhu bucuro muhure Gayore potoca yu cahirirore ahri 
pūre joarocaja. 

2 Yu cahiriro, Cohamacu mehne macariro mu jichu masija 
yuhu. Tiro mehne mu noano jiriro seheta mu noano yuhduhti 
cjihtire, mu pjaca dohatiro marieno my jihti cjihtire Cohamacure 
sini payoja muhure. 3 Mahainacã Jesu yaina yu cahai wihia 
my jia tiare yahuhre yuhure. “Cristo to cahmano seheta 
potocãta yoa namono nihre Gayo”, ni yahuhre tina yuhure. 

Ti ã ni yahucha tuhocu tuaro wahchehi yuhu. 4 Musa Jesu 
yare yu buherina cjiri to cahmano seheta musa yoachu tuhocu 
tuaro wahcheja. 

5 Yu cahiriro, Jesu yainare yoadohocu noano yoara muhu. 
Mu ñu masieraina ti jipachuta, tinare yoadohocu noa yuhduaro 
yoara muhu. 6 Tina panopu mu ñu masieraina sehe Jesu yainare 
õi cahmachuinare sare õ sehe ni yahuhre: “Gayo Jesu yainare 
noano cahina”, ni yahuhre panopu mu ñu masieraina sehe. 
Baharo mų ya macare ti yuhdu wahcãchu nucu tinare noano 
yoadohoga Cohamacu to wahchehto sehe. 7 Tina Jesu yare 
buhe tinia wahaa, Cohamacure cahmaeraina ti yoadohochu 
cahmaerara. 8 A jina tinare Jesu yare buhe tiniinare 
yoadohojihna mari. Tinare å yoadohona nija potoca jiare ti 
yahuhti cjihtire. 


Diotrefe to ñaa yoarire yahuha João 


9 Tó macainare Jesu yainare mahanocã joarocamahi. Yu ã 
joarocapachuta Diotrefe to basi ti puhtoro yoaro sehe ji duaro, 
yuhure tuho duaerayuhca. 10 Musa cahai yu suri baharo to 
yoarire musare yahu pahñoihtja. Sare hano durucuyuhca tiro. 
Mahñoa payuriro jira tiro. Ã yoa paye ñaa cãhure yoayuhca 
tiro. Jesu yainare to yare buhe tiniinare ne tiro to wahure saa 
ta dutierayuhca. A yoa paina tó macaina Jesu yaina sehe buhe 
tiniinare ti saa ta dutichu ñuno tiro sehe “Buhe tiniinare saa ta 

dutiena tjiga musa ya wuhusepure”, ni yahusãyuhca tinare. 
“Musa ya wuhusepu buhe tiniinare musa sa ta dutiri buhiri 
mari Jesu yaina mari cahmachuri wuhupure saaena tjiga musa 
sehe”, niyuhca Diotrefe tó macainare Jesu yainare. 

11 Yu cahiriro ñainare ñu cùi tjiga. Noano yoaina sehere ñu 
ctiga. Noaare yoaina Cohamacu yaina jira. Naare yoaina 
Cohamacure masierara. 


Demetrio noaa to yoarire yahuha João 


12 Jipihtina noano durucura Demetrio sehere. A yoa to 
yoarire ñua noano to yoariro jichu masina masa. Sa cãhu 
tirore ata ni yahuja. Sã yahua sehere potoca jichu masina 
musa. 


Yahu batoaha Joao 


13 Muhere payu yahu duamahi. A yahu duapaihta tíre 
joaeraja. 14 Mahanoca baharota muhure ñu duaja. A jina tópu 
mari basi suhudunahca. 

15 Noano jiga muhu. Mari mehne macaina 0 macaina Jesu 
yaina cãhu muhyure noa dutira. TO macaina mari mehne 
macaina jipihtina noajaro. 

Juda Jesu yainare joarocaha 


1 Yuhu Juda Santiago bahuro Jesucristore dahra cohtariro 
musare Jesu yainare ahri ptire joarocaja. Musare Cohamacu 
mari Pucu besea tiri jire. A jina to cahia mehne noano jira 
musa. A yoa musare Jesucristo fit wihboro nina. 2 Noa dutija 
musare. Cohamacu musare pja ñuno to yoadohoro mehne to 
cahia mehne noano jiga musa. 


Mahñoina ti buheare yahu ducaha Juda 
(2 Pedro 2.1-17) 


3 Cohamact marine pichacapu wahaborinare to yuhduchu 
yoaa sehere tuaro joaroca duamahi musare, yu cahiinare. A 
joa duapaihta musare mipure mahñoa buheare cahma sãaeracu 
musare joarocaja. A jina Jesucristo ya yahua sehere tuaro 
yahuga. Ahri yahua sehere tuhona, mari Cohamacure noano 
wacti tuaja. Ahri yahua sehe Jesu to ctirina to yainare ti yahuri 
cjiri ãta jirucunocahna cohtotaro marieno. 4 Mahainacã masa 
ñaina Cohamacure cahmaeraina wacŭenoca musa cahai wihire. 
Musa mehne jia tina õ sehe ni yahumana musare: “Cohamacu 
yaina musa jichu, tiro cahina musare. A jiro numia mehne 
musa ñano yoachu tiro musare ne buhiri dahresi”, ni yahumana 
tina. A jia mari puhtorore cãirota jirirore Jesucristore 
“Cohamacu macuno jierara”, ni yahumana tina. O sehe ni 
yahuinare Cohamactz to buhiri dahrehtore yahua tiri jire 
panopuųre. To yare ti joari pti ã ni yahua tiri jire. 

> Mipure musare payere wactichu yoa duaja. Ahrire musa 
masipachuta pari turi ahrire musare wactichu yoa duaja. 
Cohamacų judio masare Egiptoi jiinare to naa wiori baharo 
tina mehne macainare tirore wacã tuaerainare tiro wajãa tiri 
jire. 6 A yoa paina cãhure wactiga musa. Paina anjoa sehe 
Cohamacu dutiare yoa duaera tiri jire. A jia tinare to ji duti to 
cŭrirore tina ji duaera tiri jire. A yoa ti jimarirore cohãnocaa 
tiri jire tina. Ti 2 cohachu ñuno Cohamacu nahitianopu tinare 

peresu yoaa tiri jire. A jia tina pihtiri dacho pano comaa dari 
mehne duhterina yoaro sehe jirucuahca tina to peresu yoarina. 
A jiro pihtiri dacho jichu tinare buhiri dahrerohca Cohamacu. 
7 Ata yoaa tiri jire paina cãhu. Tina cãhure waciiga musa. 
Tina Sodoma wama tiri maca macaina, Gomorra wama tiri 
maca macaina ti macari cahacãi jia macari macaina cã&hu 
numia mehne hano yoaa tiri jire. Soro yoaa cã&hure yoaa, tina 
mua sehe ti basita ti pjacuri mehne hano yoaa tiri jire. Numia 
cãhu ata yoaa tiri jire. Ti 2 yoari buhiri Cohamacu tinare j4 
pahñonocaa tiri jire. Tinare jăno Cohamact jipihtina tirore 
yuhdurucainare to buhiri dahrehtore masare ñono nia tiri jire. 
Tinare to buhiri dahreri pichaca ne yatisi. 

8 Tina Cohamacy to buhiri dahrerina cjiri yoaro seheta mip 
cã&hure ata yoarucura mahñoare buheina. Tina tuho masieraina 
yoaro seheta ti pjacuri mehne ñano yoara. A yoa Cohamacu 
dutiare ne cahmaerara tina. A yoa muano macaina si siteinare 
tina sehe ñano durucu cohtara. 9 Noaina anjoa sehe tuaina 
jipahta ã ni durucuerara. Miguel wama tiriro anjoa puhtoro 
sehe Moise pjacu cjirore cahmano, watino mehne cahma sayoa 
tiri jire. Tua yuhduariro jiparota tiro “Watino yuhdoro yahu 
pinihta tuaja”, ni tuhotuera tiri jire. A jiro to mu suro watinore 
ñano durucuera, tirore tuhtiera tiri jire. A jiro õ sehe nia tiri 
jire watinore. “Cohamacupu muhrwre tuhtijaro”, nia tiri jire 
Miguel watīnore. 10 To ã yoariro jipachuta ahrina mahñoina 
sehe ti masierainare ñano durucu cohtara. A yoa wahiquina 
tuho masieraina ti mu suro ti yoaro seheta tina mahñoina cãhu 
yoara. A yoaina jia, pichacapu wahaahca. 

11 Tinata hano yuhduahca. Cai cjiro to yoariro seheta hano 
yoara tina cãhu. A jia Balaa to yoariro seheta tina niñerure na 
duaa, mahñoare buhera. A yoa Coré to puhtorore coha duariro 
cjiro yoaro seheta tina cãhu tó seheta yoara. A jia tiro yoaro 
seheta tina cãhu pichacapu wahaahca. 12 Tina mahñoina sehe 
musa cahma cahihti bose numurine chua, ño payoa marieno 
mehne tina ti cahmano pape, ti sahserota chare bora painare 
waro marieno. Wete yoaro sehe tina musa bose numurine noaa 
dachori jiborirore dojomehne cohtara. Me curuari wihnono to 
warocaa curuari, co mariea me curuari ti yaba cjihti jieraro 
seheta tina mahñoina ne yaba cjihti jierara. A yoa dicha tiri 
pja jichu dicha tieraa yucuri yoaro sehe jira tina. Ti yucuri 
pua tahap yariaa wahara. C taha dicha tieraa yucu, yariaa 

yucuri yoaro sehe waha tuhsura. Ti yucurire ti duhari baharo 
pari turi yariaa wahara tjoa. Ti yucuri yoaro seheta jia yaba 
cjihti jierara tina mahñoina. 13 A yoa pjiri ma macaa pahcõri 
bujua pahcõri yoaro sehe jira tina. Ti pahcõri ti cjăruca õchy, 
wete tia sahpo wahara. Dohse jiare tina mahñoina ti yoachu 
pahcõri macaa sahpo wete tia sahpo ti waharo seheta mahñoina 
ti faa yoaa jira. A yoa si mu wahcãa poca ñahpichoha poca 
yoaro sehe jira tina. Tí ñahpichoha poca ti wahahti mahare 
duhunoca, ti å cohtotarucuro seheta tina cãhu quihõno buheraa, 
a cohtotarucura. Ti ã yoari buhiri nahitianopu, hanopu ã 
jirucuahca tina mahñoina. 

14-15 Enoco panopt macariro cjiro Adão panamana seis 
baharo to panami tiriro õ sehe nia tiri jire tinare mahñoinare: 
“Tuhoga yuhure. Cohamacu payu to yaina anjoa noaina mehne 
jipihtina ñainare ti ñaa buhiri buhiri dahrero tarohca. A yoaro 
jipihtina Cohamacwre nu tuhtiinare ti Naa yoari buhirire tinare 
buhiri dahrero tarohca Cohamacu. Cohamacure hano ti durucuri 
buhiri cthure tinare buhiri dahrero tarohca”, ni yahuyua tiri 
jire Enoco. 16 Tina mahhoina painare tuhtiina, nurerucuina ti 
ñano wactia dihtare yoara tina. A yoa “Painare masi yuhdurucaja 
sã”, nirucura tina. À jia ti cahmano sehe yoa duaa, paina ti 
cjuaare na duaa, mahño cù durucura tuho ji coaroputa. 


Jesu yainare yahu namoha Juda 


17 Mari puhtoro Jesucristo buhe duti to ctirina ti buherire 
wacūga musa, yu cahiina. 18 Õ sehe ni buhere tina marine. 
“Ahri yahpa to pihtihto panoca Cohamacure, musa to yaina 
cãhure hano durucu bujupeina jiahca. Tina Cohamacure 
cahmaeraa, ñaare ti goa pjaare yoaahca”, ni yahure Jesu to 
ctirina musare. 19 Jesu yainare ti basi ti cahma ha tuhtichu 
yoara tina mahñoina sehe. A yoa tina ñaina ti mt suro yoaina 
jia, Espíritu Santore ne cjuaerara tina. Ti haa goa pjaa dihtare 
yoara tina. 

20 Musa sehe yu cahiina, Jesucristo ya buheare noano tuho 
namoga, noano wacã tuaina musa jihto sehe. Ti buhea sehe haa 
mariea buhea noa yuhduara. Espíritu Santo yoadohoa mehne 
Cohamacu mehne durucuga musa. 21 Cohamacu musare tuaro 
cahina. Tíre masina tirore noano yuhtiina jiga musa. A yuhtiina 
jiga, Jesucristo mehne musa a jirucuhtire musa cohtaro watoi. 
Tiro marine pja ñuno muanopu a jirucuchu yoarohca. 

22 Cristo yare “Ouihono jieraboca”, ni tuhotuinare pja nuga. 
23 Painare yoadohoga pichacapu ti wahaerahto sehe. À jina 
painare pja ñuga musa. Tinare yoadohona musa cãhu ti naa 
yoaare ñu cŭena tjiga. Wete tiri suhtirore musa cahmaeraro 
seheta, paina ti ñaa yoaare cahmaena tjiga musa, “Ti ñaa 
yoaare ñu cù yoari”, nina. 


Juda Cohamacure to ño payoa jira 


24 Cohamacu mari puhtoro marine ñu wihbo masina ñaare 
mari yoaerahto sehe. A jiro tiro si siteriro marine ñaa buhiri 
marieinare mtanopu to cahapu cti masina. A marine tópu to 
ctichu mari wahchenahca. 25 Tiro Cohamacu cãirota jira. 
Pairo mariahna. Pichacapu wahaborinare marine yuhduchu 
yoariro jira. Tiro sehe panopu, miptre, jipihtia dachoripe 
cãhure noa yuhduariro, mari bui puhtoro jiriro, tua yuhduariro, 
jipihtinare dutiriro jira. To ã jiriro jichu mari puhtoro Jesucristo 
to yoadohoa mehne tirore fio payoa mehne wahchejihna. Ata 
yoajihna. 

Baharopure ahri dacho to dohse wahahtore 
marine masichu yoaha Jesucristo 


1 1 Ahri pti Jesucristo marine to masichu yoarire yahu 

joarocai nija. Cohamacu sehe tíre yahu dutiro ctri jire 
tirore, to yainare tirore dahra cohtainare masichu yoa dutiro. 
A jiro michapucacãta to dohse wahahtore masichu yoari jire 
tiro. Mahanoca duhsa mujano nina to å wahahto. Jesucristore 
to ã ctichu tiro sehe anjore tire yuhure Joaore yahu dutiro 
warocari jire. 2 À jicu yuhu João jipihtiare ya ñurire yahu 
joarocai nija. Cohamacu ya durucuare Jesucristo ya buheare 
yahu joarocai nija. 

3 Ahri pŭi baharopu to dohse wahahtore yahu joai nija. 
Mahanoca duhsa mujano nina ahri jipihtia ti 4 wahahto. A jia 
jipihtina ahri pŭre buheina, yu yahuare noano tuhoina yu 
yahuriro sehe yoaina wahcheina jiahca. 


Siete curuari macainare Jesu yaina 
cahmachuinare joarocaha João 


4 Yuhu, João musare siete curuari macainare Jesu yainare 
Asia yahpa macainare joarocaja: Cohamacu to cahia mehne 
musare noa dutija. A yoa to yoadohoa mehne noano jiga musa. 
Tiro panoputa ã jirucuriro jia tiri jire. Mipu cãhure ã jirucura. 
Baharopu tarohca. To puhtoro dujiro panoi jiina siete pjaca 
bajueraina jira. Tina ti cahia mehne noano jiga musa tjoa. 

5 Jesucristo to cahia mehne noano jiga musa tjoa. Cohamacu 
yare mahñono marieno yahuriro jira tiro. Ã jiro to yariari 
baharo to masa mujari baharo ne pari turi yariasi tiro. “O sehe 
masa mujaahca yu yaina”, ni ñu guiho muhtariro jira tiro. 

A jiriro jiro jipihtina ahri yahpa macaina puhtoa ti bui puhtoro 
jira tiro. Marine cahino to di cohãri mehne mari ñaare cosawere 
tiro. 6 A cosawero marine puhtoa sõre tiro. Sacerdotea marine 
wahachu yoare tjoa. Cohamacu Jesu Pucuro to yare yoahtinare 
marine sacerdotea sõre tiro. Jipihtia dachoripe “Tuariro jira”, 

ni wahche payorucunahca mari jipihtina tirore. Jipihtina bui 
puhtoro ã jirucura tiro. Ata jirucujaro. 

7 Noano wact masi cohtaga musa. Me curuari watoi duji 
tarohca Cristo. To ã tachu ñuahca jipihtina. Tirore cja puha 
wajãrina cjiri căãhy tirore ñuahca. To ã tachu ñua ahri yahpa 
macaina tirore cahmaeraina jipihtia curuari macaina tuaro 
cahya, tiiahca. Ata yoajaro. 

8 Õ sehe nina mari puhtoro Cohamacu: “Yuhu jipihtiare 
bajuamehneriro jija. A yoa jipihtiare pihtichu yoahtiro jija. 
Tua yahdurucariro jija yahu. Panopu ã jirucua tii. Mipu 
cãhure ã jirucuja. Baharopu taihtja”, nina Cohamacu tua 
yuhdurucariro. 


Cristore si siterirore to ñurire yahuha João 


9 Yuhu João musa coyeiro Jesu yairo jija. A jicu musa yoaro 
seheta yuhu cã&hu Jesu yare yu yoari buhiri ñano yuhduhi. 

A yoa musa yoaro seheta yuhure ti 4 ñano yoapachuta Jesu 
yoadohoa mehne Jesure cohãerahi. Mari cãno potori puhtoro 
to suho jiro macaina cjihti jija. Ya ya dihta macaina ti cohãriro 
jicu Patmo wama tiri nucopu jihi. Cohamacu yare, Jesucristo 
to buheri cãhure painare yu buheri buhiri tópu ti cohãriro jihi. 
10 Tói ya jichu cã dacho domingo jichu Espíritu Santo yuhure 
cahanopt ñono nihre. To å ñochu yu baharo buhusehei tuaro 
durucua bisiro coa tahre. Corneta to tuaro bisiro seheta tó 
seheta bisiro coa tahre to durucua. 11 Õ sehe nino coa tahre 
yu tuhochu: 

—Mipu mu nuhtire joari pti joa Oga. Mu ã joa õri baharo 
siete curuari macainare Cohamacu yainare warocaga ti ptire. 
Tina siete curuari Asia yahpai jia macari macaina jira. Efeso 
macainare, Esmirna macainare, Pergamo macainare, Tiatira 
macainare, Sardis macainare, Filadelfia macainare, Laodicea 
macainare mu ñuhtire joarocaga —nino coa tahre yauhure. 

12 To 2 nichu tuhocu majarerucahi yuhure durucurirore 
ñui tai. A majarerucacu siete sihãa pocare ti duhu payoa yucure 
uru mehne ti yoari yucure nthi. 13 TÍ yuca watoi ducurirore 
masuno yoaro sehe bajurirore nuhi. Tiro yoari suhtiro to 
dahporipu suri suhtirore sãariro jihre. A jiro uru mehne ti yoari 
cahsaro mehne to pēbuhu bui tua dihoriro jihre. 14 A yoa to 
pjoa yaja pjoari yoaro sehe noano yehsehre. To capari pichaca 
pohna yoaro sehe sihre. 15 To dahpori bronce wama tiri 

comaa siri comaa yoaro sehe si sitehre. Broncere pichaca 
mehne ti noano jãweri baharo tire wahtara noano si pa dutia. 
Ti noano wahtariro yoaro sehe to dahpori noano si sitehre. 

A yoa to durucua payu poayeri yoaro sehe tuaro bisiro coa 
tahre. 16 To wamomaca poto buhusehei siete ñahpichoha 
pocare cjuahre. A yoa to duseroi ñosari pji pu buhuseheri 
siori pjine cuhctihre. A yoa st dacho macariro to tuaro 
minoano seheta to wuhdua tuaro si sitehre. 

17 A jicu tirore ñucu to dahpori cahai doca caha suhi 
yariariro yoaro sehe. Yu ã doca caha suchu ñuno tiro to 
wamomaca poto buhusehe mehne yuhure duhu payo õ sehe 
nihre: 

—Cuii tjiga. Yuhu jipihtiare bajuamehneriro jija. yoa 
jipihtiare pihtichu yoahtiro jija. 18 Catiriro jija yahu. Yariariro 
jimai. Mipure ñuga. Jipihtia dachoripe ã catirucuriro jija yahu. 
A yoa yariaina ti jiroi puhtoro jija. Yariaina ti jiro macari 
sopaca sawire y cjuaboriro seheta topt jiinare na wio, pari 
turi catichu yoa masija yuhu. 19 A jicu mipu wahahtore fiucu, 
joa Oga. Baharopu to dohse wahahto chure ñucu joa Oga 
muhu. 20 Ahri siete nahpichoha pocare yu poto buhusehei yu 
cjuaa pocare yahuihtja muhure. Siete sihãa pocare ti duhu 
payoa yuctu uru yuce cãhure yahuihtja. O sehe jia yahuare 
panopu masare ne yahuera tii. Õ sehe jira tí: Siete ñahpichoha 
poca siete curuari macaina yu yaina cahmachuina puhtoa jia 
nina mari piti dahre buhechu. A jia siete sihãa pocare ti duhu 
payoa yuct siete curuari macaina yu yaina jia nina mari piti 
dahre buhecha —nihre yahure. 


Efeso macainare Jesu yainare joa duca dutiha Joaore 


2 1 A ni tuhsu õ sehe ni namohre yuhure joa dutiriro: 
—-Efeso macaina yu yaina, ti puhtoro chure õ sehe ni 
joarocaga muhu: “Yu wamomaca poto buhusehei siete 
ñahpichoha pocare cjuariro jija. A jicu siete sihãa dapoa yucu 
uru mehne ti yoaa yuca watoi tiniriro jija. A tiniriro jicu 
musare 0 sehe ni yahuja: 2 Jipihtia musa yoarire masi pahñoja. 
Yu ya cjihtire tuaro musa dahrarire, yuhure musa waci tua 
duhuerari cãhure noano masija. Ñaare yoainare musa ñu 
yabichu cãhure masija. A yoa ‘Jesu buhe dutiro to ctirina jija’, 
nimarinare quihõno ti buherachau, quihõno ti yoaerachu nuna, 

mahhoina ti jichu masire musa. 3 Yu yare musa yoari buhiri 
musa ñano yuhdupanahta yuhure ne duhuerare musa. 4 A noano 
yoaina jipanahta cãnore tó yoaerare musa. Ahri jira tí: Yuhure 
musa noano cahi muhtariro seheta mipure yoaerara musa. 

> Yuhure musa cahi muhtarire wacŭùga musa tjoa. Mipure 
yuhure musa cahiera curerire wactiga. A yoa Cohamacu yare 
tuaro cahmaga tjoa. A cahmana, yu yare musa yoa muhtariro 
seheta yoaga tjoa. Musa ã yoaerachų sihariare yu duhu payodu 
musa ya dure yu dapodure musare nanocaihija. (A nicu õ sehe 
ni yahui nija musare. Musa tó macaina yuhure cohãboca. A 
cohana tó purota pihtinahca musa naa yoaare duhuerana.) 

6 Yuhure cahiera cureina jipanahta ahrire noano yoare musa: 
Nicolaita wama tiina ti naa yoarire ñu yabira musa. Yuhu cãhu 
ti yoarire ñua yabija. 7 Cahmori tiina jira musa. A jina musa 

ya curuari macainare yu yainare Espíritu Santo to yahurire 
tuhoga musa. Õ sehe nina tiro: ‘Jipihtinare Jesure wacŭ tua 
duhuerainare Cohamacu masare to cùno paraíso wama tiro 
macada dichare chu dutiihtja. Tu dicha catichu yoaa jira’, 
nina Espíritu Santo”, ni yahu joarocaga Efeso macaina yu 
yainare, ti puhtoro chure. 


Esmirna macainare Jesu yainare joaroca dutiha Joãore 


8 "Esmirna macaina yu yainare, ti puhtoro chure õ sehe ni 
joarocaga muhu: “Yuhu jipihtiare bajuamehneriro jija. yoa 
jipihtiare pihtichu yoahtiro jija. Yariaa wahai. Pari turi catija 
tjoa. A jicu 0 sehe ni yahuja musare: 9 Musa ñano yuhdurire 
masija. Pjacuoina musa jichu cãhure masija. A jipanahta 
Cohamact yare noaare pjiro cjuara musa. Paina sehe ‘Judio 
masa jija’, nimarina mahñoina jira. Tina musare ti hano quiti 
dahrerire masija. Tina Satana yaina jira. 10 Mipure musa 
hano yuhduhtire cuiena tjiga. Tuhoga musa. Watino musare 
Cohamacure duhu dutiro cãina musa mehne macainare peresu 
yoa dutirohca. Diez dachori waro hano yuhdunahca musa. Ti 
ã ñano yoachu musare ti å wajàmoñopachuta yuhure yu ya 
cãhure cohãena tjiga. Musa ã yuhure cohaerachu nucu jipihtia 
dachoripe Cohamacu cahapu musare ã jirucuchu yoaihtja. 

11 Cahmori tiina jira musa. A jina musa ya curuari macainare 
yu yainare Espíritu Santo to yahurire tuhoga musa. Õ sehe nina 
tiro: “Jipihtina Jesure wact tua duhueraina pichacapu wahasi. 

Ti yariari baharo pichacapu wahasi', nina Espíritu Santo”, ni 
joarocaga Esmirna macaina yu yainare, ti puhtoro cahure. 


Pergamo macainare Jesu yainare joaroca dutiha Joaore 


12 Pergamo macaina yu yainare, ti puhtoro cãhure õ sehe 
ni joarocaga muhu: “Yuhu ñosari pji pu buhuseheri siori pjine 
cjuariro jija. Musare õ sehe ni yahuihtja: 13 Musa yoarire, 
musa ya maca macaina ti yoari cãhure masija. TO macaina 
puhtoro Satana jira. Tó macaina Satanare ño payoina Antipare 
yu yare noano yahuriro cjirore wajãre. Tirore ti a wajachu 
ñupanahta yu yare yoarucuna yuhure ne wacã tua duhuerare 
musa. 14 Musa ã wacã tua duhuerapanahta mahanoca yuhure 
yuhdurucare musa. Caina musa mehne macaina Balaa ya 
buheare cahmana. Panopu Balaa puhtoro Balac wama tirirore 
0 sehe ni buhea tire: “Israe masare yuhduruca duac 
“Cohamacy jira”, musa nia masurine ño payo musa duhu 
payoa chuare chu dutiga tinare. A yoa numia mehne ñano 
yoachu yoaga tinare’, ni buhea tire Balaa cjiro. Cãina musa 
mehne macaina to buheare cahmana. 15 A yoa paina musa 
mehne macaina Nicolaita wama tiina ya buhea sehere duhu 
duaerara. 16 A jina musa ñaa tuhotumari cjirire tuhotu cohtota, 
Cohamact yare tuaro cahmaga tjoa. Musa ã cahmaerachu 
ñucu soaro mehne musa cahapu wahacu, ã hano yoaina 
mehne cahmacheihca yu duseropu jiri pji Nosari pji mehne. 

17 Cahmori tiina jira musa. A jina musa ya curuari macainare 
yu yainare Espiritu Santo to yahurire tuhoga musa. Õ sehe 
nina tiro: ‘Jipihtinare Jesure wact tua duhuerainare mana 
wama tiri chuare to nuori chuare waihtja. Yehsea taa cãhure 
waihtja tinare. Ti taare wahma wamare yu joa õa taa jiahca. 
Paina ti wamare ne masisi. Ti taare naina dihta ti wamare 
masiahca’, nina Espíritu Santo”, ni joarocaga Pérgamo macaina 
yu yainare, ti puhtoro cahure. 


Tiatira macainare Jesu yainare joaroca dutiha Joaore 


18 Tiatira macaina yu yainare, ti puhtoro cãhure õ sehe ni 
joarocaga muhu: “Yuhu Cohamacu macuno yu capari picha 
pohna yoaro sehe sira. A jia yu dahpori bronce wama tiri 
comaa ti wahtari comaa yoaro sehe si sitera. Musare õ sehe 
ni yahuja: 19 Musa yoarire masija yahu. Cohamacure paina 

cãhure musa cahirire, yuhure musa cohãerarire, painare musa 
yoadohorire, ñano yuhdupanahta yuhure musa duhuerarire 
masija. Wahmanopu musa yoariro yuhdoro mipu sehere 
noano yoa namona nina musa. Ti cãhure masija yuhu. 20 Musa 
a noano yoaina jipanahta 0 sehe yuhure yuhdurucahre musa: 
Jezabe wama tiricoro “Cohamacu yare yahu muhtaricoro jija’, 
ni mahñoricoro musare to ñano buhechu tuhona ticorore 
tuhtierare musa. Mahño buhero yu yainare yuhure dahra 
cohtainare numia mehne ñano yoachu yoara. A jiro “Cohamacu 
jira’, ti nia masurine paina ño payo ti duhu payoa chuare chu 
dutira ticoro ya yainare. 21 To ñaare to cahyahtore cohtasinimai. 
Yu 2 cohtapachuta mua mehne to ñano yoaare duhu duaerare. 
22 Yuhure tuhoga musa. Ticorore dohatichu yoaihtja. Ticoro 
mehne ñano yoaina cãhure dohatichu yoaihija. A jia tina pjiro 
ñano yuhduahea. Ata yoaihca tinare ticoro mehne ti fiano 
yoaare ti cahyaerachu, tíre ti duhuerachu. 23 A yoa ticoro ya 
buheare cahmainare wajãihtja. Yu ã yoachu ñua jipihtina yu 
yaina ya noano masiriro jichu masiahca. Masa ti tuhotuare ti 
goa pjaa cãhure masija. Yu 2 masiriro jichu masiahca tina 
ticorore yu buhiri dahrechu ñua. Jipihtina musa ñaare yoari 
buhirire buhiri dahreihtja musare. A yoa musa noaare yoari 
wapa sehere noano yoaihtja musare. 24 Paina musa mehne 
macaina Tiatira macaina ticoro ya buheare cahmaerare. Musa 
sehe Satana ya buheare ‘Pano to yahuerari cjiri’, ti nia buheare 
cahmaerare musa. A jicu musa sehere duti namosi yahu. 

25 Ahri dihtare yoa duti namoihtja musare: Musa cahapu yu 
tahto pano yu buheare musa masirire ne mahanoca duhuena 
tjiga. 26-27 Jipihtina ñaare duhuinare yu yare 2 yoarucuinare 
puhtoa sõihtja. Yu Pucu yuhure to puhto sõriro seheta musa 
cãhure puhtoa sõihtja. Jipihtia yahpari macaina bui puhtoa 
sõihtja musare. A puhtoa sãana, musa docai jiinare jipihtia 
yahpari macainare tuaro dutinahca musa. Dihi biatore mari 
yucucu mehne pohachu dói to wahtiaro seheta Cohamacure 
yuhdurucainare ata yoanahca musa. 28 A jicu musare yu yare 
ne duhuerainare bohrea muja tachu muja tariare waihtja 
musare. 29 Cahmori tiina jira musa. A jina musa ya curuari 
macainare yu yainare Espíritu Santo to yahurire tuhoga 
musa”, ni joarocaga Tiatira macaina yu yainare, ti puhtoro 
cãhure. 

Sardis macainare Jesu yainare joaroca dutiha Joãore 


3 1 ’Sardis macaina yu yainare, ti puhtoro chure õ sehe ni 
joarocaga muhu: “Yuhu siete pjaca bajuerainare Cohamacų 
yainare dutiriro jija. A yoa siete ñahpichoha pocare cjuariro 
jija. Musare õ sehe ni yahuja: Musa yoarire masija. Õ sehe 

ni tuhotumana paina musare: “Tina Cohamacu yare noano 
yoa pahhoina jira’, ni tuhotumana musare paina. Ti ã ni 
tuhotupachuta Cohamacu yare noano yoaerara musa. 2A jina 
noano yoaga musa ‘Ñaare yoari', nina. Cohamacu yare musa 
masirire noano wacuga, ‘To yare duhuri’, nina. Cohamacu to 
ñuchu noano yoa pahñoerasinire musa. 3 A jina ya yare musa 
tuho muhtarire noano wacūŭga musa. A wactina yu yare yoaga 
tjoa. Cohamacu yare pari turi cahmaga tjoa. Yu nino sehe musa 
yoaerachu wactienoca musare buhiri dahreihtja. Yacariro 
wacãenoca to yacaro saariro seheta musare wactenoca buhiri 
dahreihtja. 4 Cãina musa mehne macaina Sardis macaina ñaare 
yoarucuina jierara. Wete marieni suhtirore musa sãaboriro 
seheta tí suhtirore musa wete piho duaeraro seheta ti ñaa 
yoaare piha duaerare musa. A noaina jina, yehseri suhtiro 
sãaina yuhu mehne tininahca musa sehe. A yoahtina cjihti jira 
musa. > Jipihtina yu yare duhueraina ata yehsea suhti sãaina 
jiahca. A yoa yuhu mehne ã jirucuhtina ti wamare to joa õri 
pui tina cãhųu ti wamare joa õina jiahca. Ti wamare to joa 
Orire paha cohãsi yuhu. Yu Pucu to ñurocaroi, anjoa cãhy ti 
ñurocaroi yu yaina musa jirire yahuihtja tinare. 6 Cahmori 
tiina jira musa. A jina musa ya curuari macainare yu yainare 
Espiritu Santo to yahurire tuhoga musa”, ni joarocaga Sardis 
macaina yu yainare, ti puhtoro cãhure. 


Filadelfia macainare Jesu yainare joaroca dutiha Joãore 


7 Filadelfia macaina yu yaina, ti puhtoro cãhure õ sehe 
ni joarocaga muhu: “Yuhu naa marieriro jija. Yu nino seheta 
yoariro jija. Davi cjiro panopu macariro puhtoro dutiriro waro 
sawire cjuariro jiro masare to dutiriro seheta tuaa mehne 
dutiihtja yuhu cahu. Ti tuaa mehne yu yoa dutichu ne paina 
tíre ducata masierara. Yu yoa dutierachu ne paina tíre yoa 
masierara. 8 Jipihtiare musa yoaare masija yahu. Wact tuaera 
cureina jipanahta ya buheare noano tuho, tire ne duhuerare 
musa. A jicu yu yare cŭãi musare tíre buhe duticu. A jia paina 

‘Tíre buhena tjiga’, ni ducata masierara musare. 9 A jicu 6 
sehe yoaihtja: Paina musa cahai jiina Satana yaina jira. ‘Judio 
masa jija’, nipahta judio masa waro jierara. Tinare musa panoi 
na tuhcua caha su musare ño payochu yoaihtja tinare. Yu ã 
yoachu ñua musare yu cahiare masiahca tina. 10 Musare yu 
yare yu duhu dutierachu tuhona noano yuhtire musa. Musa ã 
yoachu ñucu ahri yahpa macaina jipihtina ti hano yuhduhti 
pja jichu musare ducataihtja musa hano yuhduerahto sehe. 

Tí pja jipihtina ti hano yuhduhti pja jirohca. 11 Mahanoca 
duhsara ahri yahpapu yu tjua tahto. Yu yare musa masirire 
boena tjiga. A yoa yahure ã yuhtirucuga, musa noano yoari 
wapare ‘Butiri’, nina. 12 A jicu yu yare ã yoarucuinare yu 
Pucu ya wahu macaina cjihtire cŭihtja tinare. To ya wahu 
macaa botari ti yoari pja ti jirucuro seheta Cohamacu mehne 
jirucuchu yoaihija tinare. A jia Cohamacu mehne macaina 4 
jirucuahca. A jicu Cohamacu wahu macaa botaripu yu joa Ono 
seheta tinare ti pjacuripu õ sehe ni joa õihtja: Cohamacu yu 
Puca wamare, to ya maca wama chure joa õihtja. To ya maca 
wahma maca Jerusalě jirohca. Ti maca muanopu Cohamacuų 
cahapu tari maca jirohca. Yuhu wahma wama cjuaihca. Tí 
wama cãhyure joa õihtja ti pjacuripu. 13 Cahmori tiina jira 
musa. A jina musa ya curuari macainare yu yainare Espíritu 
Santo to yahurire tuhoga musa”, ni joarocaga Filadelfia 
macaina yu yainare, ti puhtoro cihure. 


Laodicea macainare Jesu yainare joaroca dutiha Joaore 


14 'Laodicea macaina yt yainare, ti puhtoro cãhure õ sehe 
ni joarocaga muhu: “Yuhu Cohamacu jipihtia to yoarire, to 
yoahti cãhure yoa sohtori tiriro jija. Yuhu potoca yoariro jija. 
A jicu mahñono marieno yu ñurire ã yahurucuriro jija. 
Jipihtiare ya Pucu to yoarire yoabasariro jija yahu. 15 Jipihtia 
musa dohse yoarire masija yahu. Yuhure wacù tuaina jipanahta 
mahanoca wacãŭ tuaina jira musa. O sehe jira tí: Co yusuera co 
s mehne pjiroca si putia co yoaro sehe jira musa. TO sehe jia 
core mari ji coaeraro seheta yuhure wacŭ tuaera cureina musa 
jichu yahu cãhu musare ji coaeraja. Yuhure musa noano wacãù 
tuachu noaboa yuhure. Yuhure musa wacu tuaerachu ña 
niboa yuhure. Yuhure musa wacã tuaerari yuhdoro mahanoca 
wacūŭ tuaina musa jichu ña yuhduara. 16 Musa ã jichu ñucu ñu 
yabi yuhduaja yuhu. Naa core yu cho cohãno seheta yuhure 

mahanoca waci tuainare ñu yabi yuhduaja yuhu. 17 A jina 6 
sehe ni tuhotumana musa: ‘Jipihtiare cjuaja. Ne yaba duhsaerara 
marine’, ni tuhotumana musa. A nipanahta pjacuoina yoaro 
sehe jira musa. A jina capari ñueraina ti ñu duaare ti masieraro 
seheta Cohamacu yare ne masierara musa. A jina suhti 
marieina ti buo tiro seheta Cohamacu to ñurocaroi musa haa 
yoarire buo tihtina jira musa. 18 Musa ã jiina jichu nucu 0 
sehe ni yahuihtja musare: Uru warore musa nuchuboro seheta 
noaare yu cjuaare naga musa. Musare yuhure wacã tuachu 
yoaihtja. A jina potocãta Cohamacu ya mehne pjíro cjuanahca. 
A yoa yehseri suhtirore musa nuchu musa sãano seheta yu di 
cohari mehne yu yariaro mehne musa haa yoaare cosawerina 
jiga. A yoana noaa suhti sãaina ti buo tieraro seheta musa 
ñaare cosawerina jina buo tisi musa cãhu. A yoa musa caparire 
musa co tiri baharo noano musare bajuro seheta Cohamacu 
yare noano tuhoga, musa noano masihto sehe. 19 Jipihtina ya 
cahiinare yahuja. A jicu ya cahiina ti jichu ñucu, ti tuhoerachu 
tinare quihõno yoa dutija, tinare yoadohocu tacu. A jina ya ya 
sehere tuaro cahmaga. A yoa musa fiaare tuhotumari cjirire 
cohtota, tí ñaare duhuga. 20 Tuhoga yuhure. Musa wuhure 
bihari wuhure yu suruca yu saa dua yu pisurucuboro seheta, 
musa mehne macariro ji duai nija. Yu aji duachu tuhoina jina 
yuhure musa mehne ji dutiga. Yu yaina jiga. Musa aji dutichu 
musa mehne jiihtja. A jicu mari suho churo seheta musa mehne 
noano jiihtja. A jina yahu mehne macaina jinahca musa. 

21 Watinore yu yuhdurucari baharo yu Puca puhtoro to dujiro 
cahai dujija, yahu cãhu duticu tacu. Tó seheta musa cãhu naa 
yoarire musa yuhdurucari baharo yu puhtoro dujiro cahai 
dujinahca, musa cã&hu dutina tana. Musare yu cahai dujichu 
yoaihtja. 22 Cahmori tiina jira musa. A jina musa ya curuari 
macainare yu yainare Espíritu Santo to yahurire tuhoga musa”, 
ni joarocaga Laodicea macaina yu yainare, ti puhtoro cã&hure 
—nihre yuhure joa dutiriro. 


Muanopu Cohamacuųre na tuhcua 
caha su ti ño payoare ñuha João 


4 1 Yuhure to ã ni yahuri baharo muanopu pjõari sopacare 
ñuhi. Pari turi corneta to tuaro bisiro seheta tuaro durucua 
bisiro coa tahre yu tuhochu. O sehe nihre yu tuhochu: 

—Õpu muja taga. Ahri yu yahuhti cjihti baharopure 
wahahtore muhure ñoihtja. Yu niriro seheta a waharohca 
—nino coa tahre muanopu. 

2 To ã ni yahuchuta tópu muja saca Espíritu Santo tuaa 
mehne fiti nihi. A jic puhtoro dujirore muanopu ñuhi. Tói 
cãiro dujihre. 3 Noano si siteriro dujihre. Diamante wama tia 
tãa yoaro seheta, rubí wama tia tãa yoaro seheta noano si 
siteriro dujihre tiro. A jiro buhini soro esmeralda yoaro sehe 
si siteri soro dacho macai dujihre tiro. 4 yoa to dujiro 
cahai veinticuatro dujiare ñuhi. Tí dujia puhtoa dujia yu ñu 
muhtarirore duji soroahre. Tí dujiapu veinticuatro Jesu yaina 
puhtoa dujihre. Yehsea suhti tiina jihre. A yoa puhtoa ti pisaa 
sorori uru sororire pisaina jihre tina. > Yu ñu muhtariro dujiroi 
orocasitehre. A yoa soro sehe jiro choro bisiro coa tahre. 
Wupo cãhy bisiro coa tahre. Tí dujiro panoi siete sihãa poca 
jihre. Siete sihãa poca mehne to piti dahre buhechu Cohamacu 
yaina siete pjaca bajueraina jihre. 6 A yoa to dujiro panoi pjiri 
ma yoaro sehe vidro yoaro sehe sipari ma jihre. Noano co 
sitiri ma yoaro sehe jihre. 

Ti dujiro cahai pititiaro soro sehe bajuina jihre. Ti pjacuri 
panoi ti baharo buhusehe cãhure payu capari tiina jihre tina. 
7 Yu ñu muhtariro soro bajuriro yairo sohãriro yoaro sehe 
bajuhre. To baharo jiriro wachu yoaro sehe bajuhre. Ti baharo 
jiriro masno wuhdua sehe wuhdua tiriro jihre. Tina tiaro 
baharo jiriro cja to cjamuadupurire saño dujiriro yoaro sehe 
bajuhre. 8 Tina seis dapuri wua dupuri tiina jihre. A jia ti wua 
dapuri pu buhuseheriputa payu capari tia dupuri jihre. A yoa 
dachoripe, ñaminipe ã dururucua nihre. Ne durucu duhuerare. 
Õ sehe ni durucuhre: 

“Noariro, noariro, noariro Cohamacu mari puhtoro 
tua yuhduariro jira. 
Tiro panoputa ã jirucua tiri jire. 
Mipu cã&hure ã jirucura. 
Baharopu tarohca”, 
ni durucurucua nihre. 

9 A ni durucua tina pititiaro soro bajuina to tuaare durucua 
nihre puhtoro dujiroi dujirirore. A durucua, tirore jipihtia 
dachoripe jirucurirore wahche payoa “Noana”, nia nihre. 

10 Ti ã yoa payochu nta veinticuatro Jesu yaina puhtoa sehe 
puhtoro dujiroi dujiriro panoi na tuhcua caha su, tirore ño 


El Nuevo Testamento en guanano de Colombia, 3ra ed. ©2010, Liga Bíblica Internacional 


775 APOCALIPSIS 4, 5 


payohre. Tiro jipihtia dachoripe jirucuriro jira. A ño payoa ti 
puhtoa pisaa sororire to dujiro panoi doca payohre. A doca 
payoa õ sehe nihre tina: 
11 “Muhu Cohamacu sa puhtoro waro jira. 
Tuariro, noariro jira muhu. 
Muhu sã ño payoriro jii nina. 
Muhuųure ã ño payorucuro cahmana sare. 
Jipihtiare bajuamehneriro jira muhu. 
Mu cahmariro seheta tí jipihtiare bajuamehnea tiri 
jire muhe”, 
nihre tina Cohamacwre, tói dujirirore. 


Joari ptire tureri tiare cordero cãhure yahuha João 


5 1 Baharo tói dujiriro to wamomaca poto buhusehei to 
cjuari pŭre joari ptire ñuhi. Ti pù pu buhuseheri to joari 
pū to turēri tia jihre. A yoa siete wihta ñahaa mehne to wihta 
ñahari tia jihre. 2 Tí tiare turēri tiare nu tuhsu, tuariro anjore 

ñuhi. Tiro tuaro durucua mehne 0 sehe ni yahuhre: 

—¿Ahri tiare wihta ñahaare pahreboriro haa buhiri 
marieriro diro sehe jijari, musa tuhotuchu? —nihre tiro anjo. 

3 A niparota tí tiare pahrehtirore bocaerare. Muanopu, ahri 
yahpapy, catiina watoi, yaria tuhsuina watoi ne tí tiare ñahaare 
pahrehtiro mariahre. A jiro tí tiare buhehtiro mariahre. 4 A jicu 
pahrehtirore, tí ptire ñuhtirore ti bocaerachu ñucu tuaro tiihi 
yuhu. > Yu ã tiichu ñuno cãiro Jesu yaina puhtoa mehne 
macariro õ sehe nihre yuhure: 

—Tiiecu tjiga. Ti tiare ñahaare cãiro pahrě masina. Tiro 
Juda ya curua macariro tuariro jira. Tuariro jiro “Yairo 
sohãriro”, ti ni pisuriro jira. Tiro puhtoro Davi panamino ji 
turiariro jira. Watīnore yuhdurucariro jira tiro. A jiro tiro ti 
tiare siete ñahaare pahrě masiriro jira —nihre tiro yahure. 

6 To 2 nichu tuhocu puhtoro dujiro panoi cordero to 
ducucha ñuhi. Cuatro soro bajuina, Jesu yaina puhtoa tina 
watoi ducuhre tiro cordero. Tiro ti wajãriro cjiro sehe bajuhre. 
Siete sahari tiriro, siete capari tiriro jihre. Tí siete sahari ã yoa 
siete capari mehne to piti dahre buhechu Cohamacu yaina 
pjaca bajueraina siete bajueraina yoaro sehe jira. Tina to 
yaina pjaca bajueraina jipihtiro ahri yahpapu Cohamacu to 
warocarina jihre. 7 A jiro cordero sehe puhtoro dujiro cahapu 
saro, tirore to poto buhusehei to cjuari tiare tuawe nahre. 8 To 

a tuawe nachu ñua cuatro soro bajuina, veinticuatro puhtoa 
cãhu cordero panoi na tuhcua caha st, tirore ño payohre. 
Tina puhtoa jipihtina arpa wama tia buaputeare, uru wahwari 
cãhure cjuahre. Ti wahwari incienso noano wahpaa posa tia 
wahwari jihre. Ti incienso mehne to piti dahre buhechu 
Cohamacų yaina tirore ti sini payori yoaro sehe jihre. 

9-10 A tirore ño payoa õ sehe ni wahmaa basaare tina basa 
payohre tirore: 

“Muhu ti wajariro cjiro jira. 

A jicu mu di cohãri mehne sã ñaa yoari buhirire 
cohãre muhu Cohamacu yaina sa jihto sehe. 

A jicu jipihtia curuari macainare cãinare, jipihtia 
duseri durucuinare cãinare, jipihtia yahpari 
macainare cãinare sa naa yoari buhirire ma 
di cohari mehne cosawere muhu Cohamacu 
yaina sã jihto sehe. 

Sare jipihtinare Cohamacu yaina cjihtire ctire muhu. 

A jicu sacerdotea ctihre muhu sãre Cohamacure 
dahra cohtaina sa jihto sehe. 

A yoacu ahri yahpa macaina bui puhtoa sõhre 
muhu sare. 

A yoariro jicu tí tiare wihta ñahaare pahrehtiro 
jira muhu”, 

ni basa payohre tina corderore. 

11 Pari turi ñucu millones anjoa perire ñuhi. Puhtoro 
dujirore cuatro soro bajuinare, veinticuatro puhtoare anjoa 
sehe tinare soroa ducu suhre. Tina anjoa peri tuaro ti sañurucu 
payocha ñuhi. 120 sehe ni tuaro sañurucu payohre tina: 

“Cordero ti wajãriro mahy jipihtinare dutiriro, 
jipihtiare cjuariro, masi pahñoriro, 
tua yuhduariro jira muhu. 

Masa ti naa buhiri ti wajariro mu jichu huna ã 
ni no payoja muhure. 

“Noabiariro jira’, ninahca muhure. 

Muhure noano durucunahca”, 

ni sañurucu payohre anjoa peri. 

13 A jicu paina cãhure ti sañurucu payoa coa tachu tuhohi. 
Jipihtina muano macaina, ahri yahpa macaina, catiina, 
yariaina cahapu jiina cã&hų, pjiri ma macaina, jipihtiropu jiina 
0 sehe ni durucu payoa coa tahre: 


El Nuevo Testamento en guanano de Colombia, 3ra ed. ©2010, Liga Bíblica Internacional 


777 APOCALIPSIS 5, 6 


“Cohamacure to dujiropu dujirirore, Cordero cihure 
muysare parore noano durucunahca. 
Musare wahche payonahca. 
“Noa Yuhduaina, Tua Yuhduaina jira’ nina, 
jipihtia dachoripe 2 nirucunahca musare”, 
ni durucu payoa coa tahre. 
14 A jia tina cuatro soro bajuina ti ã durucu payochu tuhoa 
“Ata ni durucu payojaro”, nihre. A jia Jesu yaina puhtoa sehe 
na tuhcua caha st Cohamacure, Cordero cthure ño payohre. 


Papera tiare to nari tiare wihtã ñaharire pahrena Cordero 


1 Baharo papera tiare to nari tiare Cordero wihtã ñaha 

muhtanore pahrehre. To 2 pahrechu ñuhi. To 2 pahreri 
baharo cãiro soro bajuina mehne macariro, “Nuna taga”, nihre. 
A nino wapo yoaro sehe bisihre tiro. 

2 To ã niri baharo nuhi yuhu. Yehseriro cawalore ñuhi. 
Tiro bui pisariro buedure cjuahre. Tirore puhtoro pisari sorore 
wahre pairo sehe. To ã wari baharo tiro sehe tirore ñu tuhtiinare 
yuhdurucaro wahahre. 

3 Baharo c wihta nahanore pahre tuhsu Cordero pa wihta 
ñahanore pahrehre tjoa. To 2 pahreri baharo pairo soro bajuina 
mehne macariro “Nuna taga”, to nichu tuhohi tjoa. 

4 A jicu pairo cawalore sohãrirore ñuhi tjoa. Tiro bui 
pisarirore tuaare wahre pairo sehe. Ahri yahpa macainare 
cahma waja dutihtirore cŭhre tirore. A jia jipihtiro macaina 
cahma wajãahca ahri yahpapt. A yoa pjiri pji ñosari pjine 
wahre tirore. 

> Baharo puarore pahre tuhs« Cordero parore pahrehre tjoa. 
A jicu puaro ti durucuri baharo pairo soro bajuina mehne 
macariro “Nuna taga”, to nichu tuhohi. 

To ã niri baharo ñiriro cawalore ñuhi. Tiro bui pisariro 
balanza quihõnore cjuahre. 6 Tirore yau ñuri baharo soro bajuina 
watoi õ sehe nino coa tahre: 

—C dacho dahrari wapa mehne trigore cẸ kilota nuchuahca 
masa. C& dacho dahrari wapa mehne cebada wama tia yaparire 
tia kilota nuchuahca masa. (Trigo, cebada cã&hu pihtia wahaahca. 
A jia tí wapa buju niahca.) Wiho mejeta chua dahrea sere, 
vino chure dojochu yoaena tjiga —nino coa tahre. 

7 Baharo tiarore pahre tuhsu Cordero parore pahrehre tjoa. 
To 2 pahreri baharo pairo soro bajuina mehne macariro ji bato 
tiriro “Nuna taga”, nihre tjoa. 

8 To ã nichu tuhocu wapoariro cawalore ñuhi. Tiro bui 
pisariro “Yariachu yoariro” wama tihre. A yoa to baharo tariro 
“Yariaina ti jiro” wama tihre. A jiro tinare tuaare wahre pairo 
sehe. Ahri yahpapure cuarta parte” masare waja dutihre. 
Cahma wajãa mehne, jaca baa mehne, dohatia mehne, 
wahiquina nucuri macaina suaina mehne tópeina masare ti 
wajahtore ctihre tinare. 

9 Baharo pititiaro wihta nahaare pahre tuhsu Cordero paro 
ñahanore pahrehre tjoa. To å pahrěchų altar docai Jesu yaina 
ti wajarina ti catiri yajeripohnarine huhi. Cohamacu yare ti 
yahuri buhiri, “Jesu yaina jija”, ti ni yahuri buhiri tinare 
wajari jire. 10 Tina sahurucua 0 sehe nihre Cohamacure: 

—Muhau sa puhtoro, haa marieriro, mahñono marieno, mu 
niriro seheta yoariro jira muhu. ¿Ahri yahpa macainare, sare 
wajarinare dohse jichu buhiri dahreihcari muhu? —ni 
sañurucuhre tina. 

11 A jiro tinare yehsea suhti yoaa suhtire wahre. Tinare 4 
waro 0 sehe nihre tinare: 

—Sosiniga. Paina musa coyea Jesu yaina musa yoariro 
seheta mipu ctihure noaa buheare buhesinia nina. Musare ti 
wajariro seheta tina cãhure ti waja pahñohto duhsasinina. A jina 
tinare jipihtinare ti wajahto pano mahanoca sosiniga musa 
—nihre tinare. 

12 Baharo cinco wihta ñahaare pahrě tuhsu Cordero paro 
wihta ñahanore pahrehre tjoa. Tóre to 2 pahrechuta tuaro 
yahpa ñuhmihre. To nuhmini baharo st dacho macariro ñiriro 
choro wahahre. Ñiri suhtiro yoaro seheta ñiriro choro wahahre. 
A yoa să ñami macariro di yoaro sehe sohãriro wahahre. 

13 A yoa ñahpichoha poca yahpapu boraa wahahre. Yucucu 
dicha yahsaare wihnono to wã bure bororo seheta ñahpichoha 
poca boraa wahahre. 14 Ti å wahari baharo muano butia 
wahahre. Papera tiare mari turēchų to bajueraro seheta 





* ‘Una cuarta parte’ noho puro to jirore masi duana õ sehe 
masinahca: Ahri yahpa macaina dacho macai jiina “una media parte’ 
jira. (Una media parte’ pari turi dacho macai jiinare mari guihochu, 
tita jira “una cuarta parte’. 

bajuerare muano. A yoa jipihtia tăyucu cãhu nucopo cãhu pa 
sehepu surucahre. 15 To å wahachu ñua, ahri yahpa macaina 
bui puhtoa coparipu tãyucu macaa taa docapu chure duhtihre. 
Paina puhtoa, surara puhtoa, pache pua, tuaina, jipihtina tinare 
dahra cohtaina, dahra cohtaina jieraina c&hu tóihta duhtimahre. 
16 A duhtia tãyucure, taa cãhure õ sehe nihre: 

—Sa bui bora pjaga. Sare nuoga. Siro puhtorore to dujiroi 
dujirirore cui yuhduaja. Cordero suaro, sare hano buhiri 
dahrerohca. “A buhiri dahreri”, nina nuoga sare. 17 Jipihtinare 
tuaro ti buhiri dahrehti dacho ji tuhsura. A jia ti buhiri 
dahrehtore ne cãiro duhtiro bihoeraro, cãno pjasi —nihre tina 
jipihtina. 


Israe masa pjacurire Cohamacu to 
wama na Ohtore yahuha Joao 


1 Baharo pititiaro anjoare ñuhi. Tina jipihtiropu wahahre. 
Cãiro nortepu waharo topt tari wihnonore taerachu 
yoahre. Pairo surpu, pairo s muja taropt, pairo st saanopu 
wahahre. Nortept wahariro yoaro seheta yoahre tina cãhu. 
A jiro ahri yahpapu, pjiri mapu cãhure ne wihnono taerare. 
Ne cãdu yucucure wihnono wa fiuhmichu yoaerare. 2 A yoa 
pairo anjore ñuhi tjoa. St muja taropu taro nihre tiro. Cohamacu 
catiriro to wama ña õnore na taro nihre tiro. A na taro paina 
pititiaro anjoare tiro sañurucuhre. Tina anjoa sehe ahri yahpare, 
pjiri ma cãhure Cohamacu to dojomehne dutiina jihre. 
3 Tinare sañurucuro õ sehe nihre anjo: 

—Cohtasiniga. Cohamacure dahra cohtaina ti wahdua 
pocare to wamare Ona tana nija. Sã ã Ohto pano ahri yahpare, 
pjiri mare, yucuri cãhure dojomehnesiniena tjiga musa 
—nihre tiro paina pititiaro anjoare. 

4 A jiro Cohamacu to wama mehne ti wahdua pocare ti 
õhtinare “Õpeina jira”, ni yahuhre yuhure cãiro. Israe masa 
doce curuari macaina ciento cuarenta y cuatro mil masa ti 
õhtina jiyuhti. 5 Ahrina jiyuhti ti õhtina: Doce mil masa Juda 
panamana ji turiaina ti õhtina jihre. Paina doce mil masa 
Rub€ panamana ji turiaina ti õhtina jihre. Paina doce mil 
masa Gad panamana ji turiaina ti õhtina jihre. 6 Paina doce 
mil masa Aser panamana ji turiaina, paina doce mil masa 
Neftalí panamana ji turiaina, paina doce mil masa Manase 

panamana ji turiaina ti Ohtina jihre. 7 Paina doce mil masa 
Simeo panamana ji turiaina, paina doce mil masa Levi 
panamana ji turiaina, paina doce mil masa Isacar panamana 
ji turiaina ti õhtina jihre. 8 Paina doce mil masa Zabulo 
panamana ji turiaina, paina doce mil masa José panamana 

ji turiaina, paina doce mil masa Benjami panamana ji turiaina 
ti õhtina jihre. Tópeinata jipihtina masa ciento cuarenta y 
cuatro mil to wama mehne ti õhtina jihre. 


Payu yehsea suhti tiinare yahuha João marine 


9 Baharo payu masare ñuhi. Jipihtia yahpari macainare, 
jipihtia curuari macainare, jipihtia duseri durucuinare, jipihtia 
macari macainare cãinare Cristore cahmaina dihtare tói 
ducuinare ñuhi. Puhtoro to dujiro panoi, Cordero panoi 
ducuhre tina masa. Paya masa jihre. A jia quihõ bihoina 
jierare. Yehsea suhti tiina jihre tina. A yoa pjaa põ pūrine 
cjuahre. 10 A jia tina jipihtina õ sehe ni tuaro sañurucuhre: 

“Cohamacy jira sare yuhduchu yoariro. 

Tiro to dujiroi dujiriro jira. 

Cordero cãhu sare yuhduchi yoariro jira”, 
ni safiurucuhre tina. 11 A jia jipihtina anjoa, Jesu yaina puhtoa 
cthu, soro bajuina mehne puhtoro to dujiro cahai ducuhre. 
A ducua to dujiro panoi doca caha su, Cohamacure wahche 
payohre. 120 sehe ni wahche payohre tina: 

“A tjira. 

Cohamacų sa puhtoro muhure noano durucuja. 

Noa yuhduariro, masi pahñoriro jira muhu. 

Muhure ‘Noana’, nija. 

Muhryre ño payoja. 

Tua yuhduariro jira muhu. 

Mu tuaa mehne yoariro jira muhu. 

Tó seheta jirucuriro jira muhu jipihtia dachoripe. 

A tjira”, 
ni wahche payohre tina. 

13 Ti ã nichu tuhoro cãiro Jesu yaina puhtoa mehne 
macariro yuhure õ sehe ni sinituhre: 

—¿Ahrina yehsea suhti tiinare masijari muhu? ¿Ti tarirore 
masijari muha? —ni sinitu ñuhre yuhure. 

14 To 2 nichu tuhocu: 

—Masieraja —ni yuhtihi. 

—¿Noa jijari tina? —ni sinituhi tirore. 

Yu ã nichu tuhoro 0 sehe nihre yuhure: 

—Ahrina ñabiaro yuhduri dacho jichu cãno pjaina jira. 
Ti suhti cosawerina ti jiro seheta Cordero to di cohano mehne 
ti ñaa buhirire cosawerina jira. A jia noano yehsea suhti tiina 
jira. 15 A to cosawerina jia Cohamacu to dujiro panoi tirore ã 
ño payorucura. Dachoripe, ñaminipe tirore ã ño payorucura, 
sacerdotea Cohamacu wuhui ti yoariro seheta. A jiro tina 
mehne a jirucuro, tinare yoadohorohca Cohamacu “Soro 
wahari”, nino. 16 Ne pari turi jaca baasi tina. A jia ñahma 
yapiosi tina. Ne s dacho macariro siro tinare ne j pjasi. 
Tuaro sia tinare hano yuhduchu yoasi. 17 Puhtoro dujiro potoi 
ducuriro Cordero tinare nu wihborohca. Ovejare nu wihboriro 
yoaro sehe tinare ñu wihborohca. ñu wihboro mári pohtaripu 
catichu yoaa mari pohtaripu tinare mu ta wahcãnohca, ovejare 
ñu wihboriro to mu tano seheta. A yoaro ã wahcherucuchu 
yoarohca tinare. A jia ne pari turi tiisi tina —ni yahuhre Jesu 
yaina puhtoa mehne macariro yuhure. 


Seis papera ti wihta nahaare pahre 
tuhsuro parore pahreha Cordero 


Q 1 Seis papera ti wihta ñahaare pahre tuhsuro parore 
pahrehre tjoa Cordero. To 2 pahrě tuhsuchu ct hora dacho 
macai tópa mtanopt noano dihta marieaa wahahre. 2 To ã 
wahari baharo siete anjoare Cohamacu panoi ducuinare nthi. 
Tinare siete cornetarire wahre pairo. 3 Pairo anjo uru wahware 
inciensore posa tihti wahware cjuariro altar cahapu su, 
ducuhre. Tói to ducuchu payu inciensore tirore wahre, jipihtina 
Cohamacuų yaina tirore ti siniri mehne morehtire. A jiro uru 
altarpu Cohamacu to dujiro panoi jiri altarpu tí inciensore j 
muohre Cohamacure. 4 A jia anjo to cjuari wahwa macaa 
inciensore altarpu to poho siteri baharo tí incienso macaa 
me Cohamacų yaina tirore ti siniri mehne majaa wahahre. 
5 A wahari baharo altar macaa niti mehne ti wahwa wahpa 
wahachu, yahpai poho ctnocahre. To 2 poho ctinocachuta 
wupo pja, soro sehe jiro bisi mua, oroca site mua, yahpa 
ñuhmi muahre. 

Cornetarire yahuha Joao 


6 Baharo siete anjoa caina ti cornetarire putia taa nihre. 

7 Cãiro anjo to yariare puti muhtahre. To 2 putichu co poca 
yusua poca pichaca mehne, di mehne morea poca yahpapu 
bora su cahahre. Ti bora su cahachuta yahpa jãa wahahre. Õ 
puro jahre: Ahri yahpa dacho maca suro caharoi jãa wahahre. 
A jiro tó puro posata yucuri cãhu jãa wahahre. Tó puro posata 
tja cãhu jãa wahahre. 

8 Anjo cãiro to 2 puti muhtari baharo pairo anjo to yaria 
cornetare putihre tjoa. To ã putichu pjidu tcu yoaro sehe 
bajudu noano jãrucudyu pjiri mapure waharoca ñojaa wahahre. 
A jiro yahpa to jãriro puro tó purota pjiri ma di ma dojoa 
wahahre. 9 A jia pjiri ma macaina wahi dacho maca mahano 
suboro waroi yariaa wahahre. Tópe busota dohoa buso cãhu 
minia wahahre pjiri mapure. 

10 Puaro anjoa ti putiri baharo pairo anjo cãhu to yaria 
cornetare putihre tjoa. To 2 putichu pjiria ñahpichohaca, 
siharia yoaro sehe siria yahpapt bora su cahaa wahahre. Ahri 
yahpa macaa mári dacho macabo cureroi tópe mári bui bora 
su cahaa wahahre ñahpichohaca. Tópe co wijaa copari bui 
cãhure bora su cahaa wahahre. 11 Tópe márita suea mari 
wahahre. To å wahachu payu masa ti mari macaa core, tí 
copari macaa co cãhure sihnimaa, yariaa wahahre. Tia 
ñahpichohaca “Suenia”, wama tihre. 

12 Tiaro anjoa ti putiri baharo pairo anjo chu to yaria 
cornetare putihre tjoa. To ã putichu s dacho macariro, ñami 
macariro cãhu dacho maca suboro waroi dojoa wahahre. 
Ñahpichoha peri cãhu dacho maca suboro waroi jia poca tope 
pocata dojoa wahahre. Tópe poca mtano macaa poca noano 
buhrierare. Dachopt pititia horari waro s dacho macariro ne 
buhrierare. Ñamine pititia horari waro st ñami macariro, 
ñahpichoha poca cãhu ne buhrierare. 

13 Baharo ñuroca muohi tjoa. Muanopu wurirore cjare ñuhi. 
A jicu to safiurucuchu tuhohi. Õ sehe nihre tiro: 

—Nabiara. Nabiara. Tiaro anjoa mipu putierasiniina ti putiri 
baharo pinihtare ñabiaro waharohca. To ã wahachu ahri 
yahpai jiina ñabiaro yuhduahca —nihre tiro. 

9 1 Baharo pititiaro anjoa ti putiri baharo pairo anjo to 
yaria cornetare putihre tjoa. To 2 putichu ñahpichohaca 
yoaro sehe jiriro anjo mtanopt bora tarirore ñuhi. Yu a ñuno 
watoi tirore cuãri copa macari sawire wahre. ZA jiro tiro tí 
copare to pjõochu pichaca me wijaahre. Pjiri pichaca macaa 
me yoaro seheta pjiro me wijaahre ti copare. A wijaaro tí me 
dóihta s dacho macarirore, maano cã&hure butia wahachu 
yoahre. 3 yoa tí me puhichai jiina poreroa yahpapu tahre. 
Pichõno soroa ti tuaro purino seheta tina cãhu tuaro purihre. 
4 A jiro tjare, yucurire, paye toaare ñano yoa dutierare tinare. 
Masa dihtare hano yoa dutihre tinare. Cohamacu to wamare ti 
wuhdyua pocare õmahnoeraina dihtare hano yoa dutihre tinare 
poreroare. 5 A ñano yoa dutiparota tinare waja dutierare. 
Tinare waja dutieraparota cinco sãri waro tinare ñano purichu 
yoa dutihre. Pichõno soroa tjoaa ti purino seheta purichu 
yoaina jihre poreroa cãhyu. 6 Tinare ti å purichu yoachu masa 
yariaa waha duaahca. Ti 2 yaria duapachuta tinare yaria dutisi. 

7 Poreroa sehe cawaloa yoaro sehe bajuhre. Ti cahma 
wajahto pano cawaloare ti suhti sãariro seheta tó seheta 
bajuina jihre tina poreroa cãhu. Ti dapu pocai puhtoa ti pisaa 
sorori uru sorori yoaro sehe bajuhre. Ti wahdua poca masa 
yoaro sehe bajuhre. 8 Ti pjoari numia pjoari yoaro sehe jihre. 
A yoa ti piri yaya piri yoaro sehe jihre. 9 Pē buhu ducatari 
cahsaro comaa cahsaro yoaro sehe bajuhre ti cutiro. A yoa 
tina ti wachu payu cawaloa murocaina ti murocaro sehe ti 
wua dupuri bisihre. Cawaloa tunua busore wajaina ti cahma 
wajanoptu wahaa, ti bisiro seheta bisihre poreroa wua dupuri. 
10 A yoa pichõno soroa ti pichõno tiro seheta, tjoariaca ti 
cjuaro seheta jihre tina poreroa. Ti pichõri mehne tjoaa, cinco 
sri waro masare purichu yoahre. 11 Tina puhtoro cjuaina 
jihre. Cuãri copa puro jihre ti puhtoro. Tiro anjo jihre. Hebreo 
ya mehne Abadón wama tihre tiro. Griego ya mehne Apolión 
wama tihre. (Apolión “Pihtichua yoariro”, nino nina.) 

12 Poreroa masare ñano ti purino yoari baharo ahri ti ñano 
yuhda muhtariro cjiro pihtia wahahre. Tó baharo pua taha 
pari turi ñano yuhdusiniahca masa. 

13 Baharo cã wamomaca pihtiina anjoa ti putiri baharo 
pairo anjo to yaria cornetare putihre tjoa. To ã putichu 
Cohamacų panoi ducuri altarpa uru altarpa durucua bisi wijaro 
coa tahre. Tí altar macaa sahari pititia saharipu durucua bisi 

wijaro coa tahre. 14 A durucuro cornetare putiriro anjore 
yahuhre: 

—Eufrates wama tiri ma pjiri mapu peresupu jiinare anjoare 
wioga. Tina pititiaro anjoa jira —nino coa tahre. 

15 A nino coa tachu tuhoro anjo sehe tinare pititiarore 
wiohre, payu masare wajãhtinare. Ahri horare, ahri dachore, 
ahri sãre, ahri cuhmare guihono cohtaa nihre tina pititiaro 
anjoa. Ti cohtariro mu sura. A jia wajãa taa nina. Jipihtina 
dacho maca doca curero masare wajãahca. 16 A yoa ti surarare 
“Opeina jira”, ti nichu tuhohi. Tina cawaloa bui pisaina jihre. 
Doscientos millones surara jihre. 

17 A yoa cawaloare tina bui pisaina cãhure ñuhi. Tina 
cawaloa bui pisaina ti pě buhure ducataa suhti, comaa suhti, 
sohãa suhti, yahsaa suhti, ewu sehe bajua suhti jihre. A jia 
cawaloa ti dapu poca yaya sohãina yoaro sehe bajuhre. Ti 
duseript pichaca, me, azufre wama tia me cãhu wijaahre. 

18 A jia cawaloa duseri wijaa masare wajãhre. Jipihtina dacho 
maca mahano suboro waroi tópeina masare wajahre. Pichaca 
mehne, me mehne, azufre mehne payu masare wajãhre. 

19 Tina cawaloa ti duseri mehne wajãhre. A yoa ti pichõri 
mehne wajãhre tjoa. Ti pichõri sohtoapu agãa dapu poca 
yoaro sehe bajuhre. A jia ti pichõri mehne ñano yoahre tina 
masare. 

20 Payu masa yariaeraina ti waja duharina sehe ti naa 
yoarire ne duhuerare. Watiare ño payo duhuerare. “Cohamacu 
jira”, ti nia masuri cãhure ño payo duhuerare. Ti masuri uru 
mehne, plata mehne, bronce wama tiri comaa mehne, tãa 
mehne, yucuri mehne ti yoari masuri jihre. Ti masuri sehe 
ñuerare. Tuhoerare. Tinierare. 21 Paye haa cã&hure tina ne 
cahyaerare. Masare ti wajãrire, numia mehne ti ñano yoarire, 
ti yacari cãhure ne cahyaerare tina. A jia yaya ti yoaro sehe 
yoaa, tí cãhure ne cahyaerare tina. 


Mahari tiacãre papera tiacãre na taha anjo 


1 0 1 Baharo pairo tuariro anjo muanopt to duji tachu 
ñuhi. Me curua watoi tahre. A yoa buhini soro to 
dapu bui pisahre. To wuhdua s dacho macariro yoaro sehe si 
sitehre. To fiuchua pichaca yoaro sehe bajuhre. 2A yoa mahari 

tiacã papera tiacãre to pjari tiacãre cjuahre tiro. To dahporo 
poto buhusehe macari dahporo mehne pjiri mápu tu cŭhre. To 

dahporo co buhusehe macari dahporo sehe macarocai ta cŭhre. 
3 A ducuro yaya ti safiurucuro seheta tiro tuaro sañurucuhre. 
To 2 sañurucuri baharo siete wupoa yahua coa tamahre. 4 Ti ã 
yahuchu tuhocu joa ducamahi. Yu ã joa ducapachuta muanopu 
yuhure 0 sehe ni durucuro coa tahre: 

—Siete wupoa ti nirire painare yahui tjiga. A jicu tíre joa 
nai tjiga —nino coa tahre yuhure. 

5 To ã niri baharo pjiri mapu ducuriro, macarocai ducuriro 
anjo to wamomaca poto buhusehe siõroca muohre muanopu. 
6 A siõroca muono Cohamacu ã catirucuriro wama mehne 
wama payohre. Tiro Cohamacu sehe jipihtiare muanore, 
muano macaare, ahri yahpare, ahri yahpa macaare, pjiri 
mare, pjiri ma macaare yoariro jira. A wama payoro õ sehe 
nihre anjo: 

—Cohamacu mehne potoca nii nija. TO purota cohtanahca. 
7 Seis anjoa cornetarire ti putiri baharo pairo anjo to putichu 
Cohamacu panopu “O sehe yoaihtja”, to niriro seheta ã 
yoarohca. Panopu masare tíre noano yahuera tiri jire. Baharo 
tirore dahra cohtainare, to yare yahu muhtaina sehere noano 
yahu pahhoa tiri jire tiro. Ti to yahu ctrire mipure yoarohca 
tiro —nihre anjo. 

8 To ã niri baharo muanopu yuhure durucuro coa tariro pari 
turi durucuro coa tahre tjoa. Õ sehe nino coa tahre yuhure: 

—Pjiri mapu ducuriro macarocai ducuriro siro anjo cahapu 
wahaga. A wahacu papera tiacãre to cjuari tiacãre naga 
—nino coa tahre yahure. 

9 To 2 nino coa tachu tuhocu anjo cahapu wahahi. Tirore 
papera tiacare yu sinichu tuhoro õ sehe ni yuhtihre yuhure: 

—Naga. A jicu ahri tia papera tiacãre chuga. Mu wahma 
chuchu mi yoaro sehe noano bisirohca. Mu pjaropu mu burori 
baharo suea waharohca —nihre yuhure. 

10 To 2 nichu tuhocu tí tiacãre anjore yu nari baharo 
chahi. Yu wahma chuchu mi yoaro sehe bisihre. Yu chu burori 
baharo yu pjaropu suea wahahre. 11 Yu ã churi baharo õ sehe 
nihre yuhure: 

—Pari turi macari macaina, yahpari macaina, paya duseri 
durucuina, tina bui puhtoa cãhu baharo ti dohse wahahtore, 
Cohamactz tinare to dohse yoahto cã&hure yahuyuga muhu 
—nihre yuhure. 

Puaro Cohamacu yare yahuhtinare yahu joaha Joao marine 


1 1 1 Baharo yuhure quihõdure wahre Cohamacu. Tjuadu 
puro yoady jihre tu. Ture waro õ sehe nihre yuhure: 

—Yt ya wauhure quihõi wahaga. Ti wuhu macari altar 
cãhure quihõga. A yoa tuhsu, tí wuhui yuhure ño payoinare 
quihõga. 2 Sopaca wija surucari wapare noari wapare quihõi 
tjiga. Ti wapa yuhure cahmaerainare ti ctiri wapa jira. Tina 
cuarenta y dos sri waro Cohamact ya macare tí maca macaina 
cãhure ñano yoaahca. Ã jicu quihõi tjiga ti ya wapare noari 
wapare. 3 A jicu yu yare yahuinare puarore warocaihtja. Mil 
doscientos sesenta dachori waro yu yare yahuahca. Masa ti 
coyea ti yariari baharo ti saa suhti barore sãaina jiahca tina ya 
yahu dutiina —ni yahuhre yuhure. 

4 Ahri yahpa macaina bui puhtoro Cohamacu panoi puadu 
Olivo wama tia yuca ducura. Puadu siha payoa yucu cã&hu ti 
yuct cahai ducura. Ti yuca mehne piti dahre to buhechu ahrina 
ptaro to yare yahuina tí yucu yoaro sehe jira. 5 A jia tinare ñu 
tuhtiina tinare ti ñano yoa duachu tina sehe ti dusero macaa 
picha pohna mehne ji pahñoahca tinare ñu tuhtiinare. Õ seheta 
tinare hano yoainare wajãahca tina puaro Cohamacu yare 
yahuina. 6 A yoa tina ptaro ti coro ta dutierachu coro tasi. A 
jiro Cohamacu yare ti yahuro puro coro tasi. A jia márine di 
mári wahachu yoaahca tina. A jia ahri yahpare ñano wahachu 
yoaahca. Jipihtia dohse jiare, jipihtina dohse jiinare masare 
hano wahachu yoaahca. Ti dohse yoa duaro puro ã ñano 
wahachu yoaahca ahri yahpare. 7 Ti 2 yoa pahñochu waro 
cuãri copapt jiriro ñariro nucu macariro wijaarohca. A 
wijaaro Cohamacu yare yahuina mehne cahmachenohca. A 
cahmacheno tua yuhdurucaro tinare wajãnohca. 8 To ã wajãri 
baharo ti pjacuri cjiri pjiri maca macari mahapu coãahca. 
Yahuina puhtorore ti cja puha wajãri maca jira tí maca. Ti 
maca macaina ñaina jia Sodoma macaina, Egipto macaina 
yoaro seheta jia, tí pjare Sodoma, Egipto cã&hu wama tirohca 
tí maca mari piti dahre buhechu. 9 A coãa tia numu noano 
coãa, pa numu dacho macai ti pjacuri tí mahai coãahca. A jia 
jipihtia yahpari macaina, jipihtia curuari macaina, jipihtia 
duseri durucuina tope numuri waro ti pjacurire ñurucuahca. 

A fiurucua tope numuri waro ti pjacurire ya dutisi. 10 Ti ã 
yariarina jichu ñua ahri yahpa macaina wahcheahca. A wahchea 

bose numure yoaa, ti basi paye barore å wanocaahca. Tina 
puaro Cohamact yare yahuina masare hano yuhduchu yoarina 
jiri jire. A jia ti ã yariachu ñua wahche yuhduahca ahri yahpa 
macaina. 11 A jiro tia nama baharoi pa numu dacho macai 
Cohamactz ti pjacurire masonohca. To ã masochu tina pari turi 
wahcarucu suahea. Ti å wahcãrucu suchu nua jipihtina cui 
yuhduahca tinare. 12 Baharo tina paaro muanopyu tuaro 
durucuro coa tachu tuhoahca. Õ sehe ninohca tinare: 

—Õpu muja taga musa —nino coa tarohca. 

To ã nichu tuhoa me curua watoi mujaa wahaahca. Ti 
yabirina cjiri ti mujachu ñuahca. 13 Ti å mujachuta yahpa 
tuaro ñuhminohca. To a ñuhmichy tí maca macaa wuhuse 
décima parte” boraa wahaahca. A jia yahpa ñuhmino mehne 
siete mil masa yariaa wahaahca. Paina duhsaina sehe cuaa 
wahaa, Cohamacure muano macarirore “Tuariro jira”, ni ño 
payoahca tirore. 

14 Ahri jipihtia ti å wahari baharo pua taha masa hano 
yuhdu tuhsuina jiahca. Ti 2 yuhduri baharocãta pari turi dóihta 
masa ñano yuhduahca tjoa. 


Seis cornetarire ti putiri baharo pairo putiha 


15 Baharo seis cornetarire ti putiri baharo pairo anjo to 
yariare putihre. To ã putichu muanopu tuaro durucua coa 
tahre. Õ sehe nia coa tahre: 

“Mipu Cohamacu Cristo mehne ahri yahpa macaina 
bui puhtoa jiahca. 
A jia jipihtina bui puhtoa ã jirucuahca”, 
nia coa tahre. 16 A yoa Cohamacu panoi puhtoa dujiapu 
dujiina veinticuatro Jesu yaina puhtoa Cohamacu panoi caha 
su, tirore ño payohre. 17 A ño payoa 6 sehe nihre: 
“Sa puhtoro Cohamacu, tua yuhduariro jira muhu. 
Muhu panopu ã jirucua tiri jire. 
Mipu chure ã jirucura muhu. 
Mu tuaa mehne masa ti puhtoro mu jiracachu 
‘Noana’, nija muhure. 





* Una décima parte: Õi ‘décima parte’ to nichu, õ sehe jira. Diez 
wahuse jichu, c wahu jira décima parte. Cien wahuse jichu diez 
wahuse jira décima parte. 

18 Jipihtina ahri yahpa macaina muhure cahmaeraina 

muhu mehne suamare. 

Mipwre tinare mu buhiri dahrehti pja jira. 

Yariaina cãhure mu buhiri dahrehti pja jira. 

A jiro mu yaina sehere noaare ti yoari wapare mu 
wahti pja jira. 

Cãina tina muhure dahra cohtaina mu yare yahu 
muhtaina jira. 

A yoa tina, paina mų yaina mehne jipihtina muhure 
ño payoina jira. 

A jicu puhtoare, wiho jiina cãhure mu yaina ti jiri 
wapa noano yoaihca mahu. 

A jiro ahri yahpa macainare dojomehne cohtainare 
mu cohãhti pja jira mipure”, 

ni ño payohre puhtoa Cohamacure. 

19 Ti ã yoari baharo muano macari wuhu Cohamacu ya 
wahu to pjõori wahu jihre. A jina ti wahui jiri carore ñuhi sã. 
Tí caro puhichapu Cohamact masare to dutiare joa õa pjini 
taa pjini saahre. Sã 2 ñuchuta orocasite mua, wupo pja mta, 
soro jiro bisi mta, yahpa ñuhmi mua, co poca yusua poca 
muanopu payu bora tahre. 


Numinore pinono cã&hure yahuha Joao 


1 2 1 Baharo ahri yahpa to dohse wahahtore mtanopu 
ñohre. To ã ñori wiho waro jierara. O sehe ñu muhtahi: 
Muanopu numinore ñuhi. Ticoro to suhtiro s dacho macariro 
yoaro sehe si sitehre. S& ñami macariro bui ducuhre. Puhtoro 
to pisari soro barore doce ñahpichoha poca cjuari sorore 
pisaricoro ducuhre. 2 A ducuro mahanoca duhsahre to pohna 
tihto. A jiro ticoro sañurucuhre. 3 Baharo pari turi ñuhi 
muanopu: Pjiriro pinonore sohãrirore ñuhi. Siete dapu poca 
tiriro jihre. Jipihtia to dapu poca puhtoa ti pisaa sorori barore 
pisaa dapupoca jihre. A jiro diez sahari tiriro jihre tiro. 4 To 
pichõno mehne ñahpichoha pocare wahba siteroca borohre. 
Jipihtia ñahpichohare dacho macabo cureroi wahba siteroca 
borohre. A jiro numino pohna tihticoro panoi ducuhre pinono. 
To macunoca to bajuachu churo taro nimahre. > Baharocãta 
cjua tuhsuhre wihãrirocãre. Jipihtia yahpari macaina ti puhtoro 
cjihto jihre tiroca. To ã puhtoro tuariro jichu, masa tirore 
yuhdurucaa cãno pjasi. To å masa bajuachuta Cohamacu to 

dujiro cahapu tirocare naa wahcãa wahahre. 6 To å yoachu 
numino sehe masa marienopu duhti wahcãa wahahre. 
Cohamacy to cahnoyuriropu duhti wahcãhre ticoro. Tópure 
mil doscientos sesenta dachori waro Cohamacu ticorore ñu 
wihborohca. 

7 Wahmanore muanopu cahma waja ducaa tiri jire. Miguel 
wama tiriro anjo to yaina anjoa cãhu pinono mehne cahmachea 
tiri jire. Ti 4 cahmachechu pinono to yaina anjoa mehne 
Miguere cahmachea tiri jire. 8 A yoa Miguel cãhu pinonore 
yuhdurucaa tiri jire. A jiro pinono yaina anjoa cãhure muanopu 
ji namo dutiera tiri jire. 9 A jiro pjiriro pinonore cohãnocaa 
tiri jire Cohamacų. Tiro pinono watinota jiro nina. Satana 
wama tiriro jira. Panopt tiro pinono pjact tiriro jia tiri jire. 
Tiro jipihtiro yahpa macainare mahñoriro jira. Tirore to yaina 
anjoa mehne mtanopu jirirore yahpapu cohã boroa tiri jire. 

10 Baharo muanopy sañurucuro coa tachu tuhohi: 

—Mipure Cohamacu masare yuhduchu yoahre juna. Mipu 
pinihtare Cohamacu mari puhtoro jiro tahre to tuaare Nono 
taro. To warocariro Cristo cãhu to puhtoro jiare to tuaare 
ñohre jipihtinare. Watinore muanopt jirirore yahpapu coha 
borohre. A coha bororo to tuaare fiohre Cohamacu. Tiro watino 
sehe dachoripe, ñaminipe Jesu yainare “Ahrina haina jira”, 
ni yahusãno niri jire Cohamacure. A jiro mari coyeare Jesu 
yainare yahusãriro jiri jire. 11 Cristo Cordero wama tiriro to 
di cohari mehne mari coyea Jesu yaina tirore wacã tuaina ti 
faa yoari buhirire cohãre tiro. A wacū tuaina jia watinore 
yuhdurucare. A yoa Cohamacu yare yahua, watinore 
yuhdurucare. To yare ti yahuri buhiri paina tinare ti waja 
duapachuta, tina cuieraa, Cristo yare duhuerare. 12 A jina 
musa mano macaina wahchega. Watinore yahpapu to cohã 
borochu nuna wahchega. Wiho mejeta ahri yahpa macaina, 
pjiri ma macaina chu pjacuoina wahanahca musa sehe. 

Ahri yahpapt tirore to coha borori baharo musa cahapu jira 
watino. Tirore to buhiri dahrehto mahanocã duhsara. A jiro 
sua yahduųara tiro. Musa cahapt suro, pjacuoina musare 
tjuachu yoarohca tiro —ni sañurucuro coa tachu tuhohi. 

13 Pinonore yahpapu to cohã borochu ñuno, pinono sehe 
numinore, wihãrirocã pocorore nuny ti wahcãhre. 14 A jiro 
ticorore pjiriro cja to wua dupurire wahre Cohamacu, masa 
marienopt to w4 duhti wahcãhto sehe. Tópu to suri baharo 

tia cuhma noano pa cuhma dacho maca waroi ticorore ñu 
wihbohre Cohamacu. To ã hu wihbochu pinono ticorore hano 
yoa masierare. 15 Tói to jichu ñuno pinono pjiro core cho 
cohahre ticorore muroca burochu yoaro taro. 16 To 2 yoachu 
yahpa sehe ticorore yoadohohre. Pinono to duaseroi wijaa core 
yahpa sehe wihmi na pahñonocahre. 17 To å wahachu nuno 
pinono sua yuhduahre. A suaro cãina ticoro panamana ji 
turiaina mehne cahmacheno wahahre pinono. Tina sehe 
Cohamacų dutiare yoaina jia, Jesu ya buheare noaa buheare 
ne duhueraina jihre. 18 A yoa pinono pjiri ma duhtu cahai 
ducuhre. 


Puaro nucu macainare yahuha João 


1 3 1 Ã yoa nucu macarirore tí mai jirirore to wahcã 
wihicha ñuhi. Tiro sehe siete dapu poca, diez sahari 
tiriro jihre. To sahari puhtoa ti pisaa sorori barore pisahre. To 
dapu pocare to wamare joa õri dapu poca jihre. Ti wama to 
ñari wama jich ñu yabira Cohamacu. 2 Tiro nuc macariro 
yairo dohroriro yoaro sehe bajuhre. A jiro oso yoaro sehe 
dahpori tiriro jihre. Yairo sohariro pjiriro wuru yoaro sehe 
dusero tiriro jihre. A yoa pinono sehe to tuaare wahre nucu 
macarirore. A waro tirore to puhtoro dujiroi ctino, tiro yoaro 
sehe payu masare dutichu yoahre pinono nuca macarirore. 
3 C dapu nucu macariro dapu ti wajamariro dapu yoaro sehe 
bajuhre. To 2 bajupachuta to camino sehe yatia wahahre. 
Ti dapu to catichu ñua, chaa wahahre jipihtina ahri yahpa 
macaina. A cuaa, nucu macarirore ño payohre. A jia tiro mehne 
macaina wahahre masa. 4 A yoa nucu macarirore pinono to 
tuaare to wachu ñua masa sehe tirore pinonore na tuhcua 
caha su, ño payohre. A jia nucu macariro cãhure na tuhcua 
caha su, tirore ño payohre. A ño payoa õ sehe nihre: 

—Ne pairo mu yoaro sehe tuariro mariahna. Pairo muhure 
ne yuhduruca masierara —ni ño payohre masa nucu 
macarirore. 

5 A yoa tiro nuca macariro “Tua yuhdurucariro jija”, 
to nipachuta Cohamacure to hano durucupachuta ã 
tuhotunocasinihre Cohamacu sehe. A jiro cuarenta y dos sãri 
waro tiro nacu macariro masare dutisinimahre. Tó purota to 
puhtoro jihtore ctire Cohamacu. 6 A jiro tiro Cohamacure ñano 
durucuhre. To wamare, to wuhure, mtanopt to jiro macaina 

cãhure ñano durucuhre nucu macariro. 7 A yoaro Cohamacu 
yainare cahma wajãno tinare yuhdurucahre. To 2a yoapachuta 
a nunocasinihre Cohamacu. Cohamacy to ã yoa dutierachu 
yoaeraboa. A jiro jipihtina ahri yahpa macaina bui puhtoro 
sãasinimahre nucu macariro. Jipihtina yahpari macaina bui, 
macari macaina bui, jipihtia duseri durucuina bui puhtoro 
sãasinimahre tiro. 8 A jia jipihtina ahri yahpa macaina tiro 
nuca macariro panoi na tuhcua caha su tirore ño payohre. 
Ahri yahpare Cohamacuų to bajuamehnehto pano to yaina 
cjihtire ã jirucuhtinare ti wamare joa õ tuhsua tiri jire. Tí tju 
to ã joa Ori tju Cordero ti wajãriro ya tju jira. Tí tjui ti wamare 
joa õeraina dihta nucu macarirore ño payohre. 

9 Cahmori tiina jira musa. A jina tuhoga. 10 Jipihtina 
Cohamacz yaina peresu wahahtina, baharo peresu wahaahca. 
Jipihtina tina ñosari pji mehne ti ñosa wajãahtina, baharo ti 
pji mehne yariaahca. Tíre masina mari Cohamacu yaina hano 
yuhdupanahta tirore cohãena tjijihna. A yoa tirore waci 
tuarucujihna. 

11 Baharo pairo nucu macarirore nthi tjoa. Yahpa 
puhichapu jiriro to wijaachu nuhi. Pua saharo oveja sahari 
yoaro sehe bajua sahari sahari tiriro jihre. A yoa pinono yoaro 
sehe durucuhre. 12 A jiro nucu macariro ji muhtariro sehe 
baharo jiriro sehere puhtoro sõhre. To 2 puhtoro sõriro sehe 
jipihtia yahpari macainare ji muhtarirore ño payochu yoahre. 
Ji muhtariro nuca macariro ti wajamariro camino yatiriro 
jihre. 13 A yoa baharo jiriro nucu macariro bajuamehneare 
yoahre masa ti ñu cuahto sehe. A yoaro masa ti ñurocaroi 
pichaca pjiri pichaca muanopu bora tachu yoahre. 14 A yoa ji 
muhtariro to ñurocaroi pairo nuca macariro sehe bajuamehnea 
mehne masare mahñohre “Ahriro musa ño payohtiro jira”, 
nino. Tiro masare mahñono, ji muhtariro masure masare yoa 
dutihre tirore ti ño payohto sehe. Tiro ji muhtariro ñosari pji 
mehne ti ñosariro jiparota catiriro jihre. Tiro yoaro sehe bajuri 
masureta yoa dutihre pairo nucu macariro masare. 15 A yoa 
baharo jiriro nucu macariro sehe ji muhtariro masure catichu 
yoahre masare to dutihto sehe. A jiro tí masure ño payoerainare 
waja dutihre masare masu sehe. 16 A yoaro jipihtinare ti 
wamomacari poto buhusehei ti wuhdua poca cãhure joa õ 
dutihre nuca macariro baharo jiriro. Wiho jiinare, puhtoare, 
pache puare, pjacuoinare, dahra cohtainare, dahra cohtaina 

jierainare, jipihtinare ti wamomacarine ti wuhdua poca cãhure 
joa õ dutihre. 17 Tiro ji muhtariro nucu macariro to wamare, 
to númerore joa Oerainare ne nuchy dutierare. Tuhsu, tinare 
dua dutierare. 18 Tíre noano wact masiga musa. Tuho masiina 
jina nucu macariro to númerore noano ñu masiga. Ti número 
muno wama yoaro sehe jira. Ti número seis cientos sesenta y 
seis jira. 


Cohamacu to yuhduchu yoaina cãnota wahma basaare basaha 


1 4 1 Baharo Sio wama tidu tcu bui ducurirore Corderore 
ñuhi. Tiro mehne ciento cuarenta y cuatro mil masa 
jihre. Tina to ya wamare to Pucuro ya wama cãhure ti wuhdua 
pocare ti joa Orina jihre. 2 Tinare yu ñuchuta muanopu 
durucuro coa tahre. Pjiri poaye to bisiro seheta wupo pjiro to 
bisiro seheta bisiro coa tahre to durucua. A yoa arpa wama 
tiare ti buaputeno seheta bisiro coa tahre to durucua. 3 Tói 
puhtoro to dujiro cahai pititiaro soro bajuina, Jesu yaina 
puhtoa cãhu paina jihre. A jia tina panoi ciento cuarenta y 
cuatro mil masa ducuhre. Tói ducua cãnota wahma basaare 
basaa nihre. Tí basaare tina dihta masihre. Ahri yahpai jiina 
ciento cuarenta y cuatro mil Cristo to yuhduchu yoaina dihta 
ti basaare masihre. 4 Ne tina c tahacã numino mehne ñano 
yoaerare. A yoa Corderore ñu cŭina jia, to yare ã yoarucuina 
jihre. A jiro tinare ñaina mehne jiinare to yuhduchu yoahtinare 
naahre Cohamacu sehe. A to yuhduchu yoarina jia, Cohamacu 
yaina cjihti, Cordero yaina cjihti cãhu ji muhtaina jihre. 
5 Tina mehne macaina ne cãiro mahñoriro mariahna. A jia 
Cohamacy to tuhotuchu naa buhiri marieina jihre tina. 


Tiaro anjoa yahuroca boroha 


6 Baharo mtanopu wurirore anjore ñuhi. Tiro ahri yahpa 
macainare jipihtia curuari macainare, jipihtia duseri 
durucuinare, jipihtia yahpari macainare noaa buheare 
yahuhtiro jihre. Tí buhea ne cohtotaeraa, ã jirucura. 7 A jiro 
anjo sañurucuro 0 sehe niroca borohre: 

—Cohamacure cui, ho payoga. “Tua yauhdyuariro, noa 
yuhduariro jira”, niga tirore. Mipure tiro masare to buhiri 
dahrehti pja jiro nina. Tiro muanore, yahpare, pjiri mare, mári 
pohtari cãhure yoariro jira. A jina tirore na tuhcua caha su, 
wahche payoga —ni sañurucuhre anjo. 

8 To 2 niri baharo pairo anjo mtanoptu wuriro õ sehe 
niroca borohre: 

—Tinare cohanocahre. Pjiri maca Babilonia wama tiri maca 
macainare cohãnocahre Cohamact. Tina to cohãrina sehe 
jipihtina painare hano yoachu yoare. Masa tinare ñu ctia ñaare 
goa pjaa, tíre yoare. Cahaina vinore ti tuaro goa pjaro seheta 
tina ñaare tuaro goa pjare Babilonia macainare ñu cta —ni 
yahuroca borohre pairo anjo. 

9-10 Tina puaro anjoa ti 2 niri baharo pairo anjo ti baharo 
wariro õ sehe tuaro niroca borohre: 

—Jipihtina nucu macarirore ño payoinare, to masure ño 
payoinare, ti wahdua pocare, ti wamomacarine to wamare joa 
õrina cãhure buhiri dahrerohca Cohamacu. Tina mehne suaro, 
tina pinine tuaro waro buhiri dahrerucurohca Cohamacu. 
Nuc macarirore ño payoina jipihtina pichacapu wahaahca. 
Topu tuaro purïnohca tinare pichaca mehne, azufre wama tia 
mehne ti wijari pichaca mehne. Noaina anjoa, Cordero cãhy ti 
ñurocaroi ñano yuhduahoea tina. 11 Ti pichaca ã me tirucurohca. 
Ne yatisi. Tinare 2 purirucuchu yoara. Jipihtina nucu 
macarirore na tuhcua caha su ño payoinare 2 purirucurohca. 
Dachoripe, ñaminipe 2 purirucunocanohca. To masure ño 
payoina, to wamare ti joarina chu to seheta hano yuhduahea 
—niroca borohre anjo. 

12 Ti ã nano yuhduchu nuna Cohamacy yaina to dutiare 
yoaina, Jesure cohãeraina jina, to yare duhuena tjiga. Nano 
yuhdupanahta Cohamacu yare cohãena tjiga. 

13 Baharo muanopu yuhure durucuro coa tachu tuhohi. 

O sehe nihre yuhure: 

—Ahrire joaga muhu. Cohamacu yaina tirore cohãeraina 
jina mipure musa yariari baharopu chure wahcheina jira musa 
—niroca borohre yuhure. 

To ã niri baharo Espíritu Santo sehe õ sehe ni namohre tjoa: 

—A tjira. Potoca tjira. Tina tuaro ti dahraare duhu, soahca. 
Muanopu ti wahachu noano ti yoarire wactinohca Cohamacu. 
A yoa ti 4 yoari wapa tinare noano yoarohca. A jia tina 
wahcheina jira —ni namohre Espíritu Santo. 


El Nuevo Testamento en guanano de Colombia, 3ra ed. ©2010, Liga Bíblica Internacional 


APOCALIPSIS 14, 15 794 


Wese macaa toaa dichare mari bese nano seheta Cohamacu to 
yainare bese nanohca. Naina sehere soro bese daporohca 


14 Baharo me curua yehseri curuare ñuhi. Tí curua bui 
masuno yoaro sehe bajuriro dujihre. Tiro uru soro puhtoro to 
pisari soro barore pisahre. A yoa yoari pji siori pjine cjuahre 
tiro. 15 Baharo pairo anjo Cohamacu wahti jiriro wijaa tahre. 
A wijaa taro tuaro sañurucuhre me curua bui dujirirore: 

—Mu yoari pji mehne wese macaa dichare ahri yahpa 
macaa dichare dute naa pahñoga. Mipure to quihõri pja sura. 
Mipu dicha sehe sohã tuhsuhre —nihre anjo. 

16 To ã nichu tuhoro to yoari pji mehne ahri yahpa macaa 
dichare naa ducahre me curua bui dujiriro. 

17 Baharo pairo anjo căãhu muano macari wuhui Cohamacu 
wahyi jiriro wijaa tahre. Tiro cthu yoari pji siori pjine cjuahre. 
18 A yoa pairo anjo altar cahapu jiriro wijaa tahre. Tiro sehe 
altar macari pichacare ña wihboriro jihre. A wijaa taro yoari 
pjī siori pjine cjuarirore õ sehe ni sañurucuhre: 

—Mu yoari pji mehne ahri yahpai jiri wese, se wese macaa 
dichare naaga. Se sehe ñi tuhsuhre —ni sañurucuhre. 

19 To 2 nichu tuhoro anjo to yoari pji mehne ahri yahpa 
macaa se tõhorine yihso nahre. To ã yoari baharo tí tõhorine se 
tõhorine to tu tihahtoi cohãhre. To 2 cohariro seheta Cohamacu 
tirore cahmaerainare tuaro suaro, cohanohca. 20 Ti maca 
duhtu cahai ti tu tihahtoi tí se tõhorine tu tihahre. Tói ti tu 
tihachu di wijaahre. Di ma yoaro sehe jihre tí di. Tres cientos 
kilómetros yoari ma, cã metro noano pa metro dacho macai 
cuari ma jihre. 


Masa ti ñano yuhduhtore anjoa cù batoaha masare 


1 5 1 Baharo mtanopt soro jirore ñuhi. Tíre ñua masa 

cauaa wahaca. Ahri yahpapure to dohse wahahtore 
marine ñohre. A jiro tí wiho waro jia nierara. Õ sehe ñuhi: 
Siete anjoa jihre. Cohamacu suaro, siete tahari masare buhiri 
dahre batoaro taro nihre. A jia tina siete anjoa sehe buhiri 
dahre dutiro to ctihtina jihre. 

2 Anjoare yu ñuri baharo pjiri mare noano co sitiri ma 

yoaro sehe jiri mare nuhi. Ti ma pichaca mehne jiri ma jihre. 
A yoa nucu macarirore to masu cãhure yuhdurucainare ñuhi. 

Tina to wamare to númerore cjuaeraina jihre. Tina ya nuchu 
pjiri ma co sitiri ma duhtu cahai ducuhre. Tói ducuina arpa 
wama tiare buaputeare cjuahre. Ti buaputea Cohamacu to 
wari jihre. 3 A jia Cohamacure dahra cohtariro Moise cjiro ya 
basaare cãnota basaa nihre tina. Cordero ya basaa cãhure 
basaa nihre. Õ sehe ni basahre: 

“Sa puhtoro muhu Cohamacu tua yuhduariro jira. 

Mu yoarire nuna nu cuaa wahaja sã. 

Mu yoari noa yuhduara. 

Muhu jipihtia yahpari macaina bui puhtoro jira. 

Noano mahñono marieno, quihõno yoarucura mahy. 

4 Jipihtina muhure wahche payoahca. 

Jipihtina muhure ‘Tuariro jira’, niahca. 

Muhu dihta naa marieriro jira. 

Jipihtia yahpari macaina mu cahapu sua, na tuhcua 

caha su, muhure wahche payoahca. 

Ata yoaahca tina jipihtina noano mu yoarire ñua”, 
ni basaa nihre tina. 

5 Baharo mtanopu ñuroca muocu, Cohamacu wahure 
pjõori wauhure ñuhi. Tói Cohamacu to ya tahtia waroi to dutia 
to joaa pjini taa pjini ti wihbori pjini jihre. 6 Ti wuhure yu 
huchuta siete anjoa ti wahu puhichapu jirina wijaa tahre. 
Tina Cohamacu to buhiri dahre dutiro to cŭhtina jihre. Tinape 
ti buhiri dahrehtire cjuahre tina siete anjoa. Noaa suhti, wete 
maria suhti, si sitea suhti tiina jihre. A jia ti cutiro bui uru 
cahsaro mehne tua dihorina jihre. 7 Ti wuhupu jirina ti wijaa 
tachu pititiaro soro bajuina mehne macariro tinare siete 
anjoare siete uru wahwarire wahre. Ti wahwari Cohamacu 
suaa to buhiri dahrehti mehne noano wahpaa wahwari jihre 
ti wahwari. Tiro Cohamaczw ã jirucuriro jira. 8 To å wachu 
Cohamac« waha puhichapu to si sitea mehne to tuaa mehne 
me ti sahsea wahahre. To å me wuhu wahachu ne masa tí 
wuhure saa masierare. Siete anjoare Cohamacu buhiri dahre 
dutiro to ctiriro seheta masare ti buhiri dahre batoari baharo 
pari turi ti wahupu saa masina tjoa. To buhiri dahrehto pano 
saa masierare. 

Cohamactu masare to buhiri dahrehtore yahuha 


1 6 1 Baharo Cohamacu wuhui tuaro durucuro coa tahre. 
Siete anjoare yahuro nihre: 

—Siete wahwarihi posa tiare yahpapu pio siteroca borona 
wahaga. Yahpa macainare Cohamacu to niriro seheta buhiri 
dahresiniga mipure —ni durucuro coa tahre. 

2 To 2 nino coa tachu tuhoro ji muhtariro anjo to cjuari 
wahwai posa tiare yahpapu pio siteroca borohre. To ã pio 
sitechu nucu macariro wamare joa Orina, to masure ño 
payoina ñano cami tihre. Ti cami tuaro purihre tinare. 

3 To 2 pio siteri baharo pairo anjo tjoa to cjuari wahwai 
posa tiare pio siteroca borohre tjoa pjiri mapu. To ã pio 
sitechuta ti ma di ma wahahre. Yariariro di yoaro sehe jihre tí 
di. A wahacha tí ma puhichapu jiina yaria pihtia wahahre. 

4 Puaro ti 2 pio siteri baharo pairo anjo tjoa to cjuari 
wahwai posa tiare pio siteroca borohre tjoa maripu, ti mari 
pohtaripu cãhure. To ã pio sitechu mári di mari dihta wahahre. 
> To 2 wahachu ñuno pairo anjo márire cohtariro õ sehe nihre: 

—Cohamacu muhu naa marieriro jira. Mipu cãhure ã 
jirucuriro jira mahu. Panopu cãhure ã jirucua tíre muhu. A jicu 
masa ti hano yoacha nucu quihõno tinare buhiri dahrehre 
muhu. Di marine yoacu noano yoahre muhu. 6 Nucu macariro 
yaina sehe mu yainare wajãa, di cohachu yoahre. Mu yare 
yahuina cãhure wajãa, di cohachu yoahre. Ti 2 wajari buhiri 
mári di mári wahahre. A yoa tinare dire mu ã sihnichu yoachu 
noa nina. Õ seheta mu yoachu cahmahre tina —nihre márine 
cohtariro anjo. 

7 To ã niri baharo altarpa durucuro coa tahre: 

—A tjira. Cohamacu sa puhtoro tua yuhduariro jira muhu. 
Mahñono marieno, quihõno masare bese, buhiri dahrera muhu 
—ni durucuro coa tahre. 

8 Tiaro anjoa ti pio siteri baharo pairo anjo to cjuari wahwai 
posa tiare pio siteroca borohre tjoa s dacho macariro bui. 

To 2 pio sitechuta sre masare tuaro sichu yoahre Cohamact. 
9 A jiro sã dacho macariro masare tuaro sihre. A jia Cohamacu 
tinare to buhiri dahre dutichu masia, tirore hano durucuhre 
masa. A ñano yuhdupahta Cohamacure maca duaerare. 
Cohamacure “Tuariro jira”, ni wahche payo duaerare. 

10 Pititiaro anjoa ti pio siteri baharo pairo anjo tjoa to cjuari 
wahwai posa tiare pio siteroca borohre tjoa nucu macariro to 
dujiro bui. Puhtoro dujiro jihre to dujiro. To ã pio siteri baharo 
nuca macariro to yaina ti jiri yahpapu nahitiano wahahre. A 
jia to yaina masa hano purichu bahca dihohre. 11 Tinare hano 
puripachuta, hano cami tipahta, ne ti haa yoarire cahyaerare. 
A yoa tíre duhuerare. A jia Cohamacu tinare to cami dahrechu 
masia tirore muano macarirore hano durucuhre. 

12 C wamomaca pihtiina anjoa ti pio siteri baharo pairo 
anjo tjoa to cjuari wahwai posa tiare pio siteroca borohre tjoa 
Eufrates wama tiri ma pjiri mapy. To ã pio sitechuta ti ma 
sihbi cahaa wahahre. S& muja taro macaina puhtoa ti yaina 
masa mehne tí máre ti pahã tahto sehe ã yoahre. 

13 Baharo tiaro watiare taharo bucuna yoaro sehe bajuinare 
ñuhi. Cãiro pinono puhichapu jiriro to duseropu wijaa tahre. 
Pairo watīno nucu macariro duseropt wijaa tahre. Pairo watino 
“Cohamacy yare yahuriro jija”, ni mahñoriro duseropu wijaa 
tahre. 14 Tina tiaro watia bajuamehneare yoaina jihre. 
Jipihtiro macaina puhtoare cahmachuchu yoahre tina cahma 
waja dutia taa. Ti å cahma wajahti dacho Cohamacu tua 
yuhduariro jipihtinare to dutihti dacho, pihtihti dacho jira. 

15 Õ sehe nihre Jesu: “Ñuga musa. Yacariro wactienoca to 
yacaro taro seheta yuhu cãhu wacŭenoca taihtja. Yu tahtore 
noano cohtariro wahcheriro jirohca. To yare noano cahnoriro, 
to suhti sãariro jira wahcheriro. A yoariro jiro ya tachu buo 
tisi tiro suhti marieriro yoaro sehe jieraro”, nihre Jesu. 

16 Baharo tiaro watia yahpari macaina bui puhtoare 
cahmachuchzu yoahre tinare. Ti cahmachuno Hebreo ya 
dusero mehne “Armagedon” wama tihre. 

17 Seis anjoa ti pio siteri baharo pairo anjo tjoa to cjuari 
wahwai posa tiare me curuari cahapu pio siteroca borohre 
tjoa. To ã pio siteri baharo puhtoro dujiropu Cohamacu wuhui 
jiri dujiropu tuaro durucuro coa tahre: 

—Tó puro tjica —nino coa tahre. 

18 To 2 nichuta orocasite mua, wupo pja mta, soro jiro bisi 
mua, cuaro yahpa ñuhmihre. Ahri yahpai masa ti ji ducari 
baharo ne tó sehe ñaca yahpa ñuhmiera tihre. Paye ñuhmia 
yuhdoro cuaro yahpa ñuhmihre. 19 A to ñuhmiche pjiri macare 
tia maha yihti muaa wahahre. A jia bujua macari ahri yahpai 
jia macari boraa wahahre. A jiro Babilonia wama tiri maca pjiri 


El Nuevo Testamento en guanano de Colombia, 3ra ed. ©2010, Liga Bíblica Internacional 


APOCALIPSIS 16, 17 798 


maca macainare wactihre Cohamacu tinare buhiri dahrero taro. 
Ti ñaare yoari buhiri tina mehne tuaro suahre. A suaro tinare 
tuaro buhiri dahrehre. 20 To 2 yoachu jipihtia nucopo, tãyucu 
cãhu cohõ pihtia wahahre. A jia ne mariahre. 21 A yoa bujua 
poca co poca yusa poca yahpapu masa bui bora tahre. Jipihtia 
poca co poca cuarenta kilos nucua poca jihre. Tina bui ti ã 
bora tachu Cohamacu masare to tuaro buhiri dahrechu masia 
ñano durucuhre masa Cohamacure. 


Mua mehne ñano yoarucuricorore ñabiaro 
yoaricorore buhiri dahre dutirohca 


1 1 Baharo siete wahwarire cjuaina anjoa mehne 
7 macariro yu cahapu wihiro õ sehe nihre yuhure: 

—Nki taga. Payu mári bui dujiricorore mua mehne ñano 
yoarucuricorore ñabiaro yoaricorore Cohamacu to buhiri 
dahrehtore ñuihca muhu. 2 Ahri yahpa macaina puhtoa ticoro 
mehne ti hano yoaboro seheta ticoro yoaro seheta yoare tina. 
Cohamaca ya sehere cahmaerare. Ahri yahpa macainare to 
cahachu yoaboro seheta tina mehne to ñano yoaboro seheta 
ticoro masare ñaare goa pjachu yoare. A yoaro ñaare yoachu 
yoare masare —ni yahuhre anjo yuhure. 

3 To ã niri baharo Espíritu Santo sehe to bajuamehneare 
yuhure ñohre. Anjo sehe masa marienopu naahre yuhure. Tói 
numinore nthi. Ticoro nuce macariro sohãriro bui pisaricoro 
jihre. Nucu macariro sehe to pjacui payu wama ti joa õriro 
jihre. Ti wama haa wama Cohamacy to ñu yabia wama jihre. 
A yoa siete dapu poca tiriro, diez sahari tiriro jihre nucu 
macariro. 4 Tuhsu, numino sehe noano yahsaa suhti puhtoa 
ti saa suhti sehe jiare sãaricoro jihre. Sohaa suhti căãhure 
saaricoro jihre. Payu urure, wapa tia taare, perla yapari 
cãhure õa suhtire sãaricoro jihre ticoro. Uru wahware cjuahre 
ticoro. Ti wahwai posa tia haa to yoari jihre. Mua mehne hano 
yoaro pjiro hano yoahre ticoro. Ti ñaare ñu yabira Cohamacu. 
> To wuhduai to wama ti joa Oricoro jihre. Ti wamare noano 
masieraja mari. Ti wama piti dahre buheri wama jira. Ahri 
jira ti wama: “Pjiri maca Babilonia wama tiri maca jira. 
Jipihtia naa yoaare goa pjaare yoa ducaricoro, Cohamacure 
cahmaerachu yoaricoro jira” ni, to wuhduai ti joa Oricoro 
jihre. 6 A jicu ticoro payu Cohamacu yainare wajãricoro to 
jichu masihi. Cahaare to wahchero seheta tinare wajãno ti di 

cohachu wahchehre ticoro. Jesu yare ti yahuri buhiri ticoro 
wajahre tinare. Ticorore ñucu, nu cuaa wahahi. 

7 —¿Dohseacu muhu ñu cuaa waharide? —nihre anjo 
yuhure—. Mu masierarire muhure yahuihtja. Numinore 
muhure yahuihtja. To pisariro cãhure yahuihtja. Tiro nuca 
macariro, siete dapu poca tiriro, diez sahari tiriro jihre. 8 Tiro 
panopu jiriro jire. Mipure mariahna tiro. Baharo tiro cuãri 
copapt jiriro wijaa tarohca. To 2 wijaa tari baharo pichacapu 
waharohca. Ahri yahpa macaina tirore ñu cua, ño payore 
tirore. Ahri yahpa to jihto pano Cohamacu to yaina cjihtire 2 
jirucuhtinare ti wamare joa õa tiri jire. To joa õeraina jire 
nuca macarirore ño payoina. Tiro sehe panopu jia tiri jire. 
Mipu sehere mariahna. Baharo pari turi bajuarohca tjoa. A jia 
to bajuachu ñua masa tirore ñu cuaa wahaahca. 

9 ’°Mipure yu yahuhtire masi duana, noano tuhonahca 
musa. A yoana noano masiina jiga. Nucu macariro dapu poca 
siete dapu poca siete ttyucu jira, mari piti dahre buhechu. 

Tí tãyucu bui pisara ticoro mta mehne ñano yoarucuricoro. 

Tí dapu poca siete puhtoa yoaro sehe jira, mari piti dahre 
buhechu. Payu masa bui puhtoa jira. 10 Cinco puhtoare coha 
tuhsure. Pairo tina baharo jiriro puhtoro jira mipure. Pairo 
sehe baharo puhtoro sãanohca. A sãano mahanoca puhtoro 
jirohca tiro. 11 A jiro nucu macariro panopu ji muhtariro, 
mipu marieriro tina siete puhtoa baharo puhtoro jirohca. Siete 
puhtoa mehne macariro jira. Baharo pichacapu waharohca. 

12 °`Nucu macariro sahari diez sahari diez puhtoa yoaro 
sehe jira mari piti dahre buhechu. Payu masa bui puhtoa jira. 
Tina puhtoa sãaerasinihre. Baharoptu puhtoa saa mahanoca 
puhtoa jiahca. Yoari pja ji dutisi tinare. A puhtoa jia nucu 
macariro mehne puhtoa jiahca. 13 Tina diez puhtoa cãno potori 
tuhotuina jira. Tina nucu macarirore ti ya yahpari macaina 
bui puhtoro sõahca. 14 A jia Cordero mehne cahma wajãahca. 
Ti 2 cahma wajapachuta Cordero to beseina mehne tirore ne 
cohaeraina mehne tinare yuhdurucaahoea. Tiro jipihtina paina 
puhtoa bui puhtoro jira. A jiro tinare yuhdurucarohca —ni 
yahuhre yuhure anjo. 

15 Ahrire yuhure yahu namohre anjo: 

—Mua mehne ñano yoarucuricoro mári bui dujire. Tí mári 
ahri yoaro sehe jira mari piti dahre buhechu: Yahpari macaina, 
payu curuari macaina, payu duserire durucuina yoaro sehe 

jira ti mari. 16 Nuca macariro, diez puhtoa mehne mua mehne 
ñano yoarucuricorore ñu yabiahca. Tina diez puhtoa nucu 
macariro mehne ticoro yare ma pahño, suhti marienicoro 
cohãahca ticorore. A yoaa to pjacure chuahca. Ti ã yoari 
baharo ticorore j pahñoahca. 17 Tina diez puhtoa cãno potori 
tuhotua nucu macarirore ti ya yahpari macaina bui puhtoro 
sõahca. Tinare 42 yoachu yoare Cohamacu, to cahmano seheta 
yoaro taro. A jiro nucu macariro sehe puhtoro jirohca. Jipihtia 
Cohamact panopt to yahuriro seheta to yoari baharo nucu 
macarirore cohãnohca. 18 Ticoro mu ñuricoro mehne õ sehe ni 
piti dahre buhera: Ticoro pjiri maca Babilonia wama tiri maca 
yoaro sehe jira. Jipihtina paina puhtoa bui jira tí maca 
macaina —nihre anjo yahure. 


Babilonia wama tiri maca to cohãri maca jira 


1 Q 1 Baharo pairo anjo muanopy dujiarirore ñuhi. Tiro 
puhtoro waro jihre. To si sitea jipihtiropu noano 
buhria sahsea wahahre. 2 To 2 dujiari baharo õ sehe ni tuaro 

sañurucu yahuhre: 

—Cohãri jihre. Babilonia wama tiri maca pjiri maca 
macainare cohãri jihre. Mipure watia, payu ñaina pjaca 
bajueraina cãhu tí macai jia nina. Ñaina baro wahiguina 
wyina peri cãhu masa ti ñu yabiina tí macai jia nina. 

3 Jipihtia yahpari macaina tí maca macainare ñainare ñu cŭa, 
tina cãhu ñano yoare. A yoa yahpari macaina bui puhtoa ti 
maca macaina numia mehne hano yoare. Ticoro & mua mehne 
hano yoarucuricoro jiro wapa tiare nuchua tire. Pjíro to ã 
nuchuchu ahri yahpa macaina pache duaina pjiro wapatare 
—ni yahuhre anjo. 

4 Baharo pari turi muanopu durucuro coa tahre. Õ sehe 
nihre: 

—Yuų yaina ahricoro mua mehne hano yoarucuricoro mehne 
jiena tjiga musa. Ticoro mehne musa jichu musa cãhure buhiri 
dahrerohca. A jina to ñano yoaare ñu cŭena tjiga. 5 To ñano 
yoari payu jinocahna. To ñano yoarire pari tju mari duhu 
payo muochu tí tju sehe muanopu waha sunocaboa. A jia to 
ñano yoari payu jinocahna. Ã jiro to ñano yoarire wactina 
Cohamacu. A wactino ticorore buhiri dahre dutirohca. 

6 Ticoro tuaro to buhiri dahrehticoro jijaro. Masare to ñano 
yoachu yoariro seheta ticoro cãhure ñano yuhduchu yoajaro. 

Masare ã ñano to yoariro seheta ti yuhdoro ticorore ñano buhiri 
dahrejaro. 7 Ticoro “Noaricoro jija”, ni tuhotumare. A ni 
tuhoturo, wapa bujuare pjiro cjuare ticoro. To wapa bujuare 
pjíro to cjuaro purota ticorore pjiro hano yuhduchu yoajaro. 
TO purota ticorore cahyachu yoajaro. To basi 0 sehe ni 
tuhotumana ticoro: “Oi puhtorocoro yoaro sehe jiricoro dujija. 
Wapewahyoro jieraja. A jico ne ñano yuhdusi yaha”, ni 
tuhotumana ticoro. 8 A ni tuhoturicoro to jichu wactienoca 
ticorore buhiri dahrehto jirohca. Ticoro dohati, yariainare 
yahoo tii, juca barohca. Tuhsu, ticorore j4 borohca. Musa 
puhtoro Cohamacz ticorore buhiri dahre dutiriro tua 
yauhduariro jira. A jiro tó seheta yu niriro seheta ticorore 
buhiri dahre dutirohca —nino coa tahre mtanopu. 

9 A jia ticoro yoaro sehe jiri macare Babiloniare Cohamacu 
to buhiri dahreri baharo ahri yahpa macaina puhtoa tuaro 
cahya, tiiahca. Ti maca macaina mehne ñano yoaina jire. A jia 
tí maca to jãchu ñua tiiahca tina. 10 To ã jăchu ñua tina puhtoa 
yoaropu ñurocarucuahca, “Mari cãhure buhiri dahreri”, nia. 
Tói ñurocarucua õ sehe niahca: 

—Cue, pjacuori maca jira, Babilonia. Sí maca pjiri maca 
tuari maca jimahre. Wactenoca si macare buhiri dahrehre 
—niahca tina. 

11 Jipihtiropu macaina pache duaina tí macare ñua tuaro 
cahya tiiahca. Ti maca to pihtichu ñua, ti pachere nuchuina 
mariachu ñua cahyaahca tina. A jia tiiahca. 12 Ti na tarire 
urure, platare, wapa bujua tãare, perla wama tia poca chure 
nuchuina mariahca. A yoa paye ti na tari cjirire suhti noaa 
suhtire, yahsaa suhti puhtoa ti saa suhti yoaro sehe jia suhtire, 
seda wama tia suhtire, sohaa suhtire nuchuina mariahca. 

A yoa paye ti na tarire yucuri me sitia yucurire nuchuina 
mariahca. A yoa paye ti na tarire marfil wama tiro mehne ti 
yoarire, wapa bujua yucuri mehne ti yoarire, bronce wama 
tiri comaa mehne ti yoarire, comaa mehne ti yoarire, marmol 
wama tiro mehne ti yoarire nuchuina ne mariahca. 13 A yoa 
paye ti na tarire canela wama tiare ti chuare coachu yoaare, 
paye ti chuare coachu yoaare, inciensore, mirra wama tia me 
sitiare, paye me sitiare nuchuina mariahca. A yoa paye ti na 
tarire vinore, chua wajaa sere, trigo pohcare noano ti suhaweri 
pohcare, trigo yaparire, wachuare, corderoare, cawaloare, 
tunua buso cawaloa ti wajaa busore nuchuina mariahca. 

Dahra cohtainare nuchy tinare cjuaina cthu mariahca. Masa 
ti jipachuta tinare nuchuina jimahre. Mipure mariahca. A jia 
cahyaahca pache duaina. 14 A jia õ sehe niahca tina tí maca 
macaina cjirire: 

—Ade, ñacaro wahajari. Jipihtia musa cahiri cjiri pihtia 
wahahre. Ã yoa jipihtia noaa musa cjuari cjiri pihtia wahahre. 
A ti pihtia wahacha tíre pari turi bocasi musa —niahca pache 
duaina. 

15 Tina tí macare pachere duaa, pjíro wapatamare. A jia 
tina tí macare yoaropu ñurocarucuahca, “Mari cãhure buhiri 
dahreri”, nia. A ñurocarucua tí macare tuaro cahya, tiiahca. 
16 Õ sehe niahca tí macare: 

—Cue, pjacuoina jira sí maca pjiri maca noari maca macaina 
cjiri. Sí maca numino yoaro seheta noaare cjuahre. Numino 
sehe noaa suhtire, yahsaa suhti puhtoa ti sãa suhti yoaro sehe 
jia suhtire, sohãa suhti cãhure sãahre. A yoa uru, wapa bujua 
tãa, perla wama tia poca õa suhtire sãahre. Tó seheta yoahre 
sí maca macaina. 17 A jia wacŭenoca sí maca buti pihtia 
wahahre —niahca tí macare. 

A yoa jipihtina dohoa buso mehne tiniina, tí buso pua, ti 
mua, paina pjiri mapu dahra wapataina cãhu tí macare 
yoaropu ñurocarucuahca. 18 Tói ñurocarucua tí macare to 
jachu ñua õ sehe ni sañurucuahca: 

—Noaa macari sí maca yoaro sehe jia macari ne paye 
macari mariahna —ni sañurucuahca tina. 

19 A cahyaina jia ti dapu poca bui dihtare ore payoahca. 
A jia tuaro yahco tiia õ sehe niahca: 

—Cue, pjacuoina jira sí maca macaina cjiri. Noari maca 
jimare. Jipihtina dohoa buso cjuaina pjiri mapu tiniina sí 
maca macaa pache mehne noano wapatamahi mari. A yoa 
dóihta sí maca macaa buti pihtia wahahre —niahca buso 
macaina. 

20 Ti macare to cohãchu nuna wahchega musa muano 
macaina. Cohamacu yaina, Jesu to ctirina, to yare yahu 
muhtaina jipihtina musa wahchega. Ti maca macaina musare 
hano yuhduchu yoare. Ti 2 yoari buhiri buhiri dahrehre 
Cohamacu. A jina wahchega musa. 

21 A yoa tuariro anjo pjiria tãcare arēni soro puro jiria 
tãcare na wahcõ, pjiri mapu doca ñohre. A doca ñono õ sehe 
nihre: 

—Ahria taca to bora ñojariro seheta pjiri maca Babilonia 
wama tiri maca tuaro boraro bisirohca. To 2 borari baharo 
ti macare pari turi Rusi masa. 22 Ti macare butia wahachu 
yoarohca. A jia tí macai basaare musa basarucuriro sehe ne 
coa tasi. Arpa wama tiare musa buaputerucuriro sehe, flauta 
wama tia pocare, corneta chure musa putirucuriro sehe pari 
turi tí macai coa tasi. A yoa tí maca mariacha pari turi tí 
macai dahraina dahrasi. A yoa tãca mehne musa soari cãhure 
tuhomahnosi. 23 Ne tí maca to buhria coãriro sehe ne jisi. A 
yoa wamomaca duhteina musa bose numure musa dahreriro 
sehe pari turi ne coa tasi. Ti maca macaina pache duaina 
nuchuina mehne paina yuhdoro cjuahre musa. A jina yaya 
wijõ wijiina yoaro sehe yoana jipihtiro macainare mahñohre 
musa. Musa ã yoarire ñu cuaa, Cohamact sehere cahmaerare 
masa —nihre tuariro anjo. 
24 Ti maca macaina Cohamacu yare yahu muhtainare 
paina to yaina cthure jipihtiro macainare wajãri jire. 
1 9 1 Babilonia to dohse wahahtore yu ñuri baharo 
mtanopu paya masa sañurucua coa tahre yu tuhochu. 
O sehe ni safiurucuhre: 
“Aleluya. 
Cohamacure noano durucujihna. 
Cohamact marine yuhduchu yoariro jira. 
Tirore noano no payojihna. 
Tua yuhduariro jira tiro. 
2 Mahñono marieno guihono masare buhiri 
dahrera tiro. 
Naricorore mua mehne ñano yoarucuricorore ñu 
cŭa jipihtiro macaina, ahri yahpa macaina 
ñano yoahre. 
Ticoro sehere buhiri dahrehre Cohamacu. 
A jiro tirore dahra cohtainare ticoro to wajãri buhiri 
buhiri dahrehre tiro”, 
ni sañurucua coa tahre. 
3 Pari turi sañurucua coa tahre: 
“Aleluya. Cohamacure noano durucujihna. Ti maca 
ñari maca to jãri maca ã me tirucurohca”, 
ni sañurucua coa tahre. 
4 A yoa veinticuatro Jesu yaina puhtoa, pititiaro soro 
bajuina mehne na tuhcua caha su, Cohamacure to dujiroi 

dujirirore wahche payohre. Õ sehe ni wahche payohre tina: 
“Amén. Aleluya. A tjira. Cohamacure noano durucujihna”, 
nihre tina. 

> Baharo puhtoro dujiropu õ sehe nino coa tahre: 

“Mari puhtoro Cohamacure wahche payoga. 

Tirore dahra cohtaina, tirore no payoina, wiho jiina, 
puhtoa cahu jipihtina musa tirore ndoano 
durucuga”, 

nino coa tahre. 


Cordero to wamomaca duhtehti numu 
bose numure yahuha João 


6 Baharo payu masa ti durucuchu tuhohi. Pjiri poaye, wapo 
mehne to bisiro coa taro seheta durucua coa tahre yu tuhochu: 
“Aleluya. 
Cohamacure noano durucujihna. 
Tiro mari puhtoro sehe puhtoro saa tuhsure. 
Tua yuhduariro jira tiro. 
7-8 Cordero to wamomaca duhtehti pja jira mipure. 
To wamomaca duhtehticoro noano ti cahno 
tuhsuricoropt jira. 
Ticorore noari suhtiro wete marieni suhtirore 
wahre. 
Tí suhtiro Cohamact yaina noaare ti yoari yoaro 
sehe jira, mari piti dahre buhechu. 
A jina ti wamomaca duhtehti pja to jichu 
wahchejihna mari. 
Cohamacure ‘Tua yahduariro jira’, nijihna”, 
ni durucua coa tahre. 

9 Ti ã niri baharo anjo õ sehe nihre yuhure: 

—Ahrire joa naga: “Cordero to wamomaca duhteri numu 
bose numyre to pjirocarina wahcheina jira”, ni joa naga 
—nihre anjo yuhure. 

A ninota õ sehe ni namohre: 

—Potoca tjira ahri ya yahuri. Cohamacu ya durucua jira 
—ni namohre yuhure. 

10 To 2 nichu tuhocuta tiro panoi na tuhcua caha su, tirore 
ño payoi tai nimahi. Yu 2 yoai cahachu waro õ sehe nihre tiro 
yuhure: 

—Tire yoai tjiga. Mu yoaro seheta yahu ctihu Cohamacure 
dahra cohtarirota jija. Mu coyea Jesu yaina jipihtina to ya 
buheare duhueraina yoaro sehe yuhu cãhu Cohamacure dahra 
cohtarirota jija. A jicu Cohamacure na tuhcua caha su, tiro 
sehere ño payoga —nihre anjo yahure. 

Cohamacų yare yahu muhtaina cjiri panopu macaina 
Espíritu Santo to yoadohoro mehne Jesu ya buheareta yahuyua 
tiri jire. 


Cawalo yehseriro bui pisarirore yahuha João 


11 Baharo mtano pari mua wahachu ñuhi. Tói cawalo 
yehseriro jihre. Tiro bui pisariro 0 sehe wama tihre: To niriro 
seheta yoariro potocã yoariro wama tihre tiro. Quihõno masare 
haina, noainare bese, tirore ñu tuhtiina mehne cahma wajãna. 
12 To capari picha pohna yoaro sehe jihre. A yoa to dapui 
payu puhtoa pisaa sorori jihre. A jiro to pjacui wama joa õriro 
jihre. Tí wamare tiro dihta masihre. Paina masierare. 13 To 
saari suhtiro yoari suhtiro di wahari suhtiro jihre. Tiro õ sehe 
wama tihre: Cohamacu ya duserore yahuriro wama tihre tiro. 
14 A jia to yaina surara muano macaina tiro baharo wahare. 
Yehseina cawaloa bui pisaina noano yehsea suhtire, wete 
mariea suhtire sãaina jihre. 15 To duseroi ñosari pjine siori 
pjine cuhcthre. Ti pji yahpari macainare to yuhdurucahti 
pjī jihre. A jiro to tuaa mehne to duticha ne cãiro tirore 
yuhdurucaro bihosi. Cohamacy tua yuhduariro payu yahpari 
macaina mehne sua yuhduara. To ã suachu cawalo bui pisariro 
tinare tuaro buhiri dahrerohca. 16 To suhtiroi, to nuchucu 
cãhure ahri wamare joa Ori jihre: “Jipihtina paina puhtoa bui 
puhtoro”, ni joa Ori jihre. 

17 Baharo st siroi ducurirore anjore ñuhi. Jipihtina 
muanopu wuinare yucaa perire sañurucu muohre tiro. Õ sehe 
ni tuaro sañurucu muohre: 

—Cahmachuna taga. Cohamacu to bose numui chuna taga. 
18 Payu yahpari macaina bui puhtoare, surara puhtoare, 
surara perire, cawaloare, tina bui pisainare, jipihtina paina 
masare, dahra cohtainare, dahra cohtaina jierainare, paina 
puhtoare, wiho jiinare tina jipihtina ti pjacuri cjirire chuna 
taga —nihre anjo yucaare. 

19 Baharo nuca macarirore, ahri yahpa macaina bui puhtoa 
ti surara peri cãhure ñuhi. Tina cahmachuhre cawalo bui 

pisariro mehne to yaina surara peri mehne cahma wajaa taa. 
20 Ti å cahma wajachu cawalo bui pisariro nuca macarirore 
peresu yoahre. Pairo “Cohamacy yare yahu muhtariro jija”, 
ni mahñoriro cã&hure peresu yoahre. Tiro mahñoriro sehe 
nuca macariro to ñurocaroi bajuamehneare yoariro jihre. To 
bajuamehnea mehne nucu macariro to wamare wahãinare to 
masure ño payoinare mahñohre “Ahri Cohamacu ya jira”, 
nino. Tina ptarore to peresu yoari baharo tinare catiinareta 
pichacapu cohahre. Tí pichaca pjiri ma puro jiri pichaca pjiri 
pichaca azufre mehne jiri pichaca jihre. 21 A jiro duhsainare 
ti surara peri cjirire ñosari pji mehne to duseroi jiri pji mehne 
wajahre cawalo bui pisariro sehe. A to wajãri baharo yucaa 
peri ti pjacuri cjirire chua, yapi yuhdua wahahre. 


Mil cuhmari waro Cristo to yaina mehne masare dutirohca 


2 0 1 Baharo pairo anjo muanopu to dujia tachu ñuhi. 

Cuãri copa macari sawire, pjiri da, comaa da cã&hure 
cjuahre tiro. 2 A duji wihiro pinonore ñahahre tiro. Tiro pinono 
panopu pinono sehe pjacu tiriro jiro, watino Satana wama 
tiriro jihre. Tirore ñahano tirore duhtehre mil cuhmari waro 
peresu yoaro taro. 3  duhte tuhsu, cuãri copapu cohãhre tirore 
jipihtia yahpari macainare mil cuhmari waro to mahñoerahto 
sehe. A cohã tuhsuro tí copare biha, wihta ñahanocahre. A jiro 
mil cuhmari baharo pari turi mahaa dachorica tirore 
wiosininohca. 

4 Baharo puhtoa dujiare ñuhi. Tí dujiai dujiina cãhure ñuhi. 
Tinare masa bui dutihtinare cthre Cristo. Paina c&hure ñuhi. 
Tina sehe Jesu yare Cohamact yare ti yahuri buhiri ti dapu 
pocare dute cohãrina cjiri jihre. Nuca macarirore to masu 
cãhure ne na tuhcua caha su ño payoerare. A yoa ti wahdua 
pocare ti wamomacari cãhure to wamare joa õ dutierare tina. 
A jia paina tinare ti wajãri baharo masaa wahahre tjoa. 
Masahre tina mil cuhmari waro Cristo mehne puhtoa jia taa. 

5 Paina Cristo yaina yariaina cjiri sehe masaerasinire. Ti 
wajãrina ti masari baharo mil cuhmari puhtoa ti jiri baharo 
paina cãhu masaa wahaahca. A jia ti wajãrina cjiri Cristo 
yaina to baharo masa muhtaina jihre. 6 To maso muhtaina 
sehe tuaro wahcheina jiahca. Naa marieina jiahca tina. A jia 
pichacapu wahasi tina. Masa pichacapu wahaa, pari turi ti 
yariaro sehe wahara. A jia tina to maso muhtaina pichacapu 

wahaerara. Tina yaria masa muhtaina sacerdotea jiahca, 
Cohamacure, Cristo cãhure ño payoa taa. A jia mil cuhmari 
waro Cristo mehne masa bui puhtoa jiahca. 

7 Mil cuhmari baharo Satanare peresui jirirore wiorohca. 
8 To ã wiori baharo ahri yahpa macainare mahñono waharohca 
tiro. Gog wama tiinare, Magog wama tiina chure mahñono 
waharohca. A jia tina to mahñoare tuhoa, ti surara perire 
cahmachuahca cahma wajãa taa. Tina surara peri payu jiahca. 
Pjiri ma macaa padu pohcaricã payu ti jiro seheta payu surara 
jiahca. 9 Tina ahri yahpapure waha sitea, Cohamacų yaina ti 
jiri macare Cohamacu to cahiri macare soroa wahaahca. 
Ti 2 soroari baharo Cohamacu tinare muano macari pichaca 
mehne jãroca bororohca. 10 A wahari baharo watinore tinare 
mahñorirore pichacapu cohãnohca. Ti pichaca pjiri ma puro 
jiri pichaca azufre mehne jiri pichaca jira. Tópu nuca 
macarirore “Cohamacu yare yahu muhtariro jija”, ni 
mahñorirore cohã tuhsuhre. Tói ti jichu dacho, ñamipu 
cãhure ã ñano purīrucurohca tinare. 


Cohamacu masare buhiri dahre batoara 


11 Baharo pjiro puhtoro to dujirore noano yehserore ñuhi. 
Ti dujiro bui dujiriro cãhure ñuhi. Tói to dujichu, ahri yahpa 
macaa cãhu muano macaa cãhu pihtia wahahre. A pihtia 
wahaa pari turi ji namoerare. 12 A yoa puhtoro panoi yariaina 
cjiri ti ducuchu ñuhi. Tina wiho jiina, puhtoa cjiri cthu jihre. 
Tói ti ducuchy joa õa tjurire pjõohre. Tí tjuri masa ti yoarire ti 
joa õa tjuri jihre. A jiro beseriro ti tjurire ñu tuhsu ti yoarire 
masihre. Tíre masino yariainare besehre ñaina, noainare. 
Baharo pa tju cãhure pjõohre. Ti tju Cohamacu mehne ã 
jirucuhtinare ti wamare joa õri tju jihre. 13 Baharo pjiri mapu 
yaria miniina, diapt ti cohãrina cãhu wahcã mujaa wahahre. 
A yoa yahpa puhichapu jiina, yariaina ti jiropt jiina cãhu 
mujaa wahahre. Ti å muja sachu tói dujiriro ti yoarire masi 
pahñono, tinare besehre ñaina, noainare. 14 Baharo yariarore, 
yariaina ti jiro cãhure cohanocahre Cohamacy pari turi mari 
yariaerahto sehe. Pichacapu cohanocahre. Tí pichaca pjiri ma 
puro jiri pichaca pjiri pichaca jihre. Pichacapu wahaina sehe 
pari turi yariaina seheta wahara. 15 Ã jiro ã jirucuhtina ti 
wamare Cohamacu to joa Ori tjui jipihtina ti wamare joa 
õmahnoeraina sehere pichacapu cohãhre tiro. 

Muano, yahpa ctihure wahmaare cohtotarohca Cohamacu 


2 1 1 Baharo muano, ahri yahpa cãhure wahmaare to 
cohtotarire ñuhi. Muanopu ji muhtari, yahpapy ji 
muhtari, pjiri mapu ji muhtari c&hu pihtia wahahre. Mariahre. 

2 yoa yuhu João noari macare, wahma macare Jerusalene 
ñuhi. Ti maca muanopu Cohamacu cahapu to duji tachu ñuhi. 
Wamomaca duhtehticorore noaa suhti mehne wahma suora 
wamomaca duhtehtirore wahchechu yoaro taro. Tó seheta tí 
macare cahnoyure Cohamacuy, to yainare wahchechu yoaro 
taro. 3 Tíre yu nuri baharo puhtoro dujiropu to sañurucuro 
coa tachu tuhohi: 

—Ñuga. Mipure masa watoi jiro nina Cohamact. Tina 
mehne jirohca tiro. A jia to yaina jiahca tina. A yoa Cohamacu 
to basi tina mehne macariro jiro, ti yairo Cohamacu jirohca. 

4 A jiro 4 wahcherucuchųu yoarohca tiro tinare. A jia pari turi 
cahyasi tina. A jia ne pari turi yariasi tina. Ne ñano yajeripohna 
tia, yahco tia, puria cãhu mariahca tinare. Ahri jipihtia panopu 
macaa cjiri pihtia wahaahca —ni sañurucuro coa tahre. 

> Baharo puhtoro dujiropt dujiriro õ sehe nihre: 

—Ñuga. Jipihtiare wahma cohtotachu yoaihca —nihre. 

To ã niri baharo yuhure õ sehe nihre tjoa: 

—Ahri ya niare joa naga. Yu nia potoca tjira. A jiro ya niriro 
seheta ã waharohca. A jicu yu niare joa naga —nihre yahure. 

6 Baharo õ sehe nihre tjoa yuhure: 

—Tó puro tjica. Yuhu jipihtiare bajuamehneriro jija. 

A yoa jipihtiare pihtichu yoahtiro jija tjoa. Nahma yapioina 
tuaro ti core cahmano seheta yu cahapu waha duaina Jesure 
cahmaahca. A jia Jesure yuhtiahca. Tiro catichu yoaa co yoaro 
sehe jira. Tirore cahmainare wapa cahmano marieno yahu 
mehne a jirucuchu yoaihtja tinare. 7 Jipihtina yuhure wact 
tua duhuerainare õ sehe yoaihtja: Ti yairo Cohamacu jiihtja. 
A jia tina sehe yu pohna jiahca. 8 Wiho mejeta cuia yu yare 
duhuina, yuhure cahmaeraina, ñabiaare yoaina, masare 
wajãina, numia mehne ñano yoaina, mua mehne ñano yoaa 
numia, yaya, “Cohamacu jira”, ti nia masurine ño payoina, 
jipihtina mahñoina pichacapu wahaahca. Tói pjiri ma puro jiri 
pichaca pjiri pichaca azufre mehne jino nina. Tópu wahaina 
pari turi ti yariaro sehe wahaa nina —nihre yuhure. 

Wahma maca Jerusalene yahuha 


9 Baharo cãiro anjo yu cahapu wihihre. Tiro siete wahwari 
cjuaina, to buhiri dahre dutiro to ctina anjoa mehne macariro 
jihre. A wihiro, õ sehe nihre yuhure: 

—Ñuņi taga. Cordero to wamomaca duhtericorore ñoihca 
muhure —nihre anjo yuhure. 

10 To 2 nini baharo Espíritu Santo yuhure Cohamacu ya 
macare ñohre. Õ sehe bajuro ñohre yuhure: Muadu tãcu buipu 
yuhure na mujahre. Tópu Jerusalene Cohamact ya macare 
noari macare ñohre yuhure. Cohamacu cahapu muanopu jiri 
maca duji taro nihre ahri yahpapu. 11 Cohamacu to si sitea 
mehne si siteri maca jihre ti maca. Wapa tia taa yoaro sehe si 
sitehre. Diamante wama tia taa yoaro sehe si sitehre. A yoa 
vidro yoaro sehe noano co sitiri maca jihre ti maca. 12 Pjiri 
sahrino muari sahrino ti sahri sãari maca jihre tí maca. Doce 
sopacari tihre tí sahrino. Tí sopacaripe cohtahre anjoa. Ti maca 
macaa sopa pahmaripu Israe masa curuari doce curuaripe ti 
wama wahahre. 13 S muja taro sehe tí sahrino cjuahre tia 
sopaca. Norte sehe tia sopaca jihre. Sur sehe tia sopaca jihre. 
S& sãano sehe cã&hure tia sopaca jihre. Jipihtiro doce sopacari 
waro cjuahre ti sahrīno. 14 Tí sahrino doce taa bui pisahre. Tí 
tãape Cordero to cŭrina doce to ctirina sa cãina wama wahãhre. 

15 A yoa anjo yuhure yahuriro quihõdu uru mehne ti 
yoadure cjuahre. Ti macare, tí maca macaa sopacarire, sahrīno 
cãhure quihõno taro nihre. 16 TÍ maca to yoaro purota sahre. 
Muano cãhu tó purota muahre. A yoa anjo to guihdodu mehne 
ti macare quihõhre. Ti maca dos mil doscientos kilómetros 
yoari maca jihre. Tó purota sari maca jihre. Tó purota muari 
maca jihre. 17 A jiro tí maca macari sahrinore quihõhre anjo. 
Sesenta y cinco metros muari sahrino jihre. Masa mari guihono 
seheta quihõno nihre tiro anjo. 

18 Tí sahrīno diamante wama tia taa mehne to yoari 
sahrino jihre. A yoa tí maca sehe uru mehne to yoari maca 
jihre. Tí uru wete mariea jia vidro yoaro sehe noano co sitihre. 
19 Tí sahrīno docai jia tãare payu soro jia wapa tia tãa wahãhre. 
Ti taa sahrinoi pisaa taa doce taa jihre. Ji muhtaria tacare 
diamante wama tia taa wahahre. To baharo jiria tacare zafiro 
wama tia taa wahahre. Puaria baharo jiria tacare ágata wama 

tia taa wahahre. Tiaria baharo jiria tacare esmeralda wama tia 
taa wahahre. 20 Pititia poca baharo jiria tacare ónice wama tia 
taa wahahre. C wamomaca pihtia poca baharo jiria tacare 
rubi wama tia taa wahahre. Seis poca baharo jiria tacare 
crisólito wama tia taa wahãhre. Siete poca baharo jiria tacare 
berilo wama tia taa wahãhre. Ocho poca baharo jiria tacare 
topacio wama tia taa wahãhre. Nueve poca baharo jiria tacare 
crisoprasa wama tia taa wahãhre. Diez poca baharo jiria tacare 
jacinto wama tia taa wahahre. Once poca baharo jiria tacare 
amatista wama tia taa waha batoahre. 21 A yoa doce sopa 
pahmari doce perla mehne to yoaa pahmari jihre. Tí pahmaripe 
cã yapa perla yapa mehne to yoaa pahmari jihre. A jiro tí maca 
macari maha uru mehne to yoari maha jihre. Tí uru wete 
marieni uru jihre. Ã jiro vidro yoaro sehe noano co sitiri maha 
jihre tí maha. 

22 Tí macai Cohamacu wuhure ñuerahi. Mariahre. Ti macai 
jipihtiropu mari puhtorore Cohamacuų tua yuhduarirore, 
Cordero cãhure ño payora masa. A jiro tí maca jipihtiro 
Cohamacu wuhu yoaro sehe jihre. 23 Ti macai Cohamacu to 
si sitea noano buhriahre. Cordero chu siharia yoaro sehe 
buhriahre. A jia să dacho macariro cãhure ñami macariro 
cãhure tói ti buhriachu cahmaerare. 24 A yoa ahri yahpai ti 
buhria mehne jiahca jipihtiro macaina. A jia jipihtia yahpari 
macaina puhtoa tí macapu noa yuhdua ti cjuaare na wihiahca. 
25 A yoa dachore tí maca macaa sopacari pjõori sopacari 
jiahca. Tópu ne ñami marianohca. A jia ti sopacarire ne bihasi. 
A susurucuahca. 26 A yoa jipihtia yahpari macaina noaare ti 
cjuaare ti macapu naa wihiahca. 27 Naa sehere ti macapu ne 
naa wihisi. Buo tichu yoaina, ñaare yoaina cãhu ti macapu 
ne wahasi. Mahñoina chu wahasi. Cordero to joari tjui ti 
wama wahaina dihta tí macapu wahaahca. Ti tju to yuhduchu 
yoaina ti wamare to joa Õri tju jira. Ti tjui ti wama wahãina 23 
jirucuahca. 

2 2 1 Baharo noari mare catichu yoari mare ñohre yuhure 
anjo. Ti ma noano co sitiri ma Cohamacu, Cordero 
cthu ti dujiropu tari ma jihre. 2 A yoa tí maca macari maha 
dacho macai buruahre tí ma. Ti ma pa buhuseheri duhtu 
cahai catichu yoaa yuce ducuhre. Ti yuca sğripe dicha tihre. 
Că cuhmare doce tahari dicha tihre. A yoa tí yucu macaa piiri 

mehne noano co tiahca jipihtia yahpari macaina. 3 Ti macare 
ne naa marianohca. Ti macai Cohamacu to dujiro jirohca. 
Cordero to dujiro cthau jirohca tói. A jia jipihtina masa tói 
jiina tinare dahra cohtaina tina pano na tuhcua caha su, 
tinare wahche payoahca. Ã jiro tói ñaa marianohca. 4 Tina 
Cohamacure ñy piti boca dujiahca. A yoa ti wahdua pocai to 
wama wahãina jiahca. 5 Tópure ñami marianohca. A jia sihãa 
pocare cahmasi tói jiina. Sã to buhriachu cãhure cahmasi. 
Mari puhtoro Cohamacu to buhriaro jirohca. A jia tí macai 
jiina pa sehe macaina bui puhtoa ã jirucuahca. 


Jesucristo ahri yahpapu to tjua tahto mahanoca duhsara 


6 Baharo anjo yuhure 0 sehe nihre: 

—Jipihtia ahri ti yahuri cjiri potocã tjira. A jia ti niriro 
seheta waharohca. Mari puhtoro Cohamacu to yare yahu 
muhtainare masichu yoariro jira. Tiro sehe mipure to yairo 
anjore warocahre tirore dahra cohtainare masichu yoaro taro. 
Baharoca to dohse wahahtore masichu yoaro taro to yairo 
anjore warocahre —nihre anjo yuhure. 

7 Jesu sehe õ sehe nihre: 

—Tuhoga musa. Mahanoca duhsara yu tjua tahto. Ahri tju 
macaa yahuare yuhdurucaeraina wahcheina jiahca —nihre 
Jesu. 

8 Yuhu João ahri jipihtiare yu joa narire tuhohi. A yoa tíre 
ñuhi. A jicu yu tuhori baharo, yu ñuri baharo yuhure ñoriro 
anjo panoi na tuhcua caha samahi. Tirore ho payoi tai nimahi. 
9 Yu ã yoachu ñuno õ sehe nihre yuhure: 

— Tíre yoai tjiga. Mu jiro seheta jiriro yahu cãhu 
Cohamacure dahra cohtarirota jija. Mu coyea Cohamacu yare 
yahu muhtaina, jipihtina ahri tju macaa dutiare yoaina cãhu 
ti jiro seheta yuhu cthu Cohamacure dahra cohtarirota jija. 
A jicu Cohamacu panoi na tuhcua caha su, tiro sehere ño 
payoga —nihre anjo yuhure. 

10 A yoa 6 sehe ni yahu namohre yuhure: 

—Ahri tjui baharo to dohse wahahtore yahura. To ã 
wahahto mahanoca duhsara. To 4 mahanocã duhsachu ahri 
tjui yahurire nuoi tjiga muhu. 11 Ti pja yu yahuri pjare haina 
sehe ã yoarucuwahnojaro ñaare. Naputiina cãhu ñabiaro 
yoarucuwahnojaro. Noaina sehe noano yoarucujaro.  yoaga 

Naa marieina ã naa marieina jirucujaro ti pjare —nihre anjo 
yuhure. 

12 Õ sehe nihre Jesu: 

—Tuhoga musa. Mahanoca duhsara yu tjua tahto. Musare 
yu yainare yu wahtore na tai tai nija. A jicu noaare musa 
yoari wapa musare noano yoaihtja. 13 Yuhu jipihtiare 
bajuamehneriro jija. A yoa jipihtiare pihtichu yoahtiro jija tjoa. 

14 'Jipihtina wete mariea suhtire sãaina ti jiro seheta ti naa 
yoari buhirire cosaweina ti macapu suahca. A sua, tí maca 
macaa yucu catiare waa yuce dichare chuahca. A jia wahcheina 
jiahca tina. 15 Ti macapu sueraina sehe ahrina jira: Ñabiaina, 
yaya, numia mehne ñano yoaina, mua mehne ñano yoaa 
numia, masare wajãina, “Cohamacu jira”, ti nia masurine ño 
payoina, mahño ji coaina, mahñoa payuina cãhu jira tí macapu 
sueraina —nihre Jesu. 

16 A yoa õ sehe ni yahu namohre Jesu: 

—Yuhu, Jesu yu yairo anjore warocahi musare yu yainare 
ahri tju macaare yahui tai. Puhtoro Davi panamino ji turiariro 
jija yahu. Yuhu bohrea muja tachu muja taria noano si siteria 
ñahpichoca yoaro sehe jiriro jija —ni yahu namohre Jesu. 

17 Espíritu Santo Jesure “Tjua taga”, nina. Jesu yaina to 
wamomaca duhtehticoro yoaro sehe jiina c&hu “Tjua taga”, 
nina. Jipihtina ti “Tjua taga”, nirire tuhoina cãhu “Tjua taga”, 
nijaro Jesure. 

Nahma yapioina core tuaro ti cahmano seheta Cohamacu 
cahapu waha duana Jesure tuaro cahmaga. Tiro catichu yoaa 
co yoaro sehe jira. Tirore cahmainare wapa cahmano marieno 
a jirucuchu yoarohca Cohamacu. 

18 Yuhu João, jipihtina ahri tju macaare Cohamacu yare 
tuhorinare musare 0 sehe ni cua pisaro mehne yahuihtja. Ahri 
buhea mehne paye buhea mehne more suhu yahu namoina 
Cohamacure yuhdurucaa nina. Ti å yuhdurucachu ñuno jipihtia 
ahri tjui to buhiri dahrehtore to yahuriro seheta ctinohca 
tina cãhure. A jiro tó seheta tina cãhure buhiri dahrerohca. 

19 A yoa ahri tju macaa yahuare yahu duhaina Cohamacure 
yuhdurucaina jira. Ti å yuhdurucachu ñuno catichu yoaa yuca 
dichare tinare cha dutisi. A jia ã jirucusi tina. Tuhsu, to ya 
macapu noari macapt waha dutisi. Ti yucų, tí maca cãhu ahri 
tjui ti yahuripy jira. 


El Nuevo Testamento en guanano de Colombia, 3ra ed. ©2010, Liga Bíblica Internacional 


813 APOCALIPSIS 22 


20 Jipihtia ahri tju macaare yahuriro 0 sehe nina: 

—A tjira. Mahanoca duhsara yahpapu yu tjua tahto —nina 
tiro. 

A tjia. Să puhtoro Jesu tjua tahga. 

21 Mari puhtoro Jesu to cahia mehne jipihtina musa noano 


jiga. 

El Templo en el tiempo de Jesucristo 

